 1   Nífáì bẹrẹ ìwé ìrántí àwọn ènìyàn rẹLéhì ríran rí ọwọn iná kan ó sì kà láti inú ìwé ìsọtẹlẹ kanÓ yin Ọlọrun, ó sọ nípa bíbọ Messia nã, ó sì sọtẹlẹ nípa ìparun JerúsálẹmùA ṣe inúnibíni sí i nípasẹ àwọn Jũ. Ní ìwọn ọdún 600 kí á tó bí Olúwa wa. ÈMI, Nífáì, nítorí tí a bí mi nípa àwọn òbí dídára, nítorínã a kọ mi nínú gbogbo òye bàbá mi; àti nítorí pé mo ti rí ọpọlọpọ ìpọnjú ní ìgbà àwọn ọjọ mi, bíótilẹríbẹ, nítorí tí mo ti rí ojúrere Olúwa lọpọ ní gbogbo àwọn ọjọ mi; bẹni, nítorí pé mo ti ní ìmọ nla nípa ọre àti àwọn ohun ìjìnlẹ Ọlọrun, nítorínã mo ṣe ìwé ìrántí àwọn ìṣe mi ní àwọn ọjọ mi.   Bẹni, mo ṣe ìwé ìrántí ní èdè   bàbá mi, èyí tí ó ní òye àwọn Jũ àti èdè àwọn ará Égíptì.   Mo sì mọ wí pé ìwé ìrántí èyí   tí mo ṣe jẹ òtítọ; mo sì ṣe é pẹlú ọwọ ara mi; mo sì ṣe é gẹgẹ bí ìmọ mi.   Ó sì ṣe ní ìbẹrẹ ọdún kíní   ti ìjọba Sẹdẹkíàh, ọba Júdà, bàbá mi, Léhì, tí ó ti gbé ní Jerúsálẹmù ní gbogbo àwọn ọjọ rẹ; àti ní ọdún kan nã yĩ ọpọlọpọ wòlĩ wá, wọn n sọtẹlẹ sí àwọn ènìyàn wí pé wọn gbọdọ ronúpìwàdà, bíbẹkọ ìlú nlá nì Jerúsálẹmù yíò di píparun.   Nítorí-èyi ó sì ṣe pé bàbá mi,   Léhì, bí ó ṣe jáde lọ ó gbàdúrà sí Olúwa, bẹni, àní pẹlú gbogbo ọkàn rẹ, fún ànfàní àwọn ènìyàn rẹ.   Ó sì ṣe bí ó ṣe n gbàdúrà sí   Olúwa, ọwọn iná kan wá ó sì wà lórí àpáta níwájú rẹ; ó sì rí, ó sì gbọ púpọ; nítorí àwọn ohun tí ó rí àti tí ó gbọ ó gbọn ó sì wárìrì lọpọlọpọ.   Ó sì ṣe pé ó padà sí ilé tirẹ ní   Jerúsálẹmù; ó sì ju ara rẹ sí orí ibùsùn rẹ, nítorí tí a borĩ rẹ pẹlú Ẹmí àti àwọn ohun èyí tí ó ti rí.   Nítorí tí a borí rẹ báyĩ pẹlú   Ẹmí, a mú un lọ nínú ìran, àní tí ó fi rí àwọn ọrun tí ó ṣí sílẹ, ó sì wòye pé òun rí Ọlọrun tí ó jóko lórí ìtẹ-ọba rẹ, tí àjọ àìníye àwọn angẹlì si yĩ ka ní ìwà kíkọrin àti yíyin Ọlọrun wọn.   Ó sì ṣe pé ó rí Ẹnìkan tí ó   n sọkalẹ láti ãrín ọrun, ó sì ri pé ìmọlẹ rẹ pọ ju ti ọrùn ní agbedeméjì ọjọ.   Ó sì tún rí àwọn méjìlá kan   tí wọn n tẹlé e, tí dídán wọn sì tayọ ti ìràwọ ní òfúrufú.   Wọn sì sọkalẹ wọn sì lọ kãkiri   ní ojú-ilẹ àgbáyé; ẹni ìṣãjú sì wá ó sì dúró níwájú bàbá mi, ó sì fún un ní ìwé kan, ó sì fi àṣẹ fún un pé kí ó kà á.   Ó sì ṣe pé bí ó ṣe n kà á, ó   kún fún Ẹmí Olúwa.   Ó sì kà á, wí pé: Ègbé,   ègbé ni fún Jerúsálẹmù, nítorí mo ti rí àwọn ohun ìríra rẹ! Bẹni, àti ọpọlọpọ nkan sì ni bàbá mi kà nípa Jerúsálẹmùpé a ó pãrun, àti àwọn olùgbé inú rẹ; ọpọ ni yíò ṣègbé nípasẹ idà, ọpọ sì ni a ó kó ní ìgbèkùn lọ sí Bábílọnì.   Ó sì ṣe nígbà tí bàbá mi ti kà   á tí ó sì ti rí ọpọlọpọ ohun nlá àti àwọn ohun ìyanu, ó kígbe àwọn ohun púpọ sókè sí Olúwa; bíí: Títóbi àti ìyanu ni iṣẹ rẹ, A! Olúwa Ọlọrun Olódùmarè! Ìtẹ-ọba rẹ ga ní òkè-ọrun, bẹni agbára rẹ, àti ọre, àti ãnú nbẹ lórí gbogbo olùgbé ayé; àti, nítorí tí ìwọ jẹ aláanú, ìwọ kì yíò yọda àwọn tí ó bá wá sọdọ rẹ pé kí wọn ó ṣègbé!   Bí irú eleyĩ sì ni èdè bàbá mi   ní yínyin Ọlọrun rẹ; nítorí ọkàn rẹ yọ, gbogbo ọkàn rẹ sì kún, nítorí àwọn ohun èyí tí ó ti rí, bẹni, èyí tí Ọlọrun ti fihàn án.   Àti nísisìyí èmi, Nífáì, kò sì   ṣe ẹkúnrẹrẹ ìwé ìtàn àwọn ohun èyí tí bàbá mi ti kọ, nítorí tí ó ti kọ ọpọlọpọ ohun èyí tí ó rí nínú àwọn ìran àti àlá; ó sì ti kọ ọpọlọpọ ohun pẹlú, èyí tí ó sọtẹlẹ tí ó sì sọ fún àwọn ọmọ rẹ, nípa èyí tí èmi kò ní ṣe ẹkúnrẹrẹ ìwé ìtàn.   Ṣùgbọn èmi yíò ṣe ìwé   ìtàn àwọn ìṣe mi ní àwọn ọjọ mi. Kíyèsĩ, mo ṣe ìkékúrú ìwé ìrántí bàbá mi, sórí awọn àwo èyí tí mo ti ṣe pẹlú ọwọ ara mi; nítorí-èyi, lẹhìn tí mo bá ti ké ìwé ìrántí bàbá mi kúrú nígbà nã ni èmi yíò ṣe ìwé ìtàn ti ìgbésí ayé tèmi.   Nítorínã, mo fẹ kí ẹyin mọ,   pé lẹhìn tí Olúwa ti fi ọpọlọpọ ohun ìyanu han sí bàbá mi, Léhì, bẹni, nípa ìparun Jerúsálẹmù, kíyèsĩ ó jáde lọ sí ãrín àwọn ènìyàn nì, ó sì bẹrẹ sí sọtẹlẹ ó sì n kéde sí wọn nípa àwọn ohun èyí tí ó ti rí àti tí ó ti gbọ.   Ó sì ṣe tí àwọn Jũ fi ṣe ẹlẹyà   nítorí àwọn ohun èyí tí ó jẹrĩ sí nípa wọn; nítorí tí ó jẹrĩ nítọtọ sí ìwà búburú wọn àti àwọn ohun ìríra wọn; ó sì jẹrĩ pé àwọn ohun èyí tí òun rí tí òun sì gbọ, àti pẹlú àwọn ohun èyí tí òun kà nínú ìwé nã, fi hàn kedere bíbọ Messia kan, àti pẹlú ìràpadà ayé.   Nígbà tí àwọn Jũ sì gbọ   àwọn nkan wọnyí wọn bínú sí i; bẹni, àní, bĩ sí àwọn wòlĩ ìgbà àtijọ, tí wọn ti sọ sóde, tí wọn sì sọ ní òkúta, tí wọn sì pa; wọn sì tún wá ẹmi rẹ, kí wọn lè mú un kúrò. Ṣùgbọn kíyèsí i, èmi, Nífáì, yíò fihàn sí yín pé ãnú Olúwa tíó ní ìtùnú nbẹ lórí gbogbo àwọn ẹni tí ó ti yàn, nítorí ti ìgbàgbọ wọn, láti ṣe wọn ní alágbára àní sí agbára ìdásílẹ.  2   Léhì mú ìdílé rẹ lọ sínú ijù lẹbã Òkun PupaWọn fi ohun ìní wọn sílẹLéhì rúbọ sí Olúwa ó sì kọ àwọn ọmọkùnrin rẹ láti pa àwọn òfin mọLámánì àti Lẹmúẹlì kùn sí bàbá wọnNífáì ṣe ígbọràn ó sì gbàdúrà ní ìgbàgbọ; Olúwa bã sọrọ, a sì yàn án láti jọba lórí àwọn arákùnrin rẹ. Ní ìwọn ọdún 600 kí á tó bí Olúwa wa. Nítorí kíyèsĩ i, ó sì ṣe tí Olúwa bá bàbá mi sọrọ, bẹni, àní nínú àlá, ó sì sọ fún un: Alábùkún fún ni ìwọ Léhì, nítorí àwọn ohun èyí tí ìwọ ti ṣe; àti nítorí ìwọ ti jẹ olóotọ tí ìwọ sì ti kéde sí àwọn ènìyàn wọnyí, àwọn ohun èyí tí mo pàṣẹ fún ọ, kíyèsĩ i, wọn n wá láti mú ẹmí rẹ kúrò.   Ó sì ṣe tí Olúwa pàṣẹ fún   bàbá mi, àní nínú àlá, pé kí ó mú ìdílé rẹ kí ó sì lọ kúrò sínú ijù.   Ó sì ṣe tí ó ṣe ígbọràn sí ọrọ   Olúwa, nítorí-èyi, ó ṣe gẹgẹ bí Olúwa ṣe pàṣẹ fún un.   Ó sì ṣe tí ó lọ kúrò sínú ijù. Ó   sì fi ilé rẹ sílẹ, àti ilẹ ìní rẹ, àti wúrà rẹ, àti fàdákà rẹ, àti àwọn ohun oníyebíye rẹ, kò sì mú ohunkóhun pẹlú rẹ, àfi ìdílé rẹ, àti àwọn èsè, àti àwọn àgọ, ó sì lọ kúrò sínú ijù.   Ó sì wá sísàlẹ ní ẹbá itòsí   èbúté Òkun Pupa; ó sì rin ìrìn-àjo nínú ijù ní ẹbá èyí tí ó wà nítòsí Òkun Pupa; ó sì rin ìrìn-àjò nínú ijù pẹlú ìdílé rẹ, èyí tí i ṣe ìyá mi, Sáráíà, àti àwọn ẹgbọn mi ọkùnrin, tí wọn jẹ Lámánì, Lẹmúẹlì, àti Sãmú.   Ó sì ṣe pé nígbà tí ó ti rin   ìrìn-àjò ọjọ mẹta nínú ijù, ó tẹ àgọ rẹ sí àfonífojì lẹbã ẹgbẹ odò omi kan.   Ó sì ṣe tí ó kọ pẹpẹ òkúta   kan, ó sì ṣe ọrẹ kan sí Olúwa, ó sì fi ọpẹ fún Olúwa Ọlọrun wa.   Ó sì ṣe tí ó pe orúkọ odò nã   ní, Lámánì, ó sì n ṣàn sínú Òkun Pupa; àfonífojì nã sì wà ní ẹbá itòsí ẹnu rẹ.   Àti nígbàtí bàbá mi sì rí i wí   pé omi odò nã nṣàn sínú ìsun Òkun Pupa, ó wí fún Lámánì, wí pé: À! ìwọ ìbá lè dàbí odò yĩ, tí ó nṣan títí sínú orísun gbogbo ìwà òdodo!   Ó sì tún wí fún Lẹmúẹlì: À!   ìwọ ìbá lè dàbí àfonífojì yĩ, tí ó wà gbọn-in tí ó sì dúróṣinṣin, tí kò sì lè mì ní pípa àwọn òfin Olúwa mọ!   Nísisìyí èyí ni ó wí nítorí ti   ọrùn líle Lámánì àti Lẹmúẹlì; nítorí kíyèsĩ i wọn n kùn sínú ní ọpọlọpọ ohun sí bàbá wọn, nítorí tí ó jẹ aríran ọkùnrin, ó sì ti tọ wọn jáde ní ilẹ Jerúsálẹmù, láti kúrò ní ilẹ ìní wọn, àti wúrà wọn, àti fàdákà wọn, àti àwọn nkan oníyebíye wọn, láti ṣègbé nínú ijù. Èyí sì ni wọn sọ wí pé ó ti ṣe nítorí ti ìrò aláìgbọn ọkàn rẹ.   Báyĩ s ì ni Lámánì à t i   Lẹmúẹlì, tí wọn jẹ agba, kùn sì bàbá wọn. Wọn sì kùn nítorí tí wọn kò mọ ìbálò Ọlọrun nì, ẹni tí ó dá wọn.   Bẹni wọn kò gbàgbọ wí pé   Jerúsálẹmù, ìlú nla nì, lè parun gẹgẹ bí ọrọ àwọn wòlĩ. Wọnsì dàbí àwọn Jũ tí ó wà ní Jerúsálẹmù, tí wọn n wá láti mú ẹmí bàbá mi kúrò.   Ó sì ṣe tí bàbá mi bá wọn   sọrọ ní àfonífojì Lẹmúẹlì, pẹlú agbára, nítorí tí ó kún fún Ẹmí, títí di ìgbà tí ara wọn fi gbọn níwájú rẹ. Ó sì dãmú wọn, tí wọn kò fi lè sọrọ lòdì sí i; nítorí-èyi, wọn ṣe bí ó ṣe pàṣẹ fún wọn.   Bàbá mi sì gbé nínú àgọ kan.   Ó sì ṣe tí èmi, Nífáì, nítorí   tí mo jẹ ọmọdé lọpọlọpọ, bíótilẹríbẹ tí mo tóbi ní ìnà sókè ènìyàn, àti pẹlú nítorí tí mo ní ìfẹ nlá láti mọ nípa àwọn ohun ìjìnlẹ Ọlọrun, nítorí-èyi, mo kígbe pe Olúwa; sì kíyèsĩ i ó sì bẹ mí wò, ó sì mú ọkàn mi rọ tí mo fi gba gbogbo àwọn ọrọ nã gbọ, èyí tí bàbá mi ti sọ; nítorí-èyi, èmi kò ṣọtẹ sí i gẹgẹ bí àwọn arákùnrin mi.   Mo sì bá Sãmú sọrọ, mo   jẹ kí ó mọ nípa àwọn ohun tí Olúwa ti fihàn sí mi nípasẹ Ẹmí Mímọ rẹ. Ó sì ṣe tí ó gba àwọn ọrọ mi gbọ.   Ṣùgbọn, kíyèsĩ i, Lámánì àti   Lẹmúẹlì kò fẹ fetísílẹ sí awọn ọrọ mi; nítorí tí inú mi sì bàjẹ nítorí líle ọkàn wọn mo kígbe pe Olúwa fún wọn.   Ó sì ṣe tí Olúwa wí fún   mi, wí pé: Alábùkún-fún ni ìwọ, Nífáì, nítorí ìgbàgbọ rẹ, nítorí ìwọ ti wá mi lẹsọlẹsọ, pẹlú ìrẹlẹ ọkàn.   Níwọn bí ìwọ bá sì n pa   àwọn òfin mi mọ, ìwọ yíò ṣe rere, a ó sì ṣe amọnà rẹ lọ sí ilẹ ìlérí kan; bẹni, àní ilẹ èyí tí mo ti pèsè fún ọ; bẹni, ilẹ èyí tí ó jẹ àṣàyàn ju gbogbo àwọn ilẹ míràn.   Níwọn bí àwọn arákùnrin   rẹ bá sì n ṣọtẹ sí ọ, a ó gé wọn kúrò níwájú Olúwa.   Níwọn bí ìwọ bá sì n pa   àwọn òfin mi mọ, a ó fi ọ ṣe alákòso àti olùkọ lórí àwọn arákùnrin rẹ.   Nítorí kíyèsĩ i, ní ọjọ nã tí   wọn bá ṣọtẹ sí mi, èmi yíò fi wọn bú àní pẹlú ìfibú kíkan, nwọn kì yíò sì ní agbára lórí irú-ọmọ rẹ àfi tí wọn ó bá ṣọtẹ sí èmi nã pẹlú.   Bí ó bá sì ṣe pé wọn ṣọtẹ sí   mi, wọn yíò j ẹ pàṣán fún irú-ọmọ rẹ, láti rú wọn sókè ní àwọn ọnà ìrantí.  3   Àwọn ọmọkùnrin Léhì padà sí Jerúsálẹmù láti gba àwọn àwo idẹLábánì kọ láti fi àwọn àwo nã sílẹNífáì gba àwọn arákùnrin rẹ níyànjú ó sì mú wọn lọkàn leLábánì j í ohun ìní wọn ó sì gbìdánwò láti pa wọnLámánì àti Lẹmúẹlì lu Nífáì àti Sãmú, angẹlì kan sì bá wọn wí. Ní ìwọn ọdún 600 sí 592 kí á tó bí Olúwa wa. Ó sì ṣe tí èmi, Nífáì, padà láti sísọrọ pẹlú Olúwa, sí àgọ bàbá mi.   Ó sì ṣe tí ó wí fún mi, wí pé:   Kíyèsĩ i mo ti lá àlá kan, nínú èyí tí Olúwa ti pàṣẹ fún mi pé ìwọ àti àwọn arákùnrin rẹ yíò padà sí Jerúsálẹmù.   Nítorí kíyèsĩ i, Lábánì ní ìwé   ìrántí àwọn Jũ àti pẹlú ìtàn ìdílé àwọn baba-nlá mi, a sì fín wọn sórí àwọn àwo idẹ.   Nítorí-èyi, Olúwa ti pàṣẹ fún   mi pé kí ìwọ àti àwọn arákùnrinrẹ lọ sí ilé Lábánì, kí ẹ sì wá àwọn ìwé ìrántí nã, kí ẹ sì mú wọn wá sísàlẹ níhin sínú ijù.   Àti nísisìyí, kíyèsĩ i àwọn   arákùnrin rẹ n kùn, wọn n wí pé ohun tí ó le ni èyí tí mo bèrè lọwọ wọn; ṣùgbọn kíyèsĩ i èmi kò bèrè rẹ lọwọ wọn, ṣùgbọn ó jẹ àṣẹ Olúwa.   Nítorínã lọ, ọmọ mi, ìwọ yíò   sì rí ojú rere lọdọ Olúwa, nítorí tí ìwọ kò kùn.   Ó sì ṣe tí èmi, Nífáì, sọ fún   bàbá mi: Èmi yíò lọ láti ṣe àwọn ohun tí Olúwa ti pa láṣẹ, nítorí tí èmi mọ wí pé Olúwa kì yíò pa àṣẹ fún àwọn ọmọ ènìyàn, bíkòṣe pé òun yíò pèsè ọnà fún wọn pé kí wọn lè parí ohun nã èyí tí òun pa láṣẹ fún wọn.   Ó sì ṣe nígbà tí bàbá mi ti gbọ   àwọn ọrọ wọnyí ó yọ lọpọlọpọ, nítorí ó mọ wí pé mo ti jẹ alábùkún-fún lọdọ Olúwa.   Èmi, Nífáì, àti àwọn arákùnrin   mi sì mú ìrìn-àjò wa ní ijù, pẹlú àwọn àgọ wa, láti gòkè lọ sí ilẹ Jerúsálẹmù.   Ó sì ṣe nígbà tí a ti gòkè lọ sí   ilẹ Jerúsálẹmù, èmi àti àwọn arákùnrin mi fi ọrọ lọ ara wa.   A sì ṣẹ kèkétani nínú wa   ni kí ó lọ sí ilé Lábánì. Ó sì ṣe tí kèké mú Lámánì; Lámánì sì wọ inú ilé Lábánì lọ ó sì sọrọ pẹlú rẹ bí ó ṣe jóko ní ilé rẹ.   Ó sì bẽrè lọwọ Lábánì àwọn   ìwé-ìrántí èyí tí a gbẹ sórí àwọn àwo idẹ, èyí tí ó ní ìtàn ìdílé bàbá mi nínú.   Sì kíyèsĩ i, ó sì ṣe tí Lábánì   bínú, ó sì tì í jáde kúrò ní ọdọ rẹ; kì yíò sì jẹ kí ó gba àwọn ìwé-ìrántí nã. Nítoríti, ó sọ fún un: Kíyèsĩ i ìwọ jẹ ọlọṣà, èmi yíò sì pa ọ.   Ṣùgbọn Lámánì sá kúrò ní   ọdọ rẹ, ó sì sọ àwọn ohun tí Lábánì ti ṣe, fún wa. A sì bẹrẹ sí kún fún ìbànújẹ lọpọlọpọ, àwọn arákùnrin mi sì fẹ padà sí ọdọ bàbá mi nínú ijù.   Ṣùgbọn kíyèsĩ i mo sọ fún   wọn pé: Bí Olúwa ti mbẹ, àti bí àwa ti mbẹ, àwa kì yíò sọkalẹ lọ sí ọdọ bàbá wa nínú ijù títí àwa ó fi ṣe ohun tí Olúwa ti pàṣẹ fún wa parí.   Nítorí-èyi, ẹ jẹ kí á ṣe òtítọ   ní pípa àwọn òfin Olúwa mọ; nítorínã ẹ jẹ kí á sọkalẹ lọ sí ilẹ ìní bàbá wa, nítorí ẹ kíyèsĩ i ó fi wúrà àti fàdákà sílẹ, àti oríṣiríṣi ọrọ. Gbogbo eleyĩ ni ó sì ṣe nítorí àwọn òfin Olúwa.   Nítorí ó mọ pé Jerúsálẹmù   yíò di píparun, nítorí ti ìwà búburú àwọn ènìyàn nã.   Nítorí kíyèsĩ i, wọn ti kọ ọrọ   àwọn wòlĩ sílẹ. Nítorí-èyi bí bàbá mi bá gbé ní ilẹ nã lẹhìn tí a ti pàṣẹ fún un láti sá jáde kúrò ní ilẹ nã, kíyèsĩ i, òun yíò ṣègbé pẹlú. Nítorí-èyi, ó di dandan fún un láti sá jáde kúrò ní ilẹ nã.   Sì kíyèsĩ i, ó jẹ ọgbọn nínú   Ọlọrun pé kí àwa gba àwọn ìwé-ìrántí wọnyí, kí á lè ṣe ìtọjú èdè àwọn bàbá wa fún àwọn ọmọ wa;   Àti pẹlú kí àwa lè ṣe ìtọjú   fún wọn, àwọn ọrọ èyí tí a ti sọ láti ẹnu gbogbo àwọn wòlĩ mímọ, èyí tí a ti fi fún wọn nípasẹ Ẹmí àti agbára Ọlọrun, láti ìgbà tí ayé ti bẹrẹ, àní títí di àkókò lọwọlọwọ yĩ.   Ó sì ṣe pé irú èdè báyĩ ni mo   fi yí àwọn arákùnrin mi lọkànpadà, kí wọn lè ṣe òtítọ ní pípa àwọn òfin Ọlọrun mọ.   Ó sì ṣe tí a sọkalẹ lọ sí ilẹ ìní   wa, a sì ṣa wúrà wa jọ; àti fàdákà wa, àti àwọn nkan oníyebíye wa.   Lẹhìn tí a sì ti ṣa àwọn nkan   wọnyí jọ, a lọ sókè lẹkejì sí ilé Lábánì.   Ó sì ṣe tí a wọlé tọ Lábánì   lọ, a sì bẽrè lọwọ rẹ pé kí ó fún wa ní àwọn ìwé-ìrántí nã èyí tí a fín sórí àwọn àwo ìdẹ, fún èyí tí àwa yíò fún un ní wúrà wa, àti fàdákà wa, àti gbogbo àwọn nkan oníyebíye wa.   Ó sì ṣe nígbà tí Lábánì rí   ohun ìní wa, àti wí pé ó pọ lọpọlọpọ, ó ṣe ìfẹkúfẹ sí i, tóbẹ tí ó tì wá sóde, ó sì rán àwọn ìránṣẹ rẹ láti pa wá, kí ó lè gba ohun ìní wa.   Ó sì ṣe tí a sá fún àwọn   ìránṣẹ Lábánì, tí ó fi jẹ wí pé a ní láti fi ohun ìní wa sílẹ, ó sì bọ sí ọwọ Lábánì.   Ó sì ṣe tí a sá sínú ijù,   àwọn ìránṣẹ Lábánì kò sì bá wa, a sì fi ara wa pamọ nínú ihò àpáta kan.   Ó sì ṣe tí Lámánì bínú sí mi,   àti pẹlú sí bàbá mi; bákan nã sì ni Lẹmúẹlì, nítorí ó fetísílẹ sí ọrọ Lámánì. Nítorí-èyi Lámánì àti Lẹmúẹlì sọ ọpọlọpọ ọrọ líle sí wa, àwa àbúrò wọn ọkùnrin, wọn sì lù wá àní pẹlú ọpá.   Ó sì ṣe bí wọn ṣe n lù wá   pẹlú ọpá, kíyèsĩ i, angẹlì Olúwa kan wá ó sì dúró níwájú wọn, ó sì wí fún wọn, wí pé: Èéṣe tí ẹyin fi n lu àbúrò yín ọkùnrin pẹlú ọpá? Ẹyin kò ha mọ pé Olúwa ti yàn án láti jẹ alákọso lórí yín, ó sì ṣe èyi nítorí àìṣedẽdé yín? Kíyèsĩ i ẹyin yíò tún gòkè lọ sí Jerúsálẹmù, Olúwa yíò sì fi Lábánì lée yín lọwọ.   Lẹhìn tí ángẹlì nã sì ti sọrọ   sí wa, ó lọ kúrò.   Lẹhìn tí ángẹlì nã sì ti lọ   kúrò, Lámánì àti Lẹmúẹlì tún bẹrẹ sí kùn, wí pé: Báwo ni yíò ti ṣe é ṣe pé Olúwa yíò fi Lábánì lé wa lọwọ? Kíyèsĩ i ó jẹ alágbára ọkùnrin, ó sì lè pàṣẹ fún ãdọta, bẹni, àní ó lè pa ãdọta; njẹ ẽṣe tí kò ní le pa wá?  4   Nífáì pa Lábánì gẹgẹ bí àṣẹ Olúwa ó sì gba àwọn àwo idẹ nã nípa lílo àrékérekèSórámù yàn láti darapọ mọ ìdílé Léhì nínú ijù. Ní ìwọn ọdún 600 sí 592 kí á tó bí Olúwa wa. Ó sì ṣe tí mo wí fún àwọn arákùnrin mi, wí pé: Ẹ jẹ kí á tún gòkè lọ sí Jerúsálẹmù, ẹ sì jẹ kí á ṣe òtítọ ní pípa àwọn òfin Olúwa mọ; nítorí ẹ kíyèsĩ i ó lágbára ju gbogbo ayé, njẹ ẽṣe tí kò leè lágbára ju Lábánì àti ãdọta rẹ, bẹni, tàbí ju ẹgbẽgbẹrún rẹ pãpã?   Nítorínã ẹ jẹ kí á gòkè lọ; ẹ jẹ   kí á ní ágbára tí ó dàbí ti Mósè; nítorí ó sọrọ nítọtọ sí omi Òkun Pupa wọn sì pínyà síhin àti sọhun, àwọn bàbá wa sì lã já, jáde ìgbèkun, lórí ìyàngbẹ ilẹ, àwọn ẹgbẹ ọmọ ogun Fáráò sì tẹlé wọn wọn sì rì sínú omi Òkun Pupa.   Wàyí ẹ kíyèsĩ i ẹyin mọ wí pé   èyí jẹ òtítọ; ẹyin sì mọ pẹlú wí pé angẹlì kan ti sọrọ sí yín; ẽ ha ti se tí ẹyin yíò tún siyèméjì? Ẹ jẹ kí á gòkè lọ; Olúwa lè gbà wá, gẹgẹ bí àwọn bàbá wa, kí ósì pa Lábánì run, gẹgẹ bí àwọn ará Égíptì.   Nísisìyí nígbàtí mo ti sọ   àwọn ọrọ wọnyí, wọn ṣì n bínú síbẹ, wọn sì múra si láti kùn; bíótilẹríbẹ wọn tẹlé mi gòkè títí a fi dé ẹhìn odi Jerúsálẹmù.   Ó sì jẹ ní òru; mo sì mú kí   wọn fi ara wọn pamọ sẹhìn odi. Lẹhìn tí wọn sì ti fi ara wọn pamọ, èmi, Nífáì, pa-kọlọ sínú ìlú nlá nã mo sì lọ níhà ilé Lábánì.   Ẹmi sì n tọ mi, n kò mọ tẹlẹ   àwọn ohun èyí tí èmi ìbá ṣe.   Bíótilẹríbẹ mo tẹ síwájú, bí   mo sì ti súnmọ ilé Lábánì mo rí ọkùnrin kan, ó sì ti ṣubú sí ilẹ níwájú mi, nítorí tí ó ti mu àmupara pẹlú ọtí-wáínì.   Nígbà tí mo sì súnmọ ọdọ rẹ   mo ri wí pé Lábánì ni.   Mo sì ṣàkíyèsí idà rẹ, mo sì   fà á jáde kúrò nínú àkọ rẹ; ẽkù rẹ jẹ ti wúrà tí ó dá ṣáká, iṣẹ rẹ sì dára lọpọlọpọ, mo sì ri wí pé ojú idà rẹ jẹ ti irin oníyebíye jùlọ.   Ó sì ṣe Ẹmí rọ mí láti   pa Lábánì; ṣùgbọn mo sọ nínú ọkàn mi: N kò ta ẹjẹ ènìyàn sílẹ nígbà-kũgbà rí. Mo sì súnrakì mo fẹ wí pé kí n máṣe pa á.   Ẹmí sì tún sọ fún mi: Kíyèsĩ   i Olúwa ti jọwọ rẹ lé ọ lọwọ. Bẹni, mo sì tún mọ wí pé ó ti wá ọnà láti gba ẹmí tèmi; bẹni, òun kò sì fetí sí àwọn òfin Olúwa; ó sì ti gba ohun ìní wa lọ pẹlú.   Ó sì ṣe tí Ẹmí tún sọ fún mi:   Pa á, nítorí Olúwa ti jọwọ rẹ lé ọ lọwọ;   Kíyèsĩ i Olúwa yíò pa   ènìyàn búburú láti lè mú àwọn èrò rere rẹ jáde wá. Ó sàn kí ènìyàn kan ṣègbé ju kí orílẹ-èdè kan rẹhìn nínú ìgbàgbọ kí wọn sì ṣègbé.   Àti nísisìyí, nígbàtí èmi,   Nífáì, ti gbọ àwọn ọrọ wọnyí, mo rántí àwọn ọrọ Olúwa èyí tí o wí fún mi nínú ijù, wí pé: Níwọn bí àwọn irú-ọmọ rẹ bá pa àwọn òfin mi mọ, wọn yíò ṣe rere ní ilẹ ìlérí nã.   Bẹni, mo sì rò ó pẹlú wí pé   wọn kò le è pa àwọn òfin Olúwa mọ gẹgẹ bí òfin Mósè, bí kò ṣe pé wọn bá ní òfin nã.   Mo sì mọ pẹlú wí pé a fín   òfin nã sórí àwọn àwo idẹ nã.   Ẹwẹ, mo mọ wí pé Olúwa ti   jọwọ Lábánì lé mi lọwọ fún ìdí èyíkí èmi lè gba àwọn ìwé ìrántí nã gẹgẹ bí àwọn òfin rẹ.   Nítorínã mo gba ohùn Ẹmí   gbọ, mo sì mú Lábánì níbi irun orí, mo sì gé orí rẹ kúrò pẹlú idà òun tìkara rẹ.   Lẹhìn tí mo sì ti gé orí rẹ   kúrò pẹlú idà tirẹ, mo mú awọn ẹwù Lábánì mo sì wọ wọn sí ara tèmi; bẹni, àní kan èyí tí ó kéré jùlọ; mo sì gbé ìhámọra rẹ wọ sí ẹgbẹ mi.   Lẹhìn tí mo sì ti ṣe èyí, mo   jáde lọ sí ibi àpótí ìṣura Lábánì. Bí mo sì ti n jáde lọ síhà ibi àpótí ìṣura Lábánì, kíyèsĩ i, mo rí ìránṣẹ Lábánì ẹni tí ó ní kọkọrọ ibi àpótí ìṣura nã lọwọ. Mo sì pàṣẹ fún un ní ohùn Lábánì, pé kí ó lọ pẹlú mi sínú ibi àpótí ìṣura.   Ó sì ṣèbí ọgá òun, Lábánì,   ni mí, nítorí ó rí awọn ẹwù àti idà tí mo sán mọ ẹgbẹ mi pẹlú.   Ó sì bá mi sọrọ nípa àwọn   àgbàgbà àwọn Jũ, ó mọ wí pé ọgá òun, Lábánì, ti jáde ní òru pẹlú wọn.   Mo sì bá a sọrọ bí ẹni pé   Lábánì ni.   Mo sì tún wí fún un wí pé   èmi yíò gbé àwọn ìfín, èyí tí ó wà lórí àwọn àwo idẹ, lọ fún àwọn ẹgbọn mi ọkùnrin, tí wọn wà lẹhìn odi.   Mo sì tun pàṣẹ fún un wí pé   kí ó tẹlé mi.   Òun nã, nítorí tí ó rò wí pé   mo n sọrọ nípa àwọn arákùnrin ìjọ onígbàgbọ, àti wí pé nítọtọ ni mo jẹ Lábánì nì, ẹni tí mo ti pa, nítorí-èyi ó tẹlé mi.   Ó sì bá mi sọrọ lọpọlọpọ   ìgbà nípa àwọn àgbàgbà àwọn Jũ, bí mo ṣe n jáde lọ sí ọdọ àwọn arákùnrin mi, tí wọn wà lẹhìn odi.   Ó sì ṣe nígbà tí Lámánì rí mi   ó bẹrù lọpọlọpọ, bẹ nã gẹgẹ sì ni Lẹmúẹlì àti Sãmú. Wọn sì sá kúrò níwájú mi; nítorí wọn ṣèbí Lábánì ni, àti wí pé ó ti pa mí ó sì ti wá láti mú ẹmí wọn kúrò pẹlú.   Ó sì ṣe tí mo ké sí wọn, wọn   sì gbọ mi; nítorí-èyi wọn dẹkun sísá kúrò lọdọ mi.   Ó sì ṣe nígbà tí ìránṣẹ   Lábánì rí àwọn arákùnrin mi ó bẹrẹ sí n gbọn, ó sì ti fẹ sá kúrò níwájú mi kí ó sì padà sí ìlú nlá Jerúsálẹmù.   Àti nísisìyí èmi, Nífáì, nítorítí   mo jẹ ènìyàn tí ó tóbi ní ìnà sókè ènìyàn, àti pẹlú nítorítí mo ti gba agbára púpọ lọwọ Olúwa, nítorínã mo gbá ìránṣẹ Lábánì mú, mo sì dì í mú, kí ó má bá sá.   Ó sì ṣe tí mo bá a sọrọ, wí   pé tí ó bá lè fetí sí ọrọ mi, bí Olúwa ti wà, tí èmi sì wà, àní bẹni bí òun bá fetí sí ọrọ wa, àwa yíò yọda ẹmí rẹ.   Mo sì wí fún un, àní pẹlú   ìbúra, wí pé kí ó máṣe bẹrù; wí pé yíò di òmìnira bí àwa ṣe wà bí òun bá sọkalẹ sínú ijù pẹlú wa.   Mo sì tún sọ fún un, wí pé:   Dájúdájú Olúwa ti pá láṣẹ fún wa láti ṣe ohun yĩ; njẹ àwa kì yíò sì ha ṣe ãpọn ní pípa àwọn òfin Olúwa mọ? Nítorínã, bí ìwọ bá lè sọkalẹ sínú ijù sọdọ bàbá mi ìwọ yíò ní àyè pẹlú wa.   Ó sì ṣe ti Sórámù sì ní ìgboyà   nítorí àwọn ọrọ èyí tí mo sọ. Nísisìyí Sórámù ni orúkọ ìránṣẹ nã; ó sì ṣe ìlérí wí pé òun yíò sọkalẹ sínú ijù sí ọdọ bàbá wa. Bẹni, ó sì ṣe ìbúra fún wa wí pé òun yíò dúró-lẹhìn pẹlú wa láti ìgbà nã lọ.   Nísisìyí àwa fẹ kí ó dúrólẹhìn   pẹlú wa fún ìdí èyí, kí àwọn Jũ má bá mọ nípa sísá kúrò wa sínú ijù, kí wọn má bá lépa wa kí wọn sì run wá.   Ó sì ṣe nígbà tí Sórámù ti   ṣe ìbúra fún wa, ìbẹrùbojo wa dẹkun nípa rẹ.   Ó sì ṣe tí a mú àwọn àwo   idẹ nã àti ìránṣẹ Lábánì, a sì lọ kúrò sínu ijù, a sì rin ìrìn-àjò sí àgọ bàbá wa.  5   Sáráíà ráhùn sí LéhìÀwọn méjẽjì yọ lórí ìpadàbọ àwọn ọmọkùnrin wọnWọn rú ẹbọÀwọn àwo idẹ nã ní àkọsílẹ ti Mósè àti àwọn wòlĩ nínúÀwọn àwo nã fihàn pé Léhì jẹ àtẹlé JósẹfùLéhì sọtẹlẹ nípa irú-ọmọ rẹ àti nípa ìpamọ àwọn àwo nã. Ní ìwọn ọdún 600 sí 592 kí á tó bí Olúwa wa.Ó sì ṣe lẹhìn tí a ti sọkalẹ sínú ijù sí ọdọ bàbá mi, kíyèsĩ i, ó kún fún ayọ, àti ìyá mi, Sáráíà pẹlú, yọ lọpọlọpọ, nítorí nítọtọ ó ti ṣọfọ nítorí wa.   Nítorí ó ti ṣèbí a ti ṣègbé   nínú ijù; ó sì tún ti ráhùn sí bàbá mi, tó sọ fún un wí pé a-ríran ọkùnrin ni; ó wí pé: Kíyèsĩ i ìwọ ti tọ wa kúrò nínú ilẹ ìní wa, àwọn ọmọkùnrin mi kò sì sí mọ, a sì ṣègbé nínú ijù.   Irú èdè báyĩ sì ni ìyá mi ti fi   ráhùn sí bàbá mi.   Ó sì ti ṣe tí bàbá mi sọ fún   un, wí pé: Mo mọ wí pé mo jẹ aríran ọkùnrin; nítorí bí kò bá ṣe pé èmi ti rí àwọn ohun Ọlọrun nínú ìran èmi ìbá má mọ ọre Ọlọrun, ṣùgbọn èmi ìbá ti dúró-lẹhìn ní Jerúsálẹmù, èmi ìbá sì ti ṣègbé pẹlú àwọn arákùnrin mi.   Ṣùgbọn kíyèsĩ i, èmi ti gba   ilẹ ìlérí, nínú àwọn ohun èyí tí mo n yọ; bẹni, èmi sì mọ wí pé Olúwa yíò gba àwọn ọmọkùnrin mi kúrò ní ọwọ Lábánì, yíò sì tún mú wọn sọkalẹ sí ọdọ wa nínú ijù.   Irú èdè báyĩ sì ni bàbá mi,   Léhì, fi tu ìyá mi, Sáráíà, nínú nípa wa, ní àkókò tí a rin ìrìn-àjò nínú ijù sókè lọ sí ilẹ Jerúsálẹmù, láti gba ìwé ìrántí àwọn Jũ.   Nígbà tí a sì ti padà sí àgọ   bàbá mi, kíyèsĩ i ayọ wọn kún, a sì tu ìyá mi nínú.   Ó sì sọrọ, wí pé: Nísisìyí mo   mọ ní ìdánilójú wí pé Olúwa ti pá láṣẹ fún ọkọ mi láti sá sí inú ijù; bẹni, mo sì tún mọ ní ìdánilójú wí pé Olúwa ti dãbò bò àwọn ọmọkùnrin mi, ó sì gbà wọn kúrò ní ọwọ Lábánì, ó sì ti fún wọn ní agbára nípa èyí tí wọn lè fi parí ohun tí Olúwa ti pàṣẹ fún wọn. Irú èdè báyĩ ni ó sì sọ.   Ó sì ṣe tí wọn sì yọ lọpọlọpọ,   wọn sì rú ẹbọ àti ẹbọ-ọrẹ sísun sí Olúwa; wọn sì fi ọpẹ fún Ọlọrun Isráẹlì.   Lẹhìn tí wọn sì ti fi ọpẹ fún   Ọlọrun Isráẹlì, bàbá mi, Léhì, gba àwọn ìwé ìrántí nã èyí tí a fín sórí àwọn àwo idẹ, ó sì yẹ wọn wò láti ìbẹrẹ.   Ó sì ṣe àkíyèsí wí pé wọn ní   àwọn ìwé márun ti Mósè nínú, èyí tí ó pèsè ìwé ìtàn ẹdá ayé àti pẹlú ti Ádámù àti Éfà, àwọn tí wọn jẹ òbí wa èkíní;   Àti pẹlú ìwé ìrántí àwọn Jũ   láti àtètèkọṣe, àní títí di ìbẹrẹ ìjọba Sẹdẹkíàh, ọba Júdà;   Àti pẹlú àwọn ìsọtẹlẹ àwọn   wòlĩ mímọ, láti àtètèkọṣe, àní títí di ìbẹrẹ ìjọba Sẹdẹkíàh; àti pẹlú ọpọlọpọ ìsọtẹlẹ èyí tí a ti sọ láti ẹnu Jeremíàh.   Ó sì ṣe pé bàbá mi, Léhì,   tún rí ìtàn ìdílé àwọn bàbá rẹ lórí àwọn àwo idẹ nã; nítorí-èyi ó mọ wí pé òun jẹ àtẹlé Jósẹfù; bẹ ni, àní Jósẹfù nì, ẹni tí ó jẹ ọmọ Jákọbù, ẹni tí a tà sí Égíptì, ẹni tí a sì pamọ nípa ọwọ Olúwa, kí ó lè ṣe ìpamọ bàbá rẹ, Jákọbù, àti gbogbo agbolé rẹ kúrò nínú ṣíṣègbé pẹlú ìyàn.   A sì tọ wọn kúrò ní ìgbèkun   àti kúrò ní ilẹ Égíptì, nípa ọwọ Ọlọrun kan nã ẹni tí ó ti pa wọn mọ.   Báyĩ sì ni bàbá mi, Léhì, ṣe   mọ nípa ìtàn ìdílé àwọn bàbá rẹ. Lábánì sì jẹ àtẹlé Jósẹfù pẹlú,nítorínã ni òun àti àwọn bàbá rẹ ṣe tọjú àwọn ìwé ìrántí nã.   Àti nísisìyí nígbà tí bàbá mi   rí gbogbo àwọn nkan wọnyí, ó kún fún Ẹmí, ó sì bẹrẹ sí sọtẹlẹ nípa irú-ọmọ rẹ   Wí pé àwọn àwo idẹ wọnyí   yíò jáde lọ sí gbogbo orílẹ-èdè, ìbátan, èdè, àti ènìyàn tí ó jẹ ti irú-ọmọ rẹ.   Nítorí-èyi, ó sọ wí pé àwọn   àwo idẹ wọnyí kì yíò ṣègbé láé; bẹni wọn kì yíò farasin ní ọnàkọnà nípasẹ àkókò. Ó sì sọtẹlẹ ọpọlọpọ ohun nípa irú-ọmọ rẹ.   Ó sì ṣe tí títí di báyĩ èmi àti   bàbá mi ti pa àwọn òfin nã mọ èyí tí Olúwa ti pàṣẹ fún wa.   A sì ti gba àwọn ìwé ìrántí   nã èyí tí Olúwa ti pàṣẹ fún wa, a sì ti yẹ wọn wò fínni-fínni a sì ri wí pé wọn yẹ ní fífẹ; bẹni, àní wọn jẹ iye nlá sí wa, níwọn tí àwa fi lè ṣe ìtọjú àwọn òfin Olúwa fún àwọn ọmọ wa.   Nítorí-èyi, ó jẹ ọgbọn nínú   Olúwa wí pé kí á gbé wọn pẹlú wa, bí a ṣe n rin ìrìn-àjò nínú ijù síhà ilẹ ìlérí.  6   Nífáì kọ nípa àwọn ohun ỌlọrunÈrò Nífáì ni láti yí àwọn ènìyàn lọkàn padà láti wá sí ọdọ Ọlọrun Ábráhámù kí a sì gbà wọn là. Ní ìwọn ọdún 600 sí 592 kí á tó bí Olúwa wa. Àti nísisìyí èmi, Nífáì, kò kọ ìtàn ìdílé àwọn bàbá mi ni apá ìwé ìrántí mi yĩ; bẹni èmi kì yíò kọ ọ nígbà-kũgbà lẹhìn èyí sórí àwọn àwo wọnyí tí èmi n kọ; nítorí ó ti wà nínú ìwé ìrántí èyí tí bàbá mi ti pamọ; nítorí-èyi, èmi kò kọ ọ sínú iṣẹ yĩ.   Nítorí ó tó mi láti sọ wí pé   àwa jẹ àtẹlé Jósẹfù.   Kò sì jẹ ohunkóhun sí mi   wí pé kí èmi ṣe àníyàn láti kọ ẹkún ìwé ìtàn gbogbo àwọn nkan bàbá mi, nítorí wọn kò ṣe é kọ sórí àwọn àwo wọnyí, nítorí mo fẹ ãyè kí èmi lè kọ nípa àwọn ohun Ọlọrun.   Nítorí ẹkúnrẹrẹ èrò mi ni   kí èmi lè yí àwọn ènìyàn lọkàn padà láti wá sí ọdọ Ọlọrun Ábráhámù, àti Ọlọrun Ísãkì, àti Ọlọrun Jákọbù, kí a sì gbà wọn là.   Nítorí-èyi, àwọn ohun èyí tí   ó ṣe ìfẹ ti ayé èmi kò kọ, ṣùgbọn àwọn ohun èyí tí ó ṣé ìfẹ ti Ọlọrun ati si awọn wọnnì tí kĩ ṣe ti ayé.   Nítorí-èyi, èmi yíò pa àṣẹ fún   irú-ọmọ mi, pé àwọn kò gbọdọ fi ãyè gba àwọn ohun tí kò ní iye sí àwọn ọmọ ènìyàn lórí àwọn àwo wọnyí.  7   Àwọn ọmọkùnrin Léhì padà sí Jerúsálẹmù wọn sì pe Íṣmáẹlì àti agbolé rẹ láti darapọ mọ wọn ní ìrìn àjò wọnLámánì àti àwọn míràn ṣọtẹNífáì gba àwọn arákùnrin rẹ níyànjú láti ní ìgbàgbọ nínú OlúwaWọn dì í pẹlú okùn wọn sì pèrò ìparun rẹÓ di òmìnira nípa agbára ìgbàgbọÀwọn arákùnrin rẹ tọrọ ìdáríjìLéhì àti ọwọ rẹ rú ẹbọ àti ẹbọ-ọrẹ sísun. Ní ìwọn ọdún 600 sí 592 kí á tó bí Olúwa wa.Àti nísisìyí èmi fẹ kí ẹyin lè mọ wí pé lẹhìn tí bàbá mi, Léhì, ti fi òpin sí àsọtẹlè nípa irú-ọmọ rẹ, ó ṣe tí Olúwa tún wí fún un, wí pé kò tọ fún un, Léhì, pé kí ó mú ìdílé rẹ nìkan lọ sínú ijù; ṣùgbọn pé kí àwọn ọmọkùnrin rẹ gbé àwọn ọmọbìnrin ní aya, kí wọn lè bímọ sí Olúwa ní ilẹ ìlèrí.   Ó sì ṣe tí Olúwa pàṣẹ fún   un pé kí èmi, Nífáì, àti àwọn arákùnrin mi, tún padà sí ilẹ Jerúsálẹmù, kí a sì mú Íṣmáẹlì àti ìdílé rẹ sọkalẹ wá sí ijù.   Ósì ṣe tí èmi, Nífáì, pẹlú àwọn   arákùnrin mi, tún jáde lọ sínú ijù láti gòkè lọ sí Jerúsálẹmù.   Ó sì ṣe tí a gòkè lọ sí ile   Íṣmáẹlì, a sì rí ojúrere gbà níwájú Íṣmáẹlì tóbẹ tí a sọ ọrọ Olúwa fún un.   Ó sì ṣe tí Olúwa mú ọkàn   Íṣmáẹlì rọ, àti agbolé rẹ pẹlú, tóbẹ tí wọn rin ìrìn-àjò wọn sọkalẹ pẹlú wa sínú ijù sí àgọ bàbá wa.   Ó sì ṣe bí a ṣe n rìn nínú   ijù, kíyèsĩ Lámánì àti Lẹmúẹlì, àti méjì nínú àwọn ọmọbìnrin Íṣmáẹlì, àti àwọn ọmọkùnrin Íṣmáẹlì méjì àti àwọn ìdílé wọn, ṣọtẹ sí wa; bẹni sí èmi, Nífáì, àti Sãmú, àti bàbá wọn, Íṣmáẹlì, àti aya rẹ, àti àwọn ọmọbìnrin rẹ míràn.   Ó sì ṣe nínú ọtẹ èyí tí, wọn fẹ   láti padà sí ilẹ Jerúsálẹmù.   Àti nísisìyí èmi, Nífáì, nítorí   tí mo kẹdùn nítorí líle ọkàn wọn, nítorínã mo wí fún wọn, wí pé, bẹni, àní sí Lámánì àti sí Lẹmúẹlì: Kíyèsĩ i ẹyin jẹ ẹgbọn mi, báwo ni tí ẹyin sì ṣe le báyĩ ní ọkàn yín, tí ẹ sì fọjú ní inú yín, tí ẹyin fẹ kí èmi, àbúrò yín, sọrọ sí yín, bẹni, kí èmi sì gbé àpẹrẹ kalẹ fún yín?   Báwo ni tí ẹyin kò fetísílẹ sí   ọrọ Olúwa?   Báwo ni tí ẹyin ti gbàgbé pé   ẹyin ti rí ángẹlì Olúwa kan?   Bẹni, báwo sì ni tí ẹyin ti   gbàgbé àwọn ohun nlá tí Olúwa ti ṣe fún wa, ní gbígbà wá kúrò lọwọ Lábánì, àti pẹlú tí àwa fi rí ìwé ìrántí nã gbà.   Bẹni, báwo sì ni tí ẹyin ti   gbàgbé pé Olúwa lè ṣe ohun gbogbo gẹgẹ bí ìfẹ rẹ, fún àwọn ọmọ ènìyàn, bí ó bá ṣe pé wọn lo ìgbàgbọ nínú rẹ? Nítorí-èyi, ẹ jẹ kí á jẹ olóotọ sí i.   Bí ó bá sì ṣe pé àwa jẹ olóotọ   sí i, àwa yíò rí ilẹ ìlérí gbà; ẹyin yíò sì mọ ní ìgbà kan tí nbọ pé ọrọ Olúwa yíò dí mímú ṣẹ nípa ìparun Jerúsálẹmù; nítorí gbogbo ohun tí Olúwa ti sọ nípa ìparun Jerúsálẹmù ni gbọdọ di mímú ṣe.   Nítorí kíyèsĩ i, Ẹmí Olúwa   yíò dáwọ dúró láìpẹ láti máa bá wọn wọjà; nítorí kíyèsĩ i, wọn ti ṣa àwọn wòlĩ tì, Jeremíàh ni wọn sì ti jù sí inú túbú. Wọn sì ti wá ọnà láti mú ẹmi bàbá mi kúrò, tóbẹ tí wọn ti lé e jáde ní ilẹ nã.   Nísisìyí kíyèsĩ i, mo sọ   fún yín pé bí ẹyin bá padà sí Jerúsálẹmù ẹyin nã yíò ṣègbé pẹlú wọn. Àti nísisìyí, bí ẹyin bá ní yíyàn, ẹ gòkè lọ sí ilẹ nã, kí ẹ sì rántí àwọn ọrọ tí mo sọ fún yín, wí pé bí ẹyin bá lọ ẹyin yíò ṣègbé pẹlú; nítorí báyĩ ni Ẹmí Olúwa rọ mí pé kí èmi kí ó sọ.   Ó sì ṣe nígbà tí èmi, Nífáì, ti   sọ àwọn ọrọ wọnyí sí àwọn arákùnrin mi, wọn bínú sí mi.Ó sì ṣe tí wọn gbá mi mú, nítorí kíyèsĩ i, wọn bínú lọpọlọpọ, wọn sì dì mí pẹlú okùn, nítorí wọn wá láti mú ẹmí mi kúrò, kí wọn lè fi mí sílẹ sínú ijù kí àwọn ẹhànnà ẹranko lè pa mí jẹ.   Ṣùgbọn ó ṣe tí mo gbàdúrà sí   Olúwa, wípé: A! Olúwa, gẹgẹ bí ìgbàgbọ mí tí nbẹ nínú rẹ, njẹ ìwọ yíò gbà mí lọwọ àwọn arákùnrin mi; bẹni, àní kí o fún mi ní agbára kí èmi lè já àwọn èdídì wọnyí èyí tí a fi dì mí.   Ó sì ṣe nígbà tí mo ti sọ   àwọn ọrọ wọnyí, kíyèsĩ i, àwọn èdídì nã túsílẹ kúrò ní ọwọ àti ẹsẹ mi, mo sì dúró níwájú àwọn arákùnrin mi, mo sì tún sọrọ sí wọn.   Ó sì ṣe tí wọn tún bínú sí mi,   wọn sì wá ọnà láti gbá mi mú; sùgbọn kíyèsĩ i, ọkan nínú àwọn ọmọbìnrin Íṣmáẹlì, bẹni, àti ìyá rẹ pẹlú, àti ọkan nínú àwọn ọmọkùnrin Íṣmáẹlì, ṣìpẹ sí àwọn arákùnrin mi, tóbẹ tí wọn mú ọkàn wọn rọ; wọn sì dẹkun lílépa láti mú ẹmí mi kúrò.   Ó sì ṣe tí wọn kún fún   ìbànújẹ, nítorí ìwà búburú wọn, tóbẹ tí wọn tẹríba níwájú mi, wọn sì ṣìpẹ sí mi pé kí èmi kí ó dáríjì wọn fún ohun tí wọn ti ṣe sí mi.   Ó sì ṣe tí mo dáríjì wọn ní   ìfinúhàn, gbogbo ohun tí wọn ti ṣe, mo sì gbà wọn níyànjú pé kí wọn gbàdúrà sí Olúwa Ọlọrun wọn fún ìdáríjì. Ó sì ṣe tí wọn ṣe bẹ. Lẹhìn tí wọn sì ti gbàdúrà tán sí Olúwa a tún rin ìrìn-àjò wa síhà àgọ bàbá wa.   Ó sì ṣe tí a sọkalẹ sí àgọ   bàbá mi. Lẹhìn tí èmi àti àwọn arákùnrin mi àti gbogbo ilé Íṣmáẹlì sì ti sọkalẹ sí àgọ baba mi, wọn ṣe ọpẹ sí Olúwa Ọlọrun wọn; wọn sì rú ẹbọ àti ẹbọ-ọrẹ sísun sí i.  8   Léhì rí ìran igi ìyèÓ jẹ nínú èso rẹ ó sì fẹ kí ìdílé òun ṣe bẹgẹgẹÓ rí ọpá irin kan, ọnà híhá àti tọró kan, àti òkùnkùn biribiri tí ó bò ènìyànSáráíà, Nífáì, àti Sãmú jẹ nínú èso nã, ṣùgbọn Lámánì àti Lẹmúẹlì kọ. Ní ìwọn ọdún 600 sí 592 kí á tó bí Olúwa wa. Ósì ṣe tí a ti kó onírúurú irúgbìn oríṣiríṣi jọ lákọpọ, àti ti oríṣiríṣi wóró irúgbìn, àti ti oríṣiríṣi irúgbìn èso pẹlú.   Ó sì ṣe nígbà tí bàbá mi dúrólẹhìn   nínú ijù ó wí fún wa, wí pé: Kíyèsĩ i, mo ti lá àlá kan, tàbí ní ọnà míràn, mo ti rí ìran kan.   Sì kíyèsĩ i, nítorí ohun tí mo ti   rí, mo ní ìdí láti yọ nínú Olúwa nítorí ti Nífáì àti Sãmú pẹlú; nítorí tí mo ní ìdí láti rò pé àwọn, àti púpọ nínú irú-ọmọ wọn pẹlú, ni a ó gbàlà.   Ṣùgbọn kíyèsĩ i, Lámánì   àti Lẹmúẹlì, mo bẹrù lọpọlọpọ nítorí yín; nítorí kíyèsĩ i, mo rò pé mo ri nínú àlá mi, ijù kan tí ó ṣókùnkùn tí ó sì binújẹ.   Ó sì ṣe tí mo rí ọkùnrin kan,   ó sì wọ ẹwù funfun kan, ó sì wá dúró níwájú mi.   Ó sì ṣe tí ó sọrọ sí mi, ó sì pè   mí kí n tẹlé òun.   Ó sì ṣe bí mo ṣe n tẹlé e mo rí   ara mi pé mo wá nínú ahoro kan tí ó ṣókùnkùn tí ó sì binújẹ.   Lẹhìn tí mo sì ti rin ìrìn-àjò   fún ìwọn ọpọlọpọ wákàtí nínúòkùnkùn, mo bẹrẹ sí gbàdúrà sí Olúwa wí pé kí ó ní ãnú lórí mi, gẹgẹ bí ọpọlọpọ ìrọnú ãnú rẹ.   Ó sì ṣe lẹhìn tí mo ti gbàdúrà   sí Olúwa mo rí pápá kan tí ó tóbi tí ó sì gbọrò.   Ó sì ṣe tí mo rí igi kan,   èso èyí tí o yẹ ní fífẹ láti mú inú ẹni dùn.   Ó sì ṣe tí mo jáde lọ mo sì   jẹ nínú èso rẹ; mo sì ri wí pé ó dùn rékọjá, ju gbogbo ohun tí mo ti tọwò rí. Bẹni, mo sì ri wí pé èso rẹ jẹ funfun, tí ó tayọ gbogbo fífunfun tí mo ti rí rí.   Bí mo sì ti jẹ nínú èso rẹ ó   fi ayọ nlá tí ó rékọjá kún ọkàn mi; nítorínã, mo bẹrẹ sí ní ìfẹ wí pé kí ìdílé mi kí ó jẹ nínú rẹ pẹlú; nítorí mo mọ wí pé ó yẹ ní fífẹ ju gbogbo èso míràn.   Bí mo sì ti gbé ojú mi yíká   kãkiri pé bóyá mo lè wá ìdílé mi rí pẹlú, mo rí odò omi kan, ó sì n ṣàn lọ, ó sì wà nítòsí igi èyí tí mọ n jẹ èso rẹ.   Mo sì wò láti rí ibi tí ó ti wá;   mo sì rí orísun rẹ níwájú díẹ; níbi orísun nã mo sì rí ìyá rẹ Sáráíà, àti Sãmú, àti Nífáì; wọn sì dúró bí pé wọn kò mọ ibi tí wọn yíò lọ.   Ó sì ṣe mo juwọ sí wọn; mo   sì tún sọ fún wọn pẹlú ohùn kíkan wí pé kí wọn wá sí ọdọ mi, kí wọn jẹ nínú èso nã, èyí tí ó yẹ ní fífẹ ju gbogbo èso míràn.   Ó sì ṣe tí wọn wá sí ọdọ mi   tí wọn sì jẹ nínú èso nã pẹlú.   Ó sì ṣe tí mo ní ìfẹ wí pé kí   Lámánì àti Lẹmúẹlì wá jẹ nínú èso nã pẹlú; nítorínã, mo gbé ojú mi síhà orísun odò nã, wí pé bóyá mo lè rí wọn.   Ó sì ṣe tí mo rí wọn, ṣùgbọn   wọn kò wá sí ọdọ mi kí wọn sì jẹ nínú èso nã.   Mo sì rí ọpá irin kan, ó   sì gùn lọ lẹgbẹ bèbè odò nã, ó sì gùn dé ibi igi ní ẹbá èyí tí mo dúró.   Mo sì tún rí ọnà híhá àti tọró   kan, èyí tí ó wà lẹgbẹ ọpá irin nã, títí fi dé ibi igi ẹbá èyí tí mo dúró; ó sì gùn kọjá orísun nã pẹlú, títí dé pápá kan tí ó tóbi tí ó sì gbọrò, bí ẹni pé ó jẹ ayé kan.   Mo sì rí àjọ àìníye àwọn   ènìyàn, ọpọ èyí tí ó n tẹ síwájú, kí wọn lè dé ọnà nã èyí tí ó lọ sí ibi igi ni ẹbá èyí tí mo dúró.   Ó sì ṣe tí wọn jáde wá, tí   wọn sì bẹrẹ sí rìn ní ọnà èyí tí ó lọ sí ibi igi nã.   Ó sì ṣe tí òkùnkùn biribiri   yọ jáde; bẹni, àní òkùnkùn biribiri nlá lọpọlọpọ, tóbẹ tí àwọn tí wọn ti bẹrẹ sí rìn ní ọnà nã ṣìnà, tí wọn ṣáko kúrò tí wọn sì sọnù.   Ó sì ṣe tí mo rí àwọn míràn   tí wọn n tẹ síwájú, wọn sì jáde wá wọn sì di ìdí ọpá irin nã mú; wọn sì tẹ síwájú lãrín òkùnkùn biribiri nã, wọn rọ mọ ọpá irin nã, àní títí tí wọn fi jáde wá tí wọn sì jẹ nínú èso igi nã.   Lẹhìn tí wọn sì ti jẹ nínú èso   igi nã wọn gbé ojú wọn yíkãkiri bí ẹni pé wọn n tijú.   Mo sì tún gbé ojú mi yíká   kãkiri, mo sì ṣàkíyèsí ilé nlá kan tí o sì gbọrò ní òdì kejì odò omi nã; ó sì dàbí pé ó dúró ní òfúrufú, tí ó ga lórí ilẹ.   Ó sì kún fún ènìyàn, àti ogbó   àti ọdọ, àti ọkùnrin àti obìnrin; ìmúra wọn sì dára lọpọlọpọ; wọn sì wà ní ìṣesí fífi ṣe ẹlẹyààti nína ìka ọwọ síhà àwọn tí wọn ti wá tí wọn sì n jẹ èso nã.   Lẹhìn tí wọn sì ti tọ èso nã   wò ojú tì wọn, nítorí àwọn tí ó n kẹgàn wọn; wọn sì ṣáko lọ sínú àwọn ọnà tí a kà lẽwọ wọn sì sọnù.   Àti nísisìyí èmi, Nífáì, kò sọ   gbogbo àwọn ọrọ bàbá mi.   Ṣùgbọn, kí n lè ké ìwé mi   kúrú, kíyèsĩ i, ó rí ọgọrọ ènìyàn míràn tí wọn n tẹ síwájú, wọn sì wá wọn sì di ìdí ọpá irin nã mú; wọn sì tẹ síwájú lọnà wọn, wọn n di ọpá irin nã mú ṣinṣin títí lọ, títí wọn fi jáde wá tí wọn wólulẹ tí wọn sì jẹ nínú èso igi nã.   Ó sì tún rí ọgọrọ ènìyàn   míràn tí wọn n fọwọwá ọnà wọn síhà ilé nlá tí ó sì gbọrò nì.   Ó sì ṣe ọpọlọpọ ni ó rì sínú   omi nínú ibú orísun nã; ọpọ ni ó sì sọnù tí kò rí mọ, tí wọn n ṣáko ní awọn ọnà tí ó ṣàjèjì.   Ọgọrọ ènìyàn nã sì pọ tí ó   wọ inú ilé tí ó ṣàjèjì nì. Lẹhìn tí wọn sì wọ inú ilé nì wọn na ìka ọwọ ẹgàn sí èmi àti àwọn tí ó n jẹ nínú èso nã pẹlú; ṣùgbọn àwa kò kíyèsĩ wọn.   Ìwọnyí ni àwọn ọrọ bàbá mi:   Nítorí gbogbo àwọn tí ó kíyèsĩ wọn ni ó ti ṣáko.   Lámánì àti Lẹmúẹlì kò sì jẹ   nínú èso nã, bẹni bàbá mi sọ.   Ó sì ṣe lẹhìn tí bàbá mi ti   sọ gbogbo àwọn ọrọ àlá tàbí ìran rẹ, èyí tí ó pọ, ó sọ fún wa, nítorí àwọn ohun wọnyí tí ó rí nínú ìran, ó bẹrù lọpọlọpọ fún Lámánì àti Lẹmúẹlì; bẹni, ó bẹrù kí a máṣe ta wọn nù kúrò níwájú Olúwa.   Ó sì gbà wọn níyànjú nígbà   nã pẹlú gbogbo ìmọ òbí tí ó ṣàníyàn, pé kí wọn fetí sí àwọn ọrọ rẹ, pé bóyá Olúwa yíò ni ãnú sí wọn, tí kì yíò sì ta wọn nù; bẹni, bàbá mi wãsù sí wọn.   Lẹhìn tí ó sì ti wãsù sí wọn,   tí ó sì sọtẹlẹ sí wọn pẹlú nípa ọpọlọpọ ohun, o rọ wọn láti pa òfin Olúwa mọ; ó sì dẹkun sísọrọ sí wọn.  9   Nífáì ṣe ìwé ìrántí sí ọnà méjìÀ n pe ọkọkan ní àwọn àwo ti NífáìÀwọn àwo nlá ní ìwé ìtàn ti ayé nínú; àwọn kékeré nĩ ṣe pẹlú àwọn ohun mímọ. Níwọn ọdún 600 sí 592 kí á tó bí Olúwa wa. Gbogbo àwọn ohun wọnyí sì ni bàbá mi rí, tí ó sì gbọ, tí ó sì sọ, bí ó ṣe gbé nínú àgọ, ní àfonífojì Lẹmúẹlì, àti pẹlú ọpọlọpọ ohun nlá sí i, èyí tí kò ṣe é kọ sórí àwọn àwo wọnyí.   Àti nísisìyí gẹgẹ bí mo ti sọ   nípa àwọn àwo wọnyí, kíyèsĩ i wọn kì í ṣe àwọn àwo èyí tí mo ṣe kíkún ìwé ìtàn ti ìrántí àwọn ènìyàn mi sórí wọn; nítorí àwọn àwo èyí tí mo ṣe ìwé ìtàn kíkún àwọn ènìyàn mi sórí wọn ni mo ti fún ní orúkọ Nífáì; nítorí-èyi, à n pè wọn ní àwọn àwo ti Nífáì, ní àpètẹlé orúkọ tèmi; àwọn àwo wọnyí sì ni à n pè ní àwọn àwo ti Nífáì.   Bíótilẹríbẹ, mo ti gba àṣẹ   lọwọ Olúwa pé kí èmi kí ó ṣe àwọn àwo wọnyí, fún àkànṣe ète pé kí ìwé ìtàn tí a fín nípa ti iṣẹ ìránṣẹ àwọn ènìyàn mi le wà.   Lórí àwọn àwo kejì ni kí a   fín ìwé ìtàn ìjọba àwọn ọba sí, àti àwọn ogun àti ìjà àwọnènìyàn mi; nítorí-èyi àwọn àwo wọnyí wà fún èyí tí ó pọjù ní iṣẹ ìránṣẹ nã; àwọn àwo kejì sì wà fún èyí tí ó pọjù ní ìjọba àwọn ọba àti àwọn ogun àti ìjà àwọn ènìyàn mi.   Nítorí-èyi Olúwa ti pàṣẹ   fún mi láti ṣe àwọn àwo wọnyí fún ète òye nínú rẹ, ète èyí tí èmi kò mọ.   Ṣùgbọn Olúwa mọ ohun   gbogbo láti ìbẹrẹ; nítorí-èyi, ó pèsè ọnà láti ṣe gbogbo iṣẹ rẹ parí lãrín àwọn ọmọ ènìyàn; nítorí kíyèsĩ i, ó ní gbogbo agbára sí mímú gbogbo ọrọ rẹ ṣẹ. Báyĩ ni ó sì rí. Àmín.  10   Léhì sọtẹlẹ pé àwọn Jũ ni a ó mú ní ìgbèkùn nípasẹ àwọn ará BábílọnìÓ sọ nípa bíbọ Messia kan, Olùgbàlà àti Olùràpadà lãrín àwọn JũLéhì sọ pẹlú nípa bíbọ ẹni tí yíò rì Ọdọ-àgùtàn Ọlọrun nã bọmiLéhì sọ nípa ikú àti àjínde òkú ti Messia nãÓ fi títúká àti kíkójọ Ísráẹlì wé igi ólífìNífáì sọ nípa Ọmọ Ọlọrun, nípa ẹbùn Ẹmí Mímọ, àti nípa ṣíṣe òdodo. Ní ìwọn ọdún 600 sí 592 kí á tó bí Olúwa wa. Àti nísisìyí èmi, Nífáì tẹ síwájú láti kọ ìwé ìtàn àwọn íṣe mi, àti ìjọba àti iṣẹ ìránṣẹ mi sórí àwọn àwo wọnyí; nítorí-èyi, láti tẹ síwájú pẹlú ìwé ìtàn tèmi, mo gbọdọ sọrọ díẹ nípa àwọn ohun ti bàbá mi, àti ti àwọn arákùnrin mi pẹlú.   Nítorí kíyèsĩ i, ó ṣe lẹhìn tí   bàbá mi ti parí sísọ àwọn ọrọ àlá rẹ, àti gbígbà wọn níyànjú sí ãpọn ní ohun gbogbo pẹlú, ó wí fún wọn nípa àwọn Jũ   Wí pé lẹhìn tí a bá pa wọn   run, àní Jerúsálẹmù ìlú nlá nì, tí a sì tí mú ọpọlọpọ ní ìgbèkùn lọ sí Bábílọnì, gẹgẹ bí àkókò tí ó yẹ níti Olúwa, wọn yíò tún padà, bẹni, àní a ó mú wọn padà jáde ní ìgbèkun; lẹhìn tí a bá sì mú wọn padà jáde ní ìgbèkun wọn yíò tún gba ilẹ ìní wọn.   Bẹni, àní ní ẹgbẹta ọdún   sí ìgbà tí bàbá mi kúrò ní Jerúsálẹmù, wòlĩ kan ni Olúwa Ọlọrun yíò gbé dìde lãrín àwọn Jũàní Messia kan, tàbí, ní ọnà míràn, Olùgbàlà ayé.   Ó sì sọrọ pẹlú nípa àwọn   wòlĩ, bí púpọ ní iye wọn ti jẹrĩ sí àwọn ohun wọnyí, nípa Messia yĩ, ẹni tí òun ti sọrọ nípa rẹ, tàbí Olùràpadà ayé yĩ.   Nítorí-èyi, gbogbo aráyé wà   ní ipò ìsọnù àti ti ìṣubú, wọn ó sì wà bẹ láé àfi tí wọn bá gbíyèlé Olùràpadà yĩ.   Ó sì wí nípa wòlĩ kan ẹni tí   yíò wá ṣíwáju Messia nã, láti tún ọnà Olúwa ṣe   Bẹni, àní òun yíò jáde lọ yíò sì   kígbe ní ijù: Ẹ tún ọnà Olúwa ṣe, ẹ sì ṣe ojú-ọnà rẹ tọ; nítorí ọkan dúró lãrín yín ẹni tí ẹyin kò mọ; òun sì lágbára jù mí lọ, okùn bàtà ẹsẹ ẹni tí èmi kò yẹ láti tú. Púpọ sì ni ohun tí bàbá mi sọ nípa nkan yĩ.   Bàbá mi sì sọ wí pé yíò rìnibọmi   ní Bẹtabárà, níkọjá Jordánì; ó sì sọ pẹlú pé yíò rìnibọmi pẹlú omi, àní wí pé yíò ṣe ìrìbọmi fun Messia nã pẹlú omi.   Àti lẹhìn tí ó bá ti ṣe ìrìbọmi   fun Messia nã pẹlú omi, yíò jẹwọ yíò sì jẹrĩ wí pé òun ti riỌdọ-àgùtàn Ọlọrun bọmi, ẹni tí yíò mú ẹsẹ ayé lọ.   Ó sì ṣe lẹhìn tí bàbá mi ti   sọ àwọn ọrọ wọnyí, ó sọrọ sí àwọn arákùnrin mi nípa ìhìn-rere èyí tí a ó wãsù lãrín àwọn Jũ, àti pẹlú nípa rirẹhin àwọn Jũ nínú ìgbàgbọ. Lẹhìn tí wọn bá ti pa Messia nã, ẹni tí yíò wá, lẹhìn tí a bá sì ti pa á òun yíò jínde kúrò nínú òkú, yíò sì fi ara rẹ hàn, nípasẹ Ẹmí Mímọ, sí àwọn Kèfèrì.   Bẹni, àní bàbá mi sọrọ púpọ   nípa àwọn Kèfèrí àti nípa ará ilé Ísráẹlì pẹlú, wí pé wọn yíò rí bí igi ólífì, ẹka èyí tí a ó ṣẹ kúrò tí a ó sì túká sórí gbogbo ojú-ilẹ àgbáyé.   Nítorí-èyi, ó sọ pé ó ṣe   dandan pé kí a tọ wa pẹlú ọkàn kan sínú ilẹ ìlérí sí mímú ọrọ Olúwa ṣẹ, wípé a ó tú wa ká sórí gbogbo ojú-ilẹ àgbáyé.   Lẹhìn tí a bá sì ti tú ará   ilé Ísráẹlì ká a ó tún kó wọn jọ; tàbí, ní ṣókí, lẹhìn tí àwọn Kèfèrí bá ti gba ẹkún Ìhìn-rere ẹká àdánidá igi ólífi nã, tàbí àwọn ìyókù ará ilé Ísráẹlì, ni a ó lọ sínú igi nã, tàbí wá sí ìmọ Messia òtítọ, Olúwa wọn àti Olùràpadà wọn.   Irú èdè báyĩ sì ni bàbá mi   fi sọtẹlẹ tí ó sì sọrọ sí àwọn arákùnrin mi, àti ọpọlọpọ ohun sí i pẹlú èyí tí èmi kò kọ sínú ìwé yĩ; nítorí ó ti kọ púpọ tí ó jẹ yíyẹ fún mi nínú ìwé mi míràn.   Gbogbo àwọn nkan wọnyí,   èyí tí mo ti sọrọ nípa rẹ, ni a sì ṣe nígbà tí bàbá mi n gbé nínú àgọ, ní àfonífojì Lẹmúẹlì.   Ó sì ṣe lẹhìn tí èmi, Nífáì, tí   mo ti gbọ gbogbo àwọn ọrọ bàbá mi, nípa àwọn ohun tí ó rí nínú ìran, àti pẹlú àwọn ohun tí ó sọ nípasẹ agbára Ẹmí Mímọ, agbára èyí tí ó gbà nípasẹ ìgbàgbọ nínú Ọmọ ỌlọrunỌmọ Ọlọrun nã sì jẹ Messia tí yíò wáèmi, Nífáì, nífẹ pẹlú pé kí èmi lè rí, kí n gbọ, kí n sì mọ nípa àwọn nkan wọnyí, nípasẹ agbára Ẹmí Mímọ, èyí tí ó jẹ ẹbùn Ọlọrun fún gbogbo àwọn tí ó bá wá a lójúméjẽjì, gẹgẹ bí ti ìgbà àtijọ àti bí ti ìgbà tí yíò fi ara rẹ hàn sí àwọn ọmọ ènìyàn.   Nítorí ó jẹ ọkan nã ní áná, ní   óní, àti títí láé; a sì ti pèsè ọnà fún gbogbo ènìyàn láti ìpilẹṣẹ ayé wa, bí ó bá ṣe pé wọn ronúpìwàdà tí wọn sì wá sí ọdọ rẹ.   Nítorí ẹni tí ó bá wá lójúméjẽjì   yíò rí; ohun ìjìnlẹ Ọlọrun ni a ó sì fihàn sí wọn, nípasẹ agbára Ẹmí Mímọ, ní ìgbà yí gẹgẹ bí ìgbà àtijọ, àti gẹgẹ bí ìgbà àtijọ bí ìgbà tí nbọ; nítorí-èyi ipa ọnà Olúwa jẹ ọnà àìyípadà ayérayé kan.   Nítorínã rántí, A! ọmọ ènìyàn,   fún gbogbo ìṣe rẹ a o mú ọ wá sínú ìdájọ.   Nítorí-èyi, bí ìwọ bá ti wá láti   ṣe búburú ní ìgbà ayé-ìdánwò rẹ, njẹ a ó rí ọ ní àìmọ níwájú ìtẹ ìdájọ Ọlọrun; ohun àìmọ kan kò sì lè gbé pẹlú Ọlọrun; nítorí-èyi a ó ta ọ nù títí láé.   Ẹmí Mímọ sì fún mi ní àṣẹ   pe ki n sọ àwọn nkan wọnyí, kí n má si ṣe sẹ wọn.  11   Nífáì rí Ẹmí Olúwa, a sì fi igi ìyè hàn á ní ojúranÓ rí ìyá ỌmọỌlọrun ó sì kọ ẹkọ nípa ìrẹ-ara-sílẹ ti ỌlọrunÓ rí ìrìbọmi, iṣẹ ìránṣẹ, áti ìkànmọ àgbélèbú ti Ọdọ-àgùtàn ỌlọrunÓ rí ìpè àti iṣẹ ìránṣẹ ti àwọn Àpóstélì Méjìlá ti Ọdọ-àgùtàn pẹlú. Ní ìwọn ọdún 600 sí 592 kí á tó bí Olúwa wa. Nítorí ó sì ṣe lẹhìn tí mo ti fẹ láti mọ àwọn ohun tí bàbá mi ti rí, tí mo sì gbàgbọ wípé Olúwa lè sọ wọn di mímọ fún mi, bí mo ṣe jóko tí mọ nrò nínú ọkàn mi, a mú mi lọ nínú Ẹmí Olúwa, bẹni, sí òkè gíga gan-an, èyí tí èmi kò tí ì rí rí, orí èyí tí èmi kò sì tí tẹ rí.   Ẹmí nã sì sọ fún mi: Kíyèsĩ,   kíni ìwọ nfẹ?   Mo sì wípé: Mo fẹ láti rí àwọn   ohun tí bàbá mi rí.   Ẹmí nã sì sọ fún mi: Njẹ ìwọ   gbàgbọ pé bàbá rẹ rí igi èyí tí ó ti sọrọ nípa rẹ?   Mo sì wípé: Bẹni, ìwọ mọ   wípé mo gba gbogbo àwọn ọrọ bàbá mi gbọ.   Nígbàtí mo sì sọ àwọn ọrọ   wọnyí, Ẹmí nã kígbe pẹlú ohùn rara, wípé: Hòsánnà sí Olúwa, Ọlọrun ẹnití-ó-gá-jùlọ; nítorítí ó jẹ Ọlọrun lórí gbogbo ayé, bẹni, àní ga ju ohun gbogbo lọ. Alábùkún-fún sì ni ìwọ, Nífáì, nítorítí ìwọ gbàgbọ nínú Ọmọ Ọlọrun ẹnití-ó-gá-jùlọ; Nítorínã ìwọ yíò rí àwọn ohun tí ìwọ nfẹ.   Sì kíyèsĩ i nkàn yí ni a ó fi   fún ọ fún àmì, pé lẹhìn tí ìwọ bá ti rí igi èyí tí ó so èso èyí tí bàbá rẹ tọwò, ìwọ yíò rí ọkùnrin kan pẹlú tí ó nsọkalẹ jáde láti ọrun, òun sì ni ìwọ yíò ṣe lẹrĩ; lẹhìn tí ìwọ bá sì ti jẹrĩ rẹ ìwọ yíò jẹrĩ pe ó jẹ Ọmọ Ọlọrun.   Ó sì ṣe tí Ẹmí ná à wí fún mi:   Wò ó! Mo si wò ó, mo sì kíyèsĩ igi kan; ó sì dàbí igi èyítí bàbá mi ti rí; ẹwà rẹ sì rékọjá jìnà, bẹni, tayọ gbogbo ẹwà; funfun rẹ sì tayọ funfun ìrì dídì tí afẹfẹ kójọ.   Ó sì ṣe lẹhìn tí mo ti rí igi   nã, mo wí fún Ẹmí nã: Mo kíyèsĩ pé ìwọ ti fi igi èyítí ó níye lórí ga ju gbogbo ohun lọ hàn mí.   Ó sì wí fún mi: Kíni ìwọ fẹ?   Mo sì wí fún un: Láti mọ   ìtumọ èyínãnítorí mo bá a sọrọ bí ènìyàn ṣe nsọrọ; nítorí mo kíyèsĩ i wípé ó wà ní ìwo ti ènìyàn; sùgbọn bíótilẹríbẹ, mo mọ wípé Ẹmí Olúwa ni; ó sì bá mi sọrọ bí ènìyàn kan ṣe nbá òmíràn sọrọ.   Ó sì ṣe tí ó sọ fún mi: Wò ó!   Mo sì wò bí ẹni pé kí n wò ó, èmi kò sì rí i; nítorí ó ti lọ kúrò níwájú mi.   Ó sì ṣe tí mo wò tí mo sì   rí ìlú-nlá Jerúsálẹmù nì, àti àwọn ìlú-nlá míràn pẹlú. Mo sì rí ìlú-nlá Násárẹtì; ní ìlú-nlá Násárẹtì mo sì rí wúndíá kan, ó sì dára, ó sì funfun lọpọlọpọ.   Ó sì ṣe tí mo rí ọrun tí ó ṣí   sílẹ; angẹlì kan sì sọkalẹ ó sì dúró níwájú mi; ó sì wí fún mi: Nífáì, kíni ìwọ rí?   Mo sì wí fún un: Wúndíá   kan, tí ó lẹwà tí ó sì dára ju gbogbo àwọn wúndíá míràn lọ.   Ó sì wí fún mi: Njẹ ìwọ mọ   ìrẹ-ara-sílẹ ti Ọlọrun?   Mo sì wí fún un: Mo mọ   wípé ó fẹràn àwọn ọmọ rẹ; bíótilẹríbẹ, èmi kò mọ ìtúmọ ohun gbogbo.   Ó sì wí fún mi: Kíyèsĩ,  wúndíá tí ìwọ rí nì jẹ ìyá Ọmọ Ọlọrun, gẹgẹbí ti ẹran ara.   Ó sì ṣe tí mo rí tí a mú u   lọ nínú Ẹmí; lẹhìn tí a sì ti mú u lọ nínú Ẹmí ní ìwọn ìgbà díẹ, angẹlì ná à bá mi sọrọ, wípé: Wò ó!   Mo sì wò mo sì tún kíyèsĩ   wúndíá ná à, ó gbé ọmọ kan ní ọwọ rẹ.   Angẹlì nã sì wí fún mi: Wo   Ọdọ-àgùtan Ọlọrun, bẹni, àní Ọmọ Bàbá Ayérayé! Njẹ ìwọ mọ ìtumọ igi èyí tí bàbá rẹ rí?   Mo sì dá a lóhùn wípé:   Bẹni, ó jẹ ìfẹ Ọlọrun, èyítí ó tan ara rẹ ká lóde nínú ọkàn àwọn ọmọ ènìyàn; nítorínã, ó jẹ ohun ti o wuni ju gbogbo ohun lọ.   Ó sì bá mi sọrọ, wípé:   Bẹni, àti tí o ṣe inú dídùn jùlọ fún ọkàn.   Lẹhìn tí ó sì ti sọ àwọn ọrọ   wọnyí, ó wí fún mi: Wò ó! Mo sì wò, mo sì rí Ọmọ Ọlọrun tí ó n kãkiri lãrín àwọn ọmọ ènìyàn; mo sì rí ọpọlọpọ tí wọn wolẹ ní ẹsẹ rẹ tí wọn sì foríbalẹ fún un.   Ó sì ṣe tí mo rí wípé ọpá irin   nã, èyí tí bàbá mi ti rí, jẹ ọrọ Ọlọrun, èyí tí ó tọni sí orísun omi ìyè, tàbí sí igi ìyè; omi èyí tí ó jẹ àpẹrẹ ìfẹ Ọlọrun; mo si tún rí i wípé igi ìyè nã jẹ àpẹrẹ ìfẹ Ọlọrun.   Angẹlì ná à sì tún wí fún mi:   Wò kí o sì ri ìrẹ-ara-sílẹ Ọlọrun!   Mo sì wò mo sì rí Olùràpadà   ayé, ẹni tí bàbá mi ti sọrọ nípa rẹ; mo sì tún rí wòlĩ nã ẹni tí yíò tún ọnà ṣe ṣíwájú rẹ. Ọdọ-àgùtàn Ọlọrun ná à sì jáde lọ a sì r ì i bọmi nípa ọwọ rẹ; Lẹhìn tí a sì rìbọmi rẹ, mo rí ọrun tí ó ṣí sílẹ, Ẹmí Mímọ sì sọkalẹ láti ọrun wá, ó sì bà sórí rẹ ní àwọ àdàbà.   Mo sì rí i wípé ó jáde lọ ó   n ṣe ìránṣẹ fún àwọn ènìyàn, ní agbára àti ògo nlá; ọpọ ènìyàn sì jùmọ péjọ láti gbọ ọ; mo sì rí i wípé wọn lée jáde kúrò lãrín wọn.   Mo sì tún rí àwọn méjìlá   míràn tí wọn ntẹlé e. Ó sì ṣe tí a mú wọn lọ nínú Ẹmí kúrò níwájú mi, èmi kò sì rí wọn.   Ó sì ṣe tí ángẹli ná à tún   bá mi sọrọ, wípé: Wò ó! Mo sì wò, mo sì kíyèsí àwọn ọrun tí wọn tún ṣí sílẹ, mo sì rí àwọn ángẹlì tí wọn nsọkalẹ sórí àwọn ọmọ ènìyàn; wọn sì ṣe isẹ ìránṣẹ fún wọn.   Ó sì tún bá mi sọrọ, wípé:   Wò ó! Mo sì wò, mo sì kíyèsí Ọdọ-àgùtàn Ọlọrun tí ó nkãkiri lãrín àwọn ọmọ ènìyàn. Mo sì kíyèsí ọpọlọpọ ènìyàn tí wọn nṣàìsàn, tí a sì pọn-lójú pẹlú onírũrú àrùn gbogbo, àti pẹlú àwọn èṣù àti àwọn ẹmí àìmọ; angẹlì nã sì sọ, ó sì fi gbogbo àwọn nkan wọnyí hàn mí. Wọn sì rí ìwòsàn nípasẹ agbára Ọdọàgùtàn Ọlọrun; àwọn èṣù àti àwọn ẹmí àìmọ ni a sì lé jáde.   Ó sì ṣe tí angẹlì ná à tún   bá mi sọrọ, wípé: Wò ó! Mo sì wò mo sì kíyèsí Ọdọ-àgùtàn Ọlọrun, tí àwọn ènìyàn mú u; bẹni, Ọmọ Ọlọrun títí ayé ni a dáléjọ nípa ayé; mo sì rí mo sì jẹrĩ.   Èmi, Nífáì, sì ri i tí a gbé e   sókè sórí àgbélèbú tí a sì pa á fún àwọn ẹṣẹ ayé.   Lẹhìn tí a sì ti pa á, mo rí ọpọ   ènìyàn ayé, tí wọn jùmọ péjọ lati dojú ìjà kọ àwọn àpóstélìỌdọ-àgùtàn; nítorí báyĩ ni angẹlì Olúwa pe àwọn méjìlá nã.   Ọpọ ènìyan ayé sì jùmọ   péjọ; mo sì kíyèsí pé wọn wà nínú ilé kan tí ó tóbi tí ó sì gbọrò, tí o dàbí ilé èyí tí bàbá mi rí. Angẹlì Olúwa ná à sì tún bá mi sọrọ, wípé: Kíyèsí ayé àti ọgbọn inú rẹ; bẹni, kíyèsĩ ará ilé Isráẹlì ti jùmọ péjọ láti dojú ìjà kọ àwọn àpóstélì méjìlá ti Ọdọ-àgùtàn.   Ó sì ṣe tí mo rí tí mo sì jẹrĩ,   pé ilé tí ó tóbi tí ó sì gbọrò nã jẹ ìgbéraga ayé; ó sì wó, wíwó rẹ sì pọ lọpọlọpọ. Angẹlì Olúwa ná à sì tún bá mi sọrọ, wípé: Báyĩ ni ìparun gbogbo àwọn orílẹ-èdè, ìbátan, èdè àti ènìyàn yíò rí, tí yíò dojú ìjà kọ àwọn àpóstélì méjìlá ti Ọdọ-àgùtàn.  12   Nífáì rí ilẹ ìlérí nínú ìran; ó rí òdodo, àìṣedẽdé, àti ìṣubú àwọn olùgbé rẹ; bíbọ Ọdọ-àgùtàn Ọlọrun lãrín wọn; bí àwọn Ọmọ-ẹhìn méjẽjìlá àti àwọn Àpóstélì méjẽjìlá yíò ṣe ìdájọ fún Isráẹlì; àti ipò ẹlẹgbin àti elẽrí àwọn tí wọn rẹhìn nínú ìgbàgbọ. Ní ìwọn ọdún 600 sí 592 kí á tó bí Olúwa wa. Ó sí ṣe tí angẹlì ná à wí fún mi: Wò ó, sì kíyèsí irú-ọmọ rẹ, àti irú-ọmọ arákùnrin rẹ pẹlú. Mo sì wò mo sì kíyèsí ilẹ ìlérí ná à; mo sì kíyèsí ọpọlọpọ ènìyàn, bẹni, àní bí ó ti rí ní iye, tí wọn pọ bí iyanrìn òkun.   Ó sì ṣe tí mo kíyèsí ọpọ ènìyàn   tí wọn kórajọ láti jagun, tí ọkan ndojúkọ èkejì; mo sì kíyèsí ogun, àti ìdàgìrì ogun, àti ìpakúpa nlá pẹlú idà lãrín àwọn ènìyan mi.   Ó sì ṣe tí mo kíyèsí ọpọlọpọ   ìran tí ó rékọjá, nípasẹ ọnà àwọn ogun àti àwọn ìjà ní ilẹ nã; mo sì kíyèsí ọpọlọpọ àwọn ìlú-nlá, bẹni, àní tí n kò ka iye wọn.   Ó sì ṣe tí mo rí ìkũku ní   ojú ilẹ ìlérí; mo sì rí àwọn mọnàmọná, mo sì gbọ sísán àwọn àrá, àti ilẹ rírì àti gbogbo onírurú àwọn ariwo rúdurùdu; mo sì rí ilẹ àti àwọn àpáta, tí wọn s á n ; mo s ì r í àwọn ò k è gíga tí wọn sì nwó lulẹ; mo sì rí àwọn pẹtẹlẹ aiyé, tí wọn fọ sí wẹwẹ; mo sì rí ọpọlọpọ àwọn ìlú-nlá tí wọn rì; mo sì rí ọpọlọpọ tí wọn fi iná jó; mo sì rí ọpọlọpọ tí wọn wó lulẹ, nítorí ti gbígbọn-rìrì rẹ.   Ó sì ṣe lẹhìn tí mo rí àwọn   nkan wọnyí, mo rí ikũkù òkùnkùn ná à, tí ó kọjá kúrò ní ojú àgbáyé; sì kíyèsĩ, mo rí ọpọ ènìyàn tí kò tí ì ṣubú nítorí ìdájọ nlá àti tí ó lẹrù ti Olúwa.   Mo sì rí àwọn ọrun tí wọn   ṣí sílẹ, Ọdọ-àgùtàn Ọlọrun ná à sì nsọkalẹ láti ọrun; ó sì wá sísàlẹ ó sì fi ara rẹ hàn sí wọn.   Mo sì tún rí mo sì jẹrĩ pé   Ẹmí Mímọ bà sórí àwọn méjìlá míràn; a sì ṣe Ìlànà wọn nípa Ọlọrun, a sì yàn wọn.   Angẹlì ná à sì bá mi sọrọ,   wípé: Kíyèsí àwọn ọmọ-èhìn méjẽjìlá ti Ọdọ-àgùtàn, tí a yàn láti ṣe ìránṣé fún irú-ọmọ rẹ.   Ó sì wí fún mi: Ìwọ rántí   àwọn àpóstélì méjìlá ti Ọdọàgùtàn bí? Kíyèsĩ, àwọn ni wọn yíò ṣe ìdájọ àwọn ẹyà méjẽjìlá ti Isráẹlì; nítorí-èyi, àwọn ìránṣẹ méjìlá ti irú-ọmọ rẹ ni a ó ṣeìdájọ fún nípa ọwọ wọn; nítorí ará ilé Isráẹlì ni ìwọ.   Àwọn ìránṣẹ méjìlá tí ìwọ sì   rí yí yíò ṣe ìdájọ irú-ọmọ rẹ. Sì kíyèsĩ, wọn jẹ olódodo títí láé; fún nítorí ti ìgbàgbọ wọn nínú Ọdọ-àgùtàn Ọlọrun àwọn ẹwù wọn ni a sọ di funfun nínú ẹjẹ rẹ.   Angẹlì ná à sì wí fún mi:   Wò ó! Mo sì wò, mo sì rí ìran mẹta tí ó rékọjá nínú òdodo; àwọn ẹwù wọn sì funfun tí ó tilẹ dàbí Ọdọ-àgùtàn Ọlọrun. Angẹlì ná à sì wí fún mi: Àwọn wọnyí ni a sọ di funfun nínú ẹjẹ Ọdọ-àgùtàn, nítorí ti ìgbàgbọ wọn nínú rẹ.   Èmi, Nífáì, sì rí ọpọlọpọ   ìran kẹrin pẹlú tí ó rékọjá nínú òdodo.   Ó sì ṣe tí mo rí ọpọ ènìyàn   ayé tí wọn jùmọ péjọ.   Angẹlì ná à sì wí fún mi:   Kíyèsí irú-ọmọ rẹ, àti irú-ọmọ arákùnrin rẹ pẹlú.   Ó sì ṣe tí mo wò tí mo sì rí   àwọn ènìyàn irú-ọmọmi tí wọn jùmọ péjọ tí ọpọlọpọ dojúkọ iru-ọmọ arákùnrin mi; wọn sì jùmọ péjọ láti jagun.   Angẹlì ná à sì bá mi sọrọ,   wípé: Kíyèsí orísun omi eléerí èyí tí bàbá rẹ rí; bẹni, àní odò èyí tí ó sọrọ nípa rẹ; ibú èyí ná à sì jẹ ibú ọrun àpãdì.   Òwúsúwusù òkùnkùn nã   sì jẹ ìdánwò ti èṣù, èyí tí ó fọni lójú, tí ó sé àyà àwọn ọmọ ènìyàn le, tí ó sì tọ wọn kúrò sínú àwọn ọnà gbọrò, tí wọn ṣègbé tí wọn sì sọnù.   Ilé tí ó tóbi tí ó sì gbọrò   nã, èyí tí bàbá rẹ rí, jẹ ìrò asán àti ìgbéraga àwọn ọmọ ènìyàn. Ọgbun nlá tí ó sì banilẹrù kan sì pín wọn; bẹni, àní ọrọ àìṣègbè Ọlọrun Ayérayé, àti ti Messia ẹni tí ó jẹ Ọdọ-àgùtàn Ọlọrun, nípa ẹni tí Ẹmí Mímọ jẹ ẹrí, láti ìpilẹṣẹ ayé títí di ìgbà yí, àti láti ìgbà yí lọ àti títí láé.   Ní àkókò tí angẹlì nã sì   sọ àwọn ọrọ wọnyí, mo kíyèsí mo sì ríi wípé irú-ọmọ àwọn arákùnrin mi dojú ìjà kọ irúọmọ tèmi, gẹgẹbí ọrọ angẹlì ná à; àti nítorítí ìgbéraga irú-ọmọ mi, àti ìdánwò èṣù, mo kíyèsĩ i pé irú-ọmọ àwọn arákùnrin mi borí àwọn ènìyàn irú-ọmọ mi.   Ó sì ṣe tí mo kíyèsĩ, tí mo sì   rí àwọn ènìyàn irú-ọmọ àwọn arákùnrin mi tí wọn ti ṣẹgun irú-ọmọ mi; wọn sì ńkàkiri ní ọgọrọ ènìyàn lórí ojú ilẹ.   Mo sì rí wọn tí wọn jùmọ   péjọ ní ọgọgọ ènìyàn; mo sì rí ogun àti ìró ogun lãrín wọn; nínú ogun àti ìró ogun ni mo sì rí ọpọ ìran tí wọn kọjá kúrò.   Angẹlì ná à sì wí fún mi:   Kíyèsĩ àwọn wọnyí yíò rẹhìn nínú ìgbàgbọ.   Ó sì ṣe tí mo kíyèsĩ i, lẹhìn   tí wọn ti rẹhìn nínú ìgbàgbọ wọn di dúdú, àti ẹlẹgbin, àti elẽrí ènìyàn, tí ó kún fún ìmẹlẹ ati onirũru ohun ìríra.  13   Nífáì rí ìjọ onígbàgbọ ti èṣù tí a gbékalẹ lãrín àwọn Kèfèrí nínú ìran, ó rí àwárí àti ìtẹ ilẹ dó Amẹríkà, ìpàdánù ọpọlopọ abala Bíbélì èyítí ó rí kerekere tí ó sì jẹ iyebíye, ipò ìparí ìṣubú-kúrò nínú òtítọ àwọn Kèfèrí, ìmúpadà sípò ìhìn-rere, bíbọ jáde ìwé-mímọti ọjọ ìkẹhìn, àti kíkọ sókè Síónì. Ní ìwọn ọdún 600 sí 592 kí á tó bí Olúwa wa. Ó sì ṣe tí angẹlì ná à bá mi sọrọ, wípé: Wò ó! Mo sì wò mo sì kíyèsí ọpọlọpọ àwọn orílẹ-èdè àti àwọn ìjọba.   Angẹlì ná à sì wí fún mi: Kíni   ìwọ se àkíyèsí? Mo sì wípé: Mo kíyèsí ọpọlọpọ àwọn orílẹ-èdè àti àwọn ìjọba.   Ó sì wí fún mi: Àwọn wọnyí   ni àwọn orílẹ-èdè àti àwọn ìjọba àwọn Kèfèrí.   Ó sì ṣe tí mo rí ìdásílẹ ìjọ   onígbàgbọ nlá kan lãrín àwọn orílẹ-èdè àwọn Kèfèrí.   Angẹlì ná à sì wí fún mi:   Kíyèsí ìdásílẹ ìjọ onígbàgbọ kan, èyí tí ó rínilára jùlọ tayọ gbogbo àwọn ìjọ onígbàgbọ míràn, èyi tí ó pa àwọn ènìyàn mímọ Ọlọrun, bẹni, tí ó sì fi iya jẹ wọn àti tí ó dè wọn mọlẹ, àti tí ó fi àjàgà kọrùn wọn pẹlú àjàgà irin, àti tí ó rẹ wọn sílẹ sínú ìgbèkun.   Ó sì ṣe tí mo kíyèsí ìjọ   onígbàgbọ nlá tí ó sì rínilára yí; mo sì rí èṣù pé òun ni olùdásílẹ rẹ.   Bẹgẹgẹ ni mo sì rí wúrà, àti   fàdákà, àti àwọn aṣọ ṣẹdà, àti àwọn aláwọ òdòdó, àti aṣọ ọgbọ tí ìlọpọ rẹ dára, àti oríṣiríṣi aṣọ wíwọ oníyebíye; mo sì rí ọpọlọpọ àwọn panṣágà obìnrin.   Angẹlì ná à sì bá mi sọrọ   wípé: Kíyèsí wúrà nã, àti fàdákà nã, àti àwọn aṣọ ṣẹdà nã, àti àwọn aláwọ òdòdó nã, àti aṣọ ọgbọ tí ìlọpọ rẹ dára nã, àti asọ wíwọ oníyebíye nã, àti àwọn panṣágà obìnrin nã, wọn jẹ ìfẹ ijọ onígbàgbọ nlá tí ó sì rínilára yí.   Àti pẹlú nítorí ìyìn ayé ni   wọn fi run àwọn ènìyàn mímọ Ọlọrun, tí wọn sì rẹ wọn sílẹ sínú ìgbèkun.   Ó sì ṣe tí mo wò tí mo sì   kíyèsí omi púpọ; wọn sì pín àwọn Kèfèrí kúrò ní irú-ọmọ àwọn arákùnrin mi.   Ó sì ṣe tí angẹlì ná à wí fún   mi: Kíyèsĩ, ìbínú Ọlọrun wà lórí irú-ọmọ àwọn arákùnrin rẹ.   Mo sì wò mo sì kíyèsí   ọkùnrin kan lãrín àwọn Kèfèrí nì, ẹni tí omi púpọ nì yà-sọtọ kuro ní irú-ọmọ àwọn arákùnrin mi; mo sì kíyèsí Ẹmí Ọlọrun, tí ó sọkalẹ tí ó sì siṣẹ lórí ọkùnrin nã; ó sì jáde lọ sórí omi púpọ, àní sí ọdọ irú-ọmọ àwọn arákùnrin mi, tí wọn wà ní ilẹ ìlérí.   Ó sì ṣe tí mo kíyèsí Ẹmí   Ọlọrun, tí ó siṣẹ lórí àwọn Kèfèrí míràn; wọn sì ti ìgbèkun jáde wá, sórí omi púpọ nã.   Ó sì ṣe tí mo kíyèsí ọjọrọ   àwọn Kèfèrí lórí ilẹ ìlérí; mo sì kíyèsí ìbínú Ọlọrun, tí ó wà lórí irú-ọmọ àwọn arákùnrin mi; a sì tú wọn ká níwájú àwọn Kèfèrí, a sì pa wọn run.   Mo sì kíyèsí Ẹmí Olúwa, tí   o wà lórí àwọn Kèfèrí ná à, wọn sì ṣe rere, wọn sì gba ilẹ ná à fún ìní wọn; mo sì kíyèsĩ pé wọn funfun, wọn sì dára, wọn sì lẹwà lọpọlọpọ, gẹgẹbí àwọn ènìyàn mi kí a tó pa wọn.   Ó sí ṣe tí èmi, Nífáì, kíyèsĩ i,   tí àwọn Kèfèrí tí ó ti jáde lọ kúrò nínú ìgbèkun rẹ ara wọn sílẹ níwájú Olúwa; agbára Olúwa sì wà pẹlú wọn.   Mo sì kíyèsĩ i pé àwọn   ìyá Kèfèrí wọn jùmọ péjọ sóríomi, àti sórí ilẹ pẹlú, láti dojú ìjà kọ wọn.   Mo sì kíyèsĩ i pé agbára   Ọlọrun wà pẹlú wọn, àti pẹlú pé ìbínú Ọlọrun wà lórí gbogbo àwọn tí wọn jùmọ péjọ láti dojú ìjà kọ wọn.   Èmi, Nífáì, sì kíyèsĩ i pé   àwọn Kèfèrí tí ó tí lọ kúrò nínú ìgbèkun ni a gbà nípasẹ agbára Ọlọrun kúrò ní ọwọ gbogbo àwọn orílẹ-èdè míràn.   Ó sì ṣe tí èmi, Nífáì, kíyèsĩ i   pe wọn ṣe rere ní ilẹ ná à; mo sì kíyèsí ìwé kan, a sì gbé e kiri lãrín wọn.   Angẹlì ná à sì wí fún mi:   Ìwọ mọ ìtumọ ìwé ná à bí?   Mo sì wí fún un: Èmi kò mọ.   Ó sì wí pé: Kíyèsĩ i, ó jáde   láti ẹnu Jũ kan. Èmi, Nífáì, sì kíyèsĩ; ó sì wí fún mi: Ìwé tí ìwọ kíyèsĩ jẹ ìwé-ìrántí àwọn Jũ, èyí tí ó ní májẹmú Olúwa nínú, èyí tí ó ti ṣe sí ará ilé Isráẹlì; ó sì tún ní ọpọlọpọ àwọn ìsọtẹlẹ àwọn wòlĩ mímọ nínú; ó sì jẹ ìwé-ìrántí tí ìfín tí ó wà lórí àwọn àwo idẹ, àfi pé kò pọ tó bẹ; bíótilẹríbẹ, wọn ní awọn májẹmú Olúwa nínú, èyí tí ó ti ṣe sí ará ilé Isráẹlì; nítorí-èyi, wọn jẹ iye nlá sí àwọn Kèfèrí.   Angẹlì Olúwa ná à sì wí fún   mi: Ìwọ ti kíyèsĩ i pé ìwé ná à jáde kúrò láti ẹnu Jũ kan; nígbàtí ó sì jáde kúrò láti ẹnu Jũ kan ó kún fún ẹkún ìhìn-rere Olúwa, nípa ẹnití àwọn àpóstélì méjẽjìlá jẹrĩ; wọn sì jẹrĩ gẹgẹbí òtítọ èyítí mbẹ nínú Ọdọ-àgùtàn Ọlọrun.   Nítorí-èyi, àwọn ohun   wọnyí jáde lọ lọwọ àwọn Jũ ní mímọ sí àwọn Kèfèrí, gẹgẹbí òtítọ èyí tí ó mbẹ nínú Ọlọrun.   Lẹhìn tí wọn sì jáde lọ láti   ọwọ àwọn àpóstélì méjìlá ti Ọdọ-àgùtàn, láti ọwọ àwọn Jũ sí àwọn Kèfèrí, ìwọ rí ìdásílẹ ìjọ onígbàgbọ nlá tí ó sì rínilára, èyí tí o rínilára ga ju gbogbo àwọn ìjọ onígbàgbọ míràn lọ; nítorí kíyèsĩ i, wọn ti mú kúrò nínú ìhìn-rere Ọdọ-àgùtàn ọpọlọpọ abala èyítí ó rí kerekere tí ó sì jẹ iyebíye jùlọ; àti pẹlú ọpọlọpọ májẹmú Olúwa ni wọn ti mú kúrò.   Gbogbo èyí ni wọn sì ti ṣe kí   wọn kí ó lè yí ọnà òtítọ Olúwa po, kí wọn kí ó lè fọ ojú, kí wọn sì sé àyà àwọn ọmọ ènìyàn le.   Nítorí-èyi, ìwọ rí wípé   lẹhìn tí ìwé ná à ti jáde lọ nípa ọwọ ìjọ onígbàgbọ nlá tí ó sì rínilára ná à, pé ọpọlọpọ àwọn ohun tí wọn rí kerekere tí wọn sì jẹ iyebíye ni ó wà tí a mú kúrò nínú ìwé ná à, èyí tí ó jẹ ìwé Ọdọ-àgùtàn Ọlọrun.   Lẹhìn tí a sì ti mú àwọn   ohun kerekere tí ó sì jẹ iyebíye wọnyí kúrò, ó jáde lọ sí gbogbo àwọn orílẹ-èdè àwọn Kèfèrí; lẹhìn tí ó sì jáde lọ sí gbogbo àwọn orílẹ-èdè àwọn Kèfèrí tán, bẹni, àní rékọjá omi púpọ èyí tí ìwọ ti rí pẹlú àwọn Kèfèrí èyí tí ó ti jáde lọ kúrò ní ìgbèkun, ìwọ rí inítorítí ọpọlọpọ àwọn ohun kerekere tí ó sì jẹ iyebíye èyí tí a ti mú kúrò nínú ìwé ná à, èyí tí ó wà kerekere sí ìmọ àwọn ọmọ ènìyàn, gẹgẹbí ti kerekere èyí tí ó wà nínú Ọdọ-àgùtàn Ọlọrunnítorí ti àwọn ohun wọnyí tí a mú jáde kúrò nínú ìhìn-rere Ọdọ-àgùtàn, ọpọ nlá lọpọlọpọ ni ó kọsẹ, bẹni, tóbẹ tí Sátánì ní agbára nlá lórí wọn.   Bíótilẹríbẹ, ìwọ kíyèsí pé   àwọn Kèfèrí tí o ti jáde lọ kuro nínú ìgbèkun, tí a sì ti gbé sókè nípasẹ agbára Ọlọrun ga ju gbogbo àwọn orílẹ-èdè míràn lọ, lórí ojú ilẹ èyí tí ó jẹ àsàyàn ga ju gbogbo àwọn ilẹ míràn lọ, èyí tí ó jẹ ilẹ tí Olúwa Ọlọrun ti fi dá májẹmú pẹlú bàbá rẹ pé irú-ọmọ rẹ yíò ní i fún ilẹ ogún wọn; nítorí-èyi, ìwọ rí i pé Olúwa Ọlọrun kì yíò jẹ ki àwọn Kèfèrí pa àdàpọ irú-ọmọ rẹ run pátápátá, èyí tí o wà lãrín àwọn arákùnrin rẹ.   Bẹni òun kì yíò jẹ kí àwọn   Kèfèrí pa irú-ọmọ àwọn arákùnrin rẹ run.   Bẹni Olúwa Ọlọrun kì yíò   jẹ kí àwọn Kèfèrí dúró títí láé nínú ipò ìfọjú búburú nã, èyí tí ìwọ kíyèsĩ pé wọn wà nínú rẹ, nítorítí àwọn abala ìhìn-rere Ọdọ-àgùtàn tí ó rí kerekere tí ó sì jẹ iyebíye jùlọ èyí ti ìjọ onígbàgbọ tí ó rínilára ná à ti pamọ sẹhìn, ìdásílẹ èyí tí ìwọ ti rí.   Nítorí-èyi ni Ọdọ-àgùtàn   Ọlọrun sọ wípé: Èmi yíò ni ãnú sí àwọn Kèfèrí, sí bíbẹwò ìyókù ará ilé Isráẹlì ní ìdájọ nlá.   Ó sì ṣe tí angẹlì Olúwa ná   à bá mi sọrọ, wípé: Kíyèsĩ, ni Ọdọ-àgùtàn Ọlọrun ná à wí, lẹhìn tí mo bá ti bẹ ìyókù ará ilé Isráẹlì wòìyókù yí nípa ẹni tí èmi sọrọ sì jẹ irú-ọmọ bàbá rẹnítorí-èyi, lẹhìn tí mo bá bẹ wọn wò ní ìdájọ, tí a sì kọlũ wọn nípa ọwọ àwọn Kèfèrí, lẹhìn tí àwọn Kèfèrí ná à sì kọsẹ làpọjù, nítorí ti àwọn abala ìhìn-rere Ọdọ-àgùtàn tí o rí kerekere tí ó sì jẹ iyebíye jùlọ èyí tí a ti pamọ sẹhìn nípa ọwọ ìjọ onígbàgbọ tí o rínilára ná à, èyí tí ó jẹ ìyá àwọn panṣágà obìnrin, ni Ọdọ-àgùtàn ná à wíÈmi yíò ni ãnú sí àwọn Kèfèrí ní ọjọ ná à, tóbẹ tí èmi yíò mú jáde sí wọn, ní agbára ọwọ ara tèmi, púpọ nínú ìhìn-rere mi, èyí tí yíò jẹ kerekere àti iyebíye, ni Ọdọ-àgùtàn ná à wí.   Nítorí, kíyèsĩ, ni Ọdọ-àgùtàn   ná à wí: Èmi yíò fi ara mi hàn sí irú-ọmọ rẹ, tí wọn yíò kọ ọpọlọpọ ohun èyí tí èmi yíò jíṣẹ sí wọn, èyí tí yíò jẹ kerekere àti iyebíye; lẹhìn tí a bá sì pa irú-ọmọ rẹ run, tí wọn sì rẹhìn nínú ìgbàgbọ, àti irú-ọmọ àwọn arákùnrin rẹ pẹlú, kíyèsĩ, àwọn ohun wọnyí ni wọn yíò pamọ, láti jáde wá sí àwọn Kèfèrí, nípasẹ ẹbùn àti agbára Ọdọ-àgùtàn ná à.   Nínú wọn ni a ó sì kọ   ìhìn-rere mi sí, ni Ọdọ-àgùtàn ná à wí, àpáta mi àti ìgbàlà mi.   Alábùkún-fún ni àwọn ẹni   tí yíò wá láti mu Síónì mi jáde wá ní ọjọ ná à, nítorí wọn ó ní ẹbùn àti agbára Ẹmí Mímọ; bí wọn bá sì rọjú dé òpin a ó gbé wọn sókè ní ọjọ ìkẹhìn, a ó sì gbà wọn là ní ìjọba àìlópin Ọdọ-àgùtàn; ẹnikẹni tí ó bá sì kéde àlãfíà, bẹni, ìhìn ayọ nlá, báwo ni wọn yíò lẹwà tó lórí àwọn òkè gíga.   Ó sì ṣe tí mo kíyèsí ìyókù   irú-ọmọ àwọn arákùnrin mi, àti pẹlú ìwé Ọdọ-àgùtàn Ọlọrun, èyí tí ó ti jáde lọ síwájú láti ẹnu àwọn Jũ, pé ó jáde wá lọwọ àwọn Kèfèrí sí ìyókù irú-ọmọ àwọn arákùnrin mi.   Lẹhìn tí ó sì ti jáde wá sí   wọn mo kíyèsí àwọn ìwé míràn,èyí tí o jáde wá nípasẹ agbara Ọdọ-àgùtàn ná à, láti ọwọ àwọn Kèfèrí sí wọn, sí yíyí lọkàn padà àwọn Kèfèrí àti ìyóku iru-ọmọ àwọn arákùnrin mi, àti pẹlú àwọn Jũ ti a túká sórí gbogbo ori ilẹ àgbáyé, pe àwọn ìwé ìrántí ti àwọn wòlĩ àti ti àwọn àpóstélì méjìlá ti Ọdọ-àgùtàn jẹ òtítọ.   Angẹlì ná à sì wí fún mi,   wípé: Àwọn ìwé ìrántí ìkẹhìn wọnyí, èyí tí ìwọ ti rí lãrín àwọn Kèfèrí, yíò fi ìdí òtítọ ti èkíní mulẹ, èyí ti o jẹ ti àwọn àpóstélì méjìlá ti Ọdọ-àgùtàn, yíò sì sọ àwọn ohun kerekere àti iyebíye náà di mímọ èyí tí a ti gbà kúrò lọwọ wọn; tí a ó sì sọ di mímọ sí gbogbo àwọn ìbátan, èdè, àti ènìyàn, pé Ọdọ-àgùtàn Ọlọrun ná à jẹ Ọmọ Bàbá Ayérayé, àti Olùgbàlà ayé; àti pé gbogbo ènìyàn gbọdọ wá sí ọdọ rẹ, bíbẹkọ a kò lè gbà wọn là.   Wọn sì gbọdọ wá gẹgẹbí   àwọn ọrọ èyí tí a ó fi múlẹ lati ẹnu Ọdọ-àgùtàn; àwọn ọrọ Ọdọ-àgùtàn ná à ni a ó sì sọ di mímọ nínú àwọn ìwé ìrántí irúọmọ rẹ, àti gẹgẹ bẹ ná à nínú àwọn ìwé ìrántí àwọn àpóstélì méjìlá ti Ọdọ-àgùtàn ná à; nítorí-èyi àwọn méjẽjì ni a ó fi múlẹ nínú ẹyọkan; nítorí Ọlọrun kan àti Olùṣọ-àgùtàn kan ni ó wà lórí gbogbo ayé.   Ìgbà ná à sì mbọ tí òun yíò   fi ara rẹ hàn sí gbogbo orílẹ-èdè, àti sí àwọn Jũ àti pẹlú sí àwọn Kèfèrí; lẹhìn tí ó bá sì ti fi ara rẹ hàn sí àwọn Jũ àti pẹlú sí àwọn Kèfèrí, nígbànã ni òun yíò fi ara rẹ hàn sí àwọn Kèfèrí àti pẹlú sí àwọn Jũ, àwọn ẹni ìkẹhìn yíò sì di ti àkọkọ, ti àkọkọ yíò sì di ti ìkẹhìn.  14   Angẹlì kan sọ fún Nífáì nípa awọn ìbùkún àti awọn ègún tí yíò wá sí órí àwọn KèfèríÀwọn ìjọ onígbàgbọ méjì péré ni ó wà: ìjọ onígbàgbọ ti Ọdọ-àgùtàn Ọlọrun àti ìjọ onígbàgbọ ti èṣùÀwọn Ènìyàn Mímọ ti Ọlọrun ní gbogbo orílẹ-èdè ni ìjọ onígbàgbọ nlá tí ó sì rínilára nì ṣe inúnibíni síÀpóstélì Jòhánnù yíò kọwé nípa òpin ayé. Ní ìwọn ọdún 600 sí 592 kí á tó bí Olúwa wa. Yíò sì ṣe, tí bí àwọn Kèfèrí bá fetí sí Ọdọ-àgùtàn Ọlọrun ní ọjọ ná à tí òun yíò fi ara rẹ hàn sí wọn ní ninu ọrọ, àti pẹlú ninu agbára, ní ìṣe gbogbo, sí mímú kúrò àwọn ohun ìkọsẹ wọn   Tí wọn kò sì sé àyà wọn le   sí Ọdọ-àgùtàn Ọlọrun, a ó sì kà wọn mọ irú-ọmọ bàbá rẹ; bẹni, wọn a ó sì kà wọn mọ ìdílé Isráẹlì; wọn yíò sì jẹ ẹni ìbùkún ní orí ilẹ ìlérí titi; lae a kò ní rẹ wọn sílẹ mọ sínú ìgbèkun; àti pé a kò ní fọn ìdílé Isráẹlì ká mọ.   Àti ọgbun nlá nì, èyí tí a   t i gbẹ fún wọn nípasẹ ìjọ onígbàgbọ nlá tí ó sì rínilára nì, èyí tí a dásílẹ nípa ọwọ èṣù àti àwọn ọmọ rẹ, kí òun kí ó lè tọ ọkàn àwọn ènìyàn kúrò sísàlẹ ọrun àpãdìbẹni, ọgbun nlá nì èyí tí a ti gbẹ fún ìparun àwọn ènìyàn ni a ó kún pẹlú àwọn ẹni tí ó gbẹ ẹ, sí ìparun wọn pátápátá, ni Ọdọ-àgùtàn Ọlọrun wí; kì í ṣe ìparun tiọkàn, bíkòṣe ti jíjù rẹ sínú ọrun àpãdì nì, èyí tí kò ní òpin.   Nítorí kíyèsĩ, èyí jẹ gẹgẹbí   ìgbèkun ti èṣù, àti pẹlú gẹgẹbí àìṣègbè Ọlọrun, lórí gbogbo àwọn ẹni tí yíò ṣe iṣẹ ìwà búburú àti ẹgbin níwájú rẹ.   Ó sì ṣe tí angẹlì ná à wí fún   èmi, Nífáì, wípé: Ìwọ ti kíyèsĩ pé tí àwọn Kèfèrí bá ronúpìwàdà yíò dara fún wọn; ìwọ sì mọ pẹlú nípa awọn májẹmú Olúwa sí ará ilé Isráẹlì; ìwọ sì ti gbọ pẹlú pé ẹnikẹni tí kò bá ronúpìwàdà kò lè ṣàì ṣègbé.   Nítorínã, ègbé ni fún àwọn   Kèfèrí bí ó bá rí bẹ ẹ pé wọn sé ọkàn wọn le sí Ọdọ-àgùtàn Ọlọrun.   Nítorí ìgbà ná à mbọ wa, ni   Ọdọ-àgùtàn Ọlọrun wí, tí èmi yíò ṣiṣẹ nlá àti iṣẹ ìyanu lãrín àwọn ọmọ ènìyàn; iṣẹ èyí tí yíò jẹ títí ayé, yálà ni ọnà kan tàbí ní ti òmírànyálà sí yíyí wọn lọkàn padà sí àlãfíà àti ìyè ayeraye, tàbí sí jíjọlọwọ wọn sí líle ọkàn wọn àti fífọlójú ọkàn wọn sí mímú wọn wá sílẹ sínú ìgbèkùn, àti pẹlú sínú ìparun, ní ti ayé yí àti ní ti ẹmí pẹlú, ní ìbámu pẹlú ìgbèkùn èṣù, nípa èyí tí mo ti sọ.   Ó sì ṣe nígbàtí angẹlì ná à ti   sọ àwọn ọrọ wọnyí, ó wí fún mi: Ìwọ rántí awọn májẹmú Baba sí ará ilé Isráẹlì bí? Mo wí fún un: Bẹni.   Ó sì ṣe tí ó wí fún mi: Wò ó, sì   kíyèsí ìjọ onígbàgbọ nlá tí ó sì rínilára nì, èyí tí i ṣe ìyá àwọn ìríra, tí olùdásílẹ rẹ sì jẹ èṣù.   Ó sì wí fún mi: Kíyèsĩ   ìjọ onígbàgbọ méjì péré ni ó wà; ọkan jẹ ìjọ onígbàgbọ ti Ọdọ-àgùtàn Ọlọrun, ìkejì sì jẹ ìjọ onígbàgbọ ti èṣù; nítorí-èyi, ẹnikẹni tí kò bá ṣe ti ìjọ onígbàgbọ ti Ọdọ-àgùtàn Ọlọrun nṣe ti ijọ onígbàgbọ nlá nì, èyí tí ó jẹ ìyá àwọn ìríra; òun sì ni àgbèrè gbogbo ayé.   Ó sì ṣe tí mo wò tí mo sì   kíyèsí àgbèrè gbogbo ayé, ó sì jókò lórí ọpọlọpọ omi; ó sì ní ìjọba lórí gbogbo ayé, lãrín àwọn orílẹ-èdè, ìbátan, èdè, àti ènìyàn gbogbo.   Ó s ì ṣe t í mo kíyèsí   ìjọ onígbàgbọ ti Ọdọ-àgùtàn Ọlọrun, iye rẹ sì jẹ díẹ, nítorí ti ìwà búburú àti awọn ohun ìríra àgbèrè tí ó jókò lórí ọpọlọpọ omi; bíótilẹríbẹ mo kíyèsĩ pé ìjọ onígbàgbọ ti Ọdọ-àgùtàn, tí wọn jẹ àwọn ènìyàn mímọ Ọlọrun, wà pẹlú lórí gbogbo ojú àgbàyé; àwọn ìjọba wọn lórí gbogbo ojú àgbáyé sì jẹ kékeré, nítorí ti ìwa búburú àgbèrè nlá nì ẹni tí èmi rí.   Ó sì ṣe tí mo kíyèsĩ i tí ìyá   nlá awọn ìríra nì jùmọ kó ọpọ ènìyàn jọ sórí ojú gbogbo àgbáyé, lãrín gbogbo àwọn orílè-èdè àwọn Kèfèrí, láti dojú ìjà kọ Ọdọ-àgùtàn Ọlọrun.   Ó sì ṣe tí èmi, Nífáì, kíyèsí   agbára Ọdọ-àgùtàn Ọlọrun, tí ó sọkalẹ sórí àwọn ènìyàn mímọ ti ìjọ onígbàgbọ ti Ọdọ-àgùtàn, àti sórí àwọn ènìyàn májẹmú ti Olúwa, àwọn tí a túká sórí gbogbo ojú àgbáyé; wọn sì gbáradì pẹlú òdodo àti pẹlú agbára Ọlọrun nínú ògo nlá.   Ó sì ṣe tí mo kíyèsĩ pé a   tú ìbínú Ọlọrun jáde sórí ìjọ onígbàgbọ nlá tí ó sì rínilára nì, tóbẹ tí ogun àti ìró ogun wàlãrín gbogbo àwọn orílẹ-èdè àti ìbátan ayé.   Bí ogun àti ìró ogun sì ti   bẹrẹ lãrín gbogbo àwọn orílẹèdè tí nṣe ti ìyá awọn ohun ìríra nì, angẹlì ná à wí fún mi, wípé: Kíyèsĩ i, ìbínú Ọlọrun nbẹ lórí ìyá àwọn panṣágà obìnrin; sì kíyèsĩ i, ìwọ rí gbogbo àwọn ohun wọnyí   Nígbàtí ọjọ ná à bá sì dé tí   a ó tú ìbínú Ọlọrun jáde sórí ìyá àwọn panṣágà obinrin nì, èyí tí ó jẹ ìjọ onígbàgbọ nlá tí o sì rínilára ti gbogbo ayé, tí ẹni tí ó ṣe ìdásílẹ rẹ jẹ èṣú, nígbànã, ní ọjọ ná à, iṣẹ Bàbá yíò bẹrẹ, ní pípa ọnà mọ fún mímú awọn májẹmú rẹ ṣẹ, èyí tí ó ti ṣe sí àwọn ènìyàn rẹ tí wọn jẹ ará ilé Isráẹlì.   Ó sì ṣe tí angẹlì ná à wí fún   mi, wípé: Wò ó!   Mo sì wò mo sì kíyèsí   ọkùnrin kan, ó sì wọ asọ funfun.   Angẹlì ná à sì wí fún mi: Ṣá   wo ọkan nínú àwọn àpóstélì méjìlá ti Ọdọ-àgùtàn.   Kíyèsĩ i, òun yíò rí yíò sì kọ   ìyókù àwọn ohun wọnyí; bẹni, àti pẹlú ọpọlọpọ àwọn ohun èyí tí ó ti wà.   Òun yíò sì kọwé pẹlú nípa   òpin ayé.   Nítorí-èyi, àwọn ohun èyí tí   òun yíò kọ jẹ àìṣègbè àti òtítọ; sì kíyèsĩ i a kọ wọn sínú ìwé èyí tí ìwọ kíyèsí tí ó njáde wá láti ẹnu àwọn Jũ; ní ìgbà tí wọn sì jáde wá láti ẹnu àwọn Jũ, tàbí, ní ìgbà tí ìwé ná à jáde wá láti ẹnu àwọn Jũ, àwọn ohun èyí tí a kọ tẹjú, wọn sì dá ṣáká, wọn sì jẹ iyebíye jùlọ, wọn sì ní-rọrùn sí ìmọ gbogbo ènìyàn.   Sì kíyèsĩ i, àwọn ohun èyí   tí àpóstélì Ọdọ-àgùtàn yí yíò kọ jẹ ọpọlọpọ àwọn ohun èyí tí ìwọ ti rí; sì kíyèsĩ i, ìyókù ni ìwọ yíò rí.   Ṣùgbọn àwọn ohun èyí tí   ìwọ yíò rí lẹhìn èyí ìwọ kì yíò kọ; nítorí Olúwa Ọlọrun ti yan àpóstélì Ọdọ-àgùtàn Ọlọrun nì pé òun yíò kọ wọn.   Àti pẹlú àwọn míràn tí ó ti   wà, ó ti fi ohun gbogbo hàn sí wọn, a sì fi èdìdì dì wọn láti jáde wá ní mímọ wọn, gẹgẹbí òtítọ èyí tí mbẹ nínú Ọdọ-àgùtàn, ní àkókò tí o yẹ níti Olúwa, sí ará ilé Isráẹlì.   Èmi, Nífáì, sì gbọ mo sì jẹrĩ,   pé orúkọ àpóstélì Ọdọ-àgùtàn ná à ni Jòhánnù, gẹgẹbí ọrọ angẹlì ná à.   Sì kíyèsĩ i, Èmi, Nífáì, ni   a dá lẹkun láti kọ ìyókù àwọn ohun èyí tí mo rí tí mo sì gbọ; nítorí-èyi àwọn ohun èyí tí mo ti kọ tẹmi lọrùn; èyí tí mo kọ sìjẹ apákan díẹ ti àwọn ohun èyí tí mo rí.   Mo sì jẹrĩ pé mo rí àwọn   ohun èyí tí bàbá mi rí, angẹlì Olúwa ná à sì ṣe wọn ní mímọ sí mi.   Àti nísisìyí mo ṣe òpin ti   ìsọrọ nípa àwọn ohun èyí tí mo rí nígbàtí a mú mi lọ nínú ẹmí, bí nkò tilẹ sì kọ gbogbo àwọn ohun èyí tí mo rí, àwọn ohun èyí tí mo ti kọ jẹ òtítọ. Báyĩ ni ó sì rí. Àmín.  15   Irú-ọmọ Léhì yíò gba ìhìn-rere lọwọ àwọn Kèfèrí ní àwọn ọjọ ìkẹhìnKíkojọ Isráẹlì ni a fi wé igi ólífí èyí tí a ó tún lọ àwọn ẹká àdánidá rẹ sínú rẹNífáì túmọ ìran igi ìyè ó sọrọ nípa àìṣègbè Ọlọrun ní yíya ènìyan búburú nípa kuro ní olódodo. Ní ìwọn ọdún 600 sí 592 kí á tó bí Olúwa wa. Ó sì ṣe pé lẹhìn tí a ti mú èmi, Nífáì, lọ nínú ẹmí, tí mo sì ti rí gbogbo àwọn ohun wọnyí, mo padà sí àgọ bàbá mi.   Ó sì ṣe tí mo kíyèsí àwọn   arákùnrin mi, wọn sì ṣe àríyànjiyàn pẹlú ara wọn nípa àwọn ohun èyí tí bàbá mi ti sọ fún wọn.   Nítorí ó sọ ọpọlọpọ ohun nlá   fún wọn nítọtọ, èyí tí o ṣòro láti mọ, àfi tí ènìyàn bá bèrè lọwọ Olúwa; níwọn bí wọn sì ti le ní ọkàn wọn, nítorínã àwọn kò yí ojú sí Olúwa bí àwọn ìbá ṣe ṣe.   Àti nísisìyí èmi, Nífáì, kẹdùn   nítorí ti líle ọkàn wọn, àti pẹlú, nítorí ti àwọn ohun èyí tí mo ti rí, mo sì mọ pé láìyẹkúrò wọn kò le ṣe àìṣẹlẹ nítorí ti ìwà búburú àwọn ọmọ ènìyàn.   Ó sì ṣe tí a borí mi nítorí ti   àwọn ìpọnjú mi, nítorí mo gbèrò pé àwọn ìpọnjú mi pọ ju gbogbo ìpọnjú lọ, nítorí ti ìparun àwọn ènìyàn mi, nítorí mo t i rí ìṣubú wọn.   Ó sì ṣe pé lẹhìn tí mo ti gba   agbara mo bá àwọn arákùnrin mi sọrọ, mo nfẹ láti mọ lọwọ wọn ìdí àwọn àríyànjiyàn wọn.   Wọn sì ní: Kíyèsĩ i, àwa kò lè   mọ àwọn ọrọ èyí tí bàbá wa ti sọ nípa àwọn ẹká àdánidá igi ólífì, àti pẹlú nípa àwọn Kèfèrí.   Mo sì wí fún wọn: Njẹ ẹyin ti   bèrè lọwọ Olúwa?   Wọn sì wí fún mi: Àwa kò tí ì   ṣe bẹ ẹ; nítorí Olúwa kò fi irú ohun bẹ ẹ hàn sí wa.   Kíyèsĩ i, mo wí fún wọn:   Báwo wá ni tí ẹyin kò pa awọn òfin Olúwa mọ? Báwo wá ni tí ẹyin yíò ṣègbé, nítorí ti líle ọkàn yín?   Ṣé ẹyin kò rántí àwọn ohun   èyí tí Olúwa ti sọ?Bí ẹyin kò bá mú ọkàn yín le, tí ẹyin sì bí mí lẽrè ní ìgbàgbọ, tí ẹ gbàgbọ pé ẹyin yíò rí gbà, pẹlú ãpọn ní pípa awọn òfin mi mọ, dájúdájú àwọn ohun wọnyí ni a ó fihàn sí i yín.   Kíyèsĩ i, mo wí fún un yín,   pe ará ilé Isráẹlì ni a fi wé igi ólífi, nípasẹ Èmí Olúwa èyí tí ó wà nínú bàbá wa; sì kíyèsĩ i, njẹ àwa kò ti yapa kúrò nínú ará ilé Isráẹlì, njẹ àwa kì í sì í ṣe ẹká ará ilé Isráẹlì?   Àti nísisìyí, ohun tí bàbá   wa pète nípa lílọ sínú àwọn ẹká àdánidá nípa ẹkún àwọn Kèfèrí, ni, pé ní àwọn ọjọ ìkẹhìn, nígbàtí irú-ọmọ wa yíò ti rẹhìn nínú ìgbàgbọ, bẹni fun ìwọn ọpọlọpọ ọdun, àti ọpọlọpọ irandiran lẹhin tí a ó fi Messia hàn ní ara sí àwọn ọmọ ènìyàn, nígbànã ni ẹkún ìhìn-rere ti Messia yíò wá sí ọdọ àwọn Kèfèrí, àti láti ọdọ àwọn Kèfèrí sí ọdọ ìyókù irú-ọmọ wa   Ní ọjọ nì sì ni ìyókù irú-ọmọ   wa yíò mọ pé àwọn jẹ ti ará ilé Isráẹlì, àti pé àwọn ni ènìyàn májẹmú ti Olúwa; nígbànã sì ni wọn yíò mọ tí wọn ó sì wá sí ìmọ àwọn baba-nlá wọn, àti pẹlú sí ìmọ ìhìn-rere ti Olùràpadà wọn, èyí tí a fi ṣe ìránṣẹ sí àwọn bàbá wọn nípasẹ rẹ; nítorínã, wọn yíòwá sí ìmọ Olùràpadà wọn àti àwọn nkan àfiyèsí ti ẹkọ rẹ gan, kí wọn lè mọ bí wọn ó ṣe wá sí ọdọ rẹ kí a sì gbà wọn là.   Nígbànã ní ọjọ nì, njẹ wọn   kì yíò ha yọ tí wọn yíò sì fi ìyìn fún Ọlọrun Àìlópin wọn, àpáta wọn àti ìgbàlà wọn? Bẹni, ní ọjọ nì, njẹ wọn kì yíò ha gba agbára àti bíbọ lọwọ àjàrà òtítọ? Bẹni, njẹ wọn kì yíò wá sí agbo òtítọ Ọlọrun?   Kíyèsĩ i, mo wí fún un yín,   Bẹni; a ó tún rántí wọn lãrín ará ilé Isráẹlì; a ó lọ wọn, níwọn bí wọn ṣe jẹ ẹká àdánidá igi ólífì, sínú igi ólífì tọtọ.   Èyí sì ni ohun tí bàbá   wa pète; ó sì pète pé kì yíò ṣẹ títí di lẹhìn tí àwọn Kèfèrí yíò tu wọn ká; ó sì pète pé yíò wá nípasẹ àwọn Kèferí, pé kí Olúwa lè fi agbára rẹ hàn sí àwọn Kèfèrí, fún ìdí gan pé a ó kọ ọ sílẹ nípa àwọn Jũ, tàbí nípa ará ilé Isráẹlì.   Nítorí-èyi, bàbá wa kò sọrọ   nípa irú ọmọ wa nìkan, ṣùgbọn nípa gbogbo ará ilé Isráẹlì, ó ntọka sí májẹmú èyí tí a ó mú ṣẹ ní àwọn ọjọ ìkẹhìn; májẹmú èyí tí Olúwa ṣe pẹlú bàbá wa Ábráhámù, tí ó wípé: Nínú irúọmọ rẹ ni a ó ti fi ìbùkún fún gbogbo ìbátan aráyé.   Ó sì ṣe tí èmi, Nífáì, sọrọ   púpọ fún wọn nípa àwọn nkan wọnyí; bẹni, mo sọrọ fún wọn nípa ìmúpadà sípò àwọn Jũ ní àwọn ọjọ ìkẹhìn.   Mo sì tún àwọn ọrọ Isaiah   kà sí wọn, ẹni tí ó sọrọ nípa ìmúpadà sípò àwọn Jũ, tàbí ará ilé Isráẹlì; lẹhìn tí a sì mú wọn padà sípò a kò ní fọn wọn ká mọ, bẹni a kò ní tún tú wọn ká. Ó sì ṣe tí mo sọ àwọn ọrọ púpọ sí àwọn arákùnrin mi, tí wọn gbẹrọ tí wọn sì rẹ ara wọn sílẹ níwájú Olúwa.   Ó sì ṣe tí wọn tún bá mi   sọrọ, wọn nwí pé: Kíni ìtumọ nkan yí èyí tí bàbá wa rí ní àlá? Kíni ìtumọ igi èyí tí ó rí?   Mo sì wí fún wọn: ó jẹ   àwòrán igi ìyè.   Wọn sì wí fún mi: Kíni   ìtumọ ọpá irin èyí tí bàbá wa rí, tí ó tọ sí igi ná à?   Mo sì wí fún wọn pé ó jẹ   ọrọ Ọlọrun; ẹnikẹni tí ó bá sì fetísílẹ sí ọrọ Ọlọrun, tí ó sì dì í mú kì yíò ṣègbé láé; bẹni ìdánwò àti àwọn ọfà iná èṣù kò lè borí wọn sí ìfọjù, láti tọ wọn kúrò sí ìparun.   Nítorí-èyi, èmi, Nífáì, gbà   wọn níyànjú láti ní akíyèsí sí ọrọ Olúwa; bẹni, mo gbà wọn níyànjú pẹlú gbogbo okun-inú ọkàn mi, àti pẹlú gbogbo iyè èyí tí mo ní ní ìní, pé kí wọn lè ní akíyèsí sí ọrọ Ọlọrun kí wọn sì rántí láti pa awọn òfin rẹ mọ nígbà-gbogbo ní ohun gbogbo.   Wọn sì wí fún mi: Kíni   ìtumọ odò omi èyí tí bàbá wa rí?   Mo sì wí fún wọn pé omi   èyí tí bàbá mi rí nì jẹ ìwà ọbùn; ọkàn rẹ ni a sì ti gbémì púpọ sínú àwọn ohun míràn tí kò kíyèsĩ ìwà ọbùn omi ná à.   Mo sì wí fún wọn pé ó jẹ   ọgbun tí ó dẹrùbani, èyí tí ó ya àwọn ènìyàn búburú sọtọ kúrò lára igi ìyè, àti pẹlú kúrò nínú àwọn ènìyàn mímọ Ọlọrun.   Mo sì wí fún wọn pé ó jẹ   àwòrán ọrun àpãdì búburú nì,èyí tí ángẹlì ná à wí fún mi pé a pèsè fún àwọn ènìyàn búburú.   Mo sì wí fún wọn pé bàbá   wa rí pẹlú pé àìṣègbè Ọlọrun bẹgẹgẹ pín àwọn ènìyàn búburú kúrò lára olódodo; dídán èyí tí ó dàbí dídán ọwọ iná, èyí tí ó jó lọ sókè sí Ọlọrun láé àti láéláé, tí kò sì ní òpin.   Wọn sì wi fun mi: Ṣé ohun   yí túmọ sí ìdálóró ara ní àwọn ọjọ ìdánwò, tàbí ó túmọ sí ipò ti ìgbẹhìn ọkàn lẹhìn ikú ara ti ayé yí, tàbí ṣé ó sọrọ nípa àwọn ohun èyí tí ó jẹ ti ayé yí?   Ó sì ṣe tí mo wí fún wọn pé   ó jẹ àwòrán àwọn ohun ti ayé yí àti ti ẹmí pẹlú; nítorí ọjọ ná à yíò dé tí a kò lè ṣe àìṣe ìdájọ wọn ní ti iṣẹ wọn, bẹni, àní iṣẹ èyí tí wọn ṣe pẹlú ara ti ayé yì ní àwọn ọjọ ìdánwò wọn.   Nítorí-èyi, bí wọn bá kú   nínú ìwà búburú wọn a gbọdọ sọ wọn kúrò pẹlú, nípa ti àwọn ohun èyí tí ó jẹ ti ẹmí, èyí tí ó nṣe ti òdodo; nítorí-èyi, a gbọdọ mú wọn láti dúró níwájú Ọlọrun, láti ṣe ìdájọ wọn ní ti iṣẹ wọn; bí iṣẹ wọn bá sì ti jẹ ìwà ẹgbin o di dandan kí wọn ó ní ẹgbin; bí wọn bá sì ní ẹgbin, o di dandan ki wọn ò má lè gbé inu ìjọba Ọlọrun; bí ó bá si ri bẹ, o di dandan ki ìjọba Ọlọrun lẹgbin pẹlú.   Ṣùgbọn kíyèsĩ i, mo wí fún   yín, ìjọba Ọlọrun kò ni ẹgbin, kò sì lè sí ohun àìmọ èyíkèyí tí yíò wọlé sínú ìjọba Ọlọrun; nítorínã ó di dandan ki a pèsè ibi ẹlẹgbin kan fún ohun nã tí ó lẹgbin.   Ibì kan sì wà tí a ti pèsè,   bẹni, àní ọrun àpãdì búburú nì nípa èyí tí mo ti sọrọ, èṣù sì jẹ olùpèsè rẹ; nítorí-èyi ipò ti ìgbẹhìn ọkàn àwọn ènìyàn ni láti gbé ní ìjọba Ọlọrun, tàbí kí á sọ wọn sóde nítorí ti àìṣègbè nípa èyí tí mo ti sọrọ.   Nítorí-èyi, àwọn ènìyàn   búburú ni a kọ sílẹ kúrò ní ọdọ olódodo, àti pẹlú kúrò ní ara igi ìyè nì, èso èyí tí o jẹ iyebíye jùlọ tí ó sì yẹ ní fífẹ tayọ gbogbo àwọn èso míràn lọ; bẹni, ó sì jẹ èyí tí ó tóbi jùlọ ní gbogbo àwọn ẹbùn Ọlọrun. Báyĩ í ni mo sì wí fún àwọn arákùnrin mi. Àmín.  16   Àwọn ènìyàn búburú ka òtítọ sí líleÀwọn ọmọkùnrin Léhì gbé àwọn ọmọbìnrin Íṣmáẹlì ní ìyàwóLiahónà tọ wọn sí ọná nínú aginjùWọn nkọ àwọn ọrọ láti ọdọ Olúwa sórí Liahónà láti ìgbà dé ìgbàÍṣmáẹlì kú; ìdílé rẹ nkùn nítorí ìpọnjú. Ní ìwọn ọdún 600 sí 592 kí á tó bí Olúwa wa. Àti nísisìyí ó sì ṣe lẹhìn tí èmi, Nífáì, tí fi òpin sí sísọrọ fún àwọn arákùnrin mi, kíyèsĩ wọn wí fún mi: Ìwọ ti kéde sí wa àwọn ohun líle, ju èyí tí àwa lè faradà.   Ó sì ṣe tí mo wí fún wọn pé   mo mọ pé mo ti sọ àwọn ohun líle lòdì sí àwọn ènìyàn búburú, gẹgẹbí sí òtítọ; àwọn olódodo sì ni mo ti dá láre, tí mo sì ti ṣe ìjẹrì í pé a ó gbé wọn sókè ní ọjọ ìkẹhìn; nítorí èyí, ẹlẹṣẹ ka òtítọ sí líle, nítorí ó gún wọn ní ara.   Àti nísisìyí ẹyin arákùnrin   mi, bí ẹyin bá ní ódodo tí ẹ sì nfẹ láti fetísílẹ sí òtítọ, tí ẹ sì ní ìkíyèsí sí i, pé kí ẹyin lè rìn dẽdéníwájú Ọlọrun, njẹ ẹyin kò ní kùn nítorí òtítọ, kí ẹ wípé: Ìwọ sọ àwọn ohun líle lòdì sí wa.   Ó sì ṣe tí èmi, Nífáì, gba   àwọn arákùnrin mi níyànjú, pẹlú gbogbo ãpọn, láti pa òfin Olúwa mọ.   Ó sì ṣe tí wọn rẹ ara wọn   sílẹ níwájú Olúwa; tóbẹ tí mo ní ayọ àti ìrètí nlá sí wọn, pé kí wọn lè rìn ní ọnà òdodo.   Nísisìyí, gbogbo nkan wọnyí   ni a sọ tí a sì ṣe bí bàba mi ṣe ngbé nínú àgọ ní àfonífojì èyí tí ó pè ní Lẹmúẹlì.   Ó sì ṣe tí èmi, Nífáì, gbé ọkan   nínú àwọn ọmọbìnrin Íṣmáẹlì ní aya; àti pẹlú, àwọn arákùnrin mi gbé nínú àwọn ọmọbìnrin Íṣmáẹlì ní aya; àti pẹlú Sórámù gbé àkọbí ọmọbìnrin Íṣmáẹlì ní aya.   Báyĩ í sì ni bàbá mi ti mú   gbogbo òfin Olúwa ṣẹ èyí tí a ti fi fún un. Àti pẹlú, èmi, Nífáì, ni Olúwa ti bùkún fún lọpọlọpọ.   Ó sì ṣe tí ohùn Olúwa wí fún   bàbá mi ní òru, ó sì pàṣẹ fún un pé ní ọla kí ó mú ọnà àjò rẹ pọn sínú aginjù.   Ó sì ṣe bí bàbá mi ti dìde ní   òwúrọ, tí ó sì lọ sí ẹnu ọnà àgọ rẹ, sí ìyalẹnù rẹ ńlá, o kíyèsí bọọlù àyíká kan ní orí ilẹ, tí ó ní iṣẹ ọnà; ó sì jẹ ti idẹ tí ó dára. Nínú bọọlù nã sì ni kẹkẹ méjì wà; ọkan sì tọka sí ọnà èyítí àwa yíò tọ lọ sínú aginjù.   Ó sì ṣe tí a kó jọ lákọpọ   àwọn ohun èyíkéyĩ tí àwa yíò gbé lọ sínú aginjù; àti gbogbo ìyókù àwọn ìpèsè tẹlẹ èyí tí Olúwa ti fifún wa; a sì mu irúgbìn irú gbogbo tí a lè gbé lọ sínú aginjù.   Ó sì ṣe tí a mú àwọn àgọ   wa tí a sì lọ kúrò sínú aginjù, rékọjá odò Lámánì.   Ó sì ṣe tí a rìn ìrìn-àjò fun   ìwọn ọjọ mẹrin, o fẹrẹ jẹ níhà agbedeméjì gũsù àti ìlà oòrùn gũsù, ni a sì tún pa àgọ wa sí; a sì pe orúkọ ibẹ ní Ṣésà.   Ó sì ṣe tí a mú àwọn ọrún   wa àti àwọn ọfà wa, a sì jáde lọ sínú aginjù láti pa onjẹ fún àwọn ìdílé wa; lẹhìn tí ti pa onjẹ fún àwọn ìdílé wa, a tún padà sí ọdọ àwọn ìdílé wa ní aginjù, sí ibi Ṣésà. A sì tún jáde lọ ní aginjù, à ntẹlé ìhà kannã, à ńtọ apákan aginjù tí ó lọrá jùlọ, èyí tí ó wà ní àwọn etí nítòsí Òkun Pupa.   Ó sì ṣe tí a rin ìrìn-àjò fún   ìwọn ọjọ púpọ, à npa onjẹ lẹbã ọnà, pẹlú àwọn ọrún wa àti àwọn ọfà wa àti àwọn òkúta wa àti àwọn kànnà-kànnà wa.   A sì tẹlé àwọn ìhà bọọlu nã,   èyítí ó tọ wa ní àwọn apákan aginjù tí o ní ọrá jùlọ.   Lẹhìn tí a sì ti rin ìrìn-àjó   fún ìwọn ọjọ púpọ, a pa àgọ wa fún ìwọn ìgbà díẹ, kí àwa tún lè simi kí á sì ní onjẹ fún àwọn ìdílé wa.   Ó sì ṣe tí, bí èmi, Nífáì, ti   jáde lọ láti pa onjẹ, kíyèsĩ i, mo ṣẹ ọrun mi èyítí a fi irin tí ó dára ṣe; àti pé lẹhin tí mo ṣẹ ọrun mi, kíyèsĩ i, àwọn arákùnrin mi bínú sí mi nítori àdánù ti ọrun mi, nítorí a kò ní onjẹ.   Ó sì ṣe tí a padà láìsí onjẹ   sọdọ àwọn ìdílé wa, nítorípé wọn sì ṣe ãrẹ púpọ, nítorí ìrìn àjò wọn, wọn jìyà púpọ nítorí àìní onjẹ.   Ó sì ṣe tí Lámánì àti Lẹmúẹlì  àti àwọn ọmọkùnrin Íṣmáẹlì bẹrẹsí kùn lọpọlọpọ, nítorí ìjìyà àti ìpọnjú wọn ní aginjù; àti bàbá mi pẹlú bẹrẹsí kùn sí Olúwa Ọlọrun rẹ; bẹni, gbogbo wọn sì kún fún ìbànújẹ lọpọlọpọ, gẹgẹbí wọn ti nkùn sí Olúwa.   Nísisìyí ó ṣe tí èmi, Nífáì,   nítorí tí mo ti rí ìpọnjú pẹlú àwọn arákùnrin mi nítorí ti àdánù ọrun mi, àti nítorí tí àwọn ọrun wọn ti pàdánù nínà wọn, ó bẹrẹsí nira lọpọlọpọ, bẹni, tóbẹ tí a kò lè rí onjẹ.   Ó sì ṣe tí èmi, Nífáì, sọrọ   púpọ sí àwọn arákùnrin mi, nítorí tí wọn tún ti sé àyà wọn le, àní tí wọn fi nráhùn sí Olúwa Ọlọrun wọn.   Ó sì ṣe tí èmi, Nífáì, láti ara   igi mo ṣe ọrun, àti ọfà láti ara igi tí kò wọ; nítorí-èyi, mo gbé ara mí dì pẹlú ọrun àti ọfà, pẹlú kànnà-kànnà àti pẹlú àwọn òkúta. Mo sì wí fún bàbá mi: Níbo ni èmi yíò lọ láti rí onjẹ?   Ò sì ṣe tí ó bèrè lọwọ Olúwa,   nítorí wọn ti rẹ ara wọn sílẹ nítorí ti àwọn ọrọ mi; nítorí mo sọ àwọn ohun púpọ sí wọn ní okun-inú ọkàn mi.   Ó sì ṣe tí ohùn Olúwa tọ   bàbá mi wá; a sì bá a wí nítọtọ nítorí ti kíkùn rẹ sí Olúwa, tóbẹ tí a rẹ ẹ sílẹ sínú ìjìnlẹ ìbànújẹ.   Ó sì ṣe tí ohùn Olúwa wí fún   un: Yí ojú sórí bọọlù ná à, kí o sì kíyèsĩ àwọn ohun èyí tí a kọ.   Ó sì ṣe tí nígbàtí bàbá mi   kíyèsĩ àwọn ohun èyí tí a kọ sórí bọọlù ná à, ó bẹrù ó sì wárìrì lọpọlọpọ, àti àwọn arákùnrin mi àti àwọn ọmọkùnrin Íṣmáẹlì àti àwọn aya wa pẹlú.   Ó sì ṣe tí èmi, Nífáì, kíyèsĩ   àwọn afọnàhàn èyí tí ó wà nínú bọọlù ná à, tí wọn nṣiṣẹ gẹgẹbí ìgbàgbọ àti ãpọn àti ìṣọra èyí tí a fifún wọn.   Ìkọwé titun ni a sì kọ sórí   wọn pẹlú, èyí tí ó ṣe kerekere láti kà, èyí tí ó fún wa ní ìmọ nípa ti àwọn ọnà Olúwa; a sì kọ ọ a sì yí i padà láti ìgbà dé ìgbà, gẹgẹbí ìgbàgbọ àti ãpọn èyítí a fifún wọn. Báyĩ sì ni a rí i pé nípasẹ ọnà kékeré Olúwa lè mú àwọn ohun nlá wá.   Ó sì ṣe tí èmi, Nífáì, jáde   sókè lọ sí orí òkè gíga, gẹgẹbí ìtọ sí ọnà èyí tí a fún wa lórí bọọlu.   Ó sì ṣe tí mo pa àwọn ẹranko   ìgbẹ, tóbẹ tí mo rí onjẹ fún àwọn ìdílé wa.   Ó sì ṣe tí mo padà sí àgọ wa,   tí mo gbé àwọn ẹranko èyí tí mo ti pa; àti nísisìyí nígbàtí wọn kíyèsĩ i pé mo ti rí onjẹ, báwo ni ayọ wọn ṣe pọ tó! Ó sì ṣe tí wọn rẹ ara wọn sílẹ níwájú Ọlọrun, wọn sì fi opẹ fún un.   Ó sì ṣe tí a tún mú ìrìn-àjò   wa pọn, tí à fẹrẹ má a rìn ipa ọnà kannã bí ti ìbẹrẹ wá; lẹhìn tí a sì ti rin ìrìn-àjò fún ìwọn ọjọ púpọ a tún pa àwọn àgọ wa, kí á lè dúró lẹhìn fún ìwọn ìgbà díẹ.   Ó sì ṣe tí Íṣmáẹlì kú, tí a   sì sin ín ní ibi èyí tí à npè ní Néhọmù.   Ó sì ṣe tí àwọn ọmọbìnrin   Íṣmáẹlì ṣọfọ lọpọlọpọ, nítorí ti òfò ti bàbá wọn, àti nítorí ti ìpọnjú wọn ní aginjù; wọn sì nkùn sí bàbá mi, nítorí ó ti mú wọn jáde wá láti ilẹ Jerúsálẹmù, wọn nwípé: Bàbá wa ti kú; bẹni, a sì ti rìn kiri púpọ ní aginjù, a sì ti faradà ìpọnjú, ebi, òùngbẹ, àti ãrẹ púpọ; lẹhìn gbogbo ìjìyàwọnyí a ó sì ṣègbé ní aginjù pẹlú ebi.   Báyí sì ni wọn kùn sí bàbá   mi, àti sí mi pẹlú; wọn sì ní ìfẹ láti tún padà sí Jerúsálẹmù.   Lámánì sì wí fún Lẹmúẹlì   àti pẹlú fún àwọn ọmọkùnrin Íṣmáẹlì: Kíyèsĩ i, ẹ jẹkí á pa bàbá wa, àti arákùnrin wa Nífáì, ẹni tí ó fi fún ara rẹ láti jẹ alákọso wa àti olùkọ wa, àwa tí a jẹ ẹgbọn rẹ.   Nísisìyí, ó nwípé Olúwa ti   sọrọ pẹlú òun, àti pẹlú pé àwọn angẹlì ti ṣe ìránṣẹ fún òun. Ṣùgbọn kíyèsĩ, a mọ pé ó npurọ fún wa; ó sì nsọ àwọn ohun wọnyí, ó sì nṣe àwọn ohun púpọ nípasẹ àwọn ọgbọn àrékérekè rẹ, kí ó lè tan ojú wa jẹ, ó nronú, bóyá, pé òun lè tọ wa kúrò sínú aginjù àjèjì kan; lẹhìn tí ó bá sì ti tọ wa kúrò, ó ti ronú láti fi ara rẹ ṣe ọba àti alákọso lórí wa, kí ó lè ṣe pẹlú wa gẹgẹbí ìfẹ àti fãjì rẹ. Ní ọnà eleyĩ sì ni arákùnrin mi Lámánì ṣe rú ọkàn wọn sókè sí ìbínú.   Ó sì ṣe tí Olúwa wà pẹlú wa,   bẹni, àní ohùn Olúwa wá ó sì sọ àwọn ọrọ púpọ sí wọn; ó sì bá wọn wí lọpọlọpọ; lẹhìn tí a sì bá wọn wí nípasẹ ohùn Olúwa wọn yí ìbínú wọn padà kuro, wọn sì ronúpìwàdà àwọn ẹṣẹ wọn, tóbẹ tí Olúwa tún bùkún wa pẹlú onjẹ, tí àwa kò ṣègbé.  17   A pàṣẹ fún Nífáì láti kan ọkọÀwọn arákùnrin rẹ takò óO gbà wọn níyànjú nípa ṣíṣe ìtúnsírò ìwé ìtàn ìbálò Ọlọrun pẹlú ÍsráẹlìNífáì kún fún agbára ỌlọrunA ka a lẽwọ fún àwọn arákùnrin rẹ láti fọwọ kàn án, kí wọn má bà á rẹ bí ifefe gbígbẹ. Ní ìwọn ọdún 592 sí 591 kí á tó bí Olúwa wa. Ó sì ṣe tí a tún mú ìrìn-àjò wa pọn sí aginjù; a rin ìrìn-àjò síhà tí ó fẹrẹ jẹ ìlà oòrùn láti ìgbà ná à lọ. A sì rin ìrìn-àjò, a sì fi ìṣòro rìn já ìpọnjú púpọ ní aginjù; àwọn obìnrin wa sì bí àwọn ọmọ ní aginjù.   Títóbi báyĩ sì ni ìbùkún   Olúwa lórí wa, pé nígbàtí ẹran tútù jẹ oúnjẹ wa ní aginjù, àwọn obìnrin wa fi ọpọlọpọ ọmú fún àwọn ọmọ wọn, wọn sì lágbára, bẹni, àní dàbí àwọn ọkùnrin; wọn sì bẹrẹsí faradà àwọn rínrin ìrìn-àjò wọn láìsí ìkùnsínú.   Báyĩ ni a sì rí i pé àwọn òfin   Ọlọrun ni a gbọdọ mú ṣẹ. Bí ó bá sì jẹ pé àwọn ọmọ ènìyàn npa àwọn òfin Ọlọrun mọ, ó nbọ wọn, ó sì nfún wọn ní agbára, ó sì npèsè ọnà nípa èyí tí wọn lè ṣe ohun èyí tí ó ti pàṣẹ fún wọn parí; nítorí-èyi, ó pèsè ọnà fún wa nígbàtí a ṣe àtìpó ní aginjù.   A sì ṣe àtìpó fún ìwọn ọdún   púpọ, bẹni, àní ọdún méjọ ní aginjù.   A sì dé ilẹ èyí tí a pè ní   Ibi-Ọpọ, nítorí ti èso púpọ rẹ àti oyin ìgan pẹlú; gbogbo àwọn ohun wọnyí sì ni Olúwa pèsè kí àwa má bà á ṣègbé. A sì kíyèsí òkun, èyí tí a pè ní Irreántúmì, èyí tí, ní ìtumọ, jẹ omi púpọ.   Ó sì ṣe tí a pa àwọn àgọ wa   sí ẹbá òkun; àti láiṣírò a ti jìyà ìpọnjú púpọ àti ìṣòro púpọ, bẹni, àní púpọ gan an tí a kò lè kọ gbogbo wọn, a mú wa yọ lọpọlọpọ nígbàtí a dé ẹbá òkun;a sì pe ibi ná à ní Ibi-Ọpọ, nítorí ti èso púpọ rẹ.   Ó sì ṣe lẹhìn tí èmi, Nífáì, ti   wà ní ilẹ Ibi-Ọpọ fún ìwọn ọjọ púpọ, ohùn Olúwa wá sọdọ mi, wípé: Dìde, kí o sì gun òkè gíga lọ. Ó sì ṣe tí mo dìde tí mo sì gòkè lọ sí òkè gíga, tí mo sì kígbe pe Olúwa.   Ó sì ṣe tí Olúwa wí fún mi,   wípé: Ìwọ yíò kan ọkọ kan, ní ọnà èyí tí èmi yíò fi hàn ọ, kí emí kí ó lè kó àwọn ènìyàn rẹ rékọjá omi wọnyí.   Mo sì ní: Olúwa, níbo ni èmi   yíò lọ kí èmi lè rí irin àìpò tútù láti yọ, kí èmi lè ṣe àwọn ohun èlò láti kan ọkọ ná à ní ọnà èyí tí ìwọ ti fi hàn mí?   O sì ṣe tí Olúwa sọ fún mí   ibi tí èmi yíò lọ kí èmi lè rí irin àìpò tútù, kí èmi kí o lè ṣe àwọn ohun èlò.   Ó sì ṣe tí èmi, Nífáì, ṣe ẹwìrì   kan pẹlú èyí tí a ó fẹ iná ná à, ti awọ ara àwọn ẹranko; lẹhìn tí mo sì ti ṣe ẹwìrì, kí èmi lè ní nkan láti fẹ ina ná à, mo lu òkúta méjì mọra kí èmi lè ṣe iná.   Nítorí Olúwa títí di ìsisìyĩ kò   ì tĩ gbà kí àwa kí ó ṣe iná púpọ, bí a ṣe nrin ìrìn-àjò ní aginjù; nítorí ó ní: Èmi yíò mú onjẹ yín di dídùn, tí ẹyin kò ní sè é;   Èmi yíò sì jẹ ìmọlẹ yín ní   aginjù pẹlú; èmi yíò sì pèsè ọnà níwájú yín, bí ó bá ṣe pé ẹyin bá pa àwọn òfin mi mọ; nítorí-èyi, níwọn bí ẹyin bá pa àwọn òfin mi mọ a ó tọ yín síhà ilẹ ìlérí; ẹyin yíò sì mọ pé nípasẹ mi ni a fi tọ yín.   Bẹni, Olúwa sì sọ pẹlú pé:   Lẹhìn tí ẹyin bá ti dé ilẹ ìlérí, ẹyin yíò mọ pé èmi, Olúwa, ni Ọlọrun; àti pé èmi, Olúwa, gbà yín lọwọ ìparun; bẹni, tí mo mú yín jáde wá láti ilẹ Jerúsálẹmù.   Nítorí-èyi, èmi, Nífáì, gbìyànjú   láti pa àwọn òfin Olúwa mọ, mo sì gbà àwọn arákùnrin mi ní ìyànjú sí ìṣòtítọ àti ãpọn.   Ó sì ṣe tí mo ṣe àwọn ohun   èlò ní ti irin tútù tí mo yọ láti inú àpáta.   Nígbàtí àwọn arákùnrin mi   sì ríi pé mo ti fẹ má a kan ọkọ, wọn bẹrẹsí kùn sí mi, wípé: Arákùnrin wa jẹ aṣiwèrè, nítorí ó rò pé òun lè kan ọkọ; bẹni, ó sì rò pẹlú pé òun lè dá omi nlá wọnyí kọjá.   Báyĩ sì ni àwọn arákùnrin   mi ráhùn sí mi, ti wọn sì nfẹ pé kí àwọn má lè ṣiṣé, nítorí wọn kò gbàgbọ pé mo lè kan ọkọ; bẹni wọn kò fẹ gbàgbọ pé a fi àṣẹ fún mi nípa ọwọ Olúwa.   Àti nísisìyí ó sì ṣe tí èmi,   Nífáì, kún fún ìbànújẹ lọpọlọpọ nítorí ti líle ọkàn wọn; àti nísisìyí nígbàtí wọn ríi pé mo bẹrẹsí kún fún ìbànújẹ wọn yọ ní ọkàn wọn, tóbẹ tí wọn yọ lórí mi, wípé: Àwa mọ pé ìwọ kò lè kan ọkọ, nítorí àwa mọ pé ìwọ ṣe aláìní òye; nítorí-èyi, ìwọ kò lè ṣe iṣẹ nlá báyĩ í parí.   Ìwọ sì dàbí bàbá wa, tí a   tọ kúrò nípasẹ èrò aṣiwèrè ti ọkàn rẹ; bẹni, òun ti tọ wa jáde kúrò ní ilẹ Jerúsálẹmù, a sì ti sáko ní aginjù fún àwọn ọdún púpọ wọnyí; àwọn obìnrin wa sì ti ṣe lãlã, nítorí tí wọn tóbi fún oyún; wọn sì ti bí ọmọ ní aginjù; wọn sì jìyà ohun gbogbo, àfi ikú; ìbá sì ti dárajùkí wọn ti kú kí wọn tó jáde kúrò ní Jerúsálẹmù ju láti jìyà ìpọnjù wọnyí.   Kíyèsĩ i, ní àwọn ọdún púpọ   wọnyí àwa ti jìyà ní aginjù, àkókò èyí ti àwa ìbá ti gbádùn àwọn ìní wa àti ilẹ ogún wa; bẹni, àwa ìbá sì ti ní inúdídùn.   A sì mọ pé àwọn ènìyàn tí ó   wà ní ilẹ Jerúsálẹmù jẹ olódodo ènìyàn; nítorí wọn pa ìlànà àti ìdájọ Olúwa mọ, àti gbogbo àṣẹ rẹ, gẹgẹbí òfin Mósè; nítorínã, àwa mọ pé wọn jẹ olódodo ènìyàn; bàbá wa sì ti dá wọn léjọ, ó sì ti tọ wa kúrò nítorí tí a fetí sí àwọn ọrọ rẹ; bẹni, arákùnrin wa sì dàbí òun. Ní irú èdè báyĩ sì ni àwọn arákùnrin mi kùn tí wọn sì ráhùn sí wa.   Ó sì ṣe tí èmi, Nífáì, wí fún   wọn, wípé: Ẹyin ha gbàgbọ pé a lè tọ àwọn bàbá wa, tí wọn jẹ àwọn ọmọ Isráẹlì, jáde kúrò ní ọwọ àwọn ará Égíptì bí wọn kò bá fetí sí àwọn ọrọ Olúwa?   Bẹni, ẹyin ha ṣebí à bá ti   lè tọ wọn jáde ní oko ẹrú, bí Olúwa kò bá pàṣẹ fún Mósè pé kí ó tọ wọn jáde ní oko ẹrú?   Nísisìyí ẹyin mọ pé àwọn   ọmọ Isráẹlì wa ní oko ẹrú; ẹyin sì mọ pé a di ẹrù lé wọn pẹlú iṣẹ, èyí tí o ṣòro láti rù; nítorí-èyi, ẹyin mọ pé ohun rere ni fún wọn ti o si di dandan, pé kí á mú wọn jáde ní oko ẹrú.   Nísisìyí ẹyin mọ pé Olúwa   pàṣẹ fún Mósè láti ṣe iṣẹ nlá nì; ẹyin sì mọ pé nípasẹ ọrọ rẹ àwọn omi Òkun Pupa ni a pín síhĩn àti sọhũn, wọn sì kọjá lórí ilẹ gbígbẹ.   Ṣùgbọn ẹyin mọ pé àwọn   ará Égíptì rì sínú omi Òkun Pupa, tí wọn jẹ àwọn ẹgbẹ ọmọ ogun Fáráò.   Ẹyin sì mọ pẹlú pe a fi   mánnà bọ wọn ní aginjù.   Bẹni, ẹyin sì mọ pẹlú pé   Mósè, nípasẹ ọrọ rẹ gẹgẹbí agbára Ọlọrun èyí tí ó wà nínú rẹ, lu àpáta, omi sì jáde wá, kí àwọn ọmọ Ísráẹlì lè pa òùngbẹ wọn.   Àti láìṣírò à ntọ wọn, tí   Olúwa Ọlọrun wọn, Olùràpadà wọn, nlọ níwájú wọn, tí ó ntọ wọn ní ọsán tí ó sì ńfi ìmọlẹ fún wọn ní òru, tí ó sì ńṣe ohun gbogbo fún wọn èyí tí ó jẹ yíyẹ fún ènìyàn láti gbà, wọn sé ọkàn wọn le wọn sì fọ ojú inú wọn, wọn sì nkẹgàn Mósè àti Ọlọrun òtítọ àti alãyè.   Ó sì ṣe gẹgẹbí ọrọ rẹ ó   pawọn run; ati gẹgẹbi ọrọ rẹ, otọ wọn; àti gẹgẹbí ọrọ rẹ ó ṣe ohun gbogbo fún wọn; kò sì sí ohun kóhun tí a ṣe bíkòṣe tí ó jẹ nípasẹ ọrọ rẹ.   Lẹhìn tí wọn sì ti ré odò   Jordánì kọjá ó ṣe wọn ní alágbára sí dídà sóde àwọn ọmọ ilẹ nã, bẹni, sí títúká wọn sí ìparun.   Àti nísisìyí, ẹyin ha ṣebí   àwọn ọmọ ilẹ yí, tí ó wà ní ilẹ ìlérí, tí a dà sóde nípasẹ àwọn bàbá wa, ẹyin ha ṣebí pé wọn jẹ olódodo? Kíyèsĩ i, mo wí fún yín, Bẹkọ.   Ẹyin ha ṣebí àwọn bàbá wa   yíò ti jẹ àṣàyàn jùlọ jù wọn bí wọn bá ti jẹ olódodo? Mo wí fún yín, Bẹkọ.   Kíyèsĩ i, Olúwa kà gbogbo   ẹran ara sí ọkan; ẹni tí ó bá jẹ olódodo yíò rí ojúrere Ọlọrun. Ṣùgbọn kíyèsĩ i, àwọn ènìyán yí ti kọ gbogbo ọrọ Ọlọrun, wọn sì gbó nínú àìṣedẽdé; ẹkún ìbínúỌlọrun sì wà lórí wọn; Olúwa sì fi ilẹ nã bú sí wọn, ó sí bùkún fun àwọn bàbá wa; bẹni, ó fi bú sí wọn sí ìparun wọn, ó sì bùkún un fún àwọn bàbá wa sí gbígba agbára lórí rẹ.   Kíyèsĩ i, Olúwa ti dá ayé pé   kí á lè gbé inú rẹ; ó sì ti dá àwọn ọmọ rẹ pé kí wọn lè jogún rẹ.   Ó sì gbé orílẹ-èdè olódodo   dìde, ó sì pa àwọn orílẹ-èdè ènìyan búburú run.   Ó sì tọ olódodo kúrò sínú   àwọn ojúlówó ilẹ, ènìyàn búburú ni ó parun, ó sì fi ilẹ bú sí wọn nítorí wọn.   Ó jọba níbi gíga ní ọrun,   nítorípé ó jẹ ìtẹ rẹ, ayé yí sì jẹ àpótí ìtìsẹ rẹ.   Ó sì fẹràn àwọn tí ó bá fẹ ẹ   láti jẹ Ọlọrun wọn. Kíyèsĩ i, ó fẹràn àwọn bàbá wa, ó sì dá májẹmú pẹlú wọn, bẹni, àní Ábráhámù, Ísãkì, àti Jákọbù; ó sì rántí awọn májẹmú èyítí ó ti ṣe; nítorí-èyi, ó mú wọn jáde kúrò ní ilẹ Égíptì.   Ó sì ni wọn lára ní aginjù   pẹlú ọpá rẹ; nítorí wọn sé ọkàn wọn le, àní gẹgẹbí ẹyin ti ṣe; Olúwa sì ni wọn lára nítorí àìṣedẽdé wọn. Ó rán àwọn ejò oníná tí nfò sí ãrín wọn; lẹhìn tí wọn sì ti bù wọn ṣán ó pèsè ọnà kí a lè mú wọn lára dá; iṣẹ tí wọn sì ní láti ṣe ni láti wò; nítorí ti ìrọrùn ọnà nã, tàbí àìnira rẹ, ọpọ ni ó wà tí ó ṣègbé.   Wọn sì sé ọkàn wọn le láti   àkókò dé àkókò, wọn sì nkẹgàn Mósè, àti Ọlọrun pẹlú; bíótilẹríbẹ, ẹyin mọ pé a tọ wọn jáde nípasẹ agbára rẹ aláìlẹgbẹ sí ilẹ ìlérí.   Àti nísisìyí, lẹhìn gbogbo   àwọn ohun wọnyí, àkókò nã ti dé tí wọn ti di búburú, bẹni, ó kù díẹ sí gbígbó; ó sì lè jẹ òtítọ pé ní ọjọ òní a ti fẹ pa wọn run; nítorí mo mọ pé ọjọ nã yíò dé dájúdájú tí a ó pa wọn run, àfi àwọn díẹ péré, tí a ó tọ kúrò sí ìgbèkun.   Nítorí-èyi, Olúwa pàṣẹ fún   bàbá mi pé kí ó lọ kúrò sínú aginjù; àwọn Jũ nã sì nwá láti mú ẹmí rẹ lọ pẹlú; bẹni, ẹyin pẹlú sì ti wá láti mú ẹmí rẹ lọ; nítorí-èyi, ẹyin jẹ apànìyàn ní ọkàn yín ẹyin sì dábí àwọn.   Ẹyin yára láti ṣe àìṣedẽdé   ṣùgbọn ẹ lọra láti rántí Olúwa Ọlọrun yín. Ẹyin ti rí angẹlì kan, ó sì sọrọ sí yín; bẹni, ẹyin ti gbọ ohùn rẹ láti àkókò dé àkókò; ó sì ti sọrọ sí yín ní ohùn kẹlẹkẹlẹ kékeré, ṣùgbọn àyà yín le rékọjá, tí ẹ kò lé mọ àwọn ọrọ rẹ lára; nítorínã, ó ti sọrọ sí yín tí ó dàbí sísán ãrá, èyí tí ó mú ayé láti mì bí ẹni pé yíò pínníyà.   Ẹyin sì mọ pẹlú pé nípasẹ   agbára ọrọ rẹ tí ó lágbára jùlọ ó lè mú ayé kí ó rékọjá; bẹni, ẹyin sì mọ pé nípasẹ ọrọ rẹ ó lè mú àwọn ibi pálapàla láti di dídán, àwọn ibi dídán ni a ó sì fọ. Njẹ, nígbànã, ẽṣe, tí ẹyin fi le báyĩ ní ọkàn yín?   Kíyèsĩ i, ẹmí mi ni a fà ya   pẹlú ìrora nítorí yín, ọkàn mi sì kẹdùn; mo bẹrù kí á máṣe ṣá yín tì láéláé. Kíyèsĩ i, mo kún fún Ẹmí Ọlọrun, tóbéẹ tí ara mi kò ní agbára.   Àti nísisìyí sì ṣe pe nígbàtí   mo ti sọ àwọn ọrọ wọnyí wọn bínú sí mi, wọn sì fẹ láti jù mí sínú ibú òkun; bí wọn sì ti wá síwájú láti gbé ọwọ lé mi mo wífún wọn, wípé: Ní orúkọ Ọlọrun Olódùmarè, mo pàṣẹ fún yín kí ẹ máṣe fọwọ kàn mí, nítorí mo kún fún agbára Ọlọrun, àní sí jíjẹ ẹran ara mi tán; ẹnikẹni tí ó bá sì gbé ọwọ lé mi yíò gbẹ àní bí ìye gbígbẹ; òun yíò sì jẹ bí asán níwájú agbára Ọlọrun, nítorí Ọlọrun yíò lù ú.   Ó sì ṣe tí èmi, Nífáì, wí fún   wọn pé kí wọn máṣe kùn mọ sí bàbá wọn; bẹni wọn kò gbọdọ dá iṣẹ wọn dúró fún mi, nítorí Ọlọrun ti pàṣẹ fún mi pé kí èmi kí ó kan ọkọ.   Mo sì wí fún wọn: Bí   Ọlọrun bá ti pàṣẹ fún mi láti ṣe ohunkóhun èmi lè ṣe wọn. Bí ó bá pàṣẹ fún mi pé kí èmi kí ó wí fún omi yĩ, ìwọ di ilẹ, òun yíò di ilẹ; bí èmi bá sì sọ ọ, a ó ṣe é.   Àti nísisìyí, bí Olúwa bá ní   irú agbára nlá nã, tí ó sì ti ṣe iṣẹ ìyanu púpọ lãrín àwọn ọmọ ènìyàn, báwo ní òun kò ní lè fi àṣẹ fún mi, pé kí èmi kí ó kan ọkọ kan?   Ó sì ṣe tí èmi, Nífáì, sọ àwọn   ohun púpọ sí àwọn arákùnrin mi, tóbẹ tí wọn dãmú tí wọn kò sì lè dọjú ìjà kọ mí; bẹni wọn kò gbọdọ gbé ọwọ wọn lé mi tàbí kí wọn tọ mi pẹlú àwọn ìka ọwọ wọn, àní fún ìwọn ọjọ púpọ. Àti nísisìyí wọn kò gbọdọ ṣe eleyĩ kí wọn má bà á gbẹ níwájú mi, báyĩ ni Ẹmí Ọlọrun lágbára tó; báyĩ ni ó sì ti ṣe lórí wọn.   Ó sì ṣe tí Olúwa wí fún mi:   Na ọwọ rẹ jáde lẹkejì sí àwọn arákùnrin rẹ, wọn kì yíò sì gbẹ níwájú rẹ, ṣùgbọn èmi yíò mú wọn wárìrì, ni Olúwa wí, èyí sì ni èmi yíò ṣe, kí wọn lè mọ pé èmi ni Olúwa Ọlọrun wọn.   Ó sì ṣe tí mo na ọwọ mi jáde   sí àwọn arákùnrin mi, tí wọn kò sì gbẹ níwájú mi; ṣùgbọn Olúwa mì wọn, àní gẹgẹbí ọrọ èyí tí ó ti sọ.   Àti nísisìyí, wọn ní: Àwa   mọ pẹlú ìdánilójú pè Olúwa wà pẹlu rẹ, nítorí àwa mọ pé agbára Olúwa ni o mì wá. Wọn sì wólẹ níwájú mi, wọn sì fẹ má a foríbalẹ fún mi, ṣùgbọn èmi kò yọda fún wọn, mo ní: Mo jẹ arákùnrin yín, bẹni, àní arákùnrin àbúrò yín; nítorí-èyi, ẹ foríbalẹ fún Olúwa Ọlọrun yín, kí ẹ sì bọwọ fún bàbá òun ìyá yín, kí ọjọ yín kí ó lè pẹ ní ilẹ tí Olúwa Ọlọrun yín yíò fi fún yín.  18   A parí ọkọ nãA ṣe ìrántí ìbí Jákọbù àti JósẹfùỌwọ nã wọkọ fún ilẹ ìléríÀwọn ọmọkùnrin Íṣmáẹlì àti àwọn aya wọn dàpọ ní àríyá-aláriwo àti ọtẹA di Nífáì, ẹfũfù nlá kan tí ó banilẹrù sì darí ọkọ nã sẹhìnA sọ Nífáì di ẹni òmìnira, nípasẹ àdúrà rẹ ìjì nã sì dáwọdúróÀwọn ènìyàn nã dé ilẹ ìlérí. Ní ìwọn ọdún 591 sí 589 kí á tó bí Olúwa wa. Ó sì ṣe tí wọn foríbalẹ fún Olúwa, tí wọn sì jáde lọ pẹlú mi; a sì ṣe àwọn igi rírẹ ni aláràbarà iṣẹ ọnà. Olúwa sì nfi hàn mí láti àkókò dé àkókò bí èmi yíò ṣe ṣe àwọn igi rírẹ ọkọ nã.   Nísisìyí èmi, Nífáì, kò ṣe   àwọn igi rírẹ nã bí èyí tí àwọn ènìyàn kọ, ní ìkọṣẹ bẹni èmi kò kan ọkọ nã bí ti àwọn ènìyàn; ṣùgbọn mo kan bí èyí tí Olúwatí fi hàn sí mi; nítorí-èyi, kì í ṣe bí ti àwọn ènìyàn.   Èmi, Nífáì, sì lọ sí òkè nígbà   púpọ, mo sì gbàdúrà nígbà púpọ sí Olúwa; nítorí-èyi Olúwa fi àwọn ohun nlá hàn sí mi.   Ó sì ṣe lẹhìn tí mo ti parí ọkọ   nã, gẹgẹbí ọrọ Olúwa, àwọn arákùnrin mi kíyèsĩ i pé ó dára, àti pé iṣẹ nã dára lọpọlọpọ; nítorí-èyi, wọn tún rẹ ara wọn sílẹ níwájú Olúwa.   Ó sì ṣe tí ohùn Olúwa sì tọ   bàbá mi wá, pé kí á dìde kí á sì sọkalẹ lọ sínú ọkọ nã.   Ó sì ṣe ní ọjọ kejì, lẹhìn tí a ti   pèsè ohun gbogbo, àwọn èso púpọ àti ẹran láti aginjù, àti oyin ní ọpọ, àti ìpèsè sílẹ gẹgẹbí èyí tí Olúwa ti pàṣẹ fún wa, a sọkalẹ lọ sínú ọkọ, pẹlú gbogbo ohun wa tí a dì àti àwọn irú-ọmọ wa, àti ohun èyíkéyĩ tí a ti mú wá pẹlú wa, olúkúlùkù ènìyàn gẹgẹbí ọjọ orí rẹ; nítorí-èyi, gbogbo wa sọkalẹ lọ sínú ọkọ, pẹlú àwọn aya wa àti àwọn ọmọ wa.   Àti nísisìyí, bàbá mi ti bí   àwọn ọmọkùnrin méjì ní aginjù; èyí ẹgbọn ni a pè ni Jákọbù àti èyí àbúrò Jósẹfù.   Ó sì ṣe lẹhìn tí a ti sọkalẹ lọ   sínú ọkọ, tí a sì mú pẹlú wa àwọn ìpèsè-sílẹ wa àti àwọn ohun èyí tí a pàṣẹ fún wa, a ṣí ọkọ jáde sínú òkun, afẹfẹ sí ndarí wa jáde síhà ilẹ ìlérí.   Lẹhìn tí afẹfẹ sì ti darí wa jáde   fún ìwọn ọjọ púpọ, kíyèsĩ i, àwọn arákùnrin mi àti àwọn ọmọkùnrin Íṣmáẹlì àti àwọn aya wọn pẹlú bẹrẹsí ṣe àjọyọ tó bẹgẹ tí wọn bẹrẹ sí njó, tí wọn sì nkọrin, tí wọn sì ńsọrọ pẹlú ìwà àimòye púpọ, bẹni, àní tí wọn gbàgbé nípasẹ agbára èwo ni a ti fi mú wọn wá síbẹ nã; a gbé wọn sókè sí ìwà àimòye tí ó pàpọjù.   Èmi, Nífáì, sì bẹrẹsí bẹrù   lọpọlọpọ kí Olúwa má bà á bínú sí wa, kí ó sì lù wá nítorí ti àìṣedẽdé wa, kí a gbé wa mì ní ibú òkun; nítorínã, èmi, Nífáì, bẹrẹsí sọrọ sí wọn pẹlú ìwà pẹlẹ púpọ; ṣùgbọn kíyèsĩ i wọn bínú sí mi, wọn wí pé: Àwa kò ní gbà kí arákùnrin àbúrò wa ṣe alákọso lórí wa.   Ó sì ṣe tí Lámánì àti Lẹmúẹlì   mú mi tí wọn sì dì mí pẹlú okùn, wọn sì hùwà sí mi pẹlú ìrorò púpọ; bíótilẹríbẹ, Olúwa yọda rẹ, kí ó lè fi agbára rẹ hàn jáde, sí mímú ọrọ rẹ èyí tí ó ti sọ nípa àwọn ènìyàn búburú ṣẹ.   Ó sì ṣe lẹhìn tí wọn ti dì   mí tóbẹ tí èmi kò lè ṣípòpadà, ẹrọ àyíká, èyí tí Olúwa ti pèsè, dáwọdúró láti ṣiṣẹ.   Nítorí-èyi, wọn kò mọ ibi   ti o yẹ ki wọn kí ó tọ ọkọ, tóbẹ tí ìjì nlá kan dìde, bẹni, ẹfũfùlile nlá kan tí ó sì banilẹrù, ó sì darí wa sẹhìn lórí omi fún ìwọn ọjọ mẹta; wọn sì bẹrẹsí fòyà lọpọlọpọ kí wọn má bà á rì sínú omi ní òkun; bíótilẹríbẹ wọn kò tú mi sílẹ.   Ní ọjọ kẹrin, èyí tí a ti darí   wa sẹhìn, ẹfũfùlíle nã sì bẹrẹsí di kíkan lọpọlọpọ.   Ó sì ṣe tí a fẹrẹ ẹ gbé wa   mì ní ibú òkun. Lẹhìn tí a sì ti darí wa sẹhìn lórí omi fún ìwọn ọjọ mẹrin, àwọn arákùnrin mi bẹrẹsí rí i pé ìdájọ Ọlọrun wà lórí wọn, àti pé wọn kò le ṣe àìṣègbé àfi tí wọn bá ronúpìwàdà ní ti àìṣedẽdé wọn;nítorí-èyi, wọn wá sọdọ mi, wọn sì tú àwọn èdídì èyí tí ó wà ní àwọn ọrùn-ọwọ mi, sì kíyèsĩ i wọn ti wú lọpọlọpọ; àti ọrùn-ẹsẹ mi pẹlú wú púpọ, nlá sì ni ẹdùn èyí nã.   Bíótilẹríbẹ, mo yí ojú sí   Ọlọrun mi, mo sì yìn ín ní gbogbo ọjọ nã; èmi kò sì kùn sí Olúwa nítorí ti ìpọnjú mi.   Nísisìyí bàbá mi, Léhì, ti   sọ ọpọlọpọ ohun sí wọn, àti pẹlú sí àwọn ọmọkùnrin Íṣmáẹlì; ṣùgbọn kíyèsĩ i, wọn nmí ìmíìkìlọ púpọ sí ẹnikẹni tí ìbá fẹ sọrọ nítorí tèmi; àwọn òbí mi nítorí wọn sì ti di arúgbó, àti nítorí tí wọn ti faradà ìbànújẹ púpọ nítorí ti àwọn ọmọ wọn, a mú wọn sọkalẹ, bẹni, àní lórí ibùsùn àìsàn wọn.   Nítorí ti ìbànújẹ àti ìkãnú   púpọ wọn, àti àìṣedẽdé àwọn arákùnrin mi, a mú wọn sùnmọ àní láti gbé wọn jáde kúrò ní àkókò yí láti pàdé Ọlọrun wọn; bẹni, ewú orí wọn ni à ńbọwá mu sọkalẹ láti dùbúlẹ nínú erùpẹ; bẹni, àní wọn súnmọ pé kí a jù wọn sínú isà òkú olómi pẹlú ìbànújẹ.   Àti Jákọbù àti Jósẹfù pẹlú,   nítorí wọn jẹ ọmọdé, tí wọn ní àìní níti bíbọ púpọ, ni a mú kẹdùn nítorí ti ìpọnjú ìyá wọn; àti pẹlú aya mi, pẹlú omijé àti àdúrà rẹ, àti pẹlú àwọn ọmọ mi, kò mú ọkàn àwọn arákùnrin mi rọ tí àwọn yíò tú mi sílẹ.   Kò sì sí nkan àfi tí ó bá   jẹ agbára Ọlọrun, èyí tí ó dẹrùbà wọn pẹlú ìparun, ni ó lè mú ọkàn wọn rọ; nítorí-èyi, nígbà t í wọn r í i pé a t i ńbọwá gbé wọn mì ní ibú òkun, wọn ronúpìwàdà ní ti ohun èyí tí wọn ti ṣe, tóbẹ tí wọn tú mi sílẹ.   Ó sì ṣe lẹhìn tí wọn ti tú mi   sílẹ, mo mú ẹrọ olùtọnisọnà nã, ó sì ṣiṣẹ níbi tí mo bá tí fẹ ẹ. Ó sì ṣe tí mo gbàdúrà sí Olúwa; lẹhìn tí mo sì ti gbàdúrà, afẹfẹ nã dáwọdúró, ìjì nã sì dáwọdúró, ìparọrọ nlá kan sì wà.   Ó sì ṣe tí èmi, Nífáì, tọ   ọkọ nã sí ọnà, tí a tún ṣíkọ síhà ilẹ ìlérí.   Ó sì ṣe lẹhìn tí a ti ṣíkọ fún   ìwọn ọjọ púpọ, a dé ilẹ ìlérí nã; a sì jáde lọ sórí ilẹ nã, a sì pa àwọn àgọ wa dó; a sì pè é ní ilẹ ìlérí.   Ó sì ṣe tí a bẹrẹsí ro ilẹ, a sì   bẹrẹsí gbin àwọn irúgbìn; bẹni, a fi gbogbo àwọn irúgbìn wa bọnú ilẹ, èyí tí a ti mú wá láti ilẹ Jerúsálẹmù. Ó sì ṣe tí wọn hù lọpọlọpọ; nítorí-èyi a bùkún wa ní ọpọ.   Ó sì ṣe tí a rí lórí ilẹ ìlérí,   bí a ṣe nrin ìrìn-àjò ní aginjù, pé àwọn ẹranko wà nínú àwọn igbó ni oríṣiríṣi, àti abo màlũ àti màlũ, àti kẹtẹkẹtẹ àti ẹṣin, àti ewúrẹ àti ewúrẹ ìgbẹ, àti irú àwọn ẹranko ìgbẹ gbogbo, èyí tí ó wà fún ìlò àwọn ènìyàn. A sì rí irú irin àìpò tútù gbogbo, àti ti wúrà, àti ti fàdákà, àti ti bàbà.  19   Nífáì ṣe àwọn àwo ti irin àìpò tútù ó sì kọ ìwé ìtàn àwọn ènìyàn rẹ sínú ìwé ìrántíỌlọrun Ísráẹlì yíò wá ní ẹgbẹta ọdún láti ìgbà tí Léhì kúrò ní JerúsálẹmùNífáì sọ nípa ìjìyà àti ìyà ìkànmọ àgbélẽbú RẹÀwọn Jũ ni a ó kẹgàn tí a ó sì túká títí àwọn ọjọ ti ìkẹhìn, nígbàtí wọnyíò padà sọdọ Olúwa. Ní ìwọn ọdún 588 sí 570 kí á tó bí Olúwa wa. Ó sì ṣe tí Olúwa pàṣẹ fún mi, nítorí-èyi mo ṣe àwọn àwo ti irin àìpò tútù kí èmi bá lè fín ìwé ìrántí àwọn ènìyàn mi sórí wọn. Sí orí àwọn àwo èyí tí mo sì ṣe ni mo fín ìwé ìrántí bàbá mi, àti pẹlú àwọn írìn àjò wa ní aginjù, àti àwọn ìsọtẹlẹ bàbá mi; àti pẹlú ọpọlọpọ àwọn ìsọtẹlẹ tèmi ni mo ti fín sórí wọn.   Èmi kòsí mọ ní àkókò tí mo   ṣe wọn pé Olúwa yíò pàṣẹ fún mi láti ṣe àwọn àwo wọnyí; nítorí-èyi, ìwé ìrántí bàbá mi, àti ìtàn ìdílé àwọn bàbá rẹ, àti ipa tí ó jùlọ ti àwọn ìṣe wa gbogbo ní aginjù ni a fín sórí àwọn àwo ìṣãjú wọnnì nípa èyí tí mo ti sọrọ; nítorí-èyi, àwọn ohun èyí tí o sẹlẹ kí èmi tó ṣe àwọn àwo wọnyí ni, ní òtítọ, a ṣe ìrántí ní pàtàkì jùlọ sórí àwọn àwo ìṣãjú.   Lẹhìn tí mo sì ti ṣe àwọn   àwo wọnyí nípasẹ ọnà àṣẹ, èmi, Nífáì, gba àṣẹ pé iṣẹ ìránṣẹ àti àwọn ìsọtẹlẹ, àwọn apákan wọn tí ó rí kerekere tí ó sì níyelórí jùlọ, ni a ó kọ sórí àwọn àwo wọnyí; àti pé àwọn ohun èyítí a ó kọ ni a ó tọjú fún ẹkọ àwọn ènìyàn mi, tí yíò jogún ilẹ nã, àti pẹlú fún àwọn èté ọlọgbọn míràn, àwọn èté èyí tí ó jẹ mímọ sí Olúwa.   Nítorí-èyi, èmi, Nífáì, ṣe ìwé   ìrántí kan sórí awọn àwo míràn nì, èyí tí ó fún ni ní ìṣirò, tàbí èyí tí ó fún ni ní ìṣirò tí ó tóbijù ti àwọn ogun àti àwọn ìjà àti àwọn ìparun àwọn ènìyàn mi. Èyí ni mo sì ti ṣe, tí mo sì pàṣẹ fún àwọn ènìyàn mi ohun tí wọn yíò ṣe lẹhìn tí èmi bá ti lọ; àti pé àwọn àwo wọnyí ni kí á fi lé lẹ láti ìran kan dé òmíràn, tàbí láti ọwọ wòlĩ kan dé òmíràn, títí di ìgbà tí a ó gba àwọn-ofin Olúwa.   Ìṣirò ṣíṣe mi ti àwọn àwo   wọnyí ni a ó sì fi fún ni lẹhìn èyí; nígbànã sì ni, kíyèsĩ i, èmi tẹ síwájú gẹgẹbí ti èyí tí mo ti sọ; èyí sì ni mo ṣe kí á lè tọjú àwọn ohun mímọ jùlọ fún ìmọ àwọn ènìyàn mi.   Bíótilẹríbẹ, èmi kò kọ ohunkóhun   sórí àwọn àwo àfi eyi tí mo rò pé o jẹ mímọ. Àti nísisìyí, bí mo bá sì ṣe àṣìṣe, àní bẹgẹgẹ wọn ṣe àṣìṣe ní àtijọ; kì í ṣe pé èmi yíò ṣe gáfárà fún ara mi nítorí ti àwọn ènìyàn míràn, ṣùgbọn nítorí ti àìlera èyí tí ó wà nínú mi, nípa ti ara, èmi yíò ṣe gáfárà fún ara mi.   Nítorí àwọn ohun èyí tí àwọn   ènìyàn kan kà sí pé ó jẹ iye nlá, àti sí ara àti ọkàn, àwọn míràn mu ní asán tí wọn sì fi ẹsẹ wọn tẹ mọlẹ. Bẹni, àní Ọlọrun Isráẹlì gan-an ni àwọn ènìyàn nfi ẹsẹ wọn tẹ mọlẹ; mo ní, fi ẹsẹ wọn tẹ mọlẹ, ṣùgbọn èmi yíò sọrọ ní gbólóhùn mírànwọn mu u ní asán, wọn kò sì fetísílẹ sí ohùn ìmọràn rẹ.   Sì kíyèsĩ ó mbọwá, gẹgẹbí   àwọn ọrọ ángẹlì nã, ní ẹgbẹta ọdún láti ìgbà tí bàbá mi kuro ní Jerúsálẹmù.   Aráyé, nítorí ti àìṣedẽdé wọn,   yíò sì ṣe ìdájọ fún un bí ohun asán; nítorí-èyi wọn nà á, ó sì yọda rẹ; wọn sì lù ú, ó sì yọda rẹ. Bẹni, wọn tutọ sórí rẹ, ó sì yọda rẹ, nítorí ti ọre rẹ tí ó nífẹ àti ìpamọra rẹ sí àwọn ọmọ ènìyàn.   Ọlọrun àwọn bàbá wa, tí a  tọ jáde ní Égíptì, jáde ní oko ẹrú, àti pẹlú tí a pamọ ní aginjù nípa ọwọ rẹ, bẹni, Ọlọrun Ábráhámù, àti ti Ísãkì, àti Ọlọrun Jákọbù, yọda ara rẹ, gẹgẹbí àwọn ọrọ angẹlì nã, bí ènìyàn, sí ọwọ àwọn ènìyàn búburú, láti gbé e sókè, gẹgẹbí àwọn ọrọ Sénọkì, àti láti kàn án mọ àgbélèbú, gẹgẹbí àwọn ọrọ Néọmì, àti láti sìnkú rẹ ní isà-òkú, gẹgẹbí àwọn ọrọ Sénọsì, èyí tí ó sọ nípa ọjọ òkùnkùn mẹta, èyí tí yíò jẹ àmì ikú rẹ tí a fi fún àwọn tí yíò gbé inú erékùṣù òkun, ní pãpã jùlọ tí a fi fún àwọn tí ó jẹ ará ilé Isráẹlì.   Nítorí báyĩ ni wòlĩ nã sọ:   Olúwa Ọlọrun dájúdájú yíò bẹ gbogbo ará ilé Isráẹlì wo ní ọjọ nì, àwọn kan pẹlú ohùn rẹ, nítorí ti òdodo wọn, sí ayọ nlá àti ìgbàlà wọn, àti àwọn míràn pẹlú àrá àti mànàmáná agbára rẹ, nípasẹ ẹfũfù líle, nípasẹ iná, àti nípasẹ ẽfín, àti ìkũkù òkùnkùn, àti nípasẹ ìṣísílẹ ayé, àti nípasẹ àwọn òkè gíga èyí tí a ó gbé sókè.   Gbogbo àwọn ohun wọnyí   kò sì lè ṣe àìwá wá dájúdájú, ni wòlĩ Sénọsì wí. Àwọn àpáta ayé kò sì lè ṣe àìfàya; nítorí ti ìkérora ayé, ọpọlọpọ àwọn ọba erékùṣù òkun sì ni Ẹmí Ọlọrun yíò ṣiṣẹ lé lórí, láti kígbe sókè: Ọlọrun ẹdá ohun gbogbo jìyà.   Bí ó sì ṣe ti àwọn tí ó wà   ní Jerúsálẹmù, ni wòlĩ nã wí, a ó nà wọn lẹgba ní ọwọ gbogbo ènìyàn, nítorí tí wọn kan Ọlọrun Isráẹlì mọ àgbélẽbú, wọn sì yí ọkàn wọn sí ápákan, wọn nkọ àwọn iṣẹ àmì àti àwọn iṣẹ ìyanu sílẹ, àti agbára àti ògo Ọlọrun Isráẹlì.   Nítorí tí wọn sì yí ọkàn wọn   si ápákan, ni wòlĩ nã wí, tí wọn sì ti kẹgàn Ẹní Mímọ Isráẹlì, àwọn yíò rìn kiri lóde ara, wọn ó sì ṣègbé, wọn ó sì di òṣé àti ìfiṣẹsín, a ó sì kórìra wọn lãrín gbogbo orílẹ-èdè.   Bíótilẹríbẹ, nígbàtí ọjọ ni bá   dé, ni wòlĩ nã wí, tí wọn kò yí ọkàn wọn si ápákan kúrò níwájú Ẹní Mímọ Isráẹlì, nígbànã ni òun yíò rántí awọn májẹmú èyí tí ó ti ṣe sí àwọn bàbá wọn.   Bẹni, nígbànã ni òun yíò   rántí àwọn erékùṣù òkun; bẹni, àti gbogbo àwọn ènìyàn tí ó jẹ ti ará ilé Isráẹlì, ni èmi yíò kójọ sínú, ni Olúwa wí, gẹgẹbí àwọn ọrọ wòlĩ Sénọsì, láti igun mẹrẹrin ayé.   Bẹni, gbogbo ayé ni yíò sì rí   ìgbàlà Olúwa, ni wòlĩ nã wí; olúkúlùkù orílẹ-èdè, ìbàtan, èdè àti ènìyàn ni a ó bùkún fun.   Èmi, Nífáì, sì ti kọ àwọn   ohun wọnyí sí àwọn ènìyàn mi, pé bóyá mo lè yí wọn lọkàn padà kí wọn lè rántí Olúwa Olùràpadà wọn.   Nítorí-èyi, mo sọrọ sí gbogbo   ará ilé Isráẹlì, bí o bá jẹ pé àwọn yíò gba àwọn ohun wọnyí.   Nítorí kíyèsĩ i, mo ní àwọn   iṣẹ ninu ẹmí, èyí tí ó mú mi láarẹ àní tí gbogbo oríkẽ mi jẹ aláìlágbára, fún àwọn tí ó wà ní Jerúsálẹmù; nítorí ìbá ṣe pé Olúwa ko ni áanú, láti fi hàn sí mi nípa wọn, gẹgẹbí ó ti ṣe sí àwọn wòlĩ ti àtijọ, èmi ì bá ti ṣègbé pẹlú.   Dájúdájú òun sì fi hàn sí   àwọn wòlĩ àtijọ ohun gbogbo nípa wọn; àti pẹlú ó fi hàn sí ọpọlọpọ nípa wa; nítorí-èyi,o di dandan pe ki a mọ nípa wọn nítorí a kọ wọn sórí àwọn àwo idẹ.   Nísisìyí, ó ṣe tí èmi, Nífáì,   kọ àwọn arákùnrin mi ní ẹkọ àwọn ohun wọnyí; ó sì ṣe tí mo ka ohun púpọ sí wọn, èyí tí a fín sórí àwọn àwo idẹ, ki wọn lè mọ nípa àwọn ohun tí Olúwa ńṣe ní àwọn ilẹ míràn, lãrín àwọn ènìyàn ti àtijọ.   Mo sì ka ohun púpọ sí wọn   èyí tí a kọ sínú àwọn ìwé Mósè; ṣùgbọn ki emí lè yí wọn lọkàn padà ní kíkún jùlọ láti gbàgbọ nínú Olúwa Olùràpadà wọn mo ka sí wọn ohun tí wòlĩ Isaiah kọ; nítorí mo fi gbogbo ìwé-mímọ wé wa, kí ó lè wà fún ànfàní àti ẹkọ wa.   Nítorí-èyi mo wí fún wọn,   wípé: Ẹ tẹtísí àwọn ọrọ wòlĩ nã, ẹyin tí ẹ jẹ ìyókù ará ilé Isráẹlì, ẹka tí ó ti ṣẹ kúrò; ẹ tẹtísí àwọn ọrọ wòlĩ, èyí tí a kọ sí gbogbo ará ilé Isráẹlì, kí ẹ sì fi wọn wé ara yín, kí ẹyin lè ní ìrètí gẹgẹbí àwọn arákùnrin yín lọdọ àwọn tí ẹyin ti ṣẹ kúrò; nítorí ní ọnà yí ni wòlĩ nã ti kọwé.  20   Olúwa fi àwọn èté rẹ hàn sí IsráẹlìA ti yan Isráẹlì nínú ìlérú ìpọnjú, yíò sì jáde lọ kúrò ní BábílọnìFi wé Isaiah 48. Ní ìwọn ọdún 588 sí 570 kí á tó bí Olúwa wa. Fetísílẹ kí ẹ sì gbọ èyí, A! ilé Jákọbù, ẹyin tí à nfi orúkọ Isráẹlì pe, tí ó sì ti inú omi Júdà wọnnì jáde wá, tàbí ti inú omi ìrìbọmi wá, tí ó nfi orúkọ Olúwa búra, tí ó sì ndárúkọ Ọlọrun Isráẹlì, síbẹsíbẹ wọn kò búra ní òtítọ tàbí ní òdodo.   Bíótilẹríbẹ, wọn npe ara wọn   ní ti ìlú mímọ nì, ṣùgbọn wọn kò gbé ara wọn lé Ọlọrun Isráẹlì, ẹni tí o jẹ Olúwa àwọn Ọmọ-ogun; bẹni, Olúwa àwọn Ọmọ-ogun ni orúkọ rẹ.   Kíyèsĩ i, èmi ti kéde ohun ti   ìṣãjú wọnnì láti ìpilẹsẹ; wọn sì jáde lọ láti ẹnu mi, mo sì fi wọn hàn. Èmi fi wọn hàn lójijì.   Èmi sì ṣe é nítorí mo mọ pé   olórí-líle ni ìwọ, ọrùn rẹ sì jẹ iṣan irin, àti iwájú rẹ idẹ;   Mo sì tilẹ ti kede fún ọ láti   ìbẹrẹ wa; kí ó tó ṣẹlẹ ni èmi ti fi wọn hàn ọ; èmi sì fi wọn hàn kí ìwọ má bà á wípéòrìṣà mi ni ó ṣe wọn, àti ère mi gbígbẹ, àti ère mi dídà ni ó ti pàṣẹ fún wọn.   Ìwo sì ti rí, ati ti o si gbọ   gbogbo ohun yi; ìwọ ki yíò sì ha kede wọn? Àti pé èmi ti fi awọn ohun titun hàn ọ láti ìgbà yí lọ, àní awọn ohun tí ó pamọ, ìwọ ko sì mọ wọn.   A dá wọn nísisìyí, kì í sì ṣe   ni àtètèkọṣe, àní ṣãjú ọjọ tí ìwọ kò gbọ wọn a kede wọn fún ọ, kí ìwọ má bà á wípéKíyèsĩ i èmi mọ wọn.   Bẹni, ìwọ kò sì gbọ; bẹni, ìwọ   kò mọ; bẹni, láti ìgbà nã etí rẹ kò ṣí; nítorí tí èmi mọ pè íwọ yíò hùwà àrékérekè gan-an, a sì pè ọ ní olùrékọjá láti inú wá.   Bíótilẹríbẹ, nítorí orúkọ mi   èmi ó mú ìbínú mi pẹ, àti nítorí ìyìn mi, èmi o fàsẹhìn kúrò lọdọ rẹ, kí èmi má bà á ké ọ kúrò.   Nítorí, kíyèsĩ i, èmi ti tún   ọ dá, èmi ti yàn ọ nínú iná ìlérú ìpọnjú.   Nítorí èmi tìkárãmi, bẹni,   nítorí èmi tìkárãmi ni èmi yíò ṣe èyí, nítorí èmi kì yíò jẹ kí á bá orúkọ mi jẹ, èmi kì yíò sì fi ògo mi fún ẹlòmíràn.   Fetísílẹ sí mi, A! Jákọbù, àti   Isráẹlì ẹni-ìpè mi, nítorí èmi nã ni; èmi ni ẹni-ìkíní, èmi sì ni ẹni-ìkẹhìn pẹlú.   Ọwọ mi ti fi ìpìlẹ ayé sọlẹ   pẹlú, àtẹlewọ ọtún mi sì ti na àwọn ọrun. Mo pè wọn, wọn sì jùmọ dìde dúró.   Gbogbo yín, ẹ péjọ, ẹ sì   gbọ; tani nínú wọn tí ó ti sọ nkan wọnyí sí wọn? Olúwa ti fẹ ẹ; bẹni, òun yíò sì mú ọrọ rẹ ṣẹ èyí tí ó ti kéde nípasẹ wọn; òun yíò sì ṣe ìfẹ rẹ ní Bábílọnì, apá rẹ yíò sì wá sí órí àwọn ará Káldéà.   Bẹgẹgẹ, ni Olúwa wí; èmi   Olúwa, bẹni, èmi ti sọrọ; bẹni, èmi ti pẽ láti kede, èmi ti mú u wá, òun yíò sì mú ọnà rẹ ṣe dẽdé.   Ẹ súnmọ ọdọ mi; èmi kò   sọrọ ní ìkọkọ; láti ìpílẹsẹ, láti ìgbà tí a ti kéde rẹ ni èmi ti sọ ọ; Olúwa Ọlọrun àti Ẹmí rẹ, ni ó rán mi.   Báyĩ s ì ni Olúwa wí,   Olùràpadà rẹ, Ẹní Mímọ Isráẹlì; èmi ti rán an, Olúwa Ọlọrun rẹ ẹni tí ó kọ ọ láti jèrè, ẹni tí o tọ ọ ní ọnà tí ó yẹ kí ìwọ lọ, ti ṣe é.   A! ìbá ṣe pé ìwọ fi etí   sí awọn òfin minígbànã ni àlãfíà rẹ ìbá dàbí odò, àti òdodo rẹ bí àwọn ìgbì-omi òkun.   Irú-ọmọ rẹ pẹlú ìbá dàbí   iyanrìn; ọmọ-bíbí inú rẹ bí tãrá rẹ; a kì bá ti ké orúkọ rẹ kúrò tabi párun níwájú mi.   Ẹ jáde kúrò ní Bábílọnì,   ẹ sá kúrò lọdọ àwọn ará Káldéà, pẹlú ohùn orin ẹ kede, sọ èyí, sọ jáde títí dé òpin ayé; ẹ wípé: Olúwa ti ra Jákọbù ìránṣẹ rẹ padà.   Òungbẹ kò sì gbẹ wọn; ó   mú wọn la aginjù wọnnì já; ó mú omi ṣàn jáde láti inú àpáta fún wọn; ó sán àpáta pẹlú, omi sì tú jáde.   Àti láìṣírò ó ti ṣe gbogbo   èyí, àti èyítí ó tóbijũ pẹlú, àlãfíà kò sí, ni Olúwa wí, fún àwọn ènìyàn búburú.  21   Messia nì yíò jẹ ìmọlè fún àwọn Kèfèrí, yíò sì sọ àwọn ẹlẹwọn di òmìniraA ó kó Isráẹlì jọ pẹlú agbára ní àwọn ọjọ ìkẹhìnÀwọn ọba ni yíò jẹ àwọn bàbá olùtójú wọnFi wé Isaiah 49. Ní ìwọn ọdún 588 sí 570 kí á tó bí Olúwa wa. Àti lẹkansĩ: Fetísílẹ, A! Ìwọ ará ilé Isráẹlì, gbogbo ẹyin tí a ti ṣẹ kúrò tí a sì ti lé sóde nítorí ti ìwà búburú àwọn olùṣọ-àgùntàn àwọn ènìyàn mi; bẹni, gbogbo ẹyin tí a ti ṣẹ kúrò, tí a ti túká sẹhìn odi, tí ó jẹ ti àwọn ènìyàn mi, A! Ìwọ ará ilé Isráẹlì. Ẹ gbọ ti èmi, ẹyin erékùṣù; kí ẹ sì fi etí sílẹ, ẹyin ènìyàn láti ọnà jíjìn wá; Olúwa ti pè mí láti inú wá; láti inú ìyá mi ni ó ti dá orúkọ mi.   Ó sì ti ṣe ẹnu mi bí idà mímú;   nínú òjìji ọwọ rẹ ni ó ti pa mí mọ, ó sì sọ mí di ọfà dídán; nínú apó rẹ ni ó ti pa mí mọ;   Ó sì wí fún mi pé: Ìwọ ni   ìránṣẹ mi, A! Isráẹlì, nínú ẹni tí a ó yìn mí lógo.   Nígbànã ni mo wípé, èmi ti   ṣiṣẹ lásán, èmi ti lo agbára mi lófò àti lásán; nítọtọ ìdájọ minbẹ lọdọ Olúwa, àti iṣẹ mi lọdọ Ọlọrun mi.   Àti nísisìyí, ni Olúwa wí   ẹni tí ó mọ mí láti inú wá kí èmi lè ṣe ìránṣẹ rẹ, láti mú Jákọbù padà wá sọdọ rẹbíótilẹjẹpé a lè má ṣa Isráẹlì jọ, síbẹ èmi yíò ní ògo lójú Olúwa, Ọlọrun mi yíò sì jẹ agbára mi.   Ó sì wípé: Ó jẹ ohun kékeré   kí ìwọ ṣe ìránṣẹ mi láti gbé àwọn ẹyà Jákọbù dìde, àti láti mú àwọn ìpamọ Isráẹlì padà. Èmi yíò fi ọ ṣe ìmọlẹ àwọn Kèfèrí wípé kí ìwọ kí ó lè ṣe ìgbàlà mi títí dé ìkangun ayé.   Báyĩ ni Olúwa, Olùràpadà   Isráẹlì, Ẹní Mímọ rẹ wi, fún ẹni tí ènìyàn ngàn, fún ẹni tí àwọn orílẹ-èdè kórìra, fún ìránṣẹ àwọn olórí: Àwọn ọba yíò rí, wọn ó sì dìde, àwọn ọmọ-aládé pẹlú yíò foríbalẹ, nítorí Olúwa tí íṣe olóotọ.   Báyĩ ni Olúwa wí: Ní àkókò   ìtẹwọgbà, èmi ti gbọ tìrẹ, A! ẹyin erékùṣù òkun, àti ní ọjọ ìgbàlà mo ti ràn ọ lọwọ; èmi yíò sì pa ọ mọ, èmi ó sì fi ìwọ ìránṣẹ mi ṣe májẹmú àwọn ènìyàn, láti fi ìdí ayé múlẹ, láti mú ni jogún àwọn ahoro ilẹ ìní;   Kí ìwọ kí ó lè wí fún àwọn   ẹlẹwọn: Ẹ jáde lọ; fún àwọn tí ó jókò ní òkùnkùn: Ẹ fí ara yín hàn. Wọn ó jẹ ní ọnà wọnnì, pápá ìjẹ wọn yíò sì wà ní gbogbo ibi gíga.   Ebi kì yíò pa wọn tàbí kí   òùngbẹ gbẹ wọn, bẹni ọru tàbí ọrùn kì yíò sì pa wọn; nítorí ẹni tí ó ti ṣe ãnú fún wọn yíò tọ wọn, àní níhà ìsun omi ni yíò ṣe amọnà wọn.   Èmi yíò sì sọ gbogbo àwọn   òkè gíga mi wọnnì di ọnà, a ó sì gbé àwọn ọnà òpópó mi wọnnì ga.   Àti nígbànã, A! ará ilé   Isráẹlì, kíyèsĩ i, àwọn wọnyí yíò wá láti ọnà jíjìn, sì wò ó, àwọn wọnyí láti àríwá wá àti láti ìwọ-oòrùn wá; àti àwọn wọnyí láti ilẹ Sínímù wá.   Kọrin, A! ẹyin ọrun; kí o sì   yọ, A! ìwọ ayé; nítorí ẹsẹ àwọn tí ó wà ní ìlà-oòrùn ni a ó fi múlẹ; sì bú jáde nínú orin kíkọ, A! ẹyin òkè gíga; nítorí a kò ní lù wọn pa mọ; nítorí Olúwa ti tu àwọn ènìyàn rè nínú, yíò sì ṣe ãnú fún àwọn olùpọnjú rẹ.   Ṣùgbọn, kíyèsĩ i, Síónì ti   wípé: Olúwa ti kọ mí silẹ, Olúwa mi sì ti gbàbgé miṣùgbọn òun yíò fi hàn pé òun kò tí ì ṣe bẹ.   Nítorí obìnrin ha lè gbàgbé   ọmọ ọmú rẹ bí, tí kì yíò fi ṣe ìyọnú sí ọmọ inú rẹ? Bẹni, wọn lè gbàgbé, síbẹ èmi kì yíò gbàgbé rẹ, A! ará ilé Isráẹlì.   Kíyèsĩ i, èmi ti kọ ọ sí   àtẹlẹwọ mi; àwọn odi rẹ ńbe títílọ níwájú mi.   Àwọn ọmọ rẹ yíò yára dojúkọ   àwọn olùparun rẹ; àwọn tí ó fi ọ ṣòfò yíò sì ti ọdọ rẹ jáde.   Gbé ojú rẹ sókè yí kákiri kí o   sì kíyèsĩ i; gbogbo àwọn wọnyí kó ara wọn jọ, wọn yíò sì wá sí ọdọ rẹ. Bí mo sì ti wà, ni Olúwa wí, dájúdájú ìwọ ó fi gbogbo wọn bò ara rẹ, bí ohun ọṣọ, ìwọ ó sì há wọn mọ ara àní bí ìyàwó.   Nítorí ibi òfò àti ibi ahoro   rẹ wọnnì, àti ilẹ ìparun rẹ, yíò tilẹ há jù nísisìyí nítorí àwọn tí ngbé inú wọn; àwọn tí ó gbé ọ mì yíò sì jìnà réré.   Àwọn ọmọ tí ìwọ yíò ní,   lẹhìn tí ìwọ bá ti sọ ti ìsãjú nù, ní etí rẹ yíò tún wípé: Àyè nã há pọjù fún mi; fi àyè fún mi kí èmi lè gbé.   Nígbànã ni ìwọ yíò wí   ní ọkàn rẹ pé: Tani ó bí àwọn wọnyí fún mi, nítorí mo ti ṣòfò àwọn ọmọ mi, tí mo sì di ahoro, ìgbèkun, tí mo sì nṣí lọ ṣí bọ? Tani ó sì ti tọ àwọn wọnyí dàgbà? Kíyèsĩ i, a fi èmi nìkan sílẹ; àwọn wọnyí, níbo ni wọn ha ti wà?   Báyĩ ni Olúwa Ọlọrun wí:   Kíyèsĩ i, èmi yiò gbé ọwọ mi sókè sí àwọn Kèfèrí, èmi ó sì gbé ọpágún mi sókè sí àwọn ènìyàn; wọn yíò sì gbé àwọn ọmọkùnrin rẹ wá ní apá wọn, a ó sì gbé àwọn ọmọbìnrin rẹ ní èjìká wọn.   Àwọn ọba yíò jẹ bàbá olùtọjú   rẹ, àti àwọn ayaba wọn yíò sì jẹ ìyá olùtọjú rẹ; wọn yíò tẹríba fún ọ ní ìdojúbolẹ, wọn ó sì lá ekuru ẹsẹ rẹ; ìwọ yíò sì mọ pé èmi ni Olúwa; nítorí ojú kì yíò ti àwọn tí ó bá dúró dè mí.   Nítorí a ha lè gba ìkógun   lọwọ alágbára bí, tàbí àwọn ondè lọwọ àwọn ẹni tí wọn tọ fún?   Ṣùgbọn báyĩ ni Olúwa wí,   a ó tilẹ gba àwọn ondè kúrò lọwọ àwọn alágbára, a ó sì gba ìkógun lọwọ àwọn ẹni-ẹrù; nítorí èmi yíò bá a jà ẹni tí ó bá bá ọ jà, èmi yíò sì gba àwọn ọmọ rẹ là.   Èmi yíò sì bọ àwọn tí ó ni ọ   lára pẹlú ẹran ara wọn; wọn ó mu ẹjẹ ara wọn ní àmuyó bí ọtíwáínì dídùn; gbogbo ẹran-ara yíò sì mọ pé èmi, Olúwa, ni Olùgbàlà rẹ àti Olùràpadà rẹ, Ẹni Alágbára ti Jákọbù.  22   A ó tú Isráẹlì ká sórí gbogbo ojú àgbáyéÀwọn Kèfèrí yíò tọjú, wọn ó sì bọ Isráẹlì pẹlú ìhìn-rere ní àwọn ọjọ ìkẹhìnA ó kó Isráẹlì jọ a ó sì gbà á là, àwọn ènìyàn búburú yíò sì jóná bí àkékù koríkoÌjọba èṣù ni a ó parun, Sátánì ni a ó sì dè. Ní ìwọn ọdún 588 sí 570 kí á tó bí Olúwa wa. Àti nísisìyí ó sì ṣe lẹhìn tí èmi, Nífáì, ti ka àwọn ohun wọnyí èyí tí a fín sórí àwọn àwo idẹ, àwọn arákùnrin mi wá sọdọ mi wọn sì wí fún mi: Kíni àwọn ohun wọnyí túmọ sí èyí tí ìwọ ti kà? Kíyèsĩ i, ṣé kí á mọ wọn gẹgẹbí àwọn ohun ti ẹmí, èyí tí mbọ wá kọjá gẹgẹbí ti ẹmí tí kì í ṣè ti ẹran ara?   Èmi, Nífáì, sì wí fún wọn:   Kíyèsĩ i a fi wọn hàn si wòlĩ nì nípasẹ ohùn ti Ẹmí; nítorí nípasẹ Ẹmí ni a fi sọ ohun gbogbo di mímọ fún àwọn wòlĩ, èyí tí yíò wá sórí àwọn ọmọ ènìyàn gẹgẹbí ti ẹran ara.   Nítorí-èyi, àwọn ohun nã   nípa èyí tí mo ti kà jẹ àwọn ohun tí n ṣe ti ayé yí àti ti ẹmí; nítorí ó ṣe bíẹnipé, bí ó pẹ bí ó yá, a ó tú ará ilé Isráẹlì ká sórí gbogbo ojú àgbáyé, àti pẹlú lãrín gbogbo àwọn orílẹ-èdè.   Sì kíyèsĩ i, ọpọ ni ó wà tí ó ti   sọnù nísisìyí kúrò ní ìmọ àwọn wọnnì tí ó wà ní Jerúsálẹmù. Bẹni, ipa tí ó jùlọ ti gbogbo àwọn ẹyà ni a ti tọ kúrò; a sì tú wọn ká síwájú àti ṣẹhìn lórí erékùṣù òkun; ibi tí wọn wà kò sí ẹnìkan nínú wa tí ó mọ, àfi pé a mọ pé a ti tọ wọn kúrò.   Láti ìgbà tí a sì ti tọ wọn   kúrò, àwọn ohun wọnyí ni a ti sọ tẹlẹ nípa wọn, àti pẹlú nípa gbogbo àwọn tí a ó tú ká tí a ó sì fọnka lẹhìn èyí, nítorí ti Ẹní Mímọ Isráẹlì; nítorí wọn ó sé ọkàn wọn le sí; nítorí-èyi, a ó tú wọn ká lãrín gbogbo àwọn orílẹ-èdè gbogbo ènìyàn yíò sì kórìra wọn.   Bíótilẹríbẹ, lẹhìn ti àwọn   Kèfèrí yíò tọjú wọn, tí Olúwa sì ti gbé ọwọ rẹ sókè sí órí àwọn Kèfèrí ti ó sì ti gbé wọn sókè fún ọpágún, ti a sì ti gbé àwọn ọmọ wọn ní apá wọn, ti a sì ti gbé àwọn ọmọbìnrin wọn sí órí èjìká wọn, kíyèsĩ àwọn ohun wọnyí nípa èyí tí a sọ jẹ ti ayé yí; nítorí báyĩ ni awọn májẹmú Olúwa pẹlú àwọn bàbá wa; ó sì tọka sí àwọn ọjọ tí ńbọ fún wa, àti pẹlú àwọn arákùnrin wa gbogbo tí ó jẹ ti ará ilé Isráẹlì.   Ó s ì túmọ s í pé àkókò   nã mbọwá lẹhìn tí a bá ti tú gbogbo ará ilé Isráẹlì ká tí a sì fọn wọn ka, tí Olúwa Ọlọrun yíò gbé orílẹ-èdè alágbára sókè lãrín àwọn Kèfèrí, bẹni, àní lórí ojú ilẹ yí; nípasẹ wọn sì ni a o tú irú-ọmọ wa ká.   Lẹhìn tí a bá sì ti tú irú-ọmọ   wa ká, Olúwa Ọlọrun yíò tẹ síwájú láti ṣe iṣẹ ìyanu lãrín àwọn Kèfèrí, èyí tí yíò jẹ ti iye nlá sí irú-ọmọ wa; nítorí-èyi, a fi wé bíbọ wọn nípa ọwọ àwọn Kèfèrí àti gbígbé wọn ní apá wọn àti sórí èjìká wọn.   Yíò s ì j ẹ ìtóye pẹlú s í   àwọn Kèfèrí; kì í sì í ṣe sí àwọn Kèfèrí nìkan ṣùgbọn sí gbogbo ará ilé Isráẹlì, sí mímú wá sí ìmọ àwọn májẹmú ti Bàbá ọrun sí Ábráhámù, tí ó wípé: Nínú irú-ọmọ rẹ ni a ó bùkún fún gbogbo ìbátan ayé.   Èmi sì fẹ, ẹyin arákùnrin mi,   pé kí ẹyin mọ pé a kò lè bùkún fún gbogbo ìbátan ayé bíkòṣepé òun bá fi apá rẹ hàn ní ojú àwọn orílẹ-èdè.   Nítorí-èyi, Olúwa Ọlọrun   yíò tẹ síwájú láti fi apá rẹ hàn ní ojú àwọn orílẹ-èdè, ní mímú awọn májẹmú rẹ àti ìhìn-rere rẹ wá kãkiri sí àwọn tí ó jẹ ará ilé Isráẹlì.   Nítorí-èyi, òun yíò tún mú   wọn jáde wá láti ìgbèkun, a ó sì jùmọ kó wọn jọ sí àwọn ilẹ ìní wọn; a ó sì mú wọn jáde wá láti ìṣókùnkùn àti jáde láti òkùnkùn; wọn yíò sì mọ pé Olúwa ni Olùgbàlà wọn àti Olùràpadà wọn, Ẹni Alágbára Isráẹlì.   Èjẹ ìjọ onígbàgbọ nlá tí ó sì   rínilára nì, èyí tí í ṣe àgbèrè gbogbo ayé, yíò sì yípadà sórí ara wọn; nítorí wọn yíò jagun lãrín àwọn tìkaláawọn, idà ti ọwọ ara wọn yíò sì wá sórí ara wọn, wọn yíò sì mu ẹjẹ ara wọn ní àmupara.   Orílẹ-ede gbogbo tí yíò dìde   ogun sí ọ, A! ará ilé Isráẹlì, ni wọn yíò dojúkọ ara wọn, wọn yíò sì ṣubú sínú kòtò èyí tí wọn gbẹ láti dẹkùn mú àwọn ènìyàn Olúwa. Gbogbo àwọn tí ó bá sì dojú ìjà kọ Síónì ni a ó parun, àti àgbèrè nlá nì, ẹni tí ó ti yí àwọn ọnà títọ ti Olúwa padà, bẹni, ìjọ onígbàgbọ nlá tí ó sì rínilára nì, yíò ṣubú sí erùpẹ; títóbi sì ni ìṣubú rẹ yíò jẹ.   Nítorí kíyèsĩ i, ni wòlĩ nã wí,   àkókò nã mbọwá kíákíá tí Sátánì kì yíò ní agbára mọ lórí ọkànàwọn ọmọ ènìyàn; nítorí ọjọ nã yíò dé láìpẹ tí gbogbo àwọn agbéraga àti àwọn tí ó nṣe búburú yíò dà bí àkékù koríko; ọjọ nã sì ńbọwá tí a kò ní ṣe àìjó wọn.   Nítorí àkókó yíò dé láìpẹ   tí a ó tú ẹkún ìbínú Ọlọrun jáde sórí gbogbo àwọn ọmọ ènìyàn; nítorí òun kì yíò yọda kí ènìyàn búburú run olódodo.   Nítorí-èyi, òun yíò pa   olódodo mọ nípasẹ agbára rẹ, àní bí ó bá jẹ pé ẹkún ìbínú rẹ kò lè ṣe àìwá, olódodo ni a ó sì pa mọ, àní sí ìparun àwọn ọtá wọn nípasẹ iná. Nítorí-èyi, kò yẹ kí olódodo bẹrù; nítorí báyĩ ni wòlĩ nã wí, a ó gbá wọn là, àní bí ó bá tilẹ jẹ nípasẹ iná.   Kíyèsĩ i, ẹyin arákùnrin mi,   mo wí fún yín, pé àwọn ohun wọnyí kò lè ṣe àìwá láìpẹ; bẹni, àní, ẹjẹ, àti iná, àti ìkũkú ẽfín kò lè ṣe àìwá; o di dandan ki o wa si ori ilẹ ayé yi; ó sì nwá sọdọ àwọn ènìyàn gẹgẹbí ti ẹran ara bí ó bá jẹ pé àwọn yí sé ọkàn wọn le sí Ẹní Mímọ Isráẹlì.   Nítorí kíyèsĩ i, olódodo   kì yíò ṣègbé; nítorí àkókò nã dájúdájú kò lè ṣe àìdé tí a ó ké gbogbo àwọn ẹni tí ndojú ìjà kọ Síónì kúrò.   Dájúdájú Olúwa yíò sì pèsè   ọnà fún àwọn ènìyàn rẹ, sí mímú àwọn ọrọ Mósè ṣẹ, èyí tí ó sọ, wípé: Wòlĩ kan ni Olúwa Ọlọrun yín gbé sókè sí yín, bí èmi; òun ni kí ẹyin kí ó má gbọ ní ohun gbogbo tí yíò má sọ fún yín. Yíò sì ṣe pé gbogbo àwọn ẹni tí kò bá gbọ wòlĩ nã ni a ó ké kúrò nínú àwọn ènìyàn.   Àti nísisìyí èmi, Nífáì, sì sọ   fún yín, pé wòlĩ yí nípa ẹni tí Mósè sọrọ jẹ Ẹní Mímọ Isráẹlì; nítorí-èyi, òun yíò ṣe ìdájọ ní òdodo.   Kò si yẹ kí olódodo bẹrù,   nítorí àwọn ni ẹnití a kò ní parun. Ṣùgbọn ìjọba ti èṣù ni, èyí tí a ó kọ sókè lãrín àwọn ọmọ ènìyàn, ìjọba èyí tí a fi kalẹ lãrín wọn tí ó wà nínú ẹran ara   Nítorí àkókò nã yíò dé   kánkán tí àwọn ìjọ onígbàgbọ gbogbo èyí tí a kọ sókè láti ní èrè, àti gbogbo àwọn wọnnì tí a kọ sókè láti gba agbára lórí ẹran ara, àti àwọn wọnnì tí a kọ sókè láti ni ókìkí ní ojú ayé, àti àwọn wọnnì tí nwá ìfẹkúfẹ ti ẹran ara àti àwọn ohun ayé kiri, àti láti ṣe irú àìṣedẽdé gbogbo; bẹni, ní àkópọ, gbogbo àwọn wọnnì tí nṣe ti ìjọba èṣù ni àwọn tí ó yẹ kí ó bẹrù, kí wọn sì wàrìrì, kí wọn sì gbọn; àwọn ni àwọn wọnnì tí a kò lè ṣe àìmú rẹlẹ nínú ekuru; àwọn ni àwọn wọnnì tí a kò lè ṣe àìrun bí àkékù koríko; èyí sì jẹ gẹgẹbí àwọn ọrọ wòlĩ.   Àkókò nã nbọwá kánkán tí   a kò lè ṣe àìtọ olódodo sókè bí àwọn ẹgbọrọ màlũ inú agbo, Ẹní Mímọ Isráẹlì kò sì lè ṣe àìjọba ní ìjọba, àti agbára, àti ipá, àti ògo nlá.   Ó sì kó àwọn ọmọ rẹ jọ   láti igun mẹrẹrin ayé; ó sì kaye àgùtàn rẹ, wọn sì mọ ọ; yíò sì jẹ agbo kan àti olùṣọ-àgùtàn kan; òun yíò sì bọ àwọn àgùtàn rẹ, nínú rẹ ni wọn ó sì rí koríko.   Àti nítorí ti òdodo àwọn   ènìyàn rẹ, Sàtánì kò ní agbára; nítorí-èyi a kò lè tú u sílẹ fún ìwọn ọdún púpọ; nítorí kò ní agbára lórí ọkàn àwọn ènìyàn,nítorí wọn wà ní òdodo, Ẹní Mímọ Isráẹlì sì njọba.   Àti nísisìyí kíyèsĩ, èmi,   Nífáì, wí fún yín pé gbogbo àwọn ohun wọnyí kò lè ṣe àìwá gẹgẹbí ti ẹran ara.   Ṣugbọn, kíyèsĩ i, àwọn   orílẹ-èdè, ìbátan, èdè, àti ènìyàn gbogbo yíò gbé láìléwu nínú Ẹní Mímọ Isráẹlì bí ó bá ṣe pé wọn ronúpìwàdà.   Àti nísisìyí èmi, Nífáì, sì ṣe é   dé òpin; nítorí èmí kò tí gbọdọ sọrọ síwájú sí i nípa àwọn ohun wọnyí.   Nítorí-èyi, ẹyin arákùnrin   mi, èmi ìbá fẹ kí ẹyin rò ó wò pé àwọn ohun èyí tí a ti kọ si órí àwọn àwo idẹ jẹ òtítọ; wọn sì jẹrĩ pé ènìyàn kò lè ṣàì ní ígbọran sí àwọn òfin Ọlọrun.   Nítorí-èyi, kò yẹ kí ẹ ṣèbí   pé èmi àti bàbá mi ni ó jẹ àwa nìkan tí ó ti jẹrĩ, tí ó sì kọ wọn pẹlú. Nítorí-èyi, bí ẹyin bá ní ígbọran sí àwọn òfin, tí ẹ sì forítì í dé òpin, a ó gbà yín là ní ọjọ ìkẹhìn. Báyĩ ni ó sì rí. Àmín.  1   Léhì sọtẹlẹ nípa ilẹ òmìniraIrú-ọmọ rẹ ni a ó túká ti a ó sì pa bí wọn bá kọ Ẹní Mímọ Isráẹlì sílẹÓ gba àwọn ọmọkùnrin rẹ níyànjú láti gbé ìhámọra òdodo wọ. Ní ìwọn ọdún 588 sí 570 kí á tó bí Olúwa wa. ÀTI nísisìyí ó sì ṣe lẹhìn tí èmi, Nífáì, ti fi òpin sí kíkọ àwọn arákùnrin mi, bàbá wa, Léhì, sọ àwọn ohun púpọ sí wọn pẹlú, ó sì tún sọ fún wọn, àwọn ohun nlá èyí tí Olúwa ti ṣe fún wọn nípa mímú wọn jáde ní ilẹ Jerúsálẹmù.   Ó sì bá wọn sọrọ nípa àwọn   òtẹ wọn lórí àwọn omi, àti àwọn ãnú Ọlọrun ní dídá ẹmí wọn sí, tí a kò gbé wọn mì nínú òkun.   Ó sì bá wọn sọrọ pẹlú nípa   ilẹ ìlérí, èyí tí wọn ti gbàbí Olúwa ti ní ãnú ní kíkìlọ fún wa kí á lè sá jáde ní ilẹ Jerúsálẹmù.   Nítorí, kíyèsĩ i, ni ó wí, èmi ti   rí ìran kan, nínú èyí tí mo mọ wípé a pa Jerúsálẹmù run; ìbá sì ṣepé àwa dúró ní Jerúsálẹmù àwa ìbá ti parun pẹlú.   Ṣùgbọn, ni ó wí, láìṣírò   awọn ìpọnjú wa, àwa ti gba ilẹ ìlérí, ilẹ èyí tí ó jẹ àṣàyàn lórí gbogbo àwọn ilẹ míràn; ilẹ èyí tí Olúwa Ọlọrun ti fi dá májẹmú pẹlú mi kí ó lè jẹ ilẹ fún ìní irú-ọmọ mi. Bẹni, Olúwa ti fi ilẹ yí dá májẹmú sí mi, àti sí àwọn ọmọ mi títí láé, àti pẹlú gbogbo àwọn wọnnì tí a ó tọ jáde ní àwọn ilẹ ìbí míràn nípa ọwọ Olúwa.   Nítorí-èyi, èmi, Léhì, sọtẹlẹ  gẹgẹbí àwọn iṣẹ Ẹmí èyítí ó wà nínú mi, pé kò sí ẹnìkan tí yíò wá sínú ilẹ yí àfi tí a ó bá mú wọn wá nípa ọwọ Olúwa.   Nítorí-èyi, ilẹ yí ni a yà sí   mímọ sí ẹni tí oun yíò mú wá. Bí ó bá sì jẹ pé wọn yíò sìn ín gẹgẹbí àwọn òfin èyí tí ó ti fi fún wọn, yíò jẹ ilẹ òmìnira sí wọn; nítorí-èyi, a kì yíò mú wọn sọkalẹ wá láé sínú ìgbèkun; bí ó bá rí bẹ, yíò jẹ nítorí ti àìṣedẽdé; nítorí bí àìṣedẽdé bá di púpọ a ó fi ilẹ nã bú nítorí wọn, ṣùgbọn sí olódodo alábùkún fùn ni yíò jẹ títí láé.   Sì kíyèsĩ i, ó jẹ ọgbọn pé kí á   pa ilẹ yí mọ síbẹ kúrò ní ìmọ àwọn orílẹ-èdè míràn; nítorí kíyèsĩ í, ọpọlọpọ àwọn orílẹ-èdè ni yíò kún ilẹ nã, tí kì yíò sí ibi fún ìní.   Nítorí-èyi, èmi, Léhì, ti rí   ìlérí kan gbà, pé níwọn bí àwọn wọnnì tí Olúwa Ọlọrun yíò mú jáde wá láti ilẹ Jerúsálẹmù bá pa àwọn òfin rẹ mọ, wọn yíò ṣe rere lórí ojú ilẹ yí; a ó sì pa wọn mọ kúrò ní ìmọ gbogbo àwọn orílẹ-èdè míràn, kí wọn lè gba ilẹ yí fún àwọn tìkalãwọn. Bí ó bá sì ṣe pé wọn yíò pa àwọn òfin rẹ mọ a ó bùkún wọn lórí ojú ilẹ yí, kì yíò sì sí ẹnìkan láti yọ wọn lẹnu, tàbí láti mú ilẹ ìní wọn kúrò; wọn yíò sì gbé láìléwu títí láé.   Ṣùgbọn kíyèsĩ i, nígbàtí   àkókò nã bá dé tí wọn bá rẹhìn nínú ìgbàgbọ, lẹhìn tí wọn bá ti gba àwọn ìbùkún nlá báyĩ láti ọwọ Olúwatí wọn ní ìmọ nípa ẹdá ayé, àti gbogbo ènìyàn, tí wọn mọ àwọn iṣẹ nlá Olúwa tí ó sì ya ni lẹnu láti ìgbà ẹdá ayé; tí a fún wọn ní agbára láti ṣe ohun gbogbo nípasẹ ìgbàgbọ; tí wọn ní gbogbo òfin láti àtètèkọṣe, tí a sì ti mú wọn wá nípasẹ ọre rẹ tí kò lópin sínú ojúlówó ilẹ ìlérí yíkíyèsĩ i, ni mo wí, bí ọjọ nã bá dé tí wọn yíò kọ Ẹní Mímọ Isráẹlì sílẹ, Messia òtítọ nã, Olùràpadà wọn àti Ọlọrun wọn, kíyèsĩ i, ìdájọ ẹni nã tí ó tọ yíò simi lórí wọn.   Bẹni, òun yíò mú àwọn   orílẹ-èdè míràn wá sọdọ wọn, òun yíò sì fi agbára fún wọn, òun yíò sì gbà kúrò lọwọ wọn àwọn ilẹ ìní wọn, òun yíò sì mú kí á tú wọn ká kí á sì pa wọn.   Bẹni, bí ìran kan ti nkọjá sí   òmíràn ìta-ẹjẹ-sílẹ yíò wà, àti ìbẹwò nlá lãrín wọn; nítorí-èyi, ẹyin ọmọkùnrin mi, èmi fẹ kí ẹyin kí ó rántí; bẹni, èmi fẹ kí ẹyin kí ó fetísílẹ sí àwọn ọrọ mi.   A! ẹyin ìbá jí; ẹ jí kúrò ní   ọrun àsùnwọra, bẹni, àní kúrò ní ọrun ọrun àpãdì, kí ẹ sì gbọn àwọn ẹwọn búburú èyí tí a fi dì yín kúrò, èyí tí ó jẹ àwọn ẹwọn tí ó di àwọn ọmọ ènìyàn, tí a fi gbé wọn ní ìgbèkun sọkalẹ sí ọgbun ayérayé òṣì àti ìbànújẹ.   Ẹ jí! ẹ sì dìde kúrò nínú   erùpẹ, kí ẹ sì gbọ àwọn ọrọ òbí tí nwárìrì, ara ẹni tí ẹ kò lè sài gbe sin laipẹ sinu ìsà-òkú tútù tí ó sì dákẹ rọrọ, láti ibi tí àrìnrìn-àjò kan kò lè padà; ọjọ díẹ sii èmi yíò sì lọ ọnà gbogbo ayé.   Ṣùgbọn kíyèsĩ i, Olúwa ti   ra ọkàn mi padà kúrò ní ọrun àpãdì; èmi ti kíyèsĩ ògo rẹ, a sì yí mi ká nínú apá ìfẹ rẹ títí ayérayé.   Mo sì fẹ kí ẹyin kí ó rántí   láti kíyèsĩ àwọn ìlànà àti àwọnìdájọ Olúwa; kíyèsĩ i, èyí ti jẹ àníyàn ọkàn mi láti ìpilẹsẹ.   Ọkàn mi ni a ti rẹ sílẹ pẹlú   ìrora-ọkàn láti ìgbà dé ìgbà, nítorí mo ti bẹrù, kí ó má bã jẹ pé nítorí ti líle ọkàn yín Olúwa Ọlọrun yín yíò jáde wá ní ẹkún ìbínú rẹ sórí yín, kí á lè gé yín kúrò kí á sì pa yín run títí láé;   Tàbí, kí ègún kí ó wá sórí   yín fún ìwọn àkókò ìran púpọ; àti tí a bẹ yín wò nípasẹ idà, àti nípasẹ ìyàn, àti tí a kórìra yín, àti tí a tọ yín nípa ìfẹ àti ìgbèkun ti èṣù.   A! ẹyin ọmọkùnrin mi, kí   àwọn ohun wọnyí má lè wá sórí yín, ṣùgbọn kí ẹyin lè jẹ àṣàyàn àti àyànfẹ ènìyàn Olúwa. Ṣùgbọn kíyèsĩ i, ìfẹ rẹ ni kí ó ṣẹ; nítorí àwọn ọnà rẹ jẹ òdodo títí láé.   Ó sì ti wí pé: Níwọn bí ẹyin   bá pa àwọn òfin mi mọ ẹyin yíò ṣe rere ní ilẹ nã; ṣùgbọn níwọn bí ẹyin kò bá pa àwọn òfin mi mọ a ó gé yín kúrò níwájú mi.   Àti nísisìyí kí ọkàn mi lè ní   ayọ nínú yín, àti kí ọkàn mi lè fi ayé yí sílẹ pẹlú inúdídùn nítorí yín, kí a má lè mú mi sọkalẹ wa pẹlú ìbànújẹ àti írora-ọkàn lọ sí ìsà-òkú, ẹ dìde kúrò nínú erùpẹ, ẹyin ọmọkùnrin mi, kí ẹ sì jẹ ọkùnrin, kí ẹ sì pinnu ní inú kan àti ní ọkàn kan, ní ìdàpọ nínú ohun gbogbo, kí ẹyin má bà sọkalẹ wá sínú ìgbèkun;   Kí a má bà fi yín bú pẹlú   ègún kíkan; àti pẹlú, kí ẹyin má bà jigbèsè ìbínú Ọlọrun ẹnití ó tọ, sórí yín, sí ìparun, bẹni, ìparun ayérayé ti ọkàn àti ara.   Ẹ jí, ẹyin ọmọkùnrin mi; ẹ   gbé ìhámọra òdodo wọ. Ẹ gbọn àwọn ẹwọn èyí tí a fi dì yín nù, kí ẹ sì jáde wá kúrò láti inú ìṣókùnkùn, kí ẹ sì dìde kúrò nínú erùpẹ.   Ẹ máṣe ṣe ọtẹ mọ s í   arákùnrin yín, ẹni tí ìrí rẹ ti ni ógo, ẹni tí ó sì ti pa àwọn òfin mọ láti ìgbà tí a ti kúrò ní Jerúsálẹmù; ẹni tí ó sì ti jẹ ohun èlò ní ọwọ Ọlọrun, ní mímú wa jáde wá sí ilẹ ìlérí; nítorí bí kò bá jẹ fún òun, àwa ìbá ti parun pẹlú ebi nínú ijù; bíótilẹríbẹ, ẹyin nwá láti gba ẹmí rẹ; bẹni, òun sì ti ní ìrora-ọkàn púpọ nítorí yín.   Mo sì bẹrù mo sì wárìrì lọpọlọpọ   nítorí yín, kí ó má bà tún jìyà; nítorí kíyèsĩ, ẹyin ti fi ẹsùn kán an pé ó nwá agbára àti àṣẹ lórí yín; ṣùgbọn èmi mọ pé òun kò wá agbára tàbí àṣẹ lórí yín, ṣùgbọn òun ti wá ògo Ọlọrun, àti àlãfíà ayérayé tiyín.   Ẹyin sì ti kùn sínú nítorí   òun ti ṣe kedere sí yín. Ẹyin sọ wípé òun ti lo ìkannú; ẹyin sọ wípé òun ti bínú sí yín; ṣùgbọn kíyèsĩ i, ìkannú rẹ jẹ ìkannú tí agbára ọrọ Ọlọrun, èyí tí ó wà nínú rẹ; èyí tí ẹ sì pè ní ìbínú jẹ òtítọ, gẹgẹbí èyí tí ó wà nínú Ọlọrun, èyí tí kò lè dá lẹkun, tí ó nfihàn tìgboyà-tìgboyà nípa ti àwọn àìṣedẽdé yín.   Ó sì di dandan kí agbára   Ọlọrun wà pẹlú rẹ, àní sí pípa àṣẹ fún yín pe ẹyin gbọdọ gbọran. Ṣùgbọn kíyèsĩ, kì í ṣe òun, ṣùgbọn Ẹmi Olúwa èyí tí ó wà nínú rẹ ni, èyí tí ó la ẹnu rẹ sí ọrọ sísọ tí kò lè pa á dé.   Àti nísisìyí ìwọ ọmọkùnrin   mi, Lámánì, àti pẹlú Lẹmúẹlì àti Sãmú, àti pẹlú àwọn ọmọkùnrin mi tí wọn jẹ àwọn ọmọkùnrinÍṣmáẹlì, kíyèsĩ i, bí ẹyin bá fetísílẹ sí ohùn Nífáì ẹyin kò ní parun. Bí ẹyin bá sì fetísílẹ sí i èmi fi ìbùkún kan sílẹ fún yín, bẹni, àní ìbùkún mi èkíní.   Ṣùgbọn bí ẹyin kò bá ní   fetísílẹ sí i èmi yíò mú ìbùkún mi èkíní kúrò, bẹni, àní ìbùkùn mi, yíò sì simi lórí rẹ.   Àti nísisìyí, Sórámù, mo   wí fún ọ: Kíyèsĩ i, ìwọ jẹ ìránṣẹ Lábánì; bíótilẹríbẹ, a ti mú ọ jáde kúrò ní ilẹ Jerúsálẹmù, èmi sì mọ wípé ìwọ jẹ ọrẹ òtítọ sí ọmọkùnrin mi, Nífáì, títí láé.   Nítorí-èyi, nítorí tí ìwọ ti ṣe   olóotọ irú-ọmọ rẹ ni a ó bùkún fún pẹlú irú-ọmọ rẹ, tí wọn ó gbé ní alãfíà pẹ lórí ilẹ yí; kò sì sí nkan, àfi tí yíò bá jẹ àìṣedẽdé lãrín wọn, tí yíò pa àlãfíà wọn lára tàbí dí i lọwọ lórí ojú ilẹ yí títí láé.   Nítorí-èyi, bí ẹyin bá pa   àwọn òfin Olúwa mọ, Olúwa ti ya ilẹ yí sí mímọ fún ãbò irú-ọmọ rẹ pẹlú irú-ọmọ ti ọmọkùnrin mi.  2   Ìràpadà nwá nípasẹ Messia MímọÒmìnira níti yíyàn ìṣojúẹni ṣe pàtàkì sí wíwà láyé àti ìlọsíwájúÁdámù ṣubú kí àwọn ènìyàn lè wàÀwọn ènìyàn ní òmìnira láti yan ìdásílẹ àti ìyè àìnípẹkun. Ní ìwọn ọdún 588 sí 570 kí á tó bí Olúwa wa. Àti nísisìyí, Jákọbù, èmi wí fún ọ: Ìwọ jẹ àkọbí mi ní àwọn ọjọ wàhálà mi nínú ijù. Sì kíyèsĩ i, ní ìgbà èwe rẹ ìwọ ti ní ìpọnjú àti ìrora-ọkàn púpọ, nítorí ti ìwàkúwà àwọn arákùnrin rẹ.   Bíótilẹríbẹ, Jákọbù, àkọbí mi   ní ijù, ìwọ mọ títóbi Ọlọrun; òun yíò sì ya ípọnjú rẹ sí mímọ fun èrè rẹ.   Nítorí-èyi, ọkàn rẹ ni a ó   bùkún fún, ìwọ yíò sì gbé láìléwu pẹlú arákùnrin rẹ, Nífáì; àwọn ọjọ rẹ ni ìwọ yíò sì lò nínú iṣẹ-ìsìn Ọlọrun rẹ. Nítorí-èyi èmi mọ pé a ti rà ọ padà, nítorí ti òdodo Olùràpadà rẹ; nítorí ìwọ ti kíyèsĩ i pé ní kíkún àkókò ó mbọwá láti mú ìgbàlà wá fún àwọn ènìyàn.   Ìwọ sì ti kíyèsĩ i ní èwe rẹ,   ògo rẹ; nítorí-èyi, a bùkún fun ọ àní gẹgẹbí àwọn ẹni tí òun yíò ṣe ìránṣẹ sí nínú ara; nítorí Ẹmí nã jẹ ọkannã, ní àná, ní òní, àti títí láé. A sì pèsè ọnà kúrò nínú ìṣubú ènìyàn, ìgbàlà sì jẹ ọfẹ.   Àwọn ènìyàn ni a sì kọ tó kí   wọn mọ rere kúrò ní ibi. A sì fi òfin nã fún àwọn ènìyàn. Nípasẹ òfin nã kò sì sí ẹran ara tí a dá láre; tàbí, nípasẹ òfin nã ni a ké àwọn ènìyàn kúrò. Bẹni, nípasẹ òfin ti ayé yí ni a fi ké wọn kúrò; àti pẹlú, nípasẹ òfin ti ẹmí wọn parun kúrò nínú èyí tí ó jẹ rere, wọn sì di òtòṣì títí láé.   Nítorí-èyi, ìràpadà mbọwá   nínú àti nípasẹ Messia Mímọ nã; nítorí ó kún fún ọre-ọfẹ àti òtítọ.   Kíyèsĩ i, ó fi ara rẹ silẹ bi ẹbọ   fún ẹsẹ, lati dahun àwọn ohun ti òfin bẽrè, fun gbogbo àwọn wọnnì tí ó ní ìrora ọkàn àti ẹmí ìròbìnújẹ; kò sì sí àwọn míràn tí o lè dáhùn àwọn ohun ti òfin bẽrè.   Nítorí-èyi, báwo ni pàtàkì látí   sọ àwọn ohun wọnyí di mímọ sí àwọn olùgbé ayé ṣe tóbi tó, kíwọn lè mọ wípé kò sí ẹran ara tí ó lè gbé níwájú Ọlọrun, àfi tí ó bá jẹ nípa àṣepé, àti ãnú, àti ore ọfẹ ti Messia Mímọ, ẹni tí ó fi ẹmí rẹ lélẹ gẹgẹbí ti ẹran ara, tí ó sì tún gbà á nípa agbára Ẹmí, kí ó le mú àjínde òkú wá ṣẹ, tí ó jẹ ẹni èkíní tí yíò jínde.   Nítorí-èyi, òun jẹ èso àkọso   fún Ọlọrun, níwọn bí òun yíò tí bẹ ẹbẹ fún gbogbo àwọn ọmọ ènìyàn; àwọn tí ó bá sì gbàgbọ nínú rẹ ni a o gbàlà.   Àti nítorí ti ẹbẹ fun olúkúlùkù,   gbogbo ènìyàn wá sọdọ Ọlọrun; nítorí-èyi, wọn dúró níwájú rẹ, kí á lè ṣe ìdájọ nípasẹ rẹ gẹgẹbí òtítọ àti ìwà mímọ èyítí ó wà nínú rẹ. Nítorí-èyi, àwọn òpin òfin èyí tí Ẹní Mímọ nã ti fún ni, sí fífi ìyà èyí tí a ti fi lélẹ, ìyà èyí tí a fi lélẹ tí ó wà ní àtakò sí ti àlãfíà èyí tí a fi lélẹ, láti dáhùn òpin ètùtù   Nítorí o di dandan, pé kí   àtakò wà ní ohun gbogbo. Bí kò bá jẹ bẹ, àkọbí mi nínú ijù, a kò lè mú òdodo wá sí ṣíṣe, bẹni ìwà búburú, bẹni ìwà mímọ tàbí òṣì, bẹni rere tàbí búburú. Nítorí-èyi, ohun gbogbo di dandan ki wọn jẹ ìdàlù ní ọkan; nítorí-èyi, bí yíò bá jẹ ara kan kò lè ṣe àìdúró bí ti òkú, tí kò ní ẹmí bẹni ikú, tàbí ìdìbàjẹ tàbí àìdìbàjẹ, àlãfíà tàbí òṣì, bẹni òye tàbí àìmọ.   Nítorí-èyi, a níláti da a fún   ohun asán; nítorí-èyi ìbá má sí ète ní òpin ẹdá rẹ. Nítorí-èyi, ohun yí níláti pa ọgbọn Ọlọrun àti àwọn ète ayérayé rẹ run, àti pẹlú agbára, àti ãnú, àti àìṣègbè Ọlọrun.   Bí ẹyin bá sì wí pé kò sí òfin,   ẹyin yíò wí pẹlú pé kò sí ẹṣẹ. Bí ẹyin bá wí pé kò sí ẹṣẹ, ẹyin yíò wí pẹlú pé kò sí òdodo. Bí kò bá sì sí òdodo kò sí inúdídùn. Bí kò bá sì sí òdodo tàbí inúdídùn kò sí ibáwí tàbí òṣì. Bí àwọn ohun wọnyí kò bá sì wà kò sí Ọlọrun. Bí Ọlọrun kò bá sì wà àwa kò sí, bẹni ayé; nítorí ìbá má sí ẹdá àwọn ohun, bẹni láti ṣe tàbí láti lè ṣe sí; nítorí-èyi, ohun gbogbo níláti di òfo.   Àti nísisìyí, ẹyin ọmọkùnrin   mi, mo wí fún yín àwọn ohun wọnyí fún èrè àti ẹkọ yín; nítorí Ọlọrun kan wà, ó sì ti dá ohun gbogbo, pẹlú àwọn ọrun àti ayé, àti ohun gbogbo tí ó wà nínú wọn, pẹlú àwọn ohun láti ṣe àti àwọn ohun láti lè ṣe iṣẹ lé lórí.   Láti sì mú ète ayérayé rẹ ní   òpin ènìyàn ṣẹ, lẹhìn tí ó ti dá àwọn òbí wa èkíní, àti àwọn ẹranko ìgbẹ àti àwọn ẹyẹ ojú sánmà, àti ní akotan, gbogbo ohun èyí tí a dá, ó di dandan kí àtakò wà; àní èso tí a kà lẽwọ ní àtakò sí igi ìyè; tí ọkan dùn tí èkejì sì korò.   Nítorí-èyi, Olúwa Ọlọrun fi   fún ènìyàn kí ó lè ṣe ohunkóhun fúnrarẹ. Nítorí-èyi, ènìyàn kò lè ṣe fúnrarẹ àfi tí ó bá jẹ pé a tàn án nípasẹ ọkan tàbí èkejì.   Èmi, Léhì, gẹgẹbí àwọn   ohun èyí tí mo ti kà, kò sì lè ṣe àì ṣèbí pé angẹlì Ọlọrun kan, gẹgẹbí èyí tí a kọ, ti ṣubú láti ọrun wá; nítorí-èyi, ó di èṣù, nítorí tí ó ti wá ohun èyí tí ó burú níwájú Ọlọrun.   Nítorí tí ó sì ti ṣubú láti   ọrun wá, tí ó sì ti di òtòṣì títí láé, ó wá òṣì gbogbo aráyé pẹlú. Nítorí-èyi, ó wí fún Éfà, bẹni, àní ejò láéláé nì, ẹni tí ó jẹ èṣù, ẹni tíó jẹ bàbá gbogbo èké, nítorí-èyi ó wípé: Jẹ nínú èso tí a kà lẽwọ nã, ìwọ kì yíò sì kú, ṣùgbọn ìwọ yíò dàbí Ọlọrun, ní mímọ rere àti búburú.   Lẹhìn tí Ádámù àti Éfà sì ti   jẹ nínú èso tí a kà lẽwọ nã, a lé wọn jáde kúrò ní ọgbà Édẹnì, láti ro ilẹ.   Wọn sì ti mú àwọn ọmọ jáde   wá; bẹni, àní ìdílé gbogbo ayé.   Àwọn ọjọ àwọn ọmọ ènìyàn   ni a sì fà gùn, gẹgẹbí ìfẹ Ọlọrun, pé kí wọn lè ronúpìwàdà níwọn ìgbà ti wọn bá wà nínú ẹran ara; nítorí-èyi, ipò wọn di ipò ìdánwò, a sì mú àkókò wọn pẹ, gẹgẹbí àwọn òfin èyí tí Olúwa Ọlọrun fi fún àwọn ọmọ ènìyàn. Nítorí ó fi òfin fún ni kí gbogbo ènìyàn lè ronúpìwàdà; nítorí tí ó fihàn sí gbogbo ènìyàn pé wọn ti sọnù, nítorí ìrékojá àwọn òbí wọn.   Àti nísisìyí, kíyèsĩ i, bí ó   bá ṣe pé Ádámù kò ti rékọjá òun ìbá má ti ṣubú, ṣùgbọn òun ìbá ti wà nínú ọgbà Édẹnì. Gbogbo ohun èyí tí a dá ìbá sì tì wà ní ipò kannã nínú èyí tí wọn wà lẹhìn tí a dá wọn; wọn ìbá sì ti wà títí láé, tí wọn kò sì ní ní òpin.   Wọn ìbá má sì ti ní àwọn   ọmọ; nítorí-èyi wọn ìbá ti dúró ní ipò àìlẹṣẹ, tí wọn kò ní ayọ, nítorí wọn kò mọ òṣì; tí wọn kò ṣe rere, nítorí wọn kò mọ ẹṣẹ.   Ṣùgbọn kíyèsĩ i, ohun gbogbo   ni a ti ṣe ní ọgbọn rẹ ẹni tí ó mọ ohun gbogbo.   Ádámù ṣubù kí àwọn ènìyàn   lè wà; àwọn ènìyàn sì wà, kí wọn lè ní ayọ.   Messia sì mbọwá ní kíkún   àkókò, kí ó lè ra àwọn ọmọ ènìyàn padà kúrò ní ìṣubú nì. Àti nítorí tí a sì ti rà wọn padà kúrò ní ìṣubú nì wọn ti di òmìnira títí láé, ní mímọ rere kúrò ní búburú; láti ṣe fúnrawọn kì í ṣe kí á sì mú wọn ṣe, àfi tí ó bá jẹ nípasẹ ìjìyà òfin ní ọjọ nlá àti ti ìkẹhìn, gẹgẹbí àwọn òfin èyí tí Ọlọrun ti fi fún ni.   Nítorí-èyi, àwọn ènìyàn wà   ní òmìnira nípa ti ara; ohun gbogbo ni a sì fi fún wọn tí ó jẹ yíyẹ fún ènìyàn. Wọn sì wà ní òmìnira láti yan ìdásílẹ àti ìyè àìnípẹkun, nípa Onílàjà nlá ti gbogbo ènìyàn, tàbí láti yan ìgbèkùn àti ikú, gẹgẹbí ìgbèkùn àti agbára ti èṣù; nítorí ó nwá kí gbogbo ènìyàn lè di òtòṣì bí ti ara rẹ.   Àti nísisìyí, ẹyin ọmọkùnrin   mi, èmi fẹ kí ẹyin kí ó gbé ojú sókè sí Onílàjà nlá nã, kí ẹ sì fetísílẹ sí àwọn òfin nlá rẹ; kí ẹ sì jẹ olóotọ sí àwọn ọrọ rẹ, kí ẹ sì yan ìyè àìnípẹkun, gẹgẹbí ìfẹ Ẹmí Mímọ rẹ;   Kí ẹ má sì ṣe yan ikú ayérayé,   gẹgẹbí ìfẹ ti ara àti búburú èyí tí mbẹ nínú rẹ, èyí tí ó fún ẹmí èṣù ní agbára láti dì nígbèkùn, láti mú yin sọkalẹ sínú ọrun àpãdì, pe kí ó lè jọba lórí yín ní ìjọba tirẹ.   Èmi ti sọ àwọn ọrọ díẹ   wọnyí sí gbogbo yín, ẹyin ọmọkùnrin mi, ní àwọn ọjọ ìdánwò mi ìkẹhìn; èmi sì ti yan ipa-ọnà rere, gẹgẹbí àwọn ọrọ wòlĩ nã. Èmi kò sì ní ohun míràn tí mo gbé ka iwájú bíkòṣe ti àlãfíà ọkàn yín títí ayé. Àmín.  3   Jósẹfù ní Égíptì rí àwọn ará Nífáì nínú ìranÓ sọtẹlẹ nípa Joseph Smith, aríran tí ọjọ ìkẹhìn; nípa Mósè, ẹni tí yíò gba Isráẹlì sílẹ; àti nípa jíjáde wá Ìwé ti Mọmọnì. Ní ìwọn ọdún 588 sí 570 kí á tó bí Olúwa wa. Àti nísisìyí mo wí fún ọ, Jósẹfù, àbígbẹhìn mi. A bí ọ ní ijù àwọn ìpọnjú mi; bẹni, ní àwọn ọjọ ìrora-ọkàn mi tí ó pọ jùlọ ni ìyá rẹ bí ọ.   Kí Olúwa sì ya ilẹ yí sí mímọ   fún ọ pẹlú, èyí tí ó jẹ ilẹ iyebíye jùlọ, fún ìní rẹ àti ìní irú-ọmọ rẹ pẹlú àwọn arákùnrin rẹ, fún ãbo rẹ títí láé, bí ó bá ṣe pé ẹyin yíò pa àwọn òfin Ẹní Mímọ Isráẹlì mọ.   Àti nísisìyí, Jósẹfù, àbígbẹhìn   mi, ẹni tí mo ti mú jáde kúrò ní ijù àwọn ìpọnjú mi, kí Olúwa kí ó bùkún ọ títí láé, irú-ọmọ rẹ ni a kì yíò parun pátápátá.   Nítorí kíyèsĩ i, ìwọ ni irúọmọ   inú mi; èmi sì jẹ àtẹlé Jósẹfù ẹni tí a gbé ní ìgbèkùn lọ sí ilẹ Égíptì. Nlá sì ni àwọn májẹmú Olúwa èyí tí ó ṣe sí Jósẹfù.   Nítorí-èyi, Jósẹfù rí ọjọ wa   nítọtọ. Ó sì gba ìlérí Olúwa, pé lára irú-ọmọ inú rẹ ni Olúwa Ọlọrun yíò gbé ẹká ódodo kan sókè sí ará ilé Isráẹlì; kì í ṣe Messia nã, ṣùgbọn ẹká éyí tí a ó ṣẹ kúrò, bíótilẹríbẹ, tí a ó rántí ni àwọn májẹmú Olúwa pé a ó fi Messia nã hàn sí wọn ní àwọn ọjọ ìkẹhìn, ní ẹmí agbára, sí mímú wọn jáde kúrò ní òkùnkùn sí ìmọlẹbẹni, kúrò ní òkùnkùn tí ó pamọ àti kúrò ní ìgbèkùn sí òmìnira.   Nítorí Jósẹfù jẹrĩ nítọtọ, wípé:   Aríran kan ni Olúwa Ọlọrun mi yíò gbé sókè, ẹni tí yíò jẹ àṣàyàn aríran sí irú-ọmọ inú mi.   Bẹni, Jósẹfù sọ nítọtọ pé: Báyĩ   ní Olúwa wí fún mi: Àṣàyàn aríran kan ni èmi yíò gbé sókè lára irú-ọmọ inú rẹ; a ó sì gbé e níyì ga lãrín irú-ọmọ inú rẹ. Àti sí òun ni èmi yíò sì fi òfin fún pé òun yíò ṣe iṣẹ kan fún irú-ọmọ inú rẹ, àwọn arákùnrin rẹ, èyí tí yíò jẹ iye nlá sí wọn, àní sí mímú wọn wá sí ìmọ àwọn májẹmú èyí tí mo ti ṣe pẹlú àwọn bàbá rẹ.   Èmi yíò sì fi òfin kan fún un   pé òun kì yíò ṣe iṣẹ míràn, àfi iṣẹ èyí tí èmi yíò pàṣẹ fún un. Èmi yíò sì ṣe é ní títóbi ní ojú mi; nítorí òun yíò ṣe iṣẹ mi.   Òun yíò sì jẹ ẹni nlá bí ti   Mósè, ẹni tí mo ti sọ pé èmi yíò gbé sókè sí ọ, láti gba àwọn ènìyàn mi là, A! ará ilé Isráẹlì.   Mósè sì ni èmi yíò gbé sókè,   láti gba àwọn ènìyàn rẹ là kúrò ní ilẹ Égíptì.   Ṣùgbọn aríran kan ni èmi   yíò gbé sókè láti irú-ọmọ inú rẹ; òun sì ni èmi yíò fi agbára fún láti mú ọrọ mi jáde wá fún irú-ọmọ rẹkò sì jẹ sí mímú ọrọ mi jáde wá nìkan, ni Olúwa wí, ṣùgbọn sí fífi òye ọrọ mi yé wọn, èyí tí yíò ti jáde lọ ṣíwajú lãrín wọn.   Nítorí-èyi, irú-ọmọ inú rẹ   yíò kọwé; irú-ọmọ inú Júdà nã yíò sì kọwé; àti èyí tí a ó sì kọ nípa ọwọ irú-ọmọ inú rẹ, àti pẹlú èyí tí a ó kọ nípa ọwọ irúọmọ Júdà, yíò jùmọ dàgbà, sí dídãmú àwọn ayédèrú ẹkọ àtítítú ìjà ká, àti fífi àlãfíà lalẹ lãrín irú-ọmọ inú rẹ, àti mímú wọn wá sí ìmọ àwọn baba wọn ní àwọn ọjọ ìkẹhìn, àti pẹlú sí ìmọ májẹmú mi, ni Olúwa wí.   Àti nínú àìlera ni a ó sì sọ ọ   di alágbára, ní ọjọ nã ti iṣẹ mi yíò bẹrẹ lãrín gbogbo àwọn ènìyàn mi, sí mímú ọ padà sípò, A! ará ilé Isráẹlì, ni Olúwa wí.   Báyĩ sì ni Jósẹfù sọtẹlẹ, wípé:   Kíyèsĩ, aríran nì ni Olúwa yíò bùkún fun; àwọn tí ó bá sì nwá láti pa á run ni a ó parun; nítorí ìlérí yí, èyí tí mo ti gbà lọwọ Olúwa, níti irú-ọmọ inú mi, ni a ó mú ṣẹ. Kíyèsĩ, mímú ìlérí yí ṣẹ dá mi lójú;   Orúkọ mi ni a ó sì fi pè   é; yíò sì jẹ tẹlé orúkọ bàbá rẹ. Òun yíò sì rí bí èmi; fún ohun nã, èyí tí Olúwa yíò mú jáde wá nípa ọwọ rẹ, nípasẹ agbára Olúwa yíò mú àwọn ènìyàn mi wá sí ìgbàlà.   Bẹni, báyĩ ni Jósẹfù sọtẹlẹ:   Mo ni idánilójú nípa nkan yí, àní bí mo ṣe ni idánilójú ìlérí ti Mósè; nítorí Olúwa ti wí fún mi, èmi yíò pa irú-ọmọ rẹ mọ títí láé.   Olúwa sì ti wípé: Èmi yíò   gbé Mósè kan dìde; èmi yíò sì fi agbára fún un nínú ọpá kan; èmi yíò sì fi ìdájọ fún un ní ìkọwé. Síbẹ èmi kì yíò tú ahọn rẹ sílẹ, tí yíò sọrọ púpọ, nítorí èmi kì yíò ṣe é ní alágbára ní sísọrọ. Ṣùgbọn èmi yíò kọ òfin mi fún un, nípa ìka ọwọ tèmi; èmi yíò sì pèsè agbọrọsọ kan fún un.   Olúwa sì wí fún mí pẹlú pé:   èmi yíò gbé dìde sí irú-ọmọ inú rẹ; èmi yíò sì pèsè agbọrọsọ kan fun un. Èmi, kíyèsĩ i, èmi yíò sì fi fún un wipe oun yíò kọ ìwé irú-ọmọ inú rẹ, sí irú-ọmọ inú rẹ; agbọrọsọ irú-ọmọ inú rẹ nã yíò sì kéde rẹ.   Àwọn ọrọ èyí tí òun yíò sì   kọ yíò jẹ àwọn ọrọ èyí tí ó jẹ yíyẹ ní òye mi kí ó jáde lọ sí irú-ọmọ inú rẹ. Yíò sì dàbí ẹnipé irú-ọmọ inú rẹ ti kígbe sí wọn láti inú erùpẹ wá; nítorí mo mọ ìgbàgbọ wọn.   Wọn yíò sì kígbe láti inú   erùpẹ wá; bẹni, àní ìrònúpìwàdà sí àwọn arákùnrin wọn, àní lẹhìn tí ìrandíran púpọ ti lọ nípasẹ wọn. Yíò sì ṣe tí igbe wọn yíò lọ, àní gẹgẹbí ìdẹrùn àwọn ọrọ wọn.   Nítorí ìgbàgbọ wọn àwọn   ọrọ wọn yíò jáde láti ẹnu mi wá sí ọdọ àwọn arákùnrin wọn tí wọn jẹ irú-ọmọ inú rẹ; àìlágbára àwọn ọrọ wọn sì ni èmi yíò mú lágbára nínú ìgbàgbọ wọn, sí rírántí májẹmú mi èyí tí mo ṣe pẹlú àwọn bàbá yín.   Àti nísisìyí, kíyèsĩ i, ọmọ   mi Jósẹfù, gẹgẹ báyĩ ni bàbá mi ti ìgbà àtijọ sọtẹlẹ.   Nítorí-èyi, nítorí ti májẹmú   yí, ìwọ jẹ alábùkún fún; nítorí a kì yíò pa irú-ọmọ rẹ run, nítorí wọn yíò fetísílẹ sí àwọn ọrọ ìwé nã.   Alágbára kan ni a ó sì gbé   dìde lãrín wọn, ẹni tí yíò ṣe rere púpọ, àti ní ọrọ àti ní ìṣe, tí yíò jẹ ohun èlò ní ọwọ Ọlọrun, pẹlú ìgbàgbọ tí ó tayọ, láti ṣe àwọn iṣẹ ìyanu tí ó lágbára, àti láti ṣe ohun nì èyí tí ó jẹ títóbi ní ojú Ọlọrun, sí mímú láti ṣe ìmúpadà sípò sí ará ilé Isráẹlì, àti sí irúọmọ àwọn arákùnrin rẹ.   Àti nísisìyí, alábùkún fún ni   ìwọ, Jósẹfù. Kíyèsĩ i, ìwọ kéré; nítorí-èyi fetísílẹ sí àwọn ọrọarákùnrin rẹ, Nífáì, a ó sì ṣe é sí ọ àní gẹgẹbí àwọn ọrọ èyí tí mo ti sọ. Rántí àwọn ọrọ bàbá rẹ tí o nkú lọ. Àmín.  4   Léhì gba ìran àtẹlé rẹ níyànjú ó sì súre fún wọnÓ kú a sì sin ínNífáì nṣògo nínú ọre ỌlọrunNífáì fi ìgbẹkẹlé rẹ sínú Olúwa títí láé. Ní ìwọn ọdún 588 sí 570 kí á tó bí Olúwa wa. Àti nísisìyí, èmi, Nífáì, sọrọ nípa ti àwọn ìsọtẹlẹ nípa èyí tí bàbá mi ti sọ, nípa ti Jósẹfù, ẹni tí a gbé lọ sí ilẹ Égíptì.   Nítorí kíyèsĩ i, ó sọtẹlẹ   nítọtọ nípa ti gbogbo irú-ọmọ rẹ. Àwọn ìsotẹlẹ èyí tí ó sì kọ, kò sí púpọ tí ó tóbijù. Ó sì sọtẹlẹ nípa wa, àti àwọn ìran wa ìgbà tí mbọ; a sì kọ wọn sórí àwọn àwo idẹ.   Nítorí-èyi, lẹhìn tí bàbá mi ti   fi òpin sí ọrọ sísọ nípa ti àwọn ìsọtẹlẹ ti Jósẹfù, ó pe àwọn ọmọ Lámánì, àwọn ọmọkùnrin rẹ, àti àwọn ọmọbìnrin rẹ, ó sì wí fún wọn: Kíyèsĩ i, ẹyin ọmọkùnrin mi, àti ẹyin ọmọbìnrin mi, tí ó jẹ àwọn ọmọkùnrin àti àwọn ọmọbìnrin àkọbí mi, èmi nfẹ wípé kí ẹ fi etí sí àwọn ọrọ mi.   Nítorí Olúwa Ọlọrun ti wípé:   Níwọn bí ẹyin bá pa àwọn òfin mi mọ ẹyin yíò ṣe rere ní ilẹ nã; níwọn bí ẹyin kò bá sì pa àwọn òfin mi mọ a ó gé yín kúrò níwájú mi.   Ṣùgbọn kíyèsĩ i, ẹyin ọmọkùnrinmi   àti ẹyin ọmọbìnrin mi, èmi kò lè sọkalẹ lọ sí ibojì mi àfi tí èmi bá fi ìbùkún sílẹ sórí yín; nítorí kíyèsĩ ì, èmi mọ wípé bí a bá tọ yín dàgbà ní ọnà tí ẹyin yíò tọ ẹyin kì yíò kúrò nínú rẹ.   Nítorí-èyi, bí a bá fi yín   gégun, kíyèsĩ i, èmi fi ìbùkún mi sílẹ sórí yín, kí á lè mú ègun nã kúrò lórí yín kí á sì dáhùn rẹ lórí àwọn òbí yín.   Nítorí-èyi, nítorí ti ìbùkún mi   Olúwa Ọlọrun kì yíò jẹ kí ẹ parun; nítorí-èyi, òun yíò ni-áanú sí yín àti sí irú-ọmọ yín títí láé.   Ó sì ṣe tí lẹhìn tí bàbá mi ti   fi òpin sí ọrọ sísọ sí àwọn ọmọkùnrin àti àwọn ọmọbìnrin Lámánì, ó jẹ kí á mú àwọn ọmọkùnrin àti àwọn ọmọbìnrin Lẹmúẹlì wá síwájú òun.   Ó sì sọ fún wọn, wípé: Kíyèsĩ   i, ẹyin ọmọkùnrin mi àti ẹyin ọmọbìnrin mi, tí ẹ jẹ àwọn ọmọkùnrin àti àwọn ọmọbìnrin ọmọkùnrin mi èkejì; kíyèsĩ i mo fi fún yín ìbùkún kannã èyí tí mo fi fún àwọn ọmọkùnrin àti àwọn ọmọbìnrin Lámánì; nítorí-èyi, a kì yíò pa yín run pátápátá; ṣùgbọn ní ìgbẹhìn irú-ọmọ yín ni a ó bùkún fún.   Ó sì ṣe tí nígbà tí bàbá mi ti   fi òpin sí ọrọ sísọ sí wọn, kíyèsĩ i, ó sọrọ sí àwọn ọmọkùnrin Íṣmáẹlì, bẹni, àti gbogbo agbolé rẹ pãpã.   Lẹhìn tí ó sì ti fi òpin sí   ọrọ sísọ sí wọn, ó sọrọ sí Sãmú, wípé: alábunkun-fun ni ìwọ, àti irú-ọmọ rẹ; nítorí ìwọ yíò jogún ilẹ nã bí ti arákùnrin rẹ Nífáì. A ó sì ka irú-ọmọ rẹ pẹlú irú-ọmọ rẹ; ìwọ yíò sì dàbí ti arákùnrin rẹ pãpã, àti irú-ọmọ rẹ yíò dàbí ti irú-ọmọ rẹ; a ó sì bùkún-fún ọ ní gbogbo àwọn ọjọ rẹ.   Ó sì ṣe lẹhìn tí bàbá mi,  Léhì, ti bá gbogbo agbolé rẹ sọrọ, gẹgẹbí ìmọ ọkàn rẹ àti Ẹmí Olúwa èyí tí mbẹ nínú rẹ, ó darúgbó. Ó sì ṣe tí ó kú, tí a sì sin ín.   Ó sì ṣe tí láìpé ojọ púpọ   lẹhìn ikú rẹ, Lámánì àti Lẹmúẹlì àtí àwọn ọmọkùnrin Íṣmáẹlì bínú sí mi nítorí ti àwọn ìbáwi Olúwa.   Nítorí èmi, Nífáì, ni a rọ láti   sọrọ sí wọn, gẹgẹbí ọrọ rẹ; nítorí mo ti sọ ọpọlọpọ ohun sí wọn, àti bàbá mi pẹlú, kí ó tó kú; ọpọlọpọ sísọ èyí tí a kọ sórí àwọn àwo mi míràn; nítorí apákan tí ó jẹ ìwé ìtàn jùlọ ni a kọ sórí àwọn àwo mi míràn.   Si órí àwọn wọnyí sì ni mo   kọ àwọn ohun ọkàn mi, àti ọpọlọpọ ìwé-mímọ èyí tí a fín sórí àwọn àwo idẹ. Nítorí ọkàn mi yọ nínú ìwé-mímọ, ọkàn mi sì rò wọn, ó sì kọ wọn fún ẹkọ àti ànfàní àwọn ọmọ mi.   Kíyèsĩ i, ọkan mi yọ nínú   àwọn ohun Olúwa; ọkàn mi sì nrò títí lọ lórí àwọn ohun èyí tí mo ti rí tí mo sì ti gbọ.   Bíótilẹríbẹ, láìṣírò ti ọre   nlá Olúwa, ní fífi àwọn iṣẹ nlá àti ti ìyanu rẹ hàn mí, ọkàn mi kígbe sókè: A! Èmi ọkùnrin òṣì! Bẹni, ọkàn mi kún fún ìbànújẹ nítorí ti ẹran ara mi; ẹmí mi kẹdùn nítorí ti àìṣedẽdé mi.   A yí mi ká kiri, nítorí àwọn   ìdánwò àti àwọn ẹṣẹ tí ó fi ìrọrùn rọgbàká mi.   Nígbàtí mo bá sì fẹ láti yọ,   ọkàn mi nkérora nítorí ti àwọn ẹṣẹ mi; bíótilẹríbẹ, mo mọ ẹní tí mo ti gbẹkẹlé.   Ọlọrun mi ti jẹ alatilẹhin   mi; ó ti tọ mi já àwọn ìpọnjú mi nínú ijù; ó sì ti pa mí mọ lórí àwọn omi ibú nlá wọnnì.   Ó ti fi ìfẹ rẹ kún mi, àní sí jíjẹ   ẹran ara mi run.   Ó ti dãmú àwọn ọtá mi, sí   mímú wọn láti gbọn níwájú mi.   Kíyèsĩ i, ó ti gbọ igbe mi   nígbà ọsán, ó sì ti fi ìmọ fún mi nípa ìran ní ìgbà-òru.   Nígbà ọsán sì ni mo gbóyà   si ní àdúrà tí ó lágbára níwájú rẹ; bẹni, ohùn mi ni mo ti rán lọ sí òkè; àwọn angẹlì sì sọkalẹ wá wọn sì ṣiṣẹ ìránṣẹ fún mi.   Lórí àwọn ìyẹ apá Ẹmí rẹ   sì ni a ti gbé ara mi lọ sórí àwọn òkè gíga-gíga. Ojú mi sì ti kíyèsĩ àwọn ohun nlá, bẹni, àní tí o tóbi jù fún ènìyàn; nítorí-èyi a fi àṣẹ fúnmi ki èmi máṣe kọ wọn.   Njẹ, bí èmi bá ti rí àwọn   ohun nlá báyĩ, bí Olúwa ní ìrẹlẹ rẹ sí àwọn ọmọ ènìyàn bá ti bẹ àwọn ènìyàn wò ní ãnú púpọ báyĩ, ẽṣe tí ọkàn mi yíò fi sọkún tí ẹmí mi yíò sì fi lọra ní àfonífojì ìrora-ọkàn, tí ẹran ara mi yíò sì ṣòfò kúrò, tí agbára mí yíò sì fi fàsẹhìn, nítorí ti àwọn ìpọnjú mi?   Èéṣe tí èmi yíò sì fi yọda sí   ẹṣẹ, nítorí ẹran ara mi? Bẹni, ẹṣe tí èmi yíò fi ọnà sílẹ fún àwọn ìdánwò, tí ẹni búburú nì yíò ní ãyè ní ọkàn mi láti pa àlãfíà mi run kí ò sì pọn ẹmí mi lójú? Èéṣe tí èmi fi nbínú nítorí ọtá mi?   Jí, ọkàn mi! Máṣe soríkọ ní   ẹṣẹ mọ. Yọ, A! ọkàn mi, kí o másì ṣe fi ãyè fún ọtá ọkàn mi mọ.   Máṣe tún bínú nítorí àwọn   ọtá mi. Máṣe fa agbára mi sẹhìn nítorí àwọn ìpọnjú mi.   Yọ, A! ọkàn mi, sì kígbe sí   Olúwa, sì wípé: A! Olúwa, èmi yíò yìn ọ títí láé; bẹni, ọkàn miyíò yọ nínú rẹ, Ọlọrun mi, àti àpáta ìgbàlà mi.   A! Olúwa, ìwọ yíò ha ra   ẹmí mi padà bí? Ìwọ yíò ha gbà mí sílẹ kúrò ní ọwọ àwọn ọtá mi bí? Ìwọ yíò ha mú mi kí èmi lè gbọn ní ìfarahàn ẹṣẹ bí?   Kí àwọn ilẹkùn ọrun àpãdì   máa tì títí níwájú mi, nítorí tí ọkàn mi ti ní ìrora ẹmí mi sì ti ní ìròbìnújẹ! A! Olúwa, ìwọ kì yíò ha tí ilẹkùn òdodo rẹ níwájú mi bí, kí èmi lè rìn ní ipa-ọnà ti àfonífojì tí kò ga, kí èmi lè mú ògírí ní ọnà tí ó tẹjú!   A! Olúwa, ìwọ yíò ha rọgbà   yí mi ká ní ẹwù òdodo rẹ bí! A! Olúwa, ìwọ yíò ha ṣe ọnà fun ìsálà mi níwájú àwọn ọtá mi bí! Ìwọ yíò ha mú ipa-ọnà mi tọ níwájú mi bí! Ìwọ kì yíò ha fi ohun ìdigbòlù sí ọnà mi bíṣùgbọn kí ìwọ kí ó gbá ọnà mi mọ níwájú mi, kí o másì ṣe so ọgbà yí ọnà mi ká, ṣùgbọn àwọn ọnà ọtá mi.   A! Olúwa, èmi ti gbẹkẹlé   ọ, èmi yíò sì gbẹkẹlé ọ títí láé. Èmi kì yíò fi ìgbẹkẹlé mi sí apá ẹran ara; nítorí mo mọ wípé ègbé ni fún ẹni tí ó fi ìgbẹkẹlé rẹ sí apá ẹran ara. Bẹni, ègbé ni fún ẹni tí ó fi ìgbẹkẹlé rẹ sí ènìyàn tàbí tí ó fi ẹran ara ṣe agbára rẹ.   Bẹni, mo mọ wípé Ọlọrun   yíò fi fún ẹni tí ó bá bẽrè ní ọlọlọpọ. Bẹni, Ọlọrun mi yíò fi fún mi, bí èmi kò bá ṣì bèrè; nítorí-èyi èmi yíò gbé ohùn mi sókè sí ọ; bẹni, èmi yíò kígbe sí ọ, Ọlọrun mi, àpáta òdodo mi. Kíyèsĩ i, ohùn mi yíò gòkè sí ọ títí láé, àpáta mi àti Ọlọrun àìnípẹkun mi. Àmín.  5   Àwọn ará Nífáì ya ara wọn sọtọ kúrò lára àwọn ará Lámánì, wọn pa òfin Mósè mọ, wọn sì kọ tẹmpílì kanNítorí ti àìgbàgbọ wọn, a ké àwọn ará Lámánì kúrò níwájú Olúwa, a fi wọn bú, wọn sì di pàṣán sí àwọn ará Nífáì. Ní ìwọn ọdún 588 sí 559 kí á tó bí Olúwa wa. Kíyèsĩ i, ó sì ṣe tí èmi, Nífáì, kígbe púpọ sí Olúwa Ọlọrun mi, nítorí ti ìbínú àwọn arákùnrin mi.   Ṣùgbọn kíyèsĩ i, ìbínú wọn   pọsíi sí mi, tóbẹ tí wọn wá láti mú ẹmí mi lọ.   Bẹni, wọn nkùn sí mi, wípé:   Arákùnrin àbúrò wa nrò láti jọba lórí wa; a sì ti ní ìdánwò púpọ nítorí rẹ; nítorí-èyi, nísisìyí ẹ jẹkí á pa á, kí àwa má lè rí ìpọnjú mọ nítorí àwọn ọrọ rẹ. Nítorí kíyèsĩ i, àwa kì yíò gbà fun láti jẹ alákọso wa; nítorí ó jẹ ti àwa, tí a jẹ arákùnrin àgbà, láti jọba lórí àwọn ènìyàn wọnyí.   Nísisìyí èmi kò kọ sórí àwọn   àwo wọnyí gbogbo àwọn ọrọ èyí tí wọn fi kùn sí mi. Sùgbọn ó tó mi láti sọ, pé wọn nwá láti mú ẹmí mi kúrò.   Ó sì ṣe tí Olúwa kìlọ fún   mi, wípé kí èmi, Nífáì, kí nlọ kúrò lọdọ wọn kí nsì sá lọ sínú ijù, àti gbogbo àwọn tí yíò lọ pẹlú mi.   Nítorí-èyi, ó sì ṣe tí èmi, Nífáì,   mú ìdílé mi, àti pẹlú Sórámù àti ìdílé rẹ, àti Sãmú, ẹgbọn mi àti ìdíle rẹ, àti Jákọbù àti Jósẹfù, àwọn àbúrò mi, àti àwọn arábìnrin mi pẹlú, àti gbogbo àwọn tí yíò lọ pẹlú mi. Gbogbo àwọn tí yíò sì lọ pẹlú mi ni àwọnwọnnì tí wọn gbàgbọ nínú àwọn ìkìlọ àti àwọn ìfihàn Ọlọrun; nítorí-èyi, wọn fetísílẹ sí àwọn ọrọ mi.   A sì kó àwọn àgọ wa àti àwọn   ohun èyíkéyi tí ó bá lè ṣe fún wa, a sì rin ìrìn-àjò ní ijù fún ìwọn ọjọ púpọ. Lẹhìn tí a sì ti rin ìrìn-àjò fún ìwọn ọjọ púpọ a tẹ àwọn àgọ wa dó.   Àwọn ènìyàn mi sì fẹ pé kí á   pe orúkọ ibẹ ní Nífáì; nítorí-èyi, a pè e ní Nífáì.   Gbogbo àwọn wọnnì tí ó wà   pẹlú mi sì mu lórí wọn láti pe ara wọn ní àwọn ènìyàn Nífáì.   A sì gbìyànjú láti pa àwọn   ìdájọ, àti àwọn ìlànà, àti àwọn òfin Olúwa mọ nínú óhun gbogbo, gẹgẹbi òfin Mósè.   Olúwa sì wà pẹlú wa; a sì   ṣe rere lọpọlọpọ; nítorí a fún irúgbìn kalẹ, a sì tún kórè ní ọpọ. A sì bẹrẹsì tọjú ọwọ ẹran, àti agbo ẹran, àti àwọn ẹran onirũru gbogbo.   Èmi, Nífáì, sì ti mú àwọn   ìwé ìrántí nì èyí tí a fín sórí àwọn àwo idẹ wá pẹlú; àti bọlù nì pẹlú, tàbí atọnà, èyítí a pèsè fún bàbá mi nípa ọwọ Olúwa, gẹgẹbí èyítí a kọ.   Ó sì ṣe tí a bẹrẹsí ṣe rere   lọpọlọpọ, tí a sì ndi púpọ ní ilẹ nã.   Èmi, Nífáì, sì mú idà Lábánì,   ní àwòṣe rẹ mo sì ṣe ọpọlọpọ idà, kí àwọn ènìyàn tí à npè ní àwọn ará Lámánì báyĩ má bã wá bá wa kí wọn sì pa wá run ní ọnàkọnà; nítorítí mo mọ ìríra wọn sí èmi àti àwọn ọmọ mi àti àwọn wọnnì tí a pè ní àwọn ènìyàn mi.   Mo sì kọ àwọn ènìyàn mi   láti kọ àwọn ilé, àti láti ṣiṣẹ ní irú igi gbogbo, àti níti irin, àti níti bàbà, àti níti idẹ, àti níti akọ-irin, àti níti wúrà, àti níti fàdákà, àti níti àwọn irin àìpò tútù oníyebíye, èyí tí ó wà ní ọpọ nlá.   Èmi, Nífáì, sì kọ tẹmpìlì kan;   mo sì kàn án bĩ irú tẹmpìlì ti Sólómọnì àfi pé a kò kọ ọ pẹlú ọpọlọpọ àwọn ohun iyebíye; nítorí a kò lè rí wọn lórí ilẹ nã, nítorí-èyi, a kò lè kọ ọ bí tẹmpìlì Sólómọnì. Ṣùgbọn irú kíkàn rẹ jẹ bí ti tẹmpìlì ti Sólómọnì; iṣẹ èyí nã sì dára lọpọlọpọ.   Ó sì ṣe tí èmi, Nífáì, mú kí   àwọn ènìyàn mi lãpọn, kí wọn sì siṣẹ pẹlú ọwọ wọn.   Ó sì ṣe tí wọn fẹ pé kí èmi jẹ   ọba wọn. Ṣùgbọn èmi, Nífáì, nfẹ pé kí wọn má ní ọba; bíótilẹríbẹ, mo ṣe fún wọn gẹgẹbí èyí tí ó wà ní ipá mi.   Sì kíyèsĩ i, àwọn ọrọ Olúwa   ni a ti mú ṣẹ sí àwọn arákùnrin mi, èyí tí ó sọ nípa wọn, pé kí èmi ó jẹ alákọso wọn àti olùkọ wọn. Nítorí-èyi, èmi ti jẹ alákọso wọn àti olùkọ wọn, gẹgẹbí àwọn òfin Olúwa, títí di àkókò tí wọn wá láti mú ẹmi mi kúrò.   Nítorí-èyi, ọrọ Olúwa ni a   mú ṣẹ èyí tí ó wí fún mi, wípé: Níwọn bí wọn kì yíò fetísílẹ sí àwọn ọrọ rẹ a ó gé wọn kúrò níwájú Olúwa. Sì kíyèsĩ i, a gé wọn kúrò níwájú rẹ.   Ó sì ti mú kí ìfibú wá sórí   wọn, bẹni, àní ìfibú kíkan, nítorí ti àìṣedẽdé wọn. Nítorí kíyèsĩ i, wọn ti sé ọkàn wọn le síi, tí wọn ti di bí òkúta ìbọn; nítorí-èyi, bí wọn ṣe funfun, tí wọn sì lẹwà tí wọn sì ládùn lọpọlọpọ, ki wọnmá bã jẹ ẹtàn sí àwọn ènìyàn mi Olúwa Ọlọrun mú kí àwọ ara dúdú wá si órí wọn.   Báyĩ í sì ni Olúwa Ọlọrun   wí: èmi yíò mú kí wọn jẹ ẹlẹgbin sí àwọn ènìyàn rẹ, àfi tí wọn bá ronúpìwàdà ní ti àìṣedẽdé wọn.   A ó sì fi irú-ọmọ ẹni nã bú tí   ó bá dàpọ pẹlú irú-ọmọ wọn; nítorí a ó fi wọn bú àní pẹlú ìfibú kannã. Olúwa sì sọ ọ, a sì ṣe é.   Nítorí ti ìfibú wọn èyí tí   ó wà l ó r í wọn wọn s ì di aláiníṣẹlápá ènìyàn, tí ó kún fún ìwà ìkà àti àrékérekè, wọn sì wá àwọn ẹranko ìgbẹ kiri nínú ijù.   Olúwa Ọlọrun sì wí fún mi:   Wọn yíò jẹ pàṣán sí irú-ọmọ rẹ, láti rú wọn sókè ní ìrántí mi; níwọn bí wọn kò bá ní rántí mi, kí wọn sì fetísílẹ sí àwọn ọrọ mi, wọn yíò fi pàṣán ná wọn àní sí ìparun.   Ó sì ṣe tí èmi, Nífáì, ya   Jákọbù àti Jósẹfù sí mímọ, kí wọn lè jẹ àwọn àlùfã àti àwọn olùkọ lórí ilẹ àwọn ènìyàn mi.   Ó sì ṣe tí a gbé ní irú ìgbé   ayò.   Ọgbọn ọdún sì ti kọjá lọ láti   ìgbà tí a ti kúrò ní Jerúsálẹmù.   Èmi, Nífáì, sì ti pa àwọn   ìwé-ìrántí nì mọ sórí àwọn àwo mi, èyí tí mo ti ṣe, ti àwọn ènìyàn mi di báyĩ.   Ó sì ṣe tí Olúwa Ọlọrun   wí fún mi: Ṣe àwọn àwo míràn; ìwọ yíò sì fín àwọn ohun púpọ sórí wọn èyí tí ó dára lójú mi, fún èrè àwọn ènìyàn rẹ.   Nítorí-èyi, èmi, Nífáì, láti   ní ígbọran sí àwọn òfin Olúwa, lọ mo sì ṣe àwọn àwo wọnyí orí èyí tí mo ti fín àwọn ohun wọnyí sí.   Mo sì fín ohun èyí tí ó jẹ   wíwù sí Ọlọrun. Bí inú àwọn ènìyàn mi bá sì dùn sí àwọn ohun Ọlọrun inú wọn yíò sì dùn sí àwọn ìfín mi èyí tí ó wà lórí àwọn àwo wọnyí.   Bí àwọn ènìyàn mi bá sì fẹ   láti mọ apá tí ó pàtàkì jùlọ ní ti ìwé ìtàn àwọn ènìyàn mi wọn kò ní ṣe àìwádí àwọn àwo mi míràn.   Ó sì tó mi láti sọ pé ogọjì   ọdún ti kọjá lọ, a sì ti ní àwọn ogun àti àwọn ìjà ná pẹlú àwọn arákùnrin wa.  6   Jákọbù tún ìtàn àwọn Jũ sọ: Ìgbèkùn ti Bábílọnì àti àbọdé; iṣẹ ìránṣẹ àti ìyà ìkànmọ àgbélẽbú ti Ẹní Mímọ Ísráẹlì; ìrànlọwọ tí wọn rí gbà lọwọ àwọn Kèfèrí; àti ìmúpadà sípò ọjọ ìkẹhìn ti àwọn Jũ nígbàtí wọn gbàgbọ nínú Messia. Ní ìwọn ọdún 559 sí 545 kí á tó bí Olúwa wa. Àwọn ọrọ Jákọbù, arákùnrin Nífáì, èyí tí ó sọ sí àwọn ènìyàn Nífáì:   Kíyèsĩ i, ẹyin arákùnrin   àyànfẹ mi, èmi, Jákọbù, nítorítí Ọlọrun ti pè mí, tí a sì yàn mí nípa ọnà ètò mímọ rẹ, àti nítorítí a ti yà mí sí mímọ nípa ọwọ arákùnrin mi Nífáì, ẹni tí ẹyin nwò bí ọba tàbí alãbò, àti ẹni tí ẹyin gbẹkẹlé fún àìléwu, kíyèsĩ i ẹyin mọ pé èmi ti sọ àwọn ohun púpọpúpọ fún yín.   Bíótilẹríbẹ, mo tún bã yín   sọrọ; nítorí mo nĩfẹ fún àlãfíà ọkàn yín. Bẹni, àníyàn mi pọ fún yín; ẹyin tìkarãyín sì mọ pé ó ti wà nígbà-gbogbo. Nítorí mo tigbà yín níyànjú pẹlú gbogbo ãpọn; mo sì ti kọ yín ní àwọn ọrọ bàbá mi; mo sì ti sọrọ sí yín nípa gbogbo àwọn ohun èyí tí a kọ, láti ẹdá ayé.   Àti nísisìyí, kíyèsĩ i, èmi   yíò sọrọ sí yin nípa àwọn ohun èyí tí mbẹ, àti èyí tí mbọ; nítoríèyi, èmi yíò ka àwọn ọrọ Isaiah sí yín. Wọn sì jẹ àwọn ọrọ èyí tí arákùnrin mi ti fẹ kí èmi kí ó sọ fún yín. Mo sì sọrọ sí yín fún ànfàní tiyín, kí ẹyin kí ó lè kọ ẹkọ kí ẹ sì yin orúkọ Ọlọrun yín lógo.   Àti nísisìyí, àwọn ọrọ èyí tí   èmi yíò kà jẹ àwọn èyí tí Isaiah sọ nípa gbogbo ará ilé Isráẹlì; nítorí-èyi, a lè fi wọn we yín, nítorí ẹyin jẹ ti ará ilé Isráẹlì. Àwọn ohun púpọ sì wà èyí tí a ti sọ nípasẹ Isaiah èyí tí a lè fí wé yín, nítorí tí ẹyin jẹ ti ará ilé Isráẹlì.   Àti nísisìyí, ìwọnyí ni àwọn   ọrọ nã: Báyĩ ni Olúwa Ọlọrun wí: Kíyèsĩ i, èmi yíò gbe ọwọ mi sókè si àwọn Kèfèrí, èmi ó sì gbe ọpágún mi sókè sí àwọn ènìyàn; wọn yíò sì gbé àwọn ọmọkùnrin rẹ wá ní apá wọn, a ó sì gbé àwọn ọmọbìnrin rẹ ní èjìká wọn.   Àwọn ọba yíò jẹ àwọn baba   olutọjú rẹ, àti àwọn ayaba wọn yíò sì jẹ àwọn ìyá olutọjú rẹ; wọn yíò tẹríba fún ọ ní ìdojúbolẹ, wọn ó sì lá erùpẹ ẹsẹ rẹ; ìwọ yíò sì mọ pé èmi ni Olúwa; nítorí ojú kì yíò ti àwọn tí ó bá dúró dè mí.   Àti nísisìyí èmi, Jákọbù, yíò   sọrọ díẹ nípa àwọn ọrọ wọnyí. Nítorí kíyèsĩ i, Olúwa ti fi hàn mí pé àwọn wọnnì tí ó wà ní Jerúsálẹmù, láti ibi tí àwa ti wá, ni a ti pa tí a sì gbé lọ ní ìgbèkùn.   Bíótilẹríbẹ, Olúwa ti fi hàn   sí mi pé kí wọn tún padà. Ó sì ti fi hàn sí mi pẹlú pé Olúwa Ọlọrun, Ẹní Mímọ Isráẹlì, yíò fi ara rẹ hàn sí wọn ní ẹran ara; lẹhìn tí òun yíò sì fi ara rẹ hàn, wọn yíò nà á, wọn ó sì kàn án mọ àgbélèbú, gẹgẹbí àwọn ọrọ angẹlì tí ó bámi sọrọ.   Lẹhìn tí wọn bá sì ti sé ọkàn   wọn le tí wọn sì wa ọrùn wọn kì sí Ẹní Mímọ Isráẹlì, kíyèsĩ i, ìdájọ Ẹní Mímọ Isráẹlì nì yíò wá sórí wọn. Ọjọ nã sì mbọwá tí a ó lù wọn tí a ó sì pọn wọn lójú.   Nítorí-èyi, lẹhìn tí a bá darí   wọn sí ìhín àti sí ọhún, nítorí báyĩ ni angẹlì nã wí, púpọ ni a ó pọn lójú ní ẹran ara, a kò sì ní jẹ kí wọn parun, nítorí ti àwọn àdúrà olódodo; a ó túwọn ká, a ó sì lù wọn, a ó sì kórìra wọn; bíótilẹríbẹ, Olúwa yíò ni ãnú sí wọn, pé nígbàtí wọn yíò bá wá sí ìmọ Olùràpadà wọn, a ó tún kó wọn jọ sí àwọn ilẹ ìní wọn.   Alábùkún-fún sì ni àwọn   Kèfèrí, àwọn nípa ẹni tí wòlĩ nì ti kọwé; nítorí kíyèsĩ i, bí ó bá rí báyĩ í pé wọn yíò ronúpìwàdà kí wọn má sì ṣe bá Síónì jà, kí wọn sì máṣe pa ara wọn pọ mọ ìjọ onígbàgbọ nlá tí ó sì rínilára nì, a ó gbà wọn là; nítorí Olúwa Ọlọrun yíò mú àwọn májẹmú rẹ ṣẹ èyí tí ó ti ṣe sí àwọn ọmọ rẹ; fún ìdí èyí sì ni wòlĩ nì ti kọ àwọn ohun wọnyí.   Nítorí-èyi, àwọn tí ó bá bá   Síónì àti àwọn ènìyàn májẹmú ti Olúwa jà yíò lá erùpẹ ẹsẹ wọn; àwọn ènìyàn Olúwa kì yíò sì tijú. Nítorí àwọn ènìyàn Olúwa ni àwọn wọnnì tí ó dúró fún un; nítorí síbẹsíbẹ wọn dúró fún bíbọ Messia náà.   Sì kíyèsĩ i, gẹgẹbí àwọn ọrọ   wòlĩ nì, Messia nã yíò tún mú ara rẹ ní ìgbà èkejì láti gbà wọn padà; nítorí-èyi, òun yíò fi ara rẹ hàn sí wọn ní agbára àti ògo nlá, sí ìparun àwọn ọtá wọn, nígbàtí ọjọ nã bá dé tí wọn yíò gbàgbọ nínú rẹ; òun kì yíò sì pa ẹnikẹni run tí ó bá gbàgbọ nínú rẹ.   Àwọn tí kò bá sì gbàgbọ   nínú rẹ ni a ó parun, àti nípasẹ iná, àti nípasẹ ẹfũfùlíle, àti nípasẹ ìsẹlẹ, àti nípasẹ ìta ẹjẹ sílẹ, àti nípasẹ àjàkálẹ àrùn, àti nípasẹ ìyàn. Wọn yíò sì mọ pé Olúwa ni Ọlọrun, Ẹní Mímọ Isráẹlì.   Nítorí a ha lè gba ìkógun   lọwọ alágbára bí, tàbí àwọn ondè lọwọ àwọn ẹni tí ó tọ fún?   Sùgbọn báyĩ ni Olúwa wí:   A ó tilẹ gba àwọn ondè kúrò lọwọ alágbára, a ó sì gba ìkógun lọwọ àwọn ẹni-ẹrù; nítorí Ọlọrun Alágbára yíò gba àwọn ènìyàn májẹmú rẹ là. Nítorí báyĩ ni Olúwa wí: Èmi yíò bá wọn jà tí ó bá bá yín jà   Èmi yíò sì bọ àwọn tí ó ni   ọ lára, pẹlú ẹran ara wọn; wọn ó sì mu ẹjẹ ara wọn ní àmuyó bí ọtí-wáínì dídùn; gbogbo ẹran ara yíò sì mọ pé èmi Olúwa ni Olùgbàlà rẹ àti Olùràpadà rẹ, Ẹni Alágbára ti Jákọbù.  7   Isaiah sọrọ bí ti MessiaMessia nã yíò ní ahọn amòyeÒun yíò fi ẹhìn rẹ fún àwọn aluniA kì yíò dãmú rẹFi Isaiah 50 wé e. Ní ìwọn ọdún 559 sí 545 kí á tó bí Olúwa wa. Bẹni, nítorí báyĩ ni Olúwa wí: Èmi ti kọ yín sílẹ bí, tàbí èmi ti sọ yín nù kúrò títí láé bí? Nítorí báyĩ ni Olúwa wí: Níbo ni ìwé ìkọsílẹ ìyá yín gbé wà? Tani ẹni tí mo kọ yín sílẹ fún, tàbí tani nínú àwọn onígbèsè mi ni mo tà yín fún? Bẹni, tani ẹni tí mo tà yín fun? Kíyèsĩ i, nítorí àwọn àìṣe dẽdé yin ni ẹyin ti ta ara yín, àti nítorí àwọn ìrékọjá yín ni a ṣe kọ ìyá yín sílẹ.   Nítorí-èyi, nígbàtí mo dé, kò   sí ẹnìkan; nígbàtí mo pè, bẹni, kò sí ẹnìkan láti dáhùn. A! ará ilé Isráẹlì, ọwọ mi ha kúrú tóbẹ tí kò fi lè ràpadà bí, tàbí èmi kò ha ní agbára láti gba ni bí? Kíyèsĩ i ní ìbáwí mi mo gbẹ òkun, mo sọ odò nlá wọn di ijù àti ẹja wọn láti rùn nítorí tí àwọn omi nì ti gbẹ, wọn sì kú nítorí ti òùngbẹ.   Mo fi ohun dúdú wọ àwọn   ọrun, mo sì fi aṣọ ọfọ ṣe ìbora wọn.   Olúwa Ọlọrun ti fi ahọn   amòye fún mi, kí èmi kí ó lè mọ bí a ti í sọrọ ní àkókò sí yín, A! ará ilé Isráẹlì. Nígbàtí ẹyin bá ni ãrẹ ó njí yin ní òròwúrọ. Ó ṣí mi ní etí láti gbọ bí amòye.   Olúwa Ọlọrun ti ṣí mi ní etí,   èmi kò sì ṣe àìgbọràn, bẹni èmi kò yípadà.   Mo fi ẹhìn mi fún aluni nã,   àti ẹrẹkẹ mi fún àwọn tí ntu irun. Èmi kò pa ojú mi mọ kúrò nínú ìtìjú àti ìtutọ sí.   Nítorí Olúwa Ọlọrun yíò ràn   mí lọwọ, nítorí-èyi èmi kì yíò dãmú. Nítorí-èyi ni mo ṣe gbé ojú mi ró bí òkúta líle, èmi sì mọ pé ojú kì yíò ti mí.   Olúwa sì wà ní tòsí, ó sì dá   mi láre. Tani yíò bá mi jà? Ẹ jẹ kí á dúró pọ. Tani í ṣe ẹlẹjọ mi? Jẹ kí ó súnmọ mi, èmi yíò sì lù ú pẹlú agbára ẹnu mi.   Nítorí Olúwa Ọlọrun yíò ràn   mí lọwọ. Gbogbo àwọn tí yíò sì dá mi ní ẹbi, kíyèsĩ i, gbogbo wọn yíò di ogbó bí ẹwù, kòkòrò yíò sì jẹ wọn run.   Tani nínú yín tí ó bẹrù   Olúwa, tí ó gba ohùn ìránṣẹ rẹ gbọ, tí nrìn nínú òkùnkùn tí kò sì ní ìmọlẹ?   Kíyèsĩ i gbogbo èyín tí ó   dá iná, tí ẹ fi ẹta iná yí ara yín ká, ẹ máa rìn nínú ìmọlẹ iná yín àti nínú ẹta iná tí ẹ ti dá. Èyí ni yíò jẹ ohun tí ó wá láti ọwọ miẹyin yíò dùbúlẹ nínú ìrora-ọkàn.  8   Ní àwọn ọjọ ìkẹhìn, Olúwa yíò tu Síónì nínú yíò sì kó Isráẹlì jọÀwọn tí a ràpadà yíò wá sí Síónì lãrín ayọ nlaFi Isaiah 51 àti 545 kí á tó bí Olúwa wa. Gbọ ti èmi, ẹyin tí ntẹlé òdodo. Wo àpáta nì nínú èyí tí a ti gbẹ yín, àti ihò kòtò nì láti ibi tí a gbé ti wà yín.   Ẹ wo Ábráhámù, bàbá yín,   àti Sárà, òun tí ó bí yín; nítorí òun nìkan ni mo pè, mo sì súre fún un.   Nítorí Olúwa yíò tu Síónì   nínú, òun yíò tu gbogbo ibi òfò rẹ nínú; òun yíò sì ṣe aginjù rẹ bí Édẹnì, àti asálẹ rẹ bí ọgbà Olúwa. Ayọ àti inúdídùn ni a ó rí nínú rẹ, ìdúpẹ àti ohùn orin.   Tẹtílélẹ sí mi, ẹyin ènìyàn   mi, sì fi etí sí mi, A! orílẹ-èdè mi; nítorí òfin kan yíò ti ọdọ mi jáde wá, èmi yíò sì gbé ìdájọ mi kalẹ fún ìmọlẹ àwọn ènìyàn.   Òdodo mi wà nítòsí; ìgbàlà   mi ti jáde lọ, apá mi yíò sì ṣe ìdájọ àwọn ènìyàn. Àwọn erékùsù yíò dúró dè mí, apá mi ni wọn yíò sì gbẹkẹlé.   Ẹ gbé ojú yín sókè sí àwọn   ọrun, kí ẹ sì wo ayé nísàlẹ; nítorí àwọn ọrun yíò fẹ lọ bí ẽfín, ayé yíò sì di ogbó bí ẹwù; àwọn tí ngbé inú rẹ yíò sì kú bákannã. Ṣùgbọn ìgbàlà mi yíò wà títí láé, òdodo mi kì yíò sì parẹ.   Gbọ ti èmi, ẹyin tí ó mọ   òdodo, ènìyàn nínú àyà ẹnití mo ti kọ òfin mi sí, ẹ máṣe bẹrù ẹgàn àwọn ènìyàn, ẹ má sì ṣe fòyà ẹsín wọn.   Nítorí kòkòrò yíò jẹ wọn bí   ẹwù, ìdin yíò sì jẹ wọn bí irun àgùtàn. Ṣùgbọn òdodo mi yíò wà títí lae, àti ìgbàlà mi láti ìran dé ìran.   Jí, jí! Gbé agbára wọ, A! apá   Olúwa; jí bí ní ọjọ ìgbanì. Ìwọ ha kọ ni ó gé Ráhábù, tí ó sì ṣá drágónì ní ọgbẹ?   Ìwọ ha kọ ni ó gbẹ òkun,   omi ibú nlá wọnnì; tí ó ti sọ àwọn ibú òkun di ọnà fún àwọn ìràpadà láti gbà kọjá?   Nítorínã, àwọn ẹni-ìràpada   Olúwa yíò padà, wọn ó sì wá pẹlú orin kíkọ sí Síónì; ayọ àìnípẹkun àti ìwà mímọ yíò sì wà ní orí wọn; wọn yíò sì rí inúdídùn àti ayọ gbà; ìrora-ọkàn àti ọfọ yíò fò lọ.   Èmi ni òun; bẹni, èmi ni ẹni   tí ntù yín nínú. Kíyèsĩ i, tani ìwọ, tí ìwọ fi bẹrù ènìyàn, ẹni tíyíò kú, àti ti ọmọ ènìyàn, tí a ó ṣe bí koríko?   Tí ìwọ sì gbàgbé Olúwa   ẹlẹda rẹ, tí ó ti na àwọn ọrun jádewá, tí ó sì ti fi ìpìlẹ ayé sọlẹ, tí ìwọ sì ti nbẹrù nígbàgbogbo lójojúmọ, nítorí ìrúnú aninilára nì, bí ẹnipé ó ti múra láti panirun? Níbo sì ni ìrúnú aninilára nã ha gbé wà?   Òndè tí a ti ṣí nípò yára, ki   a bá lè tú u sílẹ, àti kí ó má bà kú sínú ihò, tàbí kí oúnjẹ rẹ má bà tán.   Ṣùgbọn èmi ni Olúwa   Ọlọrun rẹ, tí ìgbì rẹ hó; Olúwa àwọn Ọmọ-ogun ni orúkọ mi.   Èmi sì ti fi ọrọ mi sí ẹnu rẹ,   mo sì ti bò ọ mọlẹ ní òjìji ọwọ mi, kí èmi kí ó lè gbin àwọn ọrun kí èmi sì lè fi ìpìlẹ ayé sọlẹ, àti kí èmi lè wí fún Síónì pé: Kíyèsĩ i, ìwọ ni ènìyàn mi.   Jí, jí, dìde dúró, A!   Jerúsálẹmù, tí ó ti mu ní ọwọ Olúwa ago ìrúnú rẹìwọ ti mu gẹdẹgẹdẹ ago tí ìwárìrì fọn jáde   Kò sì sí ẹnìkan láti tọ ọ nínú   gbogbo àwọn ọmọkùnrin tí ó bí; bẹni tí ó fà á lọwọ, nínú gbogbo àwọn ọmọkùnrin tí òun tọ dàgbà.   Àwọn ọmọkùnrin méjì wọnyí   ni ó wá sọdọ rẹ, tani yíò kãnú fún ọìdáhóró àti ìparun rẹ, àti ìyàn àti idànípa tani èmi yíò sì tù ọ nínú?   Àwọn ọmọ rẹ ọkùnrin ti   dákú, àfi àwọn méjì wọnyí; wọn dùbúlẹ ní gbogbo ìkóríta; bí ẹfọn nínú àwọn, wọn kún fún ìrúnú Olúwa, ìbáwí Ọlọrun rẹ.   Nítorínã gbọ èyí ná, ìwọ ẹni   tí a pọn lójú, tí ó sì mu àmuyó, tí kì í sì ṣe nípa ọtí-wáínì:   Báyĩ ni Olúwa rẹ wí, Olúwa   àti Ọlọrun rẹ nṣìpẹ nítorí àwọn ènìyàn rẹ; kíyèsĩ i, èmi ti gba ago ìwárìrì kúrò lọwọ rẹ, gẹdẹgẹdẹ ago ìrúnú mi; ìwọ kì yíò tún mu ú mọ.   Ṣùgbọn èmi ó fi í sí ọwọ   àwọn tí ó pọn ọ lójú; tí wọn ti wí fún ọkàn rẹ pé: Wólẹ, kí a bá lè rékọjáìwọ sì ti tẹ ara rẹ sílẹ bí ilẹ àti bí ìta fún àwọn tí ó rékọjá.   Jí, jí, gbé agbára rẹ wọ, A!   Síónì; gbé aṣọ arẹwà rẹ wọ, A! Jerúsálẹmù, ìlú mímọ nã; nítorí láti ìgbà yí lọ aláìkọlà àti aláìmọ kì yíò wọ inú rẹ mọ.   Gbọn ekuru kúrò ní ara rẹ;   dìde, jóko, A! Jerúsálẹmù; tú ara rẹ kúrò nínú ìdè ọrùn rẹ, A! òndè ọmọbìnrin Síónì.  9   A ó kó àwọn Jũ jọ ní gbogbo àwọn ilẹ ìlérí wọnÈtùtù nã nra ènìyàn padà kúrò ní Ìṣubú nìÀwọn ara ti òkú yíò jáde wá láti isà òkú, àti àwọn ẹmí wọn láti ọrun àpãdì àti láti ọrun rereA ó dá wọn lẹjọÈtùtù nì ngba ni là lọwọ ikú, ọrun àpãdì, èṣù, àti oró àìnípẹkunOlódodo ni a ó gbàlà ní ìjọba ỌlọrunÀwọn Ìjìyà fún àwọn ẹṣẹ ni a gbé kalẹẸní Mímọ Isráẹlì ni olùpamọ ẹnu ọnà òde. Ní ìwọn ọdún 559 sí 545 kí á tó bí Olúwa wa. Àti nísisìyí, ẹyin arákùnrin mi ayanfẹ, èmi ti ka àwọn ohun wọnyí kí ẹyin kí ó lè mọ nípa àwọn májẹmú Olúwa tí ó tí dá pẹlú gbogbo ará ilé Isráẹlì   Tí ó ti sọ sí àwọn Jũ, nípasẹ   ẹnu àwọn wòlĩ mímọ rẹ, àní láti ìbẹrẹ sísàlẹ, láti ìran dé ìran, títí àkókò nã yíò dé tí a ó mú wọn padà sí ìjọ onígbàgbọ òtítọ àti agbo Ọlọrun; nígbàtí a ó kó wọn jọ sílẹ sí àwọn ilẹ ìní wọn, tí a ó sì fi wọn kalẹ ní gbogbo àwọn ilẹ ìlérí wọn.   Kíyèsĩ i, ẹyin arákùnrin mi   àyànfẹ, mo sọ àwọn ohun wọnyí fún yín kí ẹyin lè yọ, kí ẹ sì gbé orí yín sókè títí láé, nítorí ti àwọn ìbùkún tí Olúwa Ọlọrun yíò fi fún àwọn ọmọ yín.   Nítorí mo mọ pé ẹyin ti wádĩ   púpọ, ọpọlọpọ yín, láti mọ nípa àwọn ohun tí mbọ; nítorí-èyi mo mọ pé ẹyin mọ pé ẹran ara wa kò lè ṣe àìsòfò kúrò kí ó sì kú; bíótilẹríbẹ, nínú ara wa ni àwa yíò rí Ọlọrun.   Bẹni, èmi mọ pé ẹyin mọ pé   nínú ara ni òun yíò fi ara rẹ hàn sí àwọn wọnnì ní Jerúsálẹmù, láti ibi tí àwa ti wá; nítorí ti ó yẹ kí ó wà lãrín wọn; nítorí ó yẹ kí Ẹlẹdã nlá kí ó yọda ara rẹ láti di ẹni tí nsìn ènìyàn nínú ẹran ara, kí ó sì kú fún gbogbo ènìyàn, kí gbogbo ènìyàn lè di ẹni tí nsìn ìn.   Nítorí bí ikú ti wá sí orí gbogbo   ènìyàn, láti mú ìlànà tí ó ni ãnú ti Ẹlẹdã nlá ṣẹ, o di dandan kí agbára àjínde òkú wà, o si di dandan ki àjínde òkú wá fún ènìyàn nípa ìdí ìṣubú nì; ìṣubú nã sì wá nípa ìdí ìrékọjá; nítorí tí ènìyàn sì di ìṣubú a ké wọn kúrò níwájú Olúwa.   Nítorí-èyi, ó di dandan kí   ètùtù àìnípẹkun wààfi tí ó bá jẹ ètùtù àìnípẹkun ìdìbàjẹ yí kò lè mu àìdìbàjẹ wọ. Nítorí-èyi, ìdájọ ekíní èyí ti ó wá sórí ènìyàn níláti dúró fún ìgbà àìnípẹkun. Bí ó bá sì rí bẹ, ẹran ara yí níláti di fífi fi lé lẹ láti jẹ rà àti láti fọ sí wẹwẹ lọ sínú ilẹ, láti máṣe dìde mọ.   A! ọgbọn Ọlọrun, àanú àti   ọre-ọfẹ rẹ! Nítorí kíyèsĩ i, bí ẹran ara kò bá dìde mọ àwọn ẹmí wa kò lè ṣe àìdi ẹni tí nfi oribalẹ fun angẹlì nì tí ó ṣubú kúrò níwájú Ọlọrun Ayérayé, tí ó sì di èṣù, láti máṣe dìde mọ.   Àwọn ẹmí wa kò sì lè ṣe àìdi   bí ti òun, a sì di àwọn èṣù, angẹlì sí èṣù, tí a ó tì jáde kúrò níwájú Ọlọrun wa, àti tí a ó dúró pẹlú bàbá èké, nínú òṣì, bí oun tìkárarẹ; bẹni, sí ẹdá nì tí ó tan àwọn òbí wa èkíní jẹ, tí ó pa ara rẹ dà tí ó fẹrẹ dàbí angẹlì ìmọlẹ kan, tí ó sì rú àwọn ọmọ ènìyàn sókè sí àwọn ẹgbẹ òkùnkùn ti ìpànìyàn àti irú àwọn iṣẹ òkùnkùn tí ó wà ní ìkọkọ gbogbo.   A! báwo ni ọre Ọlọrun wa ṣe   tóbi tó, ẹnití ó pèsè ọnà fún ìsálà wa kúrò ní ìdìmú èyà búburú yí; bẹni, ẹyà nì, ikú àti ọrun àpãdì, èyítí mo pè ní ikú ti ara, àti ikú ti ẹmí pẹlú.   Àti nítorí ti ọnà ìdásílẹ   Ọlọrun wa, Ẹní Mímọ Isráẹlì, ikú yí, nípa èyítí mo ti sọ, èyítí ó jẹ ti ara, yíò jọwọ òkú rẹ; ikú èyí tí nṣe ìsà òkú.   Ikú yí, nípa èyítí mo sì ti sọ,   èyítí ó jẹ ikú ti ẹmí, yíò jọwọ òkú rẹ; ikú ti ẹmí èyítí i ṣe ọrun àpãdì; nítorí-èyi, ikú àti ọrun àpãdì kò lè ṣe àì jọwọ òkú wọn, ọrun àpãdì kò sì lè ṣe àì jọwọ àwọn ẹmí ìgbèkùn rẹ, ìsà òkú kò sì lè ṣe àì jọwọ àwọn araìgbèkùn rẹ, àwọn ara àti àwọn ẹmí àwọn ènìyàn ni a ó sì mú padà sípò ọkan sí èkejì; ó sì jẹ nípasẹ agbára àjínde òkú ti Ẹní Mímọ Isráẹlì.   A! báwo ni ìlànà Ọlọrun   wa ṣe tóbi tó! Nítorí ní ọnà míràn, párádísè Ọlọrun kò lè ṣe àì jọwọ àwọn ẹmí olódodo, àti isà òkú jọwọ ara olódodo; ẹmí àti ara ni a sì tún mú padà sípò òun tìkararẹ, gbogbo ènìyàn sì di aláìdìbàjẹ, àti aláìkú, wọn sì jẹ ọkàn alãyè, tí ó ní ìmọ pípé bí ti àwa nínú ẹran ara, àfi tí ó jẹ pé ìmọ wa yíò pé.   Nítorí-èyi, àwà yíò ní ìmọ   pípé ní ti gbogbo ẹbi ẹṣẹ wa, àti ìwà àìmọ wa, àti ìhòhò wa; olódodo yíò sì ní ìmọ pípé nípa ìgbádùn wọn, àti òdodo wọn, tí a wọ láṣọ mímọ, bẹni, àní pẹlú ẹwú òdodo.   Yíò sì ṣe pé nígbàtí gbogbo   ènìyàn yíò bá ti kọjá láti ikú kíni yí sí ìyè, níwọn bí wọn ti di aláìkú, wọn gbọdọ farahàn níwájú ìtẹ ìdájọ ti Ẹní Mímọ Isráẹlì; nígbànã sì ni ìdájọ yíò dé, nígbànã sì ni a kò ní ṣe àì dá wọn lẹjọ gẹgẹ bí ìdájọ mímọ ti Ọlọrun.   Àti dájúdájú, bí Olúwa ti   mbẹ, nítorí Olúwa Ọlọrun ti sọ ọ, ó sì jẹ ọrọ ayéraye rẹ, èyí tí kò lè rékọjá, pé àwọn tí ó bá jẹ olódodo yíò jẹ olódodo síbẹsíbẹ, àwọn tí ó bá sì jẹ elẽrí yíò jẹ elẽrí síbẹsíbẹ; nítorí-èyi, àwọn tí ó jẹ elẽrí ni èṣù àti àwọn angẹlì rẹ; wọn yíò sì kúrò lọ sínú iná àìlópin; tí a pèsè fún wọn; ìdálóró wọn sì rí bí adágún iná àti imi ọjọ, tí ọwọ iná rẹ gòkè sókè títí láé àti láé ti kò sì ní òpin.   A! títóbi àti àìṣègbè ni   Ọlọrun wa! Nítorí ó ṣe gbogbo àwọn ọrọ rẹ, wọn sì ti jáde lọ láti ẹnu rẹ, òfin rẹ ni a kò sì lè ṣe àìmú ṣẹ.   Ṣùgbón, kíyèsĩ i, àwọn olódodo,   àwọn ènìyàn mímọ Ẹní Mímọ Isráẹlì, àwọn tí wọn ti gbàgbọ nínú Ẹní Mímọ Isráẹlì, àwọn tí wọn tí faradà àwọn ágbélẽbú ayé, tí wọn sì ṣãtá ìtìjú rẹ, wọn yíò jogún ìjọba Ọlọrun, èyítí a pèsè sílẹ fún wọn láti ìgbà ìpilẹṣẹ ayé wá, ayọ wọn yíò sì kún títí láé.   A! títóbi ni ãnú Ọlọrun wa,   Ẹní Mímọ Isráẹlì! Nítorí ó gba àwọn ènìyàn mímọ rẹ là lọwọ èyà búburú nì èṣù, àti ikú, àti ọrun àpãdì, àti adágún iná nì àti imí ọjọ, èyítí ó jẹ oró àìnípẹkun.   A! báwo ni títóbi mímọ   Ọlọrun wa! Nítorí ó mọ ohun gbogbo, kò sì sí ohunkóhun tí òun kò mọ.   Òun sì mbọwá sínú ayé kí   ó lè gba gbogbo ènìyàn là bí àwọn bá fetísílẹ sí ohùn rẹ; nítorí kíyèsĩ i, òun jìyà àwọn ìrora gbogbo ènìyàn, bẹni, àwọn ìrora ẹdá alãyè gbogbo, àti àwọn ọkùnrin, àwọn obìnrin, àti àwọn ọmọdé, tí wọn jẹ ti ìdílé Ádámù.   Ó sì jìyà èyí kí àjínde òkú lè   rékọjá lórí gbogbo ènìyán, kí gbogbo ènìyàn lè dúró níwájú rẹ ní ọjọ nla àti ti ìdájọ nì.   Ó sì pàṣẹ fún gbogbo ènìyàn   pé wọn kò lè ṣe àì ronúpìwàdà, kí a sì rì wọn bọmi ní orúkọ rẹ, kí wọn ní ìgbàgbọ pípé nínú Ẹni Mímọ Isráẹlì, bíbẹkọ a kò lè gbà wọn là ní ìjọba Ọlọrun.   Bí wọn kò bá sì ronúpìwàdà   kí wọn sì gbàgbọ ní orúkọ rẹ, kí a sì rì wọn bọmi ní orúkọ rẹ, kí wọn sì forítì í dé òpin, wọn kò lè ṣe àìjẹ ẹni ègbé; nítorí Olúwa Ọlọrun, Ẹní Mímọ Isráẹlì, ti sọ ọ.   Nítorí-èyi, ó ti fi òfin kan fún   ni; níbití a kò bá sì ti fi òfin fún ni kò sí ìjìyà; níbití kò bá sì sí ìjìyà kò sí ìdálẹbi; níbití kò bá sì sí ìdálẹbi àwọn ãnú Ẹní Mímọ Isráẹlì ní ẹtọ lórí wọn, nítori ti ètùtù nì; nítorí a gbà wọn sílẹ nípasẹ agbára rẹ.   Nítorí ètùtù nnì tẹ àwọn   ìbẽrè àìṣègbè rẹ lọrùn lórí gbogbo àwọn wọnnì tí a kò fi òfin fún, kí á lè gbà wọn sílẹ lọwọ ẹyà búburú nì, ikú àti ọrun àpãdì, àti èṣù, àti adágún iná ni àti imí ọjọ, èyítí ó jẹ oró àìnípẹkun; a sì mú wọn padà sípò Ọ l ọ r u n n ì t í ó f ú n wọn ní ẽmí, èyítí nṣe Ẹni Mímọ Isráẹlì.   Ṣùgbọn ègbé ni fún ẹni tí a   fi òfin nã fún, bẹni tí ó ní gbogbo ofin Ọlọrun, bí àwa, tí ó sì ré wọn kọjá, tí ó sì fi àwọn ọjọ ìdánwò rẹ ṣòfò, nítorí búburú ni ipò rẹ!   A! ète àrékérekè ẹni búburú   nì! A! asán, àti àìlera, àti ẹgọ àwọn ènìyàn! Nígbàtí wọn bá kọ ẹkọ wọn rò pé àwọn gbọn, wọn kò sì ní fetísílẹ sí ìmọràn Ọlọrun, nítorí wọn pa á tì, wọn ṣèbí wọn mọ ní tìkarãwọn, nítorí-èyi, ọgbọn wọn jẹ ẹgọ kò sì ṣe wọn ní ànfàní. Wọn yíò sì parun.   Ṣùgbọn láti kọ ẹkọ dára bí   wọn bá fetísílẹ sí àwọn ìmọràn Ọlọrun.   Ṣùgbọn ègbé ni fún àwọn   ọlọrọ, tí wọn ní ọrọ ní ti àwọn ohun ayé. Nítorí tí wọn ní ọrọ wọn kẹgàn àwọn tálákà, wọn sì nṣe inúnibíni sí àwọn ọlọkàn tútù, ọkàn wọn sì wà lórí ìṣura wọn; nítorí-èyi, ìṣura wọn ni ọlọrun wọn. Sì kíyèsĩ i, ìṣura wọn yíò parun pẹlú wọn bakannã.   Ègbé sì ni fún adití tí kì yíò   gbọran; nítorí wọn yíò parun.   Ègbé ni fún afọjú tí kì yíò   ríran; nítorí wọn yíò parun bakannã.   Ègbé ni fún aláìkọlà ní ọkàn,   nítorí ìmọ àwọn àìṣedẽdé wọn yíò lù wọn ní ọjọ ìkẹhìn.   Ègbé ni fún elékẽ, nítorí a ó   sọ ọ sísàlẹ sí ọrun àpãdì.   Ègbé ni fún apànìyàn tí ó   mọmọ pani, nítorí òun yíò kú.   Ègbé ni fún àwọn tí ó nhu   ìwà àgbèrè, nítorí a ó sọ wọn sísàlẹ sí ọrun àpãdì.   Bẹni, ègbé ni fún àwọn   wọnnì tí nsin àwọn òrìṣà, nítorí èṣù gbogbo àwọn èṣù nṣe inúdídùn sí wọn.   Àti, ní àkópọ, ègbé ni fún   gbogbo àwọn wọnnì tí wọn kú sínú àwọn ẹṣẹ wọn; nítorí wọn yíò padà sọdọ Ọlọrun, wọn yíò sì kíyèsĩ ojú rẹ, wọn a sì wà nínú àwọn ẹṣẹ wọn.   A! ẹyin arákùnrin mi àyànfẹ,   ẹ rántí bíburú ní rírékọjá sí Ọlọrun Mímọ, àti pẹlú bíburú ìtũbá sí ẹtàn ẹni àrékérekè nì. Ẹ rántí, láti ronú nípa ti ara jẹ ikú, láti ronú nípa ti ẹmí sì jẹ ìyè àìnípẹkun.   A! ẹyin arákùnrin mi àyànfẹ,   ẹ fi etí sí àwọn ọrọ mi. Ẹ rántí títóbi Ẹní Mímọ Isráẹlì. Ẹ máṣe sọ pé mo ti sọ àwọn ohun líle sí yín; nítorí bí ẹ bá sọ ọ, ẹyin yíòkẹgàn sí òtítọ; nítorí mo ti sọ àwọn ọrọ Ẹlẹdá yín. Èmi mọ pé àwọn ọrọ òtítọ le si gbogbo ìwà àìmọ; ṣùgbọn àwọn olódodo kò bẹrù wọn, nítorí wọn fẹràn òtítọ wọn kò sì dãmú.   A! nígbànã, ẹyin arákùnrin   mi àyànfẹ, ẹ wá sọdọ Olúwa, Ẹní Mímọ nì. Ẹ rántí pé àwọn ipa ọnà rẹ jẹ òdodo. Kíyèsĩ i, ọnà fún ènìyàn jẹ tọró, ṣùgbọn ó lọ ní ipa ọnà tàrà níwájú rẹ, olùpamọ ẹnu ọnà nã sì ni Ẹní Mímọ Isráẹlì, òun kò sì gba ìrànṣẹ kan sí iṣẹ níbẹ; kò sì sí ọnà míràn àfi nípasẹ ẹnu ọnà òdè nã; nítorí a kò lè tàn án jẹ, nítorí Olúwa Ọlọrun ni orúkọ rẹ.   Ẹnikẹni tí ó bá sì kànkùn, ni   òun yíò ṣi-sílẹ fún; àti àwọn ọlọgbọn, àti àwọn amòye, àti àwọn tí ó ní ọrọ, tí wọn nfẹ sókè nítorí ti ẹkọ wọn, àti ọgbọn wọn, àti ọrọ wọnbẹni, àwọn ni ẹni tí òun kẹgàn; àfi tí wọn yíò bá sì sọ àwọn ohun wọnyí nù kúrò, tí wọn sì ro ara wọn wò bí aṣiwèrè níwájú Ọlọrun, tí wọn sì wá sílẹ ní ìjìnlẹ ìrẹlẹ, òun kì yíò ṣi-sílẹ fún wọn.   Ṣùgbọn àwọn ohun ti àwọn   ọlọgbọn àti amòye ni a ó pamọ kuro lójú wọn títí láébẹní, àlãfíà nì èyí tí a pèsè fún àwọn ènìyàn mímọ.   A! ẹyin arákùnrin mi àyànfẹ,   ẹ rántí àwọn ọrọ mi. Kíyèsĩ i, èmi bọ àwọn ẹwù mi, mo sì gbọn wọn níwájú yín; mo gbàdúrà Ọlọrun ìgbàlà mi kí ó síjúwò mí pẹlú ojú ìwádĩ fífín rẹ; nítorí-èyi, ẹyin yíò mọ ní ọjọ ìkẹhìn, nígbàtí a ó ṣe ìdájọ fún gbogbo ènìyàn ní ti àwọn iṣẹ wọn, pé Ọlọrun Isráẹlì jẹrĩ pé mo gbọn àwọn àìṣedẽdé yín kúrò ní ọkàn mi, àti pé mo dúró pẹlú dídán níwájú rẹ, mo sì bọ lọwọ ẹjẹ yín.   A! ẹyin arákùnrin mi àyànfẹ,   ẹ yí kúrò nínú àwọn ẹṣẹ yín; ẹ gbọn àwọn ẹwọn rẹ kúrò tí yíò dè yín pinpin; ẹ wá sọdọ Ọlọrun nì tí ó jẹ àpáta ìgbàlà yín.   Ẹ múra ọkàn yín sílẹ fún ọjọ   ológo nì nígbàtí a ó pín àìṣègbè fún olódodo, àní ọjọ ìdájọ, kí ẹyin má bà á súnkì pẹlú ìbẹrù búburú; kí ẹyin má bà á rántí ẹbi ẹṣẹ búburú yín ní pípé, kí á sì fi agbára mú yín láti kígbe sókè: Mímọ, mímọ ni àwọn ìdájọ rẹ, A! Olúwa Ọlọrun Olódùmarèṣùgbọn mo mọ ẹbi mi; mo ré òfin rẹ kọjá, àwọn ìrékọjá mi sì jẹ tèmi; èṣù sì ti gbà mí, tí èmi jẹ ìkógun sí òṣí búburú rẹ.   Ṣùgbọn kíyèsĩ i, ẹyin arákùnrin   mi, ó ha yẹ kí èmi kí ó jí yín sí òtítọ búburú àwọn ohun wọnyí bí? Njẹ èmi yíò dá ọkàn yín lóró bí inú yín bá mọ bí? Njẹ èmi yíò ṣe kedere sí yín gẹgẹbí kedere ti òtítọ bí a bá sọ yín di òmìnira kúrò nínú ẹṣẹ bí?   Kíyèsĩ i, bí ẹyin bá jẹ mímọ   èmi yíò bá a yín sọrọ nípa ìwà mímọ; ṣùgbọn bí ẹyin kò ti jẹ mímọ, tí ẹyin sì nwò mí bí olùkọ, kò lè ṣe àìyẹ kí èmi kí ó kọ yín ní ìgbẹhìn ẹṣẹ.   Kíyèsĩ i, ọkàn mi kórìra ẹṣẹ,   ọkàn mi sì yọ ní òdodo; èmi yíò sì yin orúkọ mímọ Ọlọrun mi.   Ẹ wá, ẹyin arákùnrin mi,   gbogbo ẹni tí npòùngbẹ, ẹ wá sí ibi àwọn omi; àti ẹni tí kò ní owó, ẹ wá rà kí ẹ sì jẹ; bẹni, ẹ wá ra wáìnì àti wàrà láìsí owó àti láìsí iye.   Nítorí-èyi, ẹ máṣe ná owó  fún èyí nì tí kò ní ìtóye, tàbí ṣe lãlã fun èyí nì tí kò lè tẹ ni lọrùn. Ẹ fetísílẹ lẹsọlẹsọ sí mi, kí ẹ sì rántí àwọn ọrọ èyí tí mo ti sọ; kí ẹ sì wá sọdọ Ẹní Mímọ Isráẹlì, kí ẹ si jẹun lórí èyí tí kò lè parun, tabi tí kò lè bàjẹ, ẹ sì jẹ kí ọkàn yín yọ sí sísanra.   Kíyèsĩ i, ẹyin arákùnrin mi   àyànfẹ, ẹ rántí àwọn ọrọ Ọlọrun yín; ẹ gbàdúrà sí i léraléra nígbà ọsán, kí ẹ sì fi ọpẹ fún orúkọ mímọ rẹ nígba òru. Ẹ jẹ kí ọkàn yín yọ.   Sì kíyèsĩ bí májẹmú Olúwa ti   tóbi tó, àti bí ìrẹlè rẹ sí àwọn ọmọ ènìyàn ti tóbi to; àti nítorí títóbi rẹ, àti ọre-ọfẹ àti ãnú rẹ, ó ti ṣe ìlérí fún wa pé a kò ní pa irú-ọmọ wa run pátápátá, gẹgẹbí ti ẹran ara, ṣùgbọn pé òun yíò pa wọn mọ; ní ìrandíran ìgbà tí mbọ wọn yíò sì di ẹká ólódodo ti ará ilé Isráẹlì.   Àti nísisìyí, ẹyin arákùnrin   mi, èmi yíò bá a yín sọrọ si; ṣùgbọn ní ọla èmi yíò sọ ìyókù àwọn ọrọ mi fún yín. Àmín.  10   Àwọn Jũ yíò kan Ọlọrun wọn mọ àgbélẽbúA ó tú wọn ká títí dìgbà tí wọn ó bẹrẹsí gbàgbọ nínú rẹIlẹ Amẹríkà yíò jẹ ilẹ òmìnira níbití kò sí ọba tí yíò ṣe àkósoẸ ṣe ìlàjà ara yín sí Ọlọrun kí ẹ sì jèrè ìgbàlà nípa ore ọfẹ rẹ. Ní ìwọn ọdún 559 sí 545 kí á tó bí Olúwa wa. Àti nísisìyí èmi, Jákọbù, tún bá yín sọrọ, ẹyin arákùnrin mi àyànfẹ, nípa ẹká òdodo yí nipa èyítí mo ti sọ.   Nítorí kíyèsĩ i, àwọn ìlérí èyítí   àwa ti rí gbà jẹ àwọn ìlérí sí wa gẹgẹbí ti ẹran ara; nítorí-èyi, bí a ti fi hàn sí mi pe ọpọlọpọ àwọn ọmọ wa yíò parun ní ẹran ara nítorí ti àìgbàgbọ, bíótilẹríbẹ, Ọlọrun yíò ni ãnú sí ọpọlọpọ; àwọn ọmọ wa ni a ó sì mú padà sípò, kí wọn lè wá sí èyí nì tí yíò fún wọn ní ìmọ òtítọ ti Olùràpadà wọn.   Nítorí-èyi, bí mo ṣe wí   fún yín, o di yíyẹ dandan pé Krístìnítorí ní òru àná angẹlì nã wí fún mi pé èyí ni yíò jẹ orúkọ rẹyíò wá lãrín àwọn Jũ, lãrín àwọn wọnnì tí ó jẹ ẹyà tí ó burú jùlọ ní ayé; àwọn yíò sì kàn án mọ àgbélẽbúnítorí báyĩ ni ó tọ sí Ọlọrun wa, kò sì sí orílẹ-èdè míràn ní ayé tí yíò kan Ọlọrun wọn mọ àgbélẽbú.   Nítorí bí a bá ṣe àwọn   iṣẹ ìyanu alágbára lãrín àwọn orílẹ-èdè míràn wọn yíò ronúpìwàdà, wọn ó sì mọ pé òun jẹ Ọlọrun wọn.   Ṣùgbọn n í t o r í t i àwọn   oyè àlùfã àrékéreke àti àwọn àìṣedẽdé, àwọn ti Jerúsálẹmù yíò sé ọrùn wọn le sí i, pé kí á kàn án mọ àgbélẽbú.   Nítorí-èyi, nítorí ti àwọn àìṣedẽdé   wọn, ìparun, ìyàn, àjàkálẹ àrùn, àti ìta ẹjẹ sílẹ yíò wá sórí wọn; àwọn tí a kì yíò sì parun ni a ó túká lãrín gbogbo àwọn orílẹ èdè.   Ṣùgbọn kíyèsĩ i, báyĩ ni   Olúwa Ọlọrun wí: Nígbàtí ọjọ nã yíò dé tí wọn yíò gbàgbọ nínú mi, pé èmi ni Krístì, nígbànã ni èmi ti dá májẹmú pẹlú àwọn bàbá wọn pé a ó mú wọn padà sípò ní ẹran ara, lórí ilẹ ayé, sí àwọn ilẹ ìní wọn.   Yíò sì ṣe tí a ó kó wọn jọ pọ   láti ìfúnká pípẹ wọn, láti àwọn erékùsù òkun, àti láti àwọn ìpín mẹrin ayé; àwọn orílẹ èdè àwọn Kèfèrí yíò sì tóbi ní ojú mi, ni Ọlọrun wí, ní gbígbé wọn jádewá sí àwọn ilẹ ìní wọn.   Bẹni, àwọn ọba àwọn Kèfèrí   yíò jẹ bàbá olùtọjú sí wọn, àwọn ayaba wọn yíò sì di ìyá olùtọjú; nítorí-èyi àwọn ìlérí Olúwa tóbi sí àwọn Kèfèrí, nítorí òun ti sọ ọ, tãni o sì lè jiyàn si?   Ṣùgbọn kíyèsĩ i, ilẹ yí, ni   Ọlọrun wí, yíò jẹ ilẹ ìní yín, àwọn Kèfèrí ni a ó sì bùkún-fún lórí ilẹ nã.   Ilẹ yí yíò sì jẹ ilẹ òmìnira sí   àwọn Kèfèrí, kì yíò sì sí àwọn ọba lórí ilẹ nã, tí yíò gbé sókè sí àwọn Kèfèrí.   Ẹmì yíò sì dábọbò ilẹ yí láti   dojúkọ gbogbo àwọn orílẹ èdè míràn.   Ẹni tí ó bá sì bá Síónì jà yíò   parun, ni Ọlọrun wí.   Nítorí ẹni tí ó gbé ọba kan   sókè sí mi yíò parun, nítorí èmi, Olúwa, ọba ọrun, yíò jẹ ọba wọn, èmi yíò sì jẹ ìmọlè sí wọn títí láé, tí ó bá gbọ àwọn ọrọ mi.   Nítorí-èyi, nítorí ìdí èyí, kí   a lè mu àwọn májẹmú mi ṣẹ èyí tí mo ti ba àwọn ọmọ ènìyàn dá, tí èmi yíò ṣe sí wọn níwọn bí wọn ṣe wà nínú ẹran ara, èmi kò lè ṣe àìpá àwọn iṣẹ ìkọkọ ti òkùnkùn, àti ti ìpànìyàn, àti ti ẹgbin run.   Nítorí-èyi, ẹni tí ó bá bá   Síónì ja, àti Jũ àti Kèfèrí, àti tí ó wà ní ìdè àti ní òmìnira, àti ọkùnrin àti obìnrin, yíò parun; nítorí àwọn ni àwọn tí nṣe àgbèrè obìnrin ayé gbogbo; nítorí àwọn tí kò bá wà fún mi nlòdì sí mi, ni Ọlọrun wa wí.   Nítorí èmi yíò mú àwọn   ìlérí mi ṣẹ èyí tí mo ti ba àwọn ọmọ ènìyàn dá, tí èmi yíò ṣe sí wọn níwọn bí wọn ṣe wà nínú ẹran ara   Nítorí-èyi, ẹyin arákùnrin   mi àyànfẹ, báyĩ ni Ọlọrun wa wí: Èmi yíò pọn irú ọmọ yín lójú nípa ọwọ àwọn Kèfèrí; bíótilẹríbẹ, èmi yíò mú ọkàn àwọn Kèfèrí rọ, tí àwọn yíò jẹ bí bàbá sí wọn; nítorí-èyi, àwọn Kèfèrí ni a ó bùkún-fún tí a ó sì kà mọ ará ilé Isráẹlì.   Nítorí-èyi, èmi yíò ya ilẹ yí   sí mímọ fún irú ọmọ yín, àti àwọn tí a ó kà mọ irú ọmọ yín, títí láé, fun ilẹ ìní wọn; nítorí ó jẹ àṣàyàn ilẹ, ni Ọlọrun wí fún mi, ga ju gbogbo àwọn ilẹ míràn lọ, nítorí-èyi èmi yíò mú gbogbo ènìyàn tí ngbé lórí ilẹnã ki wọn ó sìn mí, ni Ọlọrun wí.   Àti nísisìyí, ẹyin arákùnrin   mi àyànfẹ, njẹ bí ó ti ṣe pé Ọlọrun wa aláanú ti fi irú ìmọ nlá fún wa nípa àwọn ohun wọnyí, ẹ jẹkí á rántí rẹ, kí á sì pa àwọn ẹṣẹ wa tì sí ápákan, kí á má sì ṣe sọ orí wa kodò, nítorí a kò gé wa kúrò; bíótilẹríbẹ, a ti lé wa jáde kúrò ní ilẹ ìní wa; ṣùgbọn a ti tọ wa lọ sí ilẹ tí ó dárajù, nítorí Olúwa ti ṣe òkun ní ọnà wa, a sì wà lórí erékùṣù òkun kan.   Ṣùgbọn títóbi ni àwọn ìlérí   Olúwa sí àwọn tí mbẹ lórí àwọn erékùṣù òkun; nítorí-èyi bí ó ti sọ pé àwọn erékùṣù, o di dandan ki o ju èyí lọ, àwọn arákùnrin wa sì ngbé nínú wọn pẹlú.   Nítorí kíyèsĩ i, Olúwa Ọlọrun  tí tọ kúrò láti ìgbà dé ìgbà kúrò ní ará ilé Isráẹlì, gẹgẹbí ìfẹ àti inú dídùn rẹ. Àti nísisìyí kíyèsĩ i, Olúwa rántí gbogbo wọn tí a ti ṣẹ kúrò, nítorí-èyi ó rántí wa pẹlú.   Nítorínã, ẹ mú ọkàn yín yọ,   kí ẹ sì rántí pé ẹyin ní òmìnira láti ṣe ohunkóhun tìkarãyínláti yan ọnà ikú àìlópin tàbí ọnà ìyè àìnípẹkun.   Nítorí-èyi, ẹyin arákùnrin   mi àyànfẹ, ẹ ṣe ìlàjà ara yín sí ìfẹ Ọlọrun, kì í sì ṣe sí ìfẹ ti èṣù àti ẹran ara; ẹ sì rántí, lẹhìn tí ẹ bá ti ṣe ìlàjà sí Ọlọrun, pé nínú àti nípa ore ọfẹ Ọlọrun nìkan ni a gbà yín là.   Nítorí-èyi, kí Ọlọrun jí yín   sókè kúrò nínú ikú nípa agbára àjínde òkú, àti pẹlú kúrò nínú ikú àìlópin nípa agbára ètùtù nì, kí á lè gbà yín sí ìjọba ayérayé Ọlọrun, kí ẹyin kí ó lè yìn ín nípa ore ọfẹ ti Ọlọrun. Àmín.  11   Jákọbù rí Olùràpadà rẹÒfin Mósè ṣe àpẹrẹ Krístì ó sì ṣe ẹrí pé yíò wá. Ní ìwọn ọdún 559 sí 545 kí á tó bí Olúwa wa. Àti nísisìyí, Jákọbù sọ àwọn ohun púpọ si sí àwọn ènìyàn mi ní àkókò nã; bíótilẹríbẹ àwọn ohun wọnyí nìkan ni mo mú kí á kọ, nítorí àwọn ohun èyí tí mo ti kọ tó mi.   Àti nísisìyí èmi, Nífáì, kọ   àwọn ọrọ Isaiah si, nítorí ọkàn mi yọ nínú àwọn ọrọ rẹ. Nítorí èmi yíò fi àwọn ọrọ rẹ wé sí àwọn ènìyàn mi, èmi yíò sì rán wọn jáde lọ sí gbogbo àwọn ọmọ mi, nítorí nítọtọ ó rí Olùràpadà mi, àní bí èmi ti rí i.   Àti arákùnrin mi, Jákọbù, ti   ríi bí èmi ti ríi pẹlú; nítorí-èyi, èmi yíò rán àwọn ọrọ wọn jáde sí àwọn ọmọ mi láti fi ìdi rẹ múlẹ sí wọn pé àwọn ọrọ mi jẹ òtítọ. Nítorí-èyi, nípa ọrọ ẹni mẹta, Ọlọrun ti sọ ọ, ni èmi yíò fi ìdí ọrọ mi mulẹ. Bíótilẹríbẹ, Ọlọrun rán àwọn ẹlẹrĩ síi, ó sì fi ìdí gbogbo àwọn ọrọ rẹ mulẹ.   Kíyèsĩ i, ọkàn mí yọ ní síṣe   ẹrí sí àwọn ènìyàn mi òtítọ bíbọ Krístì; nítorí, fún ìdí èyí ni a ti fi òfin Mósè fún ni; gbogbo àwọn ohun èyí tí a sì ti fi fún ni nípasẹ Ọlọrun láti ìpilẹṣẹ ayé, sí ènìyàn, jẹ ṣíṣe àpẹrẹ rẹ.   Àti pẹlú ọkàn mí yọ nínú   àwọn májẹmú Olúwa èyí tí ó ti ba àwọn bàbá wa dá; bẹni, ọkàn mí yọ nínú ore ọfẹ rẹ, àti nínú àìṣègbè rẹ, àti agbára, àti ãnú nínú ìlànà nlá àti ti ayérayé fún ìdásílẹ lọwọ ikú.   Ọkàn mi sì yọ ní síṣe ẹrí sí   àwọn ènìyàn mi pé àfi tí Krístì bá wá gbogbo ènìyàn kò lè ṣe àì parun.   Nítorí bí kò bá sí Krístì kò sí   Ọlọrun; bí kò bá sì sí Ọlọrun àwa kò sí, nítorí ìbá má ti sí ẹdá. Ṣùgbọn Ọlọrun kan wà, òun sì ni Krístì, òun yíò sì wá ní kíkún àkókò tirẹ.   Àti nísisìyí mo kọ díẹ nínú   àwọn ọrọ Isaiah, kí ẹnikẹni nínú àwọn ènìyàn mi tí yíò rí àwọn ọrọ wọnyí lè gbé ọkàn wọn sókè kí wọn sì yọ fún gbogbo ènìyàn. Nísisìyí ìwọnyí ni àwọn ọrọ nã, ẹyin sì lè fi wọn wé sí yín àti sí gbogbo ènìyàn.  12   Isaiah rí tẹmpìlì ìgbà-ìkẹhìn, kíkójọ Isráẹlì, àti ìdájọ òun àlãfíà ti ẹgbẹrún ọdúnÀwọn onígberaga àti àwọn oníwà-búburú ni a ó fà wá sílẹ ní Bíbọ ÈkejìFi Isaiah 2 wé é. Ní ìwọn ọdún 559 sí 545 kí á tó bí Olúwa wa. Ọrọ tí Isaiah, ọmọkùnrin Ámós, rí nípa Júdà àti Jerúsálẹmù:   Yíò sì ṣe ní àwọn ìgbà ìkẹhìn,   nígbàtí a ó fi òkè ilé Olúwa kalẹ lórí àwọn òkè nlá, a ó sì gbée ga ju àwọn òkè kékèké lọ; gbogbo orílẹ-èdè ni yíò sì wọ sí inú rẹ.   Ọpọlọpọ ènìyàn ni yíò sì lọ   wọn ó sì wí pé, Ẹ wá, ẹ sì jẹ kí á lọ sí òkè Olúwa, sí ilé Ọlọrun Jákọbù; òun yíò sì kọ wa ní ọnà rẹ, àwa yíò sì ma rìn ní ipa rẹ; nítorí láti Síónì ni òfin yíò ti jáde lọ, àti ọrọ Olúwa láti Jerúsálẹmù.   Òun yíò sì ṣe ìdájọ lãrín àwọn   orílẹ-èdè, yíò sì bá ọpọlọpọ ènìyàn wí: wọn yíò sì fi idà wọn rọ irin ọrọ ìtulẹ, àti ọkọ wọn sí dòjéorílẹ-èdè kì yíò gbé idà sókè sí orílè-èdè, bẹni wọn kì yíò kọ ogun jíjà mọ.   A! ará ilé Jákọbù, ẹ wá ẹ   sì jẹ kí á rìn nínú ìmọlẹ Olúwa; bẹni, ẹ wá, nítorí gbogbo yín ti ṣìnà, olúkúlùkù yín sí àwọn ọnà búburú rẹ.   Nítorínã, A! Olúwa, ìwọ ti kọ   àwọn ènìyàn rẹ sílẹ, ilé Jákọbù, nítorí tí wọn kún láti ìlà-oòrùn wá, wọn sì fetísílẹ sí aláfọṣẹ bí àwọn ará Filístínì, wọn sì n ṣe inú dídùn nínú àwọn ọmọ àlejò.   Ilẹ wọn pẹlú kún fún fàdákà   àti wúrà, bẹni kò sí òpin fún àwọn ìṣura wọn; ilẹ wọn kún fún ẹṣin pẹlú, bẹni kò sí òpin fún àwọn kẹkẹ ogun wọn.   Ilẹ wọn kún fún àwọn òrìṣà   pẹlú; wọn nbọ iṣẹ ọwọ ara wọn, èyí nì tí ìka àwọn tìkarawọn ti ṣe.   Ènìyàn lásán kò sì foríbalẹ,   ẹni nlá kò sì rẹ ara rẹ sílẹ, nítorínã, má ṣe dáríjì í.   A! ẹyin ẹni búburú, ẹ wọ inú   àpáta lọ, kí ẹ sì fi ara yín pamọ nínú ekuru, nítorí ìbẹrù Olúwa àti ògo ọlánlá rẹ yíò lù yín.   Yíò sì ṣe tí a ó rẹ ìwọ gíga   ènìyàn sílẹ, a ó sì tẹ orí ìgbéraga ènìyàn bá, Olúwa nìkanṣoṣo ni a ó sì gbé ga ní ọjọ nã.   Nítorí ọjọ Olúwa àwọn   Ọmọ-ogun yíò wá láìpẹ sí órí orílẹ-èdè gbogbo, bẹni, sí órí olúkúlùkù; bẹni, sí órí ẹni tí o réra àti tí ó sì gbéraga, àti sórí olúkúlùkù ẹni tí a gbé sókè, òun ni a ó sì rẹ sílẹ.   Bẹni, ọjọ Olúwa yíò wá sí   órí gbogbo igi kédárì Lébánọnì, nítorí wọn ga a sì gbé wọn sókè; àti sórí gbogbo igi-nlá Báṣánì;   Àti sí órí gbogbo òkè gíga,   àti sí órí gbogbo òkè kékèké, àti sí órí gbogbo orílẹ-èdè tí a gbé sókè, àti sí órí olúkúlùkù ènìyàn;   Àti sí órí gbogbo ilé-ìṣọ   gíga, àti sí órí gbogbo odi;   Àti sí órí gbogbo ọkọ òkun,   àti sí órí gbogbo ọkọ Tarṣíṣì, àti sí órí gbogbo àwòrán tí ó wuni.   A ó sì tẹ orí ìgbéraga ènìyàn   balẹ, ìréra àwọn ènìyàn ni a ó sì rẹ sílẹ; Olúwa nìkanṣoṣo ni a ó sì gbéga ní ọjọ nã.   Àwọn òrìṣà ni òun yíò sì   parẹ pátápátá.   Wọn yíò sì wọ inú ihò àwọn   àpáta lọ, àti inú ihò ilẹ, nítoríìbẹrù Olúwa yíò wá sí órí wọn ògo ọlánlá rẹ yíò sì lù wọn, nígbàtí ó bá dìde láti mi ilẹ ayé kìjikìji.   Ní ọjọ nã ènìyàn yíò ju àwọn   òrìṣà fàdákà rẹ, àti àwọn òrìṣà wúrà rẹ, èyí tí ó ti ṣe fún ara rẹ láti máa bọ, sí àwọn èkúté àti sí àwọn àdán;   Láti lọ sínú àwọn pàlàpálá   àpáta, àti sókè àpáta sísán, nítorí ìbẹrù Olúwa yíò wá sí órí wọn ọlánlá ògo rẹ yíò sì lù wọn, nígbàtí ó bá dìde láti mi ilẹ ayé kìjikìji.   Ẹ simi lẹhìn ènìyàn, ẹmí ẹni   tí ó wà ní ihò imú rẹ; nítorí nínú kíni a lè kà á sí?  13   Júdà àti Jerúsálẹmù ni a ó jẹ níyà fún àìgbọran wọnOlúwa bẹbẹ fún àwọn ènìyàn rẹ ó sì dájọ fun wọnÀwọn ọmọbìnrin Síónì ni a fi bú tí a sì dá lóró fún ìfẹ ayé wọnFi Isaiah 3 wé é. Ní ìwọn ọdún 559 sí 545 kí á tó bí Olúwa wa. Nítorí kíyèsĩ i, Olúwa, Olúwa àwọn Ọmọ-ogun, mú kúrò nínú Jerúsálẹmù, àti nínú Júdà, ìdádúró àti ọpá, gbogbo ọpá oúnjẹ, àti gbogbo ìdádúró omi   Alágbára ọkùnrin, àti ọkùnrin   ogun, onídàjọ, àti wòlĩ, àti amòye, àti àgbà;   Balógun ãdọta, àti ọkùnrin   ọlọlá, àti olùdámọràn, àti alárèkérekè oníṣọnà, àti alásọdùn tí ó mọ ọrọ sọ.   Èmi yíò sì fi àwọn ọmọdé   fún wọn láti jẹ ọmọ-aládé wọn, àwọn ọmọ-ọwọ ni yíò sì má a ṣe àkóso wọn.   Àwọn ènìyàn ni a ó sì ni lára,   olúkúlùkù lọwọ ẹnìkejì, àti olúkúlùkù lọwọ aládũgbò rẹ; ọmọdé yíò hùwà ìgbéraga sí àgbà, àti àìlọlá sí ọlọlá.   Nígbàtí ènìyàn kan yíò di   arákùnrin rẹ ti ilé bàbá rẹ mú, yíò sì wípé: Ìwọ ní aṣọ, máa ṣe alákọso wa, kí o má sì jẹ kí ìparun yí wá lábẹ ọwọ rẹ   Ní ọjọ nã ni yíò búra, wípé:   Èmi kì yíò ṣe oníwòsàn; nítorí ní ilé mi kò sí oúnjẹ tàbí aṣọ; má ṣe fi èmi ṣe alákọso àwọn ènìyàn nã.   Nítorí Jerúsálẹmù di ìparun,   Júdà sì ṣubú, nítorí ahọn wọn àti ìṣe wọn lòdì sí Olúwa, láti mú ojú ògo rẹ bínú.   Ìwò ojú wọn njẹrĩ í sí wọn,   ó sì nfi ẹṣẹ wọn hàn àní bí Sódómù, wọn kò sì lè pa á mọ. Egbé ni fún ọkàn wọn, nítorí wọn ti fi ibi san á fún ara wọn!   Ẹ sọ fún olódodo pé ó dára   fún wọn; nítorí wọn yíò jẹ èso iṣe wọn.   Ègbé ni fún ènìyàn búburú,   nítorí wọn yíò parun; nítorí èrè ọwọ wọn yíò wà lórí wọn!   Àti àwọn ènìyàn mi, àwọn   ọmọdé ni olùnilára wọn, àwọn obìnrin sì njọba lórí wọn. A! ẹyin ènìyàn mi, àwọn tí ntọ ọ sọnà mú ọ láti ṣìnà àti láti pa ipa ọnà rẹ run.   Olúwa dìde dúró láti sìpẹ,   ó sì dìde láti dá àwọn ènìyàn nì ẹjọ.   Olúwa yíò lọ sínú ìdájọ pẹlú   àwọn àgbà ènìyàn rẹ àti àwọn ọmọ-aládé inú wọn; nítorí ẹyin ti jẹ ọgbà-àjàrà nì run àti ẹrú àwọn tálákà nínú ilé yín.   Kíni ẹyin rò? Ẹ fọ àwọn  ènìyàn mi sí wẹwẹ, ẹ sì fi ojú àwọn tálákà rinlẹ, ni Olúwa Ọlọrun àwọn Ọmọ-ogun wí.   Pẹlupẹlu, Olúwa wípé:   Nítorí tí àwọn ọmọbìnrin Síónì gbéraga, tí wọn sì nrìn pẹlú ọrùn nína jáde àti ojú ìfẹkúfẹ, tí wọn nrìn tí wọn sì nyan bí wọn ti nlọ, tí wọn sì n ró wọro pẹlú ẹsẹ wọn   Nítorínã Olúwa yíò lu adé   orí àwọn ọmọbìnrin Síónì pẹlú ẽpá, Olúwa yíò sì jágbọn àwọn ipa àṣírí wọn.   Ní ọjọ nã Olúwa yíò mú   ìgboyà àwọn ohun ọṣọ wọn tí nró wọro kúrò, àti àwọn iweri irun, àti àwọn ohun ọṣọ ti o dabi òṣùpá;   Àwọn ẹwọn ọṣọ, àti àwọn   jufù, àti àwọn ìbojú;   Àwọn akẹtẹ, àti àwọn ohun   ọṣọ ẹsẹ, àti àwọn ọjá-orí, àti àwọn ago olọrùn dídùn, àti àwọn òrùka etí;   Àwọn òrùka, àti ọṣọ-imú;   Ìpãrọ àwọn aṣọ wíwọ, àti   àwọn aṣọ ilékè, àti àwọn ìborùn, àti àwọn ìkótí;   Àwọn dígi, àti aṣọ ọgbọ   dáradára, àti àwọn ìborí, àti àwọn ìbojú.   Yíò sì ṣe, dípò ọrùn dídùn   ọrùn búburú yíò wà; àti dípò àmùrè, àkísà; àti dípò irun dídì dáradára, orí pípá; àti dípò ìgbàyà, sísán aṣọ ọfọ; ìjóná dípo ẹwà.   Àwọn ọkùnrin yín yíò ti ipa   idà ṣubú àti àwọn alágbára yín ní ogun.   Àwọn ibodè rẹ yíò s ì   pohùnréré ẹkún wọn yíò sì ṣọfọ; òun yíò sì di ahoro, yíò sì jókó lórí ilẹ.  14   Síóni àti àwọn ọmọbìnrin rẹ ni a ó ràpadà tí a ó sì wẹ mọ ní ọjọ ti ẹgbẹrún ọdúnFi Isaiah 4 wé e. Ní ìwọn ọdún 559 sí 545 kí á tó bí Olúwa wa. Àti ní ọjọ nã, obìnrin méje yíò dìmọ ọkùnrin kan, wípé: Àwa ó jẹ oúnjẹ ara wa, àwa ó sì wọ aṣọ ara wa; Jẹ kí á fi orúkọ rẹ pè wá nìkan láti mú ẹgàn wa kúrò.   Ní ọjọ nã ni ẹka Olúwa yíò ní   ẹwà tí yíò sì lógo; èso ilẹ yíò ní ọlá yíò sì dára fún àwọn tí ó sálà ní Isráẹlì.   Yíò sì ṣe, pé, àwọn tí a fi   sílẹ ní Síónì tí wọn sì kù ní Jerúsálẹmù ní a ó pè ní mímọ, olúkúlùkù ẹni tí a kọ pẹlú àwọn alãyè ní Jerúsálẹmù   Nígbàtí Olúwa bá ti wẹ ẹgbin   àwọn ọmọbìnrin Síónì nù, tí ó sì ti fọ ẹjẹ Jerúsálẹmù kúrò ní ãrín rẹ nípa ẹmí ìdájọ àti nípa ẹmí ìjóná.   Olúwa yíò sì dá, awọsanma   àti ẽfín ní ọsán àti dídán ọwọ iná ní òru; ní órí olúkúlùkù ibùgbé òkè Síónì, àti ní órí àwọn àpèjọ rẹ, nítorí lórí gbogbo ògo Síónì ni àbò yíò wà.   Àgọ kan yíò sì wà fún òjìji ní   ọsán kúrò nínú ọru, àti fún ibi ìsásí, àti fún ãbò kúrò nínú ìjì àti kúrò nínú òjò.  15   Ọgbà-àjàrà Olúwa Isráẹlì yíò di ahoro, a ó sì tú àwọn ènìyàn rẹ káÌbànújẹ yíò wá sórí wọn ní ipòìṣubú-kúrò nínú òtítọ àti títúká wọnOlúwa yíò gbé ọpágun sókè yíò sì kó Isráẹlì jọFi Isaiah 5 wée. Ní ìwọn ọdún 559 sí 545 kí á tó bí Olúwa wa. Àti nígbànã ni èmi yíò kọ orin sí àyànfẹ ọwọn mi orin àyànfẹ mi ọwọn, níti ọgbà-àjàrà rẹ. Àyànfẹ ọwọn mi ní ọgbà-àjàrà lórí òkè eléso.   Ó sì sọ ọgbà yí i ká, ó sì   ṣa òkúta kúrò nínú rẹ, ó sì gbin àṣàyàn àjàrà sí inú rẹ, ó sì kọ ilé ìṣọ sãrin rẹ, ó sì ṣe ìfúntí sínú rẹ pẹlú; ó sì wò pé kí ó so èso àjàrà jáde wá, ó sì mú èso àjàrà asodigbó jáde wá.   Àti nísisìyí, A! ẹyin olùgbé   Jerúsálẹmù, àti ẹyin ọkùnrin Júdà, e ṣe ìdájọ, mo bẹ yín, lãrín mi àti ọgbà-àjàrà mi.   Kíni a bá ṣe sí ọgbà-àjàrà   mi tí èmi kò ti ṣe nínú rẹ? Nítorí-èyi, nígbàtí mo wò pé ìbá mú èso àjàrà jáde wá ó mú èso àjàrà asodigbó jáde wá.   Njẹ nísisìyí ẹ wá ná; èmi yíò   sọ fún yín ohun tí èmi yíò ṣe sí ọgbà-àjàrà mièmi yíò mú ọgbà rẹ kúrò, a ó sì jẹ ẹ run; èmi yíò sì wó ògiri rẹ lu ilẹ, a ó sì tẹ ẹ mọlẹ;   Èmi yíò si sọ ọ di ahoro; a kì   yíò tọ ẹka rẹ bẹni a kì yíò wà á; ṣùgbọn ẹwọn àti ẹgún ni yíò wá sókè níbẹ; èmi yíò sì pàṣẹ fún àwọsánmà kí ó má rọjò sórí rẹ.   Nítorí ọgbà-àjàrà Olúwa àwọn   Ọmọ-ogun ni ará ilé Isráẹlì, àti àwọn ọkùnrin Júdà ni igi-gbíngbìn tí ó wù ú; ó sì retí ìdájọ, sì kíyèsĩ i, ìnilára; ó retí òdodo, ṣùgbọn kíyèsĩ i, igbe.   Ègbé ni fún àwọn tí ó ní   ilé kún ilé, títí àyè kò fi sí mọ, kí wọn bà lè nìkan wà ní ãrin ilẹ ayé!   Ní etí mi, ni Olúwa àwọn   Ọmọ-ogun sọ pé, nítọtọ ọpọ ilé ni yíò di ahoro, àti ìlú nla àti dídára láìsí olùgbé.   Bẹni, ìwọn ákérì mẹwã   ọgbà-àjàrà yíò mú òṣùwọn bátì kan wá, àti òṣùwọn irúgbìn hómérì kan yíò mú òṣùwọn éfà kan wá.   Ègbé ni fún àwọn tí ndìde   ní òwúrọ kùtùkùtù, kí wọn lè má lépa ọtí líle, tí wọn wà nínú rẹ títí di alẹ, tí ọtí-wáínì sì mú ara wọn gbóná!   Àti hárpù, àti fíólì, tábrẹtì,   àti fèrè, àti ọtí-wáínì wà nínú àsè wọn; ṣùgbọn wọn kò ka iṣẹ Olúwa sí, bẹni wọn kò ro iṣẹ ọwọ rẹ.   Nítorínã, àwọn ènìyàn mi   lọ sí ìgbèkun, nítorí tí wọn kò ní òye; àwọn ọlọlá wọn sì di rírù, àti ọpọlọpọ wọn gbẹ fún òrùngbẹ.   Nítorínã, ọrun àpãdì ti fún   ara rẹ ní àyè, ó sì la ẹnu rẹ ní àìní ìwọn; àti ògo wọn, àti ọpọlọpọ wọn, àti ọṣọ wọn, àti ẹni tí nyọ, yíò sọkalẹ sínú rẹ.   Ènìyàn lásán ni a ó mú   wá sílẹ, àti ènìyàn alágbára ni a ó rẹ sílẹ, ojú agbéraga ni a ó sì rẹ sílẹ.   Ṣùgbọn Olúwa àwọn Ọmọogun   ni a ó gbé ga ní ìdájọ, àti Ọlọrun ẹni-mímọ yíò jẹ mímọ nínú òdodo.   Nígbànã ni àwọn ọdọàgùntàn   yíò ma jẹ gẹgẹbí ìṣe wọn, àti ibi ahoro àwọn tí ó sanra ni àwọn àlejò yíò ma jẹ.   Ègbé ni fún àwọn tí nfa ìwà  búburú pẹlú okùn ohun asán, àti ẹṣẹ bí enipé pẹlú okùn kẹkẹ;   Tí wọn wípé: Jẹ kí ó yára,   mú iṣẹ rẹ yára, kí àwa kí ó lè rí i; sì jẹ kí ìmọ Ẹní Mímọ Isráẹlì súnmọ ìhín kí ó sì wá, kí àwa kí o lè mọ ọ.   Ègbé ni fún àwọn tí wọn npe   ibi ní rere, àti rere ní ibi, tí nfi òkùnkùn ṣe ìmọlẹ, àti ìmọlẹ ṣe òkùnkùn, ti nfi ìkorò pe adùn, àti adùn pe ìkorò!   Ègbé ni fún àwọn tí wọn   gbọn ní ojú ara wọn tí wọn sì mọ òye ní ojú ara wọn!   Ègbé ni fún àwọn tí ó ní   ipá láti mu ọtí-wáínì, àti àwọn ọkùnrin alágbára láti ṣe àdàlú ọtí líle;   Àwọn ẹni tí ó dá àre fún   ẹni-búburú nítorí èrè, tí wọn sì mú òdodo olódodo kúrò ní ọwọ rẹ!   Nítorínã, bí iná ti í jó àkékù   koríko run, tí ọwọ iná sì í jó ìyàngbo, egbò wọn yíò dàbí rírà, ìtànná wọn yíò sì gòkè bí eruku; nítorí wọn ti ṣá òfin Olúwa àwọn Ọmọ-ogun tì, wọn sì ti gan ọrọ Ẹní Mímọ Isráẹlì.   Nítorínã, ni ìbínú Olúwa fi   ràn sí ènìyàn rẹ, ó sì ti na ọwọ rẹ jáde sí wọn, ó sì ti lù wọn; àwọn òkè sì wàrìrì, òkú wọn sì fàya ní ãrin ìgboro. Fún gbogbo èyí ìbínú rẹ kò yí kúrò, ṣùgbọn ọwọ rẹ nà jáde síbẹ.   Yíò sì gbé ọpágun sókè sí   àwọn orílẹ-èdè tí ó jìnà, yíò sì kọ sí wọn láti òpin aiyé wá; sì kíyèsĩ i, wọn yíò yára wá kánkán; kò sí ẹnìkan tí yíò ṣe ãrẹ tàbí kọsẹ lãrín wọn.   Kò sí ẹni tí yíò tọgbé tàbí tí   yíò sùn; bẹni àmùrè ẹgbẹ wọn kì yíò tú, bẹni okùn bàtà wọn kì yíò já;   Àwọn ẹni tí ọfà wọn yíò   mú, tí gbogbo ọrun wọn sì tẹ, a ó ka pátákó ẹṣẹ ẹṣin wọn bí òkúta àkọ, àti kẹkẹ wọn bí ãjà, ohùn bíbú wọn bí ti kìnìún.   Wọn yíò bú ramúramù bí   àwọn ọmọ kìnìún; bẹni, wọn yíò bú ramúramù, wọn yíò sì di ohun ọdẹ nã mú, wọn yíò sì gbé lọ ní àìléwu, kò sì sí ẹnìkan tí yíò gbà sílẹ.   Àti ní ọjọ nã wọn yíò bú   ramúramù sí wọn bí bíbú òkun; bí wọn bá sì wo ilẹ nã, kíyèsĩ i, òkùnkùn àti ìrora-ọkàn, ìmọlẹ sì di òkùnkùn nínú àwòsánmà dúdú rẹ.  16   Isaiah rí OlúwaA dárí àwọn ẹṣẹ Isaiah jì íA pè é láti sọ tẹlẹÓ sọ tẹlẹ nípa ìkọsílẹ àwọn ẹkọ Krístì láti ọwọ àwọn JũÌyókù kan yíò padàFi Isaiah 6 wé e. Ní ìwọn ọdún 559 sí 545 kí á tó bí Olúwa wa. Níọdún tí ọba Ussíàh kú, èmi rí Olúwa jóko lórí ìtẹ kan, tí ó ga tí ó sì gbé sókè, ìṣẹtì aṣọ ìgúnwà rẹ sì kún tẹmpìlì.   Lókè rẹ ni séráfù dúró; ọkọkan   wọn ní ìyẹ mẹfà; pẹlú méjì ó bò o j ú r ẹ , pẹlú m é j ì ó sì bò ẹsẹ rẹ, pẹlú méjì ó sì fò.   Ìkíní sì ké sí èkejì, ó wípé:   Mímọ, mímọ, mímọ, ni Olúwa àwọn Ọmọ-ogun; gbogbo ayé kún fún ògo rẹ.   Àwọn òpó ilẹkùn sì mì nípa   ohùn ẹni tí ó ké, ilé nã sì kún fún ẽfín.   Nígbànã ni mo wípé: Ègbé   ni fún mi! nítorí mo gbé; nítorí tí mo jẹ ẹni-aláìmọ ètè; mo sì ngbé lãrín àwọn ènìyàn aláìmọ ètè; nítorí tí ojú mi ti rí Ọba nã, Olúwa àwọn Ọmọ-ogun.   Nígbànã ni ọkan nínú àwọn   séráfù nã fò wá si ọdọ mi, ó ní ẹyin-iná ní ọwọ rẹ, èyí tí ó ti fi ẹmú mú láti orí pẹpẹ wá;   Ó sì fi kàn mí ní ẹnu, ó sì   wípé: Kíyèsĩ i, èyí ti kan ètè rẹ; a mú àìṣedẽdé rẹ kúrò, a sì fọ ẹṣẹ rẹ nù.   Èmi sì gbọ ohùn Olúwa pẹlú   tí ó wípé: Tani èmi ó rán, àti tani yíò lọ fún wa? Nígbànã ni èmi wípé: Èmi nìyí; rán mi.   Òun sì wípé: Lọ kí o sì wí   fún àwọn ènìyàn yíẸ gbọ nítọtọ, ṣùgbọn òye kò yé wọn; ẹyin sì rí nítọtọ, ṣùgbọn wọn kò wòye.   Mú kí àyà àwọn ènìyàn yí   kí ó sébọ, sì mú kí etí wọn kí ó wúwo, kí o sì dì wọn ní ojúkí wọn kí ó má bá ríran pẹlú ojú wọn, kí wọn má bá sì gbọ pẹlú etí wọn, kí wọn má bá sì mọ pẹlú ọkàn wọn, kí a má bá sì yí wọn padà kí a má bá sì mú wọn ní ara dá.   Nígbànã ni èmi wípé: Olúwa,   yíò ti pẹ tó? Ó sì wípé: Títí àwọn ìlú nlá yíò fi di ahoro ní àìsí olùgbé, àti àwọn ilé ní àìsí ènìyàn, àti ilẹ yíò di ahoro pátápátá;   Tí Olúwa yíò sì ṣí àwọn   ènìyàn nã kúrò lọ réré, nítorí ìkọsílẹ nlá yíò wà ní inú ilẹ nã.   Sùgbọn síbẹ ìdámẹwa yíò   wà, wọn yíò sì padà, yíò sì di rírún, bí igi téílì, àti bí igi óákù èyí tí ọpá wà nínú wọn nígbàtí ewé wọn bá rẹ; bẹni èso mímọ nã yíò jẹ ọpá nínú rẹ.  17   Efráímù àti Síríà gbogun ti JúdàKrístì ni a ó bí láti ọwọ wúndíá kan. Fi Isaiah 7 wé é. Ní ìwọn ọdún 559 sí 545 kí á tó bí Olúwa wa. Ó sì ṣe ní àwọn ọjọ Áhásì ọmọkùnrin Jótámù, ọmọ kùnrin Ussíàh, ọba Júdà, tí Résínì, ọba Síríà, àti Pékà ọmọkùnrin Remalíàh, ọba Isráẹlì, gòkè lọ síhà Jerúsálẹmù láti jà á ní ogun, ṣùgbọn wọn kò lè borí rẹ.   A sì sọ fún ilé Dáfídì, pe:   Síríà bá Efráímù dìmọlú. Ọkàn rẹ sì mì, àti ọkàn àwọn ènìyàn rẹ, bí igi igbó ti í mì nípa ẹfũfù.   Nígbànã ni Olúwa wí fún   Isaiah: Jáde lọ nísisìyí láti pádè Áhásì, ìwọ àti Ṣeájáṣúbù ọmọ kùnrin rẹ, ní ìpẹkun ojú ìṣàn ìkùdù ti apá òkè ní òpópó papa afọṣọ;   Sì sọ fún un: Kíyèsára, kí o sì   gbé jẹ; má bẹrù, bẹni kí o máṣe jáya nítorí ìrù méjì igi íná tí nrú ẽfín wọnyí, nítorí ìbínú mímúna Résínì pẹlú Síríà, àti ti ọmọkùnrin Remalíàh.   Nítorí Síríà, Efráímù, àti   ọmọkùnrin Remalíàh, ti gbìmọ ibi sí ọ, wípé:   Ẹ jẹ kí á gòkè lọ sí Júdà kí   á sì bã nínú jẹ, ẹ sì jẹ kí á ṣe ihò nínú rẹ fún ara wa, kí a sì gbé ọba kan kalẹ lãrín rẹ, bẹni, ọmọ Tábéálì.   Báyĩ ni Olúwa Ọlọrun wí: Kì   yíò dúró, bẹni kì yíò ṣẹ.   Nítorí orí Síríà ni Damáskù,   àti orí Damáskù, Résínì; nínúọdún márun lé lọgọta ni a ó fọ Efráímù tí kì yíò sì jẹ ẹyà ènìyàn kan mọ.   Orí Efráímù sì ni Samáríà,   orí Samáríà sì ni ọmọ kùnrin Remalìàh. Bí ẹyin kì yíò bá gbàgbọ lótitọ a kì yíò fi ìdí yín múlẹ.   Pẹlú-pẹlú, Olúwa tún sọ   fún Áhásì, wípé:   Bèrè àmì kan lọwọ Olúwa   Ọlọrun rẹ; bèrè rẹ ìbá à jẹ ní ọgbun, tabí ní ibi gíga jùlọ.   Ṣùgbọn Áhásì wípé: Èmi kì   yíò bere, bẹni èmi kì yíò dán Olúwa wò.   Òun sì wípé: Ẹ gbọ nísisìyí   A! ará ilé Dáfídì; ṣé ohun kékeré ni fún yín láti dá ènìyàn lágara, ṣùgbọn ẹyin ó ha sì dá Ọlọrun mi lágara pẹlú bí?   Nítorínã, Olúwa tìkararẹ   yíò fún yín ní àmì kanKíyèsĩ i, wúndíá kan yíò lóyún, yíò sì bí ọmọkùnrin kan, yíò sì pe orúkọ rẹ ní Immánúẹlì.   Òrí-àmọ àti oyin ni yíò ma   jẹ, kí ó lè mọ láti kọ ibi àti láti yan ire.   Nítorí kí ọmọ nã tó lè   mọ láti kọ ibi kí ó sì yan ire, ilẹ ti ìwọ kórìra yíò di ìkọsílẹ lọdọ ọba rẹ méjẽjì.   Olúwa yíò mú wá sórí   rẹ, àti sórí àwọn ènìyàn rẹ, àti sórí ilé bàbá rẹ, àwọn ọjọ tí kò tí ì wá láti ọjọ tí Efráímù ti lọ kúrò lọdọ Júdà, ọba Assíríà.   Yíò sì ṣe ní ọjọ nã tí Olúwa   yíò fẹ ẽmí sí eṣinṣin tí ó wà ní apá ìpẹkun Égíptì, àti sí oyin tí ó wà ní ilẹ Assíríà.   Wọn yíò sì wá, gbogbo wọn   yíò sì bà sínú àfonífojì ijù, àti sínú pàlàpálá òkúta, àti sí órí gbogbo ẹgún, àti sí órí ewéko gbogbo.   Ní ọjọ kannã ni Olúwa   yíò fa-irun pẹlú abẹ tí a yá, ti àwọn ti ìhà kejì odò nì, ti ọba Assíríà, orí, àti irun ẹsẹ; yíò sì run irùgbọn pẹlú.   Yíò sì ṣe ní ojọ nã, ènìyàn   kan yíò sì tọ ọmọ màlũ kan àti àgùtàn méjì;   Yíò sì ṣe, nítorí ọpọlọpọ   wàrà tí wọn yíò mú wá, yíò jẹ òrí-àmọ; nítorí òrí-àmọ àti oyin ni olúkúlùkù ẹni tí ó bá kù ní ãrin ilẹ nã yíò ma jẹ.   Yíò sì ṣe ní ọjọ nã, ibi   gbogbo yíò dí, ibi tí ẹgbẹrún àjàrà tí wà fún ẹgbẹrún owó fàdákà, èyí tí yíò di ti ẹwọn àti ẹgún.   Pẹlú ọfà àti ọrún ni ènìyàn   yíò wá ibẹ, nítorípé gbogbo ilẹ nã yíò di ẹwọn àti ẹgún.   Àti gbogbo òkè kékèké tí a   ó fi ọkọ tu, ẹrù ẹwọn àti ẹgún kì yíò de ibẹ; ṣùgbọn yíò jẹ fún dída màlũ lọ, àti títẹmọlẹ àwọn ẹran kékèké.  18   Krístì yíò jẹ bí òkúta ìkọsẹ àti àpáta ẹṣẹẸ wá Olúwa, kí ì ṣe àwọn oníyọjúsí àjẹẸ yí padà sí òfin àti sí ẹrí fun ìtọnàFi Isaiah 8 wé e. Ní ìwọn ọdún 559 sí 545 kí á tó bí Olúwa wa. Pẹlúpẹlù, ọrọ Olúwa wí fún mi pé: Ìwọ mú ìwé nlá kan, kí o sì kọwé sí inú rẹ pẹlú kálámù ènìyàn, níti Maher-ṣàlál-hàṣ-básì.   Èmi sì mú àwọn ẹlẹrĩ òtítọ   sọdọ mi láti ṣe ẹlẹrĩ, Ùríahàlùfã, àti Sekeríah ọmọkùnrin Jeberekíah.   Mo sì wọlé tọ wòlĩ obìnrin nì   lọ; ó sì lóyún ó sì bí ọmọkùnrin kan. Nígbànã ni Olúwa wí fún mi pé: Sọ orúkọ rẹ ní, Maherṣàlál-hàṣ-básì.   Nítorí kíyèsĩ i,ọmọnã kì yíò ní   òye láti ké, Bàbá mi, àti ìyá mi, kí a tó mú ọrọ Damáskù àti ìkógun Samáríà kúrò níwájú ọba Assíríà.   Olúwa sì tún wí fún mi, wípé:   Níwọn bí ènìyàn yí ti kọ omi   Ṣílóà tí nṣàn jẹjẹ sílẹ, tí wọn sì nyọ nínú Résínì àti ọmọkùnrin Remalíàh.   Njẹ nítorínã, kíyèsĩ i, Olúwa   nfà awọn omi odò wá sórí wọn, tí ó le tí ó sì pọ, àní ọba Assíríà àti gbogbo ògo rẹ; òun yíò sì wá sórí gbogbo ọnà odò rẹ, yíò sì gun orí gbogbo bèbè rẹ.   Òun yíò sì kọjá ní ãrin Júdà;   yíò ṣàn bò ó mọlẹ, yíò sì mù ú dé ọrùn; nína ìyẹ rẹ yíò sì kún ìbú ilẹ rẹ, A! Immánúẹlì.   Ẹ kó ara yín jọ, A! ẹyin   ènìyàn, a ó sì fọ yín tũtú; ẹ sì fi etí sílẹ gbogbo ẹyin ará orílẹ èdè jíjìnà; ẹ di ara yín ní àmùrè, a ó sì fọ yín tũtú; ẹ di ara yín ní àmùrè, a ó sì fọ yín tũtú.   Ẹ gbìmọ pọ, yíò sì di asán; ẹ   sọrọ nã, kì yíò sì dúró; nítorí Ọlọrun wà pẹlú wa.   Nítorí Olúwa wí báyĩ í fún   mi pẹlú ọwọ agbára, ó sì kọ mi kí nmá rìn ní ọnà ènìyàn yí, wípé:   Ẹ máṣe sọ pé, Ìdìmọ, sí   gbogbo awọn tí àwọn ènìyàn yí yio sọ pé, Ìdìmọ; bẹni ẹ máṣe bẹrù ìbẹrù wọn, ẹ má sì ṣe fòyà.   Ya Olúwa àwọn Ọmọ-ogun   tìkararẹ sí mímọ, kí ẹ sì jẹ kí ó jẹ ìbẹrù yín, sì jẹ kí ó ṣe ìfòyà yín.   Òun yíò sì wà fún ibi mímọ;   ṣùgbọn fún òkúta ìdìgbòlù, àti fún àpáta ẹṣẹ sí ilé Isráẹlì méjẽjì, fún ẹgẹ àti okùn dídẹ sí àwọn olùgbé Jerúsálẹmù.   Ọpọlọpọ nínú wọn yíò sì   kọsẹ wọn yíò sì ṣubú, a ó sì fọ wọn, a ó sì dẹ okùn fún wọn, a ó sì mú wọn.   Di ẹrí nã, fi èdìdì di òfin nã   lãrín àwọn ọmọ-ẹhìn mi.   Èmi yíò sì dúró de Olúwa,   tí o pa ojú rẹ mọ kúrò lára ilé Jákọbù, èmi ó sì wã.   Kíyèsĩ i, èmi àti àwọn ọmọ tí   Olúwa ti fi fún mi wà fún iṣẹ àmì àti fún iṣẹ ìyanu ní Isráẹlì láti ọdọ Olúwa àwọn Ọmọ-ogun wá, tí ngbé Òkè Síónì.   Nígbàtí wọn yíò bá sì wí   fún yín pe: Ẹ wá àwọn ẹmí tí nbá òkú lò, àti àwọn oṣó tí nké tí nsì nkùnkò ha yẹ kí orílẹ-èdè kí ó wá Ọlọrun wọn ju ki àwọn alãyè ma gbọ láti ọdọ òkú bí?   Sí òfin àti sí ẹrí; bí wọn kò bá   sì sọ gẹgẹbí ọrọ yí, ó jẹ nítorípé kò sí ìmọlẹ nínú wọn.   Wọn yíò sì kọjá lãrín rẹ   nínú ìnilára àti ebi; yíò sì ṣe pé nígbàtí ebi yíò pa wọn, wọn yíò ma kanra, wọn yíò sì fi ọba wọn àti Ọlọrun wọn ré, wọn yíò sì ma wo òkè.   Wọn yíò sì wo ilẹ wọn yíò sì   kíyèsĩ ìyọnu, àti òkùnkùn, ìṣújú ítorí àròkàn, a ó sì lé wọn lọ sínú òkùnkùn.  19   Isaiah sọrọ bí i MessiaÀwọn ènìyàn inú òkùnkùn yíò rí ìmọlẹnláA bí ọmọ kan fún waÒun yíò jẹ Ọmọ-Aládé Àlãfíà yíò sì jọba lórí ìtẹ-ọba DáfídìFi Isaiah 9 wé e. Ní ìwọn ọdún 559 sí 545 kí á tó bí Olúwa wa. Bíótilẹríbẹ, ìṣújú nã kì yíò rí gẹgẹbí ó tí wà ní ìbínú rẹ, nígbàtí ní ìṣãjú ó mú ìpọnjú wá sí ilẹ Sébúlónì jẹjẹ, àti ilẹ Náftálì, àti lẹhìnnã o mu ìpọnjú wá tí ó mú ni kẹdùn jùlọ nípa ọnà Òkun Pupa níhà ẹkùn Jordánì ní Gálílì àwọn orílẹ-èdè.   Àwọm ènìyàn tí wọn rìn ní   òkùnkùn ti rí ìmọlẹ nlá; àwọn tí ngbé ilẹ òjìji ikú, lórí wọn ni ìmọlẹ mọ sí.   Ìwọ ti mú orílẹ-èdè nì bí sí   i púpọ-púpọ, ìwọ sì sọ ayọ di púpọwọn nyọ níwájú rẹ gẹgẹbí ayọ ìkórè, àti bí ènìyán ti í yọ nígbàtí wọn bá pín ìkógun.   Nítorí ìwọ ṣẹ àjàgà ìnira rẹ,   àti ọpá èjìká rẹ, ọgọ aninilára rẹ.   Nítorí gbogbo ìjà àwọn ológun   ni ó wà pẹlú ariwo rúdurùdu, àti aṣọ tí a yí nínú ẹjẹ; ṣùgbọn èyí yíò jẹ fún ìjóná àti igi iná.   Nítorí a bí ọmọ kan fún wa, a   fi ọmọkùnrin kan fún wa; ìjọba yíò sì wà ní èjìká rẹ; a ó sì ma pe orúkọ rẹ ní, Ìyanu, Olùdámọràn, Ọlọrun Alágbára, Bàbá Ayérayé, Ọmọ-Aládé Àlãfíà.   Níti ìbísí ìjọba rẹ àti àlãfíà   kò sí òpin, lórí ìtẹ Dáfídì, àti lórí ìjọba rẹ láti má a tọ ọ, àti láti fi ìdí rẹ múlẹ pẹlú ìdájọ àti pẹlú àìsègbè láti ìsisìyí lọ, àní títí láé. Ìtara Olúwa àwọn Ọmọ-ogun yíò ṣe èyí.   Olúwa rán ọrọ rẹ sí Jákọbù   ó sì ti bà lé Isráẹlì.   Gbogbo ènìyàn yíò sì mọ,   àní Efráímù àti àwọn olùgbé Samáríà, tí nwí nínú ìgbéraga àti líle àyà pé:   Awọn bíríkì ṣubù lu ilẹ,   ṣùgbọn àwa ó fi òkúta gbígbẹ mọ ọ; a gé igi síkámórè lu ilẹ, ṣùgbọn a ó fi igi kédárì pãrọ wọn.   Nítorínã ni Olúwa yíò gbé   àwọn aninilára Résínì dìde sí i, yíò sì da àwọn ọtá rẹ pọ;   Àwọn ará Síríà níwájú àti   àwọn Filístínì lẹhìn; wọn yíò sì jẹ Isráẹlì run pẹlú ẹnu ṣíṣí. Fún gbogbo èyí ìbínú rẹ kò yí kúrò, ṣùgbọn ọwọ rẹ nà jáde síbẹ.   Nítorí àwọn ènìyàn nã   kò yípadà sí ẹni tí ó lù wọn, bẹni wọn kò wá Olúwa àwọn Ọmọ-ogun.   Nítorínã ni Olúwa yíò gé   kúrò ní Isráẹlì orí àti ìrú, ẹka igi àti koríko-odò ní ọjọ kan.   Àgbà, òun ni orí; àti wòlĩ tí   nkọ ni ní èké, òun ni ìrù.   Nítorí àwọn olórí ènìyàn yí   mú wọn ṣìnà; àwọn tí a sì tọ sí ọnà nípa àwọn wọnyí ni a parun.   Nítorínã ni Olúwa kì yíò ṣe   ní ayọ nínú àwọn ọdọ-ọmọkùnrin wọn, bẹni kì yíò ṣãnú fún àwọn aláìníbaba àti opó wọn; nítorí olúkúlùkù wọn jẹ àgàbàgebè àti olùṣe búburú, olúkúlùkù ẹnu sì nsọ wèrè. Fún gbogbo èyí ìbínú rẹ kò yí kúrò, ṣùgbọn ọwọ rẹ nà jáde síbẹ.   Nítorí ìwà-búburú njó bí   iná; yíò jó ẹwọn àti ẹgún run, yíò sì ràn nínú pàntírí igbó, wọn yíò sì gòkè lọ bí gbígbé sókè ẽfín.   Nípa ìbínú Olúwa àwọn   Ọmọ-ogun ni ilẹ fi ṣókùnkùn, àwọn ènìyàn yíò dàbí igi iná; ẹnìkan kì yíò dá arákùnrin rẹ sí.   Òun yíò sì jájẹ ní ọwọ ọtún   ebi yíò sì pa á; òun yíò sì jẹ ní ọwọ òsì wọn kì yíò sì yó; wọn yíò jẹ olúkúlùkù ènìyàn ẹran-ara apá rẹ   Mánássè, Efráímù; àti   Efráímù, Mánássè; àwọn méjẽjì yíò dojúkọ Júdà. Fún gbogbo èyí ìbínú rẹ kò yí kúrò, ṣùgbọn ọwọ rẹ nà jáde síbẹ.  20   Íparun Assíríà jẹ àpẹrẹ ìparun ti àwọn ènìyàn búburú ní ìgbà Bíbọ ÈkejìÀwọn ènìyàn díẹ ni a ó fi sílẹ lẹhìn tí Olúwa bá tún wáÌyókù Jákọbù yíò padà ní ọjọ nãFi Isaiah 10 wé e. Ní ìwọn ọdún 559 sí 545 kí á tó bí Olúwa wa. Ègbé ni fún àwọn tí npàṣẹ àìṣòdodo, àti tí wọn nkọ ìbànújẹ tí wọn ti lànà;   Láti yí aláìní kúrò ní ìdájọ,   àti láti mú ohun ẹtọ kúrò lọwọ tálákà ènìyàn mi, kí àwọn opó lè di ìjẹ wọn, àti kí wọn bá lè ja aláìníbaba ní olè!   Kíni ẹyin yíò sì ṣe lọjọ   ìbẹwò, àti ní ìdáhóró tí yíò ti òkèrè wá? Tani ẹyin yíò sá tọ fún ìrànlọwọ? Níbo ni ẹyin yíò sì fi ògo yín sí?   Láìsí èmi wọn yíò tẹríba lábẹ   àwọn ẹlẹwọn, wọn yíò sì ṣubú lábẹ àwọn tí a pa. Fún gbogbo èyí ìbínú rẹ kò yí kúrò, ṣùgbọn ọwọ rẹ nà jáde síbẹ.   A! Ássíríà, ọgọ ìbínú mi, àti   ọpá ọwọ wọn ni ìrúnú wọn.   Èmi ó rán an sí orílẹ-èdè   àgàbàgebè, àti sí àwọn ènìyàn ìbínú mi ni èmi ó pàṣẹ kan láti ko ìkógun, àti láti mú ohun ọdẹ, àti láti tẹ wọn mọlẹ bí ẹrẹ ní ìgboro.   Ṣùgbọn òun kò rò bẹ, bẹni   ọkàn rẹ kò rò bẹ; ṣùgbọn ó wà ní ọkàn láti parun àti láti gé orílẹ-èdè kúrò kĩ ṣe díẹ.   Nítorí ó wípé: Ọba kọ ni   àwọn ọmọ-aládé mi ha j ẹ pátápátá bí?   Kálnò kò ha dàbí Karkemíṣì?   Hámátì kò ha dàbí Arpádì? Samáríà kò ha dàbí Damáskù?   Gẹgẹbí ọwọ mi ti dá àwọn   ìjọba àwọn ère nì, ère èyí tí ó ju ti Jerúsálẹmù àti ti Samáríà lọ;   Èmi kì yíò ha, bí èmi ti ṣe sí   Samáríà àti àwọn ère rẹ, ṣe bẹ sí Jerúsálẹmù àti àwọn ère rẹ bí?   Nítorí-èyi yíò sì ṣe pé nígbàtí   Olúwa ti ṣe gbogbo iṣẹ rẹ lórí Òkè Síónì àti lórí Jerúsálẹmù, èmi yíò bá èso àyà líle ọba Assíríà wí, àti ògo ìwọ gíga rẹ.   Nítorí ó wípé: Nípa agbára   ọwọ mi àti nípa ọgbọn mi ni èmi ti ṣe àwọn ohun wọnyí; nítorí èmi mòye; èmi sì ti mú àlà àwọn ènìyàn kúrò, èmi sì ti jí ìṣura wọn, èmi sì ti sọ àwọn olùgbé nã kalẹ bí alágbára ọkùnrin;   Ọwọ mi sì ti rí bí ìtẹ ẹyẹ kan   ọrọ àwọn ènìyàn; àti gẹgẹbí ẹní pé ẹnìkan nkó ẹyin tí ó kù jọ ní èmi ti kó gbogbo ayé jọ; kò sí ẹni tí ó gbọn ìyẹ, tàbí tí ó ya ẹnu, tàbí tí ó dún.   Àáké ha lè fọnnu sí ẹni tí nfi   í la igi? Ayùn ha lè gbé ara rẹ ga sí ẹni tí nmì í? Bí ẹni pé ọgọ lè mi ara rẹ sí àwọn tí ó gbé e sókè, tàbí bí ẹni pé ọpá lè gbé ara rẹ sókè bí ẹni pé kì í ṣe igi!   Nítorínã ni Olúwa, Olúwa   àwọn Ọmọ-ogun, yíò rán sí ãrinàwọn tirẹ tí ó sanra, rírù; àti lábẹ ògo rẹ yíò dá jíjó kan bí jíjó iná.   Ìmọlẹ Isráẹlì yíò sì jẹ iná, àti   Ẹní Mímọ rẹ yíò jẹ ọwọ-iná, yíò sì jò yíò sì jẹ ẹgún rẹ àti ẹwọn rẹ run ní ọjọ kan;   Yíò sì jó ògo igbó rẹ run,   àti pápá oko eleso rẹ, àti ọkàn àti ara; wọn yíò sì dàbí ìgbà tí ọlọpágún bá dákú.   Ìyókù igi igbó rẹ yíò sì jẹ   díẹ, tí ọmọdé yíò lè kọwé wọn.   Yíò sì ṣe ní ọjọ nã, tí ìyókù   Isráẹlì, àti irú àwọn tí ó sálà ní ilé Jákọbù, kì yíò tún dúró ti ẹni tí ó lù wọn mọ, ṣùgbọn wọn yíò duro ti Olúwa, Ẹní Mímọ Isráẹlì, ní òtítọ.   Àwọn ìyókù yíò padà, bẹni,   àní àwọn ìyókù ti Jákọbù, sí Ọlọrun alágbára.   Nítorí bí ènìyàn rẹ Isráẹlì   bá dàbí iyanrìn òkun, síbẹ ìyókù nínú wọn yíò padà; àṣẹ ìparun nã yíò kún àkúnwọ-sìlẹ nínú òdodo.   Nítorí Olúwa Ọlọrun àwọn   Ọmọ-ogun yíò ṣe ìparun, àní ìpinnu ní ilẹ gbogbo.   Nítorínã, báyĩ ni Olúwa   Ọlọrun àwọn Ọmọ-ogun wí: A! ẹyin ènìyàn mi tí ngbé Síónì, ẹ má bẹrù àwọn ará Assíríà; òun yíò lù ọ pẹlú ọgọ, yíò sì gbé ọpá rẹ sókè sí ọ, gẹgẹbí irú ti Égíptì.   Nítorí níwọn ìgbà díẹ kíún,   ìrunú yíò sì tan, àti ìbínú mi nínú ìparun wọn.   Olúwa àwọn Ọmọ-ogun   yíò sì gbé pàṣán kan sókè fún un gẹgẹbí ìpakúpa ti Mídíánì ní àpáta Órébù; àti gẹgẹbí ọgọ rẹ sójú òkun, bẹni yíò gbé e sókè gẹgẹbí irú ti Égíptì.   Yíò sì ṣe ní ọjọ nã tí a ó gbé   ẹrù rẹ kúrò ní èjìká rẹ, àti àjàgà rẹ kúrò ní ọrùn rẹ, a ó sì pa àjàgà nã run nítorí yíyàn ní àmì òróró.   Òun ti dé sí Aíátì, òun ti   kọjá sí Mígrónì; ní Míkmaṣì ni òun ti ko ẹrù-ogun rẹ jọ sí.   Wọn ti rékọjá ọnà nã; wọn ti   gba ibùwọ wọn ní Gébà; Rámà bẹrù; Gíbéà ti Saulù ti sá.   Gbé ohùn rẹ sókè, A! ọmọbìnrin   Gállímù; mú kí á gbọ ọ de Láíṣì, A! òtòṣì Anatótì.   A yọ Madménà nípò; àwọn   olùgbé Gébímù kó ara wọn jọ láti sá.   Yíò dúró síbẹ ní Nóbù ní   ọjọ nã; òun yíò sì mi ọwọ rẹ sí òkè gíga ọmọbìnrin Síónì, òkè kékeré Jerúsálẹmù.   Kíyèsĩ i, Olúwa, Olúwa   àwọn Ọmọ-ogun yíò wọn ẹka pẹlú ẹrù; àti àwọn tí ó ga ní ìnà ni ó gé kúrò; àti àwọn agbéraga ni a ó rẹ sílẹ.   Òun yíò sì gé pàntírí igbó   lu ilẹ pẹlú irin, Lẹbánọnì yíò sì ṣubú nípa alágbára kan.  21   Kùkùté Jéssè Krístì yíò ṣe ìdájọ ní òdodoÌmọ Ọlọrun yíò bò ayé ní Ẹgbẹrún-ọdúnOlúwa yíò gbé ọpágun sókè yíò sì kó Isráẹlì jọFi Isaiah 11 wé e. Ní ìwọn ọdún 559 sí 545 kí á tó bí Olúwa wa. Ọpa kan yíò sì jáde láti inú kùkùté Jéssè wá, ẹka kan yíò sì hù jáde láti inú gbòngbò rẹ.   Ẹmí Olúwa yíò sì bà lée, ẹmí   ọgbọn àti òye, ẹmí ìgbìmọ àti agbára, ẹmí ìmọràn àti ìbẹrù Olúwa;   Yíò sì ṣe é ní òye tãrà ní ìbẹrù  Olúwa; òun kì yíò sì dájọ nípa ìrí ojú rẹ, bẹni kì yíò dájọ nípa gbígbọ etí rẹ.   Ṣùgbọn pẹlú òdodo ni yíò ṣe   ìdájọ àwọn tálákà, yíò sì báni wi pelu ìṣòtítọ fún àwọn ọlọkàn tútù ayé; òun yíò sì lu ayé pẹlú ọgọ ẹnu rẹ, àti pẹlú ẽmí àwọn ètè rẹ ni òun yíò sì pa àwọn ènìyàn búburú.   Òdodo yíò sì jẹ àmùrè ẹgbẹ   rẹ, àti ìsọtítọ àmùrè inú rẹ.   Ìkọkò pẹlú yíò ma bá ọdọàgùtàn   gbé, ẹkùn yíò sì dùbúlẹ pẹlú ọmọ ewúrẹ, àti ọmọ màlũ àti ọmọ kìnìún àti ẹgbọrọ ẹran àbọpa papọ; ọmọ kékeré kan yíò sì ma dà wọn.   Àti màlũ àti béárì yíò sì ma   jẹ; àwọn ọmọ wọn yíò dùbúlẹ pọ; kìnìún yíò sì jẹ koríko bí màlũ.   Ọmọ ọmú yíò sì ṣiré ní ihò   pãmọlẹ, ọmọ tí a já lẹnu-ọmú yíò sì fi ọwọ rẹ sí ihò gùnte.   Wọn kì yíò panilára bẹni wọn   kì yíò panirun ní gbogbo òkè mímọ mi, nítorí ayé yíò kún fún ìmọ Olúwa, gẹgẹbí omi ti bò ojú òkun.   Àti ní ọjọ nã kùkùté Jéssè   kan yíò wà, tí yíò dúró fún òpágun àwọn ènìyàn; òun ni àwọn Kèfèrí yíò wá rí; ìsimi rẹ yíò sì ní ògo.   Yíò sì ṣe ní ọjọ nã tí Olúwa   yíò tún nawọ rẹ ní ìgbà èkejì láti gba àwọn ènìyàn rẹ ìyókù padà tí yíò kù, láti Assíríà, àti láti Égíptì, àti láti Pátrósì, àti láti Kúṣì, àti láti Elámù, àti láti Ṣínárì, àti láti Hámátì, àti láti àwọn erékùṣù òkun.   Òun yíò sì gbé ọpágun kan   dúró fún àwọn orílẹ-èdè, yíò sì gbá àwọn àṣàtì Isráẹlì jọ, yíò sì kó àwọn tí a túká ní Júdà jọ láti igun mẹrin ayé wá.   Ìlara Efráímù yíò lọ kúrò   pẹlú, àwọn ọtá Júdà ni a ó sì gé kúrò; Efráímù kì yíò ṣe ìlara Júdà, Júdà kì yíò sì bá Efráímù nínú jẹ.   Ṣùgbọn wọn yíò sì fò mọ   èjìká àwọn Filístínì síhà ìwọoòrùn; wọn yíò jùmọ ba àwọn ti ìlà-oòrùn jẹ; wọn yíò sì gbé ọwọ wọn le Édómù àti Móábù; àwọn ọmọ Ámọnì yíò sì gbọràn sí wọn lẹnu.   Olúwa yíò sì pa ahọn òkun   Égíptì run tũtú; pẹlú ẹfũfù líle rẹ yíò sì mi ọwọ rẹ lórí odò nã, ti yíò pín in sí odò ṣíṣàn méje, tí àwọn ènìyàn yíò sì lã kọjá lórí ilẹ gbígbẹ.   Ọnà òpópó kan yíò sì wà   fún ìyókù àwọn ènìyàn rẹ tí yíò kù, láti Assíríà, gẹgẹbí ó ti rí fún Isráẹlì ní ọjọ tí ó gòkè jáde kúrò ní ilẹ Égíptì.  22   Ní ọjọ ẹgbẹrún ọdún gbogbo ènìyàn yíò yin OlúwaÒun yíò gbé ní ãrín wọnFi Isaiah 12 wé e. Ní ìwọn ọdún 559 sí 545 kí á tó bí Olúwa wa. Àti ní ọjọ nã ìwọ ó wípé: A! Olúwa, èmi yíò yìn ọ; bíótilẹjẹpé ìwọ bínú sí mi ìbínú rẹ ti yí kúrò, ìwọ sì tù mí nínú.   Kíyèsĩ i, Ọlọrun ni ìgbàlà mi;   èmi ó gbẹkẹlé e, èmi kì yíò sì bẹrù; nítorí Olúwa Jèhófàh ni agbára mi àti orin mi; òun pẹlú ti di ìgbàlà mi.   Nítorínã, pẹlú ayọ ni ẹyin  yíò fa omi jáde láti inú kànga ìgbàlà wá.   Ní ọjọ nã ni ẹyin yíò sì wípé:   Yin Olúwa, képe orúkọ rẹ, sọ àwọn ìṣe rẹ lãrín àwọn ènìyàn, múu wa sí ìrantí pé orúkọ rẹ ni a gbé lékè.   Kọrin sí Olúwa; nítorí ó ti ṣe   àwọn ohun dídára; èyí di mímọ ní gbogbo ayé.   Kígbe sóde kí o sì hó, ìwọ   olùgbe Síónì; nítorí ẹni títóbi ni Ẹní Mímọ Isráẹlì ní ãrin rẹ.  23   Ìparun Bábílọnì jẹ irú ìparun ní ìgbà Bíbọ ÈkejìYíò jẹ ọjọ ìbínú àti ẹsanBábílọnì ayé yíò ṣubú títí láéFi Isaiah 13 wé e. Ní ìwọn ọdún 559 sí 545 kí á tó bí Olúwa wa. Àjàgà Bábílọnì, èyí tí Isaiah ọmọ Ámósì ọkùnrin rí.   Ẹ gbé ọpágun sókè lórí òkè   gíga, ẹ gbé ohùn ga sí wọn, ẹ ju ọwọ, kí wọn bá lè lọ sínú ẹnu-odi àwọn ọlọlá.   Èmi ti pàṣẹ fún àwọn tèmi tí   a yà sí mímọ, èmi ti pe àwọn alágbára mi pẹlú, nítorí ìbínú mi kò sí lórí àwọn tí nyọ nínú ọlánlá mi.   Ariwo ọpọlọpọ lórí òkè gíga   gẹgẹbí ti ènìyàn púpọ, ariwo rúdurùdu ti ìjọba àwọn orílẹèdè tí a kójọ pọ, Olúwa àwọn Ọmọ-ogun gbá ogun àwọn ọmọ ogun jọ.   Wọn ti orílẹ èdè òkèrè wá,   láti ìpẹkun ọrun, bẹni, Olúwa, àti ohun-èlò ìbínú rẹ, láti pa gbogbo ilẹ run.   Ẹ hó, nítorí ọjọ Olúwa kù sí   dẹdẹ; yíò dé bí ìparun láti ọdọ Olódùmarè wá.   Nítorínã gbogbo ọwọ yíò rọ,   àyà olúkúlùkù ènìyàn yíò já;   Wọn ó sì bẹrù; ìrora àti   ìrora-ọkàn yíò dì wọn mú; ẹnu yíò yà ẹnìkan sí ẹnìkejì rẹ; ojú wọn yíò dàbí ọwọ-iná.   Kíyèsĩ i, ọjọ Olúwa mbọwá, ó   ní ibi àti pẹlú ìkọnnú àti ìbínú gbígbóná, láti sọ ilẹ nã di ahoro; òun yíò sì pa àwọn ẹlẹṣẹ run kúrò nínú rẹ.   Nítorí àwọn ìràwọ ọrun àti   ìṣùpọ-ìràwọ inú rẹ kì yíò tan ìmọlẹ wọn; ọrùn yíò ṣòkùnkùn ní ìjádelọ rẹ, òṣùpá kì yíò sì mú kì ìmọlè rẹ tàn.   Èmi ó sì fi ayé jìyà fún ibi,   àti àwọn ènìyàn búburú fún àìṣedẽdé wọn; èmi ó mú kí ìgbéraga àwọn agbéraga kí ó mọ, èmi ó sì rẹ ìréra àwọn ènìyàn tí ó banilẹrù sílẹ.   Èmi yíò mú kí ènìyàn kan   ṣọwọn ju wúrà dídára; àní ènìyàn kan ju wúrà Ófírì dáradára.   Nítorínã, èmi ó mú àwọn   ọrun mì-tìtì, ilẹ ayé yíò sì ṣípò rẹ padà, nínú ìbínú Olúwa àwọn Ọmọ-ogun, àti ní ọjọ ìbínú gbígbóná rẹ.   Yíò sì dàbí abo àgbọnrín tí   à nlépa, àti bí àgùntàn tí ẹnìkan kò gbájọ; olúkúlùkù wọn yíò sì yípadà sí ènìyàn rẹ, olúkúlùkù yíò sì sálọ sí ilẹ rẹ.   Gbogbo ẹni tí ó bá gbéraga   ni a ó tanù; bẹni, gbogbo ẹni tí ó bá da ara pọ mọ àwọn ènìyàn búburú ni yíò sì ṣubú nípa idà.   Àwọn ọmọ wọn, ni a ó fọ   tũtú ní ójú ara wọn pẹlú; a ó sì kó wọn ní ilé, a ó sì fi agbára mú àwọn aya wọn.   Kíyèsĩ i, èmi ó gbé àwọn ará   Médíà dìde sí wọn, tí kì yíò ka fàdákà àti wúrà sí, tí kì yíò sì ní inú dídùn sí i.   Ọrún wọn pẹlú yíò fọ àwọn   ọdọmọkùnrin tũtú; wọn kì yíò sì ṣe ãnú fún èso inú; ojú wọn kì yíò dá ọmọdé sí.   Àti Bábílọnì, ògo ìjọba   gbogbo, ẹwà ìtayọ Káldéà, yíò dàbí ìgbà tí Ọlọrun bí Sódómù àti Gòmórrà ṣubú.   A kì yíò tẹ ẹ dó mọ, bẹni a   kì yíò sì gbé ibẹ mọ láti ìran dé ìran: bẹni àwọn ará Arábíà kì yíò pàgọ níbẹ mọ; bẹni àwọn olùṣọ-àgùntàn kì yíò kọ agbo wọn níbẹ mọ.   Ṣùgbọn ẹranko ìgbẹ yíò   dùbúlẹ níbẹ; ilé wọn yíò sì kún fún àwọn ẹdá tí nké; àwọn òwìwí yíò sì ma gbé ibẹ, àwọn ọrọ yíò sì ma jó níbẹ.   Àwọn ẹranko ìgbẹ ti àwọn   érékùṣù yíò sì kígbe ní àwọn ilé ahoro wọn, àti drágónì nínú àwọn ãfin wọn tí ó jọjú; ìgbà rẹ sì súnmọ etílé, a kì yíò sì fa ọjọ rẹ gún. Nítorí èmi yíò pa á run kíákíá; bẹni, nítorí èmi yíò ní ãnú sí àwọn ènìyàn mi, ṣùgbọn àwọn ènìyàn búburú yíò parun.  24   A ó ko Isráẹlì jọ yíò sì gbádùn ìsimi ẹgbẹrún ọdúnA sọ Lúsíférì sóde kúrò ní ọrun fún ìṣọtẹIsráẹlì yíò yọ ayọ ìṣẹgun lórí Bábílọnì ayéFi Isaiah 14 wé e. Ní ìwọn ọdún 559 sí 545 kí á tó bí Olúwa wa. Nítorí Olúwa yíò ṣãnú fún Jákọbù, yíò sì tún yan Isráẹlì, yíò sì mú wọn gbé ilẹ wọn; àwọn àlejò yíò sì dàpọ mọ wọn, wọn yíò sì faramọ ilé Jákọbù.   Àwọn ènìyàn yíò sì mú   wọn, wọn yíò sì mú wọn wá sí ãyè wọn; bẹni, láti ona jijin títí de ìkangun ayé; wọn yíò sì padà sí àwọn ilẹ ìlérí wọn. Ará ilé Isráẹlì yíò sì ní wọn, ilẹ Olúwa yíò sì wà fún àwọn ìránṣẹkùnrin àti àwọn ìránṣẹ-bìnrin; àwọn tí ó ti kó wọn ní ìgbèkun ni wọn yíò kó ní ìgbèkun; wọn yíò sì ṣe àkóso aninilára wọn.   Yíò sì ṣe ní ọjọ nã tí Olúwa   yíò fún ọ ní ìsimi, kúrò nínú ìrora-ọkàn rẹ, àti kúrò nínú ìjáyà rẹ, àti kúrò nínú oko-ẹrú líle níbi tí a ti mú ọ sìn.   Yíò sì ṣe ní ọjọ nã, ni ìwọ, yio   fi ọba Bábílọnì ṣe ẹfẹ yí, tí ìwọ yíò sì wípé: Aninilára nì ha ti ṣe dákẹ, ìlú nlá wúrà dákẹ!   Olúwa ti ṣẹ ọpá olùṣebúburú,   ọpá-aládé àwọn alákọso.   Ẹni tí ó fi ìbínú lu àwọn ènìyàn   láì dáwọ duró, ẹni tí ó fi ìbínú ṣe àkóso àwọn orílẹ-èdè, ni à nṣe inúnibíni sí, láé dẹkun.   Gbogbo ayé wà ní isimi, wọn   sì gbé jẹ; wọn bú jáde nínú orin kíkọ.   Bẹni, àwọn igi fírì nyọ sí ọ,   àti igi kédárì ti Lébánọnì pẹlú, wípé: Láti ìgbà tí ìwọ ti dùbúlẹ kò sí agégi tí ó tọ wá wá.   Ọrun àpãdì láti ìsàlẹ wá mì   fún ọ láti pàdé rẹ ní àbọ rẹ; ó rú àwọn òkú dìde fún ọ, àní gbogbo àwọn alákọso ayé; ó ti gbé gbogbo ọba àwọn orílẹ-èdè dìde kúrò lórí ìtẹ wọn.   Gbogbo wọn yíò dáhùn   wọn ó sì wí fún ọ pé: Ìwọ pẹlú ti di àìlera gẹgẹbí àwa bí? Ìwọ ha dàbí àwa bí?   Ògo rẹ ni a ti sọkalẹ sí ibójì;   a kò gbọ ariwo dùrù rẹ; ekòló ti tàn sí ábẹ rẹ, ìdin sì bò ọ mọ ilẹ.   Báwo ni ìwọ ti ṣe ṣubú   láti ọrun wá, A! Lúsíférì, ìràwọ òwúrọ! A gé ọ lu ilẹ, èyí tí ó sọ àwọn orílẹ-èdè di aláìlágbára!   Nítorí ìwọ ti wí ní ọkàn rẹ:   Èmi yíò gòkè lọ sí ọrun, èmi yíò gbé ìtẹ mi ga kọjá àwọn ìràwọ Ọlọrun; èmi yíò jòkó pẹlú lórí òkè ìjọ ènìyàn, ní ìhà àríwá;   Èmi yíò gòkè kọjá àwọsánmà   gíga; èmi yíò dàbí Ọgá-ògo Jùlọ.   Síbẹ a ó mú ọ sọkalẹ sí ọrun   àpãdì, sí awọn ìhà ihò nã.   Àwọn tí ó rí ọ yíò tẹjúmọ   ọ, wọn yíò sì ronú rẹ, wọn yíò sì wípé: Èyí ha nì ọkùnrin nã tí ó mú ayé wárìrì, tí ó mi àwọn ìjọba tìtì?   Tí ó sọ ayé dàbí ijù, tí ó sì pa   ìlú rẹ run, tí kò sì ṣí ilé àwọn òndè rẹ?   Gbogbo ọba àwọn orílẹ-èdè,   bẹni, gbogbo wọn, dùbúlẹ nínú ògo, olúkúlùkù nínú ilé rẹ.   Ṣùgbọn ìwọ ni a gbé sọnù   kúrò níbi ibojì rẹ bí ẹka ìríra, àti ìyókù àwọn tí a pa, tí a fi idà gún ní àgúnyọ, tí nsọkalẹ lọ sí ihò òkúta; bí òkú tí a tẹ mọlẹ.   A kì yíò sin ọ pọ pẹlú wọn,   nítorí tí ìwọ ti pa ilẹ rẹ run o sì ti pa àwọn ènìyàn rẹ; irú-ọmọ àwọn olùṣe búburú ni a kì yíò dárúkọ láéláé.   Múra ibi pípa fún àwọn ọmọ   rẹ nítorí àìṣedẽdé àwọn bàbá wọn, kí wọn kí ó má bá dìde, tàbí kí wọn ní ilẹ nã, tàbí kí wọn fi ìlú-nlá kún ojú ayé.   Nítorí èmi yíò dìde sí   wọn, ni Olúwa àwọn Ọmọ-ogun wí, èmi yíò sì gé orúkọ kúrò ní Bábílọnì, àti ìyókù, àti ọmọkùnrin, àti ọmọ dé ọmọ, ni Olúwa wí.   Èmi yíò sì ṣe é ní ilẹníní fún   ọrẹ, àti àbàtà omi; èmi yíò sì fi ọwọ ìparun gbá a, ni Olúwa àwọn Ọmọ-ogun wí.   Olúwa àwọn Ọmọ-ogun ti   búra, wípé: Dájúdájú gẹgẹbí mo ti gbèrò, bẹni yíò rí; gẹgẹbí mo ti pinnu, bẹni yíò sì dúró   Pé èmi ó mú àwọn ará Assíríà   ní ilẹ mi wá, àti lórí òkè mi ni èmi yíò tẹ ẹ mọlẹ lábẹ àtẹlẹsẹ; nígbànã ni àjàgà rẹ yíò kúrò lára wọn, àti ẹrù rẹ kúrò ní èjìká wọn.   Èyí ni ìpinnu tí a pinnu lórí   gbogbo ayé; èyí sì ni ọwọ tí a nà jáde lórí gbogbo orílẹ-èdè.   Nítorí Olúwa àwọn Ọmọogun   ti pinnu, tani yíò sì sọ ọ dí asán? Ọwọ rẹ sì nà jáde, tani yíò sì dá a padà?   Ní ọdún tí ọba Áhásì kú ni   ìnira yí.   Ìwọ máṣe yọ, gbogbo   Filistia, nítorí pàṣán ẹnití ó nà ọ ti ṣẹ; nítorí láti inú gbòngbò ejò ni gùnte kan yíò jáde wá, irúọmọ rẹ yíò sì jẹ ejò iná tí nfò.   Àkọbí àwọn tálákà yíò sì   jẹ, àwọn aláìní yíò sì dùbúlẹ láìléwu; èmi yíò sì pa gbòngbò rẹ pẹlú ìyàn, òun yíò sì pa ìyókù rẹ.   Hu, A! ẹnu-odi; kígbe, A!   ílú; ìwọ, gbogbo Filistia, ti di yíyọ; nítorí ẽfín yíò ti àríwá jáde wá, ẹnìkan kì yíò sì dá wà ní àkókò yíyàn rẹ.   Èsì wo ni a ó fi fún àwọn   ìránṣẹ àwọn orílẹ-èdè? Pé Olúwa ti tẹ Síónì dó, tálákà nínú àwọn ènìyàn rẹ yíò sì gbàgbọ nínú rẹ.  25   Nífáì nyọ nínú ìṣe kedereÀwọn ìsotẹlẹ Ìsáíàh yíò yéni ní àwọn ọjọ ìkẹhìnÀwọn Jũ yíò padà láti Bábílọnì, wọn yíò kan Messia mọ àgbélèbú, a ó sì tú wọn ká a ó sì jẹ wọn níyàA ó mú wọn padà sípò nígbàtí wọn bá gbàgbọ nínú MessiaÒun yíò wá níṣãjú ní ẹgbẹta ọdún lẹhìn t í Léhì f i Jerúsálẹmù sílẹÀwọn ará Nífáì pa òfin Mósè mọ wọn sì gbàgbọ nínú Krístì, ẹni tí ó jẹ Ẹní Mímọ Isráẹlì. Ní ìwọn ọdún 559 sí 545 kí á tó bí Olúwa wa. Nísisìyí èmi, Nífáì, sọrọ díẹ nípa àwọn ọrọ èyí tí mo ti kọ, èyí tí a ti sọ nípa ẹnu Isaiah. Nítorí kíyèsĩ i, Isaiah sọ àwọn ohun púpọ tí ó le fún púpọ nínú àwọn ènìyàn mi láti mọ; nítorí wọn kò mọ nípa irú sísọ-tẹlẹ ni ãrín àwọn Jũ.   Nítorí èmi, Nífáì, kò tí ì kọ   wọn ní ọpọlọpọ ohun nípa íṣe àwọn Jũ; nítorí àwọn iṣẹ wọn jẹ àwọn iṣẹ òkùnkùn, àwọn ìṣe wọn sì jẹ àwọn ìṣe ẹgbin.   Nítorí-èyi, mo kọwé sí àwọn   ènìyàn mi, sí gbogbo àwọn wọnnì tí yíò gba àwọn ohun wọnyí tí mo kọ lẹhìn èyí, kí wọn lè mọ ìdájọ Ọlọrun, pé kí wọn wá sórí gbogbo orílẹ-èdè, gẹgẹbí ọrọ nã èyí tí ó ti sọ.   Nítorí-èyi, ẹ fetísílẹ, A! ẹyin   ènìyàn mi, tí ó jẹ ti ará ilé Isráẹlì, kí ẹ sì fi etí sí àwọn ọrọ mi; nítorí bí àwọn ọrọ Isaiah kò bá tilẹ ṣe kedere sí yín, bíótilẹríbẹ wọn ṣe kedere sí gbogbo àwọn wọnnì tí ó kún fún ẹmí ìsọtẹlẹ. Ṣùgbọn mo fi ìsọtẹlẹ kan fún yín, gẹgẹbí ẹmí èyí tí mbẹ nínú mi; nítorí-èyi èmi yíò sọtẹlẹ gẹgẹbí ìṣe kedere èyí tí ó ti wà pẹlú mi láti ìgbà tí mo ti jáde kúrò ní Jerúsálẹmù pẹlú bàbá mi; nítorí kíyèsĩ i, ọkàn mi yọ ní ìṣe kedere sí àwọn ènìyàn mi, kí wọn lè kọ èkọ.   Bẹni, ọkàn mi sì yọ nínú   àwọn ọrọ Isaiah, nítorí mo jáde wá láti Jerúsálẹmù, ojú mi sì ti kíyèsĩ àwọn ohun ti àwọn Jũ, mo sì mọ pé àwọn Jũ mọ àwọn ohun ti awọn wòlĩ, kò sì sí àwọn ènìyàn míràn tí ó mọ àwọn ohun tí a sọ sí àwọn Jũ bí àwọn, àfi tí ó bá jẹ pé a kọ wọn ní irú ọnà àwọn ohun àwọn Jũ.   Ṣùgbọn kíyèsĩ i, èmi, Nífáì, kò   tí ì kọ àwọn ọmọ mí ní irú ọnà àwọn Jũ; ṣùgbọn kíyèsĩ i, èmi, tìkarãmi, ti gbé ní Jerúsálẹmù, nítorí-èyi mo mọ nípa àwọn agbègbè rẹ yíká; mo sì ti ṣe ìrántí sí àwọn ọmọ mi nípa ìdájọ Ọlọrun, èyí tí ó ti ṣe lãrín àwọn Jũ, sí àwọn ọmọ mi, gẹgẹbí gbogbo èyí tí Isaiah ti sọ, èmi kò sì kọ wọn.   Ṣùgbọn kíyèsĩ i, èmi ntẹ síwájú   pẹlú ìsọtẹlẹ tèmi, gẹgẹbí ìṣe kedere mi; ní èyí tí mo mọ pé ẹnìkan kò lè ṣe àṣìṣe; bíótilẹríbẹ, ní àwọn ọjọ tí a ó mú àwọn ìsọtẹlẹ Isaiah ṣẹ àwọn ènìyàn yíò mọ dájú, ní àwọn àkókò tí wọn yíò ṣe.   Nítorí-èyi, wọn jẹ ìtóye sí   àwọn ọmọ ènìyàn, ẹni tí ó bá sì ṣèbí wọn kò jẹ bẹ, ni èmi yíò bá sọrọ ní pàtàkì, èmi yíò sì sọ àwọn ọrọ nã sí àwọn ènìyàn tèmi nìkan; nítorí mo mọ pé wọn yíò jẹ ìtóye nlá sí wọn ní àwọn ọjọ ìkẹhìn; nítorí ní ọjọ nãni wọn yíò mọ wọn; nitórí-èyi, fún ire wọn ni mo ṣe kọ wọn.   Bí a sì ti pa ìran kan run lãrín   àwọn Jũ nítorí tí àìṣedẽdé, àní bẹni a ti pa wọn run láti ìran dé ìran gẹgẹbí àìṣedẽdé wọn; a kò sì pa èyíkéyí nínú wọn run rí àfi tí a bá sọ fún wọn tẹlẹ nípasẹ àwọn wòlĩ Olúwa.   Nítorí-èyi, a ti sọ fún wọn   nípa ìparun èyí tí yíò wá sórí wọn, lọgán lẹhìn tí bàbá mí kúrò ní Jerúsálẹmù; bíótilẹríbẹ, wọn sé ọkàn wọn le; àti gẹgẹbí ìsọtẹlẹ mi a ti pa wọn run, àfi ti àwọn wọnnì tí a mú ní ìgbèkun sínú Bábílọnì.   Àti nísisìyí èyí ni mo sọ   nítorí ti ẹmí tí mbẹ nínú mi. Àti láìṣírò a ti mú wọn lọ wọn yíò tún padà, wọn yíò sì jogún ilẹ Jerúsálẹmù; nítorí-èyi, a ó túnmú wọn padà sípò sí ilẹ ìní wọn.   Ṣùgbọn, kíyèsĩ i, wọn yíò ní   ogun, àti ìró ogun; nígbàtí ọjọ nã bá sì wá tí Ọmọ bíbí Kanṣoṣo ti Bàbá, bẹni, àní Bàbá ọrun òun ayé, yíò fi ara rẹ hàn sí wọn ní ẹran ara, kíyèsĩ i, wọn yíò kọ ọ, nítorí ti àìṣedẽdé wọn, àti líle ọkàn wọn, àti líle ọrùn wọn.   Kíyèsĩ i, wọn yíò kàn án mọ   àgbélèbú; lẹhìn tí a bá sì ti gbe ẹ dùbúlẹ ní ibojì fún ìwọn ọjọ mẹta òun yíò jínde kúrò nínú òkú, pẹlú ìmúláradá ní ìyẹ apá rẹ; gbogbo àwọn tí yíò sí gbàgbọ ní orúkọ rẹ ní a ó gbà là ní ìjọba Ọlọrun. Nítorínã, ọkàn mi yọ láti sọ-tẹlẹ nípa rẹ, nítorí mo ti rí ọjọ rẹ, ọkàn mi sì gbé orúkọ mímọ rẹ ga.   Sì kíyèsĩ i yíò ṣe pé lẹhìn tí   Messia bá ti jínde kúrò nínú òkú, tí ó sì ti fi ara rẹ hàn sí àwọn ènìyàn rẹ, sí ọpọ àwọn tí ó bá gbàgbọ ní orúkọ rẹ, kíyèsĩ i, a ó tún pa Jerúsálẹmù run; nítorí ègbé ni fún àwọn tí mbá Ọlọrun àti àwọn ènìyàn ìjọ rẹ jà.   Nítorí-èyi, a ó tú àwọn Jũ   ká lãrín àwọn orílẹ-èdè gbogbo; bẹni, Bábílọnì ni a ó sì parun pẹlú; nítorí-èyi, a ó tú àwọn Jũ ká nípasẹ àwọn orílẹ-èdè míràn.   Lẹhìn tí a bá ti tú wọn ká, tí   Olúwa Ọlọrun sì ti fìyà jẹ wọn nípasẹ àwọn orílẹ-èdè míràn fún ìwọn àkókò ìran púpọ, bẹni, àní láti ìran dé ìran títí a ó fi yí wọn lọkàn padà láti gbàgbọ nínú Krístì, Ọmọ Ọlọrun, àti ètùtù, èyí tí kò lópin fún gbogbo aráyénígbàtí ojọ nã yíò sì de tí wọn ó gbàgbọ nínú Krístì, tí wọn ó sì sin Bàbá ní orúkọ rẹ, pẹlú ọkàn mímọ àti ọwọ tí kò ní ẽrí, tí wọn kò wo iwájú mọ fún Messia míràn, nígbànã, ní àkókò nã, ọjọ nã yíò dé tí yíò di yíyẹ dandan pé kí wọn gba àwọn ohun wọnyí gbọ.   Olúwa yíò sì tún ṣe ọwọ rẹ   ní ìgbà èkejì láti mú àwọn ènìyàn rẹ padà sípò láti ipò wọn tí wọn ti sọnù tí wọn sì ti ṣubú. Nítorí-èyi, òun yíò tẹ síwájú láti ṣe iṣẹ ìyanu àti àjèjì lãrín àwọn ọmọ ènìyàn.   Nítorí-èyi, òun yíò mu àwọn   ọrọ rẹ jáde sí wọn, àwọn ọrọ èyí tí yíò dá wọn lẹjọ ní ọjọ ìkẹhìn, nítorí a ó fi wọn fún wọn fún ète yíyí wọn lọkàn padà nípa Messia òtítọ, ẹnití wọn kọ sílẹ; àti sí yíyí wọn lọkàn padà pé wọn lè ṣe láé wo iwájú mọ fún Messia láti wá, nítorí kò yẹ kí èyíkéyí wá, àfi tí yíò bá jẹ Messia èké tí yíò tan àwọnènìyàn jẹ; nítorí àfi Messia kan ni àwọn wòlĩ sọrọ nípa rẹ, Messia nã sì ni ẹni tí àwọn Jũ yíò kọ sílẹ.   Nítorí gẹgẹbí àwọn ọrọ   àwọn wòlĩ, Messia nã mbọwá ní ẹgbẹta ọdún láti ìgbà tí bàbá mi kúrò ní Jerúsálẹmù; àti gẹgẹbí àwọn ọrọ àwọn wòlĩ, àti pẹlú ọrọ angẹlì Ọlọrun nì, orúkọ rẹ yíò jẹ Jésù Krístì, Ọmọ Ọlọrun.   Àti nísisìyí, ẹyin arákùnrin   mi, èmi ti sọrọ kedere kí ẹ má bá ṣìṣe. Bí Olúwa Ọlọrun sì ti mbẹ tí ó mú Isráẹlì jáde kúrò ní ilẹ Égíptì, tí ó fi agbára fún Mósè kí ó lè wo áwọn orílẹ-èdè nì sàn lẹhìn tí àwọn ejò olóró ti bù wọn jẹ, bí wọn bá gbé ojú wọn sí ejò tí ó gbé dìde sókè níwájú wọn, ó sì fi agbára fún un pẹlú kí ó lu àpáta tí omi sì jáde wá; bẹni, kíyèsĩ i mo wí fún yín, pé bí àwọn ohun wọnyí ti jẹ òtítọ, àti bí Olúwa Ọlọrun ti wà lãyè, kò sí orúkọ míràn tí a fi fún ni lábẹ ọrun àfi ti Jésù Krístì yí, nípa ẹni tí mo ti sọ, nípa èyí tí a ó fi gba ènìyàn là.   Nítorí-èyi, nítorí ìdí èyí ni   Olúwa Ọlọrun ti ṣe ìlérí fún mi pé àwọn ohun wọnyí tí mo kọ ni a ó tọjú ti a ó sì pamọ, a ó sì fi lelẹ fún irú-ọmọ mi, láti ìran dé ìran, kí a lè mú ìlérí nã ṣẹ sí Jósẹfù, kí irú-ọmọ rẹ má bá parun láé níwọn ìgbàtí ayé bá ṣì dúró.   Nítorí-èyi, àwọn ohun wọnyí   yíò lọ láti ìran dé ìran níwọn ígbàtí ayé bá ṣì dúró; wọn ó sì lọ gẹgẹbí ìfẹ àti inú dídùn Ọlọrun; àwọn orílẹ-èdè tí yíò sì ní wọn ni a ó ṣe ìdájọ fún nípa wọn gẹgẹbí àwọn ọrọ èyí tí a kọ.   Nítorí a ṣiṣẹ láìsinmi láti   kọwé, láti yí àwọn ọmọ wa lọkàn padà, àti àwọn arákùnrin wa pẹlú, láti gbàgbọ nínú Krístì, àti láti ṣe ìlàjà sí Ọlọrun; nítorí a mọ pé nípa ọre-ọfẹ ni a gbà wá là, lẹhìn gbogbo ohun tí a lè ṣe.   Àti, láìṣírò a gbàgbọ nínú   Krístì, a pa òfin Mósè mọ, a sì nwo iwájú pẹlú ìdúróṣinṣin sí Krístì, títí a ó fi mú òfin ṣẹ.   Nítorí, fún òpin èyí ni a ti   fi òfin fún ni; nítorí-èyi òfin nã ti di òkú sí wa, a sì mú wa yè nínú Krístì nítorí ìgbàgbọ wa; síbẹsíbẹ àwa n pa òfin nã mọ nítorí àwọn àṣẹ.   A sì nsọrọ nípa Krístì, a   nyọ nínú Krístì, a nwãsù nípa Krístì, a nsọ-tẹlẹ nípa Krístì, a sì nkọwé gẹgẹbí àwọn ìsọtẹlẹ wa, kí àwọn ọmọ wa lè mọ orísun èwo ni àwọn lè wò fún ìdáríjì ẹsẹ wọn.   Nítorí-èyi, à sọrọ nípa òfin   nã kí àwọn ọmọ wa lè mọ kíkú òfin nã; àti kí àwọn, nípa mímọ kíkú òfin nã, lè wo iwájú sí ìyè nã tí mbẹ nínú Krístì, kí wọn sì mọ ìdí tí a fi fúnni ní òfin nã. Lẹhìn tí a bá sì mú òfin nã ṣẹ nínú Krístì, wọn ó mọ pé kò yẹ kí wọn sé ọkàn wọn le sí i nígbàtí ó bá to láti pa òfin nã tì.   Àti nísisìyí kíyèsĩ i, ẹyin   ènìyàn mi, ọlọrùn-líle ènìyàn ni yín; nítorí-èyi, mo ti bá a yín sọrọ kedere, tí kò lè sàiyé yin. Àwọn ọrọ tí mo sì ti sọ yíò dúró bí ẹrí sí yín; nítorí wọn to láti kọ ẹni kẹni ní ọnà tí ó tọ; nítorí ọnà tí ó tọ ni láti gbàgbọ nínú Krístì kí á máṣe sẹ ẹ; nítorí nípa sísẹ ẹ ẹyin nsẹ àwọn wòlĩ àti òfin nã.   Àti nísisìyí kíyèsĩ i, mo wí   fun yín pé ọnà tí ó tọ ni látigbàgbọ nínú Krístì, kí á má sì ṣe sẹ ẹ; Krístì sì ni Ẹní Mímọ Isráẹlì; nítorí-èyi ẹyin kò lè ṣe àìwólẹ níwájú rẹ, kí ẹ sì sìn ín pẹlú gbogbo agbára, iyè, àti ipá yín, àti gbogbo ọkàn yín; bí ẹyin bá sì ṣe èyí a kì yíò sọ yín sóde bí ó ti wù kí ó rí.   Àti, níwọn bí yíò ti jẹ títọ,   ẹyin kò lè ṣe àìpa ìṣe àti ìlànà Ọlọrun mọ títí a ó fi mú òfin nã ṣẹ èyí tí a fi fún Mósè.  26   Krístì yíò ṣe ìránṣẹ fún àwọn ará NífáìNífáì rí ìparun àwọn ènìyàn rẹ tẹlẹWọn yíò sọrọ láti inú erukuÀwọn Kèfèrí yíò kọ àwọn ìjọ onígbàgbọ èké àti àwọn ẹgbẹ òkùnkùnOlúwa dá àwọn ènìyàn lẹkun láti ṣe oyè àlùfã àrékérekè. Ní ìwọn ọdún 559 sí 545 kí á tó bí Olúwa wa. Lẹhìn ti Krístì yíò sì ti jínde kúrò nínú òkú òun yíò fi ara rẹ hàn sí yín, ẹyin ọmọ mi, àti ẹyin arákùnrin mi àyànfẹ; àwọn ọrọ èyí tí yíò sì sọ sí yín yíò jẹ òfin tí ẹyin yíò ṣe.   Nítorí kíyèsĩ, mo wí fún yín   pé mo ti kíyèsĩ pé ọpọ ìran yíò kọjá lọ, àwọn ogun nlá àti ìjà yíò sì wà lãrín àwọn ènìyàn mi.   Lẹhìn tí Messia nã yíò dé a   ó fi àwọn àmì fún àwọn ènìyàn mi nípa ìbí rẹ, àti pẹlú nípa ikú àti àjínde rẹ; títóbi àti tí ó banilẹrù sì ni ọjọ nã yíò jẹ sí àwọn ènìyàn búburú, nítorí wọn yíò parun; wọn yíò sì parun nítorí wọn sọ àwọn wòlĩ sóde, àti àwọn ènìyàn mímọ, wọn yíò sì sọ wọn ní òkúta, wọn yíò sì pa wọn; nítorí-èyi igbe ẹjẹ àwọn ènìyàn mímọ yíò gòkè lọ bá Ọlọrun láti ilẹ sí wọn.   Nítorí-èyi, gbogbo àwọn tí   ó gbéraga, tí ó sì nṣe búburú, ọjọ nã tí mbọwá yíò jó wọn run, ni Olúwa àwọn Ọmọ-ogun wí, nítorí wọn yíò dàbí àkékù koríko.   Àwọn tí ó sì pa àwọn wòlĩ,   àti àwọn ènìyàn mímọ, ibú ilẹ yíò gbé wọn mì, ni Olúwa àwọn Ọmọ-ogun wí; àwọn òkè nlá yíò sì bò wọn, ìjì yíò sì gbé wọn kúrò, àwọn ilé yíò sì wó sórí wọn yíò sì rún wọn sí tũtú yíò sì lọ wọn sí ẹtù.   A ó sì bẹ wọn wò pẹlú àrá, àti   mànàmáná, àti àwọn ilẹ ríri, àti irú ìparun gbogbo, nítorí iná ìbìnú Olúwa yíò jó sí wọn, wọn yíò sì dàbí àkékù koríko, ọjọ nã tí mbọwá yíò sì fi wọn jóná, ni Olúwa àwọn Ọmọ-ogun wí.   A! ìrora nã, àti àròkàn ọkàn   mi fún ìpàdánù àwọn ènìyàn mi tí a pa! Nítorí èmi, Nífáì, ti rí i, ó sì ti fẹrẹ run mí níwájú Olúwa; ṣùgbọn èmi kò lè ṣe àìkígbe sí Ọlọrun mi: Àwọn ọnà rẹ jẹ títọ.   Ṣùgbọn kíyèsĩ, àwọn olódodo   tí ó fetísílẹ sí àwọn ọrọ àwọn wòlĩ, tí wọn kò sì pa wọn run, ṣùgbón tí wọn nwo iwájú sí Krístì pẹlú ìdúróṣinṣin fún àwọn àmì tí a fi fún ni, láìṣírò ti inúnibíni gbogbokíyèsĩ, àwọn ni àwọn tí kì yíò parun.   Ṣùgbọn Ọmọ Òdodo yíò   farahàn sí wọn; òun yíò sì wò wọn sàn, wọn yíò sì ní àlãfíà pẹlú rẹ, títí ìran mẹta yíò fi kọjá lọ, tí ọpọ nínú ìran ẹkẹrin yíò sì ti kọjá lọ nínú òdodo.   Nígbàtí àwọn ohun wọnyí  bá ti kọjá lọ ìparun kánkán kan mbọwá sórí àwọn ènìyàn mi; nítorí láìṣírò ọkàn mi ní ìrora, èmi ti rí i; nítorí-èyi, èmi mọ pé yíò ṣẹ; wọn sì ta ara wọn fún asán; nítorí, fún èrè ìgbéraga wọn àti ẹgọ wọn wọn yíò kórè ìparun; nítorítí wọn yọda fún èṣù tí wọn sì yan àwọn iṣẹ òkùnkùn sànju ti ìmọlẹ, nítoríèyi wọn gbọdọ sọkalẹ lọ sí ọrun àpãdì.   Nítorí Ẹmí Olúwa kì yíò bá   ènìyàn gbìyànjú nígbà-gbogbo. Nígbàtí Ẹmí bá sì dáwọdúró láti bá ènìyàn gbìyànjú nígbànã ni ìparun kánkán yíò dé, èyí sì mú ọkàn mi kẹdùn.   Bí mo sì tí sọrọ nípa fífi   òye yé àwọn Jũ, pé Jésù ni Krístì gan-an, o di dandan ki a fi òye yé àwọn Kèfèrí pẹlú pé Jésù ni Krístì, Ọlọrun Ayérayé;   Àti pé ó fi ara rẹ hàn sí   gbogbo àwọn tí ó gbàgbọ nínú rẹ, nípa agbára Ẹmí Mímọ; bẹni, sí gbogbo orílẹ-èdè, ìbátan, èdè, àti ènìyàn, tí ó nṣe iṣẹ ìyanu nlá, àmì àti ìyanu, lãrín àwọn ọmọ ènìyàn gẹgẹbí ìgbàgbọ wọn.   Ṣùgbọn kíyèsĩ i, mo sọ tẹlẹ   sí yín nípa àwọn ọjọ ìkẹhìn; nípa àwọn ọjọ nígbàtí Olúwa Ọlọrun yíò mú àwọn ohun wọnyí jáde wá sí àwọn ọmọ ènìyàn.   Lẹhìn tí irú-ọmọ mi àti   írú-ọmọ àwọn arákùnrin mi yíò ti rẹhìn nínú ìgbàgbọ, tí a ó sì ti lù wọn nípa ọwọ àwọn Kèfèrí; bẹni, lẹhìn tí Olúwa Ọlọrun yíò ti pa àgọ yí wọn ká, tí yíò sì ti gbógun tì wọn pẹlú òkè, tí yíò sì gbé àwọn odi sókè sí wọn; àti lẹhìn tí a ó ti mú wọn wá sílẹ nínú eruku, àní tí wọn kò sí, síbẹsíbẹ àwọn ọrọ olódodo ni a ó kọ, àwọn àdúrà àwọn olóotọ ni a ó sì gbọ, a kò sì ní gbàgbé gbogbo àwọn wọnnì tí ó ti rẹhìn nínú ìgbàgbọ.   Nítorí àwọn tí a ó parun yíò   bá wọn sọrọ láti ilẹ wá, ọrọ wọn yíò sì rẹlẹ láti inú eruku wá, ohùn wọn yíò sì dàbí ti ẹnìkan tí ó ní ẹmí àìmọ; nítorí Olúwa Ọlọrun yíò fi agbára fún un, kí ó lè sọrọ jẹjẹ nípa wọn, àní bí ẹnipé láti ilẹ wá; ọrọ wọn yíò sì dún láti inú erùpẹ ilẹ wá.   Nítorí báyĩ ni Olúwa Ọlọrun   wí: Wọn yíò kọ àwọn ohun tí a ó ṣe lãrín wọn, a ó sì kọwọn a ó sì fi èdídì dì wọn ní ìwé, àwọn wọnnì tí ó ti rẹhìn nínú ìgbàgbọ kì yíò ní wọn, nítorí wọn nwá láti pa àwọn ohun Ọlọrun run.   Nítorí-èyi, bí àwọn ti a ti parun   wọnnì ni a ti parun kánkán; àti ọpọlọpọ àwọn ẹni búburú wọn yíò dàbí ìyàngbò tí ó kọjá lọbẹni, báyĩ ni Olúwa Ọlọrun wí: Yíò rí bẹ nísisìyí, lójijì   Yíò sì ṣe, tí a ó lu àwọn   wọnnì tí ó ti rẹhìn nínú ìgbàgbọ nípa ọwọ àwọn Kèfèrí.   Àwọn Kèfèrí ni a sì gbé sí   okè ní ìgbéraga ojú wọn, wọn sì ti kọsẹ, nítorí ti títóbi ohun ìkọsẹ wọn, tí wọn ti dá ìjọ onígbàgbọ púpọ sílẹ; bíótilẹríbẹ, wọn kẹgàn agbára àti iṣẹ ìyanu Ọlọrun, wọn sì nwãsù sí ara wọn ọgbọn tiwọn àti ẹkọ tiwọn, kí wọn lè rí èrè kí wọn sì lọ sórí ojú àwọn tálákà.   Òpọlọpọ ìjọ onígbàgbọ ni a   sì dá sílẹ tí ó nfa ìlara, àti ìjà, àti odì.   Àwọn ẹgbẹ òkùnkùn sì wà   pẹlú, àní bí ti ìgbà àtijọ, gẹgẹbí àwọn ẹgbẹ èṣù, nítorí òun ni olùdásílẹ gbogbo àwọn ohun wọnyí; bẹni, olùdásílẹ ìpànìyàn, àti àwọn iṣẹ òkùnkùn; bẹni, ó sì fà wọn pẹlú okùn rírọ lọrùn wọn, títí ìgbà tí ó ti fi dì wọn pẹlú okùn líle rẹ títí láé.   Nítorí kíyèsĩ i, ẹyin arákùnrin   mi ayanfẹ, mo wí fún yín pé Olúwa Ọlọrun kì í ṣiṣẹ ní òkùnkùn.   Òun kì í ṣe ohunkóhun àfi tí   ó bá jẹ fún èrè ayé; nítorí ó fẹràn ayé, àní tí ó fi ẹmí ara rẹ sílẹ kí ó lé mú gbogbo ènìyàn wá sọdọ rẹ. Nítorí-èyi, kò pàṣẹ fún ẹníkẹni pé wọn kì yíò pín nínú ìgbàlà rẹ.   Kíyèsĩ, njẹ ó kígbe sí ẹnikẹni,   wípé: Lọ kúrò lọdọ mi bi? Kíyèsĩ i, mo wí fún yín, Rárá; ṣùgbọn ó wípé: Ẹ wá sọdọ mi gbogbo ẹyin ikangun ayé, ẹ ra wàrà àti oyin, láìsí owó àti láìsí iye.   Kíyèsĩ i, òun ha ti pàṣẹ fún   ẹnikẹni pé kí wọn lọ kúrò nínú àwọn sínágọgù, tàbí kúrò ní àwọn ilé ìjọsìn? Kíyèsĩ i, mo wí fún yín, Rárá.   Òun ha ti pàṣẹ fún ẹnikẹni   pé kí wọn má ní ìpín nínú ìgbàlà rẹ? Kíyèsĩ i mo wí fún yin, rara; ṣùgbọn ó ti fi fún gbogbo ènìyàn ní ọfẹ; ó sì ti pàṣẹ fún àwọn ènìyàn rẹ pe kí wọn gba gbogbo ènìyàn níyànjú sí ìrònúpìwàdà.   Kíyèsĩ i, Olúwa ha ti pàṣẹ   fún ẹnikẹní kí wọn má pín nínú ọre rẹ? Kíyèsĩ i mo wí fún yín, Rárá; ṣùgbọn gbogbo ènìyàn ni ó ní ànfàní ọkan bí ti èkejì, kò sì sí ẹnìkan tí a dá lẹkun.   Ó pàṣẹ pé kì yíò sí oyè   àlùfã àrékérekè; nítorí, kiyesĩ, oyè àlùfã àrékérekè ni pé àwọn ènìyàn nwãsù wọn sì gbé ara wọn sókè fún ìmọlẹ sí ayé, kí wọn lè rí èrè àti ìyìn ayé gbà; ṣùgbọn wọn kò wá àlãfíà Síónì.   Kíyèsĩ i, Olúwa ti ka ohun yí   lẽwọ; nítorí-èyi, Olúwa Ọlọrun ti fi òfin fún ni kí gbogbo ènìyàn kí ó ní ìfẹ aláìlẹgbẹ, ìfẹ aláìlẹgbẹ èyí tí nṣe ìfẹ. Àti pé bí wọn kò bá ní ìfẹ aláìlẹgbẹ asán ni wọn. Nítorí-èyi, bí wọn bá ní ìfẹ aláìlẹgbẹ wọn kò ní yọda fún àwọn àṣiṣẹ ní Síónì láti parun.   Ṣùgbọn àṣiṣẹ ní Síónì yíò   siṣẹ fun Síónì; nítorí bí wọn bá siṣẹ fun owó wọn yíò parun.   Àti pẹlú, Olúwa Ọlọrun ti   pàṣẹ pé kí àwọn aráyé máṣe pànìyàn; kí wọn máṣe purọ; kí wọn máṣe jalè; kí wọn máṣe pe orúkọ Olúwa Ọlọrun wọn lásán; kí wọn má ṣe ìlara; kí wọn máṣe yan odì; kí wọn máṣe bá ara wọn jà; kí wọn máṣe ní ìwà àgbèrè; àti kí wọn má ṣe èyíkéyí nínú àwọn ohun wọnyí; nítorí ẹnikẹni tí ó bá ṣe wọn yíò parun.   Nítorí èyíkéyí nínú àwọn   àìṣedẽdé wọnyí kò wá láti ọdọ Olúwa; nítorí ó nṣe èyí tí ó dára lãrín àwọn ọmọ ènìyàn; kò sì ṣe ohunkóhun àfi tí ó ṣe kedere sí àwọn ọmọ ènìyàn; ó sì npe gbogbo wọn láti wá sọdọ rẹ kí wọn sì pín nínú ọre rẹ; kò sì kọ fún ẹnikẹni tí ó bá wá sọdọ rẹ, dúdú àti funfun, tí ó wà nínú ìdè àti ní òmìnira, akọ àti abo; ó sì rántí àwọn abọrìṣà; gbogbo wọn sì dàbí ọkan sí Ọlọrun, àti àwọn Jũ àti Kèfèrí.  27   Òkùnkùn àti ìṣubú-kuro nínú òtítọ yíò bò ayé ní àwọn ọjọ ìkẹhìnÌwé ti Mọmọnì yíò jáde wáÀwọn ẹlẹrĩ mẹta yíò jẹrĩ ìwé nãAmòye ènìyàn yíò wípé òun kò lè ka ìwé tí a fi èdídì dìOlúwa yíò ṣe iṣẹ ìyanu àti àjèjìFi Isaiah 29 wé e. Ní ìwọn ọdún 559 sí 545 kí á tó bí Olúwa wa. Ṣùgbọn, kíyèsĩ i, ní àwọn ọjọ ìkẹhìn, tàbí ní àwọn ọjọ àwọn Kèfèríbẹni, kíyèsĩ i gbogbo àwọn orílẹ-èdè ti àwọn Kèfèrí àti pẹlú àwọn Jũ, àti àwọn tí yíò wá sórí ilẹ yí àti àwọn tí yíò wà lórí àwọn ilẹ míràn, bẹni, àní lórí gbogbo ilẹ ayé, kíyèsĩ i, wọn yíò mọtípara pẹlú àìṣedẽdé àti irú ohun ìríra gbogbo   Nígbàtí ọjọ nã yíò de a ó   bẹ wọn wò láti ọdọ Olúwa àwọn Ọmọ-ogun, pẹlú ãrá àti pẹlú ilẹ ríri, àti pẹlú ìró nlá, àti pẹlú ìjì, àti pẹlú ẹfũfù, àti pẹlú ọwọ ajónirun iná.   Gbogbo orílẹ-èdè tí sì nbá   Síónì jà, tí wọn sì pọn ọn lójú, yíò dàbí àlá ìran òru; bẹni, yíò rí bẹ fún wọn, àní bí ẹni ebi npa tí ó nlá àlá, sì kíyèsĩ i ó jẹun ṣùgbọn ó jí ọkàn rẹ sì di òfo; tàbí bí ẹni tí òùngbẹ ngbẹ tí nlá àlá, sì kíyèsĩ i ó nmu omi ṣùgbọn ó jí sì kíyèsĩ i ó dákú, òùngbẹ sì ngbẹ ọkàn rẹ; bẹni, gẹgẹ bẹ ni gbogbo ọpọlọpọ orílẹ-èdè yíò rí tí nbá òkè Síónì jà.   Nítorí kíyèsĩ i, gbogbo ẹyin   tí nṣe àìṣedẽdé, ẹ mú ara dúró kí ẹnu sì yà yín, nítorí ẹyin yíò kígbe sóde, ẹ ó sì kígbe; bẹni, ẹyin yíò mu àmupara ṣùgbọn kì í ṣe pẹlú ọtí-wáínì, ẹyin yíò ta gbọngbọn ṣùgbọn kí ì ṣe pẹlú ohun mímú líle.   Nítorí kíyèsĩ i, Olúwa ti   da ẹmí orun jíjìn lù yín. Nítorí kíyèsĩ i, ẹyin ti pa ojú yín dé, ẹ sì ti kọ àwọn wòlĩ sílẹ; àti àwọn olórí yín, àti àwọn aríran ni ó ti bò ní ojú nítorí ti àìṣedẽdé yín.   Yíò sì ṣe tí Olúwa Ọlọrun   yíò mú jáde sí yín àwọn ọrọ ìwé kan, wọn yíò sì jẹ àwọn ọrọ àwọn wọnnì tí ó ti tọgbé.   Sì kíyèsĩ i a ó fi èdídì di ìwé   nã; nínú ìwé nã sì ni ìfihan láti ọdọ Ọlọrun yíò wà, láti ìpilẹṣẹ ayé titi de òpin rẹ.   Nítorí-èyi, nítorí ti àwọn   ohun tí a fi èdídì dì pọ, a kì yíò jọwọ àwọn ohun tí a fi èdídì dì ní ọjọ ìwà búburú àti ẹgbin àwọn ènìyàn. Nítorí-èyi a ó pa ìwé nã mọ kúrò lọdọ wọn.   Ṣùgbọn a ó jọwọ ìwé nã fún   ọkùnrin kan, òun yíò sì fún ni ní àwọn ọrọ ìwé nã, èyí tí nṣe àwọn ọrọ àwọn ẹni tí ó ti tọgbé nínú eruku, òun yíò sì fi àwọn ọrọ wọnyí fún òmíràn.   Ṣùgbọn àwọn ọrọ èyí tí a fi   èdídì dì òun kì yíò fi fún ni, bẹni kì yíò fi ìwé nã fún ni. Nítorí a ó fi èdídì di ìwé nã nípasẹ agbára Ọlọrun, ìfihàn èyí tí a sì fi èdídì dì ni a ó pamọ sínú ìwé nã títí di àkókò títọ ti Olúwa, kí wọn lè jáde wá; nítorí kíyèsĩ i, wọn fi ohun gbogbo hàn láti ìpìlẹ ayé dé òpin rẹ.   Ọjọ nã sì mbọwá tí a ó ka   àwọn ọrọ ìwé èyí tí a fi èdídì dì lórí àwọn òkè ilé; a ó sì kà wọn nípa agbára Krístì; a ó sì fi ohun gbogbo hàn sí àwọn ọmọ ènìyàn tí ó ti wà lãrín àwọnọmọ ènìyàn, àti tí yíò wà láé àní dé òpin ayé.   Nítorí-èyi, ní ọjọ nã nígbàtí   a ó fi ìwé nã fún ọkùnrin nã nípa ẹni tí mo ti sọ, a ó fi ìwé nã pamọ kúrò ní ojú ayé, tí ojú ẹnikẹni kì yíò ríi àfi pé àwọn ẹlẹrĩ mẹta yíò ríi, nípa agbára Ọlọrun, pẹlú ẹni tí a ó fi ìwé nã fún; wọn yíò sì jẹrĩ sí òtítọ ìwé nã àti àwọn ohun inú rẹ.   Kò sì sí ẹnikẹni míràn tí   yíò wò ó, àfi àwọn díẹ gẹgẹbí ìfẹ Ọlọrun, láti sọ ẹrí nípa ọrọ rẹ sí àwọn ọmọ ènìyán; nítorí Olúwa Ọlọrun ti sọ pé kí àwọn ọrọ olóotọ kí ó sọrọ bí ẹni pé ó wá láti òkú.   Nítorí-èyi, Olúwa Ọlọrun   yíò tẹ síwájú láti mú àwọn ọrọ iwé nã jáde wá; ní ẹnu ọpọ àwọn ẹlẹrĩ tí ó básì ṣe bí ẹnipé ó dára ni yíò ti fi ọrọ rẹ múlẹ; ègbé sì ni fún ẹni nã tí yíò kọ ọrọ Ọlọrun sílẹ!   Ṣùgbọn kíyèsĩ i, yíò ṣe tí   Olúwa Ọlọrun yíò wí fún ẹni tí oun yíò fi ìwé nã fun: Mú àwọn ọrọ wọnyí tí a kò fi èdídì dì kí o sì fi wọn fún ẹlòmíràn, kí ó lè fi wọn hàn fún amòye, wípé: Ka èyí, èmi bẹ ọ. Amòye nã yíò sì wípé: Mú ìwé nã wá síhín, èmi yíò sì kà wọn.   Àti nísisìyí, nítorí ògo ti ayé   àti láti rí èrè gbà ni wọn yíò fi sọ èyí, kì í sì ṣe fún ògó Ọlọrun.   Ọkùnrin nã yíò sì wípé:   Èmi kò lè mú ìwé nã wá, nítorí a fi èdídì dì í.   Nígbànã ni amòye nã yíò   wípé: Èmi kò lè kà á.   Nítorí-èyi yíò ṣe, tí Olúwa   Ọlọrun yíò tún fi ìwé nã àti àwọn ọrọ inú rẹ fún ẹni tí ki i ṣe amòye; ẹni tí ki i ṣe amòye nã yíò wípé: Èmi ki i ṣe amòye.   Nígbànã ni Olúwa Ọlọrun   yíò wí fún un: Àwọn amòye kì yíò kà wọn, nítorí wọn ti kọ wọn sílẹ, èmi sì lè ṣe iṣẹ tèmi; nítorí-èyi ìwọ yíò ka àwọn ọrọ nã tí èmi yíò fi fún ọ.   Máṣe fi ọwọ kan àwọn   ohun èyí tí a fi èdídì dì, nítorí èmi yíò mú wọn jáde wá ní àkókò tí ó tọ ní tèmi; nítorí èmi yíò fihàn sí àwọn ọmọ ènìyàn pé èmi lè ṣe iṣẹ tèmi.   Nítorí-èyi, nígbàtí ìwọ bá ti   ka àwọn ọrọ tí mo ti pàṣẹ fún ọ, tí o sì gba àwọn ẹlẹrĩ èyí tí mo ti ṣe ìlérí fún yín, nígbànã ni ìwọ yíò tún fi èdídì di ìwé nã, ìwọ yíò sì fi pamọ fún mi, kí èmi lè pa àwọn ọrọ tí ìwọ kò tí ì kà mọ, títí èmi yíò ri pé ó tọ ní ọgbọn tèmi láti fi ohun gbogbo hàn sí àwọn ọmọ ènìyàn.   Nítorí kíyèsĩ i, èmi ni   Ọlọrun; èmi sì jẹ Ọlọrun àwọn iṣẹ-ìyanu; èmi yíò fi hàn sí ayé pé èmi jẹ ọkannã ní àná, ní òní, àti títí láé; èmi kì yíò sì ṣe iṣẹ lãrín àwọn ọmọ ènìyàn àfi tí ó bá jẹ gẹgẹbí ìgbàgbọ wọn.   Yíò sì tún ṣe tí Olúwa yíò   wí fún ẹni tí yíò ka àwọn ọrọ nã tí a ó fi fún un:   Níwọn bí àwọn ènìyàn yí ti   nfi ẹnu wọn fà mọ mi, tí wọn sì nfi ètè wọn yìn mí, ṣùgbọn tí ọkàn wọn jìnà sí mi, tí wọn sì bẹrù mi nípa ìlànà ènìyàn   Nítorí-èyi, èmi yíò tẹsíwájú   láti ṣe iṣẹ ìyanu lãrín àwọn ènìyàn, bẹni, iṣẹ ìyanu àti àjèjì, nítorí ọgbọn àwọn ọlọgbọn àti tí amòye wọn yíò parun, òye àwọn amero wọn yíò sì lùmọ.   Ègbé sì ni fún àwọn tí nwá   ọnà láti fi ìmọràn wọn pamọ kúrò lójú Olúwa! Iṣẹ wọn sì wà ní òkùnkùn; wọn sì wípé: Tani ó rí wa, taní ó sì mọ wá? Wọn sì wí pẹlú pé: Dájúdájú, yíyí àwọn ohun po ní a ó kà sí bí amọ amọkòkò. Ṣugbọn kíyèsĩ i, èmi yíò fí hàn wọn, ní Olúwa àwọn Ọmọ-ogun wí, pé èmi mọ gbogbo iṣẹ wọn. Nítorí iṣẹ yíò ha wí fún ẹni tí ó ṣe é pé, òun kò ṣe mí? Tàbí ohun tí a mọ yíò ha wí fún ẹni tí ó mọ ọ pé, òun kò mòye?   Sùgbọn kíyèsĩ i, ni Olúwa   àwọn Ọmọ-ogun wí: Èmi yíò fi hàn sí àwọn ọmọ ènìyàn pé ó ku ìgbà díẹ kíún síi Lébánọnì yíò sì di pápá eléso; pápá eléso nã ni a ó sì kà sí bí igbó.   Ní ọjọ nã sì ni odi yíò gbọ   àwọn ọrọ ìwé nã, ojú afọjú yíò sì rí láti inú ìfarasin àti láti inú òkùnkùn.   Àti ọlọkàn tútù pẹlú yíò   pọsi, ayọ wọn yíò sì wà nínú Olúwa, àwọn tálákà lãrín àwọn ènìyàn yíò sì yọ nínú Ẹní Mímọ Isráẹlì.   Nítorí dájúdájú bí Olúwa ti   wà lãyè, wọn yíò ri pé a sọ ẹni búburú nã di asán, àwọn ẹlẹgàn ni a ó sì jẹ run, gbogbo àwọn tí nwá àìṣedẽdé ni a ó sì gé kúrò;   Àti àwọn tí ó nsọ ènìyàn di   òdaràn nípa ọrọ, tí wọn sì tọ èbìtì fún ẹni tí ó báni wí ní ẹnu ọnà òde, tí wọn sì yí èyítí ó tọ sí ápákan fún ohun asán.   Nítorí-èyi, báyĩ ni Olúwa   wí, ẹni tí ó ra Ábráhámù padà, nípa ilé Jákọbù: Jákọbù kì yíò tijú báyĩ, bẹni ojú rẹ kì yíò di funfun.   Ṣùgbọn nígbàtí òun yíò rí   àwọn ọmọ rẹ, iṣẹ ọwọ mi, ní ãrin rẹ, wọn yíò ya orúkọ mi sí mímọ, wọn yíò sì ya Ẹní Mímọ Jákọbù sí mímọ, wọn yíò sì bẹrù Ọlọrun Isráẹlì.   Àwọn nã pẹlú tí o ṣìnà ní   ẹmí yíò wá sí ìmọ, àwọn tí ó nkùn sínú yíò kọ ẹkọ.  28   Ọpọlọpọ ìjọ onígbàgbọ èké ní a o dá sílẹ ní àwọn ọjọ ìkẹhìnWọn yíò kọ àwọn ẹkọ ayédèrú, tí ó wà lásán, àti tí ó jẹ tí aláìgbọnÌṣubú-kúrò nínú òtítọ yíò di púpọ nítorí àwọn ayédèrú olùkọÈṣù yíò rú ní ọkàn àwọn ènìyànÒun yíò kọ irú àwọn ẹkọ ayédèrú gbogbo. Ní ìwọn ọdún 559 sí 545 kí á tó bí Olúwa wa. Àti nísisìyí, kíyèsĩ i, ẹyin arákùnrin mi, èmi ti sọrọ sí yín, gẹgẹbí Ẹmí ti rọ mí; nítorí-èyi, èmi mọ pé wọn kò lè ṣe àìṣẹ.   Àwọn ohun èyí tí a ó sì kọ   láti inú ìwé nã yíò jẹ tí iye nlá sí àwọn ọmọ ènìyàn, àti pãpã sí irú-ọmọ wa, èyí tí i ṣe ìyókù ará ilé Ísráẹlì.   Nítorí yíò ṣe ní ọjọ nã tí   àwọn ìjọ onígbàgbọ tí a fi lélẹ, tí kì í sì í ṣe sí Olúwa, nígbàtí ọkan yíò wí fún òmíràn: Kíyèsĩ i, èmi, èmi ni ti Olúwa; àwọn òmíràn yíò sì wí pé: Èmi, èmi ni ti Olúwa; báyĩ sì ni olúkúlùkù ẹni yíò sọ tí ó ti fi àwọn ìjọ onígbàgbọ lélẹ, ti kì í sì í ṣe sí Olúwa   Wọn yíò sì bá ara wọn jiyàn;   àwọn àlùfã wọn yíò sì bá ara wọn jiyàn, wọn yíò sì kọni pẹlúẹkọ wọn, wọn yíò sì sẹ Ẹmí Mímọ, èyí tí nfi ọrọ-sísọ fún ni.   Wọn sì sẹ agbára Ọlọrun,   Ẹní Mímọ Ísráẹlì; wọn sì wí fún àwọn ènìyàn: Ẹ fetísílẹ sí wa, kí ẹ sì gbọ ìlànà wa; nítorí kíyèsĩ i kò sí Ọlọrun ní òní, nítorí Olúwa àti Olùràpadà ti ṣe iṣẹ rẹ, ó sì ti fi agbára rẹ fún ènìyàn;   Kíyèsĩ i, ẹ fetísílẹ sí ìlànà mi;   bí wọn yíò bá wípé iṣẹ ìyanu wà tí a ti ṣe nípa ọwọ Olúwa, ẹ máṣe gbà á gbọ; nítorí ní ọjọ yí òun ki í ṣe Ọlọrun ti iṣẹ ìyanu; òun ti ṣe iṣẹ rẹ.   Bẹni, ọpọ ni yíò sì wà tí yíò   wípé: Ẹ jẹ, ẹ mu, kí ẹ sì máa yọ, nítorí ní ọla àwa yíò kú; yíò sì dára fún wa.   Ọpọ ni yíò sì wà pẹlú tí yíò   wípé; ẹ jẹ, ẹ mu, kí ẹ sì máa yọ; bíótilẹríbẹ, ẹ bẹrù Ọlọrunòun yíò dá yín láre ni dídá ẹṣẹ kékeré; bẹni, purọ kékeré, jẹ ànfàní ẹnìkan nítorí àwọn ọrọ rẹ, gbẹ kòtò fún aládũgbò rẹ; kò sí ibi nínú èyí; sì ṣe gbogbo àwọn ohun wọnyí, nítorí ní ọla àwa yíò kú; bí ó bá sì jẹ pé àwa jẹbi, Ọlọrun yíò nà wá pẹlú pàṣán díẹ, ní ìgbẹhìn a ó sì gbà wá là ní ìjọba Ọlọrun.   Bẹni, ọpọ ni yíò sì wà tí yíò   kọni bí irú èyí, àwọn ẹkọ ayédèrú àti tí ó wà lásán àti tí ó jẹ ti aláìgbọn, wọn yíò sì fẹ sókè ní ọkàn wọn, wọn yíò sì gbìyànjú gidi láti pa ìmọràn wọn mọ kúrò lọdọ Olúwa; iṣẹ wọn yíò sì wà ní òkùnkùn.   Ẹjẹ àwọn ènìyàn mímọ yíò   sì kígbe látí ilẹ wá sí wọn.   Bẹni, gbogbo wọn tí jáde   kúrò ní ọnà nã; wọn ti dibàjẹ.   Nítorí ìgbéraga, àti nítorí   àwọn ayédèrú olùkọ, àti ayédèrú ẹkọ, àwọn ìjọ onígbàgbọ wọn ti dibàjẹ, àwọn ìjọ onígbàgbọ wọn sì gbé sókè; nítorí ti ìgbéraga wọn ní wọn fẹ sókè.   Wọn ja tálákà ní olè nítorí   ti ibi mímọ dídára wọn; wọn ja tálákà ní olè nítorí aṣọ dídára wọn; wọn sì ṣe inúnibíni sí ọlọkàn tútù àti oníròbìnújẹ-ọkànènìyàn, nítorí nínú ìgbéraga wọn ní wọn fẹ sókè.   Wọn wọ ọrùn líle àti orí   gíga; bẹni, àti nítorí ìgbéraga, àti ìwà búburú, àti ohun ìríra, àti ìwà àgbèrè, gbogbo wọn ti ṣáko lọ àfi tí ó jẹ díẹ, tí wọn jẹ ọmọ-ẹhìn Krístì tí wọn nírẹlẹ; bíótilẹríbẹ, a tọ wọn, pé ní ọpọlọpọ ìgbà wọn ṣìnà nítorí a kọ wọn nípasẹ ìlànà ti ènìyàn.   A! àwọn ọlọgbọn, àti àwọn   amòye, àti àwọn ọlọrọ, tí wọn fẹ sókè ní ìgbéraga ọkàn wọn, àti gbogbo àwọn tí nwãsù àwọn ayédèrú ẹkọ, àti gbogbo àwọn tí wọn nhu ìwà àgbèrè, tí wọn nyí òtítọ ọnà Olúwa padà, ègbé, ègbé, ègbé ni fún wọn, ni Olúwa Ọlọrun Olódùmarè wí, nítorí a ó tì wọn sísàlẹ sí ọrun àpãdì!   Ègbé ni fún àwọn tí nyí èyítí   ó tọ sí ápákan fún ohun asán tí wọn sì nkẹgàn sí èyí tí ó dára, tí wọn sì nsọ pé kò ní iye lórí! Nítorí ọjọ nã yíò dé tí Olúwa Ọlọrun yíò bẹ àwọn olùgbé ayé wò kíákíá; ní ọjọ nã tí wọn bá sì ti gbó nínú àìṣedẽdé ní kíkún wọn yíò parun.   Ṣùgbọn kíyèsĩ i, bí àwọn   olùgbé ayé bá ronúpìwàdà níti ìwà búburú àti ìríra wọn a kì yíò pa wọn run, ni Olúwa àwọn Ọmọ-ogun wí.   Ṣùgbọn kíyèsĩ i, ìjọ onígbàgbọ   nlá tí ó sì rínilára, àgbèrè gbogbo ayé, kò lè ṣe àìsubú sí ilẹ, títóbi sì ni ìṣubú rẹ yíò jẹ.   Nítorí ijọba èṣù gbọdọ   mì, àwọn tí ó bá sì jẹ tirẹ ni ó di dandan pé kí á rú sókè sí ìrònúpìwàdà, bíbẹkọ èṣù yíò gbá wọn mú pẹlú ẹwọn àìlópin rẹ, a ó sì rú wọn sókè sí ìbínú, wọn yíò sì parun;   Nítorí kíyèsĩ i, ní ọjọ nã ní   òun yíò rú ní ọkàn àwọn ọmọ ènìyàn, tí yíò sì rú wọn sókè sí ìbínú sí èyí tí ó dára.   Àwọn míràn sì ni òun yíò   rọ, tí yíò sì mú wọn dákẹ sínú àbò ti ara, tí wọn yíò wípé: Gbogbo rẹ dára ní Síónì; bẹni Síónì ṣe rere, gbogbo rẹ dárabáyĩ sì ni èṣù nyan ọkàn wọn jẹ, ó sì tọ wọn lọ sísàlẹ lẹsọlẹsọ sí ọrun àpãdì.   Sì kíyèsĩ i, àwọn míràn ni ó   tàn lọ, tí ó sì sọ fún pé kò sí ọrun-àpãdì; òun sì wí fún wọn: Èmi kì í ṣe èṣù, nítorí kò sí ọkanbáyĩ sì ni ó sọrọ kẹlẹ ní etí wọn, títí o fi gbá wọn mú pẹlú ẹwọn rẹ tí ó báni lẹrù, láti ibi tí kò sì ìdásílẹ.   Bẹni, a gbá wọn mú pẹlú   ikú, àti ọrun àpãdì; àti ikú, àti ọrun àpãdì, àti èṣù, àti gbogbo èyí tí a mú ní ipá níbẹ pẹlú gbọdọ dúró níwájú ìtẹ Ọlọrun, kí á sì dá wọn léjọ gẹgẹbí àwọn iṣẹ wọn, láti ibi tí wọn gbọdọ lọ sínú ibi tí a pèsè fún wọn, àní adágún iná àti imí ọjọ, èyí tí nṣe oró àìnípẹkun.   Nítorí-èyi, ègbé ni fún ẹni   nã tí ó wà ní ìrọra ní Síónì!   Ègbé ni fún ẹni nã tí ó   nkígbe: Gbogbo rẹ dára!   Bẹni, ègbé ni fún ẹni nã tí   ó fetísílẹ sí ìlànà àwọn ènìyàn, tí ó sì sẹ agbára Ọlọrun, àti ẹbùn Ẹmí Mímọ!   Bẹni, égbé ni fún ẹni nã tí ó   wípé:Àwa ti gbà, àwa kò sì fẹ mọ!   Àti ní àkópọ, ègbé ni fún   gbogbo àwọn tí nwárìrì, tí wọn sì nbínú nítorí òtítọ Ọlọrun! Nítorí kíyèsĩ i, ẹni tí a kọ sórí àpáta gbà á pẹlú inúdídùn; ẹni tí a sì kọ sórí ìpìlẹ tí ó ní yanrìn nwárìrì kí ó má bá a ṣubú.   Ègbé ni fún ẹni nã tí yíò   wípé: Àwa ti gba ọrọ Ọlọrun, àwa kò sì fẹ ọrọ Ọlọrun sĩ; mọ, nítorí a ní tó!   Nítorí kíyèsĩ i, báyĩ ni   Olúwa Ọlọrun wí: Èmi yíò fi fún àwọn ọmọ ènìyàn lẹsẹ lẹsẹ ilànà lé ìlànà, díẹ níhin, díẹ lọhún; alábùkún-fún sì ni àwọn tí ó bá fetísílẹ sí ẹkọ mi, tí wọn sì ya etí wọn sí ìmọràn mi, nítorí wọn yíò kọ ọgbọn; nítorí ẹni tí ó gbà ni èmi yíò fi fún sĩ; àti láti ọwọ àwọn tí yíò wípé, Àwa ní tó, láti ọwọ wọn ni a ó ti gba àní èyí tí wọn ní kúrò.   Ìfibú ni ẹni tí o gbẹkẹlé ènìyàn,   tàbí tí ó fi ẹlẹran ara ṣe apá rẹ, tàbí tí yíò fetísílẹ sí ìlànà àwọn ènìyàn, àfi tí a bá fi ìlànà wọn fún ni nípa Ẹmí Mímọ.   Ègbé ni fún àwọn Kèfèrí, ni   Olúwa Ọlọrun àwọn Ọmọ-ogun wí! Nítorí láìṣírò èmi yíò na ọwọ mi jáde sí wọn láti ọjọ dé ọjọ, wọn yíò sẹ mi; bíótilẹríbẹ, èmi yíò ní ãnu sí wọn, ni Olúwa Ọlọrun wí, bí wọn yíò bá ronúpìwàdà tí wọn wá sọdọ mi; nítorí ọwọ mi nà sóde ní gbogbo ọjọ, ni Olúwa Ọlọrun àwọn Ọmọ-ogun wí.  29   Ọpọlọpọ àwọn Kèfèrí ni yíò kọ Ìwé ti Mọmọnì sílẹWọn yíò wípé, Àwa kò fẹ Bíbélì mọOlúwa bá ọpọlọpọ orílẹ-èdè sọrọÒun yíò ṣe ìdájọ fún ayé láti inú àwọn ìwé èyí tí a ó kọ. Ní ìwọn ọdún 559 sí 545 kí á tó bí Olúwa wa. Ṣùgbọn kíyèsĩ i, ọpọ ni yíò wàni ọjọ nã nígbàtí èmi yíò tẹ síwájú láti ṣe iṣẹ ìyanu lãrín wọn, kí èmi lè rántí àwọn májẹmú mi èyí tí mo ti ṣe sí àwọn ọmọ ènìyàn, kí èmi lè tún mú ọwọ mi ní ìgbà kejì láti gba àwọn ènìyàn mi padà, tí wọn jẹ ará ilé Isráẹlì;   Àti pẹlú, kí èmi lè rántí   àwọn ìlérí èyí tí mo ti ṣe sí ọ, Nífáì, àti pẹlú sí bàbá rẹ, pé èmi yíò rántí irú-ọmọ rẹ; àti pé àwọn ọrọ irú ọmọ rẹ yíò tẹ jáde lọ láti ẹnu mi sí irú ọmọ rẹ; àwọn ọrọ mi yíò sì kọ jáde títí dé ikangun ayé, fún ọpágun sí àwọn ènìyàn mi, tí wọn jẹ ará ilé Isráẹlì;   Àti nítorí àwọn ọrọ mi yíò kọ   jádeọpọlọpọ àwọn Kèfèrí yíò wípé: Bíbélì kan! Bíbélì kan! Àwa ti ní Bíbélì kan, kò sì lè sí Bíbélì èyíkeyí mọ.   Ṣùgbọn báyĩ ni Olúwa Ọlọrun   wí: A! àwọn aṣiwèrè, wọn yíò ní Bíbélì kan; yíò sì jáde wá láti ọdọ àwọn Jũ, àwọn ènìyàn mi àtijọ tí mo bá dá májẹmú. Wọn ha dúpẹ fún àwọn Jũ fún Bíbélì èyí tí wọn gbà láti ọdọ wọn? Bẹni, kíni àwọn Kèfèrí rò? Njẹ wọn rántí àwọn lãlã, àti ìṣẹ, àti ìrora àwọn Jũ, àti ãpọn wọn sí mi, ní mímú ìgbàlà jáde wá sí àwọn Kèfèrí bí?   A! ẹyin Kèfèrí, ẹyin ha ti rántí   àwọn Jũ, àwọn ènìyàn mi àtijọ tí mo bá dá májẹmú bí? Rárá; ṣùgbọn ẹyin ti fi wọn bú, tí ẹ sì ti kórìra wọn ẹ kò sì tí ì wá láti mú wọn padà. Ṣùgbọn kíyèsĩ i, èmi yíò dá gbogbo àwọn ohun wọnyí padà sórí ara yín; nítorí èmi Olúwa kò ì tí ì gbàgbé àwọn ènìyàn mi.   Ẹyin aṣiwèrè, tí yíò wípé:   Bíbélì kan, àwa ti ní Bíbélì kan, àwa kò fẹ Bíbélì si i. Ẹyin ha ti rí Bíbélì gbà bíkòṣe nípasẹ àwọn Jũ?   Ẹyin kò ha mọ pé orílẹ-èdè   wà ju ọkan lọ? Ẹyin kò ha mọ pé èmi, Olúwa Ọlọrun yín, ti dá gbogbo ènìyàn, àti pe èmi rántí àwọn wọnnì tí ó wà lórí erékùṣù òkun; àti pe mo jọba ní òkè ọrun àti nísàlẹ ilẹ; èmi sì mú ọrọ mi jáde wá sí àwọn ọmọ ènìyàn, bẹni, àní sí órí gbogbo orílẹ-èdè ayé?   Èéṣe tí ẹyin fi nkùn, nítorí   tí ẹyin yíò gba ọrọ mí sĩ? Ẹyin kò ha mọ pé ẹrí orílẹ-èdè méjì jẹ ẹrí sí yín pé èmi ni Ọlọrun, pé mo rántí orílẹ-èdè kan bí ti òmíràn? Nítorí-èyi, mo sọ àwọn ọrọ kannã sí orílẹ-èdè kan bí ti òmíràn. Nígbàtí àwọn orílẹ-èdè méjẽjì yíò sì péjọ ẹrí àwọn orílẹ-èdè méjẽjì yíò péjọ pẹlú.   Èmi sì ṣe èyí kí èmi lè fihàn   sí ọpọlọpọ pé èmi jẹ ọkannã ní àná, ní òní, àti títí lae; àti pé èmi sọ àwọn ọrọ mi jáde gẹgẹbí inú dídùn tèmi. Nítorí tí mo sì ti sọ ọrọ kan kò yẹ kí ẹ ṣebí pé èmi kò lè sọ òmíràn; nítorí iṣẹ mi kò ì tí ì parí síbẹ; bẹni kì yíò rí bẹ títí òpin ènìyàn,bẹni kì í sì ṣe láti ìgbà nã lọ àti títí láé.   Nítorí-èyi, nítorí tí ẹyin ní   Bíbélì kan kò yẹ kí ẹyin ṣebí pé ó ní gbogbo àwọn ọrọ mi nínú; bẹni kò yẹ kí ẹ ṣebí pé nkò ti mú kí á kọ sí i.   Nítorí mo pàṣẹ fún gbogbo   ènìyàn, àti ní ìlà-oòrùn àti ní ìwọ-oòrùn, àti ní àríwà, àti ní gũsù, àti ní àwọn erékùṣù òkun, pé wọn yíò kọ àwọn ọrọ èyí tí mo sọ sí wọn; nítorí láti inú àwọn ìwé èyí tí a ó kọ ni èmi yíò ṣe ìdájọ fún ayé, olúkúlùkù ènìyàn gẹgẹbí àwọn iṣẹ wọn, gẹgẹbí àwọn èyí tí a kọ.   Nítorí kíyèsĩ i, èmi yíò bá   àwọn Jũ sọrọ wọn yíò sì kọ ọ; èmi yíò sì bá àwọn ará Nífáì sọrọ pẹlú wọn yíò sì kọ ọ; èmi yíò sì bá àwọn ẹyà ará ilé Isráẹlì míràn sọrọ pẹlú, tí mo ti tọ kúrò lọ wọn yíò sì kọ ọ; èmi yíò sì bá gbogbo orílẹ-èdè àgbáyé sọrọ wọn yíò sì kọ ọ.   Yíò sì ṣe tí àwọn Jũ yíò ní   àwọn ọrọ àwọn ará Nífáì, àwọn ará Nífáì nã yíò sì ní àwọn ọrọ àwọn Jũ; àwọn ará Nífáì àti àwọn Jũ yíò sì ní àwọn ọrọ àwọn ẹyà Isráẹlì tí ó ti sọnù; àwọn ẹyà Isráẹlì tí ó ti sọnù yíò sì ní àwọn ọrọ àwọn ará Nífáì àti àwọn Jũ.   Yíò sì ṣe tí a ó kó àwọn   ènìyàn mi, tí nṣe ti ará ilé Isráẹlì, jọ sílẹ sí àwọn ilẹ ìní wọn; a ó sì kó ọrọ mi jọ ní ọkan pẹlú. Èmi yíò sì fi hàn sí àwọn tí nbá ọrọ mi àti àwọn ènìyàn mi jà, tí nṣe ti ará ilé Isráẹlì, pé èmi ni Ọlọrun, àti pé èmi dá májẹmú pẹlú Ábráhámù pé èmi yíò rántí irú-ọmọ rẹ títí láé.  30   A ó ka àwọn Kèfèrí tí a yí lọkàn padà pẹlú àwọn ènìyàn májẹmúỌpọlọpọ àwọn ará Lámánì àti àwọn Jũ yíò gba ọrọ nã gbọ wọn yíò sì di wíwuniA ó mú Isráẹlì padà sípò a ó sì pa ènìyàn búburú run. Ní ìwọn ọdún 559 sí 545 kí á tó bí Olúwa wa. Àti nísisìyí kíyèsĩ i, ẹyin arákùnrin mi àyànfẹ, èmi yíò sọrọ sí yín; nítorí èmi, Nífáì, kì yíò yọda kí ẹyin kí ó ṣebí pé ẹyin jẹ olódodo ju bí àwọn Kèfèrí yíò ṣe jẹ. Nítorí kíyèsĩ i, àfi bí ẹyin yíò bá pa àwọn òfin Ọlọrun mọ gbogbo yín yíò parun bẹgẹgẹ; àti nítorí ti àwọn ọrọ èyí tí a ti sọ kò yẹ kí ẹyin ṣèbí pé a ti pa àwọn Kèfèrí run pátápátá.   Nítorí kíyèsĩ i, mo wí fún   yín pé ọpọ iye àwọn Kèfèrí tí ó bá ronúpìwàdà ni ènìyàn májẹmú ti Olúwa; ọpọ iye àwọn Jũ tí kò bá sì ronúpìwàdà ni a ó ké kúrò; nítorí Olúwa kò dá májẹmú pẹlú ẹnikẹni bíkòṣe pẹlú àwọn tí ó bá ronúpìwàdà tí ó sì gbàgbọ nínú Ọmọ rẹ, ẹni tí i ṣe Ẹní Mímọ Isráẹlì.   Àti nísisìyí, èmi yíò sọ-tẹlẹ   díẹ sĩ nípa àwọn Jũ àti àwọn Kèfèrí. Nítorí lẹhìn tí ìwé èyí tí mo ti sọrọ nípa rẹ yíò jáde wá, tí a ó sì kọ sí àwọn Kèfèrí, tí a ó sì tún fi èdídì dì í sókè sí Olúwa, ọpọ ni yíò wà tí yíò gba àwọn ọrọ èyí tí a kọ gbọ; wọn yíò sì gbé wọn jáde sí ìyókù irú-ọmọ wa.   Nígbànã sì ni ìyòkù irú-ọmọ   wa yíò mọ nípa wa, bí a ṣe jádewá láti Jerúsálẹmù, àti pé àwọn jẹ àtẹlé àwọn Jũ.   Ìhìn-rere Jésù Krístì ni a ó sì   kéde lãrín wọn; nítorí-èyi, a ó mú wọn padà sípò sí ìmọ àwọn bàbá wọn, àti pẹlú sí ìmọ Jésù Krístì, èyí tí a ní lãrín àwọn bàbá wọn.   Nígbànã sì ni wọn yíò yọ;   nítorí wọn yíò mọ pé ó jẹ ìbùkún fún wọn láti ọwọ Ọlọrun; ìpẹ òkùnkùn wọn yíò sì bẹrẹsí jábọ kúrò ní ojú wọn; ọpọlọpọ ìran kì yíò sì kọjá kúrò lãrín wọn, àfi tí wọn bá jẹ ènìyàn tí ó mọ tí ó sì wuni.   Yíò sì ṣe tí àwọn Jũ èyí tí a   túká yíò bẹrẹsí gbàgbọ nínú Krístì pẹlú; wọn yíò sì bẹrẹsí péjọ sí ori ilẹ ayé; ọpọ iye àwọn tí yíò sì gbàgbọ nínú Krístì yíò di ènìyàn wíwuni pẹlú.   Yíò sì ṣe tí Olúwa Ọlọrun yíò   bẹrẹ iṣẹ rẹ lãrín gbogbo àwọn orílẹ-èdè, ìbátan, èdè, àti ènìyàn, láti mú mímú padà sípò àwọn ènìyàn rẹ wá sí órí ayé.   Àti pẹlú òdodo ni Olúwa   Ọlọrun yíò ṣe ìdájọ àwọn tálákà, yíò sì báni wí pẹlú ìṣòtítọ fún àwọn ọlọkàn tútù ayé. Òun yíò sì lu ayé pẹlú ọgọ ẹnu rẹ; àti pẹlú ẽmí àwọn ètè rẹ ni yíò sì pa àwọn ènìyàn búburú.   Nítorí àkókò nã nbọwá kíákíá   tí Olúwa Ọlọrun yíò mú ìpín nlá kan ṣẹ lãrín àwọn ènìyàn, àwọn ènìyàn búburú ni òun yíò sì parun; òun yíò sì dá àwọn ènìyàn rẹ sí, bẹni, àní bí ó ṣe pé òun yíò pa àwọn ènìyàn búburú run nípasẹ iná.   Òdodo yíò sì jẹ àmùrè ẹgbẹ   rẹ, àti ìṣòtítọ àmùrè inú rẹ.   Àti nígbànã ni ìkọkò yíò   gbé pẹlú ọdọ-àgùtàn; ẹkùn yíò sì dùbúlẹ pẹlú ọmọ ewúrẹ, àti ọmọ màlũ, àti ọmọ kìnìún, àti ẹgbọrọ ẹran àbọpa, papọ; ọmọ kékeré kan yíò sì má dà wọn.   Àti màlũ àti béárì yíò sì ma   jẹ; àwọn ọmọ wọn yíò dùbúlẹ pọ; kìnìún yíò sì jẹ koríko bí màlũ.   Ọmọ ẹnu-ọmú yíò sì ṣiré   ní ihò pãmọlè, ọmọ tí a já lẹnu ọmú yíò sì fi ọwọ rẹ sí ihò gùnte.   Wọn kì yíò panilára bẹni   wọn kì yíò panirun ní gbogbo òkè mímọ mi; nítorí ayé yíò kún fún ìmọ Olúwa gẹgẹbí omi ti bò ojú òkun.   Nítorí-èyi, àwọn ohun gbogbo   àwọn orílẹ-èdè ni a ó sọ di mímọ; bẹni, àwọn ohun gbogbo ni a ó sọ di mímọ fún àwọn ọmọ ènìyàn.   Kò sí nkan tí ó jẹ ohun ìkọkọ   tí a kò ní fi hàn; kò sí iṣẹ òkùnkùn tí a kò ní fi han ní ìmọlẹ; kò sì sí nkan tí a fi èdídì dì lórí ilẹ ayé tí a kò ní tú sílẹ.   Nítorí-èyi, gbogbo àwọn   ohun tí a ti fihàn sí àwọn ọmọ ènìyàn ni a ó fihàn ní ọjọ nã; Sátánì kì yíò sì ní agbára lórí ọkàn àwọn ọmọ ènìyàn mọ, fún ìgbà pípẹ. Àti nísisìyí, ẹyin arákùnrin mi àyànfẹ, mo fi òpin sí àwọn ọrọ sísọ mi.  31   Nífáì sọ ìdí rẹ tí a fi rì Krístì bọmiÀwọn ènìyàn gbọdọ tẹlé Krístì, kí á rì wọn bọmi, kí wọn gba Ẹmí Mímọ, kí wọn sì forítì í dé òpin kí a lè gbà wọn làÌrònúpìwàdà àti ìrìbọmi ni ẹnu-ọnà sí ojú-ọnà híhá àti tọróÌyè àìnípẹkun nwá fúnàwọn tí ó bá pa àwọn òfin mọ lẹhìn ìrìbọmi. Ní ìwọn ọdún 559 sí 545 kí á tó bí Olúwa wa. Àti nísisìyí èmi, Nífáì, fi òpin sí ísọ-tẹlẹ mi sí yín, ẹyin arákùnrin mi àyànfẹ. Èmi kò sì lè kọwé àfi àwọn ohun díẹ, èyí tí mo mọ pé dájúdájú kò lè ṣàìṣẹ; bẹni èmi kò le kọwe àfi díẹ nínú àwọn ọrọ arákùnrin mi Jákọbù.   Nítorí-èyi, àwọn ohun èyí tí   mo ti kọ tẹ mi lọrùn, àfi ti àwọn ọrọ díẹ tí èmi gbọdọ sọ nípa ẹkọ Krístì; nítorí-èyi, èmi yíò sọrọ fún yín ni kedere, gẹgẹbí ti kíkedere sísọ-tẹlẹ mi.   Nítorí ọkàn mi yọ ní kíkedere;   nítorí irú ọnà báyĩ ni Olúwa Ọlọrun gbà nṣiṣẹ lãrín àwọn ọmọ ènìyàn. Nítorí Olúwa Ọlọrun fúnni ní ìmọlẹ fún òye; nítorí tí o sọrọ sí ènìyàn gẹgẹbí èdè wọn, fún oye wọn.   Nítorí-èyi, èmi fẹ kí ẹyin   kí ó rántí pé èmi ti sọrọ fún yín nípa wòlĩ nì èyí tí Olúwa fihàn sí mi, tí yíò rì Ọdọ-àgùtàn Ọlọrun bọmi, tí yíò kó àwọn ẹṣẹ ayé lọ.   Àti nísisìyí, bí Ọdọ-àgùtàn   Ọlọrun, òun tí ó jẹ mímọ, bá rĩ pé ó tọ kí á rì òun bọmi nípa ti omi, láti mú gbogbo òdodo ṣẹ, A! njẹ, báwo ni o ṣe tọ fun wa to, tí a jẹ aláìmọ, láti ṣe ìrìbọmi, bẹni, àní nípa ti omi!   Àti nísisìyí, èmi yíò bí yín,   ẹyin arákùnrin mi àyànfẹ, nínú kíni Ọdọ-àgùtàn Ọlọrun ti mú gbogbo òdodo ṣẹ ní mímúu ṣe ìrìbọmi nípati omi?   Ẹyin kò ha mọ pé ó jẹ mímọ   bí? Ṣùgbọn láìṣírò ó jẹ mímọ, ó fihàn sí àwọn ọmọ ènìyàn pé, nípa ti ara òun rẹ ara rẹ sílẹ níwájú Bàbá, ó sì jẹrĩ sí Bàbá pé òun yíò ní ígbọran sí i ní pípa àwọn òfin rẹ mọ.   Nítorí-èyi, lẹhìn tí a rì bọmi   pẹlú omi Ẹmí Mímọ sọkalẹ sí órí rẹ ní ìṣe ti àdàbà.   Àti ẹwẹ, ó fihàn sí àwọn ọmọ   ènìyàn híhá ọnà nã, àti títọró ẹnu-ọnà nã, nípasẹ èyí tí wọn yíò wọlé, níwọn bí òun ti fi àpẹrẹ lélẹ níwájú wọn.   Ó sì wí fún àwọn ọmọ ènìyàn:   Ẹyin ẹ máa tọ mí lẹhìn. Nítorí-èyi, ẹyin arákùnrin mi àyànfẹ, àwá ha lè tọ Jésù lẹhìn bíkòṣe pe àwa yíò ní ìfẹ láti pa àwọn òfin Baba mọ?   Baba nã sì wípé: Ẹ ronúpìwàdà,   ẹ ronúpìwàdà, kí á sì rì yín bọmi ní orúkọ Àyànfẹ Ọmọ mi.   Àti pẹlú, ohùn ti Ọmọ nã   wá sọdọ mi, ó nwí pé: Ẹni nã tí a bá rìbọmi ní orúkọ mi, sí òun ni Baba yíò fi Ẹmí Mímọ fún, bí tí èmi; nítorí-èyi, ẹ máa tọ mí lẹhìn, kí ẹ sì ṣe àwọn ohun tí ẹ ti rí mi tí mo ṣe.   Nítorí-èyi, ẹyin arákùnrin mi   àyànfẹ, mo mọ pé bí ẹyin yíò bá tọ Ọmọ nã lẹhìn, pẹlú èrò ọkàn kíkún, láìṣe ìwà àgàbàgebè àti láìsí ẹtàn níwájú Ọlọrun, ṣùgbọn pẹlú ìdí tí o dájú, tí ẹ nronúpìwàdà àwọn ẹṣẹ yín, tí ẹ njẹrĩ sí Baba pé ẹyin ní ìfẹ láti gbé orúkọ Krístì lé órí, nípasẹ ìrìbọmibẹni, nípasẹ títọ Olúwa yín àti Olùgbàlà yín lẹhìn sọkalẹ sínú omi, gẹgẹbí ọrọ rẹ, kíyèsĩ i, nígbànã ni ẹyin yíò rí Ẹmí Mímọ gba; bẹni, nígbànã ni ìrìbọmi ti iná àti ti Ẹmí Mímọ yíò wá; nígbànã sì ni ẹyin lè sọrọ pẹlú ahọn àwọn ángẹlì, tí ẹ sì lè pariwo ìyìn sí Ẹní Mímọ Isráẹlì.   Ṣùgbọn, kíyèsĩ i, ẹyin arákùnrin   mi àyànfẹ, báyĩ ni ohùn Ọmọ na a wá sí ọdọ mi, ó nwí pé: Lẹhìn tí ẹyin bá ti ronúpìwàdà àwọn ẹṣẹ yín, tí ẹ sì jẹrĩ sí Baba pé ẹyin ní ìfẹ láti pa àwọn òfin mi mọ, nípasẹ ìrìbọmi ti omi, tí ẹ sì ti gba ìrìbọmi ti iná àti ti Ẹmí Mímọ, tí ẹ sì lè sọrọ pẹlú ahọn titun, bẹni, àní pẹlú ahọn àwọn ángẹlì, àti lẹhìn èyí tí ẹ bá sẹ mi, ìbá ti sànjù fún yín kí ẹyin má ti mọ mí.   Mo sì gbọ ohùn kan láti ọdọ   Baba, tí ó nwípé: Bẹni, àwọn ọrọ Àyànfẹ mi jẹ òtítọ àti òdodo. Ẹni tí ó bá forítì í títí dé òpin, òun nã ni a ó gbàlà.   Àti nísisìyí, ẹyin arákùnrin   mi àyànfẹ, mo mọ nípa èyí pé bíkòṣepé ènìyàn bá forítì í dé òpín, ní títẹlé àpẹrẹ ti Ọmọ Ọlọrun alãyè, a kò lè gbà á là.   Nítorí-èyi, ẹ ṣe àwọn ohun   èyí tí mo ti sọ fún yín tí mo ti rí tí Olúwa yín àti Olùràpadà yín yíò ṣe; nítorí, fún ìdí èyí ni a ṣe fi wọn hàn sí mi, kí ẹyin lè mọ ẹnu ọnà nípasẹ èyí tí ẹyin yíò bá wọlé. Nítorí ẹnu ọnà nípasẹ èyí tí ẹyin yíò bá wọlé ni ìrònúpìwàdà àti ìrìbọmi nípasẹ omi; nígbànã sì ni ìdáríjì àwọn ẹṣẹ yín nípasẹ iná àti nípasẹ Ẹmí Mímọ nbọwá.   Nígbànã sì ni ẹyin wà ní   ọnà híhá àti tọró yí èyí tí ó ṣe amọnà sí ìyè àìnípẹkun; bẹni, ẹyin ti wọlé nípasẹ ẹnu ọnà, ẹyin ti ṣe gẹgẹbí àwọn òfin ti Baba àti Ọmọ; ẹyin sì ti gba Ẹmí Mímọ, èyí tí o jẹrĩ Baba àti Ọmọ, sí mímú ìlérí èyí tí ó ti ṣe ṣẹ, pé bí ẹyin bá wọlé nípasẹ ọnà nã ẹyin yíò rí gbà.   Àti nísisìyí, ẹyin arákùnrin   mi àyànfẹ, lẹhìn ti ẹyin bá ti bọ sí ọnà híhá àti tọró yí, ẹmi yíò bèrè bóyá a ti ṣe gbogbo nkan? Kíyèsĩ, mo wí fún yin, Rárá; nítorí ẹyin kò ti wá jìnà tó èyí bíkòṣe nípasẹ ọrọ Krístì pẹlú ìgbàgbọ tí kò mì nínú rẹ, tí ẹ ngbẹkẹlé gbogbo àṣepé rẹ pátápátá, ẹni tí ó jẹ alágbára láti gbàlà.   Nítorí-èyi, ẹyin kò lè sai   tẹsíwájú pẹlú ìdúróṣinṣin nínú Krístì, kí ẹ ní ìrètí dídán, àti ìfẹ ti Ọlọrun àti ti gbogbo àwọn ènìyàn. Nítorí-èyi, bí ẹyin yíò bá tẹsíwájú, tí ẹ nṣe àpéjẹ lórí ọrọ Krístì, tí ẹ sì forítì í dé òpin, kíyèsĩ i, báyĩ í ni Baba wí: Ẹyin yíò ní ìyè àìnípẹkun.   Àti nísisìyí, kíyèsĩ i, ẹyin   arákùnrin mi àyànfẹ, èyí ni ọnà nã; kò sì sí ọnà míràn tàbí orúkọ tí a fi fún ni lábẹ ọrun nípa èyí tí a lè fi gba ènìyàn là ní ìjọba Ọlọrun. Àti nísisìyí, kíyèsĩ i, èyí ni ẹkọ ti Krístì, àti ẹkọ ọkanṣoṣo àti òtítọ ti Baba, àti ti Ọmọ, àti ti Ẹmí Mímọ, èyí tí ó jẹ Ọlọrun kan, àìnípẹkun òpin. Àmín.  32   Àwọn angẹlì sọrọ nípasẹ agbára Ẹmí MímọÀwọn ènìyàn gbọdọ gbàdúrà kí wọn sì rí ìmọ gbà fún àwọn tìkarãwọn láti ọwọ Ẹmí Mímọ. Ní ìwọn ọdún 559 sí 545 kí á tó bí Olúwa wa. Àti nísisìyí, kíyèsĩ i, ẹyin arákùnrin mi àyànfẹ, mo ṣèbí ẹyin wádĩ díẹ ní ọkàn yín nípa ohun èyí tí ẹyin yíò ṣe lẹhìn tí ẹyin bá ti wọlé nípasẹ ọnànã. Ṣùgbọn, kíyèsĩ, ẽṣe tí ẹyin fi nwádĩ àwọn ohun wọnyí ní ọkàn yín?   Ẹyin kò ha rántí pé mo wí   fún yín pé lẹhìn tí ẹyin bá ti gba Ẹmí Mímọ ẹyin lè sọrọ pẹlú ahọn àwọn angẹlì? Àti nísisìyí, báwo ni ẹyin ṣe lè sọrọ pẹlú ahọn àwọn angẹlì bíkòṣe tí ó jẹ nípasẹ Ẹmí Mímọ?   Àwọn angẹlì nsọrọ nípasẹ   agbára Ẹmí Mímọ; nítorí-èyi, wọn nsọ àwọn ọrọ Krístì. Nítoríèyi, mo wí fún yín, ẹ ṣe àpéjẹ lórí àwọn ọrọ Krístì; nítorí kíyèsĩ i, àwọn ọrọ Krístì yíò sọ fún yín gbogbo àwọn ohun èyí tí ó yẹ kí ẹ ṣe.   Nítorí-èyi, nísisìyí lẹhìn tí   mo ti sọ àwọn ọrọ wọnyí, bí òye wọn kò bá yé e yín yíò jẹ nítorí pé ẹyin kò bèrè, bẹni ẹyin kò kànkùn; nítorí-èyi, a kò mú yín wá sínú ìmọlẹ, ṣùgbọn ẹ kò lè ṣe aiparun nínú òkùnkùn.   Nítorí kíyèsĩ i, mo tun wí fún   yín pé bí ẹyin yíò bá wọlé nípasẹ ọnà nã, kí ẹ sì gba Ẹmí Mímọ, òun yíò fi gbogbo àwọn ohun hàn sí yin èyí tí ó yẹ kí ẹ sẹ.   Kíyèsĩ i, èyí ni ẹkọ Krístì,   kì yíò sì sí ẹkọ sí i tí a ó fi fún ni títí di lẹhìn tí òun yíò fi ara rẹ hàn sí yín nínú ara. Nígbàtí òun yíò sì fi ara rẹ hàn sí yín nínú ara, àwọn ohun èyí tí òun yíò sọ fún yín ni ẹyin yíò ṣọ láti ṣe.   Àti nísisìyí èmi, Nífáì, kò lè   sọrọ sí i; Ẹmí dá ọrọ sísọ mi dúró, a sì fi mí sílẹ láti ṣọfọ nítorí ti àìgbàgbọ, àti ìwà búburú, àti àìmọ, àti ọrùn líle àwọn ènìyàn; nítorí wọn kì yíò wádĩ ìmọ, tàbí kí ìmọ nlá yé wọn, nígbàtí a fi fún wọn ní kerekere, àní ní kerekere bí ọrọ ṣe lè wà.   Àti nísisìyí, ẹyin arákùnrin   mi àyànfẹ, mo wòye pé ẹyin nwádĩ síbẹsíbẹ ní ọkàn yín; ó sì mú mi kẹdùn pé èmi gbọdọ sọrọ nípa ohun yí. Nítorí bí ẹyin bá fetísílẹ sí Ẹmí èyí tí nkọ ènìyàn láti gbàdúrà, ẹyin yíò mọ pé ẹyin gbọdọ gbàdúrà; nítorí ẹmí ibi kì í kọ ènìyàn láti gbàdúrà, ṣùgbọn ó nkọ ọ pé òun kò gbọdọ gbadura.   Ṣùgbọn kíyèsĩ i, mo wí fún   yín pé ẹyin gbọdọ gbàdúrà nígbà-gbogbo, kí ẹ má sì ṣe ṣãrẹ; pé ẹyin kò gbọdọ ṣe ohunkóhun sí Olúwa àfi níṣãjú bí ẹyin yíò bá gbàdúrà sí Baba ní orúkọ Krístì, kí òun kí ó lè ya ìṣe yín sí mímọ sí yín, kí ìṣe yín lè wà fún àlãfíà ọkàn yín.  33   Àwọn ọrọ Nífáì jẹ òtítọWọn jẹrĩ KrístìÀwọn wọnnì t í wọn gbàgbọ nínú Krístì yíò gba àwọn ọrọ Nífáì gbọ, Tí yíò dúró bí ẹrí níwájú irin ìdájọ. Ní ìwọn ọdún 559 sí 545 kí á tó bí Olúwa wa. Àti nísisìyí èmi, Nífáì, kò lè kọ gbogbo àwọn ohun tí a kọni lãrín àwọn ènìyàn mi; bẹni èmi kò jẹ alágbára ní kíkọwé, bí ti sísọrọ; nítorí nígbàtí ènìyàn bá sọrọ nípasẹ agbára Ẹmí Mímọ, agbára Ẹmí Mímọ ngbé e sí ọkàn àwọn ọmọ ènìyàn.   Ṣùgbọn kíyèsĩ i, ọpọ ni ó wà   tí wọn sé ọkàn wọn le sí Ẹmí Mímọ, tí kò ní ãyè nínú wọn; nítorí-èyi, wọn sọ ọpọlọpọ ohunèyí tí a kọ nù wọn sì kà wọn sí gẹgẹbí ohun asán.   Ṣugbọn èmi, Nífáì, ti kọ ohun   tí mo ti kọ, mo sì kà á sí gẹgẹbí iye nlá, àti pãpã fún àwọn ènìyàn mi. Nítorí mo gbàdúrà léraléra fún wọn nígbà ọsán, ojú mi sì bù omi rin irọrí mi nígbà òru, nítorí ti wọn; mo sì kígbe sí Ọlọrun mi ní ìgbàgbọ, mo sì mọ pé òun yíò gbọ igbe mi.   Mo sì mọ pé Olúwa Ọlọrun   yíò ya àwọn àdúrà mi sí mímọ fún ànfàní àwọn ènìyàn mi. Àwọn ọrọ èyí tí mo sì ti kọ ní àìmókun ni a ó mú lágbára sí wọn; nítorí ó yí wọn lọkàn padà láti ṣe rere; ó mú kí wọn mọ nípa àwọn baba wọn; ó sì sọrọ nípa Jésù, ó sì yí wọn lọkàn padà láti gbàgbọ nínú rẹ, àti láti forítì í dé òpin, èyí tí ó jẹ ìyè àìnípẹkun.   Ó sì sọrọ ní ọnà líle sí   ẹṣẹ, gẹgẹbí ti kíkedere ti òtítọ; nítorí-èyi, ẹnikẹni kì yíò bínú sí àwọn ọrọ èyí tí mo ti kọ àfi tí òun yíò bá jẹ ti ẹmí èṣù.   Mo ṣògo nínú kíkedere; mo   ṣògo nínú òtítọ; mo ṣògo nínú Jésù mi, nítorí òun ti ra ọkàn mi padà kúrò nínú ọrun àpãdì.   Mo ní ìfẹ aláìlẹgbẹ fún àwọn   ènìyàn mi, àti ìgbàgbọ nlá nínú Krístì pé èmi yíò bá ọpọlọpọ ọkàn pàdé láìlábàwọn ní ìtẹ ìdájọ rẹ.   Mo ní ìfẹ aláìlẹgbẹ fún àwọn   Jũmo wípé Jũ, nítorí mo rò wọn láti ibi ti èmi ti wá.   Mo ní ìfẹ aláìlẹgbẹ fún àwọn   Kèfèrí pẹlú. Ṣùgbọn kíyèsĩ i, kò sí ẹnìkan nínú àwọn wọnyí tí mo lè ní ìrètí fún àfi tí wọn yíò bá ṣe ìlàjà sí Krístì, kí wọn sì wọlé sínú ẹnu ọnà tọró nã, kí wọn sì rìn ní ọnà híhá èyí tí ó tọ sí ìyè, kí wọn sì dúró títí ní ọnà nã dé òpin ọjọ ìdánwò.   Àti nísisìyí, ẹyin arákùnrin   mi àyànfẹ, àti Jũ pẹlú, àti gbogbo ẹyin ikangun ayé, ẹ fetísílẹ sí àwọn ọrọ wọnyí kí ẹ sì gbàgbọ nínú Krístì; bí ẹyin kò bá sì gbàgbọ nínú àwọn ọrọ wọnyí ẹ gbàgbọ nínú Krístì. Bí ẹyin yíò bá sì gbàgbọ nínú Krístì ẹyin yíò gbàgbọ nínú àwọn ọrọ wọnyí, nítorí wọn jẹ àwọn ọrọ Krístì, ó sì ti fi wọn fún mi; wọn sì kọ gbogbo ènìyàn pé kí wọn ṣe rere.   Bí wọn kò bá sì jẹ àwọn   ọrọ Krístì, ẹ ṣe ìdájọnítorí Krístì yíò fi hàn sí yín, pẹlú agbára àti ògó nlá, pé wọn jẹ àwọn ọrọ òun, ní ọjọ ìkẹhìn; ẹyin àti èmi yíò sì dúró lójúkojú níwájú irin-ilé-ẹjọ rẹ; ẹyin yíò sì mọ pé a ti pàṣẹ fún mi nípa rẹ láti kọ àwọn ohun wọnyí, láìṣírò àìlágbára mi.   Mo sì gbàdúrà sí Baba ní   orúkọ Krístì pé ki ọpọlọpọ wa, bí kò bá jẹ gbogbo wa, le rí igbala ní ìjọba rẹ ní ọjọ nlá àti ìkẹhìn nì.   Àti nísisìyí, ẹyin arákùnrin   mi àyànfẹ, gbogbo àwọn wọnnì tí ó jẹ ti ará ilé Isráẹlì, àti gbogbo ẹyin ikangun ayé, mo sọrọ sí yín bí ohùn ti ẹni tí ó nké láti inú eruku wá: Ó dìgbà míràn títí ọjọ nlá nì yíò dé.   Ẹyin tí kì yíò bá sì pín nínú   ọre Ọlọrun, kí ẹ sì bọwọ fún àwọn ọrọ àwọn Jũ, àti àwọn ọrọ mi pẹlú, àti àwọn ọrọ èyí tí yíò jáde wá láti ẹnu Ọdọ-àgùtàn Ọlọrun, kíyèsĩ i, mo ṣe ó dìgbàsí yín títí ayé, nítorí àwọn ọrọ wọnyí yíò dá yín lẹbi ní ọjọ ìkẹhìn.   Nítorí ohun ti mo bá fi   èdídì dì ní ayé, ni a ó mú wá dojúkọ yín ní ìjòkó ìdájọ; nítorí báyĩ ni Olúwa pàṣẹ fún mi, èmi sì gbọdọ gbọran. Amin.  1   Jákọbù àti Jósẹfù wá ọnà láti yí àwọn ènìyàn lọkàn padà láti gbàgbọ nínú Krístì kí nwọn sì pa àwọn òfin rẹ mọNífáì kúÌwà búburú gbilẹ lãrín àwọn ará Nífáì. Ní ìwọn ọdún 544 sí 421 kí a tó bí Olúwa wa. NÌTORÍ kíyèsĩ, ó sì ṣe pé ãdọta ọdún ó lé mãrún ti kọjá láti ìgbà tí Léhì ti jáde kúrò ní Jerúsálẹmù; nígbànã, Nífáì fún èmi, Jákọbù ní òfin kan nípa àwọn àwọn àwo kékeré nnì, lórí èyítí a gbẹ àwọn nkan wọnyí lé.   Ó sì fún èmi, Jákọbù, ní   òfin kan pé kí èmi kí ó kọ ọ lé orí àwọn àwo wọnyí díẹ nínú àwọn nkan tí mo kãkún pé ó jẹ iyebíye jùlọ; pé kí èmi máṣe fi ọwọ kàn, àfi ní ṣòkí, nípa ìtàn àwọn ènìyàn yĩ tí à npè ní àwọn ènìyàn Nífáì.   Nítorítí ó sọ wípé kí a fín   ìtàn àwọn ènìyàn rẹ sí orí àwọn àwo rẹ míràn, pé kí èmi kí ó sì pa àwọn àwo wọnyí mọ kí èmi kí ó sì fi wọn lé ọwọ èso mi, láti ìran dé ìran.   Tí ìwãsù tí ó jẹ mímọ, tàbí   ìfihàn tí ó tóbi, tàbí ìsọtẹlẹ bá wà, pé kí èmi kí ó fín àwọn èyí tí ó ṣe kókó nínú wọn sí orí àwo wọnyí, kí èmi kí ó sì kọ nípa wọn bí ó ti pọ tó, nítorí ti Krístì, àti fún ànfãní àwọn ènìyàn wa.   Nítorípé nípasẹ ìgbàgbọ àti   àníyàn jọjọ, a ti fihàn wá nítòọtọ nípa àwọn ènìyàn wa, ohun tí yíò ṣẹlẹ sí nwọn.   A sì ní àwọn ọpọlọpọ ìfihàn   pẹlú àti ẹmí ìsọtẹlẹ púpọ; nítoríèyi, a mọ nípa Krístì àti ìjọba rẹ èyítí nbọwá.   Nítorí-èyi a ṣiṣẹ taratara ní   ãrín àwọn ènìyàn wa, kí àwa kí ó lè yí wọn lọkàn padà láti wá sọdọ Krístì, kí wọn sì ní ìpín nínú ire Ọlọrun, kí nwọn wọ inú ìsinmi rẹ, bí bẹkọ ní ọnà kọnà òun ó búra nínú ìbínú rẹ pé kí wọn má wọlé, gẹgẹbí ìmúnibínú ti ìgbà ìdánniwò nígbàtí àwọn ọmọ Ísráélì wà ní aginjù.   Nítorí-èyi, àwa nfẹ, nípa ọre  ọfẹ Ọlọrun, pé kí àwa lè yí ọkàn gbogbo ènìyàn padà kí nwọn máṣe ṣọtẹ sí Ọlọrun, láti pẽ ní ìjà sí ìbínú, ṣùgbọn kí gbogbo ènìyàn gbàgbọ nínú Krístì, kí wọn sì gba ikú rẹ rò, ki nwọn ro ìjìyà rẹ lórí àgbélèbú, àti kí wọn faradà ìtìjú ayé; nítorí-èyi, èmi Jákọbù, pinnu láti mú òfin arákùnrin mi Nífáì ṣẹ.   Nísisìyí Nífáì bẹrẹsí di   arúgbó, ó sì ríi pé òun yíò kú láìpẹ; nítorí-èyi ó ṣe ìfòróró yàn fún ọkùnrin kan láti jẹ ọba àti alãkóso lórí àwọn ènìyàn rẹ, gẹgẹbí ìjọba àwọn ọba.   Àwọn ènìyàn nã nítorítí   nwọn fẹràn Nífáì lọpọlọpọ, nítorítí òun ti jẹ alãbò nlá fún wọn, nítorítí ó fi agbára lo idà Lábánì ní ìdãbò fún wọn àti nítorítí ó ṣiṣẹ ní gbogbo ọjọ ayé rẹ fún àlãfíà nwọn   Nítorí-èyi, àwọn ènìyàn nã   ní ìfẹ láti jẹ orúkọ rẹ sí ìrántí. Ẹnití yíò bá sì jọba rọpò rẹ ni àwọn ènìyàn pè ní Nífáì èkejì, Nífáì ẹkẹta, àti bẹbẹ lọ, nípa ìjọba àwọn ọba nã; báyĩ sì ni àwọn ènìyàn nã pè nwọn, èyíkẽyí orúkọ tí wọn ìbã fẹ láti jẹ.   Ó sì ṣe tí Nífáì kú.   Ní báyĩ àwọn ènìyàn tí   nwọn kĩ ṣe ará Lámánì, jẹ ará Nífáì; bíótilẹríbẹ, a pè wọn ní ará Nífáì, ará Jákọbù, ará Jósẹfù, ará Sórámù, ará Lámánì, ará Lémúẹlì, àti ará Íṣmáélì.   Ṣùgbọn èmi, Jákọbù kò ní   ṣe ìyàtọ sí wọn nípasẹ orúkọ wọnyí, ṣùgbọn èmi yíò pè wọn ní ará Lámánì èyítí ó lépa láti pa àwọn ènìyàn Nífáì run, àti àwọn tí wọn bá sì bá Nífáì ṣe ọrẹ ni èmi yíò pè ní ará Nífáì, tàbí àwọn ènìyàn Nífáì gẹgẹbí ìṣe àwọn ìjọba àwọn ọba.   Àti nísisìyí ó sì ṣe tí àwọn   ará Nífáì, ní ábẹ ìjọba ọba èkejì, bẹrẹsí sé aya nwọn le, nwọn sì nhu àwọn ìwà búburú, gẹgẹbí Dáfídì ti ìgbà nnì tí ó nfẹ láti ní ìyàwó àti àlè púpọ, àti Sólómọnì pẹlú, ọmọkùnrin rẹ.   Bẹni, nwọn sì bẹrẹsí wá   ọpọlọpọ wúrà àti fàdákà pẹlú, nwọn sì bẹrẹsĩ gbé ojú sókè nínú ìwà ìgbéraga.   Nítorí-èyi èmi, Jákọbù, fún   wọn ní àwọn ọrọ wọnyí gẹgẹbí mo ṣe kọ wọn nínú tẹmpìlì, nítorítí èmi ti kọkọ gba iṣẹ mi lọdọ Olúwa.   Nítorí, èmi, Jákọbù, pẹlú   arákùnrin mi Jósẹfù, ni a ti yà sọtọ gẹgẹbí àlùfã àti olùkọni fún àwọn ènìyàn yĩ, láti ọwọ Nífáì.   Àwa sì ṣe ìmútóbi ipò tí a pè   wá sí, wa sí Olúwa, ní siṣe ojuse wa, ki a si dáhùnsí àwọn ẹṣẹ àwọn ènìyàn wọnyí sori wa tí àwa kò bá kọ wọn ní ọrọ Ọlọrun tọkàn-tọkàn; nítorí-èyi, nípa ṣíṣe iṣẹ pẹlú agbára wa, ẹjẹ wọn kò ní wá sí ára aṣọ wa; bíbẹkọ, ẹjẹ wọn yíò wá sí ára aṣọ wa, a kò sì ní wà ní mímọ ní ọjọ ìkẹhìn.  2   Jákọbù ṣe ìkọsílẹ ọrọ, ìgbéraga, àti àìpa-ara-ẹni-mọàwọn ènìyàn lè lépa ọrọ fún ìrànlọwọ àwọn arákùnrin nwọnJákọbù fi ẹnu ẹtẹ bá fífẹ aya púpọ tí kò ní àṣẹ nínúOlúwa ní ìyọnú sí wíwà-ní-mímọ àwọn obìnrin. Ní ìwọn ọdún 544 sí 421 kí a tó bí Olúwa wa. Àwọn ọrọ tí Jákọbù, arákùnrinNífáì, bá àwọn ará Nífáì sọ, lẹhìn ikú Nífáì:   Nísisìyí, ẹnyin arákùnrin   mi àyànfẹ, èmi, Jákọbù, gẹgẹbí ipò tí mo wà ní ìhà Ọlọrun, láti ṣe ìmútóbi ipò tí a pè mi sí mi pẹlú ìwà ìfarabalẹ, àti pẹlú pé kí èmi kí ó lè wẹ ẹwù mi mọ ní ti àwọn ẹṣẹ nyín, èmi wá sí tẹmpìlì ní òní kí èmi kí ó lè sọ ọrọ Ọlọrun fún nyín.   Ẹyin fúnra yín sì mọ pé títí   di ìsisìyí pé mo ti ṣe ãpọn nípa ìpè mi; ṣùgbọn ní òní yĩ, ọkàn mi wúwo púpọ fún ọpọlọpọ àníyàn àti ãjò fún wíwà ní àlãfíà ẹmí nyin ju ti àtẹhìnwá.   Nítorí kíyèsĩ, ní báyĩ, ẹnyin   ti ṣe ìgbọràn sí ọrọ Olúwa, èyítí mo ti fi fún un nyín.   Ṣùgbọn kíyèsĩ, ẹ fetísílẹ sí   mi, kí ẹ sì mọ pé nípa ìrànlọwọ ẹni-alágbára-jùlọ, Ẹlẹdã Ọrun òun aiyé èmi lè sọ fún nyín nípa èrò ọkàn nyín, bí ẹyin ṣe bẹrẹ sí ṣe iṣẹ nínú ẹṣẹ, ẹsẹ èyítí ó jẹ ìríra jùlọ níwájú mi, bẹni, àti tí ó jẹ ìríra jùlọ níwájú Ọlọrun.   Bẹni, ó jẹ ohun ẹdùn fún ọkàn   mi, ó sì jẹ kí èmi kí ó súnrakì pẹlú ìtìjú ní iwájú Ẹlẹda mi, pé èmi gbọdọ jẹrí síi nyín nípa búburú ọkàn nyín.   Àti pẹlú ó sì jẹ ohun ẹdùn   fún mi pé mo níláti fi ìgboyà sọrọ nípa nyín, níwájú àwọn ìyàwó àti àwọn ọmọ nyín, tí ọpọ èrò ọkàn púpọ nínú wọn jẹ ọdọ àti wíwà-ní-mímọ àti ẹlẹgẹ níwájú Ọlọrun, èyítí ó jẹ ohun ìdùnnú fún Ọlọrun;   Ó sì jẹ ohun tí èmi rò pé wọn   wá sí ìhín láti gbọ ọrọ Ọlọrun èyítí ó tuni nínú, bẹni, ọrọ tí í ṣe ìwòsàn fún ọkàn tí ó gbọgbẹ.   Nítorí-èyi, ó jẹ ohun ìnira fún   ọkàn mi pé mo níláti mú u ní dandan, nítorí òfin tí ó múná èyítí èmi ti gbà láti ọwọ Ọlọrun, láti rọ yín níti ìwà búburú nyin, èyítí o dá kun ìrora àwọn tí a ti dá lóró, kàkà kí ẹnyin ìbá tù wọn nínú, kí ẹ sì wo awọn ọgbẹ wọn san; àti àwọn tí ọkàn nwọn kò ì tĩ gbọgbẹ, kàkà kí ẹnyin ó fi ọrọ ìtùnú Ọlọrun bọ nwọn, ẹnyin fi ọkọ gún wọn ní ọkàn tí ẹ sì ṣá iyè inú ẹlẹgẹ wọn lọgbẹ.   Ṣùgbọn, láìṣírò títóbi iṣẹ nã,   èmi níláti ṣe gẹgẹbí àwọn òfin tí ó múná ti Ọlọrun, kí èmi kí ó sì sọ fún nyín nípa ìwà búburú àti àwọn ohun ìríra yín, níwájú ẹnití ọkàn rẹ mọ, tí ó sì gbọgbẹ, àti lábẹ ìwárìrì ojú Ọlọrun Olódùmarè tí ó rí ohun gbogbo.   Nítorí-èyi, mo níláti sọ òtítọ   fún nyín nípa kedere ọrọ Ọlọrun. Nítorí kíyèsi, bí èmi ṣe ṣe ìwádĩ lọdọ Olúwa, bẹni ọrọ nã tọ mi wa, tí ó sọ wípé: Jákọbù, dìde lọ sínú tẹmpìlì ní ọla, kí o sì sọ ọrọ nã èyítí èmi yíò fi fún ọ fún àwọn ènìyàn yí.   Àti nísisìyí kiyesì, ẹnyin   arákùnrin mi, èyí ni ọrọ ná tí èmi sọ fún nyín, wípé ọpọlọpọ nyín ti bẹrẹsí ṣe àférí wúrà, àti fún fàdákà, àti fún oríṣiríṣi àwọn irin aìpò olówó iyebíye, nínú ilẹ yìi, èyítí í ṣe ilẹ ìlérí fún ẹnyin àti àwọn irú ọmọ nyin, èyí tí ó pọ jùlọ nínú rẹ.   Àti pẹlú pé òjò ìbùkún sì ti   rọ lé nyín lórí lọpọlọpọ, tí ẹyin sì ti ní ọpọlọpọ ọrọ; àti nítorípé àwọn míràn nínú nyín ti gbà lọpọlọpọ ju àwọn arákùnrin nyín lọ, a gbé yín sókè nínúìgbéraga ọkàn nyín, ẹ nṣe ọkàn líle àti orí kunkun nítorí aṣọ olówó iyebíye yín, ẹ sì npẹgàn àwọn arákùnrin nyín nítorítí ẹnyin rò wípé ẹ dára jú nwọn lọ.   Àti nísisìyí, ẹnyin arákùnrin   mi, njẹ ẹ rò wípé Ọlọrun dá nyín láre nínú nkan yĩ? Kíyèsĩ, mo wí fún nyín, rara. Ṣùgbọn ó dá nyin lẹbi, tí ẹnyin bá sì tẹramọ ṣíṣe ohun wọnyí, ìdájọ rẹ níláti tọ nyín wà kánkán.   A! òun ìbá sì fi hàn nyín   pé òun lè gún yín, àti pé, pẹlú wíwo ìṣẹjú akàn pẹlú ojú rẹ, òun leè lu nyín bolẹ mọ eruku.   A! òun ìbá sí gbọn yín nù   kúrò nínú àìṣedẽdé àti ohun ìríra yĩ. Àti pé, A! ẹnyin ìbá sì fetísílẹ sí ọrọ ìpaláṣẹ rẹ, kí ẹ má sì jẹ kí ìgbéraga ọkàn nyín yí pa ẹmí nyín run!   Ẹ rò nípa àwọn arákùnrin   nyín gẹgẹbí ara yín. Kí ẹ sì fifúnni nínú ohun ìní nyín, kí nwọn lè ní ọrọ bí ẹyin.   Ṣugbọn kí ẹnyin tó lépa   ọrọ, ẹ lépa ìjọba Ọlọrun.   Àti lẹhìn tí ẹnyin bá ti gba   ìrètí nínú Krístì, ẹnyin yíò gba ọrọ, tí ẹ bá lépa nwọn; ẹnyin yíò sì lépa wọn fún èrò láti ṣe rereláti wọ aṣọ fún ẹnití ó wà ní áìbò, àti áti bọ ẹnití ebi npa, àti láti tú ẹnití ó wà ní ìgbèkùn sílẹ, àti láti ṣe ìtọjú aláìsàn àti ẹnití ìyà njẹ.   Àti nísisìyí, ẹyin arákùnrin   mi, èmi ti sọrọ fún nyín nípa ìgbéraga; àti ẹnyin tí ẹ ti fi ìyà jẹ aládũgbò nyín, tí ẹ sì ṣe inúnibíni síi nítorípé ẹnyin gbéraga ni ọkàn nyín, nínú àwọn ohun tí Ọlọrun ti fún nyín, kíni ẹnyin sọ nípa rẹ?   Ẹyin kò ha rò wípé àwọn   nkan wọnyí jẹ ohun ìríra sí ẹnití ó da gbogbo ẹlẹran-ara? Àti pé ẹdá kan níye lórí ní ojú rẹ gẹgẹbí èkejì. Àti pé erùpẹ ni gbogbo ẹlẹran ara; àti fún ara rẹ kan nã ni ó ṣe dá nwọn, pé kí wọn lè pa awọn òfin òun mọ, kí wọn sì máa yìn òun títí láé.   Àti nísisìyí, èmi dẹkun   bíbá nyín sọrọ nípa ìgbéraga yĩ. Bí kò bá sí ṣe pé mo níláti sọrọ fún nyín nípa ẹṣẹ tí ó ga ju tàtẹhìnwá, ọkàn mi kì bá yọ púpọ nítorí yín.   Ṣùgbọn ọrọ Ọlọrun wọ mí   lọrùn nítorí àwọn ẹṣẹ nyín èyítí ó ga ju ti àtẹhìnwá. Sì kíyèsĩ, báyĩ ni Olúwa wí: Àwọn ènìyàn wọnyí bẹrẹ sí gbilẹ nínú àìṣedẽdé; ìwé-mímọ kò yé wọn, nítorítí nwọn nífẹ láti dá ara wọn láre nínú ìwà àgbèrè, nítorí àwọn nkan tí a kọ nípa Dáfídì, àti Sólómọnì ọmọ rẹ.   Kíyèsĩ, Dáfídì àti Sólómọnì   ní ọpọlọpọ aya pẹlú àlè nítọtọ, èyítí ó jẹ ohun ìríra níwájú mi, ni Olúwa wí.   Nítorí-èyi, báyĩ ni Olúwa wí,   èmi ti darí àwọn ènìyàn wọnyí jáde kúrò ní ilẹ Jerúsálẹmù, nípa agbára apá mi, kí èmi lè gbe ẹka olódodo kan dìde sí èmi láti inú èso ti ìhà Jósẹfù.   Nítorí-èyi, èmi Olúwa   Ọlọrun kò ní gbà kí àwọn ènìyàn wọnyí ṣe bí àwọn ará ìgbà nnì.   Nítorí-èyi, ẹyin arákùnrin   mi, ẹ gbọ mi, kí ẹ sì fetísílẹ sí ọrọ Olúwa: Bẹni ẹnì kan nínú nyín kò gbọdọ ní ju aya kan; kò sì gbọdọ ní àlè kankan;   Nítorípé èmi, Olúwa Ọlọrun,   dunnú sí wíwà-ní-mímọ àwọnobìnrin. Àwọn ìwà àgbèrè sì jẹ ohun-ìríra níwájú mi; báyĩ ni Olúwa àwọn Ọmọ-ogun wi.   Nítorí-èyi, àwọn ènìyàn yĩ   yíò pa àwọn òfin mi mọ, ní Olúwa àwọn Ọmọ-ogun wí, láìjẹ bẹ, a ó fi ilẹ nã bú nítorí nwọn.   Nítorípé bí èmi bá fẹ, ni   Olúwa àwọn Ọmọ-ogun wí, gbé irú-ọmọ dìde fún mi, èmi yíò paṣẹ fún àwọn ènìyàn mi; bíbẹkọ nwọn yíò fetísílẹ sí àwọn ohun wọnyí.   Nítorí kíyèsĩ, èmi, Olúwa,   ti rí ìrora-ọkàn nã, mo sì ti gbọ ìbinújẹ àwọn ọmọbìnrin dáradára àwọn ènìyàn mi ní ilẹ Jerúsálẹmù, bẹni, àti ní gbogbo ilẹ àwọn ènìyàn mi, nítorí ìwà búburú àti ìwà ìríra àwọn ọkọ wọn.   Àti pé, èmi kò ní gbà, ni   Olúwa àwọnỌmọ-ogun wí, pé kí igbe àwọn ọmọbìnrin dáradára àwọn ènìyàn yĩ, tí mo ti sin jáde kúrò ní ilẹ Jerúsálẹmù, gòkè tọ mí wá, ní ìkọlù àwọn okùnrin àwọn ènìyàn mi, ni Olúwa àwọn Ọmọ-ogun wi.   Nítorítí wọn kò ní mú   àwọn ọmọbìnrin àwọn ènìyàn mi jáde lọ sí ìgbèkùn nítorí ìwàpẹlẹ wọn, láìjẹbẹẹ èmi yíò bẹ wọn wò pẹlú ègún kíkan, àní sí ìparun; nítorítí wọn kò gbọdọ ṣe àgbèrè, gẹgẹbí àwọn ará ìgbãnì, ni Olúwa àwọn Ọmọ-ogun wi.   Àti nísisìyí kìyésĩ, ẹyin   arákùnrin mi, ẹyin mọ pé a fi àwọn òfin wọnyí fún bàbá wa, Léhì; nítorí-èyi, ẹyin ti mọ wọn láti àtẹhìnwá; ẹyin sì ti dé ibi ìdálẹbi tí ó ga; nítorítí ẹyin ti ṣe àwọn ohun wọnyí tí kò yẹ kí ẹyin ṣe.   Ẹ kíyèsĩ, ẹyin ti ṣe àìṣedẽdé   èyítí ó ga jù ti àwọn Lámánì, àwọn arákùnrin wa, lọ. Ẹyin mú ìrètí àti ìgbẹkẹlé àwọn ìyàwó yín oníwàpẹlẹ kíó ṣákì, ẹyin sì ti pàdánù ìgbẹkẹlé àwọn ọmọ yín nínú nyín, nítorí àpẹrẹ ìwà búburú yín níwájú wọn; ẹkún wọn sì gòkè tọ Ọlọrun lọ ní ìdojúkọ nyín. Àti nítorí ọrọ Ọlọrun tí ó múná, èyítí ó wá ní ìdojúkọ yín, ọpọlọpọ ọkàn ni ó kú nínú ipò ìrora ọgbẹ jíjìn.  3   Àwọn ọlọkàn-mímọ gba ọrọ ìdùnnú Ọlọrun-òdodo àwọn ará Lámánì tayọ ti àwọn ará NífáìJákọbù kìlọ nípa àgbèrè ìfẹkúfẹ ara, àti ẹṣẹ gbogbo. Ní ìwọn ọdún 544 sí 421 kí a tó bí Olúwa wa. Ṣùgbọn ẹ kíyèsĩ, èmi, Jákọbù, yíò sọrọ sí ẹyin ọlọkàn-mímọ. Gbé ojú rẹ sókè sí Ọlọrun pẹlú àìyẹra ọkàn, sì gbàdúrà síi pẹlú ọpọlọpọ ìgbàgbọ, òun yíò sì tù ọ nínú ní inu àwọn ìṣòro rẹ, òun yíò sì ṣe alágbàwí fún ọ, yíò sì rán aiṣegbe sọkalẹ sórí àwọn tí nwọn wá ìparun rẹ.   A!, gbogbo ẹyin tí ẹ jẹ ọlọkànmímọ,   ẹ gbé orí yín sókè, kí ẹ sì gba ọrọ ìdùnnú Ọlọrun, kí ẹ sì ṣe àpèjẹ lórí ìfẹ rẹ; nítorítí ẹyin le ṣe eleyĩ, tí ẹ bá ní ìdúró ṣinṣin ọkàn, títí láé.   Ṣùgbọn, ègbé, ègbé, ni fún   ẹnyin tí ẹ kò jẹ ọlọkàn-mímọ, tí ẹ jẹ elẽrí loni níwájú Ọlọrun; nítorípé, bíkòṣepé ẹyin ronúpìwàdà,ìfibú ni ilẹ nã nítorí yín; àti àwọn ará Lámánì, tí wọn kò jẹ elẽrí bĩ tiyín, bíótilẹríbẹ, tí a fi bú pẹlú ègún kíkan, wọn yíò kọlũ yín sí ìparun.   Ìgbà nã sì dé kánkán, bíkòṣepé   ẹyin bá ronúpìwàdà, wọn yíò jogún ilẹ ìní yín, Olúwa yíò sì sin àwọn olódodo jáde kúrò ní ãrín yín.   Kíyèsĩ, àwọn àrá Lámánì   arákùnrin yín, tí ẹyin korira nítorí ìwà ẽrí wọn àti ègún tí ó ti wá sí ara nwọn, jẹ olododo jù yín lọ; nítorítí wọn kò tĩ gbàgbé òfin Olúwa, èyítí a fún àwọn bàbá wapé wọn kò gbọdọ ní ju ìyàwó kan lọ, àti pé nwọn kò gbọdọ ní àlè, àti pẹlú pé a kò gbọdọ rí ìwà àgbèrè ní ãrín wọn.   Àti nísisìyí, òfin yĩ ni wọn   gbiyanju láti pa mọ; nítorí-èyi, nítorí àkíyèsí yĩ, nípa pípa òfin yĩ mọ, Olúwa Ọlọrun kò ní pa wọn rẹ, ṣùgbọn yíò ṣe ãnú fún wọn; ní ọjọ kan, wọn yíò di ẹni ìbùkún.   Kíyèsĩ, àwọn ọkọ wọn fẹràn   àwọn ìyàwó wọn, àwọn ìyàwó nwọn sì fẹràn àwọn ọkọ wọn; àti àwọn ọkọ wọn àti àwọn ìyàwó fẹràn àwọn ọmọ wọn; àti pé àìgbàgbọ wọn àti ikorira wọn sí yín sì jẹ nítorí àìṣedẽdé àwọn bàbá wọn; nítorí-èyi, báwo ni ẹyin ṣe dára jù wọn lọtó, lójú Ẹlẹdã yín tí ó tóbi?   A! ẹyin arákùnrin mi, ẹrù   nbá mí pé, bí kò ṣe pé ẹnyin bá ronúpìwàdà ẹṣẹ yín, awọ ara wọn yíò funfun ju tiyín lọ, nígbàtí a ó mù yin wá pẹlú wọn síwájú ìtẹ Ọlọrun.   Nítorí-èyi, àṣẹ kan ni mo fi   fún un yín, èyítí ó jẹ ọrọ Ọlọrun, pé kí ẹnyin máṣe kẹgàn wọn mọ nítorí dúdú awọ ara wọn; bẹni ẹnyin kì yíò sì kẹgàn wọn nítorí ìwà ẽrí wọn; ṣùgbọn ẹyin yíò rántí ìwà ẽrí yín, kí ẹ sì rántí pé ìwà ẽrí nwọn wá nítorí àwọn bàbá wọn.   Nítorí-èyi, ẹyin yíò rántí   àwọn ọmọ yín, bí ẹyin ṣe ti bà nwọn lọkàn jẹ nítorí àpẹrẹ tí ẹ fi lélẹ níwájú wọn; àti pẹlú, kí ẹ rántí pé ẹyin lè ti ipasẹ ìwà ẽrí yín mú ìparun bá àwọn ọmọ yín, a o sì di ẹṣẹ wọn lée yín lórí ní ọjọ ìkẹhìn.   A! ẹyin ará mi, ẹ fi etí sílẹ   sí àwọn ọrọ mi; ẹ ta ọkàn yín jí; ẹ gbọn ara yín nù, kí ẹyin kí ó lè tají kúrò nínú ọgbé ikú; kí ẹ sì tú ara yín sílẹ kúrò lọwọ ìrora ọrun àpãdì, kí ẹyin kí ó má bà di àwọn ángẹlì ti èṣù, tí a ó jù sínú adágún iná àti imí ọjọ nã, èyítí í ṣe ikú èkejì.   Àti nísisìyí èmi, Jákọbù,   sọ ọpọlọpọ nkan síwájú sĩ fún àwọn ará Nífáì, ní kíkìlọ fún nwọn nípa ìwà àgbèrè àti ifẹkufẹ-ara, àti irúkírú ẹṣẹ, mo sì sọ fún wọn nípa èrè àwọn ìwà ẹṣẹ wọnyí.   Àti pé, idá kan nínú ọgọrun   ìṣe àwọn ènìyàn wọnyí, èyí tí ó bẹrẹ sí di púpọ bayĩ, ni a kò lè kọ sorí àwọn àwo wọnyí; ṣùgbọn ọpọlọpọ ìṣe wọn ni a kọ sórí àwọn àwo tí ó tóbi ju àwọn tí a sọ wọnyí, àti àwọn ogun wọn, àti asọ wọn, àti ìjọba àwọn ọba wọn.   Àwọn àwo wọnyí ni a pè ní   àwo Jákọbù, a sì ṣe wọn nípasẹ ọwọ Nífáì. Èmi sì mú sísọ àwọn ọrọ wọnyí wá sí òpin.  4   Gbogbo àwọn wòlĩ sin Bàbá ní orúkọ KrístìYíyọda Ísãkì fún ìrúbọ, èyítí Ábráhámù ṣe, jẹ àwòkọṣe ti Ọlọrun àti ti Ọmọ Bíbí rẹ NìkanṣoṣoÈnìyàn níláti bá Ọlọrun làjà nípasẹ Ètùtù nãÀwọn Jũ yíò kọ okúta ìpìlẹ nã sílẹ. Ní ìwọn ọdún 544 sí 421 kí a tó bí Olúwa wa. Nísisìyí kíyèsĩ, ó sì ṣe tí èmi, Jákọbù, lẹhìn tí mo ti jíṣẹ púpọ fún àwọn ènìyàn mi nínú ọrọ sísọ, nkò sì lè kọ bí kò ṣe díẹ nínú àwọn ọrọ mi, nítorí ìṣòro fifin àwọn ọrọ wa sí ara àwọn àwo àwa sì mọ wípé àwọn nkan tí a kọ sórí àwọn àwo níláti wà síbẹ;   Ṣùgbọn, ohunkóhun tí àwa   bá kọ lé orí ohunkóhun, yàtọ sí orí àwọn àwo níláti parun, kí wọn ó sì parẹ; ṣùgbọn àwa lè kọ ọrọ díẹ lé orí àwọn àwo, èyítí yíò fún àwọn ọmọ wa, àti àwọn arákùnrin wa àyànfẹ, ní ìmọ díẹ nípa wa, tàbí nípa àwọn bàbá wọn   Nísisìyí, nínú èyí ni àwa nyọ;   àwa sì nṣiṣẹ tọkàn-tọkàn láti fín àwọn ọrọ wọnyí sórí ara àwọn àwo, ní ìrètí pé àwọn arákùnrin wa àyànfẹ àti àwọn ọmọ wa yíò gbà wọn pẹlú ọkàn ìdúpẹ, kí wọn sì wo wọn, kí wọn bá lè kọ ẹkọ pẹlú ayọ, kĩ ṣe pẹlú ìrora-ọkàn bẹ sì ni kĩ ṣe pẹlú ìkẹgàn, nípa àwọn òbí wọn àkọkọ.   Nítorí ìdí èyí ni àwa ṣe kọ   àwọn nkan wọnyí, kí wọn kí ó lè mọ pé àwa mọ nípa Krístì, àti pé à ní ìrètí ògo rẹ ní ìwọn ọpọlọpọ ọgọrún ọdún ṣãjú bíbọ rẹ; àti pé àwa nìkan kọ ní a ní ìrètí ògo rẹ, ṣùgbọn pẹlú gbogbo àwọn wòlĩ mímọ tí wọn ti wà ṣãjú wa.   Kíyèsĩ, wọn gbàgbọ nínú   Krístì, wọn sin Bàbá ní orúkọ rẹ, àwa nã sin Bàbá ní orúkọ rẹ. Àti nítorí ìdí èyí ni àwa ṣe pa òfin Mósè mọ, nítorítí ó tọka ọkàn wa sĩ; àti nítorí ìdí èyí ni ó ṣe wà ní ìyàsímímọ fún wa fún ìwà òdodo, pãpã gẹgẹbí a ṣe kãkún fún Ábráhámù nínú aginjù, pé kí ó ṣe ìgbọràn sí àwọn òfin Ọlọrun nípa yíyọda ọmọkùnrin rẹ Ísãkì fún ìrúbọ, èyítí ó jẹ àwòkọṣe ti Ọlọrun àti ti Ọmọ Bíbí rẹ Kanṣoṣo.   Nítorí-èyi, àwa ṣe àwárí àwọn   wòlĩ, àwa sì nì ìfihàn tí ó pọ, àti ẹmí ìsọtẹlẹ; nígbàtí àwa sì ti gba ẹrí wọnyí, a rí ìrètí gbà, ìgbàgbọ wa sì wa láìmì, tóbẹ gẹ tí a fi lè pàṣẹ lọótọ ní orúkọ Jésù, fún àwọn igi, tàbí àwọn òkè gíga, tàbí àwọn ìrusókè omi òkun, tí nwọn sì gbọ.   Bíótilẹríbẹ, Olúwa Ọlọrun nfi   àìlera wa hàn wá kí àwa kí ó lè mọ pé nípa ọre-ọfẹ rẹ, àti ìrẹra-ẹni-sílẹ títóbi nítorí àwọn ọmọ ènìyàn, ni àwa fi lè ní agbára láti ṣe àwọn ohun wọnyí.   Kíyèsĩ, títóbi àti ìyanu ni   àwọn iṣẹ Olúwa. Awamaridi sì ni ìjìnlẹ ìṣe rẹ; kòsí ṣeéṣe fún ènìyàn láti mọ gbogbo ọnà rẹ. Kò sì sí ẹni nã tí ó mọ ọnà rẹ, àfi bí a bá fi hàn an; nítorí-èyi, ẹyin arákùnrin mi, ẹ máṣe fi ẹnu àbùkù bá àwọn ìfihàn Ọlọrun.   Nítorí kíyèsĩ, nípa agbára   ọrọ rẹ ni ènìyàn fi wá sí orí ilẹ ayé, èyítí a dá nípa agbára ọrọrẹ. Nítorí-èyi, bí Ọlọrun bá lè sọrọ, tí ayé sì wà, kí ó sì sọrọ, tí a sì dá ènìyàn, A! njẹ, báwo ni kò ṣe ní lè pàṣẹ fún ayé, tàbí iṣẹ ọwọ rẹ ní ilẹ ayé nã, gẹgẹbí ìfẹ àti inúdídùn rẹ?   Nítorí-èyi, ẹyin arákùnrin,   ẹ má ṣe lépa láti gba Olúwa ní ìmọràn, ṣùgbọn kí ẹyin kí ó gba ìmọràn láti ọwọ rẹ. Nítori kíyèsĩ, ẹyin tikara yín mọ wípé ó nfún ni ní ìmọràn nínú ọgbọn, àti nínú àìṣègbè, àti nínú ọpọ ãnú, lórí gbogbo iṣẹ rẹ.   Nítorí-èyi, ẹyin arákùnrin   àyànfẹ, ẹ bá làjà, nípasẹ ètùtù Krístì, Ọmọ Bíbí rẹ Kanṣoṣo, ẹyin sì lè rí àjĩnde gbà gẹgẹbí agbára àjínde tí ó wà nínú Krístì, kí a sì fi yín sí iwájú Ọlọrun, gẹgẹbí àkọbí Krístì, nípa ìgbàgbọ yín, tí ẹ sì ti gba ìrètí ogo dáradára nínú rẹ, kí ó tó fi ara rẹ hàn nínú ẹran ara.   Àti nísisìyí, ẹnyin àyànfẹ, ẹ   máṣe jẹ kí ó yà yín lẹnu wípé èmi nsọ àwọn nkan wọnyí fún yín; ẽṣe tí àwa kò sọrọ nípa ètùtù Krístì, kí àwa kí ó sì ní ìmọ pípé nípa rẹ, gẹgẹbí àwa yíò ṣe ní ìmọ nípa àjinde àti ayé èyí tí ó nbọ?   Ẹ kíyèsĩ, ẹyin arákùnrin mi,   ẹnití ó bá nsọ àsọtẹlẹ, jẹ kí ó sọ àsọtẹlẹ sí ìmọ ènìyàn; nítorítí Ẹmí nsọ òtítọ, kĩ sĩ purọ. Nítorí-èyi, ó nsọrọ nípa ohun gbogbo bí wọn ṣe rí gan an, àti nípa ohun gbogbo bí wọn yíò ṣe rí gan an; nítorí-èyi, a fi àwọn nkan wọnyí hàn wá ní kedere, fún ìgbàlà ọkàn wa. Ṣùgbọn kíyèsĩ, àwa nìkan kọ ni à nṣe ẹlẹrĩ nínú àwọn nkan wọnyí; nítorítí Ọlọrun pãpã sọ wọn fún àwọn wòlĩ àtẹhìnwá pẹlú.   Ṣùgbọn, kíyèsĩ, àwọn Jũ jẹ   ọlọrun líle ènìyàn; wọn sì kẹgàn ọrọ ti o ṣe kedere, wọn sì pa àwọn wòlĩ, wọn sì ṣe àfẹrí àwọn nkan tí kò lè yé wọn. Nítorí-èyi, nítorí ìfọjú wọn, ìfọjú èyítí o bá nwọn nípa àwojúmọ, wọn níláti ṣubú; nítorípé Ọlọrun ti mú ìṣe-kedere rẹ kúrò lọdọ wọn, ó sì fún wọn ní ọpọlọpọ àwọn nkan tí kò lè yé wọn, nítorí wọn fẹẹ bẹ. Àti nítorítí wọn fẹ bẹ, Ọlọrun ṣe é, kí wọn lè kọsẹ.   Àti nísisìyí, èmi, Jákọbù ni à   darí nípa Ẹmí láti sọtẹlẹ; nítorítí mo wòye nípa ìṣe Ẹmí tí ó wà nínú mi, wípé nípa ìkọsẹ àwọn Jũ wọn yíò kọ okuta nã sílẹ orí èyítí wọn kì bá kọle sí, kí wọn sì ní ìpìlẹ tí ó wà láìléwu.   Ṣùgbọn kíyèsĩ, gẹgẹbí àwọn   ìwé-mímọ, okuta yí yíò di nla, yíò sì jẹ èyí tí ó kẹhìn, àti ìpìlẹ kanṣoṣo tí ó dájú, orí èyí tí àwọn Jũ yíò lè kọ ilé lé.   Àti nísisìyí, ẹnyin àyànfẹ   mi, báwo ni o ṣe lè ṣeéṣe pé àwọn wọnyí, lẹhìn tí wọn ti kọ ìpìlẹ nã tí ó dájú sílẹ, wọn yíò ha lè kọ ilé lée lórí, tí yíò sì jẹ òpómúléró fún nwọn bí?   Kíyèsĩ, ẹyin arákùnrin mi   àyànfẹ, èmi yíò fi ìmọ yí yé yín; bí èmi, ní ọnàkọnà, kò bá yẹ kúrò ní ìdúróṣinṣin mi nínú Ẹmí, kí èmi sì kọsẹ nítorí ìkó-ọkàn-sókè lórí nyín.  5   Jákọbù sọ ọrọ ti Sénọsì sọ nípa ìfọrọwérọ ti igi ólífì tí a tọjú àti ti asọdigbó. Nwọn jẹ àfiwé fún Isráẹlì àti àwọn KèfèríFífọnka àtiKíkójọpọ Ísráẹlì jẹyọ nínú ọrọA ṣe ìtọka sí àwọn ará Nífáì àti àwọn ará Lámánì àti gbogbo ìdílé ÍsráẹlìÀwọn Kèfèrí yíò di àkékún sí ará ÍsráẹlìLẹhinorẹhin, ọgbà-àjàrà nã yíò di jíjó. Ní ìwọn ọdún 544 sí 421 kí a tó bí Olúwa wa. Kíyèsĩ, ẹyin arákùnrin mi, ṣé ẹyin kò rántí pé ẹ ti ka àwọn ọrọ ti wòlĩ Sénọsì, èyítí o sọ fún ará ilé Ísráẹlì, wípé:   Fi etí sílẹ, A! ẹyin ará ilé   Ísráẹlì, kí ẹ sì gbọ ọrọ mi, èmi wòlĩ Olúwa.   Nítorí ẹ kíyèsĩ, báyĩ ni Olúwa   wí, Èmi yíò ṣe àfiwé rẹ, A! ará ilé Isráẹlì, pẹlú igi olifi kan tí a tọjú ti ọkùnrin kan mu, tí ó sì tọjú nínú ọgbà-àjàrà rẹ; tí ó sì dàgbà, tí ó sì gbo, tí ó sì bẹrẹ sí díbàjẹ.   Ó sì ṣe, tí olùtọjú ọgbà-àjàrà   nã jáde lọ, tí ó sì ríi pé igi olifi nã ti bẹrẹ si díbàjẹ; ó sì wípé: Èmi yíò pa ẹka rẹ, èmi yíò si gbẹ ilẹ yĩ ka, èmi yíò sì tọjú rẹ, pé bóyá yíò rúwé, kò sì ní parun.   O sì ṣe, o pa ẹka rẹ, ó sì wa ilẹ   yi i ka, ó sì tọjú rẹ gẹgẹbí ọrọ rẹ.   Ó sì ṣe, lẹhìn ọjọ púpọ, ó   bẹrẹsí yọ jáde ní díẹdíẹ, àwọn ẹka tí ó jẹ ọdọ; ṣùgbọn kíyèsĩ, òkè orí igi nã bẹrẹ sí parun.   Ó sì ṣe, nígbàtí olùtọjú   ọgbà-àjàrà nã rií, ó sọ fún ìránṣẹ rẹ wípé: Ó jẹ ohun ẹdùn ọkàn fún mi wípé èmi yíò pàdánù igi yĩ; nítorí-èyi, lọ, kí ó ké àwọn ẹyà ẹka igi ólífì asọdigbó, kí ó sì mú wọn tọ mí wá; àwa yíò sì ké àwọn ẹka ti wọn ti bẹrẹsí rẹ dànù nì kúrò, àwa yíò sì jù wọn sínú iná kí wọn kí ó lè jóná.   Sì kíyèsĩ, ni Olúwa ọgbà-àjàrà   nã wí, èmi yíò mu ọpọlọpọ àwọn iruwe ọdọ ẹka wọnyí kúrò, èmi yíò sì pa ẹka wọn sí ara igi èyítí o bá wu mi; ko si bá ohunkóhun wí, pé tí ó bá jẹ wípé gbòngbò igi yĩ yíò parun, èmi yíò tọjú èso rẹ fún ara mi; nítorí-èyi, èmi yíò mú àwọn ọdọ ẹka rírọ wọnyí, èmi yíò si fi wọn bọ igi èyítí ó bá wù mi.   Mú ẹka igi ólífì asọdigbó   nni, sì fi nwọn bọ ara igi míràn dípò èyí tí ó wà níbẹ tẹlẹ; àwọn wọnyí, tí èmi ti ké kúrò ni èmi yíò jù sínú iná tí èmi yíò sì jó wọn, kí wọn kí ó má bã fún gbãyè ọgbà-àjàrà mi.   Ó sì ṣe pé ìránṣẹ Olúwa   ọgbà-àjàrà nã ṣe gẹgẹbí ọrọ Olúwa ọgbà-àjàrà nã ti pã láṣẹ ó sì fi ẹka igi ólífì asọdigbó bọ ãrín rẹ.   Olúwa ọgbà-àjàrà nã sì jẹ   kí a gbẹ ilẹ yíi ká, kí a sì pẹka rẹ, kí a sì ṣe ìtọjú rẹ, ó sì wí fún ìránṣẹ rẹ pé: Ó jẹ ìbànújẹ fún mi pé èmi yíò pàdánù igi yíi; nítoríèyi, pé bóyá èmi lè tọjú gbòngbò rẹ, kí wọn má bã parun, kí èmi kí ó ṣe ìtọjú wọn fún ara mi, ni èmi ṣe ṣe nkan yĩ.   Nítorí-èyi, máa bá tìrẹ lọ;   máa ṣọ igi nã, kí o sì tọjú rẹ, gẹgẹbí àwọn ọrọ mi.   Àwọn nkan wọnyí ni èmi   yíò gbe ka ibi ìkángun ìhà ìsàlẹ ọgbà-àjàrà mi, ibikíbi èyí tí ó wù mi, kò já mọ nkankan sí ọ; èmi sì ṣeé kí èmi lè tọjú fún ara mi ẹka abinibi igi nã; àti pẹlú, kí èmi lè kó èso rẹ pamọ di ìgbà míràn sí ara mi; nítorítí ó jẹ ohun ẹdùn fún mi láti pàdánù igi yĩ àti èso rẹ.   Ó sí ṣe wípé Olúwa ọgbààjàrà   nã bá ọnà tirẹ lọ, ó sì fiàwọn ẹka àbinibí igi ólífì tí a tọjú pamọ sí ibi ìkángun ìhà ìsàlẹ ọgbà-àjàrà nã, àwọn kan nínú ọkan, àwọn kan nínú òmíràn, gẹgẹbí ìfẹ àti ìdunnú rẹ.   Ó sì ṣe, tí ọjọ pípẹ kọjá lọ, tí   Olúwa ọgbà-àjàrà nã sì sọ fún ìránṣẹ rẹ: Wá, jẹ kí a sọkalẹ lọ sí inú ọgbà-àjàrà nã, kí àwa kí ó lè ṣiṣẹ nínú ọgbà-àjàrà nã.   Ó sì ṣe, tí Olúwa ọgbà-àjàrà   nã, àti ìránṣẹ nã pẹlú, sọkalẹ lọ sínú ọgbà-àjàrà nã láti ṣiṣẹ. Ó sì ṣe, tí ìránṣẹ nã sì sọ fún Olúwa rẹ, wípé: Kíyèsĩ, wo ibi yĩ; wo igi nã.   Ó sì ṣe, tí Olúwa ọgbà-àjàrà   nã sì wò, ó sì kíyèsí igi nã inú èyítí o ti fi ẹka igi ólífì asọdigbó bọ; ó sì ti hù, ó sì bẹrẹsí nso èso. Ó sì kíyèsĩ pé ó dára; èso rẹ sì dàbĩ ti èso àdánidá.   Ó sì wí fún ìránṣẹ nã pé:   Kíyèsĩ, ẹka igi asọdigbó nã fa omi mu láti inú egbò rẹ ti inú èyí nã, tóbẹgẹ tí egbò nã ti ní agbára púpọ; àti nítorí agbára púpọ ti egbò yĩ, ẹka igi asọdigbó nã ti mú èso igi tí a tọjú jáde. Nísisìyí, tí kò bá jẹ pé àwa lọ si ínú àwọn ẹka wọnyí, igi nã kò bá ti parun. Àti nísisìyí, ẹ kíyèsĩ, èmi yíò sì kó èso púpọ pamọ, èyítí igi nã ti so jáde; èso rẹ ni èmi yíò sì kó pamọ di ìgbà míràn, fún ara mi.   Ó sì ṣe, tí Olúwa ọgbà-àjàrà   nã sì sọ fún ìránṣẹ nã wípé: Wá, jẹ kí àwa kí ó lọ sí ìkángun ìsàlẹ ọgbà-àjàrà nã, kí a sì kíyèsĩ, tí àwọn ẹka àdánidá ti igi nã kò bá tĩ mú èso púpọ jáde bákannã, kí èmi kí ó lè kó àwọn èso nã jọ pamọ di ìgbà míràn, fún ara mi.   Ó sì ṣe, tí nwọn sì lọ sí ibití   Olúwa nã ti fi àwọn ẹka àdánidá igi nã pamọ si, ó sì sọ fún ìránṣẹ nã wípé: Kíyèsí àwọn wọnyí; ó sì ríi wípé àwọn ti àkọkọ ti mú èso púpọ jáde wá; ó sì ríi pẹlú pé ó dára. Ó sì sọ fún ìránṣẹ nã wípé: Mú nínú àwọn èso ti inú èyí, kí o sì kó wọn jọ pamọ di ìgbà míràn, kí èmi kí ó lè tọjú nwọn pamọ fún ara mi; nítorí kíyèsĩ, ni ó wí, ìgbà pípẹ yĩ ni mo ti tọjú rẹ, òun si ti so èso púpọ jáde wá.   Ó sì ṣe tí ìránṣẹ nã sọ fún   Olúwa rẹ, wípé: Kíni ìdí rẹ tí ìwọ wá sí ibí yĩ láti gbin igi yĩ, tàbí ẹka igi yĩ? Nítorí kíyèsĩ, ọgangan tí ó ṣá jùlọ nínú gbogbo ilẹ ọgbà-àjàrà rẹ ni.   Olúwa ọgbà-àjàrà nã sì sọ   fún un, pé: Ma gbà mí nímọràn; èmi mọ pé ilẹ nã ti ṣá; nítorí-èyi ni mo ṣe sọ fún ọ wípé, èmi ti tọjú rẹ ní àkókò pípẹ yĩ, ìwọ si kíyèsĩ pé ó ti mú èso púpọ jáde wá.   Ó sì ṣe tí Olúwa ọgbà-àjàrà   nã sọ fún ìránṣẹ rẹ pé: Wo ibi yĩ; kíyèsĩ èmi ti gbin ẹka míràn nínú igi nã; ìwọ sì mọ wípé ilẹ apá ibí yĩ ṣá ju ti àkọkọ lọ. Ṣùgbọn, wo igi nã. Èmi ti tọjú rẹ títí di àkokò pípẹ yĩ, ó sì ti mú èso púpọ jáde wá; nítorí-èyi, kóo jọ, kí o sì kóo jọ pamọ di ìgbà nã, kí èmi kí ó lè tọjú nwọn pamọ fún ara mi.   Ó sì ṣe tí Olúwa ọgbà-àjàrà   nã tún wí fún ìránṣẹ rẹ pé: Wo ibí yí, sì kíyèsí ẹka míràn pẹlú, èyítí mo ti gbìn; kíyèsĩ pé mo ti tọjú òun pẹlú, ó sì ti mú èso jáde wá.   Ó sì wí fún ìránṣẹ nã pé:   Wo ibí yĩ, kí o sì kíyèsí ti ìkẹhìn.Kíyèsĩ, èyí ni mo ti gbìn sí orí ilẹ tí ó dára; mo sì ti tọjú rẹ títí di àkokò pípẹ yíi, díẹ nínú igi nã ni ó sì mú èso tí a tọju jáde, apá kejì igi nã sì mú èso asọdigbó jáde; kíyèsĩ, mo ti tọjú igi yĩ bĩ gbogbo àwọn tí ó kù.   Ó sì ṣe ti Olúwa-ọgbà àjàrà   nã sì sọ fún ìránṣẹ nã, wípé: Ke àwọn ẹka wọnnì kúrò tí kò mu èso rere jáde, kí o sì jù nwọn sínú iná.   Ṣùgbọn kíyèsĩ, ìránṣẹ nã sọ   fún un, wípé: Ẹ jẹ kí a pa ẹka rẹ, kí a sì wa ilẹ yíi ká, kí a sì tọjú rẹ fún ìgbà díẹ síi, pé ó ṣeéṣe kí ó mú èso dáradára jáde wá fún nyín, kí ẹnyin kí ó sì lè kó jọ pọ di ìgbà nã.   Ó sì ṣe ti Olúwa ọgbà-àjàrà   nã àti ìránṣẹ Olúwa ọgbà-àjàrà nã tọjú gbogbo èso inú ọgbààjàrà nã.   Ó sì ṣe tí ọpọlọpọ ìgbà ti   rékọjá, Olúwa ọgbà-àjàrà nã si sọ fún ìránṣẹ rẹ wípé: Wá, jẹ kí a lọ sínú ọgbà-àjàrà nã, kí àwa kí ó tún ṣiṣẹ nínú ọgbà-àjàrà nã. Nítorí kíyèsĩ, àkokò nã súnmọlé, òpin sì dé tán, nítorí-èyi, èmi níláti kó èso jọ papọ di ìgbà nã, fún ara mi.   Ó sì ṣe tí Olúwa ọgbààjàrà   nã àti ìránṣẹ nã lọ sínú ọgbà-àjàrà nã; nwọn sì dé ẹbá igi èyítí a ti ké ẹka àdánidá rẹ kúrò, tí a sì ti mú àwọn ẹka asọdigbó bọ nínú; sì kíyèsĩ, oríṣiríṣi èso bò igi nã mọlẹ.   Ó sì ṣe tí Olúwa ọgbà-àjàrà   nã sì tọ ní ara èso nã wò, nínú gbogbo onírurú èso ọgbà-àjàrà nã. Olúwa ọgbà-àjàrà nã sì wípé: Kíyèsĩ, títí di àkokò pípẹ yí ni àwa ṣe ìtọju igi yĩ, èmi sì ti kó èso púpọ jọ papọ fún ara mi, di ìgbà nã.   Ṣùgbọn kíyèsĩ, ní ìgbà yí, ó   ti mú èso púpọ jáde wá, kò sì sí èyí tí ó dára nínú rẹ. Sì kíyèsĩ, àwọn èso búburú onírurú ni ó wà; kò sì ṣe ànfàní kankan fún mi, láìṣírò fún gbogbo lãlã wa; àti nísisìyí jẹ ohun ẹdùn fún mi láti pàdánù igi yĩ.   Olúwa ọgbà-àjàrà nã sì sọ   fún ìránṣẹ nã wípé: Kíni kí àwa kí ó ṣe sí igi yĩ, kí èmi kí ó leè tun ṣe ìtọjú àwọn èso dáradára láti inú rẹ fún ara mi?   Ìránṣẹ nã sì wí fún Olúwa rẹ   pé: Kíyèsĩ, nítorípé ìwọ ti fi ẹka igi ólífì asọdigbó bọ ãrín igi wọnyí, nwọn sì ti bọ àwọn gbòngbò igi nã, wọn sì yè, nwọn kò sì parun; nítorí-èyi ni ìwọ ṣe ríi pé nwọn ṣì wà ní dídára.   Ó sì ṣe tí Olúwa ọgbà-àjàrà   nã wí fún ìránṣẹ rẹ pé: Igi nã kò wúlò fún mi, àwọn gbòngbò rẹ ko sì wúlò fún mi pẹlú bí ó ṣe jẹ wípé èso ibi ni ó nso jáde.   Bíótilẹríbẹ, èmi mọ wípé   àwọn gbòngbò rẹ dára, èmi sì ti ṣe ìtọjú wọn fún ìwulò ara mi; àti nítorí agbára nwọn ni nwọn ṣe mú èso dáradára jáde láti inú àwọn ẹka tí ó jẹ asọdigbó.   Ṣùgbọn kíyèsĩ, àwọn ẹka   asọdigbó nã ti gbilẹ nwọn ti borí gbòngbò; àti nítorítí ẹka asọdigbó nã ti gbilẹ borí àwọn gbòngbò rẹ, ó sì ti mú èso búburú púpọ jáde wá; àti nítorítí ó ti mú èso búburú púpọ jùlọ jáde wa, iwọ kíyèsí pé ó bẹrẹ sí parun; yíò sì pọn láìpẹ ọjọ, kí a lè ju sínú iná, àfi tí àwa bá gbé ìgbésẹ láti lè tọjú rẹ, kí ó sì yè.   Ó sì ṣe ti Olúwa ọgbà-àjàrà  nã sọ fún ìránṣẹ rẹ, wípé: Jẹ kí a lọ sí àwọn ibi ìhà ìsàlẹ ọgbààjàrà nã, kí a sì ṣe àkíyèsí bóyá àwọn ẹka àdánidá nã ti mú èso búburú jáde pẹlú.   Ó sì ṣe, tí nwọn sì sọkalẹ lọ   sí àwọn ibi ìhà ìsàlẹ ọgbà-àjàrà nã. Ó sì ṣe, tí nwọn ṣe àkíyèsí pé èso ẹka àdánidá nã pẹlú ti díbàjẹ; bẹ ni, èkínní àti ìkejì àti ti ìkẹhìn pẹlú; gbogbo nwọn sì ti díbàjẹ.   Èso asọdigbó ti ìkẹhìn si ti   borí apá igi nã tí ó mú èso dáradára jáde, tóbẹgẹ tí ẹka igi nã ti rẹ dànù, ó sì ku.   Ó sì ṣe, ti Olúwa ọgbà-àjàrà   nã sì sọkún, ó sì wí fún ìránṣẹ nã wípé: Kíni èmi ìbá ti tún ṣe fún ọgbà-àjàrà mi?   Kíyèsĩ, mo mọ pé gbogbo   èso ọgbà-àjàrà nã, yàtọ sí àwọn wọnyí, ni nwọn ti díbàjẹ. Àwọn wọnyí ẹwẹ ti nwọn sì ti mú èso dáradára jáde wá ní ìgbà kan rí, sì tún díbàjẹ pẹlú; àti nísisìyí gbogbo àwọn igi ọgbà-àjàrà mi kò dára fún ohunkóhun, àfi kí a ké wọn lulẹ kí a sì jù nwọn sínú iná.   Sì kíyèsí èyí tí ó kẹhìn   yĩ, èyítí ẹká rẹ ti rẹ dànù, èmi gbìn ín sí ibi ilẹ tí ó dára; bẹni, àní èyí tí mo yàn fún ara mi ju gbogbo apá ilẹ yókù nínú ọgbà-àjàrà mi.   Ìwọ sì ṣe àkíyèsí pé èmi kée   lùlẹ pẹlú, èyítí ó bò apá ibi ilẹ yí mọlẹ, kí èmi kí ó lè gbin igi yĩ dípò rẹ.   Ìwọ sì ṣe àkíyèsí pé díẹ nínú   igi yĩ mú èso dáradára jáde wa, díẹ nínú rẹ sì mú èso tí asọdigbó jáde; àti nítorítí èmi kò ké àwọn ẹka rẹ, kí a sì jù wọn sínú iná, kíyèsĩ, nwọn ti bò àwọn ẹka dáradára mọlẹ, tó bẹ tí ó ti rẹ dànù.   Àti nísisìyí, kíyèsĩ, láìṣírò   fún gbogbo ìtọjú tí àwa ti ṣe lórí ọgbà-àjàrà mi, àwọn igi rẹ ti díbàjẹ, ti nwọn kò sì so èso dáradára jáde wá; àwọn wọnyí ni èmi sì ti ní ìrètí nínú láti kó èso nwọn jọ pamọ di ìgbà nã, fún ara mi. Ṣùgbọn, kíyèsĩ, nwọn ti dàbí igi ólífì asọdigbó, nwọn kò sì wúlò fún ohunkóhun, bíkòṣe pé kí a ké nwọn lulẹ, kí a sì jù nwọn sínú iná; ó sì bà mí nínú jẹ pé èmi yíò pàdánù nwọn.   Ṣùgbọn kíni èmi ìbá tún ṣe   nínú ọgbà-àjàrà mi? Njẹ èmi ṣe ìjáfara bí, ti èmi kò si tọjú rẹ? Rárá, èmi ti ṣe ìtọjú rẹ, mo sì ti wa ilẹ yĩ ka, mo si ti pa ẹka rẹ kuro, mo ti fi ajílẹ bọọ; èmi sì ti sa gbogbo agbára mi lée lórí, ní ọjọ pípẹ, ìgbẹhìn sì ti dé tán. Ó sì bà mí nínú jẹ pé mo níláti gé gbogbo igi inú ọgbà-àjàrà mi lulẹ, kí èmi kí ó sì jù nwọn sínú iná kí nwọn kí ó lè jóná. Tani ẹni nã tí ó mú kí ọgbà-àjàrà mi díbàjẹ?   Ó sì ṣe, ti ìránṣẹ nã sì sọ   fún Olúwa rẹ, pé: Njẹ kĩ ha íṣe gbígbọrò ọgbà-àjàrà rẹnjẹ àwọn ẹka rẹ kò ha ti borí àwọn gbòngbò tí ó dára bí? Nítorípé àwọn ẹka ti borí àwọn gbòngbò kíyèsĩ nwọn dàgbà sókè ju agbára àwọn gbòngbò lọ, nwọn sì ngba agbára sí ara wọn. Kíyèsĩ, èmi wípé, njẹ kĩ ṣe eleyĩ ni ó fã tí àwọn igi inú ọgbà-àjàrà rẹ ṣe ti díbàjẹ?   Ó sì ṣe, ti Olúwa ọgbà-àjàrà   nã sì sọ fún ìránṣẹ nã pé: Jẹ kí àwa kí ó lọ, kí a sì gé àwọn igi inú ọgbà-àjàrà nã lulẹ, kí a sìjù nwọn sínú iná, kí nwọn kí ó ma ṣe gbilẹ nínú ọgbà-àjàrà mi, nítorítí èmi ti sa gbogbo ipá mi lórí ọgbà-àjàrà yí. Kíni èmi ìbá tún ṣe fún ọgbà-àjàrà mi?   Ṣùgbọn, kíyèsĩ, ìránṣẹ nã sọ   fún Olúwa ọgbà-àjàrà nã pé: Ẹ dáa sí fún ìgbà díẹ síi.   Olúwa nã sì wípé: Bẹni,   èmi yíò dáa sí fún ìgbà díẹ síi, nítorítí ó jẹ ohun ẹdùn ọkàn fún mi wípé èmi yíò pàdánù àwọn igi inú ọgbà-àjàrà mi.   Nítorí-èyi, jẹ kí a mú nínú   àwọn ẹka àwọn èyí tí èmi ti gbìn sí ibi ìhà ìsàlẹ ọgbà-àjàrà mi, kí o sì jẹ kí a lọ àwọn ẹka nã bọ inú àwọn igi ara èyítí a ti mú wọn jáde wa; kí a sì fa àwọn ẹka tí wọn ti so èso kíkorò yọ kúrò lára igi nã, kí a sì fi àwọn àdánidá ẹka bọ inú igi nã dípò àwọn wọnyí.   Èyí ni èmi yíò sì ṣe kí igi   nã má ṣe parun, wípé, bóyá, èmi lè ṣe ìtọjú gbòngbò rẹ fún ìwúlò ara mi.   Àti kíyèsĩ, àwọn gbòngbò   ẹka àdánidá igi èyí tí mo gbìn sí ibi èyí tí ó wù mí wà lãyè; nítorí-èyi, kí èmi kí ó lè ṣe ìtọjú àwọn nã fun ìwúlò ara mi, èmi yíò mú nínú ẹka igi eleyĩ, èmi yíò sì fi nwọn bọ inú wọn. Bẹni, èmi yíò fi àwọn ẹka ìdí igi nwọn bọ ãrín wọn, kí èmi kí ó lè dá gbòngbò nwọn pẹlú sí fún èmi tìkalára mi, pé nígbàtí nwọn bá ti gbó bóyá nwọn yíò mú èso dáradára jáde wá fún mi, èmi sì le gba ògo nínú èso ọgbà-àjàrà mi síbẹ.   Ó sì ṣe, ti nwọn sì mú igi   àdánidá nã èyítí ó ti di asọdigbó, tí wọn sì fi bọ inú àwọn igi àdánidá, èyítí ó ti di asọdigbó bákannã.   Nwọn sì mú nínú àwọn igi   àdánidá tí ó ti di asọdigbó, nwọn sì fi nwọn bọ inú ìdí igi nwọn.   Olúwa ọgbà-àjàrà nã sì wí   fún ìránṣẹ nã pé: máṣe gé àwọn ẹka asọdigbó kúrò lára àwọn igi nã, afi àwọn tí ó korò púpọ jùlọ; ínú nwọn ni ìwọ yíò sì fi bọ gẹgẹbí èmi ti sọ.   Àwa yíò sì tún ṣe ìtọjú àwọn   igi ọgbà-àjàrà nã, a o sì pa àwọn ẹka tí ó wà lára rẹ; àwa o si ge kúrò lára àwọn igi nã àwọn ẹka ti nwọn ti díbàjẹ, tí nwọn níláti parun, kí a sì dà wọn sínú iná.   Èyí ni èmi sì ṣe wípé, bóyá,   àwọn gbòngbò rẹ yíò ní agbára nítorí dídára nwọn; àti nítorítí a ti pãrọ àwọn ẹka nwọn, kí rere lè borí búburú.   Àti nítorípé èmi ti tọjú àwọn   ẹka àdánidá àti àwọn gbòngbò nwọn, àti wípé èmi ti tún ṣe ìfibọ àwọn ẹka àdánidá sínú ìdí igi nwọn, tí èmi sì ti tọjú àwọn gbòngbò ìdí-igi nwọn, pé, bóyá, àwọn igi inú ọgbà-àjàrà mi yíò tún so èso rere jáde wa; kí èmi sì tún ni ayọ nínú èso inú ọgbààjàrà mi, àti wípé, bóyá èmi lè yọ lọpọlọpọ wípé èmi ṣe ìtọjú gbòngbò àti ẹka eso àkọkọ nã   Nítorí-èyi, lọ, kí o sì pe àwọn   ìránṣẹ, kí àwa lè ṣiṣẹ taratara pẹlú agbára wa nínú ọgbà-àjàrà nã, kí àwa kí ó lè tún ọnà nã ṣe, kí èmi tún lè mú èso àdánidá jáde wá, eso adanida èyítí ó dára tí ó sì níye lórí ju gbogbo eso yókù lọ.   Nítorí-èyi, jẹ kí àwa kí ó   lọ, kí a sì ṣiṣẹ pẹlú gbogbo agbára wa ní ìgbà ìkẹhìn yĩ, nítoríkíyèsĩ, òpin súnmọ tòsí, ìgbà ìkẹhìn sì nìyí tí èmi yíò pa ẹka ọgbà-àjàrà mi.   Fi àwọn ẹka nã bọ ãrín igi;   bẹrẹ láti ọdọ àwọn tí ó kẹhìn kí nwọn lè jẹ èkíní, àti kí èkíní lè jẹ ìkẹhìn, kí o sì wa ilẹ yí àwọn igi nã ká, gbígbó àti ọdọ, èkíní àti ìkẹhìn; àti ìkẹhìn àti èkíní, kí gbogbo nwọn lè di títọjú lẹẹkan síi fún ìgbà ìkẹhìn.   Nítorí-èyi, wa ilẹ yí wọn   ká, kí o sì pa ẹka nwọn, kí o sì fi ajílẹ sí wọn lẹkan síi, fún ìgbà ìkẹhìn, nítorítí ìgbà òpin ti dé tán. Tí ó bá sì jẹ bẹ wípé àwọn ẹka ifibọ wọnyí yíò hù, kí nwọn sì so èso àdánidá jáde, nígbànã ni àwa yíò tún ọnà ṣe fún nwọn, kí nwọn kí o lè dàgbà.   Bí nwọn bá sì ti ndàgbà,   ẹnyin yíò gbá àwọn ẹká tí ó nso èso kíkorò kúrò gẹgẹbí agbára èyí tí ó dára, àti títóbi rẹ; ẹnyin kò sì ní gbá àwọn tí kò dára níbẹ kúrò lẹkanṣoṣo, kí gbòngbò rẹ má bã lágbára ju ẹka ifibọ, àti kí ẹka ifibọ má bã parun, kí èmi má bã sì pàdánù awọn igi ọgbà-àjàrà mi.   Ó sì bà mí nínú jẹ wípé èmi   yíò pàdánù awọn igi ọgbà-àjàrà mi; nítorí-èyi ìwọ yíò gbá èyítí ó jẹ búburú kúrò gẹgẹbí èyítí ó jẹ rere yíò ṣe hù, kí gbòngbò àti orí lè wa ní ọgbọgba nínú agbára, títí rere yíò borí búburú, tí a ó sì ké búburú lulẹ kí a sì sọọ sínú iná, kí nwọn kí ó máṣe fún ilẹ ọgbà-àjàrà mi pa; báyĩ ni èmi yíò sì ṣe gbá búburú kúrò nínú ọgbà-àjàrà mi.   Ẹka igi àdánidá ni èmi yíò   tún ṣe fífibọ sí inú igi àdánidá;   Àwọn ẹka igi àdánidá ni   èmi yíò sì fibọ sínú àwọn ẹka àdánidá igi nã; báyĩ ni èmi yíò sì kó nwọn jọ lẹkan síi, tí nwọn yíò sì so èso àdánidá jáde, nwọn yíò sì jẹ ọkan.   Èyítí kò dára ni a ó sì   jù dànù, bẹni, àní kúrò nínú gbogbo ilẹ ọgbà-àjàrà mi; nítorí kíyèsĩ, ẹkan yĩ ni èmi yíò pa ẹka igi ọgbà-àjàrà mi.   Ó sì ṣe, tí Olúwa ọgbà-àjàrà   nã sì ran ìránṣẹ rẹ; ìránṣẹ nã sì lọ, ó sì ṣe gẹgẹbí Olúwa nã ti pàṣẹ fún un, ó sì mú àwọn ìránṣẹ míràn wa; nwọn kò sì pọ.   Olúwa ọgbà-àjàrà nã sì sọ   fún nwọn pé: Ẹ lọ, kí ẹ sì ṣiṣẹ nínú ọgbà-àjàrà nã, pẹlú agbára yin. Nítorí kíyèsĩ, èyí ni ìgbà ìkẹhìn tí èmi yíò ṣe ìtọjú ọgbààjàrà mi; nítorítí òpin ti dé tán, àkókò nã sì nsúré tete bọ wá; tí ẹyin bá sì ṣiṣẹ pẹlú agbára yín pẹlú mi, ẹyin yíò ní ayọ nínú èso nã tí èmi yíò ko pamọ fún ara mi di ìgbà nã tí kò ní pẹ dé.   Ó sì ṣe tí àwọn ìránṣẹ nã sì   lọ ṣiṣẹ pẹlú agbára wọn; Olúwa ọgbà-àjàrà nã sì ṣiṣẹ pẹlú wọn; nwọn sì ṣe ìgbọràn sí àwọn òfin Olúwa ọgbà-àjàrà nã nínú ohun gbogbo.   Èso àdánidá sì bẹrẹsí yọ   jáde nínú ọgbà-àjàrà nã; ẹka àdánidá nã sì bẹrẹsí dàgbà nwọn sì yè dáradára; àwọn asọdigbó sì bẹrẹsí di kíké kúrò áti jíjù nù; nwọn sì jẹ kí gbòngbò àti orí igi wà ní ọgbọgba, gẹgẹbí agbára rẹ.   Báyĩ ni nwọn ṣe lãlã pẹlú   àìsimi gbogbo, gẹgẹbí àṣẹ Olúwa ọgbà-àjàrà nã, àní títí a fi ju èyí búburú nù kúrò nínú ọgbààjàrà nã, tí Olúwa ti fi pamọfún ara rẹ pé kí àwọn igi nã tún padà di èso àdánidá; tí nwọn sì padà di ẹyà ara kanṣoṣo; tí àwọn èso sì jẹ ọgbọgba; tí Olúwa ọgbà-àjàrà nã ti fi èso àdánidá, èyítí ó níye lórí jùlọ, fún ara rẹ láti ìbẹrẹ.   Ó sì ṣe, nígbàtí Olúwa   ọgbà-àjàrà nã ríi pé èso nã dára, àti pé ọgbà-àjàrà rẹ kò díbàjẹ mọ, ó pe àwọn ìránṣẹ rẹ, ó sì wí fún wọn pé: Ẹ kíyèsĩ, fún ìgbà ìkẹhìn yí ni àwa ti tọjú ọgbà-àjàrà mi; ẹyin sì ríi wípé èmi ti ṣe gẹgẹbí ìfẹ inú mi; èmi sì ti tọjú èso àdánidá rẹ tí ó dára, àní gẹgẹbí ó ṣe rí ní ìbẹrẹ. Alábùkún-fún sì ni ẹyin; nítorítí ẹyin ti ṣiṣẹ pẹlú mi láìsinmi nínú ọgbà-àjàrà mi, ẹyin sì ti pa àwọn òfin mi mọ, ẹyin sì tún ti mú èso àdánidá padà fún mi, tí ọgbà-àjàrà mi kò díbàjẹ mọ, a sì ti da èyí tí ó burú nù, kíyèsĩ, ẹnyin yíò ní ayọ pẹlú mi nítorí èso inú ọgbà-àjàrà mi.   Nítorí kíyèsĩ, fún ọpọ ọjọ   ni èmi yíò ṣe àkójọ èso ọgbààjàrà mi fún ara mi di àkókò nã, èyítí ó dé kánkán; àti pé fún ìgbà ìkẹhìn ni èmi ti ṣe ìtọjú ọgbà-àjàrà mi, tí mo pa ẹka rẹ, tí mo wa ilẹ yĩ ká, tí mo sì yĩ ní ọrá; nítorí-èyi, ni èmi yíò kó èso rẹ jọ fún ara mi fún ìgbà pípẹ, gẹgẹbí èyí tí èmi ti sọ.   Nígbàtí àkokò nã bá sì dé   tí èso ibi yíò tún padà wá sí inú ọgbà-àjàrà mi, ìgbà nã ni èmi yíò jẹ kí a kó èso rere àti búburú jọ; èyítí ó jẹ rere ni èmi yíò ṣe ìtọjú fún ara mi, èyítí ó jẹ búburú ni èmi yíò sọ dànù sí ãyè ara rẹ. Nígbànã ni àkókò àti òpin yíò sì dé; ọgbà-àjàrà mi ni èmi yíò sì ní kí á jó pẹlú iná.  6   Olúwa yíò gba Ísráẹlì padà ní ọjọ ìkẹhìnA ó fi iná jó ayéÈnìyàn gbọdọ tẹlé Krístì kí o bã yẹra fún adágún iná àti imí ọjọ. Ní ìwọn ọdún 544 sí 421 kí a tó bí Olúwa wa. Àti nísisìyí, kíyèsĩ, ẹyin arakunrin mi, gẹgẹbí mo ti sọ fún yin pé èmi yíò sọtẹlẹ, ẹ kíyèsĩ, èyí yĩ ni ìsọtẹlẹ miwípé àwọn nkan tí wòlĩ Sénọsì dájúdájú yĩ sọ, nípa ará ilé Ísráẹlì, nínú èyítí ó fi nwọn we igi ólífì tí a ti tọjú, gbọdọ ṣẹ.   Àti ọjọ nã tí òun yíò tún   na ọwọ rẹ nígbà kejì láti gba àwọn ènìyàn rẹ padà, ní ọjọ nã, bẹni, àní ìgbà ìkẹhìn, tí àwọn ìránṣẹ Olúwa yíò jáde lọ nínú agbára rẹ, láti ṣe ìtọjú àti pẹka ọgbà-àjàrà rẹ; àti lẹhìn èyí yĩ ni ìgbà òpin yíò dé tán.   Báwo ni nwọn ṣe jẹ alábùkún-   fún to, àwọn ti nwọn ti ṣiṣẹ tọkàn-tara nínú ọgbà-àjàrà rẹ; báwo sì ni nwọn ṣe jẹ ẹni-ìdálẹbi to, àwọn tí a ó ta dànù sí àyè ara wọn! Tí a ó sì jó ayé pẹlú iná.   Báwo sì ni Ọlọrun wa ṣe ní   ãnú fún wa tó, nítorítí ó rántí ará ílé Ísráẹlì, àti àwọn gbòngbò àti àwọn ẹka; ó sì na ọwọ rẹ jáde sí wọn ní gbogbo ọjọ; nwọn sì jẹ ènìyàn ọlọrùn-líle àti asọrọ-òdì; ṣùgbọn gbogbo àwọn ti nwọn kò bá sé ọkàn nwọn le ni a o gbàlà nínú ìjọba Ọlọrun.   Nítorí-èyi, ẹyin arákùnrin mi   àyànfẹ, mo bẹ yín pẹlú ọrọìrẹlẹ-ọkàn wípé kí ẹyin kí ó ronúpìwàdà, kí ẹ sì wá tọkàntọkàn, kí ẹ sì rọ mọ Ọlọrun, bí òun ṣe rọ mọ ọ yín. Nígbàtí ó bá sì na apá ãnú rẹ sí i yín nínú ìmọlẹ ọjọ, ẹ máṣe sé ọkàn yín le.   Bẹni, ní òní, tí ẹyin yíò   bá gbọ ìpè rẹ, ẹ máṣe sé ọkàn yín le; kíni ìdí tí ẹyin yíò ṣe fẹ láti kú?   Ẹ kíyèsĩ, lẹhìn tí a ti fún un   yín ní ìtọjú nípasẹ ọrọ Ọlọrun ní ọjọ gbogbo, njẹ ẹyin yíò mú èso búburú jáde wá, kí a bã lè ké yín lulẹ, kí a sì sọ yín sínú iná?   Ẹ kíyèsĩ, njẹ ẹyin yíò kọ àwọn   ọrọ wọnyí sílẹ bí? Njẹ ẹyin yíò kọ ọrọ àwọn wòlĩ sílẹ bí; njẹ ẹyin yíò sì tún kọ gbogbo ọrọ tí a ti sọ nípa Krístì, lẹhìn tí ọpọlọpọ ti sọrọ nípa rẹ; tí nwọn sì sẹ ọrọ rere Krístì, àti agbára Ọlọrun, àti ẹbùn Ẹmí Mímọ, kí ẹ sì pana Ẹmí Mímọ, kí ẹ sì fi ìlànà ìràpadà nlá nã ṣẹsín, èyítí a ti ṣe ìlànà rẹ fún yín?   Ẹyin kò ha mọ pé bí ẹyin bá   ṣe àwọn ohun wọnyí, pé agbára ìràpadà àti àjĩnde, tí ó wà nínú Krístì, yíò mú yín dúró pẹlú ìtìjú àti ìdálẹbi tí ó burú níwájú itẹ Ọlọrun.   Àti pé, gẹgẹbí agbára àìṣègbè,   nítorítí a kò lè sẹ àìṣègbè, ẹyin níláti lọ sínú adágún iná àti imí ọjọ nã, èyítí a kò lè pa ọwọ iná rẹ, àti èyítí ẽfín rẹ gòkè lọ títí láéláé, adágún iná àti imí ọjọ èyítí íṣe oró àìnípẹkun.   A! njẹ, ẹyin ará mi àyànfẹ,   ẹ ronúpìwàdà, kí ẹ sì wọ ẹnu ọnà híhá nã, kí ẹ sì tẹsíwájú nínú ọnà èyítí íṣe tọró, títí ẹyin yíò rí ìyè àìnípẹkun gbà.   A! sì jẹ ọlọgbọn; kíni èmi   tún lè sọ síi?   Ní àkótán, mo kí yin pé ó   dìgbàkan ná, títí èmi yíò pàdé yín níwájú itẹ Ọlọrun èyítí ó láyọ, èyítí yíò kọlũ àwọn ẹlẹṣẹ pẹlú ọpọ ìbẹrù-bojo àti ìjayà. Àmín.  7   Ṣẹrẹmù sẹ Krístì, ó bá Jákọbù jà, ó bẽrè fún àmì, Ọlọrun sì kọlũGbogbo àwọn wòlĩ ti sọrọ nípa Krístì àti ètùtù rẹÀwọn ará Nífáì gbé ìgbé ayé nwọn gẹgẹbí alárìnkiri, a bí wọn nínú lãlã, àwọn ará Lámánì sì korira wọn. Ní ìwọn ọdún 544 sí 421 kí a tó bí Olúwa wa. Àti nísisìyí, ó sì ṣe lẹhìn tí ọdún díẹ ti kọjá lọ, ọkùnrin kan sì jáde wá ní ãrín àwọn ará Nífáì tí orúkọ rẹ njẹ Ṣẹrẹmù.   Ó sì ṣe tí, ó bẹrẹsí wãsù ní   ãrín àwọn ènìyàn nã, àti láti kéde fún nwọn wípé kò yẹ kí Krístì wà. Ó sì wãsù ọpọlọpọ àwọn ohun ẹtàn sí àwọn ènìyàn nã; èyí ni ó sì ṣe kí ó lè bi ẹkọ Krístì ṣubú.   Ó sì ṣe lãlã taratara kí ó   lè darí ọkàn àwọn ènìyàn nã kúrò, tóbẹ tí ó darí ọkàn púpọ kúrò; tí òun sì mọ wípé èmi, Jákọbù, ní ìgbàgbọ nínú Krístì ẹnítí ó nbọ, ó wá ọpọlọpọ ọnà láti tọ mí wá.   Ó sì jẹ ọlọgbọn, tí ó fi ní ìmọ   pípé nínú èdè àwọn ènìyàn nã; nítorí-èyi ó lè lo ẹtàn púpọ, àti agbára ọrọ sísọ, gẹgẹbí ti agbára àrékérekè èṣù.   Ó sì ní ìrètí láti yí ọkàn mi  padà kúrò nínú ìgbàgbọ nã láìṣírò fún àwọn ìfihàn àti àwọn ohun púpọ tí mo ti rí nípa àwọn nkan wọnyí; nítorítí èmi ti rí àwọn ángẹlì nítòọtọ, nwọn sì ti ṣe iṣẹ ìránṣẹ fún mi. Àti pẹlú, mo ti gbọ ohùn Olúwa tí ó sì nbá mi sọrọ ní pàtó ọrọ, láti ìgbà dé ìgbà; nítorí-èyi, ọkàn mi kò lè yí padà.   Ó sì ṣe, tí ó tọ mí wá, báyĩ ni   ó sì bá mi sọrọ, pé: Arákùnrin Jákọbù, èmi ti wá ãyè láti bá ọ sọrọ; nítorítí èmi ti gbọ mo sì mọ pẹlú pé ìwọ nkãkiri lọpọlọpọ, o nwãsù nípa èyítí ò npè ní ìhìn-rere, tàbí ẹkọ Krístì.   Ìwọ sì ti darí púpọ nínú   àwọn ènìyàn wọnyí kí wọn lè lòdì sí ọnà òtítọ Ọlọrun, kí wọn má sì pa òfin Mósè mọ èyítí ó jẹ ọnà tí ó tọ; kí wọn sì yí òfin Mósè padà sí sísin ẹdá kan èyítí ìwọ sọ wípé ó nbọwá ní ọpọlọpọ ọgọrún ọdún sí àkókò yí. Àti nísisìyí, kíyèsĩ èmi, Ṣẹrẹmù, sọ fún ọ wípé ọrọ àìtọ ni èyí; nítorítí ẹnìkan kò mọ nípa ohun bẹ; nítorítí kò lè sọ nípa àwọn ohun tí ó nbọwá. Báyĩ sì ni Ṣẹrẹmù gbógun tì mí.   Ṣùgbọn kíyèsĩ, Olúwa Ọlọrun   tú Ẹmí rẹ jáde sínú ọkàn mi, tóbẹgẹ tí mo fi dãmú rẹ nínú gbogbo ọrọ rẹ.   Èmi sì wí fún un: Ìwọ ha nsẹ   Krístì èyítí ó nbọ? Ó sì wípé: Tí Krístì kan yíò bá wà èmi kò ní sẹẹ; ṣùgbọn èmi mọ wípé kò sí Krístì kankan, bẹni kò sí rí, kò sì lè sí láéláé.   Èmi sì wí fún un: Njẹ ìwọ   gba àwọn ìwé-mímọ gbọ? Òun sì wípé, bẹni.   Èmi sì wí fún un: Nígbànã   nwọn kò yé ọ; nítorítí nwọn jẹrĩ sí Jésù Krístì nítòọtọ. Kíyèsĩ, mo wí fún ọ pé kò sí nínú àwọn wòlĩ tí ó ti kọ tàbí tí ó sọ tẹlẹ bíkòṣepé nwọn ti sọ nípa Krístì yĩ.   Èyí nìkan sì kọa ti fíi hàn   mí, nítorítí mo ti gbọ mo sì ti ri; a sì ti fíi hàn mí nípa agbára Ẹmí Mímọ; nítorí-èyi, èmi mọ pé tí kò bá sí ètùtù, gbogbo aráyé ni yíò ṣègbé.   Ó sì ṣe tí, ó wí fún mi pé: Fi   àmì kan hàn mí nípa agbára Ẹmí Mímọ yìi nípasẹ ẹnití ìwọ ní ìmọ púpọ.   Èmi sì sọ fún un: Kíni èmi   tí èmi yíò dán Ọlọrun wò pé kí ó fi àmi kan hàn ọ nínú ohun tí ìwọ mọ pé òtítọ ni? Síbẹ, ìwọ yíò sẹ ẹ, nítorípé ìwọ jẹ ti èṣù. Bíótilẹríbẹ, kĩ ṣe ìfẹ mi ni kí a ṣe; ṣùgbọn bí Ọlọrun yíò bá kọlũ ọ, kí èyí jẹ àmì fún ọ wípé ó ní agbára, ní ọrun àti ní ayé; àti pé, Krístì yíò wá. Àti pé, ìfẹ tìrẹ, A! Olúwa, ni kí a ṣe, kĩ sĩ ṣe tèmi.   Ó sì ṣe, pé nígbàtí èmi,   Jákọbù, ti sọ àwọn ọrọ wọnyí, agbára Olúwa wá sórí rẹ, tó bẹgẹ tí ó ṣubú lulẹ. Ó sì ṣe tí a bọ ọ fún ìwọn ọjọ púpọ.   Ó sì ṣe tí ó sì sọ fún àwọn   ènìyàn nã, wípé: Ẹ péjọ ní ọla, nítorítí èmi yíò kú; nítorí-èyi, mo ní ìfẹ láti bá àwọn ènìyàn nã sọrọ kí èmi ó tó kú.   Ó sì ṣe pé ní ọjọ kejì, ọpọlọpọ   ènìyàn péjọ pọ; ó sì bá nwọn sọrọ ní kedere, ó sì kọ àwọn nkan wọnnì tí ó ti kọ nwọn, ó sì jẹrĩ Krístì nã, àti agbára Ẹmí Mímọ, àti iṣẹ ìránṣẹ àwọn ángẹlì.   Ó sì bá nwọn sọrọ ní kedere,   wípé a ti ṣi òun lọnà nípasẹ agbára èṣù. Ó sì sọrọ nípa ọrun àpãdì, àti ayérayé àti ìyà ayérayé.   Ó sì wípé: Mo bẹrù pé kí   èmi ó ma ti dá ẹṣẹ àìnídàríjì nnì, nítorítí mo ti purọ mọ Ọlọrun; nítorítí mo sẹ Krístì, mo sì sọ wípé mo ti gba àwọn ìwé-mímọ nã gbọ; bẹ nwọn jẹrĩ rẹ nítoótọ. Àti nítorípé èmi ti purọ báyĩ sí Ọlọrun, mo bẹrù lọpọlọpọ kí ọrọ mi ma bã burú jọjọ; ṣùgbọn èmi jẹwọ fún Ọlọrun.   Ó sì ṣe, nígbàtí ó ti sọ àwọn   ọrọ yí, kò lè sọrọ mọ ó sì jọwọ ẹmí rẹ.   Nígbàtí àwọn ọpọlọpọ ènìyàn   nã ti ríi wípé ó sọ àwọn nkan wọnyí ní kété tí ó fẹrẹ kú, ẹnu yà nwọn lọpọlọpọ; tó bẹgẹ tí agbára Ọlọrun sọkalẹ sórí nwọn, ó sì borí nwọn tóbẹ tí nwọn ṣubú lulẹ.   Nísisìyí, ìṣẹlẹ yĩ dùnmọ   èmi, Jákọbù, nítorítí mo ti bẽrè bẹ lọwọ Bàbá mi tí nbẹ ní ọrun; nítorítí ó gbọ igbe mi, ó sì dáhùn àdúrà mi.   Ó sì ṣe tí àlãfíà àti ìfẹ   Ọlọrun padà sãrin àwọn ènìyàn nã; nwọn sì wádĩ àwọn ìwé mímọ, nwọn kò sì tẹtí sí ọrọ ọkùnrin búburú yĩ mọ.   Ó sì ṣe, tí a lo ọpọlọpọ ọnà   láti mú àwọn ará Lámánì padà sí ípò ìmọ òtítọ; ṣùgbọn asán ni ó já sí, nítorítí nwọn ní inúdídun nínú ogun àti ìtàjẹsílẹ, nwọn sì ní ìkórìrà àilópin sí wa, àwọn arákùnrin nwọn. Nwọn sì nwá ọnà nípa agbára ohun ìjà nwọn, láti pa wá run láìdẹkun.   Nítorí-èyi, àwọn ará Nífáì   gbáradì dè nwọn pẹlú àwọn ohun ìjà nwọn, àti pẹlú gbogbo agbára nwọn, ní ìgbẹkẹlé nínú Ọlọrun àti àpáta ìgbàlà nwọn; nítorí-èyi, nwọn di aṣẹgun lórí àwọn ọtá nwọn.   Ó sì ṣe, tí èmi, Jákọkù, bẹrẹsí   darúgbó; tí a sì nṣe àkọsílẹ ìwé ìrántí àwọn ènìyàn wọnyí lórí àwo Nífáì míràn, nítorí-èyi, mo parí ìwé ìrántí yĩ, mo sì nsọ wípé mo ti kọọ gẹgẹbí ìmọ mi tí ó dárajùlọ, nípa sísọ pé àsìkò ti kọjá lọ pẹlú wa, àti pé ìgbà ayé wa kọjá lọ bí ẹni wípé àwa nlá àlá, nítorípé a sì jẹ aláìlárá àti ọlọwọ ènìyàn, alárìnkiri, ẹnití a lé jáde kúrò ní Jerúsálẹmù, tí a bí nínú ìpọnjú, nínú aginjù, tí àwọn arákùnrin wa sì koríra wa, èyítí ó fa àwọn ogun àti àwọn ìjà; nítorí-èyi àwa ṣọfọ ní gbogbo ọjọ ayé wa.   Ati èmi, Jákọbù, sì ríi pé nkò   ní pẹ lọ sí isà òkú; nítorí-èyi, mo wí fún ọmọkùnrin mi, Énọsì, pé: Gba àwọn àwo wọnyí. Èmi sì sọ àwọn ohun tí Nífáì arákùnrin mi ti pa láṣẹ fún mi, ó sì ṣèlérí ìgbọràn sí àwọn àṣẹ nã. Mo sì dẹkun ìwé kíkọ sórí àwọn àwo wọnyí, ìwé kíkọ èyítí ó kéré; si akàwé, mo kí ọ pé ó dìgbóṣe, ní ìrètí pé ọpọlọpọ nínú àwọn arákùnrin mi yíò ka àwọn ọrọ mi. Ẹyin arákùnrin, ó dìgbóṣe.  1   Énọsì gbàdúrà gidigidi ó sì gba ìdáríjì ẹṣẹ rẹOhùn Olúwa wá sí ọkàn rẹ, tí ó nṣèlérí ìgbàlà fún àwọn ará Lámánì ní ọjọ iwájúÀwọn ara Nífáì wá ọnà láti mú àwọn ará Lámánì padàÉnọsì yọ nínú Olùràpadà rẹ. Ní ìwọn ọdún 420 kí a tó bí Olúwa wa. KÍYÈSĨ, ó sì ṣe, tí èmi, Énọsì, nínú ìmọ wípé bàbá mi jẹ ẹni tí ó tọnítorítí ó kọ mi nínú èdè rẹ, pẹlú nínú ẹkọ àti ìkìlọ Olúwaìbùkún sì ni fún orúkọ Ọlọrun mi fún èyí   Èmi ó sì sọ fún nyín ti ìjàkadì   tí èmi jà níwájú Ọlọrun, kí èmi tó gba ìdáríjì àwọn ẹṣẹ mi.   Kíyèsĩ, mo lọ dọdẹ ẹranko   nínú igbó; àwọn ọrọ tí mo sábà máa ngbọ tí bàbá mi nsọ nípa ìyè àìnípẹkun, àti ayọ àwọn ènìyàn mímọ, sì wọ ọkàn mi lọ.   Ẹmí mi si kébi; mo sì kúnlẹ   níwájú Ẹlẹda mi, mo sì kígbe pẽ nínú ọpọ àdúrà àti ẹbẹ tí ó lágbára fún ẹmí ara mi; àti ní gbogbo ọjọ ni èmi kígbe pè é; bẹni, nígbàtí alẹ sì lẹ, èmi sì tún gbé ohùn mi sókè tí ó fi dé àwọn ọrun.   Ohùn kan sì tọ mí wá, tí ó   wípé: Énọsì, a dárí àwọn ẹṣẹ rẹ jì ọ, a ó sì bùkún ọ.   Èmi, Énọsì sì mọ wípé Ọlọrun   kò lè purọ; nítorí-èyi, a ti gbá ẹbi mi lọ.   Mo sì wípé: Olúwa, báwo ni   a ṣe ṣe èyĩ?   Ó sì wí fún mi pé: Nítorí   ìgbàgbọ rẹ nínú Krístì, ẹnití ìwọ kò gbọ tàbí rí rí. Ọpọlọpọ ọdún sì kọjá lọ kí ó tó di pé yíò fi ara rẹ hàn ní ẹran ara; nítorí ìdí èyí, máa lọ, ìgbàgbọ rẹ ti mú ọ lára dá.   Nísisìyí, ó sì ṣe, nígbàtí èmi ti   gbọ àwọn ọrọ wọnyí, mo bẹrẹsí ní ìfẹ fún àlãfíà àwọn arákùnrin mi, àwọn ará Nífáì; nítorí-èyi, èmí gbé gbogbo ẹmí mi ka iwájú Ọlọrun nítorí nwọn.   Nígbàtí mo sì ngbìyànjú   nínú ẹmi báyĩ, kíyèsĩ, ohùn Olúwa tún tọ mí wá, wípé: Èmi yíò bẹ àwọn arákùnrin rẹ wò, gẹgẹbí àìsimi wọn nípa pípa àwọn òfin mi mọ. Mo ti fún nwọn ní ilẹ yí, ó sì jẹ ilẹ mímọ; èmi kò sì ní fi ré, bíkòṣepé nípasẹ ìwà àìṣedẽdé; nítorí-èyi, èmi yíò bẹ àwọn arákùnrin rẹ wò gẹgẹbí èyí tí mo ti sọ; ìwà ìrékọjá nwọn ni èmi yíò si mú wá pẹlú ìbànújẹ sí orí ara nwọn.   Àti lẹhìn tí èmi, Énọsì, ti gbọ   àwọn ọrọ wọnyí, ìgbàgbọ mi bẹrẹ sì fi ẹsẹmúlẹ nínú Olúwa; èmi sì gbàdúrà síi pẹlú ọpọ ìgbìyànjú pípẹ fún àwọn arákùnrin mi, àwọn ará Lámánì.   Ó sì ṣe lẹhìn tí èmi ti gbàdúrà   tí mo sì ti ṣiṣẹ láìsinmi, Olúwa sì wí fún mi pé: Èmi yíò fifún ọ gẹgẹbí ìfẹ-inú rẹ, nítorí ìgbàgbọ rẹ.   Àti nísisìyí, kíyèsĩ, èyí ni   ìfẹ-inú mi tí mo fẹ kí ó ṣepé bí ó bá lè ri bẹ, ti àwọn ènìyàn mi, àwọn ará Nífáì, bá ṣubú sí inú ìwà ìrékọjá, tí a sì pa wọn run lọnàkọnà, àti, tí a kò sì pa àwọn ará Lámání run, pé kí Olúwa Ọlọrun ṣe ìtọjú ìwé ìrántí àwọn ènìyàn mi, àwọn ará Nífáì; pãpã bí ó tilẹ jẹ nípa agbára ọwọ rẹ mímọ, kí a lè múu jáde níìgbà kan ní ọjọ iwájú sí àwọn ará Lámánì, pé, bóyá, a o lè mú nwọn wá sínú ìgbàlà   Nítorípé lọwọlọwọ gbogbo   ìgbìyànjú wá jẹ asán ní mímú nwọn padà sí inú ìgbàgbọ òdodo. Nwọn sì búra nínú ìbínú nwọn pé, bí ó bá ṣeéṣe, nwọn yíò pa ìwé ìrántí wa àti àwa run, àti gbogbo àṣà àtọwọdọwọ àwọn bàbá wa.   Nítorí-èyi, nítorítí mo mọ   wípé ó rọrùn fún Olúwa Ọlọrun láti pa àwọn ìwé ìrántí wa mọ, mo kígbe pẽ láìsimi, nítorítí òun ti sọ fún mi wípé: Ohunkóhun tí ìwọ yíò bá bẽrè pẹlú ìgbàgbọ, tí o sì gbàgbọ pé ìwọ yíò rí gbà ní orúkọ Krístì, ìwọ yíò rí gbà.   Èmi sì ní ìgbàgbọ, mo sì   kígbe pe Ọlọrun pé kí ó pa àwọn ìwé ìrántí nã mọ; Òun sì bá mi dá májẹmú pé Òun yíò mú wọn jáde sí àwọn ará Lámánì ní àkokò tí ó yẹ níti rẹ.   Èmi, Énọsì, sì mọ wípé yíò   rí gẹgẹbí májẹmú tí ó ti dá; nítorínã, ẹmí mi simi.   Olúwa sì wí fún mi pé:   Àwọn bábá rẹ nã ti bẽrè ohun yĩ lọwọ mi; yíò sì rí fún nwọn gẹgẹbí ìgbàgbọ nwọn; nítorítí ìgbàgbọ nwọn dàbí ti yín.   Àti nísisìyí, ó sì ṣe, tí èmi   Énọsì nlọ kiri lãrín àwọn ará Nífáì, tí mò nsọtẹlẹ nípa àwọn ohun tí nbọwá, tí mo sì njẹrĩ sí àwọn ohun tí mo ti gbọ àti èyítí mo ti rí.   Mo sì jẹrĩ pé àwọn ará Nífáì   fi tọkàn-tọkàn wá ọnà láti mú àwọn ará Lámánì padà sínú ìgbàgbọ òtítọ nínú Ọlọrun. Ṣùgbọn lãlã wa já sí asán; ikorira wọn kò yẹ, ìwà búburú nwọn sì ndarí nwọn tí wọn fi di ẹhànnà, ònrorò àti ẹnití òngbẹ ẹjẹ ngbẹ, nwọn kún fún ìwà ìbọrìṣà àti ẽrí; ti nwọn sì njẹ ẹranko tí npẹran jẹ; tí nwọn ngbé inú àwọn àgọ, tí nwọn sì nrìn kiri nínú aginjù nínú ìbàntẹ, tí nwọn sì fá orí nwọn; nwọn sì já fáfá nínú lílo ọrún, àti simetà àti ãké. Ọpọlọpọ nwọn kò sì jẹ ohun míràn àfi ẹran tútù; nwọn sì nlépa àti pa wa run láìdẹkun.   Ó sì ṣe, tí àwọn ará Nífáì   sì dáko, nwọn sì gbin oríṣiríṣi irúgbìn, pẹlú èso, àti ọpọlọpọ ọwọ agbo ẹran, àti ọwọ onírurú màlũ, àti ewúrẹ, àti ewúrẹ igbó, àti ọpọlọpọ ẹṣin.   Àwọn wòlĩ tí ó pọ púpọ si   wà lãrín wa. Àwọn ènìyàn nã sì jẹ ọlọrùn-líle ènìyàn, tí òyè kò sì yé nwọn.   Kò sì sí ohun míràn bí kò   ṣe ọpọ ìrorò, ìwãsù àti ìsọtẹlẹ ogun àti ìjà, àti ìparun, àti rírán nwọn létí ikú láìdẹkun, àti àkokò ayé àìnípẹkun, àti ìdájọ àti agbára Ọlọrun, àti gbogbo nkan wọnyínta wọn jí láìdẹkun, kí nwọn lè wà nínú ìbẹrù Olúwa. Mo ní kò sí èyítí ó yàtọ sí ohun wọnyí, àti ọrọ tí ó ṣe kedere, tí ó lè mú kí nwọn má ṣègbé ní kánkán. Báyĩ ni èmi sì ṣe kọ ìwé nípa wọn.   Mo sì rí ọpọlọpọ ogun lãrín   àwọn ará Nífáì àti àwọn ará Lámánì nínú ìgbésí ayé mi.   Ó sì ṣe nígbàtí mo bẹrẹ sĩ   darúgbó, tí ọgọrún àti ãdọrin àti mẹsán ọdún ti kọjá lọ láti ìgbà t í bàbá wa Léhì t i f i Jerúsálẹmù sílẹ.   Mo sì ríi pé ọjọ súnmọ tí   èmi yíò lọ sínú sàrẽ mi, lẹhìn tíagbára Ọlọrun sì ti ràdọbò mí pé mo níláti wãsù, àti sọtẹlẹ fún àwọn ènìyàn yĩ, kí èmi sì kéde ọrọ nã gẹgẹbí òtítọ èyítí ó wà nínú Krístì. Èmi sì ti kéde rẹ ní gbogbo ọjọ mi, mo sì ti yọ nínú rẹ ju ti ayé yĩ.   Èmi yíò sì lọ sí ibi ìsimi mi   láìpẹ, èyítí ó wà pẹlú Olùràpadà mi; nítorítí èmi mọ pé nínú rẹ ni èmi yíò simi. Èmi sì yọ nínú ọjọ nã tí ara mi yíò gbé àìkú wọ, tí yíò sì dúró ní iwájú rẹ; nígbànã ni èmi yíò rí ojú rẹ pẹlú inúdídùn, òun yíò sì wí fún mi pé: Wá sí ọdọ mi, ìwọ alábùkún-fún, a ti pèsè ãyè sílẹ fún ọ nínú ilé Bàbá mi. Àmin.  1   Àwọn ará Nífáì pa òfin Mósè mọ, nwọn nretí bíbọ Krístì, nwọn sì ṣe rere ní ilẹ nãỌpọlọpọ àwọn wòlĩ ni nwọn siṣẹ láti mú àwọn ènìyàn nã dúró ní ọnà òdodo. Ní ìwọn ọdún 399 sí 361 kí a tó bí Olúwa wa. NÍSISÌYÍ ẹ kíyèsĩ, èmi, Járọmù, kọ àwọn ọrọ díẹ gẹgẹbí àṣẹ bàbá mi, Énọsì, kí a bã pa ìtàn ìdílé wa mọ.   Nítorípé àwọn àwo wọnyí   kéré, àti nítorípé a kọ àwọn nkan wọnyí fún ànfãní àwọn arákùnrin wa àwọn ará Lámánì, nítorí-èyi, ó di dandan kí èmi kọ díẹ; ṣùgbọn èmi kò ní kọ àwọn nkan ìsọtẹlẹ, tàbí àwọn ìfihàn mi. Nítorí kíni èmi ìbá tún lè kọ ju èyí tí àwọn bàbá mi tĩ kọ? Njẹ nwọn kò ha ti fi ìlàna ìgbàlà hàn bí? Mo wí fún nyín, Bẹni; èyí sì ti tó fún mi.   Ẹ kíyèsĩ, ó yẹ kí a ṣe iṣẹ púpọ   lãrín àwọn ènìyàn yĩ, nítorítí líle ọkàn nwọn, àti dídi etí nwọn, àti rírá iyè nwọn, àti líle ọrùn nwọn; bíótilẹríbẹ, Ọlọrun ní ãnú púpọ lórí nwọn, kò sì tĩ gbá nwọn kúrò lórí ilẹ.   Púpọ sì wà lãrín wa tí nwọn   ní ìfihàn púpọ, nítorítí kĩ ṣe gbogbo nwọn nĩ ṣe ọlọrun líle. Gbogbo àwọn tí nwọn kò sì jẹ ọlọrùn líle tí nwọn sì ní ígbàgbọ, ní ìdàpọ pẹlú Ẹmí Mímọ, ẹnití ó fi ara rẹ han àwọn ọmọ ènìyàn, gẹgẹbí ìgbàgbọ nwọn.   Àti nísisìyí, sì kíyèsĩ, ọgọrún   méjì ọdún ti kọjá lọ, àwọn ará Nífáì sì ti di alágbára lórí ilẹ nã. Nwọn pa òfin Mósè mọ nwọn sì ya ọjọ ìsinmi sí mímọ fún Olúwa. Nwọn kò sì sọrọ àìmọ; tàbí ọrọ àìtọ. Àwọn òfin ìlú nã sì tọnà púpọ.   Nwọn sì gbilẹ sí ibi púpọ lórí   ilẹ ayé, àti àwọn ara Lámánì pẹlú. Nwọn sì pọ púpọ ju àwọn ará Nífáì; nwọn sì fẹràn ìpànìyàn, nwọn á sì máa mu ẹjẹ àwọn ẹranko.   Ó sì ṣe tí nwọn kọlũ àwa ará   Nífáì ní ìgbà púpọ, láti jagun. Ṣùgbọn àwọn ọba wa àti àwọn olórí wa jẹ alágbára ènìyàn nínú ìgbàgbọ Olúwa; nwọn sì kọ àwọn ènìyàn nã ní ọnà Olúwa; nítorí-èyi a kọjú ìjà sí àwọn ará Lámánì, a sì lé nwọn jáde kúrò lórí àwọn ilẹ wa, a sì bẹrẹ síndábóbò àwọn ìlú wa, tàbí gbogbo ibi ohun-ìní wa.   Àwa sí pọ ní ìlọpo-ìlọpo, a sì   tànká orí ilẹ nã, a sì di ọlọrọ púpọ nínú wúrà àti fàdákà, àti nínú àwọn ohun iyebíye, àti nínú iṣẹ ọnà igi dáradára, ní àwọn ilé kíkọ, àti nínú ẹrọ, àti ní irin lílò, àti bàbà, àti idẹ, àti irin líle, a sì nrọ oríṣiríṣi ohun èlò tí a fi ndáko, àti ohun-ìjà ogunbẹni, ọfà ẹlẹnu mímú, àti apó-ọfà, àti ọkọ kútúpú, àti ọkọ, àti gbogbo ìmúrasílẹ fún ogun.   Nítorípé a ti múrasílẹ láti   dojúkọ àwọn ará Lámánì, nwọn kò borí wa. Ṣùgbọn ọrọ Olúwa di jíjẹrĩ sí, èyítí ó sọ fún àwọn bàbá wa, wípé: Níwọn ìgbà tí ẹyin bá pa àwọn òfin mi mọ, ẹyin yíò ṣe rere lórí ilẹ nã.   Ó sì ṣe tí àwọn wòlĩ Olúwa   kìlọ fún àwọn ènìyàn Nífáì, gẹgẹbí ọrọ Ọlọrun, pé tí nwọn kò bá pa àwọn òfin nã mọ, tí nwọn sì ṣubú sínú ìwà ìrekọjá, a o pa nwọn run kúrò lórí ilẹ nã.   Nítorí-èyi àwọn wòlĩ, àti   àwọn àlùfã, àti àwọn olùkọ nã ṣiṣẹ láìsinmi, ní gbígba àwọn ènìyàn níyànjú sí ìtara, pẹlú ìpamọra; nwọn nkọ òfin Mósè, àti ìdí tí a fifún ni; nwọn nyí nwọn lọkàn padà pé kí nwọn fojúsọnà sí Messia, kí nwọn sì gbàgbọ nínú rẹ pé ó nbọ bí èyítí ó ti wá. Báyĩ sì ni nwọn ṣe kọ nwọn.   Ó sì ṣe tí ó jẹ wípé ní ṣíṣe   báyĩ nwọn pa nwọn mọ kúrò nínú ìparun lórí ilẹ nã; nítorítí nwọn tọ ọkàn nwọn pẹlú ọrọ nã, nwọn sì ntawọnjí láìdẹkun sí ìrònúpìwàdà.   Ó sì ṣe tí ọgọrún méjì ọdún   ó lé ọgbọn àti méjọ ti kọjálẹhìn irú àwọn ogun àti ìjà, àti ìyapa fún ìwọn ọjọ pípẹ.   Èmi, Járọmù, kò kọ jù bẹ   lọ nítorítí àwọn àwo nã kéré. Ṣùgbọn kíyèsĩ, ẹyin arákùnrin mi, ẹ lè lọ sí àwọn àwo ti Nífáì míràn; nítorí kíyèsĩ, lórí wọn ni a gbẹ àkọsílẹ ìwé ìtàn àwọn ogun tí a jà sí, gẹgẹbí kíkọ ti àwọn ọba, tàbí àwọn tí nwọn ní kí nwọn kọ.   Èmi sì fi àwọn àwo wọnyí   lé ọwọ ọmọ mi Ómúnì, kí a lè pa nwọn mọ gẹgẹbí àṣẹ àwọn bàbá mi.  1   Ómúnì, Ámárọnì, K ẹ m í ṣ ì , Ábínádọmù, àti Ámálẹkì, kọ ìwé ìrántí ní ọkàn lẹhìn ìkejìMòsíà ṣe alábápàdé àwọn ará Sarahẹmúlà, tí nwọn wá láti Jerúsálẹmù ní àkókò SẹdẹkíàhA fi Mòsíà ṣe ọba lórí nwọn Àwọn ọmọ Múlẹkì tí nwọn wà ní Sarahẹmúlà ti ṣe alábápàdé Kóríántúmúrì, èyítí ó ṣẹkù nínú àwọn ará JárẹdìỌba Bẹnjámínì rọpò MòsíàÈnìyàn níláti fi ẹmí nwọn sílẹ gẹgẹbí ọrẹ sí Krístì. Ní ìwọn ọdún 323 sí 130 kí a tó bí Olúwa wa. KÍYÈSĨ, ó sì ṣe tí èmi, Ómúnì, tí bàbá mi Járọmù pàṣẹ fún, pé kí èmi kọ díẹ sínú àwọnàwo wọnyí, fún pípa ìtàn ìdílé wa mọ.   Nítorí-èyi ní gbogbo ọjọ ayé   mi, èmi fẹ kí ẹ mọ pé mo jà púpọ pẹlú idà fún ìpamọ àwọn ènìyàn mi, àwọn ará Nífáì, láti ma jẹ kí nwọn ṣubú sí ọwọ àwọn ọtá nwọn, àwọn ará Lámánì. Ṣùgbọn kíyèsĩ, èmi pãpã jẹ ènìyàn búburú, èmi kò sì pa àwọn ìlànà àti àwọn òfin Olúwa mọ bí ó ṣe yẹ ki emi ṣe.   Ó sì ṣe, tí ọgọrún méjì ọdún   àti ãdọrin àti mẹfà ti kọjá, a sì ní àlãfíà fún ìgbà pípẹ; a sì ní ogun gbígbóná àti ìtàjẹ sílẹ fún ìgbà pípẹ. Bẹni, ní àkópọ, ọgọrún ọdún méjì àti ọgọrin àti méjì ti kọjá lọ, èmi sì ti pa àwọn àwo yĩ mọ gẹgẹbí àṣẹ àwọn bàbá mi; èmi sì fi nwọn fún ọmọ mi Ámárọnì. Mo sì fi òpin sĩ.   Àti nísisìyí èmi, Ámárọnì, kọ   gbogbo àwọn ohun èyíkeyĩ tí mo kọ, tí nwọn jẹ díẹ, sí inú ìwé bàbá mi.   Kíyèsĩ, ó sì ṣe tí ọgọrún mẹta   àti ogun ọdún ti kọjá lọ, tí àwọn tí ó burú jù nínú àwọn ará Nífáì ti ṣègbé.   Nítorítí Olúwa kì yíò jẹ kí   nwọn ṣubú sí ọwọ àwọn ọtá nwọn, lẹhìn tí ó ti mú nwọn jáde kúrò ní ilẹ Jerúsálẹmù, bẹni, kì yíò jẹ kí àwọn ọrọ ṣe aláì di mímọ, èyí tí ó sọ fún àwọn bàbá wa, wípé: Níwọn ìgbà tí ẹyin kò bá pa àwọn òfin mi mọ, ẹyin kò ní ṣe rere ní orí ilẹ nã.   Nítorí-èyi, Olúwa bẹ wọn   wò nínú ìdájọ nlá; bíótilẹríbẹ, ó pa àwọn olódodo mọ, kí nwọn ma bã parun, pẹlú pé ó gbà nwọn kúrò lọwọ àwọn ọtá nwọn.   Ó sì ṣe, tí èmi gbé àwọn àwo   nã lé arákùnrin mi Kẹmíṣì lọwọ.   Nísisìyĩ èmi, Kẹmíṣì, kọ àwọn   ohun díẹ tí èmi kọ, nínú ìwé kan nã pẹlú arákùnrin mi; nítorí kìyésĩ, èmi rí èyí tí ó kọ gbẹhìn, pé ó kọọ pẹlú ọwọ ara rẹ; ó sì kọọ ní ọjọ tí ó fi nwọn lé mi lọwọ. Báyĩ ni àwa ṣe kọ ìwé ìtán wọnyí, nítorí ó jẹ gẹgẹbí àṣẹ àwọn bàbá wa. Èmi sì fi òpin si.   Kíyèsĩ, Èmi, Ábínádọmù, jẹ   ọmọ Kẹmíṣì. Kíyèsĩ, ó sì ṣe tí èmi rí ogun àti ìjà lọpọlọpọ lãrín àwọn ènìyàn mi, àwọn ará Nífáì, àti àwọn ará Lámánì; èmi sì ti fi idà mi gba ẹmí ọpọ nínú àwọn ará Lámánì ní dídá àbò bò àwọn arákùnrin mi.   Sì kíyèsĩ, ìwé ìrán àwọn   ènìyàn yĩ wà ní fífín lé orí àwọn àwo tí ó wà lọwọ àwọn ọba, láti ìran dé ìran; èmi kò sì mọ ìfihàn míràn yàtọ sí èyí tí a ti kọ, tàbí àsọtẹlẹ míràn; nítorí-èyí: èyí tí ó tọ ni a ti kọ. Èmi sì fi òpin si.   Kíyèsĩ, èmi ni Ámálẹkì, ọmọ   Ábínádọmù. Kíyèsĩ, èmi yíò bá nyín sọrọ díẹ nípa Mòsíà, ẹnití a fi jẹ ọba lórí ilẹ Sarahẹmúlà; nítorí kíyèsĩ, ẹnití a ti kìlọ fún nípasẹ Olúwa, pé kí ó sá kúrò ní ilẹ Nífáì, àti pé gbogbo àwọn tí nwọn yíò gbọran sí ohùn Olúwa níláti fi ìlú nã sílẹ pẹlú rẹ, lọ sínú aginjù   Ó sì ṣe tí ó ṣe gẹgẹbí Olúwa   ti pàṣẹ fún un. Nwọn sì fi ìlú nã sílẹ lọ sínú aginjù, gbogbo àwọn tí nwọn yíò gbọran sí ìpè Olúwa; a sì darí nwọn pẹlú ọpọlọpọ ìwãsù àti ìsọtẹlẹ. A sì ngbà nwọn ní ìyànjú nípa ọrọ Ọlọrun; a sì ndarí nwọn nípa agbára ọwọ rẹ, lãrín aginjù títí nwọnfi dé inú ilẹ èyítí à npè ní ilẹ Sarahẹmúlà.   Nwọn sì ṣe alabapade àwọn   ènìyàn kan láìròtẹlẹ, tí à npè ní àwọn ènìyàn Sarahẹmúlà. Nísisìyí, àjọyọ púpọ wa lãrín àwọn ará Sarahẹmúlà; Sarahẹmúlà nã sì yọ púpọ pẹlú, nítorí Olúwa ti ran àwọn ará Mòsíà pẹlú àwọn àwo idẹ èyítí a kọ ìwé ìtàn àwọn Jũ le.   Kíyèsĩ, ó sì ṣe tí Mòsíà ní   òye pé àwọn ará Sarahẹmúlà wa láti Jerúsálẹmù ní ìgbà tí a mú Sẹdẹkíàh, ọba Júdà ní ìgbèkùn lọ sí Bábílọnì.   Nwọn sì rin ìrìn àjò nínú   aginjù, a sì mú wọn la omi nlá nã já nípa ọwọ Olúwa, sí inú ilẹ nã níbití Mòsíà ṣe alabapade nwọn; nwọn sì ngbé ibẹ láti ìgbà nã lọ.   Nígbàtí Mòsíà ṣe alabapade   nwọn, nwọn ti pọ púpọ. Bíótilẹríbẹ, nwọn ti ní ọpọlọpọ ogun àti ìjà púpọ, nwọn sì tì ṣubú nípasẹ idà láti ìgbà dé ìgbà; èdè nwọn sì ti dàrú; nwọn kò sì mú ìwé ìtàn kankan wá pẹlú nwọn; nwọn sì sẹ wíwà Ẹlẹdã nwọn; ati Mòsíà tàbí àwọn ènìyàn Mòsià kò lè gbọ wọn yé.   Ṣùgbọn ó sì ṣe tí Mòsíà jẹ   kí a kọ nwọn ní èdè rẹ. Ó sì ṣe lẹhìn tí a ti kọ nwọn ní èdè Mòsíà, ti Sarahẹmúlà fún nwọn ní ìtàn ìdílé àwọn bàbá rẹ, gẹgẹbí ó ṣe rántí; a sì kọ wọn, ṣùgbọn kĩ ṣe sí orí àwo wọnyí.   Ó s ì ṣ e t í àwọn ará   Sarahẹmúlà àti ti Mòsíà, parapọ, a sì yan Mòsíà ni ọba nwọn.   Ó sì ṣe ní àwọn ọjọ ti Mòsíà,   a gbé òkúta nlá kan tí ó ní fífín lórí rẹ tọ wá; ó sì túmọ fífín nã nípa ẹbùn àti agbára Ọlọrun.   Nwọn sì sọ nípa Kóríántúmúrì   kan, àti àwọn tí a pa nínú àwọn ènìyàn rẹ. A sì ṣe alabapade Kọriantumuri nípasẹ àwọn ará Sarahẹmúlà; ó sì gbé pẹlú nwọn ní ìwọn òṣùpá mẹsán.   Ó tún sọrọ díẹ nípa àwọn   bàbá rẹ. Àwọn òbí rẹ àkọkọ sì wá láti ile ìṣọ gíga nã, ní ìgbà èyítí Olúwa da èdè àwọn ènìyàn nã rú; ìrorò Olúwa sì bọ sórí wọn gẹgẹbí ìdájọ rẹ, àwọn èyítí ó tọ; egungun nwọn sì wà ní ìfọnká nínú ilẹ apá àríwá.   Kíyèsĩ, èmi, Ámálẹkì, ni a   bí ní àwọn ọjọ ti Mòsíà; èmi sì wà títí mo fi rí ikú rẹ; Bẹnjámínì, ọmọ rẹ, sì jọba dípò rẹ.   Sì wọ, èmi ti rí, ní àwọn   ọjọ Bẹnjámínì ọba, ogun tí ó gbóná, àti ọpọlọpọ ìtàjẹsílẹ lãrín àwọn ará Nífáì àti àwọn ará Lámánì. Ṣùgbọn, kíyèsĩ, àwọn ará Nífáì ní ànfàní púpọ lórí nwọn; bẹni tóbẹgẹ tí Bẹnjámínì ọba lé nwọn jáde kúrò ní ilẹ Sarahẹmúlà.   Ó sì ṣe, tí èmi bẹrẹsí darúgbó;   tí èmi kò sì ní irú-ọmọ, tí mo sì mọ wípé Bẹnjámínì ọba jẹ ènìyàn tí ó tọ níwájú Olúwa, nítorí-èyi, èmi yíò gbé àwọn àwo nã fún un, tí mo sì ngba gbogbo ènìyàn níyànjú pé kí nwọn wá sí ọdọ Ọlọrun, Ẹní Mímọ Ísráẹlì, kí nwọn sì gbàgbọ nínú ìsọtẹlẹ, àti nínú ìfihàn, àti nínú iṣẹ ìránṣẹ àwọn ángẹlì, àti nínú ẹbùn fífi èdè fọ, àti nínú títúmọ èdè, àti nínú gbogbo ohun tí ó dára; nítórítí kò sí ohun tí ó dára bí kò bá ṣe wípé ó wá láti ọdọ Olúwa: Èyítí ó sì jẹ búburú wá láti ọdọ èṣù.   Àti nísisìyí, ẹyin arákùnrin  mi ọwọn, èmi rọ yín pé kí ẹ wá sí ọdọ Krístì, ẹnití ìṣe Ẹní Mímọ Ísráẹlì, kí ẹ sì pín nínú ìgbàlà rẹ, àti agbára ìràpadà rẹ. Bẹni, ẹ wá sí ọdọ rẹ, kí ẹ sì fi gbogbo ẹmí yín fún un gẹgẹbí ọrẹ, kí ẹ sì tẹsíwájú nínú ãwẹ àti àdúrà, kí ẹ sì forítì í dé òpin; gẹgẹbí Olúwa sì ti wà, a ó gbà yín là.   Àti nísisìyí, èmi yíò sọrọ   nípa àwọn kan tí nwọn lọ sínú aginjù kí nwọn lè padà sí ilẹ Nífáì; nítorítí nwọn pọ tí wọn ní ìfẹ láti jogún ilẹ ìní nwọn.   Nítorí-èyi, nwọn kọjá lọ sí   aginjù. Olórí nwọn jẹ alágbára ènìyàn, àti ọlọrunlíle, nítorí-èyi ó dá ìjà sílẹ lãrín nwọn; a sì pa gbogbo nwọn, àfi ãdọta, nínú aginjù nã, nwọn sì tún padà sí ilẹ Sarahẹmúlà.   Ó sì ṣe tí nwọn túnmú àwọn   díẹ sĩ, nwọn sì tún mú ìrìnàjò nwọn lọ sínú aginjù.   Èmi, Ámálẹkì, sì ní arákùnrin   kan tí òun nã lọ pẹlú nwọn; èmi kò sì mọ nípa nwọn láti ìgbà nã. Èmi sì fẹrẹ dùbúlẹ nínú ibojì mi; àwọn àwo yĩ sì ti kún. Mo sì fi òpin sí ọrọ sísọ mi.  1   Mọmọnì ṣe ìkékúrú àwọn àwo nlá ti NífáìÓ fi àwọn àwo kékeré pẹlú àwọn àwo yókùỌba Bẹnjámínì fi àlãfíà lélẹ ní ilẹ nã. Ní ìwọn ọdun 385 nínú ọjọ Olúwa wa. ÀTI nísisìyí, èmi Mọmọnì, tí mo fẹrẹ gbé ìwé ìrántí èyítí èmi t i nkọ sí ọwọ ọmọ mi Mórónì, kíyèsĩ, èmi rí púpọ nínú ìparun àwọn ènìyàn mi, àwọn ará Nífáì.   Ó sì jẹ ọpọlọpọ ọgọrún   ọdún lẹhìn bíbọ Krístì tí mo gbé àwọn ìwé ìrántí yĩ lé ọwọ ọmọ mi; èmi sì lérò wípé òun yíò rí gbogbo ìparun àwọn ènìyàn mi. Ṣùgbọn kí Ọlọrun jẹ kí ó lè wà lãyè, kí ó lè kọ nípa Krístì, wípé, ní ọjọ kan, yíò ṣe nwọn ní ànfàní.   Àti nísisìyí, èmi sọrọ nípa   èyítí mo ti kọ; nítorí lẹhìn tí èmi ti ṣe ìkékúrú láti inú àwọn àwo ti Nífáì, títí dé ìjọba ọba Bẹnjámínì yìi, èyítí Ámálẹkì sọrọ nípa rẹ, mo ṣe àyẹwò nínú àwọn ìwé ìrántí èyítí a ti gbé lé mi lọwọ, èmi sì rí àwọn àwo yĩ, èyítí ó ní àkọsílẹ kékeré lórí àwọn wòlĩ, láti Jákọbù, títí dé ìjọba ọba Bẹnjámínì, àti ọpọlọpọ nínú àwọn ọrọ Nífáì.   Àwọn ohun tí ó sì wà ní   orí àwọn àwo yĩ dùn mọ mi nínú, nítorí àwọn ìsọtẹlẹ ti bíbọ Krístì; àwọn bàbá mi sì mọ wípé ọpọlọpọ nwọn ni a ti múṣẹ; bẹni, èmi sì tún mọ wípé gbogbo àwọn ohun tí a ti sọtẹlẹ nípa wa títí di òni ni a ti múṣẹ, gbogbo àwọn tí ó sì kù tayọ akoko yĩ ni yíò di mimuṣẹ.   Nítorí-èyi, èmi yan àwọn   ohun wọnyí láti parí àkọsílẹ tèmi lórí nwọn, nínú àwọn èyí tí ó kù nínú ìwé ìrántí mi ni èmi yíò mú nínú àwọn àwo ti Nífáì; èmi kò sì lè kọ ìdákan nínúọgọrún àwọn ohun nípa àwọn ènìyàn mi.   Ṣùgbọn kíyèsĩ, èmi yíò mú   àwọn àwo wọnyí, tí wọn ní àwọn ìsọtẹlẹ àti ìfihàn nínú, èmi ó sì mú nwọn pọ mọ ìyókù nínú àkọsílẹ mi, nítorítí nwọn jẹ àṣàyàn fún mi; èmi sì mọ wípé nwọn yíò jẹ àṣàyàn fún àwọn arákùnrin mi.   Èmi sì ṣe èyí fún ipa ọgbọn;   nítorítí a bámi sọrọ ní ohùn kẹlẹkẹlẹ, gẹgẹbí awọn iṣẹ ti Ẹmí Olúwa èyítí ó wà nínú mi. Àti nísisìyí, èmi kò sì mọ ohun gbogbo; ṣùgbọn Olúwa mọ ohun gbogbo tí nbọwá; nítorí-èyi, ó nṣiṣẹ nínú mi lati ṣe gẹgẹbí ìfẹ inú rẹ.   Àdúrà mi sí Ọlọrun ni nípa   àwọn arákùnrin mi, pé nwọn lè padà wá lẹkan si sí ìmọ Ọlọrun, bẹni, ìràpadà Krístì; pé nwọn lè padà jẹ ènìyàn rere lẹkan si.   Àti nísisìyí, èmi Mọmọnì,   tẹsíwájú láti parí ìwé ìrántí mi, èyítí mo mú láti inú àwọn àwo ti Nífáì; èmi sì kọọ gẹgẹbí ìmọ àti òye ti Ọlọrun fún mi.   Nítorí-èyi, ó sì ṣe lẹhìn tí   Ámálẹkì ti gbé àwọn àwo wọnyí lé ọwọ ọba Bẹnjámínì, ó mú nwọn pẹlú àwọn àwo míràn, èyítí ó ní ìwé ìrántí èyítí a ti gbé kalẹ láti ọwọ àwọn ọba, láti ìran dé ìran títí dé ìgbà ọba Bẹnjámínì.   A sì gbe kalẹ láti ọwọ   ọba Bẹnjámínì láti ìran dé ìran, títí nwọn fi dé ọwọ mi. Èmi, Mọmọnì, sì gbàdúrà sí Ọlọrun, pé kí a lè pa nwọn mọ láti ìsisìyí lọ. Èmi sì mọ wípé a ó pa nwọn mọ; nítorí àwọn ohun nlá ni a kọ lé wọn lórí, nínú èyítí àwọn ènìyàn mi àti àwọn arákùnrin nwọn yíò gba ìdájọ, ní ọjọ ìkẹhìn nã tí ó lágbára, gẹgẹbí ọrọ Ọlọrun tí a ti kọ sílẹ.   Àti nísisìyí, nípa ọba   Bẹnjámínì yĩó ní ohun kan bí ìjà lãrín àwọn ènìyàn tirẹ.   Ó sì ṣe bakannã, tí àwọn   ẹgbẹ ọmọ ogun ará Lámánì jáde wá kúrò ní ilẹ Nífáì, láti dojú ìjà kọ àwọn ènìyàn rẹ. Ṣùgbọn kíyèsĩ, ọba Bẹnjámínì kó àwọn ẹgbẹ ọmọ ogun rẹ jọ, ó sì dojúkọ nwọn; ó sì bá wọn jà nínú agbára ọwọ rẹ, pẹlú idà Lábánì.   Pẹlú agbára Olúwa ni nwọn   sì bá àwọn ọtá nwọn jà, títí nwọn fi pa ẹgbẹgbẹrún àwọn ará Lámánì. Ó sì ṣe tí nwọn bá àwọn ará Lámánì jà títí nwọn fi lé nwọn jáde kúrò nínú gbogbo ilẹ ìní nwọn.   Ó sì ṣe, lẹhìn tí àwọn Krístì   ayédèrú ti kọjá lọ, tí a sì ti pa nwọn lẹnu mọ, tí nwọn sì ti jìyà gẹgẹbí ìwà búburú nwọn;   Lẹhìn tí àwọn wòlĩ èké, àti   oníwãsù àti olùkọni èké lãrín àwọn ènìà nã ti wà, tí a sì ti fi ìyà jẹ gbogbo àwọn wọnyí, gẹgẹbí ìwà búburú nwọn; lẹhìn tí ọpọlọpọ ìjà àti ìyapa lọ sí ọdọ àwọn ará Lámánì ti wà, kíyèsĩ, ó sì ṣe tí ọba Bẹnjámínì, pẹlú ìrànlọwọ àwọn wòlĩ mímọ tí nwọn wà lãrín àwọn ènìyàn rẹ.   Sì kíyèsĩ, ọba Bẹnjámínì jẹ   ẹni mímọ, ó sì jọba lé àwọn ènìyàn rẹ lórí nínú ìwà òdodo; àwọn ẹni mímọ sì pọ nínú ilẹ nã, nwọn sì nsọrọ Ọlọrun pẹlú agbára àti pẹlú àṣẹ; nwọn si lo ọrọ líle nítorí èrèdí ọrùnlíle àwọn ènìyàn nã   Nítorí-èyi, pẹlú ìrànlọwọ   àwọn wọnyí, ọba Bẹnjámínì, nípa ṣíṣe iṣẹ pẹlú gbogbo agbára rẹ àti gbogbo ìyè ẹmí rẹ, àti àwọn wòlĩ pẹlú, sì tún dá àlãfíà padà sínú ìlú nã lẹkan si.  1   Ọba Bẹnjámínì kọ àwọn ọmọ rẹ ní èdè àti àwọn ìsọtẹlẹ ti bàbá nwọnÀwọn ẹsìn nwọn àti ọlàjú nwọn ti wà ní ìpamọ nítorí àwọn ìwé ìrántí tí a kọ sórí onírũrú àwọn àwoA yan Mòsíà bí ọba a sì fún un ní ìṣọ lórí àwọn ìwé ìrántí nã àti àwọn nkan míràn. Ní ìwọn ọdún 130 sí 124 kí a tó bí Olúwa wa. ÀTI nísisìyí kò sí ìjà mọ nínú gbogbo ilẹ Sarahẹmúla, ní ãrin gbogbo àwọn ènìyàn tí nwọn jẹ ti ọba Bẹnjámínì, tó bẹ tí ọba Bẹnjámínì ní àlãfíà títí ní gbogbo ìyókù ọjọ ayé rẹ.   Ó sì ṣe tí ó ní ọmọ mẹta; ó   sì pe orúkọ nwọn ní Mòsíà, Hẹlórómù àti Hẹlámánì. Ó sì mú kí a kọ wọn ní gbogbo èdè àwọn bàbá rẹ, wípé nípasẹ èyí nwọn yíò di onímọ ènìyàn; àti pé kí nwọn lè mọ nípa àwọn ìsọtẹlẹ tí a ti sọ láti ẹnu àwọn bàbá nwọn, tí a fi lé nwọn lọwọ nípa ọwọ Olúwa.   Òun sì tún kọ wọn nípa   àwọn ìwé ìrántí èyítí a fín sí ara àwọn àwo idẹ, ó sì wí báyĩ: Ẹyin ọmọ mi, èmi fẹ kí ẹyin rántí pé bíkòbáṣe ti àwọn àwo wọnyí, tí wọn ní àwọn ìwé ìrántí àti àwọn òfin wọnyí nínú nwọn, àwa ìbá ti jìyà nínú àìmọ, bẹni títí di lọwọlọwọ yĩ, láìní ìmọ àwọn ohun ìjìnlẹ ti Ọlọrun.   Nítorítí kò bá ṣeéṣe fún bàbã   wa, Léhì, kí ó rántí gbogbo ohun wọnyí, láti fi nwọn kọ àwọn ọmọ rẹ, bíkòṣe nípasẹ ìrànlọwọ ti àwọn àwo wọnyí; nítorí tí a ti kọ ọ ní èdè àwọn ará Égíptì, nítorí-èyi òun lè ka àwọn òfin wọnyí, kí ó sì fi nwọn kọ àwọn ọmọ rẹ, pé nípa báyĩ, nwọn yíò lè kọ àwọn ọmọ nwọn, nwọn yíò sì mú awọn òfin Ọlọrun ṣẹ, tí ó fi di ìgbà lọwọlọwọ yĩ.   Mo wí fún nyín, ẹyin ọmọ   mi, bíkòbáṣe nítorí àwọn nkan wọnyí, tí a ti fi pamọ tí a sì tọjú nípa ọwọ Ọlọrun, kí àwa lè kà kí ó sì yé wa àwọn ohun ìjìnlẹ rẹ, kí a sì ní àwọn òfin rẹ ní iwájú wa nígbà-gbogbo, pé àwọn bàbá wa pãpã ìbá ti rẹhìn nínú ìgbàgbọ, àwa ìbá sì ti ri bí àwọn arákùnrin wa, àwọn ará Lámánì, tí wọn kò mọ ohunkóhun nípa àwọn nkan wọnyí, tí wọn kò sì tún gbà wọn gbọ nígbàtí a fi nwọn kọ nwọn, nítorí àṣà ti àwọn bàbá nwọn, tí kò pé.   A! ẹyin ọmọ mi, èmi fẹ kí   ẹyin rántí pé àwọn ọrọ nwọnyí jẹ òtítọ, àti pé àwọn ìwé ìrántí wọnyí jẹ òtítọ. Ẹ kíyèsĩ, àwọn àwo ti Nífáì pẹlú, tí ó ní àwọn ìwé ìrántí àti àwọn ọrọ àwọn bàbá wa láti ìgbà tí wọn ti jádekúrò ní Jerúsálẹmù títí di ìsisìyí, nwọn sì jẹ òtítọ; àwa sì lè mọ nípa ìdánilójú nwọn nítorítí a ní nwọn níwájú wa.   Àti nísisìyí, ẹyin ọmọ mi,   èmi fẹ kí ẹ rántí láti ṣe àyẹwò nwọn lẹsọlẹsọ, kí ẹyin lè ṣe ànfãní nípa èyí; èmi sì fẹ kí ẹyin kí ó pa àwọn òfin Ọlọrun mọ, kí ẹyin kí ó lè ṣe rere ní orí ilẹ nã, gẹgẹbí àwọn ìlérí tí Olúwa ti ṣe fún àwọn bàbá wa.   Ọpọlọpọ àwọn ohun míràn ni   ọba Bẹnjámínì sì kọ àwọn ọmọ rẹ, èyítí a kò kọ sínú ìwé yĩ.   Ó sì ṣe lẹhìn tí ọba Bẹnjámínì   ti dẹkun kíkọ àwọn ọmọ rẹ, ó sì darúgbó, ó sì ríi pé òun fẹrẹ lọ sí ibi tí gbogbo ará nlọ; nítorí-èyi, ó gbèrò pé ó tọ láti fi ìjọba fún ọkan nínú àwọn ọmọ rẹ.   Nítorí-èyi, ó ní kí a mú   Mòsíà wá sí iwájú òun; àwọn wọnyí sì ni ọrọ tí ó sọ fún un, wípé: Ọmọ mi, èmi fẹ kí o ṣe ìkéde jákè-jádò gbogbo ilẹ yĩ ní ãrin àwọn ènìyàn yĩ, tàbí àwọn ará Sarahẹmúlà, àti àwọn ará Mòsíà ti nwọn ngbé inú ilẹ nã, nípa èyítí nwọn ó péjọpọ; nítorípé ní ọla, èmi yíò kéde fún àwọn ènìyàn mi wọnyí láti ẹnu èmi tìkara mi pé ìwọ ni ọba àti olórí àwọn ènìyàn yí, ẹnítí Olúwa Ọlọrun wa ti fún wa.   Àti pẹlú, èmi yíò fún àwọn   ènìyàn yí ní orúkọ kan, pé tí a ó fi yà nwọn sọtọ lórí gbogbo ènìyàn tí Olúwa Ọlọrun ti mú jáde kúrò ní ilẹ Jerúsálẹmù; èmi sì ṣe èyí nítorípé wọn ti jẹ onítara ènìyàn nípa pípa awọn òfin Olúwa mọ.   Èmi sì fún nwọn ní orúkọ   kan tí a kò lè parẹ láéláé, bíkòṣe nípa ìrékọjá.   Bẹni, à t i pãpã mo wí   fún nyín, wípé tí àwọn ènìyàn Olúwa tí a ṣe ojúrere sí wọnyí bá ṣubú sínú ìrékọjá, tí nwọn sì di ìkà àti alágbèrè ènìyàn, pé Olúwa yíò jọwọ nwọn, nípa èyí tí wọn ó di aláìlágbára gẹgẹbí àwọn arákùnrin wọn; òun kò sì ní pa nwọn mọ, nípa agbára rẹ nlá aláìlẹgbẹ, bí ó ti ṣe pa àwọn bàbá wa mọ di ìsisìyí.   Nítorítí èmi wí fún ọ, pé tí   kò bá ṣe pé ó na apá rẹ fún ìpamọ àwọn bàbá wa, nwọn ìbá ti ṣubú sí ọwọ àwọn ará Lámánì, nwọn ìbá sì ti di ẹni ìpalára sí ìkórira wọn.   Ó sì ṣe pé lẹhìn tí ọba   Bẹnjámínì parí ọrọ rẹ ní sísọ fún ọmọ rẹ, ni ó sì fún un ní àṣẹ lórí gbogbo ìjọba nã.   Àti pẹlú, ó fún un ní   àṣẹ lórí ìwé ìrántí èyítí a fín sórí àwọn àwo idẹ; àti sórí àwọn àwo ti Nífáì; àti bákannã idà Lábánì, àti lórí ìṣù tàbí afọnàhàn, èyítí ó mú àwọn bàbà wa la aginjù já, èyítí a pèsè láti ọwọ Olúwa wípé nípa rẹ, a ó ṣe amọnà nwọn, olúkúlùkù gẹgẹbí ó ṣe ṣe àkíyèsí àti ìtara èyítí a fún un.   Nítorí-èyi, bí nwọn ṣe ṣe   àìṣọtọ nwọn kùnà láti ṣe rere àti láti lọ síwájú nínú ìrìnàjò nwọn, ṣùgbọn a lé nwọn padà, nwọn sì fa ìbínú Ọlọrun sórí nwọn; nítorí-èyi a fi ìyàn àti ìpọnjú gidigidi bá nwọn jà, kí ó lè rú nwọn sókè ní ìrántí iṣẹ nwọn.   Àti nísisìyí, ó sì ṣe tí Mòsíà   kọjá lọ, tí ó sì ṣe gẹgẹbí bàbárẹ ti pàṣẹ fún un, tí ó sì kéde sí gbogbo àwọn ènìyàn tí ó wà ní ilẹ Sarahẹmúlà, pé nípa bẹ nwọn o kó ara nwọn jọ pọ, láti gòkè lọ sí tẹmpìlì láti gbọ awọn ọrọ tí bàbá rẹ níláti bá nwọn sọ.  2   Ọba Bẹnjámínì bá àwọn ènìyàn rẹ sọrọÓ tún sọ nípa ti ìṣòtítọ, àìṣègbè, àti ìjọba rẹ pẹlú ohun tí ẹmíÓ gbà nwọn nímọràn wípé kí nwọn sin Ọba wọn ti Òkè-ọrunÀwọn tí nwọn tàpá sí Ọlọrun yíò ṣe àròkàn bĩ ti iná àjọkú ni ìwọn ọdun 124 ki a to bi Oluwa wa. Ó sì ṣe lẹhìn tí Mòsíà ti ṣe gẹgẹbí bàbá rẹ ti paláṣẹ fún un, tí ó sì ti ṣe ìkéde jákè-jádò ilẹ nã, tí àwọn ènìyàn nã sì kó ara nwọn jọ jákè-jádò ilẹ nã, kí nwọn kí ó lè gòkè lọ sí tẹmpìlì láti gbọ àwọn ọrọ tí ọba Bẹnjámínì yíò bá nwọn sọ.   Ọpọlọpọ ni ó sì wà níbẹ tóbẹ   tí nwọn kò kà nwọn; nítorítí nwọn ti bí sĩ púpọpúpọ, nwọn sì ti di alágbára ní ilẹ nã.   Nwọn sì tún mú nínú àwọn   àkọbí àwọn agbo ẹran nwọn, kí nwọn kí ó lè rú ẹbọ àti ọrẹ-ẹbọ sísun gẹgẹbí òfin Mósè;   Àti pẹlú kí nwọn kí ó lè fi   ọpẹ fún Olúwa Ọlọrun nwọn, ẹnití ó ti mú nwọn jáde kúrò ní ilẹ Jerúsálẹmù, àti ẹnití ó ti gbà nwọn kúrò lọwọ àwọn ọtá nwọn, tí ó sì ti yan àwọn ẹnití ó tọ, láti jẹ olùkọ nwọn, àti ẹnití ó tọ láti jẹ ọba nwọn, ẹnití ó ti fi àlãfíà lélẹ ní ilẹ Sarahẹmúlà, àti ẹnití ó ti kọ nwọn láti pa àwọn òfin Ọlọrun mọ, kí nwọn kí ó lè yọ, kí nwọn sì kún fún ìfẹ sí Ọlọrun àti sí gbogbo ènìyàn .   Ó sì ṣe nígbàtí nwọn gòkè   wá sí inú tẹmpìlì, nwọn pa àgọ nwọn yíká kiri, ọkùnrin kọkan gẹgẹbí ìdílé rẹ, èyítí ó jẹ ìyàwó, àti àwọn ọmọkùnrin àti àwọn ọmọbìnrin rẹ, àti àwọn ọmọkùnrin nwọn, àti àwọn ọmọbìnrin nwọn, bẹrẹ láti èyítí ó dàgbà jùlọ, títí dé èyítí ó kéré jùlọ, ẹbí kọkan sì wà lọtọ.   Nwọn sì pàgọ nwọn yí   tẹmpìlì ká, olúkúlùkù sì ṣe ilẹkùn rẹ kí ó kọjú sí tẹmpìlì, pé nípa bẹ, nwọn ó wà nínú àgọ nwọn, nwọn ó sì máa gbọ awọn ọrọ tí Bẹnjámínì ọba yíò bá nwọn sọ;   Nítorítí àwọn ènìyàn nã pọ   púpọ tóbẹ tí ọba Bẹnjámínì kò lè kọ nwọn ní ohun gbogbo nínú tẹmpìlì, nítorí-èyi, ó pàṣẹ fún kíkọ ilé ìṣọnà, pé nípa bẹ èyítí àwọn ènìyàn rẹ yíò lè gbọ ọrọ tí yíò bá nwọn sọ.   Ó sì ṣe tí ó bẹrẹ sí bá àwọn   ènìyàn rẹ sọrọ láti inú ilé ìṣọnà nã; gbogbo nwọn kò sì lè gbọ ọrọ rẹ nítorípé àwọn ènìyàn nã pọ púpọ; nítorí-èyi ó pàṣẹ pé kí a kọ àwọn ọrọ tí òun sọ ránṣẹ sí ãrin àwọn tí nwọn kò sí ní agbègbè ìgbọ ohùn rẹ, kí àwọn nã lè gbọ ọrọ rẹ.   Àwọn wọnyí sì ni ọrọ tí ó sọ,   tí ó sì pàṣẹ pé kí nwọn kọ, wípé: Ẹyin arákùnrin mi, gbogbo ẹyin tí ẹ ti péjọpọ, ẹyin tí ẹ lè gbọ awọn ọrọ mi tí èmi yíò bá yín sọ ní òní; nítorítí èmi kò pàṣẹ pé kí ẹ gòkè wá láti ṣe àìkàsí ohun tí èmi yíò bã yín sọ, ṣùgbọn kí ẹyin kí ó gbọ tèmi, kí ẹ ṣí etí yín, kí ẹyin lè gbọ, àti ọkàn yin kíẹyin lè ní òye, àti inú yín, kí ohùn ìjìnlẹ Ọlọrun lè di kedere ní iwájú yin.   Èmi kò pàṣẹ fún nyín pé kí   ẹ jáde wá kí ẹ lè bẹrù mi tàbí kí ẹyin kí ó rò wípé èmi fúnra mi ju ẹlẹran ara lọ.   Ṣùgbọn èmi dàbí yin, ẹnití   onírũrú àìlera nínú ara àti ẹmí lè bẹwò; síbẹsíbẹ àwọn ènìyàn yĩ ti yàn mí, bàbá mi sì ti yà mí sọtọ, a sì gbà fún un nípa ọwọ Olúwa, wípé kí èmi kí ó jẹ olórí àti ọba lórí ènìyàn yĩ; a sì ti fi mí sí ìtọjú àti ìpamọ nípa agbára àìlẹgbẹ rẹ, láti sìn yín pẹlú gbogbo agbára, iyè àti ipá ti Olúwa ti fún mi.   Mo wí fún yin wípé bí a ti   gbà fún mi pé kí èmi kí ó lo ọjọ mi ní ṣíṣe iṣẹ-ìsìn fún nyín, àní, títí di àkokò yĩ, tí èmi kò sì bèrè wúrà tàbí fàdákà tàbí irúkirú ọrọ lọwọ yin;   Bẹni èmi kò gbà kí a sé yín   mọ inú túbú, tàbí pé kí ẹyin kí ó ṣe ara nyín bí ẹrú, tàbí kí ẹyin kí ó pànìyàn, tàbí ṣe ìgárá, tàbí jalè, tàbí ṣe panṣágà; bẹni, èmi kò gbà kí ẹ hu ìwà ìkà, mo sì ti kọ yin pé kí ẹ pa awọn òfin Olúwa mọ, nínú ohun gbogbo èyítí ó ti pàṣẹ fún un nyin   Bẹ sì ni èmi, tikarami, ti ṣiṣẹ   pẹlú ọwọ mi, pé kí èmi lè ṣe iṣẹ-ìsìn fún yín, àti pé kí a ma di ẹrú owó-orí lé yin, àti pé kí ohunkóhun kí ó máṣe dé bá yín èyítí ó bá ni nínú jẹàti nínú gbogbo àwọn nkan wọnyí tí èmi ti sọ, ẹyin fúnra yín jẹ ẹlẹrĩ lóni.   Síbẹsíbẹ, ẹyin arákùnrin mi,   èmi kò ṣe gbogbo àwọn nkan wọnyí fún ìgbéraga, bẹni èmi kò sọ àwọn nkan wọnyí sí ipa pé kí ẹyin kí ó lè fi nyín sùn; ṣùgbọn èmi sọ nwọn fún nyín kí ẹyin lè mọ wípé mo lè dáhùn sí ẹrí ọkàn ti o mọ yéké níwájú Ọlọrun lóni.   Ẹ kíyèsĩ, mo wí fún yin pé   nítorípé èmi sọ fún nyín wípé mo ti lo ọjọ mi ní iṣẹ-ìsìn yín, èmi kò ní lọkàn láti gbéraga, nítorípé nínú iṣẹ-ìsìn Ọlọrun ni èmi sã ti wà.   Ẹ sì kíyèsĩ, mo sọ àwọn nkan   wọnyí fún nyín pé kí ẹyin lè kọ ọgbọn; kí ẹyin kí ó lè mọ wípé bí ẹyin bá wà nínú iṣẹ-ìsìn arákùnrin yín, inú iṣẹ-ìsìn Ọlọrun nyín ni ẹyin ṣã wà.   Ẹ kíyèsĩ, ẹyin ti pè mí lọba   yín; njẹ bí èmi, tí ẹ npè ní ọba yin, bá nṣiṣẹ lati sìn nyín, kò ha yẹ kí ẹ ṣiṣẹ láti sin ara yín?   Ẹ kíyèsĩ pẹlú, tí èmi, tí ẹ   npè ní ọba yín, tí ó ti lo ọjọ rẹ ní inú iṣẹ-ìsìn yín, tí mo sì tún wà nínú iṣẹ-ìsìn Ọlọrun, bá ní ẹtọ sí ọpọlọpọ ọpẹ láti ọwọ yín, A! báwo ni ẹyin ìbá ṣe dúpẹ lọwọ Ọba òkè-ọrun yín tó !   Mo wí fún yín, ẹyin arákùnrin   mi, pé tí ẹyin bá fi gbogbo ọpẹ àti ìyìn tí gbogbo ẹmí nyìn ni, fún Ọlọrun nã ẹnití ó dáa yín, tí ó sì ti pa yín mọ, tí ó sì dá nyín sí, tí ó sì ti mú kí inú nyín dùn, tí ó sì ti gbà kí ẹyin jọ gbé pọ pẹlú ara yín ní àlãfí   Mo wí fún nyín pé bí ẹyin   bá sin ẹni tí ó dá nyín láti ìbẹrẹ, tí ó sì npa yín mọ láti ọjọ dé ọjọ, nípa fífún yín ní ẽmí, pé kí ẹyin lè wà lãyè, kí ẹ sì rìn, kí ẹ sì ṣe gẹgẹbí ìfẹ inú yín, tí ó sì nràn yín lọwọ láti ìgbà kan dé òmírànmo wípé, bí ẹyin bá lè sìn ín pẹlú gbogbo ẹmí yín, síbẹsíbẹ ẹyin yíò jẹ ọmọ-ọdọ aláìlérè.   Ẹ kíyèsĩ, gbogbo ohun tí   ó bẽrè lọwọ yín ni pé kí ẹ pa àwọn òfin rẹ mọ; òun sì ti ṣèlérí fún yín pé tí ẹyin bá pa àwọn òfin rẹ mọ, ẹyin yíò ṣe rere ní ilẹ nã; Òun kò sì nyípadà kúrò ní èyí tí ó ti sọ; nítorí-èyi, bí ẹyin bá pa àwọn òfin rẹ mọ, òun yíò bùkún fún yín, yíò sì mú kí ẹ ṣe rere.   Àti nísisìyí, ní àkọkọ, Òun   ti dáa yín, ó sì ti fún yín ní ẹmí nyín, èyítí ẹyin jẹ ẹ ní gbèsè lé lórí.   Ní ọnà kejì, ó fẹ kí ẹyin ṣe   gẹgẹbí Òun ti pàṣẹ fún un yín; èyí tí ó jẹ wípé tí ẹyin bá ṣe, Òun máa bùkún fún y í n lẹsẹkẹsẹ; àti nítorí-èyi, Òun ti san án fún yín. Ẹyin ṣì tún jẹẹ ní gbèsè, ẹyin yíò sì jẹẹ títí laélaé; nítorí-èyi, kíni ẹyin ní i ẹ nlérí?   Àti nísisìyí, èmi bẽrè, njẹ   ẹyin lè sọ ohun kankan fúnra yín? Èmi dáhùn, Rárá. Ẹyin kò lè sọ pé ẹyin pọ to erùpẹ ilẹ; bẹ sì ni a dá nyín láti inú erùpẹ ilẹ; ṣùgbọn ẹ kíyèsĩ, ti ẹnití ó da nyín nií ṣe.   Àti Èmi, èmi pẹlú, tí ẹ pè   ní ọba yín, èmi kò sàn ju ẹyin tìkara yín lọ; nítorípé erùpẹ ni èmi nã. Ẹyin sì kíyèsĩ pé èmi ti darúgbó, mo sì ti fẹrẹ bọ ara yĩ jù sílẹ fún ilẹ.   Nítorí-èyi, gẹgẹbí mo ṣe wí   fún un yín wípé èmi ti sìn yín, tí èmi nrìn pẹlú ọkàn tí ó mọ níwájú Ọlọrun, tó bẹ tí èmi ní ìgbà yí láti jẹ kí ẹyin péjọ, kí èmi kí ó lè wà láìlẹbi, kí ẹjẹ yín máṣe wá sórí mi, nígbàtí èmí yíò bá dúró láti gba ìdájọ Ọlọrun lórí ti àwọn ohun èyítí ó tí pàṣẹ fún mi nípa yín.   Mo wí fún nyín pé èmi ti jẹ   kí ẹyin péjọ pọ kí èmi kí ó lè fọ aṣọ mi mọ kúrò nínú ẹjẹ yín; ní àkokò yĩ tí èmi ti fẹrẹ sọkalẹ lọ sínú ìsà òkú mi, pé kí èmi lè lọ ní àlãfíà, kí ẹmí àìkú mi lè lọ darapọ mọ àwọn akọrin lókè ní kíkọ orin ìyìn sí Ọlọrun tí ó tọ.   Àti pẹlú-pẹlù, mo wí fún   un yín wípé mo ti mú kí ẹyin kó ara yín jọ pọ, kí èmi lè kéde fún nyín pé èmi kò lè jẹ olùkọ nyín, tàbí ọba nyín mọ;   Nítorípé ní àkokò yíi pãpã,   gbogbo ará mi wárìrì púpọpúpọ nígbàtí èmi ngbìyànjú láti bá nyín sọrọ; ṣùgbọn Olúwa Ọlọrun ndì mí mú, ó sì ti gbà fún mi láti bá yín sọrọ, ó sì ti pã láṣẹ fún mi kí èmi kéde fún yín lonĩ, wípé Mòsíà ọmọ mi ni ọba àti alakoso lórí yín.   Àti nísisìyí, ẹyin arákùnrin   mi, èmi fẹ kí ẹyin mãṣe bí ẹyin ti íṣe látẹhìnwá. Bí ẹyin ṣe pa àwọn òfin mi mọ, àti àwọn òfin bàbá mi nã, tí ẹ sì ṣe rere, tí a sì ti pa nyín mọ kúrò lọwọ àwọn ọtá nyín, bákannã bí ẹyin bá pa àwọn òfin ọmọ mi mọ, tàbí òfin Ọlọrun èyítí a o fi fún yín nípasẹ rẹ, ẹyin yíò ṣe rere ní ilẹ nã, àwọn ọtá nyín kò sì ní lágbára lórí nyín.   Ṣùgbọn, A! ẹyin ènìyàn mi,   ẹ ṣọra bí bẹkọ, èdèàìyedè yíò dìde lãrín yín, ẹyin yíò sì ṣe ìfẹ ẹmí ibi nã, èyítí bàbá mi Mòsíà sọ nípa rẹ.   Ẹ kíyèsĩ, a ti fi ègún gún lórí   ẹnìkẹni tí ó bá ṣe ìfẹ ẹmí nã; nítorítí bí ó bá ṣe ìfẹ rẹ, tí ó wà bẹ tí ó sì kú nínú ẹṣẹ rẹ, èyĩyí ni ó mu ègbé sórí ẹmí ara rẹ; nítorítí ó ti gba èrè ìyà títí ayé,nítorípé ó rékọjá sí òfin Ọlọrun ní ìlòdì si ìmọ èyítí ó ní.   Mo wí fún yín, pé kò sí   ẹnìkẹni lãrín yín, àfi àwọn ọmọ wẹwẹ yín tí a kò tĩ kọ nípa àwọn nkan wọnyí, ṣùgbọn tí nwọn mọ pé ẹyin jẹ gbésẹ ayérayé sí Bàbá yín ti ọrun, láti fún un ní gbogbo ohun tí ẹ ní àti èyítí ẹ jẹ; a sì ti kọ nwọn nípa ìwé ìrántí èyítí ó ní àwọn àsọtẹlẹ nínú, èyítí àwọn wòlĩ mímọ ti sọ, bẹni, láti ìgbà tí bàbá wa, Léhì, jáde kúrò ní Jerúsálẹmù;   Àti pẹlú-pẹlù, gbogbo àwọn   ohun tí àwọn bàbá wa ti sọ, títí di ìsisìyí. Ẹ kíyèsĩ, pẹlú, nwọn sọ àwọn ohun tí Olúwa pa láṣẹ fún nwọn; nítorí-èyi wọn jẹ èyítí ó tọ àti òtítọ.   Àti nísisìyí, mo wí fún yín,   ẹyin arákùnrin mi, pé lẹhìn tí ẹyin bá ti mọ, tí a sì ti kọọ yín ní àwọn nkan wọnyí, tí ẹyin bá rékọjá, tí ẹ sì ṣe ìlòdì sí àwọn ohun tí a sọ, tí ẹyin fa ara yín sẹhìn kúrò lọdọ Ẹmí Olúwa, tí kò sì ní ãyè nínú yín láti tọ nyín sọnà ní ipa ọgbọn, pé tí ẹ lè jẹ alábùkún-fún, tí e ṣe rere, kí a sì pa nyín mọ   Mo wí fún yín, wípé ẹni nã   tí ó bá ṣe èyí, ni ó jáde ní ìsọtẹ ní gbangban sí Ọlọrun; nítorínã, ó gbà láti gbọran sí ẹmí ibi nã lẹnu, ó sì di ọtá sí òdodo gbogbo; nítorínã, Olúwa kò ní ãyè nínú rẹ, nítorítí kò lè gbé nínú tẹmpìlì àìmọ.   Nítorínã, tí ẹní nã kò bá   ronúpìwàdà, tí ó sì wà bẹ, tí ó sì kú gẹgẹbí ọtá Ọlọrun, ìbẽrè fún àìṣègbè ti Ọlọrun yíò ta ẹmí àìkú rẹ jí sí ẹbi ara rẹ, tí yìó jẹ kí ó súnkì kúrò níwájú Olúwa, tí yíò sì kún àyà rẹ pẹlú ẹbi, àti ìrora, àti àròkàn, èyítí ó dàbí iná tí a kò lè pa, èyítí ẹlà-iná rẹ nrú sókè, títí láéláé.   Àti nísisìyí mo wí fún yín,   pé ãnú kò sí fún ẹni nã; nítorínã, àkóyọrí ìpín rẹ ni pé kí ó fi ara da oró tí kò nípẹkun.   A, gbogbo ẹyin tí ẹ ti gbó,   àti ẹyin ọdọ, àti ẹyin ọmọ wẹwẹ tí ẹ lè gbọ ọrọ mi yé, nítorítí èmi ti sọrọ ní kedere sí i yín kí ó lè yé nyín, èmi bẹbẹ pé kí ẹ lè tají sí ìràntí àwọn ipò búburú tí àwọn tí ó ti ṣubú sínú ìwàirékojá wa.   Àti pẹlú-pẹlù, mo fẹ kí ẹ   ro ti ipò alábùkún-fún àti ayọ àwọn tí ó pa àwọn òfin Ọlọrun mọ. Nítorítí kíyèsĩ, nwọn jẹ alábùkún-fún nínú ohun gbogbo, ní ti ara àti ti ẹmí; tí nwọn bá sì forítĩ ní òtítọ dé òpin a ó gbà nwọn sí ọrun, pé nípa èyí nã nwọn ó gbé pẹlú Ọlọrun nínú ipò inúdídùn tí kò nípẹkun. A! ẹ rántí, ẹ rántí pé àwọn ohun wọnyí jẹ òtítọ; nítorítí Olúwa Ọlọrun ni ó ti sọọ.  3   Ọba Bẹnjámínì tẹsíwájú nínú ọrọ rẹOlúwa Alèwílèṣe yíò ṣiṣẹ lãrín àwọn ènìyàn nínú àgọ-ara erùpẹẸjẹ yíò jáde nínú gbogbo ojú ìlãgùn ara rẹ bí ó ṣe nṣètùtù fún àwọn ẹṣẹ ayéOrúkọ tirẹ nìkan ni ipa èyítí ìgbàlà ńwáÈnìyàn lè bọ ìwà ti ara sílẹ, kí nwọn sì di Àwọn Ènìyàn Mímọ nípasẹ Ètùtù nãÌdálóró ẹlẹṣẹ yíò dàbĩ adágún iná àti imí ọjọ. Ní ìwọn ọdún 124 kí a tó bí Olúwa wa. Ẹwẹ ẹyin arákùnrin mi, èmifẹ kí ẹ farabalẹ, nítorítí mo ní ohun tí ó kù láti bá yín sọ; nítorí ẹ kíyèsĩ, mo ní ohun látí bá nyín sọ nípa èyítí ó nbọwá.   Àwọn ohun tí èmi yíò sọ fún   yín sì jẹ mímọ fún mi nípasẹ ángẹlì kan láti ọdọ Ọlọrun. Ó sì wí fún mi pé: Jí; èmi sì jí, sì wò o ó dúró níwájú mi.   Ó sì wí fún mi pé: Jí, kí o sì   gbọ ọrọ tí èmi yíò sọ fún ọ; nítorí kíyèsĩ, èmi wá láti kéde ìròyìn ayọ nlá nã fún ọ.   Nítorítí Olúwa ti gbọ àdúrà   rẹ, ó sì ti ṣe ìdájọ òdodo rẹ, ó sì ti rán mi láti kéde fún ọ kí ìwọ kí ó lè yọ; kí o sì lè kéde fún àwọn ènìyàn rẹ, kí àwọn nã lè kún fún ayọ pẹlú.   Nítorí kíyèsĩ, àkokò nã yíò   de, kò sì jìnà rárá, pé, pẹlú agbára, Olúwa Alèwílèṣe, ẹnití ó jọba, tí ó ti wà, tí ó sì wà láti ayérayé dé ayérayé, yíò sọkalẹ wá láti ọrun sí ãrin àwọn ọmọ ènìyàn, yíò sì gbé nínú àgọ-ara erùpẹ, yíò sì jáde lọ lãrín àwọn ènìyàn, yíò sì ṣiṣẹ ìyanu nlá, àwọn bĩ ìwòsàn aláìsàn, jíjí òkú dìde, mímú arọ rìn, afọjú kí ó ríran, àti odi kí ó gbọràn, àti wíwo onírũrú àrùn.   Òun yíò sì lé àwọn èṣù jáde   tàbí àwọn ẹmí ibi tí ngbé inú ọkàn àwọn ọmọ ènìyàn.   Ẹ sì wọ, yíò sì faradà àdánwò,   àti ìrora ara, ebi, òùngbẹ, àti ãrẹ, pãpã ju èyítí ènìyàn lè faradà, àfi tí yíò jẹ sí ipa ikú; nítorí kíyèsĩ, ẹjẹ sun jáde láti inú gbogbo ojú ìlãgún ara rẹ, títóbi sì ni àròkàn rẹ fún ìwà búburú àti àwọn ohun ìríra àwọn ènìyàn rẹ yíò jẹ.   A ó sì pe orúkọ rẹ ní Jésù   Krístì, Ọmọ Ọlọrun, Bàbá ọrun òun ayé, Ẹlẹdã ohun gbogbo láti ìbẹrẹ; a ó sì pe orúkọ ìyá rẹ ní Màríà.   Ẹ sì wọ, ó wá láti wá bá àwọn   tirẹ, kí ìgbàlà lè wá sọdọ àwọn ọmọ ènìyàn, àní nípasẹ ìgbàgbọ nínú orúkọ rẹ; àti pãpã lẹhìn gbogbo eleyĩ nwọn yíò kã sí ènìyàn, nwọn ó sì sọ wípé ó ní èṣù, nwọn yíò sì nã, nwọn yíò sì kàn án mọ àgbélèbú.   Òun yíò sì dìde ní ọjọ kẹta   láti inú òkú; sì kíyèsĩ, ó dúró láti ṣe ìdájọ ayé; sì kíyèsĩ, a ṣe ohun gbogbo kí ìdájọ òdodo lè wá sórí àwọn ọmọ ènìyàn.   Nítorí kíyèsĩ, ẹjẹ rẹ pẹlú ṣe   ètùtù fún ẹṣẹ àwọn tí nwọn ti ṣubú nípasẹ ìwàìrékọjá Ádámù, tí nwọn ti kú láìmọ ìfẹ Ọlọrun nípa nwọn, tàbí tí nwọn ti ṣẹ nínú àìmọ.   Ṣùgbọn ègbé, ègbé ni fún ẹni   tí ó mọ wípé ó ṣọtẹ sí Ọlọrun! Nítorítí ìgbàlà kò sí fún irú ẹni bẹ àfi nípasẹ ìrònúpìwàdà àti ìgbàgbọ nínú Jésù Krístì Olúwa.   Olúwa Ọlọrun sì ti rán àwọn   wòlĩ mímọ rẹ sí ãrin gbogbo àwọn ọmọ ènìyàn, láti kéde àwọn nkan wọnyí sí gbogbo ìbátan, orílẹ-èdè, àti ahọn, pé nípa báyĩ ẹnikẹni tí ó bá gbàgbọ pé Krístì nbọ, irú ẹni bẹ lè gba ìdáríjì ẹṣẹ nwọn, kí nwọn ó sì yọ pẹlú ayọ nlá, tí yíò sì dà bí ẹni pé ó ti dé sí ãrín nwọn.   Síbẹ Olúwa Ọlọrun ríi pé   àwọn ènìyàn rẹ jẹ ọlọrùn líle ènìyàn, ó sì gbé òfin kan kalẹ fún nwọn, àní òfin Mósè.   Àti ọpọlọpọ àmì, iṣẹ ìyanu,   oríṣiríṣi, àti òjìji, ni ó sì fi hàn nwọn, nípa bíbọ rẹ; àwọn wòlĩmímọ nã sì bá nwọn sọrọ nípa bíbọ rẹ; síbẹsíbẹ, nwọn sé ọkàn nwọn le, kò sì yé nwọn wípé òfin Mósè kò já mọ nkankan àfi nípasẹ ètùtù ẹjẹ rẹ.   Àti bí ó bá sì ṣeéṣe pé kí   àwọn ọmọdé lè dẹṣẹ, a kò lè gbà nwọn là; ṣùgbọn èmi wí fún un yín, alábùkún-fún ni nwọn; nítorí kíyèsĩ, gẹgẹbí ti Ádámù, tàbí ti ara, nwọn ṣubú, síbẹsíbẹ, ẹjẹ Krístì ṣe ètùtù fún ẹṣẹ nwọn.   Àti pẹlú, mo wí fún nyín,   pé kì yíò sí orúkọ míràn tí a fún ni, tàbí ọnà míràn, tàbí ipa èyítí ìgbàlà lè wá fún àwọn ọmọ ènìyàn, àfi nínú àti nípasẹ orúkọ Krístì, Olúwa Alèwílèṣe.   Nítorí kĩyesi, ó nṣe ìdájọ,   ìdájọ rẹ sì jẹ èyítí ó tọ; ọmọ-ọwọ kò sì lè parun èyítí ó kú ní kékeré; ṣùgbọn ènìyàn nmu ègbé sórí ẹmí ara nwọn, bíkòṣepé nwọn bá rẹ ara nwọn sílẹ, tí nwọn sì dàbí ọmọdé, tí nwọn sì gbàgbọ pé ìgbàlà ti wà rí, ó sì wà, ó sì mbọ wá, nínú àti nípasẹ ẹjẹ ètùtù Krístì, Olúwa Alèwílèṣe.   Nítorítí ènìà ẹlẹran ara jẹ   ọtá Ọlọrun, ó sì ti wà bẹ láti ìgbà ìṣubú Ádámù, yíò sì wà bẹ títí láéláé, bíkòṣepé ó jọwọ ara rẹ sílẹ fún ònfà Ẹmí Mímọ, tí ó sì gbé ìwà ti ara sílẹ, tí ó sì di ènìyàn mímọ nípasẹ ètùtù Krístì Olúwa, tí ó sì dà bí ọmọdé, onítẹríba, oníwá-tútù, onírẹlẹ, onísũrù, kíkún fún ìfẹ, tí ó fẹ láti jọwọ ara rẹ fún ohun gbogbo èyítí Olúwa ríi pé ó tọ láti fi bẹ wò, àní gẹgẹbí ọmọdé ṣe jọwọ ara rẹ fún bàbá rẹ.   Àti pẹlú, mo wí fún nyín,   pé àkokò nã yíò dé ti ìmọ nípa Olùgbàlà kan yíò tàn ká gbogbo orílẹ-èdè, ìbátan, ahọn, àti ènìyàn.   Ẹ kíyèsĩ, nígbàtí àkokò nã bá   dé, kò sí ẹnití yíò wà ní àìlẹbi níwájú Ọlọrun, àfi ti nwọn bá jẹ àwọn ọmọdé, nípasẹ ìrònúpìwàdà àti ìgbàgbọ nínú orúkọ Olúwa Ọlọrun Alèwílèṣe.   Àti ní àkokò yĩ pãpã, nígbàtí   ìwọ yíò ti kọ àwọn ènìyàn rẹ ni ohun tí Olúwa Ọlọrun rẹ ti pa láṣẹ fún ọ, àní nígbànã ni nwọn kò ní jẹ aláìlẹbi níwájú Ọlọrun, àfi gẹgẹbí ọrọ èyítí èmi ti bá ọ sọ.   Àti nísisìyí èmi ti sọ awọn   ọrọ èyítí Olúwa Ọlọrun ti pa láṣẹ fún mi.   Báyĩ sì ni Olúwa wí: Nwọn   yíò dúró gẹgẹbí ẹrí tí ó mọlẹ sí àwọn ènìyàn yí, ní ọjọ ìdájọ; nípa èyítí a ó ṣe ìdájọ nwọn, olúkúlùkù gẹgẹbí iṣẹ ọwọ rẹ, ìbã jẹ dáradára, tàbí búburú.   Bí nwọn bá sì jẹ búburú, a o   là nwọn lójú kí nwọn lè rí ẹṣẹ àti ìwà ìríra nwọn, èyítí ó jẹ kí nwọn sún sẹhìn kúrò ní iwájú Olúwa sí ipò ìbànújẹ àti oró àìnípẹkun, nínú èyítí nwọn kò lè kúrò mọ; nítorínã nwọn ti mu ègbé sórí ẹmí ara nwọn.   Nítorínã, nwọn ti mu nínú   ago ìbínú Ọlọrun, aiṣegbe èyítí kò lè yẹ lórí nwọn bí kò ṣe yẹ pé Ádámù yíò ṣubú nítorítí ó jẹ nínú èso tí a kà lẽwọ; nítorínã ãnú kò lè wà fún nwọn títí láé.   Ìdálóró nwọn sì dà bí adágún   iná àti imí ọjọ, ẹlà iná èyítí a kò lè pa, àti ẽfín èyítí ó nrú sókè títí láéláé. Báyĩ ni Olúwa ti pã láṣẹ fún mi. Àmín.  4   Ọba Bẹnjámínì tẹsíwájú nínú ọrọ rẹÌgbàlà wá nítorí Ètùtù nãGbàgbọ nínú Ọlọrun kí a sì gbà ọ làDí ìdáríjì ẹṣẹ rẹ mú nípasẹ ìṣòtítọFifún tálákà nínú ọrọ rẹṢe ohun gbogbo pẹlú ọgbọn àti ètò. Ní ìwọn ọdún 124 kí a tó bí Olúwa wa. Àti nísisìyí, ó sì ṣe ti ọba Bẹnjámínì ti parí ọrọ sísọ ní ti èyítí a fún un láti ọwọ ángẹlì Olúwa, ó sì wo àwọn ọpọ ènìyàn nã yíká, sì kíyèsĩ, nwọn ti ṣubú lulẹ, nítorítí ẹrù Olúwa ti wá sórí nwọn.   Nwọn sì ti rí ara nwọn nínú   ipò ara nwọn, èyítí ó kéré sí ẹrùpẹ ilẹ. Gbogbo nwọn sì ké sókè pẹlú ohùn kan wípé: A! ṣãnú, kí ó sì ro ti ẹjẹ ètùtù Krístì kí àwa lè gba ìdáríjì fún ẹṣẹ wa, kí ọkàn wa sì di wíwẹmọ; nítorítí àwa gbàgbọ nínú Jésù Krístì, Ọmọ Ọlọrun, ẹni tí ó dá ọrun òhun ayé, àti oun gbogbo; tí yíò sọkalẹ wá lãrín àwọn ọmọ ènìyàn.   Ó sì ṣe, lẹhìn tí nwọn ti sọrọ   wọnyí, Ẹmí Olúwa sọkalẹ sórí nwọn, nwọn sì kún fún ayọ, nígbàtí nwọn ti gba ìdáríjì ẹṣẹ nwọn, tí nwọn sì ní ìbàlẹ ọkàn, nítorí ìgbàgbọ tí ó tayọ tí nwọn ní nínú Jésù Krístì ẹniti yio wá, gẹgẹbí awọn ọrọ èyítí ọba Bẹnjámínì ti bá nwọn sọ.   Ọba Bẹnjámínì sì tún la ẹnu   rẹ ó sì bẹrẹ sí bá nwọn sọrọ, wípé: Ẹyin ọrẹ mi àti arákùnrin mi, ẹyin ìbátan mi àti ènìyàn mi, èmi yíò sì tún fẹ kí ẹ farabalẹ, kí ẹ lè gbọ, ní àgbọyé èyítí ó kù nínú ọrọ mi tí èmi yíò bã yín sọ.   Nítorí kíyèsĩ, bí imọ nípa   dídára Ọlọrun ní àkokò yí bá ti ta yín jí sí ipò asán nyín, àti ipò aláìnílárí àti ìdíbàjẹ tí ẹ wa   Mo wí fún nyín, bí ẹyin bá ti   ní ìmọ nípa dídára Ọlọrun, àti ti agbára rẹ aláìlẹgbẹ, àti ọgbọn rẹ, àti sũrù rẹ, àti ìpamọra rẹ sí àwọn ọmọ ènìyàn; àti pẹlú, ètùtù èyítí a ti pèsè sílẹ láti ìpilẹsẹ ayé, wípé nípa bẹ ìgbàlà lè jẹ ti ẹni tí ó bá gbẹkẹlé Olúwa, tí ó sì fi àìṣèmẹlẹ pa awọn òfin rẹ mọ, tí ó sì tẹsíwájú nínú ìgbàgbọ nã, àní títí dé òpin ayé rẹ, àní ayé ti ara kíkú   Mo wípé èyí ni ẹni nã tí ó gba   ìgbàlà, nípasẹ ètùtù nã èyítí a ti pèsè láti ìpilẹsẹ ayé fún gbogbo aráyé, tí nwọn ti wà láti ìgbà ìṣubú ti Ádámù, tàbí tí nwọn wà tàbí tí yíò wà, àní títí dé òpin ayé.   Èyí sì ni ipa ọnà ti ìgbàlà   fi nwá. Kò sì sí ìgbàlà míràn bíkòṣe èyítí a ti sọ nípa rẹ; bẹni kò sì sí ipò míràn nípa èyítí a lè gba ènìyàn là àfi àwọn èyítí mo ti sọ fún un yín.   Gbàgbọ nínú Ọlọrun; gbàgbọ   pé ó wà, àti pé òun ni ó dá ohun gbogbo, ní ọrun àti ayé; gbàgbọ pé ó ní gbogbo ọgbọn, àti gbogbo agbára, ní ọrun àti ní ayé; gbàgbọ pé ènìyàn kò ní òye ohun gbogbo tí ó lè yé Olúwa.   Àti pẹlú, gbàgbọ pé ẹyin   níláti ronúpìwàdà ẹṣẹ nyín kí ẹ sì kọ wọn sílẹ, kí ẹ sì rẹ ara yín sílẹ níwájú Ọlọrun; kí ẹ sì bẽrè pẹlú ọkàn tọtọ pé kí ó dáríjì yín; àti nísisìyí, bí ẹyin bá sì gbagbogbo nkan wọnyí gbọ, ẹ ríi pé ẹ ṣe nwọn.   Àti pẹlú mo wí fún un yín   gẹgẹbí mo ti sọ síwájú, pé bí ẹyin ṣe ti ní ìmọ nípa ògo Ọlọrun, tabí tí ẹyin ti mọ nípa dídára rẹ, tí ẹ sì ti tọ ìfẹ rẹ wò, tí ẹ sì ti gba ìdáríjì ẹṣẹ nyín, èyítí ó fún nyín ní ọpọlọpọ ayọ ní ọkàn nyín, àní èmi fẹ kí ẹyin rántí, kí ẹ sì fi ìrántí títóbi Ọlọrun, àti ipò àìjámọnkankan nyín, àti dídára àti ìfaradà rẹ sí yín, ẹdá aláìyẹ, kí ẹ sì rẹ ara yín sílẹ ní ipò ìrẹlẹ púpọ, ní pípe orúkọ Olúwa lójọjúmọ, ní dídúró ṣinṣin nínú ìgbàgbọ nínú èyítí ó nbọwá, èyítí a sọ nípa rẹ láti ẹnu ángẹlì nã.   Kí ẹ kíyèsĩ mo wí fún   nyín pé bí ẹyin bá ṣe eleyĩ, ẹyin yíò máa yọ nígbà-gbogbo, ẹ ó sì kún fún ìfẹ Ọlọrun, ẹ ó sì ní ìdáríjì ẹṣẹ nyín nígbà-gbogbo; ẹyin yíò sì dàgbà nínú ìmọ ògo ẹnití ó dáa yín, tàbí, nínú ìmọ èyítí ó tọ àti tí ó sì jẹ òtítọ.   Ẹyin kò sì ní ní ọkàn láti pa   ara nyín lára, ṣùgbọn láti gbé pọ ní àlãfíà, àti láti fi fún ènìyàn gbogbo gẹgẹbí ó ṣe tọ síi.   Ẹyin kò sì ní jẹ kí ebi kí ó pa   àwọn ọmọ nyín, tàbí kí nwọn wà ní ìhòhò; ẹyin kò sì ní jẹ kí nwọn ré òfin Ọlọrun kọjá, kí nwọn ní ìjà tàbí ãwọ lãrín ara nwọn, kí nwọn sì sin èṣù, ẹni tí ó jẹ olórí fún ẹṣẹ, tàbí tí ó jẹ ẹmí ibi nnì tí àwọn bàbá wa ti sọ nípa rẹ, oun tí ó jẹ ọtá sí gbogbo ìṣòtítọ.   Ṣùgbọn ẹyin yíò kọ nwọn   láti rìn nípa ọnà òtítọ àti ìwà àìrékọjá; ẹyin yíò kọ nwọn kí nwọn ní ìfẹ àra nwọn, kí nwọn sì máa sin ara nwọn.   Àti pẹlú, ẹyin tìkarayín yíò   ran àwọn tí à ndánwò lọwọ; ẹyin yíò fún àwọn aláìní nínú ọrọ nyín; ẹyin kò sì ní jẹ kí ẹbẹ alágbe já sí asán, kí ẹ sì lée jáde láti parun.   Bóyá ẹyin yíò wípé: Okùnrin   nã ni ó mú ìyà yí wá sórí ara rẹ; nítorínã, èmiyíò dá ọwọ mi dúró, èmi kò sì ní fún un nínú oúnjẹ mi, tàbí kí èmi kí ó fún un nínú ọrọ mi kí ó má bã jìyà, nítorítí ìyà rẹ jẹ èyítí ó tọ   Ṣùgbọn èmi wí fún ọ, A!   ọmọ ènìyàn, ẹnìkẹni tí ó bá ṣe eleyĩ, ní ìdí pàtàkì láti ronúpìwàdà; bí kò sì ronúpìwàdà kúrò nínú èyítí ó ti ṣe, yíò parun títí láé, kò sì ní ìpín nínú ìjọba Ọlọrun.   Nítori kíyèsĩ, gbogbo wa   kò ha íṣe alágbe bi? Njẹ a kì ha gbẹkẹlé Ẹní nã, àní Ọlọrun, fún gbogbo ọrọ tí a ní, fún oúnjẹ àti aṣọ, àti fún wúrà, àti fún fàdákà, àti fún gbogbo dúkìá tí a ní lóríṣiríṣi?   Sì Kíyèsĩ, ní àkokò yí pãpã,   ẹyin ti nképe orúkọ rẹ, tí ẹ sì nbẹbẹ fún ìdáríjì ẹṣẹ yín. Njẹ ó gbà pé kí ẹbẹ nyín jẹ lásán? Rárá; ó ti tú Ẹmí rẹ lé orí nyín, ò sì ti mú kí ọkàn nyín kún fún ayọ, ó sì ti mú kí ẹnu yín pamọ kí ẹyin má lè rí ọrọ sọ, bẹ ni ayọ ọ yín tóbi tó.   Àti nísisìyí, bí Ọlọrun, ẹnití   ó dá nyín, ẹnití ẹyin gbára lé fún ẹmí nyín, àti fún gbogbo ohun tí ẹ ní, àti tí ẹ jẹ, tí ó sì fún nyín ní ohunkóhun tí ó tọ tí ẹ bá bẽrè, nínú ìgbàgbọ, tí ẹ sì gbàgbọ pé ẹ ó ri gbà, A! njẹnígbànã, ó yẹ kí ẹyin bá ara nyín pín nínú ọrọ yín.   Bí ìwọ bá sì ṣe ìdájọ fún ẹni   nã tí o bẹbẹ fún ìní rẹ kí ó máa bã parun, tí ìwọ sì dáa lẹbi, báwo ni ìdálẹbi rẹ yíò ṣe jẹ èyítí ó tọ tó fún ìháwọ ohun-ìní rẹ, èyítí kĩ ṣe tìrẹ, bíkòṣe ti Ọlọrun, ẹni tí ẹmí rẹ jẹ pẹlú; àti síbẹ ìwọ kò bẹbẹ, tàbí ronúpìwàdà fún àwọn ohun tí ìwọ ti ṣe.   Mo wí fún ọ, ègbé ni fún ẹni   nã, nítorítí ohun-ìní rẹ yíò parun pẹlú rẹ; àti nísisìyí, èmi sì sọ ohun wọnyí fún àwọn tí nwọn jẹ ọlọrọ nípa ohun ti ayé yĩ.   Àti pẹlú, èmi wí fún àwọn   tálákà, ẹyin tí ẹ kò ní, ṣùgbọn síbẹ tí ẹ ní ànító pé kí ẹ gbé ayé láti ọjọ dé ọjọ; mo sọ wípé gbogbo ẹyin tí ẹ kọ aláìní nnì, nítorítí ẹyin kò ní; èmi ìbá fẹ kí ẹ wí nínú ọkàn nyín pé: èmi kò fifúnni nítorítí èmi kò ní, ṣùgbọn bí mo bá ní, èmi yíò fifúnni.   Àti nísisìyí, bí ẹyin bá sọ   eleyĩ nínú ọkàn nyín, ẹyin wà ní àìlẹṣẹ, bíkòjẹbẹ, a dá nyín lẹbi; ìdálẹbi rẹ sì tọ nítorítí ìwọ ṣe ojúkòkúrò sí èyítí ìwọ kò ì tĩ gbà.   Àti nísisìyí, nítorí àwọn   ohun wọnyí tí èmi ti bá nyín sọàní, nítorí gbígba ìdáríjì-ẹṣẹ nyín lójojúmọ, kí ẹyin kí ó lè rìn láìlẹṣẹ níwájú Ọlọrunèmi ìbá fẹ kí ẹ fi nínú ohun-ìní nyín fún àwọn tálákà, olúkúlùkù gẹgẹbí èyítí ó ní, gẹgẹbí bíbọ àwọn tí ebi npa, dídá aṣọ bò àwọn tí ó wà ní ìhòhò, bíbẹ àwọn aláìsàn wò, àti pípèsè fún ìtura nwọn, nípa ti ẹmí àti ara, gẹgẹbí àìní nwọn.   Kí ẹyin sì ríi pé ẹ ṣe àwọn   nkan wọnyí ní ipa ọgbọn àti ètò; nítorípé kò tọ kí ènìyàn sáré ju bí ó ṣe lágbára. Àti pẹlú, ó jẹ ohun ẹtọ pé kí ó lãpọn, kí ó bã lè gba èrè nã; nítorínã, a níláti ṣe ohun gbogbo létò-letò.   Èmi ìbá sì fẹ kí ẹyin kí ó   rántí pé ẹnìkẹni nínú nyín tí ó bá yá ohun kan lọwọ aládũgbò rẹ níláti dá ohun nã padà tí ó yá, gẹgẹbí ó ti ṣẹ àdéhùn, àìjẹbẹ, ìwọ ti dẹṣẹ; bóyá ìwọ yíò sì jẹ kí aládũgbò rẹ dẹṣẹ pẹlú.   Àti lakotan, èmi kò lè sọ   gbogbo ohun tí ó lè jẹ kí ẹ dẹṣẹ; nítorípé onírurú ọnà àti ipá ni ó wà, nwọn pọ tóbẹ, tí èmi kò lè kà nwọn.   Ṣùgbọn mo lè sọ èyí fún   un yín, pé bí ẹ kò bá kíyèsĩ ara nyín, àti èrò ọkàn nyín, àti ọrọ sísọ yín, àti iṣẹ nyín, kí ẹ sì pa àwọn òfin Ọlọrun mọ, kí ẹ sì tẹsíwájú nínú ìgbàgbọ nínú èyítí ẹyin tí gbọ nípa bíbọwá Olúwa, àní títí dé òpin ayé nyín, ẹyin yíò parun. Àti nísisìyí, A! ọmọ ènìyàn, rántí, má sì parun.  5   Àwọn Ènìyàn Mímọ di ọmọ Krístì nípasẹ ìgbàgbọA sì nfi orúkọ Krístì pè nwọnỌba Bẹnjámínì gbà nwọn níyànjú kí nwọn ní ìtẹramọ àti ìdúróṣinṣin nínú iṣẹ rere. Ní ìwọn ọdún 124 kí a tó bí Olúwa wa. Àti nísisìyí, ó sì ṣe nígbàtí ọba Bẹnjámínì sì ti bá àwọn ènìyàn rẹ sọrọ báyĩ, ó ránṣẹ lãrín nwọn, kí ó lè mọ bóyá àwọn ènìyàn rẹ gba àwọn ọrọ tí ó ti bá nwọn sọ gbọ.   Gbogbo nwọn sì kígbe lóhùn  kan, wípé: Bẹni, àwa gba gbogbo ọrọ tí ìwọ ti bá wa sọ gbọ; àwa sì mọ nípa ìdánilójú àti òtítọ nwọn, nítorí Ẹmí Olúwa Alèwílèṣe, tí ó ti mú ìyípadà nlá bá wa, tàbí nínú ọkàn wa, tí àwa kò sì ní ẹmí àti ṣe búburú mọ, ṣùgbọn láti máa ṣe rere títí.   Àti àwa tìkarawa, pẹlú, nípa   dídára àìníye Ọlọrun, àti ìfihàn Ẹmí rẹ, ní òye nlá nípa èyítí nbọ wá; tí ó bá sì tọ, àwa lè ṣe ìsọtẹlẹ ohun gbogbo.   Ìgbàgbọ tí àwa sì ti ní nínú   ohun tí ọba wa sọ fún wa ni ó mú wa ní ìmọ nlá yĩ, nípa èyí tí àwa nyọ pẹlú irú ayọ nlá bẹ.   Àwa sì fẹ láti dúró lórí májẹmú   pẹlú Ọlọrun wa láti ṣe ìfẹ rẹ, àti láti ṣe ìgbọran sí àwọn òfin rẹ nínú ohun gbogbo tí yíò paláṣẹ fún wa, ní gbogbo ìyókù ayé wa, kí àwa kí ó má bã mú oró tí kò nípẹkun bá ara wa, gẹgẹbí ángẹlì nã ti sọ, kí àwa máṣe mu nínú ago ìbínú Ọlọrun.   Àti nísisìyí àwọn wọnyí sì ni   ọrọ tí ọba Bẹnjámínì fẹ kí nwọn sọ; nítorínã ó wí fún wọn pé: Ẹyin ti sọ ọrọ tí mo fẹ; májẹmú tí ẹyin sì ti dá jẹ májẹmú òtítọ.   Àti nísisìyí, nítorí májẹmú tí   ẹyin sì ti dá a ó máa pè yín ní ọmọ Krístì, ọmọ rẹ lọkùnrin, àti ọmọ rẹ lóbìnrin; nítorí ẹ kíyèsĩ, ní òní yí ni ó ti bí nyín nínú ẹmí; nítorítí ẹyin wípé ọkàn nyín ti yípadà nípasẹ ìgbàgbọ nínú orúkọ rẹ; nítorínã, a bí nyín nínú rẹ ẹyin sì ti di ọmọ rẹ lọkùnrin àti lóbìnrin.   Àti ní abẹ orí yĩ ni ẹyin ti di   òmìnira, kò sì sí orí míràn nípasẹ èyítí a lè sọ yín di òmìnira. Kò sí orúkọ míràn tí a fún ni nípasẹ èyítí ìgbàlà yíò wá; nítorínã, èmi ìbá fẹ kí ẹ gbé orúkọ Krístì lé oríi yín, gbogbo ẹyin tí ẹ ti wọ inú májẹmú pẹlú Ọlọrun kí ẹyin kí ó lè ṣe ìgbọran títí dé òpin ayé nyín.   Yíò sì ṣe, ẹnikẹni tí ó bá ṣe   eleyĩ ni a ó bá ní ọwọ ọtun Ọlọrun, nítorítí òun yíò mọ orúkọ nã tí à fi npè é; nítorítí a ó fi orúkọ Krístì pè é.   Àti nísisìyí yíò sì ṣe, ẹnìkẹni   tí kò bá gbé orúkọ Krístì ka orí ara rẹ, ni a ó fi orúkọ míràn pè; nítorínã, yíò bá ara rẹ ní ọwọ òsì Ọlọrun.   Èmi ìbá sì fẹ kí ẹyin ó rántí   pẹlú, pé èyí ni orúkọ tí èmi wípé èmi yíò fún un yín èyítí kò ní parẹ láéláé, bíkòṣe nípasẹ ìrékọjá; nítorínã, ẹ ṣọra kí ẹyin kí ó máṣe rékọjá, kí orúkọ nã má ṣe parẹ kúrò lọkàn nyín.   Mo wí fún nyín, èmi ìbá   fẹ kí ẹ rántí láti mú orúkọ nã dúró ní kíkọ lé oókan àyà nyín nígbà-gbogbo, kí a má bã bá a yín ní ọwọ òsì Ọlọrun, ṣùgbọn pé kí ẹ gbọ kí ẹ sì mọ ohùn ìpè nã èyítí a ó fi pè nyín, àti pẹlú, orúkọ nã èyítí yíò pè yín.   Nítorí báwo ni ènìyàn yíò   ṣe mọ Olúwa rẹ, èyítí kò tĩ sìn, tí ó sì jẹ àjòjì síi, tí ó sì jìnà sí èrò àti ète ọkàn rẹ?   Àti pẹlú, njẹ ènìyàn lè mú   kẹtẹkẹtẹ tí íṣe ti aladugbo rẹ, kí ó fi pamọ? Mo wí fún nyín, Rárá; kò tilẹ ní jẹ kí ó jẹ nínú agbo rẹ, ṣùgbọn yíò lé e, yíò sì sọ ọ sóde. Mo wí fún nyín, wípé bẹ ni yíò rí lãrín yín bí ẹyin kò bá mọ orúkọ èyítí à fi npè yín.   Nítorínã, èmi ìbá fẹ kí ẹyin   kí ó ní ìtẹramọ àti ìdúróṣinṣin,kí ẹ kúnfún iṣẹ rere nígbà-gbogbo, kí Krístì, Olúwa Ọlọrun Alèwílèṣe, lè fi èdìdí dì yín mọra rẹ, kí a lè mú u yín wá sí ọrun, kí ẹyin lè ní ìgbàlà àìlópin àti ìyè àìnípẹkun, nípasẹ ọgbọn, àti agbára, àti àiṣègbè, àti ãnú rẹ, ẹnití ó dá ohun gbogbo, ní ọrun òun ayé, tí ó jẹ Ọlọrun tí ó ga jù ohun gbogbo lọ. Àmín.  6   Ọba Bẹnjámínì kọ àkọsílẹ orúkọ àwọn ènìyàn o sì yan àwọn àlùfã láti kọ nwọnMòsíà ṣe ìjọba gẹgẹbí ọba olódodo. Ní ìwọn ọdún 124 sí 121 kí a tó bí Olúwa wa. Àti nísisìyí, ọba Bẹnjámínì sì rò wípé ó tọ, lẹhìn tí ó ti bá àwọn ènìyàn nã sọrọ tán, pé kí ó kọ àkọsílẹ orúkọ gbogbo àwọn tí nwọn ti wọ inú májẹmú pẹlú Ọlọrun láti pa awọn òfin rẹ mọ.   Ó sì ṣe tí kò sí ẹnìkan, àfi   àwọn ọmọ wẹwẹ, tí kò tĩ wọ inú májẹmú nã àti tí kò gba orúkọ Krístì sí ara nwọn.   Ó sì tún ṣe nígbàtí ọba   Bẹnjámínì ti parí gbogbo nkan wọnyí, tí ó sì ti ya Mòsíà ọmọ rẹ sí mímọ láti jẹ olórí àti ọba lórí àwọn ènìyàn rẹ, tí ó sì ti fún un ní gbogbo ọrọ ìyànjú nípa ti ìjọba nã, tí ó sì ti yan àwọn àlùfã lati kọ àwọn ènìyàn nã, pé nípa bẹ nwọn lè gbọ kí nwọn sì mọ àwọn òfin Ọlọrun, àti láti ta nwọn jí sí ìrántí ìbúra ti nwọn ti ṣe, ó tú àwọn ọpọ ènìyàn nã ká, nwọn sì padà, olúkúlùkù gẹgẹbí ìdílé nwọn, lọ sí ilé nwọn.   Mòsíà sì bẹrẹsí í jọba dípò   bàbá rẹ. Ó sì bẹrẹsí í jọba ní ọmọ ọgbọn ọdún, tí ó sì mú gbogbo àkokò nã jẹ ìwọn bĩ irínwó ọdún lé mẹrindínlọgọrin láti àkokò tí Léhì ti jáde kúrò ní Jerúsálẹmù.   Ọba Bẹnjámínì sì gbé ọdún   mẹta síi, ó sì kú.   Ó sì ṣe tí ọba Mòsíà rìn ní ọnà   Olúwa, ó sì ṣe àkíyèsí ìdájọ àti ìlànà rẹ, ó sì pa awọn òfin rẹ mọ nínú ohun gbogbo tí ó pa láṣẹ fún un.   Ọba Mòsíà sì pàṣẹ pé kí   àwọn ènìyàn rẹ mã dáko, òun nã, fúnrarẹ, dáko, pé nípa bẹ kò ní ni àwọn ènìyàn rẹ lára, kí ó lè ṣe gẹgẹbí èyítí bàbá rẹ ti ṣe nínú ohun gbogbo. Kò sì sí asọ lãrín àwọn ènìyàn rẹ fún ìwọn ọdún mẹta.  7   Ámọnì ṣe àwárí ilẹ àwọn Léhì-Nífáì, níbití Límháì ti jẹ ọbaÀwọn ará Límháì wà nínú oko-ẹrú àwọn ará LámánìLímháì sọ ìtàn ìgbésí ayé nwọnWòlĩ kan Ábínádì ti jẹ ẹrí pé Krístì ni Ọlọrun àti Bàbá ohun gbogboÀwọn tí nwọn nfúrúgbìn ẹgbin yíò kórè ãjà, àwọn tí nwọn bá sì gbẹkẹlé Olúwa ni a ó kó yọ. Ní ìwọn ọdún 121 kí a tó bí Olúwa wa. Àti nísisìyí, ó sì ṣe lẹhìn tí Ọba Mòsíà ti ní àlãfíà títí fún ìwọn ọdún mẹta, ó wũ kí ó mọ nípa àwọn ènìyàn nã tí nwọn kọjá lọ láti gbé ilẹ àwọn Léhì-Nífáì, tàbí ní ìlú nlá ti Léhì-Nífáì; nítorítí àwọn ènìyàn rẹ kò gburo nwọn láti ìgbàtí nwọn ti kúrò ní ilẹ Sarahẹmúlà; nítorínã, nwọn dã lágara pẹlú ìyọlẹnu nwọn.   Ó sì ṣe tí ọba Mòsíà gbà pé   kí mẹrìndínlógún nínú àwọn ọkùnrin alágbára nwọn kọjá lọ sí ilẹ Léhì-Nífáì, láti lọ ṣe ìwádĩ nípa àwọn arákùnrin nwọn.   Ó sì ṣe pé, ní ọjọ kejì, tí nwọn   bẹrẹsí gòkè lọ, nwọn sì mú ẹnìkan tí à npè ní Ámọnì lọwọ, nítorítí ó jẹ alágbára àti ènìyàn títóbi, àti ọmọ Sarahẹmúlà; ó sì tún jẹ aṣãjú nwọn.   Àti nísisìyí, nwọn kò mọ ọnà   tí nwọn ìbá gbà nínú aginjù kí nwọn lè lọ sí ilẹ àwọn Léhì-Nífáì; nítorínã nwọn rìn kiri fún ọpọlọpọ ọjọ nínú aginjù, àní fún ogójì ọjọ ni nwọn fi rìn kiri.   Nígbàtí nwọn sì ti rìn kiri   fún ogójì ọjọ, nwọn dé ibi òkè kan, tí ó wà ní apá àríwá sí ilẹ ti Ṣílómù, níbẹ ni nwọn sì pàgọ nwọn sí.   Ámọnì sì mú mẹta nínú àwọn   arákùnrin rẹ, orúkọ nwọn sì ni Ámálẹkì, Hẹlẹmù, àti Hẹmù, nwọn sì sọkalẹ lọ sí inú ilẹ ti Nífáì.   Sì kíyèsĩ, nwọn bá ọba àwọn   ènìyàn nã tí nwọn wà ní ilẹ Nífáì àti ní ilẹ ti Ṣílómù pàdé; àwọn ìṣọ ọba sì yí nwọn ká, nwọn sì mú nwọn, nwọn sì dì nwọn, nwọn sì gbé nwọn sọ sínú túbú.   Ó sì ṣe nígbàtí nwọn ti wà   nínú túbú fún ọjọ méjì, a sì tún mú nwọn wá síwájú ọba, a sì tú ìdè nwọn; nwọn sì dúró níwájú ọba, a sì gbà nwọn lãyè, tàbí kí a wípé pã láṣẹ, pé kí nwọn dáhùn àwọn ìbẽrè tí òun yíò bí nwọn.   Ó sì wí fún nwọn pé: Ẹ kíyèsĩ,   èmi ni Límháì, ọmọ Nóà, tí ó jẹ ọmọ Sẹnífù, tí ó jáde kúrò nínú ilẹ ti Sarahẹmúlà láti jogún ilẹ yĩ, tí ó jẹ ilẹ bàbá nwọn, tí a fi ṣe ọba gẹgẹbí ohùn àwọn ènìyàn nã.   Àti nísisìyí, èmi fẹ láti mọ   ìdí èyítí ẹyin ṣe ní ìgboyà tó bẹgẹ tí ẹ fi wá sí itòsí odi ìlú yĩ, nígbàtí èmi, tìkarã, mi wà pẹlú àwọn ìṣọ mi ní ẹnu ọnà òde?   Àti nísisìyí, fún ìdí èyí ni   èmi ṣe jẹ kí a dá a yín sí, kí èmi kí o lè ṣe ìwádĩ lẹnu yín, bí bẹ kọ, èmi ìbá ti ní kí àwọn ìṣọ mi pa yín. A gbà yín lãyè pé kí ẹ sọrọ.   Àti nísisìyí, nígbàtí Ámọnì   ríi pé a gba òun lãyè láti sọrọ, ó jáde síwájú, ó sì tẹríba níwájú ọba; ó sì tún dìde, ó wípé: Á! ọba, èmi dúpẹ níwájú Ọlọrun ní ọjọ òní yíi pé mo ṣì wà lãyè, tí a sì gbà mí lãyè láti sọrọ; èmi yíò sì gbìyànjú láti sọrọ pẹlú ìgboyà;   Nítorítí ó dá mi lójú pé tí   ìwọ bá ti mọ mí ìwọ kò ní gbà kí èmi kí ó wọ àwọn ìdè wọnyí. Nítorípé èmi ni Ámọnì, èmi sì jẹ ọmọ Sarahẹmúlà, èmi sì ti jáde wá láti ilẹ Sarahẹmúlà láti ṣe ìwádĩ nípa àwọn arákùnrin wa, ti Sẹnífù mú jáde wá kúrò nínú ilẹ nã.   Àti nísisìyí, ó sì ṣe lẹhìn tí   Límháì ti gbọ ọrọ Ámọnì, inú rẹ dùn lọpọlọpọ, ó sì wípé: Nísisìyí, mo mọ pẹlú ìdánilójú pé, àwọn arákùnrin mi ti nwọn wà ní ilẹ Sarahẹmúlà sì wà lãyè. Àti nísisìyí èmi yíò ṣe àjọyọ; àti ní ọla, èmi yíò mú kí àwọn ènìyàn mi nã ṣẹ àjọyọ pẹlú.   Nítorí kíyèsĩ, àwa wà ní   oko-ẹrú àwọn ará Lámánì, nwọn sì nmú wa sìn ní ọnà tí ó burú jùlọ láti faradà. Àti nísisìyí, ẹ kíyèsĩ, àwọn arákùnrin wa yíò gbà wá kúrò nínú oko ẹrú nã, tàbí kí a wípé, kúrò lọwọ àwọnará Lámánì, àwa yíò sì di ẹrú nwọn; nítorítí ó sàn fún wa kí àwa kí ó jẹ ẹrú àwọn ará Nífáì ju pé kí àwa kí ó san owó-òde fún ọba àwọn ará Lámánì.   Àti nísisìyí, ọba Límháì pàṣẹ   fún àwọn ìṣọ rẹ pé kí nwọn máṣe de Ámọnì tàbí àwọn arákùnrin rẹ mọ, ṣùgbọn kí nwọn lọ sí òkè nã, tí ó wà ní ìhà àríwá Ṣílómù, kí nwọn sì mú àwọn arákùnrin nwọn wá sínú ìlú nã, pé nípa bẹ nwọn yíò lè jẹun, kí nwọn sì mumi, kí nwọn sì simi ara nwọn kúrò nínú wàhálà ìrìnàjò nwọn; nítorítí nwọn jìyà ohun púpọ; nwọn ti jìyà fún ebi, òùngbẹ, àti ãrẹ.   Àti nísisìyí, ó sì ṣe ní ọjọ   kejì, tí ọba Límháì ṣe ìkéde lãrín gbogbo àwọn ènìyàn rẹ, pé nípa èyí nwọn yíò péjọ pọ sí inú tẹmpìlì, láti gbọ ọrọ èyítí yíò bá nwọn sọ.   Ó sì ṣe, nígbàtí nwọn ti péjọ,   ó sì bá nwọn sọrọ báyĩ, wípé: Á! ẹyin ènìyàn mi, ẹ gbé órí nyín sókè, kí a sì tù nyín nínú; nítorí kíyèsĩ, àkokò nã ti dé tán, tàbí kí a wípé kò jìnà, tí àwa kò ní foríbalẹ fún àwọn ọtá wa mọ, láìṣírò ọpọlọpọ ìgbìyàjú wa ni ó ti já sí asán; síbẹsíbẹ, èmi gbàgbọ wípé ìyànjú tí ó kù fún wa láti ṣe yíò jẹ aláìtàsé.   Nítorínã, ẹ gbé orí nyín   sókè, kí ẹ sì yọ, kí ẹ sì gbẹkẹlé Ọlọrun, nínú Ọlọrun nnì tí íṣe Ọlọrun Ábráhámù, àti Ísãkì, àti Jákọbù; àti pẹlú, Ọlọrun nnì tí ó mú àwọn ọmọ Ísráẹlì jáde kúrò nínú ilẹ Égíptì, tí ó sì mú nwọn la Òkun Pupa kọjá lórí ilẹ gbígbẹ, tí ó sì bọ nwọn pẹlú mánà kí nwọn má bã parun nínú aginjù; òun sì tún ṣe ọpọlọpọ ohun fún nwọn síi.   Àti pẹlú, Ọlọrun kan nã   ni ó ti mú àwọn bàbá wa jáde kúrò ní ilẹ Jerúsálẹmù, tí ó sì ti pa àwọn ènìyàn rẹ mọ títí di àkokò yíi; ẹ sì kíyèsĩ; ó mú wa wá sínú oko-ẹrú yíi nítorí ìwà àìṣedẽdé àti ìwà ìríra wa.   Gbogbo nyín sì ni ẹlẹrĩ ní   ọjọ òní, tí Sẹnífù, ẹnití a fi ṣe ọba lórí àwọn ènìyàn wọnyí, ẹnití ó ní ìtara tí ó tayọ láti jogún ilẹ àwọn bàbá rẹ, nípasẹ èyítí, a sì tàn an jẹ nípa ọgbọn àrékérekè ọba Lámánì, ẹni tí ó ṣe àdéhùn pẹlú ọba Sẹnífù, tí ó sì ti yọda apákan ilẹ nã, tàbí kí a wípé ìlú nlá tí Léhì-Nífáì, àti ìlú nlá ti Ṣílómù; àti gbogbo ìlú tí ó wà ní agbègbè wọn   Gbogbo àwọn nkan wọnyí   ni ó sì ṣe, fún ìdí kanṣoṣo láti mú àwọn ènìyàn wọnyí sí ìrẹsílẹ tàbí sínú oko-ẹrú. Ẹ sì kíyèsĩ, àwa, ní àkokò yí, nsan owó-òde fún ọba àwọn ará Lámánì, èyí tí ó tó ìwọn ìdásíméjì ọkà wa, àti bàbà wa, àti gbogbo wóró irúgbìn wa ní onírurú, àti ìdásíméjì gbogbo ọwọ ẹran àti agbo-ẹran wa; àti pẹlú ìdásíméjì gbogbo ohun tí a ní tàbí kí a wípé ohun ìní wa, ni ọba àwọn Lámánì lọgbà lọwọ wa, bí kò jẹ bẹ òun ó gba ẹmí wa.   Àti nísisìyí, njẹ èyí kò ha   ṣòro láti faradà? Njẹ ìpọnjú wa yĩ kò ha pọ bí? Ẹ kíyèsĩ nísisìyí, èrèdí tí àwa fi nkẹdùn ọkàn ni èyí.   Bẹni, mo wí fún nyín, èrèdí   tí àwa fi nkẹdùn ọkàn pọ púpọ; nítorí melo nínú àwọn arákùnrin wa tí a ti pa, tí a ti ta ẹjẹ nwọnsílẹ lórí asán, gbogbo ohun wọnyí rí bẹ nítorí ìwà àìṣedẽdé.   Nítorípé bí àwọn ènìyàn   wọnyí kò bá tĩ ṣubú sínú ìwàìrékọjá, Olúwa kìbá ti yọda kí ibi yĩ wá sórí nwọn. Ṣùgbọn ẹ kíyèsĩ, nwọn kò ní fetísílẹ sí ọrọ rẹ; ṣùgbọn ìjà bẹ sílẹ lãrín nwọn, tóbẹgẹ tí nwọn ta ẹjẹ sílẹ lãrín ara nwọn.   Nwọn sì ti pa wòlĩ Olúwa,   bẹni, ẹni yíyàn Ọlọrun, tí ó sọ fún wọn nípa ìwà búburú àti ẹgbin nwọn, tí ó sì sọ àsọtẹlẹ ọpọlọpọ ohun tí nbọwá, bẹni, àní bíbọ Krístì.   Àti nítorípé ó sọ fún nwọn   pé Krístì ni Ọlọrun nã, Bàbá ohun gbogbo, tí ó sì sọ wípé yíò farahàn ní àwòrán ènìyàn, yíò sì jẹ àwòrán ìrú èyítí a fi dá ènìyàn ní àtètèkọṣe; tàbí kí a sọ ní ọnà míràn, ó wípé a dá ènìyàn ní àwòrán Ọlọrun, àti pé Ọlọrun yíò sọkalẹ sí ãrin àwọn ọmọ ènìyàn, yíò sì gbé ẹran ara àti ẹjẹ wọ, yíò sí lọ kiri ní ojú àgbáyé   Àti nísisìyí, nítorítí ó sọ eleyĩ,   nwọn pa á; ọpọlọpọ ohun míràn ni nwọn sì ṣe, èyítí ó mú ìbínú Ọlọrun wá sórí nwọn. Nítorínã, tani ó nyàlẹnu pé nwọn wà ní oko-ẹrú, àti pé a nfi ìpọnjú púpọ bẹ wọn wò?   Nítorí ẹ kíyèsĩ, Olúwa ti   wípé: Èmi kò ní ṣe ìrànlọwọ fún àwọn ènìyàn mi ní ọjọ ìwàìrékọjá nwọn; ṣùgbọn èmi yíò ṣe ìdènà nwọn kí nwọn kí ó má ṣe ṣe rere; kí gbogbo iṣẹ ọwọ nwọn yíò sì jẹ ohun ìkọsẹ níwájú nwọn.   Àti pẹlú, ò wípé: Bí àwọn   ènìyàn mi bá fúrúgbìn ẹgbin nwọn yíò kórè ìyàngbò rẹ nínú ãjà; èrè rẹ sì ni májèlé.   Àti pẹlú, ò wípé: Bí àwọn   ènìyàn mi bá fúrúgbìn ẹgbin, nwọn yíò kórè ìjì láti apá ìlà oòrùn, tí ó mú ìparun wá lọgán.   Àti nísisìyí, kíyèsĩ, ìlérí   Olúwa ti di ìmúṣẹ, a sì kọlũ nyín, a sì pọn nyín lójú.   Ṣùgbọn bí ẹyin bá lè yí   padà sí ọdọ Olúwa pẹlú èrò ọkàn yín ní kíkún kí ẹyin sì gbẹkẹ nyín lé e, kí ẹ sì sìn ín pẹlú ìtara ọkàn nyín, bí ẹyin bá ṣe èyí, gẹgẹbí ìfẹ inú rẹ, yíò gbà yín kúrò nínú oko-ẹrú.  8   Ámọnì nkọ àwọn ará LímháìÓ gbọ nípa àwọn àkọsílẹ mẹrìnlélógún ti JárẹdìÀwọn aríran lè ṣe ìtumọ àwọn àkọsílẹ ti àtijọKò sí ẹbùn tí ó tayọ ti aríran. Ní ìwọn ọdún 121 kí a tó bí Olúwa wa. Ósì ṣe pé lẹhìn tí ọba Límháì ti dẹkun ọrọ sísọ sí àwọn ènìyàn rẹ, nítorítí ó sọ ohun púpọ fún nwọn, díẹ nínú nwọn ni èmi sì kọ sínú ìwé yĩ, ó sì sọ fún àwọn ènìyàn rẹ ohun gbogbo nípa àwọn arákùnrin nwọn tí nwọn wà ní ilẹ Sarahẹmúlà.   Ó sì mú kí Ámọnì kí ó   dìde níwájú àwọn ọpọ ènìyàn nã, kí ó sì sọ gbogbo ohun tí ó ti ṣẹlẹ sí àwọn arákùnrin nwọn láti ìgbà tí Sẹnífù ti lọ jáde kúrò ní ilẹ nã, àní títí di ìgbà tí òun nã ti jáde kúrò nínú ilẹ nã.   Ó sì tún sọ fún wọn àwọn   ọrọ ìkẹhìn tí ọba Bẹnjámínì ti kọ nwọn, ó sì ṣe àlàyé nwọn fúnàwọn ènìyàn ọba Límháì, kí gbogbo ọrọ tí ó sọ lè yé nwọn.   Ó sì ṣe, lẹhìn tí ó ti ṣe gbogbo   eleyĩ, ni ọba Límháì tú àwọn ọpọ ènìyàn nã ká, tí ó sì mú kí olúkúlùkù padà lọ sí ilé rẹ.   Ó sì ṣe tí ó mú kí a gbé àwọn   àwo àkọsílẹ nã tí ó ní ìkọsílẹ ti àwọn ènìyàn rẹ láti ìgbà tí nwọn ti jáde kúrò ní ilẹ Sarahẹmúlà, wá sí iwájú Ámọnì, kí òun lè kà nwọn.   Nísisìyí, ní kété tí Ámọnì ti   ka àkọsílẹ nã tán, ọba nã wádĩ lọwọ rẹ láti mọ bóyá ó lè túmọ èdè, Ámọnì sì sọ fún un pé òun kò lè ṣe é.   Ọba s ì wí f ú n un p é :   Nítorípé èmi kẹdùn fún ìjìyà àwọn ènìyàn mi, mo mú kí ogójì àti mẹta nínú àwọn ènìyàn mi mú ìrìnàjò pọn lọ sínú aginjù, pé nípa bẹ nwọn lè ṣe àwárí ilẹ ti Sarahẹmúlà, kí àwa kí ó lè ṣípẹ fún àwọn arákùnrin wa pé kí nwọn tú wa sílẹ nínú oko-ẹrú.   Nwọn sì sọnù nínú aginjù   fún ìwọn ọjọ pípẹ, síbẹ nwọn ní ãpọn, tí nwọn kò sì rí ilẹ ti Sarahẹmúlà, nwọn padà sí ilẹ yí, tí nwọn ti rin ìrìnàjò nínú ilú kan tí ó wà lãrín omi púpọ, tí nwọn sì ṣe àwárí ilú kan tí ó kún fún àwọn egungun àwọn ènìyàn, àti ti ẹranko, àti ti àwọn ilé tí ó ti dí ahoro, ní ónírurú, tí nwọn sì ṣe àwárí ilú kan tí ènìyàn ti tẹdó rí, tí nwọn sì pọ bí àwọn ọmọ ogun Ísráẹlì.   Àti fún ẹrí pé àwọn ohun tí   nwọn ti sọ jẹ ọtítọ, nwọn mú àwo àkọsílẹ mẹrìnlélógún bọ, tí nwọn kún fún àwọn fífín, tí nwọn sì jẹ ti ojúlówó wúrà.   Ẹ sì kíyèsĩ, pẹlú, nwọn   mú àwọn ìgbàyà-ogun, tí nwọn tóbi, tí nwọn sì jẹ ti idẹ àti ti bàbà, tí nwọn sì wà ní pípé.   Àti pẹlú, nwọn kó idà, ti   ẽkù nwọn ti parun, tí ojú nwọn sì ti dípẹtà; kò sì sí ẹnì kan tí ó lè túmọ èdè nã tàbí àwọn ohun fífín tí ó wà lára àwọn àwo nã. Nítorínã ni èmi fi wí fún ọ pé: Njẹ ìwọ lè ṣe ìtumọ?   Èmi sì tún wí fún ọ: Njẹ ìwọ   mọ ẹnìkẹni tí ó lè ṣe ìtumọ? Nítorítí èmi ní ìfẹ pé kí a túmọ àwọn àkọsílẹ wọnyí sí èdè wa; nítorípé, bóyá, nwọn ó fún wa ní ìmọ ìyókù àwọn ènìyàn nã tí nwọn ti parun, ní ibití àkọsílẹ wọnyí ti wá; tàbí, bóyá nwọn ó fún wa ní ìmọ nípa àwọn ènìà wọnyí tí nwọn ti parun; èmi sì ní ìfẹ láti mọ ohun tí ó fa ìparun fún wọn.   Nísisìyí, Ámọnì sọ fun un:   Èmi lè sọ dájúdájú fún ọ, A! ọba, nípa ọkùnrin kan tí ó lè túmọ àwọn àkọsílẹ nã; nítorí tí ó ní ohun tí ó lè wò, tí yíò fi túmọ gbogbo àkọsílẹ tí nwọn jẹ ti ìgbà àtijọ; ó sì jẹ ẹbùn láti ọdọ Ọlọrun. Àwọn nkan nã ni à npè ní olùtumọ, kò sì sí ẹni nã tí ó lè wo inú nwọn àfi bí a bá pã láṣẹ fún un láti wọ, kí ó má bã wo ohun tí kò yẹ fún un, kí ó si parun. Ẹnìkẹni tí a bá sì pã láṣẹ fún, pé kí ó wo inú nwọn, òun nã ni à npè ní aríran.   Ẹ kíyèsĩ, ọba àwọn ènìyàn   tí nwọn wà ní ilẹ Sarahẹmúlà ni ẹni tí a pa á láṣẹ fún kí ó ṣe àwọn nkan wọnyí, tí ó sì ní ẹbùn nlá yĩ láti ọwọ Ọlọrun.   Ọba nã sì sọ wípé aríran   tóbi ju wòlĩ lọ.   Ámọnì sì sọ wípé aríran  jẹ olùfihàn àti wòlĩ pẹlú; kò sì sí ẹbùn tí ènìyàn lè ní tí ó ju èyí lọ, àfi bí ó bá ní agbára Ọlọrun, èyítí kò sí ẹnití ó lè níi; síbẹ, ènìyàn lè ní agbára púpọ tí a fifún un láti ọwọ Ọlọrun.   Ṣùgbọn aríran lè mọ nípa   àwọn ohun tí ó ti kọjá, àti àwọn ohun tí ó nbọwá pẹlú, àti nípasẹ nwọn ni a ó fi ohun gbogbo hàn, tàbí pé, ní ohun ìkọkọ yíò kúkú di mímọ, tí ohun ìpamọ yíò wá sí ìmọlẹ, àti àwọn ohun tí a kò mọ, yíò di mímọ nípasẹ nwọn, àti pé àwọn ohun yíò di mímọ nípasẹ nwọn, àwọn èyítí bíkòjẹ bẹ, a kò lè mọ nwọn.   Báyĩ, Ọlọrun ti pèsè ọnà pé,   nípasẹ ìgbàgbọ, ènìyàn lè ṣe iṣẹ ìyanu nlá; nítorínã, ó jẹ ànfàní nlá fún àwọn ará rẹ.   Àti nísisìyí, nígbàtí Ámọnì sì   ti parí ọrọ sísọ, ọba yọ lọpọlọpọ, ó sì fi ọpẹ fún Ọlọrun, ó wípé: Láìsí àní-àní, ohun ìjìnlẹ nlá ni ó wà nínú àwọn àwo wọnyí àti, láìsí àní-àní, a sì ti pèsè àwọn olùtúmọ wọnyí fún ìfihàn gbogbo ohun ìjìnlẹ sí àwọn ọmọ ènìyàn.   Á!, báwo ni ìyanu iṣẹ   Olúwa ṣe pọ tó, àti pé báwo ni yíò ṣe pẹ tó tí ìyọnú rẹ fi wà fún àwọn ènìyàn rẹ; bẹni, àti pé báwo ni ìmọ àwọn ọmọ ènìyàn ṣe fọjú àti dití tó; nítorítí nwọn kò ní ṣe àfẹrí ọgbọn, bẹni nwọn kò sì ní ìfẹ pé kí ó jọba lórí nwọn!   Bẹni, nwọn dà bí ọwọ ẹran   àìtùlójú tí ó sáko kúrò lọdọ olùṣọ-àgùtàn, tí nwọn sì túká, tí a sì lé wọn, tí àwọn ẹranko búburú sì pa nwọn jẹ. Àwọn Àkọsílẹ Sẹnífù Ìtàn nípa àwọn ènìyàn rẹ, láti ìgbà tí nwọn ti jáde kúrò ní ilẹ Sarahẹmúlà, títí dé ìgbà tí a fi gbà nwọn lọwọ àwọn ará Lámánì. Èyítí a kọ sí àwọn orí 9 títí ó fi dé 22 ní àkópọ.  9   Sẹnífù darí àwọn ọwọ ènìyàn jáde kúrò ní Sarahẹmúlà láti lọ jogún ilẹ Léhì-NífáìỌba àwọn ará Lámánì gbà fún nwọn láti jogún ilẹ nãOgun bẹ sílẹ lãrín àwọn ará Lámánì àti àwọn ènìyàn Sẹnífù. Ní ìwọn ọdún 200 sí 187 kí a tó bí Olúwa wa. Èmi, Sẹnífù, tí a ti kọ ní gbogbo èdè àwọn ará Nífáì, àti tí mo ní ìmọ nípa ilẹ ti Nífáì, tàbí pé nípa ilẹ akọjogún fún àwọn bàbá wa, àti ti a rán mi gẹgẹbí amí lãrín àwọn ará Lámánì, kí èmi kí ó lè ṣe alámí sí ohun agbára nwọn, kí ẹgbẹ ọmọ ogun wa lè kọlù nwọn, kí ó sì pa nwọn runṣùgbọn nígbàtí mo rí ohun rere lãrín nwọn, èmi kò fẹ kí a pa nwọn run.   Nítorínã, mo bá àwọn   arákùnrin mi gbèrò nínú aginjù, nítorítí èmi fẹ kí olórí wa bá nwọn ṣe ìpinnu; ṣùgbọn bí ó ti jẹ ènìyàn tí ó rorò, tí ó sì ní ìfẹ láti ta ẹjẹ sílẹ, ó pàṣẹ pé kí a pa mí; ṣùgbọn a gbà mí là nípasẹ ẹjẹ púpọ tí a ta sílẹ; nítorítí bàbá bá bàbá jà, arákùnrin sì bá arákùnrin jà, títí dé ìgbà ti púpọ nínú àwọn ọmọ ogun wa parun nínú aginjù; a sì padà,àwa tí nwọn kò pa, lọ sí ilẹ Sarahẹmúlà, kí a lè ròhìn nã fún àwọn ìyàwó nwọn àti àwọn ọmọ nwọn.   Síbẹsíbẹ, bí èmi ti ní ìtara tí ó   tayọ láti jogún ilẹ àwọn bàbá wa, mo sì ṣe àkójọ gbogbo àwọn tí nwọn ní ìfẹ láti gòkè lọ láti ní ilẹ nã ní ìní, a sì tún bẹrẹ ìrìnàjò wa lọ sínú aginjù kí a lè kọjá lọ sínú ilẹ nã; ṣùgbọn, a fi ìyàn bẹ wá wò, pẹlú ìjìyà tí ó pọ púpọ; nítorítí àwa lọra láti rántí Olúwa Ọlọrun wa.   Bíótilẹríbẹ, lẹhìn ọjọ púpọ tí   àwa ti rìn kiri nínú aginjù, a pagọ sí ibi tí nwọn ti pa àwọn arákùnrin wa, èyítí ó sún mọ ilẹ àwọn bàbá wa.   Ó sì ṣe tí èmi tún lọ pẹlú   mẹrin nínú àwọn ará mi sínú ìlú nlá nã, tí mo tọ ọba lọ, kí èmi lè mọ èrò ọkàn ọba nã, àti kí èmi lè mọ bóyá mo lè lọ pẹlú àwọn ènìyàn mi, kí a sì jogún ilẹ nã ní ìrọrùn.   Mo sì wọlé tọ ọba lọ, òun sì   bá mi dá májẹmú pé èmi lè ní ilẹ ti Léhì-Nífáì ní ìní, àti ilẹ ti Ṣílómù.   Òun sì pàṣẹ pẹlú pé kí àwọn   ènìyàn rẹ jáde kúrò nínú ilẹ nã, èmi àti àwọn ènìyàn mi sì lọ sínú ilẹ nã, kí àwa lè nĩ ní ìní.   Àwa sì bẹrẹsí kọ àwọn ilé, a   sì tún àwọn ògiri ilú nã kọ, bẹni, àní àwọn ògiri ìlú ti Léhì-Nífáì, àti ti Ṣílómù.   Àwa sì bẹrẹsí ro oko, bẹni,   àní pẹlú onírurú èso, pẹlú èso àlìkámà, àti ti ọkà, àti pẹlú bãlì, àti pẹlú neasi, àti pẹlú seumu, àti pẹlú àwọn oríṣiríṣi èso míràn; àwa sì bẹrẹsí bí síi, àwa sì nṣe rere lórí ilẹ nã.   Nísisìyí, ó jẹ ọnà ọgbọn àrekérekè   fún ọba Lámánì, láti mú àwọn ènìyàn mi wá sí oko-ẹrú, ni ó ṣe jọwọ ilẹ nã pé kí àwa fi nĩ ni ìní.   Nítorínã, ó sì ṣe, nígbàtí àwa   ti tẹ ilẹ nã dó fún ìwọn ọdún méjìlá, tí ara ọba Lámánì bẹrẹsí wà ní àìrọrùn, pé ní ọnà-kọnà, kí àwọn ènìyàn mi má lọ di alágbára ní orí ilẹ nã, tí nwọn kò sì ní lè borí nwọn, kí nwọn sì mú nwọn wá sí óko-ẹrú.   Nísisìyí, nwọn jẹ ọlẹ àti   abọrìṣà ènìyàn; nítorínã nwọn fẹ láti mú wa wá sí oko-ẹrú, kí nwọn lè máa jẹ àjẹkì nínú èrè iṣẹ ọwọ wa; bẹni, kí nwọn lè máa bọ ara nwọn pẹlú àwọn agbo-ẹran inú pápá wa.   Nítorínã, ó sì ṣe tí ọba   Lámánì bẹrẹsí rú àwọn ènìyàn rẹ sókè kí nwọn lè bá àwọn ènìyàn mi jà; nítorínã ogun àti ìjà bẹrẹsí bẹ sílẹ ní ilẹ nã.   Nítorí, ní ọdún kẹtàlá ìjọba   mi ni ilẹ ti Nífáì, ní ìhà gúsù ilẹ Ṣílómù, nígbàtí àwọn ènìyàn nfún àwọn agbo ẹran nwọn lómi, tí nwọn sì nbọ nwọn, tí nwọn sì nro oko nwọn, ogunlọgọ àwọn ọmọ ogun àwọn ará Lámánì kọ lu nwọn, nwọn sì bẹrẹsí npa nwọn, nwọn sì nkó àwọn agbo-ẹran nwọn, àti ọkà inú oko nwọn.   Bẹni, ó sì ṣe tí nwọn sálọ,   gbogbo àwọn tí nwọn kò lè bá, àní lọ sí inú ilú nlá Nífáì, nwọn sì ké pè mí fún ãbò.   Ó sì ṣe, tí mo di ìhámọra   ogun fún wọn pẹlú ọrún, àti ọfà, pẹlú idà, ati pẹlu símẹtà àti pẹlú kùmọ, àti pẹlú kànnà-kànnà, àti pẹlú onírurú ohun ìjà èyí tía lè ṣe, èmi àti àwọn ènìyàn mi si jáde tọ àwọn ará Lámánì lọ ní ogun.   Bẹni, nínú agbára Olúwa ni   àwa fi jáde lọ láti kọjú ìjà sí àwọn ará Lámánì; nítorítí èmi àti àwọn ènìyàn mi ké rara pe Olúwa kí ó lè gbà wá lọwọ àwọn ọtá wa, nítorítí a ta wá jí sí ìrántí àkóyọ àwọn bàbá wa.   Ọlọrun sì gbọ igbe wa, ó sì   dáhùn àdúrà wa; àwa sì jáde lọ nínú agbára rẹ; bẹni, àwa lọ kọlũ àwọn ará Lámánì, ní ọjọ kan àti òru kan ni àwa pa ẹgbẹrún mẹta àti ogójì àti mẹta; àwa sì pa nwọn, títí àwa fi lé nwọn jáde kúrò ní ilẹ wa.   Èmi, tìkalára mi, pẹlú ọwọ   mi, sì ṣe ìrànlọwọ láti gbé àwọn òkú nwọn sin, sì kíyèsĩ; sí ọpọlọpọ ìrora-ọkàn àti ìpohùn-réré ẹkún wa, igba àti ãdọrin àti mẹsán nínú àwọn arákùnrin wa ni nwọn pa.  10   Ọba Lámánì kúÀwọn ènìyàn rẹ ya jàndùkú àti ìpánle ènìyàn, nwọn sì gbàgbọ nínú ayédèrú àṣàSẹnífù àti àwọn ènìyàn rẹ borí nwọn. Ní ìwọn ọdún 187 sí 160 kí a tó bí Olúwa wa. Ósì ṣe tí àwa tún bẹrẹsí ṣe ìpilẹṣẹ ìjọba nã, àwa sì bẹrẹsí ní ilẹ nã ní ìní àlãfíà. Mo sì mú kí àwa ṣe àwọn ohun ìjà ogun ní onírurú, pé nípa bẹ èmi yíò ní àwọn ohun ìjà fún àwọn ènìyàn mi di ìgbà tí àwọn ará Lámánì yíò tún tọ wá wá láti bá àwọn ènìyàn mi jagun.   Mo sì fi àwọn olùṣọ yí   gbogbo ilẹ nã ká, kí àwọn ará Lámánì máa bà tún lè kọ lù wá láìfura, kí nwọn sì pa wá run; bẹ sì ni èmi dãbò bò àwọn ènìyàn mi, àti àwọn agbo-ẹran mi, tí mo sì pa nwọn mọ kúrò nínú ìṣubú sí ọwọ àwọn ọtá wa.   Ó sì ṣe tí àwa jogún ilẹ   àwọn bàbá wa fún ọpọlọpọ ọdún, bẹni, fún ìwọn ogun ọdún àti méjì.   Mo sì mú kí àwọn ọkùnrin   máa roko, kí nwọn sì gbin onírurú wóró, pẹlú onírurú èso lóríṣiríṣi.   Mo sì mú kí àwọn obìnrin   máa hun aṣọ kí nwọn sì ṣe lãlã, kí nwọn sì ṣiṣẹ, kí nwọn sì hun aṣọ ọgbọ tí ó dára, bẹni ati oríṣiríṣi aṣọ, kí àwa lè fi aṣọ bò ìhọhò wa; báyĩ, àwa sí ṣe rere lórí ilẹ nãbáyĩ àwa sì ní àlãfíà títí ní ilẹ nã fún ìwọn ogún ọdún àti méjì.   Ó sì ṣe tí ọba Lámánì kú, ọmọ   rẹ sì bẹrẹsí jọba dípò rẹ. Òun sì bẹrẹsí ní rú àwọn ènìyàn rẹ sókè ní ìṣọtẹ sí àwọn ènìyàn mi; nítorínã nwọn bẹrẹsí gbáradì fún ogun, àti láti gòkè wá láti bá àwọn ènìyàn mi jagun.   Ṣùgbọn èmi ti rán àwọn   alámí mi jáde kákiri gbogbo ilẹ Ṣẹmúlónì, kí èmi kí ó lè ṣe àwárí ìgbáradì nwọn, kí èmi kí ó lè ṣọra de nwọn, kí nwọn kí ó má bã kọlũ àwọn ènìyàn mi, kí nwọn sì pa nwọn run.   Ó sì ṣe tí nwọn lọ sí apá àríwá   ilẹ Ṣílómù, pẹlú ogunlọgọ àwọn ọmọ ogun nwọn, àwọn ọkùnrin tí nwọn gbáradì pẹlú ọrun àti pẹlú ọfà, àti idà, ati pẹlú símẹtà, àti òkúta, àti kànnà-kànnà; nwọn sì fá orí nwọn tí nwọn wàláìbò; nwọn sì sán àmùrè awọ yíká ìbàdí nwọn.   Ó sì ṣe, tí mo mú kí àwọn   obìnrin àti ọmọdé nínú àwọn ènìyàn mi fi ara pamọ nínú aginjù; èmi sì mú kí gbogbo àwọn arúgbó tí nwọn lè lo ohun ìjà, àti gbogbo àwọn ọdọ okùnrin mi tí nwọn lè lo ohun ìjà, péjọ láti lọ dojúkọ àwọn ará Lámánì ní ogun; èmi sì tò nwọn lọwọwọ, gbogbo nwọn gẹgẹbí ọjọ orí nwọn.   Ó sì ṣe, tí àwa lọ dojú ìjà   kọ àwọn ará Lámánì; tí èmi, àní èmi, ní ọjọ ogbó mi, lọ fún ìdojú ìjà kọ àwọn ará Lámánì. Ó sì ṣe, tí àwa lọ jagun nínú agbára Olúwa.   Nísisìyí, àwọn ará Lámánì   kò mọ ohunkóhun nípa Olúwa, tàbí nípa agbára Olúwa, nítorínã nwọn gbẹkẹlé agbára nwọn. Síbẹsíbẹ, nwọn jẹ alágbára ènìyàn, nípa ti agbára ọmọ-ènìyàn.   Nwọn sì jẹ janduku àti   ìpánle ènìyàn, tí òngbẹ ẹjẹ ngbẹ, tí nwọn ní ìgbàgbọ nínú àṣà àwọn bàbá nwọn, èyí tí ó jẹ báyĩNíní ìgbàgbọ pé a lé nwọn jáde kúrò ní ilẹ Jerúsálẹmù nítorí àìṣedẽdé àwọn bàbá nwọn, àti pé àwọn arákùnrin nwọn ṣẹ nwọn nínú aginjù, nwọn sì tún ṣẹ nwọn nígbàtí nwọn nla òkun kọjá;   Àti pẹlú, pé a ṣẹ nwọn nígbàtí   nwọn wà ní ilẹ ogún nwọn àkọkọ, lẹhìn tí nwọn ti la òkun kọjá, gbogbo èyí nítorípé Nífáì jẹ olódodo nípa pípa òfin Olúwa mọnítorínã ó rí ojúrere Olúwa, nítórítí Olúwa gbọ àdúrà rẹ, ó sì dáhùn nwọn, ó sì ṣe aṣãjú nwọn ní ìrìnàjò nwọn nínú aginjù.   Àwọn arákùnrin rẹ sì nṣe   ìbínú rẹ nítorípé ìṣe Olúwa kò yé nwọn; nwọn tún ṣe ìbínú rẹ lórí omi nítorítí nwọn sé àyà nwọn le sí Olúwa.   Àti pẹlú, nwọn ṣe ìbínú rẹ   nígbàtí nwọn ti dé ilẹ ìlérí nã, nítorípé nwọn ní ó ti gba ìdarí àwọn ènìyàn nã kúrò lọwọ nwọn; nwọn sì lépa láti pípa á.   Àti pẹlú, nwọn ṣe ìbínú rẹ   nítorípé ó kọjá lọ sínú aginjù gẹgẹbí Olúwa ti pã láṣẹ fún un, ó sì gbé àwọn àkọsílẹ tí a fin sórí àwọn àwo idẹ, nítorítí nwọn ní ó jà nwọn lólè.   Àti báyĩ ni nwọn ti kọ àwọn   ọmọ nwọn pé kí nwọn korira nwọn, àti pé kí nwọn pa nwọn, kí nwọn sì jà nwọn lólè àti kí nwọn kó nwọn, kí nwọn sì ṣe gbogbo ohun tí nwọn lè ṣe láti pa nwọn run; nítorínã, nwọn ní ikorira ayérayé fún àwọn ọmọ Nífáì.   Nítorí ìdí èyí ni ọba Lámánì,   nípa ọgbọn àrékérekè rẹ, àti ìpurọ rẹ, àti ìlérí mèremère, ṣe tàn mí, tí èmi sì mú àwọn ènìyàn mi wọnyí jáde wá sínú ilẹ yí, kí nwọn le pa nwọn run; bẹni, àwa sì ti jìyà fún ọpọlọpọ ọdún wọnyí ní ilẹ nã.   Àti nísisìyí èmi, Sẹnífù, lẹhìn   tí mo ti sọ gbogbo ohun wọnyí fún àwọn ènìyàn mi nípa àwọn ará Lámánì, mo ta nwọn jí láti lọ sí ójú ogun pẹlú agbára nwọn ní fífi ìgbẹkẹlé nwọn sí Olúwa; nítorínã, àwa bá nwọn jà, ní ojú kojú.   Ó sì ṣe, tí àwa tún lé nwọn   jáde kúrò lórí ilẹ wa; a sì panwọn ní ìpakúpa, àní lọpọlọpọ, tí a kò kà nwọn.   Ó sì ṣe, tí a tún padà sí ilẹ   tiwa, àwọn ènìyàn mi sì tún bẹrẹsí tọjú àwọn agbo-ẹran nwọn, àti láti ro ilẹ nwọn.   Àti nísisìyí, èmi, nítorípé   mo ti darúgbó, gbé ìjọba lé ọkan nínú àwọn ọmọ mi lọwọ, nítorínã, n kò sọ ohun kankan mọ. Àti kí Olúwa kí ó bùkún àwọn ènìyàn mi. Àmín.  11   Ọba Nóà jọba nínú ìwà búburúÓ gbáyùn ùn nínú ayé ìfẹ kũfẹ pẹlú àwọn ìyàwó àti àwọn àlè rẹÁbínádì sọtẹlẹ pé a ó kó àwọn ènìyàn nã lẹrúỌba Nóà lépa ẹmí rẹ. Ní ìwọn Ọdún 160 sí 150 kí a tó bí Olúwa wa. Àti nísisìyí ó sì ṣe tí Sẹnífù gbé ìjọba lé Nóà, tí íṣe ọkan nínú àwọn ọmọ rẹ lọwọ; nítorínã Nóà bẹrẹ sí jọba dípò rẹ; òun kò sì rìn ní ọnà bàbá rẹ.   Nítorí kíyèsĩ, kò pa àwọn   òfin Ọlọrun mọ, ṣùgbọn ó rìn nípa ìfẹkúfẹ ọkàn ara rẹ. Ó sì ní ọpọlọpọ aya àti àlè. Ó sì mú kí àwọn ènìyàn rẹ dẹṣẹ, kí nwọn sì ṣe ohun ẹlẹgbin lójú Olúwa. Bẹni, nwọn sì hu ìwà àgbèrè àti onírurú ìwà búburú.   Ó sì yàn nwọn ní ìdá marun   ohun ìní nwọn fún owó-òde, àti ìdá marun wúrà nwọn, àti ti fàdákà nwọn, àti ìdá marun sífì nwọn, àti ti bàbá nwọn, àti ti idẹ nwọn, àti ti irin nwọn; àti ìdá marun ẹran àbópa nwọn; àti pẹlú ìdá marun gbogbo ọkà nwọn.   Gbogbo ohun wọnyí ni ó sì   fi bọ ara rẹ, àti àwọn ìyàwó rẹ àti àwọn àlè rẹ; àti àwọn àlùfã rẹ, àti àwọn aya nwọn àti àwọn àlè nwọn; báyĩ ó ti yí gbogbo ìṣe ìjọba nã padà.   Nítorítí ó rẹ gbogbo àwọn   àlùfã ti bàbá rẹ ti yàsọtọ sílẹ, ó sì ya àwọn míràn sọtọ rọpò nwọn, irú àwọn èyítí ọkàn nwọn ru sókè fún ìgbéraga.   Bẹni, báyĩ sì ni a tì nwọn   lẹhìn nínú ìwà ọlẹ nwọn àti nínú ìwà ìbọrìṣà nwọn, àti nínú ìwà àgbèrè nwọn, nípasẹ owó-òde ti ọba Nóà ti yàn lé àwọn ènìyàn rẹ lórí; báyĩ ni àwọn ènìyàn nã ṣe lãlã púpọpúpọ fún àtìlẹhìn àìṣedẽdé.   Bẹni, nwọn sì tún di abọrìṣà,   nítorípé a tàn nwọn jẹ nípa ọrọ asán àti ẹtàn ọba àti àwọn àlùfã; nítorítí nwọn nsọ ohun ẹtàn fún nwọn.   Ó sì ṣe tí ọba Nóà kọ ọpọlọpọ   ilé tí ó lẹwà tí ó sì gbọrò; ó sì ṣe nwọn ní ọṣọ pẹlú iṣẹ ọnà igi èyítí ó dára àti pẹlú oríṣiríṣi ohun oníyebíye, ti wúrà, ti fàdákà, ti irin, ti idẹ, ti sífì, àti ti bàbá.   Òun sì kọ fún ara rẹ, ãfin tí ó   gbọrò, àti ìtẹ-ọba lãrín rẹ, gbogbo èyítí a fi igi dáradára ṣe, tí a sì ṣe ọnà si pẹlú wúrà àti fàdákà àti àwọn ohun oníyebíye.   Ó sì tún mú kí àwọn òṣìṣẹ   rẹ ṣe onírurú iṣẹ dáradára sí ara ògiri tẹmpìlì nã, pẹlú igi oníyebíye, àti ti bàbá, àti ti idẹ.   Àti àwọn ijoko tí a yà sọtọ   fún àwọn olórí àlùfã, tí nwọn ga ju àwọn ijoko yókù lọ, ni ó ṣe ní ọṣọ pẹlú wúrà dídán; ó sì mú kí a kó ibi ìgbáralé síwájú nwọn, pé kí nwọn lè máa gbéara àti apá nwọn lée nígbàtí nwọn bá nsọrọ irọ àti ọrọ asán sí àwọn ènìyàn rẹ.   Ó sì ṣe, tí ó kọ ilé ìṣọna kan   sí itòsí tẹmpìlì; bẹ ni, tẹmpìlì gíga kan, èyí tí ó ga tó bẹ tí òun lè dúró lórí rẹ kí ó sì rí ilẹ Ṣílómù, àti ilẹ Ṣẹmúlónì, èyítí àwọn ará Lámánì ti gbà ní ìní; òun sì tún lè rí gbogbo àwọn ilẹ tí ó wà ní agbègbè nwọn.   Ó sì ṣe, tí ó mú kí a kọ ọpọlọpọ   ilé nínú ilẹ Ṣílómù; òun sì ṣeé kí nwọn kọ ilé ìṣọnà nlá kan sí orí òkè tí ó wà ní ìhà àríwá ilẹ Ṣílómù, èyítí ó ti jẹ ibi ìsádi fún àwọn ọmọ Nífáì ní àkokò tí nwọn sá kúrò ní ilẹ nã; báyĩ sì ni ó ṣe lo àwọn ọrọ tí ó kójọ nípa gbígba owó-òde lórí àwọn ènìyàn rẹ.   Ó sì ṣe tí ó gbé ọkàn rẹ lé   ọrọ rẹ, ó sì lo ìgbà rẹ nínú ayé ifẹkufẹ pẹlú àwọn aya rẹ àti àwọn àlè rẹ; bẹ nã sì ni àwọn àlùfã rẹ ṣe lo ìgbà nwọn pẹlú àwọn panṣágà obìnrin.   Ó sì ṣe tí ó sì gbin ọgbà   àjàrà yíká ilẹ nã; ó sì kọ àwọn ibi ìfúntí, ó sì ṣe ọtí wáìnì ní ọpọlọpọ; ó sì di ọmùtí, àti àwọn ènìyàn rẹ pẹlú.   Ó sì ṣe tí àwọn ará Lámánì   bẹrẹsí gbógun ti àwọn ènìyàn rẹ, ní díẹdíẹ, nwọn sì npa nwọn nínú oko nwọn, àti nígbàtí nwọn bá nṣọ agbo-ẹran nwọn.   Ọba Nóà rán àwọn olùṣọ   yí ilẹ nã kãkiri láti lé nwọn sẹhìn; ṣùgbọn nwọn kò pọ tó, àwọn ará Lámánì sì kọlũ nwọn, nwọn sì pa nwọn, nwọn sì lé ọpọlọpọ àwọn agbo-ẹran nwọn jáde kúrò ní ilẹ nã; báyĩ sì ni àwọn ará Lámánì bẹrẹ sí pa nwọn run, tí nwọn sì nfi ikorira nwọn hàn sí nwọn.   Ó sì ṣe tí ọba Nóà rán àwọn   ọmọ ogun rẹ sí nwọn, nwọn sì lé nwọn padà, tàbí kí a wípé nwọn lé nwọn padà fún ìgbà díẹ; nítorínã, nwọn padà, nwọn yọ nínú ìkógun nwọn.   Àti nísisìyí, nítorí ìṣẹgun nlá   yĩ, nwọn gbéraga nínú ìgbéraga ọkàn nwọn; nwọn lérí nínú agbára ara nwọn, tí nwọn nwí pé àwọn ãdọta nwọn lè dojúkọ àwọn ẹgbẽgbẹrún àwọn ará Lámánì; báyĩ ni nwọn sì ṣe lérí, tí nwọn sì yọ nínú ẹjẹ, àti ìtàjẹsílẹ àwọn arákùnrin nwọn, èyí sì jẹ nítorí ìwà búburú ọba àti àwọn àlùfã nwọn.   Ó sì ṣe, tí ọkùnrin kan   wà lãrín nwọn tí orúkọ rẹ njẹ Ábínádì; ó sì jáde lọ lãrín nwọn, ó sì bẹrẹ sí sọ tẹlẹ, ó wípé: Kíyèsĩ, báyĩ ni Olúwa wí, báyĩ ni ó sì p aláṣẹ fún mi, wípé, Jáde lọ, kí o sì wí fún àwọn ènìyàn yĩ, báyĩ ni Olúwa wíÈgbé ni fún àwọn ènìyàn yìi, nítorítí mo ti rí ìríra àti ẹgbin nwọn, àti ìwà búburú nwọn, àti ìwà àgbèrè nwọn; àti pé bí nwọn kò bá ronúpìwàdà, èmi yíò bẹ nwọn wò nínú ìbínú mi.   Àti pé bí nwọn kò bá ronúpìwàdà   kí nwọn sì padà sọdọ Olúwa Ọlọrun nwọn, kíyèsĩ, èmi yíò fi nwọn lé ọwọ àwọn ọtá nwọn; bẹni, a ó sì mú nwọn bọ sí oko-ẹrú; a ó sì jẹ nwọn níyà nípa ọwọ àwọn ọtá nwọn.   Yíò sì ṣe, tí nwọn yíò mọ   wípé Èmi ni Olúwa Ọlọrun nwọn, àti pé Ọlọrun owú ni mí, tí ó nbẹ ẹṣẹ àwọn ènìyàn mi wò.   Yíò sì ṣe wípé bí àwọn  ènìyàn yí kò bá ronúpìwàdà, kí nwọn yípadà sí ọdọ Olúwa Ọlọrun nwọn, a ó mu nwọn bọ sí oko-ẹrú; kò sì sí ẹni tí yíò gbà nwọn là, àfi Olúwa, tí íṣe Ọlọrun Olódùmarè.   Bẹni, yíò sì ṣe, wípé nígbàtí   nwọn bá kígbe pè mí, èmi yíò lọra láti gbọ igbe nwọn; bẹni, èmi yíò sì jẹ kí àwọn ọtá nwọn kọlũ nwọn.   Bí nwọn kò bá sì ronúpìwàdà   nínú aṣọ ọfọ àti eérú, kí nwọn sì kígbe lóhùn rara sí Olúwa Ọlọrun nwọn, èmi kò ní gbọ àdúrà nwọn, bẹni èmi kò ní gbà nwọn lọwọ ìpọnjú nwọn; bẹ sì ni Olúwa wí, bẹ sì ni Òun ti pa láṣẹ fún mi.   Nísisìyí, ó sì ṣe pé nígbàtí   Ábínádì ti sọ àwọn ọrọ wọnyí fún nwọn tán, nwọn ṣe ìbínú rẹ, nwọn sì wá ọnà láti gba ẹmí rẹ; ṣùgbọn Olúwa gbã lọwọ nwọn.   Nísisìyí, nígbàtí ọba Nóà   ti gbọ àwọn ọrọ tí Ábínádì sọ fún àwọn ènìyàn nã, òun nã ṣe ìbínú; ó sì wípé: Tani Ábínádì, tí èmi àti àwọn ènìyàn mi yíò gba ìdájọ rẹ, tàbí tani Olúwa, tí yíò mú ọpọlọpọ ìpọnjú yí bá àwọn ènìyàn mi?   Mo pàṣẹ fún un yín kí ẹ   mú Ábínádì wá sí ìhín, kí èmi lè pã, nítorítí ó ti sọ àwọn nkan wọnyí kí ó lè rú àwọn ènìyàn mi sókè kí nwọn lè ṣe ìbínú sí ara nwọn, kí nwọn sì dá ìjà sílẹ lãrín àwọn ènìyàn mi; nítorínã èmi yíò pã.   Ní báyĩ ojú inú àwọn ènìyàn   nã fọ; nítorínã nwọn sé àyà nwọn le sí ọrọ Ábínádì, nwọn sì nwá láti múu láti ìgbà nã lọ. Ọba Nóà sì sé àyà rẹ le sí ọrọ Olúwa, òun kò sì ronúpìwàdà kúrò nínú àwọn ohun búburú tí ó nṣe.  12   A ju Ábínádì sínú tũbú fún sísọtẹlẹ ti ìparun àwọn ènìyàn àti ti ikú ọba NóàÀwọn àlùfã èké ntún ọrọ wí jáde láti inú àwọn ìwé-mímọ, nwọn sì nṣe àṣehàn pípa òfin Mósè mọÁbínádì bẹrẹ sí kọ nwọn ní òfin mẹwã nã. Ní ìwọn ọdún 148 kí a tó bí Olúwa wa. Ó sì ṣe lẹhìn ìwọn ọdún méjì, tí Ábínádì jáde wá sí ãrín nwọn ní ìparadà, tí nwọn kò mọ, ó sì bẹrẹ sí sọ tẹlẹ lãrín nwọn, ó wípé: Báyĩ ni Olúwa pã láṣẹ fún mi, tí ó wípé Ábínádì, lọ kí o sì sọtẹlẹ fún àwọn ènìyàn mi wọnyí, nítorítí nwọn ti sé àyà nwọn le sí ọrọ mi; nwọn kò sì tĩ ronúpìwàdà kúrò nínú ìwà búburú nwọn; nítorínã èmi yíò bẹ nwọn wò nínú ìbínú mi, bẹni, nínú ìbínú tí ó gbóná ni èmi yíò bẹ nwọn wò nínú ìwà àìṣedẽdé àti ìríra nwọn.   Bẹni, ègbé ni fún ìran yĩ!   Olúwa sì wí fún mi pé: Na ọwọ rẹ jáde, kí ó sì sọtẹlẹ, wípé: Báyĩ ni Olúwa wí, yíò sì ṣe tí ìran yĩ, nítorí ìwà àìṣedẽdé nwọn, a ó mú nwọn bọ sí oko-ẹrú, a ó sì gbá nwọn ní ẹrẹkẹ; bẹni, a ó sì lé nwọn nípasẹ àwọn ọmọ ènìyàn, a ó sì pa nwọn; àwọn ẹyẹ igún ojú ọrun, àti àwọn ajá, bẹni, àti àwọn ẹranko búburú, yíò jẹ ẹran ara nwọn.   Yíò sì ṣe tí a o ka ìgbésí ayé   ọba Nóà sí aṣọ inú iná ìléru;nítorítí òun yíò mọ pé èmi ni Olúwa.   Yíò sì ṣe tí èmi yíò bá àwọn   ènìyàn mi wọnyí jà pẹlú ìpọnjú kíkorò, bẹni, pẹlú ìyàn, àti pẹlú àjàkálẹ-àrùn; èmi yíò sì mú kí nwọn payinkeke ní gbogbo ọjọ.   Bẹni, èmi yíò mú kí nwọn gbé   ẹrù àjàgà lé nwọn lẹhìn; a ó sì tì nwọn síwájú bĩ odi kẹtẹkẹtẹ.   Yíò sì ṣe tí èmi yíò wọ yìnyín   sí ãrín nwọn, yíò sì pa nwọn; èmi yíò sì bá nwọn jà pẹlú ìjì láti ilẹ ìlà oòrùn; àwọn kòkòrò yíò sì yọ ilẹ nwọn lẹnu pẹlú, nwọn ó sì jẹ ọkà nwọn run.   A ó sì bá nwọn jà pẹlú àjàkálẹ   àrùn nlágbogbo àwọn nkan wọnyí ni èmi yíò sì ṣe nítorí ìwà àìṣedẽdé àti ìwà ìríra nwọn.   Yíò sì ṣe, pé bí nwọn kò bá   ronúpìwàdà, èmi yíò pa nwọn run pátápátá kúrò lórí ilẹ ayé; síbẹ nwọn yíò fi àkọsílẹ hàn, èmi yíò sì pa nwọn mọ fún àwọn orílẹ-èdè míràn tí yíò ní ilẹ nã ní ìní; bẹni, èyí nã ni èmi yíò ṣe kí èmi lè fi ìwà ìríra àwọn ènìyàn wọnyí hàn fún àwọn orílẹ-èdè míràn. Ọpọlọpọ ohun sì ni Ábínádì sọtẹlẹ sí àwọn ènìyàn yĩ.   Ó sì ṣe tí nwọn ṣe inúnibíni sí   i; nwọn sì mú u, nwọn gbé e ní dídè lọ sí iwájú ọba, nwọn sì wí fún ọba pé: Kíyèsĩ, àti mú ọkùnrin kan wá sí iwájú rẹ èyítí ó ti sọtẹlẹ ohun búburú sí àwọn ènìyàn rẹ, tí ó sì wípé Ọlọrun yíò pa nwọn run.   Ó sì tún ṣe ìsọtẹlẹ búburú   nípa ìgbésí ayé rẹ, ó sì sọ wípé ayé rẹ yíò dà gẹgẹbí aṣọ nínú iná ilẽru.   Àti pẹlú, ó sọ wípé ìwọ yíò   dàbí igi gbígbẹ nínú oko, èyítí àwọn ẹranko nrékọjá tí nwọn sì ntẹ mọlẹ.   Àti pẹlú, ó sọ wípé ìwọ yíò   dàbí ìtànná igi ẹgún, èyítí ó jẹ wípé tí ó bá dàgbà tán, tí afẹfẹ sì fẹ, yíò di gbígba kiri lórí ilẹ. Òun sì nsọ ọ bí ẹni pé Olúwa ni ó sọ ọ òun sì sọ wípé gbogbo nkan yĩ yíò ṣẹ lé ọ lórí àfi ti ìwọ bá ronúpìwàdà, àti pé èyí rí bẹ nítorí àìṣedẽdé rẹ.   Àti nísisìyí, A! ọba, irú ìwà   búburú wo ni ìwọ ti hù, tàbí irú ẹṣẹ ribiribi wo ni àwọn ènìyàn rẹ ṣẹ, tí àwa yíò gba ìdálẹbi láti ọwọ Ọlọrun tàbí tí àwa yíò gba ìdájọ láti ọwọ okùnrin yĩ?   Àti nísisìyí A! ọba, kíyèsĩ   àwa jẹ aláìlẹbi, àti ìwọ, A! ọba, kò dẹṣẹ; nítorínã, ọkùnrin yĩ ti purọ nípa rẹ, ó sì ti sọtẹlẹ ní asán.   Sì kíyèsĩ, àwa lágbára, àwa   kò lè bọ sí oko-ẹrú, tàbí kí ọtá wa kó wa ní ìgbèkùn; bẹni, ìwọ sì ti ṣe rere ní ilẹ nã, ìwọ yíò sì tún ṣe rere síi.   Kíyèsĩ, ọkùnrin nã nì èyí,   àwa fà á lé ọ lọwọ; ìwọ sì lè ṣe sí i gẹgẹbí ó ti tọ ní ojú rẹ.   Ó sì ṣe tí ọba Nóà mú kí a   gbé Ábínádì jù sínú tũbú; ó sì pàṣẹ kí àwọn àlùfã pé jọ kí ó lè ní àjọ ìgbìmọ pẹlú nwọn nípa ohun tí òun yíò fií ṣe.   Ó sì ṣe tí nwọn sọ fún ọba,   wípé: Mú u wá sí ìhín, kí àwa lè ṣe ìwãdí ọrọ lẹnu rẹ; ọba sì pa á láṣẹ pé kí nwọn mú u wá sí iwájú nwọn.   Nwọn sì bẹrẹsí ṣe ìwãdí   ọrọ lẹnu rẹ, pé kí nwọn lè mú u ṣì sọ, pé nípa èyí nwọn yíò ní èrè-ìdí láti fi ẹsùn kàn án; ṣùgbọn ó dá nwọn lóhùn pẹlú ìgboyà, ó sì dojúkọ nwọn lórígbogbo ìbẽrè nwọn, bẹni, sì ìyalẹnu nwọn; nítorítí ó dojúkọ nwọn nínú gbogbo ìbẽrè nwọn, ó sì da gbogbo ọrọ nwọn rú mọ nwọn lọkàn.   Ó sí ṣe tí ọkan nínú nwọn   wí fún un pé: Kíni ìtumọ àwọn ọrọ tí a kọ, àti ti àwọn bàbá wa kọ, wípé:   Báwo ni ẹsẹ ẹni tí ó mú   ìhìn-rere ti dára tó lórí àwọn òkè; tí ó nkede àlãfíà; tí ó mú ìhìn-rere ohun rere wá; tí ó nkede ìgbàlà; tí ó wí fún Síónì, Ọlọrun rẹ njọba;   Àwọn alore yíò gbé ohùn   sókè; nwọn ó jùmọ fi ohùn kọrin; nítorítí nwọn yíò rí i ní ojúkojú, nígbàtí Olúwa yíò mú Síónì padà bọ wá.   Bú sí ayọ; ẹ jùmọ kọrin, ẹyin   ibi ahoro Jerúsálẹmù; nítorítí Olúwa ti tu àwọn ènìyàn rẹ nínú, ó sì ti ra Jerúsálẹmù padà;   Olúwa ti fi apá rẹ mímọ hàn   ní ojú gbogbo àwọn orílẹ-èdè, gbogbo ìkangun ayé ni yíò sì rí ìgbàlà Ọlọrun wa?   Àti nísisìyí ni Ábínádì sọ fún   nwọn wípé: Ẹyin ha íṣe àlùfã bí, tí ẹyin sì nṣe bí ẹni pé ẹ nkọ àwọn ènìyàn yí, àti pé ẹmí ìsọtẹlẹ yé yín, síbẹsíbẹ ẹyin fẹ láti wádĩ lọwọ mi ohun tí àwọn nkan wọnyí túmọ sí?   Èmi wí fún nyín, ègbé ni   fún nyín nítorítí ẹyin ti yí ọnà Olúwa po! Nítorípé bí àwọn ohun wọnyí bá yé nyín, ẹyin kò kọ nwọn; nítorínã, ẹyin ti yí ọnà Olúwa po.   Ẹyin kò tĩ fi iyè nyín sí   òye; nítorínã ẹyin kò tĩ gbọn. Nítorínã, kíni ẹyin nkọ àwọn ènìyàn wọnyí?   Nwọn sì wí pé: Àwa nkọ   òfin Mósè.   Òun sì tún wí fún nwọn pé:   Bí ẹyin bá nkọ òfin Mósè kíni èrè-ìdí rẹ tí ẹyin kò pã mọ? Kíni èrè-ìdí rẹ tí ẹyin ṣe kó ọkàn nyín lé ọrọ? Kíni èrè-ìdí rẹ tí ẹyin ṣe nhùwà àgbèrè tí ẹyin sì nlo agbára yín dànù pẹlú àwọn panṣágà obìnrin, bẹní, tí ẹyin sì njẹ kí àwọn ènìyàn yí dá ẹṣẹ, tí Olúwa fi ní ìdí fún pé kí ó rán mí láti sọtẹlẹ sí àwọn ènìyàn yí, bẹni, àní ohun búburú sí àwọn ènìyàn yí?   Ẹyin kò ha mọ pé òtítọ ni   èmi nsọ? Bẹni, ẹyin mọ pé òtítọ ni èmi nsọ; ó sì tọ pé kí ẹ wárìrì níwájú Ọlọrun.   Yíò sì ṣe tí a ó jẹ yín níyà fún   àwọn àìṣedẽdé nyín, nítorípé ẹyin ti wí pé ẹyin nkọ òfin Mósè. Kí ni ẹyin sì mọ nípa òfin Mósè? Njẹ ìgbàlà lè wà nípasẹ òfin Mósè? Kíni ẹyin wí?   Nwọn sì dáhùn, nwọn wípé   ìgbàlà wá nípasẹ òfin Mósè.   Ṣùgbọn nísisìyí Ábínádì wí   fún nwọn pé: Èmi mọ pé tí ẹyin bá pa awọn òfin Ọlọrun mọ, a ó gbà nyín là; bẹni, tí ẹyin bá pa awọn òfin ti Olúwa gbé lé Mósè lọwọ ní orí òkè Sínáì mọ, tí ó wípé:   Èmi ni Olúwa Ọlọrun yín, tí   ó ti mú yín jáde kúrò ní ilẹ Égíptì, kúrò nínú oko-ẹrú jáde wá.   Ìwọ kò gbọdọ ní Ọlọrun   míràn pẹlú mi.   Ìwọ kò gbọdọ ya ère-kére   fún ara rẹ, tàbí àwòrán ohun kan tí mbẹ lókè ọrun, tàbí ohun kan tí mbẹ ní ìsàlẹ ilẹ.   Nísisìyí, Ábínádì wí fún   nwọn pé, njẹ ẹyin ti ṣe gbogboèyí? Èmi wí fún yín, Rárá, ẹyin kò ì tĩ ṣe é. Njẹ ẹyin sì ti kọ àwọn ènìyàn yí pé kí nwọn ṣe gbogbo nkan wọnyí? Èmi wí fún nyin, Rárá, ẹyin kò ì tĩ ṣe é.  13   A dãbò bò Ábínádì pẹlú agbára ỌlọrunÓ nkọni ní Òfin MẹwãÌgbàlà kò wá nípa òfin Mósè nìkanỌlọrun fúnra rẹ yíò ṣe ètùtù kan yíò sì ra àwọn ènìyàn rẹ padà. Ní ìwọn ọdún 148 kí a tó bí Olúwa wa. Àti nísisìyí, nígbàtí ọba ti gbọ àwọn ọrọ wọnyí, ó sì wí fún àwọn àlùfã rẹ pé: Ẹ mú arákùnrin yĩ kúrò, kí ẹ sì pã; nítorípé kíni àwa ní íṣe pẹlú rẹ nítorípé aṣiwèrè ni íṣe.   Nwọn sì tẹ síwájú, nwọn sì   gbìyànjú láti gbé ọwọ nwọn lé e; ṣùgbọn ó dojúkọ nwọn, ó wí fún nwọn pé:   Ẹ máṣe fọwọkàn mí, nítorítí   Ọlọrun yíò lù yín tí ẹ bá fọwọ bà mí, nítorítí èmi kò ì tĩ jíṣẹ ti Olúwa rán mi; bákannã ni èmi kò ì tĩ sọ fún un yín èyítí ẹyin bí mí; nítorínã Ọlọrun kò ní gbà pé kí ẹ pa mí run ní àkokò yĩ.   Ṣùgbọn èmi gbọdọ mu àwọn   òfin èyítí Ọlọrun pã láṣẹ fún mi ṣẹ; àti nítorípé èmi ti sọ òtítọ fún un yín, ẹyin nṣe ìbínú mi. Àti pẹlú, nítorípé èmi sọ ọrọ Ọlọrun ẹyin ti pè mí ní aṣiwèrè.   Nísisìyí ó sì ṣe lẹhìn tí   Ábínádì ti sọ ọrọ wọnyí ni àwọn ènìyàn ọba Nóà kò fi ọwọ kàn án, nítorítí Ẹmi Olúwa wà lórí rẹ; ojú rẹ sì ndán fún ìtànmọlẹ tí ó pọ púpọ, àní gẹgẹbí ti Mósè ṣe rí nígbàtí ó wà ní orí-òkè Sínáì, nígbàtí ó nbá Olúwa sọrọ.   Ó sì sọrọ pẹlú agbára àti àṣẹ   láti ọdọ Ọlọrun wá; ó si tẹsíwájú nínú ọrọ rẹ, ó wípé:   Ẹyin ríi pé ẹ kò ní agbára láti   pa mí, nítorínã èmi parí ọrọ mi. Bẹni, èmi sì wòye pé ó mú ọkàn an yín gbọgbẹ, nítorítí èmi sọ òtítọ fún un yín nípa àìṣedẽdé e yín.   Bẹni, àwọn ọrọ mi sì mú u   yín kún fún ìyanu àti ìtagìrì, àti pẹlú ìbínú.   Ṣùgbọn èmi parí ọrọ mi; bẹ sì   ni kò já mọ ohun kan ibití èmi lè lọ, bí èmi bá ti di ẹni-ìgbàlà.   Ṣùgbọn ohun yĩ ni èmi wí   fún yín, ohun tí ẹyin yíò fi mí ṣe, lẹhìn èyí, yíò dàbí irú ohun àti ẹya àwọn ohun tí mbọ wá.   Àti nísisìyí mo ka èyítí ó kù   nínú àwọn òfin Ọlọrun síi yín, nítorítí mo wòye pé a kò kọ nwọn sí ọkàn nyín; èmi wòye pé ẹyin ti kọ ẹkọ nípa àìṣedẽdé, ẹyin sì ti fi kọ àwọn ènìyàn ní ọpọlọpọ ayé nyín.   Àti nísisìyí, ẹyin rántí pé   mo wí fún nyín wípé: Ìwọ kò gbọdọ ya ère-kére fún ara rẹ, tàbí àwòrán ohun kan tí mbẹ lókè ọrun, tàbí ohun kan tí mbẹ ní ìsàlẹ ilẹ, tàbí èyítí mbẹ nínú omi ní ìsàlẹ ilẹ.   Àti pẹlú: Ìwọ kò gbọdọ tẹ orí   ara rẹ bá fún nwọn, tàbí kí ìwọ sìn nwọn; nítorí Èmi Olúwa Ọlọrun rẹ jẹ Ọlọrun owú, tí mbẹ ẹṣẹ àwọn bàbá wò lára àwọn ọmọ, títí dé ìran kẹta àti ìran kẹrin àwọn tí ó korira mi;   Tí èmi sì nfi ãnú hàn sí   ẹgbẹgbẹrún àwọn tí nwọnfẹràn mi, tí nwọn sì npa awọn òfin mi mọ.   Ìwọ kò gbọdọ pe orúkọ   Olúwa Ọlọrun rẹ lásán; nítorítí Olúwa kí yíò ka àwọn tí ó pe orúkọ rẹ lásán sí aláìlẹṣẹ.   Rántí ọjọ ìsinmi, láti yà á sí   mímọ.   Ọjọ mẹfà ni ìwọ yíò fi ṣe iṣẹ,   tí ìwọ yíò sì ṣe iṣẹ rẹ gbogbo;   Ṣùgbọn ọjọ kéje, ti íṣe ọjọ   ìsinmi Olúwa Ọlọrun rẹ, ìwọ kò gbọdọ ṣe iṣẹkíṣẹ, ìwọ, tàbí ọmọ rẹ okùnrin, tàbí ọmọ rẹ obìnrin, tàbí ọmọ-ọdọ rẹ ọkùnrin, tàbí ọmọ-ọdọ rẹ obìnrin, tàbí màlũ rẹ, tàbí àlejò rẹ ti mbẹ nínú ibodè rẹ;   Nítorí ní ọjọ mẹfà ni Olúwa   dá ọrun òun ayé, àti òkun, àti gbogbo ohun tí mbẹ nínú rẹ; nítorí-èyi ni Olúwa ṣe bùsí ọjọ ìsinmi, tí ó sì yã sí mímọ.   Bọwọ fún bàbá òun ìyá rẹ,   kí ọjọ rẹ lè pẹ lórí ilẹ tí Olúwa Ọlọrun rẹ fi fún ọ.   Ìwọ kò gbọdọ pànìyàn.   Ìwọ kò gbọdọ ṣe panṣágà.   Ìwọ kò gbọdọ jalè.   Ìwọ kò gbọdọ jẹ ẹrí èké sí   ẹnìkéjì rẹ.   Ìwọ kò gbọdọ ṣe ojúkòkòrò   sí ilé ẹnìkéjì rẹ, ìwọ kò gbọdọ ṣe ojúkòkòrò sí aya ẹnìkéjì rẹ, tàbí sí ọmọ-ọdọ rẹ ọkùnrin, tàbí sí ọmọ-ọdọ rẹ obìnrin, tàbí sí akọ-màlũ rẹ, tàbí sí kẹtẹkẹtẹ rẹ, tàbí sí ohunkóhun tĩ ṣe ti ẹnìkẹjì rẹ.   Ó sì ṣe lẹhìn tí Ábínádì ti   parí sísọ àwọn ọrọ wọnyí, ó wí fún nwọn pé: Njẹ ẹyin ti kọ àwọn ènìyàn wọnyí pé kí nwọn ṣe ohun wọnyí láti lè pa àwọn òfin wọnyí mọ?   Mo wí fún nyín, Rárá;   nítorítí tí ẹyin bá ti ṣe eleyĩ, Olúwa kì bá ti mú kí èmi jáde wá ati lati sọ asọtẹlẹ búburú nípa àwọn ènìyàn yí.   Àti nísisìyí ẹyin ti wípé   ìgbàlà wá nípa òfin Mósè. Mo wí fún nyín pé ó tọ fún nyín pé kí ẹyin kí ó pa òfin Mósè mọ síbẹsíbẹ; ṣùgbọn mo wí fún nyín, pé àkokò nã yíò dé tí kò ní tọ mọ láti pa òfin Mósè mọ.   Àti pãpã, mo wí fún nyín,   pé ìgbàlà kò wá nípa òfin nìkan; àti pé tí kò bá ṣe nítorí ètùtù nã, èyítí Ọlọrun fúnrarẹ yíò ṣe fún ẹṣẹ àti àìṣedẽdé àwọn ènìyàn rẹ, pé nwọn níláti parun dandan, láìṣírò òfin Mósè.   Àti nísisìyí mo wí fún nyín   pé ó tọ pé kí a fi òfin kan fún àwọn ọmọ Ísráẹlì, bẹni, àní òfin tí ó le jọjọ; nítorítí nwọn jẹ ènìyàn ọlọrùn líle, tí nwọn yára ṣe àìṣedẽdé, tí nwọn sì lọra láti rántí Olúwa Ọlọrun nwọn;   Nítorínã òfin kan nbẹ tí a fi   fún nwọn, bẹni, òfin nípa ṣíṣe iṣẹ àti ìlànà, òfin tí nwọn níláti pamọ fínni-fínni láti ọjọ kan dé ọjọ òmíràn, kí nwọn lè wà ní ìrántí Ọlọrun àti iṣẹ-ìsìn nwọn sĩ.   Ṣùgbọn kíyèsĩ, mo wí fún   nyín, àwọn nkan wọnyí jẹ ẹyà àwọn ohun tí mbọ wá.   Àti nísisìyí, njẹ nwọn ní òye   òfin nã bí? Mo wí fún nyín, Rárá, gbogbo nwọn kọ ní ó ní òye òfin nã; èyí rí bẹ nítorí líle àyà nwọn; nítorítí nwọn kò ní òye wípé kò sí ẹnìkan tí a lè gbalà bíkòṣe nípasẹ ìràpadà Ọlọrun.   Nítorí kíyèsĩ, njẹ Mósè kò   sọtẹlẹ sí nwọn nípa bíbọ Messia,àti pé Ọlọrun yíò ra àwọn ènìyàn rẹ padà bí? Bẹni, àní gbogbo àwọn wòlĩ tí nwọn ti sọtẹlẹ láti ìpilẹṣẹ ayénjẹ nwọn kò ha ti sọrọ lọ, sọrọ bọ nípa àwọn ohun wọnyí bí?   Njẹ nwọn kò t i wípé   Ọlọrun fúnrarẹ yíò sọkalẹ lãrín ọmọ-ènìyàn, yíò sì gbé àwòrán ènìyàn wọ, yíò sì lọ lórí ilẹ ayé nínú ọpọlọpọ agbára?   Bẹni, njẹ nwọn kò sì ti wí   pẹlú pé yíò mú àjĩnde òkú wá ṣẹ, àti pé kí òun tìkararẹ lè jẹ ẹni-ìnilára àti ẹni ìfiyàjẹ?  14   Isaiah sọrọ bĩ MessiaA sọ síwájú nípa ìrẹnisílẹ àti ìjìyà Messia nãÓ fi ẹmí rẹ rúbọ fún ẹṣẹ ó sì nṣe onílàjà fún àwọn olùrékọjaFi Isaiah 53 wee. Ní ìwọn ọdún 148 kí a tó bí Olúwa wa. Bẹni, njẹ Isaiah kò ha wípé: Tani ó ti gba ìhìn wa gbọ, àti pé tani ẹnití a fi apá Olúwa hàn sí?   Nítorítí yíò dàgbà níwájú rẹ   gẹgẹbí ọjẹlẹ ewéko, àti gẹgẹbí gbòngbò láti inú ilẹ gbígbẹ; ìrísí rẹ kò dára, bẹni kò ní ẹwà; nígbàtí àwa yíò bá sì ríi, kò sí ẹwà tí àwa kò bá fi fẹ ẹ.   A kẹgàn rẹ, a sì kọ sílẹ lọdọ   àwọn ènìyàn; ẹni ọpọ ìrora-ọkàn, tí ó sì mọ ìbànújẹ; àwa sì fi ojú wa pamọ kúrò lára rẹ; a kẹgàn rẹ, àwa kò sì kà á sí.   Lọótọ, ó ti faradà ìbànújẹ   wa, ó sì ti gbé ìrora-ọkàn wa lọ; síbẹ àwa kà á sí ẹnití a nà, ẹnití Ọlọrun fìyàjẹ, tí a sì pọn lójú.   Ṣùgbọn a ṣáa lọgbẹ nítorí   ìrékọjá wa, a pã lára nítorí àìṣedẽdé wa; ìbáwí àlãfíà wa wà lára rẹ, àti nípa ínà a rẹ ni a fi mú wa lára dá.   Gbogbo wa, bí àgùtàn, ni a ti   ṣáko lọ; olúkúlùkù wa sì tẹlé ọnà ara rẹ; Olúwa sì ti mú àìṣedẽdé wa gbogbo pàdé lára rẹ.   A jẹ ẹ ní ìyà, a sì pọn ọn lójú,   síbẹ kò ya ẹnu rẹ; a múu wá bí ọdọ-àgùtàn fún pípa, àti bí àgùtàn tí ó yadi níwájú àwọn olùrẹrùn rẹ, bẹni, kò ya ẹnu rẹ.   A múu jáde kúrò nínú tũbú,   àti kúrò nínú ìdájọ; tani yíò sì sọ nípa ìran rẹ? Nítorítí a ti kée kúrò ní ilẹ alãyè; nítorí ìrékọjá àwọn ènìyàn mi ní a ṣe lũ.   Ó sì ṣe ibojì rẹ pẹlú àwọn   ènìyàn búburú, pẹlú àwọn ọlọrọ rẹ ní ìgbà ikú rẹ; nítorípé ko hu ìwà ibi, bẹni kò sí ẹtàn ní ẹnu rẹ.   Síbẹ ó wu Olúwa láti pã   lára; ó ti fi sínú ìbànújẹ; nígbàtí ìwọ o fi ẹmí rẹ ṣe ìrúbọ fún ẹṣẹ, òun yíò rí irú-ọmọ rẹ, yíò mú ọjọ rẹ gùn, ìfẹ Olúwa yíò lọ dẽdé ní ọwọ rẹ.   Òun yíò rí lãlã ẹmí rẹ, yíò sì   tẹẹ lọrun; nípa ìmọ rẹ ìránṣẹ mi olódodo yíò dá ọpọlọpọ láre; nítorítí òun yíò ru àìṣedẽdé nwọn.   Nítorínã ni èmi yíò fún un   ní ìpín pẹlú àwọn ẹni-nlá, òun yíò sì bá àwọn alágbára pín ìkógun; nítorítí òun ti tú ẹmí rẹ jáde títí dé ikú, a sì kà á mọ àwọn olùrékọjá; òun sì ru ẹṣẹ ọpọlọpọ, ó sì ṣe alágbàwí fún àwọn olùrékọjá.  15   Bí Krístì ṣe jẹ Bàbá àti ỌmọÒun yíò ṣe alágbàwí, yíò sì gbaìrékọjá àwọn ènìyàn rẹÀwọn àti gbogbo àwọn wòlĩ mímọ jẹ irú-ọmọ rẹÓ mú Àjĩnde ṣẹÀwọn ọmọdé ní ìyè àìnípẹkun. Ní ìwọn ọdún 148 kí a tó bí Olúwa wa. Àti nísisìyí, Ábínádì wí fún nwọn pé: Èmi fẹ kí ó yé nyín pé Ọlọrun fúnrarẹ yíò sọkalẹ wá sí ãrin àwọn ọmọ ènìyàn, yíò sì ra àwọn ènìyàn rẹ padà.   Àti nítorípé ó wà nínú ẹranara,   a o pè é ní Ọmọ Ọlọrun, bí ó sì ti jọwọ ẹran ara sí abẹ ìfẹ Bàbá, tí òun sì jẹ Bàbá àti Ọmọ   Bàbá, nítorípé a lóyún rẹ nípa   agbára Ọlọrun; àti Ọmọ, nípasẹ ti ẹran-ara; báyĩ ni ó sì di Bàbá àti Ọmọ   Nwọn sì jẹ Ọlọrun kanṣoṣo,   bẹni, àní Bàbá Ayérayé ti ọrun òhun ayé.   Báyĩ sì ni ẹran-ara di èyí tí a   jọwọ rẹ sí abẹ Ẹmí, tàbí Ọmọ sí abẹ Bàbá, tí nwọn jẹ Ọlọrun kanṣoṣo, faradà ìdánwò, kò sì yọda ara rẹ fún ìdánwò nã, ṣùgbọn ó fi ara rẹ sílẹ pé kí a fi ṣe ẹlẹyà, kí a nã, kí a sọọ síta, kí àwọn ènìyàn rẹ sì kọ.   Àti lẹhìn gbogbo èyí, lẹhìn   tí ó ti ṣe ọpọlọpọ iṣẹ ìyanu nlá-nlà lãrín àwọn ọmọ ènìyàn, a o sì sìn jáde, bẹni, àní gẹgẹbí Isaiah ṣe sọ, bí àgùtàn tí ó yadi níwájú olùrẹrùn rẹ, bẹni kò ya ẹnu rẹ.   Bẹni, báyĩ nã ni a o sìn ín lọ,   tí a ó kàn án mọ àgbélèbú, tí a ó sì pã, tí ẹran-ara yíò di jíjọwọ àní títí dé ikú, ìfẹ Ọmọ yíò sì di gbígbémì nínú ìfẹ Bàbá.   Báyĩ sì ni Ọlọrun já ìdè   ikú, nítorítí ó ti gba ìṣẹgun lórí ikú; tí ó sì fún Ọmọ ní agbára láti ṣe alágbàwí fún àwọn ọmọ ènìyàn   Tí ó sì gòkè re ọrun, tí ó sì   ní ọpọ ãnú; ó sì kún fún ìyọnú sí àwọn ọmọ ènìyàn; ó sì dúró lãrín nwọn àti àìṣègbè; tí ó sì ti já ìdè ikú, ó ti gbé àìṣedẽdé nwọn àti ìwàìrékọjá nwọn rù, ó sì ti rà nwọn padà, tí ó sì ti tẹ àwọn ìbẽrè àìsègbè lọrùn.   Àti nísisìyí mo wí fún nyín,   tani yíò sọ nípa ìran rẹ? Kíyèsĩ mo wí fún nyín, pé nígbàtí a ti fi ẹmí rẹ ṣe ìrúbọ fún ẹṣẹ òun yíò rí irú-ọmọ rẹ. Àti nísisìyí kíni ẹyin wí? Tani yíò sì jẹ irú-ọmọ rẹ?   Kíyèsĩ mo wí fún un yín,   wípé ẹnìkẹni tí ó bá ti gbọ ọrọ àwọn wòlĩ, bẹni, gbogbo àwọn wòlĩ mímọ tí nwọn ti sọtẹlẹ nípa bíbọ OlúwaMo wí fún nyín wípé gbogbo àwọn tí nwọn ṣe ìgbọràn sí ọrọ nwọn, tí nwọn sì gbàgbọ pé Olúwa yíò ra àwọn ènìyàn rẹ padà, tí nwọn sì ti nretí ọjọ nã fún ìdáríjì ẹṣẹ nwọn, mo wí fún nyín, pé àwọn wọnyí ni irú-ọmọ rẹ, tàbí àwọn ni ajogún ìjọba Ọlọrun.   Nítorípé àwọn wọnyí ni   àwọn tí ó ti ru ẹṣẹ nwọn; àwọn wọnyí ni àwọn tí ó kú fún, kí ó lè rà nwọn padà kúrò nínú ìwàìrékọjá nwọn. Àti nísisìyí, nwọn kò ha íṣe irú-ọmọ rẹ bí?   Bẹni, njẹ àwọn wòlĩ kò ha kĩ   ṣe irú-ọmọ rẹ bí, gbogbo nwọn tí nwọn ti la ẹnu nwọn láti sọtẹlẹ, tí kò ṣubú sínú ìwàìrékọjá, àní gbogbo àwọn wòlĩ mímọ láti ìgbà tí ayé ti bẹrẹ? Mo wí fún nyín pé, irú-ọmọ rẹ ni nwọn íṣe.   Àwọn wọnyí sì ni àwọn tí   ó ti kéde àlãfíà, tí ó ti mú ìhìnrere ohun rere wá, tí ó ti kédeìgbàlà; tí ó sì wí fún Síónì pé: Ọlọrun rẹ njọba!   A!, báwo ni ẹsẹ nwọn ti   dára tó lórí àwọn òkè nã!   Àti pẹlú, báwo ni ẹsẹ àwọn   tí nwọn ṣì nkéde àlãfíà ti dára tó lórí àwọn òkè nã!   Àti pẹlú, báwo ni ẹsẹ àwọn   tí nwọn yíò kéde àlãfíà ní ọjọ tí mbọ ti dára tó lórí àwọn òkè, bẹni, láti ìgbà yí lọ àti títí láé!   Sì kíyèsĩ, mo wí fún nyín, èyí   kĩ ṣe gbogbo rẹ. Nítorí A!, báwo ni ẹsẹ ẹni tí ó mú ìhìn-rere wá ti dára tó lórí àwọn òkè, ẹnití ó jẹ olùdásílẹ àlãfíà, bẹni, àní Olúwa, tí ó ti ra àwọn ènìyàn rẹ padà; bẹni, ẹnití ó fún àwọn ènìyàn rẹ ní ìgbàlà;   Nítorípé tí kò bá ṣe ti ìràpadà   èyítí ó ti ṣe fún àwọn ènìyàn rẹ, èyítí a ti pèsè láti ìpilẹṣẹ ayé, èmi wí fún un yín, tí kò bá ṣe ti èyí, gbogbo ènìyàn kì bá ti parun.   Ṣùgbọn kíyèsĩ, ìdè ikú yíò   ja, Ọmọ sì jọba, ó sì ní agbára lórí òkú; nítorínã, ó mú àjĩnde òkú ṣẹ.   Àjĩnde kan sì mbọ wá, àní   àjĩnde èkíní; bẹni, àní àjĩnde àwọn tí nwọn ti wà, tí nwọn wà, tí nwọn yíò sì wà, àní títí dé àjĩnde Krístìnítorípé bẹni a ó pẽ.   Àti nísisìyí, àjĩnde gbogbo   àwọn wòlĩ, àti gbogbo àwọn tí ó gba ọrọ nwọn gbọ, tàbí gbogbo àwọn tí ó pa awọn òfin Ọlọrun mọ, yíò jáde wá ní ìgbà àjĩnde èkíní; nítorínã, àwọn ni àjĩnde èkíní.   A gbé nwọn dìde kí nwọn   lè bá Ọlọrun gbé, ẹnití ó rà nwọn padà; nípa báyĩ nwọn ní ìyè àìnípẹkun nípasẹ Krístì, ẹnití ó ti já ìdè ikú.   Àwọn yĩ sì ni àwọn tí ó ní   ìpín nínú àjĩnde èkíní; àwọn yĩ sì ni àwọn tí ó ti kú kí Krístì tó dé, nínú ipò àìmọ nwọn, tí a kò kéde ìgbàlà sí nwọn. Báyĩ sì ni Olúwa mú ìmúpadà sípò àwọn wọnyí ṣẹ; nwọn sì ní ìpín nínú àjĩnde èkíní, tàbí ìyè àìnípẹkun, nítorípé Olúwa ti rà nwọn padà.   Àwọn ọmọdé pẹlú sì ní ìyè   àìnípẹkun.   Ṣùgbọn kíyèsĩ, ẹ bẹrù ẹ sì   wárìrì níwájú Ọlọrun, nítorítí ó yẹ kí ẹ wárìrì; nítorípé Olúwa kò lè ra ẹnití ó ṣọtẹ sí padà, tí nwọn sì kú nínú ẹṣẹ nwọn; bẹni, àní gbogbo àwọn tí nwọn ti parun nínú ẹṣẹ ẹ nwọn láti ìbẹrẹ ayé, tí nwọn ti mọmọ ṣọtẹ sí Ọlọrun, tí nwọn ti mọ awọn òfin Ọlọrun, tí nwọn kò ní pa nwọn mọ; àwọn yí ni nwọn kò ní ìpín nínú àjĩnde èkíní.   Nítorínã, kò ha yẹ kí ẹyin   kí ó wárìrì bí? Nítorípé ìgbàlà kò sí fún irú àwọn yĩ; nítorípé Olúwa kò ra irú àwọn yĩ padà; bẹni, Olúwa kò sì lè ra irú àwọn èyí padà; nítorípé Òun kò lè tako ara rẹ; nítorípé kò lè tako àìṣègbè nígbàtí ó bá tọ ní ṣíṣe.   Àti nísisìyí, mo wí fún   nyín, pé ìgbà nã yíò dé, tí ìgbàlà olúwa yíò di mímọ fún gbogbo orílẹ-èdè, ìbátan, èdè, àti ènìyàn.   Bẹni, Olúwa, àwọn àlóre rẹ   yíò gbé ohun nwọn sókè; nwọn ó jùmọ fi ohùn kọrin; nítorítí nwọn yíò ríi ní ojúkojú, nígbàtí Olúwa yíò mú Síónì padà bọ wá.   Bú sí ayọ, ẹ jùmọ kọrin, ẹyin   ibi ahoro Jerúsálẹmù; nítorítíOlúwa ti tu àwọn ènìyàn rẹ nínú, ó ti ra Jerúsálẹmù padà.   Olúwa ti fi apá rẹ mímọ hàn   ní ojú gbogbo àwọn orílẹ-èdè; gbogbo ikangun ayé ni yíò sì rí ìgbàlà Ọlọrun wa.  16   Ọlọrun nṣe ìràpadà fún ènìyàn kúrò nínú ipò ìpàdánù àti ìṣubú nwọnÀwọn tí nwọn jẹ ti ara wà bí èyítí kò ní ìràpadàKrístì mú wá sí ìmúṣẹ àjĩnde sí ìyè àìnípẹkun tàbí sí ègbé àìnípẹkun. Ní ìwọn ọdún 148 kí a tó bí Olúwa wa. Àti nísisìyí, ó sì ṣe lẹhìn tí Ábínádì ti sọ àwọn ọrọ yĩ ní ó na ọwọ rẹ jáde, ó sì wípé: Àkokò nã mbọwá tí ènìyàn gbogbo yíò rí ìgbàlà Olúwa; nígbàtí gbogbo orílẹ-èdè, ìbátan, èdè, àti àwọn ènìyàn yíò ríi ni ójúkojú, nwọn ó sì jẹwọ níwájú Ọlọrun pé ìdájọ rẹ jẹ èyítí ó tọ.   Nígbànã ni a ó ju àwọn ènìyàn   búburú jáde, nwọn yíò sì pohùn réré, wọn yíò sì sọkún, nwọn yíò sì payín kéké; èyí yĩ nítorípé nwọn kò ní fetísílẹ sí ohùn Olúwa; nítorínã Olúwa kò ní rà nwọn padà.   Nítorítí wọn jẹ ti ara, nwọn   sì jẹ ti èṣù, èṣù sì lágbára lórí nwọn; bẹni, àní ejò ìgbà àtijọ nì, èyítí ó tan àwọn obí wa àkọkọ jẹ; èyítí ó sì jẹ ìdí ìṣubú nwọn; èyítí ó mú kí gbogbo ènìyàn jẹ ti ara, ti ayé, ti èṣù, tí nwọn sì mọ búburú yàtọ sí rere, tí nwọn sì fi ara nwọn sílẹ fún èṣù.   Báyĩ sì ni ènìyàn gbogbo   ṣègbé: sì kíyèsĩ, nwọn kò bá sì ti ṣègbé títí láéláé, bíkòṣepé Ọlọrun ra àwọn ènìyàn rẹ padà kúrò nínú ipò ìparun àti ìṣubú nwọn.   Ṣùgbọn ẹ rántí pé ẹnití ó bá   tẹsíwájú nínú ipò ti ara rẹ, tí ó sì lọ ní ipa ẹṣẹ àti ìṣọtẹ sí Ọlọrun, wà nínú ipò ìṣubú, èṣù sì ní gbogbo agbára lórí rẹ. Nítorínã ó wà bí ẹnití a kò ṣe ìràpadà, nítorítí òun jẹ ọtá sí Ọlọrun; bẹ èṣù sì ni ọtá Ọlọrun.   Àti nísisìyí, tí kò bá jẹ pé   Krístì wá sínú ayé, tí ó nsọrọ nípa àwọn ohun èyítí mbọ bí èyítí ó ti dé, kì bá ti sí ìràpadà.   Àti pé tí Krístì kò bá ti jínde   kúrò nínú òkú, tàbí kí ó ti já ìdè ikú, kí ìsà-òkú má lè ní ìṣẹgun, àti kí ikú má lè ní oró, kì bá ti sí àjĩnde.   Ṣùgbọn àjĩnde wà, nítorínã,   ìsà-òkú kò ní ìṣẹgun, oró ikú sì jẹ gbígbémì nínú Krístì.   Òun ni ìmọlẹ àti ìyè ayé;   bẹni, ìmọlẹ tí ó wà láìnípẹkun, tí a kò lè sọ di òkùnkùn; bẹni, àti pẹlú iyé tí ó wà láìnípẹkun, tí kò sì ní sí ikú mọ.   Àti pãpã, ara kíkú yí, yíò   gbé àìkú wọ, bẹni ìdíbàjẹ yĩ yíò gbé àìdíbàjẹ wọ, a ó sì mú u dúró níwájú itẹ Ọlọrun kí a lè ṣe ìdájọ rẹ gẹgẹbí iṣẹ nwọn yálà rere ni nwọn tàbí búburú ni nwọn í ṣe   Tí nwọn bá jẹ rere, sí àjĩnde   ayé àti ayọ tí kò lópin; tí nwọn bá sì jẹ búburú, sí àjĩnde sí ègbé áìnípẹkun, tí a ti jọwọ nwọn fún èṣù, tí òun sì jọba lé nwọn lórí, èyítí iṣe ègbé   Nítorítí nwọn ti lọ sí ipa   ìfẹ-ara nwọn; tí nwọn kò sì ké pé Olúwa nígbàtí a na ọwọ ãnú sí nwọn; nítorítí a na ọwọ ãnú sínwọn, nwọn kò sì gbà á; a kìlọ fún nwọn nítorí ẹṣẹ nwọn, ṣùgbọn nwọn kò kọ nwọn sílẹ; a s ì pã láṣẹ pé kí ní wọn ronúpìwàdà, ṣùgbọn nwọn kò ronúpìwàdà.   Àti nísisìyí, njẹ kò ha yẹ kí   ẹyin wárìrì kí ẹ sì ronúpìwàdà kúrò nínú ẹṣẹ nyín, kí ẹyin kí ó sì rántí pé nínú Krístì àti nípasẹ rẹ nìkan ni ẹyin lè gbàlà bí?   Nítorínã, tí ẹyin bá nkọni   ní òfin Mósè, kí ẹyin kí ó sì máa kọni wípé ẹyà àwọn ohun tí mbọ wá ni íṣe   Kí ẹ ṣe ìkọni pé ìràpadà wá   nípasẹ Krístì Olúwa, ẹnití iṣe Bàbá Ayérayé. Àmín.  17   Álmà gba ọrọ Ábínádì gbọ, ó sì kọ nwọn sílẹÁbínádì kú ikú ináÓ sọtẹlẹ àrùn àti ikú iná lórí àwọn tí ó pa á. Ní ìwọn ọdún 148 kí a tó bí Olúwa wa. Àti nísisìyí ó sì ṣe, nígbàtí Ábínádì ti parí àwọn ọrọ wọnyí, tí ọba pã láṣẹ kí àwọn àlùfã mú u kí nwọn sì pa á.   Ṣùgbọn ẹnìkan wà lãrín   nwọn tí orúkọ rẹ njẹ Álmà, òun nã sì jẹ àtẹlé ìdílé Nífáì. Ó sì jẹ ọdọmọkùnrin, ó sì gba ọrọ tí Ábínádì ti sọ gbọ, nítorítí ó mọ nípa àìṣedẽdé èyítí Ábínádì ti jẹrĩ sí nwọn; nítorínã ó bẹrẹsí bẹbẹ pẹlú ọba pé kí ó máṣe bínú sí Ábínádì, ṣùgbọn kí ó gbà á lãyè kí ó jáde lọ ní àlãfíà.   Ṣùgbọn ọba bínú sí i, ó sì   ní kí nwọn ju Álmà sóde kúrò lãrín nwọn, ó sì rán àwọn ìránṣẹ rẹ tọ ọ lọ, kí nwọn lè pa á.   Ṣùgbọn ó sá kúrò níwájú   nwọn, ó sì sá pamọ kí nwọn má bã rí i. Nígbàtí ó sì ti sá pamọ fún ọpọlọpọ ọjọ, ó sì kọ gbogbo ọrọ tí Ábínádì ti sọ.   Ó sì ṣe, tí ọba pàṣẹ kí àwọn   ẹṣọ rẹ ka Ábínádì mọ, kí nwọn sì múu; nwọn sì dĩ, nwọn sì gbée jù sínú túbú.   Lẹhìn ọjọ mẹta, lẹhìn tí ó ti   bá àwọn àlùfã a rẹ dámọràn, ó pàṣẹ kí nwọn tún mú u wá síwájú òun.   Ó sì wí fún un pé: Ábínádì,   àwa ti fi ẹsùn kàn ọ, ikú sì tọ sí ọ.   Nítorítí ìwọ ti sọ wípé kí   Ọlọrun fúnra rẹ sọkalẹ wá sí ãrín àwọn ọmọ ènìyàn; àti nísisìyí, fún ìdí èyí a ó pa ọ, àfi tí ìwọ bá sẹ gbogbo ọrọ búburú tí ìwọ ti sọ nípa mi àti àwọn ènìyàn mi.   Nísisìyí, Ábínádì wí fún un   pé: Mo wí fún ọ, èmi kò lè sẹ ọrọ tí èmi ti wí fún ọ nípa àwọn ènìyàn yí, nítorípé òtítọ ni nwọn; kí ìwọ kí ó sì lè ní ìdánilójú nípa nwọn ni èmi ṣe gbà kí èmi kí ó bọ sí ọwọ ọ rẹ.   Bẹni, èmi yíò jìyà àní títí   dé ikú, èmi kò sì ní sẹ àwọn ọrọ mi, nwọn yíò sì dúró gẹgẹbí ẹrí sí ọ. Tí ìwọ bá si pa mí, ìwọ yíò ta ẹjẹ aláìṣẹ sílẹ, èyí yíò sì tún dúró gẹgẹbí ẹrí sí ọ ní ọjọ ìkẹhìn.   Àti nísisìyí, ọba Nóà sì ṣetán   láti tú u sílẹ, nítorítí ó bẹrù ọrọ rẹ; nítorítí ó bẹrù pé ìdájọ Ọlọrun yíò de sórí òun.   Ṣùgbọn àwọn àlùfã gbé   ohùn nwọn sókè ta kò ó, nwọn bẹrẹ síi fi ẹsùn kàn án, wípé: Ó ti kẹgàn ọba. Nítorínã, a rú ọbasókè ní ìbínú síi, òun sì jọwọ ọ rẹ sílẹ fún pípa.   Ó sì ṣe tí nwọn múu, nwọn   sì dè é, nwọn sì jẹ ẹran ara rẹ níyà, pẹlú ẹrú igi, àní títí dé ojú ikú.   Àti nísisìyí, nígbàtí ọwọ iná   nã bẹrẹ sí jó o, ó kígbe sí nwọn lóhùn rara, wípé:   Ẹ kíyèsĩ, gẹgẹbí ẹyin ti ṣe sí   mi, bẹni yíò rí tí àwọn irú-ọmọ nyín yíò ṣe tí ọpọ ènìyàn yíò jẹ ìrora oró ikú nípa iná bí èmi ti njẹ ìrora; èyí sì rí bẹ nítorítí nwọn gbàgbọ nínú ìgbàlà Olúwa Ọlọrun nwọn.   Yíò sì ṣe, tí a ó fi onírurú   àrùn bẹ yín wò nítorí àìṣedẽdé nyín.   Bẹni, a ó kọlũ yín ní gbogbo   ọnà, a ó sì fọn nyín ká kiri síwá àti sẹhìn, àní gẹgẹbí ọwọ ẹran ti ẹranko búburú inú ìgbẹ nfọn-ká.   Àti ní ọjọ nì, a ó dọdẹ nyín   àwọn ọtá yíò sì mú nyín, nígbànã àní ẹyin yíò jìyà, bí èmi ti jìyà pẹlú, ìrora oró ikú nípa iná.   Báyĩ, ni Ọlọrun san ẹsan   fún àwọn tí ó pa àwọn ènìyàn rẹ run. A! Ọlọrun, gba ẹmí mi.   Àti nísisìyí, nígbàtí Ábínádì   sọ ọrọ wọnyí tán, ó ṣubú lulẹ, nítorítí ó ti kú ikú iná; bẹni, nítorítí a ti pa á nítorípé kò ní sẹ àṣẹ Ọlọrun, tí ó sì ti fi èdìdì di òtítọ ọrọ rẹ pẹlú ikú rẹ.  18   Álmà nwãsù ní ìkọkọÓ ṣe ìlànà májẹmú ìrìbọmi, ó sì nṣe rìbọmi nínú àwọn omi MọmọnìÓ ṣe ìkójọ ìjọ Krístì, ó sì yan àwọn àlùfãNwọn npèsè fún ara nwọn, nwọn sì nkọ àwọn ènìyàn ní ẹkọÁlmà àti àwọn ènìyàn rẹ sá kúrò níwájú Ọba Nóà, lọ sínú aginjù. Ní ìwọn ọdún 147 sí 145 kí a tó bí Olúwa wa. Àti nísisìyí, ó sì ṣe tí Álmà, ẹnití ó ti sá kúrò lọdọ àwọn ọmọ-ọdọ ọba Nóà, ronúpìwàdà àwọn ẹṣẹ àti àìṣedẽdé rẹ, ó sì nlọ ní ìkọkọ lãrín àwọn ènìyàn, ó sì bẹrẹsí nkọ nwọn ní ẹkọ ọrọ Ábínádì   Bẹni, nípa èyítí nbọ wá, àti   pẹlú nípa àjĩnde òkú, àti ìràpadà àwọn ènìyàn, èyítí a ó múṣẹ nípa agbára àti ìjìyà, àti ikú Krístì, àti àjĩnde òun ìgòkè re ọrun rẹ.   Àti gbogbo ẹnití ó gbọ ohùn   rẹ ni ó kọ ní ẹkọ. Ó sì kọ nwọn ní ìkọkọ, pé kí ó má di mímọ sí ọba. Ọpọlọpọ ni ó sì gba ọrọ ọ rẹ gbọ.   Ó sì ṣe, pé gbogbo ẹnití ó gbã   gbọ ni ó lọ sí ibì kan tí a pè ní Mọmọnì, èyítí ó ti gba orúkọ rẹ láti ọwọ ọba, tí ó wà ní ikangun ilẹ nã, tí àwọn ẹranko búburú sì ngbé ibẹ ní gbogbo ìgbà.   Ní báyĩ, orísun omi tí ó mọ   kan wà ní Mọmọnì, Álmà sì kọjá lọ sibẹ, igbó ṣũrú kan sì wà ní ẹgbẹ omi nã, níbití ó fi ara rẹ pamọ sí ní ọsán kúrò lọwọ ìwákiri ọba.   Ó sì ṣe, tí gbogbo ẹnití ó gbà á   gbọ ni ó lọ sí ibẹ láti gbọ ọrọ rẹ.   Ó sì ṣe lẹhìn ọjọ pípẹ, àwọn   ọpọ ènìyàn kó ara nwọn jọ sí ibi tí à npè ní Mọmọnì, láti gbọ ọrọ Álmà. Bẹni, gbogbo nwọn kójọ, àwọn tí nwọn gba ọrọ rẹ gbọ, láti gbọ ọ. Ó sì kọ nwọnní ẹkọ, ó sì wãsù sí nwọn fún ìrònúpìwàdà àti ìràpadà, àti ìgbàgbọ nínú Olúwa.   Ó sì ṣe, tí ó wí fún nwọn   pé: Kíyèsĩ, àwọn wọnyí ni omi Mọmọnì nítorípé báyĩ ni à npè nwọn ati nísisìyí, bí ẹyin ti ṣe ní ìfẹ láti wá sínú agbo Ọlọrun, kí a sì pè nyín ní ènìyàn rẹ, tí ẹ sì ṣetán láti fi ara dà ìnira ara nyín, kí nwọn lè fúyẹ;   Bẹni, tí ẹyin sì ṣetán láti ṣọfọ   pẹlú àwọn tí nṣọfọ; bẹni, àti láti tu àwọn tí ó fẹ ìtùnú nínú, àti láti dúró gẹgẹbí àwọn ẹlẹrĩ Ọlọrun ní gbogbo ìgbà àti nínú ohun gbogbo àti níbi gbogbo tí ẹyin lè wà, àní títí dé ojú ikú, kí a lè rà yín padà nípasẹ Ọlọrun, kí a sì kà yín mọ ara àwọn tí ó ní àjĩnde èkíní, kí ẹyin kí ó lè ní ìyè àìnípẹkun   Nísisìyí mo wí fún nyín, tí   èyí bá jẹ ìfẹ ọkàn nyín, kíni ẹyin ní tí ó jẹ ìdènà sí kí a rì nyín bọmi ní orúkọ Olúwa, gẹgẹbí ẹrí níwájú rẹ wípé ẹyin ti bá a dá májẹmú, pé ẹyin yíò máa sìn in, ẹyin yíò sì pa àwọn òfin rẹ mọ, kí Òun kí ó lè da Ẹmí rẹ lé nyín lórí lọpọlọpọ?   Àti nísisìyí, nígbàtí àwọn   ènìyàn nã ti gbọ àwọn ọrọ wọnyí, nwọn pàtẹwọ fún ayọ, nwọn sì kígbe sókè: Èyí ni ìfẹ ọkàn wa.   Àti nísisìyí ó sì ṣe, tí Álmà   mú Hẹlámì, ẹnití ó jẹ ọkan nínú àwọn ẹni àkọkọ, ó sì lọ dúró nínú omi nã ó sì ké rara, ó wípé: Á!, Olúwa, da Ẹmí rẹ lé orí ọmọ-ọdọ rẹ, kí òun kí ó lè ṣe iṣẹ yĩ pẹlú ọkàn mímọ.   Nígbàtí ó sì ti sọ ọrọ wọnyí,   Ẹmí Olúwa sì bà lée, ó wipe: Hẹlámì, Mo rì ọ bọmi, nítorítí èmi ní àṣẹ láti ọdọ Ọlọrun Olódùmarè, fún ẹrí pé ìwọ ti wọ inú májẹmú láti sìn ín, títí dé ojú ikú ni ti ara; kí Ẹmí Olúwa sì dà lé ọ lórí; kí òun kí ó sì fún ọ ní ìyè àìnípẹkun, nípasẹ ìràpadà ti Krístì, èyítí ó ti pèsè láti ìpilẹṣẹ ayé.   Nígbatí Álmà sì ti sọ àwọn   ọrọ wọnyí, Álmà àti Hẹlámì tẹ ara nwọn rì sínú omi nã; nwọn sì dìde sókè, nwọn sì jáde kúrò nínú omi pẹlú àjọyọ, tí nwọn sì kún fún Ẹmí.   Àti pẹlú, Álmà mú ẹlòmíràn,   ó sì kọjá lọ sínú omi nã lẹkejì, ó sì rĩ bọmi gẹgẹbí ti ẹni àkọkọ, àfi pé kò ri ara rẹ bọmi mọ.   Gẹgẹbí àpẹrẹ yí ni ó ṣe   ìrìbọmi fun gbogbo ẹni tí ó kọjá lọ sí ibi ti Mọmọnì; nwọn sì pọ tó ọgọrún méjì àti mẹrin ènìyàn; bẹni, a sì rì nwọn bọmi nínú omi Mọmọnì, nwọn sì kún fún ọre ọfẹ Ọlọrun.   A sì pè nwọn ní ìjọ Ọlọrun   tàbí ìjọ Krístì, láti ìgbà nã lọ. Ó sì ṣe, tí ẹnìkẹni tí a bá ti ṣe ìrìbọmi fún nípasẹ agbára àti àṣẹ Ọlọrun ni a fi kún ìjọ rẹ.   Ó sì ṣe tí Álmà ẹnití ó ní   àṣẹ láti ọwọ Ọlọrun, yan àwọn àlùfã; àní àlùfã kan fún ãdọtà nwọn, ni ó yàn láti wãsù sí nwọn, àti fún kíkọ nwọn nípa àwọn ohun ìjọba Ọlọrun.   Ó sì pàṣẹ fún nwọn pé kí   nwọn máṣe kọ ohunkóhun yàtọ sí àwọn ohun èyítí òun ti kọ, tí a sì ti sọ lati ẹnu àwọn wòlĩ mímọ.   Bẹni, òun pẹlú pàṣẹ fún   nwọn pé kí nwọn máṣe wãsù ohun míràn tí ó yàtọ sí ìrònúpìwàdà àti ìgbàgbọ nínúOlúwa, ẹnití ó ti ra àwọn ènìyàn rẹ padà.   Ó sì pàṣẹ fún nwọn pé   kí asọ máṣe wà lãrín nwọn, ṣùgbọn kí nwọn wo iwaju pẹlú ojúkanna, nínú ìgbàgbọ kan, ìrìbọmi kan, pẹlú ọkàn kan sí ara nwọn, ní ìṣọkan àti ní ìfẹ ọkan sí òmíràn.   Báyĩ ni ó sì ṣe pàṣẹ fún nwọn   láti wãsù. Báyĩ ni nwọn sì di ọmọ Ọlọrun.   Ó sì pàṣẹ fún nwọn pé kí   nwọn rántí ọjọ ìsinmi, kí nwọn sì yà á sí mímọ, àti pẹlú lójojúmọ, kí nwọn máa fi ọpẹ fún Olúwa Olọrun nwọn.   Ó sì tún pàṣẹ fún nwọn pé   kí àwọn àlùfã tí òun ti yàn máa ṣiṣẹ pẹlú ọwọ nwọn fún ohun ìtọjú ara nwọn.   Ọjọ kan sì wà nínú ọsẹ tí a   yà sọtọ pé kí nwọn kó ara nwọn jọ láti kọ àwọn ènìyàn nã, àti láti sin Olúwa Ọlọrun nwọn, àti pẹlú, nígbà-kũgbà tí ó bá ṣeéṣe fún nwọn, kí nwọn péjọ pọ.   Àwọn à l ù f ã nã kò s ì   gbọdọ gbójúlé àwọn ènìyàn fún ìrànlọwọ nwọn; ṣùgbọn fún iṣẹ-ìsìn nwọn, nwọn o rí ọre-ọfẹ Ọlọrun gbà, kí nwọn lè di alágbára nínú Ẹmí, pẹlú ìmọ nwọn ní ìmọ nínú Ọlọrun, kí nwọn kí ó lè kọni pẹlú agbára àti àṣẹ láti ọwọ Ọlọrun.   Àti pẹlú, Álmà pàṣẹ pé kí   àwọn ènìyàn ìjọ nã fifún ni nínú ohun ìní nwọn, olúkúlùkù gẹgẹbí èyítí ó ní; bí ó bá ní ọrọ púpọ, kí ó fífúnni púpọ; ẹnití ó sì ní díẹ, díẹ ni kí ó fifúnni; kí a sì fifún ẹnití ó ṣe aláìní.   Báyĩ sì ní kí nwọn ṣe fifún   ni nínú ohun ìní nwọn, pẹlú ìfẹ àtinúwá pẹlú inúrere sí Ọlọrun, àti sí àwọn àlùfã tí nwọn ṣe aláìní, bẹ ni, àti sí gbogbo aláìní, ẹnití ó wà ni ìhòhò.   Èyí ni ó sì wí fún nwọn,   nítorítí Ọlọrun ti pã láṣẹ fún un; nwọn sì nrìn ní ìdúróṣinṣin níwájú Ọlọrun, nwọn sì nfifún olúkúlùkù ara nwọn, àwọn ohun ti ara àti ohun ti ẹmí, gẹgẹbí àìní àti àìtó nwọn.   Àti nísisìyí, ó sì ṣe tí a ṣe   gbogbo nkan wọnyí ní Mọmọnì, bẹni, ní ẹgbẹ odò Mọmọnì, nínú igbó èyítí ó wà ní itòsí odò Mọmọnì; bẹni, ibi Mọmọnì, odò Mọmọnì, igbó Mọmọnì, báwo ni nwọn ṣe lẹwà tó ní ojú àwọn t í nwọn ní ìmọ Olùràpadà nwọn; bẹni, báwo sì ni nwọn ṣe jẹ alábùkún-fún tó, nítorí nwọn yíò máa kọrin ìyìn rẹ títí láé.   Àwọn nkan wọnyí ni a sì ṣe   ní etí ìpínlẹ nã, kí nwọn má bã di mímọ sí ọba.   Ṣùgbọn kíyèsĩ, ó sì ṣe tí   ọba ṣe àwàrí ìṣípòpadà kan lãrín àwọn ènìyàn nã, ó rán àwọn ìránṣẹ rẹ pé kí nwọn lọ ṣọ nwọn. Nítorínã, ní ọjọ tí nwọn npéjọpọ pé kí nwọn gbọ ọrọ Olúwa, nwọn ṣe àwárí nwọn fún ọba.   Àti nísisìyí, ọba sọ wípé   Álmà nrú àwọn ènìyàn sókè sí ìṣọtẹ sí òun; nítorínã ó rán àwọn ọmọ ogun rẹ láti pa wọn run.   Ó sì ṣe tí Álmà àti àwọn   ènìyàn Olúwa gbọ nípa bíbọ àwọn ọmọ ogun ọba; nítorínã nwọn kó àgọ nwọn pẹlú ẹbí nwọn, nwọn kọjá lọ sínú aginjù.   Nwọn sì tó ọgọrún mẹrin   àti ãdọta ènìyàn.  19   Gídéónì nwá ọnà láti pa ọba NóàÀwọn ara Lámánì dótì ilẹ nãỌba Nóà kú ikú ináLímháì ṣe ìjọba sísan owó ìsìn. Ní ìwọn ọdún 145 sí 121 kí a tó bí Olúwa wa. Ó sì ṣe tí àwọn ọmọ ogun ọba padà, lẹhìn tí nwọn wá àwọn ènìyàn Olúwa lórí asán.   Àti nísisìyí, kíyèsĩ, àwọn   ọmọ ogun ọba kéré, nítorítí nwọn ti dínkù, ìyapa sì bẹrẹsí wà lãrín àwọn ènìyàn tí ó kù.   Àwọn ìpín tí ó kéré jù sì   bẹrẹsí mí ìmí ìkìlọ sí ọba, asọ púpọpúpọ sì bẹrẹsí wà lãrín nwọn.   Àti nísisìyí, ọkùnrin kan wà   lãrín nwọn tí orúkọ rẹ njẹ Gídéónì, ó sì jẹ alágbára ènìyàn, àti ọtá sí ọba, nítorínã, ó fa idà rẹ yọ, ó sì búra nínú ìbínú rẹ pé òun yíò pa ọba.   Ó sì ṣe tí ó bá ọba jà; nígbàtí   ọba sì ríi pé ó fẹrẹ borí òun, ó sálọ, ó sì sáré lọ sí orí ilé ìṣọ gíga èyítí ó wà ní itòsí tẹmpìlì.   Gídéónì sì sá tẹle e, nígbàtí ó   sì fẹrẹ dé ibi ilé ìṣọ gíga nã láti pa ọba, ọba sì wò yíká kiri sí apá ilẹ Ṣẹmúlónì, sì kíyèsĩ àwọn ọmọ ogun àwọn ará Lámánì wà ní etí ilẹ nã.   Àti nísisìyí, ọba kígbe sókè   nínú àròkàn ọkàn rẹ, wípé: Gídéónì, dá mi sí, nítorítí àwọn ará Lámánì ti kọ lù wá nwọn ó sì pa wá run; bẹni, nwọn ó pa àwọn ènìyàn mi run.   Àti nísisìyí, ọba kò ro ti   àwọn ènìyàn rẹ tó bí òun ṣe ro ti ẹmí ara tirẹ; bíótilẹríbẹ, Gídéónì dá ẹmí rẹ sí.   Ọba sí pàṣẹ fún àwọn ènìyàn   nã pé kí nwọn sá fún àwọn ará Lámánì, òun fúnra rẹ sì sá lọ níwájú nwọn, nwọn sì sá lọ sínú aginjù, pẹlú àwọn obìnrin nwọn àti àwọn ọmọ nwọn.   Ó sì ṣe tí àwọn ará Lámání   sá tẹlé nwọn, tí nwọn sì bá nwọn, nwọn sì bẹrẹsí pa nwọn.   Nísisìyí, ó sì ṣe tí ọba pàṣẹ   fún nwọn pé kí gbogbo àwọn ọkùnrin fi ìyàwó àti àwọn ọmọ nwọn sílẹ, kí nwọn sì sá fún àwọn ará Lámánì.   Nísisìyí, àwọn tí nwọn kò   fẹ láti fi nwọn sílẹ pọ púpọ, tí ó tẹ nwọn lọrùn láti dúró kí nwọn sì parun pẹlú nwọn. Àwọn yókù sì fi àwọn ìyàwó àti àwọn ọmọ nwọn sílẹ, nwọn sì sálọ.   Ó sì ṣe tí àwọn tí ó dúró pẹlú   ìyàwó àti àwọn ọmọ nwọn, mú kí àwọn ọmọbìnrin nwọn tí ó lẹwà jáde, kí nwọn sì ṣípẹ fún àwọn ará Lámánì pé kí nwọn máṣe pa nwọn.   Ó sì ṣe tí àwọn ará Lámánì   ṣãnú fún nwọn, nítorítí ẹwà àwọn obìnrin nwọn tù nwọn lójú.   Nítorínã, àwọn ará Lámánì   dá ẹmí nwọn sí, nwọn sì mú nwọn ní ìgbèkùn, nwọn sì gbé nwọn padà lọ sí ilẹ Nífáì, nwọn sì gbà fún nwọn kí nwọn ní ilẹ nã fún ìdí èyítí nwọn ó jọwọ ọba Nóà lé àwọn ará Lámánì lọwọ, tí nwọn yíò sì jọwọ ohun ìní nwọn, àní ìdásíméjì ohun gbogbo tí nwọn ní, ìdásíméjì wúrà nwọn, àti fàdákà nwọn, àti ohun gbogbo olówó iyebíyetí nwọn ní, báyĩ sì ni nwọn yíò san owó-òde fún ọba àwọn ará Lámánì ní ọdọdún.   Àti nísisìyí ọkan nínú àwọn   ọmọ ọba wà lãrín àwọn tí a mú ní ìgbèkùn, tí orúkọ rẹ njẹ Límháì.   Àti nísisìyí, Límháì ní ìfẹ   kí bàbá òun máṣe ṣègbé; bíótilẹríbẹ, Límháì kò ṣe àìmọ nípa gbogbo àìṣedẽdé bàbá rẹ, nítorítí òun fúnra rẹ jẹ ènìyán tí ó tọ.   Ó sì ṣe tí Gídéónì rán àwọn   ènìyàn lọ sínú aginjù ní ìkọkọ, láti lè wá ọba àti àwọn tí ó wà pẹlú rẹ lọ. Ó sì ṣe, tí nwọn bá àwọn ènìyàn nã ní inú aginjù, gbogbo nwọn àfi ọba àti àwọn àlùfã rẹ.   Nísisìyí, nwọn ti búra nínú   ọkàn nwọn pé nwọn yíò padà sí ilẹ Nífáì, àti pé bí a bá pa àwọn ìyàwó nwọn, àti àwọn ọmọ nwọn, àti àwọn tí ó dúró ti nwọn, pé àwọn yíò gbẹsan, kí nwọn sì parun pẹlú nwọn.   Ọba sì pàṣẹ pé kí nwọn máṣe   padà; nwọn sì bínú sí ọba, nwọn sì mú kí ó jìyà, àní títí dé ojú ikú nípasẹ iná.   Nwọn sì gbìyànjú láti mú   àwọn àlùfã pẹlú kí nwọn sì pa nwọn, nwọn sì sá lọ mọ nwọn lọwọ.   Ó sì ṣe, tí nwọn gbìyànjú   láti padà lọ sí ilẹ Nífáì, nwọn sì pàdé àwọn ará Gídéónì. Àwọn ará Gídéónì sì wí fún nwọn nípa gbogbo ohun tí ó ti ṣẹlẹ sí àwọn ìyàwó nwọn, àti àwọn ọmọ nwọn, àti pé àwọn ará Lámánì ti gbà fún nwọn kí nwọn ṣe ìní ilẹ nã nípa sísan owó-òde fún àwọn ará Lámánì èyí tí iṣe ìdajì ohun ìní nwọn.   Àwọn ènìyàn nã sì sọ fún   àwọn ará Gídéónì pé nwọn ti pa ọba, tí àwọn àlùfã rẹ sì ti sálọ jìnà sínú aginjù.   Ó sì ṣe, lẹhìn tí nwọn ti   parí ètò nã, tí nwọn padà lọ sí ilẹ Nífáì, tayọ-tayọ, nítorípé a kò pa àwọn ìyàwó àti ọmọ nwọn; nwọn sì sọ ohun tí nwọn ti ṣe fún ọba fún Gídéónì.   Ó sì ṣe tí ọba àwọn ará   Lámánì dá májẹmú pẹlú nwọn wípé àwọn ènìyàn òun kò gbọdọ pa nwọn.   Límháì pẹlú, ẹnití íṣe   ọmọ ọba, ẹnití a gbé ìjọba lé lọwọ nípasẹ àwọn ènìyàn rẹ, bá ọba àwọn ará Lámánì dá májẹmú wípé àwọn ènìyàn òun gbọdọ san owó-òde fún un; àní ìdásíméjì gbogbo ohun ìní nwọn.   Ó sì ṣe tí Límháì bẹrẹ sí   fi ìjọba nã lélẹ, àti láti fi àlãfíà lélẹ lãrín àwọn ènìyàn rẹ.   Ọba àwọn ará Lámánì sì fi   ìṣọ yí ilẹ nã kãkiri, kí òun kí ó lè sé àwọn ará Límháì mọ inú ilẹ nã, kí nwọn kí ó má lè kọjá sínú aginjù; òun sì nbọ àwọn ìṣọ rẹ pẹlú owó-òde tí ó gbà láti ọwọ àwọn ará Nífáì.   Àti nísisìyí ọba Límháì sì ní   àlãfíà pẹ títí nínú ìjọba rẹ fún ìwọn ọdún méjì, tí àwọn ará Lámánì kò yọ nwọn lẹnu, tí nwọn kò sì lépa láti pa nwọn run.  20   Àwọn ọmọbìnrin Lámánì kan di jíjígbé láti ọwọ àwọn àlùfã NóàÀwọn ará Lámánì gbógun ti Límháì àti àwọn ènìyàn rẹÁdá àwọn ọmọ ogun Lámánì padà, a sì tù nwọn nínú. Ní ìwọn ọdún 145 sí 123 kí a tó bí Olúwa wa. Nísisìyí, agbègbè kan wà ní Ṣẹmúlónì tí àwọn ọmọbìnrin Lámánì a máa péjọpọ sí fún orin kíkọ, àti fún ijó, àti láti dá inú ara nwọn dùn.   Ó sí ṣe ní ọjọ kan tí díẹ nínú   nwọn ti péjọpọ fún orin kíkọ àti ijó.   Àti nísisìyí àwọn àlùfã ọba   Nóà, nítorípé ojú tì nwọn láti padà sí ìlú ti Nífáì, bẹni, àti nítorípé nwọn sì bẹrù pé àwọn ènìyàn yíò pa nwọn, nítorínã nwọn kò padà sọdọ àwọn ìyàwó àti ọmọ nwọn.   Nítorípé nwọn ti dúró sínú   aginjù, tí nwọn sì ti wá àwọn ọmọbìnrin Lámánì rí, nwọn sá pamọ nwọn sì nṣọ nwọn;   Nígbàtí àwọn díẹ nínú nwọn   sì péjọpọ láti jó, nwọn jáde síta kúrò ní ibití nwọn sá pamọ sí, nwọn mú nwọn, nwọn sì gbé nwọn lọ sínú aginjù; bẹni, ogún àti mẹrin àwọn ọmọbìnrin Lámánì ni nwọn gbé lọ sínú aginjù.   Ó sì ṣe tí àwọn ará Lámánì rí   i pé nwọn kò rí àwọn ọmọbìnrin nwọn mọ, nwọn bínú sí àwọn ará Límháì, nítorítí nwọn rò wípé àwọn ará Límháì ni.   Nítorínã, nwọn fi àwọn ọmọ   ogun nwọn ránṣẹ; bẹni, àní ọba fúnrarẹ lọ níwájú àwọn ènìyàn rẹ; nwọn sì kọjá lọ sí ilẹ Nífáì láti lọ kọlũ àwọn ará Límháì.   Àti nísisìyí, Límháì ti rí nwọn   láti orí ilé ìṣọnà, àní gbogbo ìmúrasílẹ fún ogun tí nwọn nṣe ní ó rí; nítorínã ó pe àwọn ènìyàn rẹ jọ, nwọn sì ba pamọ dè nwọn nínú pápá àti nínú igbó.   Ó sì ṣe lẹhìn tí àwọn ará   Lámánì ti gòkè wá, ni àwọn ènìyàn Límháì bẹrẹsí kọ lù nwọn ní ibi tí nwọn dúró sí, nwọn sì npa nwọn.   Ó sì ṣe tí ogun nã gbóná   púpọpúpọ, nítorípé nwọn jà bĩ awọn kìnìún fún ohun ọdẹ wọn.   Ó sì ṣe tí àwọn ènìyàn   Límháì bẹrẹsí lé àwọn ará Lámánì lọ níwájú nwọn; síbẹsíbẹ, nwọn kò pọ tó ìdajì àwọn ará Lámánì. Ṣùgbọn nwọn jà fún ẹmí nwọn, àti fún àwọn ìyàwó nwọn, àti fún àwọn ọmọ nwọn; nítorínã, nwọn lo gbogbo agbára nwọn, gẹgẹbí drágónì ni nwọn sì jà.   Ó sì ṣe, tí nwọn rí ọba àwọn   Lámánì lãrín àwọn tí ó tí kú; síbẹ kò ì tĩ kú, títorítí ó ti fara gbọgbẹ, tí a sì ti fi sílẹ lẹhìn, tí àwọn ènìyàn rẹ ti sálọ kankan.   Nwọn sì mú u, nwọn sì di   ọgbẹ rẹ, nwọn sì mú u wá sí iwájú Límháì, nwọn sì wípé: kíyèsĩ, èyí yĩ ni ọba àwọn ará Lámánì; ẹnití ó ti gbọgbẹ tí ó sì ṣubú sí ãrin àwọn ènìyàn nwọn tí ó kú, tí nwọn sì fĩ sílẹ; sì kíyèsĩ, àwa mú u wá sí iwájú rẹ; àti nísisìyí, jẹ kí àwa kí ó pa á.   Ṣùgbọn Límháì wí fún nwọn   pé: Ẹyin kò ní pa á, ṣùgbọn ẹ mú u wá sí ìhín, kí èmi kí ó lè rí i. Nwọn sì mú u wá. Límháì sì wí fún un pé: Kíni ìdí rẹ tí ìwọ fi wá bá àwọn ènìyàn mi jagun? Kíyèsĩ àwọn ènìyàn mi kò sẹ májẹmú nã tí èmi dá pẹlú yín; nítorínã, kíni ìdí rẹ tí ẹyin fi sẹ májẹmú nã tí ẹyin bá àwọn ènìyàn mi dá?   Àti nísisìyí ọba nã sì wípé:   Èmi sẹ májẹmú nã nítorípé àwọn ènìyàn rẹ jí àwọn ọmọbìnrin àwọn ènìyàn mi gbé sálọ; nítorínã, nínú ìbínú mi ni èmi mú kí àwọn ènìyàn mi wá bá àwọn ènìyàn rẹ jà.   Àti nísisìyí Límháì kò tĩ   gbọ ohunkóhun nípa ọrọ yíi; nítorínã ó wípé: Èmi yíò ṣe ìwãdí lãrín àwọn ènìyàn mi, ẹnikẹni tí ó bá sì ṣe èyí yíò parun. Nítorínã ó pàṣẹ pé kí a ṣe ìwãdí lãrín àwọn ènìyàn rẹ.   Nísisìyí, nígbàtí Gídéónì ti   gbọ ohun wọnyí, nítorítí òun jẹ balógun ọba, ó tọ ọba lọ, ó sì wí fún un pé: Èmi bẹ ọ, dáwọ dúró, kí o máṣe ṣe ìwãdí lãrín àwọn ènìyàn yí, kí ìwọ kí ó máṣe dáwọn lẹbi lórí àwọn ohun wọnyí.   Njẹ ìwọ kò ha rántí àwọn   àlùfã bàbá à rẹ, tí àwọn ènìyàn wọnyí lépa láti pa bí? Njẹ nwọn kò ha wà nínú aginjù bí? Njẹ àwọn kọ ni nwọn ha jí àwọn ọmọbìnrin àwọn ará Lámánì gbé bí?   Àti nísisìyí, kíyèsĩ, kí o sì sọ   àwọn nkan wọnyí fún ọba nã, kí òun kí ó lè sọ ọ fún àwọn ènìyàn rẹ, kí inú nwọn kí ó lè rọ sí wa; nítorítí kíyèsĩ, nwọn ti ngbáradì fún ìgbógun ti wa; sì kíyèsĩ, àwa kò pọ mọ.   Sì kíyèsĩ, nwọn yíò wá pẹlú   ogunlọgọ ọmọ ogun nwọn; àti láìjẹwípé ọba tù nwọn nínú sí wa, àwa yíò parun.   Nítorítí njẹ ọrọ Ábínádì kò   ha ṣẹ bí, èyítí ó sọtẹlẹ sí wagbogbo èyí nítorítí àwa ṣe àìgbọràn sí ọrọ Olúwa, kí àwa sì yípadà kúrò nínú àìṣedẽdé?   Àti nísisìyí ẹ jẹ kí a rọ ọba,   kí a sì pa májẹmú èyítí a ti dá mọ; nítorítí ó sàn kí àwa wà nínú oko-ẹrú ju kí a pàdánù ẹmí wa; nítorínã, ẹ jẹ kí àwa fi òpin sí ìtàjẹsílẹ lọpọlọpọ.   Àti nísisìyí Límháì wí fún   ọba nã nípa gbogbo ohun nípa bàbá rẹ, àti àwọn àlùfã tí nwọn ti sálọ sínú aginjù, ó sì dá nwọn lẹbi fún gbígbé lọ tí nwọn gbé àwọn ọmọbìnrin nwọn lọ.   Ó sì ṣe, tí inú ọba nã rọ   sí àwọn ènìyàn nã; ó sì wí fún nwọn pé: Ẹ jẹ kí a jáde lọ bá àwọn ènìyàn mi, láìmú ohun-ìjà dání; mo sì búra fún nyín, pẹlú ìbúra wípé àwọn ènìyàn mi kò ní pa àwọn ènìyàn rẹ.   Ó sì ṣe tí nwọn tẹlé ọba   nã, tí nwọn sì jáde lọ, láìmú ohun-ìjà dání, lọ pàdé àwọn ará Lámánì. Ó sì ṣe tí nwọn pàdé àwọn ará Lámánì; ọba àwọn ará Lámánì sì tẹríba níwájú nwọn, ó sì bẹbẹ fún àwọn ará Límháì.   Nígbàtí àwọn ará Lámánì   sì rí àwọn ará Límháì, pé nwọn kò ní ohun-ìjà dání, nwọn ṣãnú fún nwọn, inú nwọn sì rọ sí nwọn, nwọn sì padà pẹlú ọba nwọn sí ilẹ nwọn ní àlãfíà.  21   Àwọn ará Lámánì kọlũ àwọn ènìyàn Límháì, nwọn s ì ṣẹgun nwọnÀwọn ènìyàn Límháì bá Ámọnì pàdé, a sì yí nwọn lọkàn padàNwọn sọ nípa àwọn àwo-ìkọsílẹ ti Járẹdì mẹrìnlélógúnfún Ámọnì. Ní ìwọn ọdún 122 121 kí a tó bí Olúwa wa. Ó sì ṣe tí Límháì àti àwọn ènìyàn rẹ padà sí ìlú ti Nífáì, nwọn sì bẹrẹsí gbé orí ilẹ nã ní àlãfíà lẹkan síi.   Ó sì ṣe, lẹhìn ọjọ pípẹ tí   àwọn ará Lámánì tún bẹrẹsí rú ìbínú nwọn sókè sí àwọn ará Nífáì, tí nwọn sì bẹrẹsí wá sí agbègbè àlà ilẹ tí ó yí nwọn ká.   Nísisìyí nwọn kò pa nwọn,   nítorí ti májẹmú ti ọba nwọn ti dá pẹlú Límháì; ṣùgbọn nwọn a máa gbá nwọn ní ẹrẹkẹ, nwọn sì nfi ipá àti agbára bá nwọn lò; nwọn sì bẹrẹsí gbé ẹrù wúwo lé nwọn lẹhìn, nwọn sì ndà nwọn síwájú bí odi kẹtẹkẹtẹ   Bẹni, a ṣe àwọn ohun wọnyí   kí ọrọ Olúwa lè ṣẹ.   Àti nísisìyí ìjìyà àwọn ará   Nífáì pọ jọjọ, kò sì sí ọnà tí nwọn fi lè gba ara nwọn kúrò lọwọ nwọn, nítorítí àwọn ará Lámánì ti yí nwọn ká ní gbogbo ìhà.   Ó sì ṣe tí àwọn ènìyàn nã   bẹrẹsí kùn sí ọba nítorí ti ìjìyà nwọn; nwọn sì bẹrẹsí wá ọnà àti kọlũ nwọn ní ogun. Nwọn sì ni ọba nã lára púpọ pẹlú ìráhùn nwọn; nítorínã ó gbà nwọn lãyè kí nwọn ṣe èyí tí ó tẹ nwọn lọrun.   Nwọn sì tún kó ara nwọn jọ,   nwọn gbé ìhámọra nwọn wọ, nwọn sì kọjá lọ dojúkọ àwọn ará Lámánì, láti lé nwọn jáde kúrò lórí ilẹ nwọn.   Ó sì ṣe tí àwọn ará Lámánì lù   nwọn, nwọn sì dá nwọn padà, nwọn sì pa púpọ nínú nwọn.   Àti nísisìyí, ọpọlọpọ ọfọ àti   ohùn-réré ẹkún ni ó wà lãrín àwọn ará Límháì, opó nṣọfọ ọkọ rẹ, ọmọkùnrin pẹlú ọmọbìnrin nṣọfọ bàbá nwọn, àti arákùnrin fún arákùnrin nwọn.   Nísisìyí àwọn opó pọ púpọ   ní ilẹ nã, nwọn sì kígbe rara láti ọjọ dé ọjọ, nítorítí ìbẹrù àwọn ará Lámánì ti bò nwọn.   Ó sì ṣe tí igbe nwọn àìlópin   rú ọkàn àwọn ènìyàn Límháì yókù sókè sí ìbínú sí àwọn ará Lámánì; nwọn sì tún lọ sí ógun, ṣùgbọn nwọn dá nwọn padà lẹkan síi, pẹlú ọpọ àdánù.   Bẹni nwọn tún lọ, àní ní   ìgbà kẹta, nwọn sì tún pàdánù bákannã; àwọn tí nwọn kò sì pa tún padà sí inú ìlú ti Nífáì.   Nwọn sì rẹ ara nwọn sílẹ,   àní búrú-búrú, nwọn jọwọ ara nwọn sílẹ fún àjàgà oko-ẹrú, nwọn jọwọ ara nwọn fún ìfìyàjẹ, àti fún dídà sí ìhín àti sí ọhún, àti ìgbé ẹrù wúwo lórí, gẹgẹbí ìfẹ inú àwọn ọtá nwọn.   Nwọn sì rẹ ara nwọn sílẹ   àní nínú ọpọlọpọ ìrẹlẹ; nwọn sì kígbe pe Ọlọrun gidigidi; bẹni, àní ní ọjọ gbogbo ni nwọn kígbe pe Ọlọrun nwọn pé kí ó gbà nwọn kúrò lọwọ gbogbo ìpọnjú nwọn.   Àti nísisìyí, Olúwa lọra láti   gbọ igbe nwọn nítorí àìṣedẽde nwọn; bíótilẹríbẹ, Olúwa gbọ igbe nwọn, ó sì bẹrẹsí mú ọkàn àwọn ará Lámánì rọ, tí nwọn sì bẹrẹsí dẹ àjàgà nwọn; síbẹ, Olúwa kò ì tĩ kà á sí ọgbọn láti yọ nwọn kúrò nínú oko-ẹrú.   Ó sì ṣe, tí nwọn bẹrẹsí ṣe rere   lórí ilẹ nã, nwọn sì bẹrẹsí gbin ọkà púpọpúpọ, nwọn sì ntọ agbo-ẹran, àti ọwọ-ẹran ọsìn, tí ebi kò sì pa nwọn.   Nísisìyí àwọn obìnrin pọ  púpọ, ju àwọn ọkùnrin; nítorínã, Límháì ọba pàṣẹ pé kí gbogbo àwọn ọkùnrin máa ṣe ìrànlọwọ àwọn opó àti ọmọ nwọn, kí nwọn má bã parun pẹlú ebi; èyí ni nwọn sì ṣe nítorítí àwọn tí nwọn ti pa nínú nwọn pọ lọpọlọpọ.   Nísisìyí àwọn ará Límháì sì   dúró papọ ní ọkan gẹgẹbí ó ti ṣeéṣe fún nwọn, nwọn sì nkó àwọn ọkà nwọn pẹlú àwọn ọwọ-ẹran nwọn pamọ;   Ọba pãpã kò gbóyà tó láti   wà ní ẹhìn odi ìlú, láìjẹwípé òun mú àwọn ẹṣọ rẹ lọwọ, ní ìbẹrù pé ní ọnà kan, òun lè bọ sọwọ àwọn ará Lámánì.   Ó sì mú kí àwọn ènìyàn rẹ   máa ṣọ ìlú nã yíká kiri, pé nípa ọnà kan, nwọn lè mú àwọn àlùfã nnì tí nwọn ti sá lọ sínú aginjù, tí nwọn ti jí àwọn ọmọbìnrin Lámánì gbé, àti tí nwọn ti ṣeé tí ìparun nlá ti wá sórí nwọn.   Nítorítí nwọn fẹ láti mú   nwọn kí nwọn lè fi ìyà jẹ nwọn; nítorítí nwọn wọ inú ìlú ti Nífáì ní àṣálẹ, nwọn sì jí gbogbo ọkà nwọn gbé àti ọpọlọpọ nkan olówó iyebíye nwọn; nítorínã, nwọn ba pamọ dè nwọn.   Ó sì ṣe, tí ìrùkèrúdò dé òpin   lãrín àwọn ará Lámánì àti àwọn ènìyàn Límháì, àní títí dé ìgbà tí Ámọnì àti àwọn arákùnrin rẹ fi wá sí ilẹ nã.   Nígbàtí ọba sì wà ní ẹhìn odi   ìlú pẹlú ẹṣọ rẹ, ó ṣe ìwárí Ámọnì àti àwọn arákùnrin rẹ; ó sì fi nwọn pe àlùfã Nóà, nítorínã ó pàṣẹ pé kí a mú nwọn, kí a sì dè nwọn, kí a sì sọ nwọn sínú tũbú. Tí nwọn bá sì jẹ àlùfã Nóà, ìbá ti pàṣẹ pé kí a pa nwọn.   Ṣùgbọn, nígbàtí ó rí i pé   nwọn kìi ṣe é, ṣùgbọn pé arákùnrin òun ni nwọn íṣe, tí nwọn sì wá láti ilẹ Sarahẹmúlà, ó kún fún ayọ lọpọlọpọ.   Nísisìyí ọba Límháì, kí   Ámọnì tó dé, ti rán àwọn arákùnrin díẹ láti lọ ṣe àwárí ilẹ Sarahẹmúlà; ṣùgbọn nwọn kò ríi, nwọn sì sọnù nínú aginjù.   Bíótilẹríbẹ, nwọn rí ilẹ kan   tí ènìyàn ti gbé inú rẹ rí; bẹni ilẹ tí egungun gbígbẹ borí rẹ; bẹni, ilẹ tí ènìyàn ti gbé inú rẹ rí, tí nwọn sì ti parun; nítorítí nwọn sì fií pe ilẹ Sarahẹmúlà, nwọn padà sí ilẹ Nífáì, tí nwọn sì ti dé ìhà ilẹ nã ní ọjọ díẹ ṣãjú bíbọ Ámmónì.   Nwọn sì gbé ìwé ìràntí kan   wá, àní ìwé ìràntí àwọn ènìyàn nã tí nwọn rí egungun nwọn; a sì fín in sórí àwo irin àìpò.   Àti nísisìyí Límháì sì tún   kún fún ayọ nígbàtí ó gbọ láti ẹnu Ámọnì pé ọba Mòsíà ní ẹbùn kan láti ọwọ Ọlọrun, èyítí ó fi lè túmọ irú fífín bẹ; bẹni, Ámọnì nã sì yọ.   Síbẹ, Ámọnì àti àwọn   arákùnrin rẹ kún fún ìrora-ọkàn nítorípé púpọ nínú àwọn arákùnrin nwọn ni a ti pa;   Àti pẹlú pé ọba Nóà àti àwọn   àlùfã rẹ ti jẹ kí àwọn ènìyàn nã dẹṣẹ púpọ àti àìṣedẽdé sí Ọlọrun; nwọn sì ṣọfọ lórí ikú Ábínádì; àti pẹlú jíjádelọ Álmà àti àwọn ènìyàn tí ó bá a lọ, tí nwọn ti kó ìjọ Ọlọrun jọ nípasẹ ipá àti agbára Ọlọrun, àti ìgbàgbọ nínú ọrọ ti Ábínádì ti sọ.   Bẹni nwọn ṣọfọ fún lílọ tí   nwọn lọ, nítorítí nwọn kò mọ ibi tí nwọn sálọ sí. Nísisìyí, nwọn níìfẹ láti darapọ mọ nwọn, nítorítí àwọn pãpã ti wọ inú májẹmú pẹlú Ọlọrun láti sìn ín àti láti pa àwọn òfin rẹ mọ.   Àti nísisìyí láti ìgbàtí Ámọnì   ti dé, ọba Límháì pãpã ti bá Ọlọrun dá májẹmú, àti púpọ nínú àwọn ènìyàn rẹ pẹlú, láti sìn ín, àti láti pa àwọn òfin rẹ mọ.   Ó sì ṣe tí ọba Límháì pẹlú   ọpọlọpọ nínú àwọn ènìyàn rẹ ní ìfẹ fún ìrìbọmi; ṣùgbọn kò sí ẹnìkan ní ilẹ nã tí ó ní àṣẹ láti ọdọ Ọlọrun. Ámọnì sì kọ láti ṣe eleyĩ, nítorípé ó ka ara rẹ kún ìránṣẹ aláìpé.   Nítorínã, nwọn kò kó ara   nwọn jọ fún ìjọ ní ìgbà nã, nwọn sì dúró de Ẹmí Olúwa. Nísisìyí nwọn ní ìfẹ láti dà bí Álmà àti àwọn arákùnrin rẹ, tí nwọn ti sá lọ sínú aginjù.   Nwọn ní ìfẹ kí a rì nwọn   bọmi, gẹgẹbí ẹrí àti ìjẹrí pé nwọn ti jọwọ ara nwọn fún sísin Ọlọrun pẹlú gbogbo ọkàn nwọn; bíótilẹríbẹ, nwọn sún àkókò nã síwájú; àkọsílẹ ìrìbọmi nwọn ni a ó sọ láìpẹ.   Àti nísisìyí, gbogbo èrò   Ámọnì àti àwọn ènìyàn rẹ, pẹlú ọba Límháì àti àwọn ènìyàn rẹ, ni pé kí nwọn gba ara nwọn kúrò lọwọ àwọn ará Lámánì àti kúrò nínú oko-ẹrú.  22   A gbèrò ọnà fún àwọn ènìyàn nã láti yọ kúrò nínú oko-ẹrú àwọn ará LámánìA mú kí àwọn ará Lámánì mútíparaÀwọn ènìyàn nã yọ kúrò, nwọn padà sí Sarahẹmúlà, nwọn sì di ènìyàn ìlú lábẹ ọba Mòsíà. Ní ìwọn ọdún 121 sí 120 kí a tó bí Olúwa wa. Àti nísisìyí, ó sì ṣe, tí Ámọnì àti ọba Límháì bẹrẹsíi wá ìdí ọrọ lọwọ àwọn ènìyàn nã bí nwọn ó ṣe gba ara nwọn kúrò nínú oko-ẹrú; àti pẹlú nwọn pàṣẹ kí gbogbo ènìyàn kó ara nwọn jọ; eleyĩ ni nwọn ṣe kí nwọn kí ó lè mọ ohùn àwọn ènìyàn nã nípa ọrọ nã.   Ó sì ṣe tí nwọn kò rí ọnà tí   nwọn lè gbà yọ ara nwọn kúrò nínú oko-ẹrú, àfi tí nwọn bá kó àwọn obìnrin nwọn, àti àwọn ọmọ, àti agbo àti ọwọ-ẹran, àti àgọ nwọn, kí nwọn sì kọjá lọ sínú aginjù; nítorítí àwọn ará Lámánì ti pọ tó bẹ tí kò sí ọnà tí àwọn ènìyàn Límháì lè dojú ìjà kọ nwọn, tí nwọn rò pé àwọn lè gba ara nwọn sílẹ nínú oko-ẹrú pẹlú idà.   Nísisìyí, ó sì ṣe tí Gídéónì   kọjá lọ ó sì dúró níwájú ọba, ó sì wí fún un pé: Nísisìyí, A! ọba, ìwọ ti gbọ ọrọ mi títí dé ìhín, ní ìgbà púpọ tí àwa nbá àwọn arákùnrin wa, àwọn ará Lámánì jà.   Àti nísisìyí, A! ọba, bí ìwọ kò   bá kà mí kún ọmọ-ọdọ aláìlérè, tàbí tí ìwọ bá ti gbọ ọrọ mi títí dé ìhín, bí ó ti wù kí ó kéré tó, tí nwọn sì wúlò fún ọ, bẹ nã sì ni èmi fẹ kí ìwọ tẹtí sí ọrọ mi ní ìgbà yĩ, èmi yíò sì jẹ ọmọ-ọdọ rẹ, èmi ó sì gba àwọn ènìyàn yí nínú oko-ẹrú.   Ọba sì gbà á lãyè láti sọrọ.   Gídéónì sì wí fún un pé:   Kíyèsí ọnà tí ó wà lẹhìn, ní   ipa odi tí ó wà lẹhìn, ní ìhà tí ówà lẹhìn ìlú. Àwọn ará Lámánì tàbí àwọn ẹṣọ àwọn ará Lámánì, a máa mutí yó lálẹ; nítorínã jẹ kí a ṣe ìkéde lãrín gbogbo àwọn ènìyàn yí, pé kí nwọn kó agbo àti ọwọ ẹran nwọn jọ, kí nwọn sì dà nwọn lọ sínú aginjù ní àṣálẹ.   Èmi yíò sì ṣe gẹgẹbí àṣẹ rẹ,   èmi ó san owó-òde ìkẹhìn ní ti wáìnì fún àwọn ará Lámánì, nwọn ó sì mutí para; àwa yíò sì gba ọnà ìkọkọ ní ìkọjá èyítí ó wà ní apá òsì ibùdó nwọn, nígbàtí nwọn yíò ti mutípara, tí nwọn yíò sì ti sùn lọ.   Báyĩ sì ni àwa yíò jáde kúrò   pẹlú àwọn obìnrin wa àti àwọn ọmọ wa, àwọn agbo ẹran wa àti àwọn ọwọ ohun ọsìn wa lọ sínú aginjù; àwa yíò sì rin ìrìn-àjò yípo ilẹ ti Ṣílómù.   Ó sì ṣe, tí ọba nã gbọran sí   Gídéónì lẹnu.   Límháì ọba sì pàṣẹ kí àwọn   ènìyàn rẹ kó àwọn agbo ẹran nwọn jọ; ó sì fi owó-òde ọtí wáìnì ránṣẹ sí àwọn ará Lámánì; òun sì fi ọtí wáìnì púpọ ránṣẹ gẹgẹbí ọrẹ sí nwọn; nwọn sì mu ọtí wáìnì nã, èyítí ọba Límháì fi ránṣẹ sí nwọn ní ámupara.   Ó sì ṣe tí àwọn ènìyàn ọba   Límháì sì jáde kúrò ní àṣálẹ lọ sínú aginjù pẹlú agbo ẹran nwọn àti ọwọ ohun ọsìn nwọn, nwọn sì yípo ilẹ Ṣílómù, nínú aginjù, nwọn sì yí ẹsẹ padà sí ìhà ilẹ Sarahẹmúlà, tí Ámọnì àti àwọn arákùnrin rẹ sì ndarí nwọn.   Nwọn sì ti mú gbogbo wúrà,   àti turàrí pẹlú ohun ìní nwọn olówó-iyebíye, tí nwọn lè gbé, àti gbogbo ohun-ìpèsè nwọn pẹlú nwọn, kọjá lọ sínú aginjù; nwọn sì tẹsíwájú ní ìrìnàjò nwọn.   Lẹhìn tí nwọn sì ti wà nínú   aginjù fún ọpọlọpọ ọjọ, nwọn dé ilẹ Sarahẹmúlà, nwọn sì darapọ mọ àwọn ènìyàn Mòsíà, nwọn sì wà lábẹ ìjọba rẹ.   Ó sì ṣe, tí Mòsíà gbà nwọn   tayọ-tayọ; ó sì tún gba ìwé ìrántí nwọn, àti ìwé-ìrántí èyítí àwọn ará Límháì ṣe àwárí rẹ.   Àti nísisìyí, ó sì ṣe nígbàtí   àwọn ará Lámánì ti ní òye pé àwọn ènìyàn Límháì ti jáde kúrò ní ilẹ nã ní àṣálẹ, nwọn rán àwọn ọmọ ogun sínú aginjù láti lé nwọn bá;   Nígbàtí nwọn sì lé nwọn fún   ọjọ méjì, nwọn kò lè tọ ipasẹ ọnà tí nwọn gbà mọ; nítorínã nwọn sọnù sínú aginjù. Ìtàn nípa Álmà àti àwọn ènìyàn Olúwa, àwọn ẹni tí a lé sínú aginjù nípa ọwọ àwọn ènìyàn Ọba Nóà. Èyítí a kọ sí àwọn orí 23 àti 24.  23   Álmá kọ láti jẹ ọbaÓ sìn gẹgẹbí olórí àlúfãOlúwa bá àwọn ènìyàn rẹ wí, àwọn ará Lámánì sì ṣẹgun ilẹ ti HẹlámìÁmúlónì, olórí àwọn àlùfã búburú ti Ọba Nóà, ṣe ìjọba lábẹ àkóso ìjọba àwọn ará Lámánì. Ní ìwọn ọdún 145 sí 121 kí a tó bí Olúwa wa. Nísisìyí Álmà, lẹhìn tí Olúwa ti kìlọ fún un pé àwọn ọmọ ogun ọba Nóà yíò kọlù nwọn, àti lẹhìn tí ó ti sọ ọ fún àwọn ènìyàn rẹ, nítorínã, nwọn kó ọwọ ohun ọsìn nwọn, nwọn sì mú àwọn wóró irúgbìn nwọn, nwọn sìkọjá lọ sínú aginjù ṣíwájú ọmọ ogun ọba Nóà.   Olúwa sì fún nwọn ní agbára,   tí àwọn ènìyàn ọba Nóà kò lè bá nwọn láti pa nwọn run.   Nwọn sì sá fún ìrìn-àjò ọjọ   mẹjọ nínú aginjù.   Nwọn sì dé ilẹ kan, bẹni, àní   ilẹ kan tí ó lẹwà púpọ tí ó sì wuni, ilẹ tí ó ní omi tí ó mọ.   Nwọn sì pàgọ nwọn, nwọn   sì bẹrẹ síi dáko, nwọn bẹrẹ sí kọ ilé; bẹni, nwọn lãpọn, nwọn sì nṣiṣẹ púpọpúpọ.   Àwọn ènìyàn nã sì ní ìfẹ kí   Álmà jẹ ọba nwọn, nítorítí àwọn ènìyàn rẹ ní ìfẹ ẹ rẹ.   Ṣùgbọn ó wí fún nwọn pé:   Kíyèsĩ, kò tọ kí a ní ọba; nítorí báyĩ ni Olúwa wí: Ẹyin kò gbọdọ gbé ẹnìkan ga ju ẹlòmiràn, tàbí ẹnìkan kò gbọdọ rò pé òun ga ju ẹlòmíràn lọ; nítorínã mo wí fún un yín pé kò tọ kí ẹyin ní ọba.   Bíótilẹríbẹ, tí ó bá ṣeéṣe kí   ẹyin ní ẹnití ó tọ láti jẹ àwọn ọba yín nígbà-gbogbo, yíò dára fún yín láti ní ọba.   Ṣùgbọn ẹ rántí àìṣedẽdé ọba   Nóà, àti àwọn àlùfã rẹ; èmi pãpã kó sínú ìgbèkùn, tí mo sì ṣe ọpọlọpọ ohun tí ó jẹ ìríra lójú Olúwa, lórí èyítí èmi ṣe ìrònúpìwàdà tí ó múná.   Bíótilẹríbẹ, lẹhìn ọpọlọpọ   ìpọnjú, Olúwa gbọ ẹbẹ mi, ó sì gbọ àdúrà mi, ó sì ti fi mí ṣe ohun èlò lọwọ rẹ fún mímú ọpọlọpọ yín wá sínú ìmọ ọtítọ ọ rẹ.   Bíótilẹríbẹ, nínú èyí èmi kò   ṣògo, nítorítí kò tọ fún mi kí èmi kí ó yin ara mi.   Àti nísisìyí mo wí fún yín,   ẹyin ti wà nínú ìnilára ọba Nóà, ẹyin sì ti wà nínú oko-ẹrú rẹ àti ti àwọn àlùfã rẹ, nwọn sì ti mú yín ṣe àìṣedẽdé; nítorínã, ẹyin wà nínú ìdè àìṣedẽdé.   Àti nísisìyí, nítorítí a ti gbà   yín kúrò nínú àwọn ìdè wọnyí nípa agbára Ọlọrun; bẹni, àní kúrò lọwọ ọba Nóà àti àwọn ènìyàn rẹ, àti kúrò nínú ìdè àìṣedẽdé pẹlú, bẹni èmi sì ní ìfẹ kí ẹyin kí ó dúró ṣinṣin nínú òmìnira yĩ, nínú èyítí a ti sọ yín di òmìnira, kí ẹyin má sì ṣe gbẹkẹlé ẹnìkẹni kí ó jọba lórí i yín.   Àti pẹlú, ẹ máṣe gbẹkẹlé   ẹnìkẹni láti jẹ olùkọ yín tàbí àlùfã yín, àfi tí ó bá jẹ ẹni Ọlọrun, tí ó nrìn ní ọnà rẹ, tí ó sì npa àwọn òfin rẹ mọ.   Báyĩ ni Álmà kọ àwọn   ènìyàn rẹ, pé kí olúkúlùkù fẹràn ọmọnìkéjì rẹ gẹgẹbí ara rẹ, kí asọ máṣe wà lãrín nwọn.   Àti nísisìyí, Álmà ni olórí   àlùfã nwọn, ẹnití íṣe olùdásílẹ ìjọ nwọn.   Ó sì ṣe, tí ẹnìkẹni kò gba   àṣẹ láti wãsù tàbí kọni-lẹkọ, àfi nípasẹ rẹ láti ọwọ Ọlọrun. Nítorínã, ó ya gbogbo àwọn àlùfã nwọn àti àwọn olùkọni nwọn sí mímọ; kò sì sí ẹnìkan tí a yà sí mímọ bíkòṣe ẹnití ó tọ.   Nítorínã nwọn ṣọ àwọn   ènìyàn nwọn, nwọn sì bọ nwọn pẹlú ohun tĩ ṣe ti òdodo.   Ó sì ṣe tí nwọn bẹrẹsí ṣe   rere lọpọlọpọ lórí ilẹ nã; nwọn sì pe orúkọ ilẹ nã ní Hẹlámì.   Ó sì ṣe tí nwọn bí sĩ, tí nwọn   sì ṣe rere lọpọlọpọ ní ilẹ ti Hẹlámì; nwọn sì kọ ìlú nlá kan, èyítí nwọn pe orúkọ rẹ ní ìlú-nlá Hẹlámì.   Bíótilẹríbẹ, Olúwa rí i pé  ó tọ láti bá àwọn ènìyàn rẹ wí; bẹni, òun dán sũrù nwọn àti ìgbàgbọ nwọn wò.   Bíótilẹríbẹẹnìkẹni tí ó bá   gbẹkẹlé e, òun ni a o gbé sókè ní ọjọ ìkẹhìn. Bẹni, báyĩ ni ó sì rí fún àwọn ènìyàn yí.   Nítorí kíyèsĩ, èmi yíò fihàn   yín pé a mú nwọn wá sínú oko-ẹrú, kò sì sí ẹni nã tí ó lè gbà nwọn àfi Olúwa Ọlọrun nwọn, bẹni, àní Ọlọrun Ábráhámù àti Ísãkì àti ti Jákọbù.   Ó sì ṣe, tí ó gbà nwọn, ó sì fi   agbára nlá hàn nwọn, púpọ sì ni àjọyọ nwọn.   Nítorí kíyèsĩ, ó sì ṣe nígbàtí   nwọn wà ní ilẹ ti Hẹlámì, bẹni, nínú olú-ìlú ilẹ Hẹlámì, tí nwọn ndáko yíká, kíyèsĩ ọmọ ogun àwọn ará Lámánì wà ní ãlà ilẹ nã.   Ó sì ṣe nísisìyí, tí àwọn arákùnrin   Álmà sá lọ kúrò nínú oko nwọn, tí nwọn sì kó ara nwọn jọ nínú olú-ìlú ti Hẹlámì; ẹrù sì bà nwọn lọpọlọpọ nítorí ìfarahàn àwọn ará Lámánì.   Ṣùgbọn Álmà kọjá lọ ó sì   dúró lãrín nwọn, ó sì gbà nwọn níyànjú pé kí nwọn máṣe bẹrù, ṣùgbọn pé kí nwọn rántí Olúwa Ọlọrun nwọn, òun yíò sì gbà nwọn.   Nítorínã nwọn mú ẹrù nwọn   kúrò, nwọn sì bẹrẹsí képe Olúwa, pé kí ó lè mú ọkàn àwọn ará Lámánì rọ, pé kí nwọn dá ẹmí nwọn sí, àti àwọn ìyàwó nwọn, àti àwọn ọmọ nwọn.   Ó sì ṣe, Olúwa sì mú kí ọkàn   àwọn ará Lámánì rọ. Álmà àti àwọn arákùnrin rẹ sì kọjá lọ, nwọn sì jọwọ ara nwọn sílẹ lé nwọn lọwọ; àwọn ará Lámánì sì ṣe ìkógun ilẹ ti Hẹlámì.   Báyĩ àwọn ọmọ ogun àwọn   Lámánì, tí nwọn ti sá tẹlé àwọn ará ọba Límháì, ti sọnù nínú aginjù fún ọjọ púpọ.   Sì kíyèsĩ, nwọn ti rí àwọn   àlùfã ọba Nóà, ní ibìkan tí nwọn npè ní Ámúlónì; nwọn sì ti bẹrẹsí ṣe ìkógun ilẹ Ámúlónì nwọn sì ndáko.   Nísisìyí orúkọ olórí àwọn   àlùfã nã ni í ṣe Ámúlónì.   Ó sì ṣe tí Ámúlónì ṣìpẹ pẹlú   àwọn ará Lámánì; ó sì tún rán àwọn ìyàwó nwọn, tí nwọn jẹ ọmọbìnrin àwọn ará Lámánì, kí nwọn ṣìpẹ pẹlú àwọn arákùnrin nwọn, pé kí nwọn máṣe pa àwọn ọkọ nwọn.   Àwọn ará Lámánì sì ṣãnú   fún Ámúlónì pẹlú àwọn arákùnrin rẹ, nwọn kò sì pa nwọn, nítorí àwọn ìyàwó nwọn.   Ámúlónì pẹlú àwọn arákùnrin   rẹ sì darapọ mọ àwọn ará Lámánì, nwọn sì nrin ìrìn-àjò nínú aginjù, tí nwọn nwá ilẹ ti Nífáì, nígbàtí nwọn sì ṣe àwárí ilẹ ti Hẹlámì, èyítí Álmà pẹlú àwọn arákùnrin rẹ ṣe ìkógun rẹ.   Ó sì ṣe tí àwọn ará Lámánì   ṣe ìpinnu fún Álmà pẹlú àwọn arákùnrin rẹ, wípé bí nwọn bá lè fi ọnà hàn nwọn, èyítí ó lọ sí ilẹ ti Nífáì, nwọn yíò jọwọ ẹmí nwọn àti òmìnira nwọn fún nwọn.   Ṣùgbọn lẹhìn tí Álmà ti fi   ọnà tí ó lọ sí ilẹ ti Nífáì hàn nwọn tán, àwọn ará Lámánì kùnà láti pa ìpinnu nwọn mọ; ṣùgbọn nwọn fi àwọn ìṣọ yí ilẹ Hẹlámì ká kiri, sí orí Álmà àti àwọn arákùnrin rẹ.   Àwọn tí ó kù nínú nwọn sì  lọ sínú ilẹ ti Nífáì; òmíràn nínú nwọn padà sí ilẹ Hẹlámì, nwọn sì mú wá pẹlú nwọn àwọn ìyàwó pẹlú àwọn ọmọ àwọn ìṣọ tí nwọn kù lẹhìn.   Ọba àwọn ará Lámánì sì   ti gbà kí Ámúlónì jẹ ọba àti alákọso fún àwọn ènìyàn rẹ, tí nwọn wà ní ilẹ Hẹlámì; bíótilẹríbẹ pé kí yíò ní àṣẹ láti ṣe ohunkóhun tí ó lòdì sí ìfẹ ti ọba àwọn ará Lámánì.  24   Ámúlónì ṣe inúnibíni sí Álmà àti àwọn ènìyàn rẹA ó pa nwọn tí nwọn bá gbàdúràOlúwa sọ ìnira nwọn di fífúyẹÓ gbà nwọn kúrò nínú oko-ẹrú, nwọn sì padà sí Sarahẹmúlà. Ní ìwọn ọdún 145 sí 120 kí a tó bí Olúwa wa. Ósì ṣe tí Ámúlónì rí ojú rere gbà níwájú ọba àwọn ará Lámánì; nítorínã, ọba àwọn ará Lámánì gbà fún un pẹlú àwọn arákùnrin rẹ pé kí a yàn nwọn gẹgẹbí olùkọni lórí àwọn ènìyàn rẹ, bẹni, àní lórí àwọn ènìyàn nã tí nwọn wà ní ilẹ Ṣẹmúlónì, àti ní ilẹ Ṣílómù, àti ní ilẹ Ámúlónì.   Nítorítí àwọn ará Lámánì   ti gbà gbogbo àwọn ilẹ wọnyí; nítorínã, ọba àwọn Lámánì ti yan àwọn ọba lórí àwọn ilẹ wọnyí.   Àti nísisìyí, orúkọ ọba àwọn   ará Lámánì ni Lámánì, ẹnití a sọ lórúkọ bàbá rẹ; nítorínã ni a ṣe pè é ni ọba Lámánì. Ó sì jẹ ọba lórí ọpọ ènìyàn.   Ó sì yan àwọn olúkọni nínú   àwọn arákùnrin Ámúlónì, nínú gbogbo ilẹ ti àwọn ènìyàn rẹ ti gbà; báyĩ sì ni èdè Nífáì ṣe di kíkọ lãrín àwọn ará Lámánì.   Nwọn sì jẹ ènìyàn tí nwọn   ní ìfẹ ara nwọn; bíótilẹríbẹ, nwọn kò mọ Ọlọrun; bẹni àwọn arákùnrin Ámúlónì kò kọ nwọn ní ohunkóhun nípa Olúwa Ọlọrun nwọn, tàbí òfin Mósè; tàbí kí nwọn kọ nwọn ni ọrọ Ábínádì;   Ṣùgbọn nwọn kọ nwọn kí   nwọn ṣe ìkọsílẹ ìwé ìrántí nwọn, kí nwọn sì kọ nwọn láti ọkàn dé òmíràn.   Báyĩ sì ni àwọn ará Lámánì   bẹrẹ sĩ pọ sĩ ní ọrọ, nwọn sì bẹrẹsí ṣe òwò pẹlú ara nwọn, nwọn sì pọ síi ní agbára, nwọn sì bẹrẹ sĩ di alárẽkérekè ati ọlọgbọn ènìyàn, nwọn sì gbọn ọgbọn ayé, bẹni, nwọn j ẹ ọlọgbọn àrékérekè púpọpúpọ, tí nwọn sì ní inú dídùn sí onírurú ìwà búburú àti ìkógun, àfi tí ó bá jẹ lãrín àwọn arákùnrin nwọn.   Àti nísisìyí ó sì ṣe, tí Ámúlónì   bẹrẹ sĩ pàṣẹ lé Álmà pẹlú àwọn arákùnrin rẹ lórí, tí ó sì bẹrẹ sĩ ṣe inúnibíni rẹ, tí ó sì mú kí àwọn ọmọ rẹ ṣe inúnibíni sí àwọn ọmọ nwọn.   Nítorítí Ámúlónì mọ Álmà,   pé òun jẹ ọkan nínú àwọn àlùfã ọba, àti pé òun ni ẹnití ó gba ọrọ Ábínádì gbọ, tí a sì lé e kúrò níwájú ọba, nítorínã, ó bínú síi; nítorítí ó wà lábẹ àkóso ọba Lámánì, síbẹ, ó ní àṣẹ lórí nwọn, ó sì mú nwọn ṣiṣẹ, òun sì yan akóni-ṣiṣẹ lé nwọn lórí.   Ó sì ṣe tí ìpọnjú nwọn pọ   tóbẹ gẹ tí nwọn bẹrẹ sĩ kígbe pe Ọlọrun gidigidi.   Ámúlónì sì pa á láṣẹ fún  nwọn pé kí nwọn dẹkun igbe wọn; òun sì yan ìṣọ lé nwọn, pé ẹnìkẹni tí a bá rí tí ó nképe Ọlọrun yíò di pípa.   Álmà àtí àwọn ènìyàn rẹ kò   sì gbé ohùn nwọn sókè sí Olúwa Ọlọrun nwọn, ṣùgbọn nwọn gbé gbogbo ọkàn nwọn sókè síi; òun sì mọ gbogbo èrò ọkàn nwọn.   Ó sì ṣe tí ohùn Olúwa tọ   nwọn wá nínú ìpọnjú nwọn, tí ó wípé: Ẹ gbé orí i yín sókè, kí ẹ sì tújúká, nítorítí èmi mọ májẹmú tí ẹyin ti dá pẹlú mi; èmi yíò sì dá májẹmú pẹlú àwọn ènìyàn mi, èmi yíò sì gbà nwọn kúrò nínú oko-ẹrú.   Èmi yíò sì dẹ ìnilára tí a   gbé lée yín ní éjìká, pé ẹyin kò lè mọ ọ lórí ẹhìn nyín, bí ẹyin tilẹ wà nínú oko-ẹrú; èyí yíi ni èmi yíò ṣe kí ẹyin kí ó lè dúró gẹgẹbí ẹlẹrí fún mi ní ọjọ tí nbọ, àti kí ẹyin kí ó lè mọ dájúdájú pé èmi, Olúwa Ọlọrun nbẹ àwọn ènìyàn mi wò nínú ìpọnjú nwọn.   Àti nísisìyí ó ṣì ṣe tí ìnira tí a   gbé ru Álmà àti àwọn arákùnrin rẹ di fífúyẹ; bẹni, Olúwa fún nwọn ní okun kí nwọn lè gbé ẹrù nã pẹlú ìrọrùn, nwọn sì jọwọ ara sílẹ fún ìfẹ Olúwa pẹlú ọyàyà àti sũrù.   Ó sì ṣe tí ìgbàgbọ àti sũrù   nwọn tóbi púpọ, tí ohùn Olúwa tún tọ nwọn wá, tí ó wípé: Ẹ tújúká, nítorítí ní ọjọ ọla, èmi yíò gbà yín kúrò nínú oko-ẹrú.   Ó sì wí fún Álmà pé: Ìwọ   yíò ṣíwájú àwọn ènìyàn yí, èmi yíò sì bã yín lọ èmi yíò sì gba àwọn ènìyàn yí kúrò nínú oko-ẹrú.   Nísisìyí ó sì ṣe tí Álmà pẹlú   àwọn ènìyàn rẹ ní àṣalẹ kó àwọn ọwọ ohun ọsìn nwọn jọ, pẹlú àwọn irú hóró èso nwọn; bẹni, àní ní gbogbo alẹ ni nwọn fi nkó àwọn ọwọ ohun ọsìn nwọn jọ.   Àti ní òwúrọ, Olúwa mú   kí ọrun ìwọra kun àwọn ara Lámánì, bẹni, gbogbo àwọn akóni-ṣiṣẹ nwọn sì sùn lọ fọnfọn.   Álmà pẹlú àwọn ènìyàn rẹ   sì kọjá lọ sínú aginjù; nígbàtí nwọn sì ti rin ìrìnàjò ní gbogbo ọjọ nã, nwọn pàgọ sínú àfonífojì kan, nwọn sì pe orúkọ àfonífojì nã ní Álmà, nítorítí ó ṣíwájú nwọn nínú aginjù.   Bẹni, nínú àfonífojì Álmà   ní nwọn sì fi ọpẹ fún Ọlọrun nítórítí ó ti ṣãnú fún nwọn, ó sì ti mú ìnira nwọn rọrùn, tí ó sì ti gbà nwọn kúrò nínú oko-ẹrú; nítorítí nwọn wà nínú oko-ẹrú, kò sì sí ẹnití ó lè gbà nwọn àfi Olúwa Ọlọrun nwọn.   Nwọn sì fi ọpẹ fún Ọlọrun,   bẹni, gbogbo ọkùnrin nwọn, àti gbogbo obìnrin nwọn, àti gbogbo àwọn ọmọ nwọn tí ó lè sọrọ ni ó gbé ohùn nwọn sókè fún ìyìn Ọlọrun nwọn.   Àti nísisìyí Olúwa wí fún   Álmà pé: Ṣe kánkán, kí o sì jáde pẹlú àwọn ènìyàn yí kúrò nínú ilẹ yí, nítorítí àwọn ará Lámánì ti jí nwọn sì nlée yín; nítorínã jáde kúrò ní ilẹ yí, èmi yíò sì dá àwọn ará Lámánì dúró nínú àfonífojì yí, kí nwọn kí ó má lè sá tẹlé àwọn ènìyàn yí.   Ó sì ṣe tí nwọn jáde kúrò ní   àfonífojì nã, tí nwọn sì tẹsíwájú nínú ìrìn-àjò nwọn sínú aginjù.   Lẹhìn tí nwọn sì ti wà nínú   aginjù fún ọjọ méjìlá, nwọn déinú ilẹ Sarahẹmúlà; ọba Mòsíà sì tún gbà nwọn tayọtayọ.  25   Àwọn àtẹlé Múlẹkì tí nwọn wà ní Sarahẹmúlà di ará NífáìNwọn kọ nípa àwọn ará Àlmà, àti nípa SẹnífùÁlmà rì Límháì bọmi pẹlú gbogbo àwọn ènìyàn rẹMòsíà fi àṣẹ fún Álmà fún ìdásílẹ Ìjọ-Ọlọrun. Ní ìwọn ọdún 120 kí a tó bí Olúwa wa. Àti nísisìyí ọba Mòsíà sì mú kí a kó àwọn ènìyàn nã jọ.   Nísisìyí àwọn ọmọ Nífáì kò   pọ púpọ, tàbí pé àwọn tí nwọn jẹ àtẹlé Nífáì, kò tó bí àwọn ará Sarahẹmúlà ṣe pọ tó, tí nwọn íṣe ọmọ-àtẹlé Múlẹkì, àti àwọn tí nwọn jáde pẹlú rẹ sínú aginjù.   Àwọn ará Nífáì pẹlú àwọn   ará Sarahẹmúlà kò sì pọ tó àwọn ará Lámánì; bẹni, nwọn kò pọ tó ìdásíméjì nwọn.   Àti nísisìyí, a kò gbogbo   àwọn ará Nífáì jọ pọ, àti gbogbo àwọn ará Sarahẹmúlà pẹlú, a sì kó nwọn jọ pọ sí apá ọnà méjì.   Ó sì ṣe tí Mòsíà kã, tí ó sì   pàṣẹ pé kí a ka ìwé ìrántí Sẹnífù sí àwọn ènìyàn rẹ; bẹni, ó ka ìwé ìrántí àwọn ará Sẹnífù, láti ìgbàtí nwọn ti kúrò ní ilẹ Sarahẹmúlà títí tí nwọn tún padà wá.   Ó sì tún ka àkọsílẹ nípa Álmà   àti àwọn arákùnrin rẹ, pẹlú gbogbo ìpọnjú nwọn, láti ìgbà tí nwọn kúrò ní ilẹ Sarahẹmúlà títí dé ìgbà tí nwọn tún padà.   Àti nísisìyí, nígbàtí Mòsíà ti   parí kíka ìwé ìrántí nã, àwọn ènìyàn rẹ tí nwọn dúró lẹhìn ní ilẹ nã kún fún ìyanu, hã sì ṣe nwọn.   Nítorí nwọn kò mọ ohun   tí àwọn ìbá rò; nítorí nígbàtí nwọn rí àwọn tí Olúwa ti kó yọ kúrò nínú oko-ẹrú, nwọn kún fún ayọ gidigidi.   Ẹwẹ, nígbàtí nwọn ronú nípa   àwọn arákùnrin nwọn, èyítí àwọn ará Lámánì pa, nwọn kún fún ìrora-ọkàn, àní nwọn sọkún púpọ nítọrí ìrora-ọkàn nwọn.   Ẹwẹ, nígbàtí nwọn ronú   nípa ọre Ọlọrun, àti agbára rẹ èyítí ó fi gba Álmà pẹlú àwọn arákùnrin rẹ kúrò lọwọ àwọn ará Lámánì àti kúrò nínú oko-ẹrú, nwọn gbé ohùn nwọn sókè, nwọn sì fi ọpẹ fún Olúwa.   Ẹwẹ, nígbàtí nwọn ronú   nípa àwọn ará Lámánì, tí nwọn jẹ arákùnrin nwọn, nípa ipò ẹṣẹ àti ìbàjẹ nwọn, nwọn kún fún ìrora àti àròkàn fún àlãfíà ọkàn nwọn.   Ó sì ṣe, tí àwọn tí íṣe ọmọ   Ámúlónì pẹlú àwọn arákùnrin rẹ, tí nwọn ti fẹ aya nínú àwọn ọmọbìnrin àwọn ará Lámánì, banújẹ lórí ìwà àwọn bàbá nwọn, nwọn kò sì jẹ orúkọ àwọn bàbá nwọn mọ, nítorínã nwọn gbé orúkọ Nífáì, pé kí a lè pè nwọn ní àwọn ọmọ Nífáì, kí a sì kà nwọn mọ àwọn tí à npè ní ará Nífáì.   Àti nísisìyí gbogbo àwọn   ará Sarahẹmúlà ni a kà pẹlú àwọn ará Nífáì, a sì ṣe èyí nítorípé nwọn kò gbé ìjọba lé ọwọ ẹnìkẹni bí kò bá íṣe àtẹlé Nífáì.   Àti nísisìyí ó sì ṣe, nígbàtí   Mòsíà parí ọrọ rẹ ní sísọ àti kíkà sí àwọn ènìyàn nã, ó fẹ kí Álmà nã bá àwọn ènìyàn nã sọrọ.   Álmà sì bá nwọn sọrọ, nígbàtí   nwọn ti péjọ pọ ní ìsọríìsọrí, ó sì lọ láti ìsọrí kan dé òmíràn, ó sì nwãsù sí àwọn ènìyàn fún ìrònúpìwàdà ẹṣẹ, àti ìgbàgbọ nínú Olúwa.   Ó sì gba àwọn ènìyàn   Límháì pẹlú àwọn arákùnrin rẹ, gbogbo àwọn tí a ti yọ nínú okoẹrú níyànjú, pé kí nwọn rántí pé Olúwa ni ó kó nwọn yọ.   Ó sì ṣe, lẹhìn tí Álmà ti kọ   àwọn ènìyàn nã ní ohun púpọ, tí ó sì ti parí ọrọ tí ó bá nwọn sọ, ọba Límháì ní ìfẹ láti ṣe ìrìbọmi; gbogbo àwọn ènìyàn rẹ nã sì ní ìfẹ láti ṣe rìbọmi pẹlú.   Nítorínã, Álmà jáde lọ sínú   omi ó sì rì nwọn bọmi; bẹni, ó rì nwọn bọmi gẹgẹbí ó ṣe ṣe fún àwọn arákùnrin rẹ nínú omi Mọmọnì; bẹni, gbogbo àwọn tí ó sì ṣe ìrìbọmi ni nwọn jẹ ti ìjọ Ọlọrun; nítorí ìdí ìgbàgbọ nwọn nínú ọrọ Álmà.   Ó sì ṣe, tí ọba Mòsíà fún   Álmà ní ẹtọ l á t i dá àwọn ìjọ-Ọlọrun sílẹ ní gbogbo ilẹ Sarahẹmúlà; ó sì fún un ní àṣẹ kí ó yan àwọn àlùfã, àti olùkọni lórí ìjọ-Ọlọrun kọkan.   Nísisìyí, a ṣe eleyĩ nítorípé   àwọn ènìyàn pọ púpọ tí a kò lè ṣe àkóso fún nípasẹ olùkọni kanṣoṣo; bẹ sì ni nwọn kò lè gbọ ọrọ Ọlọrun nínú àpéjọ kanṣoṣo;   Nítorínã, nwọn kó ara nwọn   jọ ní ìsọrí-ìsọrí, tí à npè ní ìjọ; ìjọ kọkan sì ní àwọn àlùfã àti àwọn olùkọni tirẹ, àlùfã kọkan sì nwãsù ọrọ nã gẹgẹbí a ṣe fi lée lọwọ láti ẹnu Álmà.   Àti bayi, láìṣírò àwọn ìjọ   pọ púpọ, gbogbo nwọn jẹ ìjọ kanṣoṣo, bẹni, àní ìjọ-Ọlọrun; nítorítí kò sí ohun kan tí a wãsù nínú gbogbo ìjọ wọnyí bíkòṣe ìrònúpìwàdà àti ìgbàgbọ nínú Ọlọrun.   Àti nísisìyí ìjọ méje ni ó wà   ní ilẹ Sarahẹmúlà. Ó sì ṣe pé ẹnìkẹni tí ó bá ní ìfẹ láti gba orúkọ Krístì, tàbí ti Ọlọrun, ni nwọn darapọ mọ àwọn ìjọ-Ọlọrun.   A sì pè nwọn ní ènìyàn   Ọlọrun. Olúwa sì da Ẹmí i rẹ lé nwọn lórí, nwọn sì di alábùkún-fún, nwọn sì ṣe rere lórí ilẹ nã.  26   Ọpọlọpọ àwọn ọmọ Ìjọ nã ni a darí sínú ẹṣẹ nípasẹ àwọn aláìgbàgbọÁlmà gba ìlérí ìyè àìnípẹkunÀwọn tí ó ronúpìwàdà ẹṣẹ, tí a sì rìbọmi gba ìdáríjì ẹṣẹÀwọn ọmọ ìjọ nínú ẹṣẹ, tí nwọn bá ronúpìwàdà tí nwọn sì jẹwọ-ẹṣẹ fún Álmà àti fún Olúwa ni a o dáríjì; bíkòṣe bẹ, a kì yíò kà nwọn mọ àwọn ènìyàn Ìjọ nã. Ní ìwọn ọdún 120 100 kí a tó bí Olúwa wa. Nísisìyí, ó sì ṣe tí ọpọ nínú àwọn ìran tí ó ndìde kò lè ní òye àwọn ọrọ ọba Bẹnjámínì, nítorítí nwọn wà ní kékeré nígbàtí ó bá àwọn ènìyàn rẹ sọrọ; nwọn kò sì gba àṣà àwọn bàbá nwọn gbọ.   Nwọn kò sì gba ohun tí a sọ   nípa àjĩnde òkú gbọ, bẹni nwọn kò sì gbàgbọ nípa bíbọ Krístì.   Àti nísisìyí, nítorí àìgbàgbọ   nwọn, ọrọ Ọlọrun kò yé nwọn; ọkàn nwọn sì sé le.   Nwọn kò sì ṣe ìrìbọmi, bẹni   nwọn kò darapọ mọ ìjọ. Nwọn sì jẹ ènìyàn ìyàsọtọ nítorí ìgbàgbọ ọ nwọn, nwọn sì rí báyĩtítí, àní nínú ipò àìpé àti ẹṣẹ nwọn; nítorítí nwọn kò ní ké pe Olúwa Ọlọrun nwọn.   Àti nísisìyí, ní àkokò ìjọba   Mòsíà, nwọn kò pọ tó ìdajì àwọn ènìyàn Ọlọrun; ṣùgbọn nítorí ìyàpa lãrín àwọn arákùnrin wọn, nwọn pọ síi.   Nítorí ó ṣe, tí nwọn tan ọpọlọpọ   pẹlú ọrọ ẹtàn, àwọn tí nwọn wà nínú ìjọ, tí nwọn sì mú nwọn dẹṣẹ púpọpúpọ; nítorínã ó di ohun tí ó tọ pé kí àwọn tí nwọn ti dẹṣẹ, tí nwọn sì wà nínú ìjọ, gba ìbáwí láti ọwọ ìjọ.   Ó sì ṣe tí a mú nwọn wá   síwájú àwọn àlùfã, tí àwọn olùk ọ n i s ì f i nwọn l é ọwọ àwọn àlùfã; àwọn àlùfã sì mú nwọn wá síwájú Álmà, ẹnití íṣe olórí àlùfã.   Nísisìyí, ọba Mòsíà ti fún   Álmà ní àṣẹ lórí ìjọ-Ọlọrun.   Ó s ì ṣe t í Álmà kò mọ   ohunkóhun nípa nwọn; ṣùgbọn àwọn ẹlẹrĩ wá sí nwọn; bẹni, àwọn ènìyàn nã dúró nwọn sì jẹrí sí gbogbo àìṣedẽdé nwọn lọpọlọpọ.   Nísisìyí, kò sí irú ìṣẹlẹ báyĩ tí   ó ṣẹlẹ rí nínú ìjọ; nítorínã, ọkàn Álmà dàrú nínú rẹ, ó sì ní kí nwọn mú nwọn wá síwájú ọba.   Ó sì wí fún ọba pé: Kíyèsĩ,   àwọn wọnyí ni àwa mú wá síwájú rẹ, tí àwọn arákùnrin nwọn ti fẹsùnkàn nwọn; bẹni, nwọn sì t i mú nwọn nínú onírurú ìwà àìṣedẽdé. Nwọn kò sì ronúpìwàdà àìṣedẽdé nwọn; nítorínã ni àwa ṣe mú nwọn tọ ọ wá, kí ìwọ kí ó lè ṣe ìdájọ nwọn gẹgẹbí ẹṣẹ nwọn.   Ṣùgbọn ọba Mòsíà wí fún   Álmà pé: Kíyèsĩ, èmi kò ní ṣe ìdájọ nwọn; nítorínã, èmi fi nwọn lé ọ lọwọ fún ìdájọ.   Àti nísisìyí ọkàn Álmà   tún dàrú nínú rẹ; ó sì lọ bẽrè lọwọ Olúwa nípa ohun tí òun yíò ṣe nípa ọrọ yí, nítorítí ó bẹrù fún ṣíṣe ohun tí ó kùnà níwájú Olúwa.   Ó sì ṣe, lẹhìn tí ó ti tú   gbogbo ọkàn rẹ jáde sí Ọlọrun, ọrọ Olúwa tọ ọ wá, wípé:   Alábùkún-fún ni ìwọ, Álmà,   alábùkún-fún sì ni àwọn tí a rìbọmi nínú omi Mọmọnì. Ìwọ jẹ alábùkún-fún nítorí títóbi ìgbàgbọ rẹ nínú ọrọ ìránṣẹ mi Ábínádì nìkanṣoṣo.   Alábùkún-fún sì ni nwọn   nítorí títóbi ìgbàgbọ nwọn nínú ọrọ èyítí ìwọ ti sọ fún nwọn nìkanṣoṣo.   Alábùkún-fún sì ni ìwọ nítorí   ìwọ ti ṣe ìdásílẹ ìjọ-Ọlọrun lãrín àwọn ènìyàn yí; a ó sì fi ìdí nwọn múlẹ, nwọn yíò sì jẹ ènìyàn mi.   Bẹni, alábùkún-fún ni àwọn   ènìyàn yí tí nwọn ní ìfẹ sí jíjẹ orúkọ mi; nítorítí nínú orúkọ mi ni a o pè nwọn; tèmi sì ni nwọn íṣe.   Àti nítorípé ìwọ ti wádĩ   lọwọ mi nípa olùrékọjá nnì, alábùkún-fún ni ìwọ.   Ìránṣẹ mi ni ìwọ íṣe; èmi   sì bá ọ dá májẹmú wípé ìwọ yíò ní ìyè àìnípẹkun; ìwọ yíò sì sìn mí, ìwọ yíò sì jáde lọ ní orúkọ mi, ìwọ yíò sì gbá àwọn àgùtàn mi jọ.   Ẹnití ó bá gbọ ohùn mi ni   yíò jẹ àgùtàn mi; òun ni ìwọ yíò sì gbà sínú ìjọ nã, òun nã ni èmi yíò sì gbà.   Nítorí kíyèsĩ, èyí ni ìjọ mi;   ẹníkẹni tí a bá ti rìbọmi ni a ó rìbọmi sí ìrònúpìwàdà. Ẹnìkẹni tí ẹyin bá sì gbà ni yíò gba orúkọ mi gbọ; òun sì ní èmi yíò dáríjì ní ọfẹ.   Nítorípé èmi ni ẹni nã tí ó   gbé ẹṣẹ ayé rù ara mi; nítorípé èmi ni ẹni nã tí ó dá nwọn; èmi sì ni ẹni nã tí ó fifún ẹnití ó bá gbàgbọ dé òpin, ãyè ní apá ọtún mi.   Nítorí kíyèsĩ, ní orúkọ mi ni   a pè nwọn; tí nwọn bá sì mọ mí, nwọn yíò jáde wá, nwọn yíò sì ní ãyè ayérayé ní apá ọtún mi.   Yíò sì ṣe nígbàtí ìpè ìkejì yíò   dún nígbànã ni àwọn tí nwọn kò mọ mí rí yíò jáde wá, tí nwọn yíò sì dúró níwájú mi.   Nígbànã ni nwọn yíò sì   mọ wípé èmi ni Olúwa Ọlọrun nwọn, pé èmi ni Olùràpadà nwọn; ṣùgbọn a kì yíò rà nwọn padà.   Nígbànã ni èmi yíò sì jẹwọ   fún nwọn pé èmi kò mọ nwọn rí; nwọn yíò sì kọjá sínú iná àìnípẹkun èyítí a pèsè sílẹ fún èṣù àti àwọn ángẹlì rẹ.   Nítorínã, mo wí fún yín,   wípé ẹnití kò bá gbọ ohùn mi, òun ni ẹyin kì yíò gbà sínú ìjọ mi, òun sì ni èmi kì yíò gbà ní ọjọ ìkẹhìn.   Nítorínã mo wí fún ọ, Lọ;   ẹnìkẹni tí ó bá sì ré mi kọjá, òun ni ìwọ yíò ṣe ìdájọ fún gẹgẹbí ẹṣẹ tí òun ti ṣẹ; tí ó bá sì jẹwọ àwọn ẹṣẹ rẹ níwájú rẹ àti èmi, tí ó sì ronúpìwàdà ẹṣẹ tọkàn-tọkàn, òun ni ìwọ yíò dáríjì, èmi yíò sì dáríjĩ pẹlú.   Bẹni, ní gbogbo ìgbà tí àwọn   ènìyàn mi bá ronúpìwàdà ẹṣẹ ní èmi yíò dárí gbogbo ìrékọjá nwọn sí mi jì nwọn.   Ẹyin nã pẹlú yíò dárí àwọn   ìrékọjá ji ara yín; nítorí lọótọ ni mo wí fún yín, ẹnití kò bá dárí ẹṣẹ ji ọmọnìkejì rẹ nígbàtí ó bá sọ wípé òun ronúpìwàdà ẹṣẹ, olúwarẹ ti mú ara rẹ wá sí ìdálẹbi.   Nísisìyí, mo wí fún ọ, Lọ;   ẹnìkẹni ti kò bá sì ronúpìwàdà ẹṣẹ rẹ, òun kannã ni a kì yíò kà mọ àwọn ènìyàn mi; èyí ni a ó sì kíyèsí láti ìsisìyí lọ.   Ó sì ṣe, nígbàtí Álmà ti gbọ   àwọn ọrọ wọnyí ó kọ nwọn sílẹ, kí òun lè ní nwọn, àti pẹlú kí ó lè ṣe ìdájọ àwọn ènìyàn ìjọ nã gẹgẹbí òfin Ọlọrun.   Ó sì ṣe tí Álmà lọ tí ó sì   ṣe ìdájọ àwọn tí a ti mú nínú àìṣedẽdé, gẹgẹbí ọrọ Oluwa.   Ẹnìkẹni tí ó bá sì ronúpìwàdà   ẹṣẹ rẹ tí ó sì jẹwọ nwọn, àwọn ni ó kà mọ àwọn ènìyàn ìjọ nã;   Àwọn tí nwọn kò bá sì   jẹwọ ẹṣẹ nwọn kí nwọn sì ronúpìwàdà àìṣedẽdé nwọn, àwọn kannã ni a kò kà mọ àwọn ènìyàn ìjọ nã, a sì pa orúkọ nwọn rẹ.   Ó sì ṣe tí Álmà to gbogbo ìṣe   ìjọ lẹsẹsẹ; nwọn sì tún bẹrẹsí ní àlãfíà, nwọn sì nṣe rere lọpọlọpọ lórí ìṣe ìjọ nã, nwọn nrìn pẹlú ìkíyèsára níwájú Ọlọrun, nwọn ngba ọpọlọpọ, nwọn sì ri ọpọlọpọ bọmi.   Àti nísisìyí, gbogbo ohun   wọnyí ni Álmà pẹlú àwọn olùjọṣiṣẹ rẹ ṣe, tí nwọn wà lórí ìjọ nã, tí nwọn nrìn ní ọnà ẹtọ, tí nwọn nkọni lọrọ Ọlọrun nínú ohun gbogbo, tí nwọn nfaradaonírurú ìpọnjú, tí àwọn tí nwọn kì íṣe ara ìjọ Ọlọrun nṣe inúnibíni sí nwọn.   Nwọn sì bá àwọn arákùnrin   nwọn wí; gbogbo nwọn sì gba ìbáwí, olúkúlùkù nípa ọrọ Ọlọrun, gẹgẹbí ẹṣẹ rẹ, tàbí bí àwọn ẹṣẹ èyítí òun ṣẹ, tí Ọlọrun sì ti pã láṣẹ fún nwọn kí nwọn gbàdúrà láìsinmi, kí nwọn sì máa dúpẹ nínú ohun gbogbo.  27   Mòsíà fi òfin de inúnibíni òun sì pàṣẹ fún ìbamu lọgbọgbaÁlmà kékeré pẹlú mẹrin nínú àwọn ọmọ Mòsíà lépa láti pa ìjọ nã runÁngẹlì kan farahàn nwọn ó sì pa á láṣẹ kí nwọn dẹkun ibi ṣíṣeÁlmà ya odiGbogbo ènìyàn ni ó níláti di àtúnbí láti gba ìgbàlàÁlmà pẹlú àwọn ọmọ Mòsíà nkede ìhìn ayọ. Ní ìwọn ọdún 100 sí 92 kí a tó bí Olúwa wa. Àti nísisìyí ó sì ṣe tí inúnibíni tí àwọn aláìgbàgbọ gbé ti ìjọ pọ púpọ tó bẹ tí ìjọ bẹrẹsí kùn, tí nwọn sì nráhùn sí àwọn olórí nwọn nípa ọrọ nã; nwọn sì fi ọrọ nã sun Álmà. Álmà sì gbé ọrọ nã síwájú ọba nwọn, Mòsíà. Mòsíà sì fi ọrọ nã lọ àwọn àlùfã rẹ.   Ó sì ṣe tí Mòsíà ọba fi ìkéde   ránṣẹ jákè-jádò ilẹ nã pẹlú gbogbo agbègbè rẹ, pé aláìgbàgbọ kankan kò gbọdọ ṣe inúnibíni sí ẹnìkẹni tí ó wà nínú ìjọ Ọlọrun.   Àṣẹ tí ó múná sì wà jákè-jádò   àwọn ìjọ pé kí inúnibíni kí ó máṣe wà lãrín nwọn, àti pé kí ìbámu lọgbọgba wà lãrín gbogbo ènìyàn;   Pé kí nwọn máṣe j ẹ kí   ìgbéraga tàbí ìrera dí àlãfíà a nwọn lọwọ; pé kí olúkúlùkù ka ọmọnìkejì rẹ sí ara rẹ, kí nwọn sì máa ṣe iṣẹ pẹlú ọwọ ara nwọn fún ìpèsèfún ara nwọn.   Bẹni, kí gbogbo àwọn àlùfã   àti àwọn olùkọ nwọn ṣiṣẹ pẹlú ọwọ nwọn fún ìpèsè fún ara nwọn, ní gbogbo ìgbà àfi nínú àìlera, tàbí nínú àìní; lẹhìn tí wọn sì ti ṣe ohun wọnyí, nwọn pọ púpọ nínú ọre-ọfẹ Ọlọrun.   Àláfíà púpọ sì bẹrẹsí padà   sórí ilẹ nã; àwọn ènìyàn nã sì bẹrẹsí pọ púpọ, nwọn sì ngbilẹ lórí ilẹ ayé, bẹni, ní àríwá àti ní gúsù, ní ìlà-oòrùn, àti ní ìwọ-oòrùn, nwọn sì nkọ àwọn ìlú nlá-nlá pẹlú ìletò ní gbogbo ẹkún ìlú nã.   Olúwa sì bẹ nwọn wò, ó sì   ṣe rere fún nwọn, nwọn sì di ọpọ àti ọlọrọ ènìyàn.   Nísisìyí, a ka àwọn ọmọkùnrin   Mòsíà mọ àwọn aláìgbàgbọ; àti pẹlú, a ka ọkan nínú àwọn ọmọ Álmà mọ nwọn, ẹnití à npe orúkọ rẹ ní Álmà èyí tí íṣe ti bàbá rẹ, bíótilẹríbẹ, ó ya ènìyàn búburú àti abọrìṣà. Ẹnú rẹ si dùn, ó sì nsọ ọrọ ẹtàn púpọpúpọ fún àwọn ènìyàn; nítorínã ó darí ọpọlọpọ ninu àwọn ènìyàn nã lati ṣe àìṣedẽdé bí tirẹ.   Ó sì jẹ ìfàsẹhìn nlá sí ìlọsíwájú   ìjọ Ọlọrun; tí ó sì darí ọkàn àwọn ènìyàn lọ; tí ó sì jẹ kí ìyapa nlá wà lãrín àwọn ènìyàn nã; tí ãyè sì ṣí sílẹ fún ọtá Ọlọrun láti lo agbára rẹ lórí nwọn.   Àti nísisìyí, ó sì ṣe, nígbàtí ó   nlọ kãkiri fún ìparun ìjọ Ọlọrun, nítorítí ó nlọ kãkiri ní ìkọkọ pẹlú àwọn ọmọ Mòsíà, tí o sì nwá láti pa ìjọ nã run, àti fúnìṣìlọnà àwọn ènìyàn Olúwa, ní ìlòdì sí àṣẹ Ọlọrun, tàbí ti ọba pãpã   Gẹgẹbí èmi sì ti wí fún nyín,   bí nwọn ṣe nlọ kãkiri tí nwọn nṣọtẹ sí Ọlọrun, kíyèsĩ, ángẹlì Olúwa yọ sí nwọn; ó sì sọkalẹ bí ẹnipé ó wà nínú àwọ-sánmà; ó sì sọrọ gẹgẹbí ohùn àrá tí ó nsán, tí ó mú kí ilẹ tí nwọn dúró le mi títí;   Ẹnu si yà nwọn púpọpúpọ,   tí nwọn ṣubú lulẹ, ọrọ tí ó nbá nwọn sọ kò sì yé nwọn.   Bíótilẹríbẹ, ó tún kígbe, ó ní:   Álmà; dìde, kí ó sì bọ síwájú, nítorí ìdí wo ni ìwọ fi nṣe inúnibíni sí ìjọ Ọlọrun? Nítorítí Ọlọrun ti sọ wípé: Èyí yĩ ni ìjọ mi, èmi yíò sì dã sílẹ; kò sì sí ohun tí yíò bĩ ṣubú, bíkòbájẹ ìwà ìrékọjá àwọn ènìyàn mi.   Àti pẹlú, ángẹlì nã sọ wípé:   Kíyèsĩ, Olúwa ti gbọ àdúrà àwọn ènìyàn rẹ, àti àdúrà ìránṣẹ rẹ, Álmà, ẹnití ìṣe bàbá rẹ; nítorítí ó ti gbàdúrà pẹlú ọpọlọpọ ìgbàgbọ nípa rẹ, pé kí a lè mu ọ wá sínú ìmọ òtítọ nnì; nítorínã, nítorí ìdí èyí ni èmi wá láti lè fún ọ ní ìdánilójú nípa agbára àti àṣẹ Ọlọrun, kí àdúrà àwọn ìránṣẹ rẹ lè jẹ gbígbà gẹgẹbí ìgbàgbọ nwọn.   Àti nísisìyí, kíyèsĩ, njẹ ìwọ   lè jiyàn agbára Ọlọrun? Nìtorí kíyèsĩ, njẹ ohùn mi kò mi ayé? Njẹ ìwọ kò tilẹ rí mi níwájú rẹ? A sì rán mi láti ọdọ Ọlọrun.   Nísisìyí mo wí fún ọ: Lọ, kí   ó sì rántí ìgbèkun àwọn bàbá rẹ ní ilẹ Hẹlámì; àti ní ilẹ Nífáì; kí ó sì rántí àwọn ohun nlá tí ó ti ṣe fún nwọn; nítorítí nwọn wà nínú oko-ẹrú, ó sì kó nwọn yọ. Àti nísisìyí, èmi wí fún ọ, Álmà, máa bá ọnà rẹ lọ, kí ó sì dẹkun lílépa ìparun ìjọ nã, kí àdúrà nwọn lè gbà bí ìwọ yíò bá tilẹ pa ara rẹ run.   Àti nísisìyí, ó sì ṣe pé àwọn   ohun wọnyí ni ọrọ ìkẹhìn tí ángẹlì nã sọ fún Álmà, tí ó sì bá tirẹ lọ.   Àti nísisìyí, Álmà pẹlú àwọn   tí ó wà pẹlú rẹ tún ṣubú lulẹ, nítorí títóbi ni ìyanu nwọn; nítorípé, pẹlú ojú ara nwọn ni nwọn rí ángẹlì Olúwa; ohùn rẹ sì dàbí àrá, èyítí ó mi ilẹ; nwọn sì mọ wípé kò sí ohun míràn bíkòṣe agbára Ọlọrun tí ó lè mi ilẹ tí yíò sì gbọn tìtì bí èyítí yíò là sí méjì.   Àti nísisìyí ìyàlẹnu Álmà   pọ tóbẹ gẹ tí ó fi yadi, tí kò sì lè la ẹnu rẹ; bẹni, ó sì di aláìlágbára tó bẹ tí kò lè gbé ọwọ rẹ; nítorínã àwọn tí ó wà pẹlú rẹ gbé e, nwọn sì gbé e láì le ran ara rẹ lọwọ, àní títí nwọn fi tẹ ẹ sí iwájú bàbá rẹ.   Nwọn sì sọ gbogbo ohun tí   ó ti ṣẹlẹ sí nwọn fún bàbá rẹ; bàbá rẹ sì yọ, nítorí ó mọ wípé agbára Ọlọrun ni.   Ó sì mú kí àwọn ènìyàn   péjọ, kí nwọn lè jẹ ẹrí sí ohun tí Olúwa ti ṣe fún ọmọ rẹ, àti pẹlú fún àwọn tí nwọn wà pẹlú rẹ.   Ó sì mú kí àwọn àlùfã péjọ   pọ; nwọn sì bẹrẹsí gba ãwẹ, àti gbàdúrà sí Olúwa Ọlọrun nwọn, pé kí ó la ẹnu Álmà, kí ó lè sọrọ, àti kí ẹyà ara rẹ lè gba okunkí ojú àwọn ènìyàn lè là, kí nwọn lè ri àti kí nwọn sì mọ nípa dídára àti ògo Ọlọrun.   Ó sì ṣe lẹhìn tí nwọn ti   gba ãwẹ, tí nwọn sì ti gbàdúrà fún ìwọn ọjọ méjì àti òru méjì,ẹyà-ara Álmà gba okun padà, ó sì dìde dúró, ó sì bẹrẹsí ọrọ sísọ sí nwọn, pé kí nwọn tújúká:   Nítorítí, ó wípé, mo ti ronúpìwàdà   àwọn ẹṣẹ mi, a sì ti rà mí padà nípa ti Olúwa; ẹ kíyèsĩ, a ti bí mi nípa ti Ẹmí.   Olúwa sì wí fún mi pé:   Máṣe jẹ kí ó yà ọ lẹnu pé gbogbo ènìyàn, bẹni, ọkùnrin àti obìnrin, gbogbo orílẹ-èdè, ìbátan, èdè àti ènìyàn, níláti di àtúnbí; bẹni, kí a bí nwọn nípa ti Ọlọrun, kí a yí nwọn padà kúrò ní ipò ara àti ìsubu tí nwọn wà, sí ipò ìwà-òdodo, nítorítí a ti rà nwọn padà nípa ti Ọlọrun, tí nwọn sì di ọmọ rẹ ọkùnrin àti obìnrin;   Báyĩ sì ni nwọn di ẹdá titun;   láì sì ṣe èyí, kò sí ọnà tí nwọn yíò fi jogún ìjọba Ọlọrun.   Mo wí fún nyín, bí kò bá rí   báyĩ, a o gbé nwọn sọnù; mo sì mọ èyí, nítorípé díẹ ni ó kù kí a gbé mi sọnù.   Bíótilẹríbẹ, lẹhìn tí èmi ti la   ọpọlọpọ ìpọnjú kọjá, tí èmi sì ronúpìwàdà dé ẹnu ikú, Olúwa nínú ãnú ríi pé ó tọ kí òun kí ó gbà mí kúrò lọwọ jíjóná ayérayé, a sì bí mi nípa ti Ọlọrun.   A ti ra ẹmí mi padà kúrò   lọwọ òrọró ìkorò, àti ìdè àìṣedẽdé. Mo wà nínú ọgbun àìnísàlẹ èyítí ó ṣókùnkùn jùlọ; ṣùgbọn nísisìyí, mo rí ìmọlẹ Ọlọrun èyítí ó yani lẹnu. Oró ayérayé gba ọkàn mi; ṣùgbọn a já mi gbà, kò sì sí ìrora fún ọkàn mi mọ.   Mo kọ Olùràpadà mi, mo sì   sẹ èyí tí àwọn bàbá wa ti sọ nípa rẹ; ṣùgbọn nísisìyí, kí nwọn lè ríi pé ó nbọwá, àti pé ó ṣe ìrántí gbogbo ẹdá ọwọ rẹ, òun yíò fi ara rẹ hàn sí ènìyàn gbogbo.   Bẹni, gbogbo ẽkún yíò wólẹ,   gbogbo ahọn ni yíò sì jẹwọ níwájú rẹ. Bẹni, àní ní ọjọ ìkẹhìn, nígbàtí gbogbo ènìyàn yíò dúró kí òun lè ṣe ìdájọ nwọn, nígbànã ni nwọn yíò jẹwọ pé òun ni Ọlọrun; nígbànã ni nwọn yíò jẹwọ, àwọn tí nwọn ngbé ilé ayé ní àìní Ọlọrun, pé ìdájọ ìyà títí ayé lórí nwọn jẹ èyítí ó tọ; nwọn yíò sì gbọn, nwọn yíò sì wárìrì, nwọn yíò sì súnrakì lábẹ ìwo ojú rẹ tí ó nwò ohun gbogbo.   Àti nísisìyí ó sì ṣe tí Álmà   bẹrẹ láti àkokò yí lọ láti máa ṣe ìkọni àwọn ènìyàn nã, àwọn tí nwọn sì wà pẹlú Álmà nígbàtí ángẹlì farahàn nwọn, tí nwọn sì nṣe ìrìnàjò kãkiri nínú gbogbo ilẹ nã, tí nwọn nkéde fún gbogbo àwọn ènìyàn nã, àwọn ohun tí nwọn ti gbọ àti èyí tí nwọn rí, tí nwọn sì nwãsù ọrọ Ọlọrun nínú ọpọ ìpọnjú, nítorítí àwọn aláìgbàgbọ nṣe inúnibíni sí nwọn lọpọlọpọ, tí ọpọlọpọ nwọn sì nkọlù nwọn.   Ṣùgbọn láì ka gbogbo ohun   wọnyí sí, nwọn tu àwọn ènìyàn ìjọ-Ọlọrun nínú púpọpúpọ, nwọn sì ntì nwọn lẹhìn nínú ìgbàgbọ nwọn, tí nwọn sì ngbà nwọn níyànjú pẹlú ìpamọra, àti ọpọ lãlã láti pa àwọn òfin Ọlọrun mọ.   Mẹrin nínú nwọn ni ísì ṣe   àwọn ọmọ Mòsíà; orúkọ nwọn sì ni Ámọnì, àti Áárọnì, Òmnérì, àti Hímnì; èyí ni orúkọ àwọn ọmọ Mòsíà.   Nwọn sì rin ìrìnàjò jákè-jádò   gbogbo ilẹ Sarahẹmúlà, àti lãrín àwọn ènìyàn tí nwọn wà lábẹìjọba ọba Mòsíà, tí nwọn sì nfi tọkàn-tara lépa láti ṣe àtúnṣe àwọn ohun búburú tí nwọn ti ṣe sí ìjọ, tí nwọn sì njẹwọ gbogbo ẹṣẹ nwọn, tí nwọn nkéde gbogbo ohun tí nwọn ti rí, tí nwọn sì nṣe àlàyé àwọn ìsọtẹlẹ pẹlú ìwé-mímọ sí gbogbo ẹnití ó fẹ láti gbọ nwọn.   Báyĩ ni nwọn sì ṣe jẹ ohun   èlò ní ọwọ Ọlọrun, fún mímú ọpọlọpọ wá sí ìmọ òtítọ, bẹni, sí ìmọ Olùràpadà nwọn.   Báwo sì ni nwọn ṣe jẹ alábùkún-   fún tó! Nítorítí nwọn kéde àlãfíà; nwọn sì kéde ìhìnrere ohun rere; nwọn sì wí fún àwọn ènìyàn nã pé Olúwa jọba.  28   Àwọn ọmọkùnrin Mòsíà lọ láti wãsù sí àwọn ará LámánìNípa lílo àwọn òkúta aríran nnì, Mòsíà ṣe ìyípadà àwọn àwo Járẹdì. Ní ìwọn ọdún 92 kí a tó bí Olúwa wa. Nísisìyí, ó sì ṣe lẹhìn tí àwọn ọmọ Mòsíà ti ṣe gbogbo nkan wọnyí, nwọn mú àwọn díẹ pẹlú nwọn, nwọn sì padà sí ọdọ bàbá nwọn, ọba, nwọn sì rọ ọ pé kí ó gbà fún nwọn kí nwọn kọjá lọ sí ilẹ ti Nífáì pẹlú àwọn tí nwọn ti yàn, kí nwọn lè wãsù àwọn ohun tí nwọn ti gbọ, kí nwọn sì lè kọ àwọn arákùnrin nwọn, àwọn ará Lámánì, ní ọrọ Ọlọrun   Pé, bóyá, nwọn lè mú nwọn   wá sí ìmọ Olúwa Ọlọrun nwọn, kí nwọn sì jẹ kí nwọn mọ dájú nípa àìṣedẽdé àwọn bàbá nwọn; àti pé, bóyá, nwọn yíò gbà nwọn kúrò nínú ikorira wọn sí àwọn ará Nífáì, pé kí a lè mú àwọn nã wá sí ipò ayọ nínú Olúwa Ọlọrun nwọn, pé kí nwọn lè mú ara nwọn lọrẹ, àti kí ìjà kí ó dẹkun ní gbogbo ilẹ nã èyítí Olúwa Ọlọrun nwọn ti fún nwọn.   Nísisìyí, nwọn fẹ kí a kéde   ìgbàlà sí gbogbo ẹdá, nítorítí nwọn kò lè gbà pé kí ẹmí ènìyàn kan kí ó parun; bẹni, àní pé ẹmí kan lè faradà oró àìnípẹkun mú kí nwọn gbọn, kí nwọn sì wá rìrì.   Báyĩ sì ni Ẹmí Olúwa ṣiṣẹ lórí   nwọn, nítorítí nwọn jẹ ẹlẹṣẹ tí ó burú jùlọ. Olúwa sì rí i pé ó tọ nínú ãnú rẹ tí kò lópin pé kí a dá nwọn sí; bíótilẹríbẹ, nwọn ṣe àròkàn ọkàn nítorí àìṣedẽdé nwọn, tí nwọn njìyà púpọ, tí nwọn sì nbẹrù pé a ó ta nwọn nù, títí láé.   Ó sì ṣe tí nwọn ṣípẹ fún bàbá   nwọn fún ọjọ púpọ pé kí nwọn lọ sí ilẹ ti Nífáì.   Ọba Mòsíà sì lọ bẽrè lọwọ   Olúwa bí òun bá lè jẹ kí àwọn ọmọ òun lọ sí ọdọ àwọn ará Lámánì kí nwọn lè wãsù ọrọ nã.   Olúwa sì wí fún Mòsíà pé: Jẹ   kí nwọn kọjá lọ nítorípé ọpọlọpọ ni yíò gba ọrọ nwọn gbọ, nwọn ó sì ní ìyè àìnípẹkun; èmi yíò sì yọ àwọn ọmọ rẹ kúrò lọwọ àwọn ará Lámánì.   Ó sì ṣe tí Mòsíà jẹ kí nwọn lọ,   kí wọn sì ṣe bí nwọn ti bẽrè.   Nwọn sì mú ìrìnàjò nwọn   pọn kọjálọ sínú aginjù, láti lọ wãsù ọrọ nã lãrín àwọn ọmọ Lámánì; èmi yíò sì sọ nípa ìṣe nwọn lẹhìn èyí.   Nísisìyí ọba Mòsíà kò rí   ẹnití yíò gbé ìjọba lé lórí, nítoríkò sí nínú àwọn ọmọ rẹ tí ó fẹ gba ìjọba nã.   Nítorínã, ó gbé ìwé ìrántí   nã èyítí a fin sí órí àwọn àwo idẹ, pẹlú àwọn àwo ti Nífáì, àti gbogbo ohun tí ó fi pamọ gẹgẹbí àṣẹ Ọlọrun, lẹhìn tí ó ti ṣe ìyírọ-padà, tí ó sì jẹ kí a kọ àwọn ìwé ìrántí èyítí ó wà lórí àwọn-àwo wúrà, èyítí àwọn ará Límháì wá rí, èyítí a gbé lé e lọwọ nípasẹ ọwọ Límháì;   Èyí ni ó sì ṣe nítorí àníyàn   àwọn ènìyàn rẹ; nítorítí nwọn ní ìfẹ èyítí ó rékọjá láti mọ nípa àwọn ènìyàn nã tí a ti parun.   Àti nísisìyí ni ó sì ṣe yíyí   ọrọ nã padà sí èdè míràn nípa àwọn òkúta méjì nnì tí a wé mọ etí méjẽjì ọpọn kan.   Nísisìyí àwọn ohun wọnyí   ni a ti pèsè sílẹ láti ìbẹrẹ wá, tí a sì gbé lélẹ láti ìran dé ìran, fún ìtumọ èdè gbogbo;   A sì ti pa nwọnmọ nípa ọwọ   Olúwa, pé kí ó lè fi han gbogbo ẹdá tí yíò jogún ilẹ nã, gbogbo àìṣedẽdé àti ìwà ìríra àwọn ènìyàn rẹ.   Ẹnikẹni tí ó bá sì ní àwọn   ohun wọnyí ni á npè ní aríran gẹgẹbí ti ìgbà àtijọ.   Nísisìyí, lẹhìn tí Mòsíà ti   parí yíyí ọrọ àwọn ìwé ìrántí wọnyí padà sí èdè míràn, kíyèsĩ, ó sọ nípa àwọn ènìyàn nã tí a parun, láti ìgbà tí nwọn ti pawọn run títí padà sí ìgbà kíkọ ilé ìṣọ gíga nnì, ní àkokò tí Olúwa da èdè àwọn ènìyàn nã rú, tí a sì tú nwọn ká lórí ilẹ ayé gbogbo, bẹni, àní láti àtẹhìnwá, títí lọ sí ìgbà dídá Ádámù.   Nísisìyí ọrọ yí jẹ kí àwọn   ènìyàn Mòsíà ṣọfọ gidigidi, bẹni, nwọn kún fún ìrora-ọkàn; bíótilẹríbẹ ó fún nwọn ní ìmọ púpọ, nínú èyí tí nwọn yọ.   Ọrọ yí ni a ó sì kọ lẹhìn èyí;   nítorí kíyèsĩ, ó jẹ ohun tí ó yẹ pe kí gbogbo ènìyàn mọ àwọn ohun tí a kọ sínú àkọsílẹ yí.   Àti nísisìyí, gẹgẹbí mo ti wí   fún yín lẹhìn tí ọba Mòsíà ti ṣe àwọn ohun wọnyí, ó mú àwọn àwo idẹ nã, àti gbogbo àwọn ohun tí ó kó pamọ, ó sì gbé nwọn lé ọwọ Álmà, ẹnití íṣe ọmọ Álmà; bẹni, gbogbo ìwé ìrántí, pẹlú àwọn olùtumọ-èdè, ó sì gbé nwọn lé e lọwọ, ó sì pàṣẹ pé kí ó pa nwọn mọ, kí ó sì ṣe ìwé ìrántí àwọn ènìyàn nã, kí ó sì gbé nwọn lé ọwọ ìran kan dé òmíràn, àní gẹgẹbí a ṣe gbé nwọn lé ọwọ àwọn ènìyàn láti ìgbà ti Léhì ti jáde kúrò ní Jerúsálẹmù.  29   Mòsíà dá ìmọràn kí a yan àwọn adájọ dípò ọbaÀwọn ọba aláìṣòdodo a máa kó àwọn ènìyàn nwọn sínú ẹṣẹA yan Álmà kékeré ní onídàjọ gíga nípa ohùn àwọn ènìyànÓ sì tún íṣe olórí àlùfã lórí ÌjọÁlmà àgbà àti Mòsíà kú. Ní ìwọn ọdún 92 sí 91 kí a tobí Olúwa wa. Nísisìyí, nígbàtí Mòsíà ti ṣe èyí, ó ránṣẹ jákè-jádò ilẹ nã, lãrín àwọn ènìyàn, o fẹ láti mọ ìfẹ nwọn nípa ẹni tí yíò ṣe ọba nwọn.   Ó sì ṣe tí ọrọ àwọn ènìyàn   dé, wípé: Àwa ní ìfẹ kí Áárọnì ọmọ rẹ jẹ ọba àti olórí wa.   Nísisìyí, Áárọnì ti kọjá lọ sí  ilẹ Nífáì, nítorínã ọba kò lè gbé ìjọba lée lọwọ; bẹ sì ni Áárọnì kò ní gba ìjọba nã; bẹ sì ni kò sí ọkan nínú àwọn ọmọ Mòsíà tí ó ní ìfẹ láti gba ìjọba nã.   Nítorínã, ọba Mòsíà tún ránṣẹ   lãrín àwọn ènìyàn nã; bẹni, àní ó kọ àwọn ọrọ nã sí àwọn ènìyàn nã. Èyí sì ni àwọn ọrọ tí ó kọ wípé:   Kíyèsĩ, A! ẹyin ènìyàn mi,   tàbí arákùnrin mi, nítorítí mo kà yín kún bẹ, èmi ní ìfẹ kí ẹ tún ọrọ nã rò, èyítí a pè yín kí ẹ rònítorítí ẹ ní ìfẹ láti ní ọba.   Nísisìyí, mo wí fún yín pé   ẹnití ìjọba tọ sí ti kọ, kò sì ní gba ìjọba nã.   Àti nísisìyí, tí a bá sì yan   ẹlòmíràn rọpò rẹ, kíyèsĩ, èmi bẹrù pé ìjà yíò bẹ sílẹ lãrín yín. Tani ó sì mọ bóyá ọmọ mi, ẹnití ìjọba nã jẹ tirẹ yíò bínú, tí yíò sì kó apá kan nínú àwọn ènìyàn yí lọ tẹlée, èyítí yíò dá ogun àti ìjà sílẹ lãrín yín, èyítí yíò sì fa ìtàjẹsílẹ, àti yíyí ọnà Olúwa padà, bẹni, tí nwọn yíò sì pa ọkàn ọpọlọpọ ènìyàn run.   Nísisìyí mo wí fún yín, ẹ jẹ   kí a gbọn kí a sì ro àwọn ohun wọnyí, nítorí a kò ní ẹtọ láti pa ọmọ mi run, bẹ sì ni a kò gbọdọ ní ẹtọ láti pa ẹlòmíràn tí a bá yàn dípò o rẹ run.   Bí ọmọ mi bá sì padà sí ipò   agbéraga àti ohun asán, òun yíò sẹ ìrántí àwọn ọrọ tí ó ti sọ, yíò sì gba ẹtọ rẹ sí ìjọba, èyítí yíò mú kí òun àti àwọn ènìyàn yí dá ẹṣẹ lọpọlọpọ.   Àti nísisìyí, ẹ jẹ kí a jẹ   ọlọgbọn, kí a sì fi ọkàn sí ohun wọnyí, kí àwa kí ó sì ṣe èyítí yíò mú àlãfíà wà lãrín àwọn ènìyàn wọnyí.   Nítorínã, èmi yíò jẹ ọba yín   fún ìyókù ọjọ ayé mi; bíótilẹríbẹ, ẹ jẹ kí a yan àwọn onídàjọ, kí nwọn máa ṣe ìdájọ àwọn ènìyàn wọnyí gẹgẹbí òfin wa; àwa yíò sì ṣe ìlànà titun fún àkóso àwọn ènìyàn yí nítorítí àwa yíò yan àwọn ọlọgbọn ènìàn gẹgẹbí onídàjọ, tí nwọn yíò ṣe ìdájọ àwọn ènìyàn yí gẹgẹbí àwọn òfin Ọlọrun.   Nísisìyí, ó sàn kí a ṣe ìdájọ   ènìyàn nípa Ọlọrun ju nípa ènìyàn, nítorítí awọn ìdájọ Ọlọrun jẹ èyítí ó tọ nígbà-gbogbo, ṣùgbọn awọn ìdájọ ènìyàn jẹ èyítí kò tọ nígbà-gbogbo.   Nítorínã, tí ó bá ṣẽṣe kí   ẹyin kí ó ní àwọn ènìyàn tí ó tọ láti jẹ àwọn ọba yín, tí nwọn yíò fi awọn òfin Ọlọrun múlẹ, tí nwọn yíò sì ṣe ìdájọ àwọn ènìyàn yí gẹgẹbí àwọn òfin rẹ, bẹni, bí ẹyin bá lè ní àwọn ènìyàn láti jẹ àwọn ọba yín tí nwọn yíò ṣe àní gẹgẹbí bàbá mi Bẹnjámínì ti ṣe fún àwọn ènìyàn yĩmo wí fún yín, bí ó bá lè rí báyĩ nígbà-gbogbo, nígbànã ni yíò tọ kí ẹyin ní ọba nígbà-gbogbo láti jọba lórí yín.   Èmi pãpã ti tiraka pẹlú   gbogbo agbára àti ipá tí mo ní, láti kọ yín ní àwọn òfin Ọlọrun, àti láti fi àlãfíà lélẹ jákè-jádò ilẹ nã, pé kí ogun tàbí ìjà má wà, kí ó má ṣe sí olè jíjà tàbí ìkógun, tàbí ìpànìyàn tàbí ìwà àìṣedẽdé, bí ó tilè wù kí ó rí;   Ẹnìkẹni tí o bá sì ti hu ìwà   àìṣedẽdé, òun ni èmi ti jẹ níyàgẹgẹbí ẹṣẹ tí ó ṣẹ, gẹgẹbí òfin tí àwọn bàbá wa ti fún wa.   Nísisìyí, mo wí fún yín pé   nítorítí gbogbo ènìyàn jẹ aláìṣọtọ, kò tọ kí ẹ ní ọba tàbí àwọn ọba kí nwọn jọba lórí i yín.   Nítorí kíyèsĩ, báwo ni ìwà   àìṣedẽdé ọba búburú yíò ti tó, bẹni, báwo ni ìparun nã yíò ti tóbi tó!   Bẹni, ẹ ṣe ìrántí ọba Nóà,   ìwà búburú àti ìwà ìríra rẹ, àti ìwà búburú àti ìwà ìríra àwọn ènìyàn rẹ. Ẹ kíyèsĩ ìparun nlá tí ó wá sórí nwọn; àti pẹlú, nítorí àìṣedẽdé nwọn, nwọn bọ sínú oko-ẹrú.   Bí kò bá sì ṣe nítorí àkóyọ   Ẹlẹdã nwọn ẹnití ó gbọn jùlọ, àti pẹlú ìrònúpìwàdà àtọkànwá nwọn, nwọn yíò wà nínú okoẹrú dandan títí àkokò yí.   Ṣùgbọn kíyèsĩ, ó gbà nwọn   nítorípé nwọn rẹ ara nwọn sílẹ níwájú rẹ; àti nítorípé nwọn kígbe pè é lọpọlọpọ, ó sì gbà nwọn kúrò nínú oko-ẹrú; báyĩ sì ni Olúwa nṣiṣẹ nínú agbára rẹ ní gbogbo ìgbà, lãrín àwọn ọmọ ènìyàn, tí ó sì nna ọwọ ãnú rẹ sí àwọn tí nwọn bá gbẹkẹlé e.   Kíyèsĩ, nísisìyí mo wí fún   yín, ẹyin kò lè lé ọba aláìṣedẽdé kúrò lórí ìtẹ àfi nípa ọpọlọpọ ìjà pẹlú ìtàjẹ sílẹ.   Nítorí kíyèsĩ ó ni àwọn ọrẹ   nínú àìṣedẽdé, òun sì fi ìṣọ ṣọ ara rẹ; òun sì yí òfin àwọn tí ó jọba nínú òtítọ ṣãjú rẹ padà; ó sì ntẹ àwọn òfin Ọlọrun mọlẹ lábẹ ẹsẹ rẹ;   Ó sì fi awọn òfin lélẹ, ó sì fi   nwọn ránṣẹ sí ãrin àwọn ènìyàn rẹ, bẹni, awọn òfin ní ìbámu pẹlú ìwà-búburú rẹ; ẹnìkẹni tí kò bá sì pa awọn òfin rẹ wọnyí mọ, ni ó mú kí nwọn parun; ẹnìkẹni tí ó bá sì ta kò ó, òun yíò rán àwọn ọmọ ogun rẹ láti kọlũ ú ní ogun, tí ó bá sì lè ṣeé, yíò pa nwọn run; báyĩ sì ni ọba búburú nnì yíò ṣe yí ọtítọ gbogbo ọnà òdodo padà.   Àti nísisìyí kíyèsĩ, mo wí   fún yín, kò tọnà pé kí irú awọn ìwà ìríra báyĩ kí ó wá sí órí yín.   Nítorínã, ẹ yan àwọn onídàjọ   nípa ohùn àwọn ènìyàn wọnyí, kí nwọn lè ṣe ìdájọ yín gẹgẹbí òfin èyítí a ti fún nyín nípasẹ àwọn bàbá wa, èyítí ó pé, èyítí a sì ti fún nwọn nípa ọwọ Olúwa.   Nísisìyí, kò wọpọ kí ohùn   àwọn ènìyàn lè ní ìfẹ sí ohun tí ó lòdì sí èyítí ó tọ; ṣùgbọn ó wọpọ kí díẹ nínú àwọn ènìyàn ní ìfẹ sí ohun tí kò tọ; nítorínã, èyí yíi ni ẹyin yíò gbà, tí ẹyin yíò sì mú u ṣe òfin yínkí ẹyin kí ó ṣe àkóso ara yín nípa ohùn àwọn ènìyàn yín.   Tí àkokò nã bá sì dé tí ohùn   àwọn ènìyàn bá yan àìṣedẽdé, nígbànã ní àkokò tí ìdájọ Ọlọrun yíò wá sórí yín; bẹni, nígbànã ni òun yíò bẹ yín wò pẹlú ìparun nlá, àní bí ó ti bẹ ilẹ yí wò ní ìgbà kan rí.   Àti nísisìyí bí ẹyin bá ní   àwọn adájọ, tí nwọn kò sì ṣe ìdájọ yín gẹgẹbí òfin, èyítí a ti fún yín, ẹyin lè ní kí adájọ tí ó ga jù ú ṣe ìdájọ rẹ.   Bí àwọn adájọ gíga yín kò   bá sì ṣe ìdájọ òtítọ, ẹyin yíò mú kí díẹ nínú àwọn adájọ kékeré yín kójọ pọ, nwọn yíò sì ṣe ìdájọ àwọn adájọ gíga yín, gẹgẹbí ohùn àwọn ènìyàn.   Mo sì pàṣẹ fún yín kí ẹ ṣe   ohun wọnyí nínú ìbẹrù Olúwa; mo sí pàṣẹ fún yín kí ẹ ṣe àwọn ohun wọnyí, pé kí ẹyin máṣe ní ọba; pé bí àwọn ènìyàn yí bá dá ẹṣẹ àti tí nwọn ṣe àìṣedẽdé a ó sì bẹ nwọn wò lórí ará nwọn.   Nítorí kíyèsĩ mo wí fún yín,   ẹṣẹ ọpọlọpọ ènìyàn ní ó jẹ wípé ìwà àìṣedẽdé awọn ọba nwọn ni ó fã; nítorínã, a o sì bẹ ìwà àìṣedẽdé nwọn wò lórí àwọn ọba nwọn.   Àti nísisìyí, mo ní ìfẹ kí àìdọgba   yĩ dópin lórí ilẹ yí, pãpã lãrín àwọn ènìyàn mi yí; ṣùgbọn mo fẹ kí ilẹ yí jẹ ilẹ òmìnira, olúkúlùkù yíò sì ní ẹtọ àti ànfàní bákannã, títí dé ìgbàtí Olúwa yíò kã sí ọgbọn pé kí àwa kí ó yè kí a sì jogún ilẹ nã, bẹni, àní títí dé ìgbà tí àwọn ìran wa yíò fi wà lórí ilẹ nã.   Ọpọlọpọ ohun míràn ni ọba   Mòsíà sì kọ sí nwọn, tí ó nfi hàn nwọn nípa gbogbo àdánwò àti lãlã ọba olódodo, bẹni, gbogbo lãlã ẹmí fún àwọn ènìyàn rẹ, àti gbogbo ìráhùn àwọn ènìyàn sí ọba nwọn; ó sì fi gbogbo rẹ yé nwọn.   Ó sì wí fún nwọn pé àwọn   ohun wọnyí kò yẹ kí ó rí bẹ; ṣùgbọn pé ẹrù yí yẹ kí ó jẹ ti gbogbo ènìyàn, kí olúkúlùkù lè faradà èyítí ó tọ sí i.   Ó sì tún sọ fún wọn nípa   ìpalára èyítí yíò jẹ tiwọn, nípa níní ọba búburú lórí nwọn;   Bẹni, gbogbo àìṣedẽdé àti   ìwà ìríra rẹ, pẹlú gbogbo ogun, àti ìjà, àti ìtàjẹsílẹ, àti olè jíjà, àti ìkógun, àti ìwà àgbèrè, àti onírurú ìwà àìṣedẽdé èyítí a kò lè sọtí ó sì nsọ fún wọn pé kò yẹ kí àwọn ohun wọnyí rí bẹ, pé nwọn lòdì pátápátá sí awọn òfin Ọlọrun.   Àti nísisìyí ó sì ṣe, lẹhìn tí   ọba Mòsíà ti ránṣẹ báyĩ sí àwọn ènìyàn nã, nwọn gbà pé ọtítọ ni awọn ọrọ rẹ.   Nítorínã, nwọn kọ ìfẹ láti   ní ọba sílẹ, nwọn sì ṣe àníyàn lọpọlọpọ pé kí olúkúlùkù ní ànfàní ọgbọgba jákè-jádò ilẹ nã; bẹni, olúkúlùkù sì sọ ìfẹ-inú rẹ láti dáhùn sí ẹṣẹ ara rẹ.   Nítorínã, ó sì ṣe tí nwọn kó   ara nwọn jọ nísọrí-ìsọrí jákè-jádò ilẹ nã, kí nwọn sọ nípa tani yíò ṣe olùdájọ nwọn, láti ṣe ìdájọ nwọn gẹgẹbí òfin tí a ti fún nwọn; nwọn sì yọ lọpọlọpọ nítorí òmìnira èyítí a ti fún nwọn.   Nwọn sì tẹ síwájú lọpọlọpọ   nínú ìfẹ sí Mòsíà; bẹni, nwọn kà á kún kọjá ẹlòmíràn; nítorítí nwọn kò kà á sí aninilára, tí ó nwá ìfà fún ara rẹ, bẹni, fún ìfẹ owó, èyítí ó ndíbàjẹ ẹmí; nítorítí kò gba ọrọ lọwọ nwọn, kò sì ní inúdídùn sí ìtàjẹsílẹ; ṣùgbọn ó ti fi àlãfíà lélẹ lórí ilẹ nã, ó sì ti gbà fún àwọn ènìyàn nã pé kí nwọn bọ lọwọ onírurú oko-ẹrú; nítorínã ni nwọn ṣe buyì fún, bẹni, lọpọlọpọ kọjá ìwọn.   Ó sì ṣe, tí nwọn yan àwọn   onídàjọ láti ṣe àkóso lórí nwọn, tàbí láti ṣe ìdájọ nwọn gẹgẹbí òfin; èyí ni nwọn sì ṣe jákè-jádò ilẹ nã.   Ó sì ṣe tí a yan Álmà gẹgẹbí   onídàjọ àgbà àkọkọ, tí òun sì tún jẹ olórí àlùfã, nítorítí bàbá rẹ ti gbé ìpè nã lé e lọwọ, tí ó sì ti fún un ní àṣẹ lórí gbogbo ètò ìjọ-Ọlọrun.   Ati nísisìyí ó sì ṣe, tí Álmà   nrìn ní ọnà Olúwa, ó sì pa àwọnòfin rẹ mọ, ó sì ṣe ìdájọ òdodo; àlãfíà sì wà títí lórí ilẹ nã.   Báyĩ sì ni ìjọba àwọn onídàjọ   bẹrẹ jákè-jádò ilẹ Sarahẹmúlà, lãrín gbogbo àwọn ènìyàn tí à npè ní ará Nífáì; Álmà sì ni onídàjọ àgbà àkọkọ.   Àti nísisìyí ni ó sì ṣe tí bàbá   rẹ kú, ní ọmọ ọgọrin àti ọdún méjì, lẹhìn tí ó ti gbé ìgbé ayé ní pípa àwọn òfin Ọlọrun mọ.   Ó sì ṣe tí Mòsíà nã kú, nínú   ọgbọn ọdún àti ìkẹta ti ìjọba rẹ, tí ó sì jẹ ọmọ ọgọta ọdún àti mẹta; gbogbo rẹ ní àpapọ sì jẹ ọgọrún mãrún àti mẹsán ọdún láti ìgbà tí Léhì ti jáde kúrò ní Jerúsálẹmù.   Báyĩ sì ni ìjọba àwọn ọba   lórí àwọn ènìyàn Nífáì dé òpin; báyĩ sì ni ọjọ ayé Álmà dé òpin, ẹnití ó jẹ olùdásílẹ ìjọ nwọn.  1   Néhórì nkọni lẹkọ èké, ó dá ìjọ kan sílẹ, ó sì mú iṣẹ àlùfã àrékérekè wá, ó sì pa GídéónìA pa Néhórì nítorí ẹṣẹ rẹÀwọn iṣẹ àlùfã àrékérekè pẹlú inúnibíni tàn lãrín àwọn ènìyàn nãÀwọn àlùfã pèsè fún àìní ara nwọn, àwọn ènìyàn nã nṣe ìtọjú àwọn tálákà, Ìjọ-Ọlọrun nã sí ṣe rere. Ní ìwọn ọdún 91 sí 88 kí a tó bí Olúwa wa. NÍSISÌYÍ ó sì ṣe, ní ọdún kíni tí ìjọba àwọn onídàjọ lórí àwọn ènìyàn Nífáì, láti ìsisìyí lọ, tí Mòsíà ọba, lẹhìntí ó ti re ibi gbogbo ayé írè, tí ó sì ti ja ogun rere, tí ó sì ti rìn ní ìdúróṣinṣin níwájú Ọlọrun, tí kò sì fi ẹnìkẹni sílẹ pé kí ó jọba dípò ara rẹ; bíótilẹríbẹ, ó ti fi àwọn òfin lélẹ, àwọn ènìyàn sì ti gbà wọn; nítorínã nwọn níláti pa àwọn òfin nã mọ, èyítí ó ti ṣe.   Ó sì ṣe pé ní ọdún kíni ìjọba   Álmà lórí ìtẹ ìdájọ, ọkùnrin kan wà tí a mú wá síwájú rẹ pé kí a dájọ fún un, ẹnití ó tóbi tí a sì mọ ọ fún agbára rẹ.   Òun sì ti lọ lãrín àwọn ènìyàn   nã, tí ó sì nwãsù sí nwọn èyítí òun pè ní ọrọ Ọlọrun, tí ó sì nṣe àtakò ìjọ-Ọlọrun tí ó nsọ fún àwọn ènìyàn nã pé gbogbo àlùfã àti olùkọni yẹ kí nwọn jẹ olókìkí; àti pé kò yẹ kí nwọn fi ọwọ nwọn ṣiṣẹ, ṣùgbọn pé àwọn ènìyàn nwọn níláti ṣe àtìlẹhìn nwọn.   Òun sì ṣe ìjẹrĩ pẹlú sí àwọn  ènìyàn nã pé gbogbo ènìyàn ni a ó gbà là ní ọjọ ìkẹhìn, àti pé kí nwọn kí ó máṣe bẹrù tàbí wárìrì, ṣùgbọn pé kí nwọn gbé orí nwọn sókè, kí nwọn sì yọ; nítorítí Olúwa ti dá gbogbo ènìyàn, ó sì ti ra gbogbo ènìyàn padà; àti pé, ní ìkẹhìn, gbogbo ènìyàn yíò ní ìyè àìnípẹkun.   Ó sì ṣe tí ó nkọni ní àwọn   ohun wọnyí tó bẹgẹ tí ọpọlọpọ gba àwọn ọrọ rẹ gbọ, àní púpọ tó bẹ tí nwọn bẹrẹ sĩ ṣe ìrànlọwọ fún un, tí nwọn sì nfún un ní owó.   Ó sì bẹrẹsí ṣe ìgbéraga nínú   ìgbéraga ọkàn rẹ, tí ó sì nwọ àwọn aṣọ olówó-iyebíye, bẹni, ó sì bẹrẹsí dá ìjọ sílẹ pẹlú, gẹgẹbí ìlànà ìwãsù rẹ.   Ó sì ṣe bí ó ti nlọ, láti wãsù sí   àwọn tí ó gba ọrọ ọ rẹ gbọ, ó bá ọkùnrin kan pàdé, ẹnití íṣe ti ìjọ-Ọlọrun, bẹni, àní ọkan nínú àwọn olùkọni nwọn; òun sì bẹrẹsĩ jiyàn pẹlú rẹ kíkan-kíkan, pé kí òun lè darí àwọn ènìyàn ìjọ nã kúrò; ṣùgbọn ọkùnrin nã kọjú ìjà síi, ó sì rọ ọ pẹlú ọrọ Ọlọrun.   Nísisìyí orúkọ ọkùnrin nã ni   Gídéónì; òun sì ni ẹni tí ó jẹ ohun èlò lọwọ Ọlọrun láti gba àwọn ènìyàn Límháì kúrò nínú oko-ẹrú.   Nísisìyí, nítorípé Gídéónì   kọjú ìjà síi pẹlú àwọn ọrọ Ọlọrun, ó bínú sí Gídéónì ó sì fa idà rẹ yọ, ó sì bẹrẹsí ṣáa. Gẹgẹbí Gídéónì ti pọ ní ọjọ, nítorínã, òun kò lè dojú kọ lílù u rẹ, nítorínã, a fi idà pa á.   Ẹni nã tí ó pa á ni àwọn   ènìyàn ìjọ-Ọlọrun mú wá sí iwájú Álmà, kí a lè dájọ fún un gẹgẹbí ẹṣẹ tí ó ti ṣẹ.   Ó sì ṣe tí òun wá síwájú   Álmà, tí ó sì wí àwíjàre fún ara rẹ pẹlú ọpọlọpọ ìgboyà.   Ṣùgbọn Álmà wí fún un pé:   wọ, èyí ni ìgbà àkọkọ tí a ó ri iṣẹ àlùfã àrékérekè lãrín àwọn ènìyàn wọnyí, Sì kíyèsĩ, ìwọ kò jẹbi iṣẹ àrékérekè nìkan, ṣùgbọn ìwọ ti gbìyànjú láti ṣe bẹ pẹlú idà; tí o bá sì ri bẹ pé a ó fi ipá ṣe iṣẹ àlùfã àrékérekè lãrín àwọn ènìyàn yíi yíò já sí ìparun nwọn pátápátá.   Ìwọ sì ti ta ẹjẹ olódodo sílẹ,   bẹni, ẹni tí ó ti ṣe ọpọlọpọ ohun dáradára lãrín àwọn ènìyàn yíi; tí àwa bá sì dá ọ sí, ẹjẹ rẹ yíò wá sórí wa fún ẹsan.   Nítorínã, a dá ọ lẹbi lati ikú,   gẹgẹbí òfin èyítí Mòsíà, ọba wa ti ó jẹ kẹhìn ti fi fún wa; àwọn ènìyàn yĩ sì ti gbã, nítorínã, àwọn ènìyàn yíi níláti tẹlé òfin.   Ó sì ṣe tí nwọn múu; orúkọ   rẹ sì ni Néhórì; nwọn sì gbé e lọ sórí òkè Mántì, níbẹ ni a sì ṣe ti, tàbí ni ó sì gba, ní ãrin àwọn ọrun òun ayé, wípé ohun èyítí òun ti kọ àwọn ènìyàn lòdì sí ọrọ Ọlọrun; níbẹ ni ó sì kú ikú ìtìjú.   Bíótilẹríbẹ, èyí kò fi òpin   sí ìtànkalẹ iṣẹ àlùfã àrékérekè jákè-jádò ilẹ nã; nítorítí àwọn tí nwọn ní ìfẹ sí àwọn ohun asán ayé pọ, nwọn sì nlọ láti wãsù àwọn ẹkọ èké; èyí ni nwọn sì ṣe nítorí ọrọ àti ọlá.   Bíótilẹríbẹ, nwọn kò jẹ purọ,   nítorípé tí a bá mọ irọ nwọn, nítorí ìbẹrù òfin, nítorípé a máa jẹ àwọn òpùrọ níyà, nítorínã nwọn wãsù bí ẹnipé bí ìgbàgbọ nwọnṣe rí ni èyí; àti nísisìyí, òfin kò lè de ẹnikẹni fún ìgbàgbọ rẹ.   Nwọn kò sì jalè, fún ìbẹrù   òfin, nítorítí wọn a máa fi ìyà jẹ irú àwọn bẹ; bẹ ni nwọn kò gbọdọ fi ipá jalè, tàbí ṣe ìpànìyàn, nítorítí ẹnití ó bá pànìyàn ni a ó fi ìyà jẹ de oju ikú.   Ṣùgbọn ó sì ṣe, tí àwọn tí   nwọn kĩ ṣe ará ìjọ-Ọlọrun bẹrẹsĩ ṣe inúnibíni sí àwọn tĩ ṣe ará ìjọ-Ọlọrun, tí nwọn sì ti gba orúkọ Krístì lé ara nwọn.   Bẹni, nwọn nṣe inúnibíni sí   nwọn, nwọn sì nyọ nwọn lẹnu pẹlú onírurú ọrọ, èyĩ nítorí ìwà ìrẹlẹ nwọn; nítorítí nwọn kò gbéraga lójú ara nwọn, àti nítorítí nwọn sọ nípa ọrọ Ọlọrun, ní ọkan pẹlú òmíràn, láìgbowó àti láìdíyèlé.   Nísisìyí, òfin tí ó múná kan   wà lãrín àwọn ènìyàn ìjọ nã, pé kí ẹnìkẹni tĩ bá íṣe ti ìjọ-Ọlọrun, máṣe ṣe inúnibíni sí àwọn tí kĩ ṣe ti ìjọ-Ọlọrun, àti pé kí inúnibíni má sì ṣe wà lãrín ara nwọn.   Bíótilẹríbẹ, ọpọlọpọ wà nínú   nwọn tí nwọn bẹrẹsí ṣe ìgbéraga, nwọn bẹrẹsí ṣe àríyànjiyàn líle pẹlú àwọn tí ó lòdì sí nwọn, tí nwọn fi nlu ara nwọn; bẹni, nwọn lu ara pẹlú ìkũkù.   Èyí sì jẹ ọdún kejì ìjọba   Álmà, ó sì jẹ ohun tí ó mú ọpọ ìpọnjú bá ìjọ; bẹni, ó jẹ ohun tí ó mú ọpọ ìdánwò fún ìjọ nã.   Nítorítí a mú ọkàn ọpọlọpọ   sé le, a sì ti pa orúkọ nwọn rẹ, tí a kò sì rántí nwọn mọ lãrín àwọn ènìyàn Ọlọrun. Àti bákannã, ọpọlọpọ yọ ara nwọn kúrò lãrín nwọn.   Nísisìyí, eleyĩ jẹ ìdánwò nlá   fún àwọn tí nwọn dúró ṣinṣin nínú ìgbàgbọ; bíótilẹríbẹ, nwọn dúró ṣinṣin láìyẹsẹ ní pípa àwọn òfin Ọlọrun mọ nwọn sì faradà gbogbo inúnibíni tí a fi bẹ nwọn wò pẹlú ìrọjú.   Nígbàtí àwọn àlùfã sì fi iṣẹ   nwọn sílẹ láti kọ àwọn ènìyàn nã ní ọrọ Ọlọrun, àwọn ènìyàn nã bákannã fi iṣẹ nwọn sílẹ láti gbọ ọrọ Ọlọrun. Nígbàtí àlùfã bá sì ti kọ nwọn ní ọrọ Ọlọrun tán gbogbo nwọn a tún padà sí ṣíṣe iṣẹ nwọn tọkàntara; àlùfã nã kò sì ka ara rẹ kún níwájú àwọn olùgbọ rẹ, nítorítí oníwãsù kò sunwọn ju olùgbọ lọ, olùkọni nã pẹlú kò sunwọn ju akẹkọ lọ; bẹni gbogbo nwọn jẹ ọgbọgba, nwọn sì jọ nṣe iṣẹ olúkúlùkù, gẹgẹbí agbára rẹ.   Nwọn sì nṣe ìfifún ni nínú   ohun ìní nwọn, olúkúlùkù gẹgẹbí èyí tí ó ní, fún àwọn tálákà, àwọn aláìní, àwọn aláìsàn, àti àwọn tí ìyà njẹ; nwọn kò sì wọ aṣọ olówo-iyebíye, síbẹ nwọn fínjú, nwọn sì lẹwà.   Báyĩ ni nwọn sì ṣe fi ojúṣe   ìjọ-Ọlọrun nã lélẹ; báyĩ sì ni nwọn bẹrẹsí ní àlãfíà tí ó pẹ títí, láìṣírò nwọn nṣe inúnibíni sí nwọn.   Àti nísisìyí, nítorí ìdúróṣinṣin   ìjọ nã, nwọn bẹrẹsí ní ọrọ lọpọlọpọ, nwọn ní ọpọ ohun gbogbo tí nwọn ṣe aláìníọpọ agbo-ẹran àti ọwọ-ẹran, àti àwọn onírũrú àbọpa, àti pẹlú ọpọ èso, àti wúrà, àti fàdákà, àti àwọn ohun oníyebíye, àti ọpọ aṣọ ṣẹdá àti aṣọ ọgbọ tí ó jọjú, àti onírũrú aṣọ ìwọlẹ.   Bẹ gẹgẹ, nínú ipò ãsìkí yíi,   nwọn kò ta ẹnikẹni ti o wà ni ìhòhònù, tàbí tí ebi npa, tàbí tíòngbẹ ngbẹ, tàbí tí ó ṣàìsàn, tàbí tí kò rí jẹ tó; nwọn kò sì kó ọkàn nwọn lé ọrọ; nítorínã, nwọn lawọ sí gbogbo ènìyàn; àgbà àti ọmọdé, pẹlú ẹnití ó wà ní ìdè tàbí ní òmìnira, ọkùnrin àti obìnrin, yálà ní òde ìjọ Ọlọrun tàbí ní inú ìjọ-Ọlọrun, tí nwọn kò sì ṣe ojúṣãjú ènìyàn ní ti ẹni tí ó ṣe aláìní.   Ati bẹ gẹgẹ ní nwọn ní ãsìkí,   tí nwọn sì ní ọrọ ju àwọn tí nwọn kò jẹ ti ìjọ nã lọ.   Nítorítí àwọn tí nwọn kĩ   ṣe ará ìjọ nã ti kún fún ìwà àrékérekè, àti ìbọrìṣà, àti nínú ọrọ asán tàbí ìmẹlẹ, à t i ì l a r a àti asọ; tí nwọn nwọ aṣọ olówóiyebíye; tí nwọn nrú ọkàn nwọn sókè nínú ìgbéraga ojú ti ara nwọn; ìṣe inúnibíni, irọ pípa, olè jíjà, fífi ipá jalè, ṣíṣe àgbèrè àti ìpànìyàn, àti onírũrú ìwà búburú; bíótilẹríbẹ, a fi òfin de gbogbo àwọn tí nwọn bá rée kọjá, níwọn bí a ti lè ṣeé.   Ó sì ṣe, nígbàtí a sì fi òfin   lélẹ báyĩ fún nwọn, tí olúkúlùkù sì jìyà gẹgẹbí ẹṣẹ tí ó dá, nwọn sì pọ síi, nwọn kò sì hu ìwà búburú èyí tí a lè mọ; nítorínã àlãfíà púpọ wà lãrín àwọn ènìyàn Nífáì títí dé ọdún karũn ìjọba àwọn ónídàjọ.  2   Ámlísì wá ọnà láti jẹ ọba, a sì kọọ nípa ohùn àwọn ènìyànÀwọn ọmọ-ẹhin rẹ fi jọbaÀwọn ará Ámlísì bá àwọn ará Nífáì jà, a sì ṣẹgun nwọnÀwọn ará Lámánì pẹlú àwọn ará Ámlísì dára pọ a sì ṣẹgun nwọnÁlmà pa Ámlísì. Ní ìwọn ọdún 87 kí a tó bí Olúwa wa. Ó sì ṣe ní ìbẹrẹ ọdún karũn ìjọba nwọn tí ìjà bẹrẹ lãrín àwọn ènìyàn nã; nítorítí ọkùnrin kan tí à npè ní Ámlísì, tí òun sì jẹ ọlọgbọn-àrekérekè ènìyàn, bẹni, ọlọgbọn ènìyàn gẹgẹbí ogbọn ayé, tí òun sì jẹ ẹyà ti ọkùnrin nì èyítí ó pa Gídéónì pẹlú idà, ẹnití a pa gẹgẹbí òfin   Nísisìyí Ámlísì yí, nípa   ọgbọn-àrekérekè rẹ, ti fa ọpọlọpọ ènìyàn sọdọ rẹ; àní tóbẹ tí nwọn bẹrẹsí ní agbára; tí nwọn sì bẹrẹsí gbìyànjú láti fi Ámlísì jọba lórí àwọn ènìyàn nã.   Nísisìyí, èyí jẹ ìdágìrì fún   àwọn ènìyàn ìjọ-Ọlọrun, àti fún gbogbo àwọn tí nwọn tẹlé ẹtàn Ámlísì; nítorítí nwọn mọ pé gẹgẹbí òfin nwọn, irú ohun báyĩ níláti jẹ ṣíṣe nípa ohùn àwọn ènìyàn nã.   Nítorínã, tí ó bá ṣeéṣe kí   Ámlísì rí àtìlẹhìn àwọn ènìyàn nã nípa ohùn nwọn, gẹgẹbí ó ti jẹ ènìyàn búburú, òun yíò fi ẹtọ àti ànfàní nwọn nínú ìjọ-Ọlọrun dù nwọn; nítorítí ó jẹ ète rẹ láti pa ìjọ-Ọlọrun run.   Ó sì ṣe tí àwọn ènìyàn nã   kó ara nwọn jọ papọ jákè-jádò gbogbo ilẹ nã, olúkúlùkù gẹgẹbí èrò ọkàn rẹ, yálà fún ìfaramọ tàbí atakò Ámlísì, ní àjọ ọtọtọ, tí nwọn sì ní àríyànjiyàn àti asọ tí ó yanilẹnu ní ãrin ara nwọn.   Báyĩ sì ni nwọn péjọ láti di   ìbò nípa ọrọ nã; a sì gbée síwájú àwọn onídàjọ.   Ó sì ṣe, tí ohùn àwọn ènìyàn   tako Ámlísì, tí a kò sì fi ṣe ọba lórí àwọn ènìyàn nã.   Nísisìyí, eleyĩ mú kí àwọn tí   ó tako ó láyọ púpọ lọkàn nwọn; ṣùgbọn Ámlísì rú àwọn tí ó fẹẹ sókè sí ìrunú àwọn tí kò fẹ ẹ.   Ó sì ṣe tí nwọn kó ara nwọn   jọ, tí nwọn sì ya Ámlísì sọtọ láti jẹ ọba nwọn.   Nísisìyí nígbàtí a fi Ámlísì   jọba lórí nwọn, ó pàṣẹ pé kí nwọn dìhámọra ogun ní ìdojúkọ àwọn arákùnrin wọn; èyí ni ó sì ṣe láti tẹ wọn lori bá lábẹ ara rẹ.   Nísisìyí àwọn ènìyàn Ámlísì   jẹ ìyàtọ nípa orúkọ Ámlísì, a sì npè nwọn ní àwọn ará Ámlísì; àwọn tí ó kù ni a sì npè ní àwọn ará Nífáì, tàbí àwọn ènìyàn Ọlọrun.   Nítorínã àwọn ará Nífáì   ní ìmọ ète àwọn ará Ámlísì, nítorínã nwọn gbáradì sílẹ láti dojúkọ nwọn; bẹni, nwọn gbáradì pẹlú idà, àti pẹlú dòjé-ìjà, àti pẹlú ọrún, àti pẹlú ọkọ, àti pẹlú òkúta, àti pẹlú kànnàkànnà, àti pẹlú onírũrú ohun ìjà ogun gbogbo.   Báyĩ sì ni nwọn ṣe gbáradì   láti dojúkọ àwọn ará Ámlísì ní àkokò tí nwọn bá dé. Nwọn sì yan àwọn balógun, àti àwọn balógun gíga, àti àwọn balógun agba, gẹgẹbí pípọsí àwọn ọmọ ogun nwọn.   Ó sì ṣe tí Ámlísì ṣe ìgbáradì   fún àwọn ènìyàn rẹ pẹlú onírũrú ohun ìjà ogun gbogbo; ó sì yan olórí àti olùdarí lé àwọn ènìyàn rẹ lórí, láti darí nwọn lọ sógun ní ìdojúkọ àwọn arákùnrin nwọn.   Ó sì ṣe tí àwọn ará Ámlísì   wá sí orí òkè Ámníhù, èyítí ó wà ní ìhà ìlà ọrùn odò Sídónì, tí ó ṣàn létí ilẹ ti Sarahẹmúlà, níbẹ ni nwọn sì bẹrẹsí jagun pẹlú àwọn ará Nífáì.   Nísisìyí, Álmà, nítorítí ó jẹ   onídàjọ agba, àti gómìnà àwọn ènìyàn Nífáì, nítorínã ó kọjá lọ sókè pẹlú àwọn ènìyàn rẹ, bẹni, pẹlú àwọn balógun rẹ, àti àwọn balógun àgbà, bẹni, ní ipò olórí àwọn ọmọ ogun rẹ, ní ìdojúkọ àwọn ará Ámlísì lógun.   Nwọn sì bẹrẹsí pa àwọn   ará Ámlísì lórí òkè nã ní ìhà apá ilà-oòrùn Sídónì. Àwọn ará Ámlísì sì dojúkọ àwọn ará Nífáì pẹlú ọpọ agbára, tó bẹ tí púpọ nínú àwọn ará Nífáì ṣubú níwájú àwọn ará Ámlísì.   Bíótilẹríbẹ Olúwa fún àwọn   ará Nífáì ní agbára, tí nwọn sì pa àwọn ará Ámlísì ní ìpakúpa, tí nwọn sì nsálọ kúrò níwájú nwọn.   Ó sì ṣe, tí àwọn ará Nífáì   súré lé àwọn ará Ámlísì ní gbogbo ọjọ nã, nwọn sì pa nwọn ní ìpakúpa, tó bẹ tí a fi pa àwọn ẹgbẹrún méjìlá àti ọgọrún mãrún àti ọgbọn àti méjì lára àwọn ará Ámlísì; à sì pa ẹgbẹrún mẹfà àti ọgọrún mãrún àti ọgọta àti méjì lára àwọn ará Nífáì.   Ó sì ṣe nígbàtí àwọn ọmọ   ogun Álmà kò lè sáré lé àwọn ará Ámlísì mọ, ó pàṣẹ kí àwọn ènìyàn rẹ pàgọ nwọn sì àfonífojì Gídéónì, àfonífojì èyítí a fi orúkọ Gídéónì nnì sọ, ẹnití Néhórì pa pẹlú idà; nínú àfonífojì yíi sì ni àwọn ará Nífáì pàgọ nwọn sí ní alẹ ọjọ nã.   Álmà sí rán àwọn amí tẹlé   àwọn ìyókù àwọn ará Ámlísì, kí òun kí ó lè mọ èrò nwọn pẹlú rìkíṣí nwọn, kí ó lè ṣe ìdãbò bò ara rẹ, kí òun lè pa àwọn ènìyàn rẹ mọ kúrò nínú ìparun.   Nísisìyí, àwọn tí ó rán jáde   láti ṣọ ibùdó àwọn ará Ámlísì ni a pè ní Sérámù, àti Ámnórì, àti Mántì, àti Límhérì; àwọn wọnyí ni ó jáde lọ pẹlú àwọn arákùnrin nwọn, láti ṣọ ibùdó àwọn ará Ámlísì.   Ó sì ṣe, ní ọjọ kejì tí nwọn sì   padà sí ibùdó àwọn ará Nífáì ní ìkánjú, nítorítí ẹnu yà nwọn lọpọlọpọ, ẹrù sì bà wọn gidigidi, nwọn wípé:   Kíyèsĩ, àwa tẹlé àgọ ará   Ámlísì, ó sì jẹ ìyàlẹnu fún wa pé ní ilẹ Mínọnì, ní apá òkè ilẹ Sarahẹmúlà, ní ọnà tí ó lọ sí ilẹ Nífáì, àwa rí ọpọ ọmọ ogun àwọn ará Lámánì; sì wọ, àwọn ará Ámlísì ti darapọ mọ nwọn;   Nwọn sì ti kọlũ àwọn arákùnrin   wa ní ilẹ nã; nwọn sì nsá kúrò níwájú nwọn pẹlú àwọn agbo-ẹran nwọn, àti àwọn aya nwọn, àti àwọn ọmọ nwọn, síhà ìlú-nlá wa; àti pé tí àwa kò bá ṣe kánkán nwọn yíò gba ìlú-nlá wa, àti àwọn bàbá wa, àti àwọn aya wa, àti àwọn ọmọ wa ní nwọn yíò pa.   Ó sì ṣe tí àwọn ènìyàn Nífáì   kó àgọ nwọn, tí nwọn sì jáde kúrò nínú àfonífojì Gídéónì, sí ìhà ìlú-nlá nwọn, èyítí íṣe ìlú-nlá Sarahẹmúlà.   Sì kíyèsĩ, bí nwọn ṣe ndá   odò Sídónì kọjá ni àwọn ará Lámánì àti àwọn ará Ámlísì, tí nwọn pọ bĩ yanrìn òkun, kọlũ nwọn láti pa nwọn run.   Bíótilẹríbẹ, gẹgẹbí a ti fi   agbára fún àwọn ará Nífáì láti ọwọ Olúwa, nígbàtí nwọn ti gbàdúrà tagbára-tagbára síi kí ó lè gbà nwọn kúrò lọwọ àwọn ọtá nwọn, nítorínã Olúwa sì gbọ igbe nwọn, ó sì fún nwọn ní ágbára, àwọn ará Lámánì àti àwọn ará Ámlísì sì ṣubú níwájú nwọn.   Ó sì ṣe tí Álmà bá Ámlísì ja   pẹlú idà, tí nwọn dojúkọ ara nwọn; nwọn sì jà kíkan-kíkan, ọkan pẹlú ìkejì.   Ó sì ṣe, tí Álmà ẹnití íṣe   ìránṣẹ Ọlọrun tí ó sì kún fún ọpọlọpọ ìgbàgbọ, kígbe, wípé: A! Olúwa, ṣãnú, kí o sidá ẹmí mi sí, kí èmi kí ó lè jẹ ohun èlò ní ọwọ rẹ fún ìgbàlà àti ìpamọ àwọn ènìyàn yíi.   Nísisìyí, nígbàtí Álmà ti sọrọ   wọnyí ó tún lọ bá Ámlísì jà; a sì fún un ní ágbára, tóbẹ tí ó pa Ámlísì pẹlú idà.   Ó sì tún bá ọba àwọn ará   Lámánì jà; ṣùgbọn ọba àwọn ará Lámánì sá padà kúrò níwájú Álmà, ó sì rán àwọn ẹṣọ rẹ láti bá Álmà jà.   Ṣùgbọn Álmà, pẹlú àwọn   ẹṣọ rẹ, bá àwọn ẹṣọ ọba Lámánì jà títí nwọn fi pa nwọn tí nwọn sì lé nwọn padà.   Ó sì pa ilẹ nã mọ, tàbí kí a   wípé bèbè nã, èyítí ó wà ní ìhà ìwọ oòrùn odò Sídónì, ó sì ju òkú àwọn ará Lámánì tí a ti pa sínú omi Sídónì, kí àwọn ènìyàn rẹ lè rí ọnà láti kọjá lọ bá àwọn ará Lámánì àti àwọn ará Ámlísí jà ní ìhà ìwọ oòrùn odò Sídónì.   Ó sì ṣe, nígbàtí nwọn sì ti dá   odò Sídónì kọjá, ni àwọn ará Lámanì àti àwọn ará Ámlísì bẹrẹsí sálọ kúrò níwájú nwọn, láìṣírò nwọn pọ púpọ tó bẹ tí a kò lè kà nwọn.   Nwọn sì sá kúrò níwájú   àwọn ará Nífáì síhà aginjù tí ó wà ní apá ìwọ oòrùn àti apáàríwá, jáde kúrò ní agbègbè ilẹ nã; àwọn ará Nífáì sì lé nwọn pẹlú agbára nwọn, nwọn sì pa nwọn.   Bẹni, nwọn kọlũ nwọn ní   gbogbo ọnà, nwọn pa nwọn, nwọn sì lé nwọn lọ, títí nwọn fi túká ní apá ìwọ oòrùn, àti ní apá gúsù, títí nwọn fi dé inú aginjù èyítí nwọn pè ní Hámọntì; eleyĩ sì ni apá aginjù nã tí ó kún fún àwọn ẹranko búburú.   Ó sì ṣe, tí ọpọlọpọ kú nínú   aginjù fún ọgbẹ nwọn, tí àwọn ẹranko búburú nnì sì jẹ nwọn, pẹlú àwọn igún ojú ọrun; nwọn sì ti ri àwọn egungun nwọn, nwọn sì kó nwọn jọ sórí ilẹ.  3   Àwọn Ámlísì ti ṣe àmì sí ára wọn gẹgẹbí ọrọ ìsọtẹlẹÀwọn ará Lámánì ti di ẹni-ìfibú fún ìṣọtẹ nwọnÈnìyàn ni ó nmú ìfibú wá sí órí ara nwọnÀwọn ará Néfáí borí ẹgbẹ ọmọ ogun miran ti àwọn ará Lámánì. Ní ìwọn ọdún 87 sí 86 kí a tó bí Olúwa wa. Ó sì ṣe nígbàtí àwọn ará Nífáì tí a kò pa nipa awọn ohun ìjà ogun, lẹhin tí nwọn ti sin àwọn tí a panísisìyí a kò ka iye àwọn tí a pa nítorítí nwọn pọ pupọlẹhìn tí nwọn ti sin àwọn tí ó kú tán, gbogbo nwọn padà sí ilẹ nwọn, àti sí ilé nwọn, àti àwọn aya nwọn, àti àwọn ọmọ nwọn.   Nísisìyí ọpọlọpọ àwọn   obìnrin pẹlú àwọn ọmọdé ni a ti pa pẹlú idà, àti pẹlú púpọ nínú àwọn agbo-ẹran àti ọwọ-ẹran nwọn; àti pẹlú púpọ nínú àwọn oko wóró irúgbìn nwọn ni a run, nítorítí ogunlọgọ àwọn ènìyàn tẹ nwọn pa.   Àti nísisìyí, gbogbo àwọn   ará Lámánì àti àwọn ará Ámlísì tí a ti pa ní bèbè odò Sídónì ni a sọ sínú omi Sídónì; sì kíyèsĩ egungun nwọn wà ní ìsàlẹ òkun, nwọn sì pọ.   Àwọn ará Ámlísì wà ní ìdáyàtọ   kúrò lãrín àwọn ará Nífáì, nítorítí nwọn ti kọ ara nwọn ní àmì pupa ní iwájú orí nwọn, gẹgẹbí ìṣe àwọn ará Lámánì; bíótilẹríbẹ wọn kò fá orí nwọn gẹgẹbí àwọn ará Lámánì ti ṣe.   Nísisìyí, àwọn ará Lámánì   fárí, nwọn kò sì wọ aṣọ, àfi awọ tí nwọn sán mọ ìbàdí, àti ìhámọra nwọn pẹlú, èyítí nwọn sán mọra, àti ọrún nwọn, àti ọfà nwọn, àti òkúta-wẹwẹ nwọn, àti kànnà-kànnà nwọn, àti bẹ bẹ lọ.   Àwọ ara àwọn ará Lámánì   sì sú, gẹgẹbí àmì tí a ti fi lé àwọn bàbá nwọn lára, èyítí íṣe ìfibú lórí nwọn, nítorí ìwàìrékọjá nwọn, àti ìṣọtẹ nwọn sí àwọn arákùnrin nwọn, tí nwọn íṣe Nífáì, Jákọbù, Jósẹfù, àti Sãmú, tí nwọn jẹ ènìyàn títọ àti ẹni mímọ.   Tí àwọn arákùnrin nwọn lépa   láti pa nwọn run, nítorínã ni a fi fi nwọn bú; tí Olúwa Ọlọrun sì fi àmì lé nwọn lára, bẹni sí órí Lámánì àti Lẹmúẹlì, àti àwọn ọmọ Íṣmáẹlì pẹlú, àti àwọn obìnrin ilé Íṣmáẹlì.   A sì ṣe eleyĩ kí a lè mọ irú   ọmọ wọn lãrín irú-ọmọ àwọn arákùnrin wọn pé nípa èyí nã Olúwa Ọlọrun yíò pa àwọn ènìyàn rẹ mọ, tí nwọn kò sì ní dàpọ mọ àwọn arákùnrin nwọn,kí nwọn sì gba àṣà tí kò tọnà gbọ, èyítí yíò jẹ ìparun fún nwọn.   Ó sì ṣe, wípé ẹnìkẹnì tí ó bá   da irú-ọmọ rẹ pọ mọ ti àwọn ará Lámánì mú ìfibú kannã sí órí irú-ọmọ tirẹ.   Nítorínã, ẹnìkẹni tí ó bá jẹ   kí àwọn ará Lámánì ṣi òun lọnà ni nwọn npè ni ábẹ àmì yíi, a sì fi àmì nã lée.   Ó sì ṣe wípé ẹnìkẹni tí kò   bá gbàgbọ nínú àṣà àwọn ará Lámánì, ṣùgbọn tí ó gbàgbọ nínú àwọn ìwé ìrántí tí a mú jáde kúrò ní ilẹ Jerúsálẹmù, àti nínú àṣà àwọn bàbá nwọn, èyítí ó pé, tí ó gbàgbọ nínú awọn òfin Ọlọrun tí ó sì pa nwọn mọ, ni a pè ní àwọn ará Nífáì, tàbí àwọn ènìyàn Nífáì, láti ìgbà nã lọ   Àwọn sì ni ó ti tọjú àwọn   ìwé ìrántí tí ó jẹ òtítọ nípa àwọn ènìyàn nwọn, àti pẹlú nípa àwọn ará Lámánì.   Nísisìyí, àwa yíò tún padà   sórí àwọn ará Ámlísì, nítorítí àwọn nã ní àmì tí a fi lé nwọn lára; bẹni, nwọn sì fi àmì nã lé ara nwọn, bẹni, àní àmì pupa lé iwájú orí nwọn.   Báyĩ gẹgẹ ni ọrọ Ọlọrun di   mímúṣẹ, nítorípé àwọn wọnyí ni ọrọ tí ó bá Nífáì sọ: Kíyèsĩ, àwọn ará Lámánì ni èmi ti fi bú, èmi yíò sì fi àmì lé nwọn lára, pé àwọn pẹlú àwọn irú ọmọ nwọn, ni a o pín níyà kúrò lãrín ìwọ àti àwọn irú-ọmọ rẹ, láti ìsisìyí lọ, àti títí láéláé, àfi tí nwọn bá ronúpìwàdà kúrò nínú ìwà búburú wọn, kí nwọn sì padà tọ mí wá, kí èmi kí ó lè ṣãnú fún nwọn.   Àti pẹlú: Èmi yíò fi àmì lé   ẹni nã tí ó bá da irú-ọmọ rẹ pọ mọ àwọn arákùnrin rẹ pé kí a fi nwọn bú pẹlú.   Àti pẹlú: Èmi yíò fi àmì lé ẹni   nã tí ó bá bá ọ jà àti irú-ọmọ rẹ.   Àti pẹlú, èmi wípé ẹni nã tí ó   bá yapa kúrò lọdọ rẹ ni a kò lè pè ní èso rẹ mọ; èmi yíò sì bùkún fún ọ, àti fún ẹnikẹni tí a pè ní èso rẹ, láti ìsisìyí lọ àti láéláé; àwọn wọnyí sì ni àwọn ìlérí Olúwa sí Nífáì àti sí irú ọmọ rẹ.   Nísisìyí àwọn ará Ámlísì   kò sì mọ wípé àwọn nmú ọrọ Ọlọrun ré kọjá ni, nígbàtí nwọn bẹrẹsí fi àmì lé iwájú orí ara nwọn; bíótilẹríbẹ, nwọn ti jáde wá ní ìṣọtẹ ní gbangba si Ọlọrun; nítorínã, ó jẹ ohun ẹtọ kí ègún nã kí ó ré lù nwọn.   Nísisìyí, èmi fẹ kí ẹyin kí ó   ríi pé àwọn ni nwọn fa ègún nã sí órí àra nwọn; àti pé bẹni gbogbo ẹni tí a bá ti fi gé ègún ni ó mú ìdánilẹbi wá sí órí ara rẹ.   Nísisìyí, ó sì ṣe tí kò pẹ lẹhìn   ìjà tí nwọn jà ní ilẹ Sarahẹmúlà, lãrín àwọn ara Lámánì àti àwọn ará Ámlísì, tí ẹgbẹ ọmọ ogun àwọn ará Lámánì míràn tún ṣí ti àwọn ará Nífáì, ní ojú ibi tí ẹgbẹ ọmọ ogun àkọkọ ti pàdé àwọn ará Ámlísì.   Ó sì ṣe tí a rán àwọn ọmọ   ogun kan láti lé nwọn jáde kúrò lórí ilẹ nwọn.   Nísisìyí Álmà fúnrãrẹ   nítorítí ó gbọgbẹ, kò lọ sí ójú ogun ní àkókò yí láti dojúkọ àwọn ará Lámánì;   Ṣùgbọn ó rán àwọn ogunlọgọ   ọmọ ogun sí nwọn; nwọn sì lọ, nwọn sì pa púpọ nínú àwọn ará Lámánì, nwọn sì lé àwọn tí ó kù nínú nwọn jáde kúrò ní agbègbè ilẹ nwọn.   Nwọn sì tún padà, nwọn sì   bẹrẹsí fi àlãfíà lélẹ ní ilẹ nã, tí àwọn ọtá nwọn kò sì yọ nwọn lẹnu mọ fún ìgbà kan.   Nísisìyí, gbogbo ohun wọnyí   ni ó ṣẹlẹ, bẹni, gbogbo àwọn ogun àti ìjà yíi bẹrẹ nwọn sì parí ní ọdún kãrún ní ìjọba àwọn onídàjọ.   Nínú ọdún kan sí ní ẹgbẹrún   àti ẹgbẹgbẹrún ẹmí kọjá lọ sí ayé àìnípẹkun, kí nwọn lè kórè gẹgẹbí iṣẹ nwọn, bí ó jẹ rere, tàbí ó jẹ búburú, kí nwọn lè kórè ayọ àìnípẹkun, tàbí ìrora àìnípẹkun, gẹgẹbí ẹmí tí nwọn gbọran sí, bí ó jẹ ẹmí dáradára tàbí búburú.   Nítorípé gbogbo ènìyàn yíò   gba èrè lọwọ ẹni tí òun gbọran sí, èyí sì jẹ gẹgẹbí ọrọ ẹmí ìsọtẹlẹ; nítorínã, jẹ kí ó rí bẹ gẹgẹbí òtítọ. Báyĩ sì ni ọdún kãrún ìjọba àwọn onídàjọ.  4   Álmà ri ẹgbẹgbẹrún àwọn ẹnití a yí lọkàn padà bọmiÀìṣedẽdé wọ inú ìjọ, ìfàsẹhìn sì dé bá ìjọA yan Néfáíhà gẹgẹbí onídàjọ àgbàÁlmà, gẹgẹbí olórí àlùfã, ṣe ìfọkànsìn fún iṣẹ ìránṣẹ. Ní ìwọn ọdún 8683 kí a tó bí Olúwa wa. Nísisìyí ó sì ṣe ní ọdún kẹfà nínú ìjọba àwọn onídàjọ lórí àwọn ènìyàn Nífáì, kò sí ìjà tàbí ogun ní ilẹ Sarahẹmúlà;   Ṣùgbọn àwọn ènìyàn nã ní   ìpọnjú, bẹni, ìpọnjú nlá lórí ìpàdánù àwọn arákùnrin nwọn, àti pẹlú fún ìpàdánù àwọn agboẹran nwọn àti àwọn ọwọ-ẹran nwọn, àti fún ìpàdánù àwọn pápá ọkà nwọn, èyítí àwọn ará Lámánì tẹ mọlẹ lábẹ ẹsẹ nwọn, tí wọn sì parun.   Báyĩ sì ni ìpọnjú nwọn pọ tó,   tí ó jẹ wípé gbogbo ènìyàn ni ó níláti ṣọfọ; nwọn sì gbàgbọ wípé ìdájọ Ọlọrun ni a rán lé nwọn lórí nítorí àìṣedẽdé nwọn àti ìwà ìríra nwọn; nítorínã nwọn sì tají sí ìrántí iṣẹ ẹsìn nwọn.   Nwọn sì bẹrẹsí dá ìjọ sílẹ síi;   bẹni, ọpọ ni a sì rìbọmi nínú omi Sídónì, a sì dà nwọn pọ mọ ìjọ-Ọlọrun; bẹni, a rì nwọn bọmi láti ọwọ Álmà, èyítí a ti yà sí mímọ sí ipò olórí àlùfã lórí àwọn ènìyàn ìjọ nã, láti ọwọ bàbá rẹ, Álmà.   Ó sì ṣe, ní ọdún keje nínú   ìjọba àwọn onídàjọ, tí àwọn ẹgbẹrún mẹta àti ẹdẹgbẹta ènìyàn da ara pọ mọ ìjọ Ọlọrun tí a sì rì nwọn bọmi. Báyĩ sì ni ọdún keje nínú ìjọba àwọn onídàjọ dé òpin lórí àwọn ènìyàn Nífáì; àlãfíà sì wà ní gbogbo ìgbà nã.   Ó sì ṣe, ní ọdún kẹjọ ti ìjọba   àwọn onídàjọ, tí àwọn ará ìjọ nã bẹrẹsíi ṣe ìgbéraga nítorí ọpọ ọrọ tí nwọn ní, àti aṣọ dáradára nwọn àti aṣọ olówó-iyebíye nwọn, àti nítorí ọpọlọpọ agbo-ẹran àti ọwọ-ẹran nwọn, àti wúrà nwọn àti fàdákà nwọn, àti onírurú ohun iyebíye, èyítí nwọn ti ní nípa ìtẹpámọṣẹ, nínú ohun wọnyí ni nwọn sì rú ara nwọn sókè ní ìgbéraga, nítorítí nwọn bẹrẹsí wọ aṣọ olówó-iyebíye.   Nísisìyí èyí ni ohun tí ó fa   ìpọnjú fún Álmà, bẹni, àti fún ọpọlọpọ àwọn ènìyàn tí Álmà ti yà sọtọ láti jẹ olùkọni, àti àlùfã, àti àwọn àgbàgbà lórí ìjọ nã; bẹni, púpọ nínú nwọn kẹdùnnítorí àìṣedẽdé tí nwọn rí tí ó ti bẹrẹ lãrín àwọn ènìyàn wọn.   Nítorítí nwọn ṣàkíyèsí pẹlú   ìbànújẹ pé àwọn ènìyàn ìjọ nã bẹrẹsí gbé ara nwọn sókè nínú ìgbéraga ojú nwọn, àti láti gbe ọkàn nwọn le ọrọ àti ohun asán ayé, tí nwọn sì bẹrẹsí pẹgàn ara nwọn, nwọn sì bẹrẹsí ṣe inúnibíni sí àwọn tí nwọn kò gbàgbọ gẹgẹbí ìfẹ àti ìdùnnú nwọn.   Àti báyĩ, ní ọdún kẹjọ nínú   ìjọba àwọn onídàjọ, ìjà púpọ sì bẹrẹsí wà lãrín àwọn ènìyàn ìjọ nã; bẹni, ìlara, ìjà, pẹlú àrankàn, àti inúnibĩni, àti ìgbéraga, ni ó wà pẹlú, àní tí ó tayọ ìgbéraga àwọn tí nwọn kì íṣe ará ìjọ ti Ọlọrun.   Báyĩ sì ni ọdún kẹjọ ìjọba   àwọn onídàjọ parí; ìwà búburú ìjọ nã sì jẹ ohun-ìkọsẹ fún àwọn tí kì íṣe ará ìjọ nã; báyĩ sì ni ìjọ nã bẹrẹsí kùnà nínú ìtẹsíwájú rẹ.   Ó sì ṣe, ní ìbẹrẹ ọdún kẹẹsán,   Álmà rí ìwà búburú ìjọ nã, òun sì ríi tí àpẹrẹ ìjọ nã bẹrẹsí darí àwọn aláìgbàgbọ lati ìwà àìṣedẽdé kan sí òmíràn, tí ó sì mú ìparun bá àwọn ènìyàn nã.   Bẹni, òun rí àìdọgba tí ó tóbi   lãrín àwọn ènìyàn nã, àwọn kan sí gbé ara nwọn sókè nínú ìgbéraga nwọn, tí nwọn nkẹgàn àwọn míràn, tí nwọn sì nṣe ìkórira àwọn aláìní, àti àwọn tí ó wà ní ìhọhò, ati àwọn ti ebi npa, àti àwọn tí npòngbẹ, àti àwọn tí nwọn ṣàìsàn àti tí ìyà njẹ.   Nísisìyí, èyí fa ohun ìpohùnréré-   ẹkún lãrín àwọn ènìyàn nã, bí àwọn kan ṣe nrẹ ara nwọn sílẹ, tí nwọn sì nṣe ìrànlọwọ fún àwọn tí ó nílò ìrànlọwọ nwọn nípa fífúnni nínú ohun ìní nwọn fún àwọn tálákà àti àwọn aláìní, tí nwọn nbọ àwọn tí ebi npa, tí nwọn sì nfarada onírurú ìpọnjú, nítorí Krístì, ẹnití mbọwá gẹgẹbí ẹmí ìsọtẹlẹ;   Tí nwọn sì nretí ọjọ nã, nípa   èyítí nwọn rí ìdáríjì ẹṣẹ nwọn; tí nwọn sì kún fún ayọ lọpọlọpọ nítorí àjĩnde òkú, gẹgẹbí ìfẹ àti agbára àti ìdásílẹ Jésù Krístì kúrò lọwọ ìdè ikú.   Àti nísisìyí ó sì ṣe tí Álmà,   nígbàtí ó rí ìpọnjú àwọn onírẹlẹọkàn tí nwọn jẹ olùtẹlé Ọlọrun, àti àwọn inúnibíni tí a dà lé nwọn lórí láti ọwọ àwọn èyítí ó ṣẹkù nínú àwọn ènìyàn rẹ, tí ó sì rí gbogbo àìdọgba nwọn, ó sì bẹrẹsí banújẹ; bíótilẹríbẹ Ẹmí Olúwa kò jáa kulẹ.   Ó sì yan ọkùnrin ọlọgbọn   kan, ẹniti ó wà lãrín àwọn àgbàgbà ìjọ nã, ó sì fún un ní agbára gẹgẹbí ohùn àwọn ènìyàn, pé kí ó lè ní agbára láti fi òfin lélẹ gẹgẹbí àwọn òfin èyítí a ti fún nwọn, kí o sì fi nwọn múlẹ gẹgẹbí ìwà búburú àti ẹṣẹ àwọn ènìyàn nã.   Nísisìyí, orúkọ ọkùnrin yíi   ní Néfáíhà, a sì yàn án ní onídàjọ agba; òun sì jókọ lórí ìtẹ ìdájọ láti ṣe ìdájọ àti lati ṣe àkóso àwọn ènìyàn nã.   Nísisìyí, Álmà kò fún un ní   ipò olórí àlùfã lórí ìjọ nã, ṣùgbọn ó fi ara rẹ sí ipò olórí àlùfã; ṣùgbọn ó fi ìtẹ ìdájọ lé Néfáíhà lọwọ.   Èyí ni ó sì ṣe, kí òun fúnrarẹ   lè kọjá lọ lãrín àwọn ènìyàn rẹ, tabi larin àwọn ènìyàn Nífáì, kí òun kí ó lè kéde ọrọ Ọlọrun sí nwọn, láti ta nwọn jí ní ìrántí iṣẹ ìsìn nwọn, àti kí ó lè já kulẹ, nípa ọrọ Ọlọrun, gbogbo ìgbéraga àtiọgbọn àrékérekè àti gbogbo ìjà tí ó wà lãrín àwọn ènìyàn rẹ, nítorítí kò rí ọnà míràn tí ó fi lè gbà nwọn, àfi nípa jíjẹ ẹrí ìgbàgbọ sí nwọn.   Báyĩ ni, ní ìbẹrẹ ọdún kẹẹsán   nínú ìjọba àwọn onídàjọ, lórí àwọn ará Nífáì, Álmà gbé ìtẹ ìdájọ sílẹ lé Néfáíhà lọwọ, ó sì fi ara rẹ sílẹ pátápátá fún iṣẹ oyè-àlùfã gíga, èyítí íṣe ti ẹgbẹ mímọ ti Ọlọrun, fún ẹrí ọrọ nã, gẹgẹbí ẹmí ti ìfihàn àti ti ìsọtẹlẹ. Àwọn ọrọ tí Álmà, ẹnití íṣe Olórí Àlùfã gẹgẹbí ti ẹgbẹ mímọ Ọlọrun, fi lélẹ fún àwọn ènìyàn nínú àwọn ìlú ńlá àti ìletò nwọn jákè-jádò ilẹ nã. Èyítí a kọ sí orí 5.  5   Lati lè rí ìgbàlà, ènìyàn gbọdọ ronúpìwàdà, kí ó sì pa àwọn òfin Ọlọrun mọ, kí ó di àtúnbí, kí ó fọ aṣọ rẹ mọ nípa ẹjẹ Krístì, kí ó ní ìrẹlẹ ọkàn, kí ó sì bọ ẹwù ìgbéraga àti ìlara sílẹ, kí ó sì máa ṣe iṣẹ òdodoOlùṣọ-Àgùtàn Rere npe àwọn ènìyàn rẹÀwọn tí nwọn bá nṣe iṣẹ búburú ní íṣe ọmọ èṣùÁlmà jẹ ẹrí sí òtítọ ẹkọ rẹ ó sì pã láṣẹ pé kí àwọn ènìyàn ronúpìwàdàOrúkọ àwọn olódodo ni a ó kọ sínú ìwé ìyè. Ní ìwọn ọdún 83 kí a tó bí Olúwa wa. Nísisìyí ó sì ṣe tí Álmà bẹrẹsí fi ọrọ Ọlọrun fún àwọn ènìyàn nã, ní àkọkọ ní ilẹ Sarahẹmúlà, àti jákè-jádò gbogbo ilẹ nã.   Àwọn wọnyí sì ni ọrọ tí ó sọ   fún àwọn ènìyàn ìjọ-onígbàgbọ èyítí a dá sílẹ nínú ìlú nlá Sarahẹmúlà, gẹgẹbí àkọsílẹ rẹ, tí ó wípé:   Èmi, Álmà, ẹnití bàbá mi,   Álmà ti yà sọtọ láti jẹ olórí àlùfã lórí ìjọ-Ọlọrun, ẹnití ó ní agbára àti àṣẹ láti ọwọ Ọlọrun fún ṣíṣe àwọn ohun wọnyí, kíyèsĩ, Èmi wí fún yín pé òun bẹrẹsí dá ìjọ sílẹ ní ilẹ tí ó wà ní ìhà ilẹ Nífáì; bẹni, ilẹ èyítí à npè ní ilẹ ti Mọmọnì; bẹni, òun sì ri àwọn arákùnrin rẹ bọmi nínú omi Mọmọnì.   Sì kíyèsĩ, mo wí fún yín, a   kó nwọn yọ kúrò lọwọ àwọn ènìyàn ọba Nóà, nípa ãnú àti agbára Ọlọrun.   Sì kíyèsĩ, lẹhìn èyíi nì, a mú   nwọn wá sínú ìgbèkùn nípa ọwọ àwọn ará Lámánì nínú aginjù; bẹni, mo wí fún yín, nwọn wà nínú oko-ẹrú, Olúwa sì tún kó nwọn yọ kúrò nínú oko-ẹrú nípa agbára ọrọ rẹ; Olúwa sì mú wa jáde wá sínú ilẹ yí, ní ìhín yĩ ni àwa sì bẹrẹsí ṣe ìdásílẹ ìjọ-Ọlọrun jákè-jádò ilẹ yí pẹlú.   Àti nísisìyí kíyèsĩ, èmi wí   fún un yín, ẹyin arákùnrin mi, ẹyin tí íṣe ti ìjọ-onígbàgbọ yĩ, njẹ ẹyin ní ìrántí tí ó péye tó nípa ìgbèkun àwọn bàbá nyín? Bẹni, njẹ ẹyin ní ìrántí tí ó péye nípa ãnú àti ìpamọra rẹ sí nwọn? Síbẹsíbẹ pẹlú, njẹ ẹyin ní ìràntí tí ó péye pé òun ti gba ẹmí nwọn kúrò nínú ọrun-àpãdì?   Kíyèsĩ, ó yí ọkàn nwọn padà;   bẹni, ó ta nwọn jí kúrò nínú ọrun àsùnwọra, nwọn sì tají sí ìpè Ọlọrun. Kíyèsĩ, nwọn wà nínú òkùnkùn; bíótilẹríbẹ, atan ìmọlẹ sí ọkàn nwọn nípa ìmọlẹ ọrọ ayérayé; bẹni ìdè ikú yí nwọn ká, pẹlú ẹwọn ọrun-àpãdì, ìparun ayérayé sí dúró dè nwọn.   Àti nísisìyí, èmi bí yín, ẹyin   arákùnrin mi, njẹ a pa nwọn run? Kíyèsĩ èmi wí fún un yín, Rárá, a kò pa nwọn run.   Èmi tún bí yín, njẹ ìdè ikú já?   Pẹlú ẹwọn ọrun-àpãdì tí ó dè nwọn, njẹ a tú nwọn? Èmi wí fún un yín, bẹni, nwọn di títú, ọkàn nwọn sì kún fún ayọ àti inú dídùn, nwọn sì kọrin ìfẹ ti ìràpadà. Èmi sì wí fún yín pé a gbà nwọn là.   Àti nísisìyí èmi bí yín pé   báwo ni nwọn ṣe di ẹni ìgbàlà? Bẹni, báwo ni nwọn ṣe ní ìrètí fún ìgbàlà? Kíni ìdí tí a fi tú nwọn sílẹ nínú ìdè ikú, bẹni, àti ẹwọn ọrun-àpãdì pẹlú?   Kíyèsĩ, èmi lè sọ fún un   yínnjẹ bàbá mi Álmà kò ha gbàgbọ nínú ọrọ ti a sọ láti ẹnu Ábínádì? Njẹ kĩ ha íṣe wòlĩ mímọ? Njẹ kò ha sọ ọrọ Ọlọrun, ti Bàbá mi Álmà sì gbã wọn gbọ?   Gẹgẹbí ìgbàgbọ rẹ pẹlú,   àyípadà nlá sì bá ọkàn rẹ, kíyèsĩ, èmi wí fún un yín pé òtítọ ni gbogbo nkan wọnyí.   Sì kíyèsĩ, ó kéde ọrọ nã fún   àwọn bàbá a yín, àyípadà nlá sì bá ọkàn nwọn, nwọn sì rẹ ọkàn nwọn sílẹ, nwọn sì gbẹkẹ nwọn l é Ọlọrun ò t í t ọ à t i alãyè. Sì kíyèsĩ, nwọn jẹ olótĩtọ títí dé òpin; nítorínã ni a ṣe gbà nwọn là.   Àti nísisìyí kíyèsĩ, mo bẽrè   lọwọ yín, ẹyin arákùnrin mi nínú ìjọ onígbàgbọ, njẹ a ti bí yin ní ti ẹmí nípa ti Ọlọrun? Njẹ ẹyin ti gba àwòrán rẹ nínú ìrísí yín? Njẹ ẹyin ti ní ìrírí ìyípadà nlá yìi ní ọkàn yín bí?   Njẹ ẹyin ní ìgbàgbọ nínú   ìràpadà ẹni nã tí ó dáa yín? Njẹ ẹyin nwo iwájú pẹlú ojú ìgbàgbọ, tí ẹyin sì nwòye ara kíkú yĩ tí a gbé dìde ní aìkú, àti ara ìdibàjẹ yĩ tí a gbé dìde ní àìdíbàjẹ, kí ẹyin lè dúró níwájú Ọlọrun fún ìdájọ lórí àwọn ohun tí a ti ṣe nínú ara kíkú?   Èmi wí fún yín, njẹ ẹyin lè   wòye pé ẹ gbọ ohùn Olúwa, tí yíò wí fún yín, ní ọjọ nã: Ẹ wá sọdọ mi, ẹyin alábùkún-fún, nítorí kíyèsĩ, àwọn iṣẹ rẹ ti jẹ iṣẹ òdodo ni orí ilẹ ayé?   Bóyá ẹyin lérò wípé ẹyin lè   purọ níwájú Olúwa ní ọjọ nã, kí ẹyin sì wípéOlúwa, òdodo ni àwọn iṣẹ wa ní orí ilẹ áyétí òun yíò sì gbà yín là?   Tàbí, ẹwẹ, njẹ ẹyin wòye pé   tí a bá mú un yín wá sí iwájú ìdájọ Ọlọrun pẹlú ọkàn an yín tí ó kún fún ẹbi àti àbámọ, tí ẹyin sì ní ìrántí fún gbogbo ẹbi yín, bẹni, ìrántí tí ó yè koro fún gbogbo ìwà búburú u yín, bẹni, ìrántí pé ẹyin ti ṣe àìbìkítà àwọn òfin Ọlọrun?   Èmi wí fún un yín, njẹ ẹyin   le gbe ojú sókè si Ọlọrun ni ọjọ naa pẹlu ọkan mimọ ati ọwọ ti ko ni èérí? Mo wi fun yin, njẹ ẹyin lè gbé ojú sókè, wípé ẹyà àwòrán Ọlọrun ti di fífín sí ìrísí nyín?   Mo wí fún un yín, njẹ ẹyin lè   gbèrò láti rí ìgbàlà nígbàtí ẹyin ti jọwọ ara yín láti jẹ ọmọ-lẹhìn èṣù bí?   Mo wí fún yín, ẹyin yíò mọ   ní ọjọ nnì pé ẹyin kò lè rí ìgbàlà;nítorĩ a kò lè gba ẹnìkẹni là àfi tí a bá sọ ẹwù nwọn di funfun; bẹni, ẹwù rẹ níláti di mímọ títí a ó fi wẹ gbogbo ẽrí kúrò lára nwọn, nípa ẹjẹ ẹni nã ẹnití a ti sọ nípa rẹ láti ẹnu àwọn bàbá wa, ẹnití ó nbọwá láti ra àwọn ènìyàn rẹ padà kúrò nínú ẹṣẹ nwọn.   Àti nísisìyí èmi bẽrè lọwọ ọ   yín, ẹyin arákùnrin mi, báwo ni ẹnìkẹni nínú u yín yíò ṣe rò, tí ẹ bá dúró níwájú ìtẹ Ọlọrun, tí aṣọ yín sì ní àbàwọn ẹjẹ àti onírurú ẹgbin? Wòo, kí ni àwọn ohun wọnyí jẹrĩ sí nípa yín?   Ẹ kíyèsĩ njẹ nwọn kò ní jẹrĩ   pé apànìyàn ni ẹyin íṣe, bẹni, àti pé ẹyin jẹbi onírũrú ìwà búburú bí?   Ẹ kíyèsĩ, ẹyin arákùnrin mi,   njẹ ẹyin lérò pé irú ẹni báyĩ ni ãyè láti jókọ nínú ìjọba Ọlọrun, pẹlú Ábráhámù, pẹlú Ísãkì, ati pẹlú Jákọbù, àti pẹlú gbogbo àwọn wòlĩ mímọ, tí aṣọ nwọn ti mọ, tí nwọn sì wà láìlẽrĩ, láìlábàwọn àti ní funfun?   Mo wí fún yín, Rárá; àfi bí   ẹyin bá mú Ẹlẹdã wa ní èké láti ìbẹrẹ wá, tàbí kí ẹ rò pé èké ni íṣe láti ìbẹrẹ wá ẹyin kò ní èrò pé irú eleyĩ lè ní ãyè nínú ìjọba ọrun; ṣùgbọn a ó ta wọn nù, nítorítí ọmọ ìjọba èṣù ni wọn íṣe.   Àti nísisìyí kíyèsĩ, mo wí fún   un yín, ẹyin arákùnrin mi, tí ẹyin bá ti rí ìyípadà ọkàn, tí ẹyin bá sì fẹ láti kọ orin ìfẹ ti ìràpadà, mo bẽrè, njẹ ẹyin sì fẹ bẹ bí?   Njẹ ẹyin ha ti nrìn, tí ẹ sì   npa ara nyín mọ láìlẹbi níwájú Ọlọrun? Njẹ ẹyin lè sọ, nínú ọkàn an yín, tí a bá yàn an fún un yín láti kú ní báyĩ, pé ẹyin ti rẹ ara yín sílẹ tó bẹ? Pé aṣọ ọ yín ti wà láìlẽrĩ, ó sì ti di funfun nípa ẹjẹ Krístì, ẹnití yíò wá láti ra àwọn ènìyàn rẹ padà kúrò nínú ẹṣẹ?   Ẹ kíyèsĩ, njẹ ẹyin ti bọ èwù   ìgbéraga sílẹ? Mo wí fún yín, tí kò bá rí bẹ ẹyin kò ì tĩ ṣetán láti bá Ọlọrun pàdé. Kíyèsĩ ẹyin níláti múrasílẹ ní kánkán; nítorí ìjọba ọrun kù sí dẹdẹ, irú eleyĩ kò sì ní ìyè àìnípẹkun.   Ẹ kíyèsĩ, mo wípé, njẹ a   rí nínú yín ẹnití kò bọ ẹwù ìlara? Mo wí fún yín pé eleyĩ kò tĩ múrasílẹ; èmi sì rọ pé kí ó múrasílẹ kánkán, nítorítí wákàtí nã ti dé tán, òun kò sì mọ àkokò tí ìgbà nã yíò dé; nítorítí a kò ní ṣe aláì dá eleyĩ lẹbi.   Èmi sì tún wí fún yín, njẹ   a rí nínú u yín ẹnití ó nfi arákùnrin rẹ ṣe ẹlẹyà, tàbí tí ó nṣe inúnibíni sí bí?   Ègbé ni fún eleyĩ, nítorítí   kò wà ní ìmúrasílẹ, àkokò nã sì ti dé tán tí o níláti ronúpìwàdà, bí kò rí bẹ, a kò lè gbã là!   Bẹni, ègbé ni fún gbogbo   ẹyin oníṣẹ ẹṣẹ; ẹ ronúpìwàdà, ẹ ronúpìwàdà, nítorítí Olúwa Ọlọrun ni ó wíi !   Ẹ kíyèsĩ, ó rán ìpè sí gbogbo   ènìyàn, nítorípé ó na ọwọ ãnú rẹ sí nwọn, òun sì wípé: Ẹ ronúpìwàdà, èmi yíò sì gbà yín.   Bẹni, ó wípé: Ẹ wá sí ọdọ   mi, ẹyin yíò sì pín nínú èso igi ìyè nã; bẹni, ẹyin yíò jẹ, ẹ ó mú nínú oúnjẹ àti omi ìyè nã lọfẹ;   Bẹni, ẹ wá sí ọdọ mi, kí ẹ   sì mú iṣẹ ìṣòdodo yín wá, a kò sì ní kée yín lulẹ kí a sì sọ yín sínú iná   Nítorí ẹ kíyèsĩ, àkokò nã ti  dé tán tí ẹnìkẹni tí kò bá mú èso rere jáde wá, tàbí ẹnìkẹni tí kò bá ṣe iṣẹ rere, eleyĩ ni yíò pohùnréré ẹkún, tí yíò ṣọfọ.   A! ẹyin aláìṣedẽdé; ẹyin tí ẹ   gbé ọkàn an yín sókè nínú àwọn ohun asán ayé, ẹyin tí ẹ ti jẹwọ tẹlẹrí pé ẹyin ti mọ ọnà òdodo, bíótilẹríbẹ tí ẹ ti ṣáko lọ, gẹgẹbí àgùtàn tí kò ní olùṣọ, láìṣírò, olùṣọ-àgùtàn ti ké pè yín, ó sì nké pè yín, ṣùgbọn ẹyin kò tẹtí sí ohùn rẹ!   Ẹ kíyèsĩ, mo wí fún yín, pé   olùṣọ-àgùtàn rere nã npè yín; bẹni, ní orúkọ rẹ ni ó npè nyín, èyítí íṣe orúkọ Krístì, tí ẹyin kò bá sì gbọ ohùn olùṣọ-àgùtàn rere nã, sí orúkọ nã, èyítí a fi npè yín, kíyèsĩ, ẹyin kĩ ṣe àgùtàn ti olùṣọ-àgùtàn rere nã.   Àti nísisìyí, tí ẹyin kò bá   íṣe àgùtàn ti olùṣọ-àgùtàn rere nã, agbo tani ẹyin íṣe? Ẹ kíyèsĩ, mo wí fún un yín, pé èṣù ni olùṣọ-àgùtàn yín, ẹyin sì ni agbo rẹ; àti nísisìyí, tani ó lè sẹ eleyĩ? Ẹ kíyèsĩ, mo wí fún yín, ẹnìkẹni tí ó bá sẹ eleyĩ, èké ni, ọmọ èṣù sì ni.   Nítorínã ni mo ṣe wí fún   un yín pé ẹnìkẹni tí ó bá jẹ dáradára, ọdọ Ọlọrun ni ó ti wá, ẹnìkẹni tí ó bá sì jẹ búburú, ọdọ èṣù ni ó ti wá.   Nítorínã, tí ènìyàn bá mú   iṣẹ rere jáde wá, ó ngbọràn sí ohùn olùṣọ-àgùtàn rere, ó sì ntẹlée; ṣùgbọn ẹnìkẹni tí ó bá nmú iṣẹ búburú jáde, èyí kannã ló di ọmọ èṣù, nítorítí ó ngbọràn sí ohùn rẹ, ó sì ntẹlée.   Ẹnìkẹni tí ó bá sì nṣe eleyĩ   níláti gba èrè láti ọwọ rẹ; nítorínã, fún èrè iṣẹ rẹ, yíò gba ikú nípa àwọn ohun tí íṣe ti ìwà òdodo, nítorítí ó ti kú nínú gbogbo iṣẹ rere.   Àti nísisìyí, ẹyin arákùnrin   mi, èmi rọ yín pé kí ẹ gbọ mi, nítorítí èmi nsọrọ pẹlú gbogbo agbára ẹmí mi; nítorí kíyèsĩ, èmi ti bá yín sọrọ dájúdájú, tí ẹyin kò sì lè kọsẹ, tàbí pé èmi ti sọrọ gẹgẹbí ìpaláṣẹ Ọlọrun.   Nítorípé a pè mí láti sọrọ   báyĩ, nípa ẹgbẹ mímọ ti Ọlọrun, èyítí ó wà nínú Krístì Jésù; bẹni, a pã láṣẹ fún mi láti dúró kí èmi sì jẹ ẹrí fún àwọn ènìyàn yíi, nípa àwọn ohun tí àwọn bàbá wa ti sọ nípa àwọn ohun tí nbọ wá.   Èyí nìkan kọ, njẹ ẹyin kò   mọ pé èmi mọ nípa àwọn ohun wọnyí fúnra mi? Kíyèsĩ, èmi jẹ ẹrí síi fún un yín pé èmi mọ pé àwọn ohun tí èmi ti sọrọ nípa nwọn wọnyí jẹ òtítọ. Báwo sì ni ẹyin ṣe rò pé èmi mọ òtítọ nwọn?   Ẹ kíyèsĩ, èmi wí fún un yín   pé Ẹmí Mímọ Ọlọrun ni ó fi wọn hàn mí. Wọ, èmi ti gba ãwẹ mo sì ti gbàdúrà ní ọpọlọpọ ọjọ kí èmi kí ó lè mọ ohun wọnyí fúnra mi. Àti nísisìyí èmi sì mọ ọ fúnra mi pé òtítọ ni nwọn; nítorítí Olúwa Ọlọrun ti fi nwọn hàn mí nípa Ẹmí Mímọ rẹ; èyí sì ni ẹmí ìfihàn èyítí ó wà nínú mi.   Àti pẹlú, èmi wí fún yín pé   báyĩ ni a ti fi hàn mí, pé òtítọ ni àwọn ọrọ tí bàbá wa sọ, àní pãpã nípasẹ ẹmí ìsọtẹlẹ èyí tí nbẹ nínú mi, tí ó sì tún jẹ nípasẹ ìfihàn agbára Ẹmí Ọlọrun.   Mo wí fún yín pé èmi mọ   fúnra mi pé ohunkóhun tí èmi yíò wí fún yín, nípa èyítí ó nbọwá, jẹ òtítọ; èmi sì wí fúnyín, pé èmi mọ wípé Jésù Krístì nbọwá, bẹni, Ọmọ nã, tí íṣe Ọmọ-bíbí-kanṣoṣo ti Bàbá, tí ó kún fún ọre-ọfẹ, àti ãnú àti òtítọ. Ẹ kíyèsĩ, òun ni ó nbọwá tí yíò kó gbogbo ẹṣẹ ayé lọ, bẹni, gbogbo ẹṣẹ ẹnìkẹni tí ó bá gba orúkọ rẹ gbọ ní ìdúróṣinṣin.   Àti nísisìyí, mo wí fún yín   pé èyí ní irú ọnà tí a gbà pè mí, bẹni, láti wãsù sí àwọn arákùnrin mi àyànfẹ, bẹni, àti gbogbo ẹni tí ó ngbé inú ilẹ nã; bẹni, láti wãsù sí ènìyàn gbogbo, àgbà àti ọmọdé, ẹrú àti òmìnira; bẹni, mo wí fún yín, ẹyin ogbó, àti ẹyin àgbà, àti ìran tí ó nbọ; bẹni, láti kígbe pè wọn, pé kí wọn ronúpìwàdà, kí wọn sì di àtúnbí.   Bẹni, báyĩ ni Ẹmí Ọlọrun   wí: Ẹ ronúpìwàdà, gbogbo ẹyin ìkangun ayé, nítorí ìjọba ọrun kù sí dẹdẹ; bẹni, Ọmọ Ọlọrun nã nbọwá nínú ògo rẹ, nínú ipá, ọlá-nlá, agbára àti ìjọba rẹ. Bẹni, ẹyin arákùnrin mi àyànfẹ, èmi wí fún un yín, pé Ẹmí Ọlọrun wípé: Kíyèsĩ ògo Ọba gbogbo ayé; àti Ọba ọrun yíò tàn jáde láìpẹ lãrín àwọn ọmọ ènìyàn gbogbo.   Ẹmí Ọlọrun sì tún sọ fún   mi pé, bẹni, ó nkígbe sí mi pẹlú ohùn rara, pé: Lọ jáde kí o sì wí fún àwọn ènìyàn yí péẸ ronúpìwàdà, ti ẹyin kò bá sì ronúpìwàdà, ẹyin kó lè jogún ìjọba ọrun.   Èmi tún wí fún un yín,   Ẹmí-Ọlọrun wípé: Kíyèsĩ, a ti fi ãké lélẹ ní ẹbá gbòngbò igi; nítorínã, igi èyíkéyĩ tí kò bá so èso rere jáde ni a ó ké lulẹ, tí a ó sì jũ sínú iná, bẹni, iná èyítí kò lè kú, àní iná èyítí a kò lè pa. Kíyèsĩ, kí ẹ sì rántí, Ẹní Mímọ nã ni ó wíi.   Àti nísisìyí ẹyin arákùnrin   mi àyànfẹ, èmi wí fún un yín, njẹ ẹyin lè ṣe àìbìkítà sí ohun wọnyí; bẹni, njẹ ẹyin le fo nwọn ru, kí ẹyin sì tẹ Ẹní Mímọ nnì mọlẹ ní abẹ àtẹlẹsẹ yín; bẹni, njẹ ẹyin lè ru ọkàn an yín sókè nínú ìgbéraga; bẹni, njẹ ẹyin yíò ha tún wọ ẹwù olówó iyebíye, kí ẹyin kí ó sì fi ọkàn tán ohun asán ayé àti àwọn ọrọọ yín?   Bẹni, njẹ ẹyin yíò ha tẹramọ   èrò ọkàn an yín pé ẹyin dáraju ẹlòmíràn lọ; bẹni, njẹ ẹyin yíò ha teramọ ṣíṣe inúnibíni sí àwọn arákùnrin yín, tí nwọn rẹ ara nwọn sílẹ tí nwọn sì nrìn ní ẹgbẹ ọnà mímọ Ọlọrun, nípasẹ èyítí a ti mú wọn wá sínú ìjọ-onígbàgbọ yíi, tí a ti sọ nwọn di mímọ nípa Ẹmí Mímọ, tí nwọn sì nṣe iṣẹ èyítí ó yẹ fún ìrònúpìwàdà   Bẹni, njẹ ẹyin yíò sì tún   tẹramọ ṣíṣe ìkóríra àwọn tálákà, àti àwọn aláìní, kí ẹyin sì pa ohun ìní yín mọ kúrò lọdọ wọn?   Ní àkótán, gbogbo ẹyin tí ẹ   tẹramọ ṣíṣe ìwà búburú, èmi wí fún yín pé àwọn wọnyí ni a ó ke lulẹ tí a ó sì wọ nwọn jù sínú iná, àfi tí nwọn bá ronúpìwàdà kánkán.   Àti nísisìyí mo wí fún yín,   gbogbo ẹyin tí ẹ ṣe àfẹrí láti tẹlé ohùn olùṣọ-àgùtàn rere, ẹ jáde kúrò lãrín àwọn ẹni-búburú, kí ẹ sì ya àrã yín sọtọ, kí ẹ másì ṣe fi ọwọ kan àwọn ohun àìmọnwọn; sì kíyèsĩ, a ó pa orúkọ nwọn rẹ, nítorí orúkọ àwọn ènìyàn búburú ni a kò ní kà mọ orúkọ àwọn ènìyàn rere, kí a lè mú ọrọ Ọlọrun ṣẹ, èyítí ó sọ wípé: Orúkọ àwọn ènìyàn búburu kò ní dàpọ mọ orúkọ àwọn ènìyàn mi;   Nítorítí a o kọ orúkọ wọn   ènìyàn rere sínú ìwé ìyè, àwọn sì ni èmi yíò fún ni ibi ìjòkó ní ọwọ ọtún mi. Àti nísisìyí, ẹyin arákùnrin mi, kíni ẹyin rí sọ tí ó lòdì sí èyí? Èmi wí fún un yín, tí ẹyin bá sọrọ ìlòdì sí èyí, kò já mọ nkankan, nítorípé ọrọ Ọlọrun gbọdọ ṣẹ.   Njẹ a rí olùṣọ-àgùtàn nã   lãrín yín, tí ó ní ọpọlọpọ àgùtàn, tí kò ṣọ nwọn, tí ìkokò kì yíò wọlé kí ó pa ọwọ ẹran rẹ jẹ? Sì kíyèsĩ, bí ìkọkò bá wọ inú ọwọ ẹran rẹ njẹ kò ní lée jáde? Bẹni, ní ìgbẹhìn, tí ó bá ṣeéṣe, yíò pã run.   Àti nísisìyí mo wí fún un yín   pé olùṣọ-àgùtàn rere npè yín; tí ẹyin bá sì gbọ ohun rẹ òun yíò mú nyín wá sínú agbo rẹ, ẹyin sì ni àgùtàn rẹ; òun sì pã láṣẹ pé kí ẹyin máṣe gba ìkọkò apanirun lãyè láti wọ ãrin yín kí ẹyin kí ó máṣe parun.   Àti nísisìyí èmi, Álmà, pã   láṣẹ fún un yín ní èdè ẹnití ó ti pã láṣẹ fún mi, pé kí ẹyin kí ó kíyèsí àti ṣe àwọn ọrọ tí èmi ti sọ fún yín.   Èmi bá ẹyin tí íṣe ti ìjọ nã   sọrọ; gẹgẹbí ìpàṣẹ; àti sí àwọn tí nwọn kĩ ṣe ti ìjọ nã, èmi bã yín sọrọ níti ìpè, wípé: Ẹ wá ṣe ìrìbọmi sí ìrònúpìwàdà, kí ẹyin nã lè di alájọpín nínú èso igi ìyè nã.  6   Ìjọ-onígbàgbọ ti Sarahẹmúlà ni a sọ di mímọ, tí a sì tọ lẹsẹsẹ ní ìbámu pẹlú ìlànàÁlmà lọ sí Gídéónì láti wãsù. Ní ìwọn ọdún 83 kí a tó bí Olúwa wa. Àti nísisìyí ó sì ṣe, lẹhìn tí Álmà ti parí ọrọ sísọ sí àwọn ènìyàn ìjọ-onígbàgbọ nã, èyítí a dá sílẹ ni ìlú-nlá Sarahẹmúlà, ó yan àwọn àlùfã àti àwọn àgbàgbà, nípa gbígbé ọwọ lé nwọn lórí gẹgẹbí ti ẹgbẹ Ọlọrun, kí nwọn sì máa ṣe àkóso kí nwọn sì máa dábọbò ìjọ nã.   Ó sì ṣe, pé ẹnìkẹni tí kò bá   íṣe ti ìjọ-onígbàgbọ nã tí ó bá ronúpìwàdà ẹṣẹ rẹ ni a rìbọmi sí ìrònúpìwàdà, tí a sì gbà sínú ìjọ nã.   Ó sì ṣe tí ẹnìkẹni tí íṣe ti ìjọ   nã tí ó bá ṣaláì ronúpìwàdà ìwà búburú rẹ, tí kò sì rẹ ara rẹ sílẹ níwájú ỌlọrunÀní mo wípé àwọn tí wọn gbé ara nwọn sókè nínú ìgbéraga ọkan wọnàwọn wọnyí ni a kọ, tí a sì pa orúkọ wọn rẹ, tí a kò sì ka orúkọ wọn mọ ti àwọn olódodo.   Báyĩ ni nwọn sì bẹrẹsí dá   ìlànà ìjọ-onígbàgbọ sílẹ ní ìlú-nlá Sarahẹmúlà.   Nísisìyí èmi fẹ kí ẹyin kí ó ní   ìmọ wípé ọrọ Ọlọrun wà fún gbogbo ènìyàn láìyọ ẹnìkan sílẹ, pé kò sí ẹni tí a ta dànù fún pípéjọ láti gbọ ọrọ Ọlọrun.   Bíótilẹríbẹ, àwọn ọmọ Ọlọrun   ni a paṣẹ fún pé kí wọn máa péjọ ní ọpọlọpọ ìgbà, kí wọn sì darapọ nínú ãwẹ àti ọpọlọpọ àdúrà fún àlãfíà ọkàn àwọn tí kò mọ Ọlọrun.   Àti nísisìyí, ó sì ṣe, lẹhìn tí   Álmà ti ṣe àwọn ètò-ìṣàkóso wọnyí ó jáde kúrò lãrín wọn, bẹni, kúrò ní ìjọ-onígbàgbọ èyítí ó wà nínú ìlú-nlá Sarahẹmúlà, ó sì lọ sí apá ìlà-oòrùn odò Sídónì, sí àfonífojì Gídéónì, ibi èyítí a ti kọ ìlú nlá kan èyítí à npe orúkọ rẹ ní ìlú-nlá Gídéónì, èyítí ó wà ní àfonífojì tí à npè ní Gídéónì, tí a sọọ lórúkọ ẹnití a pa láti ọwọ Néhórì pẹlú idà.   Álmà sì lọ ó sì bẹrẹsíi kéde   ọrọ Ọlọrun fún ìjọ nã èyítí a dá sílẹ ní àfonífojì Gídéónì, gẹgẹbí ìfihàn òtítọ ọrọ tí àwọn bàbá rẹ ti sọ, àti gẹgẹbí ẹmí ìsọtẹlẹ èyítí ó ngbé inú rẹ, gẹgẹbí ẹrí Jésù Krístì, Ọmọ Ọlọrun, ẹnití nbọwá láti ra àwọn ènìyàn rẹ padà kúrò nínú ẹṣẹ wọn, àti ti ẹgbẹ mímọ èyítí a fi pẽ. Báyĩ sì ni a ṣe kọọ. Àmín. Àwọn ọrọ Álmà èyítí ó sọ fún àwọn ènìyàn tí ó wà ní Gídéónì, gẹgẹbí àkọsílẹ rẹ. Èyítí a kọ sí orí 7.  7   A ó bí Krístì nípasẹ MàríàÒun yíò já ìdè ikú, yíò sì ru ẹṣẹ àwọn ènìyàn rẹÀwọn tí nwọn bá ronúpìwàdà, tí a sì rìbọmi, tí wọn sì pa àwọn òfin mọ yíò ní ìyè àìníp ẹ k u nOhun ẹ g b i n k ò l è jogún ìjọba ỌlọrunÌwà ìrẹlẹ, ìgbàgbọ, ìrètí àti ìfẹ aláìlẹgbẹ ni a bẽrè. Ní ìwọn ọdún 83 kí a tó bí Olúwa wa. Ẹ kíyèsĩ, ẹyin arákùnrin mi àyànfẹ, níwọn ìgbàtí a ti gbà mí lãyè láti tọ yín wá, nítorínã èmi yíò gbìyànjú láti bã yín sọrọ gẹgẹbí èdè mi; bẹni, láti ẹnu mi, níwọn ìgbàtí ó jẹ ìgbà àkọkọ tí èmi yíò bã yín sọrọ láti ẹnu mi nítorítí a ti fi mí sí órí ìtẹ ìdájọ, tí èmi sì ní ọpọlọpọ ojúṣe tí wọn kò gbà mí lãyè láti wá sí ọdọ yín.   Àti pãpã, èmi kì bá má lè   wá ní àkokò yĩ, bíkòṣepé a ti fi ìtẹ ìdájọ fún ẹlòmíràn, láti ṣe ìdájọ dípò mi; Olúwa, nínú ọpọ ãnú sì ti gbà kí èmi kí ó wá sí ọdọ yín.   Sì kíyèsĩ, èmi wá pẹlú ọpọ   ìrètí àti ìfẹ-inú pé èmi yíò ríi pé ẹyin ti rẹ àrã yín sílẹ níwájú Ọlọrun, àti pé ẹyin ti tẹsíwájú ní títọrọ fún ọre-ọfẹ rẹ, pé èmi yíò bã yín ní àìlẹbi níwájú rẹ, pé èmi yíò ríi pé ẹyin kò sí nínú ipò búburú nnì nínú èyítí àwọn arákùnrin wa wà ní Sarahẹmúlà.   Ṣùgbọn ìbùkún ni fún orúkọ   Ọlọrun, pé ó ti fi fún mi láti mọ, bẹni, tí ó sì fún mi ní ọpọlọpọ ayọ tí ó tayọ láti mọ pé wọn tún ti padà sí ọnà òdodo rẹ.   Èmi sì ní ìdánilójú, nípasẹ   Ẹmí Ọlọrun tí ó wà nínú mi, pé èmi yíò ní ayọ lórí yín; bíótilẹríbẹ, èmi kò fẹ kí ayọ mi lórí yín wá nípa ọpọ ìpọnjú àti ìbànújẹ èyítí èmi ti ní fún àwọn arákùnrin tí ó wà ní Sarahẹmúlà, nítorí ẹ kíyèsĩ, ayọ mi wá lórí wọn lẹhìn tí wọn ti la ìṣòro ìpọnjú àti ìbànújẹ kọjá.   Ṣùgbọn kíyèsĩ, èmi ní ìdánilójú   pé ẹyin kò sí nínú irú ipò àìnígbàgbọ bẹ gẹgẹbí ti àwọn arákùnrin yín; mo ní ìdánilójú pé ẹyin kò gbé ọkàn yín sókè nínú ìgbéraga, bẹni, mo níìdánilójú pé ẹyin kò gbé ọkàn an yín lé ọrọ àti ohun asán ayé; bẹni, mo ní ìdánilójú pé ẹyin kò bọ òrìṣà, ṣùgbọn wípé ẹyin nsin Ọlọrun òtítọ àti alãyè, àti pé ẹyin ndúró de ìdáríjì ẹṣẹ yín, pẹlú ìgbàgbọ títí ayé, èyítí nbọ.   Nítorí kíyèsĩ, èmi wí fún un   yín, ọpọlọpọ ohun ni ó nbọwá; kí ẹ kíyèsĩ, ohun kan wà, èyítí ó ṣe pàtàkì ju gbogbo nwọn lọnítorí kíyèsĩ, àkokò nã kò jìnà tí Olùràpadà nbọwá tí yíò sí máa gbé ãrín àwọn ènìyàn rẹ.   Ẹ kíyèsĩ, èmi kò wípé ó nbọwá   sí ãrin wa ní àkokò tí ó wà nínú àgọ ara; nítorí kí ẹ kíyèsĩ, Ẹmí-Mímọ kò tĩ wí fún mi pé báyĩ ni ó rí. Nísisìyí, nípa ohun yíi èmi kò mọ; ṣùgbọn ohun tí èmi mọ ni èyíi, pé Olúwa Ọlọrun ní agbára láti ṣe ohun gbogbo gẹgẹbí ọrọ rẹ.   Ṣùgbọn kíyèsĩ, Ẹmí-Mímọ ti   sọ èléyĩ fún mi, wípé: Kígbe sí àwọn ènìyàn yíi, wípéẸ ronúpìwàdà, kí ẹ sì tún ọnà Olúwa ṣe, kí ẹ sì rìn ní ipa ọnà rẹ, èyítí ó gún; nítorí kíyèsĩ, ìjọba ọrun kù sí dẹdẹ, Ọmọ Ọlọrun nã sì nbọwá sí orí ilẹ ayé.   Sì kíyèsĩ, a o bĩ nípasẹ Màríà,   ní Jerúsálẹmù èyítí íṣe ilẹ àwọn bàbá nlá wa, òun yíò sì jẹ wúndíá, ohun èlò tí ó níye lórí tí a sì yàn, ẹnití a ó ṣíjibò, tí yíò sì lóyún nípa agbára Ẹmí Mímọ, yíò sì bí ọmọkùnrin kan, bẹni, àní Ọmọ Ọlọrun.   Òun yíò sì jáde lọ, ní ìfaradà   ìrora, ìpọnjú àti àdánwò onírurú; èyítí ó rí bẹ kí ọrọ nã lè ṣẹ, èyítí ó wípé yíò gbé ìrora àti àìsàn àwọn ènìyàn rẹ lé ara rẹ.   Òun yíò sì gbé ikú lé ara rẹ,   kí òun kí ó lè já ìdè ikú èyítí ó de àwọn ènìyàn rẹ; òun yíò sì gbé gbogbo àìlera wọn lé ara rẹ, kí inú rẹ lè kún fún ãnú, nípa ti ara, kí òun kí ó lè mọ nípa ti ara bí òun yíò ṣe ran àwọn ènìyàn rẹ lọwọ nínú gbogbo àìlera wọn.   Nísisìyí, Ẹmí-Mímọ mọ ohun   gbogbo; bíótilẹríbẹ, Ọmọ Ọlọrun jìyà nípa ti ara, kí ó lè gbé ẹṣẹ àwọn ènìyàn rẹ ka orí ara rẹ, kí ó lè pa gbogbo ìwàìrékọjá nwọn rẹ, nípa agbára ìdásílẹ rẹ; àti nísisìyí kíyèsĩ, èyí ni ẹrí èyítí ó wà nínú mi.   Nísisìyí mo wí fún yín pé   ẹyin níláti ronúpìwàdà, kí ẹ sì di àtúnbí; nítorítí Ẹmí wípé tí ẹyin kò bá di àtúnbí ẹyin kò lè jogún ìjọba ọrun; nítorínã ẹ wá kí a sì ṣe ìrìbọmi fún yín sí ìrònúpìwàdà, kí ẹyin lè jẹ wíwẹ kúrò nínú ẹṣẹ yín, kí ẹyin lè ní ìgbàgbọ nínú Ọdọ-Àgùtàn Ọlọrun nã, ẹni tí ó kó gbogbo ẹṣẹ ayé lọ, tí ó tóbi láti gbàlà àti láti wẹmọ kúrò nínú gbogbo àìṣòdodo.   Bẹni, èmi wí fún yín ẹ wá ẹ   máṣe bẹrù, kí ẹ sì pa gbogbo ẹṣẹ yín tì sí apá kan, èyítí ó fi ìrọrùn rọgbàká yín, èyítí ó dè yín mọlẹ sí ìparun, bẹni, ẹ wá, kí ẹ sì kọjá lọ, kí ẹ sì fihàn fún Ọlọrun yín pé ẹyin ṣetán láti ronúpìwàdà ẹṣẹ yín, kí ẹ sì bá a dá májẹmú láti pa àwọn òfin rẹ mọ, kí ẹ sì jẹ ẹrí ẹyí sí i lòní nípa wíwọ inú omi ìrìbọmi lọ.   Ẹnìkẹni tí ó bá sì ṣe eleyĩ,   tí ó sì pa àwọn òfin Ọlọrun mọ láti ìsisìyí lọ, òun kannã ni yíò rántí pé èmi wí fún un, bẹni, òun yíò rántí pé èmi ti wífún un, òun yíò ní ìyè àìnípẹkun, gẹgẹbí ẹrí Ẹmí Mímọ èyítí ó njẹrĩ nínú mi.   Àti nísisìyí ẹyin arákùnrin   mi àyànfẹ, njẹ ẹyin gbà àwọn ohun wọnyí gbọ? Kíyèsĩ, èmi wí fún un yín, bẹni, èmi mọ pé ẹ gbà wọn gbọ; ọnà tí èmi sì mọ pé ẹyin gbà wọn gbọ ni nípa ìṣípayá Ẹmí tí ó wà nínú mi. Àti nísisìyí nítorí ìgbàgbọ yín tí ó múná nípa ohun wọnnì, bẹni, nípa àwọn ohun tí ẹmí sọ, ayọ mí pọ jọjọ.   Nítorí bí èmi ṣe wí fún yín   láti ìbẹrẹ wá pé èmi ní ìrètí pé ẹyin kò sí ní ipò búburú nnì gẹgẹbí àwọn arákùnrin nyin, bẹ gẹgẹ èmi ríi pé ìrètí mi ni a ti tẹ lọrùn.   Nítorí èmi ríi pé ẹyin wà ní   ipa ọnà òdodo; mo ríi pé ẹyin wà ní ipa ọnà tí ó tọni sí ìjọba Ọlọrun; bẹni, èmi ríi pé ẹyin nṣe ojú ọnà rẹ kí ó tọ.   Mo ríi pé a ti sọọ di mímọ   fún yín, nípa ẹrí ọrọ rẹ pé òun kò lè rìn ní ipa ọna tí ó wọ; bẹni kĩ yapa kúrò ní èyítí ó bá ti sọ; bẹ sì ni kò sí àmì ìyípadà kanṣoṣo láti ọtún sí òsì, tàbí láti èyítí ó tọnà sí èyítí ó kùnà; nítorínã, ipa ọnà rẹ jẹ ipa ọnà ayérayé kan tí kò yípadà.   Òun kĩ sĩ gbé inú tẹmpìlì   àìmọ, bẹ sì ni a kò lè gba ohun ẹgbin tàbí ohunkóhun tí kò mọ sínú ìjọba Ọlọrun; nítorínã èmi wí fún un yín pé àkokò nã nbọwá, bẹni, yíò sì rí bẹ ní ìgbà ìkẹhìn, pé ẹnití ó bá ní ìríra yio wà ní ipò ìríra rẹ.   Àti nísisìyí ẹyin arákùnrin   mi àyànfẹ, èmi sọ àwọn ohun wọnyí fún un yín kí èmi kí ó lè ta yín jí sí ojúṣẽ yín sí Ọlọrun kí ẹyin lè rìn láìlẹbi níwájú rẹ, kí ẹyin kí ó lè rìn ní ẹgbẹ mímọ ti Ọlọrun, èyítí a ti gbà yín sí.   Àti nísisìyí, èmi rọ yín kí ẹ   jẹ onírẹlẹ-ọkàn, kí ẹ sì tẹríba, kí ẹ sì ṣe ìwà-pẹlẹ; kí ẹ ní ìwà tútù; kí ẹ kún fún ìfaradà àti ìlọra; pẹlú ìwọntúnwọnsì nínú ohun gbogbo; sí ìtẹramọ pípa àwọn òfin Ọlọrun mọ ní ìgbà gbogbo; ní ìbẽrè ohunkóhun tí ẹyin ṣe aláìní, ní ti ẹmí àti ti ara; kí ẹ sì mã fi ọpẹ fún Ọlọrun nínú ohun gbogbo tí ẹyin bá rí gbà.   Kí ẹyin kí ó sì ríi pé ẹ ní   ìgbàgbọ, ìrètí, pẹlú ìfẹ aláìlẹgbẹ, nígbànã ni ẹyin yíò sì lè ṣe iṣẹ rere.   Kí Olúwa kí ó sì bùkún   un yín, kí ó sì pa aṣọ yín mọ láìlábàwọn, kí ẹyin lè bá Ábráhámù, Ísãkì àti Jákọbù jòkó ní ìkẹhìn, pẹlú àwọn wòlĩ mímọ tí wọn ti wà láti ìbẹrẹ ayé, tí aṣọ yín sì wà ní àìlábàwọn, àní gẹgẹbí aṣọ wọn ṣe wà láìlábàwọn, ní ìjọba ọrun, tí kò sì ní jáde kúrò níbẹ mọ.   Àti nísisìyí, ẹyin arákùnrin   mi àyànfẹ, èmi sọ àwọn ohun wọnyí gẹgẹbí Ẹmí-Mímọ èyítí ó njẹrĩ nínú mi; ẹmí mi sì yọ lọpọlọpọ, nítorí ọpọlọpọ ìtẹramọ pẹlú ìfọkànsìn tí ẹyin ti fi fún ọrọ mi.   Àti nísisìyí, njẹ kí àlãfíà   Ọlọrun kí ó bà lé yín lórí, àti lórí ilé yín àti ilẹ yín, àti ọwọ-ẹran, àti agbo-ẹran an yín, àti ohun ìní yín gbogbo, àwọn obìnrin yín àti àwọn ọmọ yín, gẹgẹbí ìgbàgbọ àti iṣẹ rerẽ yín, láti ìsisìyí lọ, àti títí láéláé. Báyĩ sì ni èmi ti sọrọ. Àmin.  8   Álmà nwãsu ó sì nṣe ìrìbọmi ní MẹlẹkìNwọn kò gbọ tirẹ ní Amonáíhà ó sì fi ibẹ sílẹÁngẹlìỌlọrun kan pàṣẹ fún un kí ó padà síbẹ kí ó sì kéde ìrònúpìwàdà sí àwọn ènìyàn nãÁmúlẹkì gbã, àwọn méjẽjì sì nwãsù ní Amonáíhà. Ní ìwọn ọdún 82 kí a tó bí Olúwa wa. Àti nísisìyí, ó sì ṣe tí Álmà padà bọ láti ilẹ Gídéónì, lẹhìn tí ó ti kọ àwọn ará Gídéónì ní ohun púpọ tí a kò lè kọ sílẹ, tí ó sì ti da ipa-ọnà ti ìjọ nã sílẹ, gẹgẹbí ó ti ṣe síwájú ní ilẹ Sarahẹmúlà, bẹni, ó padà sí ilé rẹ ní Sarahẹmúlà láti fún ara rẹ ní ìsinmi lẹhìn lãlã tí ó ti ṣe.   Báyĩ sì ni ọdún kẹẹsán parí   nínú ìjọba àwọn onídàjọ lórí àwọn ènìyàn Nífáì.   Ó sì ṣe ní ìbẹrẹ ọdún kẹẹwá   ní ìjọba àwọn onídàjọ lórí àwọn ènìyàn Nífáì, tí Álmà jáde lọ kúrò níbẹ, tí ó sì mú ìrìnàjò pọn lọ sí ilẹ Mẹlẹkì, ní ìhà ìwọ-oòrùn odò Sídónì, ní apá ìwọ-oòrùn, ní etí aginjù.   Ó sì bẹrẹ sĩ kọ àwọn ènìyàn   nã ní ilẹ Mẹlẹkì gẹgẹbí ẹgbẹ mímọ nã ti Ọlọrun, èyítí a fi pẽ; ó sì bẹrẹsí kọ àwọn ènìyàn nã jákè-jádò gbogbo ilẹ Mẹlẹkì.   Ó sì ṣe tí àwọn ènìyàn nã tọ   wá jákè-jádò ìhà etí ilẹ nã èyítí ó wà ní ìhà aginjù. A sì rì nwọn bọmi jákè-jádò gbogbo ilẹ nã;   Nígbàtí ó sì ti parí iṣẹ rẹ ní   Mẹlẹkì, ó jáde kúrò níbẹ, ó sì rin ìrìn-àjò ọjọ mẹta lọ sí apá àríwá ilẹ Mẹlẹkì; ó sì dé ìlú-nlá kan tí à npè ní Amonáíhà.   Nísisìyí, ó jẹ àṣà àwọn ará   Nífáì láti pe ilẹ wọn, àti ìlú-nlá wọn, àti ìletò wọn, bẹni, àní gbogbo ìletò kékèké wọn, ní orúkọ ẹnití ó kọkọ tẹ nwọn dó; báyĩ sì ni ó rí ní ti ilẹ Amonáíhà.   Ó sì ṣe, nígbàtí Álmà ti dé   ìlú-nlá Amonáíhà ó bẹrẹ sĩ wãsu ọrọ Ọlọrun fún wọn.   Nísisìyí, Sátánì ti gba ọkàn   àwọn ará ìlú-nlá Amonáíhà; nítorínã, wọn kò tẹtísílẹ sí àwọn ọrọ Álmà.   Bíótilẹríbẹ, Álmà ṣe lãlã   nínú ẹmí, tí ó sì nbá Ọlọrun ja ìjàkadì nínú ọpọ àdúrà, pé kí ó lè da Ẹmí rẹ lé orí àwọn ènìyàn nã tí wọn wà ní ìlú-nlá nã; kí òun kí ó lè ṣe ìrìbọmi fún nwọn sí ti ìrònúpìwàdà.   Bíótilẹríbẹ, wọn sé ọkàn   nwọn le, nwọn sì wí fún un pé: Kíyèsĩ, àwa mọ wípé Álmà ni ìwọ íṣe; àwa sì mọ pé ìwọ ni olórí àlùfã lórí ìjọ èyítí ìwọ ti dá sílẹ ní ọpọlọpọ agbègbè ilẹ yíi, gẹgẹbí àṣà rẹ; àwa kĩ ṣe ti ìjọ rẹ, àwa kò sì gba iru àwọn àṣà aṣiwèrè wọnnì gbọ.   Àti nísisìyí, àwa mọ wípé   nítorípé àwa kĩ ṣe ti ìjọ rẹ, àwa mọ wípé ìwọ kò ní agbára lórí wa; ìwọ sì ti gbé ìtẹ ìdájọ lé Néfáíhà lọwọ; nítorínã ìwọ kĩ ṣe adájọ-àgbà lórí wa.   Nísisìyí nígbàtí àwọn ènìyàn   wọnyí sì ti wí báyĩ tán, tí wọn sì ta ko gbogbo ọrọ rẹ, tí nwọn sì pẹgàn rẹ, tí wọn tutọ síi lára, tí wọn sì lée jáde kúrò nínú ìlú wọn, ó kúrò níbẹ, ó sì mú ìrìn-àjò rẹ lọ sí ìhà ìlú-nlá èyítí à npè ní Áárọnì.   Ó sì ṣe, nígbàtí ó nrin ìrìn-àjò   lọ síbẹ, bí ó ti jẹ pé ìbànújẹ wọlọrùn, tí ó sì nlọ pẹlú ìpọnjú àti ìrora ọkàn, nítorí ìwà búburú àwọn ènìyàn tí ó wà ní ìlú-nlá Amonáíhà, ó sì ṣe, bí Álmà sì ti ṣe kún fún ìbànújẹ, wọ, ángẹlì Ọlọrun kan yọ síi, tí ó wípé:   Alábùkún-fún ni ìwọ, Álmà;   nítorínã, gbé orí rẹ sókè kí o sì yọ, nítorítí ìwọ ní ìdí pàtàkì láti yọ; nítorítí ìwọ ti jẹ olódodo nípa pipa awọn òfin Ọlọrun mọ, láti ìgbàtí ìwọ ti kọkọ gba ọrọ láti ọwọ rẹ. Kíyèsĩ, èmi ni ẹnití ó fíi fún ọ.   Sì kíyèsĩ, a rán mi láti pàṣẹ   fún ọ pé kí o padà lọ sí ìlú-nlá Amonáíhà, kí o sì tún wãsù sí àwọn ènìyàn ìlú nã; bẹni, kí o wãsù sí nwọn. Bẹni, wí fún wọn, bí wọn kò bá ronúpìwàdà Olúwa Ọlọrun yíò pa wọn run.   Nítorí kíyèsĩ, ní àkokò yí,   wọn gbìmọ láti pa òmìnira àwọn ènìyàn rẹ run, nítorí báyĩ ni Olúwa wí èyí tí ó sì lòdì sí ìlànà, ìdájọ àti òfin, èyítí ó ti fi fún àwọn ènìyàn rẹ.   Nísisìyí ó sì ṣe lẹhìn tí Álmà   ti gba iṣẹ yíi láti ọwọ ángẹlì Olúwa, ó padà kánkán lọ sí ilẹ Amonáíhà. Ó sì bá ọnà míràn wọ inú ìlú-nlá nã, bẹni, ọnà èyítí ó wà ní ìhà gúsù ìlú-nlá Amonáíhà.   Bí ó sì ti wọ ìlú-nlá nã, ebi   npã, òun sì wí fún ọkùnrin kan pé: Njẹ ìwọ lè fún onírẹlẹọkàn ìránṣẹ-Ọlọrun ní ohun tí yíò jẹ?   Ọkùnrin nã sì wí fún un:   Ará Nífáì ni èmi, èmi sì mọ wípé wòlĩ mímọ Ọlọrun ni ìwọ íṣe, nítorí ìwọ ni ẹni nã tí ángẹlì wí nínú ìran pé: Ìwọ yíò gbã. Nítorínã, tẹlé mi lọ sí ilé mi èmi yíò sì fún ọ nínú oúnjẹ mi; èmi sì mọ wípé ìwọ yíò jẹ ìbùkún fún èmi àti ilé mi.   Ó sì ṣe tí ọkùnrin nã gbã sí   ilé rẹ; ọkùnrin nã sì ni à npè Ámúlẹkì; òun sì mú oúnjẹ jáde wá pẹlú ẹran, ó sì gbé wọn sí iwájú Álmà.   Ó sì ṣe tí Álmà jẹ oúnjẹ, ó sì   yó; ó sì súre fún Ámúlẹkì àti ilé rẹ, ó sì fi ọpẹ fún Ọlọrun.   Lẹhìn tí ó sì ti jẹun tí ó si yo;   ó wí fún Ámúlẹkì: Èmi ni Álmà, èmi sì ni olórí àlùfã lórí ìjọ Ọlọrun jákè-jádò ilẹ nã.   Sì kíyèsĩ, a ti pè mí láti wãsu   ọrọ Ọlọrun lãrín àwọn ènìyàn yíi gẹgẹbí ẹmí ìfihàn àti ìsọtẹlẹ; èmi sì wà ní ilẹ yíi, wọn kò gbà mí, ṣùgbọn wọn lé mí síta, èmi sì ti ṣetán láti kẹhìn sí ilẹ yíi títí láéláé.   Ṣùgbọn kíyèsĩ, a ti pã láṣẹ   fún mi kí èmi kí ó tún padà, kí èmi sì sọtẹlẹ sí àwọn ènìyàn yíi, bẹni, kí èmi sì jẹ ẹrí sí wọn nípa àìṣedẽdé nwọn.   Àti nísisìyí, Ámúlẹkì, nítorítí   ìwọ fún mi ní oúnjẹ tí ìwọ sì gbà mi wọlé, ìbùkún ni fún ọ; nítorípé ebi ti pa mí, nítorítí èmi ti ngbãwẹ fún ọjọ púpọ.   Álmà sì dúró fún ọjọ púpọ   pẹlú Ámúlẹkì kí ó tó bẹrẹsí wãsù sí àwọn ènìyàn nã.   Ó sì ṣe tí àwọn ènìyàn   nã tẹra mọ ìwà búburú ṣíṣe lọpọlọpọ.   Ọrọ nã sì tọ Álmà wá, wípé:   Lọ; kí o sì wí fún ìránṣẹ mi Ámúlẹkì, jáde lọ kí o sì sọtẹlẹ sí àwọn ènìyàn yíi, wípéẸ ronúpìwàdà, nítorípé báyĩ ni Olúwa wí, tí ẹyin kò bá ronúpìwàdà èmi yíò bẹ àwọn ènìyànyí wò nínú ìbínú mi, bẹni, èmi kò sì ní ká ìbínú mi kúrò.   Álmà sì jáde lọ, àti Ámúlẹkì   pẹlú, lãrín àwọn ènìyàn nã, láti kéde ọrọ Ọlọrun sí wọn; wọn sì kún fún Ẹmí Mímọ.   A sì fún nwọn ní agbára, tó   bẹ tí wọn kò rí wọn dè mọlẹ nínú túbú; kò sì ṣeéṣe kí ẹnìkẹni lè pa wọn; bíótilẹríbẹ, wọn kò lo agbára wọn, àfi ìgbà tí wọn dè wọn ní ìdè, tí nwọn sì jù wọn sínú túbú. Nísisìyí, a ṣe eleyĩ, kí Olúwa bá lè fi agbára rẹ hàn nínú wọn.   Ó sì ṣe tí wọn jáde lọ tí wọn   sì bẹrẹ sĩ wãsù tí wọn sì nsọtẹlẹ sí àwọn ènìyàn nã gẹgẹbí ẹmí àti agbára èyítí Olúwa ti fifún nwọn. Àwọn ọrọ Álmà, àti àwọn ọrọ Ámúlẹkì pẹlú, èyítí a kéde sí àwọn ènìyàn tí wọn wà ní ilẹ Amonáíhà. Àti pẹlú pé a gbé wọn jù sínú túbú, a sì kó wọn yọ nípa ìyanu agbára Ọlọrun èyítí ó wà nínú wọn, gẹgẹbí àkọsílẹ ti Álmà. Èyítí a kọ sí àwọn orí 9 títí ó fi dé 14 ní àkópọ.  9   Álmà pàṣẹ fún àwọn ará Amonáíhà pé kí nwọn ronúpìwàdàOlúwa yíò ṣãnú fún àwọn ará Lámánì ní ọjọ ìkẹhìnTí àwọn ará Nífáì bá kọ ìmọlẹ nã sílẹ, a ó pa wọn run láti ọwọ àwọn ará LámánìỌmọ Ọlọrun nã fẹrẹ déÒun yíò ṣe ìràpadà fún àwọn tí ó ronúpìwàdà padà, tí a ṣe ìrìbọmi fún, tí wọn sì ní ìgbàgbọ nínú orúkọ rẹ. Ní ìwọn ọdún 82 kí a tó bí Olúwa wa. Àti pẹlú, èmi, Álmà, nítorítí Ọlọrun ti pã láṣẹ pé kí èmi kí ó mú Ámúlẹkì kí a sì tún kọjá lọ wãsù sí àwọn ènìyàn yí, àní àwọn ènìyàn tí wọn wà ní ìlú-nlá Amonáíhà, ó sì ṣe, bí èmi ṣe bẹrẹsí wãsù sí nwọn, ni wọn bẹrẹsí jà mí níyàn, pé:   Tani ìwọ íṣe? Njẹ ìwọ ha rò   pé àwa yíò gba ẹrí ẹnìkan gbọ, bí òun tilẹ wãsù sí wa pé ayé yíò rékọjá?   Nísisìyí, ọrọ tí wọn nsọ kò yé   wọn; nítorítí wọn kò mọ wípé ayé yíò rékọjá.   Nwọn sì tún wípé: Àwa kò   lè gba ọrọ rẹ gbọ bí ìwọ tilẹ sọtẹlẹ pé ìlú-nlá yíi yíò pàrùn ní ọjọ kan.   Nísisìyí, wọn kò mọ pé   Ọlọrun lè ṣe iṣẹ nlá irú èyí, nítorítí nwọn jẹ ọlọkàn-líle àti ọlọrùn-líle ènìyàn.   Nwọn sì wí pé: tani Ọlọrun,   tí kò rán ju ẹnìkan pẹlú àṣẹ lãrín àwọn ènìyàn yí, láti kéde fún wọn nípa òtítọ tí ó wà nínú àwọn ohun nlá àti ohun ìyàlẹnu yĩ.   Nwọn sì dìde láti gbé ọwọ   wọn lé mi; ṣùgbọn kíyèsĩ, wọn kò sì ṣe eleyĩ. Èmi sì dúró pẹlú ìgboyà láti wí fún wọn pé, bẹni, èmi jẹ ẹrí pẹlú ìgboyà fún wọn pé:   Ẹ kíyèsĩ, A! ẹyin ìran búburú   àti aláìgbọràn ènìyàn yì, báwo ni ẹyin ṣe ti gbàgbé àṣà àwọn bàbá yín; bẹni, báwo ni ẹyin ṣe ti gbàgbé awọn òfin Ọlọrun ní kánkán.   Njẹ ẹyin kò ha rántí pé   bàbá wa Léhì, ni a mú jáde kúrònínú Jerúsálẹmù nípa ọwọ agbára Ọlọrun? Njẹ ẹyin kò ha rántí pé gbogbo wọn ni ó mú la aginjù kọjá?   Njẹ ẹyin ti gbàbgé ní kánkán   àwọn ìgbà tí ó gba àwọn bàbá wa lọwọ àwọn ọtá wọn, tí ó sì pa wọn mọ kúrò nínú ìparun, àní láti ọwọ àwọn arákùnrin wọn?   Bẹni, tí kò bá sí ti agbára rẹ   aláìláfiwé, àti ãnú rẹ, àti ọpọ sũrù sí wa, láìlèyẹ kúrò àwa kì bá ti di kíké kúrò lórí ilẹ ayé ní àtẹhìnwá ṣãjú àkokò yí, ati bóyá tí a ó sì ti kọ wá sí ipò ìbànújẹ àti ègbé tí kò nípẹkun.   Ẹ kíyèsĩ, nísisìyí mo wí fún   un yín pé ó pã láṣẹ pé kí ẹ ronúpìwàdà; tí ẹyin kò bá sì ronúpìwàdà, ẹyin kò lè jogún ìjọba Ọlọrun rárá. Ṣùgbọn ẹ kíyèsĩ, èyí nìkan kọòun ti pã láṣẹ pé kí ẹ ronúpìwàdà, bíkòjẹ bẹ òun yíò pa yín run pátápátá kúrò lórí ilẹ ayé; bẹ ni, òun yíò bẹ yín wo nínú ìbínú rẹ, òun kò sì ní ká ìbínú rẹ èyítí ó pọ jọjọ kúrò.   Ẹ kíyèsĩ, njẹ ẹyin kò ha rántí   àwọn ọrọ èyítí ó sọ fún Léhì, tí ó wípé: Níwọn ìgbàtí ẹyin bá pa òfin mi mọ, ẹyin yíò ṣe rere lórí ilẹ nã? Àti pẹlú a tún wípé: Níwọn ìgbàtí ẹyin kò bá pa òfin mi mọ, a o ké yín kúrò níwájú Olúwa.   Nísisìyí, èmi ìbá fẹ kí ẹyin kí   ó rántí, pé níwọn ìgbàtí àwọn ará Lámánì kò pa òfin Ọlọrun mọ, a ké wọn kúrò níwájú Olúwa. Nísisìyí àwa ríi pé ọrọ Olúwa ti ṣẹ nípa ohun yĩ, a sì ti ké àwọn Lámánì kúrò níwájú rẹ, láti ìbẹrẹ ìwàìrékọjá wọn ní ilẹ nã.   Bíótilẹríbẹ mo wí fún yín,   wípé yíò sàn fún wọn ní ọjọ ìdájọ jù fún yín lọ, tí ẹyin bá dúró nínú ipò ẹṣẹ yín, bẹni, yíò sì rọrùn fún wọn nínú ayé yĩ jù fún yín lọ, àfi bí ẹyin bá ronúpìwàdà.   Nítorípé ọpọlọpọ ìlérí ni a ṣe   fún àwọn ará Lámánì; nítorípé nípa àṣà àwọn bàbá wọn ni wọn ṣe wà ní ipò àìmọ; nítorínã Olúwa yíò ṣãnú fún wọn yíò sì mú kí ìgbà wọn pẹ ní órí ilẹ nã.   Àti pé ní àkokò kan a ó mú   wọn wá sí gbígba ọrọ rẹ gbọ àti lati mọ àìpé àṣà bàbá wọn; ọpọlọpọ wọn ni a ó sì gbàlà, nítorípé Olúwa yíò ṣãnú gbogbo àwọn tí ó pa orúkọ rẹ mọ.   Ṣùgbọn ẹ kíyèsĩ, èmi wí fún   yín pé bí ẹyin bá tẹramọ ṣíṣe ìwà búburú yín, pé ọjọ yín kì yíò pẹ ní orí ilẹ nã, nítorítí a ó rán àwọn ará Lámánì láti kọlũ yín; tí ẹyin kò bá sì ronúpìwàdà, wọn yíò wá ní àkokò tí ẹyin kò mọ, a ó sì fi ìparun pátápátá bẹ yín wò; yíò sì wà ní ìbámu pẹlú ìgbóná ìbínú Olúwa.   Nítorítí òun kò ní gbà fún un   yín pé kí ẹyin kí ó wà nínú ìwà búburú yín, láti pa àwọn ènìyàn rẹ run. Èmi wí fún un yín, Rárá; ó sàn fún kí ó gbà fún àwọn ará Lámánì láti pa gbogbo àwọn ènìyàn rẹ tí à npè ní ará Nífáì run, tí ó bá ṣeéṣe kí wọn ṣubú sínú ẹṣẹ àti ìrékọjá, lẹhìn tí Olúwa Ọlọrun wọn ti fún nwọn ní ọpọlọpọ ìmọlẹ àti ọpọlọpọ ìmọ;   Bẹni, lẹhìntí wọn ti jẹ   ẹni-àyànfẹ Ọlọrun tẹlẹrí; bẹni, lẹhìn tí a ti fẹràn wọn ju gbogbo orílẹ-èdè, ìbátan, ahọn, tàbí ènìyàn; lẹhìntí a ti fi ohun gbogbo hàn nwọn, gẹgẹbí ìfẹ inú wọn, àti ìgbàgbọ wọn, àti àdúrà,èyítí ó ti kọjá lọ, èyítí ó nbẹ, àti èyítí ó nbọwá;   Tí a sì ti bẹ wọn wò nípa   Ẹmí Ọlọrun; tí wọn ti bá àwọn ángẹlì sọrọ, tí a sì ti bá wọn sọrọ nípa ohùn Olúwa; tí nwọn sì ní ẹmí ìsọtẹlẹ; àti ẹmí ìfihàn, àti ọpọlọpọ ẹbùn, ẹbùn fífi èdè sọrọ, àti ẹbùn ìwãsù, àti ẹbùn Ẹmí Mímọ, àti ẹbùn ìtumọ èdè;   Bẹni, lẹhìn tí Ọlọrun sì ti mú   wọn jáde kúrò ní ilẹ Jerúsálẹmù, nípa agbára Olúwa; tí a ti kó wọn yọ kúrò nínú ìyàn, àti àìsàn, àti onírurú àrùn lóríṣiríṣi; tí wọn sì ti di alágbára ní ogun, kí wọn má lè pa wọn run; tí a sì ti mú wọn kúrò nínú oko-ẹrú láti ìgbà dé ìgbà, tí a sì ti pa wọn mọ títí di àkokò yí; wọn sì ti ṣe rere, títí wọn fi di ọlọrọ nínú onírũrú ohun   Àti nísisìyí ẹ kíyèsí, mo wí   fún un yín, pé tí àwọn ènìyàn yí tí wọn ti rí ọpọlọpọ ìbùkún gbà láti ọwọ Olúwa, bá rékọjá ní ìlòdì sí ìmọlẹ àti ìmọ èyítí wọn ní, èmi wí fún yín pé tí ó bá rí báyĩ, pé tí wọn bá ṣubú sínú ìrékọjá, yíò sàn fún àwọn ará Lámánì jù fún wọn lọ.   Nítorí kíyèsí, ìlérí Olúwa   tàn dé ọdọ àwọn ará Lámánì, ṣùgbọn kò dé ọdọ yín bí ẹyin bá rékọjá; nítorípé, njẹ Olúwa kò ha ṣèlérí tí ó sì ṣe òfin èyítí ó múlẹ pé bí ẹyin bá ṣe ọtẹ sí òun, a ó pa yín run pátápátá kúrò lórí ilẹ ayé yĩ?   Àti nísisìyí, nítorí ìdí èyí, kí   ẹyin kí ó má bã parun, Olúwa ti rán àwọn ángẹlì rẹ láti bẹ ọpọ àwọn ènìyàn rẹ wò, tí ó wí fún wọn pé wọn níláti jáde lọ kí wọn sì kígbe sí àwọn ènìyàn yí pé: Ẹ ronúpìwàdà, nítorítí ìjọba ọrun fẹ dé;   Láìpẹ ọjọ sí àkokò yí, Ọmọ   Ọlọrun yíò wá ní ògo rẹ; ògo rẹ yíò sì jẹ ògo ti Ọmọ bíbí ti Bàbá nìkanṣoṣo, tí ó kún fún ọre-ọfẹ, ìṣòtítọ; àti òtítọ, ó kún fún sũrù, ãnú, ọpọ-sũrù, ó sì ṣe kánkán láti gbọ igbe àwọn ènìyàn rẹ àti láti gbọ àdúrà wọn.   Ẹ kíyèsĩ, ó nbọwá láti ra   àwọn tí ó ṣe ìrìbọmi sí ìrònúpìwàdà padà, nípasẹ ìgbàgbọ nínú orúkọ rẹ.   Nítorínã, ẹ tún ọnà Olúwa   ṣe; nítorítí àkokò nã ti dé tán tí gbogbo ènìyàn yíò kórè iṣẹ nwọn, gẹgẹbí èyí tí nwọn ti jẹbí nwọn bá ti jẹ olódodo nwọn yíò kórè ìgbàlà ọkàn nwọn, nípa agbára àti ìdásílẹ Jésù Krístì; bí nwọn bá sì ti jẹ búburú, nwọn yio kórè ìdálẹbi àìnípẹkun ọkàn nwọn, gẹgẹbí agbára àti ìfinisí ìgbèkùn ti èṣù.   Nísisìyí kíyèsĩ, èyí ni ohùn   ángẹlì, tí ó nké pe àwọn ènìyàn.   Àti nísisìyí, ẹyin arákùnrin   mi àyànfẹ, nítorí arákùnrin mi ni ẹyin íṣe, ó sì tọ kí ẹyin jẹ àyànfẹ, ó sì tọ kí ẹyin ṣe iṣẹ èyítí ó yẹ fún ìrònúpìwàdà, nítorípé ọkàn an yín ti le púpọ sí ọrọ Ọlọrun, àti nítorípé ẹyin jẹ ènìyàn ti o ti sọnu tí ó sì ti ṣubú.   Nísisìyí ó sì ṣe, pe nígbàtí   èmi, Álmà, tí sọ àwọn ọrọ wọnyí, kíyèsí, inú bí àwọn ènìyàn nã sí mi nítorípé èmi sọ fún wọn pé ọlọkàn-líle àti ọlọrùnlíle ènìyàn ní wọn íṣe.   Àti pẹlú pé nítorítí èmi wí   fún wọn pé wọn ti di ẹni-sísọnù àti ẹni ìṣubú ènìyàn wọn bínú sí mi, wọn sì wá ọnà láti gbéọwọ wọn lé mi, pé kí wọn lè gbé mi jù sínú túbú.   Ṣùgbọn ó sì ṣe tí Olúwa kò   gbà fún wọn pé kí wọn mú mi ní ìgbà nã kí wọn sì gbé mi jù sínú túbú.   Ó sì ṣe tí Ámúlẹkì lọ tí ó sì   dúró, síbẹ o si bẹrẹ sí wãsù sí wọn pẹlú. Àti nísisìyí a kò kọ gbogbo ọrọ Ámúlẹkì, bíótilẹríbẹ, nínú àwọn ọrọ rẹ ni a kọ sínú ìwé yĩ.  10   Léhì jẹ ìran MánássèÁmúlẹkì tún sọrọ nípa àṣẹ tí ángẹlì fún un pé kí ó tọjú ÁlmàÀdúrà àwọn olódodo-ènìyàn ngba àwọn ènìyàn làÀwọn aláìṣọtọ amòfin àti adájọ ṣe ìpilẹṣẹ ìparun àwọn ènìyàn. Ní ìwọn ọdún 82 kí a tó bí Olúwa wa. Nísisìyí àwọn wọnyí ni ọrọ tí Ámúlẹkì wãsù sí àwọn ènìyàn tí nwọn wà ní ilẹ Amonáíhà, wípé:   Èmi ni Ámúlẹkì; ọmọ Gídónà   ni èmi íṣe, ẹnití íṣe ọmọ Íṣmáẹlì, tĩ sì íṣe àtẹlé Ámínádì; Ámínádì kannã sì ni ó túmọ àwọn ọrọ tí a kọ sí ára ògiri tẹmpìlì, èyítí a kọ nípa ìka Ọlọrun.   Ámínádì sì jẹ ìran Nífáì,   ẹnití íṣe ọmọ Léhì, èyítí ó jáde kúrò láti inú ilẹ Jerúsálẹmù, ẹnití íṣe ìran Mánássè, ẹnití íṣe ọmọ Jósẹfù, ẹnití a tà sí ilẹ Égíptì láti ọwọ àwọn arákùnrin rẹ.   Ẹ kíyèsĩ, èmi jẹ ẹni tí o ní   orúkọ rere pẹlú lãrín àwọn tí ó mọ mí; bẹni, ẹ sì kíyèsĩ, èmi ní ọpọlọpọ ìbátan àti ọrẹ, èmi sì ti ní ọpọlọpọ ọrọ nípa iṣẹ ọgùn ojú mi.   Bíótilẹríbẹ, lẹhìn gbogbo èyí,   èmi kò mọ púpọ nínú àwọn ọnà Olúwa, àti ohun ìjìnlẹ rẹ, àti agbára nlá rẹ. Mo wípé èmi kò mọ púpọ nínú àwọn ohun wọnyí tẹlẹtẹlẹ; ṣùgbọn ẹ kíyèsĩ èmi kùnà, nítorítí mo ti rí ọpọlọpọ ohun ìjìnlẹ rẹ àti agbára nlá rẹ; bẹni, àní nínú ìpamọ ìgbésí ayé àwọn ènìyàn yĩ.   Bíótilẹríbẹ, mo se àyà mi le,   nítorí tí a pè mí ní ọpọlọpọ ìgbà, èmi sì ṣe àìgbọ; nítorínã èmi mọ nípa àwọn ohun wọnyí, síbẹ èmi sì ṣe àìmọ; nítorínã èmi tẹ síwájú nínú ìṣọtẹ sí Ọlọrun nínú ìwà búburú ọkàn mi, àní títí di ọjọ kẹrin nínú oṣù kéje yĩ, èyítí ó wà nínú ọdún kẹẹwá ti ìjọba àwọn onídàjọ.   Bí èmi sì ṣe nrin ìrìnàjò lọ sí   ọdọ ìbátan tí ó súnmọ mi kan, kíyèsĩ, ángẹlì Olúwa farahàn mí ó sì wípé: Ámúlẹkì, padà sí ilé rẹ, nítorítí ìwọ yíò bọ wòlĩ Olúwa; bẹni, ẹni mímọ kan, ènítí íṣe ẹnití Ọlọrun yàn; nítorítí ó ti gba ãwẹ fún ọjọ pípẹ nítorí ẹṣẹ àwọn ènìyàn yí, ebi sì npa á, ìwọ yíò sì gbã sínú ilé rẹ, ìwọ yíò bọọ, òun yíò sì bùkún fún ọ pẹlú ilé rẹ; ìbùkún Olúwa yíò sì wà lórí rẹ àti ilẽ rẹ.   Ó sì ṣe tí èmi gbọran sí ohùn   ángẹlì nã, èmi sì padà lọ sí ilé mi. Bí èmi sì ṣe nlọ sí ibẹ, èmi rí ọkùnrin nã èyítí ángẹlì sọ fún mi pé: Ìwọ yio gbà sínú ilé rẹsì kíyèsĩ ọkùnrin yìi kan nã ní ó ti nbá a yín sọrọ nípa àwọn ohun Ọlọrun.   Ángẹlì nã sì wí fún mi pé   ẹni-mímọ ni íṣe; nítorí-eyi èmi mọ pé ẹni-mímọ ni íṣe nítorípé ángẹlì Ọlọrun ti wí bẹ.   Àti pẹlú, èmi mọ pé àwọn  ohun tí ó ti jẹri sì jẹ òtítọ; nítorí kíyèsĩ èmi wí fún yín, pé bí Olúwa ti wà lãyè, bẹ nã ni ó ṣe rán ángẹlì rẹ láti fi àwọn ohun wọnyí hàn mí; ó sì ti ṣe èyí ní àkokò tí Álmà yĩ gbé inú ilé mi.   Nítorí ẹ kíyèsĩ, òun ti bùkún   fún ilé mi, ó ti bùkún fún mi, àti àwọn obìnrin mi, àti àwọn ọmọ mi, àti bàbá mi, àti àwọn ìbátan mi; bẹni, àní gbogbo tẹbítará mi ni ó bùkún fún, tí ìbùkún Olúwa sì ti wà lórí gbogbo wa gẹgẹbí ọrọ tí ó ti sọ.   Àti nísisìyí, nígbàtí Ámúlẹkì   ti sọrọ wọnyí tán, ẹnu bẹrẹsí ya àwọn ènìyàn nã, ní rírí tí wọn ríi pé ojú ẹlẹrí ẹyọ kan tí ó jẹrĩ sí ohun ti a fi sùn nwọn, àti pẹlú nípa àwọn ohun èyítí nbọwá gẹgẹbí ẹmí ìsọtẹlẹ tí ó wà nínú nwọn.   Bíótilẹríbẹ, àwọn kan wà   lãrín wọn tí wọn gbèrò láti ṣe ìwãdí ọrọ lẹnu wọn, pé nípa ọnà àrékérekè wọn, wọn ò rí wọn mú nípa ọrọ tí wọn yíò sọ, pé wọn yíò rí ẹlẹrí tí yíò ta kò wọn, tí wọn yíò sì fi wọn lé àwọn adájọ nwọn lọwọ, tí nwọn yíò sì ṣe ìdájọ wọn gẹgẹbí òfin, tí wọn yíò sì pa wọn tàbí kí wọn jù wọn sínú túbú, gẹgẹbí ẹṣẹ tí wọn yíò fi sùn wọn.   Nísisìyí àwọn ọkùnrin wọnnì   ni wọn wá ọnà láti pa nwọn run, tí nwọn jẹ agbẹjọrò, tí nwọn gbà, tàbí tí àwọn ènìyàn nã yàn láti gbé òfin ró ní ìgbà ìpèlẹjọ nwọn, tàbí ní àkokò ìpèlẹjọ ní iwájú adájọ fún ìwà arúfin tí àwọn ènìyàn bá hù.   Nísisìyí, àwọn agbẹjọrò   wọnyí ní ìmọ ní gbogbo ọnà ọgbọn àrekérekè àwọn ènìyàn nã; ìdí èyí sì ni kí nwọn lè já fáfá nínú iṣẹ nwọn.   Ó sì ṣe tí nwọn bẹrẹsí bí   Ámúlẹkì lọrọ, ní ọnà tí òun yíò fi tako ọrọ ara rẹ, tàbí kí ó lọ ẹjọ mọ ara rẹ lẹsẹ nípa ohun tí yíò sọ.   Nísisìyí nwọn kò mọ pé   Ámúlẹkì lè mọ nípa ète nwọn. Ṣùgbọn ó sì ṣe nígbàtí nwọn bẹrẹsí bĩ lẹjọ, ó mọ èrò ọkàn nwọn, ó sì sọ fún nwọn pé: Á!, ẹyin ìran aláìgbàgbọ àti alárèkérekè ènìyàn yí, ẹyin agbẹjọrò àti àgàbàgebè ènìyàn, nítorítí ẹyin nfi ìdí èṣù mulẹ; nítorítí ẹyin ndọdẹ sílẹ àti ìkẹkùn láti mú àwọn ẹni mímọ Ọlọrun.   Ẹyin ngbèrò làti yí àwọn   ọnà òdodo padà, àtí láti mú ìbínú Ọlọrun sọ kalẹ wá sí óríi yín, àní títí dé ìparun àwọn ènìyàn yí.   Bẹni, Mòsíà ti sọọ dáradára,   ẹnití íṣe ọba wa tí ó kẹhìn, nígbàtí ó ṣetán láti gbé ìjọba sílẹ, tí kò sì sí ẹnití yíò gbée lé lọwọ, èyítí ó sì jẹ kí ó sọ fún àwọn ènìyàn rẹ pé kí nwọn ṣe ìjọba nwọn nípa ohùn ara nwọnbẹni, ó sì sọọ dáradára pé tí àkokò nã bá dé tí ohùn àwọn ènìyàn yí bá yan ìwà búburú, èyí ni pé, tí àkokò nã bá dé tí àwọn ènìyàn bá ṣubú sínú ìwàìrékọjá, nwọn ti ṣetán fún ìparun.   Àti nísisìyí, èmi wí fún un   yín pé Olúwa nṣe ìdájọ àìṣedẽdé yín; ó nkígbe pe àwọn ènìyàn yí, nípa ohùn àwọn ángẹlì rẹ: Ẹ ronúpìwàdà, ronúpìwàdà, nítorítí ìjọba ọrun ti dé tán.   Bẹni, ó nkígbe, nípa ohùn   àwọn ángẹlì rẹ pé: Èmi nsọkalẹbọwá sí ãrin àwọn ènìyàn mi, pẹlú ìṣòtítọ àti àìṣègbè ní ọwọ mi.   Bẹni, èmi wí fún yín pé tí   kò bá jẹ ti àdúrà àwọn olódodo tí nwọn wà nínú ilẹ yí, pé à bá ti bẹ yín wò pẹlú ìparun nlá; síbẹ kò ní ṣe nípa ìkún-omi, gẹgẹbí ti àwọn wọnnì ní ìgbà Nóà, ṣùgbọn yíò jẹ nípa ìyàn, àti nípa àjàkálẹ-àrùn, àti idà.   Ṣùgbọn, nípa àdúrà àwọn   olódodo ni a fi dáa yín sí; nítorínã, bí ẹyin bá ta olódodo nã nù lãrín yín, nígbàyí ni Olúwa kò ní dá ọwọ rẹ dúró; ṣùgbọn nínú híhó ìbínú rẹ ni yíò jáde wá kọlũ yí; ni a ó sì fi ìyàn bã yín jà, àti àjàkálẹ-àrùn, àti idà; ìgbà nã sì ti dé tán, àfi tí ẹyin bá ronúpìwàdà.   Àti nísisìyí ó sì ṣe tí àwọn   ènìyàn nã túbọ bínú sí Ámúlẹkì síi, tí nwọn sì kígbe sókè wìpé: Ọkùnrin yĩ ni ó ntako òfin wa èyítí ó tọ, àti àwọn ọlọgbọn agbẹjọrò wa tí àwa ti yàn.   Ṣùgbọn Ámúlẹkì na ọwọ rẹ   síwájú, ó sì tún kígbe sí nwọn ju ti àtẹhìnwá lọ, wípé: Á!, ẹyin ìran búburú àti alárèkérekè ènìyàn, kíni ìdíi rẹ tí Sátánì ṣe rí ọkàn an yín gbà tó báyĩ? Kíni ìdí rẹ tí ẹyin yíò jọwọ ara yín fún un tí òun yíò ní agbára lórí yín láti fọ lójú, tí ọrọ tí àwa nsọ yí kò lè yé yín, gẹgẹbí òdodo wọn?   Nítorí kíyèsĩ, njẹ èmi jẹrĩ   tako òfin yín? Kò yé yín; ẹyin wípé èmi sọrọ tako òfin yín; ṣùgbọn èmi kò ṣe bẹ, ṣùgbọn èmi sọrọ ní ìbámu pẹlú òfin yín, sí ìdálẹbi yín.   Àti nísisìyí, èmi wí fún un   yín, pé ìpilẹṣẹ ìparun àwọn ènìyàn yí ti bẹrẹsí di ìfilọlẹ nípasẹ àìṣòdodo àwọn agbẹjọrò yín àti àwọn onídàjọ yín.   Àti nísisìyí ó sì ṣe nígbàtí   Ámúlẹkì ti sọ àwọn ọrọ wọnyí ni àwọn ènìyàn nã kígbe takọ, wípé: Àti nísisìyí àwa mọ wípé ọmọ èṣù ni ọkùnrin yĩ íṣe, nítorípé ó ti purọ fún wa; nítorítí ó sọrọ tako òfin wa. Nísisìyí òun sì wípé òun kò sọrọ takọ.   Àti pẹlú, òun ti kẹgàn àwọn   agbẹjọrò wa, àti àwọn onídàjọ wa.   Ó sì ṣe tí àwọn agbẹjọrò nã   tẹ ọrọ yí mọ ọkàn nwọn, pé kí wọn ó lè rántí àwọn ohun wọnyí láti fi takọ.   Ẹnìkan sì wà lãrín nwọn tí   orúkọ rẹ njẹ Sísrọmù. Nísisìyí òun n i ẹni àkọkọ l á t i dá Ámúlẹkì àti Álmà lẹbi, òun sì jẹ ọkàn nínú àwọn tí ó jẹ ọlọgbọn ẹwẹ jùlọ lãrín wọn, nítorítí ó ní ìlọsíwájú púpọ lórí iṣẹ tí ó nṣe lãrín àwọn ènìyàn nã.   Nísisìyí ète àwọn agbẹjọrò   nã ni láti ní ọpọ owó; wọn sì nrí ọpọ owó nípasẹ iṣẹ tí wọn nṣe.  11   A gbé ètò ìṣirò owó kalẹ fún àwọn ará NífáìÁmúlẹkì bá Sísrọmù jàKrístì kì yíò gba àwọn ènìyàn là nínú ẹṣẹ nwọnÀwọn tí ó bá jogún ìjọba ọrun nìkan ni a gbàlàGbogbo ènìyàn ni yíò jínde sínú ipò àìkú ayérayéKò sí ikú lẹhìn Àjĩnde. Ní ìwọn ọdún 82 kí a tó bí Olúwa wa. Báyĩ sì ni ó rí nínú òfin Mòsíà pé ẹnìkẹni tí ó bá jẹ adájọ ti òfin,tàbí àwọn tí a yàn láti jẹ onídàjọ, ní ẹtọ láti gba owó ọya ní ìbámu pẹlú àsìkò tí nwọn fi ṣe ìdájọ fún àwọn tí a bá mú tọ nwọn wá fún ìdájọ.   Nísisìyí bí ẹnìkan bá jẹ òmíràn   ní gbèsè owó, tí òun kò sì san èyítí ó jẹ, tí a sì fi sun adájọ; tí adájọ sì lo àṣẹ rẹ, tí ó sì rán àwọn oníṣẹ rẹ láti mú ọkùnrin nã wá sí iwájú òun; tí ó sì ṣe ìdájọ fún ọkùnrin nã ní ìbámu pẹlú òfin àti ẹrí tí nwọn jẹ síi, tí a sì fi ipá múu kí ó san gbèsè tí ó jẹ, tàbí kí a gba gbogbo ohun ìní rẹ, tàbí kí a lée jáde kúrò lãrín àwọn ènìyàn gẹgẹbí olè tàbí ọlọṣà.   Adájọ nã sì gba owó ọya rẹ   ní ìbámu pẹlú àkokò tí ó lòìwọn wúrà kan fún ọjọ kan, tàbí ìwọn fàdákà kan, èyítí íṣe ìwọn wúrà kan; èyí sì wà ní ìbámu pẹlú òfin tí nwọn ṣe.   Nísisìyí, àwọn wọnyí ni   orúkọ àwọn onírurú ẹyọ wúrà nwọn, àti ti fàdákà nwọn, gẹgẹbí nwọn ti níye lórí. Àwọn ará Nífáì ni ó sì fún nwọn lórúkọ nã, nítorítí àwọn kò ṣe ìṣirò oye-orí gẹgẹbí àwọn Jũ tí nwọn wà ní Jerúsálẹmù tií ṣe; bẹ ni nwọn kò díwọn gẹgẹbí àwọn Jũ; ṣùgbọn nwọn yí ìṣirò oye-orí ti nwọn padà, pẹlú ìṣirò-ìwọn nwọn, ní ìbámu pẹlú ọkàn àti ipò tí àwọn ènìyàn nã bá wà, ní ìran kan dé òmíràn, títí dé ìjọba àwọn onídàjọ, àwọn èyítí ọba Mòsíà ti ṣe ìdásílẹ rẹ.   Nísisìyí ìṣirò nã ni èyí   sénínì wúrà kan, séónì wúrà kan, ṣọmù wúrà kan, àti límnà wúrà kan.   Sẹnúmù fàdákà kan, ámnórì   fàdákà kan, ésrómù fàdákà kan àti ọntì fàdákà kan.   Ẹyọ sénúmù fàdákà kan jẹ   ẹyọ sénínì wúrà kan, èyíkẽyí wọn sì jẹ ìwọn barley kan, àti pẹlú ó sì wà fún ìwọn onírũrú ọkà.   Báyĩ iye-orí séónì kan jẹ ìlópo   méjì iye sẹnínì kan.   Ìwọn ṣọmù wúrà kan sì jẹ   ìlọpo méjì iye-orí ìwọn séonì kan.   Ìwọn límnà wúrà kan sì jẹ   iye-orí gbogbo àwọn yĩ.   Ìwọn ámnórì fàdákà kan sí   níye lórí tó sénúmù méjì.   Ìwọn ésrọmù fàdákà kan sì   níye lórí tó sénúmù mẹrin.   Ìwọn ọntì kan sì níye lórí tó   gbogbo àwọn wọnyí.   Èyí sì ni iye-orí àwọn ìṣirò   nwọn kékèké   Ìwọn ṣíblọnì kan jẹ ìdajì sénúmù;   nítorínã ìwọn ṣíblọnì kan jẹ ìdajì ìwọn barley kan.   Ìwọn ṣíblúmù kan jẹ ìdajì   ìwọn ṣíblọnì.   Ìwọn léù kan sì jẹ ìdajì ìwọn   ṣíblúmù.   Báyĩ sì ni iye nwọn, gẹgẹbí   ìṣirò nwọn.   Báyĩ ìwọn ántíónì kan ti   wúrà jẹ ìwọn mẹta ṣíblónì.   Nísisìyí, èyí wà fún ìdí   pàtàkì láti rí ọpọlọpọ èrè, nítorítí nwọn ngba owó ọya nwọn gẹgẹbí nwọn ṣe ṣiṣẹ sí, nítorínã, nwọn a máa rú àwọn ènìyàn sókè sí ìrúkèrúdò, àti onírurú ìrọkẹkẹ àti ìwà búburú, pé kí nwọn lè rí iṣẹ ṣe síi, pé kí nwọn lè gba owó gẹgẹbí àwọn ẹjọ tí nwọn gbé wá síwáju nwọn; nítorínã ni nwọn ṣe nrú àwọn ènìyàn sókè tako Álmà àti Ámúlẹkì.   Sísrọmù yí sì bẹrẹsí bí  Ámúlẹkì lẹjọ pé: Njẹ ìwọ yíò dáhùn ìbẽrè díẹ tí èmi yíò bí ọ? Báyĩ Sísrọmù jẹ ènìyàn tí ó jáfáfá nínú àwọn ète èṣù, láti lè pa ohun tí ó dára run; nítorínã, ó wí fún Ámúlẹkì: Njẹ ìwọ yíò dáhùn àwọn ìbẽrè tí èmi yíò bí ọ?   Ámúlẹkì sì wí fún un pé:   Bẹ ni, tí o bá bá Ẹmí-Mímọ Olúwa mu, èyítí ó wà nínú mi; nítorítí èmi kò ní sọ ohunkóhun tí ó lòdì sí Ẹmí Mímọ Olúwa. Sísrọmù sì wí fún un pé: wọ, óntì fàdákà mẹfà ni èyí, gbogbo èyí ni èmi yíò sì fi fún ọ tí ìwọ bá lè sẹ wíwà Ọlọrun Ẹnití-O-Tóbi-Jùlọ.   Nísisìyí Ámúlẹkì wípé: Á!,   ìwọ ọmọ ọrun-àpãdì, ẽṣe tí ìwọ ndán mi wò? Ìwọ kò ha mọ pé olódodo kò lè jọwọ ara rẹ sílẹ fún irú àdánwò bí èyí?   Njẹ ìwọ gbàgbọ pé kò sí   Ọlọrun? Èmi wí fún ọ, Rárá, ìwọ mọ pé Ọlọrun kan wà, ṣùgbọn ìwọ fẹràn owó jũ lọ.   Àti nísisìyí ìwọ níye ti   purọ fún mi níwájú Ọlọrun. Ìwọ wí fún mi péWo àwọn óntì mẹfà wọnyí, tí nwọn níye lórí púpọpúpọ, èmi yíò fi fún ọnígbàtí ìwọ níi lọkàn rẹ láti fi wọn pamọ fún mi; tí ó sì jẹ ìfẹ ọkàn rẹ nìkan ni kí èmi ó sẹ Ọlọrun òtítọ àti alãyè, kí ìwọ kí ó lè ní ìdí láti pa mi run. Àti nísisìyí kíyèsĩ, fún ìwà búburú nlá yĩ, ìwọ yíò gba èrè rẹ.   Sísrọmù sì wí fún un pé:   Ìwọ wípé Ọlọrun òtítọ àti alãyè nbẹ bí?   Ámúlẹkì sì wípé: Bẹni,   Ọlọrun òtítọ àti alãyè nbẹ.   Báyĩ Sísrọmù sọ wípé: Njẹ   ó ju Ọlọrun kanṣoṣo tí ó nbẹ?   Òun sì dáhùn pé, Rárá.   Báyĩ Sísrọmù tún wí fún   un pé: Báwo ni ìwọ ṣe mọ ohun wọnyí?   Òun sì sọ wípé: Ángẹlì kan   ni ó ti fi nwọn mọ fún mi.   Sísrọmù sì tún wípé: Tani   ẹni nã tí nbọwá? Njẹ Ọmọ Ọlọrun ha ni bí?   Ó sì wí fún un pé, bẹni.   Sísrọmù tún wípé: Njẹ òun   yíò gba àwọn ènìyàn rẹ là nínú ẹṣẹ nwọn bí? Ámúlẹkì sì dáhùn ó sì wí fún un pé: Èmi wí fún ọ, òun kò ní ṣe èyí, nítorítí ó ṣòro fún un láti sẹ ọrọọ rẹ.   Nísisìyí Sísrọmù wí fún   àwọn ènìyàn nã: Kí ẹ rántí àwọn ohun wọnyí; nítorítí ó wípé Ọlọrun kan ni ó wà; síbẹ ó tún wí pé Ọmọ Ọlọrun nbọwá, ṣùgbọn kò ní gba àwọn ènìyàn làbí èyítí òun ní àṣẹ láti pàṣẹ fún Ọlọrun.   Nísisìyí Ámúlẹkì tún wí fún   un pé: Kíyèsĩ ìwọ purọ, nítorítí ìwọ sọ wípé èmi nsọrọ bí ẹni tí ó ní àṣẹ láti pàṣẹ fún Ọlọrun nítorí èmi wípé òun kì yíò gba àwọn ènìyàn rẹ là nínú ẹṣẹ nwọn.   Èmi sì tún wí fún ọ pé   òun kò lè gbà nwọn là nínú ẹṣẹ nwọn; nítorítí èmi kò lè sẹ ọrọ rẹ, òun sì ti sọ wípé ohun àìmọ kan kò lè jogún ìjọba ọrun; nítorínã, báwo ni ẹyin yíò ṣe gbàlà, àfi tí ẹyin bá jogún ìjọba ọrun? Nítorínã, ẹyin kò lè rí ìgbàlà nínú ẹṣẹ yín.   Nísisìyí Sísrọmù tún wí fún   un pé: Njẹ Ọmọ Ọlọrun nã ni Bàbá Ayérayé nã?   Ámúlẹkì sì wí fún un pé:   Bẹni, òun ni Bàbá Ayérayé ti ọrun òun ayé, àti gbogbo ohuntí ó wà nínú rẹ; òun ni ìbẹrẹ àti òpin, ìkínní àti ìgbẹhìn;   Òun yíò sì wá sínú ayé láti   ra àwọn ènìyàn rẹ padà; òun yíò sì gba àwọn ìwà ìrékọjá àwọn tí ó gba orúkọ rẹ gbọ lé ara rẹ, àwọn wọnyí ni nwọn yíò sì ní ìyè àìnípẹkun, ìgbàlà kò sì sí fún ẹlòmíràn.   Nítorínã, àwọn ènìyàn   búburú wà bí ẹnipé a kò ṣe ìràpadà, àfi ti títú ìdè ikú; nítorí kíyèsĩ, ọjọ nã nbọwá tí gbogbo ènìyàn yíò jínde kúrò nínú òkú, tí nwọn yíò sì dúró níwájú Ọlọrun, tí a ó sì dájọ fún nwọn gẹgẹbí iṣẹ ọwọ nwọn.   Nísisìyí, ikú kan wà èyítí à   npè ní ikú ti ara; ikú ti Krístì yíò sì tú ìdè ikú ti ara yĩ, tí gbogbo ènìyàn yíò fi jínde kúrò nínú ikú ti ara yĩ.   Ẹmí àti ara yíò tún darapọ   sí ipò pípé nwọn; àwọn ẹyà ara àti oríkẽ ara ni a ó dá padà sí ipò nwọn, àní bí àwa ṣe wà ní àkọkọ yĩ; a ó sì mú wa dúró níwájú Ọlọrun, tí àwa yíò sì mọ gẹgẹbí àwa ṣe mọ nísisìyí, tí a ó sì ní ìrántí tí ó yè kọro sí gbogbo ìdálẹbi wa.   Nísisìyí, ìdápadà sípò yí yíò   wá fún gbogbo ènìyàn, gbogbo ẹnítí ó dàgbà àti ẹnítí ó jẹ ọmọdé, gbogbo ẹnití ó wà ní ìdè tàbí ní òminira, gbogbo ọkùnrin àti obìnrin, gbogbo ènìyàn búburú àti olódodo; àti pãpã, ẹyọ irun orí nwọn kan kò ní sọnù; ṣùgbọn ohun gbogbo ni a ó da padà sí ipò rẹ pípé, bí ó ṣe wà nísisìyí, tàbí ní ti ara yĩ, tí a ó sì mú nwọn wá sí iwájú ìtẹ Krístì tí íṣe Ọmọ, àti Ọlọrun tí íṣe Bàbá, àti Ẹmí Mímọ, tí íṣe Ọlọrun Ayérayé ọkanṣoṣo, láti ṣe ìdájọ nwọn gẹgẹbí iṣẹ wọn, ní ti rere tàbí ní ti búburú.   Nísisìyí, kíyèsĩ, mo ti bá yín   sọrọ nípa ikú ti ara, àti nípa àjĩnde ara. Èmi wí fún yín pé ara yĩ ni a ó gbé dìde sí ara àìkú, àní kúrò nínú ikú, àní kúrò nínú ikú ìkíní, sí ìyè, tí nwọn kò lè kú mọ; tí ẹmí nwọn yíò sì dàpọ mọ ara nwọn, tí nwọn kò ní pínyà mọ; tí gbogbo ara yíò sì di ti ẹmí ati àìkú, tí nwọn kò sì lè rí ìbàjẹ mọ.   Nísisìyí, nígbàtí Ámúlẹkì ti   parí àwọn ọrọ yí, ẹnu tún bẹrẹsí ya àwọn ènìyàn nã, àti Sísrọmù pẹlú sì bẹrẹsí wá rìrì. Èyí sì jẹ òpin ọrọ Ámúlẹkì, tàbí pé èyí ni àwọn ohun tí èmi kọ.  12   Álmà bá Sísrọmù jàÀwọn olótĩtọ níkan ni a lè fún ní àwọn ohun ìjìnlẹ ỌlọrunA ṣe ìdájọ àwọn ènìyàn gẹgẹbí èrò, ìgbàgbọ, ọrọ àti ìṣe nwọnÀwọn ènìyàn búburú yíò gba èrè ikú ẹmíÌpò ayé yĩ jẹ ti ìdánwòÌlànà ìràpadà mú àjĩnde nã wá, àti nípa ìgbàgbọ, ìdáríjì ẹṣẹẸnití ó bá ronúpìwàdà yíò rí ãnú gbà nípasẹ Ọmọ Bíbí Kanṣoṣo. Ní ìwọn ọdún 82 kí a tó bí Olúwa wa. Nísisìyí nígbàtí Álmà ríi pé ọrọ Ámúlẹkì ti pa Sísrọmù lẹnu mọ, nítorítí ó wòye pé Ámúlẹkì ti já ọgbọn irọ àti ẹtàn rẹ láti pa á run, tí ó sì ríi pé ó bẹrẹsĩ wá rìrì nínú ipò ẹbi rẹ, ó la ẹnu rẹ ó sì bẹrẹsí bã sọrọ, àti láti fi ọrọ Ámúlẹkì mulẹ, àti láti se àlàyé ohun gbogbo, láti se àlàyé àwọnìwé-mímọ síwájú síi, ju èyítí Ámúlẹkì ti ṣe.   Nísisìyí àwọn ọrọ tí Álmà sọ   fún Sísrọmù dé etí àwọn ènìyàn yí kãkiri; nítorítí ọgọrọ àwọn ènìyàn nã pọ púpọ, ó sì sọrọ báyĩ:   Nísisìyí Sísrọmù, ìwọ ríi pé   a ti mú ọ nínú irọ àti ọgbọn àrékérekè rẹ, nítorítí ìwọ ko purọ fún ènìyàn nìkan ṣùgbọn ìwọ ti purọ fún Ọlọrun; nítorí kíyèsĩ, ó mọ gbogbo èrò ọkàn rẹ, ìwọ sì ríi pé gbogbo èrò ọkàn rẹ ni Ẹmí rẹ ti fi hàn wá;   Ìwọ sì ti rí i pé àwa mọ pé ète   rẹ jẹ àrékérekè, gẹgẹbí ti èṣù, láti purọ kí ó sì tan àwọn ènìyàn yí pé kí ìwọ lè gbé nwọn takò wá, láti pẹgàn wa, kí nwọn sì lé wá jáde   Nísisìyí èyí sì jẹ ète ọtá rẹ nnì,   tí òun sì ti lo agbára rẹ nínú rẹ. Nísisìyí, èmi ní ìfẹ pé kí ìwọ ó rántí pé ohun tí èmi bá ọ sọ, èmi sọọ fún ènìyàn gbogbo.   Sì kíyèsĩ, èmi wí fún gbogbo   yín pé èyí yĩ jẹ ikẹkun ọtá nnì, èyítí ó ti dẹ sílẹ láti mú àwọn ènìyàn wọnyí, láti mú yín wá sí abẹ rẹ, pé kí ó lè fi ìdè rẹ so yín yíká, pé kí òun kí ó sì so ọ mọlẹ títí fi dé ìparun ayérayé, gẹgẹbí agbára ìgbèkun rẹ.   Nísisìyí Álmà sì ti sọ àwọn   ọrọ wọnyí, Sísrọmù bẹrẹsí gbọn lọpọlọpọ, nítorítí ó ti gba ìdánilójú agbára Ọlọrun púpọpúpọ; ó sì ti ní ìdánilójú wípé Álmà àti Ámúlẹkì ní ìmọ nípa òun, nítorítí ó ní ìdánilójú wípé nwọn mọ èrò àti ète ọkàn òun; nítorítí a fún nwọn ní agbára kí nwọn lè mọ ohun wọnyí gẹgẹbí ti ẹmí ìsọtẹlẹ.   Sísrọmù sì bẹrẹsí ṣe ìwádí   tọkàn-tọkàn lọwọ nwọn, kí òun lè ní ìmọ nípa ìjọba Ọlọrun. Ó sì wí fún Álmà: Kíni ìtumọ èyí tí Ámúlẹkì ti wí nípa àjĩnde òkú, pé gbogbo ènìyàn yíò jínde kúrò nínú ipò òkú, àwọn tí ó jẹ ẹni tí ó tọ àti àwọn ẹni aláìtọ, tí a ó sì mú wọn dúró níwájú Ọlọrun fún ìdájọ, gẹgẹbí iṣẹ ọwọ nwọn.   Àti nísisìyí, Álmà bẹrẹsí ṣe   àlàyé àwọn ohun wọnyí fún un pé: A fi fún ọpọ láti mọ ohun ìjìnlẹ Ọlọrun; bíótilẹríbẹ, a fi nwọn sí abẹ òfin tí ó múná pé nwọn kò gbọdọ fi nwọn hàn àfi gẹgẹbí ọrọ rẹ èyítí ó bá gbà fún àwọn ọmọ ènìyàn, gẹgẹbí ìgbọran àti ìtẹramọ èyítí nwọn bá fi fún un.   Nítorínã, ẹnití ó bá sé àyà   rẹ le, èyĩ yí ni yíò gba ọrọ rẹ ní àìkún; ẹnití kò bá sì sé àyà rẹ le, òun ni a ó fún ní ẹkúnrẹrẹ ọrọ nã, títí a ó fi fún un ní ìmọ ohun ìjìnlẹ Ọlọrun, títí yíò fi mọ nwọn ní kíkún.   Àwọn tí nwọn bá sì sé àyà   nwọn le, àwọn ni a ó fún ní àìkún ọrọ nã, títí tí nwọn kò lè mọ ohunkóhun nípa ohun ìjìnlẹ rẹ; tí a ó sì mú nwọn ní ìgbèkùn sí ipa èṣù, tí a ó sì tọ nwọn nípa ìfẹ rẹ sí ìhà ìparun. Nísisìyí, èyí ni à npè ní ìdè ẹwọn ọrun àpãdì.   Ámúlẹkì sì ti sọrọ ní pàtó   nípa ikú, àti àjĩnde kúrò ní ipò ikú sí ipò àìkú, àti mímú ènìyàn wá sí iwájú itẹ Ọlọrun, láti dá lẹjọ, gẹgẹbí iṣẹ wa.   Bí ọkàn wa bá sì ti sé le, bẹni,   bí àwa bá ti sé ọkàn wa le sí ọrọ nã, tí kò sì sí nínú wa, bẹ sì ni ipò wa yíò sì di ẹni ìdálẹbi.   Nítorítí ọrọ wa yíò dá wa   lẹbi, bẹni gbogbo ìṣẹ wa ni yíò dá wa lẹbi; àwa kò ní wà láìlábàwọn; àwọn èrò ọkàn wa yíò sì dá wa lẹbi pẹlú; nínú ipò búburú yĩ àwa kì yíò lè gbé ojú sókè wo Ọlọrun; àwa yíò sì kún fún ayọ tí àwa bá pàṣẹ fún àpáta àti àwọn òkè pé kí nwọn wó lù wá, kí àwa lè sá pamọ kúrò níwájú rẹ.   Ṣùgbọn, èyí kò lè rí bẹ; a   níláti jáde wá, kí a dúró níwájú rẹ nínú ògo rẹ, àti nínú agbára rẹ, àti nínú títóbi rẹ, àti ọlá-nlá àti ìjọba rẹ, tí yíò sì fi ìtìjú wa hàn títí ayé pé o tọ ni ìdájọ rẹ; pé òun tọ nínú gbogbo iṣẹ rẹ, àti pé òun nṣãnú fún àwọn ọmọ ènìyàn gbogbo, àti pé òun ní agbára láti gba ẹnìkẹni tí ó bá gba orúkọ òun gbọ, tí ó sì nṣe iṣẹ èyítí ó yẹ fún ìrònúpìwàdà.   Àti nísisìyí, kíyèsĩ, èmi wí   fún un yín pé lẹhìn èyí ni ikú, àní ikú kejì èyítí íṣe ikú ti ẹmí; èyítí íṣe àkokò tí ẹnikẹni tí ó bá kú sínú ẹṣẹ rẹ, nípa ikú ti ara, yíò kú ikú ti ẹmí pẹlú; bẹni, yíò kú níti àwọn ohun tí ó jẹ ti òdodo.   Èyĩ ni ìgbà nã tí ìrora nwọn   yíò dàbĩ ti adágún iná àti imí ọjọ, ọwọ iná èyítí ó nru sókè láé àti láéláé nígbànã ni a ó gbé nwọn dè mọlẹ sí ìparun àìlópin, gẹgẹbí agbára àti ìgbèkun Sátánì, ẹnití ó ti tẹ nwọn bá sí ìfẹẹ rẹ.   Ní ìgbà nã mo wí fún yín,   nwọn yíò wà bí ẹni pé a kò ṣe ìràpadà; nítorípé a kò lè rà nwọn padà, ní ìbámu pẹlú àìṣègbè Ọlọrun; nwọn kò sì lè kú, nítorípé kò sí ìdibàjẹ mọ.   Nísisìyí, ó sì ṣe nígbàtí Álmà   ti parí ọrọ rẹ ní sísọ, ẹnu túbọ ya àwọn ènìyàn nã síi;   Ṣùgbọn ẹnìkan wà tí à npè   ní Ántíónà, ẹnití ó jẹ alákọso àgbà lãrin nwọn, ó jáde ó sì wí fún un pé: Kíni èyí tí ìwọ wí, pé ènìyàn yíò dìde kúrò ní ipò òkú tí yíò sì yípadà kúrò ní ipò-òkú ara yĩ sí ipò-àìkú, pé ẹmí kò lè kú?   Kíni ìwé-mímọ túmọ sí, èyítí   ó sọ wípé Ọlọrun fi kérúbímù pẹlú idà iná sí apá ìlà-oòrùn ọgbà Édẹnì, kí àwọn òbí wa àkọkọ máṣe wọ inú ibẹ kí nwọn sì jẹ nínú èso igi ìyè nã, kí nwọn sì wà títí láéláé? Àwa sì ríi pé kò sí ọnà tí nwọn fi lé wa títí láéláé.   Nísisìyí, Álmà wí fún un   pé: Èyí ni ohun tí èmi ṣetán láti ṣe àlàyé rẹ. Nísisìyí àwa ríi pé Ádámù ṣubú nípa jíjẹ nínú èso àìgbọdọjẹ jẹ, gẹgẹbí ọrọ Ọlọrun; báyĩ ni àwa sì ríi, pé nípa ìṣubú rẹ, gbogbo ènìyàn di ẹni ègbé àti ẹni ìṣubú.   Nísisìyí, ẹ kíyèsĩ, mo wí fún   yín pé bí ó bá ṣeéṣe pé Ádámù jẹ nínú èso igi ìyè nã ní ìgbà nã, ikú kì bá ti wà, ọrọ kò bá sì jẹ òfo, tí yíò sì ṣe Ọlọrun ní òpùrọ, nítorítí ó wípé: Tí ìwọ bá jẹẹ, ìwọ yíò kú dájúdájú.   Àwa sì ríi pé ikú dé bá   ọmọ-ènìyàn, bẹni, ikú èyítí Ámúlẹkì ti sọ nípa rẹ, èyítí íṣe ikú ti ara; bíótilẹríbẹ, àkokò kan wà tí a fún ọmọ ènìyàn, nínú èyítí ó lè ronúpìwàdà, nítorínã, ayé yĩ jẹ ipò ìdánwò; àkokò tí ó múrasílẹ láti bá Ọlọrun pàdé; àkokò láti múrasílẹ fún ipò àìlópin nnì èyítí àwa ti sọ nípa rẹ, èyítí íṣe lẹhìn àjĩnde òkú.   Nísisìyí, tí kò bá ṣe ti ìlànà  ìràpadà, èyítí a ti fi lélẹ láti ìpilẹṣẹ ayé, kì bá ti sí àjĩnde òkú; ṣùgbọn ìlànà ìràpadà kan wà tí a fi lélẹ, èyítí yíò mú àjĩnde kúrò nínú ipò òkú wá sí ìmúṣẹ, èyítí a ti sọrọ nípa rẹ.   Àti nísisìyí, kíyèsĩ, tí o bá   ti rí bẹ pé àwọn òbí wa àkọkọ ti lọ jẹ lára igi ìyè nã nwọn ìbá ti wà nínú ipò ìròbìnújẹ títí láéláé, nítorítí nwọn kò ní ipò ìmúrasílẹ; nítorínã ìlànà ìràpadà ìbá ti jẹ asán, tí ọrọ Ọlọrun ìbá sì ti jẹ òfo tí kò sì já mọ ohunkóhun.   Ṣùgbọn kíyèsĩ, èyí kò rí bẹ;   ṣùgbọn a yàn fún ènìyàn pé nwọn níláti kú; àti pé lẹhìn ikú, nwọn níláti wá sí ìdájọ, àní ìdájọ nnì èyítí àwa ti sọ nípa rẹ, èyítí íṣe òpin.   Lẹhìn tí Ọlọrun sì ti yàn án   pé kí àwọn ohun wọnyí dé bá ènìyàn, kíyèsĩ, nigbanã ó ríi pé ó tọ fún ènìyàn láti mọ nípa àwọn ohun tí ó ti yàn fún nwọn;   Nítorínã ó rán àwọn ángẹlì   láti bá nwọn sọrọ, tí nwọn sì jẹ kí ènìyàn rí nínú ògo rẹ.   Nwọn sì bẹrẹ láti ìgbà nã lọ   síwájú láti ké pé orúkọ rẹ; nítorínã Ọlọrun nbá ènìyàn sọrọ, òun sì fi ìlànà ìràpadà hàn nwọn, èyítí a ti pèsè sílẹ láti ìpilẹṣẹ ayé; èyí ni ó sì fi hàn nwọn gẹgẹbí ìgbàgbọ nwọn à t i ìrònúpìwàdà àti iṣẹ mímọ nwọn.   Nítorí-eyi, ó fún ènìyàn ní   òfin, nítorípé nwọn ti rékọjá sí òfin àkọkọ nípa ti àwọn ohun tí íṣe ti ara, tí nwọn sì dàbí àwọn ọlọrun, tí nwọn sì mọ rere yàtọsí búburú, tí nwọn sì gbé ara nwọn sí ipò láti hùwà, tàbí tí a gbé nwọn sí ipò láti hùwà gẹgẹbí ìfẹ-inú àti ìdùnnú nwọn, bóyá láti ṣe búburú tàbí láti ṣe rere   Nítorínã Ọlọrun fún nwọn   ní àwọn òfin, lẹhìn tí ó ti fi ìlànà ìràpadà hàn nwọn, pé kí nwọn máṣe ṣe búburú, èrè èyítí íṣe ikú kejì, tĩ ṣe ikú ayérayé nípa àwọn ohun tí íṣe ti òdodo; nítorípé lórí èyí ni ìlànà ìràpadà nã kó lè ni ágbára, nítorítí àwọn iṣẹ àìṣègbè kò lè parun, gẹgẹbí dídára Ọlọrun tí ó tóbi jùlọ.   Ṣùgbọn Ọlọrun ké pe ènìyàn,   ní orúkọ Ọmọ rẹ, èyítí íṣe ìlànà ìràpadà tí a ti fi lélẹ wípé: Tí ẹyin bá ronúpìwàdà, tí ẹ kò sì sé ọkàn yín le, ìgbànã ni èmi yíò ṣãnú fún un yín, nípasẹ Ọmọ Bíbí mi Kanṣoṣo;   Nítorínã, ẹnìkẹni tí ó bá   ronúpìwàdà, tí kò sì sé ọkàn rẹ le, òun ni yíò rí ãnú gbà nípasẹ Ọmọ Bíbí mi Kanṣoṣo, sí ìdáríjì ẹṣẹ rẹ gbogbo; àwọn yĩ ni nwọn yíò sì bọ sínú ìsinmi mi.   Ẹnìkẹni tí yíò bá sì sé ọkàn   rẹ le, tí yíò ṣe búburú, kíyèsĩ, èmi yíò búra nínú ìbínú mi pé òun kò ní bọ sínú ìsinmi mi.   Àti nísisìyí, ẹyin arákùnrin   mi, ẹ kíyèsĩ, mo wí fún yín, pé bí ẹyin bá sé ọkàn yín le, ẹyin kò lè bọ sínú ìsinmi Olúwa; nítorínã ìwà búburú yín múu bínú tí ó sì rán ìbínú rẹ sọkalẹ lé yín lórí gẹgẹbí ìmúbínú àkọkọ bẹni, gẹgẹbí ọrọ rẹ nígbà ìmúbínú ìkẹhìn bĩ ti ìgbà àkọkọ, títí dé ìparun ayérayé ti ẹmíi yín; nítorínã, gẹgẹbí ọrọ rẹ, títí dé ikú ìkẹhìn, àti ti àkọkọ.   Àti nísisìyí, ẹyin arákùnrin   mi, níwọn ìgbàtí àwa ti mọ àwọn ohun wọnyí, àti pé òtítọ ni nwọn íṣe, ẹ jẹ kí a ronúpìwàdà,kí ẹyin má sé ọkàn an yín le, kí àwa ma dan Olúwa Ọlọrun wa wò láti fa ìbínú rẹ lé wa lórí nínú àwọn òfin rẹ kejì wọnyí tí ó fún wa; ṣùgbọn ẹ jẹ kí a wọ inú ìsinmi Ọlọrun lọ, èyítí a ti pèsè sílẹ gẹgẹbí ọrọ rẹ.  13   A yan àwọn ènìyàn sí ipò olórí àlùfã nítorí ìgbàgbọ nwọn tí ó pọ àti iṣẹ rere nwọnNwọn wà láti kọni ní àwọn òfin-Ọlọrunnípa ìwà òdodo a sọ nwọn di mímọ, nwọn sì bọ sínú ìsinmi OlúwaMẹlkisédékì jẹ ọkan nínú nwọnÀwọn ángẹlì sì nmú ìhìn-rere ayọ wá jákè-jádò ilẹ nãNwọn yíò fi ìgbà bíbọ Krístì nítọtọ hàn. Ní ìwọn ọdún 82 kí a tó bí Olúwa wa. Àti pẹlú, ẹyin arákùnrin mi, èmi yíò sún ọkàn an yín síwájú sí àkokò ti Olúwa Ọlọrun fún àwọn ọmọ rẹ ni àwọn òfin wọnyí; èmi yíò sì fẹ kí ẹyin kí ó rántí pé Olúwa Ọlọrun yan àwọn àlùfã, ní ìbámu pẹlú ẹgbẹ mímọ rẹ, èyítí ó wà ní ẹgbẹ ti Ọmọ rẹ, láti kọ àwọn ènìyàn nã ni àwọn nkan wọnyí.   A sì yan àwọn àlùfã nnì ní   ìbámu pẹlú ẹgbẹ ti Ọmọ rẹ, ní ọnà tí àwọn ènìyàn nã yíò fi mọ ọnà ti wọn yio gbà ní ìrètí nínú Ọmọ rẹ fún ìràpadà.   Báyĩ ṣì ni ipa ọnà tí a ṣe yàn   nwọntí a ti pè nwọn, tí a sì múra nwọn sílẹ láti ìpilẹṣẹ ayé, gẹgẹbí ìmọtẹlẹ Ọlọrun, nítorí ìgbàgbọ nwọn tí ó pọ tayọ àti iṣẹ rere nwọn; ní ọnà èkíní, tí a fi nwọn sílẹ láti yan rere tàbí búburú; nítorínã nígbàtí nwọn ti yàn rere, tí nwọn sì fi ìgbàgbọ tí ó tayọ hàn, a sì pè nwọn pẹlú ìpè mímọ, bẹni, pẹlú ìpè mímọ nnì èyítí a ti múra rẹ sílẹ ní ìbámu pẹlú ìràpadà tí a ti ṣe ìmúrasílẹ rẹ fún irú nwọn.   Báyĩ sì ni a ti pè nwọn sí ìpè   mímọ yí ní ìbámu pẹlú ìgbàgbọ nwọn, nígbàtí àwọn míràn kẹhìn sí Ẹmi Ọlọrun nítorí líle ọkàn nwọn àti ìfọjú inú nwọn, nítorí tí kò bá jẹ fún ìdí èyí, nwọn ìbá ní ọpọ ànfãní gẹgẹbí ti àwọn arákùnrin nwọn.   Tàbí ní àkótán, ní ọnà èkíní,   nwọn wà bákannã pẹlú àwọn arákùnrin nwọn; báyĩ sì ni ìpè mímọ yí, tí a ti pèsè sílẹ láti ìpilẹṣẹ ayé fún àwọn ẹnití kò ní se ọkàn nwọn le, èyítí ó wà tĩ sì íṣe nípasẹ ètùtù Ọmọ Bíbí Kanṣoṣo, ẹníti a ti pèsè sílẹ   Tí a sì ti pè nwọn báyĩ nípa   ìpè mímọ yí, tí a sì yàn nwọn sí ipò-àlùfã gíga ti ẹgbẹ mímọ Ọlọrun, láti kọ àwọn ọmọ ènìyàn ní àwọn òfin rẹ, kí nwọn sì lè bọ sínú ìsinmi rẹ   Ipò-àlùfã gíga yĩ tí ó jẹ ti   ẹgbẹ Ọmọ rẹ, ẹgbẹ èyítí ó ti wà láti ìpilẹṣẹ ayé; tàbí kí a wípé, ó jẹ èyítí kò ní ìbẹrẹ ọjọ tàbí òpin ọdún, tí a ti pèsè rẹ sílẹ láti ayérayé dé ayérayé, gẹgẹbí ìmọtẹlẹ rẹ lórí ohun gbogbo   Báyĩ ni a ṣe yàn nwọn ní ipa   ọnà yítí a pè nwọn pẹlú ìpè mímọ, tí a sì yàn nwọn pẹlú ìlànà mímọ, tí nwọn sì gba ipò-àlùfã gíga ti ẹgbẹ mímọ, ìpè àti yíyàn, àti ipò-àlùfã gíga sì wà láìní ìbẹrẹ tàbí òpin   Báyĩ ni nwọn sì jẹ olórí àlùfã   títí láéláé, ní ìbámu pẹlú ẹgbẹ ti Ọmọ, ẹnítí íṣe Bíbí kanṣoṣo tiBàbá, ẹnití kò ní ìbẹrẹ ọjọ tàbí òpin ọdún, ẹnití ó kún fún ọre-ọfẹ, ìṣòtítọ àti òtítọ. Bẹ sì ni ó rí. Àmin.   Nísisìyí, gẹgẹbí èmi ti sọ   nípa ti ẹgbẹ mímọ nnì, tàbí ipò olórí àlùfã yí, a yan ọpọlọpọ, nwọn sì di àlùfã gíga ti Ọlọrun; èyítí íṣe nípasẹ títóbi ìgbàgbọ nwọn àti ìrònúpìwàdà, àti òdodo nwọn níwájú Ọlọrun, nítorítí nwọn yàn láti ronúpìwàdà kí nwọn sì ṣe iṣẹ òdodo, kí nwọn má bã ṣègbé;   Nítorínã ni a fi pè nwọn ní   ti ẹgbẹ mímọ yí, tí a sì yà nwọn sí mímọ, tí a sì fọ aṣọ nwọn mọ di funfun nípa ẹjẹ Ọdọ-àgùtàn.   Nísisìyí, lẹhìn tí Ẹmí Mímọ   ti yà nwọn sí mímọ, tí aṣọ nwọn ti di funfun, tí ó sì ti mọ, tí ó sì wà láìlẽrĩ níwájú Ọlọrun, nwọn kò lè bojú wo ẹṣẹ àfi pẹlú ìkóríra; àwọn púpọ sí wà, tí nwọn pọ lọpọlọpọ, tí a sọ di mímọ tí nwọn sì ti bọ sínú ìsinmi Olúwa Ọlọrun nwọn.   Àti nísisìyí, ẹyin arákùnrin   mi, èmi ìbá fẹ kí ẹyin kí ó rẹ ara yín sílẹ níwájú Ọlọrun, kí ẹyin sì so èso tí ó yẹ fún ìrònúpìwàdà, kí ẹyin nã lè bọ sínú ìsinmi nã.   Bẹni, ẹ rẹ ara yín sílẹ àní   gẹgẹbí àwọn ènìyàn nnì, ní ìgbà Mẹlkisédékì, ẹnití íṣe olórí àlùfã pẹlú, ní ìbámu pẹlú ẹgbẹ kannã èyítí mo ti sọrọ nípa rẹ, ẹnití ó gba oyè-àlùfã gíga nnì títí láé.   Mẹlkisédékì yĩ kannã ni   Ábráhámù san ìdámẹwá fún; bẹni, àní bàbá wa Ábráhámù san ìdámẹwá lórí ohun iní rẹ gbogbo.   Nísisìyí, àwọn ìlànà yí ni   a gbé kalẹ ní ọnà yí, pé kí àwọn ènìyàn lè fojúsọnà sí Ọmọ Ọlọrun nã, èyítí íṣe irú ẹgbẹ tirẹ kan, tàbí tĩ ṣe ẹgbẹ tirẹ, èyí sì rí bẹ kí nwọn lè fojúsọnà síi fún ìràpadà lọwọ ẹṣẹ nwọn, kí nwọn kí ó lè wọ inú ìsinmi Olúwa.   Nísisìyí, Mẹlkisédékì yĩ jẹ   ọba lórí ilẹ Sálẹmù; àwọn ènìyàn rẹ sì ti hu ìwà àìṣedẽdé àti ẽrí lọpọlọpọ; bẹni, nwọn ti ṣáko lọ; nwọn sì kún fún onírurú ìwà búburú;   Ṣùgbọn nítorítí Mẹlkisédékì   ní ìgbàgbọ púpọ, tí ó sì gboyè ipò-àlùfã gíga ní ìbámu pẹlú ẹgbẹ mímọ Ọlọrun, ó sì wãsù ìrònúpìwàdà sí àwọn ènìyàn rẹ. Sì kíyèsĩ, nwọn ronúpìwàdà; Mẹlkisédékì sì fi àlãfíà lélẹ ní orí ilẹ nã ní gbogbo ọjọ rẹ; nítorínã ni a ṣe pẽ ní ọmọ-aládé àlãfíà, nítorítí òun ní í ṣe ọba Sálẹmù; òun sì jọba lábẹ bàbá rẹ.   Nísisìyí, àwọn ti nwọn wà   ṣãjú rẹ pọ, àti pẹlú, àwọn tí nwọn wà lẹhìn rẹ pọ, ṣùgbọn kò sí èyítí ó tóbi jũ; nítorínã, nípa rẹ ni a ti kọ àkọsílẹ ju ti ẹlòmíràn lọ.   Nísisìyí, kò sí ìdí fún mi láti   tẹnumọ ohun yĩ; èyí tí èmi ti sọ ti tó. Kíyèsĩ, àwọn ìwé mímọ wà níwájú yín; tí ẹyin bá sì yí nwọn po, yíò já sí ìparun fún yín.   Àti nísisìyí, ó sì ṣe, nígbàtí   Álmà ti sọ àwọn ọrọ wọnyí fún nwọn, ó na ọwọ rẹ jáde sí nwọn, ó sì kígbe ní ohùn rara, wípé: Àsìkò ti tó láti ronúpìwàdà, nítorítí ọjọ ìgbàlà ti dé tán;   Bẹ ni, ohùn Olúwa láti ẹnu   àwọn ángẹlì, sì kéde fún gbogbo orílẹ-èdè; bẹni, ó kéde rẹ, pé kí nwọn lè ní ìró ayọ inú dídùn púpọpúpọ; bẹni, ó sì nró ìró ayọnlá yĩ lãrín àwọn ènìyàn rẹ gbogbo, bẹni, àní sí àwọn tí a fọnká kiri yíká gbogbo orí ilẹ ayé; nítorí-eyi ni nwọn ṣe tọ wá wá.   Nwọn sì fi nwọn yé wa   yékéyéké kí ó bá lè yé wa pé àwa kò lè ṣẹ; èyí sì rí bẹ nítorípé àwa jẹ aṣáko nínú ilẹ àjòjì; nítorínã, àwa rí ọpọ ọjú rere Olúwa, nítorítí àwa ní ìró ayọ yí tí nwọn kéde fún wa nínú gbogbo ọgbà àjàrà wa.   Nítorí kíyèsĩ, àwọn ángẹlì   nkéde rẹ sí ọpọlọpọ ní àkokò yĩ ní orí ilẹ wa; èyí sì wà fún ìpalẹmọ ọkàn àwọn ọmọ ènìyàn láti gba ọrọ rẹ ní àkokò nã tí yíò dé nínú ògo rẹ.   Àti nísisìyí àwa ndúró láti   gbọ ìkéde ìròhìn ayọ nã láti ẹnu àwọn ángẹlì nípa bíbọ rẹ; nítorítí àkokò nã nbọ, àwa kò mọ bí yíò ṣe yá sí. Olúwa ìbá sì jẹ kí ó ṣẹlẹ ní ìgbà tèmi; ṣùgbọn bí ó tilẹ rí bẹ ṣãjú ìgbà yí, tàbí lẹhìn rẹ, nínú èyí ni èmi yíò yọ.   Yíò sì jẹ mímọ fún àwọn ẹni   títọ àti mímọ, láti ẹnu àwọn ángẹlì, ní àkokò bíbọ rẹ, kí ọrọ àwọn bàbá wa lè ṣẹ, gẹgẹbí èyítí nwọn ti sọ nípa rẹ, èyítí íṣe nípa ẹmí ìsọtẹlẹ tí ngbé inú nwọn.   Àti nísisìyí ẹyin arákùnrin   mi, èmi nfẹ tọkàn-tọkàn, bẹni, pẹlú ọpọ àníyàn ọkàn títí fi dé ìrora, pé kí ẹyin fi ètí sílẹ sí àwọn ọrọ mi, kí ẹyin sì fi ẹṣẹ sílẹ, kí ẹ ṣíwọ ìfàsẹhìn ìrònúpìwàdà yín;   Ṣùgbọn kí ẹyin rẹ ara yín   sílẹ níwájú Olúwa, kí ẹyin sì pe orúkọ rẹ mímọ, kí ẹ máa ṣọnà kí ẹ sì máa gbàdúrà nígbà-gbogbo, kí a má bã dán yín wò ju agbára yín lọ, kí ẹyin lè gba ìtọsọnà Ẹmí Mímọ báyĩ, kí ẹyin sì jẹ onírẹlẹọkàn, oníwà-pẹlẹ, aláìgbéraga, ìfaradà, kí ẹ kún fún ìfẹ, àti ìlọra gbogbo;   Kí ẹyin kí ó ní ìgbàgbọ nínú   Olúwa; kí ẹyin kí ó ní ìrètí pé ẹyin yíò gba ìyè àìnípẹkun; kí ẹyin ó sì ní ìfẹ Ọlọrun ní gbogbo ìgbà nínú ọkàn yín, kí a lè gbé yín sókè ní ọjọ ìkẹhìn kí ẹyin sì bọ sínú ìsinmi rẹ.   kí Olúwa kí ó fún yín ní   ìrònúpìwàdà, kí ẹyin kí ó máṣe fa ìbínú rẹ sọkalẹ sóríi yín, kí ẹyin kí ó má sì ṣe wà ní dídè nínú ìdè ọrun àpãdì; kí ẹyin kí ó máṣe jìyà ikú kejì.   Álmà sì sọ ọrọ púpọ síwájú   si sí àwọn ènìyàn nã, èyítí a kò kọ sínú ìwé yĩ.  14   A gbé Álmà pẹlú Ámúlẹkì sọ sínú túbú, a sì nà nwọnÀwọn tí ó gba Olúwa gbọ pẹlú àwọn ìwé mímọ nwọn ni a jó nínáÀwọn ajẹrĩkú yi ni Olúwa gbà sínú ògoÒgiri ọgbà ẹwọn nã ya, ó sì wó lulẹA kó Álmà àti Ámúlẹkì yọ, a sì pa àwọn onínúnibíni nwọn. Ní ìwọn ọdún 8281 kí a tó bí Olúwa wa. Ó sì ṣe lẹhìn tí ó ti parí ọrọ rẹ sísọ fún àwọn ènìyàn nã, púpọ nínú nwọn sì gba ọrọ rẹ gbọ, nwọn sì bẹrẹsí ronúpìwàdà, nwọn sì nwá inú ìwé-mímọ.   Ṣùgbọn púpọ nínú nwọn ni   nwọn fẹ kí a pa Álmà pẹlú Ámúlẹkì run; nítorítí nwọn nbínú sí Álmà nítorí ọrọ rẹ tí ó yè koro sí Sísrọmù; nwọn sì tún sọ wípé Ámúlẹkì ti purọ fúnnwọn, ó sì ti ta ko òfin nwọn, àti àwọn agbẹjọrò àti àwọn adájọ nwọn pẹlú.   Nwọn sì tún nbínú sí Álmà   pẹlú Ámúlẹkì; nítorítí nwọn ti jẹ ẹrí ní pàtó sí ìwà búburú nwọn, nwọn nwá ọnà láti pa nwọn ní ìkọkọ.   Ṣùgbọn ó sì ṣe tí nwọn kò ṣe   èyí; ṣùgbọn nwọn mú nwọn, nwọn sì dè nwọn pẹlú okùn tí ó yi, tí nwọn sì mú nwọn wá sí iwájú adájọ àgbà ilẹ nã.   Àwọn ènìyàn nã sì jáde lọ   jẹ ẹrí takò nwọnnwọn njẹrĩ pé nwọn kẹgàn òfin, àti àwọn agbẹjọrò àti àwọn adájọ ilẹ nã, àti bákannã gbogbo àwọn tí ó wà lórí ilẹ nã; nwọn sì jẹrĩ pé Ọlọrun kanṣoṣo ni ó wà, tí yíò sì rán ọmọ rẹ sí ãrin àwọn ènìyàn, ṣùgbọn òun kò níláti gbà nwọn là; àti púpọ irú ohun báyĩ ni àwọn ènìyàn nã jẹrĩ sí tako Álmà àti Ámúlẹkì. Àwọn wọnyí ni nwọn ṣe níwájú adájọ àgbà ilẹ nã.   Ó sì ṣe tí ẹnu ya Sísrọmù nípa   àwọn ohun tí nwọn ti sọ; òun sì mọ nípa ìfọjú ọkàn nwọn, èyítí ó ti ipasẹ rẹ rí bẹ lãrín àwọn ènìyàn nítorí ọrọ irọ rẹ gbogbo; ọkàn rẹ sì bẹrẹsí gbọgbẹ nínú ẹbi rẹ; bẹni, ìrora ipò òkú sì bẹrẹsí yíi po.   Ó sì ṣe tí ó bẹrẹsí kígbe sí   àwọn ènìyàn nã wípé: Ẹ kíyèsĩ, èmi jẹbi, àwọn arákùnrin wọnyí sì wà láìlábàwọn níwájú Ọlọrun. Ó sì bẹrẹsí ṣípẹ fún nwọn láti ìgbà nã lọ; ṣùgbọn nwọn takọ, wípé: Ìwọ pẹlú ha ti gba èṣù? Nwọn sì tu itọ síi, nwọn sì jũ síta kúrò lãrín nwọn, pẹlú àwọn tí ó gba ọrọ ti Álmà àti Ámúlẹkì sọ gbọ; nwọn sì sọ nwọn síta, nwọn sì rán àwọn ènìyàn kí nwọn sọ nwọn ní òkúta.   Nwọn sì kó àwọn aya nwọn   àti àwọn ọmọ jọ, pé ẹnìkẹni tí ó bá gbàgbọ, tàbí tí a ti kọ pé kí ó gba ọrọ Ọlọrun gbọ, nwọn jù nwọn sínú iná; nwọn sì mú àwọn ìwé àkọsílẹ nwọn jáde nínú èyítí àwọn ìwé-mímọ wà, nwọn jù nwọn sínú iná pẹlú, kí nwọn lè jóná kí nwọn sì parun nínú iná.   Ó sì ṣe tí nwọnmúÁlmà pẹlú   Ámúlẹkì, tí nwọn sì gbé nwọn jáde lọ sí ibi ikú àwọn ajẹrĩ ikú, kí nwọn lè ṣe ìjẹrĩsí ìparun àwọn tí nwọn jó pẹlú.   Nígbàtí Ámúlẹkì rí ìrora   àwọn obìnrin àti àwọn ọmọdé tí nwọn njóná nínú iná, òun nã jẹrora; ó sì wí fún Álmà: báwo ni àwa ó ṣe máa wo ohun búburú yíi? Nítorínã, jẹ kí a na ọwọ wa jáde; kí a lo agbára Ọlọrun èyítí ó wà nínú wa, kí a sì gbà nwọn lọwọ iná yĩ.   Ṣùgbọn Álmà wí fún un pé:   Ẹmí Mímọ rọ mí láti má na ọwọ mi jáde, nítorí kíyèsĩ, Olúwa gbà nwọn sọdọ ara rẹ, nínú ògo; òun sì gbà pé kí nwọn ṣe èyí, tàbí pé kí àwọn ènìyàn nã ṣe ohun yĩ sí nwọn, ní ìbámu pẹlú líle ọkàn an nwọn, kí ìdájọ tí òun yíò ṣe fún nwọn nínú ìbínú rẹ lè tọ; kí ẹjẹ aláìṣẹ nnì silè dúró gẹgẹbí ẹrí tako nwọn, bẹni, kí ó sì kígbe rara takò nwọn ní ọjọ ìkẹhìn.   Nísisìyí, Ámúlẹkì wí fún   Álmà: Kíyèsĩ, boyá nwọn yíò jó àwa nã níná.   Álmà sì wí pé: Kí ó rí bẹ  gẹgẹbí ìfẹ Olúwa. Ṣùgbọn kíyèsĩ, iṣẹ wa kòì tĩ parí; nítorínã nwọn kò lè jó wa níná.   Nísisìyí ó sì ṣe, nígbàtí ara   àwọn tí a ti jù sínú iná ti jóná, pẹlú àwọn ìwé-àkọsílẹ tí a jù sínú rẹ pẹlú nwọn, adájọ àgbà ilẹ nã wá ó sì dúró síwájú Álmà àti Ámúlẹkì, bí a ti dè nwọn; ó sì gbá nwọn lẹnu pẹlú ọwọ rẹ, ó sì wí fún nwọn pé: Lẹhìn ohun tí ẹyin ti rí, njẹ ẹyin yíò tún wãsù sí àwọn ènìyàn yí, pé a o gbé nwọn jù sínú adágún iná àti imí ọjọ?   Kíyèsĩ, ẹyin ríi pé ẹyin kò   lágbára láti gba àwọn tí a ti jù sínú iná là; bẹ sì ni Ọlọrun kò gbà nwọn nítorítí òun kannã ni ẹ gbàgbọ. Adájọ nã sì tún gbá nwọn lẹnu, ó sì bẽrè: Kíni ẹyin rí sọ fún ara yín?   Nísisìyí, adájọ yĩ jẹ ti ipa   ìgbàgbọ ti Néhórì, ẹnití ó pa Gídéónì.   Ó sì ṣe tí Álmà àti Ámúlẹkì   ko dáa lóhùn ohunkóhun; ó sì tún lù nwọn, ó sì jọwọ nwọn lé ọwọ àwọn oníṣẹ rẹ, kí nwọn jù nwọn sínú túbú.   Nígbàtí nwọn sì ti jù nwọn   sínú túbú fún ọjọ mẹta, ọpọlọpọ àwọn agbẹjọrò, àti àwọn adajọ, ati àwọn alufaa, ati àwọn olùkọni, tí nwọn jẹ ti ipa Néhórì wá; nwọn sì wá sínú túbú láti wò nwọn, nwọn sì bẽrè ọrọ púpọ lọwọ nwọn; ṣùgbọn nwọn kò dáhùn ohunkún.   Ó sì ṣe tí adájọ nã dide níwájú   nwọn, tí ó wípé: Kíni ìdíi rẹ tí ẹyin kò dáhùn ọrọ àwọn ènìyàn yí? Ẹyin kò ha mọ pé èmi ní agbára láti jù yín sínú iná? Ó sì pã láṣẹ fún nwọn pé kí nwọn sọrọ; ṣùgbọn nwọn kò dáhùn ohunkóhun.   Ó sì ṣe tí nwọn kúrò níbẹ, tí   nwọn sì bá ọnà tiwọn lọ, ṣùgbọn nwọn padà ní ọjọ kejì; adájọ nã sì tún gbá nwọn lẹnu. Ọpọlọpọ sì jáde wá pẹlú, nwọn sì nà nwọn, nwọn wípé: Njẹ ẹyin yíò tún dìde kí ẹ sì rojọ mọ àwọn ènìyàn yí, kí ẹyin sì tako òfin wa? Tí ẹyin bá ní irú agbára nlá báyĩ, ẹyin kò ṣe lè gba ara yín.   Ọpọlọpọ irú ohun báyĩ ni   nwọn nsọ, wọn pa ehin keke si wọn, tí nwọn sì ntutọ sí nwọn lara, tí nwọn wípé: Báwo ni àwa yíò ṣe rí nígbàtí a bá dá wa lẹbi?   Àti pẹlú irú àwọn ohun   báyĩ, bẹni, onírũrú ohun báyĩ ni nwọn nsọ sí nwọn; bẹ gẹgẹ ni nwọn sì ṣe nfi nwọn ṣe ẹlẹyà fún ọpọlọpọ ọjọ. Nwọn kò sì fún nwọn ní oúnjẹ, kí ẹbi lè pa nwọn, pẹlú omi, kí òrùngbẹ lè gbẹ nwọn; nwọn sì gba aṣọ lára wọn tí nwọn wà ní ìhọhò; báyĩ ni nwọn sì dì nwọn pẹlú okùn yíyi, tí nwọn sì ha nwọn mọ inú túbú.   Ó sì ṣe, lẹhìn tí nwọn ti jìyà   báyĩ fún ọpọ ọjọ, ó sì jẹ ọjọ kejìlá, ní oṣù kẹẹwá, ní ọdún kẹẹwá ìjọba àwọn onídàjọ lórí àwọn ará Nífáì tí adájọ àgbà lórí ilẹ Amonáíhà àti púpọ nínú àwọn olùkọni nwọn, àti àwọn agbẹjọrò nwọn, tọ Álmà àti Ámúlẹkì lọ nínú túbú níbití a gbé dì nwọn pẹlú okùn.   Adájọ àgbà nã sì dúró   níwájú nwọn, ó sì tún nà nwọn, ó sì wí fún nwọn pé: Tí ẹyin bá ní agbára Ọlọrun, ẹ gba ara yín kúrò nínú ìdè yìi, nígbànã ni àwa yíò gbàgbọ pé Olúwa yíòpa àwọn ènìyàn yí run gẹgẹbí ọrọ yín.   Ó sì ṣe tí gbogbo nwọn sì   kọjá lọ láti nà nwọn, tí nwọn sì nsọ ohun kannã, títí fi dé ẹnití ó kẹhìn; nígbàtí ẹnití ó kẹhìn sì ti sọrọ sí nwọn tán, agbara Ọlọrun bà lé Álmà àti Ámúlẹkì, nwọn sì dìde dúró lórí ẹsẹ nwọn.   Álmà sì kígbe, wípé: Báwo   ni yíò ti pẹ tó tí àwa yíò faradà ìyà nlá yĩ, Á! Olúwa? Á! Olúwa, fún wa ní agbára gẹgẹbí ìgbàgbọ wa èyítí ó wà nínú Krístì, àní sí ìdásílẹ. Nwọn sì já àwọn okùn tí nwọn fi dè nwọn; nígbàtí àwọn ènìyàn nã sì rí èyí, nwọn bẹrẹsĩ sálọ, nítorípé ẹrù ìparun ti dé bá nwọn.   Ó sì ṣe tí ẹrù nwọn pọ   lọpọlọpọ, tí nwọn sì ṣubú lulẹ, tí nwọn kò lè dé ẹnu ọnà ìta túbú nã; ilẹ nã sì mì tìtì púpọpúpọ, àwọn ògiri túbú nã sì ya sí méjì láti òkè dé ìsàlẹ, tí nwọn sì wó lulẹ; adájọ àgbà, àti àwọn agbẹjọrò, àti àwọn àlùfã àti àwọn olùkọni, tí nwọn na Álmà àti Ámúlẹkì sì kú nípa wíwólulẹ nwọn.   Álmà àti Ámúlẹkì sì jáde   kúrò nínú túbú, nwọn kò sì farapa; nítorítí Olúwa ti fún nwọn ní agbára, nípasẹ ìgbàgbọ nwọn tí ó wà nínú Krístì. Lọgán, nwọn sì jáde kúrò nínú túbú; a sì tú nwọn sílẹ kúrò nínú ìdè nwọn; túbú sì ti wó lulẹ, gbogbo ènìyàn tí ósì wà ní agbègbè ògiri túbú nã, àfi Álmà pẹlú Ámúlẹkì, ni a pa; nwọn sì jáde lọgán lọ sínú ilú nã.   Nísisìyí, nígbàtí àwọn ènìyàn   gbọ ariwo ìró nlá, nwọn sáré wa, pẹlú ọgọrọ ènìyàn láti mọ ìdí èyí; nígbàtí nwọn sì rí Álmà àti Ámúlẹkì tí nwọn njáde bọwá láti inú túbú, tí ògiri rẹ ti wó lulẹ, ẹrù bà nwọn lọpọlọpọ, nwọn sì sá kúrò níwájú Álmà àti Ámúlẹkì àní bí ewúrẹ yíò ṣe sá pẹlú ọmọ rẹ fún kìnìún méjì; báyĩ ni nwọn ṣe sá kúrò níwájú Álmà àti Ámúlẹkì.  15   Álmà àti Ámúlẹkì lọ sí Sídómù, nwọn sì dá ìjọ-Ọlọrun sílẹÁlmà wo Sísrọmù sàn, ẹnití ó sì darapọ mọ ìjọ-ỌlọrunỌpọlọpọ ni a ṣe ìrìbọmi fún, ìjọ Ọlọrun sì ní ìlọsíwájúÁlmà àti Ámúlẹkì lọ sí Sarahẹmúlà. Ní ìwọn ọdún 81 kí a tó bí Olúwa wa. Ó sì ṣe tí a paá laṣẹ fún Álmà àti Ámúlẹkì lati jáde ní ìlú nã; nwọn sì jáde, nwọn sì wá sínú ilẹ Sídómù; sì kíyèsĩ, níbẹ ni nwọn ti rí àwọn ènìyàn tí nwọn ti jáde kúrò ní ilẹ Amonáíhà, tí nwọn ti lé jáde tí nwọn sì sọ ní ókúta, nítorípé nwọn gba ọrọ Álmà gbọ.   Nwọn sì sọ gbogbo ohun tí   ó ṣẹlẹ sí àwọn ìyàwó àti ọmọ nwọn fún nwọn, àti nípa ara nwọn nã pẹlú, àti nípa ti agbára ìdásílẹ lórí nwọn.   Sísrọmù dùbúlẹ lórí àìsàn ní   Sídómù, pẹlú akọ ibà, èyítí ó rí bẹ nípasẹ ìbànújẹ ọkàn an rẹ nítorí ìwà búburú rẹ, nítorípé òun rò pé Álmà àti Ámúlẹkì kò sí lãyè mọ; òun sì rò pé a ti pa nwọn nítorí ìwà ẹṣẹ òun. Ẹṣẹ nla yĩ, pẹlú àwọn ẹṣẹ rẹ míràn sì gbọgbẹ lọkàn rẹ títí ó fi njẹrora,nítorítí kò ní ìdásílẹ, nítorínã, akọ ooru sì bẹrẹ síí jo.   Nísisìyí, nígbàtí ó ti gbọ pé   Álmà àti Ámúlẹkì wà nínú ilẹ Sídómù, ó bẹrẹsí ní ìgboyà; ó sì rán iṣẹ sí nwọn lọgán, pé òun fẹ kí nwọn wá sọdọ òun.   Ó sì ṣe tí nwọn lọ lógán, ní   ìgbọràn sí iṣẹ èyítí ó rán sí nwọn; nwọn sì wọ inú ilé Sísrọmù lọ; nwọn sì bã lórí ibùsùn rẹ, nínú àìsàn, tí ó sì wà ní ìdùbúlẹ gan pẹlú akọ ibà; ọkàn rẹ sì gbọgbẹ lọpọlọpọ nítorí ìwà àìṣedẽdé rẹ; nígbàtí ó sì rí wọn ó na ọwọ rẹ sí wọn, ó sì bẹ nwọn pé kí nwọn wo òun sàn.   Ó sì ṣe tí Álmà wí fún un,   bí ó ṣe mú ọwọ rẹ: Njẹ ìwọ gbàgbọ nínú agbára Krístì sí ìgbàlà bí?   Òun sì dahun ó sì wípé: Bẹni,   mo gba gbogbo ọrọ naa tí ẹyin ti kọ ni gbọ.   Álmà sì wípé: Bí ìwọ bá gbàgbọ   nínú ìràpadà Krístì ìwọ lè rí ìwòsàn.   Ó sì wípé: Bẹni, mo gbàgbọ,   gẹgẹbí ọrọ rẹ.   Nigbànã ni Álmà kígbe sí   Olúwa, wípé: Á!, Olúwa Ọlọrun wa, ṣãnú fún ọkùnrin yí, kí ó sì wọ sàn gẹgẹbí ìgbàgbọ rẹ, èyítí ó wà nínú Krístì.   Lehìn tí Álmà ti sọ àwọn   ọrọ wọnyí tán, Sísrọmù fò dìde, ó sì bẹrẹsí rìn; èyí sì jẹ ohun ìyàlẹnu nlá fún gbogbo àwọn ènìyàn nã; ìmọ yĩ sì tàn ká kiri gbogbo ilẹ Sídómù.   Álmà sì ṣe ìrìbọmi fún Sísrọmù   sí ọnà Olúwa; ó sì bẹrẹ láti ìgbà nã lọ, láti wãsù sí àwọn ènìyàn nã.   Álmà sì fi ìjọ-onígbàgbọ kan   lọlẹ ní ilẹ Sídómù, ó sì ya àwọn àlùfã sọtọ, pẹlú àwọn olùkọni ní ilẹ nã, láti ṣe ìrìbọmi fún ẹnìkẹni tí ó bá fẹ ṣe ìrìbọmi, sí Olúwa.   Ó sì ṣe tí nwọn di púpọ;   nítorítí nwọn wá ni ọpọlọpọ láti gbogbo agbègbè tí ó yí Sídómù ka, sì rì nwọn bọmi.   Ṣùgbọn ní ti àwọn ènìyàn   tí ó wà ní ilẹ Amonáíhà, nwọn ṣì wà nípò ọlọkàn-líle àti ọlọrùnlíle ènìyàn; nwọn kò sì ronúpìwàdà ẹṣẹ nwọn, tí nwọn sì nwípé agbára èṣù ni Álmà àti Ámúlẹkì nlò; nítorítí nwọn jẹ ipa ti Néhórì, tí nwọn kò sì ní ìgbàgbọ nínú ìrònúpìwàdà kúrò nínú ẹṣẹ nwọn.   Ó sì ṣe, tí Álmà àti Ámúlẹkì,   lẹhìn tí Ámúlẹkì ti kẹhìnsí gbogbo wúrà, fàdákà, àti àwọn ọrọ rẹ, èyítí ó wà ní ilẹ Amonáíhà, fún ọrọ Ọlọrun, nígbàtí àwọn tí nwọn jẹ ọrẹ rẹ tẹlẹ àti bàbá rẹ, àti ìbátan rẹ ti kọ sílẹ;   Nítorínã, lẹhìn tí Álmà ti fi   ìjọ-onígbàgbọ lọlẹ ní Sídómù, tí òun sì ríi pé ìkìwọ nlá ti wà, àní, tí ó ríi pé àwọn ènìyàn nã ti ki ara nwọn wọ nípa ìgbéraga ní ọkàn nwọn, tí nwọn sì ti bẹrẹsí rẹ ara nwọn sílẹ níwájú Ọlọrun, tí nwọn sì nkó ara nwọn jọ ní ibi-mímọ nwọn láti sin Ọlọrun níwájú pẹpẹ, tí nwọn nṣọnà tí nwọn sì ngbàdúrà nígbà-gbogbo, pe ki nwọn lè bọ lọwọ Sátánì, àti lọwọ ikú, àti kúrò nínú ìparun   Nísisìyí gẹgẹbí èmi ti wí,   nígbàtí Álmà t i rí gbogbo ohun wọnyí, nítorínã ni ó mú Ámúlẹkì, o sì kọjá wá sí ilẹ Sarahẹmúlà ó sì múu lọ sí ilé tirẹ, tí ó sì gbã níyànjú nínúwàhálà àti ìdánwò rẹ, tí ó sì múu lọkàn le nínú Olúwa.   Báyĩ sì ni ọdún kẹẹwá ìjọba   àwọn ọnídàjọ lórí àwọn ará Nífáì dé òpin.  16   Àwọn ará Lámánì pa àwọn ará Amonáíhà runSórámù ṣíwájú àwọn ará Nífáì ní ìṣẹgun lórí àwọn ará LámánìÁlmà àti Ámúlẹkì pẹlú àwọn púpọ míràn wãsù ọrọ nãNwọn nkọni pé lẹhìn àjĩnde rẹ, Krístì yíò farahàn sí àwọn ará Nífáì. Ní ìwọn ọdún 81 sí 77 kí a tó bí Olúwa wa. Ó sì ṣe, ní ọdún kọkànlá ti ìjọba àwọn onídàjọ lórí àwọn ènìyàn Néfía, ní ọjọ kãrún oṣù kejì, lẹhìn tí àlãfíà púpọ ti wà nínú ilẹ Sarahẹmúlà, tí kò sí ogun tàbí ìjà fún iye ọdún kan, àní títí di ọjọ kãrún oṣù kejì ní ọdún kọkànlá, ìró igbe ogun tàn kálẹ jákè-jádò ilẹ nã.   Nítori kíyèsĩ, àwọn ọmọ ogun   ará Lámánì ti dé sí ìhà aginjù sínú agbègbè ilẹ nã, àní títí dé ìlú nlá Amonáíhà, tí nwọn sì ti bẹrẹsí pa àwọn ènìyàn, tí nwọn sì npa ilú nã run.   Àti nísisìyí ó sì ṣe, kí àwọn   ará Nífáì tó kó ọmọ ogun tí ó pọ tó jọ láti lé nwọn jáde kúrò nínú ilẹ nã, nwọn ti pa àwọn ènìyàn tí nwọn wà nínú ìlú nlá Amonáíhà run, àti pẹlú àwọn tí nwọn wà ní agbègbè etí ìlú Nóà, nwọn sì ti kó àwọn míràn ní ìgbèkùn lọ sínú aginjù.   Nísisìyí ó sì ṣe tí àwọn ará   Nífáì ní ìfẹ àti gba àwọn tí nwọn ti kó ní ìgbèkùn lọ sínú aginjù padà.   Nítorínã, ẹnití nwọn ti yàn   ní olórí-ológun lórí àwọn ọmọ ogun àwọn ará Nífáì, orúkọ rẹ sì ni Sórámù, òun sì ní ọmọọkùnrin méjì Léhì àti Áhànísisìyí Sórámù àti àwọn ọmọ rẹ méjẽjì, nítorípé nwọn mọ pé Álmà jẹ olórí àlùfã ìjọonígbàgbọ, tí nwọn sì ti gbọ pé òun ní ẹmí ìsọtẹlẹ, nítorínã, nwọn tọ lọ, nwọn sì ṣe ìwãdí lọwọ rẹ láti mọ ibití Olúwa fẹ kí wọn ó lọ nínú aginjù, láti wá àwọn ará nwọn lọ, àwọn tí àwọn ará Lámánì ti kó ní ìgbèkùn.   Ó sì ṣe tí Álmà bẽrè lọwọ   Olúwa nípa ọrọ nã. Álmà sì padà bọ ó sì wí fún nwọn pé: Ẹ kíyèsĩ, àwọn ará Lámánì yíò dá odò Sídónì kọjá ní apá gúsù aginjù, kọjá lọ sápá òkè ìhà agbègbè etí ilú ilẹ Mántì. Sì wọ, ibẹ ni ẹyin yíò bá nwọn, ní apá ilà oòrùn odò Sídónì, ibẹ ni Olúwa yíò fi àwọn ara yín tí àwọn ará Lámánì ti kó ní ìgbèkùn lée yín lọwọ.   Ó sì ṣe tí Sórámù àti àwọn   ọmọkùnrin rẹ dá odò Sídónì kọjá, pẹlú àwọn ọmọ ogun wọn, wọn sì kọjá lọ sí ìhà àyíká Mántì, bọ sínú aginjù tí ó wà ní ìhà gúsù, èyítí ó wà ní ìhà ìlà-oòrùn Sídónì.   Nwọn sì kọlũ àwọn ọmọ   ogun àwọn ará Lámánì, nwọn sì tú àwọn ará Lámánì ká, nwọn sì lé nwọn wọ inú aginjù lọ; nwọn sì kó àwọn ará nwọn, tí àwọn ará Lámánì ti kó ní ìgbèkùn, kò sì sí ẹnìkan tí ó ṣègbé nínú àwọn tí nwọn kó ní ìgbèkùn.Àwọn arákùnrin nwọn sì kó nwọn wá láti jogún ilẹ nwọn.   Báyĩ sì ni ọdún kọkànlá àwọn   onídàjọ dópin, tí a ti lé àwọn ará Lámánì jáde kúrò nínú ilẹ nã, tí nwọn sì ti pa àwọn ará Amonáíhà run; bẹni, gbogbo ohun alãyè tí ó jẹ ti ará Amonáíhà ni nwọn parun, àti ìlú-nlá nwọn, èyítí nwọn ti sọ pé Ọlọrun kò lè parun, nítorí títóbi rẹ.   Ṣùgbọn kíyèsĩ, ní ọjọ kanṣoṣo   ni ó di ahoro; tí àwọn òkú ènìyàn sì di ìjẹ fún àwọn ajá àti ẹranko ìgbẹ ní aginjù.   Bíótilẹríbẹ, lẹhìn ọjọ pípẹ, a   kó àwọn òkú wọn yí jọ papọ lórí ilẹ, nwọn sì bò nwọn fẹrẹfẹrẹ. Àti nísisìyí ọrùn tí ó njáde láti ibẹ pọ tó bẹ tí àwọn ènìyàn kò lè wọ inú ilẹ Amonáíhà fún ìjogún fún ọdún pípẹ. A sì pẽ ní Ibi-Ahoro ti àwọn Néhórì; nítorípé àwọn tí a pa jẹ ti ipa ti Néhọrì; gbogbo ilẹ nwọn sì wà ní ahoro síbẹ.   Àwọn ará Lámánì kò sì padà   bọ wá jagun pẹlú àwọn ará Nífáì mọ títí di ọdún kẹrìnlá ìjọba àwọn onídàjọ lórí àwọn ará Nífáì. Báyĩ sì ni ó rí fún ọdún mẹta tí àwọn ará Nífáì ní àlãfíà lórí ilẹ nwọn gbogbo.   Álmà àti Ámúlẹkì sì jáde lọ,   tí nwọn nwãsù ìrònúpìwàdà sí àwọn ènìyàn nã nínú tẹmpìlì nwọn, àti nínú ibi-mímọ nwọn, àti pẹlú nínú sínágọgù nwọn, àwọn èyítí nwọn kọ ní ìbámu pẹlú ìṣe àwọn Jũ.   Gbogbo àwọn tí nwọn yíò   bá sì gbọ ọrọ nwọn, ni nwọn sì fi ọrọ Ọlọrun fún, ní àìṣe ojúṣãjú ènìyàn, títí lọ.   Báyĩ sì ni Álmà àti Ámúlẹkì   jáde lọ, àti àwọn míràn pẹlú tí a ti yàn fún iṣẹ nã, láti wãsù ọrọ nã jákè-jádò ilẹ nã. Ìdásílẹ ìjọ-onígbàgbọ nã sì kárí gbogbo ilẹ nã ní gbogbo agbègbè tí ó yíká kiri, lãrín gbogbo àwọn ará Nífáì.   Kò sì sí àìdọgba lãrín nwọn;   Olúwa sì da Ẹmí rẹ sí órí gbogbo ilẹ nã láti palẹ ọkàn àwọn ọmọ ènìyàn mọ, tàbí láti palẹ ọkàn nwọn mọ láti gba ọrọ nã èyítí yíò kọ nwọn nígbàtí yíò bá dé   Pé kí nwọn ó máṣe sé ọkàn   le sí ọrọ-nã, kí nwọn máṣe jẹ aláìgbàgbọ, kí nwọn sì lọ sínú ìparun, ṣùgbọn pé kí nwọn lè gba ọrọ-nã pẹlú ayọ, àti pé bí ẹká, kí nwọn di lílọ sínú ara àjàrà òtítọ, tí nwọn yíò sì bọ sínú ìsinmi Olúwa Ọlọrun nwọn.   Nísisìyí, àwọn àlùfã nnì tí   nwọn ti kọjá lọ sí ãrin àwọn ènìyàn nã nwãsù tako gbogbo irọ-pípa, àti ẹtàn gbogbo, àti ìlara, àti ìjà, àti àrankàn, àti ìpẹgàn, àti olè jíjà, ìfi ipá jalè, ìkógun, ìpànìyàn, híhu ìwà àgbèrè, àti onírurú ìwà ìfẹkúfẹ, tí nwọn sì nkígbe pé àwọn ohun wọnyí kò gbọdọ rí bẹ   Tí nwọn sì nkéde àwọn   ohun tí ó fẹrẹ dé; bẹni, tí nwọn nkéde bíbọ Ọmọ Ọlọrun, ìjìyà àti ikú rẹ, àti àjĩnde òkú.   Púpọ nínú àwọn ènìyàn nã   sì nbẽrè nípa ibití Ọmọ Ọlọrun nã yíò ti wá; a sì kọ nwọn pé òun yíò farahàn nwọn lẹhìn àjĩnde rẹ; eleyĩ ni àwọn ènìyàn nã sì gbọ pẹlú ọpọ ayọ àti inúdídùn.   Àti nísisìyí, lẹhìn tí a ti fi ìjọ   nã lélẹ jákè-jádò gbogbo ilẹ nãtí ó sì ti gba ìṣẹgun lórí èṣù, tí a sì nwãsù ọrọ Ọlọrun ní pípé rẹnínú ilẹ nã gbogbo, tí Olúwa sì nda ìbùkún rẹ sí órí àwọn ènìyàn nãbáyĩ ni ọdún kẹrìnlá ìjọba àwọn onídàjọ lórí àwọn ènìyàn Nífáì dé òpin. Ọrọ nípa àwọn ọmọ Mòsíà, tí nwọn kọ ẹtọ nwọn sí ìjọba, nítorí ọrọ Ọlọrun, tí nwọn sì lọ sí ilẹ Nífáì láti wãsù sí àwọn ará Lámánì ìjìyà nwọn àti ìtúsílẹ nwọngẹgẹbí àkọsílẹ èyítí Álmà ṣe.  17   Àwọn ọmọ Mòsíà ní ẹmí ìsọtẹlẹ, àti ti ìfihànNwọn nlọ kãkiri láti kéde ọrọ nã fún àwọn ará LámánìÁmọnì lọ sí ilẹ Íṣmáẹlì, ó sì di ọmọ-ọdọ Ọba LámónìÁmọnì kó àwọn agbo ẹran ọba yọ nínú ewu, ó sì pa àwọn ọtá rẹ ní etí odò Sébúsì. Ẹsẹ 1 sí 3, jẹ ní ìwọn ọdún 77 kí a tó bí Olúwa wa; ẹsẹ 4 jẹ ní ìwọn ọdún 91 sí 77 kí a tó bí Olúwa wa; ẹsẹ 5 sí 39 sì jẹ ní ìwọn ọdún 91 kí a tó bí Olúwa wa. Àti nísisìyí ó sì ṣe tí Álmà nrin ìrìn-àjò láti ilẹ Gídéónì lọ sí ìhà gúsù, lọ sí ilẹ Mántì, sa wọ, sí ìyàlẹnu rẹ, ó bá àwọn ọmọ Mòsíà pàdé tí nwọn nrin ìrìn-àjò lọ sí ìhà ilẹ Sarahẹmúlà.   Nísisìyí, àwọn ọmọ Mòsíà   wọnyí wà pẹlú Álmà ní àkokò tí ángẹlì kọkọ yọ sí i; nítorínã, Álmà yọ lọpọlọpọ láti rí àwọn arákùnrin rẹ; èyítí ó sì fi kún ayọ rẹ ni pé nwọn ṣì jẹ arákùnrin rẹ nínú Olúwa; bẹni, nwọn sì ti di alágbára nínú ìmọ òtítọ; nítorítí nwọn jẹ ẹnití ó ní ìmọ tí ó jinlẹ, nwọn sì ti wá inú ìwé-mímọ láìsimi, kí nwọn lè mọ ọrọ Ọlọrun.   Ṣùgbọn èyí nìkan kọ; nwọn   ti fi ara nwọn fún ọpọ àdúrà, àti ãwẹ; nítorínã nwọn ní ẹmí ìsọtẹlẹ àti ẹmí ìfihàn, tí nwọn bá sì kọni, nwọn nkọni pẹlú agbára àti àṣẹ Ọlọrun.   Nwọn sì ti nkọni ní ọrọ   Ọlọrun fún ìwọn ọdún mẹrìnlá lãrín àwọn ará Lámánì, tí nwọn sì ti ṣe àṣeyọrí púpọ nípa mímú ọpọ wá sí ìmọ òtítọ; bẹni, nípa agbára ọrọ nwọn, a mú ọpọlọpọ wá síwájú pẹpẹ Ọlọrun, láti képe orúkọ rẹ, kí nwọn sì jẹwọ ẹṣẹ nwọn níwájú rẹ.   Nísisìyí, àwọn ohun wọnyí   ni nwọn rí nínú ìrìnàjò nwọn, nítorítí nwọn rí ọpọlọpọ ìpọnjú; nwọn sì jìyà lọpọlọpọ, ní ti ara àti ti ọkàn, bí ebi, òùngbẹ àti ãrẹ, pẹlú ìyọnú nínú ẹmí.   Nísisìyí èyí ni àwọn ìrìnàjò   nwọn; lẹhìn tí nwọn ti dágbére fún bàbá nwọn, Mòsíà, ní ọdún kíni àwọn onídàjọ; lẹhìn tí nwọn ti kọ ìjọba ti bàbá nwọn fẹ gbé lé nwọn lọwọ, èyí tí ó sì jẹ èrò àwọn ènìyàn;   Bíótilẹríbẹ nwọn lọ jáde kúrò   ní ilẹ Sarahẹmúlà, nwọn sì mú idà nwọn, pẹlú ọkọ nwọn, àti ọrun nwọn, àti ọfà nwọn, àti kànnà-kànnà nwọn, èyí ni nwọn ṣe kí nwọn lè pèsè oúnjẹ fún ara nwọn nínú aginjù.   Báyĩ sì ni nwọn kọjá lọ sínú   aginjù pẹlú iye awọn tí nwọn ti yàn, láti lọ sí ilẹ Nífáì, lati wãsù ọrọ Ọlọrun sí àwọn ará Lámánì.   Ó sì ṣe tí nwọn rin ìrìnàjò fún   ọjọ pípẹ nínú aginjù, tí nwọn sì gbãwẹ pẹlú àdúrà púpọ pé kí Olúwa kí ó fún nwọn ní Ẹmí Mímọ rẹ kí ó bá nwọn lọ, kí ó sì gbé pẹlú nwọn, kí nwọn lè jẹ ohun èlò lọwọ Ọlọrun láti mú àwọn arákùnrin nwọn, àwọn ará Lámánì, tí ó bá leè rí bẹ, bọ sí inú ìmọ otítọ, sí inú ìmọ àṣà àìpé àwọn bàbá nwọn, èyítí kò tọnà.   Ó sì ṣe tí Olúwa bẹ nwọn   wò pẹlú Ẹmí Mímọ rẹ, tí ó sì wí fún nwọn pé: Ẹ gba ìtùnú. A sì tù wọn nínú.   Olúwa sì wí fún nwọn pẹlú   pé: Ẹ lọ sí ãrin àwọn ará Lámánì, àwọn arákùnrin yín, kí ẹ sì gbé ọrọ mi kalẹ; ṣùgbọn ẹyin níláti ní ìlọra nínú ìpamọra àti ìpọnjú, kí ẹyin lè jẹ àpẹrẹ rere fún nwọn nínú mi, èmi yíò sì ṣe yín ní ohun èlò ní ọwọ mi sí ìgbàlà ọkàn púpọ.   Ó sì ṣe tí ọkàn àwọn ọmọ   Mòsíà pẹlú àwọn tí ó wà pẹlú nwọn, ní ìgboyà láti tọ àwọn ará Lámánì lọ láti kéde ọrọ Ọlọrun fún nwọn.   Ó sì ṣe nígbàtí nwọn dé   agbègbè etí ìlú ilẹ àwọn ará Lámánì, nwọn pín ara nwọn sí ọtọtọ, nwọn sì pínyà kúrò lọdọ ara nwọn, tí nwọn sì ní ìrètí nínú Olúwa pé nwọn yíò tun pàdé lẹhìn ìkórè nwọn; nítorítí nwọn mọ wípé títóbi ni iṣẹ tí àwọn ti dáwọlé íṣe.   Àti pé dájúdájú, títóbi sì   nií ṣe, nítorítí nwọn ti dawọlé ìwãsù ọrọ Ọlọrun sí àwọn ènìyàn tí ó le, tí nwọn sì rorò; àwọn ènìyàn tí nwọn dunnú sí pípa àwọn ará Nífáì, àti jíjà nwọn ní ólè àti ṣíṣe ìkógun nwọn; ọkàn nwọn sì wà nínú ọrọ, tàbí nínú wúrà àti fàdákà, àti òkúta oníyebíye; síbẹ nwọn a máa wá ọnà àti gba ohun wọnyí nípa ìpànìyàn àti ìkógun, kí nwọn má bã ṣiṣẹ fún nwọn pẹlú ọwọ nwọn.   Báyĩ ni nwọn sì jẹ ọlẹ   ènìyàn, tí ọpọlọpọ nwọn a sì máa bọ òrìṣà, tí ẹgún Ọlọrun ti bà lé nwọn lórí nítorí àṣà àwọn bàbá nwọn; láìṣírò, ìlérí Olúwa wà fún nwọn bí nwọn bá rònúpìwàdà.   Nítorínã èyí ni ìdí tí àwọn   ọmọ Mòsíà ṣe dáwọlé iṣẹ nã, pé bóyá nwọn yíò mú nwọn wá sí ìrònúpìwàdà; pé bóyá nwọn ó mú nwọn mọ ìlànà ìràpadà.   Nítorínã nwọn yára nwọn   sọtọ kúrò lọdọ ara nwọn, nwọn sì kọjá lọ sí ãrin nwọn, olúkúlùkù lọtọ, gẹgẹbí ọrọ àti agbára Ọlọrun tí a ti fún un.   Nísisìyí nítorítí Ámọnì jẹ   olórí lãrín nwọn, tàbí pé òun ni ó ntọ nwọn sọnà, ó kúrò lãrín nwọn lẹhìn tí ó ti súre fún nwọn gẹgẹbí ipò àti ipè olúkúlùkù, lẹhìn tí ó ti kọ nwọn ní ọrọ Ọlọrun, tàbí tí ó ti tọ nwọn sọnà, kí ó tó kọjá lọ kúrò; báyĩ ni nwọn sì lọ sí ìrìnàjò nwọn jákè-jádò ilẹ nã.   Ámọnì sì lọ sí ilẹ Íṣmáẹlì, ilẹ   èyítí a pe ní órúkọ àwọn ọmọ ọkùnrin Íṣmáẹlì, tí nwọn ti di ara àwọn ará Lámánì.   Bí Ámọnì sì ṣe wọ inú ilẹ   Íṣmáẹlì, àwọn ará Lámánì múu, nwọn sì dẽ, ní ìbámu pẹlú àṣà nwọn láti de gbogbo ará Nífáì tí ó bá bọ sí nwọn lọwọ, tí nwọn ó sì gbé nwọn lọ síwájú ọba; bayi ni yio sì jẹ ìdùnnú oba latipa wọn, tabi ki o fi wọn sílẹ ninu ìgbèkùn, tabi kí o gbé wọn si inú túbú, tabi ki o le wọn jáde kuro nínú ìlẹ rẹ; gẹgẹbí ìfẹ ati ìdùnnú rẹ.   Báyĩ sì ni nwọn gbé Ámọnì   lọ siwaju ọba tí ó wà lórí ilẹ Íṣmáẹlì; t í orúkọ rẹ sì íṣe Lámónì; ọmọ àtẹlé Íṣmáẹlì nií sĩ ṣe.   Ọba nã sì bẽrè lọwọ Ámọnì   bí ó bá jẹ ìfẹ inúu rẹ láti gbé inú ìlú nã lãrín àwọn ará Lámánì, tàbí lãrín àwọn ènìyàn rẹ.   Ámọnì sì wí fún un pé:   Bẹni, mo fẹ láti gbé lãrín àwọn ènìyàn wọnyí fún àkokò díẹ; bẹni, bóyá títí ọjọ ikú mi.   Ó sì ṣe tí inú ọba Lámónì   dùn púpọ sí Ámọnì, tí ó sì ní kí nwọn tú ìdè rẹ; tí ó sì fẹ kí Ámọnì fi ọkan nínú àwọn ọmọbìnrin rẹ ṣe aya.   Ṣùgbọn Ámọnì wí fún un   pé: Rárá, ṣùgbọn èmi yíò jẹ ọmọ-ọdọ rẹ. Nítorínã Ámọnì di ọmọ-ọdọ fún Lámónì ọba. Ó sì ṣe tí a fi sí ãrin àwọn ọmọ-ọdọ yókù láti ṣọ àwọn agbo ẹran Lámónì, gẹgẹbí àṣà àwọn ará Lámánì.   Nígbàtí ó sì ti nṣiṣẹ-ìsìn fún   ọba fún ọjọ mẹta, bí ó sì ti wà pẹlú àwọn ọmọ-ọdọ Lámónì tí wọn jẹ ará Lámánì, tí nwọn nlọ pẹlú agbo-ẹran nwọn sí ibi omi, èyítí à npè ní omi Sébúsì, gbogbo àwọn ará Lámánì nã ni nwọn a sì máa da agbo ẹran nwọn wá síbẹ, kí nwọn lè mumi.   Nítorínã, bí Ámọnì pẹlú   àwọn ìránṣẹ ọba ti nda agbo ẹran nwọn lọ sí ibi omi yìi, wòo, àwọn ará Lámánì kan, tí nwọn ti wà pẹlú agbo ẹran nwọn láti fún nwọn lómi, dúró, nwọn sì tú àwọn agbo ẹran Ámọnì àti ti àwọn ọmọ-ọdọ ọba ká, nwọn sì tú nwọn ká tó bẹẹ tí nwọn fi sá kãkiri ọnà púpọ.   Nísisìyí àwọn ọmọ-ọdọ ọba   bẹrẹsí ráhùn wípé: Ní báyĩ ọba yíò pa wá, gẹgẹbí ó ti ṣe pa àwọn arákùnrin wa, nígbàtí àwọn ẹni búburú wọnyí tú agbo-ẹran nwọn ká. Nwọn sì bẹrẹsí sọkún púpọpúpọ, nwọn nwípé: Wọ, gbogbo agbo-ẹran wa ni nwọn ti túká.   Báyĩ nwọn sọkún nítorí   ìbẹrù pé a ó pa nwọn. Bí Ámọnì ṣe rí èyí ọkàn an rẹ kún fún ayọ nínũ rẹ; nítorítí, ó wípé, èmi yíò fi agbára mi han àwọn ọmọ-ọdọ ẹlẹgbẹ mi, tàbí agbára èyítí nbẹ nínú mi, fún ìdápadà àwọn agbo-ẹran wọnyí sí ọdọ ọba, kí èmi kí ó lè rí ojú-rere àwọn ọmọ-ọdọ ẹlẹgbẹ mi, kí èmi kí ó lè tọ nwọn sọnà gbígba ọrọ mi gbọ.   Àti nísisìyí, àwọn yìi ni èrò   ọkàn Ámọnì, nígbàtí ó rí ìjìyà àwọn tí ó pè ní arákùnrin rẹ.   Ó sì ṣe tí ó sọrọ ìṣírí sí   nwọn, tí ó wípé: Ẹyin arákùnrin mi, ẹ tújúká kí ẹ sì jẹ kí àwa kí ó wá àwọn agbo-ẹran wa lọ, àwa yíò sì gba nwọn jọ, a ó sì kó nwọn padà wá sí ibi omi; báyĩ àwa yíò pa àwọn agbo-ẹran nã mọ fún ọba, òun kò sì ní pa wá.   Ó sì ṣe tí nwọn wá àwọn   agbo-ẹran nã lọ, nwọn sì tẹlé Ámọnì, nwọn sì sáré síwájú kánkán, ṣãju àwọn agbo-ẹran ọba, nwọn sì tún kó nwọn jọ lọ sí ibi omi.   Àwọn ọkùnrin nã tún dúró   láti tú agbo-ẹran nwọn ká;ṣùgbọn Ámọnì wí fún àwọn arákùnrin rẹ pé: Ẹ pagbo yí àwọn agbo-ẹran nã ká, kí nwọn má lè sálọ; èmi yíò sì lọ dojú ìjà kọ àwọn ọkùnrin wọnyí tí nwọn ntú àwọn agbo-ẹran wa ká.   Nítorínã, nwọn ṣe gẹgẹbí   Ámọnì ṣe pàṣẹ fún nwọn, ó sì lọ ó dúró láti dojú ìjà kọ àwọn tí ó dúró ní ẹbá omi Sébúsì; iye nwọn kò sì kéré rárá.   Nítorínã nwọn kò bẹrù   Ámọnì, nítorítí nwọn rò pé ọkàn nínú nwọn lè pa ní ìrọrùn, nítorípé nwọn kò mọ pé Olúwa ti ṣèlérí pẹlú Mòsíà pé òun yíò yọ àwọn ọmọ rẹ kúrò lọwọ nwọn; bẹ sì ni nwọn kò mọ ohunkóhun nípa Olúwa; nítorínã ni nwọn ṣe nyọ nínú ìparun àwọn arákùnrin nwọn; nítorí ìdí èyí ni nwọn ṣe dúró láti tú agbo-ẹran ọba ká.   Ṣùgbọn Ámọnì dúró lókẽrè,   ó sì bẹrẹsí sọ òkò sí nwọn pẹlú kànnà-kànnà rẹ; bẹni, pẹlú agbára nlá ni ó fi sọ òkò sí ãrin nwọn; bẹni ó sì pa nínú nwọn tó bẹ tí ẹnu bẹrẹsí yà nwọn nípa agbára rẹ; bíótilẹríbẹ inú bí nwọn nítorí àwọn arákùnrin nwọn tí ó ti pa, tí nwọn sì pinnu pé nwọn yíò ṣẹgun nwọn; nígbàtí nwọn sì ríi pé òkò nwọn kò bã, nwọn wá pẹlú kùmọ láti fi paá.   Ṣùgbọn kíyèsĩ, gbogbo ẹnití   ó gbé kùmọ sókè láti lu Ámọnì, ni ó gé apá rẹ kúrò pẹlú idà rẹ; nítorítí ó tako lílù nwọn nípa gígé apá nwọn pẹlú idà rẹ, tó bẹ tí ẹnu bẹrẹsí yà nwọn, tí nwọn sì sálọ kúrò níwájú rẹ; bẹni, nwọn kò sì mọ díẹ ní iye rárá; ó sì lé nwọn sá nípa agbára ọwọ rẹ.   Nísisìyí, àwọn mẹfà nínú   nwọn ni ó ti ṣubú nípa kànnàkànnà nã, ṣùgbọn kò pa ọkan nínú nwọn, àfi olórí nwọn pẹlú idà rẹ; ó sì gé apá gbogbo àwọn tí nwọn kọlũ kúrò, nwọn kò sì mọ ní díẹ rárá.   Nígbàtí ó sì ti lé nwọn jìnà   réré, ó padà nwọn sì fún àwọn agbo-ẹran nwọn lómi, nwọn sì dá nwọn padà sínú pápá oko ọba, nwọn sì tọ ọba lọ, pẹlú àwọn apá tí idà Ámọnì ti gé kúrò, tí àwọn tí nwọn fẹ paa; nwọn sì gbé nwọn tọ ọba lọ fún ẹrí ohun tí nwọn ti ṣe.  18   Ọba Lámónì rò wípé Ámọnì ni Òrìṣà Nlá nãÁmọnì kọ ọba nã ní ẹkọ nípa ìdásílẹ ayé, nípa bí Ọlọrun ṣe nbá ènìyàn lò, àti nípa ìràpadà tí ó wá nípasẹ KrístìLámónì gbàgbọ ó sì ṣubú lulẹ bí ẹnití ó ti kú. Ní ìwọn ọdún 90 kí a tó bí Olúwa wa. Ó sì ṣe tí ọba Lámónì pàṣẹ pé kí àwọn ọmọ-ọdọ rẹ kọjá síwájú kí nwọn sì jẹrĩ sí gbogbo ohun tí nwọn ti rí nípa ọrọ nã.   Nígbàtí gbogbo nwọn sì ti   jẹrĩ sí gbogbo ohun tí nwọn ti rí, tí òun sì ti gbọ nípa ìwà òtítọ Ámọnì bí ó ti pa agbo-ẹran rẹ mọ, àti nípa agbára rẹ tí ó fi bá àwọn tí nwọn fẹ paá jà, ẹnu yã lọpọlọpọ, ó sì wípé: Nítoótọ, eleyĩ kĩ ṣe ènìyàn lásán. Kíyèsĩ, njẹ kĩ ha íṣe Òrìṣà Nlá nnì tí ó bẹ àwọn ènìyàn yĩ wò pẹlú ìyà nítorí ìpànìyàn nwọn?   Nwọn sì dá ọba lóhùn, nwọn   wípé: Yálá Òrìṣà Nlá nnì nií ṣe tàbí ènìyàn, àwa kò mọ; ṣùgbọn,èyí ni àwa mọ, pé àwọn ọtá ọba kò lè paá; bẹ sì ni nwọn kò lè tú àwọn agbo-ẹran ọba ká nígbàtí ó wà pẹlú wa, nítorí ìmọ rẹ àti agbára nlá rẹ; nítorínã, àwa mọ wípé ọrẹ ọba nií ṣe. Àti nísisìyí Á! ọba, àwa kò gbàgbọ pé ènìyàn kan lè ní irú agbára nlá bẹ, nítorítí àwa mọ pé nwọn kò lè paá.   Àti nísisìyí, nígbàtí ọba nã   gbọ àwọn ọrọ wọnyí, ó wí fún nwọn pé: Báyĩ èmi mọ wípé Òrìṣà Nlá nnì ni íṣe; òun sì ti sọkalẹ wá ní àkókò yí láti pa ẹmí yín mọ, kí èmi kí ó má bã pa yín gẹgẹbí èmi ṣe pa àwọn arákùnrin yín. Nísisìyí, èyí ni Òrìṣà Nlá nã, èyítí àwọn bàbá wa ti sọ nípa rẹ.   Nísisìyí èyí sì ni àṣà èyítí   Lámónì ti gbà láti ọwọ bàbá rẹ, wípé Òrìṣà Nlá kan wà. Láìṣírò nwọn gbàgbọ nínú Òrìṣà Nlá kan, tí nwọn sì lérò pé ohunkóhun tí nwọn bá ṣe ni ó dára; bíótilẹríbẹ, Lámónì bẹrẹsí bẹrù gidigidi, pẹlú ìbẹrù pé bóyá òun ti kùnà nínú pipa àwọn ọmọ-ọdọ òun;   Nítorítí ó ti pa púpọ nínú   nwọn nígbàtí àwọn arákùnrin nwọn tú agbo-ẹran nwọn ká ní ìdí odò; tí ó sì jẹ wípé bí nwọn ṣe tú agbo-ẹran nwọn ká nnì, a ti pa nwọn.   Nísisìyí, ó jẹ àṣà àwọn ará   Lámánì láti dúró sí ìdí odò Sébúsì láti tú agbo-ẹran àwọn ènìyàn nã ká, nípasẹ èyítí nwọn yíò lé púpọ àwọn tí nwọn túká lọ sí orí ilẹ tiwọn, èyítí íṣe ìwà ìkógun lãrín nwọn.   Ó sì ṣe tí ọba Lámónì bẽrè   lọwọ àwọn ọmọ-ọdọ rẹ pé: Níbo ni ọkùnrin yí tí ó ní irú agbára nlá nã wà?   Nwọn sì wí fún pé: Kíyèsĩ, ó   nfún àwọn ẹṣin rẹ ní óúnjẹ. Báyĩ ṣãju àkokò yí tí nwọn nfún àwọn agbo-ẹran ni ómi, ọba ti pàṣẹ pé kí nwọn pèsè àwọn ẹṣin àti kẹkẹ ogun rẹ sílẹ, kí nwọn sì gbé òun yí ilẹ Nífáì ká, nítorítí bàbá Lámónì tí íṣe ọba lórí ilẹ nã gbogbo ti pèsè àpèjẹ kan ní ilẹ Nífáì.   Nísisìyí, nígbàtí ọba Lámónì   gbọ wípé Ámọnì npèsè àwọn ẹṣin àti kẹkẹ ogun rẹ sílẹ, ẹnu túbọ yã sí, nítorí ìṣòdodo Ámọnì, ó sì wípé: Dájúdájú kò tĩ sí ọmọ-ọdọ kan lãrín gbogbo ọmọ-ọdọ mi tí ó jẹ olọtọ bí ọkùnrin yí; nítorítí ó tún rántí gbogbo àṣẹ tí mo pa kí òun lè ṣe nwọn.   Nísisìyí, èmi mọ dájú pé   Òrìṣà Nlá nã ni èyí, èmi sì ní ìfẹ sí pé kí ó wá sí iwájú mi, ṣùgbọn èmi kò jẹ ṣe bẹ.   Ó sì ṣe lẹhìn tí Ámọnì ti   pèsè àwọn ẹṣin pẹlú kẹkẹ ẹṣin ọba sílẹ tán; ó tọ ọba lọ, ó sì ríi pé ojú ọba ti yí padà; nítorínã, ó fẹ padà kúrò níwájú rẹ.   Ọkan nínú àwọn ọmọ-ọdọ   ọba sì sọ fún un wípé: Rábbánà, èyítí ó túmọ sí, ọba alágbára tàbí ọba nlá, nítorítí nwọn ka àwọn ọba nwọn sí alágbára; báyĩ ni ó sì wí fún un: Rábbánà, ọba fẹ kí ìwọ kí ó dúró.   Nítorínã, Ámọnì yípadà sí   ọdọ ọba, ó sì wí fún un pé: Kíni ìwọ fẹ kí èmi kí ó ṣe fún ọ, A! ọba? Ọba kò sì dáa lóhùn fún ìwọn wákàtí kan, gẹgẹbí ìṣirò àkókò tiwọn, nítorítí kò mọ ohun tí òun yíò sọ fún ún.   Ó sì ṣe tí Ámọnì tún wí   fún un pé: Kíni ìwọ fẹ kí èmi kí ó ṣe fún ọ? Ṣùgbọn ọba kò fèsì fún un.   Ó sì ṣe, tí Ámọnì, nítorítí ó   kún fún Ẹmí Ọlọrun, nígbànã ni ó mọ èrò ọkàn ọba. Ó sì wí fún un pé: Ṣé nítorítí ìwọ ti gbọ pé èmi dãbò bò àwọn agbo-ẹran rẹ, tí èmi sì pa méje nínú àwọn arákùnrin nwọn pẹlú kànnàkànnà àti idà, tí èmi sì gé apá àwọn yókù, láti lè dãbò bò àwọn agbo-ẹran rẹ pẹlú àwọn ọmọ-ọdọ rẹ; wọ, njẹ èyí ni ó ha fa ìyàlẹnu fún ọ?   Èmi wí fún ọ, kíni ìdí rẹ tí   ìyàlẹnu rẹ fi tó èyí? Wọ, ènìyàn ni èmi íṣe, ọmọ-ọdọ rẹ sì ni èmi; nítorínã, ohunkóhun tí ìwọ bá fẹ tí ó tọnà, òun nã ni èmi yíò ṣe.   Nísisìyí nígbàtí ọba ti gbọ   ọrọ wọnyí, ẹnu tún yã sĩ, nítorítí ó rĩ pé Ámọnì lè mọ àwọn èrò ọkàn òun; ṣùgbọn láìṣírò eyi, ọba Lámónì la ẹnu rẹ, ó sì wí fún un pé: Tani ìwọ íṣe? Njẹ ìwọ ni Òrìṣà Nlá nnì, tí ó mọ ohun gbogbo?   Ámọnì dáa lóhùn ó sì wí   fún un pé: Èmi kọ.   Ọba sì tún wípé: Báwo ni   ìwọ ha ṣe mọ àwọn èrò ọkàn mi? Ìwọ lè sọrọ pẹlú ìgboyà, kí ó sì sọ nípa àwọn ohun wọnyí fún mi; kí ìwọ sì tún sọ fún mi nípa agbára èyítí ìwọ fi pa àwọn arákùnrin mi, àwọn tí nwọn ntú àwọn agbo-ẹran mi ká, tí ìwọ sì tún gé apá nwọn   Àti nísisìyí, bí ìwọ bá lè sọ   fun mí nípa ohun wọnyí, ohunkóhun tí ìwọ bá fẹ, èmi yíò fún ọ; tí ó bá sì yẹ, èmi yíò ṣọọ pẹlú àwọn ọmọ ogun mi; ṣùgbọn èmi mọ pé ìwọ lágbára ju gbogbo nwọn; bíótilẹríbẹ, ohunkóhun tí ìwọ bá fẹ kí èmi fún ọ, èmi yíò fún ọ.   Nísisìyí, Ámọnì jẹ ọlọgbọn,   kò sì ní ẹmí ìpanilára, ó wí fún Lámónì: Njẹ ìwọ yíò gbọ ọrọ mi, tí èmi bá sọ fún ọ nípa agbára tí èmi fi nṣe ohun wọnyí? Èyí sì ni ohun tí èmi fẹ láti ọwọ rẹ.   Ọba sì dáa lóhùn, ó sì wí pé:   Bẹni, èmi yíò gba gbogbo ọrọ rẹ gbọ. Báyĩ sì ni a fi ẹtàn múu.   Ámọnì sì bẹrẹsí bã sọrọ   pẹlú ìgboyà, ó sì wí fún un pé: Njẹ ìwọ ha gbàgbọ pé Ọlọrun kan nbẹ?   Òun sì dáhùn, ó sì wí fún   un pé: Èmi kò mọ ìtúmọ èyí nnì.   Ámọnì sì tún wípé: Njẹ ìwọ   ha gbàgbọ pé Òrìṣà Nlá kan nbẹ?   Ó sì wí pé, Bẹni.   Ámọnì sì wípé: Èyí yĩ ni   Ọlọrun. Ámọnì sì tún wí fún un pé: Njẹ ìwọ gbàgbọ pé Òrìṣà Nlá yìi, tí íṣe Ọlọrun, ni ó dá ohun gbogbo tí ó wà ní ọrun àti ní ayé?   Ó sì wí pé: Bẹni, mo gbàgbọ   pé òun ni ó dá ohun gbogbo tí ó wà ní ayé; ṣùgbọn èmi kò mọ nípa àwọn ọrun.   Ámọnì sì wí fún un pé:   Ọrun jẹ ibi tí Ọlọrun ngbé ati gbogbo àwọn ángẹlì mímọ rẹ.   Ọba Lámónì sì wípé: Ṣe òkè   ayé ni ó wà ni?   Ámọnì sì wípé: Bẹni, òun   a sì máa bojúwò gbogbo àwọn ọmọ ènìyàn nísàlẹ; òun sì mọ gbogbo èrò inú ọkàn; nítorítí nípa ọwọ rẹ ni a dá nwọn ní àtètèkọṣe.   Ọba Lámónì wípé: Mo gba   ohun wọnyí gbogbo gbọ tí ìwọti sọ. Njẹ ọdọ Ọlọrun ni a ti rán ọ wá?   Ámọnì wí fún un pé: Ènìyàn   ni èmi íṣe; a sì dá ènìyàn ní àtètèkọṣe ní àwòrán Ọlọrun, a sì pè mí nípa Ẹmí Mímọ rè láti kọ àwọn ènìyàn yí ní àwọn ohun wọnyí, kí a lè mú wọn wá ìmọ èyítí ó tọ tí ó sì jẹ òtítọ;   Apákan Ẹmí ná ni sì ngbé   inú mi, èyítí ó nfún mi ní ìmọ, pẹlú agbára gẹgẹbí ìgbàgbọ mi àti ìfẹ ọkàn mi tí nwọn nbẹ nínú Ọlọrun.   Nísisìyí nigbati Ámọnì sì ti   sọ àwọn ọrọ wọnyí, ó bẹrẹ láti dídá ayé sílẹ, àti dídá Ádámù, ó sì sọ ohun gbogbo fún un nípa ìṣubú ènìyàn, ó sì tún sọọ ní yékéyéké, àwọn àkọsílẹ pẹlú àwọn ìwé-mímọ àwọn ènìyàn nã, tí àwọn wòlĩ ti sọ nípa nwọn àní títí dé ìgbà tí Léhì bàbá nwọn fi kúrò ní Jerúsálẹmù.   Ó sì tún sọọ yé nwọn   yékéyéké nítorítí ó ṣe èyí sí ọba àti àwọn ọmọ-ọdọ rẹ gbogbo ìrìnàjò àwọn bàbá nwọn nínú aginjù, àti gbogbo ìpọnjú nwọn pẹlú ebi àti òùngbẹ, àti ìdãmú nwọn, àti bẹbẹ lọ.   Ó sì tún sọọ ní yéké fún   nwọn nípa ọtẹ Lámánì pẹlú Lẹmúẹlì, àti àwọn ọmọ Íṣmáẹlì, bẹni, gbogbo ìwà ọtẹ nwọn ni ó rò fún nwọn; ó sì ṣe àlàyé fún nwọn lórí àwọn àkọsílẹ àti àwọn ìwé-mímọ láti ìgbà tí Léhì jáde kúrò ní Jerúsálẹmù, títí dé àkokò yí.   Ṣùgbọn èyí nìkan kọ; nítorítí   ó ṣe àlàyé nípa ìlànà ìràpadà fún nwọn, èyítí a ti pèsè sílẹ láti ìpilẹṣẹ ayé; òun sì sọ fún nwọn nípa bíbọ Krístì, gbogbo iṣẹ Olúwa ni òun sì sọ nípa rẹ fún nwọn.   Ó sì ṣe nígbàtí ó ti sọ gbogbo   nkan wọnyí tán, tí ó sì ṣe àlàyé lórí nwọn fún ọba, ni ọba sì gba ọrọ rẹ gbọ.   Ó sì bẹrẹ sí kígbe pé Olúwa,   wípé: Á! Olúwa, ṣãnú; gẹgẹbí ọpọ ãnú rẹ èyítí ìwọ ti ní fún àwọn ènìyàn Nífáì, ṣãnú fún mi, àti àwọn ènìyàn mi.   Àti nísisìyí, nígbàtí ó sọ eleyĩ   tán, ó ṣubú lulẹ, bí ẹnipé ó ti kú.   Ó sì ṣe tí àwọn ọmọ-ọdọ rẹ   múu, tí nwọn sì gbée lọ sí ọdọ ìyàwó rẹ, nwọn sì gbée sórí ibùsùn kan; òun sì sùn bí ẹnipé ó ti kú fún ìwọn ọjọ méjì àti òru méjì; ìyàwó rẹ, àti àwọn ọmọ ọkùnrin rẹ, àti àwọn ọmọ obìnrin rẹ ṣọfọ rẹ, ní ìbámu pẹlú àṣà àwọn ará Lámánì; tí nwọn sì ndárò lọpọlọpọ fún ikú rẹ.  19   Lámónì rí ìmọlẹ ìyè títí ayé gbà, ó sì rí Olùràpadà nãAgbo ilé rẹ wọ inú ìran lọ, ọpọ sì rí àwọn ángẹlìOlúwa pa Ámọnì mọ ní ọnà ìyanuÓ ṣe rìbọmi fún ọpọ ènìyàn, ó sì dá ìjọ-onígbàgbọ sílẹ lãrín nwọn. Ní ìwọn ọdún 90 kí a tó bí Olúwa wa. Ó sì ṣe, lẹhìn ọjọ méjì àti òru méjì, tí nwọn nmúra láti gbée lọ tẹ sínú ibojì, èyítí nwọn ti ṣe fún sísin òkú nwọn.   Nísisìyí, nítorítí ayaba ti gbọ   nípa òkìkí Ámọnì, nítorínã ó ránṣẹ ó sì fẹ kí ó tọ òun wá.   Ó sì ṣe, tí Ámọnì ṣe gẹgẹbí a ti   paláṣẹ fún un; tí ó sì tọ ayaba lọ, tí ó sì bẽrè ohun tí ó fẹ kí òun ṣe.   Ó sì wí fún un: Àwọn ọmọọdọ   ọkọ mi ti sọọ di mímọ fún mi pé wòlĩ Ọlọrun mímọ ni ìwọ íṣe, àti pé ìwọ ní agbára láti ṣe iṣẹ títóbi tí ó pọ ní orúkọ rẹ;   Nítorínã, tí ó bá rí báyĩ, èmi   fẹ kí ìwọ kí ó wọlé lọ wo ọkọ mi, nítorĩ a ti tẹẹ lé orí ibùsùn rẹ fún ìwọn ọjọ méjì àti òru méjì; tí àwọn kan sọ wípé kòì kú, ṣùgbọn àwọn míràn wípé ó ti kú, ó sì ti nrùn, pé kí nwọn gbée lọ sínú ibojì; ṣùgbọn ní tèmi, kò rùn sí mi.   Nísisìyí, ohun tí Ámọnì fẹ ni   èyí, nítorí tí ó mọ pé ọba Lámónì nbẹ lábẹ agbára Ọlọrun; ó mọ pé ìbòjú dúdú àìgbàgbọ ti nká kúrò lọkàn rẹ, ìmọlẹ tí ó sì tàn sí ọkàn rẹ, èyítí ó jẹ ìmọlẹ ògo Ọlọrun, èyítí í ṣe ìmọlẹ ìyànu dídára rẹbẹni, ìmọlẹ yí ti fi ọpọ ayọ sínú ọkàn rẹ, lẹhìn tí ìkũkù òkùnkùn ti ká kúrò, tí ìmọlẹ ìyè títí ayé ti tànmọlẹ sí ọkàn rẹ, bẹni, òun mọ pé èyí ti ṣíji bò ara rẹ, tí a sì gbée lọ nínú Ọlọrun   Nítorínã, ohun tí ayaba fẹ kí   ó ṣe ni ìfẹ ọkàn rẹ. Nítorínã, ó wọlé lọ rí ọba gẹgẹbí ayaba ti fẹ kí ó ṣe; ó sì rí ọba nã, ó sì mọ wípé kò kú.   Ó sì wí fún ayaba pé: Kò kú,   ṣùgbọn ó nsùn nínú Ọlọrun ni, ní ọla òun yíò sì dìde; nítorínã ẹ máṣe sin ín.   Ámọnì tún wí fún un pé: Njẹ   ìwọ gba èyí gbọ? Òun sì wí fún un pé: Èmi kò ní ẹrí míràn àyàfi ọrọ rẹ, pẹlú ọrọ àwọn ọmọ-ọdọ wa; bíótilẹríbẹ èmi gbàgbọ wípé yíò rí gẹgẹbí ìwọ ti sọ.   Ámọnì sì wí fún un pé:   Ìbùkún ni fún ọ nítorí ìgbàgbọ rẹ tí ó tayọ; mo wí fún ọ, ìwọ obìnrin, a kòĩ tì rí ìgbàgbọ nlá irú èyí rí lãrín gbogbo àwọn ará Nífáì.   Ó sì ṣe tí ó nṣọ ibùsùn ọkọ   rẹ, láti ìgbà nã lọ títí di àkokò nã ní ọjọ kejì tí Ámọnì sọ wípé yíò dìde.   Ó sì ṣe tí ó sì dìde, gẹgẹbí ọrọ   Ámọnì; bí ó si ṣe ndìde, ó na ọwọ rẹ sí obìnrin nã, ó sì wípé: Ìbùkún ni fún orúkọ Ọlọrun, ìbùkún sì ni fún ìwọ nã.   Nítorítí bí ó ṣe dájú pé   ìwọ wà lãyè, kíyèsĩ, èmi ti rí Olùràpadà mi; òun yíò sì wa, tí a ó bĩ nípasẹ obìnrin, òun yíò sì ra gbogbo ènìyàn padà tí nwọn gba orúkọ rẹ gbọ. Nísisìyí, nígbàtí ó ti sọ ọrọ wọnyí, ọkàn rẹ wúwo nínú rẹ. ó sì tún ṣubú lulẹ lẹẹkan síi pẹlú ayọ; ayaba nã sì ṣubú lulẹ pẹlú, nítorítí Ẹmí Mímọ ṣíji bọ.   Nísisìyí, nígbàtí Ámọnì ríi   pé Ẹmí Olúwa sọ kalẹ gẹgẹbí àdúrà rẹ sí órí àwọn ará Lámánì, àwọn arákùnrin rẹ, tí nwọn ti fa ọpọlọpọ ọfọ ṣíṣe lãrín àwọn ará Nífáì, tàbí gbogbo àwọn ènìyàn Ọlọrun nitori àìṣedẽdé nwọn àti àṣà nwọn, ó wólẹ lórí eékún rẹ, ó sì bẹrẹsí gbàdúrà tọkàn-tọkàn pẹlú ọpẹ sí Ọlọrun fún ohun tí ó ti ṣe fún àwọn arákùnrin rẹ; òun nã sì kún fún ayọ púpọpúpọ; báyĩ sì ni àwọn mẹtẹta wólẹ.   Nísisìyí, nígbàtí àwọn   ọmọ-ọdọ ọba ríi pé nwọn ti ṣubú, àwọn nã sì bẹrẹsí kígbe pé Ọlọrun, nítorípé ìbẹrù Olúwa ti bá àwọn nã, nítorípé àwọn ni nwọn dúró níwájú ọba tí nwọn jẹrĩ nípa agbára nlá Ámọnì.   Ó sì ṣe tí nwọn kígbe pe  orúkọ Olúwa pẹlú gbogbo agbára nwọn, àní títí nwọn fi ṣubú lulẹ àfi ọkan nínú àwọn obìnrin Lámání, tí orúkọ rẹ íṣe Ábíṣì, nítorítí a ti yíi lọkàn padà sí Olúwa ní ọdún pípẹ sẹhìn, nípasẹ ìran ìyanu bàbá rẹ kan   Bí ó sì ti jẹ wípé ó ti yípadà   sọdọ Olúwa, tí kò sì jẹ kí ẹnìkẹni kí ó mọ, nítorínã, nígbàtí ó ríi pé gbogbo àwọn ọmọ-ọdọ Lámónì ti ṣubú lulẹ, àti pẹlú pé ọgá rẹ, ayaba, àti ọba, àti Ámọnì nà gbalaja lé ilẹ, ó mọ wípé agbára Ọlọrun ni; nígbàtí ó sì rọ pé tí òun bá jẹ kí àwọn ènìyàn nã mọ ohun tí ó ṣẹlẹ sí nwọn, pé nípa rírí ohun yìi, yíò jẹ kí nwọn gbàgbọ nínú agbára Ọlọrun, nítorínã ó sáré jáde láti ilé kan dé ìkejì, ó sì nfi tó àwọn ènìyàn létí.   Nwọn sì bẹrẹsí kó ara nwọn   jọ sínú ilé ọba. Ọgọrọ ènìyàn sì wá, sí ìyàlẹnu nwọn ẹwẹ, nwọn rí ọba, pẹlú ayaba àti àwọn ọmọ-ọdọ nwọn tí nwọn ti nà gbalaja lélẹ, tí nwọn sì wà níbẹ bí ẹnipé nwọn ti kú; nwọn sì rí Ámọnì pẹlú, sì wọ, ara Nífáì ni òun íṣe.   Àti nísisìyí, àwọn ènìyàn   nã bẹrẹsí ráhùn lãrín ara nwọn; àwọn kan nsọ wípé ìṣẹlẹ búburú kan ni ó ti dé bá nwọn, tàbí bá ọba àti ilé rẹ, nítorítí ó ti jẹ kí ará Nífáì nã dúró ní ilẹ náà.   Ṣùgbọn àwọn míràn bá   nwọn wí, wípé: Ọba ni ó mú ibi wá sí ilé rẹ nítorípé ó pa àwọn ọmọ-ọdọ rẹ tí nwọn ti tú agbo-ẹran nwọn ká ní ibi omi Sébúsì.   Àwọn ọkùnrin tí nwọn dúró   ní ibi omi Sébúsì tí nwọn sì tú agbo-ẹran tĩ ṣe ti ọba ká nã bá nwọn wi nítorípé nwọn bínú sí Ámọnì nítorí iye àwọn tí ó ti pa nínú àwọn arákùnrin nwọn ní ibi odò Sébúsì, nígbàtí ó ndãbò bò àwọn agbo-ẹran ọba.   Nísisìyí, ọkan nínú nwọn,   tí a ti fi idà Ámọnì pa arákùnrin rẹ, nítorítí ó bínú púpọpúpọ pẹlú Ámọnì, fa idà rẹ yọ, ó sì lọ kí òun lè kọlũ Ámọnì, láti pa; bí ó ṣe gbé idà sókè láti bẹ, kíyèsĩ, ó wó lulẹ ó sì kú.   Nísisìyí, a ríi pé nwọn kò   lè pa Ámọnì, nítorítí Olúwa ti sọọ fún Mòsíà bàbá rẹ pé: Èmi yíò dáa sí, yió sì rí bẹ gẹgẹbí ìgbàgbọ rẹnítorínã, Mòsíà gbẽ lé Olúwa lọwọ.   Ó sì ṣe nígbàtí àwọn ọgọrọ   ènìyàn ríi pé ọkùnrin nã ti wó lulẹ tí ó sì kú, ẹnití ó gbé idà sókè láti pa Ámọnì, ẹrù bá gbogbo nwọn, nwọn kò sì jẹ na ọwọ nwọn jáde láti fi ọwọ kan an tàbí èyíkẽyí nínú àwọn tí ó ti ṣubú lulẹ; ẹnu sì tún bẹrẹsí ya nwọn lãrín ara nwọn pé kíni ó lè jẹ ìdí agbára nlá yĩ, tàbí kíni gbogbo nkan wọnyí lè jẹ.   Ó sì ṣe tí púpọ wà nínú   nwọn tí nwọn wípé Ámọnì ni Òrìṣà Nlá nnì, tí àwọn míràn wípé Òrìṣà Nlá ni ó rán an wa;   Ṣùgbọn àwọn míràn bá   gbogbo nwọn wí, tí nwọn wípé ohun abàmì ni, èyítí a rán wá láti ọdọ àwọn ará Nífáì láti dãmú nwọn.   Àwọn kan sì wà tí nwọn   wípé Òrìṣà Nlá rán Ámọnì wá láti fi ìyà jẹ nwọn nítorí àìṣedẽdé nwọn; àti pé Òrìṣà Nlá nií ti máa nṣọ àwọn ará Nífáì, tĩ máa ngbà nwọn kúrò lọwọ nwọn; nwọn sì sọ pé Òrìṣà Nlá yìi ni ó ti papúpọ nínú àwọn arákùnrin nwọn, àwọn ará Lámánì run.   Báyĩ sì ni ìjà bẹrẹsí pọ   lãrín nwọn. Bí nwọn sì ṣe njà yí, ọmọ-ọdọ obìnrin nã, èyítí ó ṣeé tí àwọn ọgọrọ ènìyàn nã fi kó jọ pọ wa, nígbàtí ó sì rí ìjà èyítí ó wà lãrín àwọn ọgọrọ ènìyàn nã, inú rẹ bàjẹ tó bẹ tí ó fi sọkún.   Ó sì ṣe tí ó lọ tí ó sì mú   ayaba ní ọwọ, pé bóyá òun lè gbée dìde sókè kúrò ní ilẹ; ní kété tí ó sì ti fọwọkàn ọwọ rẹ, ó dìde, ó sì wà lórí ẹsẹ rẹ ó sì kígbe lóhùn rara, wípé; A! Jésù Olùbùkúnfún, ẹnití ó ti gbà mí kúrò nínú ọrun àpãdì búburú! A! Ọlọrun Olùbùkúnfún, ẹ ṣãnú fún àwọn ènìyàn yí!   Nígbàtí ó sì ti wí báyĩ, ó   pàtẹwọ nítorítí ayọ kún inú rẹ, ó sì sọ ọpọlọpọ ọrọ tí kò yé nwọn; nígbàtí ó sì ti ṣe eleyĩ tán, ó mú ọba, Lámónì lọwọ, sì wọ, ó dìde ó sì dúró lórí ẹsẹ ara rẹ.   Bí òun, ní ẹsẹkẹsẹ ṣe rí   ìjà tí ó wà lãrín àwọn ènìyàn nã, ó jáde lọ ó sì bẹrẹsí bá nwọn wí, ó sì nkọ nwọn ní ẹkọ nípa àwọn ọrọ tí òun ti gbọ láti ẹnu Ámọnì; gbogbo àwọn tí nwọn sì gbọ ohùn rẹ ni nwọn gbàgbọ, t í nwọn sì yí padà sí ọdọ Olúwa.   Ṣùgbọn àwọn púpọ wà lãrín   nwọn tí nwọn kò fetísí ọrọ rẹ; nítorínã, nwọn bá ọnà nwọn lọ.   Ó sì ṣe nígbàtí Ámọnì dìde,   ó sì jíṣẹ fún nwọn, àti sí gbogbo àwọn ọmọ-ọdọ Lámónì; gbogbo nwọn sì kéde fún àwọn ènìyàn nã ohun kan nãpé ọkàn nwọn ti yí padà; pé nwọn kò ní ìfẹ àti ṣe búburu mọ.   Sì kíyèsĩ, ọpọlọpọ ni ó fi mọ   fún àwọn ènìyàn nã pé nwọn ti rí ángẹlì, tí nwọn sì ti bá nwọn sọrọ; bákannã sì ni nwọn ṣe bá nwọn sọ àwọn ohun nípa Ọlọrun, àti ti ìwà òdodo rẹ.   Ó sì ṣe tí ọpọlọpọ gba ọrọ   nwọn gbọ; tí gbogbo àwọn tí ó gbàgbọ ni a sì ṣe ìrìbọmi fún; tí nwọn sì di olódodo ènìyàn, nwọn sì dá ìjọ-onígbàgbọ sílẹ lãrín nwọn.   Báyĩ sì ni iṣẹ Olúwa bẹrẹ   lãrín àwọn ará Lámánì; bẹ sì ni Olúwa bẹrẹsí da Ẹmí rẹ lé nwọn; a sì ríi pé ó na ọwọ rẹ sí àwọn ẹnití yíò bá ronúpìwàdà, tí nwọn sì gba orúkọ rẹ gbọ.  20   Olúwa rán Ámọnì lọ sí Mídónì láti tú àwọn arákùnrin rẹ tí nwọn wà nínú túbú sílẹÁmọnì pẹlú Lámónì pàdé bàbá Lámónì tí íṣe ọba lórí gbogbo ilẹ nãÁmọnì rọ ọba ogbó nnì kí ó fi àṣẹ sí ìtúsílẹ àwọn arákùnrin rẹ. Ní ìwọn ọdún 90 kí a tó bí Olúwa wa. Ó sì ṣe, lẹhìn tí nwọn ti dá ìjọ-onígbàgbọ kan sílẹ ní ilẹ nã, tí ọba Lámónì fẹ kí Ámọnì bá òun lọ sí ilẹ ti Nífáì, pé kí òun kí ó lè fi han bàbá òun.   Ohùn Olúwa tọ Ámọnì wá,   wípé: Ìwọ kò gbọdọ lọ sí ilẹ ti Nífáì nã, nítorí kíyèsĩ, ọba nã yíò lépa èmí rẹ láti pa ọ; ṣùgbọn ìwọ yio lọ sí ilẹ Mídónì; nitori kíyèsĩ, arákùnrin rẹ, Áárọnì, pẹlú Múlókì àti Ámmà wà nínú túbú.   Nísisìyí ó sì ṣe nígbàtí Ámọnì   ti gbọ èyí, ó wí fún Lámónì pé: Kíyèsĩ, àbúrò mi pẹlú àwọnarákùnrin mi nwọn wà nínú túbú ní Mídónì, èmi yíò sì lọ kí èmi lè tú nwọn sílẹ.   Nísisìyí, Lámónì wí fún   Ámọnì pé: èmi mọ pé nínú agbára Olúwa ìwọ lè ṣe ohun gbogbo. Ṣùgbọn kíyèsĩ, èmi yíò bá ọ lọ sí ilẹ Mídónì; nítorípé ọba ilẹ Mídónì, tí orúkọ rẹ jẹ Ántíómnò, jẹ ọrẹ fún mi; nítorínã èmi yíò lọ sí ilọ Mídónì, kí èmi kí ó lè ṣe àpọnlé ọba ilẹ nã, òun yíò sì yọ àwọn arákùnrin rẹ kúrò nínú túbú. Nísisìyí, Lámónì wí fún un pé: Tani ó wí fún ọ pé àwọn arákùnrin rẹ wà nínú túbú?   Ámọnì wí fún un pé: Ẹnìkẹni   kò wí fún mi bíkòṣe Ọlọrun; òun sì sọ fún miLọ kí o sì tú àwọn arákùnrin rẹ sílẹ, nítorítí nwọn wà nínú túbú ní ilẹ Mídónì.   Nísisìyí nígbàtí Lámónì gbọ   ohun y ĩ , ó pàṣẹ k í àwọn ọmọ-ọdọ rẹ pèsè àwọn ẹṣin àti kẹkẹ ẹṣin rẹ.   Ó sì wí fún Ámọnì: Wá, èmi   yíò bá ọ lọ sí ilẹ Mídónì, níbẹ ni èmi yíò rọ ọba nã pé kí ó yọ àwọn arákùnrin mi jáde nínú túbú.   Ó sì ṣe bí Ámọnì àti Lámónì   ṣe nrin ìrìnàjò nwọn lọ sí ibẹ, nwọn pàdé bàbá Lámónì, ẹnití íṣe ọba lórí gbogbo ilẹ nã.   Sì kíyèsĩ, bàbá Lámónì wí fún   un pé: Kíni ìdí rẹ tí ìwọ kò fi wá sí ibi àpèjẹ ní ọjọ nlá nnì tí èmi se àpèjẹ fún àwọn ọmọ mi, àti fún àwọn àrá mi?   Òun sì tún wí pé: Níbo ni   ìwọ nlọ pẹlú ará Nífáì yí, ẹnití ó jẹ ọkan nínú àwọn ọmọ onírọ ènìyàn?   Ó sì ṣe tí Lámónì sọ gbogbo   ibi tí ó nlọ fún un, nítorítí ó bẹrù láti ṣẹ.   Ó sì tún sọ fún un gbogbo   ìdí rẹ tí òun fi ndúró lẹhìn nínú orílẹ-èdè òun, tí òun kò fi lọ sí ibi àpèjẹ bàbá òun èyítí ó pèsè.   Àti nísisìyí nigbati Lámónì ti   ṣe àlàyé gbogbo nkan wọnyí fún un kíyèsĩ, fún ìyàlẹnu rẹ, bàbá rẹ bínú síi, ó sì wí pé: Lámónì, ìwọ fẹ tú àwọn ara Nífáì wọnyí sílẹ, tí nwọn jẹ ìran òpùrọ. Kíyèsĩ, ó ja àwọn bàbá wa lólè; àti nísisìyí àwọn ọmọ rẹ tún wá sí ãrin wa, pé nípa ọgbọn àrékérekè nwọn, pẹlú irọ nwọn, nwọn ó tàn wá kí nwọn tún lè jà wá lólè ohun ìní wa.   Nísisìyí bàbá Lámónì pàṣẹ   fún un pé kí ó pa Ámọnì pẹlú idà. Òun sì tún pàṣẹ fún un pé kò gbọdọ lọ sí ilẹ Mídónì, ṣùgbọn kí ó padà pẹlú òun lọ sí ilẹ Íṣmáẹlì.   Ṣùgbọn Lámónì wí fún un   pé: Èmi kò ní pa Ámọnì, bẹ sì ni èmi kò ní padà lọ sí ilẹ Íṣmáẹlì, ṣùgbọn èmi yíò lọ sí ilẹ Mídónì, kí èmi lè tú àwọn arákùnrin Ámọnì sílẹ, nítorítí èmi mọ pé ẹni tí ó tọ àti wòlĩ mímọ ti Ọlọrun òtítọ ni nwọn íṣe.   Nísisìyí, nígbàtí bàbá rẹ ti   gbọ àwọn ọrọ wọnyí, ó bínú síi, ó sì fa idà rẹ yọ pé kí òun kí ó gẽ lulẹ.   Ṣùgbọn Ámọnì jáde síwájú,   ó sì wí fún un pé: Kíyèsĩ, ìwọ kò gbọdọ pa ọmọ rẹ; bíótilẹríbẹ, ó sàn kí ó kú ju kí ìwọ ó kú, nítorí kíyèsĩ, òun ti ronúpìwàdà ẹṣẹ rẹ; ṣùgbọn tí ìwọ bá kú ní báyĩ, nínú ìbínú rẹ, ẹmí rẹ kò lè rí ìgbàlà.   Àti pẹlú, ó jẹ ohun tí ó yẹ fún   ọ láti máṣe èyí; nítorípé bí ìwọbá pa ọmọ rẹ, nítorípé aláìṣẹ ènìyàn ni, ẹjẹ rẹ yíò ké láti ilẹ wá sí Olúwa Ọlọrun rẹ fún ẹsan lórí rẹ; bóyá ìwọ yíò sì sọ ẹmí rẹ nu.   Nísisìyí nígbàtí Ámọnì ti sọ   àwọn ọrọ wọnyí fún un, ó dáa lóhùn, ó wípé: Èmi mọ pé tí èmi bá pa ọmọ mi, ẹjẹ aláìṣẹ ni èmi ta sílẹ; nítorípé ìwọ ni ó wá ọnà láti paá run.   Ó sì na ọwọ rẹ jáde láti pa   Ámọnì. Ṣùgbọn Ámọnì dojúkọ lílù rẹ, o si lu ọwọ rẹ kí ó má lè ríi lò.   Nísisìyí, nígbàtí ọba nã ríi   pé Ámọnì lè pa òun, ó bẹrẹsí ṣípẹ pẹlú Ámọnì pé kí ó dá ẹmí òun sí.   Ṣùgbọn Ámọnì gbé idà rẹ   sókè, ó sì wí fún un pé: Kíyèsĩ, èmi yíò pa ọ, àfi tí ìwọ bá gbà kí a kó arákùnrin mi jáde kúrò nínú túbú.   Nísisìyí nítorítí ọba bẹrù kí   ó má sọ ẹmí ara òun nù, ó wípé: Bí ìwọ bá dá mi sí, èmi yíò fún ọ ní ohunkóhun tí ìwọ lè bẽrè, àní títí fi dé ìlàjì ìjọba yí.   Nísisìyí nígbàtí Ámọnì ríi   pé òun ti mú ọba nã ṣe bí òun ti fẹ, ó wí fún un pé: Bí ìwọ bá gbà kí a kó àwọn arákùnrin mi jáde kúrò nínú túbú, àti kí Lámónì sì tún fi ọwọ mú ìjọba rẹ, kí ìwọ má sì bínú síi, ṣùgbọn kí ìwọ gbà kí ó ṣe ìfẹ rẹ nínú ohunkóhun tí ó lè gbèrò, nígbàyí ni èmi yíò dá ọ sí; bíkòjẹbẹ èmi yíò gé ọ lulẹ.   Nísisìyí nígbàtí Ámọnì ti   sọ àwọn ọrọ wọnyí tán, ọba nã bẹrẹsí yọ nítorí ẹmí rẹ.   Nígbàtí ó ríi pé Ámọnì kò ní   ìfẹ láti pa òun run, nígbàtí ó sì tún rí ìfẹ nlá èyítí ó ní fún ọmọ òun Lámónì, ẹnu yã púpọpúpọ, ó sì wípé: Nítorípé èyí nìkan ni ìwọ bẽrè, pé kí èmi tú àwọn arákùnrin rẹ sílẹ, àti kí èmi gbà kí Lámónì ọmọ mi sì fi ọwọ mú ìjọba tirẹ, kíyèsĩ èmi yio gbà fún ọ kí ọmọ mi kí ó fọwọ mú ìjọba tirẹ láti ìgbà yí lọ àti títí láéláé; èmi kò sì ní jọba lórí rẹ mọ.   Èmi yíò sì tún gbà fún ọ kí   a tú àwọn arákùnrin rẹ sílẹ nínú túbú, kí ìwọ pẹlú àwọn arákùnrin rẹ nã sì wá sí ọdọ mi nínú ìjọba mi; nítorípé èmi yíò ṣe àfẹrí rẹ lọpọlọpọ. Nítorípé ẹnu ya ọba nã púpọ fún ọrọ tí ó ti sọ, àti fún ọrọ tí ọmọ rẹ Lámónì ti sọ, nítorínã ó ní ìfẹ lati kọ nípa awọn ọrọ náà.   Ó sì ṣe tí Ámọnì àti Lámónì   mú ọnà pọn lọ sí ìrìnàjò nwọn sí ilẹ Mídónì. Lámónì sì rí ojú rere ọba ilẹ nã; nítorínã nwọn mú àwọn arákùnrin Ámọnì jáde kúrò nínú túbú.   Nígbàtí Ámọnì sì bá nwọn   pàdé, ó kún fún ìbànújẹ lọpọlọpọ, nítorí kíyèsĩ, ihoho ni nwọn wà, awọ ara nwọn sì ti bó kúrò púpọpúpọ nítorítí a dè nwọn pẹlú okùn líle. Pẹlú pé ebi, òùngbẹ, àti onírurú ìpọnjú ti jẹ nwọn níyà; bíótilẹríbẹ, nwọn ní sũrù nínú gbogbo ìjìyà nwọn wọnyí.   Bí o sì ti ríi báyĩ, ó jẹ ìpín   nwọn láti bọ sí ọwọ àwọn ènìyàn líle pẹlú ọlọkàn líle; nítorínã nwọn kò gbọ tiwọn, nwọn sì jù nwọn síta, nwọn sì nà nwọn, nwọn sì ti lé nwọn láti ilé kan dé òmíràn, àti lai ibìkan dé òmíràn, àní títí nwọn fi dé ilẹ Mídónì; níbẹ sì ni nwọn ti mú nwọn tí nwọn sì jù nwọn sínú túbú, tí nwọn sì dè wọn pẹlúokùn líle, tí nwọn sì fi nwọn sínú túbú fún ọjọ pípẹ, tí Lámónì àti Ámọnì sì tú nwọn sílẹ. Akọsílẹ nípa ìwãsù Áárọnì, àti Múlókì, pẹlú àwọn arákùnrin nwọn, sí àwọn ará Lámánì. Èyítí a kọ sí àwọn orí 21 títí ó fi dé 26 ní àkópọ.  21   Áárọnì nkọ àwọn ará Ámálẹkì ní ẹkọ nípa Krístì àti ètùtù rẹNwọn gbé Áárọnì pẹlú àwọn arákùnrin rẹ jù sínú túbú ní MídónìLẹhìn ìtúsílẹ nwọn, nwọn nkọni nínú àwọn sínágọgù, nwọn sì yí ọpọ lọkàn padàLámónì fún àwọn ènìyàn tí ó wà ní ilẹ Íṣmáẹlì ní òmìnira láti ṣe ẹsìn tí ó bá wù wọn. Ní ìwọn ọdún 90 sí 77 kí a tó bí Olúwa wa. Nísisìyí nígbàtí Ámọnì pẹlú àwọn arákùnrin rẹ ya ara nwọn sílẹ ní etí-ìlú ti ilẹ àwọn ará Lámánì, kíyèsĩ, Áárọnì mú ọnà ìrìn-àjò rẹ pọn lọ sí ìhà ilẹ èyítí àwọn ará Lámánì npè ní Jerúsálẹmù, tí nwọn sọ lórúkọ ilẹ ìbí àwọn bàbá nwọn; ó sì jìnà síwájú, tí ó wa lẹbá etí-ìlú Mọmọnì.   Nísisìyí, àwọn ará Lámánì   pẹlú àwọn ará Ámálẹkì, àti àwọn ènìyàn Ámúlónì ti kọ ilu nlá kan, èyítí nwọn pe orúkọ rẹ ní Jerúsálẹmù.   Nísisìyí, àwọn ará Lámánì jẹ   ọlọkàn líle ènìyàn, ṣùgbọn, àwọn ará Ámálẹkì àti àwọn ará Ámúlónì síbẹsíbẹ le lọkàn jù nwọn lọ; nítorínã, nwọn jẹ kí ọkàn àwọn ará Lámánì túbọ le síi, pé kí nwọn lágbára síi nínú ìwà búburú àti ìwà ìríra nwọn gbogbo.   Ó sì ṣe tí Áárọnì wá sí ìlú-nlá   Jerúsálẹmù, tí ó sì kọkọ bẹrẹsí wãsù sí àwọn ará Ámálẹkì. Ó sì bẹrẹsí wãsù sí nwọn nínú àwọn sínágọgù nwọn, nítorítí nwọn ti kọ àwọn sínágọgù bí àwọn tí ipa Néhórì; nítorípé púpọ nínú àwọn ará Ámálẹkì pẹlú àwọn ará Ámúlónì jẹ ti ipa ti Néhórì.   Nítorínã, bí Áárọnì ti wọ inú   ọkan àwọn sínágọgù nwọn láti wãsù sí àwọn ènìyàn nã, bí ó sì ṣe nbá nwọn sọrọ lọ, kíyèsĩ, ará Ámálẹkì kan dìde, ó sì bẹrẹsí ta kọ, wípé: Kíni èyí nnì tí ìwọ jẹrĩ sí? Ìwọ ha ti rí ángẹlì bí? Kíni àwọn ángẹlì kò ṣe farahàn sí wá? Kíyèsĩ, ṣe àwọn ènìyàn yí kò dára tó àwọn ènìyàn rẹ ni?   Ìwọ wípé, afi bí àwa bá   ronúpìwàdà, àwa yio ṣègbé. Báwo ni ìwọ ṣe mọ èrò àti ìfẹ inú ọkàn wa? Báwo ni ìwọ ṣe mọ pé ó yẹ fún wa láti ronúpìwàdà? Báwo ni ìwọ ṣe mọ wípé àwa kĩ ṣe ènìyàn rere? Kíyèsĩ, àwa ti kọ àwọn ibi-mímọ, àwa sì máa nkó ara wa jọ láti sin Ọlọrun. Àwa gbàgbọ wípé Ọlọrun yíò gba ènìyàn gbogbo là.   Nísisìyí Áárọnì sọ fún un   pé: Njẹ ìwọ gbàgbọ wípé Ọmọ Ọlọrun yíò wá láti ra aráyé padà kurò nínú ẹṣẹ nwọn?   Ọkùnrin nã sì wí fún un pé:   Àwa kò gbàgbọ pé ìwọ mọ èyí tí ó jẹ bẹ. Àwa kò gbàgbọ nínú àwọn àṣà aṣiwèrè wọnyí. Àwa kò gbàgbọ pé ìwọ mọ àwọn ohun èyítí nbọwá bẹni àwa kòsì gbàgbọ pé àwọn bàbá rẹ àti àwọn bàbá wa mọ nípa àwọn ohun tí nwọn sọ, nípa èyítí nbọwá.   Nísisìyí Áárọnì bẹrẹsí ṣí   àwọn ìwé-mímọ fún nwọn nípa bíbọ Krístì, àti nípa àjĩnde òkú, àti pẹlú pé kò lè sí ìràpadà fún aráyé, bíkòṣe nípa ikú àti ìjìyà Krístì, àti ètùtù ẹjẹ rẹ.   Ó sì ṣe, bí òun ṣe nla àwọn   nkan wọnyí yé nwọn, nwọn bínú síi, nwọn sì bẹrẹsí fĩ ṣe ẹlẹyà; nwọn kò sì gbọ ọrọ tí ó nsọ mọ.   Nítorínã, nígbàtí ó ríi pé   nwọn kò gbọ ọrọ òun mọ, ó jáde kúrò nínú sínágọgù nwọn, ó sì wá sí inú ìletò kan tí à npe orúkọ rẹ ní Anai-Ántàì, níbẹ ní ó sì rí Múlókì tí ó nwãsù ọrọ-nã sí nwọn; pẹlú Ámmà àti àwọn arákùnrin rẹ. Nwọn sì njiyàn pẹlú púpọ nwọn nípa àwọn ọrọ-nã.   Ó sì ṣe, tí nwọn ríi pé àwọn   ènìyàn nã sé ọkàn nwọn le síbẹ, nítorínã nwọn jáde kúrò níbẹ nwọn sì wá sí ilẹ Mídónì. Nwọn sì wãsù ọrọ-nã sí púpọ àwọn ènìyàn nã, díẹ sì gbàgbọ nínú ọrọ tí nwọn kọ nwọn.   Bíótilẹríbẹ nwọn mú Áárọnì   àti àwọn kan nínú àwọn arákùnrin rẹ nwọn sì jù nwọn sínú túbú, àwọn tí o kú sì sa jáde kúrò nínú ilẹ Mídónì lọ sí àwọn agbègbè tí ó wà ní àyíká.   Àwọn ti nwọn jù sínú túbú   jẹ ìyà púpọ, a sì tú nwọn sílẹ nípasẹ Lámónì àti Ámọnì, a sì fún nwọn ní oúnjẹ, a sì wọ aṣọ fún nwọn.   Nwọn sì tún jáde lọ láti lọ   wãsù ọrọ-nã, báyĩ sì ni a ṣe tú nwọn sílẹ nínú túbú nígbà àkọkọ; báyĩ sí ni ìyà ṣe jẹ nwọn.   Nwọn sì jáde lọ, sí ibikíbi   tí Ẹmí-Olúwa darí nwọn sí, tí nwọn nwãsù ọrọ Ọlọrun nínú gbogbo sínágọgù àwọn ará Ámálẹkì, tàbí ní ibi àpéjọ àwọn ará Lámánì tí nwọn bá gbà nwọn wọlé.   Ó sì ṣe tí Olúwa sí bẹrẹsí   bùkún nwọn, tó bẹ tí nwọn mú ọpọlọpọ wá sí ìmọ òtítọ; bẹni, nwọn yí púpọ lọkàn padà nípa ẹṣẹ nwọn, àti nípa àṣà àwọn bàbá nwọn, tí kò tọnà.   Ó sì ṣe tí Ámọnì àti Lámónì   padà kúrò ní ilẹ Mídónì, lọ sí ilẹ Íṣmáẹlì, èyítí íṣe ilẹ íní nwọn.   Ọba Lámónì kò sì gbà kí   Ámọnì sin òun, tàbí kí ó jẹ ọmọ-ọdọ òun.   Ṣùgbọn ó pàṣẹ kí nwọn kọ   àwọn sínágọgù ní ilẹ Íṣmáẹlì; ó sì paṣẹ pé kí àwọn ènìyàn rẹ, tàbí àwọn ènìyàn tí nwọn wà lábẹ ìjọba rẹ, kí nwọn kó ara nwọn jọ papọ.   Ó sì yọ nítorí nwọn, ó sì kọ   nwọn ní ohun púpọ. Òun sì tún la ohun púpọ yé nwọn pé ènìyàn tí ó wà lábẹ ìjọba òun ni nwọn íṣe, àti pé òmìnira-ènìyàn ni nwọn íṣe, pé a ti sọ nwọn di òmìnira kúrò nínú ìmúnisin ọba, tĩ ṣe bàbá òun; nítorípé bàbá òun ti fún òun ní àṣẹ láti jọba lórí àwọn ènìyàn tí ó wà ní ilẹ Íṣmáẹlì, àti gbogbo ilẹ tí ó yíi ká.   Ó sì tún fi yé nwọn pé   nwọn ní ànfàní fún sísin Olúwa Ọlọrun nwọn gẹgẹbí ìfẹ inú nwọn, ní ibikíbi tí nwọn bá wà, tí ó bá ti jẹ orí ilẹ èyítí ó wà lábẹ ìjọba ọba Lámónì.   Ámọnì sì wãsù sí àwọn  ènìyàn ọba Lámónì; ó sì ṣe tí ó kọ nwọn ní ẹkọ nípa ohun gbogbo nípa òdodo. Ó sì ngbà nwọn níyànjú lójojúmọ, láìsinmi; nwọn sì fi etí sí ọrọ rẹ, nwọn sì fi ìtara pa òfin Ọlọrun mọ.  22   Áárọnì kọ bàbá Lámónì nípa dídá ayé; ìṣubú Ádámù, àti ìlànà ìràpadà nípasẹ KrístìỌba nã àti gbogbo agbo ilé rẹ ni a yí lọkàn padàA ṣe àlàyé lórí bí a ṣe pín ilẹ nã lãrín àwọn ará Nífáì àti àwọn ará Lámánì. Ní ìwọn ọdún 90 sí 77 kí a tó bí Olúwa wa. Nísisìyí, bí Ámọnì ṣe tẹsíwájú nípa kíkọ àwọn ará Lámónì, a ó padà sí àkọsílẹ Áárọnì àti àwọn arákùnrin rẹ; nítorípé lẹhìn tí ó fi ilẹ Mídónì sílẹ, Ẹmí Mímọ darí rẹ lọ sí ilẹ Nífáì, àní lọ sí ilé ọba tí ó wà lórí gbogbo ilẹ nã, àfi ilẹ Íṣmáẹlì; òun sì ni bàbá Lámónì.   Ó sì ṣe tí ó tọ lọ, sínú ãfin   ọba, pẹlú àwọn arákùnrin rẹ; ó sì tũbá níwájú ọba, ó sì wí fún un pé: Kíyèsĩ, A! ọba, arákùnrin Ámọnì ni àwa í ṣe, ẹnití ìwọ ti tú sílẹ nínú tũbú.   Àti nísisìyí, A! ọba, tí ìwọ yíò   bá dá ẹmí wa sí àwa yíò ṣe ọmọ-ọdọ rẹ. Ọba sì wí fún nwọn pé: Ẹ dìde, nítorítí èmi yíò dá ẹmí nyin sí, èmi kò sì ní gbà kí ẹ jẹ ọmọ-ọdọ fún mi; ṣùgbọn èmi yíò fi dandan lée pé kí ẹyin dúró níwájú mi; nítorítí ọkàn mi kò balẹ nípa inú-rere àti títóbi ọrọ Ámọnì arákùnrin nyín; èmi sì fẹ mọ ìdí tí kò fi jáde wá láti Mídónì pẹlú nyín.   Áárọnì sì wí fún ọba nã pé:   Kíyèsĩ, Ẹmí Olúwa ti darí rẹ sí ibòmíràn; ó ti lọ sí ilẹ Íṣmáẹlì, láti kọ àwọn ará Lámónì ní ẹkọ.   Nísisìyí, ọba nã wí fún nwọn   pé: Kíni èyí yĩ tí ìwọ ti wí nípa Ẹmí Olúwa? Kíyèsĩ, èyí yĩ ni ohun tí ó nrú mi lójú.   Àti pẹlú, kíni èyí yĩ tí Ámọnì   wíBí ìwọ yíò bá ronúpìwàdà a ó gbà ọ là, àti pé bí ìwọ kì yíò bá ronúpìwàdà, a ó ta ọ nù ní ọjọ ìkẹhìn?   Áárọnì sì dá a lóhùn ó sì wí   fún un pé: Njẹ ìwọ gbàgbọ pé Ọlọrun kan nbẹ? Ọba nã sì wípé: Èmi mọ pé àwọn ará Ámálẹkì sọ wípé Ọlọrun kan nbẹ, èmi sì ti gbà nwọn lãyè kí nwọn kọ àwọn ibi-mímọ, kí nwọn lè péjọ láti lè sìn ín. Nísisìyí, bí ìwọ bá sì sọ wípé Ọlọrun kan nbẹ, kíyèsĩ èmi yíò gbàgbọ.   Àti nísisìyí nígbàtí Áárọnì   gbọ èyí, ọkàn rẹ bẹrẹsí yọ, ó sì wípé: Kíyèsĩ, dájúdájú bí ìwọ ti wà lãyè, Á! ọba, Ọlọrun kan nbẹ.   Ọba nã sì wí pé: Njẹ Ọlọrun   ha ni Òrìṣà Nlá nnì ẹnití ó mú àwọn bàbá wa jáde kúrò ní ilẹ Jerúsálẹmù?   Áárọnì sì wí fún un pé: Bẹni   òun ni Òrìṣà Nlá nã, òun ni ó sì dá ohun gbogbo ní ọrun àti ní ayé. Njẹ ìwọ gba èyí gbọ bí?   Òun sì wípé: Bẹni, èmi gbàgbọ   wípé Òrìṣà Nlá nã ni ó dá ohun gbogbo, èmi sì fẹ kí ìwọ kí ó sọ nípa àwọn ohun wọnyí fún mi, èmi yíò sì gba àwọn ọrọ rẹ gbọ.   Ó sì ṣe tí Áárọnì rí i pé ọba   ṣetán láti gba àwọn ọrọ òun gbọ, ó bẹrẹ láti dídá Ádámù, ó sì ka àwọn ìwé-mímọ sí Ọbabí Ọlọrun ṣe dá ènìyàn ní àwòránara rẹ, tí Ọlọrun sì fún un ní àwọn òfin, àti pé nítorí ìwàìrékọjá, ènìyàn ti ṣubú.   Áárọnì sì la àwọn ìwé-mímọ   yé e ní kíkún láti ìgbà dídá Ádámù, ó sì fi ìṣubú ènìyàn yé e pẹlú ipò àìmọ inú èyí tí nwọn wà, àti pẹlú ìlànà ìràpadà, èyítí a ti pèsè sílẹ láti ìpilẹṣẹ ayé, nípasẹ Krístì, fún gbogbo ẹnìkẹni tí yíò bá gba orúkọ rẹ gbọ.   Níwọn ìgbà tí ènìyàn sì ti   ṣubú, òun tìkalára rẹ kò lè rí ojú rere àti ìyọnú; ṣùgbọn ìjìyà àti ikú Krístì ṣe ètùtù fún ẹṣẹ wọn, nípa ìgbàgbọ àti ìrònúpìwàdà, àti bẹbẹ lọ; àti pé òun ni ó já ìdè ikú, tí isà-òkú kò lè ní ìṣẹgun, tí oró ikú yíò di gbígbémì nínú ìrètí ògo; Áárọnì sì la gbogbo àwọn ohun wọnyí yé ọba ní ẹkúnrẹrẹ.   Ó sì ṣe lẹhìn tí Áárọnì ti la   àwọn ohun wọnyí yée, ọba nã wípé: Kíni èmi yíò ṣe tí èmi yíò fi rí ìyè àìnípẹkun èyítí ìwọ ti sọ nípa rẹ? Bẹni, kíni èmi yíò ṣe tí a ó fi bí mi nipa ti Ọlọrun, tí a ó fi fa ẹmí búburú yìi tú jáde kúrò ní àyà mi, tí èmi yíò sì gba ẹmí rẹ, kí èmi lè kún fún ayọ, tí èmi kò sì ní di títa dànù ní ọjọ ìkẹhìn? Kíyèsĩ, èyí ni ó wí, èmi yíò fi ohun gbogbo tí mo ní sílẹ, bẹni, èmi yíò kọ ìjọba mi sílẹ, kí èmi lè gba ayọ nlá yĩ.   Ṣùgbọn Áárọnì wí fún un   pé: Bí ìwọ bá ní ìfẹ sí ohun wọnyí, bí ìwọ bá lè rẹ ara rẹ sílẹ níwájú Ọlọrun, bẹni, bí ìwọ bá lè ronúpìwàdà gbogbo ẹṣẹ rẹ, tí ìwọ sì wólẹ níwájú Ọlọrun, tí ìwọ sì képe orúkọ rẹ pẹlú ìgbàgbọ, tí ìwọ sì gbàgbọ pé ìwọ yíò rí gbà, nígbànã ni ìwọ yíò rí ìrètí tí ìwọ nṣe ìfẹ rẹ ní ọkàn rẹ gbà.   Ó sì ṣe lẹhìn tí Áárọnì ti parí   ọrọ wọnyí, ọba nã wólẹ níwájú Ọlọrun lórí ekún rẹ; bẹni, àní ó na ara rẹ gbalaja lórí ilẹ, ó sì kígbe lóhùn rara, pé:   A! Ọlọrun, Áárọnì ti wí fún   mi pé Ọlọrun kan nbẹ; bí Ọlọrun bá sì nbẹ, tí ìwọ bá sì í ṣe Ọlọrun, njẹ kí ìwọ kí ó fi ara rẹ hàn mí, èmi yíò sì kọ gbogbo ẹṣẹ mi sílẹ kí èmi kí ó lè mọ ọ àti kí èmi lè jínde kúrò nínú ipò-òkú, àti kí a lè gbà mí là ní ọjọ ìkẹhìn. Àti nísisìyí, nígbàtí ọba nã ti sọ àwọn ọrọ wọnyí, agbára Ọlọrun kọ lù ú ó sì dà bí èyítí ó ti kú.   Ó sì ṣe tí àwọn ọmọ-ọdọ rẹ   sáré lọ wí fún ayaba ohun gbogbo tí ó ṣẹlẹ sí ọba. Ó sì tọ ọba wá; nígbàtí ó sì ríi tí ó dùbúlẹ bí èyítí ó ti kú, àti pẹlú, Áárọnì àti àwọn arákùnrin rẹ bí ẹni wípé àwọn ni nwọn ṣeé tí ó fi ṣubú, ó bínú sí nwọn, ó sì pàṣẹ pé kí àwọn ìránṣẹ rẹ, tàbí àwọn ìránṣẹ ọba, mú nwọn, kí nwọ sì pa nwọn.   Nísisìyí, àwọn ìránṣẹ yĩ ti rí   ohun tí ó fã tí ọba fi ṣubú lulẹ, nítorínã nwọn kò lè fi ọwọ kan Áárọnì àti àwọn arákùnrin rẹ; nwọn sì ṣìpẹ fún ayaba wípé: Kíni ìwọ ha ṣe pàṣẹ fún wa pé kí àwa kí ó pa àwọn ọkùnrin wọnyí, nígbàtí kíyèsĩ, ọkan nínú nwọn lágbára jù wá lọ? Nítorínã àwa yíò ṣègbé níwájú nwọn.   Nísisìyí nígbàtí ayaba rí   ìbẹrù àwọn ìránṣẹ nã, òun pẹlú bẹrẹ sí bẹrù púpọ, nítorí kí ohun búburú kan máṣe ṣẹlẹ síi. Ó sì pàṣẹ fún àwọn ìránṣẹ rẹ pé kínwọn lọ pe àwọn ènìyàn gbogbo wá, kí nwọn lè pa Áárọnì àti àwọn arákùnrin rẹ.   Nísisìyí nígbàtí Áárọnì rí   ìpinnu ayaba nã, tí òun pẹlú sì mọ líle ọkàn àwọn ènìyàn nã, ẹrù bã kí àwọn ọgọrọ ènìyàn má ṣe kó ara nwọn jọ, kí àríyànjiyàn àti ìrúkèrúdò sì bẹ sílẹ lãrín nwọn; nítorínã, ó na ọwọ rẹ jáde, ó sì gbé ọba nã dìde kúrò nílẹ, ó sì wí fún un pé: Dìde dúró. Òun sì dìde dúró lórí ẹsẹ rẹ, ó sì gba okun sára.   Nísisìyí a ṣe èyí níwájú   ayaba àti púpọ nínú àwọn ìránṣẹ. Nígbàtí nwọn sì ríi, ẹnu yà nwọn púpọ, nwọn sì bẹrẹsí bẹrù. Ọba nã sì dìde dúró, ó sì ṣe iṣẹ ìránṣẹ fun wọn tó bẹ tí ayí gbogbo agbo ilé rẹ padà sí ọdọ Olúwa.   Nísisìyí ọgọrọ àwọn ènìyàn   péjọ pọ gẹgẹbí ayaba ti pàṣẹ, nwọn sì bẹrẹsí ṣe ìkùnsínú lãrín ara nwọn nítorí Áárọnì àti àwọn arákùnrin rẹ.   Ṣùgbọn ọba dìde dúró lãrín   nwọn ó sì njíṣẹ fún nwọn. A sì tù nwọn lọkàn sí Áárọnì pẹlú àwọn tí ó wà pẹlú rẹ.   Ó sì ṣe nígbàtí ọba rí i pé a   ti tù nwọn lọkàn, ó pàṣẹ pé kí Áárọnì àti àwọn arákùnrin rẹ jáde wá sí ãrín àwọn ọgọrọ ènìyàn nã, kí nwọn sì wãsù ọrọ nã sí nwọn.   Ó sì ṣe tí ọba ṣe ìkéde ní   gbogbo ilẹ nã, lãrín àwọn ènìyàn rẹ tí nwọn wà ní gbogbo orílẹ-èdè, tí ó wà ní àyíká títí fi dé etí òkun, ní ìhà ìlà-oòrùn àti ìhà ìwọ-oòrùn, àwọn èyítí ó pa ãlà pẹlú ilẹ Sarahẹmúlà pẹlú aginjù tẹrẹ èyítí ó nà láti òkun tí ó wà ní ìhà ìlà-oòrùn àní sí èyí tí ó wà ní ìhà ìwọ-oòrùn àti yíká gbogbo ìhà etí òkun, àti ìhà aginjù tí ó wà ní apá àríwá ní ẹbá ilẹ Sarahẹmúlà, títí dé etí ilẹ Mántì, nítòsí orísun odò Sídónì, èyítí ó ṣàn láti apá ìlà-oòrùn lọ sí apá ìwọ-oòrùnbáyĩ sì ni a ṣe pa ãlà àwọn ará Lámánì àti àwọn ará Nífáì.   Nísisìyí, àwọn ará Lámánì   tí nwọn jẹ ọlẹ ènìyàn nínú nwọn ngbé inú aginjù, nwọn a sì máa gbé nínú àgọ; nwọn sì tàn ká kiri inú aginjù ní apá ìwọ-oòrùn, ní ilẹ Nífáì; bẹni, àti ní apá ìwọoòrùn ilẹ Sarahẹmúlà, nítósí etí òkun, àti ní ìhà ìwọ-oòrùn ní ilẹ Nífáì, ní ibi ìní àkọkọ àwọn bàbá nwọn, tí nwọn sì fi ara pẹ etí-òkun.   Àti pẹlú pé àwọn ará   Lámánì púpọ ni ó wà ní apá ìhà ìlà-oòrùn nítòsí etí òkun, níbití àwọn ará Nífáì ti lé nwọn sí. Báyĩ sì ni ó rí tí àwọn ará Lámánì fẹrẹ yí àwọn ará Nífáì ká; bíótilẹríbẹ, àwọn ará Nífáì ti gba gbogbo apá gũsù ilẹ tí ó kángun sí aginjù, ní ibi orísun odò Sídónì, láti apá ìlà-oòrùn títí dé apá ìwọ-oòrùn, yíká kiri apá ibi aginjù; ní apá àríwá, àní títí fi dé ilẹ nã èyítí nwọn pe orúkọ rẹ ní Ibi-Ọpọ.   Ó sì pa ãlà pẹlú ilẹ tí a npè   ọrúkọ rẹ ní Ibi-Ahoro, nítorítí ó jìnà réré sí apá àríwá, tí ó fi dé ibi ilẹ èyítí àwọn ènìyàn ngbé tẹlẹrí ṣùgbọn tí nwọn ti parun, ní ti egungun àwọn tí a ti sọ nípa nwọn ṣãjú, ilẹ èyítí ó jẹ pé àwọn ará Sarahẹmúlà ni ó wá a rí, nítorípé òun ní ibi tí nwọn ti kọkọ gúnlẹ.   Nwọn sì ti ibẹ wá lọ sí apá   gũsù aginjù nã. Báyĩ ní ó rí tí a fi npe ilẹ apá àríwá ní Ibi-Ahoro, àti ilẹ ti o wà ní apá gũsù ni a pè ní Ibi-Ọpọ, nítorípé aginjù nã kún fún onírurú ẹranko ìgbẹ ní oríṣiríṣi, nínú àwọn èyítí ó ti wá láti ilẹ àríwá fún oúnjẹ.   Àti nísisìyí, ìrìnàjò ọjọ kan   àti ãbọ ni ó jẹ fún ará Nífáì láti ãlà lãrín Ibi-Ọpọ àti Ibi-Ahoro, láti òkun tí ó wà ní apá ìlà-oòrùn títí dé òkun èyítí ó wà ní apá ìwọ-oòrùn; báyĩ sì ni ó rí, tí omi fẹrẹ yí ilẹ Nífáì pẹlú ilẹ Sarahẹmúlà ká, tí ilẹ tẹrẹ kan sì wà lãrín ilẹ tí ó wà ní ìhà àríwá àti èyítí ó wà ní gũsù.   Ó sì ṣe tí àwọn ará Nífáì   ti tẹ Ibi-Ọpọ dó, àní láti apá ìhà ìlà oòrùn títí fi dé òkun èyítí ó wà ní ìwọ oòrùn, báyĩ sì ni ó rí tí àwọn ara Nífáì, nínú ọgbọn nwọn, pẹlú àwọn ẹṣọ àti ọmọ ogun nwọn, ti há àwọn ará Lámánì mọ ní apá gũsù, kí nwọn má bã lè ní ìní kankan mọ ní apá àríwá, kí nwọn má bã lè wọ inú ilẹ tí ó wà ní ìhà apá àríwá.   Nítorínã, àwọn ará Lámánì   kò ní ìní kankan mọ, àfi ní ilẹ Nífáì pẹlú aginjù tí ó yíi ka. Nísisìyí eleyĩ jẹ ohun ọgbọn fún àwọn ará Nífáìnítorípé àwọn ará Lámánì jẹ ọtá fún nwọn, nwọn kọ láti gba ìyà àwọn ará Lámánì ní gbogbo ibi, àti pé kí nwọn le ni orílẹ-èdè èyítí nwọn lè sálọ sí, bí nwọn bá ti fẹ.   Àti nísisìyí èmi, lẹhìn tí   mo ti sọ eleyĩ, padà sórí ọrọ nípa àkọsílẹ Ámọnì àti Áárọnì, Òmnérì àti Hímnì, àti àwọn arákùnrin nwọn.  23   A ṣe ìkéde òmìnira ẹsìnÀwọn ará Lámánì tí ó wà ní ilẹ àti ìlú-nlá méje ni a yí lọkàn padàNwọn pe ara nwọn ní Kòṣe-Nífáì-Léhì, a sì dá nwọn nídè kúrò nínú ègún nãÀwọn ará Ámálẹkì àti àwọn ará Ámúlónì kọ òtítọ nã sílẹ. Ní ìwọn ọdún 90 sí 77 kí a tó bí Olúwa wa. Kíyèsĩ, báyĩ ni ó sì ṣe tí ọba àwọn ará Lámánì ṣe ìkéde lãrín gbogbo àwọn ènìyàn rẹ, pé kí nwọn máṣe fi ọwọ kan Ámọnì, tàbí Áárọnì, tàbí Òmnérì, tàbí Hímnì, tàbí èyíkéyĩ nínú àwọn arákùnrin nwọn tí yíò bá lọ wãsù ọrọ Ọlọrun, ní ibikíbi tí wọn lè wà lórí ilẹ nwọn.   Bẹni, ó sì fi àṣẹ ránṣẹ lãrín   nwọn pé nwọn kò gbọdọ fi ọwọ kan nwọn láti dè nwọn, tàbí láti gbé nwọn sínú tũbú; bẹni nwọn kò gbọdọ tu itọ sí nwọn lára, tàbí lù nwọn, tàbí lé nwọn jáde kúrò nínú sínágọgù nwọn, tàbí kí nwọn nà nwọn ní pàṣán; nwọn kò gbọdọ sọ nwọn ní òkúta, ṣùgbọn pé kí nwọn máa wọ ilé nwọn láìní ìdíwọ, àti tẹmpìlì nwọn pẹlú, àti àwọn ibi-mímọ nwọn.   Báyĩ nwọn yíò sì lè lọ wãsù   ọrọ nã gẹgẹbí ìfẹ inú nwọn, nítorítí a ti yí ọkàn ọba padà sí ọdọ Olúwa, àti gbogbo agbo ilé rẹ; nítorínã, ó fi ìkéde rẹ nã ránṣẹ jákè-jádò ilẹ nã sí àwọn ènìyàn rẹ, pé kí ọrọ Ọlọrun máṣe ní ìdènà, ṣùgbọn pé kí ó lọ jákèjádò ilẹ nã, kí àwọn ènìyàn rẹ lè gba ìdánilójú nípa àṣà búburú àwọn bàbá nwọn, àti pé kínwọn lè mọ dájú pé arákùnrin ni gbogbo nwọn jẹ fún ara nwọn, àti pé nwọn kò gbọdọ pànìyàn, tàbí ṣe ìkógun, tàbí jalè, tàbí ṣe àgbèrè, tàbí hùwà búburú kankan.   Àti nísisìyí ó sì ṣe lẹhìn tí ọba   ti fi ìkéde nã ránṣẹ, ni Áárọnì pẹlú àwọn arákùnrin rẹ jáde lọ láti ìlú dé ìlú, àti láti ilé ìjọsìn kan dé òmíràn, tí nwọn sì ndá ìjọ-onígbàgbọ sílẹ, tí nwọn sì nyan àwọn àlùfã àti olùkọni sọtọ jákè-jádò ilẹ nã lãrín àwọn ará Lámánì, láti wãsù àti láti kọni ní ọrọ Ọlọrun lãrín nwọn; báyĩ ni nwọn sì bẹrẹsí ṣe àṣeyọrí púpọpúpọ.   A sì mú ẹgbẹgbẹrún wá sí   ìmọ Olúwa, bẹni, ẹgbẹgbẹrún ni a mú láti gbàgbọ nínú àṣà àwọn ará Nífáì; a sì kọ nwọn ní àkọsílẹ àti ìsọtẹlẹ èyítí à ngbé lé nwọn lọwọ, àní títí di òní.   Bí Olúwa sì ti wà lãyè,   bẹni ó sì dájú, tí gbogbo àwọn tí ó gbàgbọ, tàbí tí gbogbo àwọn tí a mú wá sí ìmọ òdodo nípa ìwãsù Ámọnì àti àwọn arákùnrin rẹ, nípasẹ ẹmí ìfihàn àti ti ìsọtẹlẹ, àti agbára Ọlọrun tí ó nṣe iṣẹ ìyanu nínú nwọnbẹni, mo wí fún nyin, bí Olúwa ti wà lãyè, gbogbo àwọn ará Lámánì tí nwọn gbàgbọ nínú ìwãsù nwọn, tí nwọn sì yípadà sí ọdọ Olúwa, kò ṣubú kúrò lọnà nã mọ.   Nítorítí nwọn di ènìyàn   olódodo; nwọn sì kó ohun ìjà ọtẹ nwọn lélẹ, tí nwọn kò bá Ọlọrun jà mọ, tàbí ẹnìkẹni nínú arákùnrin nwọn.   Nísisìyí, àwọn wọnyí ni àwọn   tí a yí lọkàn padà sí ọdọ Olúwa:   Àwọn ènìyàn Lámánì tí nwọn   wà ní ilẹ Íṣmáẹlì;   Àti pẹlú àwọn ènìyàn   Lámánì tí nwọn wà ní ilẹMídónì;   Àti pẹlú àwọn ènìyàn   Lámánì tí nwọn wà ní ìlú-nlá ti Nífáì;   Àti pẹlú àwọn ènìyàn   Lámánì tí nwọn wà ní ilẹ Ṣílómù, àti tí nwọn wà ní ilẹ Ṣẹmúlónì, àti nínú ìlú-nlá Lémúẹlì, àti nínú ìlú-nlá Ṣímnílọmù.   Àwọn wọnyí sì ni orúkọ   àwọn ìlú-nlá àwọn ará Lámánì tí a yí lọkàn padà sí ọdọ Olúwa; àwọn sì ni nwọn kó àwọn ohun ìjà ọtẹ nwọn sílẹ, bẹni, gbogbo ohun ìjà ogun nwọn; ará Lámánì sì ni gbogbo nwọn í ṣe.   Àwọn ará Ámálẹkì kò sì   yípadà, àfi ẹnìkan ṣoṣo; bẹni kò sì sí nínú àwọn ará Ámúlónì; ṣùgbọn nwọn sé àyà nwọn le, àti àyà àwọn ará Lámánì ní apá ìhà ilẹ nã níbikíbi tí nwọn gbé, bẹni, àti gbogbo ìletò nwọn, àti gbogbo ìlú-nlá wọn.   Nítorínã, a ti dárúkọ gbogbo   àwọn ìlú-nlá àwọn ará Lámánì inú èyítí nwọn bá ti ronúpìwàdà, tí nwọn sì wá sínú ìmọ òdodo; tí nwọn sì yípadà.   Àti nísisìyí ó sì ṣe, tí ọba àti   gbogbo àwọn tí a ti yí lọkàn padà ní ìfẹ láti ní orúkọ, èyítí a ó fi mọ nwọn yàtọ sí àwọn arákùnrin nwọn; nítorínã, ọba jíròrò pẹlú Áárọnì àti púpọ nínú àwọn àlùfã nwọn, lórí orúkọ tí nwọn yíò jẹ, kí nwọn fi lè yàtọ.   Ó sì ṣe tí nwọn pe orúkọ ara   nwọn ní Kòṣe-Nífáì-Léhì; a sì nfi orúkọ yĩ pè nwọn, a kò sì pè nwọn ní àwọn ará Lámánì mọ.   Nwọn sì bẹrẹsí ṣiṣẹ tara251  tara; bẹni, nwọn sì bá àwọn ará Nífáì rẹpọ; nítorínã, nwọn sì bẹrẹ àjọṣepọ pẹlú nwọn, ègún Ọlọrun kò sì tẹlé wọn mọ.  24   Àwọn ará Lámánì gbógun ti àwọn ènìyàn ỌlọrunÀwọn Kòṣe-Nífáì-Léhì yọ nínú Krístì, àwọn ángẹlì sì bẹ nwọn wòNwọn yàn láti kú ju pé kí nwọn dãbò bò ara nwọnNínú àwọn ará Lámánì tún yípadà síi. Ní ìwọn ọdún 90 sí 77 kí a tó bí Olúwa wa. Ó sì ṣe tí àwọn ará Ámálẹkì àti àwọn ará Ámúlónì àti àwọn ará Lámánì tí nwọn wà ní ilẹ Ámúlónì, àti ní ilẹ Hẹlámì pẹlú, àti tí nwọn wà ní ilẹ Jerúsálẹmù, ní kúkúrú, t í nwọn wà ní gbogbo ilẹ tí ó wà ní àyíká, tí nwọn kò tĩ yípadà, tí nwọn kò sì tĩ jẹ orúkọ Kòṣe-Nífáì-Léhì, ni àwọn ará Ámálẹkì pẹlú àwọn ará Ámúlónì rú sókè, ní ìrunú sí àwọn arákùnrin nwọn.   Ìkórira nwọn sì pọ púpọ sí   nwọn, àní tó bẹ tí nwọn bẹrẹsí ṣọtẹ sí ọba nwọn, tó bẹ tí nwọn kò fẹ kí ó jẹ ọba fún nwọn mọ; nítorínã, nwọn kó ohun ìjà jọ sí àwọn Kòṣe-Nífáì-Léhì.   Nísisìyí ọba gbé ìjọba rẹ lé   ọmọ rẹ lọwọ, ó sì pe orúkọ rẹ ní Kòṣe-Nífáì-Léhì.   Ọba sì kú ní ọdún nã èyítí   àwọn ará Lámánì bẹrẹsí ṣe ìmúrasílẹ ogun láti kọlu àwọn ènìyàn Ọlọrun.   Nísisìyí, nígbàtí Ámọnì àti   àwọn arákùnrin rẹ pẹlú gbogbo àwọn tí nwọn ti jáde wá pẹlú rẹ rí gbogbo ìmúrasílẹ tí àwọn ará Lámánì ti ṣe láti pa àwọn arákùnrin nwọn, nwọn kọjá lọ sí ilẹ Mídíánì, níbẹ sì ni Ámọnì bá gbogbo àwọn arákùnrin rẹ pàdé; tí nwọn sì ti ibẹ wá sí ilẹ Íṣmáẹlì, láti lè ní ìmọràn pẹlú Lámónì àti pẹlú arákùnrin rẹ Kòṣe-Nífáì-Léhì, ohun tí nwọn yíò ṣe láti dãbò bò ara nwọn lọwọ àwọn ará Lámánì.   Nísisìyí kò sí ẹyọ ẹnìkan   nínú àwọn ènìyàn nã èyítí a ti yí lọkàn padà sọdọ Olúwa tí yíò gbé ohun ìjà ti arákùnrin nwọn; rárá, nwọn kò tilẹ ní ṣe ìpalẹmọ kankan fún ogun; bẹni, ọba nwọn pẹlú pàṣẹ fún nwọn láti má ṣe eleyĩ.   Nísisìyí, àwọn wọnyí ni ọrọ   tí ó bá àwọn ènìyàn nã sọ nípa ọrọ nã: Mo dúpẹ lọwọ Ọlọrun mi, ẹyin ènìyàn àyànfẹ mi, pé Ọlọrun wa tí ó tóbi, nínú dídára rẹ ran àwọn arákùnrin wa yĩ, àwọn ará Nífáì, sì wá láti wãsù fún wa, àti láti yí wa lọkàn padà kúrò nínú àwọn àṣà àwọn bàbá búburú wa.   Sì kíyèsĩ, mo dúpẹ lọwọ   Ọlọrun mi tí ó tóbi, pé ó ti fún wa ní Ẹmí rẹ láti dẹ ọkàn wa, tí àwa sì ti ní ìrẹpọ pẹlú àwọn arákùnrin yĩ, àwọn ará Nífáì.   Sì kíyèsĩ, mo tún dúpẹ lọwọ   Ọlọrun mi, pé nípa ìrẹpọ yĩ, àwa ti yí ọkàn padà kúrò nínú ẹṣẹ wa, pẹlú àwọn ọpọlọpọ ìpànìyàn tí àwa ti ṣe.   Èmi sì tún dúpẹ lọwọ   Ọlọrun mi, bẹni, Ọlọrun mi tí ó tóbi, pé ó ti yọda wa láti ronúpìwàdà kúrò nínú àwọn ohun wọnyí, àti pé ó ti dáríjì wá lórí àwọn ọpọlọpọ ẹṣẹ àti ìpànìyàn tí a dá, tí ó sì ti múẹbi kúrò lọkàn wa, nípasẹ ìtóyè Ọmọ rẹ.   Àti nísisìyí kíyèsĩ, ẹyin   arákùnrin mi, níwọn ìgbàtí ó ti jẹ ohun tí ó yẹ kí àwa ó ṣe nítorípé àwa ni a kùnà jù nínú gbogbo ènìyàn láti ronúpìwàdà kúrò nínú gbogbo ẹṣẹ wa àti gbogbo ìpànìyàn tí àwa ti ṣe, kí àwa kí ó sì jẹ kí Ọlọrun yọ eleyĩ kúrò lọkàn wa, nítorípé èyí ni ohun tí ó tọ fún wa láti ṣe, pé kí àwa kí ó ronúpìwàdà pátápátá níwájú Ọlọrun, kí ó lè mú àbàwọn wa kúrò   Nísisìyí, ẹyin arákùnrin mi   ọwọn jùlọ, níwọn ìgbàtí Ọlọrun ti mú àwọn àbàwọn wa kúrò, tí àwọn idà wa sì ti mọ, nítorínã, ẹ jẹ kí a dẹkun fífi ẹjẹ àwọn arákùnrin wa ṣe àbàwọn fún idà wa.   Ẹ kíyèsĩ, mo wí fún nyín,   rárá, ẹ jẹ kí a pa idà wa mọ kúrò lọwọ àbàwọn ẹjẹ àwọn arákùnrin wa; nítorípé bóyá, bí àwa bá tún fi àbàwọn bá idà wa, nwọn kò ní di wíwẹmọ nípasẹ ẹjẹ Ọmọ Ọlọrun wa tí ó tóbi; èyítí yíò ta sílẹ fún ètùtù ẹṣẹ wa.   Ọlọrun tí ó tóbi nã sì ti ṣãnú   fún wa, ó sì ti fi àwọn ohun wọnyí yé wa kí àwa má bã ṣègbé; bẹni, òun sì ti sọ àwọn ohun wọnyí di mímọ fún wa ní ìṣãjú, nítorítí ó fẹràn ẹmí wa gẹgẹbí ó ti fẹràn àwọn ọmọ wa; nítorínã, nínú ãnú rẹ ni ó nbẹwá wò nípasẹ àwọn ángẹlì rẹ, pé kí ìlànà ìgbàlà nã lè di mímọ fún wa àti fún àwọn ìran tí nbọ lẹhìn ọla.   Áà, báwo ni ãnú Ọlọrun wa   ti tó! Àti nísisìyí kíyèsĩ, nígbàtí àwa ti ṣe èyí láti mú àbàwọn kúrò lára wa, tí a sì ti mú idà wa mọ, ẹ jẹ kí a fi nwọn pamọ, kí nwọn bá lè wà ní mímọ, gẹgẹbí ẹrí sí Ọlọrun wa ní ọjọ ìkẹhìn, tàbí ní ọjọ tí a ó mú wa dúró níwájú rẹ fún ìdájọ, pé àwa kò fi àbàwọn ẹjẹ àwọn arákùnrin wa bá idà wa láti ìgbà nã tí ó ti kọ wa ní ọrọ rẹ, tí òun sì ti mú wa mọ nípasẹ èyí.   Àti nísisìyí, ẹyin arákùnrin   mi, bí àwọn arákùnrin wa bá lépa láti pa wá run, ẹ kíyèsĩ, àwa yíò fi idà wa pamọ, bẹni, àní àwa yíò rì nwọn mọlẹ, kí nwọn lè wà ní mímọ, gẹgẹbí ẹrí pé àwa kò lò nwọn rí, ní ọjọ ìkẹhìn; bí àwọn arákùnrin wa bá sì pa wá run, ẹ kíyèsĩ, àwa yíò lọ sọdọ Ọlọrun wa, a ó sì yè.   Àti nísisìyí, ó sì ṣe nígbàtí   ọba ti parí àwọn ọrọ wọnyí, tí gbogbo àwọn ènìyàn nã sì péjọ, nwọn kó idà nwọn, pẹlú gbogbo ohun ìjà nwọn èyítí nwọn ti lò fún títa ẹjẹ ènìyàn sílẹ, nwọn sì rì nwọn mọlẹ pátápátá.   Èyí ni nwọn sì ṣe, nítorípé   lọkàn nwọn, èyí jẹ ẹrí sí Ọlọrun, àti sí ènìyàn pẹlú, pé nwọn kò ní lo ohun ìjà mọ láéláé fún ìtàjẹ ènìyàn sílẹ mọ; nwọn sì ṣe èyí, ní ìpinnu àti májẹmú pẹlú Ọlọrun, pé kàkà kí nwọn ta ẹjẹ àwọn arákùnrin nwọn sílẹ, nwọn yíò fi ẹmí ara nwọn lélẹ; àti pé kàkà kí nwọn gba ti ọmọnìkejì ẹni, nwọn yíò fún un; àti pé kàkà kí nwọn gbé ìgbé ayé ọlẹ, nwọn yíò ṣiṣẹ lọpọlọpọ pẹlú ọwọ nwọn.   Báyĩ, àwa ríi pé, nígbàtí   àwọn ará Lámánì yíi ti gbàgbọ tí nwọn sì ti mọ ọtítọ, nwọn dúró ṣinṣin, nwọn yíò sì faradà ìyà àní títí fi dé ojú ikú kàkà kínwọn gbẹṣẹ; báyĩ ni àwa sì ríi pé nwọn ri ohun ìjà nwọn mọlẹ fún àlãfíà, tàbí pé nwọn ri àwọn ohun ìjà ogun, nítorí àlãfíà.   Ó sì ṣe tí àwọn arákùnrin   nwọn, àwọn ará Lámánì, ṣe ìmúrasílẹ fún ogun, tí nwọn sì kọjá wá sí ilẹ Nífáì láti pa ọba run, àti láti fi ẹlòmíràn rọpò rẹ, àti láti pa àwọn ènìyàn Kòṣe-Nífáì-Léhì run kúrò lórí ilẹ nã.   Nísisìyí nígbàtí àwọn ènìyàn   nã rí i pé nwọn nbọwá láti gbógun tì nwọn, nwọn jáde láti lọ pàdé nwọn, nwọn sì wólẹ níwájú nwọn lórí ilẹ, nwọn sì bẹrẹ sí ké pe Olúwa; ipò yĩ ni nwọn sì wà nígbàtí àwọn ará Lámánì bẹrẹsí kọlũ nwọn, tí nwọn sì bẹrẹsí pa nwọn pẹlú idà.   Báyĩ sì ni ó rí láìrí àtakò,   tí nwọn pa ẹgbẹrún àti mãrún nínú nwọn; àwa sì mọ pé nwọn jẹ alábùkún-fún, nítorítí nwọn ti lọ gbé pẹlú Ọlọrun nwọn.   Nísisìyí nígbàtí àwọn ará   Lámánì ríi pé àwọn arákùnrin nwọn kọ láti sá fún idà, tàbí pé kí nwọn yí sí ọtún tàbí sí òsì, ṣùgbọn pé nwọn ndùbúlẹ, nwọn sì nparun, tí nwọn sì nyin Ọlọrun àní bí nwọn ṣe nparun lọwọ idà   Nísisìyí, nígbàtí àwọn ará   Lámánì rí èyí, nwọn dá ara nwọn lẹkun láti má pa nwọn; àwọn tí ọkàn nwọn sì ti dàrú nínú nwọn fún àwọn arákùnrin nwọn tí nwọn ti parun nípasẹ idà sì pọ, nítorítí nwọn ronúpìwàdà fún àwọn ohun tí nwọn ti ṣe.   Ó sì ṣe tí nwọn da àwọn   ohun ìjà ogun nwọn sílẹ, tí nwọn kò sì gbé nwọn mọ, nítorítí ìrora bá nwọn fún gbogbo ìpànìyàn tí nwọn ti ṣe; nwọn sì wólẹ, àní gẹgẹbí àwọn arákùnrin nwọn, tí nwọn sì nwojú ãnú àwọn tí nwọn gbọwọ sókè láti pa nwọn.   Ó sì ṣe tí àwọn tí ó darapọ   mọ àwọn ènìyàn Ọlọrun ní ọjọ nã ju iye àwọn tí nwọn ti pa; àwọn tí nwọn sì ti pa jẹ olódodo ènìyàn, nítorínã, àwa kò ní ìdí kan láti ṣiyèméjì pé a ti gbà nwọn là.   Kò sì sí ẹni búburú kan   nínú àwọn tí nwọn pa; ṣùgbọn àwọn tí a mú wá sí ìmọ òdodo ju ẹgbẹrún lọ; báyĩ ni àwa ríi pé Ọlọrun nṣiṣẹ ní oríṣiríṣi ọnà fún ìgbàlà àwọn ènìyàn rẹ.   Nísisìyí àwọn ará Ámálẹkì   àti àwọn ará Ámúlónì ni ó pọ jù nínú àwọn ará Lámánì tí ó pa àwọn arákùnrin wọn lọpọlọpọ, púpọ nínú nwọn sì jẹ ti ipa àwọn Néhórì.   Nísisìyí, nínú àwọn tí ó darapọ   mọ àwọn ènìyàn Olúwa, kò sí àwọn ará Ámálẹkì tàbí àwọn ará Ámúlónì, tàbí èyí tí í ṣe ti ipa Néhórì, ṣùgbọn ìran Lámánì àti Lẹmúẹlì ni nwọn íṣe.   Báyĩ sì ni àwa mọ dájúdájú   pé lẹhìn tí a bá ti fún àwọn ènìyàn ní ìmọ nípa Ẹmí-Ọlọrun lẹkan, tí nwọn sì ti ní ìmọ nlá nípa èyítí í ṣe ti òdodo, tí nwọn sì ti ṣubú sínú ẹṣẹ àti ìwàìrékọjá, nwọn yíò burú síi, nípa èyí, ipò nwọn yíò burú jù bí èyítí nwọn kò mọ ohun wọnyí rí.  25   Ìwà-ìfinràn àwọn ará Lámánì ńtànkálẹ síiÀwọn irú-ọmọ àwọnàlùfã Nóà ṣègbé gẹgẹbí Ábínádì ti sọtẹlẹỌpọlọpọ àwọn ará Lámánì ni a yí lọkàn padà tí nwọn sì darapọ mọ àwọn Kòṣe-Nífáì-LéhìNwọn gba Krístì gbọ, nwọn sì pa òfin Mósè mọ. Ní ìwọn ọdún 90 sí 77 kí a tó bí Olúwa wa. Sì kíyèsĩ, báyĩ ni ó sì ṣe tí àwọn ará Lámánì nì bínú púpọ si nítorítí nwọn pa àwọn arákùnrin nwọn; nítorínã nwọn ṣe ìbúra láti gbẹsan lára àwọn ará Nífáì; nwọn kò sì gbìyànjú láti pa àwọn ará Kòṣe-Nífáì-Léhì mọ nígbà nã.   Ṣùgbọn nwọn kó àwọn ọmọ   ogun nwọn, nwọn sì kọjá lọ sínú ibi agbègbè ilẹ Sarahẹmúlà, nwọn sì kọlũ àwọn ènìyàn tí nwọn wà ní ilẹ Amonáíhà nwọn sì pa nwọn run.   Lẹhìn èyí nnì, nwọn ja ọpọlọpọ   ogun pẹlú àwọn ará Nífáì, nínú èyítí nwọn lé nwọn, tí nwọn sì pa nwọn.   Nínú àwọn ará Lámánì tí   nwọn sì pa ni ó fẹrẹ jẹ pé gbogbo àwọn irú-ọmọ Ámúlónì wà pẹlú àwọn arákùnrin rẹ, tí nwọn jẹ àlùfã fún Nóà, àwọn nã ní a sì pa nípasẹ ọwọ àwọn ará Nífáì;   Àwọn tí ó sì kù, lẹhìn tí nwọn   ti sá lọ sínú aginjù tí ó wà ní ìhà ìlà-oòrùn, tí nwọn sì ti gba agbára àti àṣẹ kúrò lọwọ àwọn ará Lámánì, kí nwọn pa púpọ nínú àwọn ará Lámánì nã run pẹlú iná nítorí ìgbàgbọ nwọn   Nítorítí púpọ nínú nwọn,   lẹhìn tí nwọn ti pàdánù ohun púpọ, tí nwọn sì ti rí ọpọlọpọ ìpọnjú, bẹrẹsí rú sókè ní ìrántí àwọn ọrọ tí Áárọnì àti àwọn arákùnrin rẹ ti wãsù fún nwọn ní ilẹ nwọn; nítorínã, nwọn bẹrẹsí ṣe àìgbàgbọ sí gbogbo àwọn àṣà bàbá nwọn, tí nwọn sì gba Olúwa gbọ, àti pé òun ni ó fún àwọn ará Nífáì ní agbára títóbi; báyĩ sì ni a yí púpọ nínú nwọn lọkàn padà nínú aginjù nã.   Ó sì ṣe tí àwọn olórí nnì,   tí nwọn jẹ ìyókù àwọn ọmọ Ámúlónì mú kí a pa nwọn, bẹni, gbogbo àwọn tí ó gbàgbọ nínú ohun wọnyí.   Nísisìyí, ikú-ajẹrĩkú yí mú   kí ọpọlọpọ àwọn arákùnrin nwọn ru sókè ní ìbínú; ìjà sì bẹrẹ nínú aginjù; àwọn ará Lámánì sì bẹrẹsí lépa ẹmí àwọn irú-ọmọ Ámúlónì àti àwọn arákùnrin rẹ, nwọn sì bẹrẹsí pa nwọn; nwọn sì sá wọ inú aginjù èyítí ó wà ní apá ìlà-oòrùn.   Sì kíyèsĩ, àwọn ará Lámánì   nlépa ẹmí nwọn títí di òní. Báyĩ sì ni ọrọ Ábínádì ṣẹ, èyítí ó sọ nípa irú-ọmọ àwọn àlùfã nnì tí nwọn ṣe é tí ó fi kú nípasẹ iná.   Nítorítí ó wí fún nwọn pé:   Ohun tí ẹyin yíò ṣe fún mi yíò jẹ ẹyà irú ohun tí nbọ.   Àti nísisìyí Ábínádì ni ẹni   àkọkọ tí ó kú nípasẹ iná nítorí ìgbàgbọ tí ó ní nínú Ọlọrun; báyĩ, èyí ni ìtumọ ohun tí ó sọ, pé ọpọlọpọ yíò kú nípasẹ iná, gẹgẹbí ó ti rí fún òun.   Ó sì wí fún àwọn àlùfã Nóà   pé irú-ọmọ nwọn yíò mú kí á pa ọpọlọpọ gẹgẹbí a ṣe pa òun, àti pé a ó fọn nwọn ká ilẹ òkẽrè, a ó sì pa nwọn, àní bí ẹranko búburú ṣe nlé àgùtàn tí kò ní olùṣọ tí sì pa; àti nísisìyí kíyèsĩ, àwọn ọrọ wọnyí ṣẹ, nítorítíàwọn ará Lámánì lé nwọn, nwọn sì dọdẹ nwọn, nwọn sì pa nwọn.   Ó sì ṣe, nígbàtí àwọn ará   Lámánì r í i pé nwọn kò lè borí àwọn ará Nífáì, nwọn tún padà lọ sí ilẹ nwọn; ọpọlọpọ nwọn sì kọjá sí ilẹ Íṣmáẹlì láti gbé inú rẹ àti ilẹ Nífáì, nwọn sì da ara nwọn pọ mọ àwọn ènìyàn Ọlọrun, tí nwọn íṣe ará Kòṣe-Nífáì-Léhì.   Àwọn nã sì ri àwọn ohun   ìjà-ogun nwọn mọlẹ, gẹgẹbí àwọn arákùnrin nwọn ti ṣe, nwọn sì bẹrẹsí jẹ ènìyàn rere; tí nwọn sì rìn ní ọnà Olúwa, tí nwọn sì gbiyanju láti pa àwọn òfin àti àwọn ilana rẹ mọ.   Bẹni, nwọn sì pa òfin Mósè   mọ; nítorípé ó tọ pé kí nwọn sì máa pa òfin Mósè mọ ní lọwọlọwọ síbẹ, nítorítí a kò tĩ múu ṣẹ tán. Ṣùgbọn láìṣírò òfin Mósè, nwọn ṣã fojúsọnà sì bíbọ Krístì, nítorípé nwọn ka òfin Mósè sí ẹyà bíbọ rẹ, nwọn sì gbàgbọ pé nwọn níláti pa àwọn ohun wọnnì mọ, èyítí o hán sí gbangba, títí di àkokò nã tí a ó fihàn sí nwọn.   Nísisìyí kĩ ṣe pé nwọn rò   pé nípa òfin Mósè ní ìgbàlà ṣe wà; ṣùgbọn pé òfin Mósè dúró fún èyítí yíò mú ìgbàgbọ nwọn nínú Krístì dúró ṣinṣin; báyĩ ni nwọn sì gba ìrètí nípasẹ ìgbàgbọ, sí ìgbàlà ayérayé, tí nwọn sì gbẹkẹlé ẹmí ìsọtẹlẹ, tí ó nsọ nípa àwọn ohun èyítí nbọ.   Àti nísisìyí kíyèsĩ, Ámọnì,   àti Áárọnì, àti Òmnérì, àti Hímnì, pẹlú àwọn arákùnrin nwọn yọ púpọpúpọ, fún àṣeyọrí tí nwọn ní lãrín àwọn ará Lámánì, nítorítí nwọn ríi pé Olúwa ti gbọ àdúrà nwọn, àti pé ó ti jẹrĩ sí òtítọ ọrọ rẹ sí nwọn ní gbogbo ọnà.  26   Ámọnì ṣògo nínú OlúwaOlúwa nfi agbára fún àwọn olódodo, ó sì nfún nwọn ní ìmọNípa ìgbàgbọ ènìyàn lè mú ẹgbẽgbẹrún ọkàn wá sí ìrònúpìwàdàỌlọrun ní gbogbo agbára, ohun gbogbo ni ó sì yée. Ní ìwọn ọdún 90 sí 77 kí a tó bí Olúwa wa. Àti nísisìyí, àwọn wọnyí ni ọrọ Ámọnì sí àwọn arákùnrin rẹ, tí ó wí báyĩ: Ẹyin ará àti ẹyin arákùnrin mi, kíyèsĩ mo wí fún un yín, báwo ni ìdí rẹ ti pọ tó fún ayọ wa; nítorípé njẹ àwa lè rọ pé Ọlọrun lè fún wa ní ìbùkún nlá báyĩ nígbàtí a tẹ síwájú kúrò nínú ilẹ Sarahẹmúlà?   Àti nísisìyí, èmí bẽrè, irú   ìbùkún nlá wo ni ó ti fi lé wa lórí? Njẹ ẹyin lè sọọ?   Ẹ kíyèsĩ, èmi ṣe ìdáhùn rẹ fún   un yín, nítorítí àwọn arákùnrin wa, àwọn ará Lámánì, wà nínú òkùnkùn, bẹni, àní nínú ọgbun tí ó ṣókùnkùn jùlọ, ṣùgbọn ẹ kíyèsĩ, melo wọn ni a mú wá láti rí ìmọlẹ Ọlọrun tí ó yanilẹnu! Èyí sì jẹ ìbùkún tí a ti fi lé wa lórí, pé a ti jẹ ohun èlò ní ọwọ Ọlọrun láti ṣe iṣẹ nlá yĩ.   Ẹ kíyèsĩ, ẹgbẹgbẹrún nwọn   ní ó yọ, tí a sì ti mú wá sí inú agbo Ọlọrun.   Ẹ kíyèsĩ, àkokò ti tó fún   ìkórè, alábùkún-fún sì ni ẹyin í ṣe, nítorítí ẹyin ti tẹ dòjé nyín bọ ìkórè, ẹyin sì kórè pẹlú agbára nyín, bẹni, ní gbogbo ọjọ niẹyin nṣiṣẹ; ẹ sì kíyèsí iye ìtí nyín! A ó sì kó nwọn jọ sínú àká, kí nwọn má bã ṣòfò.   Bẹni, ìjì kò ní lè tẹ nwọn pa   ní ọjọ ìkẹhìn; bẹni, afẹfẹ líle kò ní lè fà nwọn tu; ṣùgbọn nígbàtí ìjì yíò bá dé, a ó kó nwọn jọ sí ãyè nwọn, tí ìjì nã kò fi ní lè wọ ãrin nwọn; bẹni, ẹfũfù líle kò ní lè gbé nwọn lọ sí ibi èyítí ó wù tí ọtá fẹ gbé nwọn lọ.   Ṣùgbọn kíyèsĩ, nwọn wà ní   ọwọ Olúwa ìkórè, tirẹ ni nwọn sì íṣe; òun yíò sì jí nwọn dìde ní ọjọ ìkẹhìn.   Ìbùkún ni fún orúkọ Ọlọrun   wa; ẹ jẹ kí a kọrin ìyìn rẹ, bẹni, ẹ jẹ kí a fi ọpẹ fún orúkọ rẹ mímọ, nítorítí ó nṣíṣẹ òdodo títí láéláé.   Nítorípé bí kò bá ṣe pé àwa ti   jáde kúrò nínú ilẹ Sarahẹmúlà, àwọn arákùnrin wa ọwọn wọnyí, tí nwọn fẹràn wa lọpọlọpọ, ìbá ṣì kún fún ọpọlọpọ ìkórira fún wa, bẹni nwọn yíò sì jẹ àjòjì sí Ọlọrun síbẹ.   Ó sì ṣe, nígbàtí Ámọnì ti   sọ àwọn ọrọ wọnyí, Áárọnì arákùnrin rẹ bá a wí pé: Ámọnì, mo bẹrù pé kí ayọ rẹ má já sí ìyangàn.   Ṣugbọn Ámọnì wí fún un:   èmi kò yangàn nínú agbára mi, tàbí nínú ọgbọn mi; ṣùgbọn, kíyèsĩ, ayọ mi kún, bẹni, ọkàn mi kún rẹrẹ fún ayọ, èmi yíò sì yọ nínú Ọlọrun mi.   Bẹni, èmi mọ pé èmi kò jẹ   nkan; nípa ti agbára mi, aláìlera ni èmi í ṣe; nítorínã, èmi kò ní yangàn nípa ara mi, ṣùgbọn èmi yíò yangàn nípa Ọlọrun mi, nítorípé nípasẹ agbára rẹ èmi lè ṣe ohun gbogbo; bẹni, kíyèsĩ, ọpọlọpọ iṣẹ ìyanu nlá-nlà ni àwa ti ṣe ní ilẹ yĩ, fún èyí tí àwa yíò yin orúkọ rẹ láéláé.   Ẹ kíyèsĩ, ẹgbẹgbẹrún mélo   nínú àwọn arákùnrin wa ni ó ti tú sílẹ kúrò nínú oró ipò-òkú; tí a sì mú nwọn kọ orin ìfẹ ìdãndè, èyí yĩ sì rí bẹ nítorí agbára ọrọ rẹ èyítí ó wà nínú wa, nítorínã njẹ àwa kò ha ní ìdí nlá láti yọ?   Bẹni, àwa ni ìdí láti yìn ín   títí láéláé, nítorítí òun ni Ọlọrun Tí Ó Ga Jùlọ, ó sì ti tú àwọn arákùnrin wa sílẹ kúrò nínú ẹwọn ọrun àpãdì.   Bẹni, òkùnkùn ayérayé àti   ìparun ni ó yí nwọn ká; ṣùgbọn kíyèsĩ, òun ti mú nwọn bọ sínú ìmọlẹ rẹ títí ayé, bẹni, sínú ìgbàlà títí ayé; à sì yí nwọn ká pẹlú ọpọ ìfẹ rẹ tí kò lẹgbẹ; bẹni, àwa sì jẹ ohun èlò ní ọwọ rẹ ní ṣíṣe ohun ìyanu nlá yĩ.   Nítorínã, ẹ jẹ kí àwa ṣògo,   bẹni, àwa yíò ṣògo nínú Olúwa; bẹni, àwa yíò yọ, nítorítí ayọ wa kún; bẹni, àwa yíò yin Ọlọrun wa títí láéláé. Kíyèsĩ, tani ó lè ṣògo àṣejù nínú Olúwa? Bẹni, tani ó lè sọ àsọjù nípa agbára nlá rẹ, àti ãnú rẹ, àti ìpamọra rẹ sí àwọn ọmọ ènìyàn? Kíyèsĩ, mo wí fún un yín, èmi kò lè sọ díẹ nínú bí èmi ti mọ ọ lára mi.   Tani ó ha lè rò pé Ọlọrun   wa yọ ní ãnú sí wa tóbẹ láti já wá gbà kúrò nínú ipò búburú, ẹṣẹ àti àìmọ.   Kíyèsĩ, àwa jáde lọ àní nínú   ìbínú, pẹlú ìdẹrùbà nlá láti pa ìjọ rẹ run.   Nigbanã! kíni ìdí rẹ tí òun   kò fi sọ wá sínú ìparun búburú, bẹni, kíni òun kò ṣe jẹ kí idà àìṣègbè rẹ ṣubú lù wá, kí ó sì sọ wá sínú ipò àìnírètí ayérayé?   Àní, ẹmí mi fẹrẹ sá kúrò   nínú àgọ ara yĩ fún irú èrò yĩ. Ẹ kíyèsĩ, òun kò ṣe àìṣègbè lé wa lórí, ṣùgbọn nínú ãnú rẹ tí ó ti pọ púpọ, òun mú wa rékọjá lórí ọgbun ayérayé ti ikú àti òṣì, àní sí ìgbàlà ọkàn wa.   Àti nísisìyí kíyèsĩ, ẹyin arákùnrin   mi, tani ẹni nã nípa ti ara tí ó lè mọ ohun wọnyí? Mo wí fún nyín, kò sí ẹnìkan tí ó mọ ohun wọnyí, àfi àwọn onírònúpìwàdà.   Bẹni, ẹnití ó bá ronúpìwàdà   tí ó sì lo ìgbàgbọ, tí ó sì mú iṣẹ rere jáde wá, tí ó sì ngbàdúrà ní àìsìmìàwọn wọnyí ni a fún ní ànfàní láti mọ ohun ìjìnlẹ Ọlọrun; bẹni, àwọn wọnyí ni a ó fún ní ànfàní ìfihàn àwọn ohun tí a kò fihàn rí; bẹni, a ó sì fún àwọn wọnyí ní ànfàní láti mú ẹgbẽgbẹrún ọkàn wá sí ìrònúpìwàdà, àní bí a ti fi fún wa láti mú àwọn arákùnrin wa wọnyí wá sí ìrònúpìwàdà.   Nísisìyí, ẹyin arákùnrin   mi, njẹ ẹyin ha rántí pé àwa sọ fún àwọn arákùnrin wa ní ilẹ Sarahẹmúlà, pé àwa yíò kọjá lọ sí ilẹ Nífáì, láti wãsù sí àwọn arákùnrin wa, àwọn ará Lámánì, tí nwọn sì fi wá rẹrín ẹlẹyà?   Nítorítí nwọn wí fún wa   pé: Njẹ ẹyin lérò pé ẹ lè mú àwọn ará Lámánì wá sí ìmọ òtítọ? Njẹ ẹyin rò wípé ẹ lè yí àwọn ará Lámánì lọkàn padà lórí àìpé àṣà àwọn bàbá nwọn, bí nwọn ṣe jẹ ọlọrùn-líle ènìyàn tó nnì; tí ọkàn nwọn a máa yọ nínú ìtàjẹsílẹ; tí nwọn ti lo àkokò nwọn nínú àìṣedẽdé èyítí ó burú jùlọ; tí ọnà nwọn sì ti jẹ ti olùrékọjá láti ìbẹrẹ wá? Nísisìyí ẹyin arákùnrin mi, ẹyin rántí pé báyĩ ni nwọn wí fún wa.   Lẹhìnnã, nwọn tún wípé: Ẹ   jẹ kí a gbé ogun tì nwọn, kí àwa kí ó lè pa nwọn run ati ìwà àìṣedẽdé nwọn kúrò lórí ilẹ nã, kí nwọn má bã borí wa, kí nwọn sì pa wá run.   Ṣùgbọn ẹ kíyèsĩ, ẹyin arákùnrin   mi àyànfẹ, wíwá sínú a g i n j ù wá k ĩ ṣ e l á t i p a àwọn arákùnrin wa run, ṣùgbọn pẹlú èrò àti gba ọkàn díẹ nínú nwọn là.   Nísisìyí nígbàtí ìrẹwẹsì bá   ọkàn wa, tí a sì fẹ padà sẹhìn, ẹ kíyèsĩ, Olúwa tù wá nínú, ó sì wípé: Ẹ kọjá lọ sãrin àwọn arákùnrin nyín, àwọn ará Lámánì, kí ẹ sì faradà ìpọnjú nyín pẹlú sũrù, Èmi yíò sì fún nyín ní àṣeyọrí.   Àti nísisìyí ẹ kíyèsĩ, àwa ti   wá, àwa sì ti lọ lãrín nwọn; àwa sì ti faradà ìpọnjú a sì ti faradà onírũrú àìní; bẹni, àwa ti rin ìrìnàjò láti ilé dé ilé, tí àwa sì gbíyèlé ãnú aráyékĩ ṣe lé ãnú aráyé nìkan, ṣùgbọn lé ãnú Ọlọrun pẹlú.   Àwa sì ti wọ inú ilé nwọn, a   sì kọ nwọn lẹkọ, àwa sì ti kọ nwọn ní ojú òpópó; bẹni, àwa ti kọ nwọn lórí àwọn òkè nwọn; àwa sì ti wọ inú tẹmpìlì nwọn pẹlú, àti inú sínágọgù nwọn, a sì ti kọ nwọn lẹẹkọ; ṣùgbọn nwọn lé wa jáde, nwọn fi wá ṣe ẹlẹyà, nwọn sì tutọ sí wa lára, nwọn sì gbá wa lẹnu; nwọn sì tún sọ wá ní òkúta, tí nwọn sì dè wá pẹlú okùn tí ó le, tí nwọn sì sọ wa sínú tũbú; ṣùgbọn nípaagbára àti ọgbọn Ọlọrun a tún ti rí ìkóyọ.   Àwa sì ti rí ọpọlọpọ ìpọnjú,   gbogbo àwọn nkan wọnyí sì rí bẹ pé bóyá a lè ti ipasẹ wa gba àwọn ọkàn díẹ là; àwa sì lérò wípé ayọ wa yíò kún bí a bá ti ipasẹ wa gbà nínú nwọn là.   Nísisìyí kíyèsĩ, àwa lè wò kí   a sì rí èrè iṣẹ tí àwa ṣe; njẹ wọn ha kéré bí? Èmi wí fún un yín, rárá, ó pọ; bẹni, àwa sì lè ṣe ìjẹrĩ sí òtítọ-inú nwọn, nítorí ìfẹ nwọn sí àwọn arákùnrin nwọn àti sí àwa nã pẹlú.   Nítorí ẹ sì kíyèsĩ ó sàn fún   nwọn láti fi ẹmí nwọn rúbọ ju kí nwọn gba ẹmí ọtá nwọn; nwọn sì ti ri àwọn ohun ìjà ogun nwọn mọ inú ilẹ, nítorí ìfẹ nwọn sí àwọn arákùnrin nwọn.   Àti nísisìyí ẹ kíyèsĩ, mo wí   fún yín, njẹ irú ìfẹ nlá báyĩ wà ní gbogbo ilẹ yí rí? Ẹ kíyèsĩ, mò wí fún yín, Rárá, kò sí irú rẹ rí, àní lãrín àwọn ará Nífáì.   Nítorí kíyèsĩ, nwọn yíò   gbé ohun ìjà sí àwọn arákùnrin nwọn; nwọn kò sì ní jẹ kí nwọn pa nwọn. Ṣùgbọn ẹ kíyèsĩ iye àwọn tí nwọn ti fi ẹmí nwọn lélẹ; àwa sì mọ pé nwọn ti lọ sí ọdọ Ọlọrun nwọn, nítorí ìfẹ tí nwọn ní àti ìkórira fún ẹṣẹ.   Nísisìyí, njẹ àwa kò ha ní   ìdí fún ayọ bí? Bẹni, èmi wí fún yín, a kò rí irú ènìyàn bẹ rí tí ó ní ìdí nlá irú èyí láti yọ bí àwa, láti ìgbàtí ayé ti bẹrẹ; bẹni, ayọ mi sì pọ púpọ, tó kí èmi fi yangan nínú Ọlọrun mi; nítorítí ó ní gbogbo agbára, gbogbo ọgbọn, àti gbogbo òye; ohun gbogbo ni ó yée, òun sì jẹ Ẹni alãnú, àní sí ìgbàlà, fún àwọn tí yíò bá ronúpìwàdà, tí nwọn sì gba orúkọ rẹ gbọ.   Nísisìyí tí eleyĩ bá sì íṣe   ìyangàn, síbẹ ni èmi yíò yangàn; nítorítí èyí ni ìyè àti ìmọlẹ mi, ayọ mi àti ìgbàlà mi, àti ìràpadà mi kúrò nínú ègbé ayérayé. Bẹni, ìbùkún ni fún orúkọ Ọlọrun mi, ẹnití ó ti í ṣe ìrántí àwọn ènìyàn yĩ, tí í ṣe ẹka kan ti ìdílé Ísráẹlì, tí ó sì ti yapa kúrò lára rẹ ní ilẹ àjèjì; bẹni, mo wípé, alábùkún-fún ni orúkọ Ọlọrun mi, ẹnití ó ṣe ìrántí wa, aṣákolọ nínú ilẹ àjèjì.   Nísisìyí ẹyin arákùnrin mi,   àwa ríi pé Ọlọrun a máa ṣe ìrántí ènìyàn gbogbo, ilẹ èyíówù kí nwọn wà; bẹni, ó mọ iye àwọn ènìyàn rẹ, ọpọ ìyọnú rẹ sì nbẹ lórí gbogbo aráyé. Nísisìyí, èyí ni ayọ mi, àti ẹbọ ọpẹ nlá mi; bẹni, èmi yíò sì fi ọpẹ fún Ọlọrun mi títí láéláé. Àmín.  27   Olúwa pàṣẹ fún Ámọnì pé kí ó kó àwọn ará Kòṣe-Nífáì-Léhì lọ sí ibi àìléwuNígbàtí Ámọnì bá Álmà pàdé, ayọ rẹ dáa lágaraÀwọn ará Nífáì fún àwọn ará Kòṣe-Nífáì-Léhì ní ilẹ JẹṣónìA sì npè nwọn ní awọn ènìyàn Ámọnì. Ní ìwọn ọdún 90 sí 77 kí a tó bí Olúwa wa. Nísisìyí ó sì ṣe nígbàtí àwọn ará Lámánì nnì tí nwọn ti lọ jagun pẹlú àwọn ará Nífáì ti ríi pé ohun asán ni láti wá ìparun fún nwọn lẹhìn tí nwọn ti gbìyànjú púpọpúpọ láti pa nwọn run, nwọn tún padà lọ sí ilẹ Nífáì.   Ó sì ṣe tí àwọn ará Ámálẹkì   bínú gidigidi, nítorí àdánù nwọnlójú ogun. Nígbàtí nwọn sì ríi pé nwọn kò lè gbẹsan lára àwọn ará Nífáì, nwọn bẹrẹsí rú àwọn ènìyàn nã sókè ní ìbínú sí àwọn arákùnrin wọn, àwọn ará Kòṣe-Nífáì-Léhì; nítorínã nwọn bẹrẹsí pa nwọn run.   Nísisìyí àwọn ènìyàn yí tún   kọ láti gbé ohun ìjà ogun nwọn, nwọn sì jọwọ ara nwọn sílẹ fún pípa ní ìbámu pẹlú ìfẹ-inú àwọn ọtá nwọn.   Nísisìyí nígbàtí Ámọnì pẹlú   àwọn arákùnrin rẹ rí iṣẹ ìparun yí lãrín àwọn tí wọn fẹràn púpọpúpọ, àti lãrín àwọn tí ó fẹràn nwọn púpọpúpọnítorítí nwọn hùwà sí nwọn bí pé ángẹlì tí Ọlọrun rán sí nwọn láti gbà nwọn lọwọ ìparun ayérayénítorínã, nígbàtí Ámọnì àti àwọn arákùnrin rẹ rí iṣẹ ìparun nlá yĩ, nwọ kún fún ọpọ ãnú, nwọn sì wí fún ọba pé:   Ẹ jẹ kí a kó àwọn ènìyàn   Olúwa wọnyí jọ, kí àwa sì kọjá lọ sí ilẹ Sarahẹmúlà lọ sọdọ àwọn arákùnrin wa àwọn ará Nífáì, kí àwa sì sálọ kúrò lọwọ àwọn ọtá wa, kí àwa má bá ṣègbé.   Ṣùgbọn ọba wí fún nwọn   pé: Ẹ kíyèsĩ, àwọn ará Nífáì yíò pa wá run, nítorí ọpọlọpọ ìwà ìpànìyàn àti àwọn ẹṣẹ èyítí àwa ti hù sí wọn.   Ámọnì sì wípé: Èmi yíò lọ   ṣe ìwádĩ lọdọ Olúwa, bí òun bá sì sọ fún wa pé kí a kọjá lọ sọdọ àwọn arákùnrin wa, njẹ ẹyin ó lọ bí?   Ọba sì wí fún un pé: Bẹni,   bí Olúwa bá wí fún wa pé kí a lọ, àwa yíò kọjá lọ sọdọ àwọn arákùnrin wa, àwa yíò sì jẹ ẹrú fún nwọn, títí àwa yíò fi ṣe àtúnṣe pẹlú nwọn lórí ọpọlọpọ ìwà ìpànìyàn àti àwọn ẹṣẹ èyítí àwa ti hù sí nwọn.   Ṣugbọn Ámọnì wí fún pé: Ó   tako òfin àwọn arákùnrin wa, èyítí bàbá mi fi lẹlẹ, pé kí ẹrú ó wà lãrín nwọn; nítorínã, ẹ jẹ kí àwa ó kọjá lọ kí àwa sì gbẹkẹlé ãnú àwọn arákùnrin wa.   Ṣùgbọn ọba nã wí fún un   pe: Wádĩ lọdọ Olúwa, bí òun bá sì wí fún wa pé kí a lọ, àwa yíò lọ; bíkòjẹbẹ, àwa yíò ṣègbé ní ilẹ nã.   Ó sì ṣe, tí Ámọnì lọ ó sì   wádĩ lọdọ Olúwa, Olúwa sì wí fún un pé:   Kó àwọn ènìyàn yĩ jáde kúrò   ní ilẹ yĩ, kí nwọn má bã ṣègbé; nítorítí Sátánì ti gba ọkàn àwọn ará Ámálẹkì, tí nwọn nrú àwọn ará Lámánì lọkàn sókè ní ìbínú sí àwọn arákùnrin nwọn láti pa nwọn; nítorínã ẹ jáde kúrò ní ilẹ yĩ; alábùkún-fún sì ni àwọn ènìyàn yĩ ní ìran yĩ, nítorítí èmi yíò pa nwọn mọ.   Àti nísisìyí ó sì ṣe tí Ámọnì   lọ tí ó sì sọ fún ọba gbogbo ọrọ tí Olúwa ti sọ fún un.   Nwọn sì kó gogbo àwọn   ènìyàn nwọn jọ, bẹni, gbogbo àwọn ènìyàn Olúwa, nwọn sì kó gbogbo agbo àti ọwọ ẹran nwọn jọ, nwọn sì jáde kúrò ní ilẹ nã, nwọn sì dé inú aginjù èyítí ó pãlà ilẹ Nífáì àti ilẹ Sarahẹmúlà, nwọn sì bọ sí agbègbè ìhà ilẹ nã.   Ó sì ṣe tí Ámọnì wí fún   nwọn pé: Ẹ kíyèsĩ, èmi pẹlú àwọn arákùnrin mi yíò kọjá lọ sínú ilẹ Sarahẹmúlà, ẹyin yíò sí dúró níbíyĩ títí àwa ó fi padà wá; àwa yíò sì mọ bí ọkàn àwọn arákùnrin wa ṣe rí, bí nwọn bání ìfẹ pé kí ẹyin kí ó wọ inú ilẹ nwọn.   Ó sì ṣe bí Ámọnì ṣe nkọjá   lọ sínú ilẹ nã, tí òun àti àwọn arákùnrin rẹ pàdé Álmà, ní ibi èyítí a ti sọ nípa rẹ ṣãjú; sì wọ ìpàdé ayọ ni eleyĩ jẹ.   Nísisìyí ayọ Ámọnì pọ   púpọ tí ó kún rẹrẹ; bẹ ni, ayọ nínú Ọlọrun rẹ gbée mì, àní títí ó fi dáa lágara; ó sì tún ṣubú lulẹ.   Nísisìyí njẹ eleyĩ kĩ ṣe ayọ   tí ó tayọ bí? Ẹ kíyèsĩ, èyí ni ayọ tí ẹnìkan kò lè rí gbà bíkòṣe onírònúpìwàdà tọtọ àti onírẹlẹọkàn ènìyàn tíi lépa àlãfíà.   Nísisìyí ayọ Álmà pọ púpọ   fún pípàdé àwọn arákùnrin rẹ, bákannã ni ayọ Áárọnì, àti Òmnérì, àti Hímnì; ṣùgbọn kíyèsĩ, ayọ nwọn kò tó láti tayọ agbára nwọn.   Àti nísisìyí ó sì tún ṣe tí   Álmà kó àwọn arákùnrin rẹ padà lọ sí ilẹ Sarahẹmúlà; àní lọ sínú ilé rẹ. Nwọn sì lọ sọ fún adájọ àgbà àwọn ohun tí ó ti ṣẹlẹ sí nwọn ní ilẹ Nífáì, lãrín àwọn arákùnrin nwọn, àwọn ará Lámánì.   Ó sì ṣe tí adájọ àgbà nã fi   ìkéde ránṣẹ jákè-jádò orílẹ-èdè nã, láti mọ ohùn àwọn ènìyàn nã nípa gbígba àwọn arákùnrin nwọn, tí nwọn í ṣe ará Kòṣe-Nífáì-Léhì.   Ó sì ṣe tí ohùn àwọn ènìyàn   nã dé, wípé: Kíyèsĩ, àwa yíò yọda ilẹ nã ti Jẹṣónì, èyítí ó wà ní apá ìlà-oòrùn lẹbã òkun, èyítí ó so mọ ilẹ Ibi-Ọpọ, èyítí ó wà ní apá gũsù ilẹ Ibi-Ọpọ; ilẹ Jẹṣónì yĩ sì ni àwa yíò yọda fún àwọn arákùnrin wa fún ìjogún.   Sì kíyèsĩ, àwa yíò fi àwọn   ọmọ ogun wa sí ãrin ilẹ Jẹṣónì àti ilẹ Nífáì kí àwa kí ó lè dãbò bò àwọn arákùnrin wa ní ilẹ Jẹṣónì; èyí ni àwa sì ṣe fún àwọn arákùnrin wa, nítorípé nwọn bẹrù, láti gbé ohun-ìjà ogun ti àwọn arákùnrin nwọn kí nwọn má bã dẹṣẹ; ẹrù nlá nwọn yĩ sì nbẹ nítorí ìrònúpìwàdà púpọ tí nwọn ní, fún ọpọlọpọ ìwà ìpànìyàn àti ìwà búburú jọjọ tí nwọn ti hù.   Àti nísisìyí kíyèsĩ, àwa yíò   ṣe èyí fún àwọn arákùnrin wa, kí nwọn lè jogún ilẹ Jẹṣónì; àwa yíò sì fi àwọn ọmọ ogun wa dãbò bò nwọn lọwọ àwọn ọtá nwọn, bí nwọn bá ti lè fún wa nínú ohun ìní nwọn fún ìrànlọwọ fún wa láti lè tọjú àwọn ọmọ ogun wa.   Nísisìyí, ó sì ṣe nígbàtí   Ámọnì ti gbọ eleyĩ, ó padà sí ọdọ àwọn ará Kòṣe-Nífáì-Léhì, àti Álmà pẹlú rẹ, sínú aginjù, níbití nwọn ti pàgọ nwọn sí, nwọn sì sọ ohun gbogbo wọnyí fún nwọn, Álmà sì tún sọ fún nwọn nípa ti ìyílọkànpadà rẹ, àti ti Ámọnì àti Áárọnì pẹlú àwọn arákùnrin rẹ.   Ó sì ṣe tí gbogbo nkan wọnyí   jẹ ohun ayọ nlá lãrín nwọn. Nwọn sì kọjá lọ sí ilẹ Jẹṣónì, nwọn sì ní ilẹ Jẹṣónì nã ní ìní; àwọn ará Nífáì sì npè nwọn ní àwọn ènìyàn Ámọnì; nítorínã, orúkọ nã ni a fi mọ nwọn láti ìgbà yĩ lọ.   Nwọn sì wà lãrín àwọn ará   Nífáì, a sì kà nwọn mọ àwọn ènìyàn tí í ṣe ti ìjọ-Ọlọrun pẹlú. A sì tún mọ nwọn fún ìtara nwọn sí Ọlọrun, àti sí ènìyàn; nítorítí nwọn jẹ olótĩtọ àtiẹni-dídúróṣinṣin nínú ohun gbogbo; nwọn sì dúró ṣinṣin nínú ìgbàgbọ Krístì, àní títí dé òpin.   Nwọn sì ka ìtàjẹsílẹ arákùnrin   wọn sí ohun-ìkórira nlá; ẹnìkẹni kò sì lè yí nwọn lọkàn padà láti gbé ohun-ìjà ogun ti àwọn ènìyàn wọn; nwọn kò sì ka ikú sí ohun ìbẹrù rárá, nítorí ìrètí nwọn àti ìmọ nwọn nípa Krístì àti àjĩnde; nítorínã, ikú ti di gbígbé mì fún nwọn nípasẹ ìṣẹgun Krístì lórí rẹ.   Nítorínã, nwọn yíò faradà   ìyà ikú ní ọnà tí ó pọn-ni-lójú àti èyítí ó burú jùlọ tí àwọn arákùnrin nwọn lè fi jẹ nwọn, kí nwọn ó tó gbé idà tàbí ohun-ìjà ogun míràn láti bá nwọn jà.   Báyĩ ni ó sì rí, tí nwọn jẹ   onítara ènìyàn àti ẹni-àyànfẹ, tí nwọn sì rí ọpọ ojúrere lọdọ Olúwa.  28   A ṣẹgun àwọn ará Lámánì nínú ogun nlá kanẸgbẹgbẹrún ni a paÌpín ènìyàn búburú ni ipò ìbànújẹ àìlópin; olódodo yíò sì gba ayọ tí kò lópin. Ní ìwọn ọdún 77 sí 76 kí a tó bí Olúwa wa. Àti nísisìyí, ó sì ṣe lẹhìn tí àwọn ènìyàn Ámọnì ti gbilẹ ní ilẹ Jẹṣónì, tí a sì ti dá ìjọ kan sílẹ ní ilẹ Jẹṣónì, tí àwọn ọmọ ogun àwọn ará Nífáì sì ti yí ilẹ Jẹṣónì ká, bẹ ni, ní gbogbo agbègbè tí ó yí ilẹ Sarahẹmúlà ká; kíyèsĩ, àwọn ọmọ ogun àwọn ará Lámánì ti tẹlé àwọn arákùnrin nwọn lọ sínú aginjù nã.   Báyĩ sì ni ogun líle bẹ sílẹ;   bẹni, àní irú èyítí a kò rí rí lãrín gbogbo àwọn ènìyàn tí ó ti wà ní ilẹ nã láti ìgbà tí Léhì ti jáde kúrò ní Jerúsálẹmù; bẹni, ẹgbẹgbẹrun àwọn ará Lámánì ni a sì pa, tí àwọn míràn sì fọnká sí ilẹ òkẽrè.   Bẹni, nwọn sì pa púpọ   nínú àwọn ènìyàn Nífáì nã; bíótilẹríbẹ, nwọn lé àwọn ará Lámánì, nwọn sì fọn nwọn ká, àwọn ènìyàn Nífáì sì tún padà lọ sí ilẹ nwọn.   Àti nísisìyí, àkokò yĩ sì jẹ   èyítí ọpọlọpọ ọfọ pẹlú ohùn-réré ẹkún gba ilẹ nã jákè-jádò, lãrín àwọn ènìyàn Nífáì   Bẹni, igbe ẹkún àwọn opó tí   nṣọfọ fún àwọn ọkọ nwọn, àti ti àwọn bàbá tí nwọn nṣọfọ fún àwọn ọmọ nwọn, àti ti ọmọbìnrin fún arákùnrin rẹ, bẹni, ti ọmọkùnrin fún bàbá rẹ; báyĩ sì ni igbe ẹkún ọfọ gba ãrin nwọn gbogbo, tí nwọn nṣọfọ fún àwọn ìbátan nwọn tí a ti pa.   Àti nísisìyí, dájúdájú ọjọ   ìbànújẹ ni èyí jẹ; bẹni, àkokò ìrònú, àti àkokò fún ọpọ ãwẹ àti àdúrà.   Báyĩ sì ni ọdún kẹẹdọgún   ìjọba àwọn onídàjọ lórí àwọn ènìyàn Nífáì dópin;   Èyí sì ni ìtàn nípa Ámọnì   àti àwọn arákùnrin rẹ, ìrìn-àjò nwọn ní ilẹ Nífáì, ìyà tí ó jẹ nwọn ní ilẹ nã, ìbànújẹ nwọn, àti ìpọnjú nwọn, pẹlú ayọ nwọn tí kò lè yé ni, àti gbígbà àti ìdábòbò àwọn arákùnrin nã ní ilẹ Jẹṣónì. Àti nísisìyí kí Olúwa, tí í ṣe Olùràpadà gbogbo ènìyàn, bùkún ẹmí nwọn títí láéláé.   Eyĩ sì ni ìtàn nípa àwọn ogun   àti ìjà lãrín àwọn ará Nífáì, àtiàwọn ogun lãrín àwọn ará Nífáì pẹlú àwọn ará Lámánì; ọdún kẹẹdọgún ìjọba àwọn onídàjọ sì dópin.   Ní ãrín ọdún kíni sí ọdún   kẹẹdọgún sì ni ẹgbẹgbẹrún ẹmí parun; bẹni, ọpọlọpọ ìtàjẹsílẹ búburú ni ó wáyé ní àkokò yĩ.   Ẹgbẹgbẹrún òkú ènìyàn ni a   sì gbé sin sínú ilẹ, tí ẹgbẹgbẹrún òkú ènìyàn jẹrà lórí òkìtì lójú àgbáyé; bẹni, ẹgbẹgbẹrún sì nṣọfọ ìpàdánù àwọn ìbátan nwọn; nítorípé, gẹgẹbí Olúwa ti ṣe ìlérí, nwọn bẹrù pé nwọn ti gba ìpín sí ipò ìbànújẹ àìlópin.   Bí ó tilẹ jẹ pé àwọn ẹgbẽgbẹrún   míràn nṣọfọ àdánù àwọn ìbátan nwọn nítọtọ, síbẹsíbẹ, nwọn nyọ nwọn sì nṣọfọ nínú ìrètí, àti pé nwọn mọ, gẹgẹbí àwọn ìlérí Olúwa, pé a ó gbé nwọn dìde tí nwọn ó sì máa gbé ní apá ọtún Ọlọrun, nínú ipò ayọ tí kò lópin.   Báyĩ àwa sì ríi bí ipò aidọgba   ènìyàn ṣe jẹ nípa ẹṣẹ àti ìrékọjá àti agbára èṣù, èyítí ó rí báyĩ nípa ọnà àrékérekè tí ó ti pète rẹ láti mú ọkàn ènìyàn nínú ìkẹkùn.   Báyĩ ni àwa sì rí ìpè nlá nnì   sí ìtẹramọ iṣẹ nínú ọgbà àjàrà Olúwa; bayĩ ni àwa si rí ìdí nlá fún ìbànújẹ, àti fún ayọìbànújẹ nítorí ikú àti ìparun lãrín àwọn ènìyàn, àti ayọ nítorí ìmọlẹ Krístì sí ìyè.  29   Álmà fẹ láti kígbe ìpè ìrònúpìwàdà pẹlú ìtara bí ti ángẹlìOlúwa fún gbogbo orílẹ-èdè ní àwọn olùkọniÁlmà ṣògo nínú iṣẹ Olúwa àti nínú àṣeyọrí Ámọnì àti àwọn arákùnrin rẹ. Ní ìwọn ọdún 76 kí a tó bí Olúwa wa. A! báwo ni ó ti wù mí tó kí èmi jẹ ángẹlì, ìba sì bá ìfẹ ọkàn mi mu kí èmi lè kọjá lọ sọrọ pẹlú fèrè Ọlọrun, àti ohùn tí yíò mi gbogbo ayé, kí èmi kí ó sì kígbe ìpè ìrònúpìwàdà sí ènìyàn gbogbo!   Bẹni, èmi yíò kéde ìrònúpìwàdà   àti ìlànà ìràpadà sí gbogbo ọkàn, bí sísán àrá, pé kí nwọn ronúpìwàdà, kí nwọn sì wá sí ọdọ Ọlọrun wa, kí ìbànújẹ má lè wà mọ ní orí ilẹ àgbáyé.   Ṣùgbọn kíyèsĩ, ènìyàn ni èmi   í ṣe, èmi sì ndẹṣẹ nínú ìfẹ-inú mi; nítorípé ó yẹ kí èmi ní ìtẹlọrùn nínú àwọn ohun ti Olúwa ti ṣe fún mi.   Kò tọ fún mi láti gbèrò nínú   ìfẹ-inú mi fún ìyípadà òfin Ọlọrun tí ó tọ, nítorítí èmi mọ pé òun a máa ṣe fún ènìyàn gẹgẹbí ìfẹ-inú wọn yálà sí ti ikú tàbí ti ìyè; bẹ ni, èmi mọ pé òun a máa ṣe fún ènìyàn, bẹni, ó fún nwọn ní àwọn òfin tí a kò le yípadà ní ìbámu pẹlú ìfẹ-inú nwọn, yálà sí ti ìgbàlà, tàbí sí ti ìparun.   Bẹni, èmi mọ wípé ohun   dáradára àti ohun búburú ti wá níwájú gbogbo ènìyàn; ẹnití kò bá dá èyítí ó dára mọ kúrò lára èyítí ó burú kò lẹbi; ṣùgbọn ẹnití ó bá mọ èyítí ó dára àti èyítí ó burú, òun ni a ó fun gẹgẹbí ìfẹ-inú rẹ, bóyá ó fẹ dáradára tàbí búburú, ìyè tàbí ikú, ayọ tàbí ẹdùn ọkàn.   Nísisìyí, nígbàtí èmi sì ti mọ   ohun wọnyí, kíni èmi ṣe tún fẹ láti ṣe ju iṣẹ èyítí a ti pè mí fún?   Kíni èmi ṣe fẹ láti jẹ ángẹlì,  kí èmi lè sọrọ dé gbogbo ikangun áyé?   Nítorí kíyèsĩ, Olúwa a máa   fún gbogbo orílẹ-èdè, ní ti orílẹèdè ati èdè tiwọn, fún kíkọni ní ọrọ rẹ, bẹni, nínú ọgbọn, gbogbo àwọn ohun èyítí ó ríi pé ó tọ kí nwọn ní; nítorínã àwa ríi pé Olúwa a máa gbani níyànjú nínú ọgbọn, ní ìbámu pẹlú èyítí ó tọ tí ó sì jẹ òtítọ.   Èmi mọ ohun èyítí Olúwa ti   pa láṣẹ fún mi, èmi sì ṣògo nínú rẹ. Èmi kò ṣògo nínú ara mi, ṣùgbọn èmi ṣògo nínú ohun èyítí Olúwa ti pa láṣẹ fún mi; bẹni, èyí sì ni ògo mi, pé bóyá èmi lè jẹ ohun èlò ní ọwọ Ọlọrun láti mú ọkàn àwọn díẹ wá sí ìrònúpìwàdà; èyí sì ni ayọ mi.   Sì kíyèsĩ, nígbàtí mo bá rí   púpọ nínú àwọn arákùnrin mi pé nwọn ti ronúpìwàdà nítoótọ, tí nwọn sì wá sí ọdọ Olúwa Ọlọrun nwọn, ìgbàyĩ ni ọkàn mi kún fún ayọ; tí èmi sì rántí ohun tí Olúwa ti ṣe fún mi, bẹni, àní tí ó ti gbọ àdúrà mi, bẹni, ìgbànã ni èmi rántí ọwọ ãnú rẹ èyítí ó ti nà sí mi.   Bẹni, èmi sì tún rántí ìgbèkùn   àwọn bàbá mi; nítorítí èmi mọ dájú pé Olúwa ni ó gbà nwọn kúrò nínú oko-ẹrú, nípa èyí ni ó sì ṣe dá ìjọ rẹ sílẹ; bẹni, Olúwa Ọlọrun, Ọlọrun Ábráhámù, Ọlọrun Ísãkì, àti Ọlọrun Jákọbù, tí ó sì gbà nwọn kúrò nínú oko-ẹrú.   Bẹni, gbogbo ìgbà ni èmi a   máa rántí ìgbèkùn àwọn bàbá mi àti pẹlú pé Ọlọrun yĩ kannã tí ó gbà wọn lọwọ àwọn ará Égíptì, ni ó gbà nwọn kúrò nínú oko-ẹrú.   Bẹni, Ọlọrun yĩ kannã ni ó   sì dá ìjọ rẹ sílẹ lãrín nwọn; bẹni, Ọlọrun yĩ kannã sì ni ó pè mí nípa ìpè mímọ, láti kéde ọrọ nã sí àwọn ènìyàn yĩ, tí ó sì ti fún mi ní àṣeyọrí púpọ, nínú èyítí ayọ mi kún.   Ṣùgbọn, èmi kò yọ nínú   àṣeyọrí mi nìkan, ṣùgbọn ayọ mi kún síi nítorí àṣeyọrí àwọn arákùnrin mi, tí nwọn ti lọ sí ilẹ Nífáì.   Kíyèsĩ, nwọn ti ṣiṣẹ púpọ,   nwọn sì ti mú èso púpọ jáde wá; báwo sì ni èrè nwọn yíò ti pọ tó!   Nísisìyí, nígbàtí mo bá ro ti   àṣeyọrí àwọn arákùnrin mi wọnyí, a mu ọkan mi fo lọ ani bi i pe a pin niya kuro ní ara mi, bi o ti ri, bee si ni ayọ mí tobi to.   Àti nísisìyí, kí Ọlọrun kí ó sì   jẹ kí àwọn arákùnrin mi wọnyí ní ànfàní láti jókọ nínú ìjọba Ọlọrun; bẹni, àti gbogbo àwọn tí nwọn jẹ èrè iṣẹ nwọn pẹlú, pé kí nwọn má bã bọ sí ìta mọ, ṣùgbọn kí nwọn máa yìn ín títí láéláé. Kí Ọlọrun sì jẹ kí ó ṣẽṣe gẹgẹ bí ọrọ mi, àní gẹgẹbí èmi ti sọ. Àmín.  30   Kòríhọ, ẹni aṣòdìsí-Krístì, nfi Krístì, Ètùtu, àti ẹmí ìsọtẹlẹ ṣe ẹlẹyàÓ nkọni pé kò sí Ọlọrun, pé kò sí ìṣubú ènìyàn, pé kò sí ìjìyà fún ẹṣẹ, àti pé kò sí KrístìÁlmà jẹrĩ pé Krístì yíò dé, àti pé ohun gbogbo fihàn pé Ọlọrun kan nbẹKòríhọ bẽrè fún àmì kan ó sì ya odiÈṣù ni ó ti farahàn Kòríhọ ṣãjú gẹgẹbí ángẹlì, tí ó sì kọ ọ ní ohun tí yíò sọA tẹ Kòríhọ mọlẹ, ó sì kú.Ní ìwọn ọdún 76 sí 74 kí a tó bí Olúwa wa. Kíyèsĩ, báyĩ ni ó sì ṣe lẹhìn tí àwọn ènìyàn Ámọnì ti gbilẹ lórí ilẹ Jẹṣónì, bẹni, àti lẹhìn tí a ti lé àwọn ará Lámánì jáde kúrò lórí ilẹ nã, tí àwọn ará ilẹ nã sì ti gbé àwọn tí ó kú nínú nwọn sin   Nísisìyí nwọn kò ka àwọn tí   ó kú nínú nwọn nítorípé iye nwọn pọ tayọ; bẹnã ni nwọn kò ka àwọn tí ó kú nínú àwọn ará Nífáìṣùgbọn ó sì ṣe lẹhìn tí wọn ti sin àwọn tí ó kú nínú nwọn tán, àti lẹhìn tí àwọn ọjọ ãwẹ gbígbà, àti ọfọ ṣíṣe, àti àdúrà gbígbà ti rékọjá, èyí tí íṣe ọdún kẹrìndínlógún ìjọba àwọn onídàjọ lórí àwọn ènìyàn Nífáì àlãfíà sì wà jákè-jádò orílẹ-èdè nã.   Bẹni, àwọn ènìyàn nã sì   gbiyanju láti pa òfin Olúwa mọ; nwọn sì múná nínú ṣíṣe àwọn ìlànà Ọlọrun, ní ìbámu pẹlú òfin Mósè; nítorítí a ti kọ nwọn láti pa òfin Mósè mọ títí a ó fi múu ṣẹ.   Báyĩ sì ni ó rí tí àwọn ènìyàn   nã kò rí ìyọlẹnu kankan nínú gbogbo ọdún kẹrìndínlógún ìjọba àwọn onídàjọ lórí àwọn ènìyàn Nífáì.   Ó sì ṣe nínú ìbẹrẹ ọdún   kẹtàdínlógún ìjọba àwọn onídàjọ, tí àlãfíà sì wà títí.   Ṣùgbọn ó sì ṣe ní àkokò tí   ọdún kẹtàdínlógún fẹrẹ dópin, ọkùnrin kan wá sínú orílẹ-èdè Sarahẹmúlà, ó sì jẹ Aṣòdìsí-Krístì, nítorítí ó bẹrẹsí wãsù sí àwọn ènìyàn nã ní ìtakò àwọn ìsọtẹlẹ tí àwọn wòlĩ ti sọ ṣãjú, nípa bíbọ Krístì.   Ní àkokò yĩ, kò sí òfin tí ó   tako ìgbàgbọ ẹnìkẹni; nítorítí ó jẹ ohun tí ó tako òfin Ọlọrun pátápátá pé kí òfin kan wà èyítí yíò mú kí ẹlẹyà-mẹyà wà lãrín àwọn ènìyàn.   Nítorí báyĩ ni ìwé-mímọ wí:   Ẹ yan ẹnití ẹyin ó máa sìn ní òní.   Nísisìyí, bí ẹnìkẹni bá ní ìfẹ   láti sin Ọlọrun, ó jẹ ànfàní fun un; tàbí kí a wípé bí ó bá gba Ọlọrun gbọ ó jẹ ànfàní fun un láti sìn ín; ṣùgbọn bí òun kò bá gbã gbọ, kò sí òfin tí ó wípé kí a jẹẹ níyà.   Ṣùgbọn bí ó bá pànìyàn,   nwọn fi ìyà jẹ ẹ dé ojú ikú; bí ó bá sì fipá jalè, nwọn fi ìyà jẹẹ pẹlú; bí ó bá sì jalè, nwọn jẹ níyà pẹlú; bí ó bá sì hu ìwà àgbèrè, nwọn jẹẹ níyà pẹlú; bẹni, fún gbogbo ìwà búburú yĩ, nwọn jẹ nwọn níyà.   Nítorítí òfin kan nbẹ pé a ó   ṣe ìdájọ àwọn ènìyàn gẹgẹbí ẹṣẹ wọn. Bíótilẹríbẹ, kò sí òfin tí ó tako ìgbàgbọ ẹnìkẹni; nítorínã, nwọn fi ìyà jẹ ènìyàn fún ìwà ìrúfin tí ó bá hù; nítorínã gbogbo ènìyàn ni ó jẹ ọgbọgba.   Ẹni Aṣòdìsí-Krístì yĩ, èyítí   orúkọ rẹ íṣe Kòríhọ, ti òfin kò sì lè dẽ bẹrẹsí wãsù sí àwọn ènìyàn nã pé kò sí Krístì kankan. Ní irú ọnà báyĩ sì ni ó nwãsù, wípé:   A!, ẹyin tí a ti dè mọlẹ nínú   ìrètí aṣiwèrè àti asán, kíni ìdí rẹ tí ẹyin fi àjàgà ohun aṣiwèrè wọnyí kọ ọrùn ara nyín? Kíni ìdí rẹ tí ẹyin fi nwá Krístì kan? Nítorípé kò sí ẹnìkẹni tí ó lè mọ nípa ohunkóhun tí nbọwá.   Kíyèsĩ, àwọn ohun wọnyí tí   ẹyin npè ní àsọtẹlẹ, tí ẹyin sọwípé àwọn wòlĩ mímọ ni ó gbé nwọn lée nyín lọwọ, ẹ kíyèsĩ, àṣà aṣiwèrè àwọn bàbá nyin ni nwọn í ṣe.   Báwo ni ẹyin ṣe ní ìdánilójú   lórí nwọn? Ẹ kíyèsĩ, ẹyin kò lè mọ nípa àwọn ohun tí ẹyin kò rí; nítorínã ẹyin kò lè mọ bí Krístì kan yíò bá wà.   Ẹyin ní ìrètí, tí ẹ sì wípé ẹ   ó rí ìdáríjì ẹṣẹ nyín. Ṣùgbọn, ẹ kíyèsĩ, àyọrísí ọkàn tí ó sínwín ni èyí í ṣe; ìdàrúdàpọ ọkàn nyín yĩ sì débá nyín nítorí àṣà àwọn bàbá nyin, èyítí ó jẹ kí ẹyin ó gba àwọn ohun tí kĩ ṣe òtítọ gbọ.   Ọpọlọpọ irú àwọn ohun   báyĩ ni ó sì sọ fún nwọn, tí ó wí fún nwọn pé kò lè sí ètùtù fún ẹṣẹ ènìyàn, ṣùgbọn olúkúlùkù nínú ayé yĩ nṣe ní ìbámu pẹlú ìtọni; nítorínã, ènìyàn ní ìlọsíwájú gẹgẹbí òye rẹ ti tó, àti pé olúkúlùkù ènìyàn borí ní ìbámu pẹlú agbára rẹ; àti pé kò sí ẹṣẹ nínú ohunkóhun tí ènìyàn ṣe.   Báyĩ ni ó sì ṣe nwãsù fún   nwọn, tí ó sì ndarí ọkàn púpọ nínú nwọn kúrò, tí ó nmú wọn gbéraga nínú ipò ìwà búburú wọn, bẹni, tí ó sì ndarí ọpọlọpọ àwọn obìnrin, àti àwọn ọkùnrin pẹlú, láti hu ìwà àgbèrètí ó wí fún wọn pé bí ènìyàn bá ti kú òpin ayé ẹni nã ni èyí.   Nísisìyí, ọkùnrin yĩ kọjá   lọ sí orílè-èdè Jẹṣónì pẹlú, láti wãsù àwọn ohun wọnyí lãrín àwọn ènìyàn Ámọnì, tí nwọn jẹ àwọn ènìyàn ará Lámánì ní ìgbà kan rí.   Ṣùgbọn kíyèsĩ, nwọn jẹ   ọlọgbọn-ènìyàn jù púpọ nínú àwọn ará Nífáì; nítorítí nwọn múu, nwọn sì dè é, nwọn sì gbé e wá sí iwájú Ámọnì, ẹnití í ṣe olórí àlùfã lórí àwọn ènìyàn nnì.   Ó sì ṣe tí ó mú kí nwọn gbé   e jáde kúrò lórí ilẹ nã. Ó sì wá sí inú ilẹ Gídéónì, ó sì bẹrẹsí wãsù fún àwọn nã pẹlú; kò sì ní àṣeyọrí púpọ ní ibi yĩ, nítorítí nwọn mú u nwọn sì dè é, nwọn sì gbé e lọ sí iwájú olórí àlùfã, tí í sì i ṣe adájọ àgbà lórí ilẹ nã.   Ó sì ṣe tí olórí àlùfã nã sọ   fún un pé: Kíni ìdí rẹ tí ìwọ fi nkãkìri láti yí ọnà Olúwa po? Kíni ìdí rẹ tí ìwọ fi nkọ àwọn ènìyàn yì í pé kò ní sí Krístì, láti lè fi òpin sí ayọ nwọn? Kíni ìdí rẹ tí ìwọ fi nsọrọ tako gbogbo àsọtẹlẹ àwọn wòlĩ mímọ?   Nísisìyí, orúkọ olórí àlùfã   nã ni Gídónà. Kòríhọ sì wí fún un pé: Nítorípé èmi kò kọni ní àwọn àṣà aṣiwèrè àwọn bàbá rẹ, àti nítorípé èmi kò kọ àwọn ènìyàn yĩ pé kí nwọn de ara nwọn mọlẹ lábẹ àwọn ìlànà àti ìṣe aláìgbọn, tí àwọn àlùfã ìgbà àtijọ gbé kalẹ, láti lè ní agbára àti àṣẹ lórí wọn, láti fi nwọn sí ipò àìmọ, kí nwọn má lè gbé orí wọn sókè, ṣùgbọn kí nwọn wà ní ipò ìtẹríba sí ọrọ rẹ.   Ìwọ wípé àwọn ènìyàn yĩ   jẹ òmìnira-ènìyàn. Kíyèsĩ, èmi wípé nwọn wà nínú oko-ẹrú. Ìwọ wípé àwọn àsọtẹlẹ ìgbà nì jẹ òtítọ. Kíyèsĩ, èmi wípé ìwọ kò mọ pé òtítọ ni nwọn íṣe.   Ìwọ wípé àwọn ènìyàn   yìi jẹ ẹni-ìdálẹbi àti ẹni-ìṣubú ènìyàn, nítorí ìwà ìrékọjá òbí. Kíyèsĩ, èmi wípé ọmọ kò jẹ ẹni ìdálẹbi nítorí àwọn òbí rẹ.   Ìwọ sì tún sọ wípé Krístì yíò   wá. Ṣùgbọn kíyèsĩ, èmi wípéìwọ kò mọ pé Krístì kan yíò wà. Ìwọ sì tún sọ pẹlú pé a ó pa á nítorí àwọn ẹṣẹ aráyé   Báyĩ sì ni ìwọ ṣe darí àwọn   ènìyàn yìi sí ipa àṣà àwọn bàbá rẹ, àti gẹgẹbí ìfẹ-inú rẹ; tí ìwọ sì tẹrí wọn bá, àní bí ẹnití ó wà nínú oko-ẹrú, kí ìwọ kí ó lè máa gbáyùnùn nínú lãlã nwọn, kí nwọn má lè gbé ojú sókè pẹlú ìgboyà, àti kí nwọn má lè gbádùn ẹtọ àti ànfãní tí í ṣe tiwọn.   Bẹni, nwọn kò lè lo ohun tí í   ṣe tiwọn, ní ìbẹrù fún ṣíṣẹ àwọn àlùfã nwọn, tí nwọn gbé àjàgà wọ nwọn lọrùn gẹgẹbí ìfẹ-inú nwọn, tí nwọn sì ti mú nwọn gbàgbọ, nípa àṣà nwọn, àti ìrètí nwọn, àti ìdùnnú nwọn, àti ìran rírí nwọn, àti ìmọ ìjìnlẹ èké nwọn, pé bí wọn kò bá ṣe gẹgẹbí ọrọ wọn, wọn ṣẹ sí ẹdá àìmọ kan, ẹnití nwọn sọ wípé í ṣe Ọlọrunẹdá tí ẹnìkẹni kò rí rí tàbí tí ẹnìkẹni kò mọ, tí kò sí rí, tí kò sì lè sí.   Nísisìyí, nígbàtí olórí àlùfã   àti adájọ-àgbà rí líle ọkàn rẹ, bẹni, nígbàtí nwọn ríi pé yíò pẹgàn Ọlọrun pãpã, nwọn kò fèsì ọrọ rẹ mọ; ṣùgbọn nwọn mú kí nwọn dè é; nwọn sì fi lé ọwọ àwọn olórí, nwọn sì fi ránṣẹ sí ilẹ Sarahẹmúlà, kí nwọn lè mú u wá síwájú Álmà, àti adájọ-àgbà, ẹnití í ṣe bãlẹ lórí gbogbo ilẹ nã.   Ó sì ṣe nígbàtí nwọn mú u   dé iwájú Álmà àti adájọ-àgbà, ó tún tẹsíwájú gẹgẹbí ó ti ṣe ní ilẹ Gídéónì; bẹni, ó tẹsíwájú láti sọrọ búburú sí ohun mímọ.   Ó sì sọrọ pẹlú ohùn líle   níwájú Álmà, tí ó sì pẹgàn àwọn àlùfã, àti àwọn olùkọni, tí ó fẹsùn kàn wọn pé àwọn ni ó ndarí àwọn ènìyàn nã lọ sí ipa ti àṣà òmùgọ àwọn bàbá nwọn, láti lè máa gbáyùnùn nínú lãlã àwọn ènìyàn nã.   Nísisìyí, Álmà wí fún un pé:   Ìwọ mọ pé àwa kò gbáyùnùn nínú lãlã àwọn ènìyàn yĩ; nítorí kíyèsĩ, èmi ti ṣe lãlã láti ìgbàtí ìjọba àwọn onídàjọ ti bẹrẹ títí dé àkokò yĩ, pẹlú ọwọ ara mi fún ìrànlọwọ ara mi, láìṣírò ìrìnàjò mi púpọ kãkiri orílẹ-èdè nã láti kéde ọrọ Ọlọrun fún àwọn ènìyàn mi.   Àti láìṣírò ọpọlọpọ iṣẹ lãlã   tí èmi ti ṣe nínú ìjọ-onígbàgbọ, èmi kò gba èrè ẹyọ owó kan rí fún iṣẹ lãlã mi; bákannã sì ni ẹnìkẹni nínú àwọn arákùnrin mi, bíkòṣe lórí ìtẹ ìdájọ; bẹ sì ni àwa gbã ní ìbámu pẹlú òfin lórí àkokò tí a bá lò tí a bá fi ṣe ìdájọ.   Àti nísisìyí, bí àwa kò bá   gba ohunkóhun fún iṣẹ lãlã wa nínú ìjọ-onígbàgbọ, kíni èrè wa fún iṣẹ lãlã tí àwa nṣe nínú ìjọ-onígbàgbọ, bí kò bá ṣe pé láti kéde òtítọ, kí àwa lè ní ìdùnnú nínú ayọ àwọn arákùnrin wa?   Nígbànã kíni ìdí rẹ tí ìwọ fi   wípé àwa nwãsù fún àwọn ènìyàn yĩ láti rí èrè gbà, nígbàtí ìwọ tìkararẹ mọ wípé àwa kò gba èrè rárá? Àti nísisìyí, njẹ ìwọ gbàgbọ pé àwa ntan àwọn ènìyàn yĩ, tí àwa sì nfún wọn ní ayọ irú èyí ni ọkàn nwọn?   Kòríhọ sì dá a lóhùn wípé,   Bẹni.   Nígbànã ni Álmà wí fún un   pé: Njẹ ìwọ gbàgbọ pé Ọlọrun kan nbẹ?   Ó sì dáhùn wípé: Rara.   Nígbàyí ni Álmà wí fún un   pé: Njẹ ìwọ yíò tún sẹ pé Ọlọrun kan nbẹ, àti pé ìwọ ó tún sẹ Krístì nã? Nítorí kíyèsĩ, èmi wí fún ọ, èmi mọ pé Ọlọrun kan nbẹ, àti pé Krístì yíò wá.   Àti nísisìyí, ẹrí wo ni ìwọ ní   pé Ọlọrun kò sí, tàbí pé Krístì kì yíò wá? Èmi wí fún ọ pé ìwọ kò ní, àfi ọrọ ẹnu rẹ nìkan.   Ṣùgbọn kíyèsĩ, mo ní ohun   gbogbo gẹgẹbí ẹrí pé àwọn nkan wọnyí jẹ òtítọ; ìwọ pẹlú sì ní àwọn nkan wọnyí gẹgẹbí ẹrí sí ọ pé ọtítọ ni nwọn í ṣe; njẹ ìwọ yíò ha sẹ wọn bí? Njẹ ìwọ gbàgbọ pé otítọ ni àwọn nkan wọnyí í ṣe?   Kíyèsĩ, èmi mọ pé ìwọ   gbàgbọ, ṣùgbọn ẹmí irọ-pípa wà nínú rẹ, ìwọ sì ti pa Ẹmí Ọlọrun tì, tí kò sì gbé inú rẹ mọ; ṣùgbọn èṣù ni ó lágbára lórí rẹ, ó sì ndarí rẹ, tí ó sì nta ọgbọn àrékérekè láti pa àwọn ọmọ Ọlọrun run.   Àti nísisìyí Kòríhọ wí fún   Álmà pé: Bí ìwọ bá lè fi àmì kan hàn mí, ki emi le ni ìdánilójú pé Ọlọrun kan wà, bẹni, fi hàn mí pé ó ní agbára, ìgbànã ni èmi yíò ní ìdánilójú nípa òtítọ ọrọ rẹ gbogbo.   Ṣùgbọn Álmà wí fún un   pé: Ìwọ ti rí àmì tó; ìwọ yíò ha dán Ọlọrun rẹ wò bí? Njẹ ìwọ yíò wípé, fi àmì kan hàn mí, nígbàtí ìwọ ní ẹrí gbogbo àwọn arákùnrin rẹ wọnyí, àti gbogbo àwọn wòlĩ mímọ pẹlú? Àwọn ìwé-mímọ hàn sí ọ kedere, bẹni, àti pẹlú pé ohun gbogbo fi hàn pé Ọlọrun kan nbẹ; bẹni àní ayé pẹlú, àti ohun gbogbo tí ó wà lójú rẹ, bẹni, àti yíyí rẹ, bẹni, àti gbogbo àwọn ogun ọrun pẹlú tí nwọn sì nyí ni ipa ọnà nwọn jẹ ẹrí pé Ẹlẹdã Tí-ó-ga-jùlọ kan nbẹ.   Síbẹsíbẹ njẹ ìwọ kò ha lọ   kákiri, tí ó sì ndarí ọkàn àwọn ènìyàn yĩ kúrò, tí ó njẹrĩ fún nwọn pé Ọlọrun kò sí? Ẹwẹ, njẹ ìwọ lè sẹ gbogbo ẹrí wọnyí? Ó sì wípé: Bẹni, èmi yíò sẹ ẹ, àfi bí ìwọ bá fi àmì kan hàn mí.   Àti nísisìyí ó sì ṣe ti Álmà   wí fún un pé: Kíyèsĩ, inú mi bàjẹ nítorí líle ọkàn rẹ, àní, tí ìwọ sì nkọjú ìjà sí ẹmí-òtítọ, pé kí ẹmí rẹ lè parun.   Ṣùgbọn kíyèsĩ, ó sàn kí ẹmí   rẹ kí ó parun, jù kí ọpọlọpọ ẹmí ti ipasẹ rẹ bọ sí ìparun, nípa ọrọ irọ àti ẹtàn rẹ; nítorínã, bí ìwọ yíò bá tún sẹẹ, kíyèsĩ, Ọlọrun yíò kọlũ ọ, tí ìwọ yíò sì yadi, tí ìwọ kò sì ní lè la ẹnu rẹ mọ, kí ìwọ kí ó má lè tan àwọn ènìyàn yĩ mọ.   Nísisìyí, Kòríhọ wí fún un   pé: Èmi kò sẹ pé Ọlọrun kan nbẹ, ṣùgbọn èmi kò gbàgbọ nínú wíwà Ọlọrun kan; èmi sì tún sọ pẹlú, wípé ìwọ kò mọ pé Ọlọrun kan nbẹ; bí ìwọ kò bá sì lè fi àmì hàn mí, èmi kò ní gbàgbọ.   Nísisìyí Álmà wí fún un pé:   Eleyĩ ni èmi yíò fi fún ọ fún àmì kan, pé ìwọ yíò yadi, gẹgẹbí ọrọ mi; èmí sì sọ pé, ní orúkọ Ọlọrun, ìwọ ó yadi, tí ìwọ kò sì ní lè fọhùn mọ.   Nísisìyí nígbàtí Álmà ti sọ   àwọn ohun wọnyí tán, Kòríhọ yadi, tí kò si lè fọhùn mọ, gẹgẹbí ọrọ Álmà.   Àti nísisìyí, nígbàtí adájọ   àgbà rí èyí, ó na ọwọ rẹ jáde ó sì kọọ sí Kòríhọ, pé: Njẹ ìwọ ha ti ní ìdánilójú nípa agbára Ọlọrun? Ara tani ìwọ ha ti fẹ kí Álmà fiàmì rẹ hàn? Ìwọ ha fẹ kí ó kọlũ ẹlòmíràn bí, láti fi àmì hàn ọ? Kíyèsĩ, ó ti fi àmì hàn ọ; àti nísisìyí ìwọ ó tún jìyàn síi báyĩ?   Kòríhọ sì na ọwọ rẹ jáde ó sì   kọọ pé: Èmi mọ pé mo ti yadi, nítorítí èmi kò lè fọhùn; èmi sì mọ pé kò sí ohunkóhun bíkòṣe agbára Ọlọrun ni ó lè mú eleyĩ dé bá mi; bẹni, èmi sì ti mọ látẹhìnwá pé Ọlọrun kan nbẹ.   Ṣùgbọn kíyèsĩ, èṣù ni ó ti   tàn mí; nítorítí ó farahàn mí ní ẹyà ángẹlì, tí ó sì wí fún mi pé: Lọ gba àwọn ènìyàn yĩ padà, nítorítí nwọn ti ṣìnà nípa títẹlé Ọlọrun àìmọ kan. Òun sì wí fún mi pé: Kò sí Ọlọrun; bẹni, òun sì kọ mi ní ohun tí èmi yíò sọ. Èmi sì ti kọni ní àwọn ọrọ rẹ; èmi sì ṣe ìkọni ọrọ wọnyí nítorípé nwọn dùn mọ ọkàn ti ara; èmi sì nṣe ìkọni wọn, àní títí èmi fi ní ọpọlọpọ àṣeyọrí, tó bẹ tí èmi fi gbàgbọ dájúdájú pé òtítọ ni nwọn í ṣe; nítorí ìdí èyí ni èmi ṣe kọjú ìjà sí èyítí í ṣe òtítọ, àní títí èmi fi mú ẹgún nlá yĩ sí órí mi.   Nísisìyí nígbàtí ó ti sọ eleyĩ,   ó sì fi ẹbẹ rọ Álmà pé kí ó gbàdúrà sí Ọlọrun kí ègún nã lè kúrò lórí òun.   Ṣùgbọn Álmà wí fún un pé:   Tí ègún yĩ bá kúrò lórí rẹ, ìwọ yíò tún darí ọkàn àwọn ènìyàn wọnyí kúrò; nítorínã kí ó rí fún ọ àní gẹgẹbí ìfẹ ti Olúwa.   Ó sì ṣe tí a kò mú ègún nã   kúrò lórí Kòríhọ; ṣùgbọn nwọn lé e jáde, ó sì nlọ kákiri láti ilé dé ilé, tí ó ntọrọ oúnjẹ jẹ.   Nísisìyí, ní kété ni nwọn   kéde ohun tí ó ṣẹlẹ sí Kòríhọ jákè-jádò ilẹ nã; bẹni, adájọ-àgbà ni ó fi ìkéde nã ránṣẹ sí gbogbo ènìyàn tí ó wà ní ílẹ nã, tí ó sì kéde sí àwọn tí nwọn ti gba ọrọ Kòríhọ gbọ pé nwọn níláti ronúpìwàdà kankan, kí irú ìdájọ kannã má bã dé bá wọn.   Ó sì ṣe ti gbogbo nwọn   ní ìdánilójú nípa ìwà búburú Kòríhọ; nítorínã gbogbo nwọn yípadà sọdọ Olúwa; èyí ni ó sì fi òpin sí àìṣedẽdé irú èyítí Kòríhọ hù. Kòríhọ sì nlọ kákiri láti ilé dé ilé, tí ó ntọrọ oúnjẹ fún ìrànlọwọ ara rẹ.   Ó sì ṣe tí ó kọjá lọ sí ãrin   àwọn ènìyàn, bẹni, lãrín àwọn ènìyàn tí nwọn ti yapa kúrò lára àwọn ará Nífáì tí nwọn sì pe ara nwọn ní ará Sórámù, nítorípé ẹnì kan tí orúkọ rẹ í ṣe Sórámù ni ó ndarí wọnbí ó sì ti kọjá lọ sí ãrin wọn, kíyèsĩ, nwọn tẹ mọlẹ, àní títí ó fi kú.   Báyĩ ni a sì rẹhìn ẹni nã tí ó   nyí ọnà Olúwa po; báyĩ ni àwa sì ríi pé èṣù kò ni ti àwọn ọmọ rẹ lẹhìn ní ọjọ ìkẹhìn, ṣùgbọn òun yíò fà nwọn sínú ọrun àpãdì kankan.  31   Álmà síwájú iṣẹ-ìránṣẹ kan láti lọ gba àwọn ará Sórámù tí nwọn ti ṣubú kúrò nínú òtítọÀwọn ará Sórámù sẹ Krístì, nwọn gbàgbọ nínú ìmọ èkè pé àṣàyàn ni nwọn íṣe, nwọn sì njọsìn ní ipa àwọn àdúrà tí nwọn ti gbékalẹ ṣãjúÁwọn oníṣẹ Ọlọrun kún fún Ẹmí MímọÀwọn ìpọnjú nwọn di gbígbémì nínú ayọ Krístì. Ní ìwọn ọdún 74 kí a tó bí Olúwa wa. Nísisìyí, ó sì ṣe lẹhìn ikú Kòríhọ, tí Álmà sì ti gbọ ìròhìn pé àwọnará Sórámù nyí ọnà Olúwa po, àti pé Sórámù, ẹnití í ṣe olórí nwọn, ndarí ọkàn àwọn ènìyàn nã láti tẹríba fún àwọn ère tí kò lè sọrọ, ọkàn rẹ bẹrẹsí kẹdùn nítorí ìwà àìṣedẽdé àwọn ènìyàn nã.   Nítorítí ó jẹ ohun ìbànújẹ nlá   fún Álmà láti mọ nípa ìwà àìṣedẽdé tí ó wà lãrín àwọn ènìyàn rẹ; nítorínã ọkàn rẹ kún fún ìbànújẹ lọpọlọpọ nítorí ìyapa àwọn ara Sórámù kúrò lára àwọn ará Nífáì.   Nísisìyí, àwọn ará Sórámù   ti kó ara nwọn jọ sí orí ilẹ kan tí nwọn npè ní Ántíónọmù, èyítí ó wà ní ìhà ìwọ-oòrùn ilẹ Sarahẹmúlà, tí ó wà nítòsí ãlà etí-òkun, tí ó wà ní apá gũsù ilẹ Jẹṣónì, èyítí ó fẹrẹ bá aginjù tí ó wà ní ìhà gũsù pa ãlà, aginjù èyítí àwọn ará Lámánì kún inú rẹ.   Nísisìyí, àwọn ará Nífáì bẹrù   púpọ pé àwọn ará Sórámù yíò ní àjọṣepọ pẹlú àwọn ará Lámánì, àti pé yíò jẹ ipa àdánù nlá fún àwọn ará Nífáì.   Àti nísisìyí, bí ìwãsù ọrọ nã   sì ṣe ní ipa nlá láti darí àwọn ènìyàn nã sí ipa ṣíṣe èyítí ó tọbẹni, ó ti ní agbára tí ó tobi jùlọ lórí ọkàn àwọn ènìyàn nã ju idà tàbí ohun míràn tí ó ti ṣẹlẹ sí nwọn rínítorínã Álmà rọ pé ó jẹ ohun tí ó tọnà pé kí àwọn kí ó lo agbára tí ó wà nínú ọrọ Ọlọrun.   Nítorínã ó mú Ámọnì, àti   Áárọnì, àti Òmnérì; ó sì fi Hímnì sílẹ ní ìjọ-onígbàgbọ ní Sarahẹmúlà; ṣùgbọn àwọn mẹta ìṣájú nnì ni ó mú pẹlú rẹ, àti pẹlú Ámúlẹkì àti Sísrọmù, tí nwọn wà ní Mẹlẹkì; ó sì mú méjì nínú àwọn ọmọkùrin rẹ pẹlú.   Nísisìyí, èyítí ó dàgbàjù   nínú àwọn ọmọ rẹ ni kò mú lọ pẹlú rẹ, orúkọ rẹ ni í sì í ṣe Hẹlámánì; ṣùgbọn orúkọ àwọn tí ó mú lọ pẹlú rẹ ni Ṣíblọnì àti Kọríántọnì; èyí sì ni orúkọ àwọn tí ó lọ pẹlú rẹ sãrin àwọn ará Sórámù, láti lọ wãsù ọrọ nã sí nwọn.   Nísisìyí, àwọn ará Sórámù   jẹ olùyapa-kúrò lára àwọn ará Nífáì; nítorínã, nwọn ti gbọ ìwãsù ọrọ Ọlọrun tẹlẹ rí.   Ṣùgbọn nwọn ti ṣubú sínú   àwọn àṣìṣe ńlá, nítorítí nwọn kò gbiyanju láti pa òfin Ọlọrun mọ, àti ìlànà rẹ, gẹgẹbí òfin Mósè.   Bẹni nwọn kò sì kíyèsí   ìṣe ìjọ-onígbàgbọ, láti tẹsíwájú nínú àdúrà àti ẹbẹ sí Ọlọrun lójojúmọ, kí nwọn má bã bọ sínú ìdánwò.   Bẹni, ní kúkúrú, nwọn yí   ọnà Olúwa po ní ọpọlọpọ ìgbà; nítorínã, fún ìdí èyí, Álmà àti àwọn arákùnrin rẹ lọ sí orí ilẹ nã láti lọ wãsù ọrọ nã sí nwọn.   Nísisìyí, nígbàtí nwọn ti wá   sínú ilẹ nã, kíyèsĩ, sí ìyàlẹnu wọn ríi pé àwọn ará Sórámù ti kọ àwọn sínágọgù, tí nwọn sì máa kó ara nwọn nwọn, jọ ní ọjọ kan nínú ọsẹ, èyítí nwọn npè ní ọjọ Olúwa; nwọn sì jọsìn ní ọnà tí Álmà àti àwọn arákùnrin rẹ kò rí irú rẹ rí;   Nítorí nwọn ní ibi tí nwọn   kọ ní ãrin sínágọgù nwọn, ibití Idìdedúró sí, èyítí ó ga tayọ orí; òkè orí èyítí kò gbà ju ẹyọ ẹnìkan lọ.   Nítorínã, ẹnìkẹni tí ó bá ní  ìfẹ láti jọsìn níláti jáde lọ, kí ó si dúró lórí rẹ, kí ó sì na ọwọ rẹ méjẽjì sí òkè-ọrun, kí ó sì kígbe ní ohùn rara, wípé:   Mímọ Ọlọrun mímọ; àwa   gbàgbọ pé ìwọ ni Ọlọrun, a sì gbàgbọ pé mímọ ni ìwọ í ṣe, àti pé ẹmí ni ìwọ í ṣe ní ìgbà nnì, ẹmí ni ìwọ sì í ṣe, àti pé ẹmí ni ìwọ í ṣe títí láéláé.   Ọlọrun mímọ, àwa gbàgbọ   pé ìwọ tí ṣe ìpínyà wa kúrò lọdọ àwọn arákùnrin wa; àwa kò sì gba àṣà àwọn arákùnrin wa gbọ, èyítí àwọn bàbá nwọn gbé fún wọn nínú ìwà òmùgọ wọn; ṣùgbọn àwa gbàgbọ pé ìwọ ti yàn wá láti jẹ ọmọ mímọ rẹ; àti pẹlú ìwọ ti sọọ di mímọ fún wa pé kì yíò sí Krístì kankan.   Ṣùgbọn ìwọ ni ọkannã ní   àná, ní òní, àti títí láé; ìwọ sì ti yàn wá kí àwa lè di ẹni-ìgbàlà, nígbàtí a yan àwọn tí ó yí wa ká láti lè bọ sínú ọrun àpãdì nípa ìbínú rẹ; nítorí ìwà mímọ wa yĩ, A! Ọlọrun, a dúpẹ lọwọ rẹ; àwa sì tún dúpẹ lọwọ rẹ pé o ti yàn wá, kí àwa má lè tẹlé àwọn àṣà aṣiwèrè àwọn arákùnrin wa, èyítí ó ndè nwọn mọlẹ sí ìgbàgbọ nínú Krístì, èyítí ó ndarí ọkàn nwọn láti ṣáko lọ kúrò lọdọ rẹ, Ọlọrun wa.   Àwa sì tún dúpẹ lọwọ rẹ, A!   Ọlọrun, pé àwa jẹ ẹnití a ti yàn àti àwọn ènìyàn mímọ Àmín.   Báyĩ ni ó ṣe lẹhìn tí Álmà   àti àwọn arákùnrin rẹ àti àwọn ọmọ rẹ ti gbọ àwọn àdúrà wọnyí, ẹnu yà nwọn gidigidi rékọjá gbogbo ìwọn.   Nítorí kíyèsĩ, olúkúlùkù   nwọn ni ó kọjá lọ láti gba irú àdúrà kannã.   Nísisìyí nwọn npe orúkọ   ibẹ ní Rámiúpítọmù, èyítí ó túmọ sí ibi-ìdúró mímọ.   Nísisìyí, lórí ibi-ìdúró yĩ,   olúkúlùkù nwọn gbe ohùn àdúrà irú kannã sókè sí Ọlọrun, tí nwọn sì ndúpẹ pé ó yàn nwọn, àti pé ó darí wọn kúrò ní ipa àṣà àwọn arákùnrin nwọn, àti pé nwọn kò rí wọn mú pẹlú ẹtàn láti gbàgbọ nínú àwọn ohun tí nbọwá, èyítí nwọn kò mọ ohunkóhun nípa rẹ.   Nísisìyí, lẹhìn tí àwọn ènìyàn   nã bá ti gbé ohùn ọpẹ sókè tán lọnà yĩ, nwọn padà sí ilé wọn, ti nwọn kò sí ní sọrọ nípa Ọlọrun wọn mọ títí nwọn ó fi tún péjọpọ sí ibi-ìdúró mímọ nã, láti gbé ohùn ọpẹ sókè lọnà yĩ.   Nísisìyí nígbàtí Álmà rí   eleyĩ, inú rẹ bàjẹ; nítorítí ó ríi pé ènìyàn búburú àti ẹni-ìlòdìsí ni nwọn íṣe; bẹni, ó rí i pé nwọn kó ọkàn wọn lé wúrà, àti lè fàdákà, àti lé onírurú ohun mèremère.   Bẹni, ó sì ríi pẹlú pé wọn   nṣe ìgbéraga púpọpúpọ nínú ọkàn nwọn.   Ó sì gbé ohùn rẹ sókè sí   ọrun, ó sì kígbe, wípé: A! báwo ni yíò ti pẹ tó, A! Olúwa, ìwọ yíò ha jẹ kí àwọn ìránṣẹ rẹ gbé ìsàlẹ yĩ nínú ara, láti wo irú ìwà búburú nlá báyĩ lãrín àwọn ọmọ ènìyàn?   Kíyèsĩ, A! Ọlọrun, nwọn   nképè ọ, ṣùgbọn ọkàn nwọn kún fún ìgbéraga. Kíyèsĩ, A! Ọlọrun, nwọn nképè ọ pẹlú ẹnu nwọn, ṣùgbọn ọkàn nwọn rú sókè sí ìgbéraga àní sí tílóbi, pẹle àwọn ohun asán ayé.   Kíyèsĩ, A! Ọlọrun mi àwọn  aṣọ olówó-iyebíye wọn, àti àwọn òrùka-ọwọ wọn, àti ẹgbà-ọwọ wọn, àti àwọn ohun ọṣọ wúrà wọn, àti ohun mèremère wọn gbogbo tí nwọn fi ṣe ara wọn lọṣọ ọ; sì wọ, ibití ọkàn wọn wà ni èyĩ, síbẹ nwọn nképè ọ nwọn sì nwípéÀwa dúpẹ lọwọ rẹ, A! Ọlọrun, nítorípé ẹyin ti ṣe wá ní ẹni-yíyàn níwájú nyin, nígbàtí àwọn míràn yíò ṣègbé.   Bẹni, nwọn sì nsọ wípé ìwọ   ti sọọ di mímọ fún nwọn pé kò lè sí Krístì kankan.   A! Olúwa Ọlọrun, báwo ni   yíò ti pẹ tó tí ìwọ yíò fi gbà kí irú ìwà búburú àti àìgbàgbọ bẹ kí ó wà lãrín àwọn ènìyàn yĩ? A! Olúwa, ìwọ ìbá fún mi ní agbára, kí èmi lè faradà àwọn àìlera mi. Nítorítí aláìlera ni èmi íṣe, irú àwọn ìwà búburú lãrín àwọn ènìyàn yĩ sì jẹ ohun ẹdùn fún ọkàn mi.   A! Olúwa, ọkàn mi kún fún   ìbànújẹ lọpọlọpọ; ìwọ ìbá tu ọkàn mi nínú nípasẹ Krístì. A! Olúwa, ìwọ ìbá gbà fún mi, kí èmi ní agbára láti lè jẹ kí èmi ó lè fi ìpamọra gba àwọn ìpọnjú wọnyí tí yíò bá mi nítorí ìwà búburú àwọn ènìyàn yĩ.   A! Olúwa, ìwọ ìbá tu   ọkàn mi nínú, kí ó sì fún mi ní àṣeyọrí, àti àwọn alájọṣiṣẹpọ mi tí nwọn wà pẹlú mibẹni, Ámọnì, àti Áárọnì, àti Òmnérì, àti Ámúlẹkì, àti Sísrọmù, àti àwọn ọmọ mi méjẽjì pẹlúbẹni, àní ìwọ ìbá tu gbogbo àwọn wọnyí nínú, A! Olúwa. Bẹni, ìwọ ìbá tu ọkàn wọn nínú nípasẹ Krístì.   Ìwọ ìbá fi fún nwọn, kí nwọn   lè lágbára, kí nwọn lè faradà ìpọnjú tí yíò bá nwọn nítorí ìwà àìṣedẽdé àwọn ènìyàn yĩ.   A! Olúwa, ìwọ ìbá fi fún wa   kí àwa lè ní àṣeyọrí láti lè mú wọn wá sọdọ rẹ nípasẹ Krístì.   Kíyèsĩ, A! Olúwa, ẹmí nwọn   níyelórí, arákùnrin wa sì ni púpọ nínú nwọn íṣe; nítorínã, fún wa, A! Olúwa, ní agbára àti ọgbọn tí àwa yíò fi tún mú àwọn wọnyí, àwọn arákùnrin wa, wá sọdọ rẹ.   Nísisìyí, ó sì ṣe nígbàtí Álmà   ti sọ ọrọ wọnyí tán, ó gbé ọwọ rẹ lé orí gbogbo àwọn tí ó wà pẹlú rẹ. Sì wò ó, bí ó ti gbé ọwọ rẹ lé orí nwọn, nwọn kún fún Ẹmí Mímọ.   Lẹhìn èyí, nwọn sì pínyà   kúrò lọdọ ara nwọn, láìṣe àníyàn nípa ohun tí nwọn yíò jẹ, tabí tí nwọn yíò mu, tàbí tí nwọn yíò fi bora.   Olúwa sì pèsè fún nwọn tí   ebi kò pa nwọn, bẹ sì ni òrùngbẹ kò gbẹ nwọn; bẹni, ó sì tún fún nwọn lágbára láti má rí ìpọnjú kankan, àfi kí nwọn gbé nwọn mì nínú ayọ Krístì. Nísisìyí èyí sì wà ní ìbámu pẹlú àdúrà Álmà; ó sì rí bẹ nítorípé ó gbàdúrà pẹlú ìgbàgbọ.  32   Álmà nkọ àwọn tálákà ènìyàn tí ìpọnjú nwọn ti rẹ wọn sílẹÌgbàgbọ jẹ ìrètí nínú ohun èyítí a kò rí tĩ ṣe òtítọÁlmà jẹrĩ pé àwọn ángẹlì a máa jíṣẹ ìránṣẹ sí àwọn ọkùnrin, àwọn obìnrin, àti àwọn ọmọdéÁlmà f i ọrọ nã wé irúgbìnA níláti gbìn ín kí a sì bọ ọYíò sì dàgbà di igi lara eyití a ó ká èso ìyè àìnípẹkun. Ní ìwọn ọdún 74 kí a tó bí Olúwa wa. Ósì ṣe tí nwọn jáde lọ, tí nwọn sì bẹrẹsí wãsù ọrọ Ọlọrun sí àwọn ènìyàn nã, tí nwọn sì nwọ inú àwọn sínágọgù nwọn, àti inú ilé nwọn; bẹni, nwọn sì nwãsù ọrọ nã nínú àwọn ìgboro nwọn.   Ó sì ṣe lẹhìn tí nwọn ti ṣe lãlã   púpọ lãrín wọn, nwọn bẹrẹsí ní àṣeyọrí lãrín àwọn tálákà ènìyàn nwọn; nítorí kíyèsĩ, nwọn lé nwọn jáde kúrò nínú àwọn sínágọgù wọn nítorí aṣọ nwọn tí kò níyelórí   Nítorínã, nwọn kò jẹ kí nwọn   wọ inú àwọn sínágọgù nwọn láti sin Ọlọrun, nítorítí wọn kà nwọn sí ẹni-elẽrí; nítorínã nwọn jẹ tálákà; àní, àwọn arákùnrin wọn kà nwọn sí ìdàrọ; nítorínã nwọn jẹ tálákà nípa àwọn ohun ti ayé; nwọn sì jẹ oníròbìnújẹ ọkàn ènìyàn.   Nísisìyí, bí Álmà ti nkọni   tí ó sì nbá àwọn ènìyàn nã sọrọ lórí òkè Onídà, ọpọ ènìyàn tọ wá, tí nwọn íṣe àwọn tí a ti nsọ nípa wọn ṣãjú, tí nwọn íṣe oníròbìnújẹ ọkàn ènìyàn, nítorípé nwọn jẹ aláìní nípa àwọn ohun ti ayé.   Nwọn sì tọ Álmà wá; ẹnìkan   nínú nwọn èyítí íṣe aṣãjú nwọn sì wí fún un pé: Wọ, kíni kí àwọn arákùnrin mi wọnyí ó ṣe, nítorítí gbogbo ènìyàn a máa kẹgàn wọn nítorí àìní wọn, bẹ ni, pãpã àwọn àlùfã wa; nítorítí nwọn sì ti lé wa jáde kúrò nínú sínágọgù wa, tí àwa ti ṣiṣẹ lọpọlọpọ láti kọ pẹlú ọwọ ara wa; nwọn sì ti lé wa jáde nítorí ipò àìní wa èyítí ó tayọ; àwa kò sì ní ibi tí àwa yíò ti máa sin Ọlọrun wa; sì wọ, kíni àwa yíò ṣe?   Àti nísisìyí nígbàtí Álmà gbọ   eleyĩ, ó yí ojú rẹ sọdọ nwọn, ó sì dojúkọ ọ, ó sì ṣe àkíyèsí pẹlú ayọ nlá; nítorítí ó kíyèsĩ pé ìpọnjú nwọn ti rẹ nwọn sílẹ nítọtọ, tí nwọn sì wà ní ipò ìṣetán láti gbọ ọrọ nã.   Nítorínã, kò bá àwọn ènìyàn   nã sọrọ mọ; ṣùgbọn ó na ọwọ rẹ jáde, ó sì kígbe sí àwọn tí ó nwò, tí nwọn sì ti ronúpìwàdà nítọtọ, ó sì wí fún nwọn pé:   Èmi ṣe àkíyèsí pé onírẹlẹọkàn   ni ẹyin íṣe; bí ó bá sì rí bẹ alábùkún-fún ni ẹyin íṣe.   Ẹ kíyèsĩ, arákùnrin nyín ti   wípé, kíni àwa yíò ṣe?nítorítí nwọn lé wa jáde kúrò nínú àwọn sínágọgù wa, tí àwa kò sì lè sin Ọlọrun wa.   Ẹ kíyèsĩ, èmi wí fún nyín,   ẹyin ha lérò pé ẹyin kò lè sin Ọlọrun nyín bíkòṣe nínú àwọn sínágọgù nyín nìkan?   Ju gbogbo èyĩ, èmi yíò bẽrè,   ẹyin ha lérò pé ẹyin kò gbọdọ sin Ọlọrun àfi ni ẹkan ṣoṣo ní ọsẹ bi?   Èmi wí fún nyín, ó dára tí   nwọn lée nyín jáde kúrò nínú àwọn sínágọgù nyín, kí ẹyin kí ó lè rẹ ara nyín sílẹ, kí ẹyin kí ó sì kọ ọgbọn, nítorípé ó jẹ ohun tí ó yẹ pé kí ẹyin kọ ọgbọn; nítorítí a lée nyín jáde, tí àwọn arákùnrin nyín sì nkẹgàn nyín nítorí ọpọlọpọ àìní nyín, ni ẹyin ṣe rẹ ọkàn nyín sílẹ; nítorí àwọn ohun wọnyí ni ẹyin ṣe rẹ ara nyín sílẹ.   Àti nísisìyí, nítorítí a ti fi   ipá mú nyín rẹ ara nyín sílẹ, alábùkún-fún ni ẹyin íṣe; nítorítíènìyàn, nígbàmíràn, tí a bá fi ipá múu láti rẹ ara rẹ sílẹ, yíò wá ìrònúpìwàdà; àti nísisìyí dájúdájú, ẹnìkẹni tí ó bá ronúpìwàdà yíò rí ãnú; ẹnití ó bá sì rí ãnú, tí ó sì forítĩ dé òpin, òun nã ni a ó gbàlà.   Àti nísisìyí, gẹgẹbí mo ti wí   fún nyín, pé nítorítí a ti fi ipá múu nyín láti rẹ ara nyín sílẹ, tí ẹyin di alábùkún-fún, njẹ ẹyin kò ha mọ pé àwọn ẹnití ó bá rẹ ara nwọn sílẹ nítọtọ nítorí ọrọ nã jẹ alábùkún-fún jùlọ?   Bẹni, ẹnití ó bá rẹ ara rẹ sílẹ   nítọtọ, tí ó sì ronúpìwàdà ẹṣẹ rẹ, tí ó sì forítì í dé òpin, òun nã ni a ó bùkún fúnbẹni, tí a ó bùkún fún un jù àwọn tí a fi ipá mú láti rẹ ara nwọn sílẹ nítorí ọpọlọpọ àìní nwọn.   Nítorínã, alábùkún-fún ni   àwọn tí nwọn rẹ ara nwọn sílẹ láìjẹ wípé a fi ipá mú nwọn láti rẹ ara nwọn sílẹ; tàbí kí a wípé, ni ọnà míràn, alábùkún-fún ni ẹni nã tí ó gba ọrọ Ọlọrun gbọ, tí a sì rìí bọmi láì ṣe oríkunkun, bẹni, láìmọ ọrọ nã, tàbí pé láìfi ipá mú u láti mọ, kí wọn tó lè gbàgbọ.   Bẹni, nwọn pọ tí nwọn a máa   wípé: Bí ìwọ bá lè fi àmì hàn fún wa láti ọrun wá, nígbànã ni àwa yíò mọ pẹlú ìdánilójú; nígbànã ní àwa yíò sì gbàgbọ.   Nísisìyí mo bẽrè, njẹ ìgbàgbọ   ni èyí íṣe? Ẹ kíyèsĩ, èmi wí fún nyín, rárá; nítorípé bí ènìyàn bá mọ ohun kan kò sí ìdí fún un láti gbà á gbọ, nítorítí ó ti mọ.   Àti nísisìyí, báwo ni ègún   orí ẹni nã yíò ha ti pọ tó, tí ó mọ ìfẹ-inú Ọlọrun, tí kò sì ṣeé, ju ti ẹnití ó gbàgbọ nìkan, tàbí tí ó ní ìdí láti gbàgbọ, tí ó sì ṣubú sí inú ìwàìrékọjá?   Nísisìyí, nínú eleyĩ ni kí ẹ   ti ṣe ìdájọ. Ẹ kíyèsĩ, mo wí fún nyín, pé bákannã ni ó rí ní ìhà kan àti èkejì; yíò sì rí fún olúkúlùkù gẹgẹbí iṣẹ ọwọ rẹ.   Àti nísisìyí, bí èmi ti sọ nípa   ti ìgbàgbọìgbàgbọ kĩ ṣe kí ènìyàn ní ìmọ pípé nípa ohun gbogbo; nítorínã, bí ẹyin bá ní ìgbàgbọ, ẹyin ní ìrètí fún àwọn ohun tí a kò rí, èyítí íṣe òtítọ.   Àti nísisìyí, ẹ kíyèsĩ, èmi wí   fún nyín, èmi sì fẹ kí ẹ rántí, pé Ọlọrun nṣãnú fún gbogbo àwọn tí wọn bá gba orúkọ rẹ gbọ; nítorínã ó fẹ, lọnà àkọkọ, pé kí ẹyin gbàgbọ, bẹni, àní nínú ọrọ rẹ.   Àti nísisìyí, ó fi ọrọ rẹ fún   ènìyàn nípasẹ àwọn ángẹlì, bẹni, kĩ ṣe àwọn ọkùnrin nìkan, ṣùgbọn àwọn obìnrin nã pẹlú. Nísisìyí, èyí kĩ ṣe gbogbo rẹ; àwọn ọmọdé nã ni ọrọ tí Ọlọrun a máa fún nwọn ní ọpọlọpọ ìgbà, èyítí a máa da àwọn ọlọgbọn àti àwọn amòye lãmú.   Àti nísisìyí, ẹyin arákùnrin   mi àyànfẹ, bí ẹyin ṣe fẹ kí èmi kí ó sọ fún nyín ohun tí ẹyin ó ṣe nítorípé nwọn npọn nyín lójú tí nwọn sì lée nyín jádenísisìyí èmi kò fẹ kí ẹ rò pé èmi fẹ láti dáa nyín lẹjọ àfi gẹgẹbí èyítí í ṣe òtítọ   Nítorípé èmi kò lérò pé   gbogbo nyín ni a ti fi ipá mú láti rẹ ara nyín sílẹ; nítorítí èmi gbàgbọ pé àwọn kan wà lãrín nyín tí nwọn ò rẹ ara nwọn sílẹ, jẹ kí nwọn wà ní ipòkípò tí nwọn ìbá wà.   Nísisìyí, bí èmi ti sọ nípa  ìgbàgbọpé kĩ ṣe ìmọ pípébẹ nã ni ọrọ mi wọnyí rí. Ẹyin kò lè mọ nípa ìdánilójú nwọn nígbà àkọkọ, ní kíkún, jù pé ìgbàgbọ jẹ ìmọ pípé.   Ṣùgbọn ẹ kíyèsĩ, bí ẹyin bá   lè jí kí ẹyin sì ta ọkàn nyín jí, àní sí àgbéyẹwò àwọn ọrọ mi, kí ẹyin sì ní ìgbàgbọ kékeré, bẹni, bí ó tilẹ jẹ wípé kí ẹyin má ṣe jù pé kí ẹ ní ìfẹ láti gbàgbọ, ẹ jẹ kí ìfẹ yĩ ṣiṣẹ nínú nyín, àní títí ẹyin yíò gbàgbọ ní ọnà tí ẹyin yíò gba ohun tí ẹmí nsọ.   Nísisìyí, àwa yíò fi ọrọ nã   wé irúgbìn. Nísisìyí, tí ẹyin bá gba ohun tí èmi nsọ, pé kí a gbin irúgbìn nã sínú ọkàn nyín, ẹ wọ, bí ó bá ṣe irúgbìn òtítọ, tàbí irúgbìn rere, tí ẹyin kò bá fã tu nípa àìgbàgbọ nyín, kí ẹyin tako Ẹmí Olúwa, ẹ kíyèsĩ, yíò bẹrẹsí wú nínú ọkàn nyín; bí ẹyin bá sì ní irú àpẹrẹ ọkàn wíwú báyĩ, ẹyin yíò bẹrẹsí sọ nínú ara nyín pé ó níláti jẹ péó di dandan ki eyi jẹ irúgbìn rere, tàbí pé rere ni ọrọ nã í ṣe, nítorítí ó bẹrẹsí mú ìdàgbàsókè bá ẹmí mi; bẹni, ó bẹrẹsí tan ìmọlẹ sí òye mi, bẹni, ó bẹrẹsí fún mi ní ayọ.   Nísisìyí ẹ kíyèsí i, njẹ eleyĩ   kò ha ní mú ìgbàgbọ nyín tóbi síi bí? Mo wí fún nyín, bẹni; bíótilẹríbẹ, kòì tĩ dàgbà dé ibi ìmọ pípé.   Ṣùgbọn ẹ kíyèsĩ, bí irúgbìn   nã ṣe nwú síi, tí ó sì hù, tí ó sì bẹrẹsí dàgbà, ẹyin nã níláti sọ wípé irúgbìn nã dára; nítorítí, ẹ kíyèsĩ pé ó wú, ó sì hù, ó sì bẹrẹsí dàgbà. Àti nísisìyí, ẹ wọ, èyĩ kò ha ní mú kí ìgbàgbọ nyín dàgbà síi bí? Bẹni, yíò mú ìgbàgbọ nyín dàgbà síi: Nítorítí ẹyin yíò wípé mo mọ pé irúgbìn dáradára ni èyí íṣe; nítorítí ẹ kíyèsĩ ó hù ó sì bẹrẹsí dàgbà.   Àti nísisìyí, ẹ kíyèsĩ, njẹ ó   dá nyín lójú pé irúgbìn dáradára ni èyĩ ṣe? Èmi wí fún un yín, bẹni; nítorípé irúgbìn dáradára yíò mú èso irú ara rẹ jáde wá.   Nítorínã, bí irúgbìn bá   dàgbà, dáradára ni íṣe, ṣùgbọn bí kò bá dàgbà, ẹ kíyèsĩ, kĩ ṣe dáradára, nítorínã a ó mú u kúrò.   Àti nísisìyí, ẹ kíyèsĩ, nítorípé   ẹyin ti ṣe ìdánwò nnì, tí ẹ ti gbin irúgbìn nã, tí ó sì wú, tí ó sì hù, tí ó sì bẹrẹsí dàgbà, ẹyin níláti mọ pé irúgbìn nã dára.   Àti nísisìyí, ẹ kíyèsĩ, njẹ ìmọ   nyín ha pé bí? Bẹni, ìmọ nyín pé nínú ohun nã, ìgbàgbọ nyín sì wà láìlò; èyí rí bẹ nítorípé ẹ mọ, nítorítí ẹyin mọ pé ọrọ nã ti wú ọkàn nyín sókè, ẹyin sì tún mọ pé ó ti hù, pé ìmọlẹ sì ti ntàn sí òye nyín, ìmọ ọkàn nyín sì ti bẹrẹsí pọ síi.   A! njẹ báyĩ, èyí kò ha jẹ   òdodo? Èmi wí fún nyín, bẹni, nítorípé ìmọlẹ ni íṣe; ohunkóhun tĩ bá sĩ ṣe ìmọlẹ, ó jẹ èyítí ó dára, nítorípé a mọ ìyàtọ rẹ lãrín àwọn yọkù, nítorínã, ẹyin níláti mọ pé ó dára; àti nísisìyí kíyèsĩ, lẹhìn tí ẹyin ti tọ ìmọlẹ yí wò, njẹ ìmọ nyín pé bí?   Ẹ kíyèsĩ, mo wí fún nyín,   Rárá; ẹyin kò sì gbọdọ pa ìgbàgbọ nyín tì, nítorípé ẹyin ti lo ìgbàgbọ nyín láti gbin irúgbìn nã, kí ẹyin kí ó lè sapá nínú ìdanwò nnì láti ríi bóyá dáradára ni irúgbìn nã í ṣe.   Sì kíyèsĩ, bí igi nã ṣe ndàgbà,  ẹyin yíò wípé: Ẹ jẹ kí a tọọ dàgbà dáradára, kí ó lè ta gbòngbò, kí ó lè dàgbà, kí ó sì so èso fún wa. Àti nísisìyí i, ẹ kíyèsĩ, bí ẹyin bá tọ ọ dáradára, yíò ta gbòngbò, yíò sì dàgbà, yíò sì so èso jáde wá.   Ṣùgbọn bí ẹyin bá pa igi   nã tì, tí ẹ kò sì bìkítà fún bíbọ rẹ, ẹ kíyèsĩ kì yíò ní gbòngbò kankan; nígbàtí ìgbóná oòrùn bá sì dé tí ó sì jó o, nítorípé kò ní gbòngbò, yíò rẹ dànù ẹyin ó sì fã tu sọnù.   Nísisìyí, eleyĩ kò rí bẹ nítorípé   irúgbìn nã kò dára, tàbí nítorípé èso rẹ kò dára; ṣùgbọn ó rí bẹ nítorípé ilẹ nyín ti ṣá, ẹyin kò sì tọ igi nã dàgbà, nítorínã, ẹyin kò lè rí èso rẹ gbà.   Bákannã ni ó rí tí ẹyin kò   bá tọ ọrọ nã dàgbà, tí ẹyin sì fojúsọnà pẹlú ìgbàgbọ sí èso rẹ, ẹyin kò lè ká èso igi ìyè láéláé.   Ṣùgbọn bí ẹyin yíò bá tọ ọrọ   nã dàgbà, àní, bọ igi nã nígbàtí ó bẹrẹsí dàgbà, nípa ìgbàgbọ nyín pẹlú ìtẹramọ nlá, àti ìpamọra pẹlú, tí ẹyin sì fojúsọnà sí èso rẹ, yíò ta gbòngbò; ẹ sì kíyèsí, yíò sì jẹ igi tí yíò máa sun sí ìyè àìnípẹkun.   Àti nítorí ìtẹramọ nyín àti   ìgbàgbọ nyín, àti ìpamọra nyín tí ẹyin fi tọ ọrọ nã, pé kí ó lè ta gbòngbò nínú nyín, ẹ kíyèsĩ, láìpẹ ọjọ, ẹyin yíò ká èso rẹ, èyítí ó jẹ iyebíye jùlọ, èyítí ó dùn tayọ gbogbo ohun tí ó dùn, èyítí ó sì funfun tayọ gbogbo ohun tí ó funfun, bẹni, tí ó sì mọ tayọ gbogbo ohun tí ó mọ; ẹyin yíò sì máa jẹ èso yĩ àní títí ẹyin yíò fi yó, tí ebi kò ní pa nyín, bẹ sì ni òùngbẹ kò ní gbẹ nyín.   Nígbànã, ẹyin arákùnrin mi,   ẹyin yíò kórè èrè ìgbàgbọ nyín, àti ìtẹramọ nyín, àti ìpamọra, àti ìfaradà, bí ẹyin ṣe dúró de ìgbàtí igi nã yíò so èso jáde wá fún nyín.  33   Sénọsì kọni pé kí ènìyàn ó máa gbàdúrà kí nwọn sì máa jọsìn ní ibi gbogbo, àti pé a mú ìdánilẹbi kúrò nítorí Ọmọ nãSénọkì kọni pé ènìyàn nrí ãnú gbà nítorí Ọmọ nãMósè ti gbé irú ẹyà Ọmọ Ọlọrun sókè nínú aginjù. Ní ìwọn ọdún 74 kí a tó bí Olúwa wa. Nísisìyí, lẹhìn tí Álmà ti sọ àwọn ọrọ wọnyí tán, nwọn ránṣẹ sọdọ rẹ láti mọ bóyá kí àwọn gbàgbọ nínú Ọlọrun kanṣoṣo, pé kí nwọn lè rí èso nã gbà èyítí ó ti sọ nípa rẹ, tàbí bí nwọn ó ṣe gbin irúgbìn nã, tàbí ọrọ nã èyítí ó ti sọ nípa rẹ, tí ó ní a níláti gbìn sínú ọkàn nwọn; tàbí báwo ni kí nwọn ṣe bẹrẹsí lò ìgbàgbọ nwọn.   Álmà sì wí fún nwọn pé: Ẹ   kíyèsĩ, ẹyin ti sọ wípé ẹ kò lè sin Ọlọrun nyín nítorípé nwọn lée nyín jáde kúrò nínú sínágọgù nyin. Ṣùgbọn ẹ kíyèsĩ, èmi wí fún nyín, bí ẹyin bá rò pé ẹyin kò lè sin Ọlọrun, ẹyin ṣìnà gidigidi, ó sì yẹ kí ẹyin wá inú ìwé-mímọ; bí ẹyin bá rò pé nwọn ti kọọ nyín ní ohun yĩ, nwọn kò yée nyín.   Njẹ ẹyin ha rántí pé ẹ ti kà   nípa ohun tí Sénọsì, wòlĩ ìgbà nnì, ti sọ nípa àdúrà àti ìjọsìn bí?   Nítorítí ó wípé: Alãnú ni ìwọ   íṣe, A! Ọlọrun, nítorítí ìwọ ti gbọ àdúrà mi, àní nígbàtí mowà nínú aginjù; bẹni, ìwọ ṣãnú nígbàtí mo gbàdúrà nípa àwọn tí nwọn jẹ ọtá mi, ìwọ sì mú nwọn yọnú sí mi.   Bẹni, A! Ọlọrun, ìwọ sì ṣãnú   fún mi nígbàtí mo ké pè ọ nínú pápá mi; nígbàtí èmi ké pè ọ nínú àdúrà mi, ìwọ sì gbọ mi.   Àti pẹlú, A! Ọlọrun, nígbàtí   èmi lọ sínú ilé mi, ìwọ gbọ mi nínú àdúrà mi.   Nígbàtí èmi sì wọ inú ìyẹwù   mi lọ, A! Olúwa, tí mo sì gbàdúrà sí ọ, ìwọ gbọ mi.   Bẹni, ìwọ a máa ṣãnú fún   àwọn ọmọ rẹ nígbàtí nwọn bá ké pè ọ, kí ìwọ kí ó lè gbọ nwọn láìṣe ènìyàn, ìwọ yíò sì gbọ nwọn.   Bẹni, A! Ọlọrun, ìwọ ti ṣãnú   fún mi, ó sì ti gbọ igbe mi ní àwùjọ àwọn ènìyàn rẹ.   Bẹni, ìwọ sì ti gbọ mi pẹlú   nígbàtí nwọn lé mi jáde, tí àwọn ọtá mi sì fi mí ṣẹsín; bẹni, ìwọ gbọ igbe mi, o sì bínú sí àwọn ọtá mi, ìwọ sì bẹ nwọn wò nínú ìbínú rẹ pẹlú ìparun kánkán.   Ìwọ sì gbọ mi nítorí ìpọnjú   mi àti òdodo mi; nítorí Ọmọ rẹ ni ìwọ sì ṣe ti ṣãnú fún mi báyĩ, nítorínã èmi yíò ké pè ọ nínú ìpọnjú mi, nítorípé nínú rẹ ni ayọ mi wà; nítorítí ìwọ ti mú ìdájọ rẹ kúrò lórí mi, nítorí ti Ọmọ rẹ.   Àti nísisìyí Álmà sì wí fún   nwọn pé: Njẹ ẹyin ha gba àwọn ìwé-mímọ tí àwọn ará ìgbà nnì kọ gbọ bí?   Ẹ kíyèsĩ, bí ẹyin bá gbà   nwọn gbọ, ẹ ó gba ohun tí Sénọsì sọ gbọ; nítorí, ẹ kíyèsĩ ó wípé: Ìwọ ti mú ìdájọ rẹ kúrò nítorí Ọmọ rẹ.   Nísisìyí ẹ kíyèsĩ, ẹyin   arákùnrin mi, èmi yíò bẽrè bí ẹyin bá ti ka àwọn ìwé-mímọ? Bí ẹyin bá ti kà nwọn, báwo ni ẹyin ṣe lè ṣe aláìgbàgbọ nínú Ọmọ Ọlọrun?   Nítorítí a kò kọọ pé Sénọsì   nìkan ni ó sọ nípa ohun wọnyí, ṣùgbọn Sénọkì nã sọ nípa àwọn ohun wọnyí   Nítorí, ẹ kíyèsĩ, ó wípé:   Ìwọ nbínú, A! Olúwa, sí àwọn ènìyàn yĩ, nítorípé nwọn kò ní òye nípa ãnú rẹ tí ìwọ ti fi fún nwọn nítorí ti Ọmọ rẹ.   Àti nísisìyí, ẹyin arákùnrin   mi, ẹyin ríi pé wòlĩ kejì ìgbà nnì ti ṣe ìjẹrĩ sí nípa Ọmọ Ọlọrun, àti nítorípé àwọn ènìyàn nã kọ láti ní òye ọrọ rẹ nwọn sọọ ní òkúta pa.   Ṣùgbọn ẹ kíyèsĩ, èyĩ nìkan   kọ; àwọn wọnyí nìkan kọ ni ó ti sọrọ nípa Ọmọ Ọlọrun.   Ẹ kíyèsĩ, Mósè sọ nípa   rẹ; bẹni, kí ẹ sì wọ, a gbé irú rẹ sókè nínú aginjù, pé ẹnìkẹni tí ó bá gbé ojú sókè wò ó yíò yè. Ọpọlọpọ ni ó sì wò ó tí nwọn sì yè.   Ṣùgbọn díẹ ni àwọn tí ohun   wọnyí yé, èyí, nítorí líle ọkàn nwọn. Ṣùgbọn púpọ ni àwọn tí ọkàn nwọn le tó bẹ tí nwọn kò wọ, nítorínã, nwọn parun. Báyĩ, ìdí rẹ tí wọn kò fi ní wò ó ni wípé nwọn kò gbàgbọ pé yíò wò nwọn sàn.   A! ẹyin ará mi, bí ẹyin bá lè   rí ìwòsàn nípa fífi ojú nyín wò ṣá kí ẹyin lè rí ìwòsàn, njẹ ẹyin kò ní wọ ní kíákíá, tàbí ó tẹẹ nyín lọrùn láti sé ọkàn nyín le nínú àìgbàgbọ, kí ẹ sì ya ọlẹ, kí ẹ sì má lè fi ojú nyín wọ, tí ẹyin ó sì parun?   Bí ó bá rí bẹ, ègbé yíò wá sí   orí nyín; ṣùgbọn bí kò bá rí bẹ, ẹ fi ojú nyín wọ nígbànã, kí ẹ sì bẹrẹsí gbàgbọ nínú Ọmọ Ọlọrun, pé ó nbọwá láti ra àwọn ènìyàn rẹ padà, àti pé yíò jìyà yíò sì kú fún ètùtù ẹṣẹ nwọn; àti pé yíò tún jínde kúrò nínú ipò òkú, èyítí yíò mú àjĩnde-òkú nã ṣẹ, tí gbogbo ènìyàn yíò dúró níwájú rẹ, fún ìdájọ, gẹgẹbí iṣẹ ọwọ nwọn, ní ọjọ ìkẹhìn nnì tí í ṣe ọjọ ìdájọ.   Àti nísisìyí, ẹyin arákùnrin   mi, èmi fẹ kí ẹ gbin ọrọ yĩ sínú ọkàn nyín, bí ó sì ṣe bẹrẹsí wú sókè, bẹ gẹgẹ ni kí ẹyin bọọ pẹlú ìgbàgbọ nyín. Ẹ sì kíyèsĩ, yíò di igi, tí yíò sì máa sun sí ìyè àìlópin nínú nyín. Kí Ọlọrun kí ó sì jẹ kí ìnira nyín di fífúyẹ, nípasẹ ayọ nínú Ọmọ rẹ. Gbogbo nkan wọnyí ni ẹyin lè ṣe, bí ẹyin bá ní ìfẹ àti ṣeé. Àmín.  34   Ámúlẹkì ṣe ìjẹrìsí pé ọrọ nã wà nínú Krístì sí ìgbàlàÀfi bí a bá ṣe ètùtù, gbogbo ènìyàn ni yíò ṣègbé. Gbogbo òfin Mósè ni ó tọka sí ìfirúbọ Ọmọ ỌlọrunÌlànà ìràpadà ti ayérayé dúró lórí ìgbàgbọ àti ìrònúpìwàdàẸ máa gbàdúrà fún ìbùkún lórí ohun ara àti ti ẹmíAyé yĩ ni àkokò fún ènìyàn láti múrasílẹ láti pàdé ỌlọrunẸ máa ṣiṣẹ ìgbàlà nyín pẹlú ìbẹrù níwájú Ọlọrun. Ní ìwọ ọdún 74 kí a tó bí Olúwa wa. Àti nísisìyí ó sì ṣe, nígbàtí Álmà ti sọ àwọn ọrọ wọnyí fún nwọn, ó jókọ lélẹ, Ámúlẹkì sì dìde, ó sì bẹrẹsí kọ nwọn ní ẹkọ, ó wípé:   Ẹyin arákùnrin mi, mo lérò   pé ó ṣòro pé kí ẹyin ó wà nínú àìmọ ní ti àwọn ohun tí a ti sọ nípa bíbọ Krístì, ẹnití a ṣe ìkọnilẹkọ nípa rẹ pé Ọmọ Ọlọrun nií ṣe; bẹni, èmi mọ pé nwọn ti ṣe ìkọni-lẹkọ àwọn nkan wọnyí fún nyín lọpọlọpọ kí ẹyin tó yapa kúrò lọdọ wa.   Àti bi ẹyin ṣe fẹ kí arákùnrin   mi àyànfẹ jẹ kí ẹ mọ ohun tí ẹyin níláti ṣe, nítorí ìpọnjú nyín; òun sì ti bá nyín sọrọ díẹ láti múra ọkàn nyín sílẹ; bẹni, òun sì ti gbà nyín níyànjú pé kí ẹ ní ìgbàgbọ àti sũrù   Bẹni, àní pé kí ẹyin kí ó ní   ìgbàgbọ púpọ tí ẹ ó fi gbin ọrọ nã sínú ọkàn nyín, kí ẹyin fi lè ṣe àgbéyẹwò dídára rẹ.   Àwa sì ti rí i pé ìbẽrè pàtàkì tí   ó wà nínú ọkàn nyín ni pé bóyá ọrọ nã jẹ ti Ọmọ Ọlọrun, tàbí bóyá kò ní sí Krístì kankan.   Ẹyin sì tún ríi pé arákùnrin   mi ti fií hàn nyín, ní ọnà tí ó pọ, pé ọrọ nã wà nínú Krístì sí ìgbàlà.   Arákùnrin mi ti sọ nípa   àwọn ọrọ Sénọsì, pé ìràpadà a máa wá nípasẹ Ọmọ Ọlọrun, àti pẹlú, ó ti sọ nípa àwọn ọrọ Sénọkì; òun sì tún ti fi ọrọ lọ Mósè, láti fihàn pé òtítọ ni àwọn ohun wọnyí íṣe.   Àti nísisìyí, kíyèsĩ èmi yíò   jẹrĩ fúnrami pé òtítọ ni àwọn ohun wọnyí íṣe. Ẹ kíyèsĩ, èmi wí fún nyín pé èmi mọ pé Krístì nbọwá sí ãrin àwọn ọmọ ènìyàn, láti gbé gbogbo ìwàìrékọjá àwọn ènìyàn rẹ wọ ara rẹ, àti pé òun yíò sì jẹ ètùtù fún gbogbo ẹṣẹàgbáyé; nítorítí Olúwa Ọlọrun ni ó ti wí i.   Nítorítí ó jẹ ohun tí ó tọnà   pé kí ẹnìkan ó ṣe ètùtù; nítorí gẹgẹbí ìlànà nlá ti Ọlọrun Ayérayé ètùtù gbọdọ jẹ ṣíṣe, bíkòjẹ bẹ gbogbo ènìyàn yíò ṣègbé; bẹni, ọlọríkunkun ni gbogbo nwọn í ṣe; bẹni, gbogbo nwọn ti ṣubú, nwọn sì ti sọnù, nwọn ó sì ṣègbé àfi nípasẹ ètùtù nã èyítí ó tọnà ní ṣíṣe.   Nítorítí ó tọnà pé kí ìrúbọ   nlá kan tĩ ṣe àṣekẹhìn kí ó wà; bẹni, kĩ ṣe ìrúbọ tí a fi ènìyàn ṣe, tàbí ti ẹranko, tàbí ti ẹyẹkẹyẹ; nítorítí ko le jẹ ìrúbọ tí ènìyàn ṣe; ṣùgbọn ó níláti jẹ ìrúbọ tí íṣe èyí tí kò ní ìbẹrẹ tàbí òpin àti ti ayérayé.   Nísisìyí kò sí ẹnìkẹni tí ó lè fi   ẹjẹ ara rẹ rúbọ tí yíò sì ṣe ètùtù fún ẹṣẹ ẹlòmíràn. Nísisìyí, bí ẹnìkan bá pànìyàn, ẹ kíyèsĩ, njẹ òfin wa, èyítí ó tọ, yíò ha gba ẹmí arákùnrin rẹ bí? Èmi wí fún nyín, Rárá.   Ṣùgbọn òfin ni pé kí a gba   ẹmí ẹnití ó pànìyàn; nítorínã kò sí ohun nã lẹhìn ètùtù èyítí kò ní ìbẹrẹ tàbí òpin nnì tí ó lè ṣe ètùtù fún gbogbo ẹṣẹ aráyé.   Nítorínã, ó tọnà pé kí ìrúbọ   nlá kan tĩ ṣe àṣekẹhìn kí ó wà, lẹhìn nã sì ni ìtàjẹsílẹ yíò dópin, tàbí pé yíò jẹ ohun tí ó tọ pé kí ìtàjẹsílẹ ẹranko dópin; ìgbànã ni òfin Mósè yíò wá sí ìmúṣẹ; bẹni, gbogbo rẹ ni yíò wá sí ìmúṣẹ, pẹlú èyítí ó kéré jùlọ, tí kò sì sí nínú nwọn tí yíò rékọjá láìmúṣẹ.   Ẹ sì kíyèsĩ, èyí ni gbogbo   ìtumọ òfin nã, èyítí ó kére jùlọ nínú rẹ ntọka sí ìrúbọ nlá nnì tĩ ṣe àṣekẹhìn; ìrúbọ nlá tĩ ṣe àṣekẹhìn nã ni yíò sì jẹ Ọmọ Ọlọrun, bẹni, èyítí kò ní ìbẹrẹ tàbí òpin àti ayérayé.   Ní ọnà yĩ ni òun yíò sì fi   ìgbàlà fún gbogbo ẹnití ó bá gbàgbọ nínú orúkọ rẹ; èyí sì ni èrèdí fún ìrúbọ àṣekẹhìn yĩ, láti mú ọpọ ãnú jáde wá, èyítí ó borí àìṣègbè, tí ó sì fún ọmọ ènìyàn ní ọnà tí nwọn yíò fi ní ìgbàgbọ sí ìrònúpìwàdà.   Báyĩ sì ni ãnú yíò ṣe san   gbèsè fún àìsègbè, tí yíò sì fi ọwọ ãbò rẹ yí nwọn ká, nígbàtí ẹnití kò bá ní ìgbàgbọ sí ìrònúpìwàdà yíò di ẹnití a ó fi gbogbo òfin tí ó rọ mọ àìṣègbè mú; nítorínã ẹnití ó bá ní ìgbàgbọ sí ìrònúpìwàdà nìkan ni a ó fun ní ìlàna ìràpadà títóbi àti ti ayérayé nnì.   Nítorínã kí Ọlọrun fi fũn   yín, ẹyin arákùnrin mi, kí ẹyin kí ó lè bẹrẹ sĩ lo ìgbàgbọ nyín sí ti ìrònúpìwàdà, kí ẹyin kí ó lè bẹrẹsí képe orúkọ rẹ mímọ, kí òun kí ó sì ṣãnú fún nyín;   Bẹni, ẹ kígbe pè é fún ãnú;   nítorítí ó lágbára láti gbàlà.   Bẹni, ẹ rẹ ara nyín sílẹ, kí ẹ   sì tẹsíwájú nínú àdúrà síi.   Ẹ kígbe pè é nígbàtí ẹyin bá   wà nínú oko nyín, bẹni, lórí gbogbo ẹran-ọsìn nyín.   Ẹ kígbe pẽ nínú ilé nyín,   bẹni lórí gbogbo agbo-ilé nyín, ní òwúrọ, ọsán àti àṣálẹ.   Bẹni, ẹ kígbe pè é fún ìdojúkọ   agbára àwọn ọtá nyín.   Bẹni, ẹ kígbe pè é fún ìdojúkọ   èṣù, ẹnití í ṣe ọtá fún gbogbo òdodo.   Ẹ kígbe pè é lórí ohun-ọgbìn   oko nyín, kí ẹyin lè ṣe rere nípasẹ nwọn.   Ẹ kígbe lórí àwọn àgbo-ẹran   inú pápá nyín, kí wọn lè pọ síi.   Ṣùgbọn èyí nìkan kọ; ẹyin   gbọdọ kó àníyàn ọkàn nyín jáde nínú iyàrá nyín làti ibi ìkọkọ nyín, àti nínú aginjù nyín.   Bẹni, nígbàtí ẹyin kò bá   sì kígbe pe Olúwa, ẹ jẹ kí ọkàn nyín kún, kí ó sì fà síi ninu àdúrà láìsimi fún àlãfíà nyín, àti pẹlú fún àlãfíà àwọn tí nwọn yí nyín ká.   Àti nísisìyí ẹ kíyèsĩ, ẹyin   arákùnrin mi àyànfẹ, mo wí fún nyín, ẹ má rò pé gbogbo rẹ ní èyí; nítorípé lẹhìn tí ẹyin bá ti ṣe àwọn ohun wọnyí, bí ẹyin bá ṣe àìbìkítà fún àwọn aláìní, àti àwọn ti wọn wa ni ìhòhò, tí ẹyin kò sì bẹ àwọn aláìsàn àti àwọn tí ojú npọn wò, kí ẹ sì fifún ni nínú ohun ìní nyín, bí ẹ bá ní, fún àwọn tí ó ṣe aláìníèmi wí fún nyín, tí ẹyin kò bá ṣe èyíkéyĩ nínú àwọn nkan wọnyí, ẹ kíyèsĩ, asán ni àdúrà nyín íṣe, kò sì já mọ nkankan, ẹyin sì dàbí àwọn àgàbàgebè, tí nwọn a máa sẹ ìgbàgbọ nnì.   Nítorínã, bí ẹyin kò bá rántí   láti máa fi ìfẹ lò, ẹyin dàbí ìdàrọ, èyítí àwọn tí ndá fàdákà dànù, nítorítí kò wúlò fún ohunkóhun tí ó sì di ìtẹmọlẹ lábẹ àtẹlẹsẹ ènìyàn.   Àti nísisìyí, ẹyin arákùnrin   mi, ó wù mí pé lẹhìn tí ẹ ti gba ọpọlọpọ ẹrí, níwọn ìgbàtí àwọn ìwé-mímọ ti jẹrĩ sí àwọn ohun wọnyí, ẹ dìde kí ẹ sì bẹrẹsí so èso sí ti ìrònúpìwàdà.   Bẹni, èmi fẹ kí ẹyin ó dìde,   kí ẹ má sì sé ọkàn nyín le mọ; nítorí ẹ kíyèsĩ, èyí ni àkokò àti ọjọ ìgbàlà nyín; àti nítorínã, bí ẹyin bá ronúpìwàdà, tí ẹ kò sì sé ọkàn nyín le, lójúkannã ni Ọlọrun yíò fún nyín ní ìpín nínú ìlànà ìràpadà títóbi àti ti ayérayé nnì.   Nítorí ẹ kíyèsĩ, ìgbésí-ayé   yĩ jẹ àkọkò tí ènìyàn níláti múrasílẹ láti bá Ọlọrun pàdé; bẹni, ẹ kíyèsĩ, ọjọ ìgbésí-ayé yĩ ni ọjọ tí ènìyàn níláti ṣe iṣẹ wọn.   Àti nísisìyí, bí èmi sì ti wí   fún nyín ṣãjú, bí ẹyin ti ní ọpọlọpọ ẹrí, nítorínã, mo bẹ nyín pé kí ẹ ṣíwọ ìfònídóní-fọladọla nípa ọjọ ìrònúpìwàdà nyín di ìgbà òpin; nítorípé lẹhin ọjọ ìgbésí-ayé yĩ, èyítí a fún wa láti múrasílẹ fún ayérayé, ẹ kíyèsĩ, bí àwa kò bá lo àkokò wa ní ọnà tí ó dára ní ìgbésí-ayẹ wa, ìgbà àṣálẹ nã yíò sì dé nínú èyítí a kò lè ṣiṣẹ kankan.   Ẹyin kò lè wípé, nígbàtí ẹ   bá bọ sínú ipò búburú nnì, pé èmi yíò ronúpìwàdà, pé èmi yíò padà sọdọ Ọlọrun mi. Rárá, ẹyin kò lè wí báyĩ; nítorípé ẹmí kannã nnì, èyítí ó ngbé inú ara nyín ní àkókò tí ẹyin bá jáde kúrò nínú ayé yĩ, ẹmí kannã nnì, yíò ní ágbára láti gbé inú nyín nínú ayé ayérayé nã.   Ẹ sì kíyèsĩ, bí ẹyin bá   ṣe ìfònídóní-fọladọla nípa ọjọ ìrònúpìwàdà nyín àní títí ẹ ó fi kú, ẹ kíyèsĩ, ẹyin ti fi ara nyín sí ábẹ ẹmí tí íṣe ti èṣù, òun sì ti dè nyín mọ ara rẹ; nítorínã, Ẹmí tí íṣe ti Olúwa ti fi nyín sílẹ, kò sì ní àyè mọ nínú nyín, èṣù ni ó sì ní gbogbo agbára lórí nyín; èyí sì ni ipò ìgbẹhìn tí àwọn ènìyàn búburú yíò wà.   Èyĩ ni èmi sì mọ, nítorípé   Olúwa ti sọ wípé òun kò lè gbéinú tẹmpìlì àìmọ, ṣùgbọn nínú ọkàn àwọn olódodo ni ó ngbé; bẹni, òun sì tún sọ pẹlú pé àwọn olódodo yíò jókọ nínú ìjọba rẹ, tí nwọn kò sì ní jáde mọ; ṣùgbọn tí a ó sọ aṣọ nwọn di funfun nípasẹ ẹjẹ Ọdọ-àgùtàn nã.   Àti nísisìyí, ẹyin arákùnrin   mi àyànfẹ, èmi fẹ kí ẹyin kí ó rántí àwọn nkan wọnyí, àti pé kí ẹyin kí ó ṣiṣẹ ìgbàlà nyín pẹlú ìbẹrù níwájú Ọlọrun, kí ẹyin kí ó má sì ṣe sẹ bíbọwá Krístì mọ;   Pé kí ẹyin máṣe bá Ẹmí   Mímọ ja ìjàkadì mọ, ṣùgbọn pé kí ẹyin kí ó gbã, kí ẹ sì gba orúkọ Krístì sí ayé nyín; pé kí ẹyin kí ó rẹ ara nyín sílẹ àní búrú-búrú, kí ẹ sì máa sin Ọlọrun, ní ibi èyíówù tí ẹ lè wà, ní ẹmí àti ní òtítọ; kí ẹ sì máa gbé ìgbé ayé ìmọre ní ojọjúmọ, fún ọpọ ãnú àti ìbùkún tí ó ndà sí órí yín.   Bẹni, èmi sì tún gbà nyín   níyànjú, ẹyin arákùnrin mi, pé kí ẹ máa ṣọra nínú àdúrà láìsimi, pé kí a máṣe ti ipasẹ àdánwò èṣù darí nyín kúrò, pé kí òun má bã lè borí nyín, pé kí ẹyin má bã wà lábẹ rẹ ní ọjọ ìkẹhìn; nítorí ẹ kíyèsĩ, òun kò lè san ohun rere kan fún nyín.   Àti nísisìyí, ẹyin arákùnrin   mi àyànfẹ, èmi ìbá gbà nyín níyànjú pé kí ẹ ní sũrù, àti pé kí ẹ faradà onírurú ìpọnjú; pé kí ẹ máṣe bú àwọn wọnnì tí nwọn lée nyín jáde nítorí ipò tálákà tí ẹyin wà, èyítí ó tayọ, kí ẹyin ó má bã di ẹlẹṣẹ gẹgẹbí àwọn nã;   Ṣùgbọn pé kí ẹyin kí ó ní   sũrù, kí ẹ sì faradà àwọn ìpọnjú nnì, pẹlú ìrètí nlá pé ní ọjọ kan ẹyin yíò sinmi kúrò nínú gbogbo ìpọnjú nyín.  35   Ìwãsù ọrọ nã pa ìwà-àrékérekè àwọn ará Sórámù runNwọn lé àwọn tí a ti yí lọkàn padà jáde, tí nwọn sì darapọ mọ àwọn ènìyàn Ámọnì ní JẹṣónìÁlmà kẹdùn ọkàn nítorí ìwà búburú àwọn ènìyàn nã. Ní ìwọn ọdún 74 kí a tó bí Olúwa wa. Nísisìyĩ ó sì ṣe lẹhìn tí Ámúlẹkì ti fi òpin sí àwọn ọrọ wọnyí, ni nwọn kúrò lãrín àwọn ọpọ ènìyàn nã, tí nwọn sì kọjá lọ sínú ilẹ Jẹṣónì.   Bẹ ni, àti àwọn arákùnrin   ìyókù, lẹhìn tí nwọn ti wãsù ọrọ nã fún àwọn ará Sórámù, àwọn nã kọjá lọ sínú ilẹ Jẹṣónì.   Ó sì ṣe pé lẹhìn tí àwọn   olórí àwọn ará Sórámu t i pèròpọ nípa àwọn ọrọ tí a ti fi wãsù fún nwọn, nwọn bínú nítorí ọrọ nã, nítorítí ó pa ìwà-àrekérekè nwọn run; nítorínã ni nwọn kò ṣe lè fetísílẹ sí àwọn ọrọ nã.   Nwọn sì ránṣẹ nwọn sì pe   gbogbo àwọn ènìyàn tí ó wà ní ilẹ nã jọ, nwọn sì pèròpọ pẹlú nwọn nípa àwọn ọrọ tí a ti sọ tẹlẹ.   Nísisìyí, àwọn olórí nwọn   àti àwọn àlùfã nwọn àti àwọn olùkọni nwọn kò jẹ kí àwọn ènìyàn nã mọ nípa ìfẹ-inú nwọn; nítorínã, nwọn ṣe ìwádĩ ní ìkọkọ nípa èrò ọkàn gbogbo àwọn ènìyàn nã.   Ó sì ṣe lẹhìn tí nwọn ti mọ   èrò ọkàn gbogbo àwọn ènìyàn nã, ni nwọn lé àwọn tí nwọn ní inú dídùn sí ọrọ Álmà àti àwọn arákùnrin rẹ jáde kúrò nínú ilẹnã; wọn sì pọ; nwọn sì kọjá lọ sínú ilẹ Jẹṣónì.   Ó sì ṣe tí Álmà àti àwọn arákùnrin   rẹ ṣe ìtọjú nwọn.   Nísisìyí àwọn ará Sórámù   bínú sí àwọn ènìyàn Ámọnì tí nwọn wà ní Jẹṣónì, àti pé olórí aláṣẹ àwọn ará Sórámù, ẹnití ó jẹ ènìyàn búburú púpọ, ránṣẹ sí àwọn ènìyàn Ámọnì pé òun fẹ kí nwọn lé gbogbo àwọn tí nwọn kọjá wá láti ọdọ nwọn sínú ilẹ nwọn jáde.   Ó sì nsọ ọrọ ìdẹrùbani púpọ   nípa nwọn. Àti nísisìyí àwọn ènìyàn Ámọnì kò sì bẹrù ọrọ nwọn; nítorínã nwọn kò lé nwọn jáde, ṣùgbọn nwọn gba gbogbo àwọn tálákà tí ó wà nínú àwọn ará Sórámù tí nwọn kọjá wá sọdọ nwọn; nwọn sì bọ nwọn, nwọn sì fi aṣọ bò nwọn lára, nwọn sì fún nwọn ní ilẹ fún ìní nwọn; nwọn sì fi fún nwọn gẹgẹbí nwọn ti ṣe aláìní.   Nísisìyí, eleyĩ mú kí inú   àwọn ará Sórámù rú sókè ní ìbínú sí àwọn ènìyàn Ámọnì, nwọn sì bẹrẹsí darapọ mọ àwọn ará Lámánì, tí nwọn sì rú àwọn nã sókè ní ìbínú sí nwọn.   Báyĩ sì ni àwọn ará Sórámù   àti àwọn ará Lámánì bẹrẹsí ṣe ìmúrasílẹ fún àti jagun pẹlú àwọn ènìyàn Ámọnì, àti pẹlú àwọn ará Nífáì nã.   Báyĩ sì ni ọdún kẹtàdínlógún   nínú ìjọba àwọn onídàjọ lórí àwọn ènìyàn Nífáì dópin.   Àwọn ènìyàn Ámọnì sì jáde   kúrò nínú ilẹ Jẹṣónì, nwọn sì wọ inú ilẹ Mẹlẹkì, nwọn sì fún àwọn ọmọ ogun àwọn ará Nífáì ní ãyè nínú ilẹ Jẹṣónì, kí nwọn lè bá àwọn ọmọ ogun àwọn ará Lámánì àti ti àwọn ará Sórámù jà; báyĩ sì ni ogun bẹrẹ lãrín àwọn ará Lámánì àti àwọn ará Nífáì, ní ọdún kejìdínlógún ìjọba àwọn onídàjọ; a ó sì sọ nípa àwọn ogun tí nwọn jà lẹhìn èyí.   Álmà àti Ámọnì, àti àwọn   arákùnrin nwọn, àti àwọn ọmọ Álmà méjì sì padà lọ sí ilẹ Sarahẹmúlà, lẹhìn tí nwọn ti jẹ ohun èlò lọwọ Ọlọrun láti mú púpọ nínú àwọn ará Sórámù wá sí ìrònúpìwàdà; gbogbo àwọn tí nwọn sì rònúpìwàdà nwọn ni nwọn lé jáde kúrò nínú ilẹ nwọn; ṣùgbọn nwọn ní ilẹ fún ìní nwọn nínú orí ilẹ Jẹṣónì, nwọn sì ti gbé ohun-ìjà ogun láti dãbò bò ara nwọn, àti àwọn aya nwọn, àti àwọn ọmọ nwọn, àti ilẹ nwọn gbogbo.   Nísisìyí, nítorípé Álmà kẹdùn   fún ìwà-àìṣedẽdé àwọn ènìyàn rẹ, bẹni fún àwọn ogun, àti àwọn ìtàjẹsílẹ, àti àwọn ìjà tí ó wà lãrín nwọn; àti nítorípé ó níláti kéde ọrọ nã, tàbí pé a ti rán an láti kéde ọrọ nã, lãrín gbogbo ènìyàn nínú ìlú gbogbo; àti nítorípé ó ríi pé àwọn ènìyàn nã bẹrẹsí sé ọkàn nwọn le, àti pé nwọn bẹrẹsí bínú nítorí àìṣegbé ọrọ nã, ọkàn rẹ sì bàjẹ gidigidi.   Nítorínã, ó mú kí àwọn ọmọ   rẹ kóra nwọn jọ, pé kí òun lè fún olúkúlùkù nwọn ní ìmọràn tirẹ, lọtọtọ, nípa àwọn ohun tĩ ṣe ti òdodo. A sì ní ìkọsílẹ nípa àwọn òfin rẹ, èyítí ó fún nwọn gẹgẹbí àkọsílẹ ti ara rẹ. Àwọn òfin Álmà sí ọmọ rẹ Hẹlámánì. Èyítí a kọ sí àwọn orí 36 àti 37.  36   Álmà jẹrĩ sí Hẹlámánì nípa ti ìyílókànpadà rẹ lẹhìn tí ó rí ángẹlì kanÓ jìyà ìrora ẹni-ìdálẹbi; ó képe orúkọ Jésù, a sì bí nipa ti Ọlọrun lẹhìnnãAyọ dídùn kún ọkan rẹÓ rí àjọ àìníye àwọn ángẹlì tí nwọn n yin ỌlọrunỌpọlọpọ àwọn tí nwọn di ẹniìyílọkànpadà ni wọn ti tọwò ti wọn sì ti rí bí òun ti tọwò tí ó sì ti rí. Ní ìwọn ọdún 74 kí a tó bí Olúwa wa. Ọmọ mi, fi etí sí ọrọ mi; nítorítí èmi ṣe ìbúra pẹlú rẹ, pé níwọn ìgbàtí ìwọ bá pa àwọn òfin Ọlọrun mọ ìwọ yíò ṣe rere lórí ilẹ yĩ.   Èmi fẹ kí ìwọ kí ó ṣe gẹgẹbí   èmi ti ṣe, ní ti rírántí ìgbèkùn àwọn bàbá wa; nítorítí nwọn wà nínú oko-ẹrú, tí kò sì sí ẹnití ó lè kó nwọn yọ bí kò ṣe Ọlọrun Ábráhámù, àti Ọlọrun Ísãkì, àti Ọlọrun Jákọbù; òun sì kó nwọn yọ kúrò nínú ìpọnjú nwọn gbogbo nítọtọ.   Àti nísisìyí, A! ọmọ mi,   Hẹlámánì, kíyèsĩ, ìwọ wà ní èwe rẹ, nítorínã, mo bẹ ọ pé kí ìwọ kí ó gba ọrọ mi, kí ìwọ kí ó sì kọ ẹkọ lọdọ mi; nítorítí èmi mọ wípé ẹnìkẹni tí ó bá gbẹkẹlé Ọlọrun yíò rí ìrànlọwọ nínú gbogbo àdánwò wọn; àti lãlã wọn, àti ìpọnjú wọn, tí a ó sì gbé e sókè ní ọjọ ìkẹhìn.   Àti pẹlú pé èmi kò fẹ kí   ìwọ rò pé èmi mọ ohun yĩ fúnra mikĩ ṣe nípasẹ ti ayé yĩ, bíkòṣe nípasẹ ti ẹmí, kĩ ṣe nípasẹ ti ara bíkòṣe nípasẹ ti Ọlọrun.   Nísisìyí, kíyèsĩ, èmi wí fún ọ,   tí a kò bá bí mi nípa ti Ọlọrun, èmi kì bá tí mọ àwọn nkan wọnyí; ṣùgbọn Ọlọrun, láti ẹnu àwọn ángẹlì rẹ mímọ, ti sọ àwọn ohun wọnyí di mímọ fún mi, kĩ ṣe nítorí wíwà ní yíyẹ mi;   Nítorítí èmi nlọ kiri pẹlú   àwọn ọmọ Mòsíà, tí à npète láti pa ìjọ-Ọlọrun run; ṣùgbọn kíyèsĩ, Ọlọrun rán ángẹlì rẹ mímọ láti dá wa dúró lójú ọnà ìrìn-àjò wa.   Sì kíyèsĩ, ó bá wa sọrọ pẹlú   ohùn èyítí ó dàbí sísán àrá, gbogbo ilẹ sì mì lábẹ ẹsẹ wa; àwa sì ṣùbú lulẹ, nítorítí ìbẹrù Ọlọrun wá sí orí wa.   Ṣùgbọn kíyèsĩ, ohùn nã sọ   fún mi pé: Dìde. Èmi sì dìde dúró, mo sì rí ángẹlì nã.   Òun sì wí fún mi pé: Bí ìwọ   kò bá fẹ ìparun ara rẹ, dáwọdúró ìlépa láti pa ìjọ-Ọlọrun run.   Ó sì ṣe tí èmi ṣubú lulẹ; èyí   sì jẹ fún ìwọn ọjọ mẹta àti òru mẹta tí èmi kò fi lè la ẹnu mi, bẹ nã ni èmi kò lè gbé apá tàbí ẹsẹ mi.   Ángẹlì nã sì tún bá mi sọrọ   síwájú síi, èyítí àwọn arákùnrin mi gbọ, ṣùgbọn tí èmi kò gbọ nwọn; nítorípé nígbàtí èmi gbọ àwọn ọrọ wọnyíBí ìwọ kò bá fẹ ìparun ara à rẹ, dáwọdúró lílépa láti pa ìjọ-Ọlọrun runẸrù nlá bà mí pẹlú ìyàlẹnú pé bóyá a ó pa mi run, tí èmi sì ṣubú lulẹ tí èmi kò sì gbọ ohun kankan mọ.   Ṣùgbọn oró ayérayé gbò   mí, nítorítí ìforó bá ọkàn mi èyítí ó ga jùlọ tí ó sì gbò ó pẹlú gbogbo ẹṣẹ mi.   Bẹni, èmi rántí gbogbo àwọn   ẹṣẹ àti àìṣedẽdé mi, fun eyiti adami lóró pẹlú ìrora ọrun-àpãdì; bẹni, èmi ríi pé mo ti ṣọtẹ sí Ọlọrun mi, tí èmi kò sì tún pa àwọn òfin rẹ mímọ mọ.   Bẹni, tí èmi sì ti pa ọpọlọpọ   àwọn ọmọ rẹ, tàbí kí a wípé mo ti dári wọn lọ sí ìparun; bẹni, àti ní kúkúrú, púpọ ni àìṣedẽdé mí ti jẹ, tí èrò wíwá síwájú Ọlọrun mi gbò ẹmí mi pẹlú ìbẹrù tí a kò lè máa sọ.   A!, èmi rọ, wípé, ìbá ṣeéṣe kí   a lé mi kúrò, kí èmi sì di aláìsí ní ẹmí àti ní ara, kí a máa lè mú mi wá dúró níwájú Ọlọrun mi, fún ìdájọ lórí àwọn ìṣe mi.   Àti nísisìyí, fún ọjọ mẹta àti   òru mẹta ni èmi fi wà ní gbígbò, àní pẹlú ìrora ẹni-ìdálẹbi.   Ó sì ṣe bí oró yĩ ṣe ngbò mí,   bí mo sì ṣe wà nínú ìforó ọkàn nípa ìrántí àwọn ẹṣẹ mi púpọ, kíyèsĩ, mo rántí pẹlú pé mo gbọ tí bàbá mi ṣe ìsọtẹlẹ fún àwọn ènìyàn nã nípa bíbọwá ẹnìkan tí à npè ní Jésù Krístì, tí íṣe Ọmọ Ọlọrun, láti ṣe ètùtù fún gbogbo ẹṣẹ àgbáyé.   Nísisìyí, nígbàtí ọkàn mi tẹ   mọ èrò yĩ, mo kígbe nínú ọkàn mi pé: A! Jésù, ìwọ Ọmọ Ọlọrun, ṣãnú fún mi, tí mo wà nínú ipò ìkorò òrọró, ti a si yi mi ka pẹlũ ẹwọn ainipẹkun ti ikú.   Àti, nísisìyí, kíyèsĩ, nígbàtí   mo ronú nípa èyí, èmi kò rántí àwọn ìrora mi mọ; bẹ ni, ìrántí àwọn ẹṣẹ mi kò gbò mí mọ.   Àti, a!, irú ayọ wo, àti pé irú   ìmọlẹ wo ni èmi rí; bẹni, ọkan mi kún fún ayọ èyítí ó pọ púpọ bí ìrora èyítí mo ní ṣãjú!   Bẹni, èmi wí fún ọ, ìwọ ọmọ   mi, pé kò sí ohun tí ó lè tayọ ìkorò ìrora mi. Bẹni, èmi sì tún wí fún ọ, ìwọ ọmọ mi, pé ní ìdà kejì, kò sí ohun tí ó lè tayọ adùn àti ayọ tí mo ní.   Bẹni, èmi rò pé mo rí, àní   gẹgẹbí bàbá wa Léhì ti ríi, tí ó rí Ọlọrun tí ó jókọ lórí ìtẹ-ọba rẹ, tí àjọ àìníye àwọn ángẹlì sì yíi ká ní ìwà kíkọrin àti yíyin Ọlọrun nwọn; bẹni, ọkàn mi sì fẹ láti wà níbẹ.   Ṣùgbọn kíyèsĩ, apá àti ẹsẹ   mi sì tún mókun, èmi sì dúró lórí ẹsẹ mi, tí mo sì fi han àwọn ènìyàn nã pé a ti bí mi nípa ti Ọlọrun.   Bẹni, láti ìgbà nã lọ àti títí di   ìsisìyí pẹlú, èmi ti ṣiṣẹ láìsinmi, kí èmi kí ó lè mú àwọn ọkàn wá sí ìronúpìwàdà; kí èmi kí ó lè mú nwọn tó wò nínú ọpọ ayọ nínú èyítí èmi ti tọ wò; kí a lè bí wọn nípa ti Ọlọrun pẹlú, kí nwọn sì kún fún Ẹmí Mímọ.   Bẹni, àti nísisìyí kíyèsĩ, A!   ọmọ mi, Olúwa ti fún mi ní ọpọ ayọ nlá nínú èrè iṣẹ mi;   Nítorí tí ọrọ èyítí òun ti fi   fún mí, kíyèsĩ, ọpọlọpọ ni a ti bí nípa ti Ọlọrun, tí nwọn sì ti tọ wò gẹgẹbí èmi ti tọ wò, tí wọn sì ti rí ní ójúkojú gẹgẹbí èmi ti rí; nítorínã nwọn mọ nípa àwọn ohun wọnyi tí èmi ti sọ nípa nwọn, gẹgẹbí èmi ṣe mọ; ìmọ tí èmi ní jẹ láti ọdọ Ọlọrun wá.   Èmi sì ti rí ìrànlọwọ gbà   nínú àdánwò àti ìyọnu onírũrú, bẹni, àti onírũrú ìpọnjú; bẹni, Ọlọrun ti yọ mí kúrò nínú ìdè, àti kúrò nínú ikú; bẹni, èmi sì gbẹkẹ mi lé e, òun yíò sì kó mi yọ síbẹ.   Èmi sì mọ wípé òun yíò gbé   mi dìde ní ọjọ ìkẹhìn, láti gbé pẹlú rẹ nínú ògo; bẹni, èmi yíòsì máa yìn ín títí láé, nítorítí ó ti mú àwọn bàbá wa jáde kúrò ní Égíptì, ó sì ti gbé àwọn ará Égíptì mì nínú Òkun Pupa; òun sì darí nwọn nípa agbára rẹ lọ sí ilẹ ìlérí nã; bẹni, òun sì ti kó nwọn yọ kúrò nínú oko-ẹrú àti ìgbèkùn láti ìgbà dé ìgbà.   Bẹni, òun sì tún mú àwọn   bàbá wa jáde kúrò nínú ilẹ Jerúsálẹmù; òun sì tún ti gbà nwọn kúrò nínú oko-ẹrú àti ìgbèkùn, nípa agbára rẹ àìlópin, láti ìgbàdé ìgbà, àní títí di àkokò yĩ; èmi a sì máa rántí àkokò ìgbèkùn nwọn; bẹni, ó sì yẹ kí ẹyin nã máa rántí àkokò ìgbèkùn nwọn, gẹgẹbí èmi ti ṣe.   Ṣùgbọn kíyèsĩ, ọmọ mi, èyí   nìkan kọ; nítorítí ó yẹ kí ìwọ mọ, gẹgẹbí èmi ti mọ, pé níwọn ìgbà tí ìwọ bá pa òfin Ọlọrun mọ ìwọ yíò ṣe rere ní ilẹ nã; ó sì yẹ kí ìwọ mọ pẹlú, pé níwọn ìgbàtí ìwọ kò bá pa òfin Ọlọrun mọ, a ó ke ọ kúrò níwájú rẹ. Nísisìyí èyí jẹ gẹgẹbí ọrọ rẹ.  37   Àwọn àwo idẹ pẹlú àwọn ìwé-mímọ míràn ni a tọjú pamọ lati mú ọkàn wá sí ìgbàlàÀwọn ará Járẹdì ni a parun nítorí ìwà búburú nwọnÀwọn ìmùlẹ ìkọkọ àti májẹmú nwọn níláti wà ní pípamọ kúrò lãrín àwọn ènìyàn nãGba ìmọràn Olúwa nínú ohun gbogbo tí ìwọ bá nṣeGẹgẹbí Liahónà ṣe tọ àwọn ará Nífáì sọnà, bẹ nã ni ọrọ Krístì ṣe ndarí ènìyàn sí ìyè àìnípẹkun. Ní ìwọn ọdún 74 kí a tó bí Olúwa wa. Àti nísisìyí, ọmọ mi Hẹlámánì, mo pã láṣẹ fún ọ pé kí o gbé àwọn àkọsílẹ nã èyítí a ti fi lé mi lọwọ;   Èmi sì tún pã láṣẹ fún ọ pé   kí ìwọ kí ó ṣe àkọsílẹ nípa àwọn ènìyàn yĩ, gẹgẹbí èmi ti ṣe, lé orí àwọn àwo ti Nífáì, kí o sì pa àwọn ohun wọnyí mọ ní mímọ, èyítí èmi ti pa mọ, àní ní ìbámu pẹlú bí èmi ti ṣe ṣe ìpamọ nwọn; nítorí pé fún ìdí ọgbọn ni a ṣe nṣe ìpamọ nwọn.   Àwọn àwo idẹ wọnyí èyítí   ó ní àwọn ìfín wọnyí, èyítí ó ní àwọn àkọsílẹ nípa àwọn ìwémímọ lórí nwọn, èyítí ó ní ìtàn ìdílé àwọn bàbá nlá wa, àní láti ìbẹrẹ   Kíyèsĩ, àwọn bàbá wa ti sọọ   tẹlẹ pé kí a pa nwọn mọ, kí a sì fi nwọn lè ọwọ àwọn ọmọ wa láti ìran kan dé òmíràn, pé kí a pa nwọn mọ, kí a sì ṣe ìtọjú nwọn nípasẹ ọwọ Olúwa títí nwọn ó fi tàn ká gbogbo orílẹèdè, ìbátan, èdè, àti ènìyàn, pé kí nwọn lè mọ ohun ìjìnlẹ tí ó wà lórí nwọn.   Àti nísisìyí kíyèsĩ, bí a bá   pa nwọn mọ, nwọn níláti wà ní dídán; bẹni, nwọn ó sì wà ní dídán; àní, bẹ sì ní gbogbo àwọn àwo nã ti a kọ àwọn ohun mímọ sí.   Nísisìyí ìwọ lè rò wípé ohun   aláìgbọn ní èyí jẹ fún mi láti ṣe; ṣùgbọn kíyèsĩ, èmi wí fún ọ, pé nípa àwọn ohun kékèké tí ó sì rọrùn ní àwọn ohun nlá tí njáde wa; àti pé àwọn ohun kékèké ní ọpọlọpọ ìgbà a máa dàmú ọlọgbọn.   Olúwa Ọlọrun a sì máa ṣiṣẹ   ní ọnà èyítí yíò mú ìpinnu nlá rẹ tĩ ṣe ti ayérayé ṣẹ; àti pé nípaohun tí ó kéré púpọ Olúwa a máa dàmú ọlọgbọn tí yìó sì mú ìgbàlà bá ọpọlọpọ ọkan.   Àti nísisìyí, ní tẹlẹrí ó jẹ   ohun ọgbọn nínú Ọlọrun pé kí a fi àwọn ohun wọnyí sí ìpamọ; nítorí kíyèsĩ, nwọn ti ṣí àwọn ènìyàn yĩ ní iyè, bẹni, nwọn sì ti jẹ kí púpọ mọ ìkùnà ọnà nwọn, nwọn sì ti mú nwọn wá sí ìmọ Ọlọrun nwọn sí ìgbàlà ọkàn nwọn.   Bẹni, èmi wí fún ọ, bíkòbáṣe   ti àwọn ohun wọnyí ti àwọn àkọsílẹ yĩ ní nínú, èyítí ó wà lórí àwọn àwo wọnyí, Ámọnì àti àwọn arákùnrin rẹ kì bá tí lè yí ẹgbẽgbẹrún púpọ àwọn ará Lámánì padà nínú àìtọnà àṣà àwọn bàbá nwọn; bẹni, àwọn àkọsílẹ wọnyí àti ọrọ nwọn mú nwọn wà sí ìrònúpìwàdà; èyí já sí pé, nwọn mú nwọn bọ sínú ìmọ Olúwa Ọlọrun nwọn, àti láti yọ nínú Jésù Krístì Olùràpadà nwọn.   Tani ẹnití ó mọ bóyá àwọn   ni yíò mú ọpọ ẹgbẽgbẹrún nwọn, bẹni, àti pẹlú ọpọ ẹgbẽgbẹrún àwọn arákùnrin wa ọlọrùnlíle, àwọn ará Nífáì, tí nwọn nṣe ọkàn nwọn le nísisìyí nínú ẹṣẹ àti àìṣedẽdé, bọ sínú ìmọ Olùràpadà nwọn?   Nísisìyí àwọn ohun ìjìnlẹ yĩ   kò tĩ di mímọ fún mi pátápátá; nítorínã èmi yíò dánu dúró.   Ó sì tó bí èmi bá sọ wípé a   tọjú nwọn pamọ fún ìdí ọgbọn, ìdí èyítí ó jẹ mímọ fún Ọlọrun; nítorítí ó nṣàkóso pẹlú ọgbọn lórí gbogbo iṣẹ ọwọ rẹ, ọnà rẹ gbogbo ni ó sì tọ, tí ipa rẹ jẹ ọna àìyípadà ayérayé kan.   A! rántí, rántí ò, ọmọ mi   Hẹlámánì, bí àwọn òfin Ọlọrun ṣe múná tó. Òun sì wípé: Bí ìwọ bá pa òfin mi mọ, ìwọ yíò ṣe rere lórí ilẹ nãṣùgbọn bí ìwọ kò bá pa òfin rẹ mọ, a ó ké ọ kúrò níwájú rẹ.   Àti nísisìyí kí o sì rántí, ọmọ   mi, pé Ọlọrun ti fi ohun wọnyí tĩ ṣe mímọ lé ọ lọwọ, èyítí o ti pamọ ní mímọ, àti pẹlú ti yíò pamọ ní ìtọjú fún ìdí ọgbọn nínú rẹ, kí ó lè fi agbára rẹ hàn fún àwọn ìran tí nbọwá.   Àti nísisìyí kíyèsĩ, mo wí fún   ọ nípasẹ ẹmí ìsọtẹlẹ, pé bí ìwọ bá rékọjá sí òfin Ọlọrun, kíyèsĩ, a ó gba àwọn ohun wọnyí tí nwọn jẹ mímọ kúrò lọwọ rẹ nípa agbára Ọlọrun, a ó sì fi ọ lé Sátánì lọwọ, tí òun yíò sì kù ọ bí ìyàngbò níwájú afẹfẹ.   Ṣùgbọn bí ìwọ bá pa àwọn   òfin Ọlọrun mọ, tí ìwọ ṣe gẹgẹbí Ọlọrun ti pàṣẹ fún ọ lórí àwọn ohun wọnyí tí nwọn í ṣe mímọ, nítorítí o níláti bẹ Olúwa fún ohun gbogbo èyíkéyĩ tí ìwọ yíò ṣe pẹlú nwọn kíyèsĩ, kò sí agbára ayé tàbí ti ọrun àpãdì tí ó lè gbà nwọn lọwọ rẹ, nítorítí Ọlọrun lágbára tóbẹ tí yíò fi mú gbogbo ọrọ rẹ ṣẹ.   Nítorítí òun yíò mú gbogbo   ìlérí rẹ ṣẹ èyítí oun yio ṣe pẹlú rẹ, nítorítí òun ti mú àwọn ìlérí tí ó ti ṣe pẹlú àwọn bàbá wa ṣẹ.   Nítorítí ó ṣe ìlérí fún nwọn   pé òun yíò tọjú àwọn ohun wọnyí pamọ fún ìdí ọgbọn nínú rẹ, kí òun kí ó lè fi agbára rẹ hàn fún àwọn ìran tí nbọwá.   Àti nísisìyí kíyèsĩ, ìdí kan   ni ó ti mú ṣẹ, àní sí ìdápadà bọsípò ọpọ ẹgbẽgbẹrún àwọn ará Lámánì sí ìmọ òtítọ; òun sìti fi agbára rẹ hàn, òun yíò sì tún fi agbára rẹ hàn nípasẹ àwọn ohun wọnyí sí àwọn ìran tí nbọwá; nítorínã a ó pa àwọn ohun wọnyí mọ.   Nítorínã mo pàṣẹ fún ọ, ọmọ   mi Hẹlámánì, pé kí o tẹramọ imúṣẹ ọrọ mi, àti pé kí ìwọ kí ó tẹramọ pípa òfin Ọlọrun mọ gẹgẹbí a ti kọ nwọn.   Àti nísisìyí, èmi yíò sì bá ọ   sọrọ nípa àwọn àwo mẹrìnlélógún nnì, pé kí o pa nwọn mọ, kí àwọn ohun ìjìnlẹ nnì àti àwọn iṣẹ òkùnkùn, àti àwọn iṣẹ ìkọkọ nwọn, tàbí iṣẹ ìkọkọ àwọn ènìyàn nnì tí a ti parun, kí ó di mímọ fún àwọn ènìyàn yĩ; bẹni, gbogbo ìpànìyàn nwọn, àti olè jíjà, àti ìkógun nwọn, àti ìwà búburú nwọn àti ìwà ẽrí nwọn, lè di mímọ sí àwọn ènìyàn yìi; bẹni, àti pé kí o tọjú àwọn atúmọ yĩ pamọ.   Nìtorí kíyèsĩ, Olúwa ríi   pé àwọn ènìyàn rẹ bẹrẹsí ṣiṣẹ ní òkùnkùn, bẹni, nwọn nṣe ìpànìyàn ní ìkọkọ àti ìwà ẽrí; nítorínã Olúwa wípé, bí nwọn kò bá ronúpìwàdà a ó pa nwọn run kúrò lórí ilẹ ayé.   Olúwa sì wípé: Èmi yíò   pèsè fún ìránṣẹ mi Gásélémù, òkúta kan, èyítí yíò tanná jáde nínú òkùnkùn sí ìmọlẹ, kí èmi lè fi han àwọn ènìyàn mi tí nwọn nsìn mí, kí èmi lè fi iṣẹ ọwọ àwọn arákùnrin nwọn hàn nwọn, bẹni, iṣẹ ìkọkọ nwọn, àti iṣẹ òkùnkùn wọn, àti ìwà búburú àti ohun ìríra nwọn.   Àti nísisìyí, ọmọ mi, àwọn   atúmọ wọnyí ni a pèsè kí ọrọ Ọlọrun lè ṣẹ, èyítí ó ti sọ, tí ó wípé:   Èmi yíò mú jáde kúrò nínú   òkùnkùn sínú ìmọlẹ gbogbo iṣẹ ìkọkọ nwọn àti ìwà ẽrí nwọn; àti pé bí nwọn kò bá ronúpìwàdà èmi yíò pa nwọn run kúrò lórí ilè ayé; èmi yíò sì fi gbogbo ohun ìkọkọ àti ẽrí nwọn hàn sí gbogbo orílẹ-èdè tí yíò ní ilẹ nã ní ìní lẹhìn èyí.   Àti nísisìyí, ọmọ mi, àwa   ríi pé nwọn kò ronúpìwàdà; nítorínã a ti pa nwọn run, àti pé títí di àkokò yĩ, ọrọ Ọlọrun sì ti ṣẹ; bẹni, ohun ẽrí nwọn ìkọkọ ni a ti mú jáde kúrò nínú òkùnkùn tí a sì ti sọ di mímọ fún wa.   Àti nísisìyí, ọmọ mi, mo pàa   láṣẹ fún ọ pé kí ìwọ kí ó fi sí àkóso rẹ gbogbo ìbúra nwọn, àti àwọn májẹmú nwọn, àti àwọn àdéhùn nwọn tí nwọn ṣe nínú ìwà ẽrí ìkọkọ nwọn; bẹni, àti gbogbo ohun àmì àti ìyanu nwọn ni ìwọ yíò pamọ kúrò ní mímọ sí àwọn ènìyàn yĩ, kí nwọn má lè mọ nwọn, pé bóyá nwọn lè ṣubú sínú ìwà búburú, tí nwọn ó sì parun.   Nítorí kíyèsĩ, ègún wà lórí   gbogbo ilẹ yĩ, pé ìparun yíò wá sí órí gbogbo àwọn oníṣẹ òkùnkùn, ní ìbámu pẹlú agbára Ọlọrun, nígbàtí nwọn bá ti gbó nínú ìwà búburú nwọn; nítorínã ó jẹ ìfẹ-inú mi kí àwọn ènìyàn yìi máṣe parun.   Nítorínã ìwọ yíò pa àwọn   ìlànà ìkọkọ ti ìbúra àti májẹmú nwọn mọ kúrò lọdọ àwọn ènìyàn yĩ, àwọn ìwà búburú nwọn àti àwọn ìwà ìpànìyàn nwọn àti àwọn ìwà ẽrí nwọn nìkan ni ìwọ yíò jẹ kí nwọn mọ; ìwọ yíò sì kọ nwọn láti ní ìkórira fún irú ìwà búburú bẹ àti ìwà ẽríàti ìwà ìpànìyàn; ìwọ yíò sì kọ nwọn pẹlú pé àwọn ènìyàn wọnyí ni a parun nípasẹ ìwà búburú nwọn àti ìwà ẽrí àti ìwà ìpànìyàn nwọn.   Sì kíyèsĩ nwọn pa gbogbo   àwọn wòlĩ Olúwa tí nwọn wá sí ãrin nwọn láti kéde sí nwọn ní ti ìwà àìṣedẽdé nwọn; ẹjẹ àwọn tí nwọn pa sì nké sí Olúwa Ọlọrun nwọn fún ẹsan lórí àwọn tí ó pa nwọn; bẹ sì ni ìdájọ Ọlọrun wá sí órí àwọn oníṣẹ ìkọkọ àti ẹgbẹ òkùnkùn.   Bẹni, ẹgún sì wà lórí ilẹ nã   títí láéláé àti láéláé fún àwọn oníṣẹ ìkọkọ àti ẹgbẹ okunkun, àní sí ìparun, àfi bí nwọn bá ronúpìwàdà kí nwọn tó gbó sínú ìwà búburú.   Àti nísisìyí, ọmọ mi, rántí   àwọn ọrọ tí mo ti bá ọ sọ; máṣe fi àwọn ìlànà ìkọkọ nnì hàn sí àwọn ènìyàn yĩ, ṣùgbọn kọ nwọn ní ìkórira ayérayé fún ẹṣẹ àti àìṣedẽdé.   Wãsù ìrònúpìwàdà sí wọn,   àti ìgbàgbọ nínú Jésù Krístì Olúwa; kọ nwọn láti rẹ ara nwọn sílẹ, àti láti jẹ oníwàtútù àti onírẹlẹ ọkàn ènìyàn; kọ nwọn láti tako gbogbo àdánwò èṣù, pẹlú ìgbàgbọ nwọn nínú Jésù Krístì Olúwa.   Kọ nwọn láti má ṣãrẹ iṣẹ   rere ní ṣíṣe, ṣùgbọn kí nwọn jẹ oníwàtútù àti onírẹlẹ ọkàn ènìyàn; nítorípé irú ẹni báyĩ ni yíò rí ìsinmi fún ọkàn nwọn.   A!, rántí, ọmọ mi, kí o sì   kọ ọgbọn ní ìgbà èwe rẹ; bẹni, kọ ní ìgbà èwe rẹ láti pa àwọn òfin Ọlọrun mọ.   Bẹni, kí o sì ké pe Ọlọrun   fún gbogbo ìrànlọwọ rẹ; bẹni, jẹ kí gbogbo ìṣe rẹ jẹ ti Olúwa, ibikíbi ti ìwọ bá sì lọ, jẹ kí ó jẹ nínú Olúwa; bẹni, jẹ kí gbogbo èrò ọkàn rẹ kọjúsí Olúwa; bẹni, jẹ kí ìfẹ ọkàn rẹ dúró lé Olúwa títí láé.   Da ìmọràn pẹlú Olúwa nínú   ohun gbogbo tí ìwọ bá nṣe, òun yíò sì tọ ọ sọnà fún rere; bẹni, nígbàtí ìwọ bá dùbúlẹ ní alẹ, dùbúlẹ sí ipa ti Olúwa, kí òun kí ó lè fi ìṣọ rẹ ṣọ ọ nínú ọrun rẹ; nígbàtí ìwọ bá sì dìde ní òwúrọ, jẹ kí ọkan rẹ kún fún ọpẹ sí Ọlọrun; bí ìwọ bá sì ṣe àwọn ohun wọnyí, a ó gbé ọ sókè ní ọjọ ìkẹhìn.   Àti nísisìyí, ọmọ mi, mo ní   ohun kan láti sọ nípa ohun tí àwọn bàbá wa pè ní bọlù, tàbí afọnàhàntàbí tí àwọn bàbá wa pẽ ní Liahónà, èyítí ìtumọ rẹ jẹ olùtọsọnà; Olúwa ni ó sì pèsè rẹ.   Sí kíyèsĩ, kò sì sí ẹnìkẹni tí ó   lè ṣe irú iṣẹ ọnà aláràbarà dáradára báyĩ. Sì kíyèsĩ, a pèsè rẹ láti fi hàn àwọn bàbá wa ipa ọnà tí nwọn yíò rìn nínú aginjù.   Ó sì ṣiṣẹ fún nwọn gẹgẹbí   ìgbàgbọ nwọn nínú Ọlọrun; nítorínã, bí nwọn bá ní ìgbàgbọ láti gbàgbọ pé Ọlọrun lè mú kí àwọn kẹkẹ nã kọjú sí ọnà tí ó yẹ kí nwọn gba, kíyèsĩ, bẹ ni ó rí; nítorínã, nwọn ní iṣẹ ìyanu yĩ, àti àwọn iṣẹ ìyanu míràn pẹlú èyítí agbára Ọlọrun múwá, lójojúmọ.   Bíótilẹríbẹ, nítorípé àwọn   iṣẹ ìyanu nã wá nípasẹ àwọn ohun kékèké, ó fi ohun ìyanu hàn nwọn. Nwọn yọlẹ, nwọn sì gbàgbé láti lo ìgbàgbọ àti ìtẹramọ nwọn, nígbànã sì niàwọn iṣẹ ìyanu nã dáwọdúró, nwọn kò sì tẹsíwájú nínú ìrìnàjò nwọn;   Nítorínã, nwọn ní ìdádúró   nínú aginjù nã, tàbí pé nwọn kò rìn ní ọnà tãrà, nwọn sì rí ìpọnjú ebi àti òhùngbẹ, nítorí ìwàìrékọjá nwọn.   Àti nísisìyí, ọmọ mi, èmi fẹ   kí ìwọ mọ pé àwọn ohun wọnyí kò ṣaláì ní òjìji; nítorípé nígbàtí àwọn bàbá wa ya ọlẹ láti kíyèsí atọnisọnà yĩ ní báyĩ àwọn ohun wọnyí jẹ ti ara nwọn kò ṣe rere; bẹ gẹgẹ sì ni àwọn ohun tí íṣe ti ẹmí.   Nítorí kíyèsĩ, ó rọrùn láti   fetísílẹ sí ọrọ Krístì, èyítí yíò tọka ọnà tí ó gún sí àlãfíà pípé ayérayé sí ọ, bí o ṣe rí fún àwọn bàbá wa láti fetísílẹ sí atọnisọnà yìi, èyítí yíò tọka ọnà tí ó gún sí ilẹ ìlérí nã sí nwọn.   Àti nísisìyí, èmi wí pé, njẹ   kò ha sí irú rẹ nínú ohun yĩ? Nítorípé gẹgẹbí afinimọnà yĩ ní tọtọ ṣe mú àwọn bàbá wa, nípa títẹlé ipa ọnà rẹ, lọ sí ilẹ ìlérí nã, bẹni awọn ọrọ Krístì, bí àwa bá tẹlé ipa ọnà wọn, yíò gbé wa kọjá àfonífojì ìbànújẹ yì, sínú ilẹ ìlérí tí ó dára ju èyí nnì lọ.   A! ọmọ mi, ma jẹ kí a ya   ọlẹ nítorí ìrọrùn ọnà nã; nítorípé bẹni ó rí fún àwọn bàbá wa; nítorípé bẹ ni a ti ṣe pèsè rẹ fún nwọn, pé tí nwọn bá lè wọ nwọn lè yè; bẹ nã ni ó rí pẹlú wa. A ti pèsè ọnà nã sílẹ, bí àwa bá sì lè wò ó àwa yíò yè títí láéláé.   Àti nísisìyí, ọmọ mi, rí i pé o   tọjú àwọn ohun mímọ yĩ, bẹni, ríi pé ìwọ yí ojú rẹ sí Ọlọrun kí o sì yè. Lọ sí ọdọ àwọn ènìyàn yĩ kí o sì kéde ọrọ nã, kí o sì mã ronu jinlẹ. Ọmọ mi, ó dìgbóṣe. Àwọn òfin Álmà sí ọmọ rẹ Ṣíblọnì. Èyítí a kọ sí orí 38.  38   Nwọn ṣe inúnibíni sí Ṣíblọnì nítorí ìwà òdodo rẹÌgbàlà nbẹ nínú Krístì, ẹnití í ṣe ìyè àti ìmọlẹ ayéKó gbogbo ìwà rẹ ní ìjánu. Ní ìwọn ọdún 74 kí a tó bí Olúwa wa. Ọmọ mi, fi ètí sílẹ sí ọrọ mi, nítorí èmi wí fún ọ, àní gẹgẹbí mo ti wí fún Hẹlámánì, pé níwọn ìgbàtí ìwọ bá pa àwọn òfin Ọlọrun mọ ìwọ yíò ṣe rere nínú ilẹ nã; àti pé níwọn ìgbàtí ìwọ kò bá pa àwọn òfin Ọlọrun mọ a ó ké ọ kúrò ní iwájú rẹ.   Àti nísisìyí, ọmọ mi, ó dámi   lójú pé èmi yíò ní ayọ púpọ lórí rẹ, nítorí ìdúró ṣinṣin rẹ àti ìsòtítọ rẹ sí Ọlọrun; nítorípé gẹgẹbí ìwọ ṣe bẹrẹ láti ìgbà èwe rẹ láti gbẹkẹlé Olúwa Ọlọrun rẹ, gẹgẹbẹ ni èmi ṣe ní írètí pé ìwọ yíò tẹsíwájú ní pípa àwọn òfin rẹ mọ; nítorípé ìbùkún ní fún ẹnití ó bá forítĩ dé òpin.   Mo wí fún ọ, ọmọ mi, pé èmi   ti ní áyọ púpọ lórí rẹ síwájú, nítorí òtítọ rẹ àti ìgbọran rẹ, àti ìpamọra rẹ, àti ìfaradà rẹ lãrín àwọn ènìyàn tí íṣe ará Sórámù.   Nítorí mo mọ pé ìwọ wà   nínú ìdè; bẹni, èmi sì tún mọ pé nwọn sọ ọ ní òkúta nítorí ọrọ nã; ìwọ sì faradà gbogbo nkan wọnyí pẹlú sũrù nítorípéOlúwa wà pẹlú rẹ; àti nísisìyí ìwọ mọ pé Olúwa ni ó kó ọ yọ.   Àti nísisìyí, ọmọ mi, Ṣíblọnì,   èmi fẹ kí o rántí, pé níwọn bí o bá gbẹkẹlé Ọlọrun, bẹ gẹgẹ ni yíò kó ọ yọ nínú àwọn àdánwò rẹ, àti àwọn wàhálà rẹ, àti àwọn ìpọnjú rẹ, a ó sì gbé ọ sókè ní ọjọ ìkẹhìn.   Nísisìyí, ọmọ mi, èmi kò fẹ   kí o rò wípé fúnra mi ni mo mọ ohun wọnyí, ṣùgbọn Ẹmí Ọlọrun èyítí ó wà nínú mi ni o sọ àwọn ohun wọnyí di mímọ fún mi; nítorípé bí kò bá ṣe pé a ti bí mi nípa ti Ọlọrun, èmi kì bá ti mọ àwọn ohun wọnyí.   Ṣùgbọn kíyèsĩ, Olúwa nínú   ãnú nlá rẹ rán ángẹlì rẹ láti sọ fún mi pé èmi gbọdọ da ìparun àwọn ènìyàn rẹ dúró; bẹni, èmi sì ti rí ángẹlì ni ojúkojú, òun sì bá mi sọrọ, ohun rẹ sì dà bí àrá, ó sì mi gbogbo ilẹ.   Ó sì ṣe tí èmi wà ní ipò ìrora   àti ìbànújẹ ọkàn èyítí ó korò jùlọ fún ọsán mẹta àti òru mẹta; àti pé láìjẹwípé ó di ìgbà tí èmi kígbe pe Jésù Krístì Olúwa fún ãnú, ni èmi gba ìdáríjì ẹṣẹ mi. Ṣùgbọn kíyèsĩ, èmi kígbe pẽ, mo sì rí àlãfíà gbà sínú ọkàn mi.   Àti nísisìyí, ọmọ mi, èmi sọ   eleyĩ fún ọ kí ìwọ kí ó lè kọ ọgbọn, kí ìwọ kí ó lè kọ ẹkọ láti ọwọ mi pé kò sí ọnà míràn tàbí ipa tí a fi lè gbà ènìyàn là, àfi nínú àti nípasẹ Krístì nikan. Kíyèsĩ, òun ni ìyè àti ìmọlẹ ayé. Kíyèsĩ, òun ni ọrọ òtítọ àti òdodo.   Àti nísisìyí, bí ìwọ ti ṣe bẹrẹsí   kọni ní ọrọ nã, bẹ gẹgẹ ni èmi fẹ kí ó tẹsíwájú nínú kíkọni; èmi sì fẹ kí o ní ìgbọràn àti ìwọntúnwọnsì nínú ohun gbogbo.   Rí i pé ìwọ kò gbé ara rẹ   sókè nínú ìgbéraga; bẹni, ríi pé ìwọ kò yangàn nínú ọgbọn ara rẹ, tàbí nínú agbára rẹ tí ó pọ.   Lo ìgboyà, ṣùgbọn máṣe jẹ   gàba léni lórí; àti pẹlú pé kí ó ríi pé ìwọ kó ara rẹ ní ìjánu nínú ohun gbogbo, kí ìwọ bá lè kún fún ìfẹ; ríi pé o yẹra fún ìwà ọlẹ.   Máṣe gbàdúrà bí àwọn ará   Sórámù, nítorítí ìwọ ti ríi pé nwọn a máa gbàdúrà kí ènìyàn bá lè gbọ nwọn, kí nwọn sì yìn wọn fún ọgbọn nwọn.   Máṣe sọ wípé: A! Ọlọrun,   mo dúpẹ lọwọ rẹ pé àwa dára ju àwọn arákùnrin wa; ṣùgbọn dípò èyí nnì sọ wípé: A! Olúwa, dáríjì mí ni ti àìpé mi, kí o sì rántí àwọn arákùnrin mi nínú ãnúbẹni, fi àìpé rẹ han níwájú Ọlọrun ni ìgbà gbogbo.   Kí Olúwa kí ó sì bùkúnfún   ọkàn rẹ, kí ó sì gbà ọ ní ọjọ ìkẹhìn sínú ìjọba rẹ, láti wà ní ipò àlãfíà. Nísisìyí máa lọ, ọmọ mi, kí o sì kọ àwọn ènìyàn yĩ ní ọrọ nã. Mã wà ní ipò ironujinlẹ. Ọmọ mi, ó dìgbóṣe. Àwọn òfin Álmà sí ọmọ rẹ Kọríántọnì. Èyítí a kọ sí àwọn orí 39 títí ó fi dé 42 ní àkópọ.  39   Ẹṣẹ àgbèrè jẹ ohun ìríraÀwọn ẹṣẹ Kòríántọnì dènà àwọn ará Sórámù láti gba ọrọ nãÌràpadà ti Krístì yíò gba àwọn olódodo tí ó tiwà ṣãjú rẹ. Ní ìwọn ọdún 74 kí a tó bí Olúwa wa. Àti nísisìyí, ọmọ mi, mo ní ohun díẹ láti bá ọ sọ sí i ju èyítí mo bá arákùnrin rẹ sọ; nítorípé kíyèsĩ, njẹ ìwọ kò ha ṣe àkíyèsí ìdúró ṣinṣin arákùnrin rẹ, ìwà òdodo rẹ, àti àìsimi rẹ ní pípa òfin Ọlọrun mọ bí? Kíyèsĩ, njẹ òun kò ha ti fi ìlànà rere lélẹ fún ọ bí?   Nítorítí ìwọ kò kíyèsí àwọn   ọrọ mi gẹgẹbí ẹgbọn rẹ ṣe ṣe, lãrín àwọn ará Sórámù. Nísisìyí èyí ni ohun tí èmi ní ìlòdìsí ọ; ìwọ lọ yangàn nínú agbára rẹ àti ọgbọn rẹ.   Èyí nìkan sì kọ, ọmọ mi. Ìwọ   ṣe ohun èyítí ó burú lójú mi; nítorítí ìwọ kọ iṣẹ ìránṣẹ sílẹ, tí o sì kọjá lọ sí ilẹ Sírọnì, nínú ilẹ àwọn ará Lámánì, tí o sì tọ obìnrin panṣágà nnì, Ísábẹlì lọ.   Bẹni, ó mú kí ọpọlọpọ ọkàn   ṣáko; ṣùgbọn èyí kò tọ fún ọ láti ṣe, ọmọ mi. Ó yẹ kí ìwọ dojúkọ iṣẹ ìránṣẹ nã èyítí a fi lé ọ lọwọ.   Ìwọ kò ha mọ, ọmọ mi, pé   àwọn ohun wọnyí jẹ ohun ìríra níwájú Olúwa; bẹni, èyítí ó jẹ ohun ìríra tayọ gbogbo ẹṣẹ, àfi ìtàjẹ aláìṣẹ sílẹ tàbí sísẹ Ẹmí Mímọ?   Nítorí kíyèsĩ, bí ìwọ bá sẹ   Ẹmí Mímọ lẹhìn tí ó ti ní ibùgbé nínú rẹ nígbàkan rí, tí ìwọ sì mọ pé ò nsẹ ẹ, kíyèsĩ, èyĩ jẹ ẹṣẹ tí kò ní ìdáríjì; bẹni, ẹnìkẹni tí ó bá sì pànìyàn láìkà ìmọlẹ àti ìmọ Ọlọrun sí, kò rọrùn fún un láti gba ìdáríjì; bẹni, mo wí fún ọ, ìwọ ọmọ mí, pé kò rọrùn fún un láti gba ìdáríjì.   Àti nísisìyí, ọmọ mi, èmi fẹ   nítorí Ọlọrun, pé ìwọ ìbá má ti jẹbi ìwà ẹṣẹ nlá yĩ. Èmi kò ní tẹnumọ àwọn ẹṣẹ rẹ nã, láti ni ọkàn rẹ lára, bí kò bá jẹ fún ànfãní rẹ.   Ṣùgbọn kíyèsĩ, ìwọ kò lè fi ẹṣẹ   rẹ pamọ kúrò níwájú Ọlọrun; àti pé àfi bí ìwọ bá ronúpìwàdà, nwọn yíò dúró gẹgẹbí ẹrí takò ọ ní ọjọ ìkẹhìn.   Nísisìyí ọmọ mi, èmi fẹ kí o   ronúpìwàdà kí o sì kọ àwọn ẹṣẹ rẹ sílẹ, kí ìwọ má sì tẹlé ìfẹkúfẹ ojú rẹ mọ, ṣùgbọn dá ara rẹ dúró nínú àwọn ohun wọnyí gbogbo; nítorí àfi bí ìwọ bá ṣe eleyĩ, ìwọ kò lè jogún ìjọba Ọlọrun rárá. A!, rántí, kí o sì sọọ di síṣe, kí o sì dá ara rẹ dúró nínú àwọn ohun wọnyí.   Èmi pàṣẹ fún ọ láti sọ ọ   di síṣe láti bá àwọn ẹgbọn rẹ dámọràn nínú ohun tí ìwọ yíò bá ṣe; nítorí kíyèsĩ, ìwọ wà ní ìgbà èwe rẹ, ìwọ sì níláti gba ìtọsọnà lọwọ àwọn ẹgbọn rẹ. Kí ìwọ kí ó sì gba ìmọràn nwọn.   Máṣe jẹ kí ohun asán tàbí   aṣiwèrè kankan darí rẹ; máṣe jẹ kí èṣù tún darí ọkàn rẹ tọ àwọn panṣágà obìnrin nnì lọ. Kíyèsĩ, A! ọmọ mi, báwo ni àìṣedẽdé tí ìwọ mú bá àwọn ará Sórámù ti pọ tó; nítorípé nígbàtí nwọn rí ìwà rẹ nwọn kò gba ọrọ mi gbọ.   Àti nísisìyí Ẹmí Olúwa sọ   fún mi pé: Pàṣẹ fún àwọn ọmọ rẹ láti ṣe rere, kí nwọn má bã darí ọkàn ọpọlọpọ ènìyàn sínú ìparun; nítorínã mo pàṣẹ fún ọ, ọmọ mi, nínú ìbẹrù Ọlọrun, pé kí o dáwọ dúró nínú ìwà àìṣedẽdé rẹ;   Pé kí o yí padà sí ọdọ Olúwa   pẹlú gbogbo iyè, agbára àti ipa rẹ; pé kí ìwọ máṣe darí ọkànláti ṣe búburú mọ; ṣùgbọn dípò èyí padà lọ bá nwọn, kí o sì jẹwọ àṣìṣe àti ìpanilára rẹ èyítí ìwọ ti ṣe.   Má lépa ọrọ tàbí àwọn ohun   asán ayé yĩ; nítorí kíyèsĩ, ìwọ kò lè kó nwọn pẹlú rẹ.   Àti nísisìyí, ọmọ mi, èmi   yíò sọ ohun díẹ fún ọ nípa bíbọ Krístì. Wọ, mo wí fún ọ, pé òun ni ẹnití nbọwá dájúdájú láti kó ẹṣẹ ayé lọ; bẹni, ó nbọwá láti kéde ìró ayọ ti ìgbàlà fún àwọn ènìyàn rẹ.   Àti nísisìyí, ọmọ mi, èyí ni   iṣẹ ìránṣẹ inú èyítí a pè ọ sì, láti kéde ìró ayọ wọnyí fún àwọn ènìyàn yĩ, láti múra ọkàn nwọn sílẹ; tàbí pé kí ìgbàlà lè wá sí ọdọ nwọn, kí nwọn lè múra ọkàn àwọn ọmọ nwọn sílẹ láti gbọ ọrọ nã ní àkokò tí yíò bá dé.   Àti nísisìyí èmi yíò tu ọkàn   rẹ lára díẹ lórí ọrọ yĩ. Kíyèsĩ, ó jẹ ohun ìyàlẹnu fún ọ ìdí rẹ tí ohun wọnyí ṣe níláti jẹ mímọ ṣãjú bíbọ rẹ. Kíyèsĩ, mo wí fún ọ, njẹ ọkàn kan ní àkokò yĩ kò ha ní iye lórí lọwọ Ọlọrun gẹgẹbí ọkàn kan yíò ṣe rí ní àkokò tí yíò bá dé bí?   Njẹ kò ha tọ láti jẹ kí ìlànà   ìràpadà nã di mímọ sí àwọn ènìyàn yĩ àti sí àwọn ọmọ nwọn pẹlú bí?   Njẹ kò ha rọrùn ní àkokò yĩ   nã fún Olúwa láti rán ángẹlì rẹ láti kéde àwọn ìró ayọ yĩ fún wa àti fún àwọn ọmọ wa, tàbí bí yíò ti ṣe lẹhìn ìgbà nã tí yíò bá dé bí?  40   Krístì mú àjĩnde gbogbo ènìyàn wáÀwọn olódodo tí ó ti kú lọ sí párádísè nígbàtí àwọn ènìyàn búburú lọ sí òkùnkùn lóde láti dúró de ọjọ àjĩnde nwọnGbogbo ohun ni a ó ṣe ìdápadà rẹ sí ipò nwọn ní dídára àti pípé nínú Àjĩnde nã. Ní ìwọn ọdún 74 kí a tó bí Olúwa wa. Nísisìyíọmọ mi èyí ni ohun tí ó kù tí mo fẹ bá ọ sọ; nítorípé mo wòye pé ọkàn rẹ pòrũru nípa àjĩnde òkú.   Kíyèsĩ, mo wí fún ọ, pé kò sí   àjĩndetàbí, kí èmi kí ó wí báyĩ, ni ọnà míràn, pé ara ti ayé yĩ kò lè gbé ara àìkú wọ, ìdíbàjẹ yĩ kò lè gbé àìdíbàjẹ wọàfi lẹhìn àkokò ti Krístì bá ti dé.   Kíyèsĩ, òun ni ó mú àjĩnde   òkú ṣẹ. Ṣùgbọn wọ, ọmọ mi, àjĩnde nã kò ì tĩ yá. Nísisìyí, èmi fi ohun ìjìnlẹ kan hàn ọ; bíótilẹríbẹ, ọpọlọpọ ohun ìjìnlẹ ni ó wà ní ìpamọ, tí ẹnìkẹni kò mọ nwọn àfi Ọlọrun fúnra rẹ. Ṣùgbọn èmi fi ohun kan hàn ọ, èyítí èmi ti ṣe ìwãdí rẹ tọkàntọkàn lọdọ Ọlọrun pé kí èmi lè mọèyí ni nípa ti àjĩnde nã.   Kíyèsĩ, àkokò kan wà ti a ti   yàn tí gbogbo àwọn tí ó ti kú yíò jáde wa láti ipò-òkú nwọn. Nísisìyí nígbàtí àkokò yìi yíò dé, kò sí ẹnití ó mọ; ṣùgbọn Ọlọrun mọ àkokò nã tí a ti yàn.   Nísisìyí, bóyá ìgbà kanṣoṣo   ni, tàbí ìgbà ẹkẹjì, tàbí ìgbà ẹkẹta, tí àwọn ènìyàn yíò jáde wa láti ipò-òkú, kò já mọ nkan; nítorípé Ọlọrun mọ àwọn ohun wọnyí gbogbo; ó sì tọ fún mi láti mọ pé ohun tí yíò ṣẹlẹ ni èyípé àkokò kan wà tí a ti yàn tí gbogbo àwọn tí ó ti kú yíò jí dìde kúrò nínú ipò-òkú.   Nísisìyí, o di dandan ki àlàfo  kan wà lãrín àkókò ikú àti àkókò àjĩnde nã.   Àti nísisìyí èmi bẽrè pé kíni   yíò ṣẹlẹ sí ẹmí ènìyàn lẹhìn tí ó bá kú títí di ìgbà tí a ti yàn fún àjĩnde nã?   Nísisìyí bóyá ìgbà kanṣoṣo   ni a yàn fún ènìyàn láti jí dìde, kò já mọ nkankan; nítorípé kĩ ṣe ìgbà kan nã ni gbogbo ènìyàn a máa kú, èyí kò sì já mọ nkankan; ohun gbogbo wọnyí rí bí ọjọ kan lọdọ Ọlọrun, àti pé àwọn ènìyàn nìkan ni nwọn a máa ṣírò ọjọ fún lílò ara nwọn.   Nítorínã, àkokò kan wà tí a   ti yàn fún ènìyàn pé nwọn yíò dìde kúrò nínú ipò-òkú; àti pé ìgbà kan sì wà lãrín àkokò ikú àti àjĩnde nã. Àti nísisìyí, nípa ti ìwọn àkokò yĩ, kíni yíò ṣẹlẹ sí ọkàn ọmọ ènìyàn ni ohun tí èmi ti wãdí tọkàn-tọkàn lọwọ Ọlọrun láti mọ; èyí sì ni ohun tí èmi mọ nípa rẹ.   Nígbàtí àkokò nã yíò bá sì   dé ti gbogbo ènìyàn yíò jí dìde, nígbànã ni nwọn yíò mọ pé Ọlọrun mọ gbogbo àkókò èyítí a ti yàn fún ọmọ ènìyàn.   Nísisìyí, nípa ti ipò ti ọkàn   nã yíò wà lẹhìn ikú títí di ìgbà àjĩndeKíyèsĩ, a ti fi hàn mí nípasẹ ángẹlì kan, pé ẹmí ènìyàn gbogbo, ní kété tí ó bá ti fi ara sílẹ, bẹni, ẹmí ènìyàn gbogbo, bí nwọn jẹ rere tàbí nwọn jẹ búburú, a ó múu lọ sí ilẹ lọdọ Ọlọrun nã, ẹnití ó fún nwọn ní ìyè.   Nígbànã ni yíò sì ṣe, tí a   ó gba ẹmí àwọn olódodo sí ipò ayọ, èyítí íṣe párádísè, ipò ìsinmi, ipò àlãfíà, níbití nwọn yíò ti sinmi kúrò nínú gbogbo lãlã nwọn, àti kúrò nínú gbogbo àníyàn, àti ìbànújẹ.   Nígbànã ni yíò sì ṣe, tí ẹmí   àwọn ènìyàn búburú, bẹni, àwọn tí nwọn burúnítorí kíyèsĩ, nwọn kò ní ipa tàbí ìpín nínú Ẹmí Olúwa; nítorí kíyèsĩ, nwọn yan iṣẹ búburú rọpò rere; nítorínã ẹmí èṣù wọ inú wọn lọ, ó sì fi àgọ-ara nwọn ṣe iléàwọn yìi ni a ó sì lé jáde sínú òkùnkùn òde; níbẹ ni ẹkún, òun ìpohùnréré ẹkún, òun ìpáhìnkeke yíò wà, èyí sì rí bẹ nítorí àìṣedẽdé nwọn, tí a darí wọn sí ìgbèkùn nípa eṣu.   Báyĩ sì ni ipò tí ọkàn àwọn   ènìyàn búburú wà, bẹni, nínú òkùnkùn, àti ipò ìbẹrù, ìfòyà fún ìgbónà ìrunú ìbínú Ọlọrun lórí nwọn; báyĩ ni nwọn ṣe wà ní ipò yĩ, àti àwọn olódodo pẹlú ní párádísè, títí di àkokò àjĩnde nwọn.   Nísisìyí, àwọn kan nbẹ tí   nwọn ti ní ìmọ pé ipò ayọ àti ipò ìbànújẹ ọkàn nã, ṣãjú àjĩnde, jẹ àjĩnde àkọkọ. Bẹni, èmi gbà pé a lè pẽ ní irú àjĩde kan, jíjí dìde ẹmí tàbí ọkàn, àti mímú nwọn bọ sínú ayọ tàbí ìbànújẹ, gẹgẹbí àwọn ọrọ ti a ti sọ.   Sì kíyèsĩ, ẹwẹ a ti sọọ, pé   àjĩnde àkọkọ wà, àjĩnde gbogbo àwọn tí nwọn ti wà tẹlẹ rí, tàbí tí nwọn ṣì wà, tàbí tí yíò wà, títí dé ìgbà àjĩnde Krístì kúrò nínú ipò-òkú.   Nísisìyí, àwa kò lérò pé   àjĩnde àkọkọ yĩ èyítí à nsọrọ nípa rẹ ni ọnà yí, lè jẹ àjínde ti àwọn ọkàn àti mímú nwọn wá sí ipò ayọ tàbí ìbànújẹ. Ìwọ kò lè rò pé ohun tí ó túmọ sí ni èyí.   Kíyèsĩ, mo wí fún ọ, Rárá;  ṣùgbọn ó túmọ sí ìtúndàpọ ẹmí pẹlú ara, ti àwọn wọnnì láti ìgbà ayé Ádámù títí dé ìgbà àjĩnde Krístì.   Nísisìyí i, bóyá ẹmí àti ara   àwọn wọnnì tí a ti sọ nípa nwọn yíò tún dàpọ lẹsẹkannã, tí àwọn ènìyàn búburú àti ti àwọn olódodo, èmi kò sọ bẹ; jẹ kí ó tẹ ọ lọrun, pé mo wípé gbogbo nwọn jáde wá; tàbí kí a wípé, àjĩnde nwọn yíò wáyé ṣãjú àjĩnde àwọn tí ó kú lẹhìn àjĩnde Krístì.   Nísisìyí, ọmọ mi, èmi kò   wípé àjĩndé nwọn yíò wáyé ní àkokò ti àjĩnde Krístì; ṣùgbọn kíyèsĩ, èmi sọọ gẹgẹbí èrò ọkàn mi, pé ọkàn àti ara yíò tún dàpọ, ti àwọn olódodo, ní àkokò àjĩnde Krístì, àti ìgòkè re ọrun rẹ.   Ṣùgbọn bóyá ní àkokò   àjĩnde rẹ ni yíò jẹ, tàbí lẹhìn èyí, èmi kò wí bẹ; ṣùgbọn eleyĩ ni èmi wí pé àkokò kan yíò wà lẹhìn ikú àti àjĩnde ara, àti ipò ẹmí nínú ayọ tàbí ìbànújẹ títí di àkokò nã èyítí Ọlọrun yàn tí àwọn tí ó ti kú yíò jáde wá, tí nwọn ó sì tún dàpọ, ní ọkàn àti ara, tí a ó sì mú nwọn dúró níwájú Ọlọrun, tí a ó sì ṣe ìdájọ fún nwọn gẹgẹbí iṣẹ nwọn.   Bẹni, èyí ni ó mú ìmúpadàbọsípò   àwọn ohun wọnnì tí a ti sọ láti ẹnu àwọn wòlĩ wáyé.   A ó dá ọkàn padà sínú ara,   àti ara sínú ọkàn; bẹni, gbogbo ẹyà ara òun orike ara ni a ó mú padà sínú ara tirẹ; bẹni, àní ẹyọ irun orí kan kì yíò sọnù; ṣùgbọn ohun gbogbo ni a ó mú padà bọ sí ipò dídára àti pípé rẹ.   Àti nísisìyí, ọmọ mi, èyí ni   ìmúpadàbọsípò èyítí a ti sọ nípa rẹ láti ẹnu àwọn wòlĩ   Nígbànã ni àwọn olódodo   yíò tàn jáde ní ìjọba Ọlọrun.   Ṣùgbọn kíyèsĩ, ikú búburú   yíò dé bá àwọn ènìyàn búburú; nítorítí nwọn yíò kú ní ti ohun tĩ ṣe ti òdodo; nítorípé nwọn jẹ aláìmọ, kò sì sí ohun àìmọ kan tí ó lè jogún ìjọba Ọlọrun; ṣùgbọn a ó lé nwọn jáde, a ó sì mú nwọn jèrè iṣẹ ọwọ nwọn, tàbí iṣẹ nwọn, èyítí ó ti jẹ búburú; nwọn sì nmu gẹdẹgẹdẹ ãgo ìkorò.  41   Ní àjĩnde nã àwọn ènìyàn yíò jáde sínú ipò ayọ aláìlópin tàbí ìbànújẹ aláìlópinÌwà búburú kò jẹ inú dídùn ríÀwọn ènìyàn nipa ti ara wà láìní Ọlọrun nínú ayé yĩNí ìgbà ìmúpadàbọsípò, olúkúlùkù yíò tún gba àwọn ìwà àti ìmọ tí ó ti ní ní ìní nígbà ayé rẹ. Ní ìwọn ọdún 74 kí a tó bí Olúwa wa. Àti nísisìyí, ọmọ mi, mo ní ohun kan láti sọ nípa ìmúpadàbọsípò nípa èyítí mo ti sọ ṣãjú; nítorípé kíyèsĩ, àwọn míràn ti yí ọrọ ìwé-mímọ po, nwọn sì ti kùnà púpọ nítorínã. Èmi sì wòye pé ọkàn rẹ dãmú pẹlú nípa ohun yĩ. Ṣùgbọn kíyèsĩ, èmi yíò ṣe àlàyé rẹ fún ọ.   Mo wí fún ọ, ọmọ mi, pé   ìlànà ìmúpadàbọsípò nã wà ní ìbámu pẹlú àìṣègbè Ọlọrun; nítorípé ohun tí ó yẹ ni kí a mú ohun gbogbo padàbọsípò nwọn dáradára. Kíyèsĩ, ó yẹ ó sì tọ, ní ìbámu pẹlú agbára àti àjĩnde Krístì, pé kí a mú ọkàn ènìyàn padàbọsípò pẹlú ara rẹ, àti pé kí a mú gbogbo ẹyà ara padàbọsípò pẹlú ara rẹ.   Ó sì wà ní ìbámu pẹlú àìṣègbè   Ọlọrun pé kí àwọn ènìyàn gba ìdájọ gẹgẹbí iṣẹ ọwọ nwọn; bí iṣẹ ọwọ nwọn ní ayé yĩ bá sì jẹ rere, tí ìfẹ-inú ọkàn nwọn bá sì jẹ rere, ní ọjọ ìkẹhìn, a ó sì mú nwọn padàbọsípò sínú èyítí ó jẹ rere.   Bí iṣẹ nwọn bá sì jẹ búburú, a   ó ṣe ìmúpadàbọsípò fún nwọn sí búburú. Nítorínã, ohun gbogbo ni a ó mú padàbọsípò sí ipa nwọn bí ó ti yẹ, ohun gbogbo sí ẹyà àdánidá rẹgbé ikú dìde sí àìkú, ìdibàjẹ sí àìdibàjẹtí a ó gbé e dìde sí ayọ tí kò lópin láti jogún ìjọba Ọlọrun, tàbí sí ìbànújẹ tí kò lópin láti jogún ìjọba ti èṣù, ọkan ní apá kan, ìkejì ní apá kejì   Èyítí a gbé dìde sínú ayọ   gẹgẹbí ìfẹ-inú rẹ fún ayọ, tàbí rere gẹgẹbí ìfẹ-inú rẹ fún rere; àti èyí kejì sí búburú gẹgẹbí ìfẹ-inú rẹ fún búburú; nítorípé gẹgẹbí ó ti ni ìfẹ fún ṣíṣe búburú ní gbogbo ọjọ ayé rẹ, bẹ nã ni yíò rí ẹsan búburú nígbàtí alẹ bá dé.   Bákannã ní ó sì rí ni ọnà kéjì.   Bí òun bá ti ronúpìwàdà ẹṣẹ rẹ, tí ó sì lépa òdodo títí di òpin ọjọ ayé rẹ, bẹ gẹgẹ ni yíò rí ẹsan sí ti òdodo.   Àwọn yìi ni àwọn tí Olúwa ti   ràpadà; bẹni àwọn yĩ ni àwọn tí a ti yọ jáde, tí a ti yọ kúrò nínú ìgbà àṣálẹ aláìlópin nnì; bẹsì ni nwọn yíò dúró tàbí kí nwọn ṣubú; nítorí kíyèsĩ, onídàjọ ara nwọn ni nwọn jẹ, bóyá láti ṣe rere, tàbí láti ṣe búburú.   Báyĩ, àṣẹ Ọlọrun wà láìyípadà;   nítorínã, a ti pèsè ọnà nã sílẹ pé kí ẹnikẹni tí ó bá fẹ lè rìn nínú rẹ kí a sì gbã là.   Àti nísisìyí kíyèsĩ, ọmọ mi,   máṣe dáwọlé ẹṣẹ kankan mọ sí Ọlọrun rẹ nípa ti àwọn ìlànà ẹkọ ọrọ mímọ, èyítí ìwọ ti dáwọlé láti dẹṣẹ títí di àkokò yĩ.   Máṣe rò wípé, nítorípé a   ti sọrọ nípa ìmúpadàbọsípò, pé a ó mú ọ padàbọsípò kúrò nínú ẹṣẹ sínú ìdùnú. Kíyèsĩ, mo wí fún ọ, ìwà búburú kò jẹ inú dídùn rí.   Àti nísisìyí, ọmọ mi, gbogbo   ènìyàn tí ó bá wà ní ipò ẹni àdánidá ti ayé, tàbí kí nwípé, nínú ipò ara, wà nínú ipò ìkorò òrọró àti nínú ìgbèkùn àìṣedẽdé; nwọn wà láìní Ọlọrun nínú ayé yĩ, nwọn sì ti wà ní ìlòdìsí ìwà-bíỌlọrun; nítorínã, wọn wà ní ipò tí ó lòdì sí ìwà inú dídùn.   Àti nísisìyí kíyèsĩ, njẹ ìtumọsí   ọrọ nã tí à npè ní ìmúpadàbọsípò ha í ṣe pé kí a mú ohun tí ó wà ní ipò àdánidá ara ti ayé kí a sì fi sí ipò ti kĩ ṣe àdánidá, tàbí pé kí a fi sí ipò tí ó tako ti àdánidá rẹ?   A!, ọmọ mi, èyí kò rí bẹ;   ṣùgbọn ìtumọsí ọrọ nã tí à npè ní ìmúpadàbọsípò ni pé kí a mú búburú fún èyí tí íṣe búburú, tàbí ti ara fún ti ara, tàbí ti èṣù fún ẹni ti èṣùrere fún èyítí í ṣe rere; òdodo fún èyítí íṣe òdodo; ohun ti o tọ fún èyítí ó tọ, ãnú fún èyítí íṣe ãnú.   Nítorínã, ọmọ mi, ríi pé o jẹ   alãnú sí àwọn arákùnrin rẹ; ṣe èyítí ó tọ, ṣe ìdájọ òdodo, kí o sì máa ṣe rere títí lọ; bí ìwọ bá sì ṣe gbogbo nkan wọnyí ìgbànã ni ìwọ yíò gba èrè rẹ; bẹni, ìwọ yíò tún rí ìmúpadàbọsípò ãnú gba; ìwọ yíò tún rí ìmúpadàbọsípò àìṣègbè gbà; ìwọ yíò túnrí ìmúpadàbọsípò ìdájọ gbà; ìwọ yìó tún rí ẹsan rere gbà padà.   Nítorípé ohun èyítí ìwọ bá   fi ránṣẹ síta yíò tún padà sọdọ rẹ, tí yíò sì di ìmúpadàbọsípò; nítorínã, ọrọ nã tí à npè ní ìmúpadàbọsípò dá ẹlẹṣẹ lẹbi púpọ síi, kò sì dáa láre rárá.  42   Ipò ara ìdibàjẹ jẹ ìgbà ìdánwò tí ó fún ènìyàn ní ànfãní láti ronúpìwàdà àti láti sin ỌlọrunÌṣubú nnì mú ikú ti ara àti ti ẹmí wá sí órí ọmọ aráyéÌràpadà wá nípa ìrònúpìwàdàỌlọrun fúnra rẹ ni ó ṣe ètùtù fún ẹṣẹ ayéãnú jẹ tí àwọn tí ó ronúpìwàdàGbogbo àwọn tí ó kù wà lábẹ àìṣègbè ỌlọrunÀánú wá nítorí Ètùtù nãÀwọn tí nwọn bá ronúpìwàdà nítọtọ nìkan ni a ó gbàlà. Ní ìwọn ọdún 74 kí a tó bí Olúwa wa. Àti nísisìyí, ọmọ mi, mo wòye pé ohun kan tún kù tí ó nni ọkàn rẹ lára, èyítí kò yé ọèyítí íṣe nípa àìṣègbè Ọlọrun ní ti ìfìyàjẹ ẹlẹṣẹ; nítorí ìwọ tiraka láti ròo pé ìṣègbè ni kí a fi ẹlẹṣẹ sí ipò ìbànújẹ.   Nísisìyí kíyèsĩ, ọmọ mi, èmi   yíò la ohun yĩ yé ọ. Nítorí kíyèsĩ, lẹhìn tí Olúwa Ọlọrun lé àwọn òbí wa àkọkọ jáde kúrò nínú ọgbà Édẹnì, láti máa ro ilẹ, nínú èyítí a ti mú nwọn jáde wábẹni, ó mú ọkùnrin nã jáde, ó sì fi sí ìhà apá ìlà-oòrùn ọgbà Édẹnì nã, àwọn kérúbímù, àti idà iná èyítí njù kãkiri, láti máa ṣọ igi ìyè nã   Nísisìyí, a ríi pé ènìyàn nã ti   dàbí Ọlọrun, tí ó sì mọ rere àti búburú; njẹ kí ó má bã na ọwọ rẹ, kí ó sì mú nínú èso igi ìyè nã pẹlú, kí ó sì jẹ kí ó sì yè títí láé, Olúwa Ọlọrun fi kérúbímù àti idà iná sí ibẹ, kí ó má lè jẹ nínú èso nã   Bẹni àwa sì ríi pé a fún ènìyàn   ní àkokò kan láti ronúpìwàdà, bẹni, àkokò ìdánwò, àkokò láti ronúpìwàdà àti láti sin Ọlọrun.   Nítorí kíyèsĩ, bí Ádámù bá ti   na ọwọ rẹ jáde lẹsẹkannã, tí ó sì ti jẹ nínú igi ìyè nã, kì bá wà ní ãyè títí láé, gẹgẹbí ọrọ Ọlọrun, òun kò sì ní ní àkokò tí yíò ronúpìwàdà; bẹ ni, àti pẹlú pé ọrọ Ọlọrun kì bá sì di òfo, ìlànà ìgbàlà nlá nnì yíò sì di asán.   Ṣùgbọn kíyèsĩ, a ti yàn án   fún ènìyàn láti kúnítorínã, bí a ti ṣe pín nwọn níyà kúrò lára igi ìyè nã, a níláti pín nwọn níyà kúrò lórí ilẹ ayéènìyàn sì sọnù títí láé, bẹni, nwọn di ẹni-ìṣubú.   Àti nísisìyí, ìwọ ríi nípasẹ   nkan yĩ pé a ké àwọn òbí wa àkọkọ kúrò ni ti ara àti ti ẹmí níwájú Olúwa; àwa sì ríi bẹ pé nwọn di ẹni ara nwọn láti ṣe gẹgẹbí èrò inú ọkàn nwọn.   Nísisìyí kíyèsĩ, kò jẹ ohun tí   ó tọ kí a gba ènìyàn lọwọ ikú ti ara yĩ, nítorípé ṣíṣe èyí yìó pa ìlànà ayọ nlá nnì run.   Nítorínã, nítorípé ẹmí ènìyàn   kò lè kú, tí ìṣubú nnì sì ti mú ikú ẹmí àti ikú ara bá gbogbo ènìyàn pé a ti ké nwọn kúrò níwájú Olúwa, ó jẹ ohun tí ó tọ ní ṣíṣe pé kí a gba ènìyàn lọwọ ikú ẹmí yĩ.   Nítorínã, nítorípé nwọn ti   di ti ara, ti ayé àti ti èṣù ni ti ìdánidá nwọn, ipò ìdánwò yĩsì jẹ ipò fún nwọn láti murasílẹ; ó sì jẹ ipò ìmúrasílẹ.   Àti nísisìyí rántí, ọmọ mi,   bí kò bá jẹ fún ti ìlànà ìràpadà nnì, tí a bá pa á tì ní kété tí nwọn bá ti kú, ẹmí nwọn yíò wà ní ipò ìbànújẹ, nítorípé a ó ké nwọn kúrò níwájú Olúwa.   Àti nísisìyí, kò sí ọnà tí a fi   lè gba ènìyàn kúrò nínú ipò ìṣubú yĩ, èyítí ènìyàn tí mú wá sí órí ara rẹ nítorí ìwà àìgbọràn ara rẹ;   Nítorínã, ní ìbámu pẹlú   àìṣègbè, ìlàna ìràpadà nnì kò lè wáyé, àfi nípasẹ ìrònúpìwàdà ènìyàn ní ipò ìdánwò yĩ, bẹni, ipò ìmúrasílẹ yí; nítorípé bíkòbáṣe fún ti àwọn ìlànà wọnyí, ãnú kò lè já mọ nkankan, àfi kí ó pa iṣẹ àìṣègbè run. Báyĩ iṣẹ àìṣègbè kò ṣeé parun; bí ó bá sì rí bẹ, Ọlọrun kò ní jẹ Ọlọrun mọ.   Báyĩ ni àwa sì ríi pé gbogbo   ènìyàn ti ṣubú, tí nwọn sì wà lábẹ ìdarí àìṣègbè; bẹni, àìṣègbè Ọlọrun, èyítí ó fi nwọn sí ipò ìkékúrò níwájú rẹ títí láé.   Àti nísisìyí, ìlànà ãnú nnì   kò lè wáyé àfi bí a bá ṣe ètùtù kan; nítorínã, Ọlọrun fúnra rẹ ni ó ṣe ètùtù fún gbogbo ẹṣẹ ayé láti mú ìlànà ãnú nnì wáyé, láti ṣe ìtánràn fún ẹtọ àìṣègbè, kí Ọlọrun lè jẹ Ọlọrun pípé àti títọ, àti Ọlọrun alãnú pẹlú.   Nísisìyí, ìrònúpìwàdà kò lè   dé fún ènìyàn láìsí ìfìyàjẹni, èyítí ó sì jẹ tí ayérayé gẹgẹbí ẹmí ènìyàn ṣe yẹ kí ó rí, tí a ti soó ní ìtakò mọ ìlànà ayọ nnì, èyítí í ṣe ti ayérayé pẹlú gẹgẹbí ẹmí ènìyàn ṣe wà títí ayérayé.   Nísisìyí, báwo ni ènìyàn ó   ṣe ronúpìwàdà bí kò bá ṣe pé ó ṣẹ? Báwo ni yíò ṣe ṣẹ bí kò bá sí òfin? Báwo ni òfin ó ṣe wà bí kò bá sí ìfìyàjẹni?   Nísisìyí, a ti so ìfìyàjẹni   mọ ẹṣẹ, a sì fún ni ní òfin títọ, èyítí ó mú ẹdùn ọkàn lórí ẹṣẹ bá ènìyàn.   Nísisìyí, bí a kò bá fún ni ní   òfinbí ènìyàn bá pànìyàn ó níláti kúnjẹ yíò ha bẹrù pé òun yíò ku bí òun bá pànìyàn?   Àti pẹlú, bí kò bá sí òfin tí a   fi fúnni tí ó tako ẹṣẹ, ènìyàn kò ní bẹrù láti dẹṣẹ.   Bí kò bá sì sí òfin tí a fún ni,   bí ènìyàn bá dẹṣẹ, kíni àìṣègbè lè ṣe, tàbí ãnú ẹwẹ, nítorítí nwọn kò ní àṣẹ lórí ẹdá nã?   Ṣùgbọn òfin wà tí a fúnni,   àti ìfìyàjẹni tí ó rọ mọ ọ, àti ìrònúpìwàdà tí a fi fún ni; èyítí ìrònúpìwàdà ati ãnu tẹwọgbà; láìjẹbẹ, àìṣègbè yíò de ẹdá nã, yíò sì ṣe ìdájọ gẹgẹbí òfin, òfin yíò sì fìyàjẹni; bíkòbájẹ bẹ, iṣẹ àìṣègbè yíò parun, Ọlọrun kò sì ní jẹ Ọlọrun mọ.   Ṣùgbọn Ọlọrun kò lè ṣàì   jẹ Ọlọrun, ãnú sì rọgbà ká olùrònúpìwàdà, ãnú sì wà nítorí ètùtù nnì; ètùtù nã sì mú àjĩnde òkú wa; àjĩnde òkú sì mú àwọn ènìyàn padà bọwá síwájú Ọlọrun; bẹ sì ni a mú ènìyàn padàbọsípò níwájú rẹ, fún ìdájọ gẹgẹbí iṣẹ nwọn, ní ìbámu pẹlú òfin àti àìṣègbè.   Nítorí kíyèsĩ, àìṣègbè a máa   ṣe ẹtọ rẹ, ãnú nã pẹlú a máa rọgbàká gbogbo èyítí íṣe tirẹ; báyĩ, kò sí ẹni nã àfi èyítí ó bá ronúpìwàdà nítọtọ ni a ó gbàlà.   Kíni, ìwọ ha rò wípé ãnú lè   ja àìṣègbè lólè bí? Mo wí fún ọ, Rárá; kò lè rí bẹ bí ó ti wù kí ókéré tó. Bí ó bá rí bẹ, Ọlọrun yíò ṣe aláì jẹ Ọlọrun mọ.   Bẹ sì ni Ọlọrun ṣe mú ìlànà   nlá rẹ ayérayé wá, àwọn tí a ti pèsè sílẹ láti ìpilẹṣẹ ayé. Bẹ sì ni ìgbàlà àti ìràpadà àwọn ènìyàn ṣe wáyé, àti ìparun òun ìbànújẹ nwọn pẹlú.   Nítorínã, A! ọmọ mi, ẹnìkẹni   tí ó bá fẹ wá lè wá kí ó sì mu nínú omi ìyè nã ní ọfẹ; ẹnìkẹni tí kò bá sì wá òun nã ni a kò fi dandan mú láti wa; ṣùgbọn ní ọjọ ìkẹhìn a ó ṣe ìmúpadàbọsípò fún un gẹgẹbí ìṣe rẹ.   Bí òun bá ti ní ìfẹ láti ṣe   búburú, tí òun kò sì ronúpìwàdà ní ọjọ ayé rẹ, kíyèsĩ, búburú ni a ó ṣe síi, ní ìbámu pẹlú ìmúpadàbọsípò Ọlọrun.   Àti nísisìyí, ọmọ mi, mo fẹ   kí o máṣe jẹ kí àwọn ohun wọnyí da ọkàn rẹ lãmu mọ, jẹ kí ẹṣẹ rẹ nìkan da ọkàn rẹ lãmu, pẹlú ìdãmú nnì èyítí yíò mú ọ bọ sí ipò ìrònúpìwàdà.   A! ọmọ mi, mo fẹ kí o ṣíwọ   sísẹ àìṣègbè Ọlọrun. Máṣe gbìyànjú dídá ara rẹ láre bí ó ti wù kí ó mọ nítorí ẹṣẹ rẹ, nípa sísẹ àìṣègbè Ọlọrun; ṣùgbọn kí ó jẹ kí àìṣègbè Ọlọrun, àti ãnú rẹ, àti ọpọ sũrù rẹ yí ọkàn rẹ padà; kí ó sì jẹ kí ó rẹ ọ sílẹ nínú eruku ìrẹlẹ-ọkàn.   Àti nísisìyí, A! ọmọ mi,   Ọlọrun pè ọ láti wãsù ọrọ nã sí àwọn ènìyàn yĩ. Àti nísisìyí, ọmọ mi, má bá tirẹ lọ, kí ó sì kéde ọrọ nã pẹlú òtítọ àti ní àìrékọjá, kí ìwọ kí ó lè mú àwọn ọkàn wá sí ìrònúpìwàdà, kí ìlànà ãnú nlá nnì lè gbà nwọn. Kí Ọlọrun kí ó sì ṣeé fún ọ gẹgẹbí ọrọ mi. Àmín.  43   Álmà àti àwọn ọmọ rẹ wãsù ọrọ nãÀwọn ará Sórámù àti àwọn ènìyàn Nífáì míràn tí ó yapa di àwọn ènìyàn LámánìÀwọn ará Lámánì dojúkọ àwọn ará Nífáì ní ogunMórónì ṣe ìgbáradì fún àwọn ará Nífáì pẹlú ìhámọra ìdábòbò-ara-ẹniOlúwa fi ète àwọn ará Lámánì han ÁlmàÀwọn ará Nífáì dábọ bò ilé, àwọn òmìnírá, àwọn ẹbí àti ẹsìn nwọn Àwọn ọmọ ogun Mórónì àti Léhì yí àwọn ará Lámánì kãkiri. Ní ìwọn ọdún 74 kí a tó bí Olúwa wa. Àti nísisìyí ó sì ṣe tí àwọn ọmọ Álmà kọjá lọ lãrín àwọn ènìyàn nã, láti kéde ọrọ nã fún nwọn. Álmà pẹlú, fúnrarẹ, kò sì lè sinmi, òun nã sì jáde.   Nísisìyí a kò ní sọrọ mọ nípa   ìwãsù tí nwọn ṣe, àfi pé nwọn wãsù ọrọ nã, àti òtítọ nã, ní ìbámu pẹlú ẹmí ìsọtẹlẹ òun ìfihàn; nwọn sì wãsù gẹgẹbí ti ẹgbẹ mímọ ti Ọlọrun nípa èyítí a ti pè nwọn.   Àti nísisìyí èmi sì padà sí   órí ọrọ nípa ti àwọn ogun lãrín àwọn ará Nífáì àti àwọn ará Lámánì, ní ọdún kejìdínlógún ìjọba àwọn onídàjọ.   Nítorí kíyèsĩ, ó ṣe tí àwọn ará   Sórámù di àwọn ará Lámánì; nítorínã, ní ìbẹrẹ ọdún kejìdínlógún àwọn ará Nífáì ríi pé àwọn ará Lámánì mbọwá láti kọlũ nwọn; nítorínã nwọn ṣe ìmúrasílẹ fún ogun; bẹni, nwọn kó àwọn ọmọ ogun nwọn jọ sínú ilẹ Jẹṣónì.   Ó sì ṣe tí àwọn ará Lámánì  dé ní ẹgbẽgbẹrún nwọn; nwọn sì wá sínú ilẹ Ántíónọmù, tí íṣe ilẹ àwọn ará Sórámù; ọkùnrin kan tí à npe orúkọ rẹ ní Sẹrahẹmúnà sì ni olórí nwọn.   Àti nísisìyí, nítorípé àwọn   ará Ámálẹkì ní ìwà búburú àti ìpànìyàn lọwọ ju àwọn ará Lámánì lọ, tìkàra nwọn, nítorínã, Sẹrahẹmúnà yan àwọn olórí ọmọ ogun lé àwọn ará Lámánì lórí, gbogbo nwọn sì jẹ ará Ámálẹkì àti ará Sórámù.   Nísisìyí ó ṣe eleyĩ kí ó lè pa   ìkórira nwọn sí àwọn ará Nífáì mọ, kí ó lè mú nwọn sí ábẹ àṣeyọrí ète rẹ.   Nítorí kíyèsĩ, ète rẹ ni pé kí ó   rú àwọn ará Lámánì sókè ní ìbínú sí àwọn ará Nífáì; èyí ni ó ṣe láti lè fi ipá lo agbára nlá lórí nwọn, àti pẹlú pé kí ó lè gba agbára lórí àwọn ará Nífáì nípa mímú nwọn sínú oko-ẹrú.   Àti nísisìyí ète àwọn ará Nífáì   ni láti dábọbò ilẹ nwọn, àti ilé nwọn, àti àwọn ìyàwó nwọn, àti àwọn ọmọ nwọn, láti pa nwọn mọ kúrò lọwọ àwọn ọtá nwọn; àti pẹlú pé kí nwọn ó lè pa ẹtọ òun ànfãní nwọn mọ, bẹni, àti òmìnira nwọn pẹlú, pé kí nwọn ó lè sin Ọlọrun gẹgẹbí nwọn ti fẹ.   Nítorítí nwọn mọ pé bí   àwọn bá subu sọwọ àwọn ará Lámánì, pé ẹnikẹni tí ó bá sin Ọlọrun ní ẹmí àti ní òtítọ, Ọlọrun òtítọ àti alãyè, ni àwòn ará Lámánì yíò parun.   Bẹni, nwọn sì mọ ọpọ   ìkórira tí àwọn ará Lámánì ní fún àwọn arákùnrin nwọn, tĩ ṣe àwọn ènìyàn tí Kòṣe-Nífáì-Léhì, tí à npè ní àwọn ènìyàn ÁmọnìTí nwọn kò sì ní gbé ohun ìjà-ogun, bẹni, nwọn ti dá májẹmú, nwọn kò sì ní sẹẹnítorínã, bí nwọn bá bọ sọwọ agbára àwọn ará Lámánì, a ó pa wọn run.   Àwọn ará Nífáì kò sì fé   kí nwọn pa nwọn run; nítorínã nwọn fún nwọn ní ilẹ fún ìní nwọn.   Àwọn ènìyàn Ámọnì sì fún   àwọn ará Nífáì ní èyítí ó pọ nínú ohun ìní nwọn láti ṣe ìtọjú àwọn ọmọ ogun nwọn; báyĩ sì ni ó di dandan pé kí àwọn ará Nífáì, nìkan, kọlũ àwọn ará Lámánì, tí nwọn íṣe àdàpọ ìran Lámánì àti Lẹmúẹlì, àti àwọn ọmọ Íṣmáẹlì, àti gbogbo àwọn tí nwọn ti yípadà kúrò lára àwọn ará Nífáì, tí nwọn í ṣe ará Ámálẹkì àti àwọn ará Sórámù, àti àwọn ìran àwọn àlùfã Nóà.   Nísisìyí àwọn ìran nã fẹrẹ   pọ tó àwọn ará Nífáì; báyĩ sì ni ó rí tí àwọn ará Nífáì fi níláti bá àwọn arákùnrin nwọn jà dandan, àní títí dé ojú ìtàjẹsílẹ.   Ó sì ṣe bí àwọn ẹgbẹ ọmọ   ogun àwọn ará Lámánì sì ti kó ara nwọn jọ ní ilẹ Ántíónọmù, kíyèsĩ, àwọn ẹgbẹ ọmọ ogun àwọn ará Nífáì ti múrasílẹ láti dojúkọ nwọn ní ilẹ Jẹṣónì.   Nísisìyí, olórí àwọn ará   Nífáì, tàbí pé ẹnití nwọn ti yàn láti jẹ ọgágun lórí àwọn ará Nífáìnísisìyí ọgágun nã ṣe àkóso lórí gbogbo àwọn ẹgbẹ ọmọ ogun àwọn ará Nífáìorúkọ rẹ sì ni Mórónì;   Mórónì sì ṣe àkóso, àti ìdarí   gbogbo àwọn ogun nwọn. Ó sì jẹ ọmọ ogún ọdún àti mãrún nígbàtí a yàn án gẹgẹbí ọgágunlórí ẹgbẹ ọmọ ogun àwọn ará Nífáì.   Ó sì ṣe tí ó kọlũ àwọn ará   Lámánì ní ibi ìhà ilẹ Jẹṣónì, àwọn ènìyàn rẹ sì di ìhámọra ogun pẹlú idà, àti pẹlú ọrun, àti onírurú àwọn ohun ìjà ogun.   Nígbàtí àwọn ẹgbẹ ọmọ   ogun àwọn ará Lámánì sì ríi pé àwọn ènìyàn Nífáì, tàbí pé Mórónì, ti ṣe ìmúrasílẹ fún àwọn ènìyàn rẹ pẹlú ìgbayà àti pẹlú ìhámọra tí nwọn fi bò apá nwọn, bẹni, àti asà láti dábọbò orí nwọn, nwọn sì wọ ẹwù tí ó nípọn pẹlú   Nísisìyí ẹgbẹ ọmọ ogun   Sẹrahẹmúnà kò ṣe irú ìmúrasílẹ báyĩ; idà nwọn àti símẹtà nwọn nìkan ni nwọn ní, ọrùn nwọn àti ọfà nwọn, òkúta nwọn àti kànnà-kànnà nwọn; nwọn sì wà ní ìhòhò, àfi fún ti awọ tí nwọn sán mọ ìbàdí nwọn; bẹni, gbogbo nwọn ni ó wà ní ìhòhò, àfi àwọn ará Sórámù, àti àwọn ará Ámálẹkì;   Ṣùgbọn nwọn kò ṣe ìhámọra   pẹlú igbaya-ogun, tàbí apatanítorínã, nwọn kún fún ìbẹrù àwọn ẹgbẹ ọmọ ogun àwọn ará Nífáì fún ti ìhámọra nwọn, láìṣírò ti iye nwọn tí ó pọ púpọ ju ti àwọn ará Nífáì lọ.   Kíyèsĩ, nísisìyí ó sì ṣe tí   nwọn kò wá láti dojúkọ àwọn ará Nífáì ní ibi ìhà ilẹ Jẹṣónì; nítorínã nwọn jáde kúrò ní ilẹ Ántíónọmù lọ sínú aginjù nã, nwọn sì rin ìrìn-àjò nwọn káakiri nínú aginjù nã, kọjá lọ sí ibi orísun odò Sídónì, kí nwọn lè wá sínú ilẹ Mántì láti mú ilẹ nã ní ìkógun; nítorítí nwọn kò lérò pé àwọn ẹgbẹ ọmọ ogun Mórónì yíò mọ ibití àwọn ti lọ.   Ṣùgbọn ó ṣe, ní kété tí nwọn   ti kọjá lọ sínú aginjù, Mórónì rán àwọn amí lọ sínú aginjù láti ṣọ àgọ nwọn; àti Mórónì, pẹlú, nítorípé ó mọ nípa àwọn àsọtẹlẹ Álmà, rán àwọn ènìyàn kan sí i, pé kí ó bẽrè lọwọ Olúwa ibití àwọn ẹgbẹ ọmọ ogun àwọn ará Nífáì yíò lọ láti lè dábọbò ara nwọn lọwọ àwọn ará Lámánì.   Ó sì ṣe tí ọrọ Olúwa tọ Álmà   wá, tí Álmà sì wí fún àwọn oníṣẹ Mórónì, pé àwọn ẹgbẹ ọmọ ogun àwọn ará Lámánì nrìn kãkiri nínú aginjù, kí nwọn ó lè kọjá sínú ilẹ Mántì, kí nwọn lè bẹrẹsí dojú ìjà kọ àwọn apá ibití àwọn ènìyàn nã ti ṣe aláì lágbára tó bẹ. Àwọn oníṣẹ nã sì lọ láti jíṣẹ nã fún Mórónì.   Nísisìyí lẹhìn tí Mórónì ti fi   apá kan nínú àwọn ẹgbẹ ọmọ ogun rẹ sílẹ sí ilẹ Jẹṣónì, ní ìfòyà pé apá kan nínú àwọn ará Lámánì lè wá lọnàkọnà sínú ilẹ nã kí nwọn sì mú ìlú nã ní ìkógun, ó mú ìyókù àwọn ẹgbẹ ọmọ ogun rẹ, nwọn sì kọjá lọ sínú ilẹ Mántì.   Ó sì mú kí gbogbo àwọn   ènìyàn tí ó wà ní agbègbè ilẹ nã kó ara nwọn jọ bá àwọn ará Lámánì jagun, láti dãbò bò ilẹ nwọn àti orílẹ-èdè nwọn, ẹtọ nwọn àti òmìnira nwọn; nítorínã nwọn ṣe ìmúrasílẹ de ìgbà nã tí àwọn ará Lámánì yíò de.   Ó sí ṣe tí Mórónì mú kí   ẹgbẹ ọmọ ogun rẹ farapamọ nínú àfonífojì tí ó wà ní ẹgbẹ odò Sídónì, èyítí ó wà ní apá ìwọ oòrùn odò Sídónì, nínú aginjù nã.   Mórónì sì fi àwọn alamí  kãkiri ibẹ, kí òun lè mọ ígbàtí àwọn ọmọ ogun àwọn ará Lámánì yíò bá dé.   Àti nísisìyí, nítorípé Mórónì   ti mọ ète àwọn ará Lámánì nã, pé ète nwọn ni láti pa àwọn arákùnrin nwọn run, tàbí pé kí nwọn ó mú nwọn sínú ìgbèkùn kí nwọn lè fi ìjọba lélẹ fún ànfãní ara nwọn lórí gbogbo ilẹ nã;   Àti nítorípé òun mọ pé ìfẹ   kanṣoṣo tí àwọn ará Nífáì ní ni láti ṣe ìpamọ àwọn ilẹ nwọn, àti òmìnira nwọn, àti ìjọ nwọn, nítorínã òun kò kã sí ẹṣẹ láti dábò bò nwọn lọnà ọgbọn àlùmọkọrọyí; nítorínã, ó mọ nípasẹ àwọn alamí rẹ ọnà tí àwọn ará Lámánì yíò gbà.   Nítorínã, ó pín àwọn ẹgbẹ   ọmọ ogun rẹ ó sì mú apá kan nínú nwọn wá sínú àfonífojì nã, ó sì fi nwọn pamọ sí ìhà apá ìlà-oòrùn, àti ní apá gũsù òkè Ríplà;   Àwọn tí ó kù ni ó sì fi pamọ   sí àfonífojì ti ìwọ-oòrùn, ní apá ìwọ-oòrùn odò Sídónì, àti bẹbẹ títí fi dé ìhà agbègbè ìpẹkun ilẹ Mántì.   Bí ó sì ti pín àwọn ẹgbẹ ọmọ   ogun rẹ sí ibití ó jẹ ìfẹ rẹ, ó ṣetán láti dojúkọ nwọn.   Ó sì ṣe tí àwọn ará Lámánì   kọjá wá sí apá ìhà àríwá òkè nã, níbití díẹ nínú àwọn ẹgbẹ ọmọ ogun Mórónì farapamọ sí.   Nígbàtí àwọn ará Lámánì sì   ti kọjá òkè Ríplà, tí nwọn dé inú àfonífojì nã, tí nwọn sì ti bẹrẹsí dá odò Sídónì kọjá, ẹgbẹ ọmọ ogun èyítí ó ti farapamọ sí apá gũsù òkè nã, tí ọkùnrin kan tí orúkọ rẹ íṣe Léhì sì jẹ olórí nwọn, ó sì darí ẹgbẹ ọmọ ogun rẹ jáde wá ó sì yí àwọn ará Lámánì ká ní apá ìlà-oòrùn ní ẹhìn nwọn.   Ó sì ṣe tí àwọn ará Lámánì,   nígbàtí nwọn rí àwọn ará Nífáì tí nwọn nbọ láti ẹhìn nwọn wá, nwọn yípadà nwọn sì bẹrẹsí bá ẹgbẹ ọmọ ogun Léhì jà.   Nwọn sì bẹrẹsí pa ara nwọn   lápá méjẽjì, ṣùgbọn apá àwọn ará Lámánì ni ó ti burú jù, nítorítí wíwà ní ìhọhò nwọn mú kí nwọn fi ara gba ọgbẹ àwọn ará Nífáì nípasẹ idà nwọn àti símẹtà nwọn, èyítí ó fẹrẹ jẹ pé gbogbo lílù rẹ ni ó mú ikú wa.   Ṣùgbọn ẹwẹ, lãrín àwọn ará   Nífáì enítere-èjìtere ni ènìyàn ṣubú nípasẹ idà nwọn àti ìpàdánù ẹjẹ, nítorípé nwọn dãbò bò àwọn ẹyà ara nwọn tí ó ṣe pàtàkì, tàbí pé àwọn ẹyà ara nwọn tí ó ṣe pàtàkì ni nwọn dãbò bò lọwọ lílù àwọn ará Lámánì, nípasẹ àwo àyà nwọn, àti pẹlú ìhámọra tí nwọn fi bò apá nwọn, àti ìhámọra àṣíborí nwọn; báyĩ sì ni ará Nífáì tẹsíwájú nínú pípa àwọn ará Lámánì.   Ó sì ṣe tí ẹrù bá àwọn ará   Lámánì, nítorí ìparun nlá èyítí ó wà lãrín nwọn, àní tó bẹ tí nwọn bẹrẹsí sálọ sí apá ìhà odò Sídónì.   Léhì àti àwọn ará rẹ sì sá tẹlé   nwọn; Léhì sì lé nwọn sínú omi Sídónì, nwọn sì la omi Sídónì kọjá. Léhì sì dá àwọn ẹgbẹ ọmọ ogun rẹ dúró ní etí bèbè odò Sídónì, pé kí nwọn má da kọjá.   Ó sì ṣe tí Mórónì àti ẹgbẹ   ọmọ ogun rẹ bá àwọn ará Lámánì pàdé ní inú àfonífojì nã, ní òdì kejì odò Sídónì, nwọn sì npa nwọn.   Àwọn ará Lámánì sì tún sá  níwájú nwọn, sí apá ilẹ Mántì; àwọn ẹgbẹ ọmọ ogun Mórónì sì tún bá nwọn pàdé.   Nísisìyí ní báyĩ àwọn ará   Lámánì jà kíkan-kíkan; bẹni, a kò ríi rí kí àwọn ará Lámánì ó jà pẹlú agbára kíkan-kíkan àti ìgboyà bẹ, kò rí bẹ pẹlú láti ìbẹrẹ wá.   Nwọn sì gba agbára láti   ọwọ àwọn ará Sórámù àti àwọn ará Ámálẹkì, tí nwọn jẹ olórí ológun nwọn àti olùdarí nwọn, àti Sẹrahẹmúnà, tĩ ṣe ọgágun àti olùdarí àgbà nwọn; bẹni, nwọn jà bí drágónì, tí a sì pa púpọ nínú àwọn ará Nífáì nípasẹ ọwọ nwọn, bẹni, nítorítí nwọn la púpọ nínú àwọn ìhámọra nwọn tí nwọn fi bò orí sí méjì, nwọn sì gún púpọ nínú àwọn ìhámọra àwo àyà nwọn, nwọn gé púpọ nínú apá nwọn kúrò; báyĩ sì ni àwọn ará Lámánì ṣe pa àwọn ará Nífáì nínú ìgbóná ìbínú nwọn.   Bíótilẹríbẹ, ohun tí ó nta   àwọn ará Nífáì jí dára ju ti àwọn ará Lámánì, nítorítí nwọn kò jà fún ìjọba tàbí àṣẹ, ṣùgbọn nwọn njà fún ilẹ àti òmìnira nwọn, àwọn aya nwọn àti àwọn ọmọ nwọn, àti ohun gbogbo tí nwọn ní, bẹni, fún ìlànà ẹsìn nwọn àti ìjọ-onígbàgbọ nwọn.   Nwọn sì nṣe èyítí nwọn   lérò wípé íṣe ojúṣe èyítí ó tọ sí Ọlọrun nwọn; nítorítí Olúwa ti sọ fún nwọn, àti fún àwọn bàbá nwọn pẹlú pé: Níwọn ìgbà tí ẹyin kò jẹbi ohun ìkọsẹ èkíní, tàbí èkejì, ẹyin kò gbọdọ fi ara nyín sílẹ fún pípa nípasẹ ọwọ àwọn ọtá nyín.   Àti pẹlú, Olúwa ti wípé:   Ẹyin yíò dãbò bò àwọn ìdílé nyín àní títí dé ojú ìtàjẹsílẹ. Nítorínã fún ìdí èyí ni àwọn ará Nífáì ṣe njà pẹlú àwọn ará Lámánì, láti dãbò bò ara nwọn, àti àwọn ìdílé nwọn, àti ilẹ nwọn, orílẹ-èdè nwọn, àti ẹtọ nwọn, àti ẹsìn nwọn.   Ó sì ṣe, nígbàtí àwọn arákùnrin   Mórónì rí ìgbóná àti ìrunú àwọn ará Lámánì, nwọn ṣetán láti dáwọdúró kí nwọn sì sálọ kúrò níwájú nwọn. Mórónì nã, nítorítí ó rí ohun tí nwọn fẹ ṣe, ó ránṣẹ ó sì kì nwọn láyà pẹlú èrò wọnyíbẹni, èrò nípa ilẹ nwọn, òmìnira nwọn, bẹni, ìtúsílẹ nwọn kúrò nínú ìgbèkùn.   Ó sì ṣe tí nwọn yí padà dojúkọ   àwọn ará Lámánì, nwọn sì jọ képe Olúwa Ọlọrun nwọn ní ohun kan, fún òmìnira nwọn àti ìtúsílẹ nwọn kúrò nínú ìgbèkùn.   Nwọn sì bẹrẹsí dojúkọ àwọn   ará Lámánì pẹlú agbára; àti pé ní wákàtí kannã tí nwọn ké pe Olúwa fún òmìnira nwọn, àwọn ará Lámánì bẹrẹsí sálọ kúrò níwájú nwọn; nwọn sì sá lọ àní sí odò Sídónì.   Nísisìyí, àwọn ará Lámánì   pọ jù nwọn lọ, bẹni, kọjá ọnà ìlọpo méjì iye àwọn ará Nífáì; bíótilẹríbẹ, nwọn lé nwọn tó bẹ tí nwọn fi kó ara nwọn jọ ní agbo kanṣoṣo nínú àfonífojì nã, ní etí bèbè ní ẹgbẹ odò Sídónì.   Nítorínã àwọn ẹgbẹ ọmọ   ogun Mórónì yí nwọn ká, bẹni, àní ní ẹgbẹ mèjèjì odò nã, nítorí kíyèsĩ, ní apá ìlà-oòrùn ni àwọn ènìyàn Léhì wà.   Nítorínã nígbàtí Sẹrahẹmúnà   rí àwọn ènìyàn Léhì ní apá ìlà-oòrùn odò Sídónì, àti àwọn ẹgbẹ ọmọ ogun Mórónì ní apáìwọ-oòrùn odò Sídónì, pé àwọn ará Nífáì ti yí nwọn ká, ìpayà bá nwọn.   Nísisìyí, nígbàtí Mórónì rí   ìpayà nwọn, ó pàṣẹ fún àwọn ènìyàn rẹ pé kí nwọn dáwọ ìtàjẹsílẹ nwọn dúró.  44   Mórónì pàṣẹ fún àwọn ará Lámánì láti dá májẹmú wíwà lálãfíà tàbí kí a pa nwọn runSẹrahẹmúnà kọ àbá nã, ìjà nã sì tún bẹrẹÀwọn ẹgbẹ ọmọ ogun Mórónì ṣẹgun àwọn ará Lámánì. Ní ìwọn ọdún 74 sí 73 kí a tó bí Olúwa wa. Ó sì ṣe tí nwọn dáwọdúró tí nwọn sì fà sẹhìn díẹ kúrò lọdọ nwọn. Mórónì sì wí fún Sẹrahẹmúnà: Kíyèsĩ, Sẹrahẹmúnà, pé àwa kò ní ìfẹ láti jẹ ẹni tíi tàjẹ ènìyàn sílẹ. Ẹyin mọ pé ẹyin ti bọ sí wa lọwọ, síbẹ àwa kò ní ìfẹ láti pa nyín.   Kíyèsĩ, àwa kò jáde wá láti   dojú ìjà kọ nyín láti ta ẹjẹ nyín sílẹ láti pàṣẹ lórí nyín; bẹ sì ni àwa kò ní ìfẹ láti mú ẹnìkẹni ní ìgbèkùn. Ṣùgbọn eleyĩ ni ìdí tí ẹyin fi jáde wá dojú kọ wá; bẹni, ẹyin sì nbínú sí wa nítorí ẹsìn wa.   Ṣùgbọn nísisìyí, ìwọ ríi pé   Olúwa wà pẹlú wa; ìwọ sì ríi pé ó ti fi yín lé wa lọwọ. Àti nísisìyí èmi fẹ kí ó yé ọ pé a ṣe eleyĩ fún wa nítorí ti ẹsìn wa àti ìgbàgbọ tí a ní nínú Krístì. Àti nísisìyí ìwọ ríi pé ẹyìn kò lè pa ìgbàgbọ wa yĩ run.   Nísisìyí ìwọ ríi pé eleyĩ ni í   ṣe ìgbàgbọ òtítọ ti Ọlọrun; bẹni, ìwọ ríi pé Ọlọrun yíò ṣe àtìlẹhìn, yíò sì ṣe ìtọjú, yíò sì pa wá mọ, ní ìwọn ìgbà tí àwa bá jẹ olódodo síi, àti sí ìgbàgbọ wa, àti ẹsìn wa; láé ni Olúwa kò sì ní jẹ kí ẹnìkẹni ó pa wá run àfi tí àwa bá ṣubú sínú ìrékọjá tí àwa sì sẹ ìgbàgbọ wa.   Àti nísisìyí, Sẹrahẹmúnà, mo   pàṣẹ fún ọ, ní orúkọ Ọlọrun ẹnití ó lágbára jùlọ, ẹnití ó ti fi agbára fún apá wa tí àwa sì ti lágbára jù nyín lọ, nípa ti ìgbàgbọ wa, nípa ti ẹsìn wa, àti nípa ìlànà ìsìn wa àti nípa ti ìjọ wa, àti nípa ti ìtọjú tí í ṣe ohun ọwọ tí a níláti ṣe fún àwọn ìyàwó wa àti àwọn ọmọ wa, nípa ti ẹtọ nnì èyítí ó so wá mọ ilẹ wa àti orílẹ-èdè wa; bẹni, àti pẹlú nípa ìpamọ ọrọ mímọ Ọlọrun, èyítí a jẹ ní gbèsè fún gbogbo inúdídùn wa; àti nípa ohun gbogbo tí ó ṣọwọn fún wa jùlọ   Bẹni, èyí kĩ sĩ ṣe gbogbo rẹ;   mo pàṣẹ fún nyín nípa ti gbogbo ìfẹ tí ẹyin ní fún ìyè, pé kí ẹ kó àwọn ohun ìjà nyín fún wa, àwa kò sì ní lépa láti ta ẹjẹ nyín sílẹ, ṣùgbọn àwa yíò dá ẹmí nyín sí, bí ẹyin yíò bá máa bá tiyín lọ tí ẹ kò sì ní wá mọ láti ja ogun pẹlú wa.   Àti nísisìyí, bí ẹyin kò bá ṣe   èyí, ẹ kíyèsĩ, ẹyin ti bọ sí wa lọwọ, èmi yíò sì pàṣẹ fún àwọn ará mi pé kí nwọn ṣá nyín lọgbẹ ikú lára nyín kí ẹyin ó sì di aláìsí; nígbànã ni a ó sì rí ẹnití yíò lágbára lórí àwọn ènìyàn yĩ; bẹni, a ó rí ẹnití a ó mú ní ìgbèkùn.   Àti nísisìyí ó sì ṣe pé nígbàtí   Sẹrahẹmúnà ti gbọ àwọn ọrọ wọnyí ó jáde tí ó sì kó idà rẹ sílẹ àti símẹtà rẹ, àti ọfà rẹ léọwọ Mórónì, ó sì wí fún un pé: Kíyèsĩ, àwọn ohun ìjà ogun wa nìyí; àwa yíò kó nwọn lé ọ lọwọ, ṣùgbọn àwa kì yíò gbà láti bá ọ dá májẹmú, èyítí àwa mọ pé àwa kì yíò pa mọ, àti àwọn ọmọ wa pẹlú; ṣùgbọn ẹ kó àwọn ohun ìjà ogun wa, kí ẹ sì jẹ kí àwa ó kọjá lọ sínú aginjù; láìjẹbẹ àwa yíò kó àwọn idà wa, àwa ó sì parẹ tàbí kí a ṣẹgun.   Ẹ kíyèsĩ, àwa kì í ṣe ìgbàgbọ   kan nã pẹlú nyín; àwa kò gbàgbọ pé Ọlọrun ni ó fi wá lé nyín lọwọ; ṣùgbọn àwa gbàgbọ pé ọgbọn àrekérekè nyín ni ó pa nyín mọ kúrò lọwọ idà wa. Ẹ kíyèsĩ, àwọn asà ìgbayà yín àti àwọn asà nyín ni ó pa nyín mọ.   Àti nísisìyín ígbàtí   Sẹrahẹmúnà sì ti parí sísọ àwọn ọrọ wọnyí, Mórónì dá idà àti àwọn ohun-ìjà ogun, tí ó ti gbà, padà fún Sẹrahẹmúnà, tí ó sì wípé: Kíyèsĩ, a dá ogun nã dúró.   Nísisìyí, èmi kò lè yí ọrọ   tí èmi ti sọ padà, nítorínã bí Olúwa ti nbẹ, ẹyin kò ní lọ kúrò afi bí ẹyin ó bá lọ kúrò pẹlú ìbúra pé ẹyin kò ní tún padà wá kọlũ wá láti bá wa jagun. Nísisìyí nítorítí ẹyin wà lọwọ wa a ó ta ẹjẹ nyín sílẹ, tàbí kí ẹyin ó jọwọ ara nyín sílẹ sí àwọn àbá tí èmi ti mú wá.   Àti nísisìyí nígbàtí Mórónì   sì ti sọ àwọn ọrọ wọnyí, Sẹrahẹmúnà kó idà rẹ, ó sì bínú sí Mórónì, ó sì súré síwájú pé kí òun lè pa Mórónì; ṣùgbọn bí ó ti gbé idà rẹ sókè, kíyèsĩ, ọkan nínú àwọn ọmọ ogun Mórónì bẹ àní lulẹ, ó sì dá ní ẹgbẹ ẽkù rẹ; ó sì bẹ Sẹrahẹmúnà pẹlú tí ó fi ṣí awọ orí rẹ bó tí ó sì bọ sílẹ. Sẹrahẹmúnà sì yẹra kúrò lọdọ nwọn bọ sí ãrin àwọn ọmọ ogun tirẹ.   Ó sì tún ṣe tí ọmọ ogun nnì   èyítí ó wà nítòsí, ẹnití ó ṣí awọ orí Sẹrahẹmúnà bọ, mú awọ orí nã kúrò nílẹ ní ibi irun orí, ó sì gbé e lé ṣónṣó ẹnu idà rẹ, ó sì nã sí nwọn, tí ó sì sọ fún nwọn ní ohun rara pé:   Àní gẹgẹbí awọ orí yĩ ṣe   bọ lélẹ, èyítí í ṣe awọ orí olórí nyín, bẹni a ó ṣe ké nyín lulẹ àfi bí ẹyin bá kó àwọn ohun ìjà ogun nyín lélẹ tí ẹ sì lọ kúrò pẹlú májẹmú wíwà lálãfíà.   Nísisìyí ọpọlọpọ wà, nígbàtí   nwọn gbọ ọrọ wọnyí tí nwọn sì rí awọ orí nã èyítí ó wà lórí idà, ẹrù bá wọn; ọpọlọpọ ni ó sì jáde tí nwọn sì ju àwọn ohun ìjà ogun nwọn sílẹ ní ibi ẹsẹ Mórónì, tí nwọn sì dá májẹmú wíwà lálãfíà. Gbogbo àwọn tí ó sì dá májẹmú ni nwọn gbà kí nwọn lọ kúrò sínú aginjù.   Nísisìyí ó sì ṣe tí Sẹrahẹmúnà   bínú gidigidi, tí ó sì rú àwọn ọmọ ogun rẹ tí ó kù sókè sí ìbínú, láti bá àwọn ará Nífáì jà nínú agbára tí ó pọ síi.   Àti nísisìyí Mórónì bínú,   nítorí oríkunkun àwọn ará Lámánì; nítorínã ó pàṣẹ pé kí àwọn ènìyàn rẹ kọlũ nwọn kí nwọn sì pa nwọn. O sì ṣe tí nwọn bẹrẹsí pa nwọn; bẹni, àwọn ará Lámánì sì jà pẹlú idà nwọn àti agbára nwọn.   Ṣùgbọn kíyèsĩ, ìhọhò ara   nwọn àti orí nwọn tí nwọn kò dãbò bò fi ara gba idà mímú àwọn ara Nífáì; bẹni, ẹ kíyèsĩ, a gún nwọn a sì ṣá nwọn, bẹni, nwọn sì ṣubú kánkán lọwọ idààwọn ará Nífáì; nwọn sì bẹrẹsí gbá nwọn kúrò, àní gẹgẹbí ọmọ ogun Mórónì nnì ti sọtẹlẹ.   Nísisìyí, nígbàtí Sẹrahẹmúnà   rí i pé a ti fẹrẹ pa gbogbo nwọn run tán, ó kígbe rara sí Mórónì, ó sì ṣe ìlérí pé òun yíò dá májẹmú àti pẹlú àwọn ènìyàn rẹ pẹlú nwọn, bí nwọn ó bá da ẹmí àwọn tí ó kù sí, pé nwọn kò ní jáde wá bá nwọn jagun mọ láé.   Ó sì ṣe tí Mórónì mú kí pípa   nwọn tún dá dúró lãrín àwọn ènìyàn nã. O sì gba àwọn ohunìjà ogun lọwọ àwọn ará Lámánì; lẹhìn tí nwọn sì ti bã dá májẹmú wíwà lálãfíà nwọn jẹ kí nwọn lọ kúrò sínú aginjù.   Nísisìyí iye àwọn tí ó kù   nínú nwọn kò lónkà nítorípé iye nã pọ lọpọlọpọ; bẹni, iye àwọn tí ó kú nínú nwọn pọ lọpọlọpọ, nínú àwọn ará Nífáì àti nínú àwọn ará Lámánì.   Ó sì ṣe tí nwọn ju àwọn òkú   nwọn sínú omi odò Sídónì, ó sì gbé nwọn ṣàn lọ sínú ìsàlẹ òkun.   Àwọn ẹgbẹ ọmọ ogun àwọn   ará Nífáì, tàbí pé ti Mórónì, padà nwọn sì dé ilé nwọn àti ilẹ nwọn.   Báyĩ sì ni ọdún kejìdínlógún   ti ìjọba àwọn onídàjọ lórí àwọn ènìyàn Nífáì dópin. Báyĩ sì ni àkọsílẹ fún ìrántí ti Álmà ṣe, èyítí ó kọ lé orí àwọn àwo ti Nífáì. Ìṣe àwọn ènìyàn Nífáì, àti ogun àti ìyapa nwọn, ní ìgbà ayé Hẹlámánì, gẹgẹbí àkọsílẹ ti Hẹlámánì, èyítí ó ṣe ní ìgbà ayé rẹ. Èyítí a kọ sí àwọn orí 45 títí ó fi dé 62 ní àkópọ.  45   Hẹlámánì gba àwọn ọrọ Álmà gbọÁlmà ṣe ìsọtẹlẹ nípa ìparun àwọn ará NífáìÓ súre fún, ó sì fi ilẹ nã búÓ lè jẹ pé Ẹmí ni ó mú Álmà lọ sí ókè ọrun, àní bí ti MósèÌyapa gbilẹ nínú ìjọ-onígbàgbọ. Ní ìwọn ọdún 73 kí a tó bí Olúwa wa. Kíyèsĩ, nísisìyí ó sì ṣe tí àwọn ènìyàn Nífáì yọ púpọpúpọ, nítorípé Olúwa tún ti gbà nwọn kúrò lọwọ àwọn ọtá nwọn; nítorínã nwọn fi ọpẹ fún Olúwa Ọlọrun nwọn; bẹni, nwọn sì gba ãwẹ púpọ, nwọn sì gbàdúrà púpọ, nwọn sì sin Ọlọrun pẹlú ayọ nlá tí ó pọ púpọ.   Ó sì ṣe ní ọdún kọkàndínlógún   ìjọba àwọn onídàjọ lórí àwọn ènìyàn Nífáì, tí Álmà tọ ọmọ rẹ Hẹlámánì wá, ó sì wí fún un: Ìwọ ha gba àwọn ọrọ èyítí èmi bá ọ sọ gbọ nípa àwọn àkọsílẹ nnì èyítí a ti pamọ bí?   Hẹlámánì sì wí fún un: Bẹni,   èmi gbàgbọ.   Álmà sì tún wípé: Ìwọ ha   gbàgbọ nínú Jésù Krístì, ẹnití nbọwá bí?   Ó sì wípé: Bẹni, èmi gba   gbogbo ọrọ èyítí ìwọ sọ gbọ.   Álmà sì tún wí fún un: Njẹ   ìwọ yíò pa àwọn òfin mi mọ bí?   Òun sì wípé: Bẹni, èmi yíò pa   àwọn òfin rẹ mọ pẹlú gbogbo ọkàn mi.   Nígbànã ni Álmà wí fún un:   Ìbùkún ni fún ọ; Olúwa yíò sì ṣe rere fún ọ ní ilẹ yí.   Ṣùgbọn kíyèsĩ, mo ní ohun   kan tí èmi yíò ṣe ìsọtẹlẹ rẹ fún ọ; ṣùgbọn ohun nã tí èmi yíò ṣe ìsọtẹlẹ rẹ fún ọ ìwọ kò gbọdọ sọọ di mímọ; bẹni, ohun nã tí èmi yíò ṣe ìsọtẹlẹ rẹ fún ọ kò gbọdọ di mímọ, àní títí di ìgbà tí ìsọtẹlẹ nã yíò di mímú ṣẹ; nítorínã kọ àwọn ọrọ èyítí èmi yíò sọ sílẹ.   Àwọn wọnyí sì ni àwọn ọrọ   nã: Kíyèsĩ, mo wòye pé àwọn ènìyàn yĩ pãpã, àwọn ará Nífáì, gẹgẹbí ẹmí ìfihàn èyítí nbẹ nínú mi, ní irínwó ọdún sí ìgbà tí Jésù Krístì yíò fi ara rẹ hàn nwọn, yíò rẹhìn nínú ìgbàgbọ.   Bẹni, nígbànã ni nwọn yíò   sì rí ogun àti àjàkálẹ àrùn, bẹni, ìyàn àti ìtàjẹsílẹ, àní títí àwọn ènìyàn Nífáì yíò di aláìsí   Bẹní, èyí yíò sì rí bẹ nítorítí   nwọn ó rẹhìn nínú ìgbàgbọ nwọn ó sì ṣubú sínú àwọn iṣẹ òkùnkùn, àti ìfẹkúfẹ, àti onírurú irú àìṣedẽdé gbogbo; bẹni, mo wí fún ọ, pé nítorítí nwọn yíò ṣẹ sí ìmọlẹ ńlá àti ìmọ, bẹni, mo wí fún ọ, pé láti ìgbà nã lọ, àní ìran kẹrin kò ní kọjá lọ tí àìṣedẽdé nla yĩ yíò fi dé.   Nígbàtí ọjọ nlá nã yíò sì   dé, kíyèsĩ, àkókò nã dé kánkán tí àwọn tí nbẹ nísisìyí, tàbí irú-ọmọ àwọn t í a kà mọ àwọn ènìyàn Nífáì lọwọlọwọ báyĩ, kò ní jẹ kíkà mọ àwọn ènìyàn Nífáì mọ.   Ṣùgbọn ẹnìkẹni tí ó bá ṣẹkù,   tí a kò sì parun ní ọjọ nlá nnì èyítí ó ní ẹrù, ni a ó kàmọ àwọn ará Lámánì, nwọn ó sì dàbí nwọn, gbogbo nwọn, àfi àwọn díẹ tí a ó pè ní ọmọ-ẹhìn Olúwa; àwọn sì ni àwọn ará Lámánì yíò lé àní títí nwọn yíò fi di aláìsí. Àti nísisìyí nítorí àìṣedẽdé, ìsọtẹlẹ yĩ yíò sì di mímúṣẹ.   Àti nísisìyí ó sì ṣe lẹhìn tí   Álmà ti sọ àwọn ohun wọnyí fún Hẹlámánì, ni ó súre fún un, àti fún àwọn ọmọ rẹ yókù; ó sì súre fún ayé nítorí ti àwọn olódodo.   Ó sì wípé: Báyĩ ni Olúwa   Ọlọrun wíÌfibú ni ilẹ nã, bẹni, ilẹ yìi, sí gbogbo orílẹ-èdè, ìbátan, ède, àti ènìyàn, sí ìparun, tí nwọn nṣe búburú, nígbàtí nwọn bá gbó tán; bí èmi sì ti wí bẹ ni yíò rí; nítorítí èyí ni ìfibú àti ìbùkún Ọlọrun lórí ilẹ nã, nítorítí Olúwa kò lè bojúwò ẹṣẹ pẹlú ìyọnú rárá bí ó ti lè wù kí ó mọ.   Àti nísisìyí, nígbàtí Álmà ti   sọ àwọn ọrọ wọnyí ó sùre fún ìjọ-onígbàgbọ nã, bẹni, gbogbo àwọn tí nwọn yíò dúró ṣinṣin nínú ìgbàgbọ láti ìgbà nã lọ.   Nígbàtí Álmà sì ṣe eleyĩ tán   ó jáde kúrò nínú ilẹ Sarahẹmúlà, bí èyítí yíò lọ sínú ilẹ Mẹlẹkì. O sì ṣe tí a kò gbọ nípa rẹ mọ; nípa ti ikú tàbí sísin rẹ a kò mọ nípa rẹ.   Kíyèsĩ, àwa mọ eleyĩ, pé   olódodo ènìyàn ni í ṣe; ìhín nã sì tàn ká lãrín gbogbo àwọn ènìyàn ìjọ-onígbàgbọ pé Ẹmí ni ó mú u lọ sókè ọrun, tàbí pé ọwọ Olúwa ni ó gbée sin, àní bí ti Mósè. Ṣùgbọn ẹ kíyèsĩ, àwọn ìwé mímọ sọ pé Olúwa gba Mósè sọdọ ara rẹ; àwa sì ropé ó ti gba Álmà pẹlú nínú ẹmí, sí ọdọ ara rẹ; nítorínã, fún ìdí èyí, a kò mọ ohunkóhun nípa ikú àti sísìn rẹ.   Àti nísisìyí ó sì ṣe ní ìbẹrẹ  ọdún kọkàndínlógún ìjọba àwọn onídàjọ lórí àwọn ènìyàn Nífáì, tí Hẹlámánì kọjá lọ sí ãrín àwọn ènìyàn nã láti kéde ọrọ nã fún nwọn.   Nítorí ẹ kíyèsĩ, nítorí ìjàogun   nwọn pẹlú àwọn ará Lámánì àti àwọn ìyapa kékèké tí ó pọ àti àwọn ìrúkèrúdò tí ó ti wà lãrín àwọn ènìyàn nã, ó jẹ ohun tí ó tọ pé kí a kéde ọrọ Ọlọrun lãrín nwọn, bẹni, àti pé kí a ṣe ìlànà nínú ìjọ nã.   Nítorínã, Hẹlámánì àti àwọn   arákùnrin rẹ jáde lọ láti tún dá ìjọ onígbàgbọ nã sílẹ ní gbogbo ilẹ nã, bẹni, nínú gbogbo àwọn ìlú nlá jákè-jádò gbogbo ilẹ nã èyítí àwọn ènìyàn Nífáì ti ṣe ìjogún nwọn. O sì ṣe tí nwọn sì yan àwọn àlùfã àti àwọn olùkọni jákè-jádò gbogbo ilẹ nã, lé gbogbo àwọn ìjọ nã lórí.   Àti nísisìyí ni ó sì ṣe lẹhìn tí   Hẹlámánì àti àwọn arákùnrin rẹ ti yan àwọn àlùfã àti àwọn olùkọni lé orí àwọn ìjọ nã ìyapa bẹ sílẹ lãrín nwọn, tí nwọn kò sì ṣe ìgbọràn sí ọrọ Hẹlámánì àti àwọn arákùnrin rẹ mọ;   Ṣùgbọn nwọn di onigbéraga,   nítorítí nwọn ṣe ìgbéraga nínú ọkàn nwọn, nítorí ti ọpọlọpọ ọrọ nwọn; nítorínã nwọn jẹ ọlọrọ lójú ara nwọn, tí nwọn kò sì ṣe ìgbọràn sí ọrọ nwọn mọ, láti máa wà ní ìdúróṣinṣin níwájú Ọlọrun.  46   Amalikíà dìtẹ láti di ọbaMórónì gbé àsíá òmìnira sókèÓ kó àwọn ènìyàn nã jọ láti dãbò bò ẹsìn nwọnÀwọn tí ó gbàgbọ nítọtọ ni a pè ní OnígbàgbọỌlọrun yíò pa nínú ìyókù àwọn àtẹlé Jósẹfù mọAmalikíà pẹlú àwọn olùyapa sálọ sí ilẹ NífáìÀwọn tí ó kọ láti ti jíjà fún-òmìnira nã lẹhìn ni nwọn pa. Ní ìwọn ọdún 73 sí 72 kí a tó bí Olúwa wa. Ó sì ṣe tí gbogbo àwọn tí kò ní etí ìgbọràn sí àwọn ọrọ Hẹlámánì àti àwọn arákùnrin rẹ kó ara nwọn jọ ní ìtakò sí àwọn ará nwọn.   Àti nísisìyí kíyèsĩ, nwọn bínú   gidigidi, tó bẹ tí nwọn pinnu láti pa nwọn.   Nísisìyí olórí àwọn tí nbínú   sí àwọn arákùnrin nwọn ni ọkùnrin títóbi àti alágbára kan; orúkọ rẹ sì ni Amalikíà.   Amalikíà sì fẹ láti jẹ ọba;   àwọn ènìyàn tí nwọn nbínú nã sì fẹ kí ó jẹ ọba nwọn; púpọ nínú nwọn ni nwọn sì jẹ onídàjọ ní ilẹ nã, nwọn sì nwá agbára.   Ọrọ ẹtàn Amalikíà sì darí   nwọn, pé bí nwọn bá ti òun lẹhìn tí nwọn sì fi òun ṣe ọba nwọn pé òun yíò fi nwọn ṣe olórí lórí àwọn ènìyàn nã.   Báyĩ sì ni Amalikíà darí nwọn   lọ sí tí ìyapa, láìṣírò fún ìwãsù Hẹlámánì àti àwọn arákùnrin rẹ, bẹni, láìṣírò fún ìtọjú nlá tí nwọn fún ìjọ-onígbàgbọ nã, nítorí olórí àlùfã ni nwọn í ṣe lórí ìjọ nã.   Púpọ ni ó sì wà nínú ìjọ nã   tí nwọn gba ọrọ ẹtàn Amalikíà gbọ, nítorínã nwọn yapa kúrò nínú ìjọ onígbàgbọ nã pãpã; báyĩ sì ni ìṣe àwọn ènìyàn Nífáì wà ní ipò àìdánilójú àti ewu, láìṣírò fún ìṣẹgun nlá tí nwọn tiní lórí àwọn ará Lámánì, àti ayọ nlá tí nwọn ti ní nítorí ìtúsílẹ nwọn nípa ọwọ Olúwa.   Báyĩ ni a ríi bí àwọn ọmọ   ènìyàn ṣe yára tó láti gbàgbé Olúwa Ọlọrun nwọn, bẹni, bí nwọn ṣe yára tó láti ṣe àìṣedẽdé, àti láti ṣìnà nípasẹ ẹni búburú nnì.   Bẹni, a sì tún rí ìwà búburú   nlá tí ẹyọ ènìyàn kan tí ó burú púpọ lè mú kí ó ṣẹlẹ lãrín àwọn ọmọ ènìyàn.   Bẹni, a ríi pé Amalikíà, nítorípé   ó jẹ ẹni ọlọgbọn àrekérekè àti ẹni tĩ máa sọ ọrọ ẹtàn púpọ, pé ó darí ọkàn àwọn ènìyàn púpọ sí ṣíṣe búburú; bẹni àti láti lépa láti pa ìjọ Ọlọrun run, àti láti pa ìpilẹṣẹ òmìnira èyítí Ọlọrun ti fifún nwọn, tàbí ìbùkún nnì èyítí Ọlọrun ti rán wa sí orí ilẹ ayé nítorí àwọn olódodo.   Àti nísisìyí ó sì ṣe pé nígbàtí   Mórónì, ẹnití í ṣe olórí ológun àwọn ẹgbẹ ọmọ ogun àwọn ará Nífáì, ti gbọ nípa àwọn ìyapa wọnyí, ó bínú sí Amalikíà.   Ó sì ṣe tí ó fa ẹwù rẹ ya; tí   ó sì mú ìrépé nínú rẹ, ó sì kọ lé orí rẹNí ìrántí Ọlọrun wa, ẹsìn wa, àti òmìnira, àti àlãfíà wa, àwọn ìyàwó wa, àti àwọn ọmọ waó sì soó mọ ìkangun ọpá kan.   Ó sì dé ìhámọra àṣíborí   rẹ, àti àwo àyà rẹ, àti àwọn asà àti apata rẹ, ó sì de ìhámọra rẹ mọ ẹgbẹ rẹ; ó sì mú ọpá nã, èyítí ẹwú rẹ tí ó ya wà ní ìkangun rẹ, ó sì pẽ ní àsíá òmìnira ó sì wólẹ lórí ilẹ, ó sì gbàdúrà tagbáratagbára sí Ọlọrun rẹ kí ìbùkún òmìnira lè bà lé àwọn arákùnrin rẹ, níwọn ìgbàtí agbo àwọn Krístíánì bá fi lè kù tí yíò ní ilẹ nã ní ìní   Nítorí báyĩ ni gbogbo àwọn   tí ó gbàgbọ nínú Krístì nítọtọ, tí nwọn jẹ ti ìjọ Ọlọrun njẹ pípè láti ọwọ àwọn tí kò jẹ ti ìjọ Ọlọrun.   Àwọn tí nwọn sì jẹ ti ìjọ   nã jẹ olódodo; bẹni, gbogbo àwọn tí nwọn jẹ onígbàgbọ òtítọ nínú Krístì, gba orúkọ Krístì tayọtayọ, tàbí Krístíánì ni a ti npè nwọn, nítorí ti ìgbàgbọ nwọn nínú Krístì èyítí nbọwá.   Nítorínã ẹwẹ, ní àkokò   yĩ, Mórónì gbàdúrà pé kí ìjàòmìnira àwọn Krístíánì, àti ti ilẹ nã kí ó rí ojúrere Ọlọrun.   Ó sì ṣe pé nígbàtí ó ti fi   tọkàn-tọkàn gbàdúrà sí Ọlọrun, ó pe gbogbo ilẹ tí ó wà ní ìhà gũsù ilẹ nã ní Ibi-Ahoro, bẹni, àti ní ṣókí, gbogbo ilẹ nã, pẹlú èyítí ó wà ní ìhà àríwá àti ní ìhà gũsùIlẹ ãyò, àti ilẹ òmìnira.   Ó sì wípé: Dájudájú Ọlọrun   kì yíò jẹ kí àwa, tí nwọn ti pẹgàn wa nítorípé a gba orúkọ Krístì, kí nwọn borí wa kí nwọn sì pa wá run, títí àwa yíò fi múu wá sórí wa nípasẹ ìwàirékọjá wa.   Nígbàtí Mórónì sì ti sọ àwọn   ọrọ wọnyí tán, ó kọjá lọ sí ãrin àwọn ènìyàn nã, tí ó sì nju ìrépé ẹwú rẹ ní òfúrufú, pé kí gbogbo nwọn lè rí ohun tí òun ti kọ lé ìrépé ẹwù rẹ nã, tí ó sì nkígbe pẹlú ohùn rara, wípé:   Ẹ kíyèsĩ, ẹnìkẹni tí yíò bá   mú àṣíá yĩ dúró lórí ilẹ yĩ, kí nwọn jáde wá ní agbára Olúwa, kí ó sì dá májẹmú pé nwọn yíò mú ẹtọ nwọn dúró, àti ẹsìn nwọn, kí Olúwa Ọlọrun kí ó lè bùkún nwọn.   Ó sì ṣe nígbàtí Mórónì ti ṣe   ìkéde àwọn ọrọ wọnyí, kíyèsĩ, àwọn ènìyàn nã sáré wá pẹlú ìhámọra nwọn ní ẹgbẹ nwọn, tí nwọn fa ẹwù nwọn ya gẹgẹbí àmì, tàbí gẹgẹbí májẹmú, pé nwọn kò ní kọ Olúwa Ọlọrun nwọn sílẹ; tàbí, kí a wípé, bí nwọn bá ré àwọn òfin Ọlọrun kọjá, tàbí kí nwọn ṣubú sínú ìrékọjá, tí ojú sì tì nwọn láti gba orúkọ Krístì, Olúwa yíò fà nwọn ya àní gẹgẹbí nwọn ti ṣe fa ẹwù nwọn ya.   Nísisìyí èyí ni májẹmú tí   nwọn dá, nwọn sì bọ ẹwù nwọn sí abẹ ẹsẹ Mórónì, nwọn sì wípé: Àwa bá Ọlọrun wa dá májẹmú, pé àwa ó parun, àní gẹgẹbí àwọn arákùnrin wa ní ilẹ tí ó wà ní ìhà àríwá, bí àwa bá ṣubú sínú ìrékọjá; bẹni, òun yíò fi wá sí abẹ ẹsẹ àwọn ọtá wa, àní gẹgẹbí àwa ti ṣe bọ ẹwù wa sí abẹ ẹsẹ rẹ fún ìtẹmọlẹ lábẹ ẹsẹ, bí àwa bá ṣubú sínú ìrékọjá.   Mórónì wí fún nwọn pé: Ẹ   kíyèsĩ, iṣẹkù irú-ọmọ Jákọbù ni àwa í ṣe; bẹni, ìṣẹkù irú-ọmọ Jósẹfù ni àwa í ṣe, ẹwù ẹnití àwọn arákùnrin rẹ fàya sí ọpọlọpọ ìrépé; bẹni àti nísisìyí kíyèsĩ, ẹ jẹ kí àwa ó rántí láti pa òfin Ọlọrun mọ, láìjẹbẹ àwọn arákùnrin wa yíò fa ẹwù wa ya, nwọn ó sì gbé wa sínú tũbú, tàbí kí nwọn tà wá, tàbí pa wá.   Bẹni, ẹ jẹ kí a pa òmìnira wa   mọ gẹgẹbí ìyókù àwọn àtẹlé Jósẹfù; bẹni, ẹ jẹ kí a rántí àwọn ọrọ Jákọbù, ṣãjú ikú rẹ, nítorí kíyèsĩ, ó ríi pé apá kan nínú ìrépé ẹwù Jósẹfù wà ní ìpamọ tí kò sì gbó. O sì wípéÀní gẹgẹbí ìrépé ẹwù ọmọ mi yĩ ṣe wà ní ìpamọ, bẹ nã ni ìyókù àwọn àtẹlé irú-ọmọ ọmọ mi yíò wà ní ìpamọ nípa ọwọ Ọlọrun, tí yíò sì mú nwọn lọ sí ọdọ ara rẹ, tí àwọn irú-ọmọ Jósẹfù yókù yíò sì parun, àní gẹgẹbí ìrépé ẹwù rẹ.   Nísisìyí, ẹ kíyèsĩ, ohun yĩ   fún ọkàn mi ní ìbànújẹ; bíótilẹríbẹ, ọkàn mi yọ nínú ọmọ mi, nítorí ti apá kan irú-ọmọ rẹ nnì èyítí a ó mú lọ sí ọdọ Ọlọrun.   Nísisìyí ẹ kíyèsĩ, èyí ni èdè   Jákọbù.   Àti nísisìyí tani ó mọ bóyá   ìyókù àwọn àtẹlé irú-ọmọ Jósẹfù, èyítí yíò parun gẹgẹbí ti ẹwù rẹ, ni àwọn tí nwọn ti yapa kúrò lára wa? Bẹni, àti pãpã yíò jẹ àwa fúnra wa bí àwa kò bá dúró ṣinṣin nínú ìgbàgbọ Krístì.   Àti nísisìyí ó sì ṣe nígbàtí   Mórónì ti sọ àwọn ọrọ wọnyí tán ó jáde lọ ó sì tún ránṣẹ lọ sí gbogbo apá ilẹ nã níbití ìyapa wà, ó sì kó gbogbo àwọn ènìyàn tí nwọn ní ìfẹ láti di òmìnira nwọn mú papọ, láti tako Amalikíà àti àwọn tí nwọn ti yapa, tí nwọn npè ní àwọn ará Amalikíà.   Ó sì tún ṣe nígbàtí Amalikíà   ríi pé àwọn ènìyàn Mórónì pọ púpọ ju àwọn ará Amalikíà lọtí ó sì ríi pé àwọn ènìyàn òun nṣiyèméjì nípa àìṣègbè tí nbẹ nínú ìjà èyítí nwọn ti dáwọlénítorínã, nítorípé ó bẹrù pé òun kò ní borí, ó mú nínú àwọn ènìyàn rẹ tí ó ṣetán nwọn sì kọjá lọ sínú ilẹ Nífáì.   Nísisìyí Mórónì wòye pé   àwọn ará Lámánì kò lè lágbára mọ; nítorínã o gbèrò láti dínàmọ àwọn ará Amalikíà, tàbí kí ó mú nwọn kí ó sì kó nwọn padà, kí ó sì pa Amalikíà; bẹni, nítorítí ó mọ pé yíò rú àwọn ará Lámánì sókè sí ìbínú sí nwọn, tí yíò sì mú nwọn wá láti bá nwọn jagun; èyí ni ó sì mọ pé Amalikíà yíò ṣe láti lè mú ète rẹ ṣẹ.   Nítorínã Mórónì rọ pé ó   tọ fún òun láti kó àwọn ẹgbẹ ọmọ ogun rẹ, tí nwọn ti kó ara nwọn jọ, tí nwọn sì ti gbé ìhámọra ogun wọ, tí nwọn sì ti dá májẹmú ìwàlálãfíàó sì ṣe tí ó kó ẹgbẹ ọmọ ogun rẹ tí nwọn s ì kọjá lọ pẹlú àwọn àgọ nwọn sínú aginjù, láti dínà mọ Amalikíà nínú aginjù.   Ó sì ṣe tí ó ṣe gẹgẹbí ìfẹ-inú   rẹ, tí ó sì kọjá lọ sínú aginjù, tí ó sì lọ ṣíwájú àwọn ẹgbẹ ọmọ ogun Amalikíà.   Ó sì ṣe tí Amalikíà sá pẹlú   díẹ nínú àwọn ènìyàn rẹ, tí a sì fi àwọn tí ó kù lé ọwọ Mórónì tí ó sì kó nwọn padà lọ sí ilẹ Sarahẹmúlà.   Nísisìyí, Mórónì nítorítí ó   jẹ ẹni tí àwọn onídàjọ àgbà àti ohùn àwọn ènìyàn nã yàn, nítorínã ó ní àṣẹ bí ó bá ti fẹ lórí àwọn ẹgbẹ ọmọ ogun àwọn ará Nífáì, láti fi lọlẹ àti láti lọ lórí nwọn.   Ó sì ṣe tí ẹnìkẹni nínú àwọn   ará Amalikíà tí kò bá dá májẹmú láti ti ìjà-òmìnira nnì lẹhìn, láti ní ìjọba olómìnira, ni ó mú kí nwọn pa; díẹ sì ni àwọn tí ó sẹ májẹmú òmìnira nã.   Ó sì tún ṣe pẹlú, tí ó mú kí   a ta àṣíá òmìnira nã sókè lórí gbogbo ilé ìṣọ gíga tí ó wà ní gbogbo ilẹ nã, èyítí àwọn ará Nífáì ní ní ìní; báyĩ sì ni Mórónì fi àsíá òmìnira lélẹ lãrín àwọn ará Nífáì.   Nwọn sì bẹrẹsí ní àlãfíà ní   ilẹ nã; bẹ sì ni nwọn wà lálãfíà ní ilẹ nã títí di ìgbà tí ọdún kọkàndínlógún ìjọba àwọn onídàjọ fẹrẹ dópin.   Hẹlámánì àti àwọn olórí   àlùfã nã pẹlú ṣe àkóso nínú ìjọ nã; bẹni, àní fún ìwọn ọdún mẹrin ni nwọn ní ọpọ àlãfíà, àti ayọ ní ti ìjọ nã.   Ó sì ṣe tí ọpọlọpọ kú, nínú   ìgbàgbọ pé ẹmí nwọn ti di ìràpadà nípasẹ Jésù Krístì Olúwa; bẹ sì ni nwọn jáde kúrò láyé pẹlú ìdùnnú.   Àwọn míràn wà tí nwọn kú   pẹlú àìsàn ìgbóná-ara, èyítí ó wọpọ ní ilẹ nã ní àwọn àkokò kan nínú ọdúnṣùgbọn kì í ṣe ìgbóná-ara ni ó pa nwọn tó bẹ, nítorípé Ọlọrun ti pèsè àwọn ewéko àti egbò dídára tí yíò mú àwọn àrun nã kúrò, àwọn èyítí íkọlu ènìyàn gẹgẹbí afẹfẹ ilẹ   Ṣùgbọn ọpọlọpọ ni ó kú   lẹhìn tí nwọn ti di arúgbó; àwọn tí nwọn sì kú nínú ìgbàgbọ nínú Krístì ní ayọ nínú rẹ, gẹgẹbí àwa ṣe gbọdọ mọ.  47   Amalikíà fi ìwà àrékérekè, ìpànìyàn, àti rìkíṣí di ọba àwọn ará LámánìÀwọn ará Nífáì tí ó yapa jẹ oníwà búburú àti ìkà ènìyàn ju àwọn ará Lámánì lọ. Ní ìwọn ọdún 72 kí a tó bí Olúwa wa. Nísisìyí a ó padà lórí àkọsílẹ wa lọ sí ti Amalikíà àti àwọn tí nwọn ti sá pẹlú rẹ wọ inú aginjù lọ; nítorí, ẹ kíyèsĩ, ó ti mú àwọntí ó lọ pẹlú rẹ, tí nwọn sì kọjá lọ sínú ilẹ Nífáì lãrín àwọn ará Lámánì, nwọn sì rú ìbínú àwọn ará Lámánì sókè sí àwọn ènìyàn Nífáì, tóbẹ tí ọba àwọn ará Lámánì fi ìkéde ránṣẹ jákè-jádò gbogbo ilẹ rẹ, lãrín àwọn ènìyàn rẹ, pé kí nwọn pé jọ pọ láti tún lọ bá àwọn ará Nífáì jagun.   Ó sì ṣe nígbàtí ìkéde nã ti lọ sí   ãrin nwọn ẹrù bà nwọn gidigidi; bẹni, nwọn bẹrù láti máṣe ti ọba, nwọn sì tún bẹrù láti lọ bá àwọn ará Nífáì jagun kí nwọn má bã pàdánù ẹmí nwọn. O sì ṣe tí nwọn kò ṣeé, tàbí pé púpọ nínú nwọn kò ṣe ìgbọràn sí òfin ọba nã.   Àti nísisìyí ó sì ṣe tí ọba bínú   nítorí ìwà àìgbọràn nwọn; nítorínã ó fún Amalikíà ní àṣẹ lórí apá kan ẹgbẹ ọmọ ogun rẹ nnì èyítí ó ṣe ìgbọràn sí àwọn àṣẹ rẹ, ó sì pã láṣẹ fún un pé kí ó lọ fi ipá mú nwọn gbé ohun ìjà ogun.   Nísisìyí ẹ kíyèsĩ, èyí ni ìfẹ   inú Amalikíà; nítorípé ènìyàn alárèkérekè ni í ṣe fún ibi ṣíṣe, nítorínã ni ó ṣe pa ète yĩ ní ọkàn rẹ láti yọ ọba àwọn ará Lámánì kúrò lórí oyè.   Àti nísisìyí tí ó sì ti gba àṣẹ   lórí àwọn ará Lámánì nnì tí nwọn nṣe ti ọba nã; ó sì wá ọnà láti rí ojú rere àwọn tí nwọn kò ṣe ìgbọràn; nítorínã ó jáde lọ sí ibi tí à npè ní Onídà, nítorípé nibẹ ni gbogbo àwọn Lámánì ti salọ; nítorípé nwọn ríi tí ẹgbẹ ọmọ ogun nbọwá, àti pé nwọn rò wípé nwọn ntọ nwọn wá láti pa nwọn run, nítorínã nwọn sá lọ sí Onídà, lọ sí ibití nwọn kó àwọn ohun ìjà-ogun pamọ sí.   Nwọn sì ti yan ọkùnrin kan   láti jẹ ọba àti olórí nwọn, nítorítí nwọn ti pinnu nínú ọkàn nwọn pé nwọn kò ní gbà kí ọba ó mú nwọn lọ kọlũ àwọn ará Nífáì.   Ó sì ṣe ti nwọn kó ara nwọn   jọ lórí òkè gíga nnì èyítí nwọn npè ní Ántípà, ní ìmúrasílẹ fún ogun.   Nísisìyí kì í ṣe èrò inú   Amalikíà láti bá nwọn jagun gẹgẹbí ọba ti pã láṣẹ; ṣùgbọn, ẹ kíyèsĩ, èrò inú rẹ ni láti rí ojú rere ẹgbẹ ọmọ ogun àwọn ará Lámánì, láti lè di olùdarí nwọn kí òun sì yọ ọba nã kúrò lórí oyè kí ó sì gba ìjọba nã.   Ẹ sì kíyèsĩ, ó sì ṣe tí ó mú ẹgbẹ   ọmọ ogun tirẹ pàgọ nwọn sínú àfonífojì èyítí ó wà lẹba òkè gíga Ántípà.   Ó sì ṣe nígbàtí ó di alẹ ni   ó rán ikọ oníṣẹ ní ìkọkọ lọ sí òkè gíga Ántípà, pé kí olórí àwọn tí ó wà lórí òkè gíga nã, ẹnití orúkọ rẹ í ṣe Léhọntì, pé kí ó sọkalẹ wá sí ìsàlẹ òkè gíga nã, nítorítí òun ní ìfẹ láti bã sọrọ.   Ó sì ṣe nígbàtí Léhọntì gbọ   iṣẹ nã òun kò dá àbá láti sọkalẹ lọ sí ìsàlẹ òkè gíga nã. O sì ṣe tí Amalikíà tún ránṣẹ ní ìgbà kejì, pé òun fẹ kí ó sọkalẹ wá. O sì ṣe tí Léhọntì kò ṣe bẹ; ó sì tún rán ikọ oníṣẹ nã ní ìgbà kẹta.   Ó sì ṣe nígbàtí Amalikíà ríi   pé òun kò lè mú kí Léhọntì sọkalẹ wá kúrò lórí òkè gíga nã, ni ó kọjá lọ sórí òkè nã, nítòsí ibùdó Léhọntì; ó sì tún ránṣẹ ní ìgbà kẹrin sí Léhọntì, pé òun fẹ kí ó sọkalẹ wá, àti pé kí ó mú àwọn ẹṣọ rẹ dání pẹlú rẹ.   Ó sì ṣe nígbàtí Léhọntì sì ti   sọkalẹ wá pẹlú àwọn ẹṣọ rẹ tọ Amalikíà wá, ni Amalikíà fẹ kíó sọkalẹ lọ pẹlú ẹgbẹ ọmọ ogun rẹ ní òru, kí nwọn sì ká àwọn ènìyàn nnì tí ọba ti fún òun láṣẹ lórí nwọn mọ àwọn ibùdó nwọn, àti pé òun yíò fi nwọn lé ọwọ Léhọntì, bí yíò bá fi òun Amalikíà ṣe igbá kejì lórí gbogbo àwọn ẹgbẹ ọmọ ogun nã.   Ó sì ṣe tí Léhọntì sọkalẹ wá   pẹlú àwọn ọmọ ogun rẹ nwọn sì yí àwọn ọmọ ogun Amalikíà ká, tí ó jẹ wípé kí nwọn tó jí ní àfẹmọjúmọ ọjọ, àwọn ẹgbẹ ọmọ ogun Léhọntì ti yí nwọn ká.   Ó sì ṣe nígbàtí nwọn ríi pé   nwọn ti yí nwọn ká, nwọn ṣípẹ pẹlú Amalikíà pé kí ó jẹ kí nwọn darapọ mọ àwọn arákùnrin nwọn, kí nwọn má bã parun. Ní báyĩ eleyĩ ni ohun tí Amalikíà fẹ.   Ó sì ṣe tí ó sì kó àwọn   ọmọ ogun rẹ yọ, ní ìlòdìsí àṣẹ ọba. Nisisinyi èyí sì ni ohun tí Amalikíà fẹ, kio lè mú rírọ ọba lóyè di ṣíṣe èyítí í ṣe ète rẹ.   Nísisìyí ó jẹ àṣà lãrín àwọn   ará Lámánì, bí a bá pa olórí àgbà nwọn, láti yan ẹnití í ṣe igbá kejì láti jẹ olórí àgbà nwọn.   Ó sì ṣe tí Amalikíà mú kí   ọkan nínú àwọn ìránṣẹ rẹ máa fún Léhọntì ní májèlé jẹ ní dẹidíẹ, tí ó sì kú.   Nísisìyí, nígbàtí Léhọntì   ti kú, àwọn ará Lámánì yan Amalikíà láti jẹ olórí-ológun àgbà nwọn.   Ó sì ṣe tí Amalikíà lọ pẹlú   àwọn ẹgbẹ ọmọ ogun rẹ nítorítí ó ti rí ìfẹ-inú rẹ gbà sí ilẹ Nífáì, sí ìlú-nlá Nífáì, èyítí í ṣe olú-ìlú.   Ọba sì jáde wá láti pàdé rẹ   pẹlú àwọn ẹṣọ rẹ, nítorítí ó rò pé Amalikíà ti jíṣẹ tí òun rán an, àti pé Amalikíà ti kó ẹgbẹ ọmọ ogun tí ó pọ púpọ jọ láti lọ íkọlu àwọn ará Nífáì nínú ogun.   Ṣùgbọn kíyèsĩ, bí ọba ṣe jáde   wá ípàdé rẹ, Amalikíà mú kí àwọn ìránṣẹ rẹ lọ ípàdé ọba. Nwọn sì lọ nwọn sì wólẹ níwájú ọba, bí èyítí nwọn fẹ bọwọ fún un nítorí títóbi rẹ.   Ó sì ṣe tí ọba na ọwọ rẹ   jáde láti gbé nwọn sókè, gẹgẹbí àṣà àwọn ará Lámánì, fún àmì àlãfíà, àṣà èyítí nwọn ti kọ lọdọ àwọn ará Nífáì.   Ó sì ṣe nígbàtí ó ti gbé ẹni   àkọkọ sókè kúrò nílẹ, kíyèsĩ ó sì gún ọba nã lọbẹ lọ sínú ọkàn rẹ, ó sì ṣubú lulẹ.   Nísisìyí àwọn ìránṣẹ ọba sá;   àwọn ìránṣẹ Amalikíà sì kígbe sókè, wípé:   Ẹ kíyèsĩ, àwọn ìránṣẹ ọba ti   gún un lọbẹ lọ sínú ọkàn, ó sì ti ṣubú lulẹ nwọn sì ti sá lọ; ẹ kíyèsĩ, ẹ wá wọ.   Ó sì ṣe tí Amalikíà pàṣẹ pé   kí àwọn ẹgbẹ ọmọ ogun rẹ jáde lọ kí nwọn sì wo ohun tí ó ti ṣẹlẹ sí ọba nã; nígbàtí nwọn sì ti dé ibẹ, tí nwọn sì rí ọba nã tí ó dùbúlẹ nínú ẹjẹ ara rẹ, Amalikíà ṣe bí èyítí ó bínú, ó sì wípé: Ẹnìkẹni tí ó bá fẹràn ọba, ẹ jẹ kí ó jáde lọ, kí ó sì sá tẹlé àwọn ìránṣẹ rẹ kí ó sì pa nwọn.   Ó sì ṣe ti gbogbo àwọn tí ó   fẹràn ọba nã, nígbàtí nwọn gbọ ọrọ yĩ, wọn jáde lọ nwọn sì sá tẹlé àwọn ìránṣẹ ọba nã.   Nísisìyí nígbàtí àwọn ìránṣẹ   ọba rí ẹgbẹ ọmọ ogun kan tí ó nsá tẹlé nwọn, ẹrù tún bà nwọn, nwọn sì sá wọ inú aginjù lọ, nwọn sì dé inú ilẹ Sarahẹmúlà nwọn sì darapọ mọ àwọn ará Ámọnì.   Ẹgbẹ ọmọ ogun èyítí ó sá   tẹlé nwọn sì padà, lẹhìn tí nwọn ti sá tẹlé nwọn lórí asán; báyĩ sì ni Amalikíà, nípa ọnà ẹtàn rẹ, ṣe rí ìfẹ ọkàn àwọn ènìyàn nã gbà.   Ó sì ṣe ní ọjọ kejì ó wọ   inú ìlú-nlá Nífáì lọ pẹlú àwọn ẹgbẹ ọmọ ogun rẹ, ó sì mú ìlú nã ní ìní.   Àti nísisìyí ó sì ṣe tí ayaba,   nígbàtí ó ti gbọ pé nwọn ti pa ọbanítorítí Amalikíà ti rán ikọ oníṣẹ sí ayaba nã láti sọ fún un pé àwọn ìránṣẹ ọba ti pa ọba nã, pé òun ti sá tẹlé nwọn pẹlú ẹgbẹ ọmọ ogun òun, ṣùgbọn asán ni èyí já sí, nwọn sì ti sálọ   Nítorínã, nígbàtí ayaba nã   gbọ iṣẹ yĩ ó ránṣẹ sí Amalikíà, pé òun fẹ kí ó dá àwọn ènìyàn ìlú nã sí; àti pé òun tún fẹ kí ó wá bẹ òun wò; àti pé òun tún fẹ kí ó mú àwọn ẹlẹrĩ dání láti ṣe ìjẹrĩ nípa ikú ọba nã.   Ó sì ṣe tí Amalikíà mú ìránṣẹ   kan nã èyítí ó pa ọba, àti gbogbo àwọn tí nwọn wà pẹlú rẹ, nwọn sì tọ ayaba nã lọ, sí ibití ó joko sí; gbogbo nwọn sì jẹ ẹrí níwájú rẹ pé àwọn ìránṣẹ ọba ni ó pã; nwọn sì tún sọ wípé: Nwọn ti sálọ; njẹ èyí kò ha jẹ ẹrí nípà nwọn? Báyĩ ni nwọn sì ṣe tẹ ayaba nã lọrùn nípa ikú ọba.   Ó sì ṣe tí Amalikíà nwá   ojú rere ayaba, ó sì fi ṣe aya; báyĩ nìpa ọnà ẹrú rẹ, àti nípa ìrànlọwọ àwọn ìránṣẹ alarèkérekè rẹ, ó gba ìjọba nã; bẹni, nwọn kã kún ọba jákè-jádò gbogbo ilẹ nã, lãrín gbogbo àwọn ènìyàn àwọn ará Lámánì, tí nwọn í ṣe àwọn ará Lámánì àti àwọn ará Lẹmúẹlì àti àwọn ará Íṣmáẹlì, àti gbogbo àwọn tí ó yapa kúrò lára àwọn ará Nífáì, láti ìgbà ìjọba Nífáì títí dé àkokò yĩ.   Nísisìyí àwọn olùyapa   wọnyí, ní ìkọni àti ìmọ kan nã láti ọwọ àwọn ará Nífáì, bẹni, nwọn ní ìkọni nínú ìmọ kannã nípa Olúwa, bíótilẹríbẹ, ó jẹ ohun ìyàlẹnu pé, láìpẹ lẹhin ìyapa wọn nwọn sì di líle sii ti nwọn sì sé àyà nwọn le, nwọn ya ẹhànnà síi, nwọn burú síi, nwọn sì rorò ju àwọn ará Lámánì lọtí nwọn ngbé àṣà àwọn ará Lamánì wọ; tí nwọn sì nhùwà ọlẹ, àti onírũrú ìwà ìfẹkúfẹ; bẹni, tí nwọn sì gbàgbé Olúwa Ọlọrun nwọn pátápátá.  48   Amalikíà rú ọkàn àwọn ará Lámánì sókè sí àwọn ará NífáìMórónì ṣe ìmúrasílẹ àwọn ènìyàn rẹ láti jà ìjà-òmìnira ti àwọn KrìstìánìÓ yọ nínú ìtúsílẹ àti òmìnira ó sì jẹ ẹni nlá nínú Ọlọrun. Ní ìwọn ọdún 72 kí a tó bí Olúwa wa. Àti nísisìyí ó sì ṣe, ní kété tí Amalikíà ti gba ìjọba nã ni ó bẹrẹsí rú ọkàn àwọn ará Lámánì sókè sí àwọn ará Nífáì; bẹni, ó sì yan àwọn ènìyàn láti bá àwọn ará Lámánì sọrọ láti àwọn ilé ìṣọ gíga nwọn, ní ìtako àwọn ará Nífáì.   Báyĩ ni ó sì ṣe rú ọkàn nwọn   sókè sí àwọn ará Nífáì, tó bẹ tí ó jẹ pé ní àkokò tí ọdún kọkàndínlógún ìjọba àwọn onídàjọ fẹrẹ dópin, tí ó sì ti mú ète rẹ di ṣíṣe títí dé àkokò yĩ, bẹni, tí nwọn sì ti fi ṣe ọba lórí àwọn ará Lámánì, ó wá ọnà pẹlúláti jọba lórí gbogbo àwọn ènìyàn tí ó wà ní ilẹ nã, àwọn ará Nífáì àti àwọn ará Lámánì pẹlú.   Nítorínã ó ti mú ète rẹ di   ṣíṣe, nítorítí ó ti sé àyà àwọn ará Lámánì le tí ó sì ti fọ ojú inú nwọn, tí ó sì ti rú ọkàn nwọn sókè ní ìbínú, tó bẹ tí ó sì ti kó ogunlọgọ àwọn ọmọ ogun jọ láti lọ bá àwọn ará Nífáì jagun.   Nítorítí ó ti pinnu láti borí   àwọn ará Nífáì kí ó sì mú nwọn ní ìgbèkùn nítorí pípọ tí àwọn ènìyàn rẹ pọ.   Báyĩ sì ni ó yan àwọn olórí   ẹgbẹ ọmọ ogun lãrín àwọn ará Sórámù, nítorítí nwọn ní ìmọ nípa agbára àwọn ará Nífáì, àti ibi ìsádi nwọn, àti àwọn ibi àìlágbára inú ìlú-nlá nwọn; nítorínã ni ó ṣe yàn nwọn láti jẹ àwọn olórí ẹgbẹ ọmọ ogun lórí àwọn ẹgbẹ ọmọ ogun rẹ.   Ó sì ṣe tí nwọn kó àgọ nwọn,   tí nwọn sì tẹsíwájú sí ìhà ilẹ Sarahẹmúlà nínú aginjù.   Nísisìyí ni ó sì ṣe pé bí   Amalikíà ṣe ngba agbára nípa ọnà ẹrú, ni Mórónì, ní ìdà kejì, ti nṣe ìmúrasílẹ ọkàn àwọn ènìyàn nã láti jẹ olódodo sí Olúwa Ọlọrun nwọn.   Bẹni, ó ti nfi okun fún àwọn   ẹgbẹ ọmọ ogun àwọn ará Nífáì, tí ó sì nmú kí nwọn kọ àwọn odi kékèké, tàbí àwọn ibi ìsádi; pẹlú ìṣù amọ yípo láti ká àwọn ẹgbẹ ọmọ ogun rẹ mọ, àti mímọ odi òkúta yípo gbogbo ìlú-nlá nwọn àti àwọn etí ilẹ nwọn gbogbo; bẹni, yípo ilẹ nã.   Àti ní gbogbo àwọn ibi ìsádi   nwọn tí ó ṣe aláìlágbára jùlọ ni ó fi àwọn ọmọ ogun tí ó pọ jùlọ sí; báyĩ sì ni ó dãbò bò tí ó sì fún ilẹ nã ní ágbára èyítí àwọn ará Nífáì ní ní ìní.   Báyĩ ni ó sì nṣe ìmúrasílẹ láti   se àtìlẹhìn fun òmìnirá nwọn, àwọn ilẹ nwọn, àwọn ìyàwó nwọn, àti àwọn ọmọ nwọn, àti àlãfíà nwọn, àti pé kí nwọn ó lè wà lãyè fún Olúwa Ọlọrun nwọn, àti pé kí nwọn lè gbé èyí nnì tí àwọn ọtá nwọn npè ní ìjà-òmìnira àwọn Krìstìánì ró.   Mórónì sì jẹ ènìyàn tí ó ní   ipá àti agbára; ó jẹ ẹnití ó ní òye pípé; bẹni, ẹnití kò ní inúdídùn sí ìtàjẹsílẹ; ẹnití ọkàn rẹ ní áyọ nínú ìtúsílẹ àti òmìnira orílẹ-èdè rẹ, àti ti àwọn arákùnrin rẹ kúrò nínú ìdè àti oko ẹrú;   Bẹni, ẹnití ọkàn rẹ kún fún   ọpẹ sí Ọlọrun rẹ, fún ọpọlọpọ ànfàní àti ìbùkún tí ó ti fi fún àwọn ènìyàn rẹ; ẹnití o ṣiṣẹ púpọpúpọ fún àlãfíà àti àìléwu àwọn ènìyàn rẹ.   Bẹni, ó sì jẹ ẹnití ó dúró   ṣinṣin nínú ìgbàgbọ nínú Krístì, ó sì ti búrà nínú ìbúra láti dãbò bò àwọn ènìyàn rẹ, ẹtọ rẹ àti orílẹ-èdè rẹ, àti ẹsìn rẹ, àní títí dé títa ẹjẹ ara rẹ sílẹ.   Nísisìyí a ti kọ àwọn ará   Nífáì láti dãbò bò ara nwọn lọwọ àwọn ọtá nwọn, àní títí dé ìtàjẹsílẹ bí ó bá di ṣíṣe; bẹni, a sì tún kọ nwọn láti má kọ lu ẹnìkẹni láéláé, bẹni, láti má gbé idà sókè sí ẹnìkẹni láéláé àfi sí ẹnití í ṣe ọtá, àfi fún pípa ẹmí nwọn mọ.   Eyĩ sì ni ìgbàgbọ nwọn, pé   nípa ṣíṣe eleyĩ Ọlọrun yíò mú nwọn ṣe rere lórí ilẹ nã, tàbí kí a wípé, bí nwọn bá jẹ olódodo ní pípa òfin Ọlọrun mọ pé òun yíò mú nwọn ṣe rere lórí ilẹ nã;bẹni, kìlọ fún nwọn láti sá, tàbí láti múrasílẹ fún ogun, ní ti ewu tí ó bá wà fún nwọn;   Àti pẹlú, pé Ọlọrun yíò   sọọ di mímọ fún nwọn ibi tí nwọn yíò lọ láti dábọbò ara nwọn lọwọ àwọn ọtá nwọn, àti nípa ṣíṣe eleyĩ, Olúwa yíò kó nwọn yọ; èyí sì ni ìgbàgbọ Mórónì, ọkàn rẹ sì yọ púpọ nínú rẹ, kĩ ṣe nínú ìtàjẹsílẹ ṣùgbọn nínú ṣíṣe rere, nínú pipa àwọn ènìyàn rẹ mọ, nínú pípa òfin Ọlọrun mọ, bẹni, àti yíyẹra fún àìṣedẽdé.   Bẹni, lọtọ, lọtọ ni mo wí   fún nyín, bí gbogbo ènìyàn bá wà, àti ti nwọn sì wà, àti ti nwọn yíò si wa bí Mórónì, kíyèsĩ, gbogbo àwọn agbára ọrun àpãdì yíò di aláìlágbára títí láéláé; bẹni, èṣù kì bá ti lágbára lórí ọkàn àwọn ọmọ ènìyàn.   Kíyèsĩ, ó jẹ ẹnití ó dàbí   Ámọnì, ọmọ Mòsíà, bẹni, àti àwọn ọmọ Mòsíà yókù pẹlú, bẹni, àti Álmà àti àwọn ọmọ rẹ, nítorítí gbogbo nwọn jẹ ẹni Ọlọrun.   Nísisìyí ẹ kíyèsĩ, Hẹlámánì   àti àwọn arákùnrin rẹ kò ṣe aláì ṣiṣẹ lãrín àwọn ènìyàn nã bí ti Mórónì; nítorítí nwọn wãsù ọrọ Ọlọrun, nwọn sì ṣe ìrìbọmi fún gbogbo ẹni tí yíò bá tẹtísí ọrọ nwọn sí ti ìrònúpìwàdà.   Báyĩ ni nwọn sì ṣe jáde   lọ, àwọn ènìyàn nã sì rẹ ara nwọn sílẹ nítorí ọrọ nwọn, tóbẹ tí nwọn fi rí ojú rere Olúwa lọpọlọpọ, báyĩ sì ni nwọn ṣe bọ lọwọ ogun àti ìjà lãrín ara nwọn, bẹni, àní fún ìwọn ọdún mẹrin.   Ṣùgbọn gẹgẹbí mo ti wí   ní ìṣãjú, ní àkokò t í ọdún kọkàndínlógún fẹrẹ dópin, bẹni, láìṣírò àlãfíà wà lãrín ara nwọn, a mú nwọn bá àwọn arákùnrin nwọn, àwọn ará Lámánì jà pẹlú ìlọra.   Bẹni, ní kukuru, àwọn ogun   nwọn pẹlú àwọn ará Lámánì kò tán fún ìwọn ọpọlọpọ ọdún, láìṣírò nwọn ní ìlọra púpọ láti bá nwọn jà.   Nísisìyí, nwọn kẹdùn láti   gbé ohun ìjà-ogun ti àwọn ará Lámánì, nítorítí nwọn kò ní inú dídùn sí ìtàjẹsílẹ; bẹni, èyí nìkan sì kọnwọn kẹdùn láti jẹ ipa tí a ó fi rán ọpọlọpọ àwọn arákùnrin nwọn jáde kúrò nínú ayé yĩ lọ sínú ayérayé, ní aimurasílẹ láti bá Ọlọrun nwọn pàdé.   Bíótilẹríbẹ, nwọn kò lè gbà   láti fi ẹmí nwọn lélẹ, kí àwọn tí ó fi ìgbà kan rí jẹ arákùnrin nwọn ó pa àwọn aya àti ọmọ nwọn nípasẹ ìwà ìkà òun ìpãnle nwọn, bẹni, tí nwọn sì ti yapa kúrò nínú ìjọ nwọn, tí nwọn sì ti kúrò lọdọ nwọn, tí nwọn sì ti lọ láti pa nwọn run nípa dídarapọ mọ àwọn ará Lámánì.   Bẹni, nwọn kò lè gbà kí   àwọn arákùnrin nwọn yọ lé ẹjẹ àwọn ará Nífáì, níwọn ìgbàtí àwọn kan bá wà tí ó npa òfin Ọlọrun mọ, nítorípé ìlérí Olúwa ni pé, bí nwọn bá pa àwọn òfin rẹ mọ nwọn yíò ṣe rere ní ilẹ nã.  49   Àwọn ará Lámánì ti ngbógun kó lè mú àwọn ìlú-nlá Amonáíhà àti Nóà tí a mọdisíAmalikíà fi Ọlọrun bú, ó sì pinnu láti mu ẹjẹ MórónìHẹlámánì àti àwọn arákùnrin rẹtẹsíwájú láti mú ìjọ nã lọkàn le. Ní ìwọn ọdún 72 kí a tó bí Olúwa wa. Àti nísisìyí ó sì ṣe ní oṣù kọkànlá ọdún kọkàndínlógún, ní ọjọ kẹwa oṣù nã, nwọn rí àwọn ẹgbẹ ọmọ ogun àwọn ará Lámánì tí nwọn nbọwá sínú ilẹ Amonáíhà.   Àti kíyèsĩ, nwọn ti tún ìlú-nlá   nã kọ, Mórónì sì ti fi ẹgbẹ ọmọ ogun kan sí àyíká ìlú-nlá nã, nwọn sì ti mọ ẹrùpẹ jọ yíká láti dãbò bò nwọn lọwọ ọfà àti òkúta kékèké àwọn ará Lámánì; nítorí kíyèsĩ, òkúta kékèké àti ọfà ni nwọn fi jà.   Ẹ kíyèsĩ, mo sọ wípé nwọn ti   tún ìlú-nlá Amonáíhà kọ. Mo wí fún yín, bẹni, pé nwọn tún apá kan kọ; àti nítorípé àwọn ará Lámánì ti pa á run ní ìgbà kan rí nítorí àìṣedẽdé àwọn ènìyàn nã, nwọn rò wípé yíò tún rọrùn fún nwọn láti mú ní ìgbà yĩ.   Ṣùgbọn kíyèsĩ, báwo ni ìrètí   nwọn ti di ṣíṣákì tó; nítorí kíyèsĩ, àwọn ará Nífáì ti mọ odi amọ yí ara nwọn ká, èyítí ó ga tóbẹ tí àwọn ará Lámánì kò lè ju àwọn òkúta àti ọfà nwọn bà nwọn, bẹ sì ni nwọn kò lè tọ nwọn lọ àfi láti ẹnu ọnà nwọn.   Nísisìyí ni àkokò yí ẹnu ya   àwọn olórí-ológun àgbà àwọn ará Lámánì gidigidi, nítorí ọgbọn àwọn ará Nífáì ni ti ìpamọ àwọn ibi àbò nwọn.   Nísisìyí àwọn olórí àwọn ará   Lámánì ti rò wípé, nítorí tí púpọ ní iye nwọn, bẹni, nwọn rò wípé nwọn yíò ní ànfàní láti kọ lù nwọn bí nwọn ti í ṣe tẹlẹtẹlẹ; bẹni, nwọn si tún ti múrasílẹ pẹlú apata; àti pẹlú ìgbayàogun; nwọn sì tún ti múrasílẹ pẹlú ẹwù awọ-ẹran, bẹni, ẹwù tí ó ki lọpọlọpọ láti bò ìhọhò nwọn.   Nítorítí nwọn sì ti múrasílẹ   báyĩ nwọn rò wípé nwọn yíò borí àwọn arákùnrin nwọn pẹlú ìrọrùn tí nwọn yíò sì mú nwọn dè nínú àjàgà oko-ẹrú, tàbí kí nwọn gba ẹmí nwọn, kí nwọn sì pa nwọn ní ìpakúpa ní ìbámu pẹlú ìdùnú nwọn.   Ṣùgbọn kíyèsí, sí ìyàlẹnu   nwọn nlá, nwọn ti múrasílẹ dè nwọn, ní ọnà tí a kò rí rí lãrín àwọn ọmọ Léhì. Nísisìyí, nwọn ti múrasílẹ de àwọn ará Lámánì, láti jagun ní ìbámu pẹlú àṣẹ Mórónì.   O sì ṣe tí àwọn ará Lámánì,   tábí àwọn ará Amalikíà, ní ìyàlẹnu nlá lórí ìmúrasílẹ fún ogun tí nwọn ṣe.   Nísisìyí, bí ọba Amalikíà   bá ti jáde wá láti inú ilẹ Nífáì, níwájú ẹgbẹ ọmọ ogun rẹ, bóyá yíò ti mú kí àwọn ará Lámánì kọlũ àwọn ará Nífáì nínú ìlú-nlá tí í ṣe Amonáíhà; nítorí ẹ kíyèsĩ, kò kọ bí nwọn bá pa àwọn ènìyàn rẹ.   Ṣùgbọn kíyèsĩ, Amalikíà   kò jáde wá sí ójú ogun tìkararẹ. Sì kíyèsĩ, àwọn olórí ogun rẹ àgbà kò kọlũ àwọn ará Nífáì nínú ìlú-nlá tí íṣe Amonáíhà, nítorítí Mórónì ti ṣe àtúntò ìṣàkóso lãrín àwọn ará Nífáì, tóbẹ tí ìrètí àwọn ará Lámánì fi ṣákì nípa ti ibi ìsádi nwọn, tí nwọn kò sì lè kọlũ nwọn.   Nítorínã nwọn pẹhìndà sínú   aginjù, nwọn sì kó àgọ nwọn, nwọn sì lọ sí apá ilẹ Nóà, nítorítí nwọn rò pé ibẹ ni ó tún dárajù lọ láti kọlũ àwọn ará Nífáì.   Nítorítí nwọn kò mọ pé   Mórónì ti mọ odi yíká, tàbí pé ó ti mọ odi yíká fún ì dãbò bò ìlú, fún gbogbo ìlú-nlá tí ó wà ní ilẹ nã àti agbègbè nwọn; nítorínã, nwọn kọjá lọ sínú ilẹ Nóà pẹlú ìpinnu tí ó dúró ṣinṣin; bẹni, àwọn olórí-ogun nwọn àgbà jáde wá nwọn sì ṣe ìbúra pé àwọn yíò pa àwọn ará ìlú-nlá nã run.   Ṣùgbọn kíyèsĩ, sí ìyàlẹnu   nwọn nlá, ìlú-nlá Nóà, èyítí ó jẹ ibi aláìlágbára tẹlẹtẹlẹ, tí ó sì jẹ wípé nísisìyí, nípa àwọn Mórónì, ó ti di alágbára, bẹni, àní tayọ agbára ìlú-nlá Amonáíhà.   Àti nísisìyí, kíyèsĩ, eleyĩ jẹ   ohun ọgbọn fún Mórónì ní ṣíṣe; nítorípé ó ti ròo wípé nwọn yíò bẹrù ní ìlú-nlá Amonáíhà; àti nítorípé bí ìlú-nlá Nóà ṣe jẹ ibi aláìlágbára jùlọ nínú ilẹ nã tẹlẹtẹlẹ, nítorínã nwọn yíò kọjá lọ síbẹ láti bá nwọn jagun; bẹ sì ni ó rí ní ìbámu pẹlú ìfẹ ọkàn rẹ.   Sì kíyèsĩ, Mórónì ti yan Léhì   láti jẹ olórí ogun àgbà lé àwọn ọmọ ogun ìlú nlá nã lórí; Léhì yĩ kannã ni ẹnití ó bá àwọn ará Lámánì jà nínú àfonífojì tí ó wà ní apá ilà ọrùn odò Sídónì.   Àti nísisìyí sì kíyèsĩ ó sì ṣe,   nígbàtí àwọn ará Lámánì ti ríi pé Léhì ni í ṣe olórí-ogun ìlú-nlá nã, ìrètí nwọn tún ṣákì, nítorítí nwọn bẹrù Léhì púpọpúpọ; bíótilẹríbẹ àwọn olórí-ogun nwọn àgbà ti búra pẹlú ìbúra láti kọlũ ìlú-nlá nã; nítorínã, nwọn kó àwọn ẹgbẹ ọmọ ogun nwọn jáde wá.   Nísisìyí kíyèsĩ, àwọn ará   Lámánì kò lè wọ inú ibi ìsádi ãbò nwọn nípa ọnà míràn bíkòṣe nípa ẹnu-ọnà nítorí ti gíga odi tí nwọn ti mọ, àti jíjìn kòtò tí nwọn ti wà yíká, àfi bí nwọn bá gba ẹnu ọnà.   Báyĩ sì ni àwọn ará Nífáì   ti ṣe ìmúrasílẹ láti pa gbogbo àwọn tí yíò lépa láti gùnkè láti wọ inú ibi ìsádi nã nípa ọnà míràn, nípa sísọ àwọn òkúta àti ọfà lù nwọn.   Báyĩ ni nwọn ṣe ìmúrasílẹ,   bẹni, ọwọ àwọn ọmọ ogun nwọn tí ó lágbára jùlọ, pẹlú idà nwọn àti kànnà-kànnà nwọn, láti ké gbogbo àwọn tí yíò lépa láti wá sí ibi ãbò nwọn lulẹ nípa ibi ọnà àbáwọlé; báyĩ sì ni nwọn ṣe ìmúrasílẹ láti dábò bò ara nwọn lọwọ àwọn ará Lámánì.   O sì ṣe tí àwọn olórí-ogun   àwọn ará Lámánì kó àwọn ẹgbẹ ọmọ ogun nwọn wá sí ibi ọnà àbáwọlé nã, tí nwọn sì bẹrẹsí bá àwọn ará Nífáì jà, láti lè wọ inú ibi ãbò nwọn; ṣùgbọn kíyèsĩ, nwọn lé nwọn padà ní onírurú ìgbà, tóbẹ tí nwọn fi pa nwọn ní ìpakúpa.   Nísisìyí nígbàtí nwọn ti   ríi pé nwọn kò lè borí àwọn ará Nífáì nípa ọnà àbáwọlé nã, nwọn bẹrẹsí fọ odi nwọn tí nwọn mọ kí nwọn lè la ọnà fún àwọn ẹgbẹ ọmọ ogun nwọn, kí nwọn lè ní ànfàní ọgbọgba láti jà; ṣùgbọn kíyèsĩ, nínú ipa yĩ nwọn di píparun lọwọ àwọn òkúta àti ọfà tí nwọn sọ lù nwọn; àti pé kàkà kí nwọn kún àwọn kòtò nwọn pẹlú erùpẹ tí nwọn fi mọ odi, àwọn òkú ènìyàn àti àwọn tí ó ti fara gbọgbẹ ni ó kún nwọn.   Báyĩ ni àwọn ará Nífáì ṣe   borí àwọn ọtá nwọn; báyĩ sì niàwọn ará Lámánì ṣe lépa láti pa àwọn ará Nífáì run títí nwọn fi pa àwọn olórí-ogun àgbà nwọn gbogbo; bẹni, nwọn sì pa àwọn ará Lámánì tí ó lé ní ẹgbẹrún; tí ó sì jẹ wípé ní ìdà kejì, kò sí ẹyọ kan nínú àwọn ará Nífáì tí a pa.   Àwọn bí ãdọta ni ó fara   gbọgbẹ, àwọn tí ọfà àwọn ará Lámánì bá ní ibi ọnà àbáwọlé, ṣùgbọn nwọn rí ìdábòbò lọwọ asà nwọn, àti ìgbàyà-ogun nwọn, àti ìhámọra ìbòri-ogun nwọn, tóbẹ tí ó fi jẹ wípé ẹsẹ ni nwọn ti gbọgbẹ, ọpọlọpọ èyítí ó sì pọ púpọ.   O sì ṣe, pé nígbàtí àwọn   ará Lámánì ríi pé nwọn ti pa olórí-ogun àgbà nwọn, nwọn sá wọ inú aginjù lọ. O sì ṣe tí nwọn padà sínú ilẹ Nífáì, láti wí fún ọba nwọn, Amalikíà, ẹnití í ṣe ará Nífáì nípa bíbí rẹ, nípa àdánù nlá nwọn.   O sì ṣe tí ó bínú gidigidi sí   àwọn ènìyàn rẹ, nítorípé kò rí ìfẹ inú rẹ ṣe lórí àwọn ará Nífáì; kò rí nwọn mú dè nínú àjàgà oko-ẹrú.   Bẹni, ó bínú gidigidi, ó sì   bú Ọlọrun, àti Mórónì pẹlú, tí ó sì búra nínú ìbúra pé òun yíò mu ẹjẹ rẹ; èyí sì rí bẹ nítorípé Mórónì pa òfin Ọlọrun mọ ní ti mímúrasílẹ fún ãbò àwọn ènìyàn rẹ.   O sì ṣe, ní ìdà kejì, àwọn ará   Nífáì fi ọpẹ fún Olúwa Ọlọrun nwọn, nítorí agbára rẹ aláìlẹgbẹ tí ó fi gbà nwọn lọwọ àwọn ọtá nwọn.   Báyĩ sì ni ọdún kọkàndínlógún   ìjọba àwọn onídàjọ lórí àwọn ènìyàn Nífáì dópin.   Bẹni, àlãfíà sì wà lãrín nwọn,   àti ọpọlọpọ ìtẹsíwájú nlá nínú ìjọ-onígbàgbọ nã nítorípé nwọn fi tọkàn-tọkàn ṣe ìgbọràn sí ọrọ Ọlọrun, èyítí Hẹlámánì sọ fún nwọn, àti Ṣíblọnì, àti Kòríátọnì, àti Ámọnì àti àwọn arákùnrin rẹ, bẹni, àti gbogbo àwọn tí a ti yàn nípa ti ẹgbẹ mímọ Ọlọrun, tí a sì rì wọn bọmi sí ìrònúpìwàdà ẹṣẹ, tí a sì ti rán nwọn jáde lọ wãsù lãrín àwọn ènìyàn nã.  50   Mórónì mọdisí àwọn ilẹ àwọn ará NífáìNwọn kọ ọpọlọpọ ìlú-nlá titunÀwọn ogun àti ìparun kọlũ àwọn ará Nífáì ní àwọn ọjọ ìwà búburú àti ìwà ìríra nwọnMọríátọnì àti àwọn olùyapa rẹ ni Tíákúmì boríNífáìhà kú, ọmọ rẹ Pahoránì sì bọ sí ipò ìtẹ ìdájọ. Ní ìwọn ọdún 72 sí 67 kí a tó bí Olúwa wa. Àti nísisìyí ó sì ṣe tí Mórónì kò dáwọdúró láti ṣe ìmúrasílẹ fún ogun, tàbí láti ṣe ìdábòbò àwọn ènìyàn rẹ lọwọ àwọn ará Lámánì; nítorítí ó mú kí àwọn ẹgbẹ ọmọ ogun rẹ kí nwọn bẹrẹ ní ìbẹrẹ ogún ọdún nínú ìjọba àwọn onídàjọ, pé kí nwọn ó bẹrẹsí wíwa ilẹ yíká àwọn ìlú-nlá gbogbo, jákè-jádò gbogbo ilẹ tí àwọn ará Nífáì ní ní ìní.   Lórí àwọn òkìtì ilẹ wọnyí ni   ó sì ní kí nwọn kó àwọn igi lé, bẹni, àwọn igi nã ni nwọn kójọ tó ìwọn gíga ènìyàn, yíká àwọn ìlú-nlá nã.   O sì mú kí nwọn to àwọn   òpó ẹlẹnu ṣọnṣó lé orí àwọn igi tí nwọn tò yíká; nwọn sì ní ágbára nwọn sì ga sókè.   O sì mú kí nwọn kọ àwọn ilé   ìṣọ gíga tí ó dojúkọ àwọn òpó ẹlẹnu ṣónṣó nã, ó sì mú kí nwọn kọ àwọn ibi ãbò lé orí àwọn ilé ìṣọ gíga nã, kí àwọn òkúta àti ọfà àwọn ará Lámánì má lè pa nwọn lára.   Nwọn sì ṣe ìmúrasílẹ fún   nwọn pé nwọn yíò lè ju òkúta láti orí nwọn, gẹgẹbí ó bá ti wù nwọn àti gẹgẹbí agbára nwọn, kí nwọn sì pa ẹnití ó bá lèpa láti kọjá sí itòsí àwọn ògiri ìlú-nlá nã.   Báyĩ sì ni Mórónì ṣe ìpèsè ibi   ãbò ní ìdojúkọ bíbọ àwọn ọtá nwọn, yíká gbogbo ìlú-nlá nínú gbogbo ilẹ nã.   O sì ṣe tí Mórónì mú kí àwọn   ẹgbẹ ọmọ ogun rẹ lọ sínú aginjù tí ó wà ní ìhà ìlà-oòrùn; bẹni, nwọn sì lọ nwọn sì lé gbogbo àwọn ará Lámánì tí ó wà ní aginjù ìhà ìlà-oòrùn sínú ilẹ nwọn, èyítí ó wà ní ìhà gúsù ilẹ Sarahẹmúlà.   Ilẹ Nífáì sì nà láti apá   òkun apá ilà-oòrùn títí dé apá ìwọ-oòrùn.   O sì ṣe pé nígbàtí Mórónì ti   lé gbogbo àwọn ará Lámánì jáde kúrò nínú aginjù ti apá ìlà-oòrùn, tí ó wà ní apá àríwá àwọn ilẹ tĩ ṣe ìní nwọn, ó mú kí àwọn t í ó ngbé inú i l ẹ Sarahẹmúlà àti nínú ilẹ àyíká lọ sínú aginjù apá ìlà-oòrùn, àní lọ sí ibi ìkángun etí òkun, kí nwọn sì ní ilẹ nã ní ìní   O sì fi àwọn ẹgbẹ ọmọ ogun   sí apá gúsù, ní ibi ìkángun àwọn ìní nwọn, ó sì mú nwọn láti kọ àwọn ibi ãbò láti lè fi ãbò bò àwọn ẹgbẹ ọmọ ogun nwọn àti àwọn ènìyàn nwọn lọwọ àwọn ọtá nwọn.   Báyĩ ni ó sì mú gbogbo   àwọn ibi ãbò àwọn ará Lámánì kúrò ní aginjù ti apá ìlà-oòrùn, bẹni, àti ní apá ìwọ-oòrùn, tí ó dábọbò bò ilẹ tí ó wà lãrín àwọn ará Nífáì àti àwọn ará Lámánì, lãrín ilẹ Sarahẹmúlà àti ilẹ Nífáì, láti òkun apá ìwọ-oòrùn, èyítí ó ṣàn láti orí odò Sídónìtí àwọn ará Nífáì sì ní ní ìní gbogbo ilẹ tí ó wà ní apá àríwá, bẹni, àní gbogbo ilẹ tí ó wà ní apá àríwá ilẹ Ibi-Ọpọ, gẹgẹbí ìfẹ nwọn.   Báyĩ ni Mórónì, pẹlú àwọn   ẹgbẹ ọmọ ogun rẹ, tí ó npọ síi lójojúmọ nítorí ìdánilójú ìdábòbò tí iṣẹ rẹ ti mú jáde fún nwọn, ṣe wá ọnà láti ké ipa àti agbára àwọn ará Lámánì kúrò lórí àwọn ilẹ ìní nwọn, pé kí nwọn má lè ní agbára rárá lórí àwọn ilẹ ìní nwọn.   O sì ṣe tí àwọn ará Nífáì   bẹrẹsí kíkọ ìpìlẹ ìlú-nlá kan, nwọn sì pe orúkọ ìlú nlá nã ní Mórónì; ó sì wà ní ẹgbẹ òkun apá ìlà oòrùn; ó sì wà ní apá gúsù ní etí ibi ìní àwọn ará Lámánì.   Nwọn sì bẹrẹsí kíkọ ìpìlẹ   fún ìlú kan ní ãrin ìlú-nlá Mórónì àti ìlú-nlá Áárọnì, tí ó sì so etí ilẹ Áárọnì àti ti Mórónì pọ; nwọn sì pe orúkọ ìlú-nlá nã, tàbí ilẹ nã, ní Nífáìhà.   Nwọn sì tún bẹrẹsí kíkọ   ọpọlọpọ ìlú-nlá ní apá àríwá nínú ọdún kannã, èyítí nwọn npè ní Léhì tí nwọn sì kọ ní ọnà àrà ọtọ, tí ó wà ní apá àríwá, ní etí bèbè òkun.   Báyĩ sì ni ogún ọdún parí.   Nínú ipò ìlọsíwájú yĩ ni   àwọn ará Nífáì sì wà ní ìbẹrẹ ọdún kọkànlélógún nínú ìjọbaàwọn onídàjọ lórí àwọn ènìyàn Nífáì.   Nwọn sì ṣe rere lọpọlọpọ,   nwọn sì ní ọrọ lọpọlọpọ; bẹni, nwọn sì tún bí síi nwọn sì lágbára ní ilẹ nã.   Báyĩ sì ni a ríi bí gbogbo   ìṣesí Olúwa ṣe kún fún ãnú tó tí ó sì tọ, sí mímú gbogbo ọrọ rẹ ṣẹ sí àwọn ọmọ ènìyàn; bẹni, a lè ríi pé ọrọ rẹ ní ìjẹrìsí, àní ní àkokò yĩ, èyítí ó sọ fún Léhì, wipe:   Ìbùkún ni fún ọ àti àwọn   ọmọ rẹ; nwọn ó sì jẹ alábùkúnfún, níwọn ìgbàtí nwọn yíò bá pa òfin mi mọ nwọn yíò ṣe rere lórí ilẹ nã. Ṣùgbọn rántí, níwọn ìgbàtí nwọn kò bá pa òfin mi mọ a ó ké nwọn kúrò níwájú Olúwa.   Àwa sì ríi pé àwọn ìlérí   wọnyí ti ní ìjẹrìsí fún àwọn ará Nífáì; nítorípé àwọn asọ àti àwọn ìjà nwọn, bẹni, àwọn ìpànìyàn nwọn, àti àwọn ìkógun nwọn, àwọn ìbọrìṣà nwọn, àwọn ìwà àgbèrè nwọn, àti àwọn ìwà ìríra nwọn, èyítí ó wà lãrín ara nwọn, àwọn ni ó mú ogun àti ìparun bá nwọn.   Àwọn tí nwọn sì jẹ olódodo   ní ti pípa òfin Olúwa mọ ni a kó yọ ní ìgbà gbogbo, tí ó sì jẹ wípé ẹgbẹgbẹrún àwọn arákùnrin nwọn búburú ni a ti rán sí oko-ẹrú, tàbí sí ti ìparun lọwọ idà, tàbí sí àjórẹhìn nínú ìgbagbọ, tí nwọn sì darapọ mọ àwọn ará Lámánì.   Ṣùgbọn ẹ kíyèsĩ kò sí irú   àkokò tí ayọ tó báyĩ rí lãrín àwọn ènìyàn Nífáì, láti àkokò Nífáì ju àkokò ti Mórónì, bẹni, àní ní àkokò y ĩ , ní ọdún kọkànlélógún nínú ìjọba àwọn onídàjọ.   O sì ṣe tí ọdún kejìlélógún   nínú ìjọba àwọn onídàjọ nã parí pẹlú àlãfíà; bẹni, àti ọdún kẹtàlélógún pẹlú.   O sì ṣe ní ìbẹrẹ ọdún   kẹrìnlélógún nínú ìjọba àwọn onídàjọ, tí àlãfíà ìbá wà lãrín àwọn ènìyàn Nífáì bíkòbáṣe ti ìjà kan tí ó wà lãrín nwọn lórí ilẹ Léhì, àti ilẹ Mọríátọnì, èyítí ó so pọ mọ etí ilẹ Léhì; àwọn méjẽjì sì wà ní etí ilẹ tí ó wà ní ibi bèbè òkun.   Nítorí kíyèsĩ, àwọn ènìyàn   tí ó ní ilẹ Mọríátọnì mú apá kan nínú ilẹ Léhì ní ìní; nítorínã ni ìjà líle bẹrẹsí wà lãrín nwọn, tóbẹ tí àwọn ará Mọríátọnì gbé ohun ìjà-ogun kọlũ àwọn arákùnrin nwọn, nwọn sì pinnu láti pa nwọn pẹlú idà.   Ṣùgbọn kíyèsĩ, àwọn ènìyàn   tí ó ni ilẹ Léhì ní ìní sálọ sínú àgọ Mórónì, nwọn sì ṣìpẹ fún un fún ìrànlọwọ; nítorítí kíyèsĩ nwọn ko jẹbi.   O sì ṣe pé nígbàtí àwọn ènìyàn   Mọríátọnì, àwọn ti ẹnití orúkọ rẹ íṣe Mọríántọnì ndarí, rí i pé àwọn ènìyàn Léhì ti sálọ sí ibi àgọ Mórónì, ẹrù bà nwọn lọpọlọpọ kí ẹgbẹ ọmọ ogun Mórónì ma wa láti kọlũ nwọn kí nwọn sì pa nwọn run.   Nítorínã, Móríántọnì tẹ mọ   nwọn lọkàn pé kí nwọn sá lọ sínú ilẹ èyítí ó wà ní apá àríwá, èyítí omi nlá bò orí rẹ, kí nwọn sì ní ilẹ nã èyítí ó wà ní apá àríwá ní ìní.   Sì kíyèsĩ, nwọn ìbá ti mú   ète yĩ ṣe, èyítí ìbá jẹ ohun àbámọ ṣùgbọn kíyèsĩ, Mọríátọnìnítorípé ó jẹ onínúfùfù ènìyàn, nítorínã ó bínú sí ọkan nínú àwọn ọmọ-ọdọ rẹ obìnrin, ó sì kọ lù ú ó sì lù ú lọpọlọpọ.   O sì ṣe tí ó sá, ó sì dé inú àgọ   Mórónì, ó sì sọ ohun gbogbo nípa ọrọ nã fún Mórónì, àti nípa ète nwọn láti sálọ sínú ilẹ tí ó wà ní apá àríwá.   Nísisìyí kíyèsĩ, àwọn ènìyàn   tí ó wà ní ilẹ Ibi-Ọpọ, tàbí kí a sọ wípé Mórónì, ní ìbẹrù pé nwọn yíò gbọran sí Mọríátọnì lẹnu tíi nwọn ó sì darapọ mọ àwọn ènìyàn rẹ àti pé báyĩ òun yíò ní àwọn ibi apá ilẹ nã ní ìní, èyítí yíò jẹ ìpilẹṣẹ fún ìṣẹlẹ nlá lãrín àwọn ènìyàn Nífáì, bẹni, ìṣẹlẹ èyítí yíò yọrísí sísọ òmìnira nwọn nù.   Nítorínã Mórónì rán ẹgbẹ   ọmọ ogun kan lọ, pẹlú àgọ nwọn, sí iwájú àwọn ènìyàn Mọríátọnì, láti dènà nwọn lọwọ sísálọ sínú ilẹ tí ó wà ní apá àríwá.   O sì ṣe pé nwọn kò bọ síwájú   nwọn àfi ìgbàtí nwọn dé etí ilẹ Ibi-Ahoro; ibẹ sì ni nwọn ti ṣíwájú nwọn, ní ibi ọnà tọró èyítí ó kọjá ní ẹgbẹ òkun sínú ilẹ tí ó wà ní apá àríwá, bẹni, ní ẹgbẹ òkun, ní apá ìwọ-oòrùn àti ní apá ìlà-oòrun.   O sì ṣe tí ẹgbẹ ọmọ ogun nã   èyítí Mórónì rán, èyítí ọkùnrin kan tí orúkọ rẹ í ṣe Tíákúmì darí rẹ, bá àwọn ènìyàn Mọríátọnì; àwọn ènìyàn Mọríátọnì sì jẹ ọlọkàn líle ènìyàn, nítorítí nwọn ngba àtìlẹhìn nípa ti ìwà búburú rẹ àti ọrọ ẹtàn rẹ tí ìjà sì bẹ sílẹ lãrín nwọn, nínú èyítí Tíákúmì pa Mọríátọnì tí ó sì ṣẹgun àwọn ẹgbẹ ọmọ ogun rẹ, tí ó sì kó nwọn lẹrú, tí ó sì padà sí àgọ Mórónì. Báyĩ sì ni ọdún kẹrìnlélógún ti ìjọba àwọn onídàjọ lórí àwọn ènìyàn Nífáì dópin.   Báyĩ sì ni a ṣe mú àwọn   ènìyàn Mọríátọnì padà. Ní kété tí nwọn sì ti ṣe májẹmú láti gbé ìgbé ayé àlãfíà ni a sì mú nwọn padà sí ilẹ Mọríátọnì, tí ìrẹpọ sì wà lãrín nwọn àti àwọn ènìyàn Léhì; a sì mú àwọn nã padà sí órí àwọn ilẹ nwọn.   O sì ṣe ni ọdún kannã tí   àwọn ènìyàn Nífáì rí àlãfíà gbà padà, tí Nífáìhà, onídàjọ àgbà kejì kú, ó sì jẹ ìtẹ ìdájọ pẹlú ìdúróṣinṣin tí ó pé níwájú Ọlọrun.   Bíótilẹríbẹ, ó ti kọ fún   Álmà láti gba àwọn àkọsílẹ nnì àti àwọn ohun wọnnì èyítí Álmà àti àwọn bàbá rẹ kà kún ohun mímọ jùlọ; nítorínã Álmà ti gbé nwọn lé ọwọ ọmọ rẹ, Hẹlámánì.   Kíyèsĩ, ó sì ṣe tí àwọn ènìyàn   nã yan ọmọ Nífáìhà sí orí ìtẹ ìdájọ, dípò bàbá rẹ; bẹni, nwọn yàn án gẹgẹbí adájọ àgbà àti olórí lé àwọn ènìyàn nã lórí, pẹlú ìbúra àti ìlànà mímọ láti ṣe ìdájọ òdodo, àti láti pa àlãfíà àti òmìnira àwọn ènìyàn nã mọ, àti láti fún nwọn ní àwọn ẹtọ mímọ nwọn láti sin Olúwa Ọlọrun nwọn, bẹni, láti ṣe àtìlẹhìn fún àti lati ja ìjà òmìnira ti Ọlọrun rẹ ní gbogbo ọjọ ayé rẹ, àti láti mú àwọn ènìyàn búburú wá sí àìṣègbè ní ìbámu pẹlú ìwà búburú nwọn.   Nísisìyí kíyèsĩ, orúkọ rẹ ni í   ṣe Pahoránì. Pahoránì sì wà lórí ìtẹ ìdájọ bàbá rẹ, ó sì bẹrẹ ìjọbarẹ ní òpin ọdún kẹrìnlélógún, lórí àwọn ènìyàn Nífáì.  51   Àwọn-afọbajẹ nlépa láti yí òfin padà kí nwọn sì fi ọba jẹPahoránì àti àwọn-ẹni-òmìnira rí àtìlẹhìn gbà pẹlú ohùn àwọn ènìyàn nãMórónì fi ipá mú afọbajẹ láti dábọbò orílẹ-èdè nwọn, láìṣe èyí nwọn yíò pa nwọnAmalikíà àti àwọn ará Lámánì mú ọpọlọpọ àwọn ìlú-nlá tí a ti mọdisíTíákúmì lé àwọn ará Lámánì padà sẹhìn ó sì pa Amalikíà nínú àgọ rẹ. Ní ìwọn ọdún 67 sí 66 kí a tó bí Olúwa wa. Àti nísisìyí ó sì ṣe ní ìbẹrẹ ọdún karundinlọgbọn nínú ìjọba àwọn onídàjọ lórí àwọn ènìyàn Nífáì, lẹhìn tí nwọn ti fi àlãfíà lélẹ lãrín àwọn ènìyàn Léhì àti àwọn ènìyàn Mọríátọnì nípa ti ilẹ nwọn, tí nwọn sì ti bẹrẹ ọdún karundinlọgbọn pẹlú àlãfíà;   Bíótilẹríbẹ, nwọn kò ní àlãfíà   tí ó pé fún ọjọ pípẹ ní ilẹ nã, nítorítí asọ bẹrẹsí wà lãrín àwọn ènìyàn nã nípa onídàjọ àgbà nã Pahoránì; nítorí kíyèsĩ, àwọn apá kan nínú àwọn ènìyàn nã fẹ kí nwọn yí díẹ nínú òfin nã padà.   Ṣùgbọn kíyèsĩ, Pahoránì kò   yìi padà kò sì gbà kí nwọn yí òfin nã padà; nítorínã, kò tétísílẹ sí àwọn tí nwọn ti fi ìfẹ inú nwọn àti ìbẽrè nwọn hàn nípa yíyí òfin nã padà.   Nítorínã, àwọn tí nwọn fẹ kí a   yí òfin nã padà bínú síi, nwọn sì fẹ kí ó dẹkun láti jẹ onídàjọ àgbà lórí ilẹ nã; nítorínã, àríyànjiyàn líle bẹ sílẹ lórí ọrọ nã, ṣùgbọn kò yọrí sí ìtàjẹsílẹ.   Ó sì ṣe pé àwọn tí ó fẹ kí a   rọ Pahoránì sílẹ lórí ìtẹ ìdájọ ni à npè ní àwọn-afọbajẹ, nítorítí nwọn fẹ láti yí òfin padà ní ọnà tí nwọn yíò fi da ìjọba olómìnira rú tí nwọn yíò sì fi ọba sí órí ilẹ nã.   Àwọn t í nwọn s ì fẹ kí   Pahoránì wà síbẹ gẹgẹbí onídàjọ àgbà lórí ilẹ nã gba orúkọ àwọn-ẹni-òmìnira lé ara nwọn; báyĩ sì ni ìyapa wà lãrín nwọn, nítorítí àwọn ẹni-òmìnira nã ti pinnu tàbí pé nwọn dá májẹmú láti gbé àwọn ẹtọ àti ànfàní ìgbàgbọ nwọn ró ní ti ìjọba olómìnira.   Ó sì ṣe tí nwọn parí ọrọ asọ   tí ó wà lãrín nwọn nípa ohùn àwọn ènìyàn nã. Ó sì ṣe tí ohùn àwọn ènìyàn nã gbe àwọn ẹni-òmìnira, Pahoránì sì di ìtẹ ìdájọ mú, èyítí ó fa àjọyọ púpọ lãrín àwọn arákùnrin Pahoránì àti pẹlú púpọ nínú àwọn ẹniòmìnira, tí nwọn sì pa àwọnafọbajẹ lẹnu mọ, tí nwọn kò sì tó láti dãbá láti ṣe àtakò ṣùgbọn tí nwọn kò ṣaláì gbé ipa ti òmìnira ró.   Nísisìyí àwọn tí nfẹ kí ọba   ó wa jẹ àwọn tí nwọn jẹ ìran olówó, nwọn sì nwá ọnà láti jẹ ọba; nwọn sì rí àtìlẹhìn lọwọ àwọn tí nwá agbára àti àṣẹ lórí àwọn ènìyàn nã.   Ṣùgbọn kíyèsĩ, àsìkò yĩ jẹ   èyítí ó léwu kí asọ ó wà lãrín àwọn ènìyàn Nífáì; nítorí kíyèsĩ, Amalikíà ti rú ọkàn àwọn ènìyàn Lámánì sókè sí àwọn ènìyàn Nífáì, tí ó sì nkó àwọn ọmọ ogun jọ láti gbogbo ẹka ilẹ rẹ, ti o si ndi ìhámọra fún nwọn, tí ó sì nṣe ìmúrasílẹ fún ogunpẹlú gbogbo agbára rẹ; nítorítí ó ti búra láti mu ẹjẹ Mórónì.   Ṣùgbọn kíyèsĩ, àwa ó ríi   pé ìlérí rẹ tí ó ṣe jẹ èyítí ó ṣe láì-farabalẹ; bíótilẹríbẹ, ó ṣe ìmúrasílẹ ara rẹ àti àwọn ẹgbẹ ọmọ ogun rẹ láti jáde wá láti jagun pẹlú àwọn ara Nífáì.   Nísisìyí àwọn ẹgbẹ ọmọ   ogun rẹ kò pọ tó ti àtẹhìnwá, nítorí ti àwọn ọpọ ẹgbẹgbẹrún tí nwọn pa nípasẹ ọwọ àwọn ará Nífáì; ṣùgbọn láìṣírò àdánù nlá nwọn sí, Amalikíà ti kó ẹgbẹ ọmọ ogun tí ó lágbára kan jọ, tóbẹ tí ẹrù bã láti sọkalẹ wá sí ilẹ Sarahẹmúlà.   Bẹni, Amalikíà pãpã fúnrarẹ   sọkalẹ wá, níwájú àwọn ará Lámánì. Èyí sì jẹ ọdún karundinlọgbòn nínú ìjọba àwọn onídàjọ; ó sì jẹ àkokò kannã tí nwọn ti bẹrẹsí parí ọrọ asọ tí ó wà lãrín nwọn nípa ti onídàjọ àgbà, tĩ ṣe Pahoránì.   Ó sì ṣe pé nígbàtí àwọn tí   nwọn npè ní àwọn-afọbajẹ ti gbọ wípé àwọn ará Lámánì nbọwá láti bá nwọn jagun, nwọn yọ nínú ọkàn nwọn; nwọn sì kọ láti gbé ohun ìjà ogun, nítorítí nwọn bínú gidigidi sí onídàjọ àgbà, àti pẹlú àwọn ènìyàn olómìnira nã, tí nwọn kọ láti gbé ohun ìjà láti dãbò bò orílẹ-èdè nwọn.   Ó sì ṣe pé nígbàtí Mórónì   rí èyí, tí ó sì ríi pé àwọn ará Lámánì nbọwá sínú etí ilẹ nã, ó bínú gidigidi nítorí ọkàn líle àwọn ènìyàn nã tí òun ti ṣapá pẹlú ìtẹramọ tí ó pọ láti pa nwọn mọ; bẹni, ó bínú púpọ-púpọ; ọkàn rẹ kún fún ìrunú sí nwọn.   Ó sì ṣe tí ó fi ẹbẹ ránṣẹ sí   bãlẹ ilẹ nã, ní ìbámu pẹlú ohùn àwọn ènìyàn nã, tí nwọn sì fẹ kí ó kã, kí ó sì fún un Mórónì ní agbára láti mú àwọn olùyapa nnì dãbò bò orílẹ èdè nwọn, tàbí kí ó pa nwọn.   Nítorítí ó jẹ ohun àníyàn   àkọkọ fún un láti mú wá sí ópin àwọn ìjà àti àwọn ìyapa lãrín àwọn ènìyàn nã; nítorítí kíyèsĩ, èyí ni ó ti jẹ ìdí gbogbo ìparun nwọn láti àtẹhìnwá. Ó sì ṣe tí olórí ilẹ nã fi fún nwọn ní ìbámu pẹlú ohùn àwọn ènìyàn nã.   Ó sì ṣe tí Mórónì pàṣẹ pé kí   ẹgbẹ ọmọ ogun rẹ kí ó lọ kọlũ àwọn afọbajẹ, láti mú ìgbéraga àti ìwà ìjọra-ẹni-lójú nwọn kúrò, kí nwọn sì pa nwọn, bíkòjẹ bẹ, kí nwọn gbé ohun ìjà nwọn kí nwọn sì ṣe àtìlẹhìn fún ìjà òmìnira nã.   Ó sì ṣe tí àwọn ẹgbẹ ọmọ   ogun nã kọjá lọ ní ìkọlù nwọn; tí nwọn sì mú ìgbéraga àti ìwà ìjọra-ẹni-lójú nwọn kúrò, tó bẹ tí ó fi jẹ wípé bí nwọn ṣe ngbé àwọn ohun ìjà-ogun nwọn sókè láti bá àwọn ènìyàn Mórónì jà ni nwọn nké nwọn lulẹ tí nwọn sì rẹ nwọn mọlẹ.   Ó sì ṣe tí iye àwọn olùyapa   nnì tí nwọn fi idà ké lulẹ jẹ ẹgbẹrún mẹrin; àwọn olórí nwọn tí nwọn kò pa lójú ogun ni nwọn sì mú tí nwọn jù sínú tũbú, nítorítí kò sí àyè fún ìdájọ nwọn ní àkokò yìi.   Àwọn olùyapa tí ó sì ṣẹkù   nnì, jọwọ ara nwọn fún gbígbé àsíá òmìnira nã ró, kàkà kí nwọn ó di kíké lulẹ lọwọ idà, nwọn sì mú nwọn gbé àsíá ọmìnira sókè lórí àwọn ilé ìṣọ gíga nwọn, àti nínú àwọn ìlú-nlá nwọn, àti látigbé ohun ìjà ogun fún ìdãbò bò orílẹ-èdè nwọn.   Báyĩ sì ni Mórónì fi òpin   sí àwọn afọbajẹ nnì, tí kò sì sí ẹnìkẹni tí a nfi orúkọ afọbajẹ pè mọ; báyĩ sì ni ó fi òpin sí ìwà ipá àti ìgbéraga àwọn ènìyàn nnì tí nwọn nhu ìwà ìjọra-ẹni-lójú, ṣùgbọn a rẹ nwọn sílẹ gẹgẹbí àwọn arákùnrin nwọn, àti láti jà takuntakun fún òmìnira nwọn kúrò nínú oko-ẹrú.   Kíyèsĩ, ó sì ṣe pé bí Mórónì   ṣe nfi òpin sí àwọn ogun àti asọ lãrín àwọn ènìyàn rẹ, tí ó sì nmú nwọn sínú àlãfíà àti ọlàjú, tí ó sì nṣe ìlànà fún ìmúrasílẹ fún ogun pẹlú àwọn ará Lámánì, kíyèsĩ, àwọn ará Lámánì ti wọ inú ilẹ Mórónì wá, èyítí nbẹ ní ibi ìhà etí òkun.   Ó sì ṣe tí àwọn ará Nífáì kò   lágbára tó nínú ìlú-nlá Mórónì; nítorínã, Amalikíà lé nwọn, ó sì pa púpọ. Ó sì ṣe tí Amalikíà mú ìlú-nlá nã ní ìní, bẹni, ó mú gbogbo àwọn ibi odi nwọn.   Àwọn tí nwọn sì sá jáde   kúrò ní inú ìlú nlá Mórónì lọ sínú ìlú nlá Nífáìhà; àti pẹlú àwọn ènìyàn ìlú-nlá Léhì kó ara nwọn jọ, nwọn sì ṣe ìmúrasílẹ nwọn sì ṣetán láti bá àwọn ará Lámánì jagun.   Ṣùgbọn ó ṣe tí Amalikíà kò   gbà kí àwọn ará Lámánì ó lọ kọlũ ìlú-nlá Nífáìhà nínú ogun, ṣùgbọn ó mú nwọn dúró ní etí bèbè òkun, ó sì fi àwọn ènìyàn sí gbogbo ìlú-nlá láti pãmọ àti láti dãbò bò ó.   Báyĩ ni ó sì tẹsíwájú, tí ó   nmú ọpọlọpọ àwọn ìlú-nlá, ìlú-nlá Nífáìhà, àti ìlú-nlá Léhì, àti ìlú-nlá Mọríátọnì, àti ìlú-nlá Òmnérì, àti ìlú-nlá Gídì, àti ìlú-nlá Múlẹkì, gbogbo nwọn ni ó wà ní ibi ìhà ìlà-oòrùn ní ẹgbẹ bèbè òkun.   Báyĩ sì ni àwọn ará Lámánì   ṣe ti gba ọpọlọpọ àwọn ìlúnlá, nípasẹ ọgbọn àrékérekè Amalikíà, nípasẹ àìmọye àwọn ẹgbẹ ọmọ ogun nwọn, gbogbo nwọn ni nwọn sì dãbò bò ní ọnà ìmọdisí ti Mórónì; gbogbo nwọn ni ó sì jẹ ibi-ìsádi fún àwọn ará Lámánì.   Ó sì ṣe tí nwọn kọjá lọ sí etí   ilẹ Ibi-Ọpọ, tí nwọn lé àwọn ará Nífáì níwájú nwọn tí nwọn sì pa ọpọlọpọ.   Ṣùgbọn ó sì ṣe tí Tíákúmì   pàdé nwọn, ẹnití ó pa Mọríátọnì tí ó sì ti ṣíwájú àwọn ènìyàn rẹ ní sísá tí ó nsálọ.   Ó sì ṣe tí ó ṣíwájú Amalikíà   pẹlú, bí ó ṣe nkó àwọn ẹgbẹ-ọmọ ogun rẹ púpọ nnì kọjá lọ kí ó lè mú ilẹ Ibi-Ọpọ ní ìní, àti ilẹ tí ó wà ní apá àríwá.   Ṣùgbọn kíyèsĩ ó bá ìjákulẹ   pàdé nítorípé Tíákúmì àti àwọn ará rẹ lée padà, nítorípé ajagun nlá ni nwọn í ṣe; nítorípé gbogbo ọmọ ogun Tíákúmì ni ó tayọ àwọn ará Lámánì nínú agbára nwọn àti nínú ọgbọn ogun jíjà nwọn, tóbẹ tí nwọn sì borí àwọn ará Lámánì.   Ó sì ṣe tí nwọn yọ nwọn   lẹnu, tóbẹ tí nwọn sì pa nwọn àní títí ilẹ fi ṣú. Ó sì ṣe tí Tíákúmì àti àwọn ọmọ ogun rẹ pàgọ nwọn sí ibi etí ãlà ilẹ Ibi-Ọpọ; tí Amalikíà sì pàgọ rẹ sí ibi etí ãlà ilẹ ní bèbè ẹgbẹ òkun, báyĩ sì ni nwọn ṣe lé nwọn.   Ó sì ṣe nígbàtí ó ti di alẹ,   Tíákúmì àti ìránṣẹ rẹ yọ kẹlẹkẹlẹjáde nwọn sì jáde lọ ní alẹ, nwọn sì lọ sínú ibùdó Amalikíà; sì kíyèsĩ, orun ti mú nwọn nítorítí ãrẹ ṣe nwọn lọpọ, èyítí ó jẹ bẹ nítorí lãlã tí nwọn ti ṣe lọjọ nã àti nítorí ọru tí ó mú.   Ó sì ṣe tí Tíákúmì yọ kẹlẹkẹlẹ   wọ inú àgọ ọba lọ, ó sì gún un ní ọkọ wọ inú àyà rẹ lọ; ó sì pa á lẹsẹkẹsẹ láìjí àwọn ọmọ-ọdọ rẹ.   Ó sì tún yọ kẹlẹkẹlẹ padà lọ   sínú àgọ tirẹ, sì kíyèsĩ, àwọn ọmọ ogun rẹ nsùn, ó sì jí nwọn, ó sì sọ gbogbo ohun tí òun ti ṣe.   Ó sì mú kí àwọn ẹgbẹ ọmọ   ogun rẹ dúró ní ìmúrasílẹ, bóyá àwọn ará Lámánì lè jí kí nwọn sì wá láti kọlũ nwọn.   Báyĩ sì ni ọdún karundinlọgbọn   ti ìjọba àwọn onídàjọ lórí àwọn ènìyàn Nífáì parí; báyĩ nã sì ni ọjọ ayé Amalikíà parí.  52   Ámmórọnì rọpò Amalikíà gẹgẹbí ọba àwọn ará LámánìMórónì, Tíákúmì, àti Léhì ṣíwájú àwọn ará Nífáì nínú ogun àjàṣẹgun pẹlú àwọn ará LámánìNwọn tún ìlú-nlá Múlẹkì mú, nwọn sì pa Jákọbù ará Sórámù. Ní ìwọn ọdún 66 sí 64 kí a tó bí Olúwa wa. Àti nísisìyí, ó sì ṣe ní ọdún kẹrìndínlọgbọn nínú ìjọba àwọn onídàjọ lórí àwọn ènìyàn Nífáì, ẹ kíyèsĩ, nígbàtí àwọn ará Lámánì jí ní òwúrọ ọjọ kíni ní oṣù kíni, ẹ kíyèsĩ, nwọn rí Amalikíà tí ó ti kú nínú àgọ rẹ; nwọn sì ríi pẹlú pé Tíákúmì ṣetán láti bá nwọn jagun ní ọjọ nã.   Àti nísisìyí, nígbàtí àwọn ará   Lámánì rí èyí ẹrù bà nwọn; nwọn sì pa èrò nwọn láti kọjá lọ sínú ilẹ tí ó wà lápá àríwá tí nwọn sì padà sẹhìn pẹlú gbogbo àwọn ọmọ ogun nwọn sínú ìlú-nlá Múlẹkì, nwọn sì bọ sínú ãbò àwọn ìmọdisí nwọn.   Ó sì ṣe tí nwọn yan arákùnrin   Amalikíà lọba sórí àwọn ènìyàn nã; orúkọ rẹ sì ni Ámmórọnì, báyĩ ni ọba Ámmórọnì tí í ṣe arákùnrin ọba Amalikíà, di yíyàn láti jọba rọpò rẹ.   Ó sì ṣe tí ó pàṣẹ pé kí àwọn   ènìyàn rẹ fọwọmú àwọn ìlú-nlá nnì, èyítí nwọn ti mú nípa ìtàjẹsílẹ; nítorítí nwọn kò mú ìlú-nlá kankan bíkòbájẹwípé nwọn ta ẹjẹ púpọ sílẹ.   Àti nísisìyí, Tíákúmì ríi pé   àwọn ará Lámánì ṣetán láti fọwọmú àwọn ìlú-nlá tí nwọn ti mú, àti àwọn apá ilẹ nã tí nwọn ti ní ní ìní; àti pẹlú nígbàtí ó ríi bí nwọn ti pọ tó, Tíákúmì wòye pé kò jẹ ohun tí ó tọ pé kí òun gbìdánwò láti kọlũ nwọn nínú àwọn ibi ìsádi nwọn.   Ṣùgbọn ó fi àwọn ọmọ ogun   rẹ pamọ yíká kiri, bí ẹnití ó nmúrasílẹ fún ogun; bẹni, àti nítọtọ ó nṣe ìmúrasílẹ láti dãbò bò ara rẹ lọwọ nwọn, nípa mímọ àwọn ògiri yíká tí ó sì npèsè àwọn ibi ìsádi.   Ó sì ṣe tí ó nṣe ìmúrasílẹ fún   ogun báyĩ títí di ìgbà tí Mórónì fi fi ọpọlọpọ àwọn ọmọ ogun ránṣẹ láti fún ẹgbẹ ọmọ ogun rẹ ní ágbára.   Mórónì sì tún ránṣẹ síi pé   kí ó dá gbogbo àwọn òndè tí ó ṣubú lọwọ sĩ dúró; nítorítí bí àwọn ará Lámánì ṣe ti mú àwọn ondè púpọ, pé kí ó dá gbogboàwọn òndè àwọn ará Lámánì dúró fún ìdásílẹ fún àwọn ẹnití àwọn ará Lámánì ti mú.   Ó sì tún ránṣẹ síi pé kí ó dãbò   bò ilẹ Ibi-Ọpọ nnì, kí ó sì dãbò bò ọnà tọró nnì èyítí ó wọ inú ilẹ tí ó wà ní ìhà àríwá, kí àwọn ará Lámánì má lè gba ilẹ nã kí nwọn sì lágbára láti dà nwọn lãmu ní gbogbo ìhà.   Mórónì sì ránṣẹ síi, pé kí ó   ṣe òtítọ láti dí agbègbè ilẹ nnì mú, àti pé òun yíò wá gbogbo ọnà láti nà àwọn ará Lámánì tí ó wà ní agbègbè ibẹ, bí agbára òun ti tó, pé bóyá òun lè tún gba àwọn ìlú-nlá nnì tí nwọn ti gbà lọwọ nwọn tẹlẹ padà; nípa ọgbọn ẹtàn tàbí ní ọnà míràn àti pé òun yíò kọ ìmọdisí àti fi agbára fún àwọn ìlú-nlá tí ó wà ní àyíká, àwọn tí nwọn kò tĩ bọ sọwọ àwọn ará Lámánì.   Ó sì tún sọ fún un pé, èmi   yíò tọ wa, ṣùgbọn kíyèsĩ, àwọn ará Lámánì ti kọlũ wá ní ìhà ibi ãlà ilẹ tí ó wà ní apá ibi òkun apá ìwọ-ọrùn; sì kíyèsĩ, mo lọ láti kọlũ nwọn, nítoriã ni èmi kò ṣe lè tọ wa.   Nísisìyí, ọba nã Ámmórọnì   ti jáde kúrò nínú ilẹ Sarahẹmúlà, ó sì ti wí fún ayaba nípa ikú arákùnrin rẹ, ó sì ti kó àwọn ọmọ ogun púpọ jọ, tí nwọn sì jáde lọ, láti dojúkọ àwọn ará Nífáì ní ibi ãlà ilẹ nã tí ó wà ní ẹgbẹ òkun apá ìwọ oòrùn.   Báyĩ ni ó sì nlépa láti dãmú   àwọn ará Nífáì, àti láti fa nínú àwọn ọmọ ogun nwọn sínú apá ilẹ nnì, bí ó tilẹjẹpé ó ti pàṣẹ pé kí àwọn tí ó fi sẹhìn ó mú àwọn ìlú-nlá nã ní ìní, pé kí àwọn nã ó dãmú àwọn ará Nífáì tí nwọn wà ní ibi ãlà ilẹ tí ó wà ní ẹgbẹ òkun apá ilà oòrùn, àti pé kí nwọn mú àwọn ilẹ nwọn ní ìní bí agbára nwọn bá ti tó, gẹgẹbí agbára àwọn ẹgbẹ ọmọ ogun nwọn.   Báyĩ sì ni àwọn ará Nífáì   wà nínú ipò ewu ní òpin ọdún kẹrìndínlọgbọn nínú ìjọba àwọn onídàjọ lórí àwọn ènìyàn Nífáì.   Ṣùgbọn kíyèsĩ, ó sì ṣe ní   ọdún kẹtàdínlọgbọn nínú ìjọba àwọn onídàjọ, ni Tíákúmì, nípa àṣẹ Mórónìẹnití ó ti kó àwọn ẹgbẹ ọmọ ogun jọ láti dãbò bò àwọn ãlà ilẹ tí ó wà ní apá gúsù àti apá ìwọ oòrùn ilẹ nã, tí ó sì ti bẹrẹ sí kọjá lọ sí apá ilẹ Ibi-Ọpọ, láti lè ṣe ìrànlọwọ fún Tíákúmì pẹlú àwọn ọmọ ogun rẹ láti gba àwọn ìlú-nlá tí nwọn ti pàdánù tẹlẹ   Ó sì ṣe tí Tíákúmì ti gba àṣẹ   láti lọ kọlũ ìlú-nlá Múlẹkì, kí ó sì gbã padà bí ó bá ṣeéṣe.   Ó sì ṣe tí Tíákúmì ṣe ìmúrasílẹ   láti lọ kọlũ ìlú-nlá Múlẹkì, kí ó sì kọjá lọ pẹlú ẹgbẹ ọmọ ogun rẹ láti kọlu àwọn ará Lámánì; ṣùgbọn ó ríi pé kò ṣeéṣe fún òun láti borí nwọn nígbàtí nwọn wà nínú àwọn ibi ìsádi nwọn; nítorínã ó pa èrò wọnyí tì, ó sì tún padà lọ sínú ìlú-nlá Ibi-Ọpọ, láti dúró de bíbọwá Mórónì, láti lè gba agbára kún ẹgbẹ ọmọ ogun rẹ.   Ó sì ṣe tí Mórónì dé pẹlú   ẹgbẹ ọmọ ogun rẹ sínú ilẹ Ibi-Ọpọ, ní òpin ọdún kẹtàdínlọgbọn nínú ìjọba àwọn onídàjọ lórí àwọn ènìyàn Nífáì.   Ní ìbẹrẹ ọdún kéjìdínlọgbọn   ni Mórónì àti Tíákúmì àti púpọ nínú àwọn olórí ológun sì níàjọròpọ nípa ti ogunnípa ohun tí nwọn yíò ṣe láti mú àwọn ará Lámánì jáde wá bá nwọn jagun; tàbí pé kí nwọn wá ọnà láti tàn nwọn jáde kúrò nínú àwọn ibi ìsádi nwọn, kí nwọn lè borí nwọn kí nwọn sì gba ìlú-nlá Múlẹkì padà.   Ó sì ṣe tí nwọn rán àwọn   oníṣẹ sí ẹgbẹ ọmọ ogun àwọn ará Lámánì, tí ó ndãbò bò ìlú-nlá Múlẹkì, sí olórí nwọn, ẹnití orúkọ rẹ í ṣe Jákọbù, pé nwọn fẹ kí ó jáde wá pẹlú àwọn ẹgbẹ ọmọ ogun rẹ láti pàdé nwọn lórí ilẹ pẹtẹlẹ tí ó wà lãrín àwọn ìlú nlá méjẽjì. Ṣùgbọn kíyèsĩ, Jákọbù, ẹnití í ṣe ará Sórámù, kọ láti tọ nwọn wá pẹlú ẹgbẹ ọmọ ogun rẹ lórí ilẹ pẹtẹlẹ nã.   Ó sì ṣe tí Mórónì nítorí kò ní   ìrètí láti pàdé nwọn lórí ilẹ tí ó dọgba, nítorínã, ó gbèrò láti tan àwọn ará Lámánì nã jáde nínú àwọn ibi ìsádi nwọn.   Nítorínã, ó mú kí Tíákúmì   kó àwọn ọmọ ogun díẹ kí nwọn sì kọjá lọ sí ẹgbẹ bèbè òkun; Mórónì àti ẹgbẹ ọmọ ogun rẹ, ní àṣálẹ, sì kọjá lọ sínú aginjù, ní apá ìwọ-oòrùn ìlú-nlá Múlẹkì; báyĩ nã, ní ọjọ kejì, nígbàtí àwọn ẹṣọ àwọn ará Lámánì rí Tíákúmì, nwọn sá nwọn sì sọọ fún Jákọbù, olórí nwọn.   Ó sì ṣe tí àwọn ẹgbẹ ọmọ   ogun àwọn ará Lámánì kọjá lọ ní ìkọlu Tíákúmì, tí nwọn rò wípé nípa pípọ nwọn àwọn yíò borí Tíákúmì nítorípé nwọn kò pọ. Bí Tíákúmì sì ti rí àwọn ẹgbẹ ọmọ ogun àwọn ará Lámánì tí nwọn nbọwá dojúkọ òun ni ó bẹrẹsí sá padà lọ sí ẹgbẹ bèbè òkun, sí apá àríwá.   Ó sì ṣe nígbàtí àwọn arà   Lámánì ríi pé ó nsá padà, nwọn ní ìgboyà nwọn sì sá tẹlé nwọn pẹlú agbára. Bí Tíákúmì sì ṣe ndarí àwọn ará Lámanì nã lọ tí nwọn nsá tẹlée lásán, ẹ kíyèsĩ Mórónì pàṣẹ pé kí apá kan nínú ẹgbẹ ọmọ ogun rẹ tí ó wà pẹlú rẹ kọjá lọ sínú ìlú-nlá nã, kí nwọn ó sì múu ní ìní.   Báyĩ sì ni nwọn ṣe, tí nwọn   sì pa gbogbo àwọn tí nwọn fi sílẹ láti dãbò bò ìlú-nlá nã, bẹni, gbogbo àwọn tí nwọn kọ láti jọwọ àwọn ohun-ìjà ogun nwọn.   Báyĩ sì ni Mórónì ṣe gba   ìlú-nlá Múlẹkì pẹlú apá kan nínú ẹgbẹ ọmọ ogun rẹ, tí ó sì kọjá lọ pẹlú àwọn tí ó kù láti dojúkọ àwọn ará Lámánì nígbàtí nwọn padà bọwá ní lílé tí nwọn lé Tíákúmì lọ.   Ó sì ṣe tí àwọn ará Lámánì   lé Tíákúmì títí nwọn fi dé ẹgbẹ ìlú-nlá Ibi-Ọpọ, tí Léhì àti ẹgbẹ ọmọ ogun kékeré kan tí nwọn ti fi sílẹ láti dãbò bò ìlú-nlá Ibi-Ọpọ, sì pàdé nwọn.   Àti nísisìyí sì kíyèsĩ, nígbàtí   àwọn olórí ológun àwọn ará Lámánì rí Léhì pẹlú ẹgbẹ ọmọ ogun rẹ tí nwọn nbọ láti dojúkọ nwọn, nwọn sá nínú ìdàmú tí ó pọ, fún ìbẹrù pé nwọn kò ní lè mú ìlú-nlá Múlẹkì kí Léhì tó lé nwọn bá; nítorítí ó ti rẹ nwọn nítorí ìrìnàjò nwọn, tí àwọn ọmọ ogun Léhì ṣì lágbára.   Nísisìyí àwọn ará Lámánì kò   mọ pé Mórónì ti dé ẹhìn nwọn pẹlú ẹgbẹ ọmọ ogun rẹ; tí ó sì jẹ wípé ẹrù Léhì àti àwọn ọmọ ogun rẹ nìkan ni ó nbá nwọn.   Nísisìyí Léhì kò ní ìfẹ láti  lé nwọn bá títí nwọn ó fi pàdé Mórónì àti ẹgbẹ ọmọ ogun rẹ.   Ó sì ṣe pé kí àwọn ará   Lámánì tó sá padà tán ni àwọn ará Nífáì yí nwọn ká, àwọn ọmọ ogun Mórónì ní apá kan, àti àwọn ọmọ ogun Léhì ní apá kejì, tí gbogbo nwọn sì wà nínú àkọtun agbára tí ó péye; ṣùgbọn àwọn ará Lámánì ti di alãrẹ nítorí ti ìrìn àjò nwọn.   Mórónì sì pàṣẹ fún àwọn   ọmọ ogun rẹ láti kọlũ nwọn títí nwọn ó fi kó àwọn ohun ìjà ogun nwọn sílẹ.   Ó sì ṣe tí Jákọbù, ẹnití í ṣe   olórí nwọn tí í ṣe ará Sórámù, tí ó sì tún ní ẹmí akíkanjú, tí ó ṣãjú àwọn ará Lámánì lọ sí ogun pẹlú ọpọlọpọ ìrunú sí Mórónì.   Nítorípé Mórónì sì wà lójú   ọnà nwọn, nítorínã ni Jákọbù ṣe pinnu láti pa òun pẹlú àwọn ọmọ ogun rẹ kí ó sì la ãrín kọjá lọ si ìlú-nlá Múlẹkì. Ṣùgbọn kíyèsĩ, Mórónì àti àwọn ọmọ ogun rẹ lágbára jù nwọn lọ; nítorínã nwọn kò fà sẹhìn níwájú àwọn ará Lámánì.   Ó sì ṣe tí nwọn jà ní apá   méjẽjì pẹlú ọpọ ìrunú; tí a pa púpọ ní apá méjẽjì; bẹni, tí Mórónì sì fara gbọgbẹ tí a sì pa Jákọbù.   Léhì sì tẹ síwájú látẹhìn   pẹlú ìrunú púpọ pẹlú àwọn ọmọ ogun rẹ alágbára, tí àwọn ará Lámánì tí ó wà lẹhìn sì kó ohun ìjà ogun nwọn lélẹ; tí àwọn tí ó kù nínú nwọn, nítorítí ìdãmú púpọ bá nwọn, kò sì mọ ibití nwọn yíò lọ tàbí ibití nwọn yíò kọlù.   Nísisìyí nígbàtí Mórónì rí   ìdãmú nwọn, ó wí fún nwọn pé: Bí ẹyin yíò bá kó ohun ìjà ogun nyín wá kí ẹ sì jọwọ nwọn sílẹ, ẹ kíyèsĩ àwa yíò dáwọdúró nínú ìtàjẹ nyín sílẹ.   Ó sì ṣe nígbàtí àwọn ará   Lámánì gbọ àwọn ọrọ wọnyí, àwọn olórí ọmọ ogun nwọn, gbogbo àwọn tí a kò pa, jáde wá nwọn sì kó àwọn ohun ìjà ogun nwọn sílẹ níwájú ẹsẹ Mórónì, tí nwọn sì pàṣẹ fún àwọn ọmọ ogun nwọn láti ṣe bákannã.   Ṣùgbọn kíyèsĩ, àwọn tí kò   ṣe báyĩ pọ; àwọn tí kò sì kó idà nwọn lélẹ ni a mú tí a sì dè, a sì gba àwọn ohun ìjà ogun nwọn lọwọ nwọn, a sì mú kí nwọn kọjá lọ pẹlú àwọn arákùnrin nwọn sínú ilẹ Ibi-Ọpọ.   Àti nísisìyí iye àwọn tí nwọn   kó lẹrú pọ púpọ ju iye àwọn tí a pa, bẹni, ju iye àwọn tí a ti pa ní apá méjẽjì.  53   Àwọn ará Lámánì tí nwọn kó lẹrú ni nwọn lò láti mọ odi yí ìlú-nlá Ibi-ỌpọÀwọn ìyapa lãrín àwọn ará Nífáì mú kí àwọn ará Lámánì ní ìṣẹgunHẹlámánì di olùdarí àwọn ọdọmọkùnrin ẹgbẹrún méjì ti àwọn ènìyàn Ámọnì. Ní ìwọn ọdún 64 sí 63 kí a tó bí Olúwa wa. Ó sì ṣe tí nwọn fi àwọn ẹṣọ ṣọ àwọn ará Lámánì nã tí nwọn kó lẹrú, tí nwọn sì pã láṣẹ fún nwọn láti jáde lọ kí nwọn sì sin àwọn òkú ara nwọn, bẹni, àti pẹlú àwọn òkú àwọn ará Nífáì tí a ti pa; Mórónì sì fi àwọn ènìyàn tì nwọn láti máa ṣọ nwọn bí nwọn ṣe nṣiṣẹ nwọn gbogbo.   Mórónì sì lọ sí ìlú-nlá Múlẹkì  pẹlú Léhì, ó sì gba àkóso ìlú-nlá nã ó sì fi lé ọwọ Léhì. Nísisìyí ẹ kíyèsĩ, Léhì yí jẹ ẹnití ó ti wà pẹlú Mórónì ní ìgbà púpọ nínú àwọn ogun tí ó jà; ó sì jẹ ẹnìkan tí ó dàbí Mórónì, nwọn sì yọ nínú ìwàlálãfíà àwọn ara nwọn; bẹni, nwọn fẹràn ara nwọn, gbogbo àwọn ènìyàn Nífáì ni ó sì fẹràn nwọn.   Ó sì ṣe lẹhìn tí àwọn ará   Lámánì ti sin àwọn ẹnití ó kú nínú àwọn ará wọn àti àwọn ará Nífáì tán, a dá nwọn padà lọ sínú ilẹ Ibi-Ọpọ; tí Tíákúmì, nípa àṣẹ Mórónì, sì mú kí nwọn bẹrẹsí ṣiṣẹ nípa gbígbẹ ọgbun yí ilẹ nã ká tàbí pé ìlú-nlá nnì, Ibi-Ọpọ.   Ó sì mú kí nwọn kọ ọgbà tí a   fi igi rírẹ ṣe sí ọwọ inú ọgbun nã; nwọn sì kó amọ ti ọgbà nã èyítí nwọn fi igi rírẹ ṣe; báyĩ sì ni nwọn ṣe mú àwọn ará Lámánì nã ṣiṣẹ títí nwọn fi yí ìlú-nlá nnì Ibi-Ọpọ ká kiri pẹlú odi tí ó lágbára tí nwọn mọ pẹlú igi rírẹ àti amọ, tí ó sì ga sókè lọpọlọpọ.   Ìlú-nlá yí sì di ibi ìsádi láti   ìgbà yí lọ títí; nínú ìlú-nlá yĩ ni nwọn sì ti nṣọ àwọn ará Lámánì tí nwọn kó lẹrú; bẹni, àní nínú odi tí nwọn ti mú kí nwọn ó kọ pẹlú ọwọ ara nwọn. Nísisìyí Mórónì níláti mú àwọn ará Lámánì ṣiṣẹ, nítorípé ó rọrùn láti ṣọ nwọn bí nwọn bá nṣiṣẹ; ó sì fẹ kí gbogbo àwọn ẹgbẹ ọmọ ogun rẹ pé nígbàtí òun yíò bá kọlu àwọn ará Lámánì nã.   Ó sì ṣe tí Mórónì nípa ṣíṣe   báyĩ ní ìṣẹgun lórí ọkan nínú àwọn ẹgbẹ ọmọ ogun àwọn ará Lámánì tí ó lágbára jùlọ, tí ó sì ti gba ìlú-nlá Múlẹkì, èyítí íṣe ọkan nínú àwọn tí ó lágbára jùlọ nínú àwọn ìlú-nlá àwọn ará Lámánì nínú ilẹ àwọn ará Nífáì; báyĩ nã ni a sì ṣe kọ ibi ìsádi pẹlú láti kó àwọn ẹrú rẹ sí.   Ó sì ṣe tí kò lépa láti bá àwọn   ará Lámánì jagun mọ nínú ọdún nã, ṣùgbọn ó mú kí àwọn ọmọ ogun rẹ máa ṣe ìmúrasílẹ fún ogun, bẹni, àti pé kí nwọn ó ṣe ìgbáradì sílẹ de àwọn ará Lámánì, bẹni, àti lati gba àwọn obìnrin nwọn àti àwọn ọmọ nwọn lọwọ ìyàn àti ìpọnjú, àti pípèsè oúnjẹ fún àwọn ẹgbẹ ọmọ ogun nwọn.   Àti nísisìyí ó sì ṣe tí àwọn   ẹgbẹ ọmọ ogun àwọn ará Lámánì, ní ẹgbẹ òkun tí ó wà ní apá ìwọ oòrùn, tí ó wà ní apá gúsù nígbàtí Mórónì kò sí lãrín nwọn, tí àwọn ará Nífáì kan sì dìtẹ, èyítí ó fa ìyapa lãrín nwọn, tí nwọn sì ti gbà nínú ilẹ àwọn ará Nífáì, bẹni, tóbẹ tí nwọn ti gbà nínú àwọn ìlú-nlá nwọn tí ó wà ní apá ilẹ nã.   Báyĩ sì ni ó rí nítorí ti àìṣedẽdé   tí ó wà lãrín nwọn, bẹni, nítorí ìyapa àti ọtẹ lãrín ara nwọn, nwọn bọ sínú ipò tí ó léwu púpọ jùlọ.   Àti nísisìyí ẹ kíyèsĩ, mo ní   ohun kan tí èmi yíò sọ nípa àwọn ènìyàn Ámọnì, ní ìbẹrẹ, ará Lámánì ni nwọn í ṣe; ṣùgbọn nípasẹ Ámọnì àti àwọn arákùnrin rẹ, tàbí pé nípasẹ agbára àti ọrọ Ọlọrun, a ti yí nwọn padà sí ọdọ Olúwa; a sì ti mú nwọn wá sínú ilẹ Sarahẹmúlà, tí àwọn ará Nífáì sì ti ndãbò bò nwọn láti ìgbà nã.   Àti nítorí ti májẹmú nwọn,   nwọn ti yẹra fún gbígbé ohunìjà-ogun ní ìdojúkọ àwọn arákùnrin nwọn; nítorítí nwọn ti dá májẹmú pé àwọn kò ní tàjẹsílẹ mọ láé; àti pé ní ìbámu pẹlú májẹmú nwọn, nwọn iba ti parun; bẹni, nwọn iba ti gbà kí nwọn ṣubú sí ọwọ àwọn arákùnrin nwọn, bí kò bá ṣe ti ãnú àti ìfẹ nlá ti Ámọnì àti àwọn arákùnrin rẹ ní fún nwọn.   Nítorí ìdí èyí ni nwọn sì   ṣe mú nwọn jáde wá sínú ilẹ Sarahẹmúlà; tí nwọn sì ti nrí ìdãbò bò àwọn ará Nífáì láti ìgbà nã.   Ṣùgbọn ó ṣe nígbàtí nwọn rí   ewu nã, àti ọpọlọpọ ìpọnjú àti wàhálà tí àwọn ará Nífáì faradà nítorí nwọn, ãnú ṣe nwọn, nwọn sì ní ìfẹ láti gbé ohun ìjà-ogun fún ìdãbò orílẹ-èdè nwọn.   Ṣùgbọn ẹ kíyèsĩ, ní kété tí   nwọn fẹ gbé àwọn ohun ìjà ogun nwọn, Hẹlámánì àti àwọn arákùnrin rẹ yí nwọn lọkàn padà, nítorítí nwọn ṣetán láti sẹ májẹmú tí nwọn ti dá.   Hẹlámánì sì bẹrù pé bí   nwọn bá ṣe báyĩ nwọn yíò sọ ẹmí nwọn nù; nítorínã gbogbo àwọn ènìyàn tí ó ti dá májẹmú yĩ ni nwọn níláti máa wo àwọn arákùnrin nwọn bí nwọn ṣe nla ipọnjú wọn kojá, nínú ipò ewu tí nwọn wà ní àkokò yĩ.   Ṣùgbọn ẹ kíyèsĩ, ó sì ṣe tí   nwọn ní àwọn ọmọkùnrin púpọ, tí nwọn kò tĩ dá májẹmú nã pé àwọn kò ní gbé ohun ìjà-ogun láti dãbò bò ara nwọn lọwọ àwọn ọtá nwọn; nítorínã nwọn kó ara nwọn jọ ní àkokò yĩ, gbogbo àwọn tí ó lè gbé ohun ìjà-ogun, nwọn sì pe ara nwọn ní ará Nífáì.   Nwọn sì dá májẹmú pé   àwọn yíò jà fún òmìnira àwọn ará Nífáì, bẹni, láti dãbò bò ilẹ nã, sí fifi ẹmí nwọn lelẹ; bẹni, àní nwọn dá májẹmú pé àwọn kò ní jọwọ òmìnira nwọn láéláé, ṣùgbọn àwọn yíò jà lórí ohun gbogbo láti dãbò bò àwọn ará Nífáì àti ara nwọn kúrò nínú oko-ẹrú.   Nísisìyí kíyèsĩ, ẹgbẹrún   méjì ni àwọn ọdọmọkùnrin nnì í ṣe, tí nwọn dá májẹmú yĩ tí nwọn sì gbé ohun ìjà-ogun nwọn láti dãbò bò orílẹ-èdè nwọn.   Àti nísisìyí ẹ kíyèsĩ, bí ó ti   jẹ wípé nwọn kò mú ídíwọ bá àwọn ará Nífáì látẹhìnwá, nísisìyí nwọn tún jẹ olùrànlọwọ nlá ni àkókò yĩ; nítorítí nwọn gbé ohun ìjà-ogun nwọn, nwọn sì fẹ kí Hẹlámánì jẹ olórí nwọn.   Ọdọmọkùnrin sì ni gbogbo   nwọn í ṣe nwọn sì jẹ akíkanjú nínú ìgboyà, àti nínú agbára àti ìṣe; ṣùgbọn kíyèsĩ, eleyĩ nìkan kọnwọn jẹ olọtọ ní gbogbo ìgbà nínú ohunkóhun tí nwọn bá fi lé nwọn lọwọ.   Bẹni, nwọn jẹ ẹni olótĩtọ àti   aláìrékọjá, nítorítí a ti kọ nwọn láti pa òfin Ọlọrun mọ àti láti máa rìn ní ìdúróṣinṣin níwájú rẹ.   Àti nísisìyí ó sì ṣe tí   Hẹlámánì lọ níwájú àwọn ọdọmọkùnrin ọmọ ogun ẹgbẹrún méjì rẹ, fún ìrànlọwọ àwọn ènìyàn tí ó wà níbi ãlà ilẹ tí ó wà ní apá gúsù ní ẹgbẹ òkun apá ìwọ-oòrùn.   Báyĩ sì ni ọdún kéjìdínlọgbọn   nínú ìjọba àwọn onídàjọ lórí àwọn ènìyàn Nífáì dópin.  54   Ámmórọnì àti Mórónì ṣe àdéhùn fún ṣíṣe pàṣípàrọ àwọn ènìyàn nwọn tí nwọn kó lẹrúMórónì fẹ kí àwọn ará Lámánì kúrò lórí ilẹ nwọn k í nwọn s ì dáwọ ìwà ìpànìyàn nwọn dúróÁmmárọnì fẹ kí àwọn ará Nífáì kó àwọn ohun ìjà nwọn lélẹ kí nwọn sì wà lábẹ àwọn ará Lámánì. Ní ìwọn ọdún 63 kí a tó bí Olúwa wa. Àti nísisìyí ó sì ṣe ní ìbẹrẹ ọdún kọkàndínlọgbọn àwọn onídàjọ, tí Ámmórọnì ránṣẹ sí Mórónì pé òun fẹ kí ó ṣe pàṣípàrọ àwọn ènìyàn nwọn tí nwọn kó lẹrú.   Ó sì ṣe tí Mórónì ní inú dídùn   púpọpúpọ sí ìbẽrè yĩ, nítorítí ó fẹ àwọn oúnjẹ tí nwọn nlò fún ìtọjú àwọn ará Lámánì tí a kó lẹrú fún ìtọjú àwọn ènìyàn tirẹ; ó sì tún fẹ àwọn ènìyàn tirẹ fún fífi agbára fún ẹgbẹ ọmọ ogun rẹ.   Nísisìyí àwọn ará Lámánì ti   mú àwọn obìnrin àti ọmọ púpọ, tí kò sì sí obìnrin kan tàbí ọmọ kan lãrín àwọn tí a kó lẹrú tí í ṣe ti Mórónì, tàbí àwọn ẹrú tí Mórónì ti mú; nítorínã Mórónì pinnu lọnà ọgbọn àrékérekè láti gbà nínú àwọn ará Nífáì tí nwọn kó lẹrú lọwọ àwọn ará Lámánì bí ó ti ṣẽṣe tó.   Nítorínã ó kọ ìwé, ó sì fi rán   ìránṣẹ Ámmórọnì, ẹnití ó mú ìwé tọ Mórónì wá ní ìṣãjú. Nísisìyí àwọn wọnyí ni ọrọ tí ó kọ ránṣẹ sí Ámmórọnì, wípé:   Kíyèsĩ, Ámmórọnì, èmi kọwé   sí ọ nípa ti ogun yĩ tí ìwọ nbá àwọn ènìyàn mi jà, tàbí kí a wípé èyítí arákùnrin rẹ nbá wọn jà, àti tí ìwọ ṣì pinnu láti máa jàlọ lẹhìn ikú rẹ.   Kíyèsĩ, èmí yíò sọ ohun kan   fún ọ nípa àìṣègbè Ọlọrun, àti idà ìbínú nlá rẹ, èyítí ó gbé sókè sí ọ àfi bí ìwọ bá ronúpìwàdà kí o sì kó àwọn ẹgbẹ ọmọ ogun rẹ padà sínú ilẹ rẹ, tàbí ilẹ ìní rẹ, èyítí í ṣe ilẹ Nífáì.   Bẹni, èmi sọ àwọn ohun   wọnyí fún ọ bí ìwọ bá lè ṣe ìgbọràn sí nwọn; bẹni, èmi yíò sọ fún ọ nípa ọrun àpãdì búburú nnì tí ó ndúró láti tẹwọgba àwọn apànìyàn bí ìrẹ àti arákùnrin rẹ ti jẹ, àfi bí ẹyin bá ronúpìwàdà tí ẹ sì dẹkun ète ìpànìyàn nyin gbogbo, kí ẹ sì padà pẹlú àwọn ẹgbẹ ọmọ ogun nyín sínú ilẹ nyín.   Ṣùgbọn nítorípé ẹyin ti kọ   àwọn ohun wọnyí nígbà kan rí, tí ẹ sì ti bá àwọn ènìyàn tí í ṣe ti Olúwa jà, bẹgẹgẹ ni èmi nretí pé ẹyin yíò tún ṣeé lẹkan síi.   Àti nísisìyí ẹ kíyèsĩ, àwa ti   múrasílẹ láti dojúkọ nyín; bẹni, àti pé àfi bí ẹyin bá kọ ète nyín sílẹ, ẹ kíyèsĩ, ẹyin yíò fa ìbínú Ọlọrun nnì èyí tí ẹyin ti kọ sí órí nyín, àní títí dé ìparun nyín pátápátá.   Ṣùgbọn, bí Olúwa ti wà lãyè,   àwọn ẹgbẹ ọmọ ogun wa yíò kọlũ nyín àfi bí ẹyin bá padà, láìpẹ ni a ó sì bẹ yín wò pẹlú ikú, nítorítí àwa yíò di àwọn ìlú-nlá wa àti àwọn ilẹ wa mú; bẹni, àwa yíò sì gbé ẹsìn wa ró àti ipa ọnà ìfẹ Ọlọrun wa.   Ṣùgbọn kíyèsĩ, mo lérò wípé   èmi nbá nyín sọ àwọn ọrọ wọnyí lásán ni; tàbí pé mo lérò wípé ọmọ ọrun àpãdì ni ìwọ í ṣe; nítorínã èmi yíò parí ìwé mi nípa sísọ fún ọ pé èmi kò ní ṣepàṣípàrọ àwọn ènìyàn tí a kó lẹrú, àfi bí ẹyin yíò bá jọwọ ọkùnrin kan àti ìyàwó rẹ àti àwọn ọmọ rẹ, fún ẹyọ ẹnìkan tí a mú lẹrú; bí ẹyin yíò bá ṣe èyí, èmi yíò ṣe pàṣípàrọ.   Àti kíyèsĩ, bí ẹyin kò bá ṣe   eleyĩ, èmi yíò kọlù nyín pẹlú àwọn ẹgbẹ ọmọ ogun mi; bẹni, àní èmi yíò di ìhámọra ogun fún àwọn obìnrin àti ọmọdé mi, èmi yíò sì kọlu nyín, èmi yíò sì tẹlé nyin àní wọ inú ilẹ ara nyín, èyítí í ṣe ilẹ ìní wa àkọkọ; bẹni, yíò sì jẹ ẹjẹ fún ẹjẹ, bẹni, ẹmí fún ẹmí; èmi yíò sì gbógun tì nyín àní títí a ó fi pa nyín run kúrò lórí ilẹ ayé.   Kíyèsĩ, mo wà nínú ìbínú   mi, àti àwọn ènìyàn mi pẹlú; ẹyin ti wá ọnà láti pa wá, àwa sì wá ọnà láti dãbò bò ara wa. Ṣùgbọn kíyèsĩ, bí ẹyin bá lépa síi láti pa wá run àwa yíò lépa láti pa nyín run; bẹni, àwa yíò sì lépa láti gba ilẹ wa, ilẹ ìní wa àkọkọ.   Nísisìyí mo parí ìwé mi. Èmi   ni Mórónì, tí í ṣe olórí àwọn ènìyàn ará Nífáì.   Nísisìyí ó sì ṣe tí Ámmórọnì,   lẹhìn tí ó ti gba ìwé yĩ, ó bínú; ó sì kọ ìwé míràn ránṣẹ sí Mórónì, àwọn wọnyí sì ni àwọn ọrọ tí ó kọ, tí ó wípé:   Èmi ni Ámmórọnì, ọba àwọn   ará Lámánì; èmi ni arákùnrin Amalikíà ẹnití ẹyin ti pa. Kíyèsĩ, èmi yíò gbẹsan ẹjẹ rẹ lára nyín, bẹni, èmi yíò sì kọ lù nyín pẹlú àwọn ẹgbẹ ọmọ ogun mi, nítorítí èmi kò bẹrù àwọn ẽmí ìkìlọ rẹ.   Nítorí ẹ kíyèsĩ, àwọn bàbá   nyín ṣẹ àwọn arákùnrin nwọn, tóbẹ tí nwọn jà nwọn lólè ẹtọ nwọn sí ìjọba nígbàtí ó jẹ ẹtọ nwọn.   Àti nísisìyí ẹ kíyèsĩ, bí ẹyin   yíò bá kó àwọn ohun ìjà ogun nyín lélẹ, kí ẹ sì jọwọ ara nyín fún àwọn tí ó tọ sí láti ṣe ìjọba lée nyín lórí, nígbànã ni èmi yíò mú kí àwọn ènìyàn mi kó àwọn ohun ìjà ogun nwọn lélẹ tí nwọn kò sì ní bá nyín jagun mọ.   Kíyèsĩ, ìwọ ti mí ẽmí ìkìlọ   púpọ sí èmi àti àwọn ènìyàn mi; ṣùgbọn kíyèsĩ, àwa kò bẹrù àwọn ẽmí ìkìlọ rẹ.   Bíótilẹríbẹ, èmi yíò gbà láti   ṣe pàṣípàrọ àwọn tí a kó lẹrú gẹgẹbí ó ti bẽrè, tayọtayọ, kí èmi ó lè ní oúnjẹ ní ìpamọ fún àwọn ọmọ ogun mi; àwa yíò sì bá ọ jagun èyítí yíò jẹ títí láé, yálà sí mímú àwọn ará Nífáì sí abẹ ìjọba wa tàbí sí rírun nwọn títí láé.   Àti nípa ti Ọlọrun nnì ẹnití   ìwọ wípé àwa ti kọ, kíyèsĩ, àwa kò mọ irú ẹdá bẹ; bákannã ni ẹyin kò mọ; ṣùgbọn bí ó bá rí bẹ pé irú ẹdá bẹ wà, àwa lérò wípé ó ṣeéṣe pé òun ni ó dá àwa àti ẹyin.   Bí ó bá sì jẹ wípé èṣù àti ọrun   àpãdì nbẹ, kíyèsĩ njẹ kò ha rán ọ lọ síbẹ láti gbé pẹlú arákùnrin mi tí ìwọ ti pa, ẹnití ìwọ ti sọ wípé ó ti lọ sí ibẹ? Ṣùgbọn kíyèsĩ àwọn ohun wọnyí kò jámọ nkan.   Èmi ni Ámmórọnì, mo sì jẹ   ìran Sórámù, ẹnití àwọn bàbá nyín fi ipá mú láti jáde kúrò nínú Jerúsálẹmù.   Ẹ sì kíyèsĩ nísisìyí, ará   Lámánì tí ó gbóyà ni mí; ẹ kíyèsĩ, ogun yĩ ni a jà láti gbẹsan nwọn, àti láti gba ẹtọ nwọnsí ìjọba; èmi sì parí ìwé mi sí Mórónì.  55   Mórónì kọ láti ṣe pàṣípàrọ àwọn tí a kó lẹrúNwọn tan àwọn ẹṣọ àwọn ará Lámánì láti mu ọtí yó, àwọn ará Nífáì tí a kó lẹrú sì di òmìniraA mú ìlú-nlá Gídì láìsí ìtàjẹsílẹ. Ní ìwọn ọdún 63 sí 62 kí a tó bí Olúwa wa. Nísisìyí ó sì ṣe nígbàtí Mórónì ti gba ìwé yìi o binu sĩ ju tatẹhínwa, nítorípé ó mọ wípé Ámmórọnì ní ìmọ pípé lórí ìwà àrekérekè ara rẹ; bẹni, ó mọ wípé Ámmórọnì mọ pé kìi ṣe nípa èyítí ó tọ ni, kí ó bá àwọn ènìyàn Nífáì jagun.   Ó sì wípé: Kíyèsĩ, èmi kì   yíò ṣe pàṣípàrọ àwọn tí a kó lẹrú pẹlú Ámmórọnì àfi tí ó bá dawọ ète rẹ dúró, gẹgẹbí èmi ti wí nínú ọrọ mi; nítorítí èmi kò ní gbà fún un láti ní agbára ju èyítí ó ti ní.   Kíyèsĩ, èmi mọ ibití àwọn   ará Lámánì ti nṣọ àwọn ènìyàn mi tí nwọn ti kó lẹrú; nítorípé Ámmórọnì kò sì fifúnmi gẹgẹbí èmi ti bẽrè nínú ọrọ mi, kíyèsĩ, èmi yíò fifún un gẹgẹbí èmi ti sọ; bẹni, èmi yíò lépa ikú lãrín wọn, títí nwọn ó fi bẹbẹ fún àlãfíà.   Àti nísisìyí ó sì ṣe nígbàtí   Mórónì ti sọ àwọn ọrọ yĩ, ó mú kí nwọn ṣe ìwákiri lãrín àwọn ẹgbẹ ọmọ ogun rẹ, pé bóyá òun yíò rí ẹnìkan tĩ ṣe àtẹlé Lámánì lãrín nwọn.   Ó sì ṣe tí nwọn rí ẹnìkan,   tí orúkọ rẹ njẹ Lámánì; ó sì jẹ ọkan nínú àwọn ìránṣẹ ọba tí Amalikíà pa.   Nísisìyí Mórónì mú kí   Lámánì àti díẹ nínú àwọn ọmọ ogun rẹ tọ àwọn ẹṣọ tí nṣọ àwọn ará Nífáì tí a kó lẹrú lọ.   Ní báyĩ inú ìlú-nlá Gídì ni   nwọn ti nṣọ àwọn ará Nífáì nnì tí a kó lẹrú; nítorínã ni Mórónì ṣe yan Lámánì tí ó sì mú kí díẹ nínú àwọn ọmọ ogun rẹ lọ pẹlú rẹ.   Nígbàtí ó sì di àṣálẹ Lámánì   tọ àwọn ẹṣọ tí nṣọ àwọn ará Nífáì nã lọ, ẹ sì kíyèsĩ, nwọn ríi tí ó nbọ nwọn sì kíi lókẽrè; ṣùgbọn ó wí fún nwọn pé: Ẹ máṣe bẹrù; ẹ kíyèsĩ, ará Lámánì ni èmi í ṣe. Ẹ kíyèsĩ, àwa ti sá àsálà kúrò lọwọ àwọn ará Nífáì, nwọn sì nsùn; ẹ sì kíyèsĩ àwa ti bù nínú ọtí nwọn a sì gbée wá.   Nísisìyí nígbàtí àwọn ará   Lámánì gbọ àwọn ọrọ wọnyí nwọn gbã pẹlú ayọ; nwọn sì wí fún un pe: Ẹ fún wa nínú ọtí nyín, kí àwa ó mu; inú wa dùn pé ẹyin gbé ọtí wá lọnà yĩ nítorítí àwa nṣe ãrẹ.   Ṣùgbọn Lámánì wí fún   nwọn pé: Ẹ jẹ kí a fi pamọ nínú ọtí wa títí àwa yíò fi kọlũ àwọn ará Nífáì ní ogun. Ṣùgbọn ọrọ yĩ túbọ mú nwọn ní ìfẹ síi láti mu nínú ọtí nã.   Nítorítí nwọn wípé: Àwa   nkãrẹ, nítorínã ẹ jẹ kí a mu nínú ọtí nã, àti pé láìpẹ àwa yíò gba ọtí tiwa, èyítí yíò fún wa lágbára láti lọ íkọlu àwọn ará Nífáì.   Lámánì sì wí fún nwọn pé:   Ẹyin lè ṣe gẹgẹbí ìfẹ inú nyín.   Ó sì ṣe tí nwọn mu nínú ọtí   nã lọpọlọpọ; ó sì dùn mọ nwọn lẹnu, nítorínã ni nwọn ṣe musíi; ọtí lílé sì ni í ṣe, nítorií nwọn ṣeé kí ó le.   Ó sì ṣe tí nwọn mu tí nwọn   sì nyọ, tí gbogbo nwọn sì mutí yó láìpẹ.   Àti nísisìyí nígbàtí Lámánì   àti àwọn ará rẹ ríi pé gbogbo nwọn ti mutí yó, tí nwọn sì ti sùn lọ, nwọn padà sọdọ Mórónì nwọn sì sọ gbogbo àwọn ohun tí ó ti ṣẹlẹ fun.   Àti nísisìyí èyí sì wà ní   ìbámu pẹlú èrò Mórónì. Mórónì sì ti ṣe ìmúrasílẹ fún àwọn ọmọ ogun rẹ pẹlú àwọn ohun ìjà-ogun; ó sì lọ sí ìlú-nlá Gídì, nígbàtí àwọn ará Lámánì wà nínú orun tí nwọn sì ti mutí yó, nwọn sì ju àwọn ohun ìjà-ogun sí àwọn ènìyàn tí a kó lẹrú, tóbẹ tí gbogbo nwọn fi di ìhámọra ogun;   Bẹni, àní sí àwọn obìnrin   nwọn, àti gbogbo àwọn ọmọ nwọn, gbogbo àwọn tí nwọn bá lè lo ohun ìjà-ogun, nígbàtí Mórónì ti di ìhámọra ogun fún àwọn tí a kó lẹrú nã; gbogbo àwọn nkan wọnyí ni nwọn sì ṣe ní ìdákẹrọrọ.   Ṣùgbọn bí nwọn bá tilẹ ta   àwọn ará Lámánì nã jí, kíyèsĩ nwọn ti mutí yó àwọn ará Nífáì ìbá sì pa nwọn.   Ṣùgbọn kíyèsĩ, èyí kì í ṣe   ìfẹ inú Mórónì; kò dunnú sí ìpànìyàn tàbí ìtàjẹsílẹ, ṣùgbọn ó dunnú sí gbígba àwọn ènìyàn rẹ kúrò nínú ìparun; nítorí kí ó má bã bọ sínú ipò àìṣòdodo, oun kò ní kọlũ àwọn ará Lámánì kí ó sì pa nwọn run nínú ipò ìmutípara tí nwọn wà.   Ṣùgbọn ó ti rí ìfẹ inú rẹ gbà;   nítorítí ó ti fi ìhámọra ogun di àwọn ará Nífáì tí nwọn kó lẹrú tí nwọn wà nínú odi ìlú-nlá nã, ó sì ti fún nwọn lágbára láti mú àwọn apá ìlú-nlá nã tí ó wà nínú odi ìlú nã.   Nígbànã ni ó sì mú kí àwọn   ọmọ ogun tí ó wà pẹlú rẹ kí nwọn padà sẹhìn kúrò lọdọ nwọn, kí nwọn sì ká àwọn ẹgbẹ ọmọ ogun àwọn ará Lámánì mọ.   Nísisìyí ẹ kíyèsĩ nwọn ṣe   eleyĩ ní òru, tí ó sì jẹ wípé nígbàtí àwọn ará Lámánì jí ní òwúrọ nwọn ríi pé àwọn ará Nífáì ti ká nwọn mọ ní ìta, àti pé àwọn ẹrú nwọn ti di ìhámọra ogun nínú odi ìlú-nlá nã.   Báyĩ ni nwọn sì ríi pé àwọn   ará Nífáì ní agbára lórí nwọn; àti nínú ipò yìi nwọn ríi pé kò yẹ kí àwọn ó bá àwọn ará Nífáì jà; nítorínã ni àwọn olórí ológun nwọn ṣe pàṣẹ kí nwọn kó ohun ìjà ogun nwọn lélẹ, nwọn sì kó nwọn wá síwájú, nwọn si jù nwọn sí ibi ẹsẹ àwọn ará Nífáì, tí nwọn sì bẹbẹ fún ãnú.   Nísisìyí ẹ kíyèsĩ, èyí ni ìfẹ   inú Mórónì. Ó kó nwọn lẹrú, ó sì mú ìlú-nlá nã, ó sì mú kí a tú àwọn tí a ti kó lẹrú sílẹ tí nwọn jẹ ará Nífáì; nwọn sì dàpọ mọ ẹgbẹ ọmọ ogun Mórónì, nwọn sì jẹ agbára púpọ fún ẹgbẹ ọmọ ogun rẹ.   Ó sì ṣe tí ó mú kí àwọn ará   Lámánì tí ó kó lẹrú bẹrẹ iṣẹ ṣíṣe láti fi agbára kún àwọn odi tí nwọn ti mọ kãkiri ìlú-nlá Gídì.   Ó sì ṣe nígbàtí ó ti mọ odi   yí ìlú-nlá Gídì tán, ní ìbámu pẹlú ìfẹ inú rẹ ó mú kí nwọn kó àwọn tí a kó lẹrú nã lọ sí ìlú-nlá Ibi-Ọpọ; ó sì fi àwọn ẹṣọ tí ó lágbára púpọ ṣọ ibẹ.   Ó sì ṣe tí nwọn ṣe ìpamọ atí   ìdãbò bò gbogbo àwọn tí a kó lẹrú tí nwọn ti mú, láìṣírò àwọn ará Lámánì ngbìmọ, nwọn sì tún di gbogbo àwọn ilẹ ati awọn ánfãní nwọn mú èyítí nwọn ti gbà padà.   Ó sì ṣe tí àwọn ará Nífáì tún   bẹrẹsí nṣẹgun, àti láti gba ẹtọ àti ìní nwọn padà.   Ọpọlọpọ ìgbà ni àwọn ará   Lámánì sì gbìdánwò láti ká nwọn mọ ní òru, ṣùgbọn nínú àwọn àbá wọnyí ni nwọn ti pàdánù púpọ nínú àwọn ènìyàn ti nwọn kólẹrú.   Ọpọlọpọ ìgbà ni nwọn sì   gbìdánwò láti fifún àwọn ará Nífáì mu nínú ọtí nwọn, láti lè pa nwọn run pẹlú májèlé tàbí pẹlú ìmutípara.   Ṣùgbọn kíyèsĩ, àwọn ará   Nífáì ṣe kánkán láti rántí Olúwa Ọlọrun nwọn ni àkokò ìpọnjú nwọn yĩ. Nwọn kò rí nwọn mú nínú ìkẹkùn nwọn; bẹni, nwọn kọ láti mu nínú ọtí nwọn, àfi bí nwọn bá ti kọkọ fún nínú àwọn ará Lámánì tí a kó lẹrú mu nínú rẹ.   Báyĩ ni nwọn sì ṣe ìjáfáfá pé   kí ẹnikẹni máṣe fún nwọn ní májèlé mu lãrín nwọn; nítorípé bí ọtí nwọn bá fi májèlé pa ará Lámánì kan yíò pa ará Nífáì kan pẹlú; báyĩ si ni nwọn ndán gbogbo ọtí nwọn wò.   Àti nísisìyí ó sì ṣe tí ó tọ   fún Mórónì láti ṣe ìmúrasílẹ láti kọlũ ìlú-nlá Móríátọnì; nítorí kíyèsĩ, àwọn ará Lámánì, nípa ipá nwọn, ti dãbò bò ìlú-nlá Mọríátọnì títí ó fi di ibi ìsádi tí o lágbára púpọ.   Nwọn sì tẹsíwájú nípa kíkó   àwọn ọmọ ogun lákọtun wá sínú ìlú-nlá nnì, àti àwọn ìpèsè oúnjẹ lákọtun.   Báyĩ sì ni ọdún kọkàndínlọgbọn   parí nínú ìjọba àwọn onídàjọ lórí àwọn ènìyàn Nífáì.  56   Hẹlámánì kọ ìwé ránṣẹ sí Mórónì, nínú èyítí ó ti sọ nípa bí ogun nã pẹlú àwọn ará Lámánì ti nlọÁntípọsì pẹlú Hẹlámánì ní ìṣẹgun nlá lórí àwọn ará LámánìÀwọn ọdọmọkùnrin ẹgbẹrún méjì Hẹlámánì jà pẹlú agbára ìyanu, kò sì sí èyítí nwọn pa nínú nwọn. Ẹsẹ 1, ní ìwọn ọdún 62 kí a tó bí Olúwa wa; ẹsẹ 2 sí 19, ní ìwọn ọdún 66 kí a tó bí Olúwa wa; àti ẹsẹ 20 sí 57, ní ìwọn ọdún 65 sí 64 kí a tó bí Olúwa wa. Àti nísisìyí ó sì ṣe ní ìbẹrẹ ọgbọn ọdún nínú ìjọba àwọn onídàjọ, ní ọjọ kejì nínú oṣù kíni, Mórónì gba ìwé láti ọdọ Hẹlámánì, tí ó sọ nípa ìṣesí àwọn ènìyàn tí ó wà ní agbègbè ilẹ nã.   Àwọn wọnyí sì ni àwọn   ọrọ tí ó kọ, wípé: Arákùnrin mi ọwọn, Mórónì, nínú Olúwa àti nínú ìpọnjú ti ogun tí à njà; kíyèsĩ, arákùnrin mi ọwọn, mo ní ohun kan láti wí fún ọ nípa ogun tí à njà ní agbègbè yĩ.   Kíyèsĩ, ẹgbẹrún méjì nínú   àwọn ọmọ àwọn ènìyàn tí Ámọnì kó jáde kúrò nínú ilẹ Nífáìnísisìyí ìwọ ti mọ pé àwọn wọnyí jẹ àtẹlé Lámánì, tĩ ṣe ọmọkùnrin tí ó dàgbà jùlọ nínú àwọn ọmọ bàbá wa Léhì;   Nísisìyí kò yẹ kí èmi ó ṣẹṣẹ   sọ fún ọ nípa àwọn àṣà tàbíàìgbàgbọ nwọn, nítorítí ìwọ mọ nípa gbogbo ohun wọnyí   Nítorínã ni ó ṣe tọ fún mi láti   wí fún ọ pé ẹgbẹrún méjì nínú àwọn ọdọmọkùnrin wọnyí ni ó ti kó àwọn ohun ìjà-ogun nwọn, tí nwọn sì fẹ kí èmi ó jẹ olórí nwọn; àwa sì ti jáde wá láti dãbò bò orílẹ-èdè wa.   Àti nísisìyí ìwọ sì mọ nípa   májẹmú tí àwọn bàbá nwọn ti dá, pé àwọn kò ní gbé ohun ìjà nwọn sókè kọlũ àwọn arákùnrin nwọn fún ìtàjẹsílẹ.   Ṣùgbọn ní ọdún kẹrìndínlọgbọn,   nígbàtí nwọn rí àwọn ìjìyà wa àti àwọn ìpọnjú wa lórí nwọn, nwọn ṣetán láti sẹ májẹmú nã èyítí nwọn ti dá kí nwọn sì gbé ohun ìjà-ogun nwọn fún ìdãbò bọ wa.   Ṣùgbọn èmi kò gbà fún nwọn   pé kí nwọn sẹ májẹmú yĩ èyítí nwọn ti dá, nítorípé èmi rọ pé Ọlọrun yíò fún wa ni okun, tóbẹ tí àwa kò ní jìyà mọ nítorí ti pípa májẹmú nã mọ èyítí nwọn ti dá.   Ṣùgbọn kíyèsĩ, ohun kan nìyí   nínú èyítí àwa lè ní ayọ púpọ. Nítorí kíyèsĩ, nínú ọdún kẹrìndínlọgbọn nã, èmi; Hẹlámánì, lọ níwájú àwọn ọdọmọkùnrin ẹgbẹrún méjì yĩ sí ìlú-nlá Jùdéà, láti ran Ántípọsì lọwọ, ẹnití ìwọ ti yàn ní olórí lé àwọn ènìyàn tí ó wà ní apá ilẹ nã lórí.   Èmi sì dá àwọn ọdọmọkùnrin   mi ẹgbẹrún méjì pọ, nítorí nwọn yẹ lati pè ní ọmọ mọ ẹgbẹ ọmọ ogun Ántípọsì, nínú agbára èyítí Ántípọsì dunnú gidigidi; nítorí kíyèsĩ, àwọn ará Lámánì ti dín àwọn ọmọ ogun rẹ kù nítorípé àwọn ọmọ ogun nwọn ti pa ọpọlọpọ nínú àwọn ọmọ ogun wa, nítorí ìdí èyítí àwa ṣọfọ.   Bíótilẹríbẹ, àwa lè tu ara   wa nínú ní ti òtítọ yĩ, pé nwọn kú nínú ìjà-òmìnira ti orílẹ-èdè nwọn àti ní ti Ọlọrun nwọn, bẹni, inu nwọn dun.   Àwọn ará Lámánì sì ti mú   ọpọlọpọ lẹrú, gbogbo nwọn sì jẹ àwọn olórí ológun, nítorítí kò sí ẹlòmíràn tí ó wà lãyè. Àwa sì rọ wípé ní àkoko yĩ nwọn wà nínú ilẹ Nífáì; báyĩ ni ó sì rí bí nwọn kò bá pa nwọn.   Àti nísisìyí àwọn wọnyí ni   àwọn ìlú-nlá ti àwọn ará Lámánì ti gbà fún ìní nípa títa ẹjẹ púpọ nínú àwọn ọmọ ogun wa akíkanjú sílẹ:   Ilẹ Mántì, tàbí ìlú-nlá Mántì,   àti ìlú-nlá Sísrọmù, àti ìlú-nlá Kúménì, àti ìlú-nlá Ántípárà.   Àwọn wọnyí sì ni àwọn ìlúnlá   tí nwọn gbà fún ìní nígbàtí mo dé inú ìlú-nlá Jùdéà; tí mo sì rí Ántípọsì àti àwọn ọmọ ogun rẹ tí nwọn nṣiṣẹ tagbáratagbára láti dãbò bò ìlú-nlá nã.   Bẹni, nwọn sì kãárẹ ní ara   àti ní ẹmí, nítorítí nwọn ti jà tagbáratagbára ní ọsán tí nwọn sì ṣiṣẹ ní alẹ láti pa àwọn ìlú-nlá nwọn mọ; báyĩ sì ni ìyà nlá-nlà lóríṣiríṣi ṣe jẹ nwọn.   Àti nísisìyí nwọn ti pinnu   láti ní ìṣẹgun ní ibí yĩ tàbí kí nwọn kú; nítorínã ìwọ lè rọ pé àwọn ọmọ ogun díẹ tí èmi mú wá pẹlú mi yĩ, bẹni, àwọn ọdọmọkùnrin mi wọnnì, fún nwọn ní ìrètí nlá àti ọpọ ayọ.   Àti nísisìyí ó sì ṣe pé nígbàtí   àwọn ará Lámánì ríi pé Ántípọsì ti gba agbára kún ẹgbẹ ọmọ ogun rẹ, nípa àṣẹ Ámmórọnì ninwọn kò ṣe kọlu ìlú-nlá Jùdéà, tàbí kọlũ wá, ní ogun.   Báyĩ sì ni àwa ṣe rí ojú rere   Olúwa; nítorípé tí nwọn bá kọlu wá ní ipò àìlera yĩ nwọn ìbá ti pa ẹgbẹ ọmọ ogun wa kékèké run; ṣùgbọn báyĩ ni Olúwa ṣe pa wá mọ.   Ámmórọnì pàṣẹ fún nwọn   láti pa àwọn ìlú-nlá tí nwọn ti mú mọ. Báyĩ sì ni ọdún kẹrìndínlọgbọn parí. Ní ìbẹrẹ ọdún kẹtàdínlọgbọn ni àwa sì palẹ ìlú-nlá wa àti ara wa mọ fún ìdãbò bò.   Nísisìyí àwa ní ìfẹ kí àwọn   ará Lámánì wá kọlũ wá; nítorítí àwa kò ní ìfẹ láti kọlũ nwọn nínú ibi ìsádi nwọn.   Ó sì ṣe tí àwa fi àwọn alamí   sí àwọn àyíká wa, láti ṣọ ìrìn àwọn ará Lámánì, láti má lè kọjá wá ní alẹ tàbí ní ọsán láti kọlu àwọn ìlú-nlá wa yókù tí nwọn wà ní apá àríwá.   Nítorítí àwa mọ pé ní àwọn   ìlú-nlá nnì nwọn kò lágbára tó láti dojúkọ nwọn; nítorínã ni àwa ṣe ní ìfẹ, pé bí nwọn bá kọjá lára wa, láti kọlũ nwọn láti ẹhìn, kí a sì bá nwọn jà ní apá ẹhìn ní àkokò kannã tí nwọn bá nbá nwọn jà ní iwájú. Àwa rò wípé àwa leè borí nwọn; ṣùgbọn kíyèsĩ, àwa rí ìjákulẹ lórí èrò wa yĩ.   Nwọn kò kọjá lára wa pẹlú   gbogbo ẹgbẹ ọmọ ogun wọn, bẹni nwọn kò kọjá pẹlú díẹ nínú nwọn, kí nwọn má bã wà láìlágbára tó kí nwọn ó sì ṣubú.   Bẹni nwọn kò sì kọjá lọ kọlu   ìlú-nlá Sarahẹmúlà; bẹni nwọn kò sì da orísun odò Sídónì kọjá lọ sínú ìlú-nlá Nífáìhà.   Àti báyĩ, pẹlú àwọn ẹgbẹ   ọmọ ogun wọn, nwọn pinnu láti di àwọn ìlú-nlá tí nwọn ti gbà mú.   Àti nísisìyí ó sì ṣe ní oṣù kejì   ọdún yĩ, tí àwọn bàbá àwọn ọdọmọkùnrin mi ẹgbẹrún méjì nnì kó ọpọlọpọ ìpèsè oúnjẹ tọ wá wá.   Àti pẹlú a fi ọmọ ogun   ẹgbẹrún méjì ránṣẹ sí wa láti ilẹ Sarahẹmúlà. Báyĩ sì ni àwa ṣe múrasílẹ pẹlú ọmọ ogun ẹgbẹrún mẹwã, àti ìpèsè oúnjẹ fún wọn, àti fún àwọn ìyàwó wọn pẹlú àti àwọn ọmọ wọn.   Àti àwọn ará Lámánì, nítorípé   nwọn ríi tí àwọn ẹgbẹ ọmọ ogun wa npọsíi lójojúmọ, tí àwọn ìpèsè oúnjẹ sì nwọlé fún ìtọjú wa, nwọn bẹrẹsí bẹrù, nwọn sì bẹrẹsí sá jáde láti kọlũ wá, láti fi òpin síi fún wa bí ó bá lè rí bẹ fun gbígba àwọn ìpèsè oúnjẹ àti agbára.   Nísisìyí nígbàtí a ríi pé àwọn   ará Lámánì bẹrẹsí wà láìfọkànbalẹ báyĩ, àwa ní ìfẹ láti ta ọgbọn kan fún wọn; nítorínã Ántípọsì pàṣẹ pé kí èmi ó kọjá lọ pẹlú àwọn ọdọmọkùnrin mi sínú ìlú-nlá kan tí ó wà nítosí, bí ẹnipé à nkó ìpèsè oúnjẹ lọ sínú ìlú-nlá kan tí ó wà nítosí.   Àwa sì níláti kọjá lọ nítòsí   ìlú-nlá Ántípárà, bí ẹnipé à nlọ sí ìlú-nlá tí ó wà lókè réré, ní ibi ìhà ilẹ létí bèbè òkun.   Ó sì ṣe tí àwa kọjá lọ, bí   ẹnití nlọ pẹlú ìpèsè oúnjẹ wa, láti lọ sínú ìlú-nlá nã.   Ó sì ṣe tí Ántípọsì kọjá lọ   pẹlú apá kan nínú ẹgbẹ ọmọ ogun rẹ, tí ó sì fi àwọn tí ó kù sílẹ láti dãbò bò ìlú-nlá nã.Ṣùgbọn kò kọjá lọ àfi ìgbàtí èmi ti kọjá lọ pẹlú ẹgbẹ ọmọ ogun mi kékeré, tí mo sì ti súnmọ ìlú-nlá Ántípárà.   Àti nísisìyí, ní ìlú-nlá   Ántípárà ni nwọn fi ẹgbẹ ọmọ ogun àwọn ará Lámánì tí ó lágbára jùlọ sí; bẹni, èyítí ó pọ púpọ jùlo.   Ó sì ṣe, nígbàtí àwọn amí   nwọn ti ṣe amí fún nwọn, nwọn jáde wá pẹlú ẹgbẹ ọmọ ogun wọn nwọn sì kọlũ wá.   Ó sì ṣe tí àwa sì sá níwájú   nwọn, lọ sí apá àríwá. Báyĩ sì ni àwa tan ẹgbẹ ọmọ ogun àwọn ará Lámánì tí ó lágbára jùlọ, lọ.   Bẹni, àní lọ sí ibití ó jìnà díẹ,   tóbẹ tí ó fi jẹ wípé nígbàtí nwọn rí ẹgbẹ ọmọ ogun Ántípọsì tí ó nsá tẹlé wọn, pẹlú agbára nwọn, nwọn kò yà sí ọtún tàbí sí òsì, ṣùgbọn nwọn tẹsíwájú nínú sísá tẹlé wa; àti pé gẹgẹbí àwa ṣe rò, èrò ọkàn wọn ni láti pa wá kí Ántípọsì tó bá wọn, èyí sì jẹ bẹ kí àwọn ènìyàn wa má bã ká wọn mọ.   Àti nísisìyí Ántípọsì, nígbàtí   ó rí inú ewu tí a wà, ó mú kí ẹgbẹ ọmọ ogun rẹ ó kọjá ní kánkán. Ṣùgbọn kíyèsĩ, ilẹ ti ṣú; nítorínã nwọn kò bá wa, bẹ sì ni Ántípọsì kò bá wọn; nítorínã ni àwa ṣe pàgọ fún alẹ ọjọ nã.   Ó sì ṣe pé kí ilẹ tó mọ ní   òwúrọ ọjọ kejì, kíyèsĩ, àwọn ará Lámánì nlé wa bọ. Nísisìyí, àwa kò lágbára tóbẹ láti bá nwọn jà; bẹni, èmi kò ní jẹ kí àwọn ọdọmọkùnrin mi ó ṣubú sí nwọn lọwọ; nítorínã ni àwa ṣe tẹsíwájú nínú ìrìn wa, tí a sì kọjá lọ sínú aginjù.   Nísisìyí nwọn kò yà sí apá   ọtun tàbí apá òsì kí nwọn ó má bà lè ká nwọn mọ; bẹ sì ni emí kò ní yà sí apá ọtún tàbí sí apá òsì kí nwọn ó má bà lè bá mi, àwa kò sì lè dojúkọ nwọn, bíkòṣepé nwọn ó pa wá, tí nwọn ó sì sálọ; bayĩ àwa si salọ sínú aginjù ní gbogbo ọjọ nã, àní títí ilẹ fi ṣú.   Ó sì ṣe pé, nígbàtí ilẹ ọjọ   kejì mọ a rí àwọn ará Lámánì nã tí nwọn nbọ wá bá wa, àwa sì sálọ níwájú nwọn.   Ṣùgbọn ó ṣe tí nwọn kò   lé wa jìnà kí nwọn ó tó dúró; ó sì jẹ òwúrọ ọjọ kẹta nínú oṣù kéje.   Àti nísisìyí, bóyá Ántípọsì   lé nwọn bá àwa kò mọ, ṣùgbọn èmi wí fún àwọn ọmọ ogun mi pé: Ẹ kíyèsĩ, àwa lérò wípé nwọn dúró nítorítí àwa yíò wá íkọlù nwọn, kí nwọn lè mú wa nínú ìkẹkùn wọn;   Nítorínã kíli ẹyin wí, ẹyín   ọmọ mi, njẹ ẹyin ó tọ nwọn lọ ní ogun?   Àti nísisìyí èmi wí fún ọ,   arákùnrin mi ọwọn Mórónì, pé èmi kò rí irú ìgboyà tí ó tóbi tó èyí rí, rárá, kò sí lãrín àwọn ará Nífáì.   Nítorípé bí èmi ti npè nwọn   ní ọmọ mi nítorípé ọdọmọdé ni gbogbo nwọn gẹgẹbí nwọn ti nwí fún mi pé: Bàbá, kíyèsĩ Ọlọrun wa wà pẹlú wa, òun kò sì ní jẹ kí a ṣubú; jẹ kí a jáde lọ nígbànã; àwa kò ní pa àwọn arákùnrin wa bí nwọn bá fi wá sílẹ; nítorínã jẹ kí a lọ, kí nwọn má bà lè borí ẹgbẹ ọmọ ogun Ántípọsì.   Nísisìyí nwọn kò jà rí síbẹsíbẹ   nwọn kò bẹrù ikú; nwọnsì ronú nípa òmìnira àwọn bàbá nwọn ju bí nwọn ti ronú nípa ẹmí ara nwọn; bẹni, àwọn ìyà nwọn tí kọ nwọn, pé bí nwọn kò bá ṣiyèméjì, Ọlọrun yíò kó nwọn yọ.   Nwọn sì sọ ọrọ àwọn ìyá   wọn fún mi, wípé: Àwa kò ṣiyèméjì pé àwọn ìyá wa mọ bẹ.   Ó sì ṣe tí mo padà pẹlú   àwọn ọmọ mi ẹgbẹrún méjì ní ìdojúkọ àwọn ará Lámánì tí nwọn lé wa. Àti nísisìyí kíyèsĩ, àwọn ẹgbẹ ọmọ ogun Ántípọsì ti lé nwọn bá, ìjà líle sì ti bẹrẹ.   Nítorítí ó ti rẹ àwọn ẹgbẹ   ọmọ ogun Ántípọsì, nítorípé nwọn rin ọnà tí ó jìn ní ìwọn ọjọ kúkúrú, nwọn fẹrẹ ṣubú sí ọwọ àwọn ará Lámánì; bíkòṣepé èmi padà pẹlú àwọn ọmọ mi ẹgbẹrún méjì nwọn ìbá ti ṣe gẹgẹbi ìpinnu nwọn.   Nítorítí Ántípọsì ti ṣubú nípasẹ   idà, àti púpọ nínú àwọn olórí rẹ, nítorípé nwọn kãrẹ, èyítí ó rí bẹ nítorípé nwọn kọjá lọ kánkánnítorínã àwọn ọmọ ogun Ántípọsì, nítorípé ìdàmú bá nwọn nítorí ṣíṣubú àwọn olórí nwọn, bẹrẹsí sálọ kúrò níwájú àwọn ará Lámánì.   Ó sì ṣe tí àwọn ará Lámánì   ní ìgbóyà, nwọn sì bẹrẹsí lé nwọn lọ; báyĩ sì ni àwọn ará Lámánì nlé wọn lọ pẹlú agbára nígbàtí Hẹlámánì kọlũ nwọn látẹhìnwá pẹlú àwọn ọmọ rẹ ẹgbẹrún méjì, tí nwọn sì bẹrẹsí pa nwọn lọpọlọpọ, tóbẹ tí gbogbo ẹgbẹ ọmọ ogun àwọn ará Lámánì nã dáwọdúró tí nwọn sì dojúkọ Hẹlámánì.   Nísisìyí nígbàtí àwọn ènìyàn   Ántípọsì ríi pé ará Lámánì ti yí ẹsẹ padà, nwọn kó àwọn ọmọ ogun wọn jọ nwọn sì tún padà láti kọlũ àwọn ará Lámánì láti ẹhìn.   Àti n í s i s ì y í ó s ì ṣe t í   àwa, àwọn ènìyàn Nífáì, àwọn ènìyàn Ántípọsì, àti èmi pẹlú àwọn ọmọ mi ẹgbẹrún méjì, ká àwọn ará Lámánì mọ, tí a sì pa nwọn; bẹni, tóbẹ tí nwọn fi níláti kó àwọn ohun ìjà-ogun nwọn lélẹ àti ara nwọn pẹlú gẹgẹbí àwọn tí a kó lẹrú nínú ogun.   Àti nísisìyí ó sì ṣe pé nígbàtí   nwọn ti jọwọ ara nwọn lé wa lọwọ, kíyèsĩ, mo ka àwọn ọdọmọkùnrin nnì tí nwọn ti jà pẹlú mi, nítorítí ẹrù bà mí bóyá nwọn ti pa púpọ nínú nwọn.   Ṣùgbọn kíyèsĩ, sí ayọ nlá   mi, kò sí ẹyọkan nínú nwọn tí ó ṣubú lulẹ; bẹni, nwọn sì ti jà bí ẹnití ó nlo agbára Ọlọrun; bẹni, a kò mọ ẹnití ó ti jà pẹlú agbára ìyanu báyĩ rí; àti pẹlú irú ipa títóbi báyĩ tí nwọn fi kọlũ àwọn ará Lámánì, tí nwọn sì dẹrùbà nwọn; àti nítorínã ni àwọn ará Lámánì fi jọwọ ara nwọn sílẹ bí ẹnití a kó lẹrú ní ogun.   Àti bí àwa kò ṣe ní ãyè   fún àwọn tí a kó lẹrú, láti lè máa ṣọ nwọn kí a sì mú nwọn kúrò ní ìkáwọ ẹgbẹ ọmọ-ogun àwọn ará Lámánì, nítorínã ni àwa ṣe kó nwọn lọ s í i l ẹ Sarahẹmúlà, àti díẹ nínú àwọn ọmọ ogun Ántípọsì tí nwọn kò pa, pẹlú nwọn; àwọn tí ó kù ni mo mú tí mo sì dàpọ mọ àwọn ọdọmọkùnrin mi ará Ámọnì nnì, a sì kọjá lọ padà sí ìlú-nlá Jùdéà.  57   Hẹlámánì sọ nípa bí nwọn ṣe mú Ántípárà àti nípa bí Kúménì ṣe jọwọ ara rẹ sílẹ àti ìdáabò bò rẹ nígbàtí ó ṣeÀwọn ọdọmọkùnrin rẹ tí í ṣe ará Ámmọnì jà takuntakun; gbogbo nwọn ni ó fi ara gba ọgbẹ, ṣùgbọn kò sí èyítí a paGídì sọ nípa pípa tí nwọn pa àwọn ará Lámánì tí a kó lẹrú àti ìsálọ nwọn. Ní ìwọn ọdún 63 kí a tó bí Olúwa wa. Àti nísisìyí ó sì ṣe tí èmi gba ìwé kan láti ọwọ Ámmórọnì, ọba, tí ó wípé bí èmi yíò bá jọwọ àwọn ẹnití a ti kó lẹrú nnì tí àwa ti mú, òun yíò jọwọ ìlú-nlá Ántípárà fún wa.   Ṣùgbọn èmi kọ ìwé sí ọba nã,   wípé ó dá wa lójú wípé àwọn ẹgbẹ ọmọ ogun wa tó láti mú ìlú-nlá Ántípárà nípa agbára wa; àti pé bí àwa bá jọwọ àwọn tí a ti kó lẹrú ní ìpãrọ fún ìlú-nlá nã àwa yíò rí bí aláìgbọn ènìyàn, àti pé àwa yíò jọwọ àwọn tí a kó lẹrú ní ìpãrọ.   Ámmórọnì sì kọ àbá mi, nítorítí   ó kọ láti ṣe pàṣípàrọ àwọn tí a kó lẹrú; nítorínã ni àwa sì bẹrẹsí ṣe ìmúrasílẹ láti lọ kọlu ìlú-nlá Ántípárà.   Ṣùgbọn àwọn ènìyàn   Ántípárà fi ìlú-nlá nã sílẹ, nwọn sì sálọ sí àwọn ìlú-nlá nwọn míràn, tí nwọn ní ní ìní, láti dãbò bò nwọn; báyĩ sì ni ìlú-nlá Ántípárà bọ sí ọwọ wa.   Báyĩ si ni ọdún kéjìdínlọgbọn   parí nínú ìjọba àwọn onídàjọ.   Ó sì ṣe ní ìbẹrẹ ọdún kọkàndínlọgbọn,   ni àwa gba ìpèsè àwọn oúnjẹ àti àfikún fún ẹgbẹ ọmọ ogun wa, láti ilẹ Sarahẹmúlà, àti làti àwọn ilẹ ti o yiká, ní iye ẹgbẹrún mẹfà àwọn ọmọ ogun, yàtọ sí ọgọta àwọn ọmọ àwọn ará Ámọnì tí nwọn ti wá darapọ mọ àwọn arákùnrin nwọn, àwọn ẹgbẹ ọmọ ogun mi ẹgbẹrún méjì. Àti nísisìyí kíyèsĩ, àwa lágbára, bẹni àwa sì ní ọpọlọpọ ìpèsè oúnjẹ tí nwọn ti kó wá fún wa.   Ó sì ṣe tí àwa ní ìfẹ láti bá   ẹgbẹ ọmọ ogun tí nwọn fi ṣọ ìlú-nlá Kúménì jagun.   Àti nísisìyí kíyèsĩ, èmi yíò   fi hàn ọ pé àwa yíò mú ìfẹ inú wa di ṣíṣe láìpẹ; bẹni, pẹlú ẹgbẹ ọmọ ogun wa tí ó lágbára, tàbí pẹlú apá kan nínú ẹgbẹ ọmọ ogun wa tí ó lágbára, ni àwa ká ìlú-nlá Kúménì mọ ní òru, ní kété kí nwọn tó gba ìpèsè oúnjẹ nwọn.   Ó sì ṣe, tí àwa pàgọ yí ìlú-nlá   nã ká fún òru ọjọ púpọ; ṣùgbọn àwa sùn pẹlú idà wa, a sì nṣọnà, kí àwọn ará Lámánì ó máṣe lè wá kọlũ wá lóru kí nwọn sì pa wá, èyítí nwọn gbìyànjú rẹ ní ọpọlọpọ ìgbà; ṣùgbọn a ta ẹjẹ nwọn sílẹ ní gbogbo ìgbà tí nwọn gbìyànjú.   Nígbàtí ó yá ìpèsè oúnjẹ   wọn dé, nwọn sì ṣetán láti wọ inú ìlú-nlá nã ní alẹ. Tí àwa, èyítí àwa ìbá fi jẹ ará Lámánì, àwa sì jẹ ará Nífáì; nítorínã, àwa sì mú nwọn àti àwọn ìpèsè oúnjẹ wọn.   Àti láìṣírò a ti ké àwọn   ará Lámánì kúrò lára ìrànlọwọ nwọn ní ọnà yĩ, nwọn sì pinnu láti di ìlú-nlá nã mú; nítorínã ó di dandan fún wa láti kó àwọn ìpèsè nnì kí a sì fi nwọn ránṣẹ síJùdéà, àti láti fi àwọn ẹrú wa ránṣẹ sí ilẹ Sarahẹmúlà.   Ó sì ṣe pé láìpẹ ọjọ ni àwọn   ará Lámánì bẹrẹsí sọ ìrètí nù lórí gbígba ìrànlọwọ; nítorínã nwọn jọwọ ìlú-nlá nã lé wa lọwọ; báyĩ sì ni àwa ṣe àṣeyọrí lórí ète láti gba ìlú-nlá Kúménì.   Ṣùgbọn ó ṣe tí àwọn ẹrú wa   di púpọ gan-an, láìṣírò àwa kò pọ tóbẹ, ó di dandan fún wa láti lo gbogbo àwọn ọmọ ogun wa láti ṣọ nwọn, tàbí láti pa nwọn.   Nítorí kíyèsĩ, nwọn a máa   já ara nwọn gbà lọpọlọpọ, nwọn a sì máa jà pẹlú òkúta wẹwẹ, àti pẹlú kùmọ, tàbí ohunkóhun tí ọwọ nwọn bá bà, tóbẹ tí àwa fi pa oye tí ó ju ẹgbẹrún méjì nínú nwọn lẹhìn tí nwọn ti jọwọ ara nwọn sílẹ fún ìkólẹrú.   Nítorínã ni ó ṣe di dandan   fún wa láti fi òpin sí ìgbe ayé nwọn, tàbí kí a máa ṣọ nwọn, pẹlú idà lọwọ, t í t í dé i l ẹ Sarahẹmúlà; àti pẹlú pé àwọn ìpèsè oúnjẹ wa kò tó mọ fún àwọn ènìyàn ara wa, láìṣírò àwa ti gbà lọwọ àwọn ará Lámánì.   Àti nísisìyí, nínú àkokò   tí ó léwu yĩ, ó di ohun tí ó ṣe pàtàkì fún wa láti ṣe fún àwọn tí a kó lẹrú yĩ; bíótilẹríbẹ, a pinnu láti rán nwọn lọ sí ilẹ Sarahẹmúlà, nítorínã ni a ṣe yan díẹ nínú àwọn ọmọ ogun wa, tí a sì fún wọn ní àṣẹ lórí àwọn ẹrú wa wọnyí láti lọ sínú ilẹ Sarahẹmúlà.   Ṣùgbọn ó sì se ní ọjọ kejì   nwọn sì padà. Àti nísisìyí kíyèsĩ, àwa kò bí nwọn lẽrè nípa àwọn ẹrú nã; nítorítí kíyèsĩ, àwọn ará Lámánì nã ti nkọlù wá, nwọn sì padà kánkán láti yọ wá kúrò nínú ìṣubú sí ọwọ nwọn. Nítorí kíyèsĩ, Ámmórọnì ti fi ìpèsè oúnjẹ titun ránṣẹ sí nwọn fún ìrànlọwọ àti ogunlọgọ ẹgbẹ ọmọ ogun.   Ó sì ṣe tí àwọn ọmọ ogun   nnì tí a rán pẹlú àwọn ẹrú sì padà wá kánkán láti dè nwọn lọnà, ní bí nwọn ṣe fẹ borí wa.   Ṣùgbọn kíyèsĩ, àwọn ẹgbẹ   ọmọ ogun mi ẹgbẹrún méjì àti ọgọta nnì jà takuntakun; bẹni, nwọn dúró gbọingbọin níwájú àwọn ará Lámánì, nwọn sì fi ikú pa gbogbo àwọn tí ó takò nwọn.   Àti bí àwọn ẹgbẹ ọmọ ogun   wa tí ó kù ṣe fẹrẹ sá padà níwájú àwọn ará Lámánì, kíyèsĩ, àwọn ẹgbẹrún méjì àti ọgọta nnì dúró gbọingbọin láìfàsẹhìn.   Bẹni, nwọn sì ṣe ìgbọràn,   nwọn tiraka láti pa gbogbo àṣẹ mọ pátápátá; bẹni, àti pãpã ní ìbámu pẹlú ìgbàgbọ nwọn ni a ṣe ṣeé fún nwọn; èmi sì rántí àwọn ọrọ tí nwọn sọ fún mi pé àwọn ìyá nwọn ni ó kọ nwọn.   Àti nísisìyí kíyèsĩ, àwọn   ọmọ mi wọnyí, àti àwọn ọmọ ogun nnì tí a ti yàn láti darí àwọn ẹrú nnì, ni àwa jẹ ní gbèsè fún ìṣẹgun nlá yĩ; nítorítí àwọn ni ó na àwọn ará Lámánì nã; nítorínã ni a ṣe lé nwọn padà sínú ìlú-nlá Mántì.   Àwa sì di ìlú-nlá wa Kúménì   mú, nwọn kò sì lè pa gbogbo wa run pẹlú idà; bíótilẹríbẹ, àwa ti pàdánù lọpọlọpọ.   Ó sì ṣe pé lẹhìn tí àwọn ará   Lámánì ti sá, ní kía ni mo pàṣẹ pé kí nwọn kó àwọn ọmọ ogun mi tí nwọn ti fi ara gba ọgbẹ kúrò lãrín àwọn tí ó ti kú, tí mo sì mú kí nwọn di ọgbẹ nwọn.   Ó sì ṣe tí igba nínú àwọn   ọmọ mi ẹgbẹrún méjì àti ọgọta nnì, dákú nítorípé nwọn ti fi ẹjẹ ṣòfò; bíótilẹríbẹ, nípa dídára Ọlọrun, àti sí ìyàlẹnu nlá fún wa, àti ayọ gbogbo ẹgbẹ ọmọ ogun wa pẹlú, kò sí ẹyọ ẹmí kan nínú nwọn tí ó ṣègbé; bẹni, àti pé kò sì sí ẹyọ ẹmí kan lãrín nwọn tí kò fi ara gba ọpọlọpọ ọgbẹ.   Àti nísisìyí, ìpamọ nwọn jẹ   ohun ìyàlẹnu sí gbogbo ẹgbẹ ọmọ ogun wa, bẹni, pé kí a dá wọn sí nígbàtí àwọn ẹgbẹrún nínú àwọn arákùnrin wa ti kú. Àti pé láìṣiyèméjì ni àwa kã kún agbára ìyanu Ọlọrun, nítorí ìgbàgbọ nwọn tí ó tayọ nínú èyítí àwọn ìyá nwọn ti kọ nwọn láti gbàgbọpé Ọlọrun tí ó tọ kan nbẹ, àti pé ẹnìkẹni tí kò bá ṣiyèméjì, pé nwọn yíò wà ní ìpamọ nípa agbára ìyanu rẹ.   Nísisìyí èyí ni ìgbàgbọ àwọn   wọnyí tí èmi ti sọ nípa nwọn; nwọn jẹ ọdọ, ọkàn nwọn sì dúró ṣinṣin, nwọn sì fi ìgbẹkẹlé nwọn sí ínú Ọlọrun títí lọ.   Àti nísisìyí ó sì ṣe pé lẹhìn tí   àwa ti tọjú àwọn ọmọ ogun wa tí nwọn fi ara gba ọgbẹ tán báyĩ, tí a sì ti sin àwọn ará wa tí ó kú àti àwọn ará Lámánì tí ó kú pẹlú, tí nwọn sì pọ, kíyèsĩ, àwa bẽrè lọwọ Gídì nípa àwọn ẹrú tí nwọn ti bẹrẹsí bá lọ sínú ilẹ Sarahẹmúlà.   Nísisìyí Gídì jẹ olórí ológun   fún àwọn ẹgbẹ ọmọ ogun tí a yàn láti ṣọ nwọn lọ sínú ilẹ nã.   Àti nísisìyí, àwọn wọnyí ni   ọrọ tí Gídì sọ fún mi: Kíyèsĩ, àwa bẹrẹsí lọ sínú ilẹ Sarahẹmúlà pẹlú àwọn ẹrú wa. Ó sì ṣe tí àwa bá àwọn amí àwọn ẹgbẹ ọmọ ogun wa pàdé, tí nwọn ti rán lọ láti ṣọ àgọ àwọn ará Lámánì.   Nwọn sì kígbe pè wá wípé   Kíyèsĩ, àwọn ẹgbẹ ọmọ ogun àwọn ará Lámánì nkọjá lọ sínú ìlú-nlá Kúménì; sì kíyèsĩ, nwọn yíò kọlũ nwọn, bẹni, nwọn yíò sì pa àwọn ènìyàn wa run.   Ó sì ṣe tí àwọn ẹrú wa gbọ   igbe nwọn, tí ó sì fún nwọn ní ìgboyà; nwọn sì dìde sì wa ní àtakò.   Ó sì ṣe nítorí àtakò yĩ tí àwa   sì mú kí idà wa ó gbé lù nwọn. Ó sì ṣe tí nwọn sì rọ lu idà wa, nínú èyítí ọpọlọpọ nwọn kú; tí àwọn tí ó kù sì sá jáde tí nwọn sálọ mọ wa lọwọ.   Sì kíyèsĩ, nígbàtí nwọn ti   sálọ tí àwa kò sì lè lé nwọn bá, àwa mú ìrìnàjò wa ní kánkán lọ sí ìlú-nlá Kúménì; sì kíyèsĩ, àwa sì dé ibẹ lásìkò láti lè ran àwọn arákùnrin wa lọwọ láti pa ìlú-nlá nã mọ.   Sì kíyèsĩ, a sì tún yọ wá kúrò   lọwọ àwọn ọtá wa. Ìbùkún sì ni fún orúkọ Ọlọrun wa; nítorítí kíyèsĩ, òun ni ẹnití ó kó wa yọ; bẹni, tí ó ti ṣe ohun nlá yĩ fún wa.   Nísisìyí ó sì ṣe nígbàtí èmi,   Hẹlámánì, ti gbọ àwọn ọrọ Gídì wọnyí, ayọ kún inú mi lọpọlọpọ nítorí dídára Ọlọrun ní pípa wá mọ, kí gbogbo wa ó máṣe ṣègbé; bẹni, èmi sì ní ìdánilójú wípé ẹmí àwọn tí nwọn pa ti wọ inú ìsinmi Ọlọrun nwọn lọ.  58   Hẹlámánì, Gídì, àti Tíómnérì fi ẹtàn mú ìlú-nlá MántìÀwọn ará Lámánì fà sẹhìnÀwọnọdọmọkùnrin àwọn ènìyàn Ámọnì ni a pamọ bí nwọn ṣe wà ní ìdúróṣinṣin nínú ìdãbò òmìnira àti ìgbàgbọ nwọn. Ní ìwọn ọdún 63 sí 62 kí a tó bí Olúwa wa. Sì kíyèsĩ, nísisìyí ó sì ṣe pé ohun tí ó kàn fún wa láti ṣe ni láti mú ìlú-nlá Mántì; ṣùgbọn kíyèsĩ, kò sí bí a ṣe le kó nwọn jáde kúrò nínú ìlú-nlá nã nípa ẹgbẹ ọmọ ogun wa kékeré. Nítorí kíyèsĩ, nwọn rántí ohun èyítí àwa ti ṣe ṣãju; nítorínã àwa kò lè tàn nwọn kúrò ní àwọn ìsádi nwọn.   Nwọn sì pọ púpọ ju àwọn   ẹgbẹ ọmọ ogun wa tí àwa kò lè dáa laba láti lọ kọlũ nwọn nínú àwọn ibi ìsádi nwọn.   Bẹni, ó sì di dandan fún wa   láti lo àwọn ọmọ ogun wa láti ṣọ àwọn apá ilẹ nã tí àwa ti mú ní ìní; nítorínã ó di dandan fún wa láti dúró, kí àwa kí ó lè gba agbára síi láti ilẹ Sarahẹmúlà àti àwọn ìpèsè oúnjẹ ní àkọtun.   Ó sì ṣe tí èmi ṣe báyĩ rán   ikọ sí bãlẹ ilẹ wa, láti jẹ kí ó mọ ipò tí àwọn ènìyàn wa wà. Ó sì ṣe tí àwa sì dúró láti lè gba ìpèsè oúnjẹ àti agbára láti ilẹ Sarahẹmúlà.   Ṣùgbọn kíyèsĩ, ànfàní tí a rí   nínú eleyĩ kéré; nítorítí àwọn ará Lámánì nã pẹlú ngba agbára púpọ lójojúmọ, àti ìpèsè oúnjẹ púpọpúpọ; báyĩ sì ni ó rí fún wa ní àkokò yí.   Àwọn ará Lámánì sì njáde   wá láti kọlũ wá láti ìgbà dé ìgbà, nwọn sì nta ọgbọn láti pa wá run; bíótilẹríbẹ àwa kò lè jáde wá láti dojú ìjà kọ nwọn, nítorí ti ibi ãbò nwọn àti ibi ìsádi nwọn.   Ó sì ṣe tí àwa sì wà nínú   ipò ìṣòro yĩ fún ìwọn ọpọlọpọ oṣù, àní títí àwa fi fẹrẹ kú fun àìní óunjẹ.   Ṣùgbọn ó ṣe tí àwa rí oúnjẹ   gbà, èyítí àwọn ọmọ ogun ẹgbẹrún méjì gbé fún wa fún ìrànwọ wa; èyí sì ni gbogbo ìrànlọwọ tí a rí gbà, láti dãbò bò ara wa àti orílẹ-èdè wa kúrò lọwọ ìṣubú sí ọwọ àwọn ọtá wa, bẹni, láti bá àwọn ọtá nnì tí kò níye jà.   Àti nísisìyí ìdí tí a fi rí irú   sísú wọnyí, tàbí pé ìdí tí nwọn kò fi fi ohun ìrànlọwọ ránṣẹ sí wa síi, àwa kò mọ; nítorínã ni inú wa fi bàjẹ tí a sì kún fún ìbẹrù, pé kí ìdájọ Ọlọrun má bã wá sí órí ilẹ wa, sí ìṣubú àti ègbé wa pátápátá.   Nítorínã ni àwa ṣe tú ọkán   wa jáde sí Ọlọrun, nínú adura pé kí ó fún wa ní ágbára kí ó sì gbà wá lọwọ àwọn ọtá wa, bẹni, kí ó sì fún wa ní ágbára láti lè di àwọn ìlú-nlá wa mú, àti àwọn ilẹ wa, àti àwọn ìní wa, fún ìtọjú àwọn ènìyàn wa.   Bẹni, ó sì ṣe tí Olúwa Ọlọrun   wa bẹ wá wò pẹlú ìdánilójú pé òun yíò gbà wá; bẹni, tóbẹ tí ó sì fi àlãfíà fún ọkàn wa, tí ó sì fún wa ní ìgbàgbọ nlá, tí ó sì mú wa ní ìrètí nínú rẹ fún ìdásílẹ wa.   Àwa sì tún ní ìgboyà lákọtun   pẹlú àwọn ẹgbẹ ọmọ ogun kékeré tí a ti gbà, a sì ní ìpinnu tí ó múná láti ṣẹgun àwọn ọtá wa, àti láti di àwọn ilẹ wa mú, àti àwọn ìní wa, àti àwọn ìyàwó wa, àti àwọn ọmọ wa, àti ìjà-òmìnira wa nã.   Báyĩ ni àwa sì jáde lọ pẹlú   gbogbo agbára wa láti kọlũ àwọn ará Lámánì, tí nwọn wàní ìlú-nlá Mántì; àwa sì pàgọ wa sí ẹbá aginjù nã, èyítí ó wà nítòsí ìlú-nlá nã.   Ó sì ṣe, ní ọjọ kejì, nígbàtí   àwọn ará Lámánì ríi pé àwa wà ní agbègbè ẹbá aginjù èyítí ó wà nítòsí ìlú-nlá nã, ni nwọn rán àwọn amí nwọn kãkiri sí wa kí nwọn lè mọ bí a ti pọ tó àti bí agbára wa ti tó.   Ó sì ṣe nígbàtí nwọn ríi pé   àwa kò pọ, gẹgẹbí àwọn ti pọ tó, àti nítorítí nwọn bẹrù pé àwa yíò ké wọn kúrò lára ìrànlọwọ nwọn àfi bí nwọn bá jáde wá láti bá wa jagun kí nwọn sì pa wá, àti pẹlú pé nwọn rọ pé nwọn lè pa wá run ní ìrọrùn pẹlú ogunlọgọ ẹgbẹ ọmọ ogun nwọn, nítorínã ni nwọn ṣe bẹrẹsí ṣe ìmúrasílẹ láti jáde wá láti bá wa jagun.   Nígbàtí àwa sì ríi pé   nwọn nṣe ìmúrasílẹ láti jáde wá láti kọlù wá, kíyèsĩ, mo mú kí Gídì, pẹlú àwọn ọmọ ogun díẹ, kí ó farapamọ nínú aginjù, àti pé kí Tíómnérì àti àwọn ọmọ ogun díẹ farapamọ pẹlú sínú aginjù.   Nísisìyí Gídì àti àwọn ọmọ   ogun rẹ wà ní apá ọtún àti àwọn tí ó kù sì wa ní apá òsì; nígbàtí nwọn sì ti fi ara nwọn pamọ báyĩ, kíyèsĩ, èmi dúró, pẹlú àwọn ẹgbẹ ọmọ ogun tí ó kù, ní ibití àwa ti pàgọ wá sí ni àkọkọ di ìgbànã tí àwọn ará Lámánì yíò jáde wá láti jagun.   Ó sì ṣe tí àwọn ará Lámánì   jáde wá pẹlú ogunlọgọ ẹgbẹ ọmọ ogun nwọn láti kọlù wá. Nígbàtí nwọn sì ti wá tí nwọn sì fẹ láti kọlù wá pẹlú idà nwọn, èmi mú kí àwọn ọmọ ogun mi, àwọn tí nwọn wà lọdọ mi, kí nwọn sá padà sínú aginjù.   Ó sì ṣe tí àwọn ará Lámánì   nã sá tẹlé wa ní kánkán, nítorítí nwọn ní ìfẹ láti lé wa bá kí nwọn ó sì pa wá; nítorínã ni nwọn ṣe tẹlé wa wọ inú aginjù lọ; àwa sì kọjá lãrín Gídì àti Tíómnérì, tóbẹ tí àwọn ará Lámánì kò rí nwọn.   Ó sì ṣe nígbàtí àwọn ará   Lámánì ti kọjá tán, tàbí pé nígbàtí ẹgbẹ ọmọ ogun nã ti kọjá tán, Gídì àti Tíómnérì jáde kúrò ni ibi tí nwọn sápamọ sí, tí nwọn sì ká àwọn amí àwọn ará Lámánì mọ kí nwọn ó má lè padà sínú ìlú-nlá nã.   Ó sì ṣe, nígbàtí nwọn ti ká   nwọn mọ, nwọn sáré lọ sínú ìlú-nlá nã nwọn sì kọ lu àwọn ẹṣọ tí ó kù tí ó nṣọ ìlú-nlá nã, tóbẹ tí nwọn pa nwọn run tí nwọn sì mú ìlú-nlá nã ní ìní.   Nísisìyí nwọn ṣe eleyĩ   nítorípé àwọn ará Lámánì jẹ kí nwọn ó darí gbogbo ẹgbẹ ọmọ ogun nwọn lọ sínú aginjù, àfi àwọn ẹṣọ díẹ.   Ó sì ṣe tí Gídì àti Tíómnérì   nípa ọnà yĩ ti rí àwọn ibi ìsádi nwọn gbà ní ìní. Ó sì ṣe tí àwa tẹ síwájú, lẹhìn tí a ti rìn jìnà wọ inú aginjù lọ sí apá ilẹ Sarahẹmúlà.   Nígbàtí àwọn ará Lámánì   sì rí i pé nwọn nkọjá lọ sí apá ilẹ Sarahẹmúlà, ẹrù bà nwọn gidigidi, ní ìbẹrù pé bóyá ète wa ni láti pa nwọn run; nítorínã ni nwọn ṣe tún bẹrẹsí padà sẹhìn sínú aginjù, bẹni, àní padà sí ọnà ibití nwọn ti wá.   Sì kíyèsĩ, ilẹ ṣú nwọn sì   pàgọ nwọn, nítorítí àwọn olóríológun àwọn ará Lámánì rò péàwọn ará Nífáì ti nṣãrẹ nítorí ìrìnàjò nwọn; tí nwọn sì tún rò pé nwọn ti lé gbogbo àwọn ọmọ ogun nwọn nítorínã ni nwọn kò ṣe ronú nípa ìlú-nlá Mántì.   Nísisìyí ó sì ṣe pé nígbàtí ilẹ   ṣú, mo mú kí àwọn ọmọ ogun mi ó má sùn, ṣùgbọn pé kí nwọn ó kọjá lọ síwájú ní ọnà míràn sí ilẹ Mántì.   Àti nítorí ìrìn wa ní òru yĩ,   kíyèsĩ, ní ọjọ kejì àwa ti kọjá àwọn ará Lámánì, tóbẹ tí àwa dé inú ìlú-nlá Mántì ṣãju nwọn.   Ó sì ṣe, pé nípa ọgbọn yĩ ni   àwa ṣe mú ìlú-nlá Mántì láé ta ẹjẹ sílẹ.   Ó sì ṣe nígbàtí àwọn ẹgbẹ   ọmọ ogun àwọn ará Lámánì sì dé itòsí ìlú-nlá nã, tí nwọn ríi tí àwa ti ṣe ìmúrasílẹ láti dojúkọ nwọn, ẹnu yà nwọn gidi, ẹrù sì bà nwọn lọpọlọpọ, tóbẹ tí nwọn fi sálọ sínú aginjù.   Bẹni, ó sì ṣe tí àwọn ẹgbẹ   ọmọ ogun àwọn ará Lámánì sá kúrò ní gbogbo agbègbè ilẹ nã. Ṣùgbọn kíyèsĩ, nwọn ti kó ọpọlọpọ àwọn obìnrin àti àwọn ọmọdé pẹlú nwọn jáde kúrò nínú ilẹ nã.   Gbogbo àwọn ìlú-nlá tí   àwọn Lámánì sì ti gba, ni ó wà lọwọ wa ní àkokò yĩ; tí àwọn bàbá wa àti àwọn obìnrin wa àti àwọn ọmọ wa sì npadà sí ilẹ nwọn, gbogbo nwọn àfi àwọn tí nwọn ti mú lẹrú tí àwọn Lámánì sì ti kó lọ.   Ṣùgbọn kíyèsĩ, àwọn ẹgbẹ   ọmọ ogun wa kéré láti ṣọ àwọn ìlú-nlá tí ó pọ báyĩ àti ohun ìní tí ó pọ báyĩ.   Ṣùgbọn kíyèsĩ, àwa gbẹkẹlé   Ọlọrun wa ẹnití ó ti fún wa ní ìṣẹgun lórí àwọn ilẹ nã, tóbẹ tí àwa fi gba àwọn ìlú-nlá nã àti àwọn ilẹ nã, tí í ṣe tiwa.   Nísisìyí àwa kò mọ ìdí rẹ tí   ìjọba kò fi fún wa ní ọmọ ogun síi; bẹ sì ni àwọn ọmọ ogun tí nwọn wá sí ọdọ wa kò mọ ìdí rẹ tí àwa kòì rí ọmọ ogun púpọ gbà síi.   Kíyèsĩ, awa kò mọ ṣugbọn   bóyá kò ṣeéṣe fún ọ ni, tí ìwọ sì ti kó gbogbo àwọn ọmọ ogun sí ilẹ tí ó wà ní agbègbè ọhún; bí ó bá rí bẹ, àwa kò ní ìfẹ láti kùn.   Bí kò bá sì rí bẹ, kíyèsĩ, àwa   ní ìbẹrù pé ẹyà wà nínú ìjọba nã, tí nwọn kò fi àwọn ọmọ ogun ránṣẹ sí wa síi fún ìrànlọwọ wa; nítorítí àwa mọ wípé nwọn pọ ju èyítí nwọn fi ránṣẹ.   Ṣùgbọn, ẹ kíyèsĩ, kò já mọ   nkankanàwa ní ìgbẹkẹlé pé Ọlọrun yíò gbà wá, láìṣírò ailagbara ẹgbẹ ọmọ-ogun wa, bẹni, yíò sì gbà wá lọwọ àwọn ọtá wa.   Kíyèsĩ, èyí ni ọdún kọkàndínlọgbọn,   nígbàtí ó fẹrẹ dópin, àwa sì ní àwọn ilẹ wa ní ìní; àwọn ará Lámánì sì ti sálọ sí ilẹ Nífáì.   Àwọn ọmọdékùnrin àwọn   ènìyàn Ámọnì nnì, tí èmi ti sọrọ nípa nwọn, sì wà pẹlú mi nínú ìlú-nlá Mántì; Olúwa si ti ràn nwọn lọwọ, bẹni, ó sì ti gbà nwọn lọwọ ikú idà, tóbẹ tí a kò pa ẹyọkan nínú nwọn.   Ṣùgbọn kíyèsĩ, nwọn ti fi ara   gba ọgbẹ púpọpúpọ; bíótilẹríbẹ nwọn dúró ṣinṣin nínú òmìnira nã nínú èyítí Ọlọrun ti sọ nwọn di òmìnira; nwọn sì fi Olúwa Ọlọrun nwọn sí ọkàn lojojúmọ; bẹni, nwọn sì gbìyànjú láti pa àwọn ìlànà rẹ, àti àwọn ìdájọrẹ, àti àwọn òfin rẹ mọ nígbàgbogbo; ìgbàgbọ wọn sì fi ẹsẹ múlẹ sĩ nínú àwọn ìsọtẹlẹ nípa àwọn ohun tí nbọwá.   Àti nísisìyí, arákùnrin mi   ọwọn, Mórónì, kí Olúwa Ọlọrun wa, ẹnití ó ti rà wá padà tí ó sì ti sọ wá di òmìnira, kí ó pa ọ mọ títí níwájú rẹ; bẹni, kí ó sì fi ojú rere fún àwọn ènìyàn yĩ, àní kí ẹyin ó ní àṣeyọrí láti lè gba gbogbo àwọn ohun tí àwọn ará Lámánì ti gbà lọwọ wa padà, èyítí ó wà fún ìrànlọwọ wa. Àti nísisìyí, kíyèsĩ, èmi fi òpin sí ọrọ mi. Èmi ni Hẹlámánì, ọmọ Álmà.  59   Mórónì mú kí Pahoránì fi agbára kún àwọn ẹgbẹ ọmọ ogun HẹlámánìÀwọn ará Lámánì gba ìlú-nlá NífáìhàMórónì bínú sí ìjọba. Ní ìwọn ọdún 62 kí a tó bí Olúwa wa. Nísisìyí ó sì ṣe ní ọgbọn ọdún nínú ìjọba àwọn onídàjọ lórí àwọn ènìyàn Nífáì, lẹhìn tí Mórónì ti gbà tí ó sì ti ka ìwé Hẹlámánì, inú rẹ dùn púpọ nítorí àlãfíà, bẹni, àṣeyọrí dáradára tí Hẹlámánì ti ní, lórí gbígba àwọn ilẹ tí ó ti sọnù padà.   Bẹni, ó sì ròyìn fún gbogbo   àwọn ènìyàn rẹ, nínú gbogbo ilẹ tí ó wà yíká ní apá ibi nã tí ó wà, kí nwọn ó lè yọ pẹlú.   Ó sì ṣe tí ó kọwé ránṣẹ sí   Pahoránì lójú ẹsẹ, pé kí ó mú kí àwọn ọmọ ogun péjọ láti fi kún agbára Hẹlámánì, tàbí àwọn ẹgbẹ ọmọ ogun Hẹlámánì, nínú èyítí yíò lè se àmójutò apá ilẹ nã ní ìrọrùn, èyítí Ọlọrun ti fún un ní àṣeyọrí ní ọnà ìyanu láti gbà padà.   Ó sì ṣe nígbàtí Mórónì ti fi   ìwé yĩ ránṣẹ sí ilẹ Sarahẹmúlà, ó tún bẹrẹsí ṣe ètò láti lè gba àwọn ìní àti àwọn ìlú-nlá tí ó kù èyítí àwọn ará Lámánì ti gbà lọwọ nwọn.   Ó sì ṣe pé bí Mórónì ṣe nṣe   ìmúrasílẹ láti lọ kọlũ àwọn ará Lámánì ní ogun, kíyèsĩ, àwọn ènìyàn Nífáìhà, tí nwọn ti kójọ papọ láti ìlú-nlá Mórónì àti ìlúnlá Léhì àti ìlú-nlá Mọríátọnì, ni àwọn ará Lámánì sì kọlù.   Bẹni, àní àwọn tí nwọn ti   sá jáde kúrò nínú ilẹ Mántì, àti kúrò nínú àwọn ilẹ tí ó wà ní àyíká, ni nwọn wá tí nwọn sì darapọ mọ àwọn ará Lámánì ní apá ilẹ yĩ.   Bí nwọn sì ti pọ púpọ báyĩ,   bẹni, àti nítorípé nwọn ngba ìrànlọwọ ọmọ ogun lójojúmọ, nípa àṣẹ Ámmórọnì nwọn jáde láti kọlũ àwọn ènìyàn Nífáìhà, nwọn sì bẹrẹsí pa nwọn ní ìpakúpa.   Àwọn ẹgbẹ ọmọ ogun nwọn   sì pọ púpọ tí àwọn tí ó kù nínú àwọn ènìyàn Nífáìhà níláti sálọ níwájú nwọn; tí nwọn sì wá pẹlú tí nwọn darapọ mọ ẹgbẹ ọmọ ogun Mórónì.   Àti nísisìyí nítorítí Mórónì ti   lérò pé nwọn yíò fi àwọn ọmọ ogun ránṣẹ sínú ìlú-nlá Nífáìhà, fún ìrànlọwọ àwọn ènìyàn tí yíò ṣọ ìlú-nlá nã, àti nítorípé ó mọ pé ó rọrùn láti pa ìlú-nlá nã mọ láti má bọ sí ọwọ àwọn ará Lámánì jù láti gbã padà lọwọ nwọn, ó lérò wípé nwọn yíò ṣọ ìlú-nlá nã ní ìrọrùn.   Nítorínã ni ó ṣe dá àwọn  ẹgbẹ ọmọ ogun rẹ dúró láti ṣọ àwọn ibití nwọn ti gbà padà.   Àti nísisìyí, nígbàtí Mórónì   ríi pé nwọn ti sọ ìlú-nlá Nífáìhà nù ó banújẹ púpọpúpọ, ó sì bẹrẹsí ṣiyèméjì, nítorí ti ìwà búburú àwọn ènìyàn nã, pé bóyá nwọn kò ní ṣubú sí ọwọ àwọn arákùnrin wọn.   Nísisìyí èyí wà ní ìbámu   pẹlú àwọn olórí ológun rẹ. Nwọn ṣiyèméjì ẹnu sì yà nwọn pẹlú nítorí ìwà búburú àwọn ènìyàn nã, èyí sì rí bẹ nítorí àṣeyọrí tí àwọn ará Lámánì ní lórí nwọn.   Ó sì ṣe tí Mórónì bínú sí   ìjọba nã, nítorí àìnãní òmìnira orílẹ èdè nwọn.  60   Mórónì fi ẹjọ sun Pahoránì nípa ti àìfiyèsí ìjọba lórí àwọn ẹgbẹ ọmọ ogunOlúwa jẹ kí nwọn pa àwọn olódodoÀwọn ará Nífáì níláti lo gbogbo ipá àti ìní nwọn láti gba ara nwọn lọwọ ọtá nwọnMórónì kìlọ pé òun yíò bá ìjọba nã jà àfi bí nwọn bá fi ìrànlọwọ ránṣẹ sí àwọn ẹgbẹ ọmọ ogun òun. Ní ìwọn ọdún 62 kí a tó bí Olúwa wa. Ó sì ṣe tí ó tún kọwé sí olórí ilẹ nã, ẹnití íṣe Pahoránì, àwọn wọnyí sì ni ọrọ tí ó kọ, wípé: Kíyèsĩ, mo kọ ìwé mi sí Pahoránì, tí ó wà nínú ìlú-nlá Sarahẹmúlà, ẹnití í ṣe adájọ àgbà àti olórí lórí ilẹ nã, àti pẹlú sí gbogbo àwọn tí àwọn ènìyàn yí yàn láti darí àti láti ṣe àkóso ọrọ nípa ti ogun yĩ.   Nítorí kíyèsĩ, èmi ní ohun   kan láti bá nwọn sọ èyítí í ṣe ìbáwí; nítorí kíyèsĩ, ẹyin fúnra nyín mọ wípé a ti yàn yín láti kó ọmọ ogun jọ, kí ẹ sì dì nwọn ní ìhámọra pẹlú idà àti pẹlú doje-ija àti onírũrú ohun ìjà-ogun lóríṣiríṣi, kí ẹ sì rán nwọn jáde lọ kọlu àwọn ará Lámánì, níbikíbi tí nwọn lè gbà jáde wá sínú ilẹ wa.   Àti nísisìyí ẹ kíyèsĩ, mo wí   fun nyín pé èmi fúnra mi, àti àwọn ọmọ ogun mi pẹlú, àti Hẹlámánì àti àwọn ọmọ ogun rẹ pẹlú, ti jìyà lọpọlọpọ; bẹni, àní ebi, òùngbẹ, àti ãrẹ, àti onírũrú ìpọnjú lóríṣiríṣi.   Ṣùgbọn kíyèsĩ, njẹ bí ó bá jẹ   wípé èyí nìkan ni ìyà tí ó jẹ wá àwa kì bá ti kùn tàbí kí a ráhùn.   Ṣùgbọn kíyèsĩ, ìpakúpa nã   pọ lọpọlọpọ lãrín àwọn ènìyàn wa; bẹni, ẹgbẹgbẹrún ti subú nípa ti idà, èyítí kì bá tí rí bẹ bí ẹyin bá ti fún àwọn ẹgbẹ ọmọ ogun wa ní agbára àti irànlọwọ tí ó tó. Bẹni, ìpatì nyin sí wa pọ lọpọlọpọ.   Àti nísisìyí kíyèsĩ, àwa nífẹ   láti mọ ohun tí ó fa irú ìpatì nlá yĩ; bẹni, àwa nífẹ láti mọ ohun tí ó fa irú ìwà àìnírònú nyín yĩ.   Njẹ ẹyin lérò pé ẹyin lè jókó   sí órí ìtẹ nyín ní ipò àìnírònú aláìníyè yĩ, kí àwọn ọtá nyín ó sì máa tan iṣẹ ìpànìyàn kákiri lãrín nyín? Bẹni, bí nwọn ṣe npa ẹgbẹgbẹrún nínú àwọn arákùnrin nyín   Bẹni, àní àwọn tí nwọn   gbẹkẹlé nyín fún ãbò, bẹni, tí nwọn fi nyín sí ípò tí ó yẹ fún nyín láti ràn nwọn lọwọ, bẹni, ẹyin ìbá ti fi àwọn ẹgbẹ ọmọ ogun ránṣẹ sí nwọn, láti fún nwọn ni ágbára, ẹyin ìbá sì ti gba ẹgbẹgbẹrún nwọn lọwọ ìṣubú nipasẹ idà.   Ṣùgbọn kíyèsĩ èyí kì i ṣe   gbogbo rẹẹyin fà ọwọ ìpèsè oúnjẹ sẹhìn fún nwọn, tóbẹ tí ọpọlọpọ jà tí nwọn sì ṣẹjẹ kú nítorí ti ìfẹ nlá tí nwọn ní fún àlãfíà àwọn ènìyàn yĩ; bẹni, eleyĩ ni nwọn sì ṣe nígbàtí nwọn fẹrẹ kú fún ebi, nítorí ìpatì nlá nyín sí nwọn.   Àti nísisìyí, ẹyin arákùnrin   mi àyànfẹnítorípé ó yẹ kí ẹyin ó jẹ àyànfẹ; bẹni, ó sì yẹ kí ẹyin ti ta ara nyín jí gírí fún àlãfíà àti òmìnira àwọn ènìyàn yĩ; ṣùgbọn kíyèsĩ, ẹyin ti pa nwọn tì tóbẹ tí ẹjẹ ẹgbẹgbẹrún yíò wá sórí nyín fún ẹsan; bẹni, nítorítí gbogbo igbe nwọn àti gbogbo ìyà nwọn jẹ mímọ sí Ọlọrun   Kíyèsĩ, ẹyin ha lérò wípé ẹ lè   joko lórí ìtẹ nyín bí, àti pé nítorí dídára Ọlọrun tí ó pọ púpọ ẹyin kò ní ṣe ohun kankan òun yíò sì gbà nyín? Ẹ kíyèsĩ, bí ẹyin rọ, ẹ rọ lásán ni.   Ẹyin ha lérò wípé, pípa ti á   pa púpọ nínú àwọn arákùnrin nyín nítorí ìwà búburú nwọn ni bí? Èmi wí fún nyín, bí ẹyin bá lérò báyĩ ẹyin rọ lórí asán ni; nítorítí mo wí fún nyín, ọpọlọpọ ni ó ti ṣubú nípa idà; àti pé kíyèsĩ sí ìdálẹbi nyín ni;   Nítorítí Olúwa jẹ kí a pa   olódodo kí àìṣègbè àti ìdájọ rẹ lé wá sórí àwọn ènìyàn búburú; nítorínã kí ẹyin ó máṣe ró wípé àwọn olódodo yíò ṣègbé nítorítí a ti pa nwọn; ṣùgbọn kíyèsĩ, nwọn wọ inú ìsinmi Olúwa Ọlọrun nwọn.   Àti nísisìyí kíyèsĩ, mo wí   fún nyín, mo ní ìbẹrù lọpọlọpọ pé ìdájọ Ọlọrun yíò wá sí órí àwọn ènìyàn yĩ, nítorí ìwà ìmẹlẹ nwọn, bẹni, àní ìwà ìmẹlẹ ìjọba wa, àti ìpatì nlá nwọn sí àwọn arákùnrin nwọn, bẹni, sí àwọn tí nwọn ti pa.   Nítorí bíkòbáṣe ti ìwà   búburú èyítí ó kọkọ bẹrẹ láti ọdọ àwọn olórí wa, àwa ìbá ti dojúkọ àwọn ọtá wa tí nwọn kò sì ní lè borí wa.   Bẹni, bíkòbáṣe nítorí ogun   tí ó bẹ sílẹ lãrín wa; bẹni, bí kò bá ṣe nítorí àwọn afọbajẹ wọnyí, tí nwọn fa ìtàjẹsílẹ púpọ lãrín wa; bẹni ní àkokò tí àwa nbá ara wa jà, bí àwa bá ti fọwọsowọpọ nínú agbára bí àwa ti ṣe tẹlẹ; bẹni, bí kò bá ṣe nítorí ti ìfẹ fún agbára àti àṣẹ èyítí àwọn afọbajẹ wọnnì ní lórí wa; bí nwọn bá ti ṣe òtítọ sí ìjà-òmìnira nã, tí nwọn sì ti darapọ mọ wa, tí nwọn sì jáde lọ dojúkọ àwọn ọtá wa, dípò kí nwọn gbé idà nwọn sí wa, èyítí ó jẹ ohun tí ó fa ìtàjẹsílẹ lọpọlọpọ lãrín ara wa; bẹni, bí àwa bá ti jáde lọ láti dojúkọ nwọn nínú agbára Olúwa, àwa ìbá ti tú àwọn ọtá wa ká, nítorípé èyí ìbá ti rí bẹ, ní ìbámu pẹlú ìmúṣẹ ọrọ rẹ.   Ṣùgbọn ẹ kíyèsĩ, nísisìyí   àwọn ará Lámánì ngbógun tì wá, nwọn sì ngba àwọn ilẹ wa, nwọn sì npa àwọn ènìyàn wa pẹlú idà, bẹni, àwọn obìnrin wa àti àwọn ọmọ wa, nwọn sì nkó nwọn lọ ní ìgbẹkùn, tí nwọn sì njẹ kí onírũrú ìyà jẹ nwọn, èyí sì rí bẹ nítorí ti ìwà búburú àwọn tí nwá agbára àti àṣẹ, bẹni, àní àwọn afọbajẹ wọnnì.   Ṣùgbọn èmi yíò ha ṣe sọrọ   púpọ lórí ohun yĩ? Nítorítí àwa kò mọ, ṣùgbọn ó ṣeéṣe pé ẹyin tìkara yín nwá àṣẹ. Àwa kò mọ,ṣùgbọn ó ṣeéṣe pé ọlọtẹ ni ẹyin pẹlú í ṣe sí ìlú nyín.   Tàbí ẹyin ha ti pawá tì   nítorípé ẹyin wà ní ãrin inú ilẹ orílẹ-èdè wa tí ãbò sì yí nyín ká, ni ẹyin kò ṣe mú kí a fi oúnjẹ ránṣẹ sí wa, àti àwọn ẹgbẹ ọmọ ogun pẹlú láti lè fi agbára kún àwọn ẹgbẹ ọmọ ogun wa?   Ẹyin ha ti gbàgbé àwọn òfin   Olúwa Ọlọrun nyín bí? Bẹni, ẹyin ha ti gbàgbé ìkólọ sí ìgbèkún àwọn bàbá wa bí? Ẹyin ha ti gbàgbé ọpọlọpọ igbà tí Ọlọrun ti gbà wá lọwọ àwọn ọtá wa bí?   Tabí ẹyin ha lérò wípé   Olúwa yíò tún gbà wá, bí àwa ti joko lórí ìtẹ wa tí àwa kò sì mú ohun tí Olúwa ti pèsè fún wa lò bí?   Bẹni, njẹ ẹyin yíò ha jókó   láìṣiṣẹ tí ẹgbẹgbẹrún àwọn wọnnì sì yí nyín ká, bẹni, àti ẹgbẹgbẹrún mẹwa, àwọn wọnnì tí nwọn sì joko láìṣiṣẹ pẹlú, nígbàtí àwọn ẹgbẹgbẹrún wà kákiri ní agbègbè ilẹ nã tí nwọn ṣubú nípa idà, bẹni, tí nwọn ti fi ara gba ọgbẹ tí nwọn sì nṣẹjẹ?   Ẹyin ha lérò wípé Ọlọrun   yíò wò nyín pé ẹyin wà láìlẹbi nígbàtí ẹyin joko jẹjẹ tí ẹ sì nwo àwọn ohun wọnyí? Kíyèsĩ mo wí fún nyín, rárá. Nísisìyí èmi fẹ kí ẹyin ó rántí pé Ọlọrun ti wípé a ó kọkọ wẹ àgọ inú ara mọ, lẹhìnnã sì ni a ó wẹ àgọ ara òde mọ pẹlú.   Àti nísisìyí, àfi bí ẹyin bá   ronúpìwàdà ní ti èyítí ẹyin ti ṣe, kí ẹ sì dìde sí iṣẹ, kí ẹ sì fi oúnjẹ àti àwọn ọmọ ogun ránṣẹ sí wa, àti sí Hẹlámánì pẹlú, kí ó lè dãbò bò àwọn apá ilẹ wa nã tí ó ti gbà padà, àti pé kí àwa nã ó lè gba àwọn ohun-ìní wa tí ó kù ní àwọn apá ilẹ yĩ padà, ẹ kíyèsĩ ó yẹ kí àwa ó máṣe bá àwọn ará Lámánì jà mọ títí àwa ó fi kọkọ wẹ àgọ inú ara wa mọ, bẹni, àní àwọn olórí àgbà ìjọba wa.   Àti pé àfi bí ẹyin bá fifún mi   gẹgẹbí èmi ti bẽrè nínú ọrọ mi, kí ẹ sì fi ẹmí òmìníra ní tọtọ hàn mi ní gbangba, kí ẹ sì tiraka láti fi agbára kún àwọn ẹgbẹ ọmọ ogun wa, kí ẹ sì fún nwọn ní oúnjẹ fún àtìlẹhìn nwọn, ẹ kíyèsĩ èmi yíò fi apá kan nínú àwọn ènìyàn olómìnira mi sílẹ láti dãbò bò ilẹ wa tí ó wà ní apá yĩ, èmi yíò sì fi agbára àti ìbùkún Ọlọrun sílẹ sórí nwọn, kí agbára míràn máṣe lè bá nwọn jà   Èyí sì rí bẹ nítorí ìgbàgbọ   nwọn tí ó tóbi, àti sũrù nwọn nínú ìpọnjú   Èmi yíò sì tọ nyín wá, bí   ẹnìkẹni bá sì wà lãrín nyín tí ó ní ìfẹ fún òmìnira, bẹni, bí a bá rí ìfẹ fún òmìnira bí ó ti wulẹ kí ó kéré tó, kíyèsĩ èmi yíò dá ọtẹ sílẹ lãrín nyín, àní títí àwọn tí ó ní ìfẹ láti gba agbára àti àṣẹ yíò fi di aláìsí.   Bẹni, ẹ kíyèsĩ èmi kò bẹrù   agbára nyín tàbí àṣẹ nyín, ṣùgbọn Ọlọrun mi ni ẹnití èmi bẹrù rẹ; gẹgẹbí ìpaláṣẹ rẹ ni èmi sì fi gbé idà mi láti dãbò bò ipa ọnà ìfẹ orílẹ-èdè mi, àti nítorí àìṣedẽdé nyín ni àwa ṣe rí àdánù tí ó pọ báyĩ.   Ẹ kíyèsĩ àsìkò ti tó, bẹni,   àkokò nã ti dé tán, pé àfi bí ẹyin bá ta ara nyín jí fún ìdãbò bò orílẹ-èdè nyín àti àwọn ọmọ nyín, idà yíò wà ní gbígbé sókè lórí nyín; bẹni, yíò sì kọlũ nyíntí yíò sì bẹ nyín wò àní sí ìparun nyín pátápátá.   Kíyèsĩ, èmi ndúró de ìrànlọwọ   láti ọdọ nyín; àti pé, àfi bí ẹyin bá ràn wá lọwọ, ẹ kíyèsĩ, èmi yíò tọ nyín wá, àní nínú ilẹ Sarahẹmúlà, èmi yíò sì kọlũ nyín pẹlú ida, tó bẹ tí ẹyin kò lè ní agbára mọ láti dá itẹsiwaju àwọn ènìyàn yĩ duro nínú ija fun ipa ominira wa.   Nítorí ẹ kíyèsĩ, Olúwa kò   ní jẹ kí ẹyin wà lãyè kí ẹ sì di alágbára nínú àìṣedẽdé nyín láti lè pa àwọn ènìyàn rẹ tí í ṣe olódodo run.   Kíyèsĩ, ẹyin ha lérò wípé   Olúwa yíò dá nyín sí tí yíò sì ṣe ìdájọ lórí àwọn ará Lámánì, nígbàtí ó ṣe wípé àṣà àwọn bàbá nwọn ni ó fa ìkorira tí nwọn ní, bẹni, tí àwọn tí nwọn fẹ yapa kúrò lára wa sì tún sọọ di ìlọpo síi, nígbàtí ìwà búburú nyín sì wà nítorí ìfẹ nyín fún ògo àti ohun asán ayé yĩ bí?   Ẹyin mọ wípé ẹyin rékọjá sí   òfin Ọlọrun, ẹyin sì mọ wípé ẹyin ntẹ mọlẹ lábẹ ẹsẹ nyín. Kíyèsĩ, Olúwa wí fún mi pé: Bí àwọn tí ẹyin ti yàn gẹgẹbí aláṣẹ nyín kò bá ronúpìwàdà kúrò nínú ẹṣẹ àti àwọn àìṣedẽdé nwọn, ìwọ yíò lọ kọlũ nwọn ní ìjà.   Àti nísisìyí kíyèsĩ, èmi,   Mórónì, ó di dandan fún mi nípa májẹmú tí èmi ti dá láti pa òfin Ọlọrun mi mọ; nítorínã ni èmi ṣe fẹ kí ẹyin ó ṣe ìgbọràn sí ọrọ Ọlọrun, kí ẹ sì ránṣẹ sí mi ní kánkán pẹlú àwọn ìpèsè oúnjẹ àti àwọn ọmọ ogun nyín, àti sí Hẹlámánì.   Sì kíyèsĩ, bí ẹyin kò bá ṣe èyí   èmi nbọ wá bá nyín kánkán; nítorí ẹ kíyèsĩ, Ọlọrun kò ní jẹ kí àwa ó kú lọwọ ebi; nítorínã yíò fifún wa nínú oúnjẹ nyín, àní bí ó tilẹjẹwípé nípa idà. Nísisìyí kí ẹ ríi pé ẹyin mú ọrọ Ọlọrun ṣẹ.   Kíyèsĩ, èmi ni Mórónì, tí í ṣe   balógun àgbà nyín. Èmi kò lépa agbára, bíkòṣe láti wóo lulẹ. Èmi kò wá ọlá ti inú ayé yĩ, ṣùgbọn fún ògo Ọlọrun mi, àti ominira àti ìwà àlãfíà orílẹ-èdè mi. Báyĩ sì ni èmi pará ọrọ mi.  61   Pahoránì sọ fún Mórónì nípa ìṣọtẹ àti ìtàpásí ìjọba nãÀwọn afọbajẹ nã gba Sarahẹmúlà nwọn sì bá àwọn ará Lámánì ní àjọṣepọPahoránì bẽrè fún ìrànlọwọ ọmọ ogun láti lè kọlũ àwọn ọlọtẹ nã. Ní ìwọn ọdún 62 kí a tó bí Olúwa wa. Kíyèsĩ, nísisìyí ó sì ṣe, pé ní kété tí Mórónì ti fi ìwé rẹ ránṣẹ sí aláṣẹ àgbà nã, ó gba ìwé láti ọdọ Pahoránì aláṣẹ àgbà. Àwọn yĩ sì ni ọrọ tí ó gbà:   Èmi, Pahoránì, tí í ṣe aláṣẹ   àgbà lórí ilẹ yĩ, fi àwọn ọrọ yĩ ránṣẹ sí Mórónì, tí í ṣe olórí ológun lórí ẹgbẹ ọmọ ogun. Kíyèsĩ, mo wí fún ọ, Mórónì, pé inú mi kò dùn nípa ìpọnjú nyín tí ó pọ púpọ, bẹni, ó bá ọkàn mi jẹ.   Ṣùgbọn kíyèsĩ, àwọn kan wà   tí inú nwọn ndùn sí ìpọnjú nyín, bẹni, tóbẹ tí nwọn ti dìde ní ìṣọtẹ sí mi, àti sí àwọn ènìyàn mi tí nwọn jẹ àwọn tí nwá òmìnira, bẹni, àwọn tí nwọn dìde sì pọ lọpọlọpọ.   Àti pé àwọn tí nwọn nlépa   láti gba ìtẹ ìdájọ lọwọ mi ni nwọnnṣe àìṣedẽdé nlá yĩ; nítorítí nwọn lo ẹtàn nlá, nwọn sì ti darí ọkàn àwọn ènìyàn púpọ sí ṣíṣe búburú, èyítí yíò fa ìpọnjú tí ó pọ lãrín wa; nwọn ti dáwọ fífún wa ní ìpèsè oúnjẹ wa dúró nwọn sì ti dẹrùba àwọn ènìyàn olómìnira wa tóbẹ tí nwọn kò lè wá bá nyín.   Sì kíyèsĩ, nwọn ti lé mi jáde   kúrò níwájú wọn, èmi sì ti sálọ sí ilẹ Gídéónì, pẹlú iye àwọn ọmọ ogun tí ó ṣeéṣe fún mi láti mú tọwọ.   Sì kíyèsĩ, èmi ti kọ ìwé ikede   ránṣẹ jákè-jádò apá ilẹ tí ó wà ní ibi yĩ; sì kíyèsĩ, nwọn darapọ mọ wa lójojúmọ, láti gbé ohun ìjà ogun nwọn, ní ìdãbò bò orílẹèdè nwọn àti òmìnira nwọn, àti láti gbẹsan ìwà ìkà nwọn.   Nwọn sì ti wá bá wa, tóbẹ   tí nwọn ntako àwọn tí nwọn ti dìde ní ìṣọtẹ sí wa, bẹni, tóbẹ ti nwọn bẹru wa tí nwọn kò lè dá àbá láti jáde wá dojú ìjà kọ wá.   Nwọn ti gba ilẹ nã, tàbí olú   ìlú nã, Sarahẹmúlà; nwọn ti yan ọba lórí nwọn, òun sì ti kọwé sí ọba àwọn ará Lámánì, nínú èyítí ó ti bã ní májẹmú àjọṣepọ; nínú àjọṣepọ èyítí ó gbà láti dãbò bò ìlú-nlá Sarahẹmúlà, ìdãbò bò èyítí òun lérò wípé yíò mú kí àwọn ará Lámánì lè ṣẹgun èyítí ó kù nínú ilẹ nã, tí nwọn ó sì fi jẹ ọba lórí àwọn ènìyàn yĩ nígbàtí àwọn ará Lámánì yíò ṣẹgun nwọn.   Àti nísisìyí, nínú ọrọ rẹ ìwọ   ti bá mi wí, ṣùgbọn kò já mọ nkan; èmi kò bínú, ṣùgbọn mo láyọ nínú ìdúróṣinṣin rẹ. Èmi, Pahoránì, kò lépa agbára, bíkòṣe láti lè di ìtẹ ìdájọ mi mú kí èmi ó lè pa ẹtọ àti òmìnira àwọn ènìyàn mi mọ. Ọkàn mi dúró ṣinṣin nínú òmìnira nã nínú èyítí Ọlọrun ti sọ wá di òmìnira.   Àti nísisìyí, kíyèsĩ, àwa yíò   tako ìwà búburú àní títí dé ojú ìtàjẹsílẹ. Àwa kò ní ta ẹjẹ àwọn ará Lámánì silẹ bí nwọn yíò bá dúró nínú ilẹ nwọn.   Àwa kò ní ta ẹjẹ àwọn arákùnrin   wa sílẹ bí nwọn kò bá dìde ní ìṣọtẹ kí nwọn sì gbé idà kọlũ wá.   Àwa yíò fi ara wa fún àjàgà   oko-ẹrú tí ó bá wà ní ìbámu pẹlú àìṣègbè Ọlọrun, tàbí bí ó bá pãláṣẹ fún wa láti ṣe bẹ.   Ṣùgbọn kíyèsĩ òun kò pãláṣẹ   fún wa pé kí àwa ó fi ara wa fún àwọn ọtá wa, ṣùgbọn pé kí àwa ó gbẹkẹ wa lé e, òun yíò sì gbà wá.   Nítorínã, arákùnrin mi   àyànfẹ, Mórónì, ẹ jẹ kí àwa ó tako èyítí ó burú, àti pé ohun búburú èyítí ó wù tí àwa kò bá lè takò pẹlú ọrọ wa, bẹni, gẹgẹbí ìṣọtẹsí àti ìyapa, ẹ jẹ kí a takò nwọn pẹlú idà wa, kí àwa ó lè di òmìnira wa mú, kí àwa ó lè yọ nínú anfãni nla ti ìjọ-onígbàgbọ wa, àti nínú ipa ti ìfẹ Olùràpadà wá àti Ọlọrun wa.   Nítorínã, wá sí ọdọ mi ní   kánkán pẹlú díẹ nínú àwọn ọmọ ogun rẹ, kí o sì fi àwọn tí ó kù sí abẹ Léhì àti Tíákúmì; fún nwọn ní àṣẹ láti ja ogun ní ilẹ tí ó wà ní apá ibẹ, ní ìbámu pẹlú Ẹmí Ọlọrun, èyítí í ṣe ẹmí ìtúsílẹ èyítí nbẹ nínú nwọn.   Kíyèsĩ èmi ti fi ìpèsè oúnjẹ   díẹ ránṣẹ sí nwọn, kí nwọn ó má bã ṣègbé títí ẹyin ó fi wá bá mi.   Kó àwọn ọmọ ogun èyíkeyĩ  tí ìwọ bá rí jọ nígbàtí ẹyin bá nbọwá sí ìhín, àwa yíò sì lọ kánkán láti kọlũ àwọn olùyapa nnì, nínú ipá Ọlọrun wa ní ìbámu pẹlú ìgbàgbọ tí ó wà nínú wa.   Àwa yíò sì gba ìlú-nlá   Sarahẹmúlà, kí àwa ó lè rí oúnjẹ síi láti fi ránṣẹ sí Léhì àti Tíákúmì; bẹni, àwa yíò lọ láti kọlũ nwọn nínú ipá Olúwa, àwa yíò sì fi òpin sí ìwà àìṣedẽdé nlá yĩ.   Àti nísisìyí, Mórónì, inú mi   dùn láti gba ìwé rẹ, nítorípé agara dá mi nípa ohun tí ó yẹ kí àwa ó ṣe, bóyá ó tọ fún wa láti kọlũ àwọn arákùnrin wa.   Ṣùgbọn ìwọ ti wípé, àfi bí   nwọn bá ronúpìwàdà Olúwa ti pãláṣẹ fún ọ pé kí ìwọ ó kọlũ nwọn.   Kí o ríi pé o ti Léhì àti   Tíákúmì lẹhìn nínú ìgbàgbọ nwọn nínú Olúwa; wí fún nwọn pé kí nwọn máṣe bẹrù, nítorítí Ọlọrun yíò gbà nwọn, bẹni, àti gbogbo àwọn tí ó dúró ṣinṣin nínú òmìnira nnì nínú èyítí Ọlọrun ti sọ nwọn di òmìnira. Àti nísisìyí èmi parí ọrọ mi sí arákùnrin mi àyànfẹ, Mórónì.  62   Mórónì kọjá lọ láti ran Pahoránì lọwọ ní ilẹ GídéónìNwọn pa awọn afọbajẹ tí nwọn kọ láti dãbò bò orílẹ-èdè nwọnPahoránì àti Mórónì gba Nífáìhà padàÀwọn ará Lámánì púpọ darapọ mọ àwọn ènìyàn ÁmọnìTíákúmì pa Ámmórọnì nítorí ìdí èyí ni nwọn sì pa òun nãÀ lé àwọn ará Lámánì kúrò ní ilẹ nã, a sì fi àlãfíà lélẹHẹlámánì padà sí iṣẹ ìránṣẹ ó sì gbé iṣẹ Ìjọ-Ọlọrun sókè. Ní ìwọn ọdún 62 sí 57 kí a tó bí Olúwa wa. Àti nísisìyí ó sì ṣe nígbàtí Mórónì ti gba ìwé yĩ, ó gba ìmúlọkànle, ó sì kún fún ayọ púpọ nítorí ìgbàgbọ Pahoránì, pé kĩ ṣe ọlọtẹ sí òmìnira àti ìjà-òmìnira ti orílẹ-èdè rẹ.   Ṣùgbọn ó sì kẹdùn ọkàn   lọpọlọpọ pẹlú nítorí àìṣedẽdé àwọn tí nwọn lé Pahoránì kúrò lórí ìtẹ ìdájọ, bẹni, ní kúkúrú nítorí ti àwọn tí nwọn ti ṣọtẹ sí orílẹ-èdè nwọn àti sí Ọlọrun nwọn pẹlú.   Ó sì ṣe tí Mórónì mú díẹ nínú   àwọn ọmọ ogun rẹ, ní ìbámu pẹlú ìfẹ Pahoránì, ó sì fún Léhì àti Tíákúmì ní àṣẹ lórí àwọn ọmọ ogun rẹ tí ó kù, ó sì kọjá lọ sí apá ilẹ Gídéónì.   Ó sì gbé àsíá òmìnira sókè   níbikíbi tí ó bá wọ, ó sì kó gbogbo ọmọ ogun tí ó bá ṣeéṣe fún un láti kójọ bí ó ti nkọjá lọ sí apá ilẹ Gídéónì.   Ó sì ṣe tí ẹgbẽgbẹrún nwọn   sì darapọ mọ ọ, tí nwọn sì gbé idà nwọn láti dãbò bò òmìnira nwọn, pé kí nwọn má lè bọ sínú oko-ẹrú.   Àti báyĩ, nígbàtí Mórónì ti   kó gbogbo àwọn ọmọ ogun tí ó rí jọ pọ bí ó ti nkọjá lọ, ó dé ilẹ Gídéónì; nígbàtí ó sì ti da àwọn ọmọ ogun rẹ mọ ti Pahoránì nwọn ní ágbára lọpọlọpọ, àní nwọn ní ágbára ju àwọn ọmọ ogun Pákúsì, tĩ ṣe ọba àwọn olùyapa nnì tí nwọn lé àwọn ẹnití nwá òmìnira nnì jáde kúrò nínú ilẹ Sarahẹmúlà tí nwọn sì ti gba ilẹ nã.   Ó sì ṣe tí Mórónì àti Pahoránì  kọjá lọ pẹlú àwọn ẹgbẹ ọmọ ogun nwọn sínú ilẹ Sarahẹmúlà, tí nwọn sì jáde lọ ní ìkọlù ìlú-nlá nã, nwọn sì bá àwọn ọmọ ogun Pákúsì pàdé, tóbẹ tí nwọn sì wá bá nwọn jagun.   Ẹ kíyèsĩ, a pa Pákúsì a sì kó   àwọn ọmọ ogun rẹ lẹrú, a sì dá Pahoránì padà sórí ìtẹ ìdájọ rẹ.   Àwọn ẹgbẹ ọmọ ogun Pákúsì   sì gba ìdájọ nwọn, ní ìbámu pẹlú òfin, àti àwọn afọbajẹ nnì tí a ti mú tí a sì tĩ jù sínú túbú; a sì pa nwọn ní ìbámu pẹlú òfin; bẹni, àwọn ọmọ ogun Pákúsì nnì àti àwọn afọbajẹ nnì, ẹnikẹni tí ó bá kọ láti gbé ohun ìjà-ogun ní ìdãbò bò orílè-èdè rẹ, ṣùgbọn tí yíò bã jà, ni a sì pa.   Báyĩ sì ni ó di ohun tí ó tọ pé   kí àwọn ará Nífáì ó pa òfin yĩ mọ fún ìpamọ orílẹ-èdè nwọn; bẹni, àti pé ẹnikẹni tí a bá rí tí ó ntako òmìnira nwọn ni a pa ní kíákíá ní ìbámu òfin nã.   Báyĩ sì ni ọgbọn ọdún nínú   ìjọba àwọn onídàjọ lórí àwọn ènìyàn Nífáì parí; Mórónì àti Pahoránì sì ti dá àlãfíà padà sórí ilẹ Sarahẹmúlà, lãrín àwọn ènìyàn nwọn, nwọn sì ti pa gbogbo àwọn tí kò ṣe òtítọ sí ìjà òmìnira nã.   Ó sì ṣe ní ìbẹrẹ ọdún kọkànlélọgbọn   nínú ìjọba àwọn onídàjọ lórí àwọn ènìyàn Nífáì, Mórónì mú kí a fi ìpèsè oúnjẹ ránṣẹ ní kíákíá, àti ọwọ ọmọ ogun ẹgbẹrún mẹfà sí Hẹlámánì, láti ràn án lọwọ fún ìdãbò bò apá ilẹ nã tí ó wà.   Ó sì mú kí nwọn fi ọwọ ọmọ   ogun ẹgbẹrún mẹfà pẹlú oúnjẹ tí ó tó, ránṣẹ sí àwọn ẹgbẹ ọmọ ogun Léhì àti Tíákúmì. Ó sì ṣe tí nwọn ṣe èyí láti lè dãbò bò ilẹ nã lọwọ àwọn ará Lámánì.   Ósì ṣe tí Mórónì àti Pahoránì,   ti nwọn fi ọpọlọpọ ọmọ ogun sẹhìn ní ilẹ Sarahẹmúlà, nwọn kọjá lọ pẹlú ọpọlọpọ ọmọ ogun sí ilẹ Nífáìhà, nítorítí nwọn pinnu láti lé àwọn ará Lámánì kúrò nínú ìlú-nlá nnì.   Ó sì ṣe pé bí nwọn ṣe nrin   ìrìnàjò nwọn lọ sínú ilẹ nã, nwọn mú ọpọlọpọ àwọn ọmọ ogun àwọn ará Lámánì, nwọn sì pa nwọn, nwọn sì kó àwọn ìpèsè oúnjẹ nwọn àti àwọn ohun ìjà-ogun nwọn.   Ó sì ṣe lẹhìn tí nwọn ti mú   nwọn, nwọn mú kí nwọn dá májẹmú pé nwọn kò ní gbé ohun ìjà-ogun nwọn ti àwọn ará Nífáì mọ.   Nígbàtí nwọn sì ti dá májẹmú   yĩ tán nwọn rán wọn láti máa bá àwọn ará Ámọnì gbé, nwọn sì pọ tó ẹgbẹrún mẹrin tí í ṣe àwọn tí a kò pa.   Ó sì ṣe nígbàtí nwọn ti rán   nwọn jáde tán nwọn sì mú ìrìnàjò nwọn lọ sí apá ilẹ Nífáìhà. Ó sì ṣe nígbàtí nwọn dé ìlú-nlá Nífáìhà, ni nwọn sì pàgọ nwọn sínú ọdàn Nífáìhà, èyítí ó wà nítòsí ìlú-nlá Nífáìhà.   Nísisìyí Mórónì ní ìfẹ kí   àwọn ará Lámánì jáde wá láti bá nwọn jà, lori ọdàn nã; ṣùgbọn nítorítí àwọn ará Lámánì mọ nípa ìgboyà nlá tí nwọn ní, àti tí nwọn sì rí pípọ tí nwọn pọ púpọ, nítorínã nwọn kò jẹ jáde wá láti kọlũ nwọn; nítorínã nwọn kò jáde láti jà ní ọjọ nã.   Nígbàtí alẹ sì lẹ, Mórónì kọjá   lọ nínú òkùnkùn alẹ, ó sì wá sí órí odi ìlú nã láti ṣe amí apá ibitíàwọn ará Lámánì pàgọ sí pẹlú àwọn ẹgbẹ ọmọ ogun nwọn.   Ó sì ṣe tí nwọn wà ní apá   ìlà-oòrùn, lẹbá ọnà àbáwọlé; nwọn sì nsùn. Àti nísisìyí ni Mórónì padà sí ọdọ ẹgbẹ ọmọ ogun rẹ, ó sì mú kí nwọn ṣe àwọn okùn tí ó lágbára àti àwọn àkàbà, láti lè sọ nwọn kalẹ sínú ìlú láti orí odi ìlú nã.   Ó sì ṣe tí Mórónì mú kí   àwọn ọmọ ogun rẹ kọjá lọ kí nwọn lọ sí órí odi nã, kí nwọn ó sì sọkalẹ sí ibi apá ìlú-nlá nã, bẹni, àní ní apá ìwọ-oòrùn, níbití àwọn ará Lámánì kò pàgọ sí pẹlú àwọn ẹgbẹ ọmọ ogun nwọn.   Ó sì ṣe tí a sọ gbogbo nwọn   kalẹ sínú ìlú-nlá nã ní òru, pẹlú àwọn okùn nwọn tí ó lágbára àti àwọn àkàbà nwọn; báyĩ nígbàtí ilẹ mọ gbogbo nwọn tí wà nínú odi ìlú-nlá nã.   Àti nísisìyí, nígbàtí àwọn ará   Lámánì jí tí nwọn sì ríi pé àwọn ẹgbẹ ọmọ ogun Mórónì ti wà nínú odi-ìlú nwọn, ẹrù bà nwọn lọpọlọpọ, tóbẹ tí nwọn sá jáde láti ẹnu ọnà ìlú.   Àti nísisìyí nígbàtí Mórónì   ríi pé nwọn sálọ níwájú òun, ó mú kí àwọn ọmọ ogun rẹ sá tẹlé nwọn, nwọn sì pa púpọ, nwọn sì ká ọpọlọpọ mọ, nwọn sì mú nwọn lẹrú; àwọn tí ó kù sì sá lọ sínú ilẹ Mórónì, tí ó wà létí agbègbè bèbè òkun.   Báyĩ s ì ni Mórónì à t i   Pahoránì gba ìlú-nlá Nífáìhà ní áìpàdánù ẹmí kankan; a sì pa púpọ nínú àwọn ará Lámánì.   Nísisìyí ó sì ṣe tí púpọ nínú   àwọn ará Lámánì tí nwọn kó lẹrú ní ìfẹ láti darapọ mọ àwọn ènìyàn Ámọnì kí nwọn sì di ẹni òmìnira.   Ó sì ṣe tí a fi fún gbogbo   àwọn tí ó ní ìfẹ bẹ gẹgẹbí ìfẹ inú nwọn.   Nítorínã, gbogbo àwọn ará   Lámánì tí a mú lẹrú sì darapọ mọ àwọn ènìyàn Ámọnì, tí nwọn sì bẹrẹsí ṣiṣẹ kárakára, tí nwọn dáko, tí nwọn ngbin onírurú ọkà, àti àwọn onírurú agbo àti ọwọ ẹran; báyĩ sì ni àwọn ará Nífáì rí ìtura gbà kúrò lọwọ àjàgà nlá; bẹni, tóbẹ tí nwọn fi rí ìtura lórí gbogbo àwọn ará Lámánì tí nwọn mú lẹrú.   Nísisìyí ó sì ṣe tí Mórónì,   lẹhìn tí ó ti gba ìlú-nlá Nífáìhà, tí ó sì ti kó ọpọlọpọ lẹrú, èyítí ó mú kí àwọn ẹgbẹ ogun Lámánì ó dínkù lọpọlọpọ, àti lẹhìn tí ó ti gba àwọn ará Nífáì tí a ti mú lẹrú padà, tí nwọn sì fi agbára kún ẹgbẹ ọmọ ogun Mórónì lọpọlọpọ; nítorínã Mórónì jáde lọ láti inú ilẹ Nífáìhà lọ sínú ilẹ Léhì.   Ó sì ṣe nígbàtí àwọn ará   Lámánì ríi pé Mórónì nbọ wá kọlũ nwọn, ẹrù tún bà nwọn, nwọn sì sálọ kúrò níwájú àwọn ẹgbẹ ọmọ ogun Mórónì.   Ó sì ṣe tí Mórónì àti ẹgbẹ   ọmọ ogun rẹ sá tẹlé nwọn láti ìlú-nlá dé ìlú-nlá, títí Léhì àti Tíákúmì fi bá nwọn pàdé; àwọn ará Lámánì nã sì sálọ kúrò níwájú Léhì àti Tíákúmì, àní títí dé etí agbègbè bèbè òkun, títí nwọn fi dé ilẹ Mórónì.   Àwọn ẹgbẹ ọmọ ogun àwọn   ará Lámánì sì kójọ papọ, tóbẹ tí nwọn fi wà ní ọkanṣoṣo nínú ilẹ Mórónì. Nísisìyí Ámmórọnì,ọba àwọn ará Lámánì wà pẹlú nwọn pẹlú.   Ó sì ṣe tí Mórónì àti Léhì àti   Tíákúmì sì pàgọ pẹlú àwọn ẹgbẹ ọmọ ogun nwọn yíká etí ilẹ Mórónì, tóbẹ tí nwọn yí àwọn ará Lámánì kákiri ní etí ilẹ tí ó wà lẹba aginjù tí ó wà ní apá gũsù, àti ní etí ilẹ tí ó wà lẹba aginjù tí ó wà ní apá ìlà-oòrùn.   Báyĩ sì ni nwọn pàgọ ní alẹ   ọjọ nã. Nítorí kíyèsĩ, àwọn ará Nífáì àti àwọn ará Lámánì kãrẹ nítorí ìrìnàjò tí ó gùn tí nwọn rìn; nítorínã nwọn kò pinnu lé ọgbọn àrékérekè kankan nígbàtí alẹ lẹ, àfi Tíákúmì; nítorítí ó bínú gidigidi sí Ámmórọnì, tóbẹ tí ó fi rọ pé Ámmórọnì, àti Amalikíà arákùnrin rẹ, ni nwọn ti mú kí ogun nlá wà lãrín nwọn àti àwọn ará Lámánì, èyítí ó ti fa ogun àti ìtàjẹsílẹ púpọ, bẹni, àti ìyàn púpọ.   Ó sì ṣe tí Tíákúmì nínú ìbínú   rẹ nlá sì kọjá lọ sínú àgọ àwọn ará Lámánì, tí ó sì sọ ara rẹ kalẹ láti orí odi ìlú-nlá nã. Ó sì lọ pẹlú okùn, láti ibìkan dé òmíràn, tóbẹ tí ó sì rí ọba nã; ó sì ju ọkọ lũ, èyítí ó gun un lẹba ọkàn rẹ. Ṣùgbọn kíyèsĩ, ọba nã jí àwọn ọmọ-ọdọ rẹ kí ó tó kú, tóbẹ tí nwọn sì sá tẹlé Tíákúmì, tí nwọn sì pã.   Nísisìyí ó sì ṣe nígbàtí Léhì   àti Mórónì mọ pé Tíákúmì ti kú nwọn banújẹ lọpọlọpọ; nítorí kíyèsĩ ó jẹ ẹnìkan tí ó ti jagun pẹlú ìgboyà fún orílẹ-èdè rẹ, bẹni, ọrẹ òdodo sí òmìnira; ó sì ti faradà ọpọlọpọ ìpọnjú tí ó pọ púpọ. Ṣùgbọn kíyèsĩ, ó ti kú, ó sì ti lọ síbití gbogbo ayé nre.   Nísisìyí ó sì ṣe tí Mórónì   kọjá lọ ní ọjọ kejì, ó sì kọlũ àwọn ará Lámánì, tóbẹ tí nwọn fi pa nwọn ní ìpakúpa; tí nwọn sì lé nwọn kúrò lórí ilẹ nã; nwọn sì sálọ, àní tí nwọn kò padà ní àkókò nã láti kọlũ àwọn ará Nífáì.   Báyĩ sì ni ọdún kọkànlélọgbọn   nínú ìjọba àwọn onídàjọ lórí àwọn ènìyàn Nífáì dópin; báyĩ sì ni nwọn ní àwọn ogun àti ìtàjẹsílẹ, àti ìyàn, àti ìpọnjú, fún ìwọn ọpọlọpọ ọdún.   Ìpànìyàn, ìjà, àti ìyapa sì ti   wà, àti onírurú àìṣedẽdé, lãrín àwọn ènìyàn Nífáì; bíótilẹríbẹ nítorí àwọn olódodo, bẹni, nítorí àdúrà àwọn olódodo, Ọlọrun dá nwọn sí.   Ṣùgbọn kíyèsĩ, nítorí ogun   ọjọ pípẹ tí ó wà lãrín àwọn ará Nífáì àti àwọn ará Lámánì púpọ nínú nwọn ti sé àyà nwọn le, nítorí ogun ọjọ pípẹ nã; púpọ nínú nwọn sì rẹ ọkàn nwọn sílẹ nítorí ìpọnjú nwọn, tóbẹ tí nwọn fi rẹ ara nwọn sílẹ níwájú Ọlọrun, àní pẹlú ọpọlọpọ ìrẹra-ẹni sílẹ.   Ó sì ṣe nígbàtí Mórónì ti fi   agbára kún àwọn apá ilẹ wọnnì èyítí ó ṣí sílẹ sí àwọn ará Lámánì, títí ó fi ní ágbára tó, ó padà sínú ìlú-nlá Sarahẹmúlà; Hẹlámánì pẹlú sí padà sí ìlú-ìní rẹ; àlãfíà sì tún padà fi ẹsẹ múlẹ lãrín àwọn ènìyàn Nífáì.   Mórónì sì gbé ìdarí àwọn   ẹgbẹ ọmọ ogun rẹ lé ọwọ ọmọ rẹ ẹnití, orúkọ rẹ njẹ Móróníhà; ó sì padà sí ilè ara rẹ láti lè lo ìyókù ayé rẹ ní àlãfíà.   Pahoránì sì padà sí órí ìtẹ   ìdájọ rẹ; Hẹlámánì sì gbà láti tún máa wãsù ọrọ Ọlọrun síàwọn ènìyàn nã; nítorípé, nítorí ọpọlọpọ ogun àti ìjà ó ti di ohun tí ó yẹ láti tún fi ìlànà sílẹ nínú ìjọ onígbàgbọ.   Nítorínã, Hẹlámánì àti àwọn   arákùnrin rẹ jáde lọ, láti kéde ọrọ Ọlọrun pẹlú agbára nlá sí ti yíyí ọkàn ènìyàn púpọ padà kúrò nínú ìwà búburú nwọn, èyítí ó mú nwọn ronúpìwàdà kúrò nínú ẹṣẹ nwọn àti láti rì wọn bọmi sí Olúwa Ọlọrun nwọn.   Ó sì ṣe tí nwọn tún fi ìjọ   Ọlọrun lélẹ, jákè-jádò gbogbo ilẹ nã.   Bẹni, nwọn sì ṣe àwọn ìlànà   nípa ti òfin. Nwọn sì yan àwọn onidajọ nwọn, àti àwọn onidajọ àgbà nwọn.   Àwọn ènìyàn Nífáì sì tún   bẹrẹsí ṣe rere lórí ilẹ nã, nwọn sì bẹrẹsí bí síi àti láti ní agbára púpọ ní ilẹ nã. Nwọn sì bẹrẹsí ní ọrọ lọpọlọpọ.   Ṣùgbọn láìṣírò ọrọ nwọn,   tàbí agbára nwọn, tàbí ìlọsíwájú nwọn, nwọn kò gbé ara nwọn sókè nínú ìgbéraga; bẹ sì ni nwọn kò lọra láti rántí Olúwa Ọlọrun nwọn; ṣùgbọn nwọn rẹ ara nwọn sílẹ púpọpúpọ níwájú rẹ.   Bẹni, nwọn sì rántí àwọn   ohun nlá tí Olúwa ti ṣe fún nwọn, pé ó ti gbà nwọn kúrò lọwọ ikú, àti kúrò nínú ìdè, àti kuro nínú tũbú, àti kúrò lọwọ onírurú ìpọnjú, ó sì ti gbà nwọn kúrò lọwọ àwọn ọtá nwọn.   Nwọn sì gbàdúrà sí Olúwa   Ọlọrun nwọn láìsinmi, tóbẹ tí Olúwa sì bùkún fún nwọn, gẹgẹbí ọrọ rẹ, tí nwọn fi ní agbára tí nwọn sì nṣe rere lórí ilẹ nã.   Ó sì ṣe tí ohun gbogbo   wọnyí di ìmúṣẹ. Hẹlámánì sì kú, ní ọdún karundínlógójì nínú ìjọba àwọn onídàjọ lórí àwọn ènìyàn Nífáì.  63   Ṣíblọnì àti Hẹlámánì gba àwọn àkọsílẹ mímọ nãÀwọn ará Nífáì púpọ rin ìrìnàjò lọ sínú ilẹ tí ó wà ní apá àríwáHágọtì kọ àwọn ọkọ ojú omi, tí ó lọ sínú òkun ti apá ìwọ oòrùnMóróníhà borí àwọn ará Lámánì ní ogun. Ní ìwọn ọdún 5652 kí a tó bí Olúwa wa. Ó sì ṣe ní ìbẹrẹ ọdún kẹrìndínlógójì nínú ìjọba àwọn onídàjọ lórí àwọn ènìyàn Nífáì, tí Ṣíblọnì gba àwọn ohun mímọ nnì èyítí Álmà ti gbé fún Hẹlámánì.   Ẹnìti o tọ ni í sì í ṣe, ó sì rìn ní   ìdúróṣinṣin níwájú Ọlọrun; ó sì tẹramọ ṣíṣe èyítí ó dára títí, láti pa òfin Olúwa Ọlọrun rẹ mọ; arákùnrin rẹ nã sì ṣe bẹ.   Ọ sì ṣe tí Mórónì kú pẹlú.   Báyĩ sì ni ọdún kẹrìndínlógójì parí nínú ìjọba àwọn onídàjọ.   Ó sì ṣe ní ọdún kẹtàdínlógójì   nínú ìjọba àwọn onídàjọ, tí ọpọlọpọ àwọn ọmọ ogun, àní tí o tó ẹgbẹrún marun àti irínwó pẹlú àwọn ìyàwó nwọn àti àwọn ọmọ nwọn jáde kúrò nínú ilẹ Sarahẹmúlà lọ sínú ilẹ tí ó wà ní apá àríwá.   Ó sì ṣe tí Hágọtì, ẹnití í ṣe   ọlọfintoto ènìyàn, nítorínã ni ó jáde lọ tí osì kọ ọkọ ojú omi nlá kan fún ara rẹ, ní ibi ìpẹkun ilẹ Ibi-Ọpọ, nítòsí ilẹ Ibi-Ahoro, tí ó sì tĩ sínú omi tí ó wà ní apá ìwọ-oòrùn, ní ẹbá ilẹ tọró èyítí ó já sí ilẹ tí o wà ní apá àríwá.   Ẹ kíyèsĩ, púpọ nínú àwọn  ará Nífáì ni ó wọ inú rẹ lọ tí nwọn sì kó pẹlú ìpèsè oúnjẹ tí ó pọ, àti ọpọlọpọ àwọn obìnrin àti àwọn ọmọdé; nwọn sì mú ìrìnàjò nwọn lọ sí apá àríwá. Báyĩ, sì ni ọdún kẹtàdínlógójì ṣe dópin.   Àti ní ọdún kejìdínlógójì,   ọkùnrin yĩ kọ àwọn ọkọ míràn. Ọkọ ìkínní nnì sì padà, àwọn ènìyàn púpọ síi sì wọ inú rẹ; nwọn si kó ọpọlọpọ ìpèsè oúnjẹ, nwọn sì tún ṣíkọ lọ sí ilẹ tí ó wà ní apá àríwá.   Ó sì ṣe tí a kò gburo nwọn   mọ. Àwa sì rò wípé nwọn ti rì nínú ìsàlẹ omi òkun ni. Ó sì ṣe tí ọkọ míràn nã tún ṣíkọ jáde lọ; àwa kò sì mọ ibití ó lọ sí.   Ó sì ṣe nínú ọdún yìi kannã tí   àwọn ènìyàn tí o kọjá lọ sí ilẹ tí ó wà ní apá àríwá pọ púpọ. Báyĩ sì ni ọdún kejìdínlógójì parí.   Ó sì ṣe ní ọdún kọkàndínlógójì   nínú ìjọba àwọn onídàjọ, Ṣíblọnì kú pẹlú, Kọríántọnì sì ti jáde lọ sínú ilẹ tí ó wà ní apá àríwá nínú ọkọ, láti gbé ìpèsè oúnjẹ fún àwọn tí ó ti jáde lọ sínú ilẹ nã.   Nítorí ìdí èyí, ó jẹ èyítí ó   yẹ fún Ṣíblọnì láti gbé àwọn ohun mímọ nnì, ṣãju ikú rẹ, lé ọwọ ọmọ Hẹlámánì, ẹnití í ṣe Hẹlámánì, tí a fi orúkọ bàbá rẹ pè é.   Nísisìyí kíyèsĩ, gbogbo   àwọn ohun fífín nnì tí nwọn wà lọwọ Hẹlámánì ni a kọ jáde, tí a sì fi ránṣẹ sí àwọn ọmọ ènìyàn jákè-jádò gbogbo ilẹ nã, àfi àwọn ibití Álmà ti pàṣẹ pé kí a máṣe fi ránṣẹ sí.   Bíótilẹríbẹ àwọn ohun   wọnyí ni nwọn níláti pamọ ní mímọ, tí a sì gbé lé ọwọ nwọn láti ìran kan dé òmíràn; nítorínã nínú ọdún yìi, a ti gbé nwọn lé ọwọ Hẹlámánì kí Ṣíblọnì ó tó kú.   Ó sì ṣe pẹlú nínú ọdún yĩ tí   àwọn olùyapa kan wà tí nwọn ti jáde lọ bá àwọn ará Lámánì; tí nwọn sì tún rú nwọn sókè nínú ìbínú sí àwọn ará Nífáì.   Àti pẹlú nínú ọdún yĩ kannã   nwọn sọkalẹ wá pẹlú àwọn ọmọ ogun láti bá àwọn ará Móróníhà jagun, tàbí láti bá ẹgbẹ ọmọ ogun Móróníhà jà, nínú èyítí nwọn nà nwọn, nwọn sì lé nwọn padà sínú ilẹ nwọn, tí nwọn sì pàdánù lọpọlọpọ.   Báyĩ sì ni ọdún kọkàndínlógójì   nínú ìjọba àwọn onídàjọ lórí àwọn ará Nífáì dópin.   Báyĩ sì ni a pari ọrọ nípa   Álmà àti Hẹlámánì ọmọ rẹ, àti Ṣíblọnì pẹlú, ẹnití í ṣe ọmọ rẹ.  1   Pahoránì kejì di adájọ àgbà, Kíṣkúmẹnì sì pãPákúmẹnì bọ sí órí ìtẹ ìdájọKóríántúmúrì ṣãjú àwọn ẹgbẹ ọmọ ogun àwọn ará Lámánì, ó mú Sarahẹmúlà, ó sì pa PákúmẹnìMóróníhà borí àwọn ará Lámánì ó sì gba Sarahẹmúlà padà, a sì pa Kóríántúmúrì. Ní ìwọn ọdún 52 sí 50 kí a tó bí Olúwa wa. ÀTI nísisìyí kíyèsĩ, ó sì ṣe ní ìbẹrẹ ogójì ọdún nínú ìjọba àwọn onídàjọ lórí àwọn ènìyàn Nífáì, ìṣòro nlá kan si bẹrẹ si wa lãrín àwọn ènìyàn ti ara Nífáì.   Nítorí kíyèsĩ, Pahoránì ti kú,   ó sì ti lọ sí ibi gbogbo ayé nrè; nítorínã asọ líle sì bẹrẹsí wà nípa tani yíò gun ìtẹ ìdájọ lãrín àwọn arákùnrin nã, tí í ṣe ọmọ Pahoránì.   Nísisìyí èyí ni orúkọ àwọn tí   nwọn jà fún ìtẹ ìdájọ, tí nwọn sì mú kí àwọn ènìyàn nã jà: Pahoránì, Pãnkì, àti Pákúmẹnì.   Nísisìyí kĩ ṣe gbogbo àwọn   ọmọ Pahoránì nìwọnyí nítorítí ó ní púpọ, ṣùgbọn àwọn yĩ ni àwọn tí nwọn jà fún ìtẹ ìdájọ; nítorínã, nwọn sì mú ìyà sí ipa mẹta kí ó wà lãrín àwọn ènìyàn nã.   Bíótilẹríbẹ, ó sì ṣe tí a yàn   Pahoránì nípa ohùn àwọn ènìyàn nã láti jẹ adájọ àgbà àti olórí-ìlú lórí àwọn ènìyàn Nífáì.   Ó sì ṣe tí Pákúmẹnì, nígbàtí   ó ríi pé òun kò lè gba ìtẹ ìdájọ, ó sì darapọ mọ ohùn àwọn ènìyàn nã.   Ṣùgbọn kíyèsĩ, Pãnkì, àti ẹyà   nínú àwọn ènìyàn nã tí ó ní ìfẹ pé kí ó di olórí-ìlú nwọn, bínú lọpọlọpọ; nítorínã, ó sì ṣetán láti fi ọrọ ẹtàn mú àwọn ènìyàn nã láti rú sókè ní ìṣọtẹ sí àwọn arákùnrin nwọn.   Ò sì ṣe bí ó ti fẹ ṣe eleyĩ,   kíyèsĩ, nwọn múu, nwọn sì dá ẹjọ fún un gẹgẹbí ohùn àwọn ènìyàn nã, nwọn sì dájọ ikú fún un; nítorípé ó rú ìṣọtẹsí sókè ó sì lépa láti pa òmìnira àwọn ènìyàn nã run.   Nísisìyí nígbàtí àwọn ènìyàn   nnì tí nwọn fẹ kí ó jẹ olórí-ìlú fún nwọn ríi pé a ti dájọ ikú fún un, nítorínã nwọn bínú, sì kíyèsĩ, nwọn rán ẹnìkan tí orúkọ rẹ njẹ Kíṣkúmẹnì lọ, àní lọ sí ìtẹ ìdájọ Pahoránì, o sì pa Pahoránì bí ó ṣe joko lórí ìtẹ ìdájọ.   Àwọn ìránṣẹ Pahoránì sì   sá tẹlée; ṣùgbọn kíyèsĩ, eré tí Kíṣkúmẹnì sá pọ púpọ tó bẹ tí ẹnìkẹni kò lè lée bá.   Ó sì lọ sí ọdọ àwọn tí ó rán   an, gbogbo nwọn sì bá ara nwọn dá májẹmú, bẹni, nwọn sì búra pẹlú Ẹlẹda ayérayé nwọn, pé nwọn kò ní sọ fún ẹnìkẹni pé Kíṣkúmẹnì ni ó pa Pahoránì.   Nítorínã, a kò mọ Kíṣkúmẹnì   lãrin àwọn ènìyàn Nífáì, nítorítí ó bò ojú ara rẹ ní ìgbàtí ó lọ pa Pahoránì. Kíṣkúmẹnì àti àwọn ẹlẹgbẹ rẹ, tí nwọn ti bã dá májẹmú, sì darapọ mọ àwọn ènìyànnã, ní ọnà tí nwọn kò fi lè rí nwọn mú; ṣùgbọn gbogbo àwọn tí nwọn rí mú ni nwọn dájọ ikú fún.   Àti nísisìyí sì kíyèsĩ, a yan   Pákúmẹnì gẹgẹbí ohùn àwọn ènìyàn nã, láti jẹ adájọ-àgbà àti olórí-ìlú lórí àwọn ènìyàn nã, láti jọba rọpò arákùnrin rẹ tí í ṣe Pahoránì; ó sì wà ní ìbámu pẹlú ẹtọ rẹ. Gbogbo eleyĩ ni a sì ṣe ní ogojì ọdún nínú ìjọba àwọn onídàjọ; ó sì ní òpin.   Ó sì ṣe ní ọdún kọkànlélógójì   nínú ìjọba àwọn onídàjọ, tí àwọn ará Lámánì kó àìníye ẹgbẹ ọmọ-ogun jọ, tí nwọn sì di ìhámọra ogun fún nwọn pẹlú idà, àti símẹtà àti ọrun, àti ọfà, àti ìborí, àti ìgbàyà-ogun, àti pẹlú onírũrú apata lóríṣiríṣi.   Nwọn sì tún sọkalẹ wá láti   gbógun ti àwọn ará Nífáì. Ẹnìkan tí orúkọ rẹ í ṣe Kóríántúmúrì ni ó sì ṣãjú nwọn; ó sì jẹ àtẹlé Sarahẹmúlà; ó sì jẹ olùyapa kúrò lãrín àwọn ará Nífáì; ènìyàn títóbi tí ó sì lágbára ní í ṣe.   Nítorínã, ọba àwọn ará   Lámánì, ẹnití orúkọ rẹ í ṣe Túbálọtì, tí í ṣe ọmọ Ámmórọnì, lérò wípé Kóríántúmúrì, nítorítí ó jẹ alágbára ènìyàn, yíò lè dojúkọ àwọn ará Nífáì, pẹlú agbára rẹ àti pẹlú ọgbọn nlá rẹ, tóbẹ tí yíò borí àwọn ará Nífáì bí òun bá rán an lọ   Nítorínã, ó rú nwọn sókè ní   ìbínú, ó sì kó àwọn ẹgbẹ ọmọ ogun rẹ jọ, ó sì yan Kóríántúmúrì láti jẹ olórí nwọn, ó sì mú kí nwọn ó kọjá lọ sínú ilẹ Sarahẹmúlà láti dojúkọ àwọn ará Nífáì.   Ó sì ṣe nítorípé asọ púpọ àti   ìṣòro púpọ wà nínú ìjọba nã, tí nwọn kò ní àwọn ẹṣọ tí ó pọ tó ní ilẹ Sarahẹmúlà; nítorítí nwọn ti rò pé àwọn ará Lámánì kò lè dábá láti wọ inú ilẹ nwọn wá láti kọlũ ìlú-nlá Sarahẹmúlà títóbi nnì.   Ṣùgbọnósì ṣe tíKóríántúmúrì   sì kọjá lọ níwájú àwọn ẹgbẹ ọmọ ogun rẹ nlá, tí nwọn sì kọlu àwọn tí ngbé inú ìlú-nlá nã, ìrìn nwọn sì yá tóbẹ tí kò sí àkokò fún àwọn ará Nífáì láti kó àwọn ẹgbẹ ọmọ ogun nwọn jọ.   Nítorínã Kóríántúmúrì ké   àwọn ẹṣọ tí ó wà ní ẹnu ọnà ìlúnã lulẹ, ó sì kọjá lọ pẹlú gbogbo ẹgbẹ ọmọ ogun rẹ sínú ìlú-nlá nã, nwọn sì pa gbogbo àwọn tí ó takò nwọn, tóbẹ tí nwọn fi mú ìlú-nlá nã pátápátá.   Ó sì ṣe tí Pákúmẹnì, ẹnití   í ṣe adájọ-àgbà, sí sá níwájú Kóríántúmúrì, àní lọ sí ibi odi ìlú-nlá nã. Ó sì ṣe tí Kóríántúmúrì lù ú mọ ara ògiri nã, tóbẹ tí ó fi kú. Báyĩ sì ni ọjọ ayé Pákúmẹnì ṣe parí.   Àti nísisìyí nígbàtí Kóríántúmúrì   ríi pé òun ti mú ìlú-nlá Sarahẹmúlà nã, tí ó sì ríi pé àwọn ará Nífáì ti sá níwájú nwọn, tí a sì pa nwọn tí a sì ti mú nwọn, tí a sì ti jù nwọn sínú tũbú, àti pé òun ti mú ibi-ìsádi nwọn tí ó lágbára jù ní ìní ní gbogbo ilẹ nã, ó ní ìgboyà tóbẹ tí ó ṣetán láti jáde lọ láti kọlũ gbogbo ilẹ nã.   Àti nísisìyí kò sì dúró nínú   ilẹ Sarahẹmúlà, ṣùgbọn ó kọjá lọ pẹlú ẹgbẹ ọmọ ogun nlá kan, àní sí ìhà ìlú-nlá Ibi-Ọpọ; nítorípé ó jẹ ìpinnu rẹ láti lọ kí ó sì fi idà gba ilẹ nã, kí ó lè gba àwọn ilẹ nã tí ó wà ní apá àríwá.   Àti pé ó lérò wípé inú   ãrin ilẹ nã ni agbára nwọn pọ sí, nítorínã ó kọjá lọ, tí kò sì fún nwọn lãyè láti kó ara nwọn jọ bíkòṣe ní ọwọ kékèké; ní ipò yĩ ni nwọn sì ṣe kọlù nwọn tí nwọn sì ké nwọn lulẹ.   Ṣùgbọn kíyèsĩ, ogun   Kóríántúmúrì yĩ tí ó mú kọjá lọ sí ãrin inú ilẹ nã fún Móróníhà ní ànfãní púpọ lórí nwọn, láìṣírò bí àwọn ará Nífáì tí nwọn ti pa ti pọ tó.   Nítorí kíyèsĩ, Móróníhà ti rò   wípé àwọn ará Lámánì kò lè dábã láti wá sínú ãrin ilẹ nã, ṣùgbọn pé nwọn yíò kọlũ àwọn ìlú-nlá tí ó wà ní agbègbè etí ilẹ nã gẹgẹbí nwọn ti í ṣe tẹlẹrí; nítorínã ni Móróníhà ṣe mú kí àwọn ẹgbẹ ọmọ ogun nwọn tí ó lágbára dábọ bò àwọn ilẹ tí ó wà ní agbègbè etí ilẹ nã.   Ṣùgbọn kíyèsĩ, àwọn ará   Lámánì kò ní íbẹrù gẹgẹbí ìfẹ rẹ. Ṣùgbọn nwọn ti wá sínú ãrin ilẹ nã nwọn sì ti gba olú-ìlú ilẹ nã èyítí i ṣe ìlú-nlá Sarahẹmúlà, nwọn sì nkọjá lọ sí àwọn ibití ó ṣe pàtàkì jùlọ nínú ilẹ nã, tí nwọn sì npa àwọn ènìyàn nã ní ìpakúpa, àwọn ọkùnrin, àti àwọn obìnrin, àti àwọn ọmọdé, tí nwọn sì ngba ọpọlọpọ àwọn ìlú-nlá àti ọpọlọpọ àwọn ibi ìsádi.   Ṣùgbọn nígbàtí Móróníhà   ti rí èyí, lójúẹsẹ ni ó rán Léhì lọ pẹlú ẹgbẹ ọmọ ogun kan kãkiri láti lọ ṣãjú nwọn kí nwọn ó tó dé ilẹ Ibi-Ọpọ.   Báyĩ ni ó sì ṣe; ó sì ṣãjú nwọn   kí nwọn ó tó dé ilẹ Ibi-Ọpọ, ó sì bá nwọn jagun, tóbẹ tí nwọn bẹrẹsí sá padà sínú ilẹ Sarahẹmúlà.   Ó sì ṣe tí Móróníhà bọ síwájú   nwọn nínú sísá padà nwọn, tí ó sì bá nwọn jagun, tóbẹ tí ó di ogun tí ó gbóná lọpọlọpọ; bẹni, ọpọlọpọ ni nwọn pa, nínú àwọn tí nwọn pa ni a ti rí Kóríántúmúrì.   Àti nísisìyí, kíyèsĩ, àwọn ará   Lámánì kò lè sá padà lọnà kan tàbí òmíràn, bóyá ní apá àríwá, tàbí ní apá gũsù, tàbí ní apá ìlà oòrùn, tàbí ní apá ìwọ oòrùn, nítorítí àwọn ará Nífáì yí nwọn ká ní gbogbo ìhà.   Báyĩ sì ni Kóríántúmúrì ṣe   tí ó lé àwọn ará Lámánì sí ãrin àwọn ará Nífáì tóbẹ tí nwọn fi wà ní ìkáwọ agbára àwọn ará Nífáì, tí nwọn sì pa òun tìkararẹ, tí àwọn ará Lámánì sì jọwọ ara nwọn lé àwọn ará Nífáì lọwọ.   Ó sì ṣe tí Móróníhà tún gba   ìlú-nlá Sarahẹmúlà, tí ó sì mú kí àwọn ará Lámánì tí nwọn ti kó lẹrú ó jáde kúrò lórí ilẹ nã ní àlãfíà.   Báyĩ sì ni ọdún kọkànlélógójì   nínú ìjọba àwọn onídàjọ dópin.  2   Hẹlámánì, ọmọ Hẹlámánì, di onidajọ-àgbàGádíátónì jẹ olùdarí fún ẹgbẹ KíṣkúmẹnìÌránṣẹ Hẹlámánì pa Kíṣkúmẹnì, àwọn ẹgbẹ Gádíátónì sì sálọ sínú aginjù. Ní ìwọn ọdún 50 sí 49 kí a tó bí Olúwa wa. Ó sì ṣe ní ọdún kejìlélógójì nínú ìjọba àwọn onídàjọ, lẹhìn tí Móróníhà ti tún fi àlãfíà lélẹ lãrín àwọn ará Nífáì àti àwọn ará Lámánì, kíyèsĩ kò sí ẹnití yíòbọ sí órí ìtẹ ìdajọ; nítorínã ni asọ tún bẹrẹ lãrín àwọn ènìyàn nã lórí ẹnití yíò bọ sí órí ìtẹ ìdájọ.   Ó sì ṣe tí a yan Hẹlámánì,   ẹnití í ṣe ọmọ Hẹlámánì, láti bọ sí órí ìtẹ ìdájọ, nípa ohùn àwọn ènìyàn nã.   Ṣùgbọn kíyèsĩ, Kíṣkúmẹnì,   ẹnití ó pa Pahoránì dúró ní ìkọkọ láti pa Hẹlámánì pẹlú; àwọn ẹgbẹ rẹ sì tĩ lẹhìn, àwọn tí nwọn ti dá májẹmú pé ẹnìkẹni kò ní mọ ohun búburú tí ó ṣe.   Nítorítí ẹnìkan wà tí orúkọ rẹ   í ṣe Gádíátónì, tí ó já fáfá nínú ọrọ sísọ, àti ọgbọn àrékérekè rẹ, láti tẹ síwájú nínú ìwà ìpànìyàn àti olè jíjà ní ìkọkọ; nítorínã ó di olórí fun ẹgbẹ Kíṣkúmẹnì.   Nítorínã ó ntàn wọn, àti   Kíṣkúmẹnì pẹlú, pé bí nwọn bá fi òun sí órí ìtẹ ìdájọ òun yíò jẹ kí nwọn ó fi àwọn tí ó wà nínú ẹgbẹ òun sí ipò agbára àti àṣẹ lãrín àwọn ènìyàn nã; nítorínã Kíṣkúmẹnì lépa láti pa Hẹlámánì.   Ó sì ṣe bí ó ṣe nlọ sí ibi ìtẹ   ìdájọ láti pa Hẹlámánì, kíyèsĩ ọkan nínúàwọn iranṣẹHẹlámánì, tí ó ti jáde ní ìbojú ní òru, tí ó sì ti fi ète gba imọ nípa àwọn èwé tí ẹgbẹ yĩ ti wé láti pa Hẹlámánì   Ó sì ṣe tí ó bá Kíṣkúmẹnì   pàdé, ó sì fún un ní àmì kan; nítorínã Kíṣkúmẹnì fi ìfẹ inú rè hàn fun un; sì fẹ kí ó mú òun lọ sí ibi ìtẹ ìdájọ kí ó lè pa Hẹlámánì.   Nígbàtí ìránṣẹ Hẹlámánì nã   sì ti mọ gbogbo ohun tí ó wà ní ọkàn Kíṣkúmẹnì, àti bí ó ṣe jẹ ìfẹ rẹ láti pànìyàn, ati pẹlú pé ìfẹ gbogbo àwọn tí ó wà nínú ẹgbẹ rẹ ni láti pànìyàn, àti láti jalè, àti láti gba agbára, èyí sì ni ète òkùnkùn wọn, àti ẹgbẹ wọn ìránṣẹ Hẹlámánì nã sọ fún Kíṣkúmẹnì pé: Jẹ kí àwa ó lọ sí ibi ìtẹ ìdájọ nã.   Nísisìyí èyí s ì dùn mọ   Kíṣkúmẹnì nínú gidigidi, nítorítí ó lérò wípé òun yíò mú èté òun di síṣe; ṣùgbọn kíyèsĩ, ìránṣẹ Hẹlámánì nã, bí nwọn ṣe nlọ sí ibi ìtẹ ìdájọ nã, ni ó sì gún Kíṣkúmẹnì lọbẹ àní ní ọkàn rẹ, tí ó sì ṣubú lulẹ láìkérora. Ó sì sáré lọ sọ fún Hẹlámánì àwọn ohun tí ó ti rí, àti tí ó ti gbọ, àti tí ó ti ṣe.   Ó sì ṣe tí Hẹlámánì ránṣẹ   jáde pé kí nwọn ó mú ẹgbẹ àwọn olè àti apànìyàn ìkọkọ wọnyí, pé kí a lè pa nwọn ní ìbámu pẹlú òfin.   Ṣùgbọn kíyèsĩ, nígbàtí   Gádíatónì ti ríi pé Kíṣkúmẹnì kò padà mọ ẹrù bã pé nwọn yíò pãrun; nítorínã ó mú kí àwọn ẹgbẹ rẹ tẹlé oun. Nwọn sì sá jáde kúrò ní ilẹ nã, ní ọnà ìkọkọ, sínú aginjù; báyĩ ni ó sì rí nígbàtí Hẹlámánì ránṣẹ jáde láti mú àwọn ènìyàn nã a kò rí nwọn níbikíbi.   A ó sì sọ síwájú síi nípa   Gádíátónì yĩ lẹhìn èyí. Báyĩ sì ni ọdún kejìdínlógójì nínú ìjọba àwọn onídàjọ lórí àwọn ènìyàn Nífáì parí.   Sì kíyèsĩ, ní òpin ìwé yĩ ẹyin   ó ríi pé Gádíátónì yĩ ni ó bí ìsubú nã, bẹni, èyítí ó fẹrẹ fa ìparun àwọn ènìyàn Nífáì pátápátá.   Kíyèsĩ èmi kò sọ wípé   òpin ìwé Hẹlámánì, ṣùgbọn mo wípé òpin ìwé Nífáì, nínú èyítí mo ti mú gbogbo àkọsílẹ tí èmi ti kọ.  3   Àwọn ará Nífáì púpọ ṣí lọ sí ilẹ tí ó wà ní apá àríwáNwọn kọ ilé amọ líle nwọn sì kọ àwọn àkọsílẹ púpọẸgbẹgbẹrún ni a yípadà tí a sì rìbọmiỌrọỌlọrun nií darí ènìyàn sí ìgbàlàNífáì ọmọ Hẹlámánì bọ sí órí ìtẹ ìdájọ. Ní ìwọn ọdún 49 sí 39 kí a tó bí Olúwa wa. Àti nísisìyí ó sì ṣe ní ọdún kẹtàlélógójì nínú ìjọba àwọn onídàjọ, kò sí ìjà lãrín àwọn ènìyàn Nífáì àfi fún ìgbéraga díẹ tí ó wà nínú ìjọ nã, èyítí ó mú kí ìyapa díẹ wà lãrín àwọn ènìyàn nã, àwọn ohun wọnyí ni nwọn sì ṣe àtúnṣe rẹ nígbàtí ọdún kẹtàlélógójì nparí lọ.   Kò sì sí asọ lãrín àwọn ènìyàn   nã nínú ọdún kẹrìnlélógójì; bákannã ni kò sì sí asọ púpọ nínú ọdún karundinlãdọta.   Ó sì ṣe ní ọdún kẹrìndínlãdọta,   bẹni, asọ púpọ wà àti ìyapa púpọ; nínú èyítí àwọn tí ó jáde kúrò nínú ilẹ Sarahẹmúlà pọ púpọ, tí nwọn sì lọ sínú ilẹ tí ó wà ní apá àríwá láti múu ní ìní.   Nwọn sì rin ìrìnàjò tí ó jìnà   púpọpúpọ, tóbẹ tí nwọn dé ibití àwọn omi nlá-nlá àti àwọn odò púpọpúpọ wà.   Bẹni, àní nwọn tàn ká gbogbo   ilẹ nã, sí ibikíbi tí nwọn kò í sọ di ahoro àti tí kò ní igi, nítorí àwọn tí nwọn ti ngbé ibẹ tẹlẹrí tí nwọn sì ti jogún ilẹ nã.   Àti nísisìyí kò sí apá ilẹ nã tí   ó wà ní ahoro, bíkòṣe fún igi; ṣùgbọn nítorí bí ìparun àwọn ènìyàn tí ó ngbé ilẹ nã tẹlẹrí ti pọ tó nwọn npẽ ní ahoro.   Nítorítí igi díẹ ni ó sì wà lórí   ilẹ nã, bíótilẹríbẹ àwọn ènìyàn nã tí ó jáde lọ di olùjáfáfá nínú lílo amọ líle; nítorínã nwọn sì kọ ilé amọ líle, nínú èyítí nwọn gbé.   Ó sì ṣe tí nwọn pọ síi tí nwọn   sì tàn kálẹ, nwọn sì kọjá lọ láti ilẹ tí ó wà ní apá gũsù lọ sí ilẹ tí ó wà ní apá àríwá, nwọn sì tàn kálẹ tóbẹ tí nwọn bẹrẹsí bò orí gbogbo ilẹ ayé, láti òkun tí ó wà ní apá gũsù, títí dé òkun tí ó wà ní apá àríwá, láti òkun tí ó wà ní apá ìwọ oòrùn títí dé òkun tí ó wà ní apá ìlà oòrùn.   Àwọn ènìyàn tí ó wà ní ilẹ   apá àríwá sì ngbé inú àgọ, àti nínú àwọn ilé amọ líle, nwọn sì jẹ kí igi èyíkéyĩ tí ó bá hù jáde nínú ilẹ nã kí ó dàgbà, pé láìpẹ àwọn yíò ní igi láti kọ àwọn ilé wọn, bẹni, awọn ìlú-nlá nwọn, àti àwọn tẹmpìlì nwọn, àti àwọn sínágọgù nwọn, àti àwọn ibimímọ nwọn, àti onirũru àwọn ilé kíkọ nwọn.   Ó sì ṣe bí igi ti ṣe ọwọn   lọpọlọpọ ní ilẹ tí ó wà ní apá àríwá, nwọn sì kó púpọ wọlé nípa ọkọ-omi.   Báyĩ sì ni nwọn mú kí ó   ṣeéṣe fún àwọn ènìyàn tí ó wà ní ilẹ apá àríwá láti lè kọ ìlú-nlá púpọpúpọ, pẹlú igi àti pẹlú amọ líle.   Ó sì ṣe tí púpọ nínú àwọn   ènìyàn Ámọnì, tí nwọn jẹ ará Lámánì nípa bíbí, sì lọ pẹlú sínú ilẹ yĩ.   Àti nísisìyí àwọn àkọsílẹ   tí nwọn kọ nípa àwọn ènìyàn yìi pọ púpọ, láti ọwọ púpọ nínú àwọn ènìyàn yĩ, àwọn èyítí ó wà pàtó àti tí ó pọ lọpọlọpọ, nípa nwọn.   Ṣùgbọn kíyèsĩ, ìdá kan nínú   ọgọrun àwọn ìṣe àwọn ènìyàn yĩ, bẹni àkọsílẹ nípa àwọn ará Lámánì, àti nípa àwọn ará Nífáì, àti àwọn ogun nwọn, àti ìjà, àti ìyapa, àti ìwãsù nwọn, àti àwọn ìsọtẹlẹ nwọn, àti lílo ọkọ-omi nwọn àti kikan ọkọ-omi nwọn, àti kíkọ àwọn tẹmpìlì wọn, àti ti sinagọgu, àti àwọn ibi-mímọ nwọn, àti ìwà òdodo nwọn, àti ìwà búburú nwọn, àti ìwà ìpànìyàn nwọn, àti àwọn olè jíjà nwọn, àti àwọn ìkógun nwọn, àti onírurú ìwà ẽrí nwọn àti ìwà àgbèrè nwọn, ni kò lè gba inu iṣẹ yĩ.   Ṣùgbọn kíyèsĩ, ọpọlọpọ ìwé   àti àwọn àkọsílẹ ní onírurú ni ó wà, tí àwọn ará Nífáì ní pàtàkì ti kọ sílẹ.   Tí nwọn sì ti fi lé ara nwọn   lọwọ láti ọwọ àwọn ará Nífáì láti ìrán kan dé òmíràn, àní títí nwọn fi ṣubú sínú ìwàìrékọjá tí a sì ti pa nwọn, tí a ti ṣe ìkógun nwọn, tí a dọdẹ nwọn, ti a sì lé nwọn jáde, tí a pa nwọn, tí a sì tú nwọn ká lórí ilẹ ayé, tí nwọn sì dàpọ mọ àwọn ará Lámánì títí a kò fi pè nwọn ní ará Nífáì mọ, tí nwọn sì di ènìyàn búburú, àti ẹhànnà ènìyàn, àti oníkà ènìyàn, bẹni, àní tí nwọn di àwọn ará Lámánì.   Àti nísisìyí èmi tún padà   sí órí ọrọ mi; nítorínã, ohun tí èmi ti sọ ti rí bẹ lẹhìn tí asọ nlá, àti ìrúkèrúdò, àti ogun, àti ìyapa, ti wà lãrín àwọn ará Nífáì.   Ọdún kẹrìndínlãdọta nínú   ìjọba àwọn onídàjọ dópin;   Ó sì ṣe tí asọ nlá sì tún   wà nínú ilẹ nã, bẹni, àní ní ọdún kẹtàdínlãdọta, àti ní ọdún kejìdínlãdọta.   Bíótilẹríbẹ Hẹlámánì ṣe ìtẹ   ìdajọ pẹlú àìṣègbè àti ìṣòtítọ; bẹni, ó gbìyànjú láti pa àwọn ìlànà, àti àwọn ìdajọ àti àwọn òfin Ọlọrun mọ; ó sì tẹramọ èyítí ó tọ níwájú Ọlọrun; ó sì nrìn ní ìbámu pẹlú ìlànà bàbá rẹ, tóbẹ tí ó sì ṣe rere lórí ilẹ nã.   Ó sì ṣe tí ó ní ọmọ méjì. Ó sọ   ọmọ rẹ èyítí í ṣe àkọbí ní Nífáì, èyítí ó kéré jù ni ó sì sọ ní Léhì. Nwọn sì bẹrẹsí dàgbà fún iṣẹ Olúwa.   Ó sì ṣe tí àwọn ogun àti   àwọn asọ bẹrẹsí dáwọdúró, ní díẹdíẹ, lãrín àwọn ènìyàn ará Nífáì, nígbàtí ọdún kejìdínlãdọta nínú ìjọba àwọn onídàjọ lórí àwọn ènìyàn Nífáì fẹrẹ dópin.   Ó sì ṣe ní ọdún kọkàndínlãdọta   nínú ìjọba àwọn onídàjọ, àlãfíà sì wà nínú ilẹ nã, àfi fún àwọn ẹgbẹ òkùnkùn tí Gádíátónì olè nnì ti dá sílẹ ní àwọn apá ilẹ nã níbití àwọn ènìyàn ti tẹdósí púpọpúpọ, èyítí kò hàn sí àwọn tí í ṣe olórí ìjọba nã ní àkokò nã; nítorínã ni a kò ṣe pa nwọn run tán ní ilẹ nã.   Ó sì ṣe ní ọdún yĩ kannã   ìlọsíwájú tí ó pọ wà nínú ìjọ nã; tóbẹ tí ẹgbẹgbẹrún fi darapọ mọ ìjọ nã tí nwọn ṣe ìrìbọmi sí ìrònúpìwàdà.   Bẹ ni ìlọsíwájú ìjọ nã sì pọ   tó, àti ọpọlọpọ ìbùkún tí a dà lé orí àwọn ènìyàn nã, tóbẹ tí ẹnu ya àwọn olórí àlùfã àti àwọn olùkọni rékọjá.   Ó sì ṣe tí iṣẹ Olúwa sì tẹsíwájú   tí ọpọlọpọ ènìyàn ṣe ìrìbọmi tí nwọn sì darapọ mọ ìjọ Ọlọrunnã, ọpọlọpọ ọkàn, bẹni, àní ẹgbẹgbẹrún.   Báyĩ ni àwa lè ríi pé alãnú   ni Olúwa sí àwọn tí yíò pe orúkọ rẹ mímọ pẹlú òtítọ-inú.   Bẹni, báyĩ ni àwa ríi pé   ẹnu ọnà ọrun ṣí sílẹ sí ènìyàn gbogbo, àní sí àwọn tí yíò gba orúkọ Jésù Krístì gbọ, ẹnití í ṣe Ọmọ Ọlọrun.   Bẹni, àwa ríi pé ẹnìkẹni   tí ó bá fẹ lè di ọrọ Ọlọrun mú, èyítí ó yè, tí ó sì ní agbára, tí yíò sì pín pátápátá gbogbo ẹtàn àti ìkẹkùn àti ọgbọn àrékérekè èṣù nnì, tí yíò sì darí ẹnití ó gba Krístì gbọ ní ipa ọnà èyítí ó há tí ó sì ṣe tẹrẹ lórí ọgbun ìbànújẹ ayérayé èyítí a ti pèsè sílẹ láti gbé àwọn ènìyàn búburú mì   Tí yíò sì mú ẹmí nwọn, bẹni,   ẹmí àìkú nwọn, sí ọwọ ọtún Ọlọrun nínú ìjọba ọrun, láti joko pẹlú Ábráhámù, àti Ísãkì, àti pẹlú Jákọbù àti pẹlú àwọn bàbá wa mímọ, tí nwọn kò sì ní jáde mọ.   Àti nínú ọdún yĩ ayọ sì   wà nínú ilẹ Sarahẹmúlà, àti ní gbogbo agbègbè tí ó yĩ ka, àní ní gbogbo ilẹ ti àwọn ará Nífáì ní ní ìní.   Ó sì ṣe tí àlãfíà àti ayọ tí ó   pọ púpọ wà ní ìyókù ọdún kọkàndínlãdọta nã; bẹni, àti pé àlãfíà àti ayọ tí ó pọ púpọ wà síbẹ síi ní àkokò ãdọta ọdún nã nínú ìjọba àwọn onídàjọ.   Àti pé ní ọdún kọkànlélãdọta   nínú ìjọba àwọn onídàjọ àlãfíà sì wà pẹlú, àfi fún ìwà ìgbéraga èyítí ó bẹrẹsí wọ inú ìjọ nãkì í ṣe nínú ìjọ Ọlọrun, ṣùgbọn nínú ọkàn àwọn ènìyàn tí nwọn njẹwọ pé àwọn wà nínú ìjọ Ọlọrun   Nwọn sì gbé ara nwọn sókè   nínú ìgbéraga, àní ní inúnibíni sí púpọ nínú àwọn arákùnrin nwọn. Nísisìyí èyí yĩ sì jẹ ohun búburú nlá, èyítí ó mú ki wọn ṣe inúnibíni púpọ sí àwọn tí í ṣe onírẹlẹ nínú àwọn ènìyàn nã, àti kí nwọn ó la ọpọlọpọ ìpọnjú kọjá.   Bíótilẹríbẹ nwọn gbàdúrà   nwọn sì gba ãwẹ nígbà-kũgbà, nwọn sì túbọ jẹ onírẹlẹ síi, nwọn sì túbọ dúró ṣinṣin síi nínú ìgbàgbọ nwọn nínú Krístì, títí ọkàn nwọn fi kún fún ayọ àti ìtùnú, bẹni, àní títí dé ìwé-mímọ àti ìsọdimímọ ọkàn nwọn, ìsọdimímọ èyítí nbá nwọn nítorítí nwọn jọwọ ọkàn nwọn sílẹ fún Ọlọrun.   Ó sì ṣe tí ọdún kejìlélãdọta   parí ní àlãfíà pẹlú, àfi fún ìgbéraga nlá èyítí ó ti wọ inú ọkàn àwọn ènìyàn nã lọ; èyí sì rí bẹ nítorí ọpọlọpọ ọrọ nwọn àti ìlọsíwájú nwọn ní ilẹ nã; ó sì ndàgbà nínú nwọn lójojúmọ.   Ó sì ṣe ní ọdún kẹtàlélãdọta   nínú ìjọba àwọn onídàjọ, Hẹlámánì sì kú, ọmọ rẹ àkọbí Nífáì sì bẹrẹsí jọba ní ipò rẹ. Ó sì ṣe tí ó nṣe ìtẹ ìdajọ pẹlú àìṣègbè àti ìṣòtítọ; bẹni, ó sì npa òfin Ọlọrun mọ, ó sì nrìn ní ọnà bàbá rẹ.  4   Àwọn tí ó ti yapa kúrò lára àwọn ará Nífáì darapọ mọ àwọn ará Lámánì láti mú ilẹ SarahẹmúlàÌṣubú bá àwọn ará Nífáì nítorí ìwà búburú nwọnÌjọ nã sì nrẹhìn,àwọn ènìyàn nã sì di aláìlágbára gẹgẹbí àwọn ará Lámánì. Ní ìwọn ọdún 38 sí 30 kí a tó bí Olúwa wa. Ó sì ṣe ní ọdún kẹrìnlélãdọta tí ìyapa púpọ wà nínú ìjọ nã, asọ sì wà lãrín àwọn ènìyàn nã pẹlú, tóbẹ tí ìtàjẹsílẹ púpọ fi wà.   A sì pa àwọn ọlọtẹ ènìyàn   nã a sì lé nwọn jáde kuro lórí ilẹ nã, nwọn sì tọ ọba àwọn ará Lámánì lọ.   Ó sì ṣe tí nwọn sì gbìyànjú   láti ru àwọn ará Lámánì sókè láti kọlũ àwọn ará Nífáì nínú ogun; ṣùgbọn kíyèsĩ, àwọn ará Lámánì bẹrù gidigidi, tóbẹ tí nwọn kò fetísílẹ sí ọrọ àwọn olùyapa nã.   Ṣubọn ó sì ṣe ní ọdún kẹrìndínlọgọta   nínú ìjọba àwọn onídàjọ, tí àwọn olùyapa tí ó kúrò lára àwọn ará Nífáì lọ sí ọdọ àwọn ará Lámánì; tí nwọn sì ní àṣeyọrí pẹlú àwọn míràn nì láti ru nwọn sókè ní ìbínú sí àwọn ará Nífáì; nwọn sì fi gbogbo ọdún nã ṣe ìmúrasílẹ fún ogun.   Àti ní ọdún kẹtàdínlọgọta   nwọn sì sọkalẹ wá láti bá àwọn ará Nífáì jagun, nwọn sì bẹrẹṣí ípa ènìyàn; bẹni, tóbẹ tí ó fi jẹ wípé ní ọdún kejìdínlọgọta nínú ìjọba àwọn onídàjọ nwọn ní àṣeyọrí láti mú ilẹ Sarahẹmúlà; bẹni, àti ilẹ gbogbo, àní títí dé ilẹ èyítí ó wà nítòsí ilẹ Ibi-Ọpọ.   Nwọn sì lé àwọn ará Nífáì àti   àwọn ẹgbẹ ọmọ ogun Móróníhà àní sínú ilẹ Ibi-Ọpọ;   Níbẹ ni nwọn sì dãbò bò ará   nwọn lọwọ àwọn ará Lámánì, láti apá òkun ti apá ìwọ oòrùn, àní títí dé ti apá ìlà-oòrùn; èyítí í ṣe ìrìnàjò ọjọ kan fún ará Nífáì láti rìn, ní ãlà tí nwọn ti mọdisí tí nwọn sì ti fi àwọn ẹgbẹ ọmọ ogun nwọn sí láti dãbò bò orílẹ-èdè nwọn tí ó wà ní apá àríwá.   Báyĩ sì ni àwọn olùyapa-kúrò   lára àwọn ará Nífáì, pẹlú ìrànlọwọ ọpọlọpọ àwọn ẹgbẹ ọmọ ogun àwọn ará Lámánì, gba gbogbo ohun ìní àwọn ará Nífáì tí ó wà nínú ilẹ tí ó wà ní apá gúsù. Gbogbo èyíi ni nwọn sì ṣe nínú ọdún kejìdínlọgọta àti ọdún kọkàndínlọgọta nínú ìjọba àwọn onídàjọ.   Ó sì ṣe nínú ọgọta ọdún nínú   ìjọba àwọn onídàjọ, tí Móróníhà sì ní àṣeyọrí pẹlú àwọn ẹgbẹ ọmọ ogun rẹ láti gba ọpọlọpọ nínú ilẹ nã; bẹni, nwọn gba ọpọlọpọ àwọn ìlú-nlá padà èyítí ó ti bọ sí ọwọ àwọn ará Lámánì tẹlẹ.   Ó sì ṣe ní ọdún kọkànlélọgọta   nínú ìjọba àwọn onídàjọ tí nwọn ní àṣeyọrí láti gbà àní ìdajì ìní nwọn padà.   Nísisìyí àdánù nlá àwọn ará   Nífáì yĩ, àti ìpànìyàn nlá èyítí ó wà lãrín nwọn, kì bá ti rí bẹ bí kò bá ṣe nítorí ìwà búburú àti ìwà ẹgbin èyítí ó wà lãrín nwọn; bẹni, ó sì wà lãrín àwọn tí ó njẹwọ pé àwọn wà nínú ìjọ Ọlọrun.   Àti pé nítorípé nwọn ní   ìgbéraga nínú ọkàn nwọn, nítorí ọpọlọpọ ọrọ nwọn, bẹni, nítorí ìfìyàjẹ àwọn tálákà, tí nwọn sì háwọ oúnjẹ mọ ẹnití ebi npa, tí nwọn sì háwọ aṣọ mọ ẹnití ó wà ní ìhòhò, tí nwọn sì gbá àwọn arákùnrin nwọn tí í ṣe onírẹlẹ-ọkàn ní ẹrẹkẹ, tí nwọn sì fi àwọn ohun mímọ ṣe ẹlẹyà,tí nwọn sì sẹ ẹmí ìsọtẹlẹ àti ìfihàn, tí nwọn sì npaniyan, tí nwọn sì nṣe ìkógun, irọ pípa, olè jíjà, tí nwọn sì nṣe àgbèrè, tí nwọn sì nru sókè nínú asọ nlá, tí nwọn sì nsá jáde bọ sínú ilẹ Nífáì, lãrín àwọn ará Lámánì   Àti nítorí ìwà búburú nwọn   nlá yĩ, àti lílérí nínú agbára nwọn, a sì fi nwọn sílẹ nínú agbára nwọn; nítorínã ni nwọn kò ṣe ní ìlọsíwájú, ṣùgbọn tí a nfìyàjẹ nwọn, tí a sì lù nwọn, tí àwọn ará Lámánì sì lé nwọn, títí nwọn fi pàdánù púpọ nínú gbogbo ilẹ nwọn.   Ṣùgbọn kíyèsĩ, Móróníhà   wãsù nípa ohun púpọ fún àwọn ènìyàn nã nítorí àìṣedẽdé nwọn, àti Nífáì àti Léhì pẹlú, tí nwọn í ṣe ọmọ Hẹlámánì, sì wãsù ohun púpọ sí àwọn ènìyàn nã, bẹni nwọn sì sọtẹlẹ nípa ohun púpọ sí nwọn nípa àìṣedẽdé nwọn, àti ohun tí yíò dé bá nwọn bí nwọn kò bá ronúpìwàdà kúrò nínú ẹṣẹ nwọn.   Ó sì ṣe tí nwọn sì ronúpìwàdà,   níwọn ìgbàtí nwọn ronúpìwàdà nwọn sì bẹrẹsí ní ìlọsíwájú.   Nigbàtí Móróníhà ríi pé   nwọn ronúpìwàdà ó sì nṣíwájú nwọn ní lílọ láti ibì kan dé èkejì, àti láti ìlú-nlá dé ìlú-nlá, àní títí nwọn fi gba ìdajì ohun ìní nwọn padà àti ìdajì àwọn ilẹ nwọn gbogbo.   Báyĩ sì ni ọdún kọkànlélọgọta   parí nínú ìjọba àwọn onídàjọ.   Ó sì ṣe ní ọdún kejìlélọgọta   nínú ìjọba àwọn onídàjọ, tí Móróníhà kò lè gba ohun ìní àwọn ará Lámánì mọ.   Nítorínã nwọn pa èrò nwọn   láti gba àwọn ilẹ wọn tí ó kù tì, nítorípé àwọn ará Lámánì pọ tóbẹ tí ó fi ṣòro fún àwọn ará Nífáì láti ni agbara síi lórí nwọn; nítorínã ni Móróníhà ṣe lo gbogbo àwọn ẹgbẹ ọmọ ogun rẹ láti dãbò bò àwọn ibi tí ó ti gbà.   Ó sì ṣe, nítorí bí àwọn ará   Lámánì ti pọ tó, àwọn ará Nífáì wà ní ìbẹrù nlá, kí nwọn ó má bã borí nwọn, ki nwọn si tẹ nwọn mọlẹ, kí nwọn ó pa nwọn, kí nwọn ó sì pa nwọn run.   Bẹni, nwọn bẹrẹsí rántí   àwọn àsọtẹlẹ Álmà, àti àwọn ọrọ Mósíàh; nwọn sì ríi pé àwọn ti jẹ ọlọrunlíle ènìyàn, àti tí nwọn kò sì ka òfin Ọlọrun sí;   Àti pé nwọn ti yí òfin Mòsíà   padà nwọn sì ti tẹ mọlẹ lábẹ ẹsẹ nwọn, tàbí èyítí Olúwa ti paláṣẹ kí ó fún àwọn ènìyàn nã; nwọn sì ríi pé àwọn òfin nwọn ti díbàjẹ, nwọn sì ti di ènìyàn búburú, tóbẹ tí nwọn nṣe búburú àní gẹgẹbí àwọn ará Lámánì.   Àti nítorí àìṣedẽdé nwọn ìjọ   nã ti bẹrẹsí rẹhìn; nwọn sì bẹrẹsí ṣe aláìgbàgbọ nínú ẹmí ìsọtẹlẹ àti nínú ẹmí ìfihàn; ìdájọ Ọlọrun sì súnmọ itòsí fún nwọn.   Nwọn sì ríi pé nwọn kò   lágbára mọ, bí àwọn arákùnrin nwọn, àwọn ará Lámánì, àti pé Ẹmí Olúwa kò sì dãbò bò nwọn mọ; bẹni, ó ti kúrò lọdọ nwọn nítorí pé Ẹmí Olúwa kò lè gbé nínú àwọn tẹmpìlì àìmọ   Nítorínã ni Olúwa ṣe dáwọdúró   láti má pa nwọn mọ nípa ìyanu agbára rẹ tí kò lẹgbẹ, nítorípé nwọn ti ṣubú sínú ipò àìgbàgbọ àti ìwà tí ó burú jùlọ; nwọn sì ríi pé àwọn ará Lámánìpọ jù nwọn lọ lọpọlọpọ, àti pé àfi bí nwọn ó bá dìrọ mọ Olúwa Ọlọrun nwọn, nwọn yíò ṣègbé ní dandan.   Nítorí kíyèsĩ, nwọn ríi pé   agbára àwọn ará Lámánì pọ tó agbára tiwọn, àní ni ẹnikan sí ẹnikan. Báyĩ sì ni nwọn ṣe bọ sí ipò ìwà ìrékọjá nlá yĩ; bẹni, báyĩ ni nwọn ṣe di aláìlágbára, nítorí ìwà ìrékọjá nwọn, lãrín ìwọn ọdún tí kò pọ.  5   Nífáì àti Léhì lo ara nwọn fún iṣẹ ìwãsùOrúkọ nwọn tọka nwọn sí gbígbé ayé nwọn ní ìbámu pẹlú bí àwọn bàbá nlá nwọn ṣe gbé ayé nwọnKrístì ṣe ìràpadà fún àwọn tí ó ronúpìwàdàNífáì àti Léhì yí ọkàn ènìyàn púpọ padà a sì jù nwọn sínú tũbú, iná sì yí nwọn káÌkũku tí ó ṣókùnkùn sì bò àwọn ọgọrún mẹta ènìyànAyé mì tìtì, ohùn kan sì pàṣẹ fún àwọn ènìyàn láti ronúpìwàdàNífáì àti Léhì bá àwọn ángẹlì sọrọ, iná sì yí àwọn ọpọ ènìyàn nã ká. Ní ìwọn ọdún 30 kí a tó bí Olúwa wa. Ó sì ṣe nínú ọdún yĩ kannã, kíyèsĩ, Nífáì fi ìtẹ ìdájọ nã sílẹ fún ọkùnrin kan tí orúkọ rẹ njẹ Sẹsórámù.   Nítorítí gẹgẹbí ó ṣe wà pé   nípa ohùn àwọn ènìyàn ni a ṣe fi àwọn òfin nwọn àti àwọn ìjọba nwọn lélẹ, àti pé àwọn tí ó yan búburú pọ ju àwọn tí ó yan rere, nítorínã nwọn nmúrasílẹ de ìparun ara nwọn, nítorítí àwọn òfin ti díbàjẹ.   Bẹni, èyí nìkan sì kọ; nwọn   jẹ ọlọrùnlíle ènìyàn, tóbẹ tí kò ṣeéṣe láti ṣe àkóso lórí nwọn pẹlú òfin tabi àìṣègbè, láìjẹ fún ìparun nwọn.   Ó sì ṣe tí Nífáì kãrẹ nítorí   àìṣedẽdé nwọn; ó sì fi ìtẹ ìdájọ sílẹ, ó si fi ara rẹ fún wíwãsù ọrọ Ọlọrun ní gbogbo ìyókù ọjọ ayé rẹ, àti arákùnrin rẹ Léhì pẹlú, ní ìyókù gbogbo ọjọ ayé rẹ;   Nítorítí nwọn rántí àwọn   ọrọ tí bàbá nwọn Hẹlámánì bá nwọn sọ. Èyí sì ni àwọn ọrọ tí ó bá nwọn sọ:   Ẹ kíyèsĩ, ẹyin ọmọ mi, mo fẹ   kí ẹyin ó rántí láti pa òfin Ọlọrun mọ; èmi sì fẹ kí ẹyin ó kéde àwọn ọrọ yĩ fún àwọn ènìyàn. Ẹ kíyèsĩ, èmi ti fún nyín ní orúkọ àwọn òbí wa àkọkọ tí nwọn jáde wa láti ilẹ Jerúsálẹmù; mo sì ṣe èléyĩ pé nígbàtí ẹyin ó bá rántí orúkọ nyín pé ẹyin ó lè rántí nwọn; tí ẹyin bá sì rántí nwọn ẹyin yiò rántí àwọn iṣẹ nwọn; nígbàtí ẹyin bá sì rántí àwọn iṣẹ nwọn ẹyin yíò mọ pé a ti sọọ, a sì ti kọọ, pé nwọn dára.   Nítorínã, ẹyin ọmọ mi, mo   fẹ kí ẹyin ó ṣe èyítí ó dára, kí a lè sọ nípa nyín, àti kí a kọọ, àní gẹgẹbí a ti sọọ àti bí a sì ti kọọ nípa nwọn.   Àti nísisìyí ẹyin ọmọ mi, ẹ   kíyèsĩ mo ní ohun kan tí èmi tún fẹ kí ẹyin ó ṣe, ohun nã sì ni, pé kí ẹyin ó máṣe ṣe àwọn ohun wọnyí láti gbéraga, ṣùgbọn kí ẹyin ó ṣe àwọn ohun wọnyí láti lè to ìṣura jọ fún ara nyín ní ọrun, bẹni, èyítí ó wà láéláé, àti èyítí kò lè parẹ; bẹni, kí ẹyin kí ó lè ní ẹbùn iyebíye nnì tí í ṣe ìyè àìnípẹkun, èyítí àwa mọ dájú wipé a ti fifún àwọn bàbá nlá wa.   A!, rántí, ẹ rántí, ẹyin ọmọ mi,  àwọn ọrọ èyítí ọba Bẹnjámínì sọ fún àwọn ènìyàn rẹ; bẹni, ẹ rántí pé kò sí ọnà míràn tàbí ipa ọnà èyítí a fi lè gba ènìyàn là, àfi nípa ìṣètùtù ẹjẹ Jésù Krístì, tí nbọwá; bẹni, kí ẹ rántí pé ó nbọwá láti ra aráyé padà.   Ẹ sì tún rántí àwọn ọrọ ti   Ámúlẹkì sọ fún Sísrọmù, nínú ìlú-nlá Amonáíhà; nítorítí ó wí fún un pé Olúwa nbọ dájúdájú láti ra àwọn ènìyàn rẹ padà, ṣùgbọn kò lè wá láti rà nwọn padà nínú ìwà ẹṣẹ nwọn, ṣùgbọn láti rà nwọn padà kúrò nínú ẹṣẹ nwọn.   À sì ti fi agbára fún un   láti ọdọ Bàbá láti rà nwọn padà kúrò nínú ẹṣẹ nwọn nítorí ìrònúpìwàdà; nítorínã ni ó ṣe rán àwọn ángẹlì rẹ láti kéde ìròhìn ayọ nípa ti ìrònúpìwàdà, èyítí í mú ènìyàn wá sínú agbára Olùràpadà nã, sí ti ìgbàlà ọkàn nwọn.   Àti nísisìyí, ẹyin ọmọ mi,   ẹ rántí, ẹ rántí pé lórí àpáta Olùràpadà wa, ẹnití íṣe Krístì, Ọmọ Ọlọrun, ni ẹyin níláti kọ ìpìlẹ nyín lé, pé nígbàtí èṣù bá sì fẹ ẹfũfù líle rẹ wá, bẹni, ọpá rẹ nínú ìjì, bẹni, nígbàtí gbogbo àwọn òkúta yìnyín rẹ àti ìjì líle rẹ bá rọ lé yín kò lè ní agbára lórí yín láti fà yín sínú ọgbun òṣì àti ègbé aláìlópin, nítorí àpáta èyítí a kọ yín lé lórí, èyítí íṣe ìpìlẹ tí o dájú, ìpìlẹ èyítí ènìyàn kò lè ṣubú lórí rẹ bí nwọn bá kọ lé e lórí.   Ó sì ṣe tí èyí sì jẹ àwọn ọrọ   tí Hẹlámánì fi kọ àwọn ọmọ rẹ; bẹni, ó kọ nwọn ní ohun púpọ tí a kò kọ sílẹ, àti àwọn ohun púpọ tí a kọ sílẹ.   Nwọn sì rántí ọrọ rẹ; nítorínã   nwọn sì jáde lọ, ní pípa òfin Ọlọrun mọ, láti kọni ní ọrọ Ọlọrun lãrín gbogbo àwọn ènìyàn Nífáì, nwọn sì bẹrẹ láti ìlú-nlá Ibi-Ọpọ;   Àti láti ibẹ lọ sí ìlú-nlá Gídì;   àti láti ìlú-nlá Gídì lọ sí ìlú-nlá Múlẹkì;   Àní nwọn sì lọ láti ìlú-nlá   kan dé òmíràn, títí nwọn fi lọ lãrín gbogbo àwọn ènìyàn Nífáì tí nwọn wà ní ilẹ tí ó wà lápá gũsù; àti láti ibẹ lọ sí inú ilẹ Sarahẹmúlà, lãrín àwọn ará Lámánì.   Ó sì ṣe tí nwọn wãsù pẹlú   agbára nlá, tóbẹ tí nwọn fi da púpọ nínú àwọn olùyapa kúrò nnì lãmú, àwọn tí nwọn ti jáde lọ kúrò lára àwọn ará Nífáì ṣãjú, tóbẹ tí nwọn jáde wá tí nwọn sì jẹwọ ẹṣẹ nwọn tí a sì rì nwọn bọmi sí ìrònúpìwàdà, nwọn sì padà ní ojúkannã lọ bá àwọn ará Nífáì láti gbìyànjú láti ṣe àtúnṣe fún nwọn ní ti àwọn ohun búburú tí nwọn ti ṣe.   Ó sì ṣe tí Nífáì àti Léhì wãsù   sí àwọn ará Lámánì pẹlú agbára àti àṣẹ nlá, nítorípé a ti fún nwọn ní agbára àti àṣẹ láti lè sọrọ, a sì ti fún nwọn ní ohun tí nwọn yíò sọ   Nítorínã nwọn sì sọrọ sí   ìyàlẹnu nlá àwọn ará Lámánì, sí ti ìdánilójú fún nwọn, tóbẹ tí àwọn tí a rìbọmi sí ìrònúpìwàdà nínú àwọn ará Lámánì nã tí ó wà ní ilẹ Sarahẹmúlà jẹ ẹgbãrin, tí nwọn sì ní ìdánilójú nípa àṣà búburú àwọn bàbá nwọn.   Ó sì ṣe tí Nífáì àti Léhì kúrò   níbẹ láti lọ sínú ilẹ Nífáì.   Ó sì ṣe tí ẹgbẹ ọmọ ogun  àwọn ará Lámánì kan mú nwọn tí nwọn sì jù nwọn sínú tũbú; bẹni, àní nínú tũbú kannã nínú èyítí àwọn ìránṣẹ Límháì ju Ámọnì àti àwọn arákùnrin rẹ sí.   Lẹhìn tí a sì ti jù nwọn sínú   tũbú fún ọpọlọpọ ọjọ láì fún nwọn ní óúnjẹ, ẹ kíyèsĩ, nwọn jáde lọ sínú tũbú nã láti mú nwọn kí nwọn sì pa nwọn.   Ó sì ṣe tí ohun nã èyítí ó rí   bí iná yí Nífáì àti Léhì ká, àní tóbẹ tí nwọn kò lè fọwọkàn nwọn rárá ní ìbẹrù pé àwọn yíò jóná. Bíótilẹríbẹ, Nífáì àti Léhì kò jóná; nwọn sì wà bí ẹnití ó wà nínú iná tí nwọn kò sì jóná.   Nígbàtí nwọn sì ríi pé ọwọ   iná ni ó yí nwọn ká, àti pé kò jó nwọn, ọkàn nwọn gba ìkìyà.   Nítorítí nwọn ríi pé àwọn   ará Lámánì kò lè fọwọkàn nwọn rárá; bẹni nwọn kò lè súnmọ nwọn, ṣùgbọn nwọn dúró bí èyítí ó yadi pẹlú ìyàlẹnu.   Ó sì ṣe tí Nífáì àti Léhì dide   dúró tí nwọn sì bẹrẹsí sọrọ sí nwọn, wípé: Ẹ má bẹrù, nítorí ẹ kíyèsĩ, Ọlọrun ni ẹnití ó fi ohun ìyanu yĩ hàn yín, nínú èyítí a fi hàn nyín pé ẹyin kò lè fi ọwọ nyín kàn wá láti pa wá.   Ẹ sì kíyèsĩ, nígbàtí nwọn   sọ àwọn ọrọ yĩ tán, ilẹ mì tìtì púpọpúpọ, àwọn ògiri inú tũbú nã sì mì tìtì bí èyítí nwọn yíò wó lulẹ; ṣùgbọn ẹ kíyèsĩ, nwọn kò ṣùbú lulẹ. Ẹ sì kíyèsĩ, àwọn ará Lámánì àti àwọn ará Nífáì tí ó ti yapa ni àwọn tí ó wà nínú tũbú nã.   Ó sì ṣe tí ikũku tí ó ṣókùnkùn   bò nwọn mọlẹ, ẹrù nlá sì balé nwọn.   Ó sì ṣe tí ohùn kan sì wá   bí èyítí ó wá láti òkè ikũku tí ó ṣókùnkùn nã, tí ó wípé: Ẹ ronúpìwàdà, ẹ ronúpìwàdà, ẹ sì ṣíwọ pípa àwọn ìránṣẹ mi tí a rán sí nyín láti mú ìhìn-rere wá fún nyín.   Ó sì ṣe lẹhìn tí nwọn gbọ   ohùn yĩ, tí nwọn sì rí i pé kì í ṣe ohùn ãrá, bẹni tí kì í ṣe ohùn ìrúkèrúdò nlá, ṣùgbọn kíyèsĩ, ohùn pẹlẹ dídákẹ rọrọ ni, bí ọrọ kẹlẹkẹlẹ, tí ó sì wọ inú ọkàn lọ   Àti láìṣírò ohùn nã jẹ èyítí   ó wà ní pẹlẹ dídákẹ rọrọ, ẹ kíyèsĩ ilẹ mì tìtì púpọpúpọ, àwọn ògiri inú tũbú sì tún gbọn rìrì, bí èyítí yíò wó lulẹ; ẹ sì kíyèsĩ ikũku tí ó ṣókùnkùn nã, èyítí ó ti bò nwọn mọlẹ, kò túká   Ẹ sì kíyèsĩ ohùn nã tún wá,   ó wípé: Ẹ ronúpìwàdà, ẹ ronúpìwàdà, nítorítí ìjọba ọrun fẹrẹ dé; ẹ sì ṣíwọ pípa àwọn ìránṣẹ mi. Ó sì ṣe tí ilẹ tún mì tìtì, tí àwọn ògiri sì gbọn rìrì.   Àti pẹlú ni ohùn nã tún   wá lẹkẹta, tí ó sì sọ àwọn ọrọ ìyanu fún nwọn èyítí ẹnìkẹni kò lè sọ; àwọn ògiri nã sì tún gbọn rìrì, ilẹ sì mì tìtì bí ẹnipé yíò pínyà.   Ó sì ṣe tí àwọn ará Lámánì   kò lè sá nítorí ìkukù tí ó ṣókùnkùn nã èyítí ó bò nwọn mọlẹ; bẹni, àti pé nwọn kò lè kúrò lójúkan nítorí ẹrù tí ó bà nwọn.   Nísisìyí ẹnìkan wà lãrín   nwọn tí í ṣe ará Nífáì nípa ìbí, ẹnití ó wà nínú ìjọ Ọlọrun tẹlẹ rí ṣùgbọn tí ó ti yapa kúrò lára nwọn.   Ó sì ṣe tí ó yísẹ padà, sì   kíyèsĩ, ó rí ojú Nífáì àti Léhì nínú ikũku tí ó sokunkun nã; ẹsì kíyèsĩ, nwọn ndán yinrinyinrin, àní bí ojú àwọn ángẹlì. Ó sì ríi pé nwọn gbé ojú nwọn sókè sí ọrun; nwọn sì wà bí ẹnití nsọrọ tàbí tí ó ngbé ohùn rẹ sókè sí ẹnìkan èyítí nwọn nwò.   Ó sì ṣe tí ọkùnrin nã sì ké   lóhùnrara sí àwọn ọpọ ènìyàn nã, kí nwọn ó lè yípadà kí nwọn ó sì wò. Sì kíyèsĩ a fún nwọn ní agbára kí nwọn lè yípadà kí nwọn sì wò; nwọn sì rí ojú Nífáì àti Léhì.   Nwọn sì wí fún ọkùnrin   nã pé: Kíyèsĩ, kíni ìtumọ àwọn ohun wọnyí, àti pé tani ẹni nã tí àwọn ọkùnrin yĩ nbá sọrọ?   Nísisìyí orúkọ ọkùnrin nã   ni Ámínádábù. Ámínádábù sì wí fún nwọn pé: Àwọn ángẹlì Ọlọrun ni nwọn nbá sọrọ.   Ó sì ṣe tí àwọn ará Lámánì   wí fún un pé: Kíni àwa yíò ṣe, tí ìkũkù tí ó ṣókùnkùn yĩ yíò ká kúrò kí ó má sì bò wá mọlẹ?   Ámínádábù sì wí fún nwọn   pé: Ẹ níláti ronúpìwàdà kí ẹ sì kígbe pé ohùn nã, àní títí ẹyin ó fi ní ìgbàgbọ nínú Krístì, ẹnití Álmà, àti Ámúlẹkì, àti Sísrọmù ti kọ nyín lẹkọ nípa rẹ; àti nígbàtí ẹyin o bá ṣe eleyĩ, a ó ka ìkũkù tí ó ṣókùnkùn nnì kúrò kí ó má lè bò nyín mọlẹ mọ.   Ó sì ṣe tí gbogbo nwọn   bẹrẹsí kígbe pé ohùn ẹni nã tí ó ti mí ilẹ tìtì; bẹni, nwọn sì nkígbe àní títí ìkũkù tí ó ṣókùnkùn nã fi túká.   Ó sì ṣe nígbàtí nwọn wò   yíká, tí nwọn sì ríi pé ìkũkù tí ó ṣókùnkùn nã tí tuka láti má bò nwọn mọlẹ, ẹ kíyèsĩ, nwọn ríi pé ọwọ iná yi nwọn ka, bẹni ọkàn kọkan, pẹlú ọwọ iná.   Nífáì àti Léhì sì wà lãrín   nwọn; bẹni, nwọn wà ní àkámọ; bẹni, nwọn wà bí ẹnití ó wà lãrín iná tí njó, síbẹ kò sì pa nwọn lára, bẹni kò sì ràn mọ àwọn ògiri inú tũbú; nwọn sì kún fún ayọ nnì èyítí ẹnu kò lè sọ àti tí ó kún fún ògo.   Ẹ sì kíyèsĩ, Ẹmí Mímọ   Ọlọrun sì sọkalẹ wá láti ọrun, ó sì wọ inú ọkàn nwọn lọ, ó sì kún inú nwọn bí iná, nwọn sì lè sọ ọrọ ìyanu jáde.   Ó sì ṣe tí ohùn kan jáde tọ   nwọn wá, bẹni, ohùn dáradára kan, èyítí ó dàbí ọrọ kẹlẹkẹlẹ, tí ó wípé:   Àlãfíà, àlãfíà fún nyín, nítorí   ìgbàgbọ tí ẹyin ní nínú Àyànfẹ Ọmọ mi, ẹnití ó ti wà láti ìpilẹṣẹ ayé.   Àti nísisìyí, nígbàtí nwọn   gbọ èyĩ nwọn gbé ojú nwọn sókè bí láti lè wo ibití ohùn nã gbé wá; ẹ sì kíyèsĩ, nwọn rí ọrun tí ó ṣí sílẹ; tí àwọn ángẹlì sì sọkalẹ láti ọrun jáde wá tí nwọn sì njíṣẹ fún nwọn.   Ó sì tó bí ènìyàn ọgọrun   mẹta tí nwọn rí ti nwọn si gbọ ohun wọnyí, a sì ní kí nwọn jáde lọ kí nwọn ó má sì bẹrù, bẹni kí nwọn ó má ṣe ṣiyèméjì.   Ó sì ṣe tí nwọn jáde lọ,   tí nwọn sì njíṣẹ ìránṣẹ fún àwọn ènìyàn nã, tí nwọn nsọ gbogbo ohun tí nwọn ti gbọ àti èyítí nwọn ti rí jákè-jádò ilẹ nã, tóbẹ tí púpọ nínú àwọn ará Lámánì nã gba ìdánilójú nípa nwọn, nítorí títóbi ẹrí tí nwọn ti gbà.   Àti pé gbogbo àwọn tí nwọn   ti gba ìdánilójú ni ó kó àwọn ohun ìjà nwọn lélẹ, àti àwọnikorira tí nwọn ní àti àṣà àwọn bàbá nwọn pẹlú.   Ó sì ṣe tí nwọn jọwọ àwọn   ilẹ tí í ṣe ìní àwọn ará Nífáì sílẹ fún nwọn.  6   Àwọn ará Lámánì olódodo wãsù sí àwọn ará Nífáì oníwà búburúÀwọn ará méjẽjì ní ìlọsíwájú ní àsìkò tí àlãfíà àti ọpọ waLúsíférì, ẹnití í ṣe olùpilẹṣẹ ẹṣẹ, ru ọkàn àwọn ènìyàn búburú àti àwọn ọlọṣà Gádíátónì sókè sí ìpànìyàn ati ìwàbúburúÀwọn ọlọṣà nã gba ìjọba àwọn ará Nífáì. Ní ìwọn ọdún 29 sí 23 kí a tó bí Olúwa wa. Ó sì ṣe nígbàtí ọdún kejìlélọgọta nínú ìjọba àwọn onídàjọ ti parí, gbogbo nkan wọnyí sì ti rékọjá tí èyítí ó pọ jù nínú àwọn ará Lámánì sì ti di olódodo ènìyàn, tóbẹ tí ìwà ododo nwọn tayọ ti àwọn ará Nífáì, nítorí ìwà ìtẹramọ nwọn àti àìyísẹpadà kúrò nínú ìgbàgbọ nã.   Nítorí kíyèsĩ, ọpọlọpọ nínú   àwọn ará Nífáì nã ní ó ti sé àyà nwọn le tí nwọn kò sì ronúpìwàdà, àti nínú ìwà búburú, tóbẹ tí nwọn kọ ọrọ Ọlọrun àti gbogbo ìwãsù àti ìsọtẹlẹ èyítí ó wa pẹlú nwọn.   Bíótilẹríbẹ, àwọn ènìyàn ìjọ   nã ní ayọ nlá nítorí ìyílọkànpadà àwọn ará Lámánì, bẹni, nítorí ìjọ Ọlọrun, èyítí a ti fi lélẹ lãrín nwọn. Nwọn sì ní ìdàpọ ní ọkàn sí ẹlòmíràn, nwọn sì nbá ara nwọn yọ ní ọkàn sí ẹlòmíràn, nwọn sì ní ayọ nla.   Ó sì ṣe tí púpọ nínú àwọn ará   Lámánì nã sì sọkalẹ wá sínú ilẹ Sarahẹmúlà, tí nwọn sì sọ nípa bí ìyílọkànpadà nwọn ti rí fún àwọn ará Nífáì, nwọn sì gbà nwọn níyànjú láti ní ìgbàgbọ àti ìrònúpìwàdà.   Bẹni, ọpọlọpọ ní ó sì wãsù   pẹlú agbára nlá àti àṣẹ, tí nwọn sì mú púpọ nínú nwọn bọsí ipò ìrẹraẹnisílẹ, láti lè di onírẹlẹ ọmọ ẹhìn Ọlọrun àti ti Ọdọ-àgùtàn nã.   Ó sì ṣe tí púpọ nínú àwọn ará   Lámánì nã lọ sínú ilẹ tí ó wà ní apá àríwá; tí Nífáì àti Léhì sì lọ pẹlú sínú ilẹ tí ó wà ní apá àríwá; láti wãsù sí àwọn ènìyàn nã. Báyĩ sì ni ọdún kẹtàlélọgọta parí.   Ẹ sì kíyèsĩ, àlãfíà wà ní   gbogbo ilẹ nã, tóbẹ tí àwọn ará Nífáì nlọ sí èyíkeyí apá ilẹ nã tí ó bá wù nwọn, bóyá lãrín àwọn ará Nífáì tàbí àwọn ará Lámánì.   Ó sí ṣe tí àwọn ará Lámánì   nã lọ sí ibikíbi tí ó bá wù nwọn, bóyá lãrín àwọn ará Lámánì tàbí lãrín àwọn ará Nífáì; báyĩ ni nwọn sì ṣe ní ìbáṣepọ dáradára ní ọkàn sí òmíràn, láti rà àti láti tà, àti láti jèrè, gẹgẹbí ó ti wù nwọn.   Ó sì ṣe tí nwọn sì di ọlọrọènìyàn   púpọpúpọ, àwọn ará Lámánì àti àwọn ará Nífáì; nwọn sì ní ọpọlọpọ wúrà, àti fàdákà, àti onírurú òkúta olówóiyebíye, ní ilẹ tí ó wà ní apá gũsù àti ilẹ tí ó wà ní apá àríwá.   Nísisìyí ilẹ tí ó wà ní apá   gũsù ni nwọn npè ní Léhì, àti ilẹ tí ó wà ní apá àríwá ni nwọn npè ní Múlẹkì, èyítí nwọn pè bẹ lẹhìn orúkọ ọmọ Sẹdẹkíàh; nítorítí Olúwa ni ó mú Múlẹkì wá sínú ilẹ apá àríwá, àti Léhì sínú ilẹ apá gũsù.   Ẹ sì kíyèsĩ, onírurú wúrà   ni ó wà nínú àwọn ilẹ yĩ, àti fàdákà, àti irin àìpò olówó iyebíye lóríṣiríṣi; àwọn oníṣẹ ọnà sì wa pẹlú, àwọn ẹnití nfi irin àìpò ṣe oríṣiríṣi iṣẹ, tí nwọn sì nyọọ; báyĩ nwọn sì di ọlọrọ.   Nwọn sì gbin ọkà lọpọlọpọ,   ní apá àríwá àti ní apá gúsù; nwọn sì gbilẹ púpọpúpọ, ní apá àríwá àti ní gúsù. Nwọn sì pọ síi nwọn sì di alágbára ní ilẹ nã. Nwọn sì nsin ọpọlọpọ àwọn agbo, àti ọwọ ẹran, bẹni, ọpọlọpọ àwọn àbọpa.   Ẹ kíyèsĩ àwọn obìnrin nwọn   sì nsiṣẹ, nwọn sì nran òwú, nwọn sì nṣe onírurú aṣọ, àwọn aṣọ olówó iyebíye àti àwọn onírurú aṣọ láti bò nwọn lára. Báyĩ sì ni ọdún kẹrìnlélọgọta kọjá lọ lalãfia.   Ní ọdún karundinlãdọrin   nwọn sì ní ayọ àti àlãfíà tí ó pọ, bẹni, ọpọlọpọ ìwãsù àti ìsọtẹlẹ púpọpúpọ nípa ohun tí yíò di mímúṣẹ. Báyĩ sì ni ọdún karundinlãdọrin kọjá lọ.   Ó sì ṣe ní ọdún kẹrìndínlãdọrin   nínú ìjọba àwọn onídàjọ, ẹ kíyèsĩ, ẹni-àìmọ kan sì pa Sẹsórámù bí ó ṣe wà lórí ìtẹ ìdájọ. Ó sì ṣe nínú ọdún kan nã, tí nwọn pa ọmọ rẹ ọkùnrin nã ẹnití àwọn ènìyàn ti yàn rọpò rẹ. Báyĩ sì ni ọdún kẹrìndínlãdọrin dópin.   Nínú ìbẹrẹ ọdún kẹtàdínlãdọrin   ni àwọn ènìyàn nã sì tún bẹrẹsí hu ìwà búburú èyítí ó pọ púpọ.   Nítorí kíyèsĩ, Olúwa ti bùkúnfún   nwọn fún ìgbà pípẹ pẹlú àwọn ọrọ ayé tóbẹ tí kò sí ẹnití ó ru nwọn sókè sí ìbínú, tàbí sí ogun, tàbí sí ìtàjẹsílẹ; nítorínã nwọn bẹrẹsí gbé ọkàn nwọn lé ọrọ nwọn; bẹni, nwọn bẹrẹsí lépa láti lè ga ju ara nwọn lọ; nítorínã nwọn bẹrẹsí ṣe ìpànìyàn ní ìkọkọ, àti láti jalè àti láti ṣe ìkógun, láti lè rí ìfà.   Àti nísisìyí kíyèsĩ, àwọn   apànìyàn àti àwọn olè nnì jẹ àwọn ẹgbẹ tí Kíṣkúmẹnì àti Gádíátónì kójọ. Àti nísisìyí ó sì ṣe tí nwọn ti pọ, àní lãrín àwọn ará Nífáì, ní ẹgbẹ ti Gádíátónì. Ṣùgbọn ẹ kíyèsĩ, nwọn pọ lãrín àwọn ará Lámánì nínú àwọn tí ó burú jù lọ. A sì pè nwọn ní àwọn ọlọsà àti apànìyàn Gádíátónì.   Àwọn sì ni ó pa olórí àlùfã   Sẹsórámù, àti ọmọ rẹ, nígbàtí ó joko lórí ìtẹ ìdájọ; ẹ sì kíyèsĩ, a kò rí nwọn.   Àti nísisìyí ó sì ṣe nígbàtí   àwọn ará Lámánì ríi pé àwọn olóṣà wà lãrín nwọn, nwọn sì kún fún ìbànújẹ gidigidi; nwọn sì lo gbogbo agbára tí nwọn ní láti pa nwọn run lórí ilẹ ayé.   Ṣùgbọn kíyèsĩ, Sátánì sì ru   ọkàn èyítí ó pọ jù nínú àwọn ará Nífáì sókè, tóbẹ tí nwọn fi darapọ mọ àwọn ẹgbẹ ọlọṣà nã, nwọn sì bá nwọn mulẹ nínú ìmùlẹ àti ìbúra nwọn, pé nwọn yíò dábò bò; wọn yíò sì pa ara wọn mọ nínú ìṣòro-kíṣòro èyíówù kí nwọn ó lè wà, láti má lè jìyà fún ìwà-ìpànìyàn nwọn, àti ìkógun nwọn, àti olè jíjà nwọn.   Ó sì ṣe tí nwọn ní àwọn àmì   nwọn, bẹni, àwọn àmì ìkọkọ nwọn, àti àwọn ọrọ ìkọkọ nwọn; èyí sì rí bẹ kí nwọn ó lè dá arákùnrin nwọn tí ó bá ti wọ inú ìmùlẹ nã mọ, pé ìwà búburú yìówù kí arákùnrin rẹ ó huarákùnrin rẹ míràn kò ni pãlára, tàbí àwọn ọmọ ẹgbẹ yìókù, tí nwọn ti bá nwọn mulẹ.   Báyĩ sì ni nwọn lè pànìyàn,   tàbí ṣe ìkógun, tàbí jalè, kí nwọn ó sì ṣe àgbèrè, àti onírurú ìwà búburú, ní ìlòdì sí òfin orílẹ-èdè nwọn àti òfin Ọlọrun nwọn pẹlú.   Àti pé ẹnikẹni tí ó bá wà   nínú ẹgbẹ nwọn tí ó sì jẹ kí ìwà búburú àti ìwà ìríra nwọn ó di mímọ sí aráyé, ni nwọn ó pè lẹjọ, kì í ṣe ní ìbámu pẹlú òfin orílẹ èdè wọn, ní ìbámu pẹlú òfin búburú nwọn, èyítí Gádíátónì àti Kíṣkúmẹnì fi fún nwọn.   Nísisìyí kíyèsĩ, àwọn ìbúra   àti ìmùlẹ ìkọkọ wọnyí ni Álmà paláṣẹ fun ọmọ rẹ pé kò gbọdọ kọjá lọ sínú ayé, ní ìbẹrù pé nwọn yíò jẹ ọnà ìparun fún àwọn ènìyàn nã.   Nísisìyí kíyèsĩ, àwọn ìbúra   àti ìmùlẹ ìkọkọ nnì kò tẹ Gádíátónì lọwọ nípasẹ àwọn àkosílẹ tí a fi lé Hẹlámánì lọwọ; ṣùgbọn kíyèsĩ, a fi nwọn sínú ọkan Gádíátónì nípasẹ ẹdá nã tí ó tan àwọn òbí wa àkọkọ láti jẹ nínú èso nnì tí a kà lẽwọ   Bẹni, ẹdá kan nã tí ó dìtẹ   pẹlú Káìnì, pé bí ó bá pa Ábẹlì arákùnrin rẹ aráyé kò lè mọ nípa rẹ. Ó sì dìtẹ pẹlú Káínì àti àwọn ọmọ-ẹhìn rẹ láti ìgbà nã lọ.   Àti pẹlú pé ẹdá ọhún kannã   ni ó fi sínú àwọn ènìyàn nã láti kọ ilé-ìṣọ gíga láti lè lọ sí ọrun. Àti pé ẹdá ọhún kannã ni ó darí àwọn ènìyàn nã tí nwọn kúrò láti ilé-ìṣọ nã wá sínú ilẹ yĩ; tí nwọn tan iṣẹ òkùnkùn àti ohun ẽrí kalẹ lórí gbogbo ilẹ ayé, títí ó fi já àwọn ènìyàn nã lulẹ sí ipò ìparun pátápátá, àti sínú ọrun àpãdì ayérayé.   Bẹni, ẹdá ọhún kannã ni ó   fi sínú ọkàn Gádíátónì pé kí ó tẹramọ iṣẹ òkùnkùn ní ṣíṣe, àti ti ìpànìyàn ní ìkọkọ; ó sì ti nṣe báyĩ láti ìbẹrẹ ọmọ ènìyàn àní títí dé àkokò yĩ.   Sì kíyèsĩ, òun ni ẹnití í ṣe   olùpilẹṣẹ gbogbo ẹṣẹ. Sì kíyèsĩ, ó túbọ tẹramọ iṣẹ òkùnkùn àti ìpànìyàn ní ìkọkọ rẹ, ó sì nfi àwọn ìmọ búburú nwọn, àti àwọn ìbúra nwọn, àti àwọn ìmùlẹ nwọn, àti àwọn ìmọ ìwà búburú nwọn tí ó tóbi, láti ìran dé ìran gẹgẹbí ó ṣe lè wọnú ọkàn àwọn ọmọ ènìyàn tó.   Àti nísisìyí ẹ kíyèsĩ, ó ti   wọnú ọkàn àwọn ará Nífáì lọ; bẹni, tóbẹ tí nwọn di ènìyàn tí ó burú púpọpúpọ; bẹni, èyítí ó pọ jù nínú nwọn ni ó ti yísẹpadà kúrò nínú ọnà òdodo, tí nwọn sì ntẹ òfin Ọlọrun mọlẹ, tí nwọn sì yípadà sí ọnà ara nwọn, tí nwọn sì ya ère fún ara nwọn pẹlú àwọn wúrà àti àwọn fàdákà nwọn.   Ó sì ṣe tí gbogbo àwọn   àìṣedẽdé yĩ dé bá nwọn lãrín ìwọn ọdún díẹ, tóbẹ tí púpọ rẹ ni ó dé bá nwọn nínú ọdún kẹtàdínlãdọrin nínú ìjọba àwọn onídàjọ lórí àwọn ènìyàn Nífáì.   Nwọn sì ndàgbà nínú àwọn   àìṣedẽdé nwọn nínú ọdún kejìdínlãdọrin pẹlú, sí ìbànújẹ àti ipohunrere-ẹkun àwọn olódodo.   Àwa sì ríi báyĩ pé àwọn ará   Nífáì bẹrẹsí jó àjorẹhìn nínú ìgbàgbọ, nwọn sì ndàgbà nínú ìwà búburú àti ìwà ẽrí, tí àwọn ará Lámánì sì bẹrẹsí dàgbà púpọ nínú ìmọ Ọlọrun nwọn; bẹni,nwọn sì bẹrẹsí pa àwọn ìlànà àti òfin mọ, àti láti máa rìn nínú òtítọ àti ìdúróṣinṣin níwájú rẹ.   Báyĩ sì ni a ríi tí Ẹmí Olúwa   bẹrẹsí fà sẹhìn lọdọ àwọn ará Nífáì, nítorí ìwà búburú àti ọkàn líle nwọn.   Báyĩ sì ni àwa ríi tí Olúwa   bẹrẹsí da Ẹmí rẹ jáde lé àwọn ará Lámánì lórí, nítorí ìrọrùn àti ìfẹ-inú nwọn làti gba ọrọ rẹ gbọ.   Ó sì ṣe tí àwọn ará Lámánì   dọdẹ àwọn ẹgbẹ ọlọṣà Gádíátónì; nwọn sì nwãsù ọrọ Ọlọrun lãrín àwọn tí ó níwà búburú jùlọ nínú nwọn, tóbẹ tí nwọn fi pa àwọn ẹgbẹ ọlọṣà yĩ run pátápátá kúrò lãrín àwọn ará Lámánì.   Ó sì ṣe ní ìdà kejì, tí àwọn   ará Nífáì mú nwọn gbèrú, nwọn sì ràn nwọn lọwọ, bẹrẹ láti orí àwọn tí ó burú jù nínú nwọn, títí nwọn fi tàn ká gbogbo ilẹ àwọn ará Nífáì, tí nwọn sì ti kó sínú púpọ nínú àwọn olódodo títí nwọ fi gba ìṣe nwọn gbọ tí nwọn sì nbá nwọn se àjọpín nínú ìkógun nwọn, àti láti darapọ mọ nwọn nínú àwọn ìpànìyàn àti ìkójọpọ ní ìkọkọ nwọn.   Báyĩ sì ni nwọn gba gbogbo   àkóso ìjọba nã, tóbẹ tí nwọn sì tẹ àwọn tálákà àti àwọn ọlọkàn tútù, àti àwọn onírẹlẹ tí nwọn ntẹlé Ọlọrun mọlẹ lábẹ ẹsẹ nwọn tí nwọn sì nlù nwọn, tí nwọn sì nfìyà jẹ nwọn tí nwọn sì se àkíyèsí nwọn.   Báyĩ àwa sì ríi pé nwọn   wà ní ipò tí ó burú, tí nwọn sì nmúrasílẹ de ìparun ayérayé.   Ó sì ṣe tí ọdún kejìdínlãdọrin   nínú ìjọba àwọn onídàjọ lórí àwọn ènìyàn Nífáì parí báyĩ. ÌsọtẹlẹNífáì, ọmọHẹlámánìỌlọrun kìlọ fún àwọn ará Nífáì pé òun yíò bẹ nwọn wò nínú ìbínú rẹ, sí ìparun nwọn pátápátá àfi bí nwọn bá ronúpìwàdà kúrò nínú ìwà búburú nwọn. Ọlọrun fi àjàkálẹ àrùn bá àwọn ènìyàn Nífáì jà; nwọn ronúpìwàdà nwọn sì yípadà sọdọ rẹ. Sámúẹlì, tí í ṣe ará Lámánì, sọ àsọtẹlẹ fún àwọn ará Nífáì. Èyítí a kọ sí àwọn orí 7 titi ó fi dé 16 ní àkópọ.  7   Nwọn kọ Nífáì ní apá àríwá ó sì padà sí SarahẹmúlàÓ gbàdúrà lórí ilé ìṣọ tí ó wà nínú ọgbà rẹ ó sì ké pe àwọn ènìyàn nã pé kí nwọn ó ronúpìwàdà àbí kí nwọn ó parun. Ní ìwọn ọdún 2321 kí a tó bí Olúwa wa. Kíyèsĩ, nísisìyí ó sì ṣe ní ọdún kọkàndínlãdọrin nínú ìjọba àwọn onídàjọ lórí àwọn ènìyàn ará Nífáì, tí Nífáì, ọmọ Hẹlámánì padà sí ilẹ Sarahẹmúlà láti ilẹ tí ó wà ní apá àríwá.   Nítorítí ó ti jáde lọ sí ãrin   àwọn ènìyàn tí ó wà ní ilẹ apá àríwá, ó sì wãsù ọrọ Ọlọrun sí nwọn, ó sì sọ àsọtẹlẹ nípa ohun púpọ fún nwọn;   Nwọn sì kọ gbogbo ọrọ rẹ,   tóbẹ tí kò lè dúró lãrín nwọn, ṣùgbọn ó tún padà sí ilẹ ibití a ti bĩ.   Nígbàtí ó sì rí àwọn ènìyàn   nã nínú ipò tí ó burú jùlọ yĩ, àti tí àwọn ọlọṣà Gádíátónì nnì sì wà lórí ìtẹ-ìdájọtí nwọn sì ti fi ipá gba agbára àti àṣẹ lórí ilẹnã; tí nwọn sì pa òfin Ọlọrun tì, tí nwọn kò sì ṣe èyítí ó tọ rárá níwájú rẹ; tí nwọn kò sì hùwà àìṣègbè kankan sí àwọn ọmọ ènìyàn;   Tí nwọn sì ndá àwọn olódodo   lẹbi nítorí ìwà òdodo nwọn; tí nwọn jẹ kí àwọn tí ó ṣẹ àti àwọn oníwà búburú lọ láìjìyà nítorí owó tí nwọn ní; ju gbogbo rẹ lọ tí nwọn sì fi nwọn sí ipò láti ṣe àkóso ìjọba, láti darí àti láti ṣe èyítí ó wù nwọn, kí nwọn ó lè rí èrè àti ògo ayé, àti ju gbogbo rẹ lọ, kí nwọn lè máa hùwà àgbèrè ní ìrọrùn, kí nwọn ó sì jalè, àti kí nwọn ó pànìyàn, àti kí nwọn ó ṣe ìfẹ inú nwọn gbogbo   Nísisìyí ìwà búburú nlá yĩ ti   dé bá àwọn ará Nífáì, lãrín ìwọn ọdún kúkúrú; nígbàtí Nífáì sì ríi, ọkàn rẹ kún fún ìbànújẹ nínú àyà rẹ; ó sì kígbe nínú ìrora ọkàn rẹ wípé:   Èmi ìbá ti gbé ìgbé ayé mi   nígbàtí bàbá mi Nífáì kọkọ jáde kúrò nínú ilẹ Jerúsálẹmù, tí èmi ìbá ti yọ pẹlú rẹ nínú ilẹ ìlérí nã; nígbànã tí àwọn ènìyàn rẹ jẹ ọlọkàn tútù ènìyàn, tí nwọn wà ní ìdúróṣinṣin ní pípa òfin Ọlọrun mọ, tí nwọn sì lọra láti gbà kí a mú nwọn ṣe àìṣedẽdé; nwọn sì yára láti tẹtisi ọrọ Olúwa   Bẹni, bí ọjọ ayé mi bá lè wà   ní ìgbà nnì, ìgbà nã ni ẹmí mi yíò láyọ nínú ìwà òdodo àwọn arákùnrin mi.   Ṣùgbọn ẹ kíyèsĩ, ìpín mi ni ó   jẹ láti gbé ayé mi ní àkokò yĩ, àti pé ẹmí mi yíò kún fún ìbànújẹ nítorí ìwà búburú yĩ tí àwọn arákùnrin mi nhù.   Ẹ sì kíyèsĩ, nísisìyí ó sì ṣe tí í   ṣe lórí ilé ìṣọ kan, èyítí ó wà nínú ọgbà Nífáì, tí ó wà lẹba ọnà gbọrò tí ó lọ sí ọjà nla, tí ó wà nínú ìlú-nlá Sarahẹmúlà; nítorínã, Nífáì wólẹ nínú ilé ìṣọ nã tí ó wà nínú ọgbà rẹ, ilè ìṣọ nã sì wà lẹba ẹnu ọnà, tí ọnà gbọrò nã sì gba ẹgbẹ rẹ.   Ó sì ṣe tí àwọn ọkùnrin kan   tí nkọjá lọ rí Nífáì bí ó ti ntú ọkàn rẹ jáde sí Ọlọrun lórí ilé ìṣọ nã; nwọn sì sáré lọ láti lọ sọ fún àwọn ènìyàn nã nípa ohun tí nwọn ti rí, àwọn ènìyàn nã sì péjọ ní ọgọrọ láti lè mọ ohun tí ó fa irú ìkẹdùn tí ó tó èyí fún ìwà búburú àwọn ènìyàn.   Àti nísisìyí, nígbàtí Nífáì   dìde ó rí àwọn ọgọrọ ènìyàn tí nwọn ti péjọ.   Ó sì ṣe tí ó la ẹnu rẹ tí ó sì wí   fún nwọn pe: Ẹ kíyèsĩ, kíni ìdí rẹ tí ẹyin fi péjọ? Kí èmi o ha lè sọ nípa àìṣedẽdé nyín fún nyín bí?   Bẹni, nítorítí èmi gun orí   ilé-ìṣọ mi lọ láti lè gbàdúrà tọkàn-tọkàn sí Ọlọrun mi, nitorí ọkàn mi tí ó bàjẹ gidigidi, ti o si jẹ wipe nitori àìṣedẽdé yin!   Àti nítorí ìkẹdùn àti ohùnréré-   ẹkún mi ẹyin péjọ, ẹnu sì yà nyín; bẹni, ẹyin ní ìdí tí ó pọ láti yanu; bẹni, ẹnu níláti yà nyín nítorípé ẹyin ti jọwọ ara nyín sílẹ tí èṣù sì ti lágbára tí ó tóbi lórí ọkàn nyín.   Bẹni, báwo ni ẹyin ṣe ti fi   ara nyín sílẹ fún ẹtàn ẹnití nwá ọnà ìpàdánù ẹmí nyín sínú ìrora ayérayé àti ìbànújẹ aláìlópin?   A! ẹ ronúpìwàdà, ẹ ronúpìwàdà!   Ẹyin ó ha ṣe ku? Ẹ yípadà, ẹ yípadà sọdọ Olúwa Ọlọrun nyín. Kíni ìdí rẹ tí ó fi kọ nyín sílẹ?   Èyí rí bẹ nítorípé ẹyin sé   ọkàn nyín le; bẹni ẹyin sì kọ láti fi eti si ohùn olùṣọ-àgùtàn rere nnì; bẹni, ẹyin ruú sókè lati ìbínú sí nyín.   Ẹ sì kíyèsĩ, kàkà kí ó kó   nyín jọ, àfi bí ẹyin yíò bá ronúpìwàdà, ẹ kíyèsĩ, yíò fọn nyín ká tí ẹyin yíò sì di oúnjẹ fún ajá àti àwọn ẹranko ti o npẹran jẹ.   A! báwo ni ẹyin ha ṣe gbàgbé   Ọlọrun nyín ní ọjọ nã tí ó ti gbà nyín?   Ṣùgbọn ẹ kíyèsĩ, láti rí èrè   gbà ni, láti gba ìyìn láti ọwọ ọmọ ènìyàn, bẹni, àti kí ẹyin lè rí wúrà àti fàdákà gbà. Ẹyin sì ti kó ọkàn nyín lé àwọn ọrọ àti ohun asán ayé yĩ, nítorí èyítí ẹyin nṣe ìpànìyàn, àti ìkógun, àti olè jíjà, tí ẹ sì njẹrĩ èké sí aládũgbò nyín, tí ẹ sì nṣe onírurú àìṣedẽdé.   Àti nítorí ìdí èyí ni ẹyin   yíò ṣe ṣègbé àfi bí ẹyin bá ronúpìwàdà. Nítorítí bí ẹyin kò bá ní ronúpìwàdà, ẹ kíyèsĩ, ìlú-nlá yĩ, àti gbogbo àwọn ìlú-nlá tí ó wà ní àyíká, tí ó wà nínú ilẹ ìní wa, ni nwọn yíò gbà, tí ẹyin kò sì ní ní àyè nínú nwọn; nítorítí ẹ kíyèsĩ, Olúwa kò ní fún nyín lágbára, gẹgẹbí òun ti ṣe títí dé àkokò yĩ, láti lè dojúkọ àwọn ọtá nyín.   Nítorí ẹ kíyèsĩ, báyĩ ni   Olúwa wi: Èmi kò ní fifún ènìyàn búburú nínú agbára mi, fún ọkan ju òmíràn lọ, àfi fún àwọn tí ó ronúpìwàdà ẹṣẹ nwọn, tí nwọn sì tẹtísílẹ sí ọrọ mi. Nítorínã nísisìyí, èmi rọ nyín láti kíyèsĩ, ẹyin arákùnrin mi, pé yíò sàn fún àwọn ará Lámánì j ù nyín l ọ à f i b í ẹyin bá ronúpìwàdà.   Nítorí ẹ kíyèsĩ, nwọn jẹ   olódodo jù nyín lọ, nítorítí nwọn kò ṣẹ sí ìmọ nlá nì èyítí ẹyin ti rí gbà; nítorínã ni Ọlọrun yíò fi ṣãnú fún nwọn; bẹni, yíò mú kí ọjọ nwọn gùn yíò sì mú kí iní-ọmọ nwọn ó pọ síi, àní nígbàtí a ó pa nyín run pátápátá àfi bí ẹyin bá ronúpìwàdà.   Bẹni, ègbé ni fún nyín nítorí   ìwà ìríra nnì èyítí ó ti wọ ãrín nyín; tí ẹyin sì ti fọwọsowọpọ nínú rẹ, bẹni nínú ẹgbẹ òkùnkùn nnì èyítí Gádíátónì dá sílẹ!   Bẹni, ègbé yio wa si ori yin   nítorí ìwà ìgbéraga nnì èyítí ẹyin ti gba lãyè láti wọnú ọkàn nyin, èyítí ó ti ru nyín sókè kọjá èyítí ó dára nítorí ọrọ nyín tí ó pọ púpọ jùlọ!   Bẹni, ègbé ni fún nyín nítorí   ìwà búburú àti ìwà ìríra nyín!   Àti wípé àfi bí ẹyin bá ronúpìwàdà   ẹyin yíò parun; bẹni, nwọn yíò gba ilẹ nyín pãpã lọwọ nyín, nwọn yíò sì pa nyín run kúrò lórí ilẹ ayé.   Ẹ kíyèsĩ nísisìyí, èmi kò sọ   àwọn ohun yĩ nípa ìmọ ara mi, nítorípé kĩ ṣe tìkarami ni èmi ṣe mọ àwọn ohun yĩ; ṣùgbọn ẹ kíyèsĩ, mo mọ pé òtítọ ni àwọn ohun wọnyí í ṣe nítorípé Olúwa Ọlọrun ti sọ nwọn di mímọ fún mi, nítorínã ni èmi ṣe jẹrĩ pé nwọn yíò rí bẹ.  8   Àwọn adájọ oníbàjẹ wá ọnà láti ru àwọn ènìyàn lọkàn sókè sí NífáìÁbráhámù, Mósè, Sénọsì, Sénọkì, Ésíásì, Isaiah, Jeremíàh, Léhì, àti Nífáì gbogbo nwọn ni ó jẹrĩ nípaKrístìNípa ìmísí Nífáì kéde pípa tí nwọn yíò pa adájọ àgbà. Ní ìwọn Ọdun 23 sí 21 kí a tó bí Olúwa wa. Àti nísisìyí ó sì ṣe nígbàtí Nífáì ti sọ àwọn ọrọ wọnyí, ẹ kíyèsĩ, àwọn ọkùnrin kan wà tí nwọn jẹ adájọ, tí nwọn tún wà nínú ẹgbẹ òkùnkùn Gádíátónì, nwọn sì bínú nwọn sí kígbe jáde láti takọ nwọn sì wí fún àwọn ènìyàn nã pé: Èéṣe tí ẹyin kò mú ọkùnrin yĩ kí ẹ sì múu wá, kí àwa ó lè dájọ fún un ní ìbámu pẹlú ẹṣẹ èyítí ó ti ṣẹ?   Báwo ni ẹyin ṣe nwo ọkùnrin   yĩ, àti tí ẹyin nfetísílẹ síi bí ó ṣe nkẹgàn àwọn ènìyàn yĩ àti òfin wa?   Nítorí ẹ kíyèsĩ, Nífáì ti bá   nwọn sọrọ nípa ìdíbàjẹ òfin nwọn; bẹni, àwọn ohun púpọ ni Nífáì sọ èyítí a kò lè kọ; àti pé kò sí ohun tí ó sọ tí ó lòdì sí òfin Ọlọrun.   Àwọn adájọ nnì sì bínú síi   nítorípé ó sọrọ òtítọ sí nwọn nipa àwọn iṣẹ òkùnkùn t í nwọn nṣe ní ìkọkọ; bíótilẹríbẹ, nwọn kò lè fi ọwọkàn án, nítorítí nwọn bẹrù pé àwọn ènìyàn nã yíò kígbe takò nwọn.   Nítorínã nwọn kígbe sí àwọn   ènìyàn nã, wípé: Èéṣe ẹyin ṣe gba ọkùnrin yĩ lãyè láti kẹgàn wa? Nítorí ẹ kíyèsĩ ó ti dá àwọn ènìyàn yĩ lẹbi, àní sí ìparun, bẹni, àti pẹlú pé nwọn yíò gba àwọn ìlú-nlá wa títóbi wọnyí lọwọ wa, tí àwa kò sì ní ní ìpín nínú nwọn.   Àti nísisìyí àwa sì ti mọ pé   eleyĩ kò lè rí bẹ, nítorí kíyèsĩ, alágbára ni àwa í ṣe, àwọn ìlú-nlá wa sì tóbi, nítorínã àwọn ọta wa kò lè lágbára lé wa lórí.   Ó sì ṣe tí nwọn sì ru àwọn   ènìyàn nã sókè ní ìbínú sí Nífáì, tí nwọn sì mú kí ìjà ó bẹrẹ lãrín nwọn; nítorítí àwọn kan wà tí ó kígbe wípé: Ẹ fi ọkùnrin yĩ sílẹ, nítorítí ènìyàn rere ni í ṣe, àwọn ohun tí ó sì nsọ yíò ṣẹ ní tọtọ àfi bí àwa bá ronúpìwàdà;   Bẹni, ẹ kíyèsĩ, gbogbo ìdájọ   tí ó jẹrĩ sí yĩ ní yíò bá wa; nítorítí àwa mọ pé ó ṣe ijẹrisi òdodo fún wa nípa àwọn àìṣedẽdé wa. Ẹ sì kíyèsĩ nwọn pọ, òun sì mọ ohun gbogbo tí yíò ṣẹ sí wa gẹgẹbí òun ti mọ nípa àwọn àìṣedẽdé wa;   Bẹni, ẹ sì kíyèsĩ, bí kò bá ṣe   pé wòlĩ ni í ṣe òun kò lè ṣe ijẹrisi nípa àwọn ohun wọnnì.   Ó sì ṣe tí a fi ipa mú àwọn   ènìyàn nnì tí nwọn lépa láti pa Nífáì nítorítí nwọn bẹrù, tí nwọn kò sì fi ọwọ kàn án; nítorínã ó sì tún bẹrẹsí bá nwọn sọrọ, nígbàtí ó ríi pé òun ti rí ojú rere díẹ nínú nwọn, tóbẹ tí àwọn tí ó kù sì bẹrù.   Nítorínã ó tún níláti bá   nwọn sọrọ síi pé: Ẹ kíyèsĩ, ẹyin arákùnrin mi, ẹyin kò ha ríi kà pé Ọlọrun fi agbára fún ọkùnrin kan, àní Mósè, kí ó lu ojú omi Òkun Pupa, tí nwọn sì pínyà sí méjì, tóbẹ tí àwọn ọmọ Ísráẹlì, tí nwọn í ṣe bàbá nlá wa, lã kọjá lórí ilẹ tí ó gbẹ, tí omi nã sì padé mọ àwọn ẹgbẹ ọmọ ogun àwọn ará Égíptì tí ó sì gbé nwọn mì?   Àti nísisìyí ẹ kíyèsĩ, bí   Ọlọrun bá fi irú agbára báyĩ fún ọkùnrin yĩ, nítorínã ẽṣe tí ẹyin ṣe nbá ara nyín jiyàn, tí ẹ wípé òun kò fún mi ní agbára tí èmi ófi mọ nípa ìdájọ tí yíò bá nyín àfi bí ẹyin bá ronúpìwàdà?   Ṣùgbọn, ẹ kíyèsĩ, kĩ ṣe pé   ẹyin sẹ ọrọ mi, ṣùgbọn ẹyin tún sẹ gbogbo ọrọ èyítí àwọn bàbá nlá wa ti sọ, àti pẹlú gbogbo àwọn ọrọ ti ọkùnrin yĩ, Mósè, ti sọ, ẹnití a fi agbára nlá fún, bẹni, àwọn ọrọ tí ó sọ nípa bíbọ Messia nã.   Bẹni, òun kò ha jẹrĩ wípé   Ọmọ Ọlọrun nã nbọwá bí? Bí ó sì ti gbé ejò idẹ nnì sókè nínú aginjù, àní bẹni a ó gbé ẹnití nbọwá sókè.   Gbogbo àwọn tí yíò sì gbe   ójú sókè wo ejò nã ni yíò yè, bẹni gbogbo àwọn tí yíò gbe ójú sókè wo Ọmọ Ọlọrun nã pẹlú ìgbàgbọ, tí nwọn ní ẹmí ìròbìnújẹ, lè yè, àní sí ayé nnì èyítí í ṣe ayérayé.   Àti nísisìyí kíyèsĩ, kì í ṣe   Mósè nìkan ni ó jẹrisi àwọn ohun yìi, ṣùgbọn gbogbo àwọn wòlĩ mímọ pẹlú, láti ìgbà rẹ àní títí dé ìgbà Ábráhámù.   Bẹni, ẹ sì kíyèsĩ, Ábráhámù   ri nípa bíbọ rẹ, ó sì kún fún inú dídùn ó sì yọ.   Bẹni, ẹ sì kíyèsĩ èmi wí   fún nyín, pé kĩ ṣe Ábráhámù nìkan ni ó mọ nípa àwọn ohun yĩ, ṣùgbọn àwọn púpọ ni ó wà ṣãjú ìgbà Ábráhámù tí a pè ní ti ẹgbẹ Ọlọrun; bẹni, àní níti ipa Ọmọ rẹ; ó sì rí báyĩ kí a lè fi han àwọn ènìyàn nã, ní ọpọlọpọ ẹgbẹgbẹrún ọdún sãjú bíbọ rẹ, pé ìràpadà yíò wá bá nwọn.   Àti nísisìyí èmi fẹ kí ẹ mọ,   pé àní láti ìgbà Ábráhámù ni àwọn wòlĩ púpọ ti jẹrisi àwọn ohun yĩ; bẹni, ẹ kíyèsĩ, wòlĩ Sénọsì jẹrĩ pẹlú ìgboyà; nítorínã ni nwọn sì fi pa á.   Àti kí ẹ kíyèsĩ, Sénọkì   pẹlú, àti Ésíásì pẹlú, àti Isaiah pẹlú, àti Jeremíàh, Jeremíàh ni wòlĩ kannã tí ó jẹrisi ìparun Jerúsálẹmù àti nísisìyí àwa mọ pé Jerúsálẹmù parun ní ìbámu pẹlú ọrọ Jeremíàh. A! njẹ nígbànã éṣe tí Ọmọ Ọlọrun nã kò ha ní wá, ní ìbámu pẹlú ìsọtẹlẹ rẹ?   Àti nísisìyí njẹ ẹyin yíò   ha jiyàn pé a pa Jerúsálẹmù run? Njẹ ẹyin yíò ha wípé a kò pa àwọn ọmọ Sẹdẹkíàh, gbogbo nwọn àfi Múlẹkì? Bẹni, njẹ ẹyin kò ha ríi pé irú ọmọ Sẹdẹkíàh wà pẹlú wa, àti pé a lé nwọn jáde kúrò nínú ìlẹ Jerúsálẹmù? Ṣùgbọn ẹ kíyèsĩ, èyí nìkan kọ   Nwọn lé bàbá wa Léhì jáde   kúrò nínú Jerúsálẹmù nítorípé ó jẹrisi àwọn ohun wọnyí. Nífáì pẹlú jẹrisi àwọn ohun wọnyí, àti pẹlú èyítí ó pọjù nínú àwọn bàbá nlá wa, àní títí dé àkokò yĩ; bẹni, nwọn ti jẹrisi bíbọ Krístì, nwọn sì ti fi ojú sọnà, nwọn sì ti yọ nínú ọjọ rẹ tí nbọwá.   Ẹ sì kíyèsĩ, Ọlọrun ni í ṣe,   ó sì wà pẹlú nwọn, ó sì fi ara rẹ hàn sí nwọn, pé òun ni ó rà nwọn padà; nwọn sì fi ògo fún un, nítorí èyítí nbọwá.   Àti nísisìyí, nítorípé ẹyin   mọ àwọn ohun wọnyí tí ẹ kò sì lè sẹ nwọn àfi bí ẹyin ó bá purọ, nítorínã ni ẹyin ti ṣẹ nínú èyí, nítorítí ẹyin ti kọ gbogbo nkan wọnyí, láìṣírò ẹyin ti rí ẹrí tí ó pọ gbà; bẹni, àní ẹyin ti rí ohun gbogbo gbà, àwọn ohun tí ó wà lọrùn, àti ohun gbogbo tí ówà láyé, gẹgẹbí ẹrí pé òtítọ ni nwọn í ṣe.   Ṣùgbọn ẹ kíyèsĩ, ẹyin ti kọ   òtítọ, ẹyin sì ti ṣọtẹ sí Ọlọrun nyín mímọ; àti pãpã ní àkokò yĩ, èyítí ẹyin ìbá to ìṣura jọ fun ara nyín ní ọrun, níbití ohunkóhun kò lè bàjẹ, àti níbití ohunkóhun tí kò mọ kò lè wà; ẹyin nkó ìbínú jọ fún ara nyín de ọjọ ìdájọ.   Bẹni, àní ní àkokò yĩ, ẹyin   nmúrasílẹ, nítorí àwọn ìwà ìpànìyàn nyín àti ìwà àgbèrè àti ìwà búburú nyín, de ìparun ayérayé; bẹni, àfi bí ẹyin bá ronúpìwàdà yíò dé bá nyín láìpẹ ọjọ.   Bẹni, ẹ kíyèsĩ ó ti dé tán àní   sí ẹhìn ilẹkùn nyín; bẹni, ẹ lọ sí órí ìtẹ ìdájọ nyín, kí ẹ sì ṣe ìwádĩ; ẹ sì kíyèsĩ, nwọn ti pa onidajọ nyín, ó sì dùbúlẹ nínú ẹjẹ ara rẹ; arákùnrin rẹ ni ó sì pã, ẹnití ó nlépa láti wà lórí ìtẹ ìdájọ.   Ẹ sì kíyèsĩ, àwọn méjẽjì wà   nínú ẹgbẹ òkùnkùn nyín nnì, ti olùdásílẹ jẹ Gádíátónì àti ẹni búburú nnì tí nlépa láti pa ọkàn àwọn ènìyàn run.  9   Àwọn oníṣẹ rí adájọ àgbà tí ó ti kú lórí ìtẹ ìdájọNwọn fi nwọn sínú tũbú, nwọn sì tún tú nwọn sílẹNípa ìmísí Nífáì fi Síátúmì hàn bĩ apànìyàn nãDíẹ nínú àwọn ènìyàn nã gba Nífáì gẹgẹbí wòlĩ. Ní ìwọn ọdún 2321 kí a tó bí Olúwa wa. Ẹ kíyèsĩ, nísisìyí ó sì ṣe nígbàtí Nífáì ti sọ ọrọ wọnyí, àwọn kan tí nwọn wà lãrín nwọn sáré lọ sí ibi ìtẹ ìdájọ; bẹni, àní àwọn marun ni ó lọ, nwọn sì wí lãrín ara nwọn, bí nwọn ṣe nlọ pé:   Ẹ kíyèsĩ, nísisìyí àwa yíò mọ   dájúdájú bóyá wòlĩ ni ọkurin yĩ tí Ọlọrun sì pãláṣẹ fún un láti sọtẹlẹ nípa àwọn ohun ìyanu irú èyí fún wa. Ẹ kíyèsĩ, àwa kò gbàgbọ pé ó pãláṣẹ fún un; bẹni, àwa ko gbàgbọ pé wòlĩ ni; bíótilẹríbẹ, bí ohun yĩ tí ó sọ nípa adájọ àgbà bá jẹ òtítọ, pé ó ti kú, nígbànã ni àwa yíò gbàgbọ pé òtítọ ni àwọn ọrọ yókù tí ó ti sọ.   Ó sì ṣe tí nwọn sáré tagbáratagbára,   tí nwọn sì wọlé sí ibi ìtẹ ìdájọ; ẹ sì kíyèsĩ, adájọ àgbà nã ti ṣubú lulẹ, ó sì wà nínú ẹjẹ ara rẹ.   Àti nísisìyí, ẹ kíyèsĩ, nígbàtí   nwọn r í èyí ẹnu yà nwọn gidigidi, tóbẹ tí nwọn ṣubú lulẹ; nítorítí nwọn kò gba ọrọ tí Nífáì sọ nípa adájọ-àgbà gbọ.   Ṣùgbọn nísisìyí nígbàtí nwọn   rí ohun yĩ nwọn gbàgbọ, ẹrù sì bà nwọn pé gbogbo ìdájọ tí Nífáì ti sọ nípa rẹ yíò dé bá àwọn ènìyàn nã; nítorínã ni nwọn ṣe wárìrì, tí nwọn sì ṣubú lulẹ.   Nísisìyí, ní kété tí nwọn ti pa   adájọ nãarákùnrin rẹ ni ó sì gún un lọbẹ nínú ẹwù tí ó wọ tí ẹnìkẹni kò lè dáa mọ, ó sì sálọ, àwọn ìránṣẹ nã sì sáré lọ í sọ fún àwọn ènìyàn nã, tí nwọn sì nkígbe ìpàniyan lãrin nwọn;   Ẹ sì kíyèsĩ àwọn ènìyàn nã sì   kó ara nwọn jọ sí ibi ìtẹ ìdájọ nãẹ sì kíyèsĩ, sí ìyàlẹnu nwọn, nwọn rí àwọn ọkùnrin marun nnì tí nwọn ti ṣubú lulẹ.   Àti nísisìyí ẹ kíyèsĩ, àwọn   ènìyàn nã kò mọ ohunkóhun nípa àwọn ọgọrọ ènìyàn tí nwọn ti pèjọ nínú ọgbà Nífáì; nítorínã nwọn sọ lãrín ara nwọn pé:Àwọn ọkùnrin yĩ ni àwọn tí ó pa onidajọ, Ọlọrun sì ti lù nwọn tí nwọn kò lè sálọ kúrò lọwọ wa.   Ó sì ṣe tí nwọn mú nwọn,   nwọn sì dè nwọn nwọn sì jù nwọn sínú tũbú. Nwọn sì ránṣẹ jáde lãrín àwọn ènìyàn nã pé nwọn ti pa adájọ, àti pé nwọn ti mú àwọn apànìyàn nã nwọn sì ti jù nwọn sínú tũbú.   Ó sì ṣe ní ọjọ kejì tí àwọn   ènìyàn nã sì péjọ pọ láti ṣọfọ àti láti gbãwẹ, níbití nwọn gbé nsin òkú onidajọ-àgbà olókìkí nnì tí nwọn pa.   Àti báyĩ pẹlú ni àwọn   onidajọ nnì tí nwọn wà ní ọgbà Nífáì, tí nwọn sì gbọ ọrọ rẹ, nã péjọ pọ sí ibi ìsìnkú nã.   Ó sì ṣe tí nwọn nbẽrè lãrín   àwọn ènìyàn nã, wípé: Àwọn marun nã tí a rán láti lọ ṣe ìwãdí nípa adájọ àgbà nã bóyá ó ti kú dà? Nwọn sì dáhùn nwọn wípé: Nípa àwọn marun yĩ ti ẹyin ní ẹ ran níṣẹ, àwa kò mọ; ṣùgbọn àwọn marun kan wà tí nwọn í ṣe apànìyàn, tí àwa sì ti jù sínú tũbú.   Ó sì ṣe tí àwọn onidajọ nã ní   kí nwọn mú nwọn wá; nwọn sì mú wọn wá, sì kíyèsĩ àwọn ni àwọn marun tí nwọn ti rán níṣẹ; ẹ sì kíyèsĩ àwọn onidajọ nã bẽrè lọwọ nwọn láti mọ nípa ọrọ nã, nwọn sì sọ fún nwọn nípa gbogbo ohun tí àwọn tí ṣe, wípé:   Àwa sáré a sì dé ibi ìtẹ ìdájọ,   nígbàtí àwa sì rí ohun gbogbo àní bí Nífáì ti jẹrisi, ẹnu yà wá tóbẹ tí àwa ṣubú lu ilẹ; nígbàtí àwa sì ta jí kúrò nínú ìyàlẹnu wa, kíyèsĩ nwọn ti jù wá sínú tũbú.   Nísisìyí, nípa ti pípa ọkùnrin   yĩ, àwa kò mọ ẹnití ó ṣeé; ohun tí àwa mọ kòju èyí, a sáré a sì wá gẹgẹbí ẹyin ti fẹ, kí ẹ sì kíyèsĩ ó ti kú, ní ìbámu pẹlú ọrọ Nífáì.   Àti nísisìyí ó sì ṣe tí àwọn   onidajọ nã sì ṣe àlàyé ọrọ nã fún àwọn ènìyàn nã, tí nwọn sì kígbe tako Nífáì, wípé: Ẹ kíyèsĩ, àwa mọ wípé Nífáì yĩ ti gbìmọ pẹlú ẹnìkan láti pa onidajọ nã, lẹhìn nã ni yíò sì sọ fún wa, láti lè yí wa padà sí ìgbàgbọ tirẹ, láti lè gbé ara rẹ sókè pé ènìyàn nlá ni òun, ẹni tí Ọlọrun yàn, tí í sì í ṣe wòlĩ.   Àti nísisìyí ẹ kíyèsĩ, àwa   yíò wá ọkùnrin yĩ rí, òun yíò sì jẹwọ ẹbi rẹ tí yíò sì fi ẹnití ó pa onidajọ yĩ hàn wá.   Ó sì ṣe tí nwọn tú àwọn   marun nã sílẹ ní ọjọ ìsìnkú nã. Bíótilẹríbẹ nwọn bá àwọn onidajọ nã wí ní ti ọrọ tí nwọn ti sọ tako Nífáì, nwọn sì bá nwọn jà lọkọkan tóbẹ tí nwọn sì dàmú nwọn.   Bíótilẹríbẹ, nwọn mú kí   nwọn ó mú Nífáì kí nwọn ó sì dẽ kí nwọn sì múu wá síwájú àwọn ọpọ ènìyàn nã, nwọn sì bẹrẹsí bĩ lẽrè lonírurú ọnà láti lè múu tako ara rẹ, tí nwọn ó sì pè é lẹjọ ikú   Nwọn sì wí fún un pé: Ìwọ   wà ní ìbáṣepọ pẹlú ẹnìkan; tani ẹni nã tí ó ṣe ìpànìyàn yĩ? Nísisìyí sọ fún wa, kí ó sì gbà pé ó jẹbi; nwọn tún wípé: Kíyèsĩ owó rẽ; àti pẹlú pé àwa yíò dá ẹmí rẹ sí bí ìwọ bá lè sọ fún wa, tí ìwọ sì jẹwọ sí àdéhùn tí ìwọ ti ṣe pẹlú rẹ.   Ṣùgbọn Nífáì wí fún nwọn   pe: A! ẹyin aláìmòye ènìyàn yĩ, ẹyin aláìkọlà ní ọkàn ènìyàn yĩ, ẹyin afọjú ènìyàn, àti ọlọrùn líleènìyàn, njẹ ẹyin ha mọ bí yíò ti pẹ tó tí Olúwa Ọlọrun nyín yíò gbà nyín lãyè láti tẹsíwájú nínú ipa ẹṣẹ nyín yĩ?   A! ó yẹ kí ẹyin ó bẹrẹsí   pohùnréré ẹkún kí ẹ sì kẹdùn ọkàn, nítorí ìparun nlá nnì tí ó dúró dè nyín ní àkokò yĩ, àfi bí ẹyin bá ronúpìwàdà.   Ẹ kíyèsĩ ẹyin sọ wípé mo ti   ni àdéhùn pẹlú ẹnìkan pé kí ó pa Sísórámù, onidajọ-àgbà wa. Ṣùgbọn ẹ kíyèsĩ, èmi wí fún nyín, pé nítorítí mo jẹrisi nyín kí ẹyin ó lè mọ nípa ohun yĩ ni ẹyin ṣe sọ eleyĩ; bẹni, àní sí ijẹrisi fún nyín, pé èmi mọ nípa ìwà búburú àti ìwà ẽrí èyítí ó wà lãrín nyín.   Àti nítorítí èmi ṣe eleyĩ, ẹyin   ní èmi ti ní àdéhùn pẹlú ẹnìkan láti ṣe nkan yĩ; bẹni, nítorípé mo fi àmì yĩ hàn yín ẹyin nbínú sí mi, ẹ sì nlépa láti pa mi run.   Àti nísisìyí ẹ kíyèsĩ, èmi yíò   fi àmì míràn hàn nyín, láti ríi bóyá ẹyin yíò lépa láti pa mí run nínú ohun yĩ.   Ẹ kíyèsĩ mo wí fún nyín:   Ẹ lọ sí ilé Síátúmì, ẹnití í ṣe arákùnrin Sísórámù, kí ẹ sì wí fún un pé   Njẹ Nífáì, wòlĩ èké nnì, tí   nsọ ìsọtẹlẹ ohun búburú nípa àwọn ènìyàn yĩ, ha bá ọ ní àdéhùn, nínú èyítí o pa Sísórámù, ẹnití í ṣe arákùnrin rẹ bí?   Ẹ sì kíyèsĩ, yíò wí fún nyín   pe, Rárá.   Ẹyin yíò sì wí fún un pé:   Ìwọ ha pa arákùnrin rẹ bí?   Òun yíò sì dúró ní ìbẹrù,   kò sì ní mọ ohun tí yíò sọ. Ẹ sì kíyèsĩ, òun yíò sẹ pípa arákùnrin rẹ; òun yíò sì ṣe bí ẹnití ẹnu yà; bíótilẹríbẹ, òun yíò wí fún nyín pé aláìṣẹ ni òun í ṣe.   Ṣùgbọn ẹ kíyèsĩ, ẹyin yíò ṣe   àyẹwò ara rẹ ẹ ó sì rí ẹjẹ lã ẹwù ìlekè rẹ.   Nígbàtí ẹyin bá sì ti rí èyí,   ẹyin yíò wípé: Níbo ni ẹjẹ yĩ ti wá? Àwa kò ha mọ wípé ẹjẹ arákùnrin rẹ ni í ṣe bí?   Nígbànã ni yíò wárìrì, awọ   ojú rẹ yíò di ràndànràndàn, àní bí ẹnití ikú ti dé bá.   Nígbànã ni ẹyin yíò wípé:   Nítorí ìbẹrù yĩ àti ràndànràndàn tí ó dé bá ojú rẹ yĩ, kíyèsĩ, àwa mọ pé o jẹbi.   Nígbànã ni ẹrù tí ó tóbi síi   yíò dé bã; nígbànã ni yíò sì jẹwọ fún nyín, tí yíò sì ṣíwọ sísẹ tí ó nsẹ pé òun kọ ni ó ṣe ìpànìyàn yĩ.   Nígbànã ni yíò wí fún un   yín, pé èmi Nífáì kò mọ ohunkóhun nípa ọrọ yĩ àfi bí a bá fií fún mi nípa agbára Ọlọrun. Nígbànã ni ẹyin yíò sì mọ pé olotitọ ènìyàn ni èmi í ṣe, àti pé Ọlọrun ni ó rán mi sí nyín.   Ó sì ṣe tí nwọn sì lọ, nwọn   sì ṣe, àní gẹgẹbí Nífáì ti wí fún nwọn. Ẹ sì kíyèsĩ, òtítọ sì ni àwọn ohun tí ó sọ; nítorítí gẹgẹbí ọrọ rẹ ó sì sẹ; àti pẹlú gẹgẹbí ọrọ rẹ ó sì jẹwọ.   Nwọn sì mú u láti fi hàn   kedere pé òun tìkararẹ ni apànìyàn nã n í t ọ t ọ , tóbẹ t í nwọn fi tú àwọn marun nnì sílẹ, àti Nífáì pẹlú.   Àwọn kan nínú àwọn ará   Nífáì gba àwọn ọrọ Nífáì gbọ; àwọn kan sì wà pẹlú tí ó gbàgbọ nítorí ẹrí àwọn marun nnì, nítorítí nwọn ti yí padà nígbàtí nwọn wà nínú tũbú.   Àti nísisìyí àwọn kan wà  lãrín àwọn ènìyàn nã, tí nwọn wípé wòlĩ ni Nífáì í ṣe.   Àwọn míràn sì wà tí nwọn   wípé: Ẹ kíyèsĩ, òrìṣà kan ni í ṣe, nítorítí bí kò bá ṣe pé òrìṣà kan ni í ṣe kò lè mọ nípa ohun gbogbo. Nítorí ẹ kíyèsĩ, ó ti sọ gbogbo èrò ọkàn wa fún wa, àti pẹlú ó ti sọ àwọn nkan fún wa; àti pãpã ó mú kí àwa ó mọ ẹnití ó pa adájọ-àgbà wa ní tọtọ.  10   Olúwa fún Nífáì ní agbára èdìdìA fún un lágbára láti lè dè àti láti lè tú sílẹ láyé àti lọrunÓ pàṣẹ fún àwọn ènìyàn nã láti ronúpìwàdà tàbí kí nwọn ṣègbéẸmi gbé e láti ọpọ ènìyàn dé ọpọ ènìyàn. Ní ìwọn ọdun 21 sí 20 kí a tó bí Olúwa wa. Ó sì ṣe tí ìyapa wà lãrín àwọn ènìyàn nã, tóbẹ tí nwọn pín ara nwọn síhin àti sọhun tí nwọn sì pínyà, tí nwọn sì fi Nífáì sílẹ, bí ó ṣe dúró lãrín nwọn.   Ó sì ṣe tí Nífáì bá tirẹ lọ sí ọnà   ilé rẹ, tí ó nṣe àṣàrò lórí àwọn ohun tí Olúwa ti fi hàn síi.   Ó sì ṣe bí ó ti nṣe àṣàrò yĩ   ọkàn rẹ sì rẹwẹsì nítorí ìwà búburú àwọn ènìyàn ará Nífáì nã, àwọn iṣẹ ìkọkọ ti òkùnkùn nwọn, àti ìpànìyàn nwọn, àti ìkógun tí nwọn nṣe, àti onírurú àìṣedẽdéó sì ṣe bí ó ti nṣe àṣàrò ní ọkàn rẹ báyĩ, ẹ kíyèsĩ, ohùn kan tọ wá tí ó wípé:   Ìbùkún ni fún ọ, Nífáì, nítorí   àwọn ohun nì tí ìwọ ti ṣe; nítorítí èmi ti rí bí ìwọ ti nsọ ọrọ mi jáde láìkãrẹ, èyítí mo fi fún ọ, fún àwọn ènìyàn yĩ. Ìwọ kò sì bẹrù nwọn, ìwọ kò sì wá ìpamọ fún ẹmí ti ara rẹ, ṣùgbọn ó lépa ìfẹ mi, àti láti pa òfin mi mọ.   Àti nísisìyí, nítorípé ìwọ   ṣe eleyĩ láìkãrẹ, kíyèsĩ, èmi yíò bùkún fún ọ títí láé; èmi yíò sì fún ọ ní agbára nínú ọrọ àti ìṣe, ní ìgbàgbọ àti nínú iṣẹ; bẹni àní tí ohun gbogbo yíò di ṣíṣe gẹgẹbí ọrọ rẹ; nítorítí ìwọ kì yíò bẽrè èyítí ó tako ìfẹ mi.   Kíyèsĩ, ìwọ ni Nífáì, èmi sì ni   Ọlọrun. Kíyèsĩ, èmi sọ jáde sí ọ níwájú àwọn ángẹlì mi, pé ìwọ yíò lágbára lórí àwọn ènìyàn yĩ, ìwọ yíò sì fi ìyàn bá ilẹ nã jà, àti pẹlú àrùn, àti ìparun, gẹgẹbí ìwà búburú àwọn ènìyàn yĩ.   Kíyèsĩ, mo fi agbára fún ọ,   pé ohunkóhun tí ìwọ yíò fi èdìdì dì ní ayé ni a ó fi èdìdì dì ní ọrun; àti ohunkóhun tí ìwọ yíò tú sílẹ ní ayé ni a ó tú sílẹ ní ọrun; báyĩ ni ìwọ yíò sì ní agbára lãrín àwọn ènìyàn yĩ.   Àti báyĩ, bí ìwọ yíò bá wí fún   tẹmpìlì yĩ pé kí ó ya sí méjì, yíò sì rí bẹ.   Àti bí ìwọ yíò bá wí fún òkè   yĩ, Wó lulẹ kí ó sì di pẹtẹlẹ, yíò sì rí bẹ.   Sì kíyèsĩ, bí ìwọ yíò bá wípé   kí Ọlọrun kí ó kọlũ àwọn ènìyàn yĩ, yíò sì rí bẹ.   Àti nísisìyí, kíyèsĩ, mo p   láṣẹ fún ọ, pé kí o lọ kí o sì sọ fún àwọn ènìyàn yĩ, pé báyĩ ni Olúwa Ọlọrun wí, ẹnití tí íṣe Olódùmarè: Afi bí ẹyin bá ronúpìwàdà a ó kọlũ nyín, àní sí ìparun.   Ẹ sì kíyèsĩ, ó sì ṣe nígbàtí   Olúwa ti sọ àwọn ọrọ wọnyí fún Nífáì, ó dúró kò sì lọ sínú ilé ara rẹ, ṣùgbọn ó padà sí ọdọ àwọn ọpọ ènìyàn nã tí nwọn titúká lórí ilẹ nã, ó sì bẹrẹ sí sọ ọrọ Ọlọrun èyítí a ti sọ fún un fún nwọn, nípa ìparun nwọn bí nwọn kò bá ronúpìwàdà.   Nísisìyí ẹ kíyèsĩ, láìṣírò   Nífáì ṣe ohun ìyanu níti sísọ fún nwọn nípa ikú onidajọ-àgbà, nwọn sì sé àyà nwọn le nwọn kò sì tẹtísí sí ọrọ Olúwa.   Nítorínã Nífáì sì sọ ọrọ   Olúwa fún nwọn, wípé: Afi bí ẹyin bá ronúpìwàdà, báyĩ ni Olúwa wí, a ó kọlũ nyín àní sí ìparun.   Ó sì ṣe nígbàtí Nífáì ti sọ ọrọ   nã fún nwọn tán, ẹ kíyèsĩ, nwọn sì tún sé àyà nwọn le nwọn kò sì tẹtísí sí ọrọ rẹ; nítorínã nwọn nkẹgàn rẹ, nwọn sì nwá ọnà tí nwọn ó fi múu, tí nwọn ó sì jũ sínú túbú.   Ṣùgbọn ẹ kíyèsĩ, agbára   Ọlọrun wà pẹlú rẹ, nwọn kò sì lè múu láti jù ú sínú tũbú, nítorítí Ẹmí múu lọ tí ó sì gbée kúrò lãrín nwọn.   Ó sì ṣe pé báyĩ ni ó nlọ nínú   Ẹmí, láti ọpọ ènìyàn dé ọpọ ènìyàn, tí ó nsọ ọrọ Ọlọrun, àní títí ó fi sọọ fún gbogbo nwọn, tàbí tí ó fi ránṣẹ lãrín àwọn ènìyàn nã gbogbo.   Ó sì ṣe tí nwọn kọ láti tẹtí sí   ọrọ rẹ; asọ sì bẹrẹsí wà, tóbẹ tí ìpinyà fi wà lãrín nwọn tí nwọn sì bẹrẹ sí pa ara nwọn pẹlú idà.   Báyĩ sì ni ọdún kọkànlélãdọrin   nínú ìjọba àwọn onídàjọ lórí àwọn ènìyàn Nífáì parí.  11   Nífáì rọ Olúwa kí ó fi ìyàn rọpò ogun jíjà lãrín nwọnỌpọ ènìyàn parunWọn ronúpìwàdà, Nífáì sì bẹ Olúwa láìsinmi fún òjòNífáì àti Léhì gba ìfihàn púpọÀwọn ọlọṣà Gádíátónì fi ẹsẹ múlẹ nínú ilẹ nã. Ní ìwọn ọdún 20 sí 16 kí a tó bí Olúwa wa. Àti nísisìyí ó sì ṣe ní ọdún kejìlélãdọrin nínú ìjọba àwọn onídàjọ tí àwọn asọ nã pọ síi, tóbẹ tí ogun wà jákè-jádò gbogbo ilẹ nã lãrín gbogbo àwọn ènìyàn Nífáì.   Àwọn ọlọṣà ẹgbẹ òkùnkùn   yĩ sì ni ó nṣe iṣẹ ìparun àti ìwà búburú yĩ. Ogun yĩ sì wà ní gbogbo ọdún nã; àti nínú ọdún kẹtàlélãdọrin ni ó wà pẹlú.   Ó sì ṣe nínú ọdún yĩ tí Nífáì   kígbe pe Ọlọrun wípé:   A! Olúwa, máṣe jẹ kí àwọn   ènìyàn yĩ ó parun nípasẹ idà ṣùgbọn A! Olúwa, dípò èyí jẹ kí ìyàn kí ó wà lórí ilẹ nã, láti ta nwọn jí sí ìrántí Olúwa Ọlọrun nwọn, bóyá nwọn yíò ronúpìwàdà kí nwọn sì yípadà sí ọdọ rẹ.   Ó sì rí bẹ, gẹgẹbí ọrọ Nífáì.   Ìyàn nlá sì wà lórí ilẹ nã, lãrín gbogbo àwọn ènìyàn Nífáì. Àti báyĩ nínú ọdún kẹrìnlélãdọrin ìyàn nã tẹsíwájú, iṣẹ ìparun sì dópin ṣùgbọn ó pọ nípasẹ ìyàn.   Iṣẹ ìparun yĩ sì tẹsíwájú pẹlú   nínú ọdún karundinlọgọrin. Nítorítí a kọlũ ilẹ tí ó sì gbẹ, tí kò sì mú irúgbìn jáde ní àkokò irúgbìn gbogbo ilẹ ni a sì kọlù, àní lãrín àwọn ará Lámánì àti lãrín àwọn ará Nífáì, tí a sì kọlù nwọn tí nwọn sì parun ní ẹgbẹgbẹrún ní àwọn apá ilẹ nã níbití àwọn ènìyàn nã ti ṣe búburú jùlọ.   Ó sì ṣe tí àwọn ènìyàn nã ríi   pé ìyàn fẹrẹ pa nwọn run, nwọn sì bẹrẹsí rántí Olúwa Ọlọrun nwọn; nwọn sì bẹrẹsí rántí àwọn ọrọ Nífáì.   Àwọn ènìyàn nã sì bẹrẹsí   bẹbẹ pẹlú àwọn adájọ-àgbà nwọn àti àwọn olórí nwọn, pé wọn yíò wí fún Nífáì pe: Kíyèsĩ, àwa mọ wípé ẹni Ọlọrun ni ìwọ í ṣe, nítorínã ké pe Olúwa Ọlọrun wa kí ó mú ìyàn yĩ kúrò lọdọ wa kí gbogbo àwọn ọrọ tí ìwọ ti sọ nípa ìparun wa má bã di mímú ṣẹ.   Ó sì ṣe tí àwọn onidajọ nã   sì wí fún Nífáì ní ìbámu pẹlú ọrọ tí nwọn fẹ. Ó sì ṣe nígbàtí Nífáì ríi pé àwọn ènìyàn nã ti ronúpìwàdà tí nwọn sì rẹ ara nwọn sílẹ nínú aṣọ ọfọ, ó tún kígbe pe Olúwa, wípé:   A! Olúwa, kíyèsĩ àwọn   ènìyàn yìi ti ronúpìwàdà; nwọn sì ti mú àwọn ẹgbẹ Gádíátónì kúrò lãrín nwọn tóbẹ tí nwọn kò sí mọ, nwọn sì ti ri àwọn ìlànà iṣẹ òkùnkùn nwọn bọlẹ.   Nísisìyí, A! Olúwa, nítorí   ìwà ìtẹríba nwọn yĩ kí ìwọ kí ó mú ìbínú rẹ kúrò, kí o sì ni ìtùnù nínú ìparun àwọn ènìyàn búburú nnì tí ìwọ ti parun.   A! Olúwa, kí ìwọ kí ó mú   ìbínú rẹ kúrò, bẹni, gbígbóná ìbínú rẹ, kí ó sì mú kí ìyàn yĩ ó dáwọdúró lórí ilẹ yĩ.   A! Olúwa, kí ìwọ ó fetísílẹ sí   mi, kí o sì mú kí ó rí bẹ gẹgẹbí ọrọ mi, kí o sì mú kí òjò kí ó rọ sí órí ilẹ ayé kí ó lè mú èso jáde, àti àwọn irúwó rẹ ní àkokò irúwó.   A! Olúwa, ìwọ fetísílẹ sí ọrọ   mi nígbàtí mo wípé, Jẹ kí ìyàn kí ó wa, kí ìparun nípasẹ idà ó dáwọdúró; èmi sì mọ wípé ìwọ yíò ṣẽ àní ní ìgbà yĩ, fetísílẹ sí ọrọ mi, nítorítí ìwọ wípé: Bí àwọn ènìyàn yĩ bá ronúpìwàdà èmi yio dá nwọn sí.   Bẹni, A! Olúwa, ìwọ sì ríi   pé nwọn ti ronúpìwàdà, nítorí ìyàn àti àjàkálẹ-àrùn àti ìparun tí ó ti bá nwọn.   Àti nísisìyí, A! Olúwa ìwọ   kì yíò ha mú ìbínú rẹ kúrò, kí o sì tún dán nwọn wò bóyá nwọn yíò sìn ọ bí? Bí ó bá sì rí bẹ, A! Olúwa, ìwọ lè bùkún nwọn gẹgẹbí ọrọ rẹ tí ìwọ ti sọ.   Ó sì ṣe ní ọdún kẹrìndínlọgọrin   Olúwa sì mú ìbínú rẹ kúrò lórí àwọn ènìyàn nã, tí ó sì mú kí òjò ó rọ sí órí ilẹ, tóbẹ tí ó mú èso rẹ jáde ní àkokò rẹ. Ó sì ṣe tí ó mú irúwó rẹ jáde ní àkókò irúwó rẹ.   Ẹ sì kíyèsĩ, àwọn ènìyàn nã   yọ nwọn sì fi ògo fún Ọlọrun, gbogbo orí ilẹ nã sì kún fún ayọ; nwọn kò sì lépa lati pa Nífáì mọ, ṣùgbọn nwọn kã kún wòlĩ nlá, àti ẹni Ọlọrun, tí ó ní agbára nlá àti àṣẹ tí Ọlọrun fi fún un.   Ẹ sì kíyèsĩ, Léhì arákùnrin   rẹ kò gbẹhìn rárá níti ohun tíi ṣe ti òdodo.   Báyĩ ni ó sì ṣe tí àwọn ènìyàn   Nífáì tún bẹrẹsí ṣe rere lórí ilẹ nã, tí nwọn sì bẹrẹsí tún àwọn ibi ahoro nwọn kọ, tí nwọn sì bẹrẹsí pọ síi tí nwọn sì ntànkálẹ, àní títí nwọn fi borí gbogbo ilẹ nã, ní apã ríwá, áti ní apá gũsù, láti òkun apá ìwọ-oòrùn títí dé òkun apá ìlà-oòrùn.   Ó sì ṣe tí ọdún kẹrìndínlọgọrin   parí ní àlãfíà. Ọdún kẹtàdínlọgọrin sì bẹrẹ ní àlãfíà; ìjọ nã sì tànkálẹ jákè-jádò orí ilẹnã gbogbo; èyítí ó pọ jù nínú àwọn ènìyàn nã, nínú àwọn ará Nífáì àti àwọn ará Lámánì, ni ó sì wà nínú ìjọ nã; nwọn sì ní àlãfíà èyítí ó pọ púpọ ní ilẹ nã; báyĩ sì ni ọdún kẹtàdínlọgọrin parí.   Àti pẹlú nwọn ni àlãfíà nínú   ọdún kejìdínlọgọrin, àfi fún asọ díẹdíẹ tí ó wà nípa àwọn ẹsẹ ìlànà ẹkọ ìgbàgbọ èyítí àwọn wòlĩ ti fi lélẹ.   Àti nínú ọdún kọkàndínlọgọrin   ni asọ púpọ bẹrẹsí wà. Ṣùgbọn ó sì ṣe tí Nífáì àti Léhì, àti púpọ nínú àwọn arákùnrin nwọn tí ó mọ nípa àwọn ẹsẹ ìlànà ẹkọ ìgbàgbọ nwọn, nítorípé nwọn ngba ìfihàn púpọpúpọ lójojúmọ, nítorínã nwọn sì nwãsù sí àwọn ènìyàn nã, tóbẹ tí nwọn fi òpin sí àwọn asọ nwọn nínú ọdún kannã.   Ó sì ṣe nínú ọgọrin ọdún   nínú ìjọba àwọn onídàjọ lórí àwọn ènìyàn Nífáì, àwọn olùyapa-kúrò lára àwọn ará Nífáì kan, tí nwọn ti lọ bá àwọn ará Lámánì ní ọdún díẹ sẹhìn, tí nwọn sì ti fún ara nwọn ní orúkọ àwọn ará Lámánì, àti pẹlú àwọn kan tí irú ọmọ àwọn ará Lámánì nítorípé nwọn ru nwọn sókè ní ìbínú, àtí pé àwọn olùyapa-kúrò nnì ru nwọn sókè ní ìbínú, nítorínã nwọn bẹrẹ ogun jíjà pẹlú àwọn arákùnrin nwọn.   Nwọn sì nṣe ìpànìyàn àti   ìkógun; nwọn ó sì sá padà sínú àwọn òkè gíga, àti sínú aginjù àti àwọn ibi kọlọfín, nwọn ó sì fi ara pamọ tí nwọn kò sì lè rí nwọn, nwọn sì nfikún ara nwọn lójojúmọ, ní ìwọn ìgbàtí àwọn olùyapa-kúrò wà tí nwọn ntọ nwọn lọ.   Àti báyĩ láìpẹ, bẹni, àní lãrín   ìwọn ọdún díẹ, nwọn di ẹgbẹ ọlọṣà tí ó tóbi púpọ; nwọn sì ṣe àwárí gbogbo àwọn ìmọ òkùnkùn Gádíátónì; báyĩ ni nwọn sì di ọlọṣà Gádíátónì.   Nísisìyí ẹ kíyèsĩ, àwọn ọlọṣà   yĩ ṣe ohun ibi púpọ, bẹni, àní ìparun púpọ lãrín àwọn ènìyàn Nífáì, àti lãrín àwọn ènìyàn ará Lámánì pẹlú.   Ó sì ṣe tí ó di ohun tí ó yẹ ní   ṣíṣe láti fi òpin sí iṣẹ ìparun yìi; nítorínã nwọn rán ẹgbẹ ọmọ ogun alágbára ọkùnrin sí ínú aginjù àti sí ínú àwọn òkè gíga nã láti wá àwọn ẹgbẹ ọlọṣà nã rí, àti láti pa nwọn run.   Ṣùgbọn ẹ kíyèsĩ, ó sì ṣe   nínú ọdún kannã nwọn lé nwọn padà àní sínú ilẹ nwọn. Báyĩ sì ni ọgọrin ọdún parí nínú ìjọba àwọn onídàjọ lórí àwọn ènìyàn Nífáì.   Ó sì ṣe ní ìbẹrẹ ọdún kọkànlélọgọrin   nwọn sì tún kọjá lọ láti kọlu àwọn ẹgbẹ ọlọṣà yĩ, nwọn sì pa púpọ; àwọn nã sì fi ara bá àdánú tí ó pọ.   Ó sì tún di dandan fún   nwọn láti padà kúrò nínú aginjù nã àti kúrò nínú àwọn òkè gíga nã lọ sínú ilẹ nwọn, nítorí púpọ tí àwọn ọlọṣà nã pọ tí nwọn ti gba inú gbogbo àwọn òkè gíga àti aginjù nã tán.   Ó sì ṣe tí ọdún yĩ parí báyĩ.   Àwọn ọlọṣà nã sì npọ síi nwọn sì ntẹsíwájú nínú agbára, tóbẹ tí nwọn kò ka gbogbo àwọn ẹgbẹ ọmọ ogun àwọn ará Nífáì sí, àti ti àwọn ará Lámánì pẹlú; nwọn sì mú kí ẹrù nlá ó bá àwọn ènìyàn nã lórí gbogbo ilẹ nã.   Bẹni, nítorítí nwọn bẹ àwọn  ibi púpọ wò lórí ilẹ nã, nwọn sì ṣe ìparun nlá níbẹ; bẹni, nwọn pa ọpọlọpọ, nwọn sì mú àwọn yókù lọ ní ìgbẹkùn sínú aginjù, bẹni, àti pãpã àwọn obìnrin nwọn àti àwọn ọmọ nwọn.   Nísisìyí ohun búburú nlá   yĩ, èyítí ó dé bá àwọn ènìyàn nã nítorí ìwà àìṣedẽdé nwọn, sì tún ta nwọn jí sí ìrántí Olúwa Ọlọrun nwọn.   Báyĩ sì ni ọdún kọkànlélọgọrin   nínú ìjọba àwọn onídàjọ parí.   Àti nínú ọdún kejìlélọgọrin   nwọn tún bẹrẹsí gbàgbé Olúwa Ọlọrun nwọn. Àti nínú ọdún kẹtàlélọgọrin nwọn bẹrẹsí tẹsíwájú nínú àìṣedẽdé. Àti nínú ọdún kẹrìnlélọgọrin nwọn kò tún ọnà nwọn ṣe.   Ó sì ṣe nínú ọdún karundinlãdọrun   nwọn sí nní agbára síi nínú ìwà ìgbéraga, àti nínú ìwà búburú nwọn; báyĩ nwọn sì nmúrasílẹ fún ìparun.   Báyĩ sì ni ọdún karundinlãdọrun   parí.  12   Àwọn ènìyàn a máa ṣe aláìfẹsẹ mulẹ nwọn sì jẹ aláìgbọn nwọn sì yára láti ṣe búburúOlúwa a máa bá àwọn ènìyàn rẹ wíA fi ipò asán àwọn ènìyàn wé agbára ỌlọrunNí ọjọ ìdájọ, àwọn ènìyàn yíò rí ayé àìnípẹkun gbà tàbí ìdálẹbi ayérayé. Ní ìwọn ọdún 6 kí a tó bí Olúwa wa. Àti báyĩ àwa lè ríi bí àwọn ọmọ ènìyàn ti jẹ aláìṣọtọ tó, àti bí ọkàn nwọn ti wà láìdúróṣinṣin tó; bẹni àwa lè ríi pé Olúwa nínú dídára rẹ nlá, tí kò lópin a máa bùkún fun, a sì máa mú àwọn tí ó gbẹkẹ nwọn lé e ṣe dẽdé.   Bẹni, àwa sì lè ríi ní àkókò   nã gan nígbàtí ó bá bùkún àwọn ènìyàn rẹ, bẹni, nínú èrè oko nwọn, àwọn ọwọ àti agbo ẹran nwọn, àti nínú wúrà àti nínú fàdákà àti nínú onírurú ohun olówó-iyebíye lóríṣiríṣi; tí ó sì dá ẹmí nwọn sí, tí ó sì gba nwọn lọwọ àwọn ọtá nwọn; tí ó sì mú ọkàn àwọn ọtà nwọn rọ tí nwọn kò sì gbógun tì nwọn; bẹni, àti ní kúkúrú, tí ó ṣe ohun gbogbo fún àlãfíà àti inúdídùn àwọn ènìyàn rẹ; bẹni, nígbànã ni nwọn yíò sé ọkàn nwọn le, tí nwọn sì gbàgbé Olúwa Ọlọrun nwọn, tí nwọn yíò sì tẹ Ẹmí Mímọ nnì mọlẹ lábẹ ẹsẹ nwọnbẹni, èyí sì rí bẹ nítorítí nwọn wà ní ípò ìdẹra, àti nítorí ọrọ púpọ tí nwọn ní.   Báyĩ ni àwa sì rí i pé bí kò ṣe   pé Olúwa bá àwọn ènìyàn rẹ wí pẹlú ọpọlọpọ ìpọnjú, bẹni, bí kò ṣe pé ó bẹ nwọn wò pẹlú ikú àti ẹrù, àti pẹlú ìyàn, àti pẹlú onírurú àjàkálẹ-àrùn, nwọn kò ní rántí rẹ.   A! báwo ni nwọn ti jẹ aláìgbọn   tó, àti olùgbéraga, àti olùṣebúburú, àti ẹlẹmi èṣù, àti báwo ni nwọn ti yára tó láti ṣe àìṣedẽdé, àti báwo ni àwọn ọmọ ènìyàn, ti lọra láti ṣe èyítí ó dára tó; bẹni, báwo ni nwọn ti yára tó láti tẹtisi ẹni búburú nnì, àti láti kó ọkàn nwọn lé àwọn ohun asán ayé!   Bẹni, báwo ni nwọn ti yára tó   láti gbé ọkàn sókè nínú ìgbéraga; bẹni, báwo ni nwọn ti yára làtilérí tó átí láti hu onírurú ìwà àìṣedẽdé; àti báwo ni nwọn ti lọra tó láti rántí Olúwa Ọlọrun nwọn, àti láti fetísí ìmọràn rẹ, bẹni, báwo ni nwọn ti lọra tó láti rìn ní ọnà ọgbọn!   Ẹ kíyèsĩ, nwọn kò ní ìfẹ pé   kí Olúwa Ọlọrun nwọn, ẹnití ó dá nwọn, kí ó jọba lórí nwọn; láìṣírò ire àti ãnú rẹ pọ sí nwọn, nwọn ka ìmọràn rẹ kún asán, nwọn kò sì fẹ kí ó ṣe amọnà nwọn.   A! báwo ni ipò asán àwọn   ọmọ ènìyàn ti tóbi tó, bẹni, àní nwọn kò dára tó erùpẹ ilẹ.   Nítorí kíyèsĩ, erùpẹ ilẹ a máa   lọ sihin àti sọhun, a sì fọnká, ní ìgbọran sí àṣẹ Ọlọrun wa ayérayé tí ó tóbi.   Bẹni, ẹ kíyèsĩ ó sọrọ àwọn   òkè kékèké àti àwọn òkè gíga wá rìrì nwọn sì mì tìtì.   Nípa agbára ọrọ rẹ sì ni   nwọn fọ sí wẹwẹ, nwọn sì di pẹtẹlẹ, bẹni àní bí àfonífojì.   Bẹni, nípa agbára ohùn rẹ   ní gbogbo ayé ni tìtì.   Bẹni, nípa agbára ohun rẹ,   ni ìpilẹṣẹ ayé mì tìtì, àní tí ó fi dé agbedeméjì rẹ.   Bẹni, bí ó bá sì sọ fún ayé   wípéṢí ipò padàyíò ṣí ípò padà.   Bẹni, bí o bá sọ fún ayé wípé   Ìwọ yíò sún padàsẹhìn, kí ó lè mú kí ojúmọ kí ó gùn síi fún ọpọlọpọ wákàtíó sì rí bẹ;   Àti báyĩ, gẹgẹbí ọrọ rẹ ayé   sún padà sẹhìn, lójú ọmọ ènìyàn ó sì dàbí èyítí oòrùn dúró lójúkan; bẹni, ẹ sì kíyèsĩ, èyí sì rí bẹ; nítorítí dájúdájú ayé ni ó ṣípòpadà kĩ sĩ ṣe oòrùn.   Ẹ sì kíyèsĩ, pẹlú, bí ó bá   sọ fún àwọn omi inú ibú nlá wípéẸ di gbígbẹó rí bẹ.   Ẹ kíyèsĩ, bí ó bá sọ fún òkè   gíga yĩDìde, kí ó sì bọ sí ìhín kí o wó lu ìlú-nlá nnì, kí ó sì di bíbòmọlẹ pátápátáẹ kíyèsĩ ó rí bẹ.   Ẹ sì kíyèsĩ, bí ẹnìkan bá fi   ìṣúra pamọ sínú ilẹ, tí Olúwa sì wípé: Kí ó di ìfibú, nítorí ìwà àìṣedẽdé ẹnití ó fi pamọẹ kíyèsĩ, yíò di ìfíbú.   Bí Olúwa bá sì wípéKí   ìwọ ó di ìfibú, kí ẹnìkẹni ó má lè rí ọ mọ láti àkokò yĩ lọ àti títí láéláéẹ kíyèsĩ, ẹnìkẹni kò lè ríi mọ láti àkokò yĩ lọ àti títí láéláé.   Ẹ kíyèsĩ, bí Olúwa yíò bá   wí fún ẹnìkan péNítorí àwọn àìṣedẽdé rẹ, ìwọ yíò di ìfibú títí láéláéyíò rí bẹ.   Bí Olúwa yíò bá sí wípé   Nítorí àwọn àìṣedẽdé rẹ ìwọ yíò di kíké kúrò níwájú miyíò sì mú kí ó rí bẹ.   Ègbé sì ni fún ẹnití yíò sọ   eleyĩ fún, nítorítí yíò rí bẹ fún ẹnití ó bá ṣe àìṣedẽdé, a kò sì lè gbã là; nítorínã, fún ìdí èyí, láti lè gba ènìàyn là, ni a ti sọ nípa ìrònúpìwàdà.   Nítorínã, alábùkún-fún ni   àwọn tí yíò ronúpìwàdà tí nwọn yíò sì tẹtisi ohùn Olúwa Ọlọrun nwọn; nítorítí àwọn yĩ ni a ó gbàlà.   Kí Ọlọrun kí ó jẹ, nínú pípé   rẹ, kí a mú àwọn ènìyàn sí ìrònúpìwàdà àti iṣẹ rere, kí a lè fún nwọn ní ọre-ọfẹ kún ọre-ọfẹ, gẹgẹbí iṣẹ nwọn.   Èmi sì fẹ kí gbogbo ènìyàn   di gbìgbàlà. Ṣùgbọn a ríi kà pé ní ọjọ ìkẹhìn nlá nnì àwọn kanwà tí a ó lé jáde, bẹni, tí a ó lé kúrò ní iwájú Olúwa;   Bẹni, àwọn ni a ó yàn sí ipò   ìrora tí kò lópin, báyĩ sì ni nwọn yíò mú ọrọ nã ṣẹ tí ó wípé: Àwọn tí ó ti ṣe rere yíò ní ìyè àìlópin; àwọn tí ó sì ti ṣe búburú yíò ní ìdálẹbi àìlópin. Báyĩ sì ni ó rí. Àmín. Èyí ni ìsọtẹlẹ Sámúẹlì, ará Lámánì, sí àwọn ará Nífáì. Èyítí a kọ sí àwọn orí 13 títí ó fi dé 15 ní àkópọ.  13   Sámúẹlì ẹyà Lámánì sọ àsọtẹlẹ nípa ìparun àwọn ará Nífáì àfi bí nwọn bá ronúpìwàdàÀwọn àti ọrọ nwọn ni a fi búNwọn kọ àwọn wòlĩ tí nwọn sì sọ nwọn ní okuta, àwọn ẹmíkẹmi yí nwọn kákiri, nwọn sì ńdunnú kiri nínú ìwà àìṣedẽdé. Ní ìwọn ọdún 6 kí a tó bí Olúwa wa. Àti nísisìyí ó sì ṣe nínú ọdún kẹrìndínlãdọrun, àwọn ará Nífáì sì wà nínú ìwà búburú, bẹni, nínú ìwà búburú tí ó pọ, nígbàtí àwọn ará Lámánì sì tẹramọ pípa òfin Ọlọrun mọ, ní ìbámu pẹlú òfin Mósè.   Ó sì ṣe nínú ọdún yìi tí   ẹnìkan wà tí à npè orúkọ rẹ ní Sámúẹlì, ẹyà Lámánì, ẹnití ó wá sínú ilẹ Sarahẹmúlà, ó sì bẹrẹsí wãsù sí àwọn ènìyàn nã. Ó sì ṣe tí ó wãsù ìronúpìwàdà fún ọjọ pípẹ, sí àwọn ènìyàn nã, nwọn sì lée jáde, ó sì ṣetán láti padà sí ilẹ tirẹ.   Ṣùgbọn kíyèsĩ, ohùn Olúwa   tọ wá, pé kí ó tún padà lọ, kí ó sì sọtẹlẹ sí àwọn ènìyàn nã nípa ohunkóhun tí ó bá wá sí ọkàn rẹ.   Ó sì ṣe tí nwọn kò jẹ kí ó wọ   inú ìlú nã; nítorínã ó lọ ó sì dúró lórí ògiri rẹ, ó sì na ọwọ rẹ jáde ó sì kígbe pẹlú ohùn rara, ó sì sọtẹlẹ sí àwọn ènìyàn nã nípa àwọn ohunkóhun tí Olúwa fi sí ọkàn rẹ.   Ó sì wí fún nwọn pé: Ẹ kíyèsĩ,   èmi, Sámúẹlì, ará Lámánì, ni ó nsọ ọrọ Olúwa èyítí ó fi sí ọkàn mi; ẹ sì kíyèsĩ ó ti fií sí ọkàn mi láti sọọ fún àwọn ènìyàn yĩ pé àìṣègbè idà yíò wà ní gbígbé sókè lórí àwọn ènìyàn yĩ; irínwó ọdún kò sì ní kọjá kí àìṣègbè idà ó tó kọlũ àwọn ènìyàn yĩ.   Bẹni, ìparun tí ó tóbi ndúró   de àwọn ènìyàn yĩ, dájúdájú ni ó nbọ lórí àwọn ènìyàn yĩ, kò sì sí ohun tí ó lè gbà nwọn bíkòṣe ìrònúpìwàdà àti ìgbàgbọ nínú Jésù Krístì Olúwa, tí nbọ dájúdájú sínú ayé yĩ, tí yíò sì faradà ohun púpọ àti tí a ó pa fún àwọn ènìyàn rẹ.   Ẹ kíyèsĩ, ángẹlì Olúwa kan ti   sọ ọ fún mi, ó sì mú ìròhìn ayọ sínú ọkàn mi. Ẹ sì kíyèsĩ, a rán mi láti sọọ fún nyín pẹlú, kí ẹyin ó lè ní ìròhìn ayọ ṣùgbọn ẹ kíyèsĩ ẹyin kò gbà mí.   Nítorínã, báyĩ ni Olúwa wí:   Nítorí líle ọkàn àwọn ènìyàn ará Nífáì, bíkòṣepé nwọn ronúpìwàdà, èmi yíò mú ọrọ mi kúrò lọdọ nwọn, èmi yíò sì mú Ẹmí mi kúrò lọdọ nwọn, èmi kò sì ní gbà nwọn lãyè mọ, èmi yíò sì yí ọkàn àwọn arákùnrin nwọn takò nwọn.   Irínwó ọdún kò sì ní kọjá   kí èmi ó tó mú kí nwọn ó kọlũnwọn; bẹni, èmi yíò bẹ nwọn wò pẹlú idà, àti pẹlú ìyàn àti pẹlú àjàkálẹ-àrùn.   Bẹni, èmí yíò bẹ nwọn wò   nínú gbìgbóná ìbínú mi, nínú àwọn ìran kẹrin àwọn ọtá nyín, yíò sì wà lãyè, láti rí ìparun nyín pátápátá; èyí yíò sì rí bẹ bíkòṣepé ẹyin ronúpìwàdà, ni Olúwa wí; àwọn ìran kẹrin nnì yíò sì mú ìparun bá nyín.   Ṣùgbọn bí ẹyin bá ronúpìwàdà   kí ẹ sì yí padà sí ọdọ Olúwa Ọlọrun yín èmi yíò mú ìbínú mi kúrò, ni Olúwa wí; bẹni, báyĩ ni Olúwa wí, alábùkún-fún ni àwọn tí yíò ronúpìwàdà tí nwọn yíò sì yí padà sí ọdọ mi, ṣùgbọn ègbé ni fún ẹnití kò ronúpìwàdà.   Bẹni, ègbé ni fún ìlú-nlá   Sarahẹmúlà títóbi yĩ; nítorítí ẹ kíyèsĩ, nítorí àwọn tí ó jẹ olódodo ni a ṣe gbà á là; bẹni, ègbé ni fún ìlú-nlá títóbí yĩ, nítorítí mo wòye, ni Olúwa wí, pé púpọ nínú nwọn ni ó wà, bẹni, àní èyítí ó jù nínú àwọn ará ìlú-nlá títóbí yĩ, tí yíò sé àyà nwọn le sí mi, ni Olúwa wí.   Ṣùgbọn alábùkún-fún ni   àwọn tí yíò ronúpìwàdà, nítorítí àwọn ni èmi yíò dá sí. Ṣùgbọn ẹ kíyèsĩ, bí kò bá ṣe nítorí àwọn olódodo tí ó wà nínú ìlú-nlá títóbí yĩ, ẹ kíyèsĩ, èmi ìbá mú kí iná bọ láti ọrun kí ó sì pã run.   Ṣùgbọn ẹ kíyèsĩ, nítorí àwọn   olódodo ni a ṣe dáa sí. Ṣùgbọn ẹ kíyèsĩ, àkokò nã dé tán, ni Olúwa wí, nígbàtí ẹyin yíò lé àwọn olódodo kúrò lãrín yín, nígbànã ní ẹyin yíò ṣetán fún ìparun; bẹni, ègbé ni fún ìlú-nlá títóbi yĩ, nítorí ìwà búburú àti ìwà ẽrí tí ó wà nínú rẹ.   Bẹni, ègbé sì ní fún ìlú-nlá   Gídéónì, nítorí ìwà búburú àti ìwà ẽrí tí ó wà nínú rẹ.   Bẹni, ègbé sì ni fún gbogbo   àwọn ìlú-nlá tí ó wà ní ilẹ àyíká, èyítí àwọn ará Nífáì ní ní ìní, nítorí ìwà búburú àti ìwà ẽrí tí ó wà nínú nwọn.   Ẹ sì kíyèsĩ, a ó fi ilẹ nã bú,   ni Olúwa àwọn Ọmọ-ogun wí, nítorí àwọn ènìyàn tí ó wà lórí ilẹ nã, bẹni, nítorí ìwà búburú àti ìwà ẽrí nwọn.   Yíò sì ṣe, ni Olúwa àwọn   Ọmọ-ogun wí, bẹni, Ọlọrun wa alágbára àti òlótítọ, pé ẹnìkẹni tí ó bá kó ìṣúra pamọ lórí ilẹ ayé kò ní rí nwọn mọ, nítorí ègún nlá tí ó wà lórí ilẹ nã, àfi bí ó bá jẹ olódodo ènìyàn tí yíò sì fi pamọ nínú Olúwa.   Nítorítí èmi fẹ, ni Olúwa wí,   pé kí nwọn fi ìṣúra nwọn pamọ nínú mi; ègbé sì ni fún àwọn tí kò bá fi ìṣùra nwọn pamọ sínú mi; nítorítí kò sí ẹnití nfi ìṣúra rẹ pamọ nínú mi bíkòṣe olódodo ènìyàn; ẹnití kò bá sì fi ìṣúra rẹ pamọ sínú mi, ègbé ni fún un, àti ìṣúra nã, kò sì sí èyítí yíò rã padà nítorí ègún tí ó wà lórí ilẹ nã.   Ọjọ nã sì nbọ tí nwọn yíò   fi ìṣura nwọn pamọ, nítorípé nwọn ti kó ọkàn nwọn lé ọrọ; àti nítorípé nwọn ti kó ọkàn nwọn lé ọrọ nwọn, tí nwọn yíò sì fi ìṣúra nwọn pamọ nígbàtí nwọn bá sálọ kúrò níwájú àwọn ọtá nwọn; nítorípé nwọn kọ láti fi nwọn pamọ nínú mi, ègbé ni fún nwọn àti àwọn ìṣúra nwọn; ní ọjọ nã ni a ó sì kọlũ nwọn, ni Olúwa wí.   Ẹ kíyèsĩ, ẹyin ènìyàn ìlú-nlá   títóbi yĩ, kí ẹ sì fetísílẹ sí ọrọ mi; bẹni kí ẹ sì fetísílẹ sí ọrọ tí Olúwa wí; nítorí ẹ kíyèsĩ, ó wípé a fi yín bú nítorí ọrọ nyín, àti pẹlú pé a ti fi ọrọ nyín bú nítori ẹyin tí kó ọkàn nyín le nwọn, tí ẹyin kò sì fetísílẹ sí ọrọ ẹni nã tí ó fi nwọn fún nyín.   Ẹyin kò rántí Olúwa Ọlọrun   nyín nínú ohun tí ó ti fi bùkún nyín, ṣùgbọn ẹyin a máa rántí ọrọ nyín ní gbogbo ìgbà, ṣùgbọn ẹyin kò dúpẹ lọwọ Olúwa Ọlọrun nyín fún nwọn; bẹni, ọkàn nyín kò fà sí ọdọ Olúwa, ṣùgbọn nwọn gbé sókè pẹlú ìgbéraga tí ó tóbi, sí lílérí àti sí ìbínú líle, owú-jíjẹ, ìjà, àrakàn, inúnibíni, ìpànìyàn, àti onírurú ìwà àìṣedẽdé.   Ní ìdí èyí ni Olúwa Ọlọrun   mú kí ègún ó wá sí órí ilẹ nã, àti sí órí àwọn ọrọ nyín pẹlú, èyí sì rí bẹ nítorí ìwà àìṣedẽdé nyín.   Bẹni, ègbé ni fún àwọn ènìyàn   yĩ, nítorí àkokò yĩ tí ó ti dé, tí ẹyin lé wòlĩ jáde, tí ẹ sì nfi nwọn ṣe ẹlẹyà, tí ẹ sì nsọ nwọn ní okuta, tí ẹ sì pa nwọn, tí ẹ sì hu onírurú ìwà àìṣedẽdé sí nwọn, àní bí àwọn ará ìgbà nnì ti ṣe.   Àti nísisìyí nígbàtí ẹyin bá   nsọrọ, ẹyin nsọ wípé: Bí àwa bá wà láyé ní ìgbà àwọn bàbá nlá wa, àwa kì bá ti pa àwọn wòlĩ nnì; àwa kì bá ti sọ nwọn ní okuta, kí a sì lé nwọn jáde.   Ẹ kíyèsĩ ẹyin burú jù nwọn   lọ; nítorítí bí Olúwa ti wà lãyè, bí wòlĩ bá wá sí ãrín nyín tí ó sì sọ ọrọ Olúwa pẹlú nyín, tí ó jẹrĩ sí ẹṣẹ àti àìṣedẽdé nyín, ẹyin yíò bínú síi, ẹyin yíò sì lée jáde ẹyin yíò sì wá onírurú ọnà láti pã run; bẹni, ẹyin yíò wípé wòlĩ èké ni í ṣe, àti pé ẹlẹṣẹ nií ṣe, àti ti èṣù, nítorípé ó jẹrĩ pé iṣẹ ọwọ nyín jẹ èyítí ó burú.   Ṣùgbọn ẹ kíyèsĩ, bí ẹnìkan   bá wá sí ãrín nyín tí ó sì wípé: Ẹ ṣe eleyĩ, pé kò sì sí àìṣedẽdé; ẹ ṣe tọhún pé ẹyin kò sì ní jìyà; bẹni tí òun wípé: Ẹ máa rìn nínú ìgbéraga ọkàn nyín; bẹni, ẹ máa rìn nínú ìgbéraga ojú nyín, kí ẹ sì máa ṣe ohunkóhun tí ọkàn nyín bá fẹbí ẹnìkan bá sì wá sí ãrin nyín tí ó sọ èyí, ẹyin yíò gbã, ẹ ó sì sọ wípé wòlĩ ni.   Bẹni, ẹyin yíò gbée ga, ẹyin   yíò sì fún un nínú ohun ìní nyín; ẹyin yíò fún un nínú wúrà nyín, àti nínú fàdákà nyín, ẹyin yíò sì wọ ẹwù olówó-iyebíye síi lọrùn; àti nítorípé ó nsọ ọrọ ẹtàn pẹlú nyín, tí òun sì sọ pé dáradára ni ohun gbogbo, nígbànã ni ẹyin kò ní rí ohun tí ó burú nínú rẹ.   A! ẹyin ènìyàn ìkà àti ìran   aláìṣọtọ yĩ; ẹyin aláìgbọran àti ọlọrùn líle ènìyàn yĩ, báwo ni yíò ti pẹ tó ti ẹyin rò pé Olúwa yíò gbà fún nyín? Bẹni, báwo ni yíò ti pẹ tó tí ẹyin yíò jẹ kí aṣiwèrè àti afọjú ènìyàn ó darí nyín? Bẹni, báwo ni yíò ti pẹ tó ti ẹyin yíò yan òkùnkùn dípò ìmọlẹ?   Bẹni, ẹ kíyèsĩ, ìbínú Olúwa   ti dé tán lórí nyín; ẹ kíyèsĩ, ó ti fi ilẹ nã bú nítorí àìṣedẽdé nyín.   Ẹ sì kíyèsĩ, àkokò nã nbọ tí   yíò fi ọrọ nyín bú, tí nwọn yíò ma yọ bọrọ, tí ẹyin kò ní lè dì nwọn mú; ní ọjọ àìní nyín ẹyin kò sì ní lè mú nwọn dání.   Ní ọjọ àìní nyín sì ni ẹyin yíò   ké pe Olúwa; lásán ni ẹyin yíò sì kígbe, nítorí ìsọdáhórò nyínti dé sí órí nyín, ìparun nyín sì ti wà dájúdájú; nígbànã ni ẹyin yíò sọkún tí ẹyin yíò sì ké ní ọjọ nã, ni Olúwa àwọn Ọmọ-ogun wí. Nígbànã ni ẹyin yíò pohùnréré ẹkún, tí ẹ ó sì wípé:   A! èmi ìbá ti ronúpìwàdà, tí   èmi ìbá má sì pa àwọn wòlĩ nì, tí mo sọ nwọn ní okuta, tí mo sì lé nwọn jáde. Bẹni ní ọjọ nã ẹyin yíò wípé: Àwa ìbá ti rántí Olúwa Ọlọrun wa ní ọjọ tí ó fún wa ní ọrọ, nwọn kì bá sì ti má a yọ bọrọ tí àwa sì pàdánù nwọn; nítorítí ẹ kíyèsĩ, ọrọ wa ti lọ kúrò lọdọ wa.   Ẹ kíyèsĩ, àwa fi ohun èlò kan   sí ibí nígbàtí ó sì di ọjọ kejì ó ti lọ; ẹ sì kíyèsĩ, nwọn mú àwọn idà wa kúrò lọdọ wa ní ọjọ tí àwa nwá nwọn láti jagun.   Bẹni, àwa ti fi ìṣúra wa   pamọ nwọn sì ti bọ kúrò lọwọ wá, nítorí ègún orí ilẹ nã.   A! àwa ìbá ti ronúpìwàdà   ní ọjọ nã ti ọrọ Olúwa tọ wá wá; nítorí ẹ kíyèsĩ a ti fi ilẹ nã bú, ohun gbogbo sì ti di yíyọ bọrọ, àwa kò sì lè dì nwọn mú.   Ẹ kíyèsĩ, àwọn ẹmikẹmi ni   ó yí wa ká, bẹni, àwọn ángẹlì ẹni nã tí ó ti wá ọnà láti pa ọkàn wa run yí wa ká. Ẹ kíyèsĩ, àwọn àìṣedẽdé wa tóbi. A! Olúwa, ìwọ kò ha lè mú ìbínú rẹ kúrò lórí wa bí? Báyĩ sì ní èdè nyín yíò rí ní àwọn ọjọ nã.   Ṣùgbọn ẹ kíyèsĩ, ọjọ ìdánwò   nyín ti parí; ẹyin tí foni-doni lórí ọjọ ìgbàlà nyín títí ó fi di èyítí ó pẹ ju títí ayé àìnípẹkun, ìparun nyín sì wà dájúdájú; bẹni, nítorítí ẹyin ti fi gbogbo ọjọ ayé nyín wa èyítí ẹyin kò lè rí gbà kiri; ẹyin sì nlépa àlãfíà nínú híhu ìwà àìṣedẽdé, ohun èyítí ó tako ìwà òdodo nnì èyítí nbẹ nínú Ọba Ayérayé wa.   A! ẹyin ènìyàn ilẹ nã, ẹyin   ìbá gbọ ọrọ mi! Èmi sì gbàdúrà kí ìbínú Olúwa kúrò lórí nyín, àti kí ẹyin ó ronúpìwàdà kí a sì gbà nyín là.  14   Sámúẹlì sọ ìsọtẹlẹ pé ìmọlẹ yíò wà ní álẹ àti pé ìràwọ titun yíò wà ní àkokò bíbí KrístìKrístì ṣe ìràpadà fún àwọn ènìyàn kúrò lọwọ ikú ara àti ti ẹmíÀwọn àmì ikú rẹ ní ọjọ mẹta tí òkùnkùn ṣú bo ilẹ, fífọ àwọn òkè, ati ìrúkèrúdò nínú ayé. Ní ìwọn ọdún 6 kí a tó bí Olúwa wa. Àti nísisìyí ó sì ṣe tí Sámúẹlì, ará Lámánì nnì, sọtẹlẹ nípa àwọn ohun púpọ síi tí a kò lè kọ sílẹ.   Ẹ sì kíyèsĩ, ó wí fún nwọn pé:   Ẹ kíyèsĩ èmi yíò fún un nyín ní àmì kan; nítorítí ọdún marun sì nbọwá, ẹ sì kíyèsĩ, nígbànã ni Ọmọ Ọlọrun yíò wá láti ra gbogbo àwọn tí yíò gbà orúkọ rẹ gbọ padà.   Ẹ sì kíyèsĩ, èyí ni èmi yíò fún   nyín gẹgẹbí àmì tí yíò sẹ nígbàtí ó bá dé; nítorí kíyèsĩ, ìmọlẹ tí ó tóbí yíò wà lọrun tóbẹ tí kò ní sí òkùnkùn ní òru ọjọ tí ó ṣãjú ọjọ bíbọ rẹ, tóbẹ tí yíò dàbí ọsán lójú àwọn ènìyàn.   Nítorínã a ó ní ọsán kan àti   alẹ kan àti ọsán kan, bí èyítí ó jẹ ọjọ kan tí kò sì sí òru; èyí ni yíò sì wà gẹgẹbí àmì fún nyín; nítorítí ẹyin yíò mọ nípa títàn oòrùn àti wíwọ rẹ; nítorínã nwọn yíò mọ dájúdájú pé ọsán méjì àti òru kan yíò wà; bíótilẹríbẹ òrukò ní ṣókùnkùn; yíò sì jẹ òru ọjọ tí a o bĩ.   Ẹ sì kíyèsĩ, ìràwọ tuntun kan   yíò yọ, èyítí ẹyin kò rí irú rẹ rí; èyí pẹlú yíò sì jẹ àmì fún nyín.   Ẹ kíyèsĩ kò tán síbẹ, àwọn   ohun àmì àti ìyanu púpọ yíò wà lọrun.   Yíò sì ṣe tí ẹnu yíò yà nyín,   tóbẹ tí ẹyin yíò ṣubú lulẹ.   Yíò sì ṣe tí ẹnìkẹni tí ó bá gba   Ọmọ Ọlọrun nã gbọ, òun nã ni yíò ní ìyè títí ayé.   Ẹ sì kíyèsĩ, báyĩ ni Olúwa ti   pãláṣẹ fún mi, láti ọwọ ángẹlì rẹ, pé kí èmi wá láti sọ ohun yĩ fún nyín; bẹni, ó ti pàṣẹ pé kí èmi ó sọtẹlẹ nípa àwọn ohun wọnyí fún nyín; bẹni, ó ti sọ fún mi pé: Kígbe sí àwọn ènìyàn yĩ, ẹ ronúpìwàdà kí ẹ sì tún ọnà Olúwa ṣe.   Àti nísisìyí, nítorípé ará   Lámánì ni èmi í ṣe, tí mo sì ti sọ àwọn ọrọ tí Olúwa ti pa láṣẹ fún mi fún nyín, àti nítorípé ó nira fún nyín ní ṣíṣe, ẹyin nbínú sí mi ẹ sì nlépa láti pa mí run, ẹ sì ti lé mi jáde kúrò lãrín nyín.   Ẹyin yíò sì gbọ ọrọ mi,   nítorítí, nítorí ìdí èyí ni èmi wá sí órí àwọn ògiri ìlú-nlá yĩ, kí ẹyin kí ó lè gbọ kí ẹ sì mọ nípa ìdájọ Ọlọrun èyítí ó ndúró dè nyín nítorí àwọn ìwà àìṣedẽdé nyín, àti kí ẹyin kí ó lè mọ nípa ọnà ìrònúpìwàdà;   Àti pẹlú kí ẹyin kí ó lè   mọ nípa bíbọ Jésù Krístì, Ọmọ Ọlọrun, Bàbá ọrun òun ayé, Ẹlẹdã ohun gbogbo láti ìbẹrẹ wá; àti kí ẹyin kí ó lè mọ nípa àwọn àmì nípa bíbọ rẹ, láti lè mú kí ẹyin ó gbàgbọ nínú orúkọ rẹ.   Bí ẹyin bá sì gbàgbọ nínú   orúkọ rẹ ẹyin yíò ronúpìwàdà kúrò nínú ẹṣẹ nyín, pé lọnà yĩ ẹyin yíò gba ìdáríjì lórí nwọn nípasẹ ìdáláre.   Ẹ sì kíyèsĩ, àmì míràn ni   èmi yíò tún fún nyín, bẹni àmì tí ikú rẹ.   Nítorí ẹ kíyèsĩ, dájúdájú ni   yíò kú kí ìgbàlà lè wá; bẹni, ó níláti rí báyĩ, ó sì jẹ èyítí ó yẹ pé kí ó ku, láti mú àjínde òkú kọjá, pé báyĩ a ó mú ènìyàn wá sí iwájú Olúwa.   Bẹni, ẹ kíyèsĩ, ikú yĩ mú   àjínde wa, àti ìràpadà gbogbo ènìyàn kúrò nínú ikú àkọkọikú tí ẹmi nnì; nítorítí gbogbo ènìyàn, nípa ìṣubú Ádámù ti di kíké kúrò níwájú Olúwa, wọn sì ti dàbí ẹnití ó kú, sí ohun ti ara àti ohun ẹmí.   Ṣùgbọn ẹ kíyèsĩ, àjínde   Krístì nṣe ìràpadà fún ènìyàn, bẹni, àní gbogbo ènìyàn, ó sì nmú nwọn padà sí ọdọ Olúwa.   Bẹni, ó sì nmú ọnà ìrònúpìwàdà   wá, pé ẹnìkẹni tí ó bá ronúpìwàdà òun nã ni a kò ní ké lulẹ kí a sì sọọ sínú iná nnì; ṣùgbọn ẹnìkẹni tí kò bá ronúpìwàdà ni a ó ké lulẹ tí a ó sì sọ ọ sínú iná nnì; níbẹ sì ni ikú ẹmí yíò tún wá sí órí nwọn, bẹni, ikú kejì, nítorítí a ó tún ké nwọn kúrò ní ti ohun tí í ṣe ti ọnà òdodo.   Nítorínã ẹ ronúpìwàdà, ẹ   ronúpìwàdà, ní ìbẹrù pé bí ẹyin ti mọ àwọn ohun yĩ tí ẹ kò sì ṣe nwọn ẹyin yíò mú ara nyín wá sí abẹ ìdálẹbi, a ó sì mú nyín wá sínú ikú kejì yĩ.   Ṣùgbọn ẹ kíyèsĩ, gẹgẹbí èmi   ti wí fún nyín nípa àmì míràn,àmì ti ikú rẹ, ẹ kíyèsĩ, ní ọjọ nã tí yíò kú oòrun yíò ṣókùnkùn yíò sì kọ láti fún nyín ní ìmọlẹ rẹ; àti òṣùpá àti àwọn ìràwọ pẹlú; kò sì ní sí ìmọlẹ lójú ilẹ yĩ, àní láti ìgbà tí yíò kú, fún ìwọn ọjọ mẹta, títí dé ìgbà tí yíò jínde kúrò ní ipò òkú.   Bẹni, ní ìgbà tí yíò jọwọ   ẹmí rẹ lọwọ ãrá yíò san mọnàmọna yio sì wà fún ìwọn wákàtí púpọ, ayé yíò sì mì tìtì yíò sì gbọn rìrì; àwọn àpáta tí ó wà lórí ilẹ ayé, tí ó wà lókè àti lábẹ ilẹ, èyítí ẹyin mọ ní àkokò yĩ pe nwọn le, tabi pé púpọ nínú rẹ jẹ èyítí ó le ní kíkópọ, ni yíò fọ sí wẹwẹ.   Bẹni, nwọn yíò là sí méjì,   lẹhinnã nwọn ó sì wà ní ṣíṣán, àti ní fífọ sí wẹwẹ láti ìgbànã lọ, àti ní àkúfọ lórí ilẹ gbogbo ayé, bẹni, lórí ilẹ àti ní ìsàlẹ ilẹ.   Ẹ sì kíyèsĩ, ìjì líle yíò wà,   àwọn òkè gíga púpọ ni a ó sì rẹ sílẹ, bí àfonífojì, àwọn ọpọlọpọ ibití a sì npè ní àfonífojì ní àkokò yĩ ni yíò di òkè gíga, ti gíga nwọn sì jẹ púpọ.   Àwọn ojú ọnà òpópó púpọ   ni yíò sì fọ sí wẹwẹ, àwọn ìlú-nlá púpọ ní yíò sì di ahoro.   Àwọn isà òkú púpọ ni yíò sì   ṣí sílẹ, tí nwọn yíò sì gbé púpọ nínú àwọn òkú inú nwọn dìde; àwọn ènìyàn mímọ púpọ ni yíò sì farahàn sí àwọn ènìyàn púpọ.   Ẹ sì kíyèsĩ, báyĩ sì ni ángẹlì   nã ti bá mi sọrọ; nítorítí ó sọ fún mi pé àrá yíò sán mọnàmọna yio sì wà fún ìwọn ọpọlọpọ wákàtí.   Ó sì sọ fún mi pé ní àkokò tí   àra nã nsán tí mọnàmọna sì nkọ, àti ìjì nã, pé àwọn ohun wọnyí yíò rí bẹ, àti pé òkùnkùn yíò bò orí ilẹ gbogbo ayé fún ìwọn ọjọ mẹta.   Ángẹlì nã sì wí fún mi pé   ọpọlọpọ yíò rí àwọn ohun tí ó ju eleyĩ, láti lè mú kí nwọn ó gbàgbọ pé àwọn àmì àti ohun ìyanu yĩ yíò ṣẹ lórí ilẹ yĩ, láti lè mú àìgbàgbọ kúrò lãrín àwọn ọmọ ènìyàn   Èyí sì rí bẹ láti lè mú kí   ẹnìkẹni tí ó bá gbàgbọ di ẹni ìgbàlà, àti pé ẹnìkẹni tí kò bá nĩ gbàgbọ, ìdájọ òdodo yíò wá sí órí nwọn; àti pẹlú bí a bá dá nwọn lẹbi nwọn mú ìdálẹbi nwọn wá sí órí ara nwọn.   Àti nísisìyí ẹ rántí, ẹ rántí,   ẹyin arákùnrin mi, pé ẹnìkẹni tí ó bá ṣègbé, ṣègbé sí ọrùn ara rẹ; ẹnìkẹni tí ó bá sì nṣe àìṣedẽdé, nṣe é sí ọrùn ara rẹ; nítorí kiyesĩ, ẹyin di òmìnira; a sì gbà pé kí ẹ ṣe bí ẹ ti fẹ; nítorí ẹ kíyèsĩ, Ọlọrun ti fún nyín ní ìmọ ó sì ti sọ nyín di òmìnira.   Ó sì ti fifún nyín pé kí   ẹyin ó lè dá rere mọ nínú búburú; ó sì ti fi fún nyín pé kí ẹyin lè yan ìyè tàbí ikú; àti kí ẹyin le ṣe rere kí a sì mú yín padàbọsípò sí èyítí ó dára, tàbí pé kí a mú èyítí ó dára padàbọsípò sí yín; tàbí kí ẹyin le sé búburú, kí a sì da èyítí ó burú padàbọsípò sí yín.  15   Olúwa bá àwọn ará Nífáì wí nítorítí ó ní ìfẹ sí nwọnÀwọn ará Lámánì tí a yí padà wà ní ìdúróṣinṣin àti ní ìtẹramọ nínú ìgbàgbọ nwọnOlúwa yíò ṣãnú fún àwọn ará Lámánì ní ọjọìkẹhìn. Ní ìwọn ọdún 6 kí a tó bí Olúwa wa. Àti nísisìyí, ẹyin arákùnrin mi àyànfẹ, ẹ kíyèsĩ, mo wí fún nyín pé bíkòṣepé ẹyin ronúpìwàdà àwọn ilé nyín yíò di ahoro fún nyín.   Bẹni, bíkòṣepe ẹyin ronúpìwàdà,   àwọn obìnrin nyín yíò ní ìdí láti ṣọfọ ní ọjọ tí nwọn nfi ọmú fún ọmọ mu; nítorí ẹyin yíò gbìyànjú láti sá kò sì ní sí ibi ìsádi; bẹni, ègbé sì ni fún àwọn tí ó loyun, nítorítí nwọn yíò wúwo nwọn kò sì ní lè sá; nítorínã nwọn yíò di títẹmọlẹ tí a ó sì fi nwọn sílẹ láti ṣègbé.   Bẹni, ègbé ni fún àwọn ènìyàn   yĩ tí nwọn npè ní àwọn ènìyàn Nífáì bíkòṣepé kí nwọn ó ronúpìwàdà, nígbàtí nwọn yíò rí gbogbo àwọn àmì àti ìyanu wọnyí èyítí a ó fi hàn nwọn; nítorí ẹ kíyèsĩ, a ti yàn nwọn ní ènìyàn Olúwa; bẹni, àwọn ènìyàn Nífáì ni ó ti nífẹ sí, ó sì ti bá nwọn wí; bẹni, ní ọjọ ìwà àìṣedẽdé nwọn ni ó bá nwọn wí nítorítí ó nífẹ sí nwọn.   Ṣùgbọn ẹ kíyèsĩ ẹyin arákùnrin   mi, àwọn ará Lámánì ni ó kórìra nítorítí ìṣe nwọn jẹ èyítí ó burú títí, èyítí ó rí bẹ nítorí àìṣedẽdé inú àṣà àwọn bàbá nwọn. Ṣùgbọn ẹ kíyèsĩ, ìgbàlà ti wá sí órí nwọn nípasẹ ìwãsù àwọn ará Nífáì; àti nítorínã ni Olúwa ṣe mú ọjọ nwọn gùn.   Èmi sì fẹ kí ẹyin ó rí i pé èyítí   ó pọ jù nínú nwọn ni ó ní ọnà tí ó dára, tí nwọn sì nrìn ní ọnà òtítọ níwájú Ọlọrun, tí nwọn sì gbìyànjú láti pa àwọn òfin rẹ àti àwọn ìlànà rẹ àti àwọn ìdájọ rẹ mọ ní ìbámu pẹlú òfin Mósè.   Bẹni, mo wí fún nyín, pé èyítí   ó pọ jù nínú nwọn ni ó nṣe èyí, tí nwọn sì ngbìyànjú láìkáarẹ láti mú àwọn arákùnrin nwọn yókù sínú ìmọ òtítọ; nítorínã àwọn tí ó pọ sì darapọ mọ nwọn lójojúmọ.   Ẹ sì kíyèsĩ, ẹyin mọ fúnra   nyín, nítorítí ẹyin ti fi ojú ríi, pé gbogbo àwọn tí a mú sínú ìmọ òtítọ nínú nwọn, àti lati mọ nípa àṣà búburú tí ó sì jẹ ìríra tí àwọn bàbá nwọn, tí a sì darí nwọn láti gba àwọn ìwé-mímọ gbọ, bẹni, àwọn àsọtẹlẹ àwọn wòlĩ mímọ, èyítí a kọ, èyítí ó ndarí nwọn sí ìgbàgbọ nínú Olúwa, àti sí ìrònúpìwàdà, ìgbàgbọ àti ìrònúpìwàdà nã sì mú ìyílọkànpadà sínú nwọn   Nítorínã, gbogbo àwọn tí ó   rí bayĩ, ẹyin mọ fúnra nyín pé àwọn wà ní ìdúróṣinṣin àti ní ìtẹramọ nínú ìgbàgbọ nã, àti nínú ohun nã nípasẹ èyítí a ti sọ nwọn di òmìnira.   Ẹyin sì mọ pẹlú pé nwọn ti ri   àwọn ohun ìjà ogun nwọn mọlẹ, nwọn sì bẹrù láti tún gbé nwọn pé kí nwọn ó máṣe dẹṣẹ; bẹni, ẹyin ríi pé nwọn bẹrù láti dẹṣẹnítorí ẹ kíyèsĩ nwọn yíò gbà kí àwọn ọtá nwọn ó tẹ nwọn mọlẹ kí nwọn ó sì pa nwọn, nwọn kò sì ni gbe idà wọn sókè sí wọn, èyí sì rí bẹ nítorí ìgbàgbọ nwọn nínú Krístì.   Àti nísisìyí, nítorí ìdúróṣinṣin   nwọn nígbàtí nwọn ní ìgbàgbọ nínú ohun nã tí nwọn gbà gbọ, nítorípé nítorí ìdúróṣinṣin nwọn nígbàtí nwọn ti rí ìmọlẹ, ẹ kíyèsĩ, Olúwa yíò bùkúnfún nwọn yíòsì mú ọjọ nwọn gùn, láìṣírò ìwà àìṣedẽdé nwọn   Bẹni, bí nwọn tilẹ jó rẹhìn   nínú ìgbàgbọ Olúwa yíò mú ọjọ nwọn gùn, títí àkokò nã yíò dé èyítí àwọn bàbá nlá wa ti sọ nípa rẹ àti wòlĩ Sénọsì, àti àwọn wòlĩ míràn tí ó pọ, nípa ìdápadà sí ipò àwọn arákùnrin wa, àwọn ará Lámánì lẹkan síi sí ìmọ òtítọ   Bẹni, mo wí fún nyín, pé   ní ìgbà ìkẹhìn ìlérí Olúwa yíò de ọdọ àwọn arákùnrin wa, àwọn ará Lámánì; láìṣírò àwọn ọpọlọpọ ìpọnjú tí nwọn yíò sí ní, àti láìṣírò a ó lé nwọn sihinsọhun lórí ilẹ ayé, tí a ó sì dọdẹ nwọn, tí a ó sì lù nwọn àti fọn nwọn kãkiri, tí nwọn kò sì ní ní ibi ìsádi, Olúwa yíò ṣãnú fún nwọn.   Èyí sì wà ní ìbámu pẹlú   ìsọtẹlẹ nã, pé a ó tún mú nwọn padà sínú ìmọ òtítọ, èyítí í ṣe ìmọ nípa Olùràpadà nwọn, àti Olùṣọ-àgùtàn òtítọ nwọn tí ó tóbi, tí a ó sì kà nwọn mọ àwọn àgùtàn rẹ.   Nítorínã mo wí fún nyín,   yíò sàn fún nwọn ju ẹyin lọ bíkòṣepé ẹyin ronúpìwàdà.   Nítorí ẹ kíyèsĩ, bí ó bá ṣe   wípé a ti fi iṣẹ ìyanu nã hàn nwọn èyítí a ti fi hàn nyín, bẹni, han àwọn nã tí nwọn ti rẹhìn nínú ìgbàgbọ nítorí àwọn àṣà àwọn bàbá nwọn, ẹyin ríi fúnra nyín pé nwọn kò ní rẹhìn mọ nínú ìgbàgbọ.   Nítorínã, ni Olúwa wí: Èmi   kì yíò pa nwọn run pátápátá ṣùgbọn èmi yíò mú kí nwọn ó tún padà sí ọdọ mi ní ọjọ tí ó bá yẹ, ni Olúwa wí.   Àti nísisìyí ẹ kíyèsĩ, ni   Olúwa wí, nípa àwọn ará Nífáì: Bí nwọn kò bá ronúpìwàdà, kí nwọn sì ṣe ìfẹ mi, èmi yíò pa nwọn run pátápátá, ni Olúwa wí, nítorí àìgbàgbọ nwọn láìṣírò àwọn iṣẹ nlá tí mo ti ṣe lãrín nwọn; bí Olúwa sì ti wà lãyè ni àwọn ohun wọnyí yíò rí, ni Olúwa wí.  16   Àwọn ará Nífáì tí ó gba Sámúẹlì gbọ ni Nífáì rìbọmiÀwọn ọfà àti àwọn òkúta wẹwẹ àwọn aláìronúpìwàdà ará Nífáì kò lè pa SámúẹlìNínú nwọn sé ọkàn nwọn le, àwọn míràn sì rí àwọn ángẹlìÀwọn aláìgbàgbọ sọ wípé kò bá ipa ọgbọn mu láti gbàgbọ nínú Krístì àti bíbọ rẹ ní Jerúsálẹmù. Ní ìwọn ọdún 6 sí 1 kí a tó bí Olúwa wa. Àti nísisìyí, ó sì ṣe tí àwọn tí ó gbọ ọrọ Sámúẹlì, ará Lámánì pọ, èyítí ó sọ lórí ògiri ìlú-nlá nã. Gbogbo àwọn tí ó sì gbàgbọ nínú ọrọ rẹ jáde lọ nwọn sì nwá Nífáì; nígbàtí nwọn sì ti jáde lọ tí nwọn sì wáa rí nwọn jẹwọ gbogbo ẹṣẹ nwọn fún un nwọn kò sì sẹ, nwọn sì fẹ kí a rì wọn bọmi sí Olúwa.   Ṣùgbọn gbogbo àwọn tí kò   gba ọrọ Sámúẹlì gbọ bínú síi; nwọn sì sọ ọ ní okuta lórí ògiri nã, àti pẹlú púpọ ta ọfà bã bí ó ti dúró lórí ògiri nã; ṣùgbọn Ẹmí Olúwa wà pẹlú rẹ, tóbẹ tí òkúta nwọn kò bã bẹ nã ni ọfà nwọn.   Nísisìyí nígbàtí nwọn ríi pé   àwọn ohun tí nwọn nsọ lù ú kò bã, àwọn tí ó sì gba ọrọ rẹ gbọpọ síi, tóbẹ tí nwọn sì kọjá lọ bá Nífáì kí ó lè rì nwọn bọmi.   Nítorí ẹ kíyèsĩ, Nífáì nṣe   ìrìbọmi, ó sì nsọtẹlẹ, ó sì nwãsù, tí ó nkígbe ìrònúpìwàdà sí àwọn ènìyàn nã, tí ó sì nfi àwọn àmì àti ohun ìyanu hàn, tí ó sì nṣe iṣẹ ìyanu lãrín àwọn ènìyàn nã, pé kí nwọn lè mọ pé Krístì nã yíò dé láìpẹ   Tí ó sì nsọ nípa àwọn ohun   tí nbọwá láìpẹ, kí nwọn ó lè mọ àti kí nwọn o rántí ní ìgbà tí nwọn bá dé pé a ti sọ nwọn di mímọ fún nwọn ṣãjú, láti lè mú kí nwọn ó gbàgbọ; nítorínã gbogbo àwọn tí ó gba ọrọ Sámúẹlì gbọ jáde lọ bã láti ṣe ìrìbọmi, nítorítí nwọn wá ní ironúpìwàdà àti ìjẹwọ ẹṣẹ nwọn.   Ṣùgbọn èyítí ó pọ jù nínú   nwọn kò gbàgbọ nínú ọrọ Sámúẹlì; nítorínã nígbàtí nwọn ríi pé àwọn òkúta nwọn àti ọfà nwọn kò lè bã nwọn kígbe pe àwọn olórí nwọn, wípé: Ẹ mú ọkùnrin yĩ, kí ẹ sì dẽ, nítorí ẹ kíyèsĩ ó ní èṣù nínú; àti nítorí agbára èṣù tí ó wà nínú rẹ àwa kò lè sọ àwọn òkúta wa àti ọfà wa bà á; nítorínã ẹ mú u kí ẹ sì dè é, kí ẹ sì múu lọ.   Bí nwọn sì ti nlọ láti mú u, ẹ   kíyèsĩ, ó bẹ sílẹ láti orí ògiri nã, ó sì sálọ kúrò nínú ilẹ nwọn, bẹni, àní lọ sínú ilẹ tirẹ, ó sì bẹrẹsí wãsù àti láti sọtẹlẹ lãrín àwọn ènìyàn rẹ.   Sì kíyèsĩ, a kò sì gburo rẹ mọ   lãrín àwọn ará Nífáì; báyĩ sì ni ìṣe àwọn ènìyàn nã rí.   Báyĩ sì ini ọdún kẹrìndínlãdọrun   nínú ìjọba àwọn onídàjọ lórí àwọn ènìyàn Nífáì parí.   Báyĩ sì ni ọdún kẹtàdínlãdọrun   nínú ìjọba àwọn onídàjọ parí pẹlú, tí èyítí ó pọ jù nínú àwọn ènìyàn nã wà nínú ìgbéraga àti ìwà búburú nwọn, tí díẹ nínú nwọn sì nrìn ní ìkíyèsára níwájú Ọlọrun.   Bí àwọn nkan ti rí sì nìyí   pẹlú, ní ọdún kejìdínlãdọrun nínú ìjọba àwọn onídàjọ.   Díẹ sì ni ìyípadà tí ó wà nínú   ìṣe àwọn ènìyàn nã, bíkòṣepé àwọn ènìyàn nã bẹrẹsí sé àyà nwọn le nínú àìṣedẽdé, tí nwọn sì túbọ nṣe-èyítí ó lòdì sí òfin Ọlọrun, ní ọdún kọkàndínlãdọrun nínú ìjọba àwọn onídàjọ.   Ṣùgbọn ó sì ṣe ní ãdọrun   ọdún nínú ìjọba àwọn onídàjọ, tí a fún àwọn ènìyàn nã ní àwọn àmì nlá, àti àwọn ohun ìyanu; tí àwọn ọrọ àwọn wòlĩ sì bẹrẹ sí di mímúṣẹ.   Àwọn ángẹlì sì farahàn sì   áwọn ènìyàn, àwọn ọlọgbọn ènìyàn, tí nwọn sì mú ìròhìn ayọ tí ọpọlọpọ inúdídùn wa fún nwọn; báyĩ sì ni àwọn ìwémímọ bẹrẹsí di mímúṣẹ nínú ọdún yĩ.   Bíótilẹríbẹ, àwọn ènìyàn nã   bẹrẹsí sé ọkàn nwọn lè, gbogbo nwọn bíkòṣe àwọn tí ó gbàgbọ jùlọ nínú nwọn, àti lára àwọn ará Nífáì àti lára àwọn ará Lámánì pẹlú, nwọn sì bẹrẹsí gbójúlé agbára ara nwọn àti ọgbọn ara nwọn, wípé:   Àwọn ohun kan ni nwọn rò   tí ó sì ṣe dẽdé, lãrín àwọn ohun tí ó pọ; ṣùgbọn ẹ kíyèsĩ, àwá mọ pé gbogbo àwọn iṣẹ nlá àti ìyanu yĩ kò lè ṣẹ, nípa èyítí nwọn ti sọ.   Nwọn sì bẹrẹsí ṣe àròyé  nwọn sì njiyàn lãrín ara nwọn, wípé:   Pé kò jẹ ohun tí ó tọ pé kí   ènìyàn kan bĩ Krístì kan yíò wá; bí ó bá sì rí bẹ, tí í sì í ṣe Ọmọ Ọlọrun, Bàbá ọrun àti ayé, bí nwọn ti wíi, ẽṣe ti kò ha fi ara rẹ hàn sí àwa nã gẹgẹbí yíò ti fi ara rẹ hàn fún àwọn tí yíò wà ní Jerúsálẹmù?   Bẹni, ẽṣe tí kò hà ní fi ara rẹ   hàn ní ilẹ yĩ gẹgẹbí yíò ti ṣe ní ilẹ Jerúsálẹmù?   Ṣùgbọn ẹ kíyèsĩ, àwá mọ pé   àṣà búburú ni èyí, èyítí àwọn bàbá nlá wa ti fi lé wa lọwọ, láti mú wa gbàgbọ nínú àwọn ohun nlá àti ìyanu nã èyítí nbọwá, tí kĩ ṣe lãrín wa, ṣùgbọn nínú ilẹ kan tí ó wà lókẽrè, ilẹ èyítí àwa kò mọ; nítorínã kí nwọn lé fi wá sílẹ nínú àìmọ, nítorítí àwa kò fi ojú ríi pé òtítọ ni nwọn í ṣe.   Nwọn yíò sì ṣe ohun ìyanu   nlá kan tí kò lè yé wa nípasẹ ọgbọn ẹwẹ àti ọnà ẹni búburú nnì èyítí yíò mú wa mọlẹ láti jẹ ẹrú sí ọrọ nwọn, àti ẹrù sí nwọn, nítorítí àwa gbẹkẹlé nwọn láti kọ wa ní ọrọ nã; báyĩ ni nwọn yíò sì fi wá sí ipò àìmọ bí àwa bá jọwọ ara wa fún wọn, ní gbogbo ọjọ ayé wa.   Ọpọlọpọ ohun tí ó pọ síi sì   ní àwọn ènìyàn nã tún rò nínú ọkàn nwọn, èyítí ó jẹ ti aláìgbọn àti ásán; nwọn sì dãmú púpọ, nítorítí Sátánì sì rú nwọn sókè láti ṣe àìṣedẽdé nígbà-gbogbo; bẹni, ó nlọ kiri láti tan irọ àti asọ kálẹ lórí ilẹ nã, kí ó lè sé ọkàn àwọn ènìyàn nã le sí èyítí ó dára àti sí èyítí nbọwá.   Àti láìṣírò àwọn àmì àti   ohun ìyanu tí nwọn ṣe lãrín àwọn ènìyàn Olúwa, àti àwọn iṣẹ ìyanu púpọ tí nwọn ṣe, Sátánì ní agbára lórí ọkàn àwọn ènìyàn nã tí ó wà lórí gbogbo ilẹ nã.   Báyĩ sì ni ãdọrún ọdún nínú   ìjọba àwọn onídàjọ lórí àwọn ènìyàn Nífáì parí.   Báyĩ sì ni ìwé Hẹlámánì,   gẹgẹbí àkọsílẹ Hẹlámánì àti àwọn ọmọ rẹ parí. Nífáì Kẹta  1   Nífáì, ọmọ Hẹlámánì, jáde kúrò nínú ilẹ nã, ọmọ rẹ Nífáì sì nkọ àwọn àkọsílẹ nã pamọBí ó tilẹ jẹ wípé àwọn àmì àti ohun ìyanu pọ púpọ, àwọn ènìyàn búburú pa ète láti pa àwọn olódodoAlẹ ọjọ bíbíKrístì déA fún nwọn ní àmì nã, ìràwọ titun sì yọIrọpípa àti ẹtàn pọ síi, àwọn ọlọṣà Gádíátónì sì pa ọpọlọpọ ènìyàn. Ní ìwọn ọdún 14 nínú ọjọ Olúwa wa. NÍSISÌYÍ ó sì ṣe tí ọdún kọkànlélãdọrún ti kọjá tí ó sì di ẹgbẹta ọdún láti ìgbà tí Léhì fi Jerúsálẹmù sílẹ; o sì tún jẹ ọdún tí Lákónéúsì jẹ adájọ àgbà àti bãlẹ lórí ilẹ nã.   Àti Nífáì, ọmọ Hẹlámánì, sì ti   jáde kúrò nínú ilẹ Sarahẹmúlà, tí ó sì ti fún ọmọ rẹ Nífáì ní ojuṣe, ẹnití íṣe ọmọ rẹ àkọbí ọkùnrin, nípa àwọn àwo idẹ, àti gbogbo àwọn àkọsílẹ tí nwọn ti kọ ṣíwájú, àti gbogbo àwọn ohun t í nwọn t i pamọ ní mímọ láti ìgbà tí Léhì ti jáde kúrò ní Jerúsálẹmù.   Nígbànã ni ó jáde kúrò ní   ilẹ nã, ibití ó sì lọ, ẹnìkan kò mọ; ọmọ rẹ Nífáì sì kọ àwọn àkọsílẹ nã pamọ dípò rẹ, bẹni, àkọsílẹ nípa àwọn ènìyàn yĩ.   Ó sì ṣe ní ìbẹrẹ ọdún kejìlélãdọrún,   ẹ kíyèsĩ, àwọn àsọtẹlẹ ti àwọn wòlĩ bẹrẹsí di mìmúṣẹ síi ní kíkún; nítorítí àwọn ohun àmì tí ó tóbí síi àti ohun ìyanu tí ó tóbi síi ni ó ndi ṣíṣe lãrín àwọn ènìyàn nã.   Ṣùgbọn àwọn díẹ wà tí nwọn   bẹrẹsí sọ wípé àkokò nã ti kọjá fún àwọn ọrọ nã láti di mìmúṣẹ, èyítí Sámúẹlì, ará Lámánì ti sọ.   Nwọn sì bẹrẹsí yọ lórí àwọn   arákùnrin nwọn, tí nwọn ńsọ wípé: Ẹ kíyèsĩ àkokò nã ti kọjá, àwọn ọrọ Sámúẹlì kò sì ṣẹ; nítorínã, ayọ nyín àti ìgbàgbọ nyín nípa ohun yĩ ti jẹ lásán.   Ó sì ṣe tí nwọn npariwo nlá   jákè-jádò ilẹ nã; àwọn ènìyàn tí ó sì gbàgbọ sì bẹrẹsí kún fún ìbànújẹ pupọ, ní ìbẹrù pé ni ọnàkọnà àwọn ohun tí a ti sọ nnì lè ṣàì di mímúṣẹ.   Ṣùgbọn ẹ kíyèsĩ, nwọn nṣọnà   ní ìdúró sinsin fún ọjọ nã àti òru nã àti ọjọ nã tí yíò rí bí ọjọ kan bí èyítí kò ní òru, kí nwọn ó lè mọ pé ìgbàgbọ nwọn kò wà lásán.   Nísisìyí ó sì ṣe tí ọjọ kan wà   tí àwọn aláìgbàgbọ ènìyàn yà sọtọ, pé kí gbogbo àwọn ẹnití ó gbàgbọ nínú àwọn àṣà nnì ni kí nwọn ó pa, àfi bí àmì nã bá wa si ìmúṣẹ, èyítí wòlĩ Sámúẹlì ti fún nwọn.   Nísisìyí ó sì ṣe nígbàtí Nífáì,   ọmọ Nífáì, rí ìwà búburú àwọn ènìyàn rẹ yĩ, ọkàn rẹ kún fún ìbànújẹ lọpọlọpọ.   Ó sì ṣe tí ó jáde lọ tí ó sì wólẹ   lórí ilẹ, tí ó sì kígbe kíkan-kíkan pè Ọlọrun rẹ nítorí àwọn ènìyàn rẹ, bẹni, àwọn tí nwọn ti fẹrẹ di píparun nítorí ìgbàgbọ wọn nínú àṣà àwọn bàbá wọn.   Ó sì ṣe tí ó kígbe kíkan-kíkan   pe Olúwa ni gbogbo ọjọ nã; ẹ sì kíyèsĩ, ohùn Olúwa sì tọ ọ wá ti o nsọ wípé:   Gbé orí rẹ sókè kí ó sì tújúká;   nítorí kíyèsĩ, àkokò nã ti dé tán, ní òru òní ni a o fún nyín ní àmì nã, àti ní ọla ni èmi yíò wá sínú ayé, láti fi hàn fún ayé pé èmi yíò ṣe ìmúṣẹ gbogbo àwọn ohun tí èmi ti mú kí a sọ láti ẹnu àwọn wòlĩ mímọ mi.   Kíyèsĩ, èmi tọ àwọn tí íṣe   tèmi wá, láti ṣe ìmúṣẹ gbogbo àwọn ohun tí èmi ti sọ di mímọ fún àwọn ọmọ ènìyàn láti ìpilẹṣẹ ayé, àti láti ṣe ìfẹ ti Bàbá àti ti Ọmọti Bàbá nítorí mi, àti tiỌmọ nítorí ẹran ara mi. Sì kíyèsĩ, àkokò nã ti dé tán, lóru òní ni a ó sì fún nyín ní àmì nã.   Ó sì ṣe tí àwọn ọrọ tí ó tọ   Nífáì wá di mìmúṣẹ, gẹgẹbí a ti sọ wọn; nítorí ẹ kíyèsĩ, nígbàtí ó di àṣálẹ kò sí òkùnkùn; ẹnu sì bẹrẹ sí yà àwọn ènìyàn nã nítorípé kò sí òkùnkùn nígbàtí alẹ lẹ.   Àwọn tí kò sì gba ọrọ àwọn   wòlĩ gbọ sì pọ, tí nwọn wó lulẹ tí nwọn sì dàbí ẹnítí ó ti kú, nítorítí nwọn mọ pé ète ìparun nlá èyítí nwọn ti tẹ sílẹ fún àwọn tí ó gbàgbọ nínú ọrọ àwọn wòlĩ ti di asán; nítorítí àmì nã èyítí a ti fún nwọn ti dé.   Nwọn sì bẹrẹsí mọ wípé   Ọmọ Ọlọrun yíò farahàn láìpẹ dandan; bẹni, ní kúkúrú, gbogbo àwọn ènìyàn tí ó wà lórí ilẹ ayé gbogbo láti ìwọ oòrùn dé ìlà oòrùn, àti ní ilẹ apá àríwá àti ní ilẹ apá gúsù, ni ẹnu yà nwọn lọpọlọpọ tí nwọn sì wó lulẹ.   Nítorí nwọn mọ pé àwọn   wòlĩ ti jẹrisí àwọn ohun wọnyí fún ọpọlọpọ ọdún, àti pé àmì nã èyítí a ti fi fun nwọn ti dé; nwọn sì bẹrẹsí bẹrù nítorí àìṣedẽdé nwọn àti àìgbàgbọ nwọn.   Ó sì ṣe tí òkùnkùn kò sí ní   gbogbo òru nã, ṣùgbọn tí ó mọlẹ bí èyítí íṣe ọsán gangan. Ó sì ṣe tí oòrùn sì tún yọ ní òwúrọ, gẹgẹbí ó ti yẹ kí ó rí; nwọn sì mọ wípé ọjọ nã ni a bí Olúwa, nítorí àmì nã èyítí a ti fún ni.   Ó sì ṣe, bẹni, ohun gbogbo,   títí dé èyítí ó kéré jùlọ, gẹgẹbí ọrọ àwọn wòlĩ.   Ó sì ṣe pẹlú tí ìràwọ titun   kan yọ, gẹgẹbí ọrọ nã.   Ó sì ṣe pé láti ìgbà yĩ lọ ni   irọ bẹrẹsí jáde wá láti ẹnu àwọn ènìyàn nã, láti ọwọ Sátánì, láti sé àyà nwọn le, pé kí nwọn ó má bã gbàgbọ nínú àwọn àmì àti ohun ìyanu èyítí nwọn ti rí; ṣùgbọn láìṣírò àwọn irọ àti ẹtàn wọnyí èyítí ó pọ jù nínú àwọn ènìyàn nã ni ó gbàgbọ, tí a sì yí nwọn lọkàn padà sí ọdọ Olúwa.   Ó sì ṣe tí Nífáì kọjá lọ lãrín   àwọn ènìyàn nã, àti àwọn míràn pẹlú, tí nwọn nṣe ìrìbọmi sí ìrònúpìwàdà, nínú èyítí ìdáríjì ẹṣẹ tí ó tóbi wà. Báyĩ sì ni àwọn ènìyàn nã tún bẹrẹ si ní àlãfíà lórí ilẹ nã.   Kò sì sí asọ, bíkòṣe ní ti   àwọn ènìyàn díẹ tí ó bẹrẹsí wãsù, tí nwọn nsa ipá láti lè làdí rẹ nípa àwọn ìwé-mímọ pé kò tọnà mọ láti pa òfin Mósè mọ. Nísisìyí nínú ohun yĩ, nwọn ṣìnà, nítorítí àwọn ìwé-mímọ kò yé nwọn.   Ṣùgbọn ó sì ṣe tí ọkàn nwọn   yí padà láìpẹ, tí nwọn sì ní ìdánilójú nípa ti ìṣìnà nínú èyítí nwọn wà, nítorítí a jẹ kí o di mímọ fún nwọn pé òfin nã kò tĩ di mímúṣẹ, àti pé ó níláti di mímúṣẹ títí dé èyítí ó kéré jùlọ; bẹni, ọrọ nã tọ nwọn wá pé ó níláti di mímúṣẹ; bẹni, wípé ohun kíkiní tabi kékeré kan kì yíò kọjá lọ títí yíò fi di mímúṣẹ pátápátá; nítorínã nínú ọdún yĩ kannã ni a mú nwọn sínú ìmọ ìṣìnà nwọn àti tí nwọn sì jẹwọ àṣìṣe nwọn.   Báyĩ sì ni ọdún kejìlélãdọrún   kọjá, èyítí ó mú ìròhìn ayọ bá àwọn ènìyàn nã nítorí àwọn àmì èyítí nwọn ti di mímúṣẹ, gẹgẹbí àwọn ọrọ àsọtẹlẹ gbogbo àwọn wòlĩ mímọ.   Ó sì ṣe tí ọdún kẹtàlélãdọrun   nã sì kọjá ní àlãfíà, bíkòṣe fún àwọn ọlọṣà Gádíátónì, tí nwọn ngbé lórí àwọn òkè gíga, tí nwọn sì nyọ ilẹ nã lẹnu; nítorítí àwọn ibi gíga nwọn àti àwọn ibi ìkọkọ nwọn lágbára tóbẹ tí àwọn ènìyàn nã kò lè borí nwọn; nítorínã nwọn sì ṣe ìpànìyàn púpọpúpọ, tí nwọn sì pa àwọn ènìyàn nã ní ìpakúpa.   Ó sì ṣe nínú ọdún kẹrinlélãdọrún   tí nwọn bẹrẹsí pọ síi, ní ìlọpo ìwọn, nítorípé àwọn olùyapakúrò lãrín àwọn ará Nífáì púpọ ni ó sá lọ bá nwọn, èyítí ó mú kí ìrora-ọkàn púpọ ó bá àwọn ará Nífáì tí ó kù lórí ilẹ nã.   Ohun kan sì wà tí ó mú   kí ìrora-ọkàn ó wà lãrín àwọn ará Lámánì; nítorí kíyèsĩ, nwọn ní àwọn ọmọ púpọ tí nwọn dàgbà tí nwọn sì nlọjọ lórí, tí nwọn sì di ẹni ara nwọn, tí àwọn ènìyàn kan tí íṣe ará Sórámù sì ṣì nwọn lọnà, nípa irọ pípa nwọn àti àwọn ọrọ ẹtàn nwọn, láti darapọ mọ àwọn ọlọṣà Gádíátónì nnì.   Báyĩ sì ni àwọn ará Lámánì   ṣe rí ìpọnjú pẹlú, tí nwọn sì bẹrẹsí fà sẹhìn nínú ìgbàgbọ àti ìwà òdodo nwọn, nítorí ìwà búburú ìran tí ó ndìde.  2   Ìwà búburú àti àwọn ohun ìríra npọ síi lãrín àwọn ènìyàn nãÀwọn ará Nífáì àti àwọn ará Lámánì darapọ láti dãbò bò ara nwọn lọwọ àwọn ọlọṣà GádíátónìÀwọn ará Lámánì tí a ti yí lọkàn padà di afúnláwọ a sì npè wọn ní ará Nífáì. Ní ìwọn ọdún 5 sí 16 nínú ọjọ Olúwa wa. Ó sì ṣe ní báyĩ tí ọdún karundinlọgọrun kọjá pẹlú, tí àwọn ènìyàn nã sì bẹrẹsí gbàgbé àwọn àmì àti ohun ìyanu èyítí nwọn ti gbọ nípa nwọn, tí àdínkù sì nwà síi nínú ìyàlẹnu nípa ohun àmì tàbí ohun ìyanu láti ọrun wá, tóbẹ tí nwọn bẹrẹsí le nínú ọkàn nwọn, àti tí nwọn sì fọjú nínú ẹmí nwọn, tí nwọn sì bẹrẹsí ṣe áláìgbàgbọ àwọn ohun wọnyí èyítí nwọn ti gbọ àti tí nwọn ti rí   Tí nwọn sì ngbèrò ohun   asán nínú ọkàn wọn, wípé àwọn ènìyàn ni ó ṣe nwọn nípa agbára èṣù, láti ṣì nwọn lọnà àti láti tàn ọkàn àwọn ènìyàn nã; báyĩ sì ni Sátánì tún gba ọkàn àwọn ènìyàn nã ní ìní, tóbẹ tí ó fọ nwọn lójú tí ó sì ṣì wọn lọnà láti gbàgbọ pé ẹkọ Krístì jẹ ohun aṣiwèrè àti ohun asán.   Ó sì ṣe tí àwọn ènìyàn nã   bẹrẹsí lágbára síi nínú ìwà búburú àti àwọn ohun ìríra; tí nwọn ko sì gbàgbọ pé a fún nwọn ní àwọn àmì àti ohun ìyanu síi; tí Sátánì sì nlọ kiri, tí ó nmú ọkàn àwọn ènìyàn nã ṣìnà, tí ó ndán wọn wò, àti tí ó nmú kí nwọn ó hùwà búburú nlá lórí ilẹ nã.   Báyĩ sì ni ọdún kẹrindinlọgọrun   kọjá; àti ọdún kẹtàdínlọgọrún; àti ọdún kejìdínlọgọrún pẹlú; àti ọdún kọkàndínlọgọrún;   Àti ọgọrún ọdún pẹlú ni ó ti   kọjá láti ìgbà Mòsíà, ẹnití íṣe ọba lórí àwọn ènìyàn ará Nífáì ní àkokò kan rí.   Ẹgbẹta ọdún àti mẹsán sì ti   kọjá lẹhìn tí Léhì ti jáde kúrò ní Jerúsálẹmù.   Ọdún mẹsán sì ti kọjá láti   ìgbà tí a ti fún nwọn ní àmì nã, èyítí àwọn wòlĩ ti sọ nípa rẹ, pé Krístì yíò wá sínú ayé.   Nísisìyí àwọn ará Nífáì bẹrẹsí   ṣírò ọjọ nwọn láti ìgbà yĩ tí a ti fún nwọn ní àmì nã, tàbí láti ìgbà tí Krístì ti dé; nítorínã, ọdún mẹsán ti kọjá.   Nífáì, ẹnití íṣe bàbá Nífáì,   ẹnití ó ni àwọn àkọsílẹ nã ní ìtọjú, kò sì padà sí ilẹ Sarahẹmúlà, a kò sì ríi mọ níbikíbi ní gbogbo ilẹ nã.   Ó sì ṣe tí àwọn ènìyàn nã sì   dúró nínú ipò ìwà búburú síbẹ, láìṣírò ìkàsí fún ìwãsù àti ìsọtẹlẹ tí ó pọ èyítí a fi ránṣẹ lãrín nwọn; báyĩ sì ni ọdún kẹẹwá kọjá pẹlú; ọdún kọkànlá nã sì kọjá pẹlú nínú ipò àìṣedẽdé.   Ó sì ṣe ní ọdún kẹtàlá tí   àwọn ogun àti ìjà bẹrẹsí wà jákè-jádò gbogbo ilẹ nã; nítorítí àwọn ọlọṣà Gàdíátónì ti pọ púpọ, tí nwọn sì pa púpọ nínú àwọn ènìyàn nã, tí nwọn sì run ọpọlọpọ àwọn ìlú-nlá, tí nwọn sì tan ọpọlọpọ ikú àti ìpakúpa ènìyàn jákè-jádò ilẹ nã, tí ó fi di èyítí ó tọ kí gbogbo àwọn ènìyàn nã, àti àwọn ará Nífáì àti àwọn ará Lámánì, kí nwọn ó gbé ohun ìjà-ogun láti dojú kọ nwọn.   Nítorí nã, gbogbo àwọn   ará Lámánì tí nwọn ti di ẹnití a yí lọkàn padà sí ọdọ Olúwa sì darapọ mọ àwọn arákùnrin nwọn, àwọn ará Nífáì, nwọn sì níláti gbé ohun ìjà-ogun kọlũ àwọn ọlọṣà Gádíátónì nnì, fún ìdãbò bò ẹmí nwọn àti àwọn obirin nwọn àti àwọn ọmọ nwọn, bẹni, àti láti di ẹtọ nwọn mú, àti àwọn ànfàní ìjọ nwọn àti ti ìjọsìn nwọn, àti ominira nwọn àti ìdásílẹ nwọn.   Ó sì ṣe, kí ọdún kẹtàlá yĩ   ó tó kọjá, a dẹrùba àwọn ará Nífáì pẹlú ìparun pátápátá nitorí ogun yĩ, èyítí ó ti di kíkan jùlọ.   Ó sì ṣe tí a ka àwọn ará   Lámánì nnì tí nwọn ti darapọ mọ àwọn ará Nífáì;   A sì mú ègún kúrò lórí   nwọn, tí àwọ ara nwọn sì di funfun gẹgẹbí ti àwọn ará Nífáì;   Àwọn ọdọmọkùnrin àti   ọdọmọbìnrin nwọn sì lẹwà púpọpúpọ, a sì kà nwọn mọ àwọn ará Nífáì, a sì pè nwọn ní ará Nífáì. Báyĩ sì ni ọdún kẹtàlá parí.   Ó sì ṣe ní ìbẹrẹ ọdún kẹrìnlá,   ogun èyítí ó wà lãrín àwọn ọlọṣà nã àti àwọn ènìyàn Nífáì sì tẹsíwájú tí ó sì di kíkan lọpọlọpọ; bíótilẹríbẹ, àwọn ènìyàn Nífáì borí àwọn ọlọṣà nã, tóbẹ tí nwọn lé nwọn padà jáde kúrò lórí ilẹ nwọn lọ sínú àwọn òkè gíga àti lọ sínú àwọn ibi ìkọkọ nwọn.   Báyĩ sì ni ọdún kẹrìnlá nã   parí. Ní ọdún kẹẹdọgún ni nwọn sì jáde kọlũ àwọn ènìyàn Nífáì; àti nitori ìwà búburú àwọn ènìyàn Nífáì, àti àwọn ìjà àti ìyapa nwọn tí ó pọ, àwọn ọlọṣà Gádíátónì nã sì borí nwọn lọpọlọpọ ọnà.   Báyĩ sì ni ọdún kẹẹdógún   parí, báyĩ sì ni àwọn ènìyàn nã wà ní ipò ìpọnjú tí ó pọ; tí idà ìparun sì gbé sókè sí nwọn, tóbẹ tí ó ti fẹrẹ ké nwọn lulẹ, ó sì rí bẹ nítorí ìwà àìṣedẽdé nwọn.  3   Gídíánhì, olórí àwọn Gádíátónì, fi agbára bẽrè pé kí Lákónéúsì àti àwọn ará Nífáì jọwọ ara nwọn àti àwọn ilẹ nwọn sílẹLákónéúsì yàn Gídgídónì gẹgẹbí olórí-ológun àgbà fún àwọn ẹgbẹ ọmọ ogunÀwọn a r á N í f á ì p é j ọ pọ s í Sarahẹmúlà àti Ibi-Ọpọ láti dãbò bò ara wọn. Ní ìwọn ọdún 16 sí 18 nínú ọjọ Olúwa wa. Àti nísisìyí ó sì ṣe ní ọdún kẹrìndínlógún sí ìgbà tí Krístì ti dé, Lákónéúsì, bãlẹ ilẹ nã, sì rí ìwé kan gbà láti ọwọ olórí àti bãlẹ àwọn ẹgbẹ ọlọṣà yĩ; àwọn wọnyí sì ni àwọn ọrọ tí ó kọ, wípé:   Lákónéúsì, bãlẹ àgbà ilẹ   wa àti ẹni olọlá jùlọ, kíyèsĩ, mo kọ èpístélì yĩ sí ọ, mo sì yìn ọ lọpọlọpọ nítorí ìdúróṣinṣin rẹ, àti ìdúróṣinṣin àwọn ènìyàn rẹ pẹlú, ní dídi èyítí ẹyin rò wípé ó jẹ ẹtọ àti òmìnira nyín mú; bẹni, ẹyin duro gbọin-gbọin, bí ẹnipé òrìṣà kan ràn nyín lọwọ, nínú ìdãbò òmìnira nyín, àti ohun ìní nyín, àti ìlú nyín, tàbí èyítí ẹyin npè bẹ.   Ó sì jẹ ohun ìkãnú fún mi,   Lákónéúsì ẹni ọlọlá jùlọ, pé ìwọ yíò jẹ aṣiwèrè àti agbéraga tóbẹ tí o lè rò pé ìwọ lè dojúkọ àwọn ẹnití ó ní ìgboyà tí ó pọ báyĩ tí ó wà ní abẹ àṣẹ mi, tí nwọn duro ni àkókò yi nínú ohun ìjà nwọn, tí nwọn sì ndúró pẹlú ìtara fún àṣẹ nã péẸ lọ láti kọlu àwọn ará Nífáì kí ẹ sì pa nwọn run.   Nítorípé èmi sì mọ nípa   ìgboyà nwọn pé kò sí ẹnití ó lè borí nwọn; nítorítí mo ti dán wọn wò lójú ogun, àti nítorípé èmi mọ nípa ìkórira títí ayé tí nwọn ní sí yín nítorí ọpọlọpọ ìwà ìpanilára tí ẹyin ti hù sí wọn, nítorínã bí nwọn bá wá láti kọlù yín nwọn yíò bẹ yín wò pẹlú ìparun pátápátá.   Nítorínã ni èmi ṣe kọ èpístélì   yĩ, tí mo fi èdìdí dĩ pẹlú ọwọ ara mi, nítorípé mo ní ìtara fún àlãfíà yín, nítorí ìdúróṣinṣin yìn nínú èyítí ẹyìn gbàgbọ pé ó tọnà, àti ẹmí yín tí ó lọlá ní ojú ogun.   Nítorínã ni èmi ṣe kọ ìwé   sí yín, nítorípé mo fẹ kí ẹyin ó jọwọ àwọn ìlú-nlá yín, àwọn ilẹ yín, àti àwọn ohun ìní yín fún àwọn ènìyàn mi yĩ, ju kí nwọn ó fi idà bẹ yín wò tí ìparun yíò sì bá yín.   Tàbí ní ọrọ míràn, ẹ jọwọ ara   yín sílẹ fún wa; kí ẹ sì darapọ mọ wa kí ẹ sì ní òye nípa àwọn iṣẹ òkùnkùn wa, kí ẹ sì di arákùnrin wa kí ẹyin ó lè rí bí àwa ti ríkĩ ṣe ẹrú wa, ṣùgbọn arákùnrin wa àti alábãpín nínú gbogbo ohun-ìní wa.   Sì kíyèsĩ, mo búra pẹlú rẹ, bí   ẹyin o bá ṣe eleyĩ, pẹlú ìbúra, a kò ní pa yín run; ṣùgbọn bí ẹyin kò bá ní ṣe eleyĩ, èmi búra fún ọ pẹlú ìbúra, pé ní oṣù èyítí nbọ èmì yíò pàṣẹ fún àwọn ẹgbẹ ọmọ ogun mi kí wọn ó sọka lẹ wá láti kọlũ ọ, nwọn kò sì ní dáwọ dúró, nwọn kò sì ní dá ẹnìkẹni sí, ṣùgbọn wọn yíò pa yín, wọn yíò sì mú kí idà wọn ó ṣubú lù yín àní títí ẹyin ó fi di aláìsí.   Sì kíyèsĩ, èmi ni Gídíánhì;   èmi sì ni bãlẹ, ẹgbẹ òkùnkùn Gádíátónì yĩ; ẹgbẹ àti iṣẹ èyítí èmi mọ wípé ó dára; nwọn sìjẹ ti ìgbà àtijọ tí nwọn sì ti fií lé wa lọwọ.   Èmi sì kọ èpístélì yĩ sí ọ,   Lákónéúsì, èmi sì ní ìrètí pé ẹyin yíò fi àwọn ilẹ yín àti àwọn ohun-ìní yín lé wa lọwọ, láìsí ìtàjẹsílẹ, kí àwọn ènìyàn mi yĩ ó lè gba ẹtọ àti ìjọba wọn padà, àwọn ẹni ti wọn ti yapa kúrò lára yín nítorí ìwà búburú yín láti fi ẹtọ wọn dù wọn nínú ìjọba, bí ẹyin kò bá sì ṣe èyí, èmi yíò gbẹsan. Ẹmí ni Gídíánhì.   Àti nísisìyí ó sì ṣe nígbàtí   Lákónéúsì gba èpístélì yĩ, ẹnu yã lọpọlọpọ, nítorí ìgboyà tí Gídíánhì ní láti fi agbára bẽrè fún níní ilẹ àwọn ará Nífáì ní ìní, àti láti kìlọ fún àwọn ènìyàn nã àti láti gbẹsan àwọn tí a kò ṣẹ, bíkòṣe pé àwọn ni ó ṣẹ ara wọn nípa yíyapa kúrò lọ sí ọdọ àwọn ọlọṣà oníwà búburú àti oníríra ènìyàn nnì.   Nísisìyí ẹ kíyèsĩ, Lákónéúsì   yĩ, tí íṣe bãlẹ, jẹ ènìyàn tí ó tọ, àwọn ìbẽrè àti ìkìlọ ọlọṣà kò sì lè dẹrùbà á; nítorínã kò fetísílẹ sí èpístélì Gídíánhì, bãlẹ àwọn ọlọṣà nã, ṣùgbọn ó mú kí àwọn ènìyàn rẹ ó kígbe pe Olúwa fún agbára fún àkokò nã tí àwọn ọlọṣà nã yíò sọkalẹ wá láti kọlù wọn.   Bẹni, ó fi ìkéde ránṣẹ sí ãrín   àwọn ènìyàn gbogbo, pé kí wọn ó kó àwọn obìnrin wọn jọ, àti àwọn ọmọ wọn, àti àwọn ọwọ ẹran wọn àti àwọn agbo ẹran wọn, àti gbogbo ohun-ìní wọn, bíkòṣe ilẹ wọn nikan, sí ojúkan.   Ó sì mú kí wọn ó mọ àwọn   odi yí wọn ká, kí agbára nwọn ó sì pọ púpọ. Ó sì mú kí àwọn ẹgbẹ ọmọ ogun, àti ti àwọn ará Nífáì àti ti àwọn ará Lámánì, tàbí tí gbogbo àwọn tí a kà mọ àwọn ará Nífáì, kí a fi wọn ṣe ẹṣọ yíká kiri láti ṣọ wọn, àti láti dãbò bò wọn lọwọ àwọn ọlọṣà nã ní ọsán àti ní òru.   Bẹni, ó wí fún wọn pé: Bí   Olúwa ti wà lãyè, bí kò ṣe pé ẹyin bá ronúpìwàdà gbogbo àìṣedẽdé yín, tí ẹ sì kígbe pe Olúwa, kò sí ọnà tí a fi lè gbà yín kúrò lọwọ àwọn ọlọṣà Gádíátónì nnì.   Títóbi àti ìyàlẹnu ni àwọn   ọrọ àti àsọtẹlẹ Lákónéúsì sì jẹ tóbẹ ti wọn mú kí ẹrù kí ó bá gbogbo àwọn ènìyàn nã; tí wọn sì sa gbogbo agbára wọn láti ṣe gẹgẹbí àwọn ọrọ Lákónéúsì.   Ó sì ṣe tí Lákónéúsì yan   àwọn olórí-ogun àgbà lórí gbogbo awọn egbẹ ọmọ-ogun Nífáì, láti darí wọn ní àkokò tí àwọn ọlọṣà nã yíò sọkalẹ wá láti inú aginjù láti kọlù wọn.   Nísisìyí a yàn èyítí ó ga jùlọ   nínú gbogbo àwọn olórí-ogun àgbà nã àti olùdarí-àgbà gbogbo àwọn ẹgbẹ ọmọ ogun àwọn ará Nífáì, orúkọ rẹ sì ni Gídgídónì.   Nísisìyí ojẹ àṣà lãrín gbogbo   àwọn ará Nífáì láti yàn gẹgẹbí olórí-ogun àgbà wọn, àfi ní àkokò ìwà búburú wọn ẹnití ó ní ẹmí ìfihàn àti ìsọtẹlẹ; nítorínã, Gídgídónì yĩ jẹ wòlĩ ńlá lãrín wọn, gẹgẹbí onidajọ àgbà nã ti jẹ.   Nísisìyí àwọn èniyàn nã wí   fún Gídgídónì pé: Gbàdúrà sí Olúwa, kí o sì jẹ kí àwa ó lọ sí órí àwọn òkè gíga àti sínú aginjù, kí àwa ó lè kọ lu àwọn ọlọṣà nã kí a sì pa wọn run nínú ilẹ wọn.   Ṣùgbọn Gídgídónì wí fún   wọn pé: Olúwa kà á lẽwọ;nítorítí bí àwa bá gòkè lọ láti kọlù wọn Olúwa yíò fi wá lé wọn lọwọ; nítorínã àwa yíò múrasílẹ ní ãrín àwọn ilẹ wa, àwa yíò sì kó gbogbo àwọn ẹgbẹ ọmọ ogun wa jọ, àwa kò sì ní lọ láti kọlù wọn, ṣùgbọn àwa yíò dúró de ìgbà tí wọn yíò wá kọlù wá; nítorínã bí Olúwa ṣe wà lãyè, bí àwa bá ṣe èyí òun yíò fi wọn lé wa lọwọ.   Ó sì ṣe ní ọdún kẹtàdínlógún,   nígbati ọdún nã fẹrẹ parí, ìkéde Lákónéúsì ti kọjá lọ jákè-jádò orí ilẹ nã, tí wọn sì ti kó àwọn ẹṣin wọn, àti àwọn kẹkẹ-ogun wọn, àti àwọn ẹran ọsìn wọn, àti gbogbo ọwọ ẹran wọn, àti gbogbo agbo ẹran wọn, àti àwọn ọkà wọn, àti gbogbo ohun-ìní wọn, tí wọn sì kọjá lọ ní ẹgbẹgbẹrún àti ẹgbẹgbẹrún mẹwã, títí gbogbo wọn fi kọjá lọ sí ibití a ti yàn fún wọn láti kó ara wọn jọ sí, láti dãbò bò ara wọn lọwọ àwọn ọtá wọn.   Ilẹ tí a sì ti yàn nã sì ni ilẹ   Sarahẹmúlà, àti ilẹ tí ó wà lãrín ilẹ Sarahẹmúlà àti ilẹ Ibi-Ọpọ, bẹni, títí dé ãlà-ilẹ tí ó wà lãrín ilẹ Ibi-Ọpọ àti ilẹ Ibi-Ahoro.   Ọpọlọpọ ẹgbẹrún nlá ènìyàn   ni a sì npè ní ará Nífáì, tí wọn sì kó ara wọn jọ pọ sínú ilẹ yĩ. Nísisìyí Lákónéúsì sì mú kí wọn ó kó ara wọn jọ sínú ilẹ ti apá gúsù nítorí ègún nlá tí ó wà lórí ilẹ ti apá àríwá.   Wọn sì dãbò bò ara wọn   lọwọ àwọn ọtá wọn; wọn sì ngbé inú ilẹ kanṣoṣo, àti ní ìsọkán, wọn sì bẹrù àwọn ọrọ ti Lákónéúsì ti sọ, tóbẹ tí wọn ronúpìwàdà gbogbo ẹṣẹ wọn; wọn sì gbàdúrà sí Olúwa Ọlọrun wọn, pé kí ó gbà wọn ní àkokò tí àwọn ọtá wọn yíò sọkalẹ wá dojú ogun kọ wọn.   Wọn sì kún fún ìbànújẹ gidigidi   nítorí àwọn ọtá wọn. Gídgídónì sì mú kí wọn rọ àwọn ohun-ìjà ogun lónírũrú, pé kí wọn ó sì wà ní ipò agbára pẹlú àwọn ìhámọra, àti pẹlú àwọn oun ìdábò bò wọn, àti pẹlú àwọn asà, ní ìbámu pẹlú àṣẹ rẹ.  4   Àwọn ẹgbẹ ọmọ ogun ará Nífáì ṣẹgun àwọn ọlọṣà GádíátónìWọn pa Gídíánhì, ẹnití ó rọpò rẹ, Sẹmnáríhà, ni wọn sì so rọÀwọn ará Nífáì yin Olúwa fún ìṣẹgun tí wọn ní. Ní ìwọn ọdún 19 sí 22 nínú ọjọ Olúwa wa. Ó sì ṣe ní ìparí ọdún kejìdínlógún tí àwọn ẹgbẹ ọmọ ogun àwọn ọlọṣà nnì ti múrasílẹ fún ogun, tí wọn sì bẹrẹsí sọkalẹ wá tí wọn sì tú jáde láti orí àwọn òkè nã, àti jáde láti inú àwọn òkè gíga, àti aginjù, àti àwọn ibi gíga wọn, àti àwọn ibi ìkọkọ wọn tí wọn sì bẹrẹsí mú àwọn ilẹ nã ní ìní, àti àwọn tí ó wà ní ilẹ apá gúsù àti àwọn tí ó wà ní ilẹ apá àríwá, tí wọn sì bẹrẹsí mú gbogbo àwọn ilẹ tí àwọn ará Nífáì ti kọ sílẹ ní ìní, àti àwọn ìlú nlá tí wọn ti sọ di ahoro.   Ṣùgbọn ẹ kíyèsĩ, kò sí àwọn   ẹranko búburú tàbí ẹran ọdẹ nínú àwọn ilẹ nnì èyítí àwọn ará Nífáì ti kọ sílẹ, kò sì sí ẹran ọdẹ fún àwọn ọlọṣà nã àfi nínú aginjù.   Àwọn ọlọṣà nã kò sì lè wà   lãyè àfi nínú aginjù, nítorí àìsíoúnjẹ; nítorí tí àwọn ará Nífáì ti sọ ilẹ wọn di ahoro, wọn sì ti kó àwọn ọwọ ẹran wọn àti àwọn agbo ẹran wọn àti gbogbo ohun ìní wọn, wọn sì wà ní ìṣọkán.   Nítorínã, kò sí ãyè fún àwọn   ọlọṣà nã láti ṣe ìkógun àti láti rí oúnjẹ, àfi bí wọn bá jáde wá láti dojúkọ àwọn ará Nífáì ní ìjà; àwọn ará Nífáì sì wà ní àkójọpọ kanṣoṣo, nítorípé wọn pọ lọpọlọpọ, tí wọn sì ti fi àwọn ohun-ìpèsè pamọ fún ara wọn, àti ẹṣin àti ẹran ọsin àti ọwọ ẹran ní onírũrú, kí wọn ó lè jẹ fún ìwọn ọdún méje, nínú àkokò èyítí wọn ní ìrètí pé àwọn yíò pa àwọn ọlọṣà nã run kúrò lórí ilẹ nã; bayĩ sì ni ọdún kejìdínlógún kọjá lọ.   Ó sì ṣe ní ọdún kọkàndínlógún   tí Gídíánhì rí i pé ó yẹ fún òun láti jáde lọ láti gbé ogun ìjà ti àwọn ará Nífáì, nítorítí kò sí ọnà tí wọn lè gbà jẹ àfi kí wọn ó kógun àti jalè àti kí wọn ó pànìyàn.   Wọn kò sì jẹ tàn ká orí ilẹ nã   láti gbin irúgbìn, ní ìbẹrù pé àwọn ará Nífáì yíò kọlũ wọn tí wọn ó sì pa wọn; nítorínã ni Gídíánhì pàṣẹ fún àwọn ẹgbẹ ọmọ ogun rẹ pé nínú ọdún yĩ ni kí wọn ó lọ láti gbé ogun ìjà ti àwọn ará Nífáì.   Ó sì ṣe ti wọn jáde lọ láti jà; ó   sì jẹ nínú oṣù kẹfà; ẹ sì kíyèsĩ, ọjọ nla ti ó sì ní ẹrù, ni ọjọ nã nínú èyítí wọn jáde lọ láti jà; wọn sì wọ ẹwù gẹgẹbí àwọn ọlọṣà; wọn sì lọ awọ-ọdọ-àgùtàn mọ ìbàdí, wọn sì rẹ ara wọn nínú ẹjẹ, wọn sì fá orí wọn, wọn sì fi ìbòrí-ogun bò orí wọn; àwọn ẹgbẹ ọmọ ogun Gídíánhì nã sì pọ wọn sì ní ẹrù, nítorí ìhámọra wọn àti nítorítí wọn ti rẹ ara wọn nínú ẹjẹ.   Ó sì ṣe ti àwọn ẹgbẹ ọmọ   ogun àwọn ará Nífáì, nígbàtí wọn rí i bí ẹgbẹ ọmọ ogun Gídíánhì ti rí, wọn wó lulẹ, wọn sì kígbe pe Olúwa Ọlọrun wọn, pé kí ó dá wọn sí kí ó sì gbà wọn kúrò lọwọ àwọn ọtá wọn.   Ó sì ṣe nígbàtí àwọn ẹgbẹ   ọmọ ogun Gídíánhì rí èyí wọn bẹrẹsí kígbe pẹlú ohùn rara, nítorí ayọ wọn, nítorítí wọn rò pé àwọn ará Nífáì nã ti ṣubú fún ẹrù nítorí ẹrù àwọn ẹgbẹ ọmọ ogun wọn.   Ṣùgbọn nínú èyí ni ìrètí   wọn ṣákì, nítorítí àwọn ará Nífáì kò bẹrù wọn; ṣùgbọn wọn bẹrù Ọlọrun wọn tí nwọn sì nbẹ fún ãbò rẹ; nítorínã, nígbàtí àwọn ẹgbẹ ọmọ ogun Gídíánhì sáré síwájú láti pàdé wọn; bẹni, nínú agbára Olúwa ni wọn pàdé wọn.   Ìjà nã sì bẹrẹ nínú oṣù kẹfà,   ìjà nã sì pọ ó sì ní ẹrù, bẹni, ìpànìyàn rẹ sì pọ ó sì ní ẹrù, tóbẹ tí kò sí irú ìpànìyàn tí ó pọ báyĩ rí lãrín àwọn ènìyàn Léhì láti ìgbàtí ó ti jáde kúrò ní Jerúsálẹmù.   Àti láìṣírò àwọn ìhàlẹmọ   àti ìbúra ti Gídíánhì ti ṣe, ẹ kíyèsĩ, àwọn ará Nífáì lù wọn, tóbẹ tí wọn fi sá padà kúrò níwájú wọn.   Ó sì ṣe tí Gídgídónì pàṣẹ   pé kí àwọn ẹgbẹ ọmọ ogun rẹ ó sá tẹlé wọn títí dé òpin ilẹ aginjù nã, àti pé kí wọn ó má dá ẹnikẹni tí ó bá bọ sí ọwọ wọn bí wọn ti nlọ sí; báyĩ ni wọn sì sá tele wọn àti tí wọn sì pa wọn, títídé ibi òpin ilẹ aginjù, àní títí wọn fi pa àṣẹ Gídgídónì mọ tán.   Ó sì ṣe tí nwọn sá tẹlé   Gídíánhì, ẹnití ó ti dúró tí ó sì jà pẹlú ìgboyà, bí ó ti nsálọ; àti nítorípé ó ti rẹ nítorí ìjà púpọ tí ó ti jà wọn bã wọn sì pã. Báyĩ sì ni ìgbésí ayé Gídíánhì ọlọṣà nnì dópin.   Ó sì ṣe tí àwọn ẹgbẹ ọmọ   ogun àwọn ará Nífáì sì padà sí ibi àbò wọn. Ó sì ṣe tí ọdún kọkàndínlógún yí kọjá lọ, àwọn ọlọṣà nã kò sì tún padà wá bá wọn jà; bẹ sì ni wọn kò tún padà wá ní àkokò ogún ọdún.   Àti ní ọdún kọkànlélógún   wọn kò wá láti bá wọn jà, ṣùgbọn wọn gba ọnà púpọ yọ sí wọn láti ká àwọn ènìyàn Nífáì nã mọ; nítorítí wọn rò wípé bí àwọn bá dínà mọ àwọn ènìyàn Nífáì nã kúrò lórí ilẹ wọn, tí wọn sì ká wọn mọ ní gbogbo ọnà, àti pé bí wọn bá dínà mọ wọn mọ gbogbo àwọn ohun tí nlọ ní àyíká wọn pé wọn ó mú kí wọn jọwọ ara wọn lé wọn lọwọ ní ìbámu pẹlú ìfẹ inú wọn.   Nísisìyí wọn ti yan olórí   míràn lé ara wọn lórí, ẹnití orúkọ rẹ íṣe Sẹmnáríhà; nítorínã ni ó fi jẹ wípé Sẹmnáríhà ni ẹnití ó mú kí ìdótì yĩ ó wá.   Ṣùgbọn ẹ kíyèsĩ, èyí jẹ   ohun ànfãní fún àwọn ará Nífáì; nítorítí ó jẹ ohun tí kò ṣeéṣe fún àwọn ọlọṣà nã láti ká àwọn ará Nífáì nã mọ pẹ títí láti lè pa wọn lára, nítorí ìpèsè púpọ tí wọn ti kó pamọ.   Àti nítorí ìpèsè tí kò tó lãrín   àwọn ọlọṣà nã; nítorí ẹ kíyèsĩ, wọn kò ní ohunkóhun bíkòṣe ẹran fún jíjẹ, ẹran èyítí wọn nrí mú nínú aginjù.   Ó sì ṣe tí àwọn ẹranko   ìgbẹ nã sì ṣọwọn nínú aginjù tóbẹ tí àwọn ọlọṣà nã fẹrẹ parun fún ebi.   Àwọn ará Nífáì sì njáde   lọ ní ọsán àti ní òru, tí wọn sì nkọlù àwọn ẹgbẹ ọmọ ogun wọn, tí wọn sì npa wọn ní ẹgbẹgbẹrún àti ní ẹgbẹgbẹrún mẹwã-mẹwã.   Báyĩ ni ó sì jẹ ìfẹ inú àwọn   ènìyàn Sẹmnáríhà láti fà sẹhìn nínú ète wọn, nítorí ìparun nlá tí ó ti kọlũ wọn ní òru àti ní ọsán.   Ó sì ṣe tí Sẹmnáríhà sì pàṣẹ   fún àwọn ènìyàn rẹ pé kí wọn ó fà sẹhìn nínú ìdótì nã, kí wọn ó sì kọjá lọ sí ibití ó jìnà réré nínú ilẹ nã ní apá àríwá.   Àti n í s i s ì y í , n í t o r í t í   Gídgídónì ti ní ìfura sí ète wọn, tí ó sì mọ nípa àìlera tí wọn ní nítorí àìsí oúnjẹ fún wọn, àti ìpakúpa tí wọn ti pa wọn, nítorínã ni ó ṣe rán àwọn ẹgbẹ ọmọ ogun rẹ jáde ní òru, tí ó sì sé ọnà mọ wọn láti má lè sá padà, tí ó sì fi àwọn ẹgbẹ ọmọ ogun rẹ dínà mọ wọn lati má lè sá padà.   Èyí ni wọn sì ṣe ní òru, tí   wọn sì kọjá àwọn ọlọṣà nã, tí ó fi jẹ wípé ní ọjọ kejì, nígbàtí àwọn ọlọṣà nã bẹrẹ ìrìn wọn, àwọn ẹgbẹ ọmọ ogun àwọn ará Nífáì bá wọn pàdé ní iwájú àti ní ẹhìn.   Wọn sì sé ọnà mọ àwọn   ọlọṣà tí ó wà ní apá gúsù pẹlú láti má lè sá padà. Gbogbo àwọn ohun wọnyí ni wọn sì ṣe nípasẹ àṣẹ Gídgídónì.   Ọpọlọpọ ẹgbẹgbẹrún wọn   ni ó sì jọwọ ara wọn sílẹ ní ẹrú fún àwọn ará Nífáì, àwọn tí ó kù ni a sì pa.   Olórí wọn, Sẹmnáríhà, ni   wọn mú tí wọn sì soó rọ kọ igi, bẹni, àní kọ orí rẹ títí ó fi kú. Nígbàtí wọn sì ti so ó rọ títí ó fi kú nwọn gé igi nã lulẹ wọn sì kígbe ní ohùn rara, wípé:   Kí Olúwa kí ó pa àwọn ènìyàn   rẹ mọ nínú òdodo àti nínú ọkàn mímọ, kí wọn ó lè mú kí a ké lulẹ gbogbo àwọn tí yíò lépa láti pa wọn nítorí agbára àti ẹgbẹ òkùnkùn, àní gẹgẹbí a ti ké ọkùnrin yì í lulẹ.   Nwọn sì yọ wọn sì tún kígbe   pẹlú ohùn kanṣoṣo, wípé: Kí Ọlọrun Ábráhámù, àti Ọlọrun Ísãkì, àti Ọlọrun Jákọbù, ó dãbò bò àwọn ènìyàn yĩ nínú òdodo, níwọn ìgbà tí wọn yíò bá ké pe orúkọ Ọlọrun wọn fún ìdãbò bò.   Ó sì ṣe tí wọn gbé ohùn sókè   ní ọkanṣoṣo, ní orin kíkọ, àti ní fífi ìyìn fún Ọlọrun wọn fún ohun nlá èyítí ó ti ṣe fún wọn, ní pípa wọn mọ kúrò nínú ìṣubú sí ọwọ àwọn ọtá wọn.   Bẹni, wọn sì kígbe wípé:   Hòsánnà sí Ọlọrun Ẹnití-Ó-Gá-Jùlọ. Nwọn sì tún kígbe wípé: Ìbùkún ni fún orúkọ Olúwa Ọlọrun Olódùmarè, Ọlọrun Ẹnití-Ó-Gá-Jùlọ.   Ọkan wọn sì kún fún ayọ,   títí omije púpọ fi jáde lójú wọn, nítorí dídára ńlá Ọlọrun ní gbígbà wọn kúrò lọwọ àwọn ọtá wọn; wọn sì mọ pé nítorí ìrònúpìwàdà wọn àti ìwà-ìrẹlẹ wọn ni Olúwa ṣe gbà wọn kúrò nínú ìparun àìlópin.  5   Àwọn ará Nífáì ronúpìwàdà wọn sì kọ ẹṣẹ wọn sílẹMọmọnì kọ ìtàn nípa àwọn ènìyàn rẹ ó sì kéde ọrọ nã tí ó wà títí ayé fún wọnA ó kó Ísráẹlì jọ kúrò nínú ipò ìfọnká rẹ ọlọjọ pípẹ. Ní ìwọn ọdún 22 sí 26 nínú ọjọ Olúwa wa. Àti nísisìyí ẹ kíyèsĩ, kò sí ẹmí alãyè kan lãrín àwọn ènìyàn Nífáì tí ó ní àìdánilójú bí ó ti kéré tó nípa àwọn ọrọ gbogbo àwọn wòlĩ mímọ tí ó ti sọrọ; nítorítí wọn mọ wípé ó di dandan pé kí wọn ó di mímúṣẹ.   Wọn sì mọ pé ó tọnà pé Krístì   ti dé, nítorí àwọn ọpọlọpọ àmì èyítí a ti fún wọn, ní ìbámu pẹlú àwọn ọrọ àwọn wòlĩ; àti nítorí àwọn ohun nnì èyítí ó ti di mímúṣẹ wọn mọ pé ó di dandan pé ohun gbogbo níláti di mímúṣẹ ní ìbámu pẹlú èyítí àwọn wòlĩ ti sọ.   Nítorínã ni wọn kọ àwọn ẹṣẹ   wọn sílẹ, àti àwọn ohun ìríra wọn, àti àwọn ìwà àgbèrè wọn, tí wọn sì nsin Ọlọrun tọkàn tọkàn tọsán-tòru.   Àti nísisìyí ó sì ṣe nígbàtí   nwọn ti kó gbogbo àwọn ọlọṣà nã lẹrú, tóbẹ tí kò sí èyíkéyi tí ó sálọ tí a kò pa, wọn sì kó àwọn ẹrú wọn nã sínú túbú, wọn sì mú kí a wãsù ọrọ Ọlọrun sí wọn; gbogbo àwọn tí ó bá sì ronúpìwàdà ẹṣẹ wọn àti tí wọn sì bá wọn dá májẹmú pé àwọn kò ní pànìyàn mọ ni wọn tú sílẹ.   Ṣùgbọn gbogbo àwọn tí wọn   kò bá wọn dá májẹmú, àti tí wọn sì tẹsíwájú lati ni ìwà ìpànìyàn ní ìkọkọ nínú ọkan wọn, bẹni,gbogbo àwọn tí wọn rí tí wọn nmí ẽmí ìdẹrùbani mọ àwọn arákùnrin wọn ni wọn dálẹbi tí wọn sì fìyàjẹ ní ìbámu pẹlú òfin.   Bàyĩ ni wọn sì fi òpin sí gbogbo   awọn ẹgbẹ ìkọkọ, búburú, ati ìríra nnì, nínú èyí tí ìkà ṣíṣe púpọ wa, àti tí wọn nṣe ìpànìyàn púpọpúpọ.   Báyĩ sì ni ọdún kejìlélógún ti   kọjá lọ, àti ọdún kẹtàlélógún pẹlú, àti ọdún kẹrìnlélógún, àti ìkárúndínlọgbọn; àti báyĩ ni ọdún marúndínlọgbọn ti kọjá lọ.   Àwọn ohun tí ó pọ sì ti ṣẹlẹ   èyítí, ní ojú àwọn ènìyàn kan, ó jẹ ohun nlá àti ìyanilẹni; bíótilẹríbẹ, a kò lè kọ gbogbo wọn sínú ìwé yĩ; bẹni, ìwé yĩ kò lè gba ìdá kan nínú ọgọrún àwọn ohun tí nwọn ṣe lãrín ọpọlọpọ àwọn ènìyàn nínú ìwọn ọdún márúndínlọgbọn.   Ṣùgbọn ẹ kíyèsĩ àwọn àkọsílẹ   wà èyítí o ni àwọn ìṣe àwọn ènìyàn yĩ nínú; Nífáì sì kọ nípa ìṣe nã ní kúkúrú ṣùgbọn ní òtítọ.   Nítorínã ni èmi fi kọ àkọsílẹ   mi nípa àwọn ohun yĩ ní ìbámu pẹlú àkọsílẹ Nífáì, èyítí a gbẹ sí orí àwọn àwo àkọsílẹ tí a pè ní àwo Nífáì.   Ẹ sì kíyèsĩ, èmi kọ àkọsílẹ   nã lé orí àwọn àwo èyítí èmi fi ọwọ ara mi ṣe.   Ẹ sì kíyèsĩ, Mọmọnì ní   orúkọ mi, nítorítí a fi orúkọ ilẹ ti Mọmọnì pè mí, ilẹ nínú èyítí Álmà dá ìjọ onígbàgbọ sílẹ lãrín àwọn ènìyàn nã, bẹni, ìjọ onígbàgbọ èkínní tí a da sílẹ lãrín wọn lẹhìn ìwà ìrékọjá wọn.   Ẹ kíyèsĩ, ọmọ ẹhìn Jésù   Krístì, Ọmọ Ọlọrun ni èmi íṣe. Òun ni ó pè mí láti kéde ọrọ rẹ lãrín àwọn ènìyàn rẹ, kí wọn ó lè ní ìyè títí ayé.   Ó sì ti di ohun tí ó tọnà kí   èmi, ní ìbámú pẹlú ìfẹ Ọlọrun, pé kí àdúrà àwọn tí ó ti kọjá lọ, àwọn tí ó jẹ àwọn ẹni mímọ, lè gbà gẹgẹbí ìgbàgbọ wọn, kí ó kọ àkọsílẹ nípa àwọn ohun yĩ èyítí wọn ti ṣe   Bẹni, àkọsílẹ kékeré nípa   èyítí ó ti ṣẹlẹ láti àkokò tí Léhì ti fi Jerúsálẹmù sílẹ, àní títí dé àkokò yĩ.   Nítorínã ni èmi ṣe kọ àkọsílẹ   mi bẹrẹ láti àwọn ìṣe èyítí àwọn tí ó ṣãju mi ti kọ, títí di ìbẹrẹ ìgbà tèmi;   Nígbànã ni èmi ṣe àkọsílẹ   nípa àwọn ohun tí èmi ti fi ojú ara mi rí.   Èmi sì mọ pé àkọsílẹ tí èmi   ṣe jẹ àkọsílẹ tí ó tọ tí ó sì jẹ òtítọ; bíótilẹríbẹ àwọn ohun púpọ ni ó wà tí a kò lè kọ nítorí èdè wa.   Àti nísisìyí èmi mú ọrọ mi   wá sí ópin, èyítí íṣe nípa ara mi, mo sì tẹsíwájú láti kọ nípa àwọn ìṣẹlẹ tí ó ti ṣẹ kí èmi ó tó dé ayé.   Mọmọnì ni èmi íṣe, mo sì   jẹ àtẹlé Léhì lódodo. Mo ní ìdí láti fi ìbùkún fún Ọlọrun mi àti Olùgbàlà mi Jésù Krístì, pé ó mú àwọn bàbá wa jáde kúrò nínú ilẹ Jerúsálẹmù, kò sì sí ẹnikẹni tí ó mọ nípa rẹ àfi òun tìkararẹ àti àwọn tí ó mú jáde kúrò nínú ilẹ nã àti nítorítí ó ti fún èmi àti àwọn ènìyàn mi ní ìmọ tí ó pọ púpọ sí ìgbàlà ọkàn wa.   Dájúdájú ó ti bùkún fún   ìdílé Jákọbù, ó sì ti ṣãnú fún irú-ọmọ Jósẹfù.   Àti tóbẹ bí àwọn àtẹlé Léhì   ti pa òfin rẹ mọ ni ó ṣe bùkúnfún wọn tí ó sì mú wọn ṣe rere gẹgẹbí ọrọ rẹ.   Bẹni, dájúdájú òun yíò sì   tún mú ìyókù nínú irú-ọmọ Jósẹfù sínú ìmọ nípa Olúwa Ọlọrun wọn.   Àti bí ó ti dájú pé Olúwa wà   lãyè, ni yíò kó wọn jọ láti igun mẹrẹrin ayé gbogbo àwọn ìyókù nínú irú-ọmọ Jákọbù, tí ó ti fọnkákiri lórí gbogbo orí ilẹ ayé.   Bí ó sì ti bá gbogbo ìdílé   Jákọbù dá májẹmú, bẹ nã ni májẹmú nã èyítí ó ti bá ìdílé Jákọbù dá yíò di mìmúṣẹ ní àkokò tirẹ, títí dé ìmúpadà bọ sípò gbogbo ìdílé Jákọbù sí ti ìmọ nípa májẹmú tí ó ti bá wọn dá.   Nígbànã ni wọn yíò sì mọ   Olùràpadà wọn, ẹnití íṣe Jésù Krístì, Ọmọ Ọlọrun; nígbànã ni a o sì kó wọn jọ láti igun mẹrẹrin ayé sínú àwọn ilẹ tiwọn, láti ibití wọn ti fọn wọn ká sí; bẹni, bí Olúwa ti wà lãyè, bẹni yíò rí. Àmín.  6   Àwọn ará Nífáì ní ìlọsíwájúÌgbéraga, ọrọ, àti ẹlẹyà-mẹyà ẹgbẹ yọ jádeÌjọ pínyà pẹlú ìyapaSátánì darí àwọn ènìyàn nã sí ìṣọtẹ gbangbaÀwọn wòlĩ púpọ wãsù ìrònúpìwàdà a sì pa wọnÀwọn tí ó pa wọn dìtẹ láti gba ìjọba. Ní ìwọn ọdún 2630 nínú ọjọ Olúwa. Àti nísisìyí ó sì ṣe tí àwọn ènìyàn ará Nífáì gbogbo sì padà lọ sí órí ilẹ wọn nínú ọdún kẹrìndínlọgbọn, olúkúlukù, pẹlú ìdílé rẹ, ọwọ ẹran rẹ àti agbo ẹran rẹ, àwọn ẹṣin rẹ àti àwọn ẹran ọsìn rẹ, àti ohun gbogbo tí íṣe tiwọn.   Ó sì ṣe tí wọn kò tĩ jẹ gbogbo   àwọn ohun ìpèsè wọn tán; nítorínã ni wọn fi kó gbogbo ohun tí wọn kò tĩ jẹ pẹlú wọn, gbogbo àwọn ọkà wọn lónírurú, àti wúrà wọn, àti fàdákà wọn, àti àwọn nkan ojúlówó wọn, wọn sì padà sí órí ilẹ wọn àti sí àwọn ohun ìní wọn, àti ní àríwá àti ní gúsù, àti ní ilẹ tí ó wà ní apá àríwá àti ní ilẹ tí ó wà ní apá gúsù.   Wọn sì fi ilẹ fún àwọn ọlọṣà   nnì tí wọn ti bá wọn dá májẹmú láti wà ní álãfíà lórí ilẹ nã, tí wọn ní ìfẹ láti wà bí àwọn ará Lámánì, àwọn ilẹ, gẹgẹbí wọn ti pọ tó, kí wọn ó lè ní ohun tí wọn yíò fi gbé ilé ayé nípa iṣẹ ṣíṣe wọn; báyĩ sì ni wọn fi àlãfíà lélẹ lórí ilẹ nã.   Wọn sì tún bẹrẹsí ní ìlọsíwájú   àti láti pọ síi ní agbara; ọdún kẹrìndínlọgbọn àti ìkẹtàdínlọgbọn sì kọjá, ètò nlá sì wà lórí ilẹ nã; wọn sì ṣe àwọn òfin wọn ní ọnà ìṣòtítọ àti àìṣègbè.   Àti nísisìyí kò sí ohunkóhun   nínú gbogbo ilẹ nã tí yíò ṣe ìdíwọ fún àwọn ènìyàn nã láti ní ìlọsíwájú títí, àfi bí wọn bá ṣubú sínú ìwà ìrékọja.   Àti nísisìyí Gídgídónì, àti   Lákónéúsì, onidajọ, àti àwọn wọnnì tí a ti yàn gẹgẹbí olórí ni wọn fi àlãfíà nlá yĩ lélẹ ní ilẹ nã.   Ó sì ṣe tí àwọn ìlú nlá púpọ   di títúnkọ, tí àwọn ìlú àtijọ sì di títúnṣe.   Àwọn ọnà òpópó púpọ sì di   kíkọ, àti àwọn ọnà púpọ ni a là, èyítí ó lọ láti ìlú-nlá dé ìlú-nlá, àti láti ilẹ dé ilẹ, àti láti ibìkan dé ibìkan.   Báyĩ sì ni ọdún kéjìdínlọgbọn   kọjá, àwọn ènìyàn nã sì ní àlãfíà títí.   Ṣùgbọn ó sì ṣe ní ọdún   kọkàndínlọgbọn tí àríyànjiyàn bẹrẹsí wà lãrín àwọn ènìyàn nã; tí àwọn kan gbé ara wọn sókè ní ìgbéraga àti lílérí nítorípé wọn ní ọrọ púpọ, bẹni, àní, títí fi de ṣíṣe inúnibíni púpọpúpọ;   Nítorí àwọn oníṣòwò púpọ   wà lórí ilẹ nã, àti àwọn amòfin púpọpúpọ àti olórí púpọpúpọ.   Àwọn ènìyàn nã sì bẹrẹsí   ṣe ìyàtọ sí ara wọn nípa ipò tí ènìyàn wà; gẹgẹbí ọrọ wọn ti pọ tó àti gẹgẹbí wọn ti ní ànfàní ẹkọ kíkọ tó; bẹni, àwọn kan wà ní ipò aláìmọ nítorí àìní wọn, àwọn míràn sì gba ẹkọ kíkọ púpọpúpọ nítorí ọpọ ọrọ wọn.   Àwọn kan gbé ọkàn wọn   sókè ní ìgbéraga, àwọn míràn sì rẹ ara wọn sílẹ púpọpúpọ; àwọn kan sì fi ẽbú san fún ẽbú, tí àwọn míràn yíò sì gba ẽbú àti inúnibíni àti onírurú ìpọnjú, tí wọn kìyo sí yíjú padà láti dá ẽbú padà, ṣùgbọn wọn rẹ ara wọn sílẹ wọn sì wà ní ipò ìrònúpìwàdà níwájú Ọlọrun.   Báyĩ sì ni àidọgba nlá wà lórí   gbogbo ilẹ nã, tóbẹ tí ìjọ ènìyàn Ọlọrun nã sì bẹrẹsí pín sí ọnà púpọ; bẹni, tóbẹ tí ìjọ ènìyàn Ọlọrun nã fi pín sí ọnà púpọ ni gbogbo ilẹ nã nígbàtí odi ọgbọn ọdún, àfi ní ãrín àwọn ará Lámánì díẹ tí a ti yípadà sí ìgbàgbọ òtítọ; tí wọn kò sì ní yísẹpadà kúrò nínú rẹ, nítorítí wọn dúróṣinṣin, wọn sì wà gbọin-gbọin, àti láìyísẹpadà, tí wọn sì ní ìfẹ tọkàntara láti pa òfin Olúwa mọ.   Nísisìyí ohun t í ó mú   àìṣedẽdé àwọn ènìyàn nã wá ni èyíSátánì ní agbára nla, láti fi rú àwọn ènìyàn sókè láti ṣe onírũrú àìṣedẽdé, àti láti mú wọn di agbéraga, tí ó ntàn wọn láti máa wá agbára, àti àṣẹ, àti ọrọ, àti àwọn ohun asán ayé yĩ.   Báyĩ sì ni Sátánì darí ọkàn   àwọn ènìyàn nã láti ṣe onírurú àìṣedẽdé; nítorínã ni wọn ṣe rí àlãfíà fún ọdún díẹ.   Àti báyĩ, ni ìbẹrẹ ọgbọn   ọdúnlẹhin ti a ti fi àwọn ènìyàn nã sílẹ fún ìwọn ọjọ pípẹ fún àdánwò èṣù láti darí wọn lọ sí ibikíbi tí ó bá wũ, àti láti ṣe àìṣedẽdé èyíkéyi tí ó bá wũ kí wọn ṣeàti báyĩ ni ìbẹrẹ ọgbọn ọdún yĩ, wọn wà ní ipò ìwà búburú tí ó lẹrù.   Nísisìyí wọn kò dẹṣẹ láìmọ,   nítorítí wọn mọ ìfẹ Ọlọrun fún wọn, nítorítí a ti fi kọ wọn; nítorínã ni wọn ṣe mọmọ ṣe ìṣọtẹ sí Ọlọrun.   Àti nísisìyí àkokò Lákónéúsì   ní íṣe, ọmọkunrin Lákónéúsì, nítorítí Lákónéúsì ni ó wà lórí ìtẹ-ìdájọ rọpò bàbá rẹ ó sì ṣe ìjọba lórí àwọn ènìyàn nã ní ọdún nnì.   Àwọn ènìyàn sì bẹrẹsí gba   ìmísí láti ọrun tí a sì rán wọn jáde, tí wọn sì dúró lãrín àwọn ènìyàn nã ní gbogbo ilẹ nã, tí wọn nwãsù ti wọn si njẹrĩ pẹlú igboya nipa àwọn ẹṣẹ àti àwọn àìṣedẽdé àwọn ènìyàn nã, tí wọn sì njẹrĩ fún wọn nípa ìràpadà nã èyítí Olúwa yíò ṣe fún àwọn ènìyàn rẹ, tàbí ní ọnà míràn, àjĩnde Krístì; wọn sì jẹrĩ pẹlú ìgboyà nípa ikú àti ìjìyà rẹ.   Nísisìyí àwọn púpọ nínú  àwọn ènìyàn nã ni ó bínú gidigidi nítorí àwọn tí ó jẹrĩ nípa àwọn ohun wọnyí; àwọn tí ó sì bínú jùlọ ni àwọn adájọ àgbà, àti àwọn tí wọn ti fi igbakan rí jẹ olórí àlùfã àti amòfin; bẹni, gbogbo àwọn tí íṣe amòfin ni ó bínú sí àwọn tí ó jẹrĩ nípa àwọn ohun wọnyí.   Nísisìyí kò sí amòfin kankan   tàbí adájọ tàbí olórí àlùfã tí ó ní agbára láti dájọ ikú fún ẹnìkẹni láìjẹ wípé bãlẹ ilẹ nã fi ọwọ sí ìdájọ nã.   Nísisìyí àwọn púpọ nínú   àwọn tí ó jẹrĩ nípa àwọn ohun ti Krístì tí wọn jẹrĩ pẹlú ìgboyà, ni àwọn adájọ mú tí wọn sì pa ní ìkọkọ, tí pípa tí wọn pa wọn kò sì di mímọ fún bãlẹ ilẹ nã títí di ẹhìn tí wọn ti pa wọn.   Nísisìyí ẹ kíyèsĩ, èyí tako   àwọn òfin ilẹ nã, pé wọn yíò pa ẹnìkẹni bíkòṣepé wọn ní àṣẹ láti ọwọ bãlẹ ilẹ nã   Nítorínã ni ẹsun fi wá sí ilẹ   Sarahẹmúlà, sí ọdọ bãlẹ ilẹ nã, nípa àwọn adájọ yĩ tí wọn ti dájọ ikú fún àwọn wòlĩ Olúwa, ní ìtakò òfin.   Nísisìyí ó sì ṣe tí a mú wọn   tí a sì mú wọn wá sí iwájú adajọ, fún ìdájọ lórí ẹṣẹ tí wọn ti ṣẹ, ní ìbámu pẹlú òfin èyítí àwọn ènìyàn nã ti fi lélẹ.   Nísisìyí ó sì ṣe tí àwọn adájọ   nnì ní ọpọlọpọ ọrẹ àti ìbátan; àti àwọn yókù, bẹni, àní tí ó fẹrẹ jẹ gbogbo àwọn amòfin àti àwọn olórí àlùfã, ni wọn sì kó ara wọn jọ, tí wọn sì darapọ mọ àwọn ìbátan àwọn adájọ nnì tí a fẹ ṣe ìdájọ fún ní ìbámu pẹlú òfin.   Nwọn sì bá ara wọn dá májẹmú,   bẹni, àní wọ inú májẹmú èyítí àwọn ẹni ìgbà nnì fi lélẹ, májẹmú èyítí ẹṣù fi lélẹ, tí ó sì nṣe ìpínfúnni rẹ, láti gbìmọ lòdìsí gbogbo òdodo.   Nítorínã ni wọn ṣe gbìmọ   lòdìsí àwọn ènìyàn Olúwa, tí wọn sì dá májẹmú láti pa wọn run, àti láti gbá àwọn tí wọn jẹbi ìpànìyàn kúrò lọwọ àìṣègbè, èyítí nwọn ti ṣetán láti ṣe ìpínfúnni rẹ ní ìbámu pẹlú òfin.   Nwọn sì ṣe ìpèníjà sí òfin   àti ẹtọ orílẹ-èdè wọn; wọn sì bá ara wọn dá majẹmú láti pa bãlẹ nã run, àti láti fi ọba sí orí ilẹ nã, kí ilẹ nã ó má lè wà ní ipò òmìnirà ṣùgbọn kí wọn ó wà lábẹ òfin àwọn ọba.  7   Wọn pá adájọ àgbà, wọn pa ìjọba rẹ run, àwọn ènìyàn nã sì pín sí àwọn ẹyàJákọbù, aṣòdìsí-Krístì kan, di ọba fún ẹgbẹ òkùnkùn kanNífáì nwãsù ìrònúpìwàdà àti ìgbàgbọ nínú KrístìÀwọn ángẹlì nṣiṣẹ ìránṣẹ fún un lójojúmọ, ó sì jí arákùnrin rẹ dìde kúrò nínú ipò òkúỌpọlọpọ ni ó ronúpìwàdà tí a sì rì wọn bọmi. Ní ìwọn ọdún 3033 nínú ọjọ Olúwa wa. Nísisìyí ẹ kíyèsĩ, èmi yíò fi hàn nyín pé wọn kò fi ọba jẹ lórí ilẹ nã; ṣùgbọn nínú ọdún kannã yĩ, bẹni, ọgbọn ọdún, wọn pã run lórí ìtẹ ìdájọ, bẹni, wọn pa adájọ agbà ilẹ nã.   Àwọn ènìyàn nã sì wà ní   ìpinyà ní ọkan sí òmíràn; wọn sì ya ara wọn sọtọ sí ẹyà-ẹyà, olúkúlukù gẹgẹbí ìdílé rẹ àti ìbátan rẹ àti àwọn ọrẹ; báyĩ ni wọn sì pa ìjọba ilẹ nã run.   Gbogbo ẹyà kọkan sì yan   olórí tàbí olùdarí lórí wọn; báyĩ ni wọn sì di ẹyà àti olórí àwọn ẹyà-ẹyà.   Nísisìyí ẹ kíyèsĩ, kò sí ẹnìkẹni   lãrín wọn tí kò ní ìdílé tí ó pọ àti ìbátan púpọ àti àwọn ọrẹ; nítorínã ni àwọn ẹyà-ẹyà wọn di púpọ lọpọlọpọ.   Nísisìyí wọn ṣe gbogbo eleyĩ,   kò sì tĩ sí ogun lãrín wọn; gbogbo àwọn àìṣedẽdé yĩ dé bá àwọn ènìyàn nã nítorípé wọn jọwọ ara wọn fún agbára Sátánì.   Wọn pa àwọn ìlànà ìjọba nã   run, nítorí ẹgbẹ òkùnkùn àwọn ọrẹ àti àwọn ìbátan àwọn wọnnì tí ó pa àwọn wòlĩ.   Nwọn sì dá ìjà nlá sílẹ ní   ilẹ nã, tóbẹ tí púpọ nínú àwọn ènìyàn nã tí wọn jẹ olódodo jùlọ ti fẹrẹ di ènìyàn búburú; bẹni, àwọn olódodo díẹ ni ó wà lãrín wọn.   Báyĩ ọdun mẹfà kò ì tĩ kọjá   lọ tí púpọ nínú àwọn ènìyàn nã ti yí kúrò nínú ìwà òdodo wọn, bí ajá tí ó padà sí ẽbì rẹ, tàbí ẹlẹdẹ sínú ìpàfọ nínú ẹrẹ rẹ.   Nísisìyí ẹgbẹ òkùnkùn yĩ, tí   ó ti mú àìṣedẽdé nlá bá àwọn ènìyàn nã, sì kó ara wọn jọ, wọn sì fi ọkùnrin kan ṣe olórí wọn ẹnití wọn npè ní Jákọbù;   Wọn sì pè é ní ọba wọn;   nítorínã ó di ọba lórí ẹgbẹ búburú yĩ; ó sì jẹ ọkan nínú àwọn olórí tí ó sọrọ tako àwọn wòlĩ tí ó jẹrĩ nípa Jésù.   Ó sì ṣe tí wọn kò pọ níye tó   àwọn ẹyà-ẹyà àwọn ènìyàn nã, tí wọn parapọ àfi ní ti pé àwọn olórí wọn ni ó fi àwọn òfin wọn lélẹ, olúkúlukù gẹgẹbí ẹyà tirẹ; bíótilẹríbẹ wọn jẹ ọtá; láìṣírò wọn kĩ ṣe olódodo ènìyàn, síbẹsíbẹ wọn parapọ nínú ìkórira àwọn tí ó ti bá ara wọn dá májẹmú láti pa ìjọba nã run.   Nítorínã, Jákọbù, nítorítí ó   ríi pé àwọn ọtá wọn pọ jù wọn lọ, nítorítí òun ni ọba àwọn ẹgbẹ nã, nítorínã ó ṣe pàṣẹ fún àwọn ènìyàn rẹ pé kí wọn ó sálọ sí apá àríwá ilẹ nã níbití ó jìnà jù, kí wọn ó sì fi ìjọba lélẹ fún ara wọn níbẹ, títí àwọn olùyapa yíò fi darapọ mọ wọn, nítorítí ó tàn wọn pé àwọn olùyapa púpọ yíò wà, tí wọn yíò fi lágbára tó láti dojúkọ àwọn ẹyà-ẹyà àwọn ènìyàn nã; wọn sì ṣe bẹ.   Ìrìn-àjò wọn nã sì yá tóbẹ tí   kò sí ohun tí ó lè dí wọn lọwọ tàbí fà wọn sẹhìn títí wọn fi kọjá lọ kúrò ní ìkáwọ àwọn ènìyàn nã. Báyĩ sì ni ọgbọn ọdún parí; àti báyĩ sì ni ìṣe àwọn ènìyàn Nífáì.   Ó sì ṣe ní ọdún kọkànlélọgbọn   tí wọn pín ara wọn sí ẹyà-ẹyà, olúkúlukù gẹgẹbí ìdílé rẹ, ìbátan àti àwọn ọrẹ; bíótilẹríbẹ wọn ti jọ ní àdéhùn pè wọn kò ní bá ara wọn jagun; ṣùgbọn wọn kò darapọ ní ti àwọn òfin wọn, àti bí wọn ṣe nṣe ìjọba wọn, nítorí wọn fi wọn lélẹ gẹgẹbí ọkàn àwọn tí wọn jẹ olórí wọn àti àwọn adarí wọn. Ṣugbọn wọn fi àwọn òfin tí ó múná púpọpúpọ lélẹ pé kí ẹyà kan ó máṣe ré òmíràn kọjá, tóbẹ tí wọn fi ní àlãfíà níwọn díẹ ní ilẹ nã; bíótilẹríbẹ, ọkàn wọn yí kúrò lọdọ Olúwa Ọlọrun wọn, tí wọn sì sọ àwọn wòlĩ ní òkúta tí wọn sì lé wọn kúrò lãrín wọn.   Ó sì ṣe tí Nífáìnítorítí   àwọn ángẹlì ti bẹ wò àti ohùnOlúwa pẹlú, nítorínã nítorítí ó ti rí àwọn ángẹlì, àti nítorípé ó jẹ ẹlẹrĩ, àti nítorítí ó ní agbára tí a ti fi fún un kí ó lè mọ nípa iṣẹ ìránṣẹ Krístì, àti nítorípé ó jẹ ẹlẹrĩ sí yíyára kúrò nínú òdodo sínú ìwà búburú àti ìwà ìríra wọn;   Nítorínã, nítorítí ó banújẹ   nítorí ọkàn wọn tí ó le àti ọkàn wọn tí o fọjúó kọjá lọ lãrín wọn nínú ọdún kannã, ó sì bẹrẹsí jẹrĩ pẹlú ìgboyà, sí ìrònúpìwàdà àti ìdáríjì ẹṣẹ nípasẹ ìgbàgbọ nínú Jésù Krístì Olúwa.   Ó sì jíṣẹ nípa ohun púpọ fún   wọn; a kò sì lè kọ gbogbo wọn sílẹ, díẹ nínú wọn kò sí tó láti kọ, nítorínã a kò kọ wọn sínú ìwé yĩ. Nífáì sì jíṣẹ ìránṣẹ pẹlú agbára àti àṣẹ nlá.   Ó sì ṣe tí wọn bínú síi, àní   nítorípé ó ní agbára ti o tobi jù wọn lọ, nítorítí kò ṣeéṣe fún wọn láti má gba ọrọ rẹ gbọ, nítorí ìgbàgbọ rẹ nínú Jésù Krístì Olúwa pọ tóbẹ tí àwọn ángẹlì njíṣẹ ìránṣẹ fún un lójojúmọ.   Àti ní orúkọ Jésù ni ó lé   àwọn èṣù àti àwọn ẹmí àìmọ jáde; àti pãpã ó jí arákùnrin rẹ dìde kúrò nínú ipò òkú, lẹhìn tí àwọn ènìyàn nã sọọ ní òkúta tí ó sì ti kú.   Àwọn ènìyàn nã sì ríi, ó sì   ṣe ojú wọn, wọn sì bínú síi nítorí agbára rẹ; ó sì ṣe àwọn iṣẹ ìyanu síi, lójú àwọn ènìyàn nã, ní órúkọ Jésù.   Ó sì se tí ọdún kọkànlélọgbọn   kọjá lọ,tí ó sì jẹ wípé àwọn díẹ ni ó yí ọkàn padà sí ọdọ Olúwa; sùgbọn gbogbo àwọn tí a yí lọkan padà ni ó fi hàn fún àwọn ènìyàn nã pé agbára àti Ẹmí Ọlọrun ti bẹ wọn wò, èyítí ó wà nínú Jésù Krístì, ẹnití wọn gbàgbọ.   Gbogbo àwọn tí a sì lé   àwọn èṣù jáde kúrò nínú wọn, tí wọn sì gba ìwòsàn nínú àwọn àìsàn wọn àti àwọn àìlera wọn, ni wọn fihàn lọbọ fún àwọn ènìyàn nã pé Èmí Ọlọrun ti ṣiṣẹ lórí wọn, tí a sì ti wò wọn sàn; wọn sì fi àwọn àmì hàn pẹlú tí wọn sì ṣe àwọn isẹ ìyanu díẹ lãrín àwọn ènìyàn nã.   Báyĩ sì ni ọdún kejìlélọgọn   kọjá lọ pẹlú. Nífáì sì kígbe sí àwọn ènìyàn nã ní ìbẹrẹ ọdún ketàlélọgbọn; ó sì wãsù ìrònúpìwàdà sí wọn àti ìdáríjì ẹṣẹ.   Nísisìyí èmi fẹ kí ẹyin ó   rántí pẹlú pé kò sí ẹnìkẹni tí a mú wá sí ìrònúpìwàdà tí a kò rìbọmi pẹlú omi.   Nítorínã ni Nífáì yan àwọn   ọkùnrin sí iṣẹ ìránṣẹ yĩ, pé gbogbo àwọn tí ó bá tọ wọn wá ni wọn ní láti rìbọmi pẹlú omi, èyí ni ó sì dúró gẹgẹbí ẹlẹrĩ àti ìjẹrií níwájú Ọlọrun, àti sí àwọn ènìyàn nã, pé wọn ti ronúpìwàdà tí wọn sì ti gba ìdáríjì ẹṣẹ wọn.   Àwọn tí ó rìbọmi sí ìrònúpìwàdà   ní ìbẹrẹ ọdún yĩ sì pọ; báyĩ sì ni púpọ nínú ọdún nã ṣe kọjá lọ.  8   Èfũfùlíle, ile riri, iná, ìjì, àti àwọn ìrúkèrúdò ayé jẹrĩ sí ìyà kíkàn mọ àgbélèbú KrístìỌpọlọpọ àwọn ènìyàn ni ó parunÒkùnkùn bò ilẹ nã fùn ọjọ mẹtàÀwọn tí ó wàlãyè npohùn réré ẹkún nítorí ìpín wọn. Ní ìwọn ọdún 3334 nínú ọjọ Olúwa wa. Àti nísisìyí ó sì ṣe wípé gẹgẹbí àkọsílẹ wa, àwá sì mọ pè àkọsílẹ wa jẹ òtítọ, nítorítí ẹ kíyèsĩ, ẹnití o tọ ni ẹnití ó pa àkọsílẹ nã mọnítorítí ó se ọpọlọpọ iṣẹ ìyanu ní orúkọ Jésù; kò sì sí ẹnìkẹni tí ó lè se iṣẹ ìyanu kan ní orúkọ Jésù bí kò se pé a wẹ mọ pátápátá kúrò nínú àìṣedẽdé rẹ   Àti nísisìyí ó sì ṣe, bí kò bá sí   àṣìṣe láti ọwọ ọkùnrin yĩ nípa ìṣírò ìgbà wa, ọgbọn ọdún ó lé mẹta ti kọjá lọ;   Àwọn ènìyàn nã sì bẹrẹsí   fojúsọnà pẹlú ìtara fún àmì nã èyítí wòlĩ Sámúẹlì, ará Lámánì nì ti kéde, bẹni, fún àkókò nã tí òkùnkùn yíò bò ojú ilẹ nã ní ìwọn ọjọ mẹta.   Iyè meji àti àríyànjiyàn nlá sì   bẹrẹ sí wà lãrín àwọn ènìyàn nã, láìṣírò a ti fún wọn ní àwọn àmì tí ó pọ.   Ó sì ṣe ní ọdún kẹrinlélọgbọn,   ní osù kíni, ní ọjọ kẹrin osù nã, ìjì nlá kan rú sókè, irú èyítí a kò rí rí ní gbogbo ilẹ nã.   Èfũfù nlá kan ti o dẹrùbani   sì tún wà; àrá búburú sì sán, tóbẹ tí ó mi gbogbo ayé bí èyítí yìó là sí méjì.   Àwọn mọnàmọná tí ó mọlẹ   lọpọlọpọ sì wà, irú èyítí a kò rí rí ní gbogbo ilẹ nã.   Ìlú-nlá Sarahẹmúlà sí jóná.   Ìlú-nlá Mórónì sì jìn sínú ibú   omi, àwọn olùgbé inú rẹ sì rì sínú omi.   Ilẹ sì di gbígbé sókè ká orí   ìlú-nlá Móróníhà, tí a fi ní òkè gíga nlá kan dípò ìlú-nlá nã.   Ìparun nlá èyítí ó burú sì   wà ní ilẹ tí ó wà ní apá gũsù.   Sùgbọn ẹ kíyèsĩ, ìparun nla   tí ó sì burú síi sì wà ní ilẹ tí ó wà ní apá àríwá; nítorí ẹ kíyèsĩ, gbogbo orí ilẹ nã ni ó yípadà, nítorí ìjì àti àwọn ẹfũfù líle nã, sísán àrá àti kíkọ mọnàmọná, àti mimì tìtì gbogbo ilẹ nã;   Gbogbo àwọn ọnà òpópó ni   ó sì fọ sí wẹwẹ, àwọn ọnà tí ó tẹjú sì di bíbàjẹ, tí ọpọlọpọ àwọn ibití ó tẹjú di págun-pàgun.   Àwọn ìlú nlá olókìkí rì,   ọpọlọpọ sì jóná, tí ọpọlọpọ sì mì tí àwọn ilé inú wọn fi wó lulẹ, tí àwọn tí ngbé inú wọn sì kú, tí gbogbo ibẹ sì di ahoro.   Àwọn ìlú kan sì wà tí a dásí;   ṣùgbọn tí àdánù inú wọn pọ jùlọ, àti ọpọlọlopọ ni o wà nínú wọn ti wọn sì kú.   Àwọn kan ni èfùfulile sì gbé   lọ; tí ẹnì kan kò sì mọ ibití wọn lọ, bíkòse pé wọn mọ pé ó gbé wọn lọ.   Báyĩ sì ni orí ilẹ ayé gbogbo   wà ní àìbójúmu nítorí àwọn èfũfù nlá, àti sísán àrá, àti kíkọ mọnàmọná, àti mimì tìtì ilẹ nã.   Sì kíyèsĩ, àwọn àpáta di   lílà sí méjì; wọn sì di fífọ sí orí ilẹ ayé gbogbo, tóbẹ tí a sì rí wọn ní àkúfọ, àti ní sísán, àti ní fífọ sí wẹwẹ, lórí gbogbo ilẹ ayé.   Ò sì ṣe nígbàtí àwọn sísán   àrá, àti kíkọ mọnàmọná, àti èfũfù líle, àti ìjì àti mimì tìtì ilẹ nã dáwọdúrónítorítí ẹ kíyèsĩ, wọn wà fún ìwọn wákàtí mẹta; àwọn ènìyàn kan sì sọ pé àkokò nã ju èyí; bíótilẹríbẹ, gbogbo àwọn ohun ìṣẹlẹ nlá búburú yĩ ni ó ṣẹ ní ìwọn wákàtí mẹtanígbànã ẹ sì kíyèsĩ, òkùnkùn bò ojú ilẹ nã.   Ó sì ṣe tí òkùnkùn biribiri   bò gbogbo ojú ilẹ nã, tóbẹ tí àwọn olùgbé inú ìlú nã tí kò ì kú sì mọ ìkùukù òkùnkùn;   Kò sì lè sí ìmọlẹ, nítorí   òkùnkùn nã, tàbí iná fìtílà, tàbí ètúfù iná; tàbí kí iná kankan ó lè tàn pẹlú àwọn igi wọn dáradára tí ó gbẹ lọpọlọpọ, tí ó fi jẹ wípé kò sí ìmọlẹ kankan rárá;   Kò sì sí ìmọlẹ kankan tí wọn   rí, tàbí iná, tàbí ìmọlẹ báìbáì, tàbí oòrùn, tàbí òṣùpá, tàbí àwọn ìràwọ, nítorítí àwọn ikúkuú tí ó wà lójú ilẹ nã pọ tóbẹ.   Ó sì ṣe tí ó wà fún ìwọn   ọjọ mẹta tí wọn kò rí ìmọlẹ; ìkẹdùn ọkàn nlá àti híhu àti ẹkún sísun sì wà lãrín àwọn ènìyàn nã títí; bẹni, títóbi sì ni ìkérora àwọn ènìyàn nã, nítorí òkùnkùn nã àti ìparun nlá èyítí ó ti dé bá wọn.   Ní ibìkan ni a sì tí gbọ tí wọn   nkígbe, tí wọn nwípé: A! àwa ìbá sì ti ronúpìwàdà ṣãjú ọjọ nlá èyítí ó burú yĩ, nígbànã ni àwọn arákùnrin wa ìbá wà ní dídásí, tí iná kì bá ti jó wọn pa nínú ìlú nlá títóbi nnì, Sarahẹmúlà.   Ní ibòmíràn a sì gbọ tí wọn   nkígbe tí wọn nṣọfọ, tí wọn nwípé: A! àwa ìbá sì ti ronúpìwàdà ṣãjú ọjọ nlá èyítí ó burú yĩ, tí àwa ìbá má ti pa àwọn wòlĩ, ti a sì sọ wọn lókuta, tí a sì lé wọn jáde; nígbànã ni àwọn ìyá wa àti àwọn ọmọbìnrin wa tí ó lẹwà, àti àwọn ọmọ wa ìbá ti wà ní dídásí, tí wọn kì bá ti di bíbòmọlẹ nínú ìlú-nlá títóbi nnì, Móróníhà. Báyĩ sì ni híhu àwọn ènìyàn nã pọ tí ó sì burú.  9   Nínú òkùnkùn nã, ohùn Krístì kéde nípa ìparun ọpọlọpọ ènìyàn àti àwọn ìlú-nlá nítorí ìwà búburú wọnÓ tun kéde nípa bí òun ti wà bí Ọlọrun, ó sọọ ní gbangba pé òfin Mósè ti di ìmúṣẹ, ó sì pe gbogbo ènìyàn láti wá sí ọdọ òun kí wọn ó sì rí ìgbàlà. Ní ìwọn ọdún 34 nínú ọjọ Olúwa wa. Ó sì ṣe tí a gbọ ohùn kan lãrín gbogbo àwọn olùgbé inú ayé, lórí gbogbo ilẹ yĩ, tí ó nkígbe wípé:   Ègbé, ègbé, ègbé ni fún àwọn   ènìyàn yĩ, ègbé ni fún àwọn ènìyàn tí ńgbé inú gbogbo ayé àfi bí wọn bá ronúpìwàdà; nítorítí èṣù nrẹrín, àwọn ángẹlì rẹ sì nyọ, nítorí àwọn tí a pa nínú àwọn ọmọkùnrin àti ọmọbìnrin tí ó lẹwà nínú àwọn ènìyàn mi; tí ó sì jẹ nítorí ìwà àìṣedẽdé wọn àti ìwà ìríra wọn ni wọn ṣe kú!   Ẹ kíyèsĩ, ìlú-nlá Sarahẹmúlà   títóbi nnì ni èmi ti fi iná jó, àti àwọn olùgbé inú rẹ.   Ẹ sì kíyèsĩ, ìlú-nlá Mórónì   títóbi nnì ni èmi ti mú kí ó rì nínú ibú òkun, àti àwọn olùgbé inú rẹ ni èmi mú kí wọn ó rì.   Ẹ sì kíyèsĩ, ìlú nlá Móróníhà   títóbi nnì ni èmi ti bò mọlẹ pẹlú erupẹ, àti àwọn olùgbé inú rẹ, láti mú àwọn ìwà àìṣedẽdé wọn àti ìwà ẽrí wọn pamọ kúrò níwájú mi, kí ẹjẹ àwọn wòlĩ àti ti àwọn ènìyàn mímọ nnì ó má bã tọ mí wá mọ ni ìtakò sí wọn.   Ẹ sì kíyèsĩ, ìlú nlá Gílgálì ni   èmi ti mú kí ó rì, àwọn olùgbéinú rẹ ni èmi sì mú kí a bò mọlẹ nínú ilẹ jínjìn;   Bẹni, àti ìlú nlá Oníhà àti   àwọn olùgbé inú rẹ, àti ìlú nlá Mókúmì àti àwọn olùgbé inú rẹ, àti ìlú nlá Jerúsálẹmù àti àwọn olùgbé inú rẹ; omi ni ẹmí sì fi dípò wọn, láti mú àwọn ìwà búburú àti ìwà ẽrí wọn pamọ kúrò níwájú mi, kí ẹjẹ àwọn wòlĩ àti àwọn ènìyàn mímọ nnì ó má bã gòkè wá sí ọdọ mi mọ ní ìtakò sí wọn.   Ẹ sì kíyèsĩ, ìlú nlá Gádíándì,   àti ìlú nlá Gádíómnáhì, àti ìlú nlá Jákọbù, àti ìlú nlá Gímgímnò, gbogbo àwọn wọnyí ni èmi ti mú kí wọn ó rì, tí èmi sì fi àwọn òkè àti àfonífojì sí ipò wọn; àti àwọn olùgbé inú wọn ni èmi sì bò mọlẹ nínú ilẹ jíjìn, láti mú àwọn ìwà búburú àti àwọn ìwà ẽrí wọn pamọ kúrò níwájú mi, kí ẹjẹ àwọn wòlĩ àti àwọn ènìyàn mímọ nnì ó má bã gòkè wá sí ọdọ mi mọ ní ìtakò sí wọn.   Ẹ sì kíyèsĩ, ìlú nlá Jákọbùgátì,   èyítí àwọn ènìyàn ọba Jákọbù a máa gbé inú rẹ, ni èmi ti mú kí a jó niná nítorí àwọn ẹṣẹ wọn àti àwọn ìwà búburú wọn, èyítí ó tayọ gbogbo ìwà búburú ayé gbogbo, nítorí àwọn ìpànìyàn ní ìkọkọ àti awọn ẹgbẹ òkùnkùn wọn; nítorítí àwọn ni ó pa àlãfíà àwọn ènìyàn mi run àti ijọba ilẹ nã; nítorínã ni èmi ṣe mú kí a jó wọn níná, láti pa wọn run kúrò níwájú mi, kí ẹjẹ àwọn wòlĩ àti àwọn ènìyàn mímọ nnì ó má bã gòkè wá sí ọdọ mi mọ ni ìtakò sí wọn.   Ẹ sì kíyèsĩ, ìlú nlá Lámánì,   àti ìlú nlá Jọṣì, àti ìlú nlá Gadì, àti ìlú nlá Kíṣkúmẹnì, ni èmi ti mú kí a jó níná, àti àwọn olùgbé inú wọn, nítorí ìwà búburú wọn ní lílé àwọn wòlĩ jáde, àti sísọ lokuta àwọn tí èmi rán láti sọ nípa ìwà búburú àti ìwà ẽrí wọn fún wọn.   Àti nítorípé wọn lé gbogbo   wọn jáde, tí kò sì sí ẹnití ó jẹ olódodo lãrín wọn, èmi sọ iná kalẹ mo sì pa wọn run, kí ìwà búburú àti ìwà ẽrí wọn ó lè pamọ kúrò níwájú mi, kí ẹjẹ àwọn wòlĩ àti àwọn ènìyàn mímọ tí èmi rán sí ãrin wọn ó má lè ké pè mí láti inú ilẹ wá ní ìtakò sí wọn.   Àwọn ọpọlọpọ ìparun nlá   ni èmi sì ti mú wá sí órí ilẹ yĩ, àti sí órí àwọn ènìyàn yĩ, nítorí ìwà búburú wọn àti ìwà ẽrí wọn.   A! gbogbo ẹyin tí a dá sí   nítorípé ẹyin jẹ olódodo jù wọn lọ, ẹyin kò ha ní padà sí ọdọ mi nísisìyí, kí ẹ sì ronúpìwàdà àwọn ẹṣẹ yín, kí ẹ sì yípadà, kí èmi ó lè wò yín sàn bí?   Bẹni, lọtọ ni mo wí fún yín,   bí ẹyin yíò bá wá sí ọdọ mi ẹyin yíò ní ìyè àìnípẹkun. Ẹ kíyèsĩ, apá ãnú mi nã síi yín, ẹnikẹni tí yíò bá sì wá sí ọdọ mi, òun ni èmi yíò gbà; alábùkún-fún sì ni àwọn tí ó wá sí ọdọ mi.   Ẹ kíyèsĩ, èmi ni Jésù Krístì   Ọmọ Ọlọrun. Èmi ni ó dá àwọn ọrun àti ayé, àti ohun gbogbo tí ó wà nínú wọn. Èmi wà pẹlú Bàbá láti ìbẹrẹ wá. Mo wà nínú Bàbá, Bàbá nã sì wà nínú mi; nínú mi sì ni Bàbá ti ṣe orúkọ rẹ lógò.   Mo tọ àwọn tèmi wa, àwọn   tèmi kò s ì gbà mí. Àwọn ìwé-mímọ nípa bíbọ mi sì di mìmúṣẹ.   Gbogbo àwọn tí ó sì ti gbà   mí, ni èmi ti fi fún láti di ọmọ Ọlọrun; bẹ nã sì ni èmi yíò fi fún gbogbo àwọn tí yíò gba orúkọ mi gbọ, nítorí ẹ kíyèsĩ, nípasẹ mi ni ìràpadà yíò wa, àti nínú mi ni a mú òfin Mósè ṣẹ.   Èmi ni ìmọlẹ àti ìyè ayé.   Èmi ni Álfà àti Òmégà, ìpilẹsẹ àti òpin.   Ẹyin kò sì ní rú ẹbọ ìtàjẹsílẹ   sí mi mọ; bẹni, àwọn ọrẹ ẹbọ yín àti àwọn ọrẹ ẹbọ sísun yín yíò dópin, nítorí èmi kò ní tẹwọgba ọkan nínú àwọn ọrẹ ẹbọ nyín tàbí àwọn ọrẹ ẹbọ sísun yín.   Ẹyin yíò sì rú ẹbọ ìrora ọkàn   àti ẹmí ìròbìnújẹ sí mi fún ọrẹ ẹbọ. Ẹnìkẹni tí ó bá sì tọ mí wá pẹlú ìrora ọkàn àti ẹmí ìròbìnújẹ, òun ni èmi yíò rìbọmi pẹlú iná àti pẹlú Ẹmí Mímọ, àní bí àwọn ará Lámánì, nítorí ìgbàgbọ wọn nínú mi ní ìgbà ìyílọkànpadà wọn, tí a sì rì wọn bọmi pẹlú iná àti pẹlú Ẹmí Mímọ, tí wọn kò sì mọ.   Ẹ kíyèsĩ, èmi wá sínú ayé   láti mú ìràpadà wá sínú ayé, láti gba ayé là kúrò nínú ẹṣẹ.   Nítorínã, ẹnìkẹni tí ó bá   ronúpìwàdà tí ó sì tọ mí wá bí ọmọdé; òun ni èmi yíò gbà, nítorí ti irú rẹ ni ìjọba Ọlọrun. Ẹ kíyèsĩ, nitori irú rẹ ni emí fi ẹmí mi lélẹ, èmi sì tún tí mú u padà; nítorínã, ẹ ronúpìwàdà, kí ẹ sì wá sí ọdọ mi ẹyin ìkangun ayé, kí a sì gbà yín là.  10   Ìdákẹrọrọ wà lórí ilẹ nã fún ọpọlọpọ wákàtíOhùn Krístì ṣe ìlérí pé òun yíò ràdọ bò àwọn ènìyàn rẹ bí àgbébọ tií ràdọ bò àwọn ọmọ lábẹ apá rẹÀwọn tí ó se olódodo jùlọ nínú àwọn ènìyàn nã ni a ti dá sí. Ní ìwọn ọdún 3435 nínú ọjọ Olúwa wa. Àti nísisìyí ẹ kíyèsĩ, ó sì ṣe tí gbogbo àwọn ènìyàn ilẹ nã gbọ àwọn ọrọ wọnyí, tí wọn sì jẹrĩ síi. Lẹhìn sísọ àwọn ọrọ wọnyí ìdákẹrọrọ sì wà lórí ilẹ nã fún ìwọn ọpọlọpọ wákàtí;   Nítorítí ìyàlẹnu àwọn ènìyàn   nã pọ tóbẹ t í wọn dẹkun ìpohùnréré ẹkún àti híhu fún àdánù wọn lórí àwọn ìbátan wọn tí ó ti kú; nítorínã ni ìdákẹrọrọ ṣe wà lórí gbogbo ilẹ nã fún ìwọn ọpọlọpọ wákàtí.   Ó sì ṣe tí ohùn kan tún tọ   àwọn ènìyàn nã wá, gbogbo àwọn ènìyàn nã sì gbọ; wọn sì jẹrĩ nípa rẹ, tí ó wípé:   A! ẹyin ènìyàn tĩ ṣe ti ìlú nlá   tí ó ti subú wọnyí; tĩ ṣe àtẹlé Jákọbù, bẹni, tĩ ṣe ti ìdílé Isráẹlì, báwo ni èmi tií ràdọ bò yín nígbà-kũgbà bí àgbébọ tií ràdọ bò àwọn ọmọ lábẹ apá rẹ, tí èmi sì tọ nyín dàgbà.   Àti síbẹsíbẹ, báwo ni èmi ìbá   tún ti ràdọ bò yín nígbà-kũgbà bí àgbébọ tií ràdọ bò àwọn ọmọ lábẹ apá rẹ, bẹni, A! ẹyin ènìyàn ìdílé Isráẹlì, tí ó ti subú; bẹni, A! ẹyin ènìyàn ìdílé Isráẹlì, ẹyin ti ńgbé inú Jerúsálẹmù, àti ẹyin tí ó ti subú; bẹni, báwo ni èmi ìbá tún ti ràdọ bò yín nígbà-kũgbà bí àgbébọ tií ràdọ bò àwọn ọmọ rẹ, ṣùgbọn tí ẹyin kò sì fẹ.   A! ẹyin ìdílé Isráẹlì èyítí èmi   ti dásí, báwo ni èmi ìbá ti ràdọ bò yín nígbà-kũgbà bí àgbébọtií ràdọ bò àwọn ọmọ rẹ lábẹ apá rẹ, bí ẹyin yíò bá ronúpìwàdà kí ẹ sì padà sí ọdọ mi tọkàn-tọkàn.   Ṣùgbọn bí ẹyin kò bá ṣe bẹ,   A! ẹyin idile Israẹli àwọn ibùgbé yín gbogbo ni yíò di ahoro títí di àkokò ìmúṣẹ májẹmú tí èmi Olúwa bá àwọn bàbá yín dá.   Àti nísisìyí ó sì ṣe lẹhìn tí   àwọn ènìyàn nã ti gbọ àwọn ọrọ wọnyí, ẹ kíyèsĩ, wọn bẹrẹsí sọkún wọn sì tún nhu nítorí ìpàdánù àwọn ìbátan àti àwọn ọrẹ wọn.   Ó sì ṣe tí ọjọ mẹta nã kọjá lọ   báyĩ. Òwúrọ ni í sì í ṣe, òkùnkùn sì ká kúrò lórí ilẹ nã, ilẹ sì dáwọ mimì dúró, àwọn àpáta sì dáwọ lílà sí méjì dúró, àwọn ìkérora búburú sì dáwọ dúró, gbogbo àwọn ariwo ìrúkèrúdò sì dáwọ dúró.   Ilẹ sì tún lè papọ mọ ara   wọn tí ó sì dúró gbọingbọin; àwọn ìkẹdùn ọkàn, àti ẹkún sísun, àti ìpohùnréré ẹkún àwọn ènìyàn nã tí a dá sí tí ó sì wà lãyè sì dáwọ dúró; ìkẹdùn ọkàn wọn sì di ayọ, ìpohùnréré ẹkún wọn sì di ìyìn àti ọpẹ sí Jésù Krístì Olúwa, Olùràpadà wọn.   Bãyĩ sì ni àwọn ọrọ ìwémímọ   di mímúṣẹ èyítí a ti sọ láti ẹnu àwọn wòlĩ.   Àwọn tí ó sì jẹ olódodo jùlọ   nínú àwọn ènìyàn nã ni a gbàlà, àwọn sì ni ó gba àwọn wòlĩ tí wọn kò sì sọ wọn ní òkúta pa; àwọn sì ni àwọn tí kò ta ẹjẹ àwọn ènìyàn mímọ sílẹ, ni a dá sí   A sì dá wọn sí, a kò sì tẹ   wọn rì sínú ilẹ àti kí a bò wọn mọlẹ; a kò sì rì wọn sínú ibú omi òkun; a kò sì jó wọn nínú iná, bẹ ni a kò wó lù wọn kí a sì tẹ wọn pa; a kò sì gbé wọn lọ nínú ìjì: bẹ ni a kò bò wọn mọlẹ pẹlú ìkũkù ẽfín àti òkùnkùn.   Àti nísisìyí, ẹnìkẹni tí ó bá   ka àwọn ọrọ wọnyí, kí ó ní ìmọ wọn; ẹnití ó ní àwọn ìwé-mímọ, kí ó wá inú wọn, kí ó ríi kí ó sì ṣe àkíyèsí bí gbogbo àwọn ikú àti ìparun nípasẹ iná, àti nípasẹ ẽfín, àti nípasẹ èfũfù nlá, nípasẹ ìjì, àti nípasẹ ìṣísílẹ ilẹ láti gbe wọn mì, àti gbogbo ohun wọnyí kò bá já sí mímúṣẹ àwọn àsọtẹlẹ púpọ nínú àwọn wòlĩ mímọ.   Ẹ kíyèsĩ mo wí fún yín, bẹni,   ọpọlọpọ ti jẹrĩ sí àwọn ohun wọnyí ní àkókò bíbọ Krístì, tí a sì pa wọn nítorípé wọn jẹrĩ sí àwọn ohun wọnyí.   Bẹni, wòlĩ Sénọsì jẹrĩ sí àwọn   ohun wọnyí, Sénọkì nã pẹlú sọ nípa àwọn ohun wọnyí, nítorípé wọn jẹrĩ ní pàtàkì nípa wa, tĩ ṣe ìyókù àwọn irú-ọmọ wọn.   Ẹ kíyèsĩ, Jákọbù bàbá wa   pẹlú jẹrĩ nípa ìyókù irú-ọmọ Jósẹfù kan. Ẹ sì kíyèsĩ, àwa kò há íṣe ìyókù irú-ọmọ Jósẹfù kan bí? Àwọn ohun wọnyí tí ó sì jẹrĩ nípa wa, njẹ a kò kọ wọn lé àwọn àwo idẹ nnì èyítí Léhì bàbá wa mú jáde kúrò ní Jerúsálẹmù bí?   Ó sì ṣe ní òpin ọdún kẹrìnlélọgbọn,   ẹ kíyèsĩ, èmi yíò fihàn yín pé àwọn ènìyàn Nífáì tí a dá sí, àti àwọn tí a ti pè ní ará Lámánì, tí a ti dá sí, sì rí ọpọlọpọ ojúrere Krístì, àti ọpọlọpọ ìbùkún ni ó rọ lé wọn lórí, tóbẹ tí ó ṣe wípé ní kété lẹhìn ìgòkè Krístì lọ sí ọrun, ó fi ara rẹ hàn sí wọn nítọtọ   Tí ó fi ara rẹ hàn sí wọn, tí ó  sì nṣiṣẹ ìránṣẹ fún wọn; a ó sì mu ọrọ nípa iṣẹ ìránṣẹ rẹ wá lẹhìn èyí. Nítorínã fun àkókò yĩ, mo mú awọn ọrọ mi wá sí ópin ná. Jésù Krístì fi ara rẹ hàn sí àwọn ènìyàn Nífáì, bí àwọn ọpọ ènìyàn ṣe kó ara wọn jọ nínú ilẹ Ibi-Ọpọ, ó sì nṣiṣẹ ìránṣẹ fún wọn; ní ọnà yĩ ni ó sì fi ara rẹ hàn sí wọn. Èyítí a kọ sí àwọn orí 11 títí ó fi dé 26 ní àkópọ.  11   Bàbá jẹrĩ nípa Àyànfẹ Ọmọ rẹKrístì fi ara hàn ó sì kéde nípa ètùtù rẹÀwọn ènìyàn nã fi ọwọ bà ojú ọgbẹ tí ó wà lọwọ àti lẹsẹ àti ni ìhà rẹNwọn kígbe HòsánnàÓ ṣe ìkọni nípa ìṣe àti ìlànà ìrìbọmiẸmí ìjà jẹ ti ẹṣùẸkọ Krístì ni kí gbogbo ènìyàn ó gbàgbọ kí a sì rì wọn bọmi, kí wọn ó sì gba Ẹmí Mímọ. Ní ìwọn ọdún 34 nínú ọjọ Olúwa wa. Àti nísisìyí ó sì ṣe tí àwọn ọpọ ènìyàn kó ara wọn jọ, nínú àwọn ènìyàn Nífáì, yíká tẹmpìlì èyítí ó wà ní ilẹ Ibi-Ọpọ; tí ẹnu sì nyà wọn tí wọn sì nṣe hà ní ọkan pẹlú òmíràn, tí wọn sì nfi ìyípadà nlá àti ìyanu èyítí ó ti ṣẹlẹ han ara wọn.   Wọn sì nsọrọ pẹlú nípa Jésù   Krístì yĩ, ẹnití a ti fúnni ní àmì nípa ikú rẹ.   Ó sì ṣe bí wọn ti nsọrọ báyĩ   pẹlú ara wọn, wọn gbọ ohùn kan bí èyítí ó jáde wá láti ọrun; wọn sì wò yíká kiri, nítorí tí wọn kò ní òye nípa ohùn nã tí wọn gbọ; ohùn líle kọ nií sì íṣe, bẹ sì ni kĩ ṣe ohùn kíkan; bíótilẹríbẹ, àti láìṣírò ohùn kẹlẹkẹlẹ, ó wọ oókan àyà àwọn tí ó gbọ lọ, tóbẹ tí kò sí ẹyà ara wọn tí kò mú kí ó mì; bẹni, ó wọ inú ọkàn wọn lọ, ó sì mú kí ọkàn wọn ó gbiná.   Ó sì ṣe tí wọn tún gbọ ohùn   nã, tí kò sì yé wọn.   Ní ìgbà kẹta wọn tún gbọ   ohùn nã, wọn sì ṣí etí wọn sílẹ láti gbọọ; wọn sì kọ ojú wọn sí ohùn nã, wọn sì tẹjúmọ ọrun níbití ohùn nã ti wá.   Ẹ sì kíyèsĩ, ní ìgbà kẹta, ohùn   nã tí wọn gbọ yé wọn; ó sì wí fún wọn pé:   Ẹ kíyèsí Àyànfẹ Ọmọ mi,   ẹnití inú mi dùn sí gidigidi, nínú ẹnití mo ti ṣe orúkọ mi lógoẹ gbọ tirẹ.   Ó sì ṣe, bí òye sì ti yé wọn   wọn sì tún gbé ojú wọn sókè sí ọrun; ẹ sì kíyèsĩ, wọn rí Ọkùnrin kan tí ó nsọkalẹ wá láti ọrun; ti a sì wọ ní aṣọ funfun kan; ó sì sọkalẹ wá ó sì dúró lãrín wọn; ojú gbogbo àwọn ọpọ ènìyàn nã sì yí síi, wọn kò sì la ẹnu wọn, àní láti bá ara wọn sọrọ, wọn kò sì mọ ohun tĩ ṣe nítorí tí wọn rò wípé ángẹlì ni ó farahàn wọn.   Ó sì ṣe tí ó na ọwọ rẹ jáde sí   wọn tí ó sì bá àwọn ènìyàn nã sọrọ wípé:   Ẹ kíyèsĩ, èmi ni Jésù Krístì,   ẹnití àwọn wòlĩ jẹrĩ sí pé yíò wá sínú ayé.   Ẹ sì kíyèsĩ, èmi ni ìmọlẹ àti   ìyè ayé; èmi sì ti mu nínú ago kíkòrò tí Bàbá fi fún mi, èmi sì ti ṣe Bàbá lógo nípa gbígbé ẹṣẹ aráyé rù ara mi, nínú èyítí èmi gba ìfẹ Bàbá lãyè nínú ohun gbogbo láti ìbẹrẹ wá.   Ó sì ṣe nígbàtí Jésù ti sọ   àwọn ọrọ wọnyí ni gbogbo àwọn ọpọ ènìyàn nã ṣubú lulẹ; nítorítí wọn rántí pé a ti sọọ tẹlẹ lãrín wọn wípé Krístì yíò fi ara rẹ hàn fún wọn lẹhìn tí ó bá ti gòkè re ọrun.   Ó sì ṣe tí Olúwa bá wọn   sọrọ wípé:   Ẹ dìde kí ẹ sì wá sí ọdọ mi,   kí ẹyin ó lè fi ọwọ yín sí ìhà mi, àti kí ẹyin ó lè fi ọwọ yín sí ojú àpá ìṣó ni ọwọ àti ẹsẹ mi, kí ẹyin ó lè mọ wípé èmi ni Ọlọrun Ísráẹlì, àti Ọlọrun gbogbo ayé, ti a sì pa fún ẹṣẹ aráyé.   Ó sì ṣe tí àwọn ọpọ ènìyàn   nã jáde wá, wọn sì fi ọwọ wọn sí ìhà rẹ, wọn sì fi ọwọ wọn sí ojú àpá ìṣó ní ọwọ rẹ àti ní ẹsẹ rẹ; báyĩ ni wọn sì ṣe, tí wọn lọ ní ọkọkan títí gbogbo wọn fi lọ, tí wọn sì ríi pẹlú ojú ara wọn tí wọn sì fi ọwọ ara wọn kàn, tí wọn sì mọ dájúdájú tí wọn sì jẹrĩ síi pé òun ni ẹnití àwọn wòlĩ kọ nípa rẹ, pé ó nbọ wá.   Nígbàtí gbogbo wọn sì ti   jáde lọ tán tí wọn sì ti jẹrĩ síi fúnra wọn, wọn kígbe pẹlú ohùn kan wípé:   Hòsánnà! Ìbùkún ni fún   orúkọ Ọlọrun Ẹnití-Ó-Gá-Jùlọ! Wọn sì wólẹ lábẹ ẹsẹ Jésù, wọn sì foríbalẹ fún un.   Ó sì ṣe tí ó bá Nífáì sọrọ   nítorítí Nífáì wà lãrín àwọn ọpọ ènìyàn nã ó sì pàṣẹ fún un pé kí ó jáde wá.   Nífáì sì dìde ó sì jáde lọ, ó sì   wólẹ níwájú Olúwa ó sì fi ẹnu ko ẹsẹ rẹ.   Olúwa sì pàṣẹ fún un pé   kí ó dìde. Ó sì dìde ó sì dúró níwájú rẹ.   Olúwa sì wí fún un pé: mo   fi agbára fún ọ kí ìwọ ó ri àwọn ènìyàn yĩ bọmi nígbàtí èmi bá tún ti gòkè lọ sí ọrun.   Olúwa sì tún pe àwọn   míràn, ó sì bá wọn sọrọ lọnà bẹ; ó sì fi agbára láti ṣe ìrìbọmi fún wọn. Ó sì wí fún wọn pé: Ní ọnà yĩ ni ẹyin yíò ṣe ìrìbọmi; kí àríyànjiyàn ó má sì ṣe wà lãrín yín.   Lóotọ ni mo wí fún yín,   wípé ẹnìkẹni tí ó bá ronúpìwàdà ẹṣẹ rẹ nípasẹ ọrọ yín, tí ó sì nífẹ àti ṣe ìrìbọmi ní orúkọ mi, ní ọnà yĩ ni ẹyin yíò sì rì wọn bọmiẸ kíyèsĩ, ẹyin yíò sọkalẹ lọ ẹ ó sì dúró nínú omi, ní orúkọ mi ni ẹyin yíò sì rì wọn bọmi.   Àti nísisìyí ẹ kíyèsĩ, àwọn   wọnyí ni ọrọ tí ẹyin yíò sọ, ẹ ó pe orúkọ wọn, ẹ ó wípé:   Nítorítí mo ní àṣẹ láti ọwọ   Jésù Krístì, mo rì ọ bọmi ní orúkọ Bàbá, àti ní ti Ọmọ, àti ní ti Ẹmí Mímọ, Àmin.   Nígbànã ni ẹyin ó tẹ wọn rì   bọ inú omi nã, tí wọn ó sì tún jáde kúrò nínú omi nã.   Ní ọnà yĩ ni ẹyin yíò ṣe   ìrìbọmi ní orúkọ mi; nítorí ẹ kíyèsĩ, lóotọ ni mo wí fún yín, wípé Bàbá, àti Ọmọ, àti Ẹmí Mímọ jẹ ọkan; èmi sì wà nínú Bàbá, Bàbá sì wà nínú mi, Bàbá àti èmi sì jẹ ọkan.   Gẹgẹbí èmi sì ti pàṣẹ fún   yín bẹni kí ẹyin ó ṣe ìrìbọmi. Kí àríyànjiyàn ó má sì ṣe wà lãrín yín, bí ó ti wà ṣãjú àkokò yĩ; bẹni kí àríyànjiyàn ó má ṣe wà lãrín yín nípa àwọn ohun àfiyèsí tí ó wà nínú ẹkọ mi, bí ó ti wà ṣãjú àkokò yĩ.   Nítorí lóotọ, lóotọ ni mo wí  fún yín, ẹnití ó bá ní ẹmí asọ kĩ ṣe tèmi, ṣùgbọn ti èṣù nií ṣe, ẹnití íṣe bàbá asọ, òun a sì máa rú ọkàn àwọn ọmọ ènìyàn sókè láti bá ara wọn jà pẹlú ìbínú.   Ẹ kíyèsĩ, èyí kĩ íṣe ẹkọ mi,   láti rú ọkàn àwọn ọmọ ènìyàn sókè pẹlú ìbínú, ọkan sí òmíràn; ṣùgbọn èyĩ ni ẹkọ mi, pé kí a mú irú ohun wọnnì kúrò.   Ẹ kíyèsĩ, lóotọ, lóotọ, ni mo   wí fún yín, èmi yíò sọ nípa ẹkọ mi fún yín.   Èyí sì ni ẹkọ mi, ó sì jẹ ẹkọ   èyítí Bàbá ti fi fún mi; èmi sì jẹ ẹrí nípa Bàbá, Bàbá sì jẹ ẹrí nípa mi, Ẹmí Mímọ sì jẹ ẹrí nípa Bàbá àti èmi; èmi sì jẹrĩ síi pé Bàbá pàṣẹ fún gbogbo ènìyàn níbi gbogbo, láti ronúpìwàdà, kí wọn ó sì gbàgbọ nínú mi.   Ẹnìkẹni tí ó bá sì gbàgbọ   nínú mi, tí a sì rì bọmi, òun ni a ó gbàlà; àwọn ni ẹnití yíò sì jogún ìjọba Ọlọrun.   Ẹnìkẹni tí kò bá sì gbàgbọ   nínú mi, tí a kò sì rì bọmi, ni yíò si jẹ ẹni ègbé.   Lóotọ, lóotọ, ni mo wí fún   yín, pé èyí ni ẹkọ mi, èmi sì jẹrĩ síi pé láti ọdọ Bàbá ni ó ti wá; ẹnìkẹni tí ó bá sì gbàgbọ nínú mi, gbàgbọ nínú Bàbá pẹlú; òun sì ni Bàbá yíò jẹrĩ nípa mi sí, nítorítí òun yíò bẹ wò pẹlú iná àti pẹlú Ẹmí Mímọ.   Báyĩ sì ni Bàbá yíò jẹrĩ nípa   mi, Ẹmí Mímọ yíò sì jẹrĩ síi nípa Bàbá àti èmi; nítorí Bàbá, àti èmi, àti Ẹmí Mímọ jẹ ọkan.   Àti pẹlú mo wí fún yín, ẹ   níláti ronúpìwàdà, kí ẹ sì dàbí ọmọdé, kí a sì rì yin bọmi ní orúkọ mi, bíkòrí bẹ ẹyin kò lè rí àwọn ohun wọnyí gbà rárá.   Àti pẹlú mo wí fún yín, ẹ   níláti ronúpìwàdà, kí a sì rì yín bọmi ni órúkọ mi, kí ẹ sì dàbí ọmọdé, bí kò bá rí bẹ ẹyin kò lè jogún ìjọba Ọlọrun.   Lóotọ, lóotọ, ni mo wí fún   yín, pé èyí ni ẹkọ mi, ẹnikẹni tí ó bá sì kọlé lé èyí kọlé lé orí àpáta mi, ẹnu-ọnà ọrun àpãdì kì yíò sì lè borí wọn.   Ẹnikẹni tí ó bá sì sọ ju èyí   tàbí tí ó dín in kù, tí ó sì pẽ ní ẹkọ mi, òun kannã ni ó wá nípa ibi, a kò sì kọọ lé orí àpáta mi; ṣùgbọn ó kọlé sí órí ìpilẹ iyanrìn, àwọn ẹnu-ọnà ọrun àpãdì sì ṣí sílẹ láti gba ẹni nã wọlé nígbàtí ìkún omi dé tí afẹfẹ sì fẹ tí ó bìlù wọn.   Nítorínã, ẹ kọjá lọ sí ọdọ   àwọn ènìyàn yí, kí ẹ sì kéde àwọn ọrọ tí èmi ti sọ, títí dé gbogbo ìkangun ayé.  12   Jésù pe àwọn Méjìlá ó sì fi àṣẹ fún wọnÓ fi ìdáni-lẹkọ fún àwọn ará Nífáì èyítí ó jọ Ìwãsù lórí ÒkèÓ sọ ọrọ Ìbùkún nnìÌkọni rẹ tayọ òfin Mósè ó sì tún ṣíwájú rẹA pàṣẹ fún gbogbo ènìyàn láti wà ní pípé àní gẹgẹbí òun àti Bàbá rẹ ti wà ní pípéA fi orí ìwé yĩ wé Máttéù 5. Ní ìwọn ọdún 34 nínú ọjọ Olúwa wa. Ó sì ṣe nígbàtí Jésù ti sọ àwọn ọrọ wọnyí parí fún Nífáì, àti fún àwọn tí a ti pè, báyĩ iye àwọn tí a ti pè, tí nwọn sì ti gba agbára àti àṣẹ láti ṣe ìrìbọmi, jẹ méjìlá sì kíyèsĩ, ó na ọwọ rẹ jáde sí àwọn ọpọ ènìyàn nã, ó sì gbé ohùn rẹ sókè sí wọn, wípé:Alábùkún-fún ni ẹyin bí ẹyin ó bá ṣe àkíyèsí àwọn ọrọ àwọn méjìlá tí èmi ti yàn lãrín yín láti ṣiṣẹ ìránṣẹ fún yín, àti láti jẹ ìránṣẹ yín; àwọn ni èmi sì fi agbára fún láti lè ṣe ìrìbọmi fun yín pẹlú omi; lẹhìn tí ẹyin bá sì ti ṣe ìrìbọmi pẹlú omi, ẹ kíyèsĩ, èmi yíò ṣe ìrìbọmi fun yín pẹlú iná àti pẹlú Ẹmí Mímọ; nítorínã alábùkún-fún ni ẹyin bí ẹyin ó bá gbà mí gbọ tí a sì rì yín bọmi, lẹhìn tí ẹyin ti rí mi tí ẹ sì mọ pé èmi ni.   Àti pẹlú, alábùkún-fún jùlọ   ni àwọn tí yíò gba àwọn ọrọ yín gbọ nítorítí ẹyin ó jẹrĩ pé ẹyin ti rí mi, àti pé ẹyin mọ pé èmi ni. Bẹni, alábùkún-fún ni àwọn tí yíò gba àwọn ọrọ yín gbọ, tí wọn ó sì rẹ ara wọn sílẹ nínú ọpọlọpọ ìrẹlẹ, tí a ó sì rì wọn bọmi, nítorítí a ó bẹ wọn wò pẹlú iná àti pẹlú Ẹmí Mímọ, wọn yíò sì gba ìdáríjì ẹṣẹ wọn.   Bẹni, alábùkún-fún ni àwọn   òtòṣì ní ẹmí tí ó wá sí ọdọ mi, nítorí tiwọn ni ìjọba ọrun.   Àti pẹlú, alábùkún-fún ni   gbogbo àwọn ẹnití nkẹdùn ọkàn, nítorítí a ó tù wọn nínú.   Alábùkún-fún sì ni àwọn   ọlọkàn tútù, nítorí àwọn ni yíò jogún ayé.   Alábùkún-fún sì ni gbogbo   àwọn tí ebi npa àti àwọn tí òungbẹ ngbẹ sí ipa òdodo, nítorí a ó yó wọn pẹlú Ẹmí Mímọ.   Alábùkún-fún sì ni àwọn   alãnú-ènìyàn, nítorí wọn yíò rí ãnú gbà.   Alábùkún-fún sì ni gbogbo   àwọn onínú funfun, nítorí wọn yíò rí Ọlọrun.   Alábùkún-fún sì ni gbogbo   àwọn onílàjà, nítorí ọmọ Ọlọrun ni a ó máa pè wọn.   Alábùkún-fún sì ni gbogbo   àwọn tí a ṣe inúnibíni sí nítorí orúkọ mi, nítorí tiwọn ni ìjọba ọrun.   Alábùkún-fún sì ni ẹyin,   nígbati àwọn ènìyàn bá nkẹgan yin, ti wọn si nṣe ínuníbíní si yín, tí wọn sì nfi èké sọ onirũru ohun búburú si yin, nitori mi;   Nítorítí ẹyin ó láyọ púpọ   ẹyin ó sì ní inú dídùn tí ó pọ, nítorí èrè nyín yíò pọ ní ọrun; nítorí bẹni wọn ṣe inúnibíni àwọn wòlĩ tí ó ti nbẹ ṣãjú yín.   Lóotọ, lóotọ, ni mo wí fún   yín, mo fií fún yín kí ẹyin ó jẹ iyọ ayé; ṣùgbọn bí iyọ nã bá sọ adùn rẹ nù báwo ni ayé yíò ṣe ní iyọ? Iyọ nã láti ìgbà nã lọ kò sì ní dára fún ohunkóhun, bíkòṣe kí a sọọ sóde kí a sì tẹ mọlẹ lábẹ àtẹlẹsẹ ènìyàn.   Lóotọ, lóotọ, ni mo wí fún   yín, mo fi fún yín kí ẹyin ó jẹ ìmọlẹ àwọn ènìyàn yĩ. Ìlú tí a tẹdó lórí òkè kò lè farasin.   Ẹ kíyèsĩ, njẹ ènìyàn ha lè   tan iná fìtílà kí ó sì gbée sábẹ agbọn bí? Rárá, ṣùgbọn yíò gbée lé orí ọpa fìtílà, tí yíò sì fi ìmọlẹ fún gbogbo ẹnití nbẹ nínú ilé;   Nítorínã ẹ jẹ kí ìmọlẹ yín ó   mọlẹ tóbẹ níwájú àwọn ènìyàn yĩ, kí wọn ó lè rí iṣẹ rere yín, kí wọn ó sì máa yin Bàbá yín tí nbẹ lọrun lógo.   Ẹ máṣe rò wípé èmi wá   láti pa òfin tàbí àwọn wòlĩ run. Èmi kò wá láti parun, bíkòṣe láti múṣẹ;   Nítorí lóotọ ni mo wí fún   yín, ohun kíkiní kan nínú òfinko tĩ kọjá, bí ó ti wù kí ó kéré tó, sugbọn nínú mi a ti múu ṣẹ.   Ẹ sì kíyèsĩ, èmi ti fún yín ní   òfin àti àwọn àṣẹ Bàbá mi, kí ẹyin ó lè gbàgbọ nínú mi, kí ẹyin ó sì ronúpìwàdà ẹṣẹ yín, kí ẹ sì wá sí ọdọ mi pẹlú ìrora ọkàn àti ẹmí ìròbìnújẹ. Ẹ kíyèsĩ, ẹyin ní àwọn àṣẹ nã níwájú yín, a sì ti mú òfin nã ṣẹ.   Nítorínã ẹ wá sí ọdọ mi kí a   sì gbà yín là; nítorí lóotọ ni mo wí fún yín, pé bíkòṣepé ẹyin pa àwọn àṣẹ mi mọ, èyítí èmi ti pa láṣẹ fún yín ni àkokò yí, ẹyin kò lè wọ ìjọba ọrun bí ó ti wù kí ó rí.   Ẹyin ti gbọ pé a ti sọọ láti   ẹnu àwọn ará ìgbà nnì, a sì tún kọọ fún yín, pé ìwọ kò gbọdọ pànìyàn, ẹnìkẹni tí ó bá sì pànìyàn yíò wà nínú ewu ìdájọ Ọlọrun;   Ṣùgbọn mo wí fún yín, pé   ẹnìkẹni tí ó bá bá arákùnrin rẹ bínú yíò wà nínú ewu ìdájọ Ọlọrun. Ẹnìkẹni tí ó bá sì wí fún arákùnrin rẹ, pé: Rákà, yíò wà nínú ewu ọwọ àwọn àjọ ìgbìmọ; ẹnìkẹni tí ó bá sì wípé, Ìwọ aṣiwèrè, yíò wà nínú ewu iná ọrun àpãdì.   Nítorínã, bí ẹyin yíò bá   wá sí ọdọ mi, tàbí bí ẹ bá ní ìfẹ láti wá sí ọdọ mi, tí ẹ sì rántí pé arákùnrin yín ní ohun kan nínú sí yín   Ẹ sì tọ arákùnrin yin lọ kí ẹ   sì kọ bá arákùnrin yín làjà ná, nígbànã ni kí ẹ tó wá sí ọdọ mi tọkàn-tọkàn, èmi yíò sì gbà yín,   Bá ọtá rẹ rẹ kankan nígbàtí   ìwọ wà ní ọnà pẹlú rẹ, kí o má bã rí ọ mú kí a sì gbé ọ sọ sínú túbú.   Lóotọ, lóotọ, ni mo wí fún   yín, ẹyin kì yíò jáde kúrò níbẹ títí ẹyin ó fi san gbogbo owó rẹ láìku ẹyọ sẹnínì kan. Nígbàtí ẹyin bá sì wà nínú túbú njẹ ẹyin ha lè san ẹyọ sẹnínì bí? Lóotọ, lóotọ, mo wí fún yín, Rárá.   Ẹ kíyèsĩ, a ti kọọ láti ọwọ   àwọn ará ìgbà nnì, pé ẹyin kò gbọdọ ṣe panṣágà;   Ṣùgbọn èmi wí fún yín, pé   ẹnìkẹni tí ó bá wo obìnrin kan, láti ṣe ìfẹ-kúfẹ síi, ó ti bã ṣe panṣágà tán ní ọkàn rẹ.   Ẹ kíyèsĩ, èmi fún yín ní òfin   kan, pé kí ẹyin ó máṣe jẹ kí ọkan nínú àwọn ohun wọnyí ó wọ inú ọkàn yín lọ;   Nítorítí ó sàn kí ẹyin ó sẹ   ara yín pẹlú àwọn ohun wọnyí nínú èyítí ẹyin ó gbé àgbélèbú yín, dípò èyítí a ó fi sọ yín sínú ọrun àpãdì.   A ti kọọ, pé ẹnikẹni tí ó bá   kọ aya rẹ sílẹ, jẹ kí ó fi ìwé ìkọsílẹ lée lọwọ.   Lóotọ, lóotọ, ni mo wí fún   yín, pé ẹnikẹni tí ó bá kọ aya rẹ sílẹ bíkòṣe nítorí àgbèrè, ó múu ṣe panṣágà; ẹnikẹni tí ó bá sì gbé ẹnití a kọ sílẹ ní ìyàwó, ó ṣe panṣágà.   Àti pẹlú, a ti kọọ, ìwọ kò   gbọdọ búra, bíkòṣe kí ìwọ ó sì mú ìbúra rẹ ṣẹ fún Olúwa;   Ṣùgbọn lóotọ, lóotọ, ni mo   wí fún yín, ẹ máṣe búra rárá; ìbã ṣe ìfi ọrun búra, nítorí ìtẹ Ọlọrun ni íṣe;   Tàbí ayé, nítorí àpótí ìtìsẹ rẹ   ni íṣe;   Bẹni ìwọ kò gbọdọ fi orí rẹ   búra, nítorí ìwọ kò lè sọ irun kan di dúdú tàbí funfun;   Ṣùgbọn ẹ jẹ kí ọrọ yín jẹ   Bẹni, bẹni; Bẹkọ, bẹkọ; nítorípéohunkóhun tí a bá sọ tí ó bá ju ìwọnyí lọ jẹ ti ibi.   Sì kíyèsĩ, a ti kọọ, ojú kan   fún ojú kan, àti ehín kan fún ehín kan;   Ṣùgbọn èmi wí fún yín, pé   kí ẹ máṣe fi ibi san ibi, ṣùgbọn ẹnikẹni tí ó bá gbá ọ ní ẹrẹkẹ ọtún, yí ti èkejì síi pẹlú;   Bí ẹnikẹni bá sì fi ọ sùn ní   ilé ẹjọ tí ó sì gbà ọ ní ẹwù lọ, jọwọ agbádá rẹ fún un pẹlú;   Ẹnikẹni tí ó bá sì fi agbára   mú ọ rin ìbùsọ kan, bã dé méjì.   Fifún ẹnití ó bẽrè lọwọ rẹ,   àti ẹnití ó nfẹ láti tọrọ lọwọ rẹ kí ìwọ ó máṣe yí ojú rẹ kúrò lọdọ rẹ.   Kí ẹ sì kíyèsĩ a ti kọọ pẹlú,   pé ìwọ gbọdọ fẹràn ọmọnìkejì rẹ kí o sì kórìra ọtá rẹ;   Ṣùgbọn ẹ kíyèsĩ mo wí fún   yín, ẹ fẹràn àwọn ọtá yín, ẹ súre fún àwọn ẹnití nfi yín ré, ẹ máa ṣe ọre fún àwọn tí ó kórìra yín, kí ẹ sì máa gbàdúrà fún àwọn tí nfi àránkan bá yín lò tí wọn nṣe inúnibíni sí yín;   Kí ẹyin ó lè jẹ ọmọ Bàbá   yín tí nbẹ ní ọrun; nítorítí ó mú òòrùn rẹ ràn sí órí ẹni búburú àti ẹni rere.   Nítorínã àwọn ohun ti ìgbà   nnì, tí íṣe èyítí ó wà lábẹ òfin, nínú mi ni a mú ṣẹ.   Ohun ti àtijọ ti dópin, ohun   gbogbo sì di titun.   Nítorínã, mo fẹ kí ẹyin ó wà   ní pípé àní gẹgẹbí èmi, tàbí Bàbá yín tí nbẹ ní ọrun ti wà ní pípé.  13   Jésù kọ àwọn ará Nífáì ní Àdúrà OlúwaPé kí wọn ó to ìṣúra jọ ní ọrunA pàṣẹ fún Àwọn Méjìlá nnì nínú iṣẹ ìránṣẹ wọn láti máṣe àníyàn nítorí ohun ti araA fi orí ìwé yĩ wé Máttéù 6. Ní ìwọn ọdún 34 nínú ọjọ Olúwa wa. Lóotọ, lóotọ, mo wípé èmi fẹ kí ẹyin ó máa ṣe ìtọrẹ-ãnú fún àwọn òtòṣì; ṣùgbọn ẹ ṣe àkíyèsí láti má ṣe ìtọrẹ-ãnú níwájú ènìyàn kí wọn ó lè rí yín; bíkòṣe bẹ ẹyin kò ní èrè lọdọ Bàbá yín tí nbẹ ní ọrun.   Nítorínã, nígbàtí ẹyin yíò bá   ṣe ìtọrẹ-ãnú yín, ẹ máṣe fun fèrè níwájú yín, bí àwọn àgàbàgebè ti íṣe ní sínágọgù àti ní òpópó ọnà, kí wọn ó lè gba ìyìn ènìyàn. Lóotọ ni mo wí fún yín, wọn ti gba èrè wọn ná.   Ṣùgbọn nígbàtí ẹyin bá nṣe   ìtọrẹ-ãnú, ẹ máṣe jẹ kí ọwọ òsì yín kí ó mọ ohun tí ọwọ ọtun yín nṣe;   Kí ìtọrẹ-ãnú yín ó lè wà ní   ìkọkọ; tí Bàbá yín tí ó ri ní ìkọkọ, òun tìkararẹ yíò san án fún yín ní gbangba.   Nígbàtí ẹyin bá sì ngbàdúrà,   ẹ máṣe dàbí àwọn àgàbàgebè, nítorí wọn fẹ láti máa dúró gbàdúrà nínú sínágọgù, àti ní ìkángun òpópó ọnà, kí ènìyàn bã lè rí wọn. Lóotọ ni mo wí fún yín, wọn ti gba èrè wọn ná.   Ṣùgbọn ẹyin, nígbàtí ẹyin bá   ngbàdúrà, ẹ wọ inú ìyẹwù yín lọ, nígbàtí ẹyin bá sì ti sé ilẹkùn yín, ẹ gbàdúrà sí Bàbá yín tí nbẹ ní ìkọkọ; Bàbá yín, ẹnití ó ri ní ìkọkọ, yíò san án fún yín ní gbangba.   Ṣùgbọn nígbàtí ẹyin bá ngbàdúrà,   ẹ má ṣe àtúnwí asán, bíàwọn kèfèrí, nítorítí wọn ṣèbí a ó ti ìtorí ọrọ púpọ wọn gbọ tiwọn.   Nítorínã, kí ẹyin ó máṣe dàbí   wọn, nítorítí Bàbá yín mọ ohun tí ẹyin ṣe aláìní kí ẹyin ó tó bẽrè lọwọ rẹ.   Nítorínã báyĩ ni kí ẹyin ó   máa gbàdúrà: Bàbá wa tí nbẹ ní ọrun, ọwọ ni fún orúkọ rẹ.   Ìfẹ tìrẹ ni kí a ṣe ní ayé bí a   ti íṣe ní ọrun.   Dárí igbèsè wa jì wá, bí àwa   ti ndáríjì àwọn onígbèsè wa.   Ma sì fà wá sínú ìdánwò,   ṣùgbọn gbà wá lọwọ bìlísì.   Nítorí tìrẹ ni ìjọba, àti agbára,   àti ògo títí láé. Àmín.   Nítorí, bí ẹyin bá dárí ìrékọjá   àwọn ènìyàn jì wọn, Bàbá yín ti ọrun nã yíò dáríjì yín;   Ṣùgbọn bí ẹyin kò bá dárí   ìrékọjá àwọn ènìyàn jì wọn, bákannã ni Bàbá yín kò ní dári ìrékọjá yín jì yín.   Àti pẹlú, nígbàtí ẹyin bá   ngbãwẹ, ẹ máṣe dàbí àwọn àgàbàgebè tí nfajúro, nítorítí wọn a bá ojú jẹ, kí wọn ó lè fihàn fún àwọn ènìyàn pé wọn ngbãwẹ. Lóotọ ni mo wí fún yín, wọn ti gba èrè wọn ná.   Ṣùgbọn ẹyin, nígbàtí ẹyin   bá ngbãwẹ, ẹ fi òróró kun orí yín, kí ẹ sì bọjú yín;   Kí ẹyin kí ó máṣe fi ara hàn   fún ènìyàn pé ẹ ngbãwẹ, bíkòṣe fún Bàbá yín, ẹnití nbẹ ní ìkọkọ; Bàbá yín tí í sì ri ní ìkọkọ, yíò sì san án fún yín ní gbangba.   Ẹ máṣe to ìṣura jọ fún ara yín   ní ayé, níbití kòkòrò àti ìpãrà yíò bã jẹ, àti tí àwọn olè yíò wọlé wá tí wọn ó sì jalè;   Ṣùgbọn ẹ to ìṣura yín jọ fún   ara yín ní ọrun, níbití kòkòrò àti ìpãrà kò lè bã jẹ, àti níbití àwọn olè kò lè wọlé wá kí wọn ó sì jalè.   Nítorí níbití ìṣúra yín bá   gbé wà, níbẹ ni ọkàn yín yíò wà pẹlú.   Ojú ni fìtílà ara; nítorínã, bí   ojú rẹ bá mọlẹ, gbogbo ara rẹ ni yíò kún fún ìmọlẹ.   Ṣùgbọn bí ojú rẹ bá ṣókùnkùn,   gbogbo ara rẹ ni yíò kún fún òkùnkùn. Nítorínã, bí ìmọlẹ ti nbẹ nínú yín bá jẹ òkùnkùn, báwo ni òkùnkùn nã yíò ti tó!   Kò sí ẹnití ó lè sìn olúwa   méjì; nítorí yálà yíò kórìra ọkan, kí ó sì fẹ èkejì, tàbí kí ó faramọ ọkan kí ó sì fi èkejì ṣẹsín. Ẹyin kò lè sin Ọlọrun àti Mámónì.   Àti nísisìyí ó sì ṣe nígbàtí   Jésù ti sọ àwọn ọrọ wọnyí ó kọ ojú sí àwọn méjìlá nnì tí ó ti yàn, ó sì wí fún wọn pé: Ẹ rántí àwọn ọrọ tí èmi ti sọ. Nítorí ẹ kíyèsĩ, ẹyin ni èmi ti yàn láti jíṣẹ ìránṣẹ fún àwọn ènìyàn yĩ. Nítorínã ni mo wí fún yín, pé kí ẹ máṣe ṣe àníyàn nítorí ẹmí yín, ohun tí ẹyin yíò jẹ, tàbí ohun tí ẹyin yíò mu; tàbí fún ara yín, ohun tí ẹyin yíò fi bora. Njẹ ẹmí kò ha ju oúnjẹ lọ bí, tàbí ara kò ha ju aṣọ lọ bí?   Ẹ kíyèsí àwọn ẹyẹ ojú ọrun,   wọn kĩ fúrúgbìn, bẹni wọn kĩ kórè tàbí kí wọn kójọ sínú abà; síbẹ Bàbá yín ti ọrun a máa bọ wọn. Ẹyin kò ha dára jù wọn lọ bí?   Tani nínú yín nípa àníyàn   ṣíṣe tí ó lè fi ìgbọnwọ kan kún gíga rẹ?   Èéṣe tí ẹyin sì fi nṣe àníyàn   nítorí ẹwù? Ẹ kíyèsí àwọn lílì tínbẹ ní ọdàn bí wọn ti ndàgbà; wọn kĩ ṣiṣẹ, bẹni wọn kĩ rànwú;   Síbẹ èmi wí fún yín, pé a kò   ṣe Sólómọnì pãpã, ní ọṣọ nínú gbogbo ògo rẹ, tó bí ọkan nínú àwọn yĩ.   Nítorí-eyi, bí Ọlọrun bá wọ   koríko ìgbẹ ní aṣọ bẹ, èyítí ó wà lóni, tí a sì fií ṣe ohun ìdáná lọla, melomelo ni kì yíò fi lè wọ yín láṣọ, bí ẹyin kò bá jẹ onigbagbọ kekere.   Nítorínã ẹ máṣe ṣe àníyàn,   wípé, Kíni a ó jẹ? Tàbí, Kíni a ó mu? Tàbí, Aṣọ wo ni àwa ó wọ?   Nítorítí Bàbá yín ti ọrun mọ   pé ẹyin kò lè ṣe aláìní gbogbo ohun wọnyí.   Ṣùgbọn ẹ tètè máa wá ìjọba   Ọlọrun ná, àti òdodo rẹ, gbogbo àwọn ohun wọnyí ni a ó sì fi fún yín.   Nítorí kí ẹ máṣe ṣe àníyàn   fún ọla, nítorítí ọla yíò ṣe àníyàn fún ohun tirẹ. Búburú ti ọjọ òní sã tó fún un.  14   Jésù pàṣẹ pé: Ẹ máṣe dání ní ẹjọ; ẹ bẽrè lọwọ Ọlọrun; ẹ máa kíyèsára fún àwọn wòlĩ èkéÓ ṣe ìlérí ìgbàlà fún àwọn tí ó bá ṣe ìfẹ ti BàbáA fi orí ìwé yĩ wé Máttéù 7. Ní ìwọn ọdún 34 nínú ọjọ Olúwa wa. Àti nísisìyí ó sì ṣe nígbàtí Jésù ti sọ àwọn ọrọ wọnyí ó tún yíjú padà sí àwọn ọpọ ènìyàn nã ó sì tún la ẹnu rẹ sí wọn, wípé: Lóotọ, lóotọ, èmi wí fún yín, Ẹ máṣe dání ní ẹjọ, kí a má bã dá yín ní ẹjọ.   Nítorí irú ìdájọ tí ẹyin bá ṣe,   òun ni á ó ṣe fún yín; àti pé irú òṣùwọn tí ẹyin bá fi wọn, òun ni á ó sì fi wọn fún yín.   Èétiṣe tí ìwọ sì nwo ẽrún igi tí   nbẹ ní ojú arákùnrin rẹ, ṣùgbọn tí ìwọ kò kíyèsí ìtí igi tí nbẹ ní ojú ara rẹ?   Tàbí ìwọ ó ti ṣe wí fún   arákùnrin rẹ pé: Jẹ kí èmi ó yọ ẽrún igi tí nbẹ ní ojú rẹ kúròsì wọ, ìtí igi nbẹ ní ojú ìwọ tìkararẹ?   Ìwọ àgàbàgebè, tètèkọ yọ ìtí   igi jáde kúrò ní ojú ara rẹ ná; nígbànã ni ìwọ yíò sì ríràn kedere láti yọ ẽrún igi tí nbẹ ní ojú arákùnrin rẹ kúrò.   Ẹ máṣe fi ohun tí iṣe mímọ   fún àwọn ajá, kí ẹ má sì ṣe sọ péálì yín síwájú ẹlẹdẹ, kí wọn ó má bã fi ẹsẹ tẹ wọn mọlẹ, tí wọn a sì tún yípadà, wọn a sì bù yín ṣán.   Ẹ bẽrè, a ó sì fi fún yín; ẹ wá   kiri, ẹyin ó sì rí; ẹ kànkùn, a ó sì ṣíi sílẹ fún yín.   Nítorípé ẹnikẹni tí ó bá bẽrè,   nrí gbà; ẹnití ó bá sì wá kiri nrí; ẹnití ó bá sì kànkùn, ni a ò síi sílẹ fún.   Tàbí tani ọkùnrin nã tí mbẹ   nínú yín, bí ọmọ rẹ bèrè àkàrà, tí yíò fí òkúta fún un?   Tàbí bí ó bèrè ẹja, tí yíò fún   un ní ejò?   Njẹ bí ẹyin tí íṣe ènìyàn   búburú, bá mọ bí a ti fi ẹbùn rere fún àwọn ọmọ yín, melomelo ni Bàbá yín tí nbẹ ní ọrun yíò fi ohun rere fún àwọn tí ó bá bẽrè lọwọ rẹ?   Nítorínã, gbogbo ohunkóhun   tí ẹyin bá nfẹ kí ènìyàn kí ó ṣe sí yín, bẹni kí ẹyin kí ó ṣe sí wọn gẹgẹ, nítorí-èyí ni òfin àti àwọn wòlĩ.   Ẹ bá ẹnu-ọnà híhá wọlé;   nítorí gbọrò ni ẹnu-ọnà nã, fífẹ sì ni ojú-ọnà nã, èyítí ó lọ sí ibi ìparun, ọpọlọpọ sì ni àwọn ẹnití nbá ibẹ wọlé;   Nítorípé híhá ni ẹnu-ọnà nã,   tọró sì ni ojú-ọnà nã, èyítí ó lọ sí ibi ìyè, díẹ sì ni àwọn ẹnití nríi.   Ẹ máa kíyèsára nítorí àwọn   wòlĩ èkè, tí wọn ntọ yín wá nínú awọ àgùtàn, ṣùgbọn apanijẹ ìkòkò ni wọn nínú.   Ẹyin yíò mọ wọn nípa èso   wọn. Njẹ ènìyàn a máa ká èso àjàrà lórí ẹgún ọgàn, tàbí èso ọpọtọ lára ẹwọn bí?   Gẹgẹ bẹ gbogbo igi rere ni   íso èso rere; ṣùgbọn igi búburú ni íso èso búburú.   Igi rere kò lè so èso búburú,   bẹni igi búburú kò sì lè so èso rere.   Gbogbo igi tí kò bá so èso   rere ni a ó ké lulẹ, a ó sì wọ sínú iná.   Nítorí-èyí, nípa èso wọn ni   ẹyin ó fi mọ wọn.   Kì íṣe gbogbo ẹnití npè mi   ní Olúwa, Olúwa, ni yíò wọlé sínú ìjọba ọrun; bíkòṣe ẹnití nṣe ìfẹ ti Bàbá mi tí nbẹ ní ọrun.   Ọpọlọpọ ènìyàn ni yíò wí   fún mi ní ọjọ nã pé: Olúwa, Olúwa, àwa kò ha sọtẹlẹ ní orúkọ rẹ bí, àti ní orúkọ rẹ ni àwa fi lé àwọn èṣù jáde, àti ní orúkọ rẹ ni a fi ṣe ọpọlọpọ iṣẹ ìyanu nlá?   Nígbànã ni èmi ó sì jẹwọ   fún wọn pé: Èmi kò mọ yín rí; ẹ kúrò lọdọ mi, ẹyin oníṣẹ ẹṣẹ.   Nítorínã, ẹnikẹni tí ó bá gbọ   àwọn ọrọ tí èmi sọ wọnyí tí ó sì nṣe wọn, èmi ó fi wé ọlọgbọn ènìyàn kan, tí ó kọ ilé rẹ sí orí àpáta   Òjò sì rọ, ìkun omi sì dé,   afẹfẹ sì fẹ, ó sì bìlu ilé nã; kò sì wó, nítorí a fi ìpìlẹ rẹ sọlẹ lórí àpáta.   Ẹnìkẹni tí ó bá sì gbọ àwọn   ọrọ mi wọnyí tí kò sì ṣe wọn, òun ni èmi ó fi wé aṣiwèrè ènìyàn kan, tí ó kọ ilé rẹ sí orí iyanrìn   Òjò sì rọ, ìkún omi sì dé,   afẹfẹ sì fẹ, wọn sì bìlu ilé nã; ó sì wó, ìwọ rẹ sì pọ jọjọ.  15   Jésù wípé a mú òfin Mósè ṣẹ nínú òunÀwọn ará Nífáì ni àwọn àgùtàn míràn nã nípa èyítí ó sọ ní JerúsálẹmùNítorí àìṣedẽdé wọn, àwọn ènìyàn Olúwa tí ó wà ní Jerúsálẹmù kò mọ nípa àwọn àgùtàn Ísráẹlì tí a ti fọnká. Ní ìwọn ọdún 34 nínú ọjọ Olúwa wa. Àti nísisìyí ó sì ṣe nígbàtí Jésù ti parí àwọn ọrọ rẹ wọnyí ó wo àwọn ọpọ ènìyàn nã yíká, ó sì wí fún wọn pé: Ẹ kíyèsĩ, ẹyin ti gbọ àwọn ohun wọnyí tí èmi ti kọ kí èmi ó tó gòkè lọ sí ọdọ Bàbá mi; nítorínã, ẹnìkẹni tí ó bá rántí àwọn ọrọ mi wọnyí tí ó sì nṣe wọn, òun ni ẹnití èmi yíò gbé dìde ní ọjọ ìkẹhìn.   Ó sì ṣe nígbàtí Jésù ti sọ   àwọn ọrọ wọnyí tán, ó wòye pé àwọn kan wà lãrín wọn tí ẹnu nyà wọn, tí wọn sì nṣe hà nípa ohun tí ó fẹ kí àwọn ó ṣe nípa òfin Mósè; nítorí ọrọ rẹ tí ó sọ wípé àwọn ohun àtijọ ti kọjá lọ, àti pé ohun gbogbo ti di titun kò yé wọn.   Ó sì wí fún wọn pé: Ẹ máṣe jẹ   kí ó yà yín lẹnu pé mo wí fúnyín pé àwọn ohun àtijọ ti kọjá lọ, àti pé ohun gbogbo ti di titun.   Ẹ kíyèsĩ, mo wí fún yín pé;   òfin tí a fi fún Mósè ti di ìmúṣẹ.   Ẹ kíyèsĩ, èmi ni ẹnití ó fi òfin   nã fún wọn, èmi sì ni ẹnití ó dá májẹmú pẹlú àwọn ènìyàn mi Ísráẹlì; nítorínã, òfin nã nínú mi ó ti di mímúṣẹ, nítorítí mo wá láti mú òfin nã ṣẹ; nítorínã ni ó ní òpin.   Ẹ kíyèsĩ, èmi kò ṣá àwọn wòlĩ   tì, nítorí gbogbo àwọn ohun tí a kò ì múṣẹ nínú mi, lóotọ ni mo wí fún yín, wọn yíò di mímúṣẹ pátápátá.   Àti nítorípé èmi ti wí fún yín   pé ohun àtijọ ti kọjá lọ, èmi kò ṣá àwọn ohun tí a ti sọ nípa àwọn ohun tí nbọ tì.   Nítorí ẹ kíyèsĩ, májẹmú èyítí   èmi ti bá àwọn ènìyàn mi dá kò ì di mímúṣẹ tán; ṣùgbọn òfin èyítí a fún Mósè ní òpin nípasẹ mi.   Ẹ kíyèsĩ, èmi ni òfin, àti ìmọlẹ   nã. Ẹ gbẹkẹ lé mi, kí ẹ sì forítì í dé òpin, ẹyin yíò sì yè; nítorí ẹnití ó bá forítĩ dé òpin ni èmi yíò fún ní ìyè àìnípẹkun.   Ẹ kíyèsĩ, èmi ti fún yín ní   àwọn òfin; nítorínã ni kí ẹ pa àwọn òfin mi mọ. Èyí sì ni òfin àti àwọn wòlĩ, nítorítí nwọn jẹrisí mi nítòọtọ.   Àti nísisìyí ó sì ṣe nígbàtí   Jésù ti sọ àwọn ọrọ wọn yĩ tán, ó wí fún àwọn méjìlá nnì àwọn ẹnití ó ti yàn:   Ẹyin ni ọmọ-ẹhìn mi; ẹyin   sì jẹ ìmọlẹ fún àwọn ènìyàn yĩ, àwọn tí íṣe ìyókù ti ilé Jósẹfù.   Ẹ sì kíyèsĩ, ilẹ ìní yín ni èyí;   Bàbá sì ti fi fún yín.   Bàbá kò sì fi ìgbà kan fún   mi ní àṣẹ pé kí èmi ó sọọ fún àwọn arákùnrin yín tí nbẹ ní Jerúsálẹmù.   Bẹni kò sì sí ìgbà tí Bàbá   fún mi ní àṣẹ pé kí èmi ó sọ fún wọn nípa àwọn ẹyà ìdílé Ísráẹlì, àwọn tí Bàbá ti darí wọn jáde kúrò nínú ilẹ nã.   Èyí ni Bàbá pàṣẹ fún mi, pé   kí èmi ó sọ fún wọn:   Pé èmi ní àwọn àgùtàn   míràn tí wọn kì íṣe ti agbo yĩ; àwọn pẹlú ni èmi níláti mú wá, wọn yíò sì gbọ ohùn mi; agbo kanṣoṣo ni yíò sì wà, àti olùṣọ-àgùtàn kanṣoṣo.   Àti nísisìyí, nítorí ọrùnlíle   àti àìgbàgbọ, ọrọ mi kò yé wọn; nítorínã ni Bàbá pàṣẹ fún mi láti ma sọ nípa ohun yĩ mọ fún wọn.   Ṣùgbọn, lóotọ, èmi wí fún   yín pé Bàbá ti pàṣẹ fún mi, èmi sì sọọ fún yín, pé a pín yín níyà kúrò lãrín wọn nítorí àìṣedẽdé wọn; nítorínã ni ó ṣe jẹ nítorí àìṣedẽdé wọn ni wọn kò mọ nípa yín.   Àti lóotọ, mo tún wí fún yín   pé àwọn ẹyà míràn ni Bàbá ti pínníyà kúrò lãrín wọn; àti pé nítorí àìṣedẽdé wọn ni wọn kò fi mọ nípa wọn.   Àti lóotọ ni mo wí fún yín,   pé ẹyin ni àwọn ẹnití èmi sọ nípa wọn pé: Èmi ní àwọn àgùtàn míràn tí wọn kì íṣe ti agbo yĩ; àwọn pẹlú ni èmi ní láti mú wá, wọn yíò sì gbọ ohùn mi; agbo kanṣoṣo ni yíò sì wà, àti olùṣọ-àgùtàn kanṣoṣo.   Ọrọ mi kò sì yé wọn, nítorítí   wọn rò wípé àwọn Kèfèrí ni; nítorítí kò yé wọn pé àwọn Kèfèrí yíò yí lọkàn padà nípasẹ ìwãsù wọn.   Ọrọ mi kò sì yé wọn nígbàtí  èmi wípé wọn yíò gbọ ohùn mi; ọrọ mi kò sì yé wọn pé àwọn Kèfèrí kò lè gbọ ohùn mi ni gba kankanpé èmi kò lè fi ara mi hàn sí wọn bíkòṣe nípasẹ Ẹmí Mímọ.   Ṣùgbọn ẹ kíyèsĩ, ẹyin ti gbọ   ohun mi pẹlú, ẹ sì ti rí mi; àgùtàn mi ni ẹyin sì íṣe, a sì ti kà yín mọ ara àwọn tí Bàbá ti fifún mi.  16   Jésù yíò bẹ àwọn míràn nínú àwọn àgùtàn Ísráẹlì tí ó sọnù wòNí àwọn ọjọ ti ìkẹhìn ìhìn-rere nã yíò lọ sí ọdọ àwọn Kèfèrí lẹhìnnã yíò lọ sí ìdílé ÍsráẹlìÀwọn ènìyàn Olúwa yíò ríi ní ojúkojú nígbàtí yíò mú Síónì padà bọ wá. Ní ìwọn ọdún 34 nínú ọjọ Olúwa wa. Àti lóotọ, lóotọ, ni mo wí fún yín pé èmi ní àwọn àgùtàn míràn, tí wọn kò sí nínú ilẹ yĩ, bẹni wọn kò sí nínú ilẹ Jerúsálẹmù, bẹni wọn kò sí nínú ilẹ nnì tí ó wà ní àyíká ibití èmi ti lọ jíṣẹ ìránṣẹ.   Nítorí àwọn tí èmi nsọrọ   nípa wọn ni àwọn tí wọn kò ì gbọ ohùn mi; bẹni èmi kò ì fi ìgbà kan fi ara hàn sí wọn.   Ṣùgbọn èmi ti gba òfin kan   láti ọdọ Bàbá mi pé kí èmi ó lọ sí ọdọ wọn, àti pé wọn yíò gbọ ohùn mi, a ó sì kà wọn mọ àwọn àgùtàn mi, láti lè jẹ kí agbo kanṣoṣo ó wà àti olùṣọ-àgùtàn kanṣoṣo; nítorínã ni èmi yíò lọ láti fi ara mi hàn sí wọn.   Èmi sì pàṣẹ fún yín pé kí   ẹyin ó kọ àwọn ọrọ mi wọnyí lẹhìn tí èmi bá ti lọ, pé bí àwọn ènìyàn mi tí ó wà ní Jerúsálẹmù, àwọn tí ó ti rí mi tí wọn sì ti wà pẹlú mi nínú iṣẹ ìránṣẹ mi, bí wọn kò bá bẽrè lọwọ Bàbá ní orúkọ mi, kí wọn ó ní ìmọ nípa yín nípasẹ Ẹmí Mímọ, àti nípa àwọn ẹyà míràn nnì tí wọn kò mọ nípa wọn, pé àwọn ọrọ wọnyí tí ẹyin yíò kọ yíò wà ní ìpamọ a ó sì fi wọn hàn fún àwọn Kèfèrí, pé nípasẹ ẹkún àwọn Kèfèrí, ìyókù irú-ọmọ wọn, àwọn tí a ó fọnká kiri orí ilẹ ayé nítorí àìgbàgbọ wọn, ki wọn lè wọle a ó mú wọn sínú ìmọ nípa mi, Olùrapadà wọn.   Nígbànã ni èmi yíò sì kó wọn   jọ láti igun mẹrẹrin ayé; nígbànã ni èmi yíò sì mú májẹmú nã èyítí Bàbá ti dá pẹlú gbogbo àwọn ènìyàn ìdílé Ísráẹlì ṣẹ.   Alabukun sì ni fún àwọn   Kèfèrí, nítorí ìgbàgbọ wọn nínú mi, nínú àti nípasẹ Ẹmí Mímọ, èyítí o jẹrí sí wọn nípa mi àti nípa Bàbá.   Ẹ kíyèsĩ, nítorí ìgbàgbọ wọn   nínú mi, bẹni Bàbá wí, àti nítorí àìgbàgbọ rẹ, A! ìdílé Ísráẹlì, ní ọjọ ìkẹhìn ni òtítọ yíò tọ àwọn Kèfèrí wá, kí ẹkún àwọn ohun wọnyí ó lè di mímọ sí wọn.   Ṣùgbọn ègbé ni, bẹni Bàbá   wí, fún àìgbàgbọ àwọn Kèfèrínítorípé láìṣírò wọn ti jáde wá sí orí ilẹ yĩ, tí wọn sì fọn àwọn ènìyàn mi tí wọn jẹ ti ìdílé Ísráẹlì ká; àwọn ènìyàn mi tí wọn jẹ ti ìdílé Ísráẹlì ni wọn ti lé jáde kúrò lãrín wọn. tí wọn sì di ìtẹmọlẹ lábẹ àtẹlẹsẹ wọn;   Àti nítorí ãnú Bàbá sí àwọn   Kèfèrí, àti ìdájọ Bàbá pẹlú, lórí àwọn ènìyàn mi tí wọn jẹ ti ìdílé Ísráẹlì, lóotọ, lóotọ ni mo wí fún yín, pé lẹhìn gbogbo èyí, tíèmi sì ti mú kí wọn ó kọlù àwọn ènìyàn mi tí wọn jẹ ti ìdílé Ísráẹlì, àti kí wọn ó pọn wọn lójú, àti kí wọn ó pa wọn, àti kí wọn ó lé wọn jáde kúrò lãrín wọn, àti kí wọn ó kórìra wọn, àti kí wọn ó di òṣé àti ìfiṣẹsìn lãrín wọn   Báyĩ sì ni Bàbá pàṣẹ pé   kí èmi ó wí fún yín: Ní ọjọ nã nígbàtí àwọn Kèfèrí yíò ṣẹ sí ìhirere mi, àti tí wọn yíò kọ ẹkún ìhìn-rere mi, tí wọn yíò sì rú ọkàn wọn sókè nínú ìgbéraga ọkàn wọn lórí gbogbo orílẹ-èdè, àti lórí gbogbo ènìyàn tí ó wà nínú gbogbo ayé, àti nígbàtí wọn yíò kún fún onírurú irọ pípa, àti ẹtàn, àti ìwà ìkà, àti onírurú ìwà àgàbàgebè, àti ìpànìyàn, àti iṣẹ àlùfã àrekérekè, àti ìwà àgbèrè, àti ti ohun ìríra ìkọkọ; àti ti wọn bá sì ṣe gbogbo àwọn ohun wọnyí àti pé bí wọn bá sì kọ ẹkún ìhìnrere mi nã, ẹ kíyèsĩ, ni Bàbá wí, èmi yíò mú ẹkún ìhìn-rere mi kúrò lãrín wọn.   Àti nígbànã ni èmi yíò rántí   májẹmú mi èyítí èmi ti bá àwọn ènìyàn mi dá, A! ìdílé Ísráẹlì, èmi yíò sì mú ìhìn-rere mi tọ wọn wá.   Èmi yíò sì fi hàn ọ, A! ìdílé   Ísráẹlì, pé àwọn Kèfèrí kì yíò ní agbára lórí rẹ; ṣùgbọn èmi yíò rántí májẹmú mi sí ọ, A! ìdílé Ísráẹlì, ìwọ yíò sì wá sínú ìmọ ẹkun ìhìn-rere mi.   Ṣùgbọn bí àwọn Kèfèrí yíò   bá ronúpìwàdà tí wọn sì padà sí ọdọ mi, ni Bàbá wí, ẹ kíyèsĩ a ó kà wọn mọ àwọn ènìyàn mi A! ìdílé Ísráẹlì.   Èmi kò sì ní gbà kí àwọn   ènìyàn mi, tí wọn jẹ ti ìdílé Ísráẹlì, ó kọjá lãrín wọn, kí wọn ó tẹ wọn mọlẹ ni Bàbá wí.   Ṣùgbọn bí wọn kò bá yí   padà sí ọdọ mi, kí wọn ó sì fetísílẹ sí ohùn mi, èmi yíò jẹ kí wọn, bẹni, èmi yíò jẹ kí àwọn ènìyàn mi, A! ìdílé Ísráẹlì, kí wọn ó kọjá lọ lãrín wọn, kí wọn ó sì tẹ wọn mọlẹ, wọn ó sì dà bí iyọ tí ó ti sọ adùn rẹ nù, tí kò sì dára mọ fún ohunkóhun ṣùgbọn kí a dã sóde, àti kí a tẹ mọlẹ lábẹ ẹsẹ àwọn ènìyàn mi, A! ìdílé Ísráẹlì.   Lóotọ, lóotọ, ni mo wí fún   yín, báyĩ ni Bàbá ti pãláṣẹ fún mipé kí èmi ó fún àwọn ènìyàn yí ní ilẹ yĩ fún ìní wọn.   Nígbànã ni ọrọ wòlĩ Isaiah   yíò di mìmúṣẹ, èyítí ó wípé:   Àwọn àlóre rẹ yíò gbé ohùn   sókè; wọn yíò jùmọ kọrin pẹlú ohùn nã, nítorítí wọn yíò ríi ní ojúkojú nígbàtí Olúwa yíò mú Síónì padà.   Ẹ bú sí ayọ, ẹ jùmọ kọrin,   ẹyin ibi ahoro Jerúsálẹmù; nítorítí Olúwa ti tu àwọn ènìyàn rẹ nínú, ó ti ra Jerúsálẹmù padà.   Olúwa ti fi apá rẹ mímọ hàn   ní ojú gbogbo àwọn orílẹ-èdè; gbogbo ìkangun ayé ni yíò sì rí ìgbàlà Ọlọrun.  17   Jésù sọ fún àwọn ènìyàn nã kí wọn ó ronú nípa ọrọ rẹ, kí wọn ó sì gbàdúrà fún òye nípa wọnÓ wo àwọn aláìsàn wọn sànÓ gbàdúrà fún àwọn ènìyàn nã, ó sì lo èdè tí ẹnikẹni kò lè kọ sílẹÀwọn ángẹlì ṣiṣẹ ìránṣẹ fún àwọn ọmọwẹwẹ wọn, iná sì yí wọn ká. Ní ìwọn ọdún 34 nínú ọjọ Olúwa wa. Ẹ kíyèsĩ, nísisìyí ó sì ṣe nígbàtí Jésù ti sọ àwọn ọrọ wọnyí ó tún wo àwọn ọpọ ènìyàn nã yíká, ó sì wí fún wọn pé: Ẹ kíyèsĩ àsìkò mi ti dé tan.   Mo wòye pé ẹ wà láìlágbára,   pé ẹ kò lè ní òye nípa gbogbo ọrọ mi èyítí Bàbá pàṣẹ fún mi láti wí fún yín ní àkokò yìi.   Nítorínã, ẹ lọ sínú ilé yín, kí   ẹ sì ronú lé àwọn ohun tí èmi ti sọ, kí ẹ sì bẽrè lọwọ Bàbá, ní orúkọ mi, kí ó lè yé yín, kí ẹ sì palẹ ọkàn yín mọ fún ọla, èmi yíò sì tún tọ yín wá.   Ṣùgbọn nísisìyí èmi ó tọ Bàbá   lọ, àti láti fi ara mi hàn fún àwọn ẹyà Ísráẹlì tí ó sọnù, nítorítí wọn kò sọnù sí Bàbá, nítorítí ó mọ ibití òun ti mú wọn lọ.   Ó sì ṣe nígbàtí Jésù ti sọrọ   báyĩ tán, ó wo àwọn ọpọ ènìyàn nã yíká, ó sì ríi pé wọn nsọkún, wọn sì wọ ní ìtẹjúmọ bí ẹnipé kí wọn ó rọ láti dúró tì wọn fún ìgbà díẹ si.   Ó sì wí fún wọn pé: Ẹ kíyèsĩ,   inú mi kún fún ìyọnú sí yín.   Njẹ ẹyin ní aláìsàn lãrín   yín? Ẹ mú wọn wá sí ọdọ mi. Njẹ ẹyin ní àwọn amúkun, tàbí afọjú, tàbí arọ, tàbí akéwọ, tàbí adẹtẹ, tàbí àwọn gbígbẹ, tàbí adití, tàbí tí a pọn lójú ní onírurú ọnà? Ẹ mú wọn wá sí ọdọ mi èmi yíò sì wò wọn sàn, nítorítí èmi ní ìyọnú sí yín; inú mi kún fún ãnú.   Nítorítí mo woye pé ẹyin nfẹ   kí èmi ó fi hàn yín ohun tí èmi ti ṣe fún àwọn arákùnrin yín ní Jerúsálẹmù, nítorítí mo ríi pé ìgbàgbọ yín tó kí èmi lè wò yín sàn.   Ó sì ṣe nígbàtí ó ti sọrọ báyĩ   tán, gbogbo àwọn ọpọ ènìyàn nã, jùmọ jáde lọ pẹlú àwọn aláìsàn wọn àti àwọn tí a pọn lójú, àti àwọn amúkun wọn, àti pẹlú àwọn afọjú wọn àti pẹlú àwọn odi wọn, àti pẹlú gbogbo àwọn tí a pọn lójú ní onírurú ọnà; ó sì wò olúkúlùkù wọn sàn, bí wọn ṣe nmú wọn wá sí ọdọ rẹ.   Gbogbo wọn, àti àwọn tí ó   ti wò sàn àti àwọn tí ó wà ní pípé, ni ó wólẹ sí abẹ ẹsẹ rẹ, tí wọn sì bù ọlá fún un; gbogbo àwọn tí ó lè wá sí ọdọ rẹ ni ó wá, àwọn ọpọ ènìyàn nã fi ẹnu ko ẹsẹ rẹ, tóbẹ tí wọn fi omijé ẹkún wọn wẹ ẹsẹ rẹ.   Ó sì ṣe tí ó pàṣẹ pé kí wọn ó   gbé àwọn ọmọ wẹwẹ wọn wá.   Bẹni wọn gbé àwọn ọmọ   wẹwẹ wọn wá, wọn sì gbé wọn kalẹ yíká, Jésù sì dìde dúró lãrín wọn; àwọn ọpọ ènìyàn nã sì fi ãyè sílẹ títí wọn fi gbé gbogbo àwọn ọmọ wẹwẹ wá sí ọdọ rẹ.   Ó sì ṣe nígbàtí wọn ti gbé   gbogbo nwọn wá, Jésù sì dìde dúró lãrín wọn, ó pàṣẹ fún àwọn ọpọ ènìyàn nã pé kí wọn ó kúnlẹ lé orí ilẹ nã.   Ó sì ṣe nígbàtí wọn ti kúnlẹ   lé orí ilẹ, Jésù kérora nínú ara rẹ, ó sì wípé: Bàbá, inú mi bàjẹ nítorí ìwà búburú àwọn ènìyàn ìdílé Ísráẹlì.   Nígbàtí ó sì ti sọ awọn ọrọ   wọnyi tán, òun tìkararẹ pẹlú kunlẹ lé órí ilẹ; ẹ sì kíyèsĩ ó gbàdúrà sí Bàbá, àwọn ohun tí ó sì gbàdúrà fún ni ẹnìkẹni kò lè kọ sílẹ, àwọn ọpọ ènìyàn nã tí ó gbọọ sì jẹ ẹrí síi.   Báyĩ sì ni ọnà tí wọn fi jẹrí   síi: Ojú kò ríi rí, bẹni etí kò gbọọ rí, àwọn ohun nlá àti ohun ìyanu irú èyítí àwa rí àti tí a gbọ tí Jésù bá Bàbá sọ;   Kò sì sí ahọn tí ó lè sọọ,   tàbí kí ẹnìkẹni ó lè kọọ, tàbí kí ọkàn ẹnìkẹni ó lè ròo nípa àwọn ohun nlá àti ohun ìyanu gẹgẹbí àwa ti ríi àti tí a sì gbọọ tí Jésù sọ; kò sì sí ẹnìkẹnì tí ó lè mọ irú ayọ tí ó kún ọkàn wa ní àkokò tí àwa gbọọ tí ó gbàdúrà sí Bàbá fún wa.   Ó sì ṣe nígbàtí Jésù ti parí   àdúrà rẹ sí Bàbá, ó dìde; ṣùgbọn ayọ àwọn ọpọ ènìyàn nã pọ tóbẹ tí wọn kò lè dìde dúró.   Ó sì ṣe tí Jésù bá wọn sọrọ, ó   sì ní kí wọn ó dìde.   Wọn sì dìde kúrò ní ilẹ, ó sì   wí fún wọn pé: Alábùkún-fún ni ẹyin nítorí ìgbàgbọ yín. Àti nísisìyí ẹ kíyèsĩ, ayọ mi kún.   Nígbàtí ó sì ti sọ àwọn   ọrọ wọnyí, ó sọkún, àwọn ọpọ ènìyàn nã sì jẹrí síi, ó sì gbé àwọn ọmọwẹwẹwọn, ní ọkọkan, ó sì súre fún wọn, ó sì gbàdúrà sí Bàbá fún wọn.   Nígbàtí ó sì ti ṣe èyí tán ó   tún sọkún;   Ó sì bá àwọn ọpọ ènìyàn nã   sọrọ, ó sì wí fún wọn pé: Ẹ wo àwọn ọmọ wẹwẹ yín.   Bí wọn sì ti wò láti kíyèsí   àwọn ọmọ wẹwẹ nã, wọn gbé ojú wọn sókè sí ọrun, wọn sì ríi tí ọrun ṣí sílẹ, wọn sì rí àwọn ángẹlì tí wọn nsọkalẹ jáde láti ọrun bí èyítí iná yí wọn ká; wọn sì sọkalẹ wa, wọn sì yí àwọn ọmọ wẹwẹ nnì ká, iná sì yí wọn ká; àwọn ángẹlì nã sì ṣiṣẹ ìránṣẹ pẹlú wọn.   Àwọn ọpọ ènìyàn nã sì ríi,   wọn sì gbọọ, wọn sì jẹrí síi; wọn sì mọ pé òtítọ ni ẹrí wọn nítorítí ẹnìkọkan wọn ni ó rí tí ó sì gbọ, olúkúlùkù fúnrarẹ; wọn sì pọ níye ní ìwọn ẹgbẹrún méjì àti ẹdẹgbẹta ẹmí; wọn sì jẹ àwọn ọkùnrin, àwọn obìnrin, àti àwọn ọmọdé wẹwẹ.  18   Jésù fi ìlànà àmì májẹmu lélẹ lãrín àwọn ará NífáìÓ pàṣẹ fún wọn láti máa gbàdúrà ní orúkọ òun ní gbogbo ìgbàÀwọn tí ó jẹ nínú ara rẹ àti tí ó mu nínú ẹjẹ rẹ ní àìpé ni a ó dá lẹbiÓ fún àwọn ọmọ-ẹhìn nã ní agbára láti lè fúnni ní Ẹmí Mímọ. Ní ìwọn ọdún 34 nínú ọjọ Olúwa wa. Ó sì ṣe tí Jésù pàṣẹ fún àwọn ọmọ-ẹhìn rẹ pé kí wọn ó mú àkàrà àti wáìnì wá sí ọdọ òun.   Nígbàtí wọn sì ti lọ láti mú   àkàrà àti wáìnì nã wá, ó pàṣẹ fún àwọn ọpọ ènìyàn nã pé kí wọn ó joko lé orí ilẹ.   Nígbàtí àwọn ọmọ-ẹhìn nã ti   mú àkàrà àti wáinì nã dé, ó mú lára àkàrà nã ó bũ sí wẹwẹ ó sì súre síi; ó sì fií fún àwọn ọmọ-ẹhìn rẹ ó sì pàṣẹ fún wọn pé kí wọn ó jẹẹ.   Nígbàtí wọn sì ti jẹ tí wọn sì   ti yó, ó pàṣẹ pé kí wọn ó fi fún àwọn ọpọ ènìyàn nã.   Nígbàtí àwọn ọpọ-ènìyàn nã   sì ti jẹ tí wọn yó, ó wí fún àwọn ọmọ-ẹhìn nã pé: Ẹ kíyèsĩ, ẹnìkan wà ní ãrin yín tí èmi yíò yàn, òun ni èmi yíò sì fún ni agbára láti lè bù àkàrà kí ó sì súré sĩ, kí ó sì fií fún àwọn ènìyàn ìjọ mi,fún gbogbo àwọn tí yíò gbàgbọ tí a ó sì rìbọmi ní orúkọ mi.   Èyí ni ẹyin yíò sì ṣe àkíyèsí   láti ṣe, àní gẹgẹbí èmi ti ṣe, àní gẹgẹbí èmi ti bù àkàrà tí emí sì súre sĩ, tí èmi sì fií fún yín.   Èyí ni ẹyin yíò ṣe ní ìrántí ara   mi, èyítí èmi ti fi hàn yín. Yíò sì jẹ ẹrí níwájú Bàbá pé ẹyin ṣe ìrántí mi nígbà-gbogbo. Bí ẹyin bá sì ṣe ìrántí mi nígbà-gbogbo, nígbànã ni Ẹmí mi yíò wà pẹlú yín.   Ó sì ṣe nígbàtí ó sọ àwọn   ọrọ wọnyí, ó pàṣẹ fún àwọn ọmọ-ẹhìn rẹ pé kí wọn ó mu nínú wáìnì tí ó wà nínú ago kí wọn ó sì mu lára rẹ, àti pé kí wọn ó fi fún àwọn ọpọ ènìyàn nã kí wọn ó lè mu nínú rẹ.   Ó sì ṣe tí wọn ṣe bẹ, wọn sì   mu nínú rẹ wọn sì yó, wọn sì fi fún àwọn ọpọ ènìyàn nã, wọn sì mu, wọn sì yó.   Nígbàtí àwọn ọmọ-ẹhìn nã   si ti ṣe eleyĩ, Jésù wí fún wọn pé: Alábùkún-fún ni ẹyin íṣe nítorí ohun yĩ èyítí ẹyin ti ṣe, nítorítí èyĩ ni ìmúṣẹ àwọn òfin mi, èyí sì ṣe ìjẹrí sí fún Bàbá pé ẹyin ní ìfẹ láti ṣe èyítí mo ti pa láṣẹ fún yín.   Èyí sì ni kí ẹyin ó ṣe ní ìgbà   gbogbo fún àwọn tí ó ti ronúpìwàdà àti tí a sì rìbọmi ní orúkọ mi; ẹyin ó sì ṣeé ní ìrántí ẹjẹ mi, èyítí èmi ti ta sílẹ fún yín, pé kí ẹyin ó lè ṣe ìjẹrí sí fún Bàbá pé ẹyin nrántí mi ní ìgbà gbogbo. Bí ẹyin bá sì nrántí mi Ẹmí mi yíò wà pẹlú yín.   Èmi sì fún yín ní òfin kan   pé kí ẹyin ó ṣe àwọn ohun wọnyí. Bí ẹyin yíò bá sì ṣe wọn ní ìgbà gbogbo alábùkún-fún ni ẹyin íṣe, nítorítí a ti kọọ yín lé orí àpáta mi.   Ṣùgbọn ẹnìkẹni nínú yín tí   ó bá ṣe ju èyí tàbí kí ó dín in kù, òun nã ni a kò kọ lé orí àpáta mi, ṣùgbọn a kọọ lé orí ìpìlẹ yanrìn; nígbàtí òjò sì rọ, tí ìkún omi sì dé, tí afẹfẹ sì fẹ, tí wọn sì bìlù wọn, wọn yíò ṣubú, àwọn ẹnu-ọnà ipò-òkú sì ti ṣí sílẹ láti gbà wọn wọlé.   Nítorínã alábùkún-fún ni   ẹyin íṣe bí ẹyin bá pa òfin mi mọ, èyítí Bàbá pàṣẹ pé kí èmi ó fi fún yín.   Lóotọ, lóotọ, mo wí fún yín,   ẹ níláti máa ṣọnà kí ẹ sì máa gbàdúrà nígbà-gbogbo, kí èṣù ó má bã dán yín wò, kí ó sì mú yín ní ìgbèkùn.   Gẹgẹbí èmi sì ti gbàdúrà   lãrín yín bẹ nã ni kí ẹyin ó gbàdúrà nínú ìjọ mi, lãrín àwọn ènìyàn mi tí ó bá ronúpìwàdà àti tí a rìbọmi ní orúkọ mi. Ẹ kíyèsĩ èmi ni ìmọlẹ; èmi ti fi àpẹrẹ lélẹ fún yín.   Ó sì ṣe nígbàtí Jésù sì ti   sọ àwọn ọrọ wọnyĩ fún àwọn ọmọ-ẹhìn rẹ, ó tún yíjú padà sí àwọn ọpọ-ènìyàn nã ó sì wí fún wọn pé:   Ẹ kíyèsĩ, lóotọ, lóotọ, ni mo   wí fún yín, ẹ níláti máa ṣọnà kí ẹ sì máa gbàdúrà nígbà-gbogbo kí ẹyin ó má bã bọ sínú ìdẹwò; nítorí Sátánì fẹ láti níi yín, kí ó lè kù yín bí àlìkámà.   Nítorínã ẹ níláti máa gbàdúrà   nígbà-gbogbo sí Bàbá ní orúkọ mi;   Ohunkóhun tí ẹyin yíò sì   bẽrè lọwọ Bàbá ní orúkọ mi, èyítí ó yẹ, tí ẹ sì gbàgbọ pé ẹ ó rí gbà, ẹ kíyèsĩ a ó fí i fún yín.   Ẹ máa gbàdúrà nínú ẹbí   yín sí Bàbá, ní orúkọ mi nígbàgbogbo, kí àwọn aya yín àti àwọn ọmọ yín ó lè jẹ alábùkún-fún.   Àti kí ẹ kíyèsĩ, ẹyin yíò   máa bá ara yín péjọ pọ nígbàkũgbà; ẹyin kò sì ní dá ẹnìkẹni lẹkun láti wá sí ọdọ yín nígbàtí ẹyin bá nbá ara yín péjọ pọ, ṣùgbọn ẹ jẹ kí wọn ó wá sí ọdọ yín ẹ má sì ṣe dá wọn lẹkun;   Ṣùgbọn kí ẹyin ó gbàdúrà   fún wọn, kí ẹ má sì ṣe lé wọn jáde; bí ó bá sì rí bẹ tí wọn wá sí ọdọ yín nígbà-kũgbà ẹyin ó máa gbàdúrà fún wọn sí Bàbá, ní orúkọ mi.   Nítorínã, ẹ gbé ìmọlẹ yín   sókè kí ó lè tàn sí aráyé. Ẹ kíyèsĩ, èmi ni ìmọlẹ tí ẹyin ó máa gbé sókèèyítí ẹyin ti rí tí èmi ṣe. Ẹ kíyèsĩ, ẹyin ríi tí èmi ti gbàdúrà sí Bàbá, ẹyin sì ti jẹrí síi.   Ẹyin sì ríi pé èmi ti pàṣẹ pé   kí ẹnìkẹni nínú yín máṣe lọ, dípò èyí èmi pàṣẹ pé kí ẹ wá sí ọdọ mi, kí ẹyin ó fi ọwọ bá ojú ọgbẹ ara mi àti kí ẹ fi ojú ara yín rí mi; bẹ gẹgẹ ni ẹyin ó ṣe fún aráyé; ẹnìkẹni tí ó bá sì dá òfin yĩ kọjá ngba ara rẹ lãyè fún fífà sínú ìdẹwò.   Àti nísisìyí ó sì ṣe nígbàtí   Jésù ti sọ àwọn ọrọ wọnyí tán, ó tún yíjú rẹ sí ọdọ àwọn ọmọẹhìn rẹ àwọn tí ó ti yàn, ó sì wí fún wọn pé:   Ẹ kíyèsĩ lóotọ, lóotọ, ni èmi   wí fún yín, èmi fi òfin míràn fún yín, nígbànã ni èmi ó tọ Bàbá mi lọ kí èmi kí ó lè mú àwọn òfin míràn tí ó ti fún mi ṣẹ.   Àti nísisìyí ẹ kíyèsĩ, èyí ni   òfin èyítí èmi fi fún yín, pé ẹyin kì yíò jẹ kí ẹnìkẹni kí ó bá yín pín nínú ara àti ẹjẹ mi ní àìpé, nígbàtí ẹyin bá npín in fúnni;   Nítorítí ẹnìkẹnì tí ó bá jẹ tí ó   sì mu nínú ara àti ẹjẹ mi ní àìpé ni ó jẹ tí ó sì mu ìdálẹbi sí ẹmí ara rẹ; nítorínã bí ẹyin bá mọ pé ẹnìkan wà ní àìpé láti jẹ àti láti mu nínú ara àti ẹjẹ mi kí ẹyin kí ó dáa lẹkun.   Bíótilẹríbẹ, ẹyin kì yíò leè   kúrò lãrín yín, ṣùgbọn ẹyin yíò jíṣẹ ìránṣẹ fún un ẹyin yíò sì gbàdúrà fún un sí Bàbá, ní orúkọ mi; bí òun bá sì ronúpìwàdà tí a sì rĩbọmi ní orúkọ mi, nígbànã ni ẹyin yíò gbã sí ãrin yín, tí ẹyin yíò sì fún un nínú ara àti ẹjẹ mi.   Ṣùgbọn bí òun kò bá ronúpìwàdà,   a kò ní kã mọ àwọn ènìyàn mi, kí ó má bã pa àwọn ènìyàn mi run, nítorí ẹ kíyèsĩ mo mọ àwọn àgùtàn mi, a sì ti ka iye wọn.   Bíótilẹríbẹ, ẹyin kì yíò lé   wọn kúrò nínú àwọn sínágọgù yín, tàbí àwọn ibi ìjọsìn yín, nítorítí irú àwọn bẹ ni ẹyin yíò tẹramọ láti jíṣẹ ìránṣẹ fún; nítorí ẹyin kò mọ bóyá wọn yíò padà tí wọn yíò sì ronúpìwàdà, tí wọn yíò sì wá sí ọdọ mi tọkàn-tọkàn, tí èmi yìo sì wò wọn sàn; ẹyin yíò sì jẹ ipa èyítí a fi mú ìgbàlà bá wọn.   Nítorínã, kí ẹyin kí ó pa   àwọn ọrọ wọnyí tí èmi ti pa láṣẹ fún yín mọ kí ẹyin ó máṣe gba ìdálẹbi; nítorí ègbé ni fún ẹnití Bàbá bá dálẹbi.   Èmi sì fún yín ní àwọn òfin   wọnyí nítorí àwọn àríyànjiyàntí ó ti wà lãrín yín. Ìbùkún si ni fún yín bí kò bá sí àríyànjiyàn lãrín yín.   Àti nísisìyí èmi nlọ sí ọdọ   Bàbá, nítorítí ó tọnà pé kí èmi ó lọ sí ọdọ Bàbá nítorí yín.   Ó sì ṣe nígbàtí Jésù ti parí   ọrọ rẹ ní sísọ, ó fi ọwọ rẹ kan àwọn ọmọ-ẹhìn tí ó ti yàn ní ọkọkan, àní títí ó fi fi ọwọ kan gbogbo wọn, ó sì bá wọn sọrọ bí ó ti nfi ọwọ kàn wọn.   Àwọn ọpọ ènìyàn nã kò sì   gbọ àwọn ọrọ tí ó nsọ, nítorínã wọn kò ní àkọsílẹ nípa wọn; ṣùgbọn àwọn ọmọ-ẹhìn nã ní àkọsílẹ pé ó fún wọn ní agbára láti fi Ẹmí Mímọ fún ni. Èmi yíò sì fi hàn yín tí ó bá yá pé òtítọ ni àkọsílẹ yí jẹ.   Ó sì ṣe nígbàtí Jésù ti fi ọwọ   kan gbogbo wọn tán, ikũku kan yọ tí ó sì ṣíjibo àwọn ọpọ ènìyàn nã tí wọn kò lè rí Jésù.   Bí a sì ti síjibò wọn, ó kúrò   lãrín wọn, ó sì gòkè re ọrun. Àwọn ọmọ-ẹhìn nã sì ríi wọn sì jẹrí síi pé ó tún gòkè re ọrun.  19   Àwọn ọmọ-ẹhìn méjìlá nã nṣe iṣẹ ìránṣẹ fún àwọn ènìyàn nã wọn sì gbàdúrà fún gbígba Ẹmí MímọA ṣe ìrìbomi fún àwọn ọmọ-ẹhìn nã wọn sì gba Ẹmí Mímọ àti àwọn iṣẹ ìránṣẹ àwọn ángẹlìJésù gbàdúrà ó sì lo èdè tí ẹnìkẹni kò lè kọ sílẹÓ jẹrí sí ìgbàgbọ nlá tí ó tayọ ti àwọn ará Nífáì ní. Ní ìwọn ọdún 34 nínú ọjọ Olúwa wa. Àti nísisìyí ó sì ṣe nígbàtí Jésù ti gòkè re ọrun, àwọn ọpọ-ènìyàn nã bá ọnà ara wọn lọ, olúkúlukù sì mú ìyàwó àti ọmọ rẹ wọn sì padà sí ilé wọn.   A sì kókìkí ìròyìn nã lãrín   àwọn ènìyàn nã lójúkannã, kí ilẹ ó tó ṣú, pé àwọn ọpọ-ènìyàn nã ti rí Jésù, àti pé ó ti jíṣẹ ìránṣẹ fún wọn, àti pé òun yíò tún fi ara rẹ hàn ní ọjọ kejì sí àwọn ọpọ-ènìyàn nã.   Bẹni, àti pẹlú ní gbogbo   òru ọjọ nã ni wọn kókìkí nípa ọrọ Jésù; wọn sì tan ọrọ nã ká tóbẹ tí wọn pọ tí ó tàn án ká, bẹni ọpọlọpọ nínú wọn, ni ó ṣiṣẹ takun-takun ní òru ọjọ nã, kí wọn ó lè wà níbití Jésù yíò gbé fi ara rẹ hàn sí àwọn ọpọ-ènìyàn ní ọjọ kejì.   Ó sì ṣe ní ọjọ kejì, nígbàtí   àwọn ọpọ ènìyàn ti péjọ pọ, ẹ kíyèsĩ, Nífáì àti arákùnrin rẹ èyítí ó ti jí dìde kúrò nínú ipòòkú, ẹnití orúkọ rẹ íṣe Tímótéù, àti ọmọkùnrin rẹ, ẹnití orúkọ rẹ íṣe Jónà, àti Mátónì pẹlú, àti Mátóníhà, arákùnrin rẹ, àti Kúménì, àti Kúménónhì, àti Jeremíàh, àti Ṣẹmnónì, àti Jónà, àti Sẹdẹkíàh, àti Isaiahnísisìyí èyí ni orúkọ àwọn ọmọ-ẹhin èyítí Jésù ti yànó sì ṣe tí wọn jáde lọ tí wọn sì dúró lãrín àwọn ọpọ-ènìyàn nã.   Ẹ sì kíyèsĩ, àwọn ọpọ-ènìyàn   nã pọ tó bẹ tí wọn fi pín wọn sí ọnà méjìlá.   Àwọn méjìlá nnì sì kọ àwọn   ọpọ-ènìyàn nã ní ẹkọ; ẹ sì kíyèsĩ, wọn sì mú kí àwọn ènìyàn nã ó kúnlẹ lórí ilẹ ayé kí wọn ó sì gbàdúrà sí Bàbá ní orúkọ Jésù.   Àwọn ọmọ-ẹhìn nã sì gbàdúrà   sí Bàbá pẹlú ní orúkọ Jésù. Ó sì ṣe tí wọn dìde tí wọn sì jíṣẹ ìránṣẹ lãrín àwọn ènìyàn nã.   Nígbàtí wọn sì ti jíṣẹ ìránṣẹ   níti àwọn ọrọ kannã tí Jésù ti sọláìṣe àyípadà sí àwọn ọrọ tí Jésù ti sọẹ kíyèsĩ, wọn tún kúnlẹ wọn sì gbàdúrà sí Bàbá ní orúkọ Jésù.   Wọn sì gbàdúrà fún ohun   èyítí wọn fẹ jùlọ; wọn sì fẹ kí a fi Ẹmí Mímọ fún wọn.   Nígbàtí wọn sì ti gbàdúrà   ní ọnà yĩ wọn sọkalẹ lọ sí etí omi nã, àwọn ọpọ-ènìyàn nã sì tẹlé wọn.   Ó sì ṣe ti Nífáì sọkalẹ lọ sínú   omi nã tí a sì ṣe ìrìbọmi fũn.   Ó sì jáde kúrò nínú omi nã,   ó sì bẹrẹsí íṣe ìrìbọmi. Ó sì ṣe ìrìbọmi fun gbogbo àwọn ti Jésù ti yàn.   Ó sì ṣe nígbàtí a ti ri gbogbo   wọn bọmi tan ti wọn sì ti jáde kúrò nínú omi, Ẹmí Mímọ sì bà lé wọn, wọn sì kún fún Ẹmí Mímọ àti pẹlú iná.   Ẹ sì kíyèsĩ, ohun èyítí ó rí bí   iná yí wọn ká; ó sì sọkalẹ láti ọrun wá, àwọn ọpọ-ènìyàn nã sì jẹrí síi, wọn sì ṣe àkọsílẹ nípa rẹ; àwọn ángẹlì sì sọkalẹ láti ọrun wá wọn sì ṣiṣẹ ìránṣẹ lãrín wọn.   Ó sì ṣe bí àwọn ángẹlì nã ti   nṣiṣẹ ìránṣẹ lãrín àwọn ọmọẹhìn nã, ẹ kíyèsĩ, Jésù wá ó sì dúró lãrín wọn o si ṣiṣé ìránṣẹ sí wọn.   Ó sì ṣe tí ó bá àwọn ọpọ   ènìyàn sọrọ, ó sì paṣẹ fún wọn pé kí wọn ó tún kúnlẹ lórí ilẹ, àti pẹlú kí àwọn ọmọ-ẹhìn rẹ ó kúnlẹ lórí ilẹ.   Ó sì ṣe nígbàtí gbogbo wọn   ti kúnlẹ lórí ilẹ tán, ó pàṣẹ fún àwọn ọmọ-ẹhìn rẹ pé kí wọn ó gbàdúrà.   Ẹ sì kíyèsĩ, wọn bẹrẹsí   gbàdúrà; wọn sì gbàdúrà sí Jésù, tí wọn sì npẽ ní Olúwa àti Ọlọrun wọn.   Ó sì ṣe tí Jésù jáde lọ kúrò   lãrín wọn, ó sì rìn jìnà sí wọn díẹ ó sì wolẹ lé orí ilẹ, ó sì wípé:   Bàbá, èmi dúpẹ lọwọ rẹ pé   ìwọ ti fi Ẹmí Mímọ fún àwọn wọnyí tí èmi ti yàn; nítorí ìgbàgbọ wọn nínú mi ni èmi sì ṣe yàn wọn kúrò nínú ayé.   Bàbá, èmi gbàdúrà sí ọ kí ó   fún gbogbo àwọn tí yíò gba ọrọ wọn gbọ ní Ẹmí Mímọ.   Bàbá, ìwọ ti fi Ẹmí Mímọ   fún wọn nítorípé wọn gbà mí gbọ; ìwọ sì ríi pé wọn gbà mí gbọ nítorípé ó ngbọ wọn, wọn sì gbàdúrà sí mi; wọn sì gbàdúrà sí mi nítorípé mo wà lọdọ wọn.   Àti nísisìyí Bàbá, èmi gbàdúrà   sí ọ nítorí wọn, àti nítorí gbogbo àwọn tí yíò gba ọrọ wọn gbọ, kí wọn ó lè gbà mí gbọ, kí èmi ó lè wà nínú wọn gẹgẹbí ìwọ, Bàbá, ti wà nínú mi, kí àwa ó lè jẹ ọkan.   Ó sì ṣe nígbàtí Jésù ti gbàdúrà   sí Bàbá báyĩ tán, ó tọ àwọn ọmọ-ẹhin rẹ wá, ẹ sì kíyèsĩ, wọn sì tẹramọ gbígba àdúrà síi, láìsinmi; wọn kò sì lo ọrọ púpọ, nítorítí a ti fún wọn ní ohun tí wọn yíò gbàdúrà nípa rẹ, wọn sì kún fún ìbẽrè.   Ó sì ṣe tí Jésù súre fún wọn   bí wọn ti ngbàdúrà síi; ìwò rẹ sì fi ojú ãnú wò wọn, ìmọlẹ ìwò rẹ sì tàn sí wọn, ẹ sì kíyèsĩ wọn funfun bí ìwò Jésù àti bí ẹwù Jésù pẹlú; ẹ sì kíyèsĩ fífunfun yĩ tayọ fífunfun èyíkéyĩ, bẹni, àní kò sí ohunkóhun lórí ayé tí ó funfun tó fífunfun yìi.   Jésù sì wí fún wọn pé: Ẹ  tẹsíwájú nínú àdúrà gbígbà; bíótilẹríbẹ wọn kò sì simi àdúrà gbígbà.   Ó sì yípadà kúrò ní ọdọ   wọn, ó sì kọjá lọ síwájú díẹ ó sì wolẹ sí órí ilẹ; ó sì tún gbàdúrà sí Bàbá, wípé:   Bàbá, èmi dúpẹ lọwọ rẹ   nítorítí ìwọ ti sọ àwọn tí èmi yàn di mímọ, nítorí ìgbàgbọ wọn, èmi a sì máa gbàdúrà fún wọn, àti pẹlú fún àwọn ti yíò gba ọrọ wọn gbọ, kí a lè sọ wọn di mímọ nínú mi, nípasẹ ìgbàgbọ nínú ọrọ wọn, àní bí a ti sọ wọn di mímọ nínú mi.   Bàbá, èmi ngbàdúrà, kĩ ṣe   fún aráyé, ṣùgbọn fún àwọn tí ìwọ ti fifún mi láti inú ayé wá, nítorí ìgbàgbọ wọn, kí wọn ó lè di mímọ nínú mi, kí èmi ó lè wà nínú wọn gẹgẹbí ìwọ, Bàbá, ti wà nínú mi, kí àwa ó lè jẹ ọkan, kí a lè ṣe mí lógo nínú wọn.   Nígbàtí Jésù sì ti sọ ọrọ   wọnyí tán ó tún padà wá sí ọdọ àwọn ọmọ-ẹhìn rẹ; ẹ sì kíyèsĩ wọn ngbàdúrà ní ìtẹramọ, láìsinmi, síi; ó sì tún fi ojú ãnú rẹ wò wọn; ẹ sì kíyèsĩ wọn funfun, àní bí Jésù ṣe rí.   Ó sì ṣe tí ó tún lọ síwájú díẹ   síi ó sì gbàdúrà sí Bàbá;   Kò sì sí ahọn tí ó lè sọ àwọn   ọrọ àdúrà tí ó gbà, bẹni ẹnìkẹni kò lè kọ àwọn ọrọ àdúrà tí ó gbà.   Àwọn ọpọ ènìyàn nã sì gbọ   wọn sì jẹrí síi; ọkàn wọn sì ṣí sílẹ wọn sì ní ìmọ nínú ọkàn wọn àwọn ọrọ àdúrà tí ó gbà.   Bíótilẹríbẹ, ọrọ àdúrà tí ó   gbà nã jẹ nlá àti ìyanu tóbẹ tí ẹnìkẹni kò lè kọ wọn sílẹ, tàbí kí a sọ wọn.   Ó sì ṣe nígbàtí Jésù parí   àdúrà tí ó gbà ó tún padà sí ọdọ àwọn ọmọ-ẹhìn nã, ó sì wí fún wọn pé: Irú ìgbàgbọ tí ó tó èyí èmi kò ríi rí lãrín gbogbo àwọn Ju; nítorí-èyí ni èmi kò ṣe lè fi àwọn iṣẹ ìyanu nlá hàn wọn bí èmi ti fi hàn yín, nítorí àìgbàgbọ wọn.   Lóotọ ni mo wí fún yín, kò   sí ẹnìkẹni nínú wọn tí ó rí àwọn ohun nlá irú èyí tí ẹyin ti rí; bẹni wọn kò gbọ àwọn ohun nlá irú èyí tí ẹyin ti gbọ.  20   Jésù pèsè àkàrà àti wáìnì ní ọnà ìyanu ó sì tún fi àmì májẹmú nã fún àwọn ènìyàn nãÀwọn ìyókù Jákọbù yíò wá sí ìmọ Olúwa Ọlọrun wọn, wọn yíò sì jogún àwọn ilẹ AmẹríkàJésù ni wòlĩ nã bí Mósè, àwọn ará Nífáì sì ni àwọn irú-ọmọ wòlĩ nãÀwọn tí íṣe ara àwọn ènìyàn Olúwa ni a ó kójọpọ sí Jerúsálẹmù. Ní ìwọn ọdún 34 nínú ọjọ Olúwa wa. Ó sì ṣe tí ó pàṣẹ fún àwọn ọpọ ènìyàn nã kí wọn ó simi àdúrà gbígbà, àti fún àwọn ọmọ-ẹhìn rẹ nã. Ó sì pàṣẹ fún wọn pé kí wọn ó má simi àdúrà gbígbà nínú ọkàn wọn.   Ó sì pàṣẹ fún wọn pé kí wọn   ó dìde kí wọn ó sì dúró lórí ẹsẹ wọn. Wọn sì dìde wọn sì dúró lórí ẹsẹ wọn.   Ó sì ṣe tí ó tún bù àkàrà ó sì   súre síi, ó sì fún àwọn ọmọ-ẹhìn nã kí wọn ó jẹ.   Nígbàtí wọn sì ti jẹ ó pàṣẹ   fún wọn láti bù àkàrà nã, kí wọn ó sì fifún àwọn ọpọ-ènìyàn nã.   Nígbàtí wọn sì ti fifún àwọn  ọpọ-ènìyàn nã tán ó fún wọn ní wáìnì kí wọn ó mu pẹlú, ó sì pàṣẹ fún wọn pé kí wọn ó fifún àwọn ọpọ ènìyàn nã pẹlú.   Nísisìyí àwọn ọmọ-ẹhìn nã   kò mú àkàrà tàbí wáìnì wá, bẹni àwọn ọpọ-ènìyàn nã kò mú wá;   Ṣùgbọn nítọtọ ni ó fi àkàrà   fún wọn jẹ, àti wáìnì fún wọnmu.   Ó sì wí fún wọn pé: Ẹnití ó   bá jẹ àkàrà yìi jẹ nínú ara mi fún ànfãní ẹmí rẹ; ẹnìkẹni tí ó bá sì mu nínú wáìnì yĩ mu nínú ẹjẹ mi fún ànfãní ẹmí rẹ; ebi kò sì ní pa ẹmí rẹ tàbí kí òùngbẹ ó gbẹẹ, ṣùgbọn yíò yó.   Nísisìyí, nígbàtí gbogbo   àwọn ọpọ-ènìyàn nã ti jẹ tí wọn sì ti mu tán, ẹ kíyèsĩ, wọn kún fún Ẹmí Mímọ; wọn sì kígbe pẹlú ohùn kan, wọn sì fi ògo fún Jésù, ẹnití wọn rí àti tí wọn gbọ.   Ó sì ṣe nígbàtí gbogbo wọn   ti fi ògo fún Jésù tán, ó wí fún wọn pé: Ẹ kíyèsĩ nísisìyí èmi ti parí òfin èyítí Bàbá ti pa laṣẹ fún mi nípa àwọn ènìyàn yĩ, àwọn tí íṣe ìyókù ìdílé Ísráẹlì.   Ẹyin rántí pé mo wí fún yín,   tí mo sì wípé nígbàtí àwọn ọrọ Isaiah yíò ṣẹẹ kíyèsĩ a kọ wọn sílẹ, ẹyin ní wọn níwájú yín, nítorínã ẹ gbé wọn yẹwò   Àti lóotọ, lóotọ, ni mo wí   fún yín, pé nígbàtí a ó mú wọn ṣẹ, nígbànã ni ìmúṣẹ májẹmú tí Bàbá ti dá pẹlú àwọn ènìyàn rẹ, A! ìdílé Ísráẹlì.   Nígbànã sì ni àwọn ìyókù   nã, tí a ti fọnká kiri orí ilẹ ayé, ni a ó kó wọn jọ láti ila ọrun àti láti ìwọ ọrun, láti gúsù àti láti àríwá; a ó sì mú wọn wá sínú ìmọ Olúwa Ọlọrun wọn, ẹnití ó ti rà wọn padà.   Bàbá sì ti pàṣẹ fún mi pé kí   èmi ó fi ilẹ yí fún yín, fún ìní yín.   Èmi sì wí fún yín, pé bí   àwọn Kèfèrí kò bá ronúpìwàdà lẹhìn ìbùkún tí wọn yíò gbà, lẹhìn tí wọn ti fọn àwọn ènìyàn mi ká   Nígbànã ni ẹyin, tí íṣe ìyókù   ìdílé Jákọbù, yíò kọjá lọ lãrín wọn; ẹyin yíò sì wà ní ãrin nwọn àwọn tí yio pọ púpọ; ẹyin yíò sì wà lãrín wọn bí kìnìún lãrín àwọn ẹranko igbó, àti bí ọmọ kìnìún lãrín àwọn agbo àgùtàn, èyítí, bí ó bá kọjá lãrín wọn, yíò tẹ wọn mọlẹ, yíò tún fà wọn ya pẹrẹpẹrẹ, kò sì sí ẹnití yíò gbà wọn là.   A ó gbé ọwọ yín sókè sí órí   àwọn ọtá yín, gbogbo àwọn ọtá yín ni a ó sì ké kúrò.   Èmi yíò sì kó àwọn ènìyàn   mi jọ bí ènìyàn tií kó àwọn ìtì rẹ sí ilẹ ilé.   Nítorítí èmi yíò ṣe àwọn   ènìyàn mi àwọn ẹnití Bàbá ti bá dá májẹmú, bẹni, èmi yíò ṣe ìwo yín ní irin, èmi yíò ṣe pátákó ẹsẹ yín ní idẹ. Ẹyin yíò sì fọ ọpọlọpọ ènìyàn sí wẹwẹ; èmi yíò sì yà ìkógun wọn sí mímọ fún Olúwa, àti ohun ìní wọn fún Olúwa gbogbo ayé. Ẹ sì kíyèsĩ, èmi ni ẹni nã tí ó ṣeé.   Yíò sì ṣe, ni Bàbá wí, tí   idà ododo mi yíò wà lórí wọn ní ọjọ nã; àti pé bí wọn kò bá ronúpìwàdà, yíò ṣubú lé wọn lórí, ni Bàbá wí, bẹni, àní lé orí gbogbo àwọn orílẹ-èdè àwọn Kèfèrí.   Yíò sì ṣe tí èmi yíò fi ìdí   àwọn ènìyàn mi múlẹ, A! ìdílé Ísráẹlì.   Ẹ sì kíyèsĩ, àwọn ènìyàn yĩ  ni èmi yíò fi ìdí wọn múlẹ ní ilẹ yĩ, sí ìmúṣẹ májẹmú èyítí èmi dá pẹlú baba yín Jákọbù; yíò sì jẹ Jerúsálẹmù Titun. Àwọn agbára ọrun yíò sì wà lãrín àwọn ènìyàn yĩ; bẹni, àní èmi pãpã yíò wà lãrín yín.   Ẹ kíyèsĩ, èmi ni ẹni nã tí   Mósè sọ nípa rẹ, wípé: Olúwa Ọlọrun yín yíò sì gbé wòlĩ kan sókè fún yín nínú àwọn arákùnrin yín, bí èmi; òun ni ẹyin yíò máa gbọ tirẹ ní ohun gbogbo èyíkeyĩ tí yíò sọ fún yín. Yíò sì ṣe tí olúkúlùkù ọkàn tí kò bá gbọ ti wòlĩ nã, òun ni a ó ké kúrò nínú àwọn ènìyàn.   Lóotọ ni mo wí fún yín,   bẹni, àti gbogbo àwọn wòlĩ láti Sámúẹlì wá, àti àwọn tí ó tẹlée, iye àwọn tí ó ti sọrọ, ni ó jẹrí nípa mi.   Ẹ sì kíyèsĩ, ẹyin ni àwọn   ọmọ àwọn wòlĩ; irú-ọmọ ìdílé Ísráẹlì sì ni ẹyin íṣe; àti ti májẹmú èyítí Bàbá ti bá àwọn bàbá yín dá, nígbàtí ó wí fún Ábráhámù pé: Àti nínú irú-ọmọ rẹ ni a ó bùkún fún gbogbo ìbátan ayé.   Nígbàtí Bàbá ti jí mi dìde ni   ó kọkọ rán mi sí ọdọ yín láti bùkúnfún yín nípasẹ mímú olúkúlùkù yín kúrò nínú àwọn ìwà àìṣedẽdé yín; èyĩ sì rí bẹ nítorípé ọmọ májẹmú ni ẹyin íṣe   Àti lẹhìn tí a tí bùkún fún   yín nígbànã ni Bàbá mú májẹmú nã ṣẹ èyítí ó ti bá Ábráhámù dá tí ó wípé: Nínú irú-ọmọ rẹ ni a ó bùkúnfún gbogbo ìbátan ayésí ti fífúnni ní Ẹmí Mímọ nípasẹ mi sórí àwọn Kèfèrí, ìbùkún tí ó dà lórí àwọn Kèfèrí nã yíò mú wọn tóbi ju ènìyàn gbogbo, sí ti fífọn ká àwọn ènìyàn mi, A! ìdílé Ísráẹlì.   Nwọn yíò sì jẹ pàṣán sí   àwọn ènìyàn ilẹ yĩ. Bíótilẹríbẹ, nígbàtí wọn bá ti gba ẹkún ìhìn-rere mi, nígbànã bí wọn ó bá sì sé ọkàn wọn le mọ mi, èmi yíò dá àwọn ìwà àìṣedẽdé wọn padà sórí wọn, ni Bàbá wí.   Èmi yíò sì rántí májẹmú nã   tí èmi ti dá pẹlú àwọn ènìyàn mi; èmi sì ti bá wọn dá májẹmú pé èmi yíò kó wọn jọ ní àkokò tí ó tọ ní tèmi, tí èmi yíò tún padà fún wọn ní ilẹ àwọn Bàbá wọn fún ìní wọn, èyítí íṣe ilẹ Jerúsálẹmù, tí íṣe ilẹ ìlérí nã fún wọn títí láé, ni Bàbá wí.   Yíò sì ṣe tí àkokò nã yíò dé,   nígbàtí a ó wãsù ẹkún ìhìn-rere mi fún wọn;   Wọn yíò sì gbà mí gbọ, pé   èmi ni Jésù Krístì, Ọmọ Ọlọrun, wọn yíò sì gbàdúrà sí Bàbá ní orúkọ mi.   Nígbànã ni àwọn àlóre yíò   gbé òhùn sókè, pẹlú ohùn kan ni wọn yíò sì kọrin; nítorítí wọn yíò ríi ní ojúkojú.   Nígbànã ni Bàbá yíò kó wọn   jọ padà, tí yíò sì fi Jerúsálẹmù fún wọn ní ilẹ-ìní wọn.   Nígbànã ni wọn yíò búsí   ayọẸ jùmọ kọrin, ẹyin ibi ahoro Jerúsálẹmù; nítorítí Bàbá ti tù àwọn ènìyàn rẹ nínú, ó ti ra Jerúsálẹmù padà.   Bàbá ti fi apá rẹ hàn ní ojú   gbogbo àwọn orílẹ-èdè; gbogbo àwọn ìkangun ayé ni yíò sì rí ìgbàlà Bàbá; Bàbá àti èmi sì jẹ ọkan.   Àti nígbànã ni a ó múu ṣẹ   èyítí a kọ wípé: Jí, tún jí, kí ó sì gbé agbára rẹ wọ, A! Síónì; gbéaṣọ arẹwà rẹ wọ, A! Jerúsálẹmù, ìlú mímọ, nítorí láti ìsisìyí lọ àwọn aláìkọlà àti àwọn aláìmọ kì yíò wọ inú rẹ mọ.   Gbọn ekuru kúrò ní ara rẹ;   dìde, joko, A! Jerúsálẹmù; tú ara rẹ kúrò nínú ìdè ọrùn rẹ, A! òndè ọmọbìnrin Síónì.   Nítorí báyĩ ni Olúwa wí:   Ẹyin ti ta ara yín lọfe, a ó sì rà yín padà láìsanwó.   Lóotọ, lóotọ, ni mo wí   fún yín, pé àwọn ènìyàn mi yíò mọ orúkọ mi; bẹni, ní ọjọ nã wọn yíò mọ pé èmi ni ẹnití nsọrọ.   Àti nígbànã ni wọn yíò   wípé: Báwo ni ẹsẹ ẹnití ó mú ìhìn-rere wá fún wọn ti dára tó lórí àwọn òkè gíga, ẹnití nkéde àlãfíà; tí ó sì mú ìhìn-rere wá fún àwọn ẹni dáradára, tí ó nkéde ìgbàlà; tí ó wí fún Síónì pé: Ọlọrun rẹ njọba!   Àti nígbànã ni igbe kan   yíò jáde wá pé: Ẹ fà sẹhìn, ẹ fà sẹhìn, ẹ jáde kúrò níbẹ, ẹ má fọwọkàn ohun àìmọ; ẹ kúrò lãrín rẹ; ẹ jẹ mímọ, ẹyin tí ngbé ohun-èlò Olúwa.   Nítorí ẹyin kì yíò yára jáde,   bẹni ẹ kì yíò fi ìsáré lọ; nítorítí Olúwa yíò ṣãjú yín, Ọlọrun Ísráẹlì yíò sì tì yín lẹhìn.   Ẹ kíyèsĩ, ìránṣẹ mi yíò fi   òye bá ni lò; a ó gbée ga, a ó sì bù ọlá fún un, òun yíò sì ga lọpọlọpọ.   Gẹgẹbí ẹnu ti ya ọpọlọpọ   ènìyàn nípã rẹa bá ojú rẹ jẹ ju ti ẹnìkẹni lọ, àti ìrísí rẹ ni a bàjẹ ju ti ọmọ ènìyàn lọ   Bẹni yíò bùwọn ọpọlọpọ   orílẹ-èdè; àwọn ọba yíò pa ẹnu wọn mọ síi, nítorípé wọn yíò rí ohun tí a kò sọ fún wọn; wọn yíò sì ní òye nípa èyítí wọn kò gbọ nípa rẹ.   Lóotọ, lóotọ, mo wí fún yín,   gbogbo àwọn ohun wọnyí ni yíò ṣẹ, àní gẹgẹbí Bàbá ti pàṣẹ fún mi. Nígbànã ni májẹmú yĩ èyítí Bàbá ti dá pẹlú àwọn ènìyàn rẹ yíò di mímúṣẹ; àti nígbànã ni àwọn ènìyàn mi yíò tún máa gbé inú Jerúsálẹmù, yíò sì jẹ ilẹ ìní wọn.  21   A ó kó Ísráẹlì jọ nígbàtí Ìwé ti Mọmọnì bá jáde wáA ó fi àwọn Kèfèrí lélẹ gẹgẹbí ènìyàn olómìnira ní AmẹríkàA o gbà wọn là bí wọn bá gbàgbọ tí wọn sì ṣe ìgbọràn; bíkòṣebẹ, a ó ké wọn kúrò a ó sì pa wọn runÍsráẹlì yíò kọ Jerúsálẹmù Titun, àwọn ẹyà tí ó ti sọnù yíò sì padà. Ní ìwọn ọdún 34 nínú ọjọ Olúwa wa. Àti lọtọ ni mo wí fún yín, èmi fún yín ní àmì kan, kí ẹyin ó lè mọ àkokò nã tí àwọn ohun wọnyí ti fẹrẹ ṣẹlẹnígbàtí èmi yíò kó àwọn ènìyàn mi jọ, A! ìdílé Ísráẹlì, kúrò nínú ipò ìfọnká rẹ ọlọjọ pípẹ, tí èmi yíò sì tún padà fi ìdí Síónì mí mulẹ lãrín nwọn.   Ẹ sì kíyèsĩ, èyí ni ohun tí èmi   yíò fifún ọ gẹgẹbí àmìnítorí lóotọ ni mo wí fún yín, nígbàtí àwọn ohun wọnyí tí èmi wí fún yín, àti tí èmi yíò tún wí fún yín lẹhìn èyí nípa ara mi, àti nípasẹ agbára Ẹmí Mímọ èyítí Bàbá yíò fi fún yín, yíò di mímọ fún àwọn Kèfèrí kí wọn ó lè mọ nípa àwọn ènìyàn tí íṣe ìyókùìdílé Jákọbù, àti nípa àwọn ènìyàn mi yìi tí wọn yíò fọnká.   Lóotọ, lóotọ ni mo wí fún   yín, nígbàtí àwọn ohun wọnyí yíò di mímọ sí wọn nípasẹ Bàbá, tí yíò sì jáde wá nípasẹ Bàbá, láti ọdọ wọn sí yín;   Nítorítí ohun ọgbọn ni nínú   Bàbá láti fi wọn lélẹ nínú ilẹ yí, kí a sì fi wọn lélẹ gẹgẹbí ènìyàn olómìnira nípa agbára Bàbá, kí àwọn ohun wọnyí ó lè jáde wá láti ọdọ wọn sí ọdọ ìyókù àwọn irú-ọmọ yín, kí májẹmú Bàbá ó lè di mímúṣẹ èyítí ó ti dá pẹlú àwọn ènìyàn rẹ, A! ìdílé Ísráẹlì;   Nítorínã, nígbàtí àwọn iṣẹ   wọnyí àti àwọn iṣẹ tí a ó ṣe lãrín yín lẹhìn èyí yíò jáde wá láti ọdọ àwọn Kèfèrí, sí àwọn irú-ọmọ yín tí wọn yíò rẹhìn nínú ìgbàgbọ nítorí àìṣedẽdé;   Nítorítí ó jẹ ìfẹ Bàbá pé kí ó   ti ọdọ àwọn Kèfèrí jáde wá, kí òun lè fi agbára rẹ hàn sí àwọn Kèfèrí, fún ìdí èyí, pe awọn Kèfèrí, bí wọn kò bá sé àyà wọn le, kí nwọn ó lè ronúpìwàdà kí wọn ó sì wá sí ọdọ mi kí a sì ṣe ìrìbọmi fún wọn ní orúkọ mi kí wọn ó sì mọ àwọn òtítọ ìlànà ẹkọ ọrọ mi, kí a lè kà wọn mọ àwọn ènìyàn mi, A! ìdílé Ísráẹlì;   Nígbàtí àwọn ohun wọnyí   bá sì ti ṣẹ tí àwọn irú-ọmọ yín sì bẹrẹsí mọ àwọn ohun wọnyíyíò jẹ ohun àmì fún wọn, kí wọn ó lè mọ pé iṣẹ Bàbá ti bẹrẹ láti lè mú májẹmú nnì ṣẹ èyítí ó ti dá pẹlú àwọn ènìyàn tí íṣe ìdílé Ísráẹlì.   Nígbàtí ọjọ nã yíò sì dé, yíò   sì ṣe tí àwọn ọba yíò pa ẹnu wọn mọ; nítorípé wọn ó rí ohun tí a kò sọ fún wọn nípa rẹ; wọn yíò sì ní òye nípa èyítí wọn kò gbọ nípa rẹ.   Nítorítí ní ọjọ nã, nítorí mi ni   Bàbá yíò ṣe iṣẹ kan, èyítí yíò jẹ iṣẹ títóbi àti ìyanu lãrín wọn; a ó sì rí nínú wọn tí kò jẹ gba iṣẹ nã gbọ, bí ẹnìkan tilẹ sọ fún wọn.   Ṣùgbọn ẹ kíyèsĩ, ẹmí ìránṣẹ   mi yíò wà ní ọwọ mi; nítorínã wọn kò lè pã lára, bí ó tilẹ jẹ wípé a ó bã jẹ nítorí wọn. Síbẹsíbẹ èmi yíò wọ sàn, nítorítí èmi yíò fihàn wọn pé ọgbọn mi tóbi ju ọgbọn-àrékérekè èṣù lọ.   Nítorínã yíò sì ṣe, ẹnìkẹni tí   kò bá gba ọrọ mi gbọ, pé èmi ni Jésù Krístì, èyítí Bàbá yíò mú kí ó mú jáde tọ àwọn Kèfèrí lọ, tí yíò sì fún un ní agbára láti mú wọn jáde tọ àwọn Kèfèrí lọ, a ó ṣeé gẹgẹbí Mósè ti sọ a ó ké wọn kúrò lãrín àwọn ènìyàn mi tí wọn wà nínú májẹmú nã.   Àwọn ènìyàn mi tí íṣe ìyókù   ìdílé Jákọbù yíò sì wà lãrín àwọn Kèfèrí, bẹni, lãrín wọn bí kìnìún lãrín àwọn ẹranko igbó, àti bí ọmọ kìnìún lãrín àwọn agbo àgùtàn, èyítí, bí ó bá kọjá lãrín wọn, yíò tẹ wọn mọlẹ, yíò tún fà wọn ya pẹrẹpẹrẹ, kò sì sí ẹnití yíò gbà wọn là.   A ó gbé ọwọ wọn sókè sí órí   àwọn ọtá wọn, gbogbo àwọn ọtá wọn ni a ó sì ké kúrò.   Bẹni, ègbé ni fún àwọn   Kèfèrí bíkòṣe pé wọn ronúpìwàdà; nítorí yíò sì ṣe ní ọjọ nã, ni Bàbá wí, tí èmi yíò ké àwọn ẹṣin yín kúrò lãrín yín, èmi yíò sì pa àwọn kẹkẹ-ẹṣin yín run;   Èmi yíò sì ké àwọn ìlú-nlá   inú ilẹ yín kúrò, èmi ó sì bi gbogbo àwọn ibi gíga yín lulẹ;   Èmi yíò sì ké gbogbo ìṣe-oṣó  kúrò nínú ilẹ yín, ẹyin kì yíò sì ní àwọn aláfọṣẹ mọ;   Àwọn ère fífín yín pẹlú ni   èmi ó ké kúrò, àti àwọn ère yín ni èmi ó ké kúrò lãrín rẹ, ẹyin kì ó sin iṣẹ ọwọ rẹ mọ;   Èmi ó sì fa àwọn igbó sũrù   yín tu kúrò lãrín yín; bákannã ni èmi yíò pa àwọn ìlú-nlá yín run.   Yíò sì ṣe tí gbogbo irọ-pípa   àti ẹtàn gbogbo, àti ìlara, àti ìjà, àti àwọn iṣẹ àlùfã alárèkérekè, àti àwọn ìwà-àgbèrè, ni a ó mú kúrò.   Nítorítí yíò sì ṣe, ni Bàbá   wí, pé ní ọjọ nã ẹnìkẹni tí kò bá ronúpìwàdà kì ó sì wá sí ọdọ Àyànfẹ Ọmọ mi, àwọn ni èmi yíò ké kúrò lãrín àwọn ènìyàn mi, A! ìdílé Ísráẹlì;   Èmi yíò sì gbẹsan ní ìbínú   lori nwọn, ani gẹgẹbi lori awọn aboriṣa, irú èyítí wọn kò gbọ rí.   Ṣùgbọn bí wọn ó bá ronúpìwàdà   tí wọn sì fetísílẹ sí àwọn ọrọ mi, tí wọn kò sì sé ọkàn wọn le, èmi yíò fi ìjọ mi lélẹ lãrín wọn, wọn yíò sì dá májẹmú nã a ó sì kà wọn mọ àwọn ìyókù ìdílé Jákọbù, àwọn tí èmi ti fi ilẹ yĩ fún ní ìní fún wọn;   Wọn yíò sì ran àwọn ènìyàn   mi lọwọ, àwọn ìyókù ìdílé Jákọbù, àti pẹlú gbogbo àwọn ìdílé Ísráẹlì tí yíò bá wá, kí wọn ó lè kọ ìlú-nlá kan, èyítí a ó pè ní Jerúsálẹmù Titun.   Àti nígbànã ni wọn yíò ran   àwọn ènìyàn mi lọwọ kí àwọn tí a ti fọnká kiri gbogbo orí ilẹ nã lè di kíkójọ pọ sínú Jerúsálẹmù Titun.   Àti nígbànã ni agbara ọrun   yíò sọkalẹ sí ãrin wọn; èmi pãpã yíò sì wà lãrín wọn.   Àti nígbànã ni iṣẹ Bàbá yíò   bẹrẹ ní ọjọ nã, àní nígbàtí a ó wãsù ìhìn-rere yĩ lãrín àwọn ìyókù àwọn ènìyàn yĩ. Lóotọ ni mo wí fún yín, ní ọjọ nã ni iṣẹ Bàbá yíò bẹrẹ lãrín gbogbo àwọn ènìyàn mi tí ó fọnká, bẹni, àní àwọn ẹyà tí ó sọnù, tí Bàbá ti darí jáde kúrò ní Jerúsálẹmù.   Bẹni, iṣẹ nã yíò bẹrẹ lãrín   gbogbo àwọn ènìyàn mi tí ó fọnká, pẹlú Bàbá tí yíò palẹ ọnà mọ èyítí wọn ó gbà wá sí ọdọ mi, kí wọn ó lè ké pe Bàbá ní orúkọ mi.   Bẹni, nígbànã sì ni iṣẹ nã yíò   bẹrẹ, pẹlú Bàbá lãrín orílẹ-èdè gbogbo fún pípalẹ ọnà mọ nínú èyítí a ó gbà láti kó àwọn ènìyàn rẹ wọlé lọ sí ìlẹ ìní wọn.   Wọn yíò sì jáde lọ láti inú   orílẹ-èdè gbogbo; wọn kì yíò yára jáde, bẹni wọn kì yíò fi ìkánjú lọ, nítorí èmi yíò ṣãjú wọn, ni Bàbá wí, èmi yíò sì tì wọn lẹhìn.  22   Ní ọjọ-ìkẹhìn, a ó fi ìdí Síónì àti àwọn ẽkàn rẹ múlẹ, a ó sì kó Ísráẹlì jọ nínú ãnú àti ìkẹWọn yíò boríA fi órí ìwé yĩ wé Isaiah 54. Ní ìwọn ọdún 34 nínú ọjọOlúwa wa. Nígbànã sì ni èyítí a kọ sílẹ yíò ṣẹ: Kọrin, A! ìwọ àgàn, ìwọ tí kò bí rí; bú sí orin, sì ké rara, ìwọ tí kò rọbí rí; nítorí àwọn ọmọ ẹni-ahoro pọ ju àwọn ọmọ ẹnití a gbé ní ìyàwó, ni Olúwa wí.   Sọ ibi àgọ rẹ di gbígbọrò, sì   jẹ kí wọn na aṣọ ìbòjú inú àgọ ibùgbé rẹ; máṣe dá-sí, sọ okùn rẹ di gígùn, kí ó sì mú ẽkàn rẹ le;   Nítorítí ìwọ ó yà sí apá ọtún   àti sí apá òsì, irú-ọmọ rẹ yíò sì jogún àwọn Kèfèrí tí wọn ó sì mú kí àwọn ìlú ahoro wọnnì di ibi gbígbé.   Máṣe bẹrù, nítorí ojú kì yíò tì   ọ; bẹni kí o máṣe dãmú, nítorí a kì yíò dójú tì ọ; nítorí ìwọ ó gbàgbé ìtìjú ìgbà èwe rẹ, ìwọ kì yíò sì rántí ẹgàn ìgbà èwe rẹ, ìwọ kò sì ní rántí ẹgàn ìgbà-opó rẹ mọ.   Nítorí ẹlẹda rẹ, ọkọ rẹ, Olúwa   àwọn Ọmọ-ogun ni orúkọ rẹ, àti Olùràpadà rẹ, Ẹní Mímọ ÍsráẹlìỌlọrun àgbáyé ni a ó máa pẽ.   Nítorí Olúwa ti pè ọ bí obìnrin   tí a kọ sílẹ, tí a sì bà nínú jẹ, àti bí aya ìgbà èwe, nígbàtí a ti kọ ni Ọlọrun rẹ wí.   Ní ìṣẹjú díẹ ni mo ti kọ ọ sílẹ,   ṣùgbọn nínú ãnú nlá ni èmi ó kó ọ jọ.   Nínú ìbínú díẹ ni èmi pa ojú   mi mọ kúrò lára rẹ ní ìṣẹjú díẹ, ṣùgbọn pẹlú inú-rere tí ó wà títí ayé ni èmi ó fi ṣãnú fún ọ, ni Olúwa Olùràpadà rẹ wí.   Nítorí bí omi Nóà ni èyí rí   sí mi, nítorí gẹgẹbí mo ti búra pé omi Nóà kì yíò bò ayé mọ, bákannã ni mo ti bura pe èmi kì yíò bínú sí ọ.   Nítorí àwọn òkè-gíga yíò ṣí   kúrò, a ó sì ṣí àwọn òkè kékèké ní ìdí, ṣùgbọn inú rere mi kì yíò fi ọ sílẹ, bẹni èmi kì yíò ṣí májẹmú àlãfíà mi ní ipò, ni Olúwa ẹnití ó ṣãnú fún ọ wí .   A! ìwọ ẹnití à npọn lójú, tí a   sì nfi agbara bí ìjì nlá gbá kiri, tí a kò sì tù nínú! Kíyèsĩ, èmi ó fi òkúta aláwọ aláràbarà lélẹ fun ọ, èmi ó sì fi òkúta sàfírà ṣe ìpìlẹ rẹ.   Èmi yíò si fi agate ṣe fèrèsé   rẹ, èmi ó sì fi òkúta iyebíye dídán ṣe ilẹkùn rẹ, èmi ó sì fi òkúta àṣàyàn ṣe agbègbè rẹ.   Olúwa yíò sì kọ gbogbo   àwọn ọmọ rẹ; àlãfíà àwọn ọmọ rẹ yíò sì pọ.   Nínú òdodo ni a ó fi ìdí rẹ   múlẹ; ìwọ jìnà sí ìnira nítorítí ìwọ kì yíò bẹrù, àti pẹlú ìwọ ó jìnà sí ìfòyà nítorí kì yíò súnmọ ọ.   Kíyèsĩ, ní kíkójọ wọn ó kó   ara wọn jọ dojúkọ ọ, kĩ ṣe nípasẹ mi; ẹnìkẹni tí ó bá kó ara wọn jọ dojúkọ ọ yíò ṣubú nítorí rẹ.   Kíyèsĩ, èmi ni ẹnití ó dá alágbẹdẹ   tí nfẹ ẹyin-iná, tí ó sì ńrọ irin-iṣẹ fún iṣẹ ara rẹ; èmi sì ni ẹnití ó dá apanirun láti panirun.   Kò sí ohun ìjà tí a ṣe sí ọ tí   yíò lè ṣe rere; àti gbogbo ahọn tí yíò pẹgàn rẹ ní ìdájọ ni ìwọ ó dá ní ẹbi. Èyí ni ogún àwọn ìránṣẹ Olúwa, láti ọdọ mi ni òdodo wọn ti wá, ni Olúwa wí.  23   Jésù fi inúdídùn rẹ hàn sí àwọn ọrọ IsaiahÓ pàṣẹ kí àwọn ènìyàn nã ó ṣe ìwãdí ọrọ àwọn wòlĩÀwọn ọrọ Sámúẹlì ará Lámánì nípa Àjĩnde Jésù ni à fikún àwọn àkọsílẹ wọn. Ní ìwọn ọdún 34 nínú ọjọ Olúwa wa. Àti nísisìyí, ẹ kíyèsĩ, mo wí fún yín, pé kí ẹyin ó ṣe ìwãdí àwọn ohun wọnyí. Bẹni, mo pãláṣẹ fún yín pé kí ẹyin ó wãdí àwọn ohun wọnyí tọkàn-tara; nítorí títóbi ni àwọn ọrọ Isaiah.   Nítorí dájúdájú ni ó sọ nípa   ohun gbogbo nípa àwọn ènìyàn mi tí íṣe ti ìdílé Ísráẹlì; nítorínãó di dandan pé kí ó bá àwọn Kèfèrí nã sọrọ.   Ohun gbogbo tí ó sì ti sọ ni ó   ti rí bẹ, wọn yíò sì rí bẹ, àní ní ìbámu pẹlú àwọn ọrọ nã ti ó sọ.   Nítorínã ẹ ṣe ìgbọràn sí àwọn   ọrọ mi; ẹ kọ àwọn ohun tí mo ti wí fún yín sílẹ; wọn yíò sì tọ àwọn Kèfèrí lọ ní ìbámu pẹlú àkokò àti ìfẹ Bàbá.   Ẹnìkẹni tí ó bá sì fetísílẹ sí   àwọn ọrọ mi tí ó sì ronúpìwàdà tí a sì ṣe iribọmi fun, òun nã ni a ó gbàlà. Ẹ máa ṣe ìwãdí àwọn wòlĩ, nítorípé wọn pọ tí ó ṣe ìjẹrísí àwọn ohun wọnyí.   Àti nísisìyí ó sì ṣe nígbàtí   Jésù ti sọ àwọn ọrọ wonyĩ tán ó tún wí fún wọn, lẹhìn tí ó ti sọ àsọyé fún wọn lórí àwọn ọrọ ìwé-mímọ tí wọn ti gbà, ó wí fún wọn pé: Ẹ kíyèsĩ, èmi fẹ kí ẹyin ó kọ àwọn ìwé-mímọ míràn sílẹ, èyítí ẹyin kò ì kọ.   Ó sì ṣe tí ó wí fún Nífáì pé:   Mú àwọn àkọsílẹ tí ẹ ti kọ wá.   Nígbàtí Nífáì sì ti mú àwọn   àkọsílẹ nã wá, tí ó sì gbé wọn kalẹ níwájú rẹ, ó wò wọn ó sì wípé:   Lóotọ ni mo wí fún yín, mo   pàṣẹ fún ìránṣẹ mi Sámúẹlì, ará Lámánì, pé kí ó ṣe ìjẹrĩ sí fún àwọn ènìyàn yìi, pé ní ọjọ nã tí Bàbá yíò ṣe orúkọ rẹ lógo nínú mi, pé àwọn ènìyàn mímọ púpọ ni yíò jí dìde kúrò nínú ipò-òkú, tí wọn yíò sì farahàn sí àwọn ènìyàn púpọ, tí wọn yíò sì ṣiṣẹ ìránṣẹ lãrín wọn. Ó sì wí fún wọn pé: Njẹ kò ha rí bẹ bí?   Àwọn ọmọ-ẹhìn rẹ sì dáa   lóhùn wọn sì wípé: Bẹni, Olúwa, Sámúẹlì ṣe ìsọtẹlẹ ní ìbámu pẹlú ọrọ rẹ, gbogbo wọn ni ó sì ti ṣẹ.   Jésù sì wí fún wọn pé: Báwo   ni ẹyin kò ṣe tĩ kọ eleyĩ, pé àwọn ènìyàn mímọ púpọ ni ó jí dìde kúrò nínú ipò-òkú tí wọn sì farahàn sí àwọn ènìyàn púpọ ti wọn sì ṣiṣẹ ìránṣẹ lãrín wọn?   Ó sì ṣe tí Nífáì rántí pé wọn   kò ì kọ eleyĩ.   Ó sì ṣe tí Jésù pàṣẹ pé kí   wọn ó kọọ; nítorínã ni wọn kọọ gẹgẹbí ó ti pãláṣẹ.   Àti nísisìyí ó sì ṣe nígbàtí   Jésù ti sọ àsọyé fún wọn lórí àwọn ìwé-mímọ nã lápapọ, èyítí wọn ti kọ, ó pàṣẹ fún wọn pé kí wọn ó máa kọni ní ẹkọ nípa àwọn ohun tí òun ti sọ àsọyé lórí wọn.  24   Oníṣẹ Olúwa yíò tún ọnà ṣe fún Bíbọ kejìKrístì yíò joko ní ìdájọA pàṣẹ fún Ísráẹlì lati san ìdámẹwá àti ọrẹA kọ ìwé ìrántíA fi orí ìwé yĩ wé Málákì 3. Ní ìwọn ọdún 34 nínú ọjọ Olúwa wa. Ó sì ṣe tí ó pàṣẹ fún wọn pé kí wọn ó kọ àwọn ọrọ tí Bàbá ti fifún Málákì, èyítí òun yíò sọ fún wọn. Ó sì ṣe lẹhìn tí wọn ti kọọ tán ó sọ àsoyé lórí wọn. Èyí sì ni àwọn ọrọ nã tí ó sọ fún wọn, wípé: Báyĩ ni Bàbá wí fún MálákìKíyèsĩ, èmi yíò rán oníṣẹ mi, yíò sì tún ọnà ṣe níwájú mi, Olúwa tí ẹyin sì nwá yíò dé ní òjijì sí tẹmpìlì rẹ, àní oníṣẹ májẹmú nã, ẹnití inú yín dùn sí; ẹ kíyèsĩ, oun yíò wá, ni Olúwa àwọn Ọmọogun wí.   Ṣùgbọn tani ó lè gbà ọjọ wíwá   rẹ, tani yíò sì dúró nígbàtí ó báfi ara hàn? Nítorítí ó dàbí iná ẹnití ndà fàdákà, àti bí ọṣẹ afọṣọ.   Òun yíò sì joko bí ẹnití nyó   àti ẹnití ndà fàdákà; òun yíò sì ṣe àwọn àtẹlé ọmọ Léfì ní mímọ, yíò sì yọ wọn bí wúrà òun fàdákà, kí wọn kí ó lè rú ẹbọ òdodo sí Olúwa.   Nígbànã ni ọrẹ Júdà àti ti   Jerúsálẹmù yíò wu Olúwa gẹgẹbí ọjọ ti ìgbà àtijọ, àti gẹgẹbí ọdún ti àtijọ.   Èmi ó sì súnmọ ọ láti ṣe ìdájọ;   èmi yíò sì ṣe ẹlẹri ní kánkán sí àwọn oṣó, àti sí àwọn panṣágà, àti sí àwọn abúra èké àti àwọn tí ó ni alágbàṣe lára nínú owó ọya rẹ, àti opó, àti aláìníbàbá, àti sí ẹnití ó kọ láti ran àjèjì lọwọ, tí wọn kò sì bẹrù mi, ni Olúwa àwọn Ọmọ-ogun wí.   Nítorí èmi ni Olúwa, èmi kò   yípadà; nítorínã ni a kò ṣe run ẹyin ọmọ Jákọbù.   Àní láti ọjọ àwọn bàbá yín   wá ni ẹyin ti yapa kúrò nínú ìlànà mi, tí ẹ kò sì pa wọn mọ. Ẹ yípadà sí ọdọ mi, èmi o sì yípadà sí ọdọ yín, ni Olúwa àwọn Ọmọ-ogun wí. Ṣùgbọn ẹyin wípé: Nípa báwo ni àwa ó yipadà?   Ènìyàn yíò ha ja Ọlọrun ní   olè bí? Síbẹsíbẹ ẹyin ti jà mií ní ólè. Ṣùgbọn ẹyin wípé: Nípa báwo ni àwa fi jà ọ ní olè? Nípa ìdámẹwá àti ọrẹ.   A ti fi yín bú, nítorí ẹyin ti jà   mí ní ólè, àní gbogbo orílè-èdè yĩ.   Ẹ mú gbogbo ìdámẹwá wá   sí ilé ìṣura, kí oúnjẹ ó lè wà ní ilé mi; ẹ sì fi èyí dán mi wò nísisìyí, ni Olúwa àwọn Ọmọ-ogun wí, bí èmi kì yíò bá ṣí fèrèsé ọrun fún yín, kí èmi ó sì tú ìbùkún jáde fún yín, tóbẹ tí kì yíò sí àyè láti gbã.   Èmi ó sì bá ajẹnirun wí nítorí   yín, òun kì ó sì run èso ilẹ yín; bẹni àjàrà yín kì yìó rẹ dànù ní àìpé ọjọ nínú oko, ni Olúwa àwọn Ọmọ-ogun wí.   Gbogbo orílẹ-èdè ni yíò sì   pè yín ní alábùkún fún, nítorípé ẹyin ó jẹ ilẹ tí ó wunni, ni Olúwa àwọn Ọmọ-ogun wí.   Àwọn ọrọ yín jẹ líle sí mi, ni   Olúwa wí. Síbẹsíbẹ ẹyin wípé: Ọrọ kíni àwa sọ sí ọ?   Ẹyin ti wípé: Asán ni láti   sin Ọlọrun, ànfàní kíni ó sì jẹ, tí àwa ti pa àwọn ìlànà rẹ mọ, tí àwa ti rìn nínú ìrora-ọkàn níwájú Olúwa àwọn Ọmọ-ogun?   Àti nísisìyí àwa pe agbéraga   ní onínúdídùn; bẹni, àwọn tí ó nṣe búburú npọ síi; bẹní, àwọn tí ó dán Ọlọrun wò sã ni a dá sí.   Nígbànã ni àwọn t í ó   bẹrù Olúwa nbá ara wọn sọrọ nígbàkũgbà, Olúwa sì fetísílẹ, ó sì gbọ; a sì kọ ìwé-ìrántí kan níwájú rẹ fún àwọn tí ó bẹrù Olúwa, tí wọn sì nrántí, tí wọn sì bẹrù orúkọ rẹ.   Wọn yíò sì jẹ tèmi, ni Olúwa   àwọn Ọmọ-ogun wí, ní ọjọ nã nígbàtí èmi ó kó àwọn ohun ọṣọ mi jọ; èmi ó sì dá wọn sí gẹgẹbí ènìyàn íti máa dá ọmọ rẹ tí ó nsìn í sí.   Nígbànã ni ẹyin ó padà, tí   ẹ ó sì mọ ìyàtọ lãrín olódodo àti ẹni-búburú, lãrín ẹnití nsin Ọlọrun àti ẹnití kò sìn ín.  25   Ní àkokò Bíbọ kejì, a ó jó gbogboàwọn agbéraga àti àwọn olùṣe búburú níná bí àkékù koríkoÈlíjàh yíò padà wá kí ọjọ nlá èyítí ó ní ẹrù nã ó tó déA fi orí ìwé yìi wé Málákì 4. Ní ìwọn ọdún 34 nínú ọjọ Olúwa wa. Nítorí ẹ kíyèsĩ, ọjọ nbọ èyítí ó rí bí iná ìléru, àti tí yíò jó gbogbo àwọn agbéraga, bẹni, àti gbogbo àwọn olùṣe búburú, yíò dàbí àkékù koríko; ọjọ nã tí nbọ yíò sì jó wọn run, ni Olúwa àwọn Ọmọ-ogun wí, tí kì yíò fi ku gbòngbò tàbí ẹka fún wọn.   Ṣùgbọn fún ẹyin tí ó bẹrù   orúkọ mi, ni Ọmọ Òdodo nã yíò dìde pẹlú ìmúláradá ní ìyẹ apá rẹ; ẹyin ó sì jáde lọ, ẹyin ó sì máa dàgbà bí àwọn ẹgbọrọ màlũ inú agbo.   Ẹyin ó sì tẹ àwọn ènìyàn   búburú mọlẹ; nítorí wọn ó já sí eérú lábẹ àtẹlẹsẹ yín, ní ọjọ nã tí èmi yíò ṣe ohun yĩ, ni Olúwa àwọn Ọmọ-ogun wí.   Ẹ rántí òfin Mósè ìránṣẹ mi,   èyítí mo pa ní àṣẹ fún un ní Hórébù fún gbogbo Ísráẹlì, pẹlú àwọn ìlànà àti ìdájọ wọnnì.   Kíyèsĩ, èmi yíò rán wòlĩ Èlíjàh   sí yín kí ọjọ Olúwa nã èyítí íṣe nlá tí ó sì ní ẹrù tó dé.   Òun yíò sì yí ọkàn àwọn   bàbá padà sí ti àwọn ọmọ wọn, àti ọkàn àwọn ọmọ sí ti àwọn bàbá wọn, kí èmi kí ó má bá wá kí èmi ó sì fi ayé bú.  26   Jésù sọ àsọyé lórí ohun gbogbo láti ìbẹrẹ wá títí dé òpinÀwọn ọmọ ọwọ àti àwọn ọmọdé sọ àwọn ọrọ tí ó yani lẹnu tí a kò lè kọÀwọn tí ó wà nínú Ìjọ Krístì jùmọ ní ohun gbogbo. Ní ìwọn ọdún 34 nínú ọjọ Olúwa wa. Àti nísisìyí ó sì ṣe nígbàtí Jésù ti sọ àwọn ọrọ wọnyí tán ó sọ àsọyé lórí wọn fún àwọn ọpọ-ènìyàn nã; ó sì tún sọ àsọyé lórí ohun gbogbo fún wọn, lórí ohun tí ó tóbi àti kékeré.   Ó sì wí pé: Àwọn ìwé-mímọ   wọnyí, èyítí ẹyin kò ní, Bàbá pàṣẹ pé kí èmi ó fifún yín; nítorítí ohun ọgbọn ni nínú rẹ pé kí a fifún àwọn ìran tí nbọ lẹhìn-ọla.   Ó sì sọ àsọyé lórí ohun   gbogbo, àní láti ìbẹrẹ wá títí dé àkokò tí yíò wá nínú ògo rẹbẹni, àní ohun gbogbo tí yíò ṣẹ ní orí ilẹ ayé, àní títí àwọn iṣẹ inú rẹ yíò di yíyọ nítorí àwọn ọru tí ó gbóná, tí àwọn ọrun àti ayé yíò kọjá lọ;   Àti pãpã títí dé ọjọ nlá èyítí ó   kẹhìn, nígbàtí ènìyàn gbogbo, àti gbogbo ìbátan, àti orílẹ-èdè gbogbo, àti gbogbo èdè, yíò dúró níwájú Ọlọrun fún ìdájọ lórí iṣẹ wọn, bóyá rere ni wọn tàbí bóyá búburú ni wọn íṣe   Bí wọn bá jẹ rere, sí àjínde ìyè   àìlópin; bí wọn bá sì jẹ búburú, sí àjínde sí ìdálẹbi; nítorítí wọn wà ní ọtọ, tí ọkan wà ní apá kan, tí èkejì sì wà ní apá kejì, gẹgẹbí ãnú, àti àìṣègbè, àti ìwà mímọ èyítí ó wà nínú Krístì, ẹnití ó ti wà ṣãjú ìpilẹṣẹ ayé.   Àti nísisìyí èmi kò lè kọ ìdá   kan nínú ọgọrun sí inú ìwé yĩ nínú àwọn ohun tí Jésù kọ àwọn ènìyàn yĩ ní tọtọ;   Ṣùgbọn ẹ kíyèsĩ, àwọn àwo  Nífáì ni ó ní púpọ nínú àwọn ohun tí ó kọ àwọn ènìyàn nã;   Àwọn ohun wọnyí sì ni èmi sì   ti kọ, tí ó jẹ díẹ nínú àwọn ohun tí ó kọ àwọn ènìyàn nã; èmi sì kọ wọn kí a lè tún mú wọn wá fún àwọn ènìyàn yĩ, láti ọdọ àwọn Kèfèrí, ní ìbámu pẹlú àwọn ọrọ ti Jésù ti sọ.   Nígbàtí wọn bá sì ti rí èyí   gbà tán, èyítí ó tọnà, pé kí wọn ó kọkọ gbà, láti dán ìgbàgbọ wọnwò, bí ó bá sì rí bẹ tí wọn sì gba ohun wọnyí gbọ, nígbànã ni a ó fi àwọn ohun púpọ tí a ti kọ nã hàn sí wọn.   Bí ó bá sì rí bẹ tí wọn kò   bá gba àwọn ohun wọnyí gbọ, nígbànã ni a ó fi àwọn ohun púpọ nã tí a ti kọ pamọ fún wọn, sí ìdálẹbi fún wọn.   Ẹ kíyèsĩ, mo ti ṣetán láti   kọ wọn, gbogbo àwọn ohun tí àwọn wòlĩ ti fín sí orí àwọn àwo Nífáì, ṣùgbọn Olúwa dá mi lẹkun, ó wípé: Èmi yíò dán ìgbàgbọ àwọn ènìyàn mi wò.   Nítorínã ni èmi, Mọmọnì,   kọ àwọn ohun tí Olúwa ti pa láṣẹ fún mi. Àti nísisìyí èmi, Mọmọnì, mú ọrọ mi wá sí òpin, èmi sì tẹsíwájú láti kọ àwọn ohun tí Olúwa ti pa láṣẹ fún mi.   Nítorínã, èmi fẹ kí ẹyin ó ríi   pé Olúwa kọ àwọn ènìyàn yĩ ní tọtọ, fún ìwọn ọjọ mẹta; lẹhìnnã ó sì nfi ara rẹ hàn sí wọn nígbàkũgbà, ó sì nbu àkàrà nígbàkũgbà, ó súre síi, ó sì nfifún wọn.   Ó sì ṣe tí ó nkọ àwọn ọmọ   àwọn ọpọ ènìyàn nã lẹkọ, tí ó sì ṣiṣẹ-ìránṣẹ lãrín wọn, àwọn tí a ti sọrọ nípa wọn, ó sì là wọn ní ohùn, wọn sì sọ àwọn ohun nlá tí ó jẹ ìyàlẹnu fún àwọn bàbá wọn, àní àwọn ohun tí ó tóbi ju èyítí ó ti fi han àwọn ènìyàn nã; ó sì là wọn ní ohùn kí wọn ó lè sọrọ.   Ó sì ṣe lẹhìn tí ó ti gòkè re   ọrunní ìgbàkejì ti ó ti fi ara rẹ hàn wọn, àti tí ó sì ti lọ sí ọdọ Bàbá, lẹhìn tí ó ti wo àwọn aláìsàn wọn, àti àwọn arọ wọn, àti tí ó la ojú àwọn afọjú wọn àti tí ó la etí àwọn adití, àti pãpã tí ó ti ṣe onírurú ìwòsàn lãrín wọn, àti tí ó ti jí ẹnìkan dìde kúrò nínú ipò-òkú, àti tí ó ti fi agbára rẹ hàn sí wọn, tí ó sì ti gòkè lọ sí ọdọ Bàbá   Ẹ kíyèsĩ, ó sì ṣe ní ọjọ kejì   tí àwọn ọpọ ènìyàn nã kó ara wọn jọ, tí wọn sì rí àti tí wọn gbọ àwọn ọmọdé wọnyí; bẹni, àní àwọn ọmọ ọwọ sì la ẹnu wọn tí wọn sì sọ àwọn ohun ìyàlẹnu; àwọn ohun tí wọn sì sọ ni Olúwa dá wọn lẹkun kí ẹnìkẹni ó máṣe kọ wọn.   Ó sì ṣe tí àwọn ọmọ-ẹhìn tí   Jésù ti yàn bẹrẹsí ńṣe ìrìbọmi láti ìgbà nã lọ àti láti kọ gbogbo àwọn tí ó bá tọ wọn wá; àti gbogbo àwọn tí ó ṣe ìrìbọmi ní orúkọ Jésù ni ó kún fún Ẹmí Mímọ.   Ọpọlọpọ wọn ni wọn sì rí   àti tí ó gbọ àwọn ohun tí a kò lè sọ, èyítí a kò gbà wọn lãyè láti kọ.   Wọn sì kọ ni lẹkò, wọn sì   ṣiṣẹ ìránṣẹ fún ara wọn; wọn sì jùmọ ní ohun gbogbo lápapọ, olúkúlùkù sì nṣe èyítí ó tọ sí èkejì rẹ.   O sì ṣe tí wọn ṣe ohun   gbogbo àní gẹgẹbí Jésù ti palaṣẹ fun wọn.   Àwọn tí a sì ṣe ìrìbọmi fun   ní orúkọ Jésù ni a pè ní ìjọ Krístì.  27   Jésù pàṣẹ fún wọn pé kí wọn ó pe Ìjọ nã ní orúkọ òunIṣẹ ìránṣẹ rẹ àti ẹbọ-ọrẹ ètùtù rẹ jẹ ìhìn-rere rẹA pàṣẹ fún àwọn ènìyàn kí wọn ó ronúpìwàdà kí a sì ṣe ìrìbọmi fun wọn ki a bá lè yà wọn sí mímọ nípasẹ Ẹmí MímọWọn níláti rí bí Jésù ti rí pãpã. Ní ìwọn ọdún 34 sí 35 nínú ọjọ Olúwa wa. Ó sì ṣe bí àwọn ọmọ-ẹhìn Jésù ti nrin ìrìn-àjò kiri tí wọn sì nwãsù nípa àwọn ohun tí wọn ti gbọ àti tí wọn ti rí pẹlú, tí wọn sì ńṣe ìrìbọmi ní orúkọ Jésù, ó sì ṣe tí àwọn ọmọ-ẹhìn kó ara wọn jọ tí wọn sì wà ní ìṣọkan nínú ìgbóná àdúrà àti ãwẹ.   Jésù sì tún fi ara rẹ hàn sí   wọn, nítorítí wọn ngbàdúrà sí Bàbá ní orúkọ rẹ; Jésù sì wá, ó sì dúró lãrín wọn, ó sì wí fún wọn pé: Kíni ẹyin nfẹ kí èmi ó fi fún yín?   Wọn sì wí fún un pé: Olúwa,   àwa fẹ kí ìwọ ó sọ fún wa orúkọ tí àwa ó pe ìjọ yìi; nítorípé àríyànjiyàn wà lãrín àwọn ènìyàn yĩ nípa ọrọ yĩ.   Olúwa sì wí fún wọn pé:   Lóotọ, lóotọ, ni mo wí fún yín, kíni ìdí rẹ tí àwọn ènìyàn yĩ fi nráhùn tí wọn sì njiyàn nítorí ohun yĩ?   Njẹ wọn kòha ka ìwé-mímọ,   èyítí ó ní kí ẹyin ó gba orúkọ Krístì, èyítí íṣe orúkọ mi? Nítorípé orúkọ yĩ ni a ó máa pè yín ní ọjọ-ìkẹhìn;   Ẹnìkẹni tí ó bá sì gba orúkọ   mi, tí ó sì forítì dé òpin, ohun kannã ni a ó gbàlà ní ọjọ-ìkẹhìn.   Nítorínã, ohunkóhun tí ẹyin   ó bá ṣe, kí ẹyin ó ṣeé ní orúkọ mi; nítorínã ni ẹyin ó pe ìjọ nã ní orúkọ mi; ẹyin ó sì ké pe Bàbá ní orúkọ mi, kí ó lè súre fún ìjọ nã nítorí mi.   Báwo ni yíò sì ṣe jẹ ìjọ mi   bí a kò bá pẽ ní orúkọ mi? Nítorípé bí a bá pe ìjọ kan ní orúkọ Mósè, ìjọ Mósè ni íṣe nígbànã; tàbí bí a bá pẽ ní orúkọ ẹnìkan, ìjọ ẹnìkan ni íṣe nígbànã; ṣùgbọn bí a bá pẽ ní orúkọ mi, ìjọ mi ni íṣe nígbànã, bí ó bá jẹ wípé orí ìhìn-rere mi ni a kọ wọn lé.   Lóotọ ni mo wí fún yín, pé   orí ìhìn-rere mi ni a kọ yín lé; nítorínã ni ẹyin ó fún ohunkóhun tí ẹyin yíò fún ní orúkọ, ní orúkọ mi; nítorínã bí ẹyin bá ké pe Bàbá, fún ìjọ nã, bí o bá ṣe ní orúkọ mi, Bàbá yíò gbọ yín;   Bí ó bá sì jẹ wípé a kọ ìjọ nã   lé orí ìhìn-rere mi, nígbànã ni Bàbá yíò fi àwọn iṣẹ ara rẹ hàn nínú rẹ.   Ṣùgbọn bí a kò bá kọ ọ lé   orí ìhìn-rere mi, tí a sì kọọ lé orí iṣẹ ènìyàn, tàbí lé orí iṣẹ èṣù, lóotọ ni mo wí fún yín, wọn ó ní ayọ nínú iṣẹ wọn fún ìgbà díẹ, láìpẹ ọjọ ni òpin yíò dé, tí a ó ké wọn lulẹ kí a sì sọ wọn sínú iná, láti inú èyítí kò sí ìpadàbọ.   Nítorípé iṣẹ wọn ntọ wọn   lẹhìn, nítorítí a ó ké wọn lulẹ nítorí iṣẹ wọn; nítorínã kí ẹyin ó rántí àwọn ohun tí èmi ti sọ fún yín.   Ẹ kíyèsĩ èmi ti fi ìhìn-rere   mi fún yín, èyí sì ni ìhìn-rere èyítí èmi ti fi fún yínpé mo wá sínú ayé láti ṣe ìfẹ Bàbá mi, nítorípé Bàbá mi ni ó rán mi.   Bàbá mi sì rán mi kí a lè gbé   mi sókè sí órí àgbélèbú; lẹhìn tí a sì ti gbé mi sókè sí órí àgbélèbú, kí èmi ó lè fà gbogbo ènìyàn wá sí ọdọ mi, pé gẹgẹbí ènìyàn ti gbé mi sókè bẹ nã ni Bàbá yíò gbé ènìyàn sókè, láti dúró níwájú mi, láti gba ìdájọ iṣẹ wọn, bóyá rere ni wọn, tàbí bóyá búburú ni wọn   Àti nítọrínã ni a fi gbé mi   sókè; nítorínã nípa agbara Bàbá ni èmi yíò fá gbogbo ènìyàn wá sí ọdọ mi, kí a lè dá wọn lẹjọ gẹgẹbí iṣẹ wọn.   Yíò sì ṣe, pé ẹnìkẹni tí ó bá   ronúpìwàdà tí a sì se ìrìbọmi fun ní orúkọ mi, òun ni yíò kún fún Ẹmí Mímọ; bí ó bá sì forítì dé òpin, ẹ kíyèsĩ, òun ni èmi yíò kà kún aláìjẹbi níwájú Bàbá mi ní ọjọ nã nígbàtí èmi yíò dúró ní ìdájọ lórí ayé.   Ẹnití kò bá sì forítì dé òpin   òun kannã ni ẹnití a ó ké lulẹ pẹlú, àti tí a ó sọ ọ sínú iná, nínú ibití wọn kò lè padà bọ mọ, nítorí àìṣègbè Bàbá.   Èyí sì ni ọrọ nã tí ó ti fi fún   àwọn ọmọ ènìyàn. Àti nítorí ìdí yĩ ni ó fi mú ọrọ rẹ tí ó ti fi fún ni ṣẹ, òun kò sì purọ, ṣùgbọn ó mú gbogbo ọrọ rẹ ṣẹ.   Kò sì sí ohun àìmọ kan tí ó   lè wọ inú ìjọba rẹ; nítorínã ni kò sì sí ohunkóhun tí ó wọ inú ìsinmi rẹ bíkòṣe àwọn tí ó ti fọ aṣọ wọn nínú ẹjẹ mi, nítorí ìgbàgbọ wọn, àti ìronúpìwàdà lórí gbogbo ẹṣẹ wọn, àti òtítọ wọn títí dé òpin.   Nísisìyí èyí ni àṣẹ nã: Ẹ ronúpìwàdà,   gbogbo ẹyin ìkangun ayé, ẹ sì wá sí ọdọ mi kí ẹ sì ṣe ìrìbọmi ní orúkọ mi, kí ẹyin ó di mímọ nípa gbígba Ẹmí Mímọ, kí ẹyin ó lè dúró ní àìlábàwọn níwájú mi, ní ọjọ ìkẹhìn.   Lóotọ, lóotọ, ni mo wí fún   yín, èyí ni ìhìn-rere mi; ẹyin sì mọ àwọn ohun tí ẹyin níláti ṣe nínú ìjọ mi; nítorípé àwọn iṣẹ tí ẹyin ti rí tí èmi ṣe, òun ni kí ẹyin ó máa ṣe pẹlú; nítorípé ohun tí ẹyin ti rí tí èmi ṣe òun pãpã ni kí ẹyin ó ṣe;   Nítorínã, bí ẹyin bá ṣe àwọn   ohun wọnyí alábùkún ni ẹyin íṣe, nítorípé a ó gbé yín sókè ní ọjọ ìkẹhìn.   Ẹ kọ àwọn ohun tí ẹyin ti rí   àti tí ẹyin ti gbọ sílẹ, àfi àwọn tí a dáa yín lẹkun rẹ ní kíkọ.   Ẹ kọ àwọn iṣẹ àwọn ènìyàn   yĩ sílẹ, tí yíò sì rí bẹ, gẹgẹbí a ti kọọ, nípa èyítí ó ti wà tẹlẹrí.   Nítorí ẹ kíyèsĩ, láti inú àwọn   ìwé tí a ti kọ, àti èyítí a ó kọ, ni a ó ṣe ìdájọ àwọn ènìyàn yĩ, nítorí nípa wọn ni àwọn ìṣe wọn yíò di mímọ sí ènìyàn.   Ẹ sì kíyèsĩ, nípasẹ Bàbá ni   a kọ ohun gbogbo; nítorínã láti inú àwọn ìwé tí a ó kọ ni a ó ṣe ìdájọ ayé.   Kí ẹyin kí ó sì mọ pé ẹyin   ni onidajọ àwọn ènìyàn yĩ, ní ìbámu pẹlú àwọn ìdájọ tí èmi yíò fi fún yín, èyítí ó tọ. Nítorínã, irú ènìyàn wo ni ó yẹ kí ẹyin ó jẹ? Lóotọ ni mo wí fún yín, àní gẹgẹ bí mo ti rí.   Àti nísisìyí èmi ó lọ sí ọdọ   Bàbá mi. Àti lọtọ ni mo wí fún yín, ohunkóhun tí ẹyin yíò bẽrè lọwọ Bàbá ní orúkọ mi, a ó fi fún yín.   Nítorínã, ẹ bẽrè, ẹ ó sì rí   gbà; ẹ kànkùn, a ó sì ṣíi sílẹ fún yín; nítorípé ẹnìkẹni tí ó bá bẽrè,yíò rí gbà; ẹnití ó bá sì kànkùn ni a ó ṣíi fún.   Àti nísisìyí ẹ kíyèsĩ, ayọ mi   pọ, àní tí ó kún, nítorí yín, àti ìran yĩ; bẹni, Bàbá pẹlú nyọ, àti gbogbo àwọn ángẹlì mímọ pẹlú, nítorí yín àti ìran yĩ; nítorípé kò sí ọkan nínú wọn tí ó sọnù.   Ẹ kíyèsĩ, mo fẹ kí ó yé yín;   nítorípé àwọn tí èmi nsọ nípa wọn ni àwọn tí ó sì wà lãyé nínú ìran yĩ; kò sì sí ọkan nínú wọn tí ó sọnù; nínú wọn sì ni èmi ní ẹkún ayọ.   Ṣùgbọn ẹ kíyèsĩ, mo ní ìroraọkàn   nítorí ìran ẹkẹrin sí ìran yĩ, nítorítí ó mú wọn ní ìgbèkùn, àní gẹgẹbí ó ti mú ọmọ-ègbé nnì; nítorítí wọn yíò tà mí nítorí fàdákà àti wúrà, àti nítorí èyítí kòkòrò yíò bàjẹ àti tí àwọn olè lè wọlé kí wọn ó jalè. Ní ọjọ nã ni èmi ó sì bẹ wọn wò, àní ní dídá iṣẹ ọwọ wọn lé orí ara wọn.   Ó sì ṣe nígbàtí Jésù ti parí   àwọn ọrọ wọnyí, ó wí fún àwọn ọmọ-ẹhìn rẹ pé: Ẹ bá ẹnu-ọnà híhá wọlé; nítorí híhá ni ẹnu-ọnà nã, tọró sì ni ojú-ọnà nã èyítí ó lọ sí ti ìyè, díẹ sì ni àwọn ẹnití nríi; ṣùgbọn gbọrò ni ojú-ọnà nã èyítí ó lọ sí ti ikú, púpọ sì ni àwọn tí nrìn lójú ọnà nã, tí òru sì dé nínú èyítí ẹnìkan kò lè ṣiṣẹ.  28   Mẹsán nínú àwọn ọmọ-ẹhìn nã fẹ láti ní ogún nínú ìjọba Krístì nígbàtí wọn bá kú, a sì pinnu rẹ fún wọnÀwọn ọmọ-ẹhìn mẹta tí ó kù fẹ láti ní agbára lórí ikú kí wọn ó lè wà láyé títí Jésù yíò tún padà bọ, a sì fún wọnA ṣí wọn nípò padà wọn sì rí àwọn ohun tí ó lòdì si òfin lati sọ, wọn sì nṣiṣẹ ìránṣẹ lãrín àwọn ènìyàn. Ní ìwọn ọdún 34 sí 35 nínú ọjọ Olúwa wa. Ó sì ṣe lẹhìn t í Jésù t i sọ àwọn ọrọ wọnyí tán, ó bá àwọn ọmọ-ẹhìn rẹ sọrọ, ní ọkọkan, wípé: Kíni ìwọ fẹ kí èmi ó fún ọ, lẹhìn tí èmi yíò ti lọ sí ọdọ Bàbá?   Gbogbo wọn ní ó sì sọrọ, àfi   àwọn mẹta, wípé: Àwa fẹ lẹhìn tí àwa ó bá ti lo ọjọ orí wa tán, tí iṣẹ ìránṣẹ wa, èyítí ìwọ pè wá sí, yíò ti parí, kí àwa ó wá sí ọdọ rẹ nínú ìjọba rẹ ní kánkán.   Ó s ì wí fún wọn p é :   Alábùkún-fún ni ẹyin íṣe nítorítí ẹyin fẹ èyí láti ọwọ mi; nítorínã, lẹhìn tí ẹyin báti pé ọmọ ọdún méjì lé ní ãdọrin ẹ ó wá sí ọdọ mi nínú ìjọba mi; ẹyin yíò sì rí ìsimi ní ọdọ mi.   Nígbàtí ó sì ti bá wọn sọrọ   tán, ó dojú kọ àwọn mẹta nnì, ó sì wí fún wọn pé: Kíni ẹyin fẹ kí èmi ó ṣe fún yín, lẹhìn tí èmi yíò ti lọ sí ọdọ Bàbá?   Wọn sì kẹdùn nínú ọkàn   wọn, nítorípé wọn kò jẹ sọ ohun tí wọn fẹ fún un.   Ó sì wí fún wọn pé: Ẹ kíyèsĩ,   mo mọ èrò ọkàn yín, ẹyin sì ti fẹ ohun nã èyítí Jòhánnù, àyànfẹ mi, ẹnití ó wà pẹlú mi nínú iṣẹ ìránṣẹ mi kí àwọn Jũ ó tó gbé mi sókè, fẹ kí èmi ó ṣe fún òun.   Nítorínã, alábùkún-fún jùlọ   ni ẹyin íṣe, nítorípé ẹyin kò ní rí ikú; ṣùgbọn ẹyin yíò wà lãyè láti lè rí gbogbo ìṣe Bàbá sí àwọn ọmọ ènìyàn, àní títí a ó fi mú ohun gbogbo ṣẹ ní ìbámu pẹlú ìfẹ Bàbá, nígbàtí èmi yíò dé nínú ògo mi pẹlú àwọn agbára ọrun.   Ẹyin kì yíò sì rí ìrora ikú;   ṣùgbọn nígbàtí èmi yíò bá dé nínú ògo mi, a ó pa yín láradá ní ìṣẹjú láti inú ara kíkú sí ara àìkú; nígbànã ni ẹyin o di alábùkún-fún nínú ìjọba Bàbá mi.   Àti pẹlú, ẹyin kì yíò sì rí ìrora   ní àkokò tí ẹyin ó wà nínú ara, bẹni ẹyin kì yíò ní ìrora-ọkàn bíkòṣe nítorí ẹṣẹ aráyé; gbogbo ohun wọnyí ni èmi yíò sì ṣe nítorí ohun tí ẹyin bẽrè lọwọ mi, nítorípé ẹyin ti fẹ kí ẹyin ó lè mú ọkàn àwọn ènìyàn wá sí ọdọ mi, nígbàtí ayé bá sì wà.   Àti nítorí ìdí èyí, ẹyin ó ní   ẹkún ayọ; ẹyin ó sì joko nínú ìjọba Bàbá mi; bẹni, ayọ yín yíò kún, gẹgẹbí Bàbá ti fún mi ní ẹkún ayọ; ẹyin ó sì rí gẹgẹ bí èmi ti rí, èmi sì rí gẹgẹ bí Bàbá; ọkan sì ni Bàbá àti èmi jẹ.   Ẹmí Mímọ sì njẹrĩ nípa Bàbá   àti èmi; Bàbá sì nfi Ẹmí Mímọ fún àwọn ọmọ ènìyàn, nítorí mi.   Ó sì ṣe nígbàtí Jésù ti sọ   àwọn ọrọ wọnyí tán, ó fi ọwọ rẹ kan olúkúlùkù wọn, àfi àwọn mẹta nnì tí yíò kù lẹhìn, nígbànã ni ó lọ kúrò.   Ẹ sì kíyèsĩ, awọn ọrun sí   sílẹ, a sì gbé wọn lọ sínú ọrun, wọn sì ri, wọn sì gbọ àwọn ohun tí a kò lè sọ.   A sì dá wọn lẹkun láti   fọhùn; bẹni a kò fún wọn ní agbára láti lè sọ àwọn ohun tí wọn rí àti tí wọn gbọ;   Àti bóyá nínú ara ni tàbí   kúrò nínú ara ni, wọn kò mọ; nítorítí wọn dàbí èyítí ó yípadà tí a yí wọn padà kúrò láti inú ipò àgọ ara sínú ipò ara àìkú, kí wọn ó lè rí àwọn ohun ti Ọlọrun.   Ṣùgbọn ó sì ṣe tí wọn tún   njíṣẹ ìránṣẹ ní orí ilẹ ayé; bíótilẹríbẹ wọn kò jíṣẹ ìránṣẹ nípa àwọn ohun tí wọn ti gbọ àti tí wọn ti rí, nítorí àṣẹ tí a fi fún wọn ní ọrun.   Àti nísisìyí, bóyá wọn wà   ní ipò ìdibàjẹ tàbí ní àìkú, láti àkokò ìyípadà-ara wọn, èmi kò mọ;   Ṣùgbọn èyí ni èmi mọ,   gẹgẹbí àkọsílẹ tí a ti kọwọn nlọ kiri lórí ilẹ nã, wọn sì njíṣẹ ìránṣẹ fún gbogbo àwọn ènìyàn nã, tí wọn sì nda ọpọlọpọ mọ ìjọ onígbàgbọ nã, gbogbo àwọn tí ó gbàgbọ nínú ìwãsù wọn; tí wọn sì ṣe ìrìbọmi fún wọn, gbogbo àwọn tí wọn sì ṣe ìrìbọmi fun ni ó gba Ẹmí Mímọ.   Àwọn tí kò darapọ mọ ìjọ   onígbàgbọ nã sì gbé wọn sọ sínú túbú. Àwọn túbú kò sì lè gbà wọn, nítorítí wọn sì ya sí méjì.   Wọn sì gbé wọn sọ sínú ihò   ilẹ; ṣùgbọn wọn bá ilẹ nã jà pẹlú ọrọ Ọlọrun; tóbẹ tí a fi kó wọn yọ kúrò nínú jíjìn ilẹ nã nípa agbára rẹ; àti nítorínã wọn kò lè gbẹ ihò ilẹ jìn tó tí yíò le sé wọn mọ.   Ìgbà mẹta ni wọn sì gbé   wọn sọ sínú iná ìléru tí wọn kò sì rí ìpalára.   Ìgbà méjì ni wọn sì gbé wọn   jù sínú ihò àwọn ẹranko búburú; ẹ sì kíyèsĩ wọn bá àwọn ẹranko búburú nã ṣeré bí ọmọdé ti íbá ọdọ-àgùtàn ṣeré, wọn kò sì rí ìpalára.   Ó sì ṣe tí wọn nlọ kiri lãrín   àwọn ènìyàn Nífáì báyĩ, tí wọn sì nwãsù ìhìn-rere Krístì fún gbogbo ènìyàn ní orí ilẹ nã; a sì yí wọn padà sí Olúwa, wọn sì darapọ mọ ìjọ Krístì, báyĩ sìni àwọn ènìyàn ìran nnì di alábùkún-fún, gẹgẹbí ọrọ Jésù.   Àti nísisìyí èmi, Mọmọnì,   mú ọrọ mi wá sí òpin nípa àwọn ohun wọnyí ná.   Ẹ kíyèsĩ, èmi ti fẹrẹ kọ orúkọ   àwọn wọnnì tí kì yíò tọ ikú wò, ṣùgbọn Olúwa dá mi lẹkun rẹ; nítorínã ni èmi kò kọ wọn, nítorítí a ti fi wọn pamọ kúrò fún aráyé.   Ṣùgbọn ẹ kíyèsĩ èmi ti rí   wọn, wọn sì ti jíṣẹ ìránṣẹ fún mi.   Ẹ sì kíyèsĩ, wọn yíò wà lãrín   àwọn Kèfèrí, àwọn Kèfèrí kò sì ní mọ wọn.   Wọn yíò sì wà lãrín àwọn Jũ   pẹlú, àwọn Jũ kò sì ní mọ wọn.   Yíò sì ṣe, nígbàtí Olúwa yíò   ríi pé ó tọ nínú ọgbọn rẹ ni wọn yíò jíṣẹ ìránṣẹ sí àwọn ẹyà ìdílé Ísráẹlì tí ó ti fọnká, àti sí gbogbo orílẹ-èdè, ìbátan, èdè àti ènìyàn, tí yíò sì mú ọpọlọpọ ọkàn jáde kúrò nínú wọn sí ọdọ Jésù, kí ìfẹ wọn ó lè di mímúṣẹ, àti nítorí agbára ti ìyínilọkàn padà èyítí íṣe ti Ọlọrun tí ó wà nínú wọn.   Wọn sì dàbí àwọn ángẹlì   Ọlọrun, bí wọn ó bá sì gbàdúrà sí Bàbá ní orúkọ Jésù, wọn lè fi ara hàn sí ẹnìkẹni tí ó bá dára ní ojú wọn.   Nítorínã, wọn yíò ṣe àwọn   iṣẹ nlá èyítí ó yanilẹnu, kí ọjọ nlá tí nbọwá nnì nígbàtí gbogbo ènìyàn yíò dúró níwájú ìtẹ ìdájọ Krístì;   Bẹni ní ãrin àwọn Kèfèrí   pãpã ni wọn ó ti ṣe iṣẹ nlá èyítí ó yanilẹnu, kí ọjọ ìdájọ nnì ó tó dé.   Bí ẹyin bá sì ní gbogbo àwọn   ìwé-mímọ tí ó sọ nípa gbogbo iṣẹ ìyàlẹnu Krístì, ẹyin yíò mọ pé àwọn ohun wọnyí yíò ṣẹ dájúdájú, gẹgẹbí àwọn ọrọ tí Krístì ti sọ.   Ègbé sì ni fún ẹnìkẹni tí yíò   ṣe àìgbọràn sí ọrọ Jésù, àti sí ọrọ àwọn tí ó ti yàn tí ó sì rán lọ sí ãrin wọn; nítorípé ẹnití kò bá gba ọrọ Jésù àti ti ọrọ àwọn tí ó ti rán kò gbã; nítorínã, òun kò ní gbà wọn ní ọjọ ìkẹhìn;   Ìbá sì sàn fún wọn bí a kò   bá bí wọn. Njẹ ẹyin ha rò pé ẹyin lè sọ àìṣègbè Ọlọrun tí a ti ṣẹ sí di asán, ẹnití a tì tẹ mọlẹ lábẹ ẹsẹ ènìyàn, pé ní ọnà yĩ ni ìgbàlà yíò wá?   Àti nísisìyí ẹ kíyèsĩ, bí èmi   ti sọ nípa àwọn wọnnì tí Olúwa ti yàn, bẹni, àní àwọn mẹta wọnnì tí a gbé lọ sínú àwọn ọrun, pé èmi kò mọ bóyá a wẹ wọn mọ kúrò láti inú ara kíkú sí ara àìkú   Ṣùgbọn ẹ kíyèsĩ, láti àkokò   tí èmi ti kọ àkọsílẹ yĩ, ni èmi ti wádĩ láti ọdọ Olúwa, òun sì ti sọọ di mímọ fún mi pé ó di dandan kí ara wọn ó yí padà, bí kò bá sì rí bẹ wọn níláti tọ ikú wò;   Nítorínã, kí wọn ó má bãtọ   ikú wò ni a ṣe mú kí ara wọn ó yípadà, kí wọn ó má bá ní ìrora tàbí ìrora-ọkàn bíkòṣe nítorí ẹṣẹ aráyé.   Nísisìyí ìyípadà yĩ kò tóbi   tó èyítí yíò bá wọn ní ọjọ-ìkẹhìn; ṣùgbọn a mú ìyípadà nlá bá wọn, tóbẹ tí Sátánì kò lè ní agbára rárá lórí wọn, tí kò lè dán wọn wò; tí a sì yà wọn sí mímọ nípa ti ara, tí wọn sì jẹ mímọ, àti tí àwọn agbára inú ayé kò lè dí wọn lọnà.   Èyí sì ni ipò tí wọn yíò wà   títí di ọjọ ìdájọ Krístì; ní ọjọ nã wọn yíò rí ìyípadà nlá gbà, a ò sìgbà wọn sínú ìjọba Bàbá, tí wọn kò sì ní jáde kúrò níbẹ mọ, ṣùgbọn wọn yíò gbé pẹlú Ọlọrun títí ayérayé nínú òkè-ọrun.  29   Ìjádewá Ìwé ti Mọmọnì jẹ ohun àmì kan pé Olúwa ti bẹrẹ láti kó Ísráẹlì jọ àti láti mú àwọn májẹmú rẹ ṣẹÀwọn tí ó bá kọ àwọn ìfihàn ọjọ ti ìkẹhìn rẹ àti àwọn ẹbùn rẹ ni a ó fi bú. Ní ìwọn ọdún 34 sí 35 nínú ọjọ Olúwa wa. Àti nísisìyí ẹ kíyèsĩ, mo wí fún yín pé nígbàtí Olúwa yíò ríi nínú ọgbọn rẹ, láti mú àwọn ọrọ wọnyí wá fún àwọn Kèfèrí gẹgẹbí ọrọ rẹ, nígbãnà ni ẹyin ó tó mọ pé májẹmú tí Bàbá ti dá pẹlú àwọn ọmọ Ísráẹlì, nípa ìmúpadà wọn sínú ilẹ ìní wọn, ti bẹrẹsí di ìmúṣẹ.   Ẹyin yíò sì lè mọ pé àwọn   ọrọ Olúwa, èyítí àwọn wòlĩ mímọ ti sọ, yíò di mìmúṣẹ; kí ẹyin ó má sì ṣe sọ wípé Olúwa yíò fa àbọ rẹ sí ọdọ àwọn ọmọ Ísráẹlì sẹhìn.   Kí ẹyin ó má sì ròo ní ọkàn   yín pé àwọn ọrọ tí Olúwa ti sọ jẹ asán, nítorí ẹ kíyèsĩ, Olúwa yíò rántí májẹmú rẹ èyítí ó ti bá àwọn ènìyàn rẹ ti ìdílé Ísráẹlì dá.   Nígbàtí ẹyin ó bá sì ríi tí àwọn   ọrọ wọnyí njáde wá lãrín yín, nígbànã ni ẹyin kò gbọdọ kẹgàn àwọn ohun tí Olúwa nṣe mọ, nítorí àìṣègbè idà rẹ mbẹ ní ọwọ ọtún rẹ; ẹ sì kíyèsĩ, ní ọjọ nã, bí ẹyin ó bá kẹgàn àwọn ohun tí Olúwa nṣe, òun yíò mú kí idà òtítọ rẹ ó ré lù yín ní àìpẹ.   Ègbé ni fún ẹni nã tí ó nkẹgàn   àwọn ohun tí Olúwa nṣe; bẹni, ègbé ni fún ẹni nã tí yíò sẹ Krístì àti àwọn iṣẹ ọwọ rẹ!   Bẹni, ègbé ni fún ẹni nã tí yíò   sẹ àwọn ìfihàn Olúwa, àti tí yíò sọ wípé Olúwa kò ṣiṣẹ rẹ nípa ìfihàn mọ, tàbí nípa ìsọtẹlẹ, tàbí nípa àwọn ẹbùn, tabí nípa àwọn èdè, tàbí nípa ṣíṣe ìwòsàn, tàbí nípa agbára Ẹmí Mímọ!   Bẹni, ègbé sì ni fún ẹni nã,   ní ọjọ nã, kí ó lè rí èrè, tí yíò wípé Jésù Krístì kì yíò ṣe iṣẹ ìyanu rárá; nítorítí ẹnití ó bá wí báyĩ ni yíò dàbí ọmọ-egbé nnì, ẹnití kò sí ãnú fún, gẹgẹbí ọrọ Krístì!   Bẹni, kí ẹyin ó má sì ṣe ìyọṣùtì   sí tàbí kẹgàn tàbí fi àwọn Jũ ṣe ẹlẹyà mọ, tàbí èyíkéyĩ nínú àwọn ìyókù ìdílé Ísráẹlì; nítorí ẹ kíyèsĩ, Olúwa yíò rántí májẹmú rẹ pẹlú wọn, yíò sì ṣe fún wọn ní ìbámu pẹlú bí ó ti jẹ èjẹ pẹlú wọn.   Nítorínã kí ẹyin ó máṣe rò   pé ẹyin lè pa ọwọ ọtun Olúwa dà sí òsì, kí ó ma lè ṣe ìdájọ sí ti ìmúṣẹ májẹmú èyítí ó ti dá pẹlú ìdílé Ísráẹlì.  30   Àwọn Kèfèrí ọjọ ti ìkẹhìn ni a pàṣẹ fún pé kí wọn ó ronúpìwàdà, kí wọn ó wá sí ọdọ Krístì, kí a sì kà wọn mọ ìdílé Ísráẹlì. Ní ìwọn ọdún 34 sí 35 nínú ọjọ Olúwa wa. Ẹ tẹtísílẹ, A! ẹyin Kèfèrí, kí ẹ sì gbọ àwọn ọrọ Jésù Krístì, Ọmọ Ọlọrun alãyè, èyítí ó ti pàṣẹ pé kí èmi ó wí fún yín nípa yín, nítorí, ẹ kíyèsĩ ó pàṣẹ fún mi pé kí èmi ó kọ sílẹ, wípé:   Ẹ yí padà, gbogbo ẹyin   Kèfèrí, kúrò ní àwọn ọnà búburú yín; kí ẹ sì ronúpìwàdà kúrò nínú ibi ṣíṣe yín, kúrò nínú irọ pípa àti ìwà ẹtàn yín, àti ìwà àgbèrè yín, àti àwọn ohun ìríra tí ẹyin nṣe ní ìkọkọ, àti àwọn ìbọrìṣà yín, àti àwọn ìpànìyàn yín, àti àwọn iṣẹ àlùfã àrékérekè yín, àti ìlara yín, àti àwọn ìjà yín, àti kúrò nínú gbogbo ìwà búburú àti iwa ìríra yín, kí ẹ sì wá sí ọdọ mi, kí a sì ṣe ìrìbọmi fun yín ní orúkọ mi, kí ẹyin ó lè gba ìdáríjì fún ẹṣẹ yín, kí ẹ sì kún fún Ẹmí Mímọ, kí a lè kà yín mọ àwọn ènìyàn mi tí wọn íṣe ti ìdílé Ísráẹlì. Nífáì Kẹrin  1   A yi àwọn ara Nífáì àti àwọn ara Lámánì lọkànpadà sí ọdọ OlúwaWọn ṣe àjùmọní ohun gbogbo, won ṣe iṣẹ ìyanu, wọn sì ṣe rere ní ilẹ nãLẹhin igba ọdún, awọn ìyapa, ìwà ibi, àwọn ìjọ èké, àti inúnibíni dìde ní ãrín wọnLẹhìn ọdúnrún ọdun, àti àwọn ara Nífàí àti àwọn ara Lámánì di ènìyàn búburúÁmmórọnì gbé àwọn àkọsílẹ mímọ nã pamọ. Ní ìwọn ọdún 35 sí 321 nínú ọjọ Olúwa wa. OSÌ ṣe tí ọdun kẹrìnlélọgbọn kọjá lọ, àti ọdun karundínlógójì, ẹ sì kíyèsĩ àwọn ọmọ-ẹhìn Jésù tí da ìjọ Krístì sílẹ nínú gbogbo ilẹ tí ó yí wọn ka. Gbogbo àwọn ẹniti o bá sì tọ wọn wa, tí wọn sì ronúpìwàdà kúrò nínú ẹṣẹ wọn ní tọtọ, ní a rìbọmi ní ọrúkọ Jésù; wọn sì gbà Ẹmí Mímọ.   O sì ṣe nínú ọdún kẹrìndínlógójì,   gbogbo àwọn ènìyàn nã ní a sì yí lọkàn padà sí ọdọ Olúwa, ní ori ilẹ nã, àti àwọn ara Nífáì àti àwọn ara Lámánì, kò sì sí ìjà àti àríyàn-jiyàn kankan ní ãrín wọn, wọn sì nfi òdodo bá ara wọn lò.   Wọn sì jùmọ ní ohun gbogbo   papọ; nítorínã kò sí olówó àti tálákà, òndè àti òmìnira, ṣùgbọn gbogbo wọn ni a sọ di òmìnira, àti alábãpín ẹbùn ọrun nã.   O sì ṣe ti ọdun kẹtadínlógójì   nã kọjá lọ, àlafíà sì wà síbẹ nínú ilẹ nã.   Àwọn ọmọ-ẹhìn Jesu sì ṣe   àwọn iṣẹ nla tí ó yanilẹnu, tóbẹ tí wọn mú àwọn aláìsàn lára dá, tí wọn sì jí òkú dìde, tí wọn sì mú kí àwọn amúkun ó rìn, tí wọn sì mu kí àwọn afọjú ó riran, àti kí odi ó gbọràn; àti onírurú àwọn iṣẹ ìyanu ni wọn ṣe ni ãrín àwọn ọmọ ènìyàn; wọn kò sì ṣe iṣẹ ìyanu kankan bíkòṣe ní orukọ Jésù.   Bayĩ sì ni ọdun kejìdínlógójì   kọjá lọ, àti ikọkandinlógójì pẹlú, àti ìkọkànlelogoji, àtiìkejìlélógójì, bẹni, titi ọdun kọkàndínlãdọta fi kọjá lọ, àti ọdun kọkànlélãdọta pẹlú, àti ikéjìlelãdọta; bẹni, àti titi ọdun mọkàndínlọgọta nã fi kọjá lọ.   Olúwa sì mú wọn ṣe rere   lọpọlọpọ ní ilẹ nã; bẹni, tóbẹ tí wọn sì tún kọ àwọn ìlú-nlá sí àwọn ibití a tí jo wọn níná tẹlẹ.   Bẹni, àní ìlú-nlá nnì Sarahẹmúlà   ní wọn mú kí a túnkọ.   Ṣugbọn ọpọlọpọ àwọn ìlú-nlá   ni ó wà ti wọn ti rì, tí omi ti jáde sókè ní ipò wọn; nitorinã a kò lè tún wọn kọ.   Àti nísisìyí, ẹ kíyèsĩ, ó sì ṣe   tí àwọn ènìyàn Nífáì sì nlagbára síi, tí wọn sì npọ síi lọpọlọpọ, tí wọn sì di ènìyàn tí ó lẹwà tí ó sì wuni lọpọlọpọ.   Wọn sì gbéyàwó, wọn sì   fa ìyàwó fún ni, a sì bùkún fún wọn gẹgẹbí òpọlọpọ ìlérí tí Olúwa ti ṣe fún wọn.   Wọn kò sì rìn ní ti ipa àwọn   ìlànà àti ní ti òfin Mósè; ṣúgbọn wọn sì nrìn ní ti àwọn òfin ti wọn ti gbà láti ọdọ Olúwa Ọlọrun wọn, tí wọn sì ntẹsíwájú nínú ãwẹ gbígbà àti adura, àti nínú ìdàpọ nígbàkũgbà láti gbàdúrà àti láti gbọ ọrọ Olúwa.   O sì ṣe tí kò sì sí ìjà lãrín   gbogbo ènìyàn nã, ní gbogbo ilẹ nã; sugbọn tí àwọn ọmọ-ẹhìn Jesu se àwọn iṣẹ ìyànù nla-nla lãrín wọn.   O sì ṣe tí ọdun kọkànlélãdọrin   kọjá lọ, àti ọdun kejilelãdọrin pẹlú, bẹni, àti ni kúkúrú, títí tí ọdún kọkàndílọgọrin kọjá lọ; bẹni àní tí ọgọrun ọdun kọjá lọ, tí àwọn ọmọ èhìn Jesu, àwọn tí ó ti yàn, ti lọ sí párádísè Ọlọrun, afi àwọn mẹta nnì tí yíò durolẹhìn ní ayé; a sì yan àwọn ọmọ ẹhìn miràn dípò wọn; àti pẹlú púpọ nínú ìran nnì ni ó ti kọjá lọ.   O sì ṣe tí kò sì sí asọ ní ilẹ   nã, nitori ifẹ Ọlọrun èyítí o ngbé inu ọkàn àwọn ènìyàn nã.   Ko sì sí ìlara, tabi ìjà, tabi   ìrúkèrúdò, tàbí ìwà àgbèrè, tabi irọ pípa, tabi ìpànìyàn, tabi irúkírú ìwà ìfẹkúfẹ; dájúdájú kò sì sí irú àwọn ènìyàn tí ó láyọ jù wọn lãrín gbogbo àwọn ènìyàn tí a ti ọwọ Ọlọrun dá.   Ko sí ọlọṣà, tabi apànìyàn,   bẹni kò sí ara Lámánì, tabi irúkìrú èléyàmẹyà; ṣùgbọn wọn wà ní íṣọkan, àwọn ọmọ Krístì, àti ajogún ìjọba Ọlọrun.   Báwo sì ní a tí bùkún wọn   to! Nítorítí Olúwa nbùkún wọn nínú ohun gbogbo tí wọn nṣe; bẹni, àní Olúwa bùkún wọn o sì mú wọn se rere titi ọgọrun ọdun o le mẹwa ti kọjá lọ; àti ti ìran èkíní lẹhìn wíwá Krístì tí kọjá lọ, kò sì sí ìjà ní gbogbo ilẹ nã.   O sì ṣe tí Nífáì, ẹnití ó kọ   àkọsílẹ èyítí ó kẹhìn yĩ, on sì ti kọ ọ sí òrí àwọn àwo Nífáì kú, ọmọ rẹ Amọsì sì kọ ọ ní ipò rẹ; on sì kọ ọ sí orí àwọn àwo Nífáì pẹlú.   O sì kọ ọ fun ọdun mẹrinlélọgọrín,   alãfia sì wà ní ilẹ nã, yàtọ fún díẹ nínú àwọn ènìyàn nã tí wọn tí sọtẹ kúrò nínú ìjọ nã, tí wọn sì njẹ orúkọ àwọn ara Lámánì; nítorínã ni àwọn ara Lámánì sì tún bẹrẹsí wà nínú ilẹ nã.   O sì ṣe tí Amọsì kú pẹlú, o   sì jẹ ọgọrũn ọdun ati ãdọrún ati mẹrin láti ìgbà ti Kristi ti wá ọmọ rẹ Amọsì sì kọ àwọnàkọsílẹ ní ipò rẹ; òn nã sì kọ ọ le orí àwo Nífáì; o sì kọ ọ sínú iwe Nífáì pẹlú, èyítí í ṣe ìwé yĩ.   O sì ṣe tí igba ọdún ti kọjá   lọ; ti gbogbo ìran kéjì tí kọjá lọ yàtọ fún díẹ nínú wọn.   Àti nísisìyí í, emí, Mọmọnì,   fẹ kí ẹyin ó mọ pe àwọn ènìyàn yĩ ti pọ síi, tóbẹ ti wọn tànká gbogbo orí ilẹ nã, àti ti wọn ti di ọlọrọ lọpọlọpọ; nitori ìlọsíwájú wọn nínú Krístì.   Àti nísisìyí, nínú ọdun   kọkànlérúgba yĩ ni àwọn kan bẹrẹsí wà lãrín wọn tí wọn gbé ara wọn sókè nínú ìgbéraga, ní wíwọ ẹwù olowo-iyebíye, àti onírúurú ohun ẹṣọ dáradára, àti àwọn ohun dáradára ayé.   Àti láti igbanã lọ ni wọn kò   sì ṣe àjùmọní ohun gbogbo mọ ní ãrin wọn.   Wọn sì bẹrẹsí ṣe ìyara-ẹnisọtọ   sí àwọn ẹgbẹ; wọn sì bẹrẹsí kọ àwọn ìjọ fun èrè jíjẹ, wọn sì bẹrẹsí sẹ ìjọ Krístì tí í ṣe òtítọ.   O sì ṣe nígbàtí igba ọdún àti   mẹwã ti kọjá lọ àwọn ìjọ púpọ sì wà lórí ilẹ nã; bẹni, àwọn ìjọ púpọ, tí wọn kéde mímọ Krístì nã, síbẹsíbẹ wọn a mã sẹ púpọ nínú ìhìn-rere rẹ, tó bẹ ti wọn sì fi àyè gba onírúurú iwa búburú, ti wọn sì nfi ohun ti í ṣe mímọ fun ẹniti kò tọ sí nitori àìtọ rẹ.   Ìjọ yĩ sì npọsĩ lọpọlọpọ nítori   àìṣedẽdé, àti nitori agbara Sátánì ẹniti ó ti gba ọkàn wọn.   Àti pẹlú, ìjọ mĩràn wà èyítí ó   sẹ Krístì nã; wọn sì nṣe inúnibíni sí ijọ Krístì tí í ṣe òtítọ, nitori iwa-ìrẹlẹ wọn, àti ìgbàgbọ wọn nínú Krístì; wọn a sì mã fi wọn sẹsín nitori àwọn ọpọlọpọ isẹ ìyanu tí wọn nṣe ní ãrin wọn.   Nitorinã ní wọn sì nlo   agbára àti àṣẹ lórí àwọn ọmọ ẹhin Jésù tí ó wà lãrín wọn, wọn sì jù wọn sínú tũbú; sùgbọn nípa agbara ọrọ Ọlọrun, èyítí ó wà nínú wọn, àwọn tũbú là sí méjì, wọn sì jáde lọ wọn sì nṣe àwọn iṣẹ ìyanu tí ó tobi ní ãrin wọn.   Bíótilẹríbẹ, àti láìṣírò gbogbo   àwọn isẹ iyanu wọnyĩ, àwọn ènìyàn nã sé ọkàn wọn le, wọn sì nlépa láti pa wọn, àní gẹgẹbí àwọn Jũ tí ó wà ní Jerúsálẹmù ti lépa láti pa Jesu, gégẹbí ọrọ rẹ.   Wọn sì jù wọn sínú iná ìléru,   wọn sì jáde wá ní aìní ìpalára.   Wọn sì jù wọn sinu ihò   àwọn ẹranko búburú, wọn si nbá àwọn ẹranko búburú nã ṣere bí ọmọde tí í bá ọdọ-àgùtàn ṣere; wọn sì jáde kúrò ní ãrín wọn, ní àìní ìpalára.   Bíótilẹríbẹ, àwọn ènìyàn nã   se ọkàn wọn le, nítorítí àwọn ọpọ àlùfã àti àwọn wòlĩ èké ní ó ndari wọn láti kó ìjọ púpọ jọ, àti láti ṣe onìrũrú aisedede. Wọn sì lù àwọn ènìyàn Jésù; sugbọn àwọn ènìyàn Jesu kò lù wọn padà. Báyĩ sì ni wọn rẹhìn nínú ìgbàgbọ àti iwa búburú, ní ọdọ-dún, àní títí igba ọdún ati ọgbọn fi kọjá lọ.   Àti nísisìyí ó sì ṣe nínú   ọdún yĩ, bẹni, nínú igba ọdun ati mọkànlé-lọgbọn, ìyàpà nla wà lãrín àwọn ènìyàn nã.   O si ṣe nínú ọdun yĩ tí àwọn   ènìyàn tí a npè ní àwọn ara Nífáì dide, wọn si jẹ onígbàgbọ òtítọ nínú Krístì; nínú wọn sì ni àwọn tí àwọn ara Lamanì npè niàwọn ara Jákọbù, àti àwọn ara Jósẹfù, àti àwọn ara Sórámù.   Nitorinã àwọn tí ó gbàgbọ   nínú Krístì ní tọtọ, àti àwọn olùsìn Krístì ní tọtọ, tí àwọn ọmọ ẹhìn Jésù mẹta nnì tí yíò dúró lẹhìn wa lára wọn ní wọn pè ní àwọn ara Nífáì, àti àwọn ara Jakọbu, àti àwọn ara Jóṣépù, àti àwọn ara Sórámù.   O sì ṣe tí a npè àwọn tí ó kọ   ìhìn-rere nã ní àwọn ara Lámánì, àti àwọn ara Lémúẹlì, àti àwọn ara Iṣmaẹli; wọn kò sì rẹhìn nínú àìgbàgbọ, sùgbọn wọn a máa mọmọ ṣọtẹ sí ìhìn-rere Krístì; wọn a sì máa kọ àwọn omọ wọn pé kí wọn ó máṣe gbàgbọ, àní gẹgẹbí àwọn baba wọn ṣe rẹhìn, láti ìbẹrẹ wá.   Èyí sì rí bẹ nítorí iwà búburú   àti ìwà ìríra àwọn baba wọn, àní gẹgẹbí ó ti rí láti ìbẹrẹ wá. Wọn sì kọ wọn láti kórìra àwọn ọmọ Ọlọrun, àní gẹgẹbí wọn ti kọ àwọn ara Lamanì láti kórìra àwọn ọmọ Nífáì láti ìbẹrẹ wá.   O sì ṣe ti igba ọdun àti   ọdun mẹrinlélógójì ti kọjá lọ, báyĩ sì ni ìṣe àwọn ènìyàn nã rí. Àwọn tí ó sì burú jù nínú àwọn ènìyàn nã sì pọ síi nínú agbára, wọn sì pọ púpọ tayọ àwọn ènìyàn Ọlọrun.   Wọn sì ntẹsíwájú síbẹsíbẹ   láti kọ àwọn ìjọ fún ti ara wọn, tí wọn sì fi onírúurú àwọn ohun olówó-iyebíye ṣe wọn lọṣọ. Bayĩ sì ní igba ati ãdọta ọdún kọjá lọ, àti ọtà lé rúgba ọdún pẹlú.   O sì ṣe tí àwọn tí ó burú   nínú àwọn ènìyàn nã tún bẹrẹsí fí àwọn ìmùlẹ òkùnkùn àti àwọn ẹgbẹ òkùnkùn Gádíátónì lélẹ.   Àti pẹlú, àwọn ènìyàn tí a   pè ní àwọn ènìyàn Nífáì bẹrẹsí ṣe ìgbéraga nínú ọkàn wọn, nitorí ọrọ wọn tí ó pọ lọpọlọpọ, ti wọn sì di aláinílarí bí àwọn arákùnrin wọn, àwọn ara Lamanì.   Láti ìgbà yí lọ ni àwọn   ọmọ-ẹhìn nã sì bẹrẹsí kẹdùn fún ẹṣẹ aráyé.   O sì ṣe nígbàtí ọdúnrún   ọdún ti kọjá lọ, àti àwọn ènìyàn Nífáì àti àwọn ara Lámánì ti di ènìyàn búburú púpọ-púpọ ní ìkọkan.   O s ì ṣe t í àwọn ọlọsà   Gádíátónì tàn ká orí ilẹ nã; kò sì sí ẹnití ó jẹ olódodo, àfi àwọn ọmọ-ẹhìn Jésù. Wọn sì kó wura àti fàdákà jọ púpọpúpọ, tí wọn sì se ètò ìrìnnà ní orísirísi ọnà.   O sì ṣe lẹhìntí ọdúnrún ọdún   ó lé ọdún marun tí kọjá lọ, tí àwọn ènìyàn nã sì wa nínú ìwà búburú síbẹsíbẹ tí Amọsì sì kú; àbúrò rẹ, Ámmárọnì sì nṣe àkọsílẹ ní ipò rẹ.   O sì ṣe nígbàtí ọdúnrún   ó lé ogún ọdun ti kọjá lọ, Ámmárọnì, nipa ìmísí Ẹmí Mímọ, sì gbé àwọn àkọsílẹ èyítí í ṣe mímọ nã pamọbẹni, àní gbogbo àwọn àkọsílẹ mímọ tí a tí fifúnni láti ìran de iran, tí wọn jẹ mímọàní t i t i de ọdúnrún ọdun ó lé ogun ọdún láti ìgbà tí Krístì tí wá.   O sì gbé wọn pamọ nínú   Olúwa, kí wọn ó lè tún padà wá sí ọdọ ìyókù ìdílé Jákọbù, gẹgẹbí àwọn ìsọtẹlẹ àti ìlérí Olúwa. Báyĩ sì ni àkọsílẹ Ámmárọni dé òpin.  1   Ámmórọnì fí àṣẹ fún Mọmọnì nípa àwọn àkọsílẹ mímọ nãOgun bẹrẹ lãrín àwọn ara Nífáì àti àwọn ara LámánìÀwọn ara Nífáì mẹta nnì ní Olúwa mú lọÌwà búburú, àìgbàgbọ, ìṣóṣó àti ìṣàjẹ, tàn kálẹ. Ní ìwọn odun 321 sí 326, nínú ọjọ Olúwa wa. ÀTI nísisìyí èmi, Mọmọnì, kọ àkọsílẹ nípa àwọn ohun tí mo ti rí àti tí mó tí gbọ, mo sì pè é ní Ìwé ti Mọmọnì.   Àti ní ìwọn àkókò tí   Ámmárọnì gbé àwọn àkọsílẹ nã pamọ sí Olúwa, ó wá sí ọdọ mi, èmi sì jẹ ìwọn bí ọmọ ọdún mẹwã, mo sì bẹrẹsí ní òye tí ó tayọ gẹgẹbí ti òye àwọn ènìyàn mi Ámmárọnì sì wí fún mi pé: èmi wòye pé ọmọ tí ó nronú jìnlẹ ni ìwọ í ṣe, ìwọ sì yára láti ṣe àkíyèsí;   Nitorinã, nígbàtí ìwọ bá tó   ọmọ odún mẹrìnlélógún, mo fẹ kí ìwọ ó rántí àwọn ohun tí ìwọ ti ṣe àkíyèsí rẹ nípa àwọn ènìyàn yí; nígbàtí ìwọ bá sì tí tó ọmọ ọjọ orí nã, lọ sí ilẹ Ántúmù, sí ibi òkè kan ti a ó pè ní Ṣímù; níbẹ ní èmi sì ti gbé gbogbo àwọn ìfín mímọ nipa àwọn ènìyàn yí pamọ sí Olúwa.   Sì kíyèsĩ, ìwọ yíò gbé àwọn   àwo ti Nífáì sí ọdọ ara rẹ, àwọn èyítí ó kù ní ìwọ yíò fi sílẹ ní ibití wọn wà; ìwọ yíò sì fín gbogbo ohun tí ìwọ tí ṣe àkíyèsí rẹ nípa àwọn ènìyàn yí sí orí àwọn àwo ti Nífáì.   Àti emí, Mọmọnì, tí i ṣe ìran   Nífáì, orukọ bàbá mi sì ni Mọmọnì mo rántí àwọn ohun tí Ámmárọnì pa láṣẹ fún mi.   O sì ṣe ti èmi, nígbàtí mo pé   ọmọ ọdún mọkànlá, bàbá mi gbé mi lọ sínú ilẹ tí ó wà ní apá gũsù, àní sí ilẹ Sarahẹmúlà.   Gbogbo ori ilẹ nã ti kún fún   àwọn ilé, àwọn ènìyàn nã si ti pọ, ti wọn fẹrẹ tó yànrín òkun.   O sì ṣe nínú ọdun yĩ tí ogun   bẹ silẹ lãrín àwọn ará Nefáì, tí wọn í ṣe àpapọ àwọn ara Nífáì àti àwọn ara Jákọbù àti àwọn ara Jósẹfù àti àwọn ará Sórámù; ogun yĩ sì wà lãrín àwọn ara Nífáì, àti àwọn ará Lámánì àti àwọn ara Lẹmúẹlì àti àwọn ara Íṣmáẹlì.   Nísisìyí àwọn ara Lámánì   àti àwọn ara Lẹmúẹlì àti àwọn ara Íṣmáẹlì ni wọn npè ní àwọn ara Lámánì, àwọn ẹgbẹ méjẽjì ní àwọn ara Nífáì àti àwọn ara Lámánì.   O sì ṣe t í ogun nã bẹ   silẹ lãrín wọn ni agbègbè ãlà Sarahẹmulà, ní ẹbá omi Sídónì.   O sì ṣe tí àwọn ará Nífáì ti   kó ọpọlọpọ àwọn ènìyàn jọ, àní èyítí ó jù ẹgbẹrún lọna ọgbọn lọ. O sì ṣe tí wọn ja àwọn ogun tí ó pọ díẹ nínú ọdún yĩ, nínú èyítí àwọn ará Nífáì ṣẹgun àwọn ará Lámánì tí wọn sì pa púpọ nínú wọn.   O sì ṣe tí àwọn ara Lámánì   dáwọdúró nínú ète wọn, àlãfíà sì sọkalẹ sínú ilẹ nã; àlãfíà sì wà fún ìwọn bí ọdún mẹrin, tí kò sì sí ìtàjẹsílẹ kankan.   Sugbọn ìwà búburú tàn   kálẹ lórí gbogbo ilẹ nã, tó bẹtí Olúwa fì mú àwọn àyànfẹ ọmọ-ẹhìn rẹ kúrò, iṣẹ ìyanu àti ìwòsàn sì dáwọdúró nítorí àìṣedẽdé àwọn ènìyàn nã.   Kò sì sí àwọn ẹbùn láti ọdọ   Olúwa, Ẹmí Mímọ kò sì bàlé ẹnikẹni, nitori ìwà búburú àti àìgbàgbọ wọn.   Àti emí, nígbàtí mo sì jẹ ọmọ   ọdún márundínlogun, ti mo sì jẹ ẹnití ó nronú jinlẹ, nitorinã Olúwa bẹ mí wò, mo sì tọ didara Jesu wò, mo sì mọ.   Mo sì gbìyànjú láti wãsù sí   àwọn ènìyàn yĩ, ṣùgbọn ẹnu mi pa mọ, a sì dá mi lẹkun láti wãsù sí wọn; nítorí kíyèsĩ wọn ti mọmọ sọtẹ sí Ọlọrun wọn; a sì mú àwọn àyànfẹ ọmọ ẹhìn kúrò nínú ilẹ nã, nitori àìṣedẽdé wọn.   Sugbọn emí wà ní ãrín   wọn, sùgbọn a dá mi lẹkun láti wãsù sí wọn, nitori ọkàn líle wọn; àti nitori ọkàn líle wọn, ilẹ nã di ìfibú nítorí wọn.   Àwọn ọlọsà Gádíátónì nnì tí   wọn wà lãrín àwọn ara Lámanì, sì nyọ ilẹ nã lẹnu, tóbẹ tí àwọn tí ngbé ínú ilẹ nã bẹrẹsí kó àwọn ohun ìní wọn pamọ sínú ílẹ; wọn kò sì rọrùn láti kójọ, nítorítí Olúwa ti fi ilẹ nã bú, wọn kò sì lè dì wọn mu, tàbí kí wọn ó tún ní wọn ní ìní.   O sì ṣe tí ìṣoṣó àti ìṣàjẹ, àti   idán pípa; tí agbára ẹni ibi nnì sì njà lórí gbogbo ilẹ nã, àní títí gbogbo àwọn ọrọ Ábínádì di mímúṣẹ, àti pẹlú ti Sámúẹlì ará Lámánì.  2   Mọmọnì ṣíwájú àwọn ẹgbẹ ọmọ ogun àwọn ara NífáìItàjẹsílẹ àti ìparun nlá gba gbogbo ilẹ nãÀwọn ara Nífáì pohùnréré ẹkún wọn sì kẹdùn pẹlú ìrora ọkàn ẹni ègbéỌjọ ọre-ọfẹ wọn ti kọjáMọmọnì gbà àwọn àwó NífáìÁwọn ogun tẹsíwájú. Ní ìwọn ọdún 327 sí 350 nínú ọjọ Olúwa wa. Osì ṣe nínú ọdún kannã tí ogun kan tún bẹ sílẹ lãrín àwọn ara Nífáì àti àwọn ara Lámánì. Àti láìṣírò mo kere ní ọjọ orí, emí tóbi ní gíga sókè; nitorinã ni àwọn ara Nífáì yàn mí pé kí èmi jẹ olórí wọn, tabi olori àwọn ẹgbẹ ọmọ ogun wọn.   Nitorinã o sì ṣe ni ọdun kẹrindinlogun   ọjọ ori mi ni emí jáde lọ ṣíwájú ẹgbẹ ọmọ ogun àwọn ará Nífáì kan, ní ìkọlu àwọn ara Lamanì; nitorinã ọdúnrún ọdún ó lé mẹrìndínlọgbọn ti kọjá lọ.   O sì ṣe tí ọdúnrún ọdun ó   lé mẹtadínlọgbọn tí àwọn ara Lámáni wá kọlũ wá nínú ìgbóná agbara, tóbẹ tí wọn dẹrùbà àwọn egbẹ ọmọ ọgun mi; nitorinã wọn kọ láti jà, wọn si bẹrẹsí fàsẹhìn sí àwọn orilẹ ede apá àríwá.   O sì ṣe tí a dé ìlú-nlá Àngólà,   tí a sì mú ilẹ nã ní ìní, àwa sì ṣe ìmúrasílẹ láti dabò bò ara wa lọwọ àwọn ará Lámánì. O sì ṣe ti àwa fi gbogbo ipá wa mọ odi yika ìlú-nlá nã; sùgbọn, láìṣírò gbogbo imọdisí wa, àwọn ará Lámánì kọlũ wa wọn sì lé wa jáde kúrò nínú ìlú-nlá nã.   Wọn sì lé wa jáde pẹlú, kuro   nínú ilẹ Dáfídì.   A sì kọjá lọ, a sì dé inú ilẹ   Jóṣúà, èyítí ó wà ní ibi agbègbè ilẹ apá ìwọ oòrùn ní ẹbá bèbè òkun.   O sì ṣe tí a kó àwọn ènìyàn   wa jọ ní kánkán, kí á le kó wọn papọ ní ara kanṣoṣo.   Ṣùgbọn ẹ kíyèsĩ, ilẹ nã kún   fún àwọn ọlọṣà àti àwọn ara Lámánì; láìṣírò ìparun nla èyítí ó dó tì àwọn ènìyàn mi, wọn kò ronúpìwàdà kuro nínú àwọn ìwà ibi wọn; nitorinã ni ìtàjẹsílẹ àti ìparun nlá tàn kálẹ jákè-jádò oju gbogbo ilẹ nã, ni ọdọ àwọn ará Nífáì àti ni ọdọ àwọn ara Lámánì pẹlú; ó sì jẹ àṣe-parí ìṣọtẹ kan jákè-jádò gbogbo orí ilẹ nã.   Àti nísisìyí, àwọn ará Lámánì   ní ọba kan, orukọ rẹ sì ni Áárọnì; ó sì kọlu wá pẹlú àwọn ẹgbẹ ọmọ ogun ẹgbẹrún lọna ogoji o le mẹrin. Ẹ sì kíyèsĩ, mo dojú kọ ọ pẹlu ẹgbẹrún lọnà ogójì ó lé méjì. Ó sì ṣe tí mo lù ú pẹlú ẹgbẹ ọmọ ogun mi tí ó sì sá kúrò níwájú mi. Ẹ sì kíyèsĩ, gbogbo èyí ní a ṣe, ọdúnrún ọdun ó lé ọgbọn sì kọjá lọ.   Ó sì ṣe tí àwọn ara Nífáì   bẹrẹsí ronúpìwàdà kúrò nínú iwa àìṣedẽdé wọn, tí wọn sì bẹrẹsí ráhùn gégẹbí wòlĩ Sámúẹlì tí sọtẹlẹ; nítorí ẹ kíyèsĩ ẹnikẹni kò lè pa èyítí í ṣe tirẹ mọ, nitori àwọn olè, àti àwọn ọlọṣà, àti àwọn apànìyàn, àti idán pípa, àti ìwà ìṣòṣó àti ìsàjẹ èyítí ó wà nínú ilẹ nã.   Báyĩ sì ni ó ṣe tí ọfọ àti   ìpohùnréré-ẹkún wà nínú gbogbo ilẹ nã nítorí àwọn ohun wọnyí, àti pãpã ní ãrín àwọn ènìyàn Nífáì.   O sì ṣe nígbàtí emí, Mọmọnì,   rí ìpohùnréré-ẹkún àti ọfọ wọn àti ìrora-ọkàn wọn níwájú Olúwa, ọkàn mí bẹrẹsí yọ nínú mi, nítorítí mo mọ ọpọ-ãnú àti ìrọjú Olúwa, nitorinã emí ní èrò wípé òn yíò ṣãnú fún wọn kí wọn ó lè tún padà di olódodo ènìyàn.   Sùgbọn ẹ kíyèsĩ ayọ mi yĩ   já sí asán, nítorítí ìrora-ọkàn wọn kò wà fún ti ìrònúpìwàdà, nitori dídára Ọlọrun; ṣùgbọn ìrora-ọkàn ti ẹni-ègbé ní í ṣe, nítorítí Olúwa kì yíò gba fún wọn rárá láti máa yọ nínú ẹṣẹ.   Wọn kò sì tọ Jésù wá pẹlú   ìròbìnújẹ àti ìrora ọkàn, ṣugbọn wọn fi Ọlọrun bú, wọn sì fẹ láti kú. Bíótilẹríbẹ wọn a mã fi idà jà fún ẹmí wọn.   O sì ṣe tí ìrora-ọkan mi tún   padà si ọdọ mi, èmi sì ríi pé ọjọ ọre-ọfẹ ti kọjá lọ pẹlú wọn, ní ti ara àti ní ti ẹmí; nítorítí mo ri ẹgbẹgbẹrún nínú wọn tí a ké lulẹ nínú ìṣọtẹ ojukòjú wọn sí Ọlọrun wọn, tí wọn sì ko wọn jọ bí imí sí ori ilẹ nã. Bayĩ sì ni ọdúnrún ọdun o le mẹrìnlélógójì ti kọjá lọ.   O sì ṣe ní ọdúnrún ọdun ó   lé marundínlãdọta tí àwọn ara Nífáì sì bẹrẹsí sálọ kúrò níwájú àwọn ara Lámánì nã; wọn sì lé wọn títí wọn fi wọ inú ilẹ Jáṣónì, kí wọn ó tó lè dá wọn dúró nínú sísá padà wọn.   Àti nísisìyí, ìlú-nlá Jáṣọnì   wà nítòsí ilẹ nã níbití Ámmárọnì ti gbé àwọn àkọsílẹ nnì pamọ si Olúwa, kí wọn ó má lè pa wọn run. Ẹ sì kíyèsĩ, mo sì ti ṣe gẹgẹbí ọrọ Ámmárọnì, mo sì gbé àwọn àwo Nífáì, mo sì kọ àkọsílẹ gẹgẹbí àwọn ọrọ Ámmórọnì.   Àti lórí àwọn àwo Nífáì   ni èmi kọ nípa gbogbo àwọn ìwà búburú nnì àti àwọn ohunìríra nã ní ẹkúnrẹrẹ; sùgbọn lórí àwọn àwo wọnyí ni èmi fà sẹhìn ní kíkọ nípa ìwà búburú àti àwọn ohun ìríra wọn ní ẹkúnrẹrẹ, nítorí ẹ kíyèsĩ, nígbàgbogbo ni emí tí fi ojú mi rí àwọn ìwà búburú àti àwọn ohun ìríra yĩ láti ìgbà tí emí ti dàgbà to láti ṣe àkíyèsí ìhùwàsí ọmọ ènìyàn.   Ìbànújẹ sì wà fún mi nítorí   ìwà búburú wọn; nítorí ọkàn mi tí kún fún ìrora nitori ìwà búburú wọn, ní gbogbo ọjọ ayé mi; bíótilẹríbẹ, mo mọ wípé a ó gbe mi sókè ní ọjọ ìkẹhìn.   Ó sì ṣe nínú ọdún yií tí   wọn tún dọdẹ àwọn ènìyàn Nífáì tí wọn sì lé wọn. Ó sì ṣe tí wọn lé wa títí à fi dé ilẹ tí ó wà ní apá àríwá, lọ sí ilẹ èyítí wọn npè ní Ṣẹmù.   Ó sì ṣe tí a mọ odi sí ìlú-nlá   Ṣẹmù, tí a sì kó àwọn ènìyàn wa jọ sínú rẹ tó bí a ti lè ṣe, pé bóyá àwa lè gbà wọn lọwọ ìparun.   Ó sì ṣe nínú ọdúnrún ọdun   ó lé mẹrìndínlãdọta tí wọn tún bẹrẹsí kọlù wá.   Ó sì ṣe tí mo bá àwọn ènìyàn   mi sọrọ, tí èmi sì rọ wọn pẹlú agbára nla, pé kí wọn ó dojúkọ àwọn ara Lámánì pẹlú ìgboyà, kí wọn ó sì jà fún àwọn aya wọn, àti àwọn ọmọ wọn, àti àwọn ilé wọn, àti àwọn ibùgbé wọn.   Ọrọ mi sì ru wọn sókè pẹlú   okun tí ó tayọ, tóbẹ tí wọn kò sá fún àwọn ara Lámánì, ṣùgbọn tí wọn dúró pẹlú ìgboyà ní ìdojúkọ wọn.   O sì ṣe tí àwa fi ẹgbẹ ọmọ   ogun ẹgbẹrún lọnà ọgbọn bá ẹgbẹ ọmọ ogun ẹgbẹrún lọnà ãdọta jà. O sì ṣe tí àwa sì dúró níwájú wọn ní ìdúróṣinṣin tóbẹ tí wọn sá kúrò níwájú wa.   O sì ṣe nígbàtí wọn ti sá   kúrò tí àwa sì lé wọn pẹlú àwọn ẹgbẹ ọmọ ogun wa, tí a sì tún dojúkọ wọn ní íjà, ti a sì lù wọn; bíótilẹríbẹ sibẹ agbára Olúwa kò wà pẹlú wa; bẹni, àwa nìkan ní a dáwà, tí Ẹmí Olúwa kò sì wà pẹlú wa; nítorínã àwa sì ti di aláìlágbára bí àwọn arákùnrin wa, àwọn ará Lámánì.   Ọkàn mi sì kérora nítorí ipò   ìyọnu tí àwọn ènìyàn mí wà yí, nitori ìwà búburú àti ìwà ìríra wọn. Ṣùgbọn ẹ kíyèsĩ, àwa jáde lọ ní ìdojúkọ àwọn ara Lámánì àti àwọn ọlọṣa Gádíátónì, títí àwa tún fi padà gbà àwọn ilẹ ìnì wa.   Ọọdúnrún ọdun o le mọkàndínlãdọta   sì ti kọjá lọ. Nínú ọdun ọdúnrún ó lé ãdọta, àwa bá àwọn ara Lámánì àti àwọn ọlọṣà Gádíátónì ṣe àdéhùn, nínú èyítí àwa mú kí wọn ó pín ilẹ ìní wa.   Àwọn ara Lámánì sì fún wa   ní ilẹ èyítí ó wà ní apá àríwá, bẹni, àní títí de ibi ọnà tọró èyítí ó lọ sí ilẹ tí ó wà ní apá gũsù. A si fun àwọn ara Lámánì ni gbogbo ilẹ ti o wa ni apá gũsu.  3   Mọmọnì nkígbe ìrònúpìwàdà sí àwọn ará NífáìWọn ri ìṣẹgun nla gbà, wọn sì yangàn nínú agbára ara wọnMọmọnì kọ láti darí wọn, àdúrà rẹ fún wọn sì wà ní àìnígbàgbọÌwé ti Mọmọnì npè àwọn ẹyà mejila ìdílé Ísraẹlì láti gbà ìhìn-rere nã gbọ. Ní ìwọn ọdún 360 sí 362 nínú ọjọ Olúwa wa.O sì ṣe tí àwọn ará Lámánì kò tún wá bá àwọn ará Nífáì jagun títí ọdún mẹwã tún fi kọjá lọ. Ẹ sì kíyèsĩ, mo sì ti mú kí àwọn ènìyàn mi, àwọn ara Nífáì, kí wọn ó múrasílẹ nínú ilẹ wọn àti àwọn ohun ìjà wọn dè ìgbà ogun.   Ó sì ṣe tí Olúwa wí fúnmi pe:   kígbe sí àwọn ènìyàn yĩẸ ronúpìwàdà, kí ẹ sì wá sí ọdọ mi, kí ẹ sì ṣe ìrìbọmi, kí ẹ sì padà tún ìjọ mi kọ, á ó sì dá yin sí.   Èmi sì kígbe sí àwọn ènìyàn   yĩ, sùgbọn lásán ni; wọn kò sì rí i pé Olúwa ní ó dá àwọn sí, tí ó sì fún wọn ní ãyè fun ìrònúpìwada. Ẹ sì kíyèsĩ wọn sé ọkàn wọn le sí Olúwa Ọlọrun wọn.   O sì ṣe lẹhìn tí ọdún kẹwa yĩ   ti kojá lọ, lápapọ tí ó jẹ ọtà lé lọdúnrún ọdún láti ìgbà tí Krístì ti wá, ọba àwọn ara Lámánì fí èpístélì kan ránṣẹ sí mi, èyítí ó sọ ọ di mímọ fún mi pé wọn nṣe ìmúrasílẹ láti tún padà wá íbá wa jagun.   O sì ṣe tí emí mú kí àwọn   ènìyàn mi kó ara wọn jọ nínú ilẹ Ibi-Ahoro, sí inú ìlú-nlá kan tí ó wà ní ãlà, ní ẹbá ọnà tọró nnì èyítí ó já sínú ilẹ tí ó wà ní apá gũsù.   Níbẹ ni àwa si kó àwọn   ẹgbẹ ọmọ ogun wa sí, kí àwa ó lè dá àwọn ẹgbẹ ọmọ ogun àwọn ará Lamanì dúró, kí wọn ó má lè mú èyíkéyi nínú àwọn ilẹ wa; nítorínã nì àwa mọ odi mọ wọn pẹlú gbogbo àwọn ọmọ ogun wa.   O sì ṣe nínú ọtà lé lọdúnrún   ọdún àti ọdún àkọkọ àwọn ará Lámánì sì sọkalẹ sínú ìlú-nlá Ibi-Ahoro láti bá wa jagun; ó sì ṣe nínú ọdún nã tí àwa sì lù wọn, tóbẹ tí wọn tún padà sínú ilẹ wọn.   Nínú ọdún ọtà lé lọdunrun   àti ọdún kéjì ni wọn sì tún ṣọkalẹ wá bá wa jagun. Àwa sì tún lù wọn, a sì pa púpọ nínú wọn, a sì kó àwọn òkú wọn jù sínú òkun.   Àti nísisìyí, nítorí ohun nla   yĩ ti àwọn ènìyàn mi, àwọn ará Nífáì, ti ṣe, wọn bẹrẹsí yangàn nínú agbára ara wọn, wọn sì bẹrẹsí fí àwọn ọrun búra pé àwọn yíò gbẹsan ẹjẹ àwọn arákùnrin wọn tí àwọn ọtá wọn ti pa.   Wọn sì fí àwọn ọrun búra,   àti pẹlú ìtẹ Ọlọrun, pé àwọn yíò gòkè lọ bá áwọn ọtá wọn jagun, tí wọn yíò sì ké wọn kúrò lórí ilẹ nã.   Ó sì ṣe tí emí, Mọmọnì, sì kọ   jálẹ láti àkókò yĩ lọ láti jẹ olùdarí àti olórí àwọn ènìyàn yĩ, nítorí ìwà búburú àti ìwà ẽrí wọn.   Ẹ kíyèsĩ, emí ti síwájú wọn,   láìṣírò ìwà búburú wọn, èmi ti síwájú wọn ní ọpọlọpọ ìgba lọ sí ogun, mo sì ti fẹràn wọn, gẹgẹbí ìfẹ Ọlọrun èyítí ngbé ínú mi, pẹlú gbogbo ọkàn mi; mo sì ti gbádúrà tọkàn-tọkàn sí Ọlọrun mi ní gbogbo ọjọ nitori wọn; bíótilẹríbẹ, o jẹ áìní ìgbàgbọ, nitori sísé tí wọn sé ọkàn wọn le.   Ìgbà mẹta ni èmi sì ti gbà   wọn kuro lọwọ àwọn ọtá wọn, tí wọn kò sì ronúpìwàdà kúrò nínú ẹṣẹ wọn.   Nígbàtí wọn sí ti búra pẹlú   gbogbo àwọn ohun ti Olúwa wa àti Olùgbàlà Jésù Krístì ti kà léewọ fún wọn, pé àwọn yíògòkè tọ àwọn ọtá wọn lọ ni ogun, tí wọn yíò sì gbẹsan ẹjẹ àwọn arákùnrin wọn, ẹ kíyèsĩ ohùn Olúwa tọ mí wa, tí ó wípé:   Tèmi ni ẹsan, ẹmí yíò   gbèsan; àti nítorípé àwọn ènìyàn yĩ kò ronúpìwàdà lẹhintí mo ti gbà wọn, ẹ kíyèsí i, a ó ke wọn kúrò lórí ilẹ ayé.   O sì ṣe tí èmi kọ jálẹ láti   gòke lọ láti kọlũ àwọn ọtá mi; emí sì ṣe àní gẹgẹbí Olúwa ti pa á láṣẹ fun mi; emí sì dúró bí ẹlẹrĩ aláìniṣẹ láti fi àwọn ohun tí èmi rí àti tí èmi gbọ hàn fún aráyé, ní ìbámu pẹlú ìfihàn ti Ẹmí èyítí ó ti jẹrĩ nipa àwọn ohun tí mbọwá.   Nitorinã ni emí ṣe kọwé sí   yín, ẹyin Kèfèri, àti sí yín, ẹyin ìdílé Isráẹlì, nígbàtí iṣẹ nã yíò bèrẹ, ti ẹyin yíò ṣetán láti múrasílẹ láti padà lọ sí ilẹ ìní yin;   Bẹni, ẹ kíyèsĩ, emí kọwé sí   gbogbo ìkangun ayé; bẹni, síi yin, ẹyin ẹyà méjìlá Isráẹlì, tí a ó ṣe ìdájọ yín gẹgẹbí àwọn iṣẹ yín láti ọwọ àwọn mejìlá nnì tí Jésù yàn láti jẹ ọmọ-ẹhìn rẹ ní ilẹ Jerúsálẹmù.   Emí sì kọwé sí ìyókù àwọn   ènìyàn yĩ pẹlú, tí a ó ṣe ìdájọ fún pẹlú nípasẹ àwọn méjìlá nnì tí Jésù yàn nínú ilẹ yĩ; a o sì se ìdájọ fún wọn nípasẹ àwọn méjìlá kejì tí Jésù yàn nínú ilẹ Jerúsálẹmù.   Àwọn ohun wọnyí sì ni Ẹmí   fi hàn sí mi; nitorinã ni èmi sì kọwé sí gbogbo yín. Àti nítorínã ni emí ṣe kọwé si yín, kí ẹyin ó lè mọ pé gbogbo yín gbọdọ dúró níwájú ìtẹ ìdájọ Krístì, bẹni, gbogbo ọkàn tí í ṣe ti ènìyàn ìdílé Ádámù; ẹyin sì gbọdọ dúró láti gba ìdájọ lórí iṣẹ yín, bóyá rere ni wọn í ṣe tàbí ibi;   Àti pẹlú pé kí ẹyin ó lè gbà   ìhìn-rere Jésù Krístì gbọ, èyítí ẹyin yíò ní lãrín yín; àti pẹlú pé kí àwọn Jũ, àwọn ènìyàn májẹmú Olúwa, ó lè ní ẹrí míràn yàtọ sí ẹnití wọn rí tí wọn sì gbọ, pé Jésù, ẹnití wọn pa, ni Krístì kannã àti Ọlọrun kannã.   Emí sì ní ìfẹ láti rọ gbogbo   ẹyin ìkangun ayé láti ronúpìwàdà kí ẹ sì múrasílẹ láti dúró níwájú ìtẹ ìdájọ Krístì.  4   Ogun àti ìparun tẹsíwájúÀwọn ènìyàn búburú nfìyàjẹ àwọn ènìyàn búburúÌwa búburú èyítí ó burú jùlọ gbilẹ jù ti àtẹhìnwá ní gbogbo ÍsráẹlìNwọn fi àwọn obìnrin àti àwọn ọmọdé rúbọ sí àwọn òrìṣàÀwọn ara Lámánì bẹrẹsí gbá àwọn ará Nífáì kúrò níwájú wọn. Ní ìwọn ọdún 363 sí 375 nínú ọjọ Olúwa wa. Àti nísisìyí ó sì ṣe nínú ọtà lé lọdúnrún ọdún àti ìkẹta tí àwọn ara Nífáì sì gòkè lọ pẹlú àwọn ẹgbẹ ọmọ ogun wọn láti kọlũ àwọn ará Lámánì, kúrò nínú ilẹ Ibi-Ahoro.   O sì ṣe tí wọn tún lé àwọn   egbẹ ọmọ ogun àwọn ará Nífáì padà sí ilẹ Ibi-Ahoro. Àti bí wọn sì ti wà nínú ipò ãrẹ lọwọ ogun tí wọn njà, àkọtun ẹgbẹ ọmọ ogun àwọn ara Lámánì tún kọ lù wọn; wọn sì jà ogun gbígbóná, tóbẹ tí àwọn ara Lámánì gbà ìlú-nlá Ibi-Ahoro, tí wọn sì pa púpọ nínú àwọn ara Nífáì, tí wọn sì kó púpọ lẹrú.   Àwọn tí ó kù sì sá, wọn sì   darapọ mọ àwọn olùgbé inú ìlú-nlá Tíákúmì. Nísisìyí ìlú-nlá Tíákúmì wà ní àwọn ãlà ní ẹbá bèbè òkun; ó sì tún súnmọ ìlú-nlá Ibi-Ahoro.   Àti nítorípé àwọn ẹgbẹ ọmọ   ogun àwọn ara Nífáì kọjá lọ í kọlu àwọn ará Lámánì ní àwọn ara Lamanì ṣe bẹrẹsí pa wọn; nítorítí bí kò bá rí bẹ, àwọn ará Lámánì kì bá tí ní agbára lórí wọn.   Ṣùgbọn, ẹ kíyèsĩ, ìdájọ Ọlọrun   yíò wà lórí ènìyàn búburú; nípasẹ ènìyàn búburú sì ni a ó fì ìyà jẹ ènìyàn búburú; nítorípé àwọn ènìyàn búburú ní í máa rú ọkàn àwọn ọmọ ènìyàn sókè sí ìtàjẹsílẹ.   O sì ṣe tí àwọn ará Lámánì   ṣe ìmúrasílẹ láti kọlũ ìlu-nla Tíákúmì.   O sì ṣe nínú ọtà lé lọdúnrún   ọdún à t i ìkẹrin àwọn ara Lamanì sì kọlu ìlú-nlá Tíákúmi, láti lè gbà ìlú-nlá Tíákúmì pẹlú.   O sì ṣe tí àwọn ara Nífáì lù   wọn tí wọn sì lé wọn padà sẹhìn. Nígbàtí àwọn ará Nífáì sì ríi pe àwọn ti lé àwọn ara Lámánì padà wọn tún nyangàn nínú agbára ara wọn; wọn sì jáde lọ nínú ipá tí ara wọn, wọn sì tún gbà ìlú-nlá Ibi-Ahoro.   Àti nísisìyí gbogbo ohun   wọnyí ní wọn tí ṣe, ẹgbẹgbẹrún ni wọn sì ti pa ni apá méjẽjì, àti àwọn ara Nífáì àti àwọn ara Lamanì.   O sì ṣe tí ọtà lé lọdúnrún   ọdún àti mẹfà ti kọjá lọ, àwọn ara Lámánì sì tún padà wá kọlũ àwọn ara Nífáì nínú ogun; sibẹ àwọn ara Nífáì kò ronúpìwàdà kúrò nínú ìwà ibi èyítí wọn ti hù, ṣùgbọn wọn tẹramọ iwa búburú wọn títí.   Ó sì ṣòro fún ahọn láti ṣe   àpèjúwe, tàbí fún ènìyàn láti kọ ní pípé nípa bí ìtàjẹsílẹ àti ìparun èyítí ó wà lãrín àwọn ènìyàn nã ti banilẹrù tó, àti nínú àwọn ara Nífáì àti nínú àwọn ara Lamanì, gbogbo ọkàn ni ó sì sé le, tí wọn sì nyọ nínú ìtàjẹsílẹ títí.   Kò sì sí irú ìwà búburú tí   ó tó bayĩ rí ní ãrín gbogbo ìran Léhì, tàbí ní ãrín gbogbo ìdílé Ísraẹlì papã, gẹgẹbí ọrọ Olúwa, bí irú èyítí ó wà lãrín àwọn ènìyàn yĩ.   O sì ṣe tí àwọn ara Lamanì   gbà ìlú-nlá Ibi-Ahoro nã, èyí sì rí bẹ nítorípé iye wọn tayọ iye àwọn ara Nífáì.   Nwọn sì kọjá lọ pẹlú láti   kọlũ ìlú-nlá Tíákúmì, wọn sì lé àwọn tí ngbé inú ìlú nã jáde kúrò nínú rẹ, wọn sì kó ẹrú púpọ àti àwọn obìnrin àti àwọn ọmọdé, wọn sì pa wọn fún ìrúbọ sí àwọn òrìṣà wọn.   O sì ṣe nínú ọtà lé lọdúnrún   ọdún o le méje, àwọn ara Nífáì bínú nítorípé àwọn ara Lámánì ti fi àwọn obìnrin àti àwọn ọmọ wọn rúbọ, wọn sí lọ í kọlũ àwọn ara Lámánì pẹlú ìbínú tí ó pọ púpọ, tó bẹ tí wọn tún lù àwọn ara Lamanì, tí wọn sì lé wọn kúrò lórí awọn ilẹ wọn.   Àwọn ara Lamanì kò sì tun   padà láti kọlũ àwọn ara Nífáì títí di ọrìn lé lọdúnrún ọdún ó dín márún.   Nínú ọdún yĩ sì ni wọn   sọkalẹ wá láti kọlũ àwọn ara Nífáì pẹlú gbogbo agbára wọn;a kò sì lè kà wọn nítorípé iye wọn pọ jùlọ.   Láti àkókò yĩ lọ sì ni àwọn   ara Nífáì kò lè gbà agbára lórí àwọn ara Lamanì, ṣùgbọn tí àwọn ará Lamanì bẹrẹsí pa wọn run àní gẹgẹbí ìrì níwájú oòrùn.   O sì ṣe tí àwọn ara Lamanì   sì sọkalẹ wa láti kọlũ ìlú-nlá Ibi-Ahoro; wọn sì ja ogun gbígbóná nínú ilẹ Ibi-Ahoro, nínú èyítí wọn lù àwọn ara Nífáì.   Wọn sì tún sá kúrò níwájú   wọn, wọn sì dé ìlú-nlá Bóásì; níbẹ ní wọn sì dojúkọ àwọn ara Lamanì pẹlú ìgboyà títóbi, tóbẹ tí àwọn ara Lamanì kò lù wọn títí wọn tún padà wá ní ìgbà kéjì.   Nígbàtí wọn sì tún padà wa   ní ìgbà kéjì, wọn lé àwọn ara Nífáì wọn sì pa wọn ní ìpakúpa; wọn sì tun fi àwọn obìnrin wọn àti àwọn ọmọ wọn rubọ sí àwọn orìṣà.   O sì ṣe tí àwọn ara Nífáì tún   sá kúrò níwájú wọn, tí wọn kó gbogbo àwọn olùgbé inú ìlú nã pẹlú wọn, àti nínú àwọn ilu àti àwọn ìletò.   Àti nísisìyí èmi, Mọmọnì,   nítorítí mo wòye pé àwọn ara Lámánì ti fẹrẹ gbà gbogbo ilẹ nã tan, nitorinã ni emi lọ sí orí òkè Ṣímù, tí mo sì gbé gbogbo àwọn àkọsílẹ èyíti Ámmárọnì tí gbé pamọ sí Olúwa.  5   Mọmọnì sì tún síwájú àwọn ẹgbẹ ọmọ ogun àwọn ara Nífáì nínú àwọn ogun ìtàjẹsílẹ àti ìparunÌwé ti Mọmọnì yíò jáde wá láti dá gbogbo Isráẹlì lóju pe Jésù ni Krístì nãNitori àìgbágbọ wọn, a ó fọn àwọn ara Lámánì ká, Ẹmí yíò sì dẹkun wì wà pẹlú wọnWọn yíò gba ìhìn-rere láti ọwọ àwọn Kèfèrí ní àwọn ọjọ ìkẹhìn. Ní ìwọn ọdún 375 sí 384 nínú ọjọ Olúwa wa. O sì ṣe tí emí sì nlọ lãrín àwọn ara Nífáì, tí mo sì ronúpìwàdà ní ti ìbúra èyíti mo tí ṣe pé èmi kì yíò tún ràn wọn lọwọ mọ; tí wọn sì tún fún mi ní àṣẹ lórí àwọn ẹgbẹ ọmọ ogun wọn, nítorítí wọn rí mi bí ẹnití ó lè gbà wọn lọwọ àwọn ìpọnjú wọn.   Ṣugbọn ẹ kíyèsĩ, mo wà laìní   ìrètí, nítorítí mo mọ ìdájọ Olúwa èyítí nbọ lórí wọn; nítorítí wọn kò ronúpìwàdà kuro nínú àwọn àìṣedẽdé wọn, sugbọn wọn nfí idà jà fún ẹmí ara wọn làìképè Ẹni nnì tí ó dá wọn.   O sì ṣe tí àwọn ara Lámánì   wá láti kọlù wá nígbàtí àwa ti sálọ sí ìlú-nlá Jordánì; ṣùgbọn ẹ kíyèsĩ, a lé wọn padà tí wọn kò sì gbà ìlú nã ní àkókò nã.   O sì ṣe tí wọn tún wá kọlù   wá, àwa sì mú ilu nla nã lọwọ. Àwọn ilu-nla miràn sì wà pẹlú tí àwọn ara Nífáì mú lọwọ, àwọn èyítí àwọn ibi gíga wọn jẹ idilọwọ fun wọn tí wọn kò sì lè wọ inú orílẹ-èdè tí o wà níwájú wa, láti pa àwọn tí ngbé inú ilẹ wa run.   Sugbọn ó sì ṣe, ilẹ èyíkéyĩ ti   àwa bá tí là kọjá ti a kò kó àwọn tí ngbé inú ilẹ nã wọlé, ní àwọn ara Lámánì parun, àti àwọn ìlú wọn, àti àwọn ìletò, àti àwọn ìlú-nlá ní wọn fi iná jó; báyĩ sì ni ọrìn lé lọdúnrún ọdún ó dín kan kọjá lọ.   O sì ṣe nínú ọrìn lé lọdúnrún  ọdún tí àwọn ara Lámánì sì tún wá kọlù wa ní ogun, àwa sì dojúkọ wọn pẹlú ìgboyà; ṣùgbọn gbogbo rẹ jẹ lásán, nítorítí iye wọn pọ tóbẹ tí wọn tẹ àwọn ara Nífáì ni abẹ ẹsẹ wọn.   O sì ṣe tí àwa tún sá, àwọn tí   wọn sì yára jù àwọn ara Lámánì lọ sá àsálà, àwọn tí wọn kò sì yara to àwọn ara Lámánì ni wọn ké lulẹ tí wọn sì pa wọn run.   Àti nísisìyí ẹ kíyèsĩ, emí,   Mọmọnì, kò ní ìfẹ láti fòró ẹmí àwọn ọmọ ènìyàn níti sísọ nípa ìṣẹlẹ ìtàjẹsílẹ àti ìpànìyàn èyítí mo fi ojú ara mi rí; sugbọn emí, nítorítí mo mọ pé àwọn ohun wọnyí gbọdọ dí mímọ dájúdájú, àti pé ohun gbogbo tí ó pamọ níláti di fífihàn ní orí òrùlé   Àti pẹlú pé ìmọ nípa àwọn   ohun wọnyí níláti wá sí ọdọ àwọn ìyókù àwọn ènìyàn yĩ, àti sí ọdọ àwọn Kéfèrí, àwọn tí Olúwa ti sọ wípé wọn yíò fọn àwọn ènìyàn yĩ ká àti pe àwọn ènìyàn yĩ dàbí ohun asán ní ãrín wọnnitorinã ni emí ṣe kọ àkọsílẹ ní ìkékúrú níwọnba, ní àìgbọdọ kọ ní ẹkunrẹrẹ nípa àwọn ohun ti emí ti ri, nitori òfín tí emí ti gbà, àti pẹlú kí ẹyin ó má bã ní ìrora-ọkàn púpọ jù nitori iwa búburú àwọn ènìyàn yĩ.   Àti nísisìyí ẹ kíyèsĩ, èyí ní   èmi sọ fún irú-ọmọ wọn, àti pẹlú fún àwọn Kèfèrí tí ó nãní ìdílé Ísráẹlì, tí ó ní òye àti ìmọ nípa ibití ìbùkún wọn ti wá.   Nítorítí emí mọ pe irú àwọn   wọnyí ni yíò kẹdùn ọkàn fún ìṣẹlẹ búburú tí yíò bá ìdíle Isráẹlì; bẹni, wọn yíò kẹdùn ọkàn fún ìparun àwọn ènìyàn yĩ; wọn yíò kẹdùn ọkàn nítorípé àwọn ènìyàn yĩ kò ronúpìwàdà kí wọn ó lè di gbígbà fun Jesu.   Nísisìyí àwọn ohun wọnyí ni   a kọ sí àwọn ìyókù ìdílé Jákọbù; a sì kọ wọn ní irú ọnà yĩ, nítorípé Ọlọrun mọ pé ìwà búburú kò ní mú wọn jáde sí wọn; a ó sì gbé wọn pamọ nínú Olúwa kí wọn ó lè jáde wá ní àkókò tí ó yẹ nitirẹ.   Eyí sì ni àṣẹ ti èmi ti gba; ẹ   sì kíyèsĩ, wọn yíò jáde wa ní ìbámu pẹlú àṣẹ Olúwa, nígbàtí o bá ríi nínú ọgbọn rẹ pé ó tọ láti ṣe bẹ.   Ẹ sì kíyèsĩ, wọn yíò sì tọ   àwọn Jũ aláìgbàgbọ lọ, àti nítorí ìdí èyí ní wọn yíò lọkí a lè yi wọn lọkàn padà pé Jésù ni Krístì, Ọmọ Ọlọrun alãyè; kí Bàbá ó lè mú ète nla rẹ tí í ṣe ti áyérayé ṣẹ, nípasẹ Àyànfẹ jùlọ rẹ, láti mú àwọn Jũ padà sí ipò wọn, tabi gbogbo ìdílé Isráẹlì, sí ilẹ ìní wọn, èyítí Olúwa Ọlọrun wọn ti fifún wọn sí ti ìmúṣẹ májẹmú rẹ;   Àti pẹlú kí irú ọmọ àwọn   ènìyàn yĩ ó lè gba ìhìn-rere rẹ gbọ sí i ní ẹkúnrẹrẹ, èyítí yíò jáde tọ wọn wá láti ọdọ àwọn Kèfèrí; nítorítí á ó fọn àwọn ènìyàn yĩ ká, wọn yíò sì di aláwọ dúdú, wọn yíò sì di elẽrí àti ẹlẹgbin ènìyàn, tayọ apejuwe èyíkèyi tí a tí rí ní ãrin wa, bẹni, àní èyítí ó ti wa lãrín àwọn ara Lamanì, èyĩ sì rí bẹ nítorí àìgbàgbọ wọn àti ìwà ìbọrìṣa wọn.   Nítorí ẹ kíyèsĩ, Ẹmí Olúwa   ti dẹkun jíjà pẹlú àwọn baba wọn; wọn sì wà ni àìní Krístì àti Ọlọrun nínú ayé; a sì ngba wọn kiri bí ìyàngbò níwájú afẹfẹ.   Nwọn jẹ onínúdídùn ènìyàn   ní ìgbàkan rí, wọn sì ní Krístì gẹgẹbí olùṣọ-àgùtàn wọn; bẹni, Ọlọrun tí í ṣe Baba ní ó sì ndari wọn.   Ṣugbọn nísisìyí, ẹ kíyèsĩ,   Sátánì ní ó ndari wọn kakiri, àní gẹgẹbi iyangbo tí di gbigba kiri níwájú afẹfẹ, tabi bí ọkọ omi tí di bíbì síwá-sẹhin nínú ìru omi, èyítí kò ní igbokun ọkọ, tabi ìdákọró, tabi ohunkóhun tí a ó fí tù ú; àti pẹlú gẹgẹbí ó ti rí, bẹ ni wọn rí.   Ẹ sì kíyèsĩ, Olúwa ti fi ìbùkún   wọn pamọ, èyítí wọn iba gbà ní ilẹ nã, fún àwọn Kèfèrí tí yíò ní ilẹ nã ní ìní.   Ṣùgbọn ẹ kíyèsĩ, yíò sì ṣe ti a   o lé wọn tí a o sì fọn wọn ka láti ọwọ àwọn Kèfèrí; lẹhìntí a bá sì ti lé wọn tí a sì ti fọn wọn ka láti ọwọ àwọn Kèfèrí, ẹ kíyèsĩ, nígbànã ni Olúwa yíò ranti májẹmú nã èyítí ó da pẹlu Ábráhámù àti pẹlú gbogbo ìdílé Isráẹlì.   Àti pẹlú Olúwa yíò ranti   àwọn àdúrà àwọn olódodo, èyítí wọn tí gbé sókè síi fún wọn.   Àti nígbànã, A! ẹyin Kèfèrí,   báwo ni ẹyin yíò se lè duro níwájú agbara Ọlọrun, àfi kí ẹyin ó ronúpìwàdà kí ẹ sì yípadà kúrò nínú ọnà ibi yín?   Njẹ ẹyin kò ha mọ pé ọwọ   Ọlọrun ni ẹyin wà bí? Njẹ ẹyin kò ha mọ pé ó ní gbogbo agbara, àti pé ní àṣẹ nlá rẹ ayé yíò di kíká pọ bí ìwé tí a ká?   Nitorinã, ẹ ronúpìwàdà, kí   ẹ sì rẹ ara yín sílẹ níwájú rẹ, kí òn ó má bã jáde wá ní àìṣègbè sí yínkí ìyókù iru-ọmọ Jákọbù kan ó má bã kọjá lọ ní ãrín yín bí kìnìún, kí ó sì ya yín pẹrẹpẹrẹ, tí kò sì sí ẹnití yíò gbà yín là.  6   Àwọn ara Nífáì ko ara wọn jọ sínú ilẹ Kùmórà fún àwọn ìjà ti ìgbẹhìnMọmọnì gbe àwọn àkọsílẹ mímọ nã pamọ sínú òkè KùmóràÀwọn ara Lamanì ní ìṣẹgun, wọn sì pa orílẹ-èdè àwọn ara Nifaí runỌgọrun ẹgbẹgbẹrún ni wọn fi idà pa. Ní ìwọn ọdun 385 nínú ọjọ Olúwa wa. Àti nísisìyí, mo parí àkọsílẹ mi nípa ìparun àwọn ènìyàn mi, àwọn ara Nífáì. O sì ṣe ti a sì kọjá lọ níwájú àwọn ara Lámánì.   Emí, Mọmọnì, sì kọ èpístélì   kan sí ọba àwọn ara Lámánì, mo sì bèrè lọwọ rẹ pé kí o gbà fún wa láti kó àwọn ènìyàn wa lọ sí ilẹ Kùmórà, ní ẹbà òkè kan tí a npè ní Kùmórà, ní ibẹ ní àwa yíò sì lè dojúkọ wọn ní ìjà.   O sì ṣe tí ọba àwọn ara   Lámánì sì gbà fún mi nípa ohun ti èmi bèrè.   O sì ṣe tí àwa kọjá lọ sí ilẹ   Kùmórà, tí a sì pàgọ wa yí okè Kùmórà nã ká; ó sì wà lórí ilẹ èyítí ó ní omi púpọ, àwọn odò, àti àwọn orísun omi; níbíyĩ ni àwa sì ni ìrètí pé àwa yíò lè borí àwọn ara Lámánì nã.   Nígbàtí ọrìn lé lọdúnrún   ọdún ó lé mẹrin sì ti kọjá lọ, àwa ti kó gbogbo àwọn ènìyàn wa tí ó kù jọ sínú ilẹ Kùmórà.   O sì ṣe nígbàtí a sì ti kó   gbogbo àwọn ènìyàn wa jọ sí ọkan ninu ilẹ Kùmórà, ẹ kíyèsĩ, emí, Mọmọnì ti ndarúgbó; nítorítí mo sì ti mọ pe ìgbìyànjúikẹhin ni ó jẹ fún àwọn ènìyàn mi, tí Olúwa sì ti pa á láṣẹ fún mi láti máṣe jẹ ki àwọn àkọsílẹ nã èyítí a ti gbé fún wa láti ọwọ àwọn baba wa, tí wọn sì jẹ mímọ, kí wọn ó bọ sí ọwọ àwọn ará Lamanì, nítorítí àwọn ara Lámánì yíò pa wọn run nítorínã ni emí ṣe kọ àkọsílẹ yĩ láti inú àwo Nífáì, ti mo sì gbé gbogbo àwọn àkọsílẹ tí a ti fifún mi fún ipamọ láti ọwọ Olúwa pamọ sínú òkè Kùmórà, àfi àwọn àwo díẹ wọnyí tí mo gbe fún ọmọ mi Mórónì.   O sì ṣe tí àwọn ènìyàn mi,   pẹlú àwọn aya wọn àti àwọn ọmọ wọn, sì rĩ tí àwọn ẹgbẹ ọmọ ogun àwọn ara Lamanì nbọ ní ọdọ wọn; wọn sì duro de wọn nínú ìbẹrù nla fún ikú, irú èyítí í kún ọkàn gbogbo àwọn ènìyàn búburú.   O sì ṣe tí wọn wá, láti dojú ìjà   kọ wá, tí gbogbo ọkan sì kún fun ẹrù nítorí bí iye wọn ti pọ tó.   O sì ṣe tí wọn sì kọlũ àwọn   ènìyàn mi pẹlú idà, àti pẹlú ọrún, àti pẹlú ọfà, àti pẹlú ãké, àti pẹlu onírúurú àwọn ohun ìjà ogun.   O sì ṣe tí wọn ké àwọn ọmọ   ogun mi lulẹ, bẹni, àní àwọn ẹgbẹrún mẹwã mí tí wọn wà pẹlú mi, mo sì ṣubú pẹlú ọgbẹ lãrín wọn; àwọn ẹgbẹ ọmọ ogun àwọn ara Lámánì nã sì kọjá ní ara mi, tí wọn kò sì fi opin si ẹmi mi.   Nígbàtí wọn sì ti kọjá lọ   tí wọn sì ti ké gbogbo àwọn ènìyàn mi lulẹ tan, afi àwa mẹrìnlélógún, nínú èyítí ọmọ mi Mórónì wà, lẹhìn tí àwa sì ti bọ lọwọ ikú tí ó pa àwọn ènìyàn wa, a rĩ ni ọjọ keji, nígbàtí àwọn ara Lámánì ti padà sí àgọ wọn, láti ori òkè Kùmórà, àwọn ẹgbẹrún mẹwa nínú àwọn ènìyàn mi ti wọn ké lulẹ, àwọn tí emí wà níwajú wọn bí olùdarí.   Bákannã a s ì r í àwọn   ẹgbẹrún mẹwa nínú àwọn ènìyàn mi àwọn ẹnítí ọmọ mi Mórónì síwájú.   Ẹ sì kíyèsĩ, àwọn ẹgbẹrún   mẹwa ènìyàn ti Gídgídónà ti ṣubù, òn pẹlú sì wà ní ãrín wọn.   Àti Lámà nã ni ó ṣubú pẹlú   ẹgbẹrún mẹwa rẹ; àti Gílgálì nã ni ó ṣubú pẹlu ẹgbẹrún mẹwa rẹ; àti Límhà nã ni ó ṣubú pẹlú ẹgbẹrún mẹwa rẹ; àti Jénéúmì nã ni ó ṣubú pẹlú ẹgbẹrún mẹwa rẹ; àti Kumeníhà nã, àti Móróníhà nã, àti Ántíónọmù nã, àti Ṣíblọmù nã, àti Ṣẹmù nã, àti Jọṣì nã, ní o ṣubu pẹlú àwọn ẹgbẹrún mẹwã-mẹwã wọn.   O sì ṣe ti àwọn mẹwa   míràn ṣubú nipa idà, pẹlú àwọn ẹgbẹrún mẹwa-mẹwa wọn; bẹni, àní gbogbo àwọn ènìyàn mi, bíkòṣe àwọn mẹrìnlélógún nnì tí wọn wà pẹlú mi, àti àwọn díẹ bákannã tí wọn sá lọ sínú àwọn ilẹ tí ó wà ní ìhà gũsù, àti àwọn díẹ ti ó kọ wá sílẹ lọ sọdọ àwọn ara Lámánì, ní ó ti subú; ti ẹran ara wọn àti àwọn egungun wọn àti ẹjẹ wọn sì wà ní orí ilẹ ayé, nítorítí àwọn tí ó pa wọn fi wọn sílẹ kí wọn ó jẹrà lórí ilẹ, àti ki wọn ó fọ sí wẹwẹ, kí wọn ó sì padà sínú ilẹ.   Ọkàn mi sì gbọgbẹ pẹlú   àròkàn, nitori pipa tí a pa àwọn ènìyàn mi, èmi sì kígbe wipe:   A! ẹyin arẹwà ènìyàn, báwo   ni ẹyin ha se yísẹpadà kúrò nínú ọna Olúwa! A! ẹyin arẹwà ènìyàn, báwo ní ẹyin ha ṣe kọJésu, ẹnití ó dúró pẹlú ìṣípá láti gbà yín!   Ẹ kíyèsĩ, bí ẹyin kò bá ti ṣe   eleyĩ, ẹyin kì bá tí ṣubú. Ṣùgbọn ẹ kíyèsĩ ẹyin ti ṣubú, èmi si nṣọfọ àdánù yín.   A! ẹyin arẹwà ọmọkùnrin   àti ọmọbìnrin, ẹyin bàbá àti ìyá, ẹyin ọkọ àti aya, ẹyin arẹwà ènìyàn, báwo ni ẹyin ha ṣe ṣubú!   Ṣùgbọn ẹ kíyèsĩ, ẹyin ti lọ,   ìrora ọkàn mi kò sì lè mu yin padà wá.   Ọjọ nã sì dé tán tí ara yín ti   ayé yĩ yíò gbé ara ti àìkú wọ, àwọn ara wọnyí tí wọn sì njẹrà nínú ìdíbàjẹ gbọdọ di ara tí kò lè díbàjẹ; nígbànã ni ẹyin gbọdọ dúró níwájú ìtẹ ìdájọ Krístì, kí a lè ṣe ìdàjọ yín gẹgẹbí iṣẹ yín; bí ó bá si jẹ wípé olódodo ní ẹyin í ṣe, nígbànã ní ẹyin ó di alábùkún-fún pẹlú àwọn baba yín tí wọn ti lọ ṣãjú yín.   A! ẹyin ìbá sì ti ronúpìwàdà   kí ìparun nlá yĩ ó tó dé bá yín. Ṣùgbọn ẹ kíyèsĩ, ẹyin ti lọ, àti pe Bàbá nã, bẹni, Bàbá Ayérayé tí ọrún, mọ ipò tí ẹyin wà; o sì nṣe sí yín gẹgẹbí àìṣègbè àti ãnú rẹ.  7   Mọmọnì pè àwọn ará Lámánì ti ọjọ ìkẹhìn láti gbà Krístì gbọ, gbà ìhìn-rere rẹ, kí wọn ó sì rí ìgbàlàGbogbo ẹniti ó gba Bíbélì gbọ ni yíò gba Ìwé ti Mọmónì gbọ pẹlú. Ní ìwọn ọdún 385 nínú ọjọ Olúwa wa. Àti nísisìyí, ẹ kíyèsĩ, emí yíò bá ìyókù àwọn ènìyàn yĩ tí a dásí sọ àwọn ohun díẹ, bí o bá ri bẹ pe Ọlọrun yíò fi àwọn ọrọ mi fún wọn, kí wọn ó lè mọ nípà àwọn ohun àwọn baba wọn; bẹni, mo nbá yín sọrọ, ẹyin ìyókù ìdílé Isráẹlì; ìwọnyì sì ni ọrọ ti èmí sọ:   Kí ẹyin kí ó mọ pé ìdílé   Isráẹlì ni ẹyin í ṣe.   Kí ẹyin kí ó mọ pé ẹ níláti wa   sí ìrònúpìwàdà, bí kò bá rí bẹ ẹ kò lè rí ìgbàlà.   Kí ẹyin kí ó mọ pé ẹ níláti   gbé ohun-ìjà ogun yín lélẹ, kí ẹyin ó má sì ní inú dídùn mọ sí ìtàjẹsílẹ, kí ẹyin ó má sì gbe wọn mọ, àfi bí Ọlọrun bá pa á láṣẹ fún yin.   Kí ẹyin kí ó mọ pe ẹ níláti ní   irú ìmọ èyítí àwọn baba yín ni, kí ẹ sì ronúpìwàdà kúrò nínú àwọn ẹṣẹ àti àwọn àìṣedẽdé yín, kí ẹ sì gba Jésù Krístì gbọ, pé oun ni Ọmọ Ọlọrun, àti pé a pa á láti ọwọ àwọn Jũ, àti nípasẹ agbára Bàbá ó tún ti jínde, nípasẹ èyítí o ti gba ìṣẹgun lórí isà-òkú; àti pẹlú nínú rẹ ni oró ikú di gbígbémì.   Ó sì mú ajinde òkú ṣẹ, nípasẹ   èyítí a ó gbé ènìyàn dìde láti dúró níwájú ìtẹ ìdájọ rẹ.   Ó sì ti mú ìràpadà ayé ṣẹ,   nípasẹ èyítí ẹnikẹni tí à bá rí láìlẹbi ní iwájú rẹ ní ojọ ìdájọ, ni a ó fi fún láti gbe ni ọdọ Ọlọrun nínú ìjọba rẹ, láti máa kọrin ìyìn ní àìdánudúró pẹlú àwọn ẹgbẹ akọrin tí ó wá lókè ọrun, sí Bàbá, àti sí Ọmọ, àti sí Ẹmí Mímọ, tí wọn í ṣe Ọlọrun kan, nínú ipò ayọ èyítí kò ní òpin.   Nitorinã, ẹ ronúpìwàdà, kí ẹ   sì ṣe ìrìbọmí ní orúkọ Jésù, kí ẹ sì dì ìhìn-rere Krístì mú, èyítí a ó gbe síwájú yín, kì í ṣe nínú àkọsílẹ yĩ nìkan, ṣùgbọn nínú àkọsílẹ èyítí yíò wá sí ọdọ àwọnKèfèrí láti ọdọ àwọn Jũ pẹlú, àkọsílẹ èyítí yíò wá láti ọdọ àwọn Kèfèrí sí ọdọ yín.   Nítorí ẹ kíyèsĩ, a kọ eleyĩ kí   ẹyin ó lè gbà èyí nnì gbọ; bí ẹyin bá sì gbà èyí nnì gbọ ẹyin yíò gba èyí gbọ pẹlú; bí ẹyin bá sì gba èyí gbọ ẹyin yíò mọ nipa àwọn baba yin, àti àwọn iṣẹ tí ó yanilẹnu ti a ṣe nípa agbara Ọlọrun lãrín wọn.   Ẹyin yíò sì mọ pẹlú pé   ìyókù irú-ọmọ Jákọbù ni ẹyin í ṣe; nitorinã ní a ṣe kà yín mọ àwọn ènìyàn ti májẹmú àkọkọ; bí o ba si ri bẹ pe ẹyin gbà Krístì gbọ, tí a sì ṣe ìrìbọmí fun yín, ní àkọkọ pẹlú omi, àti lẹhin eyi pẹlú ina àti pẹlú Ẹmí Mímọ, ní títẹlé àpẹrẹ Olùgbàlà wa, gẹgẹbí èyítí ó ti pa láṣẹ fún wa, yíò sì dara fún yín ní ọjọ ìdájọ. Amin.  8   Àwọn ará Lámánì lépa àwọn ará Nífáì wọn sì pa wọn runÌwé ti Mọmọnì yíò jáde wá nípa agbára ỌlọrunA fi àwọn tí ó nmí ẽmí ìbínú àti ohùn asọ sí iṣẹ Olúwa búAkọsílẹ àwọn ara Nífáì yíò jáde wa ní ọjọ ìwà búburú, ìfàsẹhìn, àti ìṣubú-kúrò nínú òtítọ. Ní ìwọn ọdun 400 sí 421 nínú ọjọ Olúwa wa. Ẹ kíyèsĩ emí, Mórónì, parí àkọsílẹ tí baba mi, Mọmọnì kọ. Ẹ kíyèsĩ, ohun diẹ ni èmi ní láti kọ, tí ó jẹ àwọn ohun tí baba mi ti pa láṣẹ fún mi.   Àti nísisìyí ó sì ṣe lẹhìn   ogun nla àti èyítí ó pọ tí á jà ní Kùmórà, ẹ kíyèsĩ, àwọn ará Nífáì tí wọn ti sálọ sinu ilẹ tí ó wà ní apá ìhà gũsù ní àwọn ara Lámánì dọdẹ, titi wọn fi pa gbogbo wọn run.   Àti bàbá mi ni wọn pa pẹlú,   àní èmí nìkan ni o sì kù láti kọ nípà ìtàn ìparun àwọn ènìyàn mi, èyítí ó baninínújẹ. Ṣugbọn kíyèsĩ, wọn ti lọ, emí sì ṣe èyítí baba mi pa láṣẹ fún mi. Bí wọn ó bá sì pa mi, èmi kò mọ.   Nitorinã èmi yíò kọ, emí yíò   sì gbé àwọn àkọsílẹ nã pamọ sínú ilẹ; ibití èmi sì nlọ kò ja mọ nkan.   Ẹ kíyèsĩ, baba mi ti ṣe àkọsílẹ   yĩ, o sì ti kọ ohun ti ó wà fun. Ẹ sì kíyèsĩ, emí yíò kọ ọ pẹlú bí èmí bá rí àyè lórí àwọn àwo nã, ṣùgbọn èmi kò rí; emí kò sì ní irin àìpò tútù rárá, nítorítí ó kù èmi nìkan. A ti pa Bàbá mi nínú ogun, àti gbogbo àwọn ìbátan mí, èmi kò sì ní ọrẹ tàbí ibití èmi lè lọ; èmi kò sì mọ bí Olúwa yíò ti gbà kí èmi ó wa lãyè pẹ to.   Ẹ kíyèsĩ, irinwó ọdún tí kọjá   lọ láti ìgbà wíwá Olúwa àti Olùgbàlà wa.   Ẹ sì kíyèsĩ, àwọn ara Lámánì   ti dọdẹ àwọn ènìyàn mi, àwọn ara Nífáì, láti ìlú-nlá dé ìlú-nlá, àti láti ibìkan dé ibìkan, àní títí wọn fi pa gbogbo wọn; ìsubú wọn sì pọ; bẹni, títóbi àti ìyanilẹnu sì ni ìparun àwọn ènìyàn mi, àwọn ara Nífáì.   Ẹ sì kíyèsĩ, ọwọ Olúwa ni   ó ṣe é. Ẹ sì kíyèsĩ pẹlú, àwọn ara Lámánì nbá ara wọn jagun; gbogbo orí ilẹ nã ní ó sì kún fun ipanìyàn àti ìtàjẹsílẹ títí; kò sì sí ẹnití ó mọ àkókò tí ogun nã dópin.   Àti nísisìyí, ẹ kíyèsĩ, èmi kò   ṣọrọ mọ nípa wọn, nítorítí kò síẹnikẹni mọ àfi àwọn ará Lámánì àti àwọn ọlọṣà tí ó wà lórí ilẹ nã.   Kò sì sí ẹnikẹni tí ó mọ   Ọlọrun otitọ bíkòṣe àwọn ọmọẹhìn Jésù, tí wọn duro nínú ilẹ nã títí ìwà búburú àwọn ènìyàn nã fi pọ tóbẹ tí Olúwa kò jẹ ki wọn ó wà pẹlú àwọn ènìyàn nã; bí wọn bá sì wa lórí ilẹ nã ẹnikẹni kò mọ.   Ṣùgbọn ẹ kíyèsĩ, Bábà mi   àti emí ti rí wọn, wọn sì ti jíṣẹ ìránṣẹ sí wa.   Ẹnikẹni tí ó bá sì gbà àkọsílẹ   yĩ, tí kò sì dá a lẹbi nitori àwọn àìpé tí ó wà nínú rẹ, ẹni nã ni yíò mọ àwọn ohun tí ó ta àwọn wọnyí yọ. Ẹ kíyèsĩ, emí ni Mórónì; bí ó bá sì ṣeéṣe ní, emí yíò sọ ohun gbogbo di mímọ fún yín.   Ẹ kíyèsĩ mo fi opin sí sísọ   nípa àwọn ènìyàn yĩ. Emí ní ọmọ Mọmọnì, bàbá mi sì jẹ ìran Nífáì.   Emí sì ni ẹni nã tí ó gbé   àkọsílẹ yĩ pamọ sí Olúwa; àwọn àwo rẹ kò ní iye lórí, nitori àṣẹ Olúwa. Nítorítí o sọ ọ nítọtọ pé ẹnikẹni kò gbọdọ ní wọn láti ní èrè; ṣùgbọn àwọn àkọsílẹ inú rẹ jẹ iyebíye; ẹnikẹni tí ó bá sì sọ ọ di mímọ, òun ni ẹnití Olúwa yíò bùkún.   Nítorítí kò sí ẹniti ó lè ní   agbara láti sọ ọ di mímọ bíkòṣe kí Ọlọrun fi í fún un; nítorítí Olọrun fẹ kí a ṣeé pẹlú ìfọkànsìn àti ògo rẹ nìkán, tabi ní ìlépa àlãfíà àwọn ẹni ìgbànì ti Olúwa bá da májẹmú, ti wọn sì ti di ìfọnká.   Alabùkún sì ni fún ẹni nã tí   yíò sọ ohun yĩ di mímọ; nítorítí a ó mũ jáde láti inú òkùnkùn sínú ìmọlẹ, gẹgẹbi ọrọ Ọlọrun; bẹni, a ó múu jáde láti inu ilẹ, yíò sì tan jáde láti inú òkùnkùn, yíò sì wá sí ìmọ àwọn ènìyàn nã; a ó sì ṣe é nípa agbara Ọlọrun.   Bí àbùkù bà sì wà nínú   àkọsílẹ nã, àṣìṣe tí ènìyan ni. Ṣugbọn ẹ kíyèsĩ, àwa kò mọ àbùkù kankan; bíótilẹríbẹ Ọlọrun ni ó mọ ohun gbogbo; nitorinã, ẹniti o bá dã lẹbi, jẹ ki o ṣọra kí ó máṣe bọ sínú iparun iná ọrun àpãdì.   Ẹniti ó bá sì wipe: Fi í hàn   mí, bíkòjẹ bẹ a ó lù ọjẹ kí o sọra kí o máṣe pàṣẹ èyiti Olúwa tí dánilẹkun rẹ.   Nítorí ẹ kíyèsĩ, ẹniti ó bá   kánjú ṣe ìdájọ ni a ó tún kánjú ṣe ìdájọ fún; nítorí gẹgẹbi iṣẹ rẹ ni èrè rẹ yíò rí; nitorinã, ẹniti ó bá lù ènìyàn ni Olúwa yíò tún lù.   Ẹ kíyèsí ohun tí ìwé mímọ   sọẹnikẹni kò gbọdọ lù ènìyàn, bẹni kò gbọdọ dánilẹjọ; nitori temi ni idájọ, ni Olúwa wí, temi sì ni ẹsan pẹlú, èmi yíò sì gbẹsan.   Ẹniti ó bá sì mí èmí ìbínú   àti ìjà sí iṣẹ Olúwa, àti sí àwọn ènìyàn májẹmú Olúwa tí í ṣe ìdílé Ísráẹlì, tí yíò sì wípé: Àwa yíò pa iṣẹ Olúwa run, Olúwa kò sì ní rántí májẹmú rẹ èyítí ó ti dá pẹlú ìdílé Ísráẹlìẹni nã ni ó wà nínú ewu tí a ó ké e lulẹ, tí a ó sì sọ ọ sínú iná;   Nítorítí èrò ayérayé Olúwa   yíò tẹ síwájú, títí gbogbo ìlérí rẹ yíò fi di mímúṣẹ.   Ẹ ṣe ìwádi nínú àwọn àsọtẹlẹ   Isaiah. Ẹ kíyèsĩ, èmi kò lè kọ wọn. Bẹni, ẹ kíyèsĩ mo wí fún yín, pé àwọn ènìyàn mímọ nnì tí wọn ti kọjá lọ ṣãjú mi, tí wọnti ní ilẹ yĩ ní ìní, yíò kígbe, bẹni, àní láti inú erùpẹ wá ni wọn yíò kígbe pè Olúwa; bí Olúwa sì ti wà lãyè oun yíò rántí májẹmú èyítí ó ti dá pẹlú wọn.   Ó sì mọ àdúrà wọn, pé fún   ànfàní àwọn arákùnrin wọn ni. Ó sì mọ ìgbàgbọ wọn, nítorípé ní orúkọ rẹ ní wọn lè ṣí àwọn òkè nlá ní ìdí; àti ni orúkọ rẹ ní wọn lè mú kí ayé kí ó mì; àti nípa agbára ọrọ rẹ ní wọn mú kí àwọn tũbú wó lulẹ; bẹni, àní àwọn iná ìléru kò lè pa wọn lára, tàbí àwọn ẹranko búburú tàbí àwọn ejò olóró, nítorí agbára ọrọ rẹ.   Kí ẹ sì kíyèsĩ, adura wọn wà   fún ànfàní ẹnití Olúwa yíò jẹ kí ó mú àwọn ohun wọnyí jáde wá.   Kí ẹnikẹni ó má sì sọ pé wọn   kò ní wá, nítorí dájúdájú wọn yíò wá, nítorípé Olúwa ti wíi; nítorítí wọn yíò jáde wá láti inú erùpẹ, nipa ọwọ Olúwa, kò sì sí ẹniti ó lè dá a dúró; yíò sì wá ní ọjọ nã nígbàtí wọn yíò wípé iṣẹ ìyanu kò sí mọ; yíò sì wá àní bí ẹnití nsọrọ láti inú ipò-òkú.   Yíò sì wá ní ọjọ nã nígbàtí   ẹjẹ àwọn ènìyàn mímọ yíò kígbe pe Olúwa, nitori àwọn ẹgbẹ òkùnkùn àti àwọn iṣẹ ìkọkọ.   Bẹni, yíò wá ní ojọ nã nígbàtí   àwọn ènìyàn yíò sẹ agbara Ọlọrun ti àwọn ìjọ onígbàgbọ yíò di àìmọ, tí wọn yíò sì gbé ara wọn sókè nínú ìgbéraga ọkan wọn; bẹni, àní ni ọjọ nã nígbàtí àwọn oludari àwọn ijọ onígbàgbọ àti àwọn olùkọni yíò gbe ara wọn sókè nínú ìgbéraga ọkàn wọn, àní títí wọn fi jẹ ohun ìlara sí àwọn tí ó wà nínú àwọn ìjọ onígbàgbọ wọn.   Bẹni, yíò wá ní ọjọ nã nígbàtí   a ó mã gbọ nípa àwọn ìsẹlẹ iná, àti èfũfùlíle, àti ìkùukùu ẽfin láti inú àwọn ìlẹ òkẽrè wá.   A ó sì tún gbọ pẹlú nípa   àwọn ogun, ìdágìrì ogun, àti àwọn ìsẹlẹ ní onírúurú ibi.   Bẹni, yíò wá ní ọjọ nã nígbàtí   àwọn ìbàjẹ èyítí ó pọ yíò wà lórí ilẹ ayé; ìpànìyàn yíò wà, àti olè jíjà, àti irọ pípa, àti ẹtan, àti ìwà àgbèrè, àti onírúurú ìwà ìríra; nígbàtí púpọ ènìyàn yíò wipe: Ṣe tibí, tabi ṣe tọhún, àti pe kò já mọ ohun kan, nítorípé Olúwa yíò gbe irú àwọn ẹni bẹ dúró ní ọjọ ìkẹhìn. Ṣugbọn ègbé ni fún irú àwọn ẹni bẹ, nítorípé wọn wà nínú ìkorò òrọro àti ìdè àìṣedẽdé.   Bẹni, yíò ṣe ní ọjọ nã nígbàtí   a ó kọ àwọn ìjọ onígbàgbọ tí wọn yíò mã wípé: Wá sí ọdọ mi, àti fún owó rẹ, a ó dárí àwọn ẹṣẹ rẹ jì ọ.   A! ẹyin oníwà búburú àti   alárèkérekè àti ọlọrùnlíle ènìyàn, kíni ìdí rẹ tí ẹyin fi kọ ijọ onigbagbọ jọ fún ara yin láti jẹ èrè? Kíni ìdí rẹ tí ẹyin yí ọrọ mímọ ti Ọlọrun padà, kí ẹyin ó lè mú ègbé wá sí órí ọkàn yin? Ẹ kíyèsĩ, ẹ wò inú àwọn ìfihàn Ọlọrun; nítorí ẹ kíyèsĩ, àkókò dé tán ní ojọ nã nígbàtí gbogbo àwọn ohun wọnyĩ gbọdọ di mímúṣẹ.   Ẹ kíyèsĩ, Olúwa ti fi àwọn   ohun nla tí ó yanilẹnu hàn mí nípa eyĩnì tí ó gbọdọ dé ní àìpẹ, ní ọjọ nã nígbàtí àwọn ohun wọnyĩ yíò jáde wa ní ãrín yín.   Ẹ kíyèsĩ, mo nbá yín sọrọ   bí ẹnipé ẹyin wà níhìn yĩ, síbẹ ẹyin kò sì níhìn. Ṣùgbọn ẹ kíyèsĩ,Jésù Krístì ti fi yín hàn sí mi, èmi sì mọ àwọn ìṣe yín.   Emí sì mọ pé ẹyin nrìn nínú   ìgbéraga ọkàn yín; àti pe kò sì sí nínú yin, afi díẹ tí kò gbé ara wọn sókè nínú ìgbéraga ọkàn wọn, sí wíwọ ẹwù olówó iyebíye, ṣí ṣíṣe ìlara, àti ìjà, àti àrankàn, àti inúnibíni, àti onírúurú ìwà àìṣedẽdé; tí àwọn ijọ onígbàgbọ yin, bẹni, àní gbogbo wọn, ní ó ti díbàjẹ nítorí ìgbéraga ọkàn yín.   Nítorí ẹ kíyèsĩ, ẹyin fẹràn   owó, àti ohun ìní yín, àti àwọn ẹwù olowo iyebíye yín, àti ṣíṣe àwọn ijọ yín lọṣọ, jù bí ẹyin ti fẹràn àwọn òtòsi àti àwọn aláìní, àwọn aláìsàn àti àwọn ti á pọn lójú.   A! ẹyin oníbàjẹ, ẹyin àgàbàgebè,   ẹyin olùkọni, tí ẹ ntà ara yín fun èyítí yíò díbàjẹ, kíni ìdí rẹ tí ẹyin ṣe bá ìjọ mímọ Ọlọrun jẹ? Kíni ojú ṣe ntì yín láti gbà orúkọ Krístì sínú yin? Ẹyin kò ṣe rò ó pé iye tí ó wà lórí ayọ àìnípẹkun jù ti òṣì tí kì í kúnítorí ìyìn ti inú ayé yi?   Kíni ìdì rẹ ti ẹyin nṣe ara   yín lọṣọ pẹlú èyítí kò ní ẹmí, tí ẹyin sì njẹ kí ẹnití ebi npa, àti aláìní, àti ẹniti ó wà làìláṣọ lárá, àti alaisàn àti ẹniti a pọn lójú kí ó kọjá ní ẹgbẹ yin, tí ẹ kò sì nãní wọn?   Bẹni, kíni ìdí rẹ tí ẹyín nkó   àwọn ohun irira yín ìkọkọ jọ fún èrè jíjẹ, tí ẹ sì nmú kí àwọn opó ṣọfọ níwájú Olúwa, àti pẹlu kí àwọn ọmọ alainibaba ṣọfọ níwájú Olúwa, àti kí ẹjẹ àwọn bàbá wọn àti àwọn ọkọ wọn kígbe pe Olúwa láti inú ilẹ wa, fún ìgbẹsan lórí yin?   Ẹ kíyèsĩ, idà ìgbẹsan nrọdẹdẹ   lórí yín; àti pé àkókò nã fẹrẹ dé tí oun yíò gbẹsan ẹjẹ àwọn ènìyàn mímọ lórí yín, nítorítí oun kì yíò jẹ kí wọn ó ké mọ.  9   Mórónì pè àwọn tí kò gbà Krístì gbọ láti ronúpìwàdàO kéde Ọlọrun oníṣẹ ìyanu, tí í fúnni ní ìfihàn àti tí í dà àwọn ẹbùn àti àmì le ori àwọn olótĩtọIṣẹ ìyanu dáwọ dúró nitori àìgbàgbọÀwọn àmì a máa bá àwọn tí ó gbàgbọ lọA rọ àwọn ènìyàn láti jẹ ọlọgbọn kí wọn ó sì pa àwọn òfin mọ. Ní ìwọn ọdún 401 sí 421 nínú ọjọ Olúwa wa. Àti nísisìyí, emí sọrọ pẹlu nípa àwọn ẹniti kò gbà Krístì gbọ.   Ẹ kíyèsĩ, njẹ ẹyin ó ha gbàgbọ   ni ọjọ ìbẹwò yinẸ kíyèsĩ, nígbàtí Olúwa yíò wa, bẹni, àní ní ọjọ nlá nã nígbàtí ayé yíò di kíká pọ bí ìwé, tí àwọn ẹyà inú rẹ yíò yọ nínú ìgbóná ọru, bẹni, ní ọjọ nla nã nígbàtí a ó mú yín dúró níwájú Ọdọ-àgùtàn Ọlọrunnigbànã ni ẹyin ó ha wípé Ọlọrun kò sí bi?   Nígbànã ni ẹyin ó ha tún   sẹ Krístì nã síi bí, tábi njẹ ẹyin lè fí ojú rí Ọdọ-àgùtàn Ọlọrun nã bi? Njẹ ẹyin ha rò wípé ẹ ó bã gbé pọ nínú ìmọ ìdálẹbi yín bí? Njẹ ẹyin ha rò wípé ẹyin lè ní inú dídùn láti bá Ẹni mímọ nnì gbé pọ bi, nígbàtí ìmọ ìdálẹbi ngbo ọkàn yin pé gbogbo ìgbá ní ẹyin a mã rú òfin rẹ bí?   Ẹ kíyèsĩ, mo wí fún yín pé   ẹyin yíò wà ní ipò òtòsì bí ẹbá ngbé pọ pẹlú Ọlọrun mímọ olódodo, nínú ìmọ ìwà ọbùn yin níwájú rẹ, jú kí ẹyin ó bá àwọn ọkàn tí ó ti ṣègbé gbé pọ nínú ọrun àpãdì.   Nitori ẹ kíyèsĩ, nígbàtí á ó   bá mú yín láti lè rí ìhòhò yín níwájú Ọlọrun, àti pẹlú ogo Ọlọrun, àti mímọ Jésù Krístì, yíò tàn ìna tí a kò lè pa lè yín lórí.   A! bí ó bá rí bẹ ẹyin aláìgbàgbọ,   ẹ yípadà sí ọdọ Olúwa; ẹ kígbe kíkan-kíkan pè Baba ní orúkọ Jésù, pe bóyá a ó rí yín ni ipò àìlábàwọn, ní mímọ, ní rirẹwà, àti ní funfun, lẹhinti a ti fi ẹjẹ Ọdọ-àgùtàn wẹ yín mọ, ní ọjọ nla tí ó kẹhìn.   Àti pẹlú mo bá yin sọrọ ẹyin   tí ó nsẹ àwọn ìfihàn ti Ọlọrun, tí o wípé a tí dáwọ wọn dúró, pé kò sí àwọn ìfihàn mọ, tabi àwọn i sọtẹlẹ, tabi àwọn ẹbun, tabi ìwòsàn, tabi fifi onírúrú èdè fọ, àti ìtumọ onírúrú èdè;   Ẹ kíyèsĩ mo wí fún yín, ẹniti   ó bá sẹ àwọn ohun wọnyí kò mọ ìhìn-rere Krístì; bẹni, kò tí ì kà àwọn ìwé-mímọ; bí ó bá sì ti kà wọn, wọn kò yé e.   Nitori njẹ àwa kò ha rí i kà   pé Ọlọrun jẹ ọkannã ní àná, ní òní, àti títí láé, àti nínú rẹ ni kò sì sí ìyípadà tàbí òjìji àyídà?   Àti nísisìyí, bí ẹyin bá ti rò   nínú ọkàn yín nípa òrìṣà nã tí í máa yípadà àti nínú ẹnití òjiji àyípadà wà, nígbànã ni ẹyin ti rò nínú ọkan yín nípa òrìṣa tí kì í ṣe Ọlọrun oníṣẹ ìyanu.   Ṣugbọn ẹ kíyèsĩ, èmi yíò fi   Ọlọrun oníṣẹ ìyanu hàn yín, àní Olọrun Ábráhámù, àti Ọlọrun Ísãkì, àti Ọlọrun Jákọbù; àti pé Ọlọrun nnì oun kannã ni ó dá àwọn ọrun àti ayé, àti ohun gbogbo tí ó wà nínú wọn.   Ẹ kíyèsĩ, ó da Ádámù, àti pe   nípasẹ Ádámù ní ìṣubú ènìyàn fi wá. Nítorí ìṣubú ènìyàn sì ni Jésù Krístì fi wá, àní Bàbá àti Ọmọ; nítorí Jésù Krístì sì ni ìràpadà ènìyàn fi wá.   Àti nitori ìràpadà ènìyàn,   èyítí ó wá nípasẹ Jésù Krístì, amú wọn padà wá sí ọdọ Olúwa; bẹni, nípa èyí ní a ra gbogbo ènìyàn padà, nítorípé ikú Krístì mú àjíndé wá sí ìmúṣẹ, èyítí ó sì mú ìràpadà kuro nínú ọrun àìnípẹkun wa sí ìmúṣe, nínú ọrun èyíti gbogbo ènìyàn yíò jínde nípa agbara Ọlọrun nígbàtí ìpè nã yíò dún; wọn yíò sì jáde wa, àti èyítí ó kere àti èyítí ó tóbi, gbogbo wọn ní yíò sì dúró ní iwájú ìdájọ rẹ, nítorípé á ti rà á padà a sì ti túu sílẹ kuro nínú ìdè ikú ayérayé, ikú èyítí í ṣe ikú ti ara.   Nígbànã sì ni ìdájọ Ẹní Mímọ   nnì yíò dé bá wọn; nigbanã sì ni àkókò nã yíò de tí ẹnití ó bá jẹ elẽrí yìò wá ní ipò èlẽrí síbẹ; ẹnití ó bá sì jẹ olódodo yíò wa ní ipò olododo síbẹ; ẹniti ó bá ní inúdídùn yíò wa ní ipò inúdídùn síbẹ; ẹniti o bá sì wa láìní inúdídùn yíò wa ní ipò aláìní inúdídùn síbẹ.   Àti nísisìyí, A! gbogbo ẹyin   ti ẹ ti rò nínú ọkàn yín nípa òrìṣà nã èyítí kò lè ṣe iṣẹ ìyánú, emí yíò bí yín lẽrè, njẹ àwọn ohun wọnyí ti rékọjá bí, àwọn ohun ti emí ti sọ nipa wọn? Njẹ òpin ti de bi? Ẹ kíyèsĩ mo wi fún yín, Rárá; Ọlọrun kò sì dẹkun láti jẹ Ọlọrun oníṣẹ ìyanu.   Ẹ kíyèsĩ, njẹ àwọn ohun tí   Ọlọrun ti ṣe kò ha jẹ ìyanu níojú wa bí? Bẹni, tani ó sì lè mọ àwọn iṣe Ọlọrun tí ó yanilẹnu?   Tani yíò wípé kì í ṣe iṣẹ   ìyanu pé nípa ọrọ rẹ ọrun àti aiyé ní lati wà; àti nipa agbara ọrọ rẹ ni a da ènìyàn láti inú erùpẹ ilẹ; àti nipa agbara ọrọ rẹ ni a ṣe àwọn iṣẹ iyanu?   Àti pé tani yíò wípé Jésù   Krístì kò ṣe ọpọlọpọ iṣẹ ìyanu nla? Àwọn iṣẹ iyanu nla púpọpúpọ sì ni a t i ọwọ àwọn àpóstélì ṣe.   Bí wọn bá sì ṣe àwọn iṣẹ   ìyanu ní ìgbà nã, kini idi rẹ tí Ọlọrun fi dẹkun láti jẹ Ọlọrun onisẹ ìyanu àti síbẹsíbẹ tí í sì í ṣe Ẹda tí a kò lè yípadà? Ẹ sì kíyèsĩ, mo wí fun yín kĩ yípadà; bí ó bá rí bẹ oun yíò dẹkun láti jẹ Ọlọrun; oun kò sì dẹkun láti jẹ Ọlọrun, ó sì jẹ Ọlọrun oníṣẹ ìyanu.   Ìdí rẹ tí òun fi dẹkun láti   ṣe iṣẹ ìyanu ní ãrín àwọn ọmọ ènìyàn ní nítorípé wọn rẹhìn nínú ìgbàgbọ, wọn sì yẹ kúrò nínú ọnà èyíti ó tọ, wọn kò si mọ Ọlọrun nínú ẹnití ó yẹ kí wọn ó gbẹkẹlé.   Ẹ kíyèsĩ, mo wí fún yín pe   ẹnikẹni tí ó bá gbàgbọ nínú Krístì, ní aisiyemeji rara, ohunkóhun tí ó bá bèrè lọwọ Bàbá ní orukọ Krístì a o fi fún un; ìlérí yĩ sì wà fún gbogbo ènìyàn, àní títí de ìkangun ayé.   Nítori ẹ kíyèsĩ, báyĩ ni Jésù   Krístì, Ọmọ Ọlọrun wí fún àwọn ọmọ ẹhìn rẹ àwọn ẹnití yíò dúró lẹhìn, bẹni, àti fún gbogbo àwọn ọmọ ẹhìn rẹ, tí àwọn ọpọ ènìyàn sì gbọ ọ pe: Ẹ lọ sínú gbogbo ayé, kí ẹ sì wãsù ìhìn-rere nã sí gbogbo ẹdá;   Ẹniti ó bá sì gbàgbọ, tí a sì   rìbọmi ni a ó gbàlà, ṣùgbọn ẹnití kò bá gbàgbọ ní a ó dálẹbi;   Àwọn àmì wọnyí sì ni yíò   máa tẹlé àwọn tí ó gbàgbọní orúkọ mi ni wọn yíò lé àwọn èṣù jáde; wọn yíò fí èdè titun sọrọ; wọn yíò mú àwọn ejò soke; tí wọn bà sì mu ohunkóhun tí ó ní oró kì yíò pa wọn lára; wọn yíò gbé ọwọ lé àwọn aláìsàn, ara wọn a sì dà;   Ẹnikẹni tí ó bá sì gbà orúkọ   mi gbọ, tí kò siyèméjì rárá, sí ẹni bẹ ni emí yíò fi idi gbogbo ọrọ mi mulẹ, àní titi dé ìkangun ayé.   Àti nísisìyí, ẹ kíyèsĩ, tani ó   há lè dojúkọ iṣẹ Olúwa? Tani ó ha lè sẹ àwọn ohun tí ó sọ? Tani yíò ha dide sí agbara Olúwa títóbi julọ? Tani yíò ha kẹgàn iṣẹ Olúwa? Tani yíò ha kẹgàn àwọn ọmọ Krístì? Ẹ kíyèsĩ, gbogbo ẹyin tí í fi iṣẹ Olúwa ṣẹsín, nitori ẹnú yíò ya yín ẹ ó sì parun.   A! nigbanã kí ẹ má sì ṣe   kẹgan, ki ẹnu ó ma sì yà yín, sugbọn ẹ tẹtísí ọrọ Olúwa, kí ẹ sì bẽrè lọwọ Bàbá ni orúkọ Jésù fun ohunkóhun tí ẹyin ṣe aláìní. Ẹ máṣe ṣiyemejì, ṣùgbọn kí ẹ gbàgbọ, kí ẹ sì bẹrẹ gẹgẹbí ìgbà àtijọ, kí ẹ sì wá sí ọdọ Olúwa pẹlú gbogbo ọkan yín, kí ẹ sì ṣe iṣẹ ìgbàlà yin pẹlú ìbẹrù àti ìwárìrì níwájú rẹ.   Ẹ jẹ ọlọgbọn ní ọjọ ìdánwò   yín; ẹ mú gbogbo ìwà àìmọ kuro nínú yín; ẹ máṣe bẽrè fun ohun kan láti lè lò ó fun ìfẹkúfẹ ara yín, ṣùgbọn kí ẹ bẽrè pẹlú ìdúró-ṣinṣin láì siyèméjì, pé kí ẹ máṣe gbà àdánwò lãyè, ṣùgbọn pé ẹyín yíò máa sìn Ọlọrun òtítọ àti alãyè.   Kí ẹ rí i pe ẹyin kò ṣe ìrìbọmi   ní àìpé; kí ẹ ríi pé ẹyin ko jẹ nínú àmì májẹmú ní àìpé; ṣùgbọn kí ẹ rí i pe ẹyin ṣe ohun gbogbo ni pípé, kí ẹ sì ṣe é ní orukọ Jésù Krístì, Ọmọ Ọlọrun alãyè; bí ẹyin bá sì ṣe èyí, ti ẹ sì forítì í de òpin, a kì yíò ta yín nù.   Ẹ kíyèsĩ, mo nbá yín sọrọ   bí ẹnipé láti ipo-oku ní emí ti nsọrọ; nítorípé mo mọ pé ẹyin yíò gbọ ọrọ mi.   Ẹ máṣe dá mi lẹbi nítori   àwọn àbùkù mi, tabi baba mi, nitori àwọn àbùkù rẹ, tabi àwọn tí ó ti kọwé ṣãjú rẹ; sugbọn kí ẹ fi ọpẹ fún Ọlọrun pé o ti fi àwọn àbùkù wa hàn sí yín, kí ẹyin ó lè kọ láti jẹ ọlọgbọn jù bí àwa tí jẹ.   Àti nísisìyí, ẹ kíyèsĩ, awá   ti kọ àkọsílẹ yĩ gẹgẹbí ìmọ wa, ní ìbámu pẹlú bí àwa ti í kọwé ní ãrin wa èyítí a npè ni àtúnṣe èdè Égíptì, èyítí a gbé lé wa lọwọ láti ìran kan dé òmíran tí a sì yípadà, ni ìbámu pẹlú èdè wa.   Bí ó bá sì ṣe pe àwọn àwo   wa tóbi tó ni àwa ìbá ti kọ ìwe yìi ni èdè Hébérù; ṣùgbọn a ti yí ede Hébérù nã padà pẹlú; bí ó bá sì ṣe pé àwa lè kọwé ní ede Hébérù, kíyèsĩ, ẹyin kì bá tí rí àìpé kankan nínú àkọsílẹ wa.   Ṣugbọn Olúwa mọ àwọn   ohun tí a kọ, àti pẹlú pe kò sí àwọn ènìyàn miràn ti ó mọ èdè wa; àti nítorípé kò sí àwọn ènìyàn miràn ti o mọ èdè wa, nitorinã ni o ti pèsè ọna fun ìtúmọ rẹ.   Àwọn ohun wọnyĩ ní a sì kọ   kí àwa ó le wẹ asọ wa mọ kúrò nínú ẹjẹ àwọn arákùnrin wa, tí wọn tì rẹhìn nínú ìgbàgbọ.   Ẹ sì kíyèsĩ, àwọn ohun wọnyí   ni a fẹ nípa àwọn arákùnrin wa, bẹni, àní ìmúpadà sí inú ìmọ Krístì, wà ní ìbámu pẹlú àdúrà gbogbo àwọn ènìyàn mímọ tí ó ti gbé inú ilẹ nã rí.   Kí Jésù Krístì Olúwa jẹ kí   adura wọn ó gbà gẹgẹbí ìgbàgbọ wọn; àti kí Ọlọrun tí í ṣe Baba ranti májẹmú èyítí ó ti dá pẹlú idile Isráẹlì; àti ki o sì bùkúnfún wọn titi láé, nípasẹ ìgbàgbọ nínú orúkọ Jésù Krístì. Àmín.  1   Mórónì ṣe àkékúrú àwọn ohun tí Étérì kọA tò ìtàn ìdílé Etérì lẹsẹlẹsẹA kò da èdè àwọn ara Járẹdì rú ni Ile-ìṣọ BábélìOlúwa ṣe ìlérí láti siwaju wọn dé ilẹ daradara, yíò sì ṣe wọn ní orílẹ-èdè nlá. ÀTI nísisìyí emí, Mórónì, tẹsíwájú láti sọrọ nípa àwọn olugbe àtijọ nnì tí a parunnípa ọwọ Oluwa nínú orílè-èdè apá àríwá yĩ.   Emí sì mu ọrọ mi láti inú   àwọn àwo mẹrìnlélógún nnì ti àwọn ènìyàn Límháì rí, èyítí wọn pè ni Ìwé ti Étérì.   Bí mo sì ti lero pé apá kinni   akọsile yĩ, èyítí ó sọ nípa ìdásílẹ ayé, àti nipa ti Ádámù, àti ọrọ láti ìgbà nã àní titi ó fi de ti ile-ìṣọ nla nã, àti ọrọ nipa ohunkóhun tí ó ṣẹ lãrín àwọn ọmọ ènìyàn titi di igba nnì, ní o kọ lãrín àwọn Jũ   Nitorinã, emí kò kọ àwọn   ohun wọnnì tí ó ti ṣẹ láti ìgbà Ádámù títí de ìgbà nnì; ṣùgbọn a kọ wọn lé ori àwọn àwo; ẹnikẹni ti o bá sì rí wọn, oun nã ni yíò ní agbára láti gbà àkọsílẹ ọrọ nã lẹkùnrẹrẹ.   Ṣùgbọn ẹ kíyèsĩ, èmi kò kọ   àkọsílẹ ọrọ nã lẹkùnrẹrẹ, ṣùgbọn díẹ nínú ọrọ nã ni èmi kọ, láti àkókò kíkọ ile-ìṣọ nnì titi dé àkókò tí a fi pa wọn run.   Ni ti ọnà yĩ sì ni emí ṣe kọ   àkọsílẹ nã. Ẹniti ó kọ àkọsílẹ yĩ ni Étérì, ó sì jẹ ìran Koriántórì.   Koriántórì ni ọmọ Mórọn.   Mórọn sì ni ọmọ Étémù.   Étémù sì ni ọmọ Áháhì.   Áháhì sì ni ọmọ Sétì.   Sétì sì ni ọmọ Ṣíblọnì.   Ṣíblọnì sì ni ọmọ Kọmù.   Kọmùsì ni ọmọ Koríántúmù.   Koríántúmù sì ni ọmọ   Ámnígádà.   Ámnígádà sì ni ọmọ Áárọnì.   Áárọnì sì jé ìran Hẹtì, ẹnití í   ṣe ọmọ Héátómì.   Héátómì sì ni ọmọ Líbù.   Líbù sì ni ọmọ Kíṣì.   Kíṣì sì ni ọmọ Kórómù.   Kórómù sì ni ọmọ Léfì.   Léfì sì ni ọmọ Kímù.   Kímù sì ni ọmọ Moríántọnì.   Moríántọnì s ì j ẹ ìran   Ríplákíṣì.   Ríplákíṣì sì ni ọmọ Ṣẹsì.   Ṣẹsì sì ni ọmọ Hẹtì.   Hẹtì sì ni ọmọ Kọmù.   Kọmù sì ni ọmọ Koríántúmù.   Koríántúmù sì ni ọmọ Émérì.   Émérì sì ni ọmọ Ómérì.   Ómérì sì ni ọmọ Ṣúlè.   Ṣúlè sì ni ọmọ Kíbù.   Kíbù sì ni ọmọ Òríhà, ẹniti í   ṣe ọmọ Járẹdì;   Járẹdì èyítí ó jáde wá pẹlú   arákùnrin rẹ àti àwọn ìdílé wọn, pẹlú àwọn ènìyàn míràn àti àwọn ìdílé wọn, láti ile-ìṣọ nla nnì, ní àkókò ti Olúwa dà èdè àwọn ènìyàn nã rú, tí ó sì búra nínú ìbínú rẹ pé oun yíò fọn wọn ká kiri orí ilẹ ayé; àti gẹgẹbí ọrọ Olúwa, a sì fọn àwọn ènìyàn nã ká.   Àti pe arákùnrin Járẹdì   nítorípé o jẹ ènìyàn títóbí tí ó sì lágbára, àti ẹniti o rí oju rere Olúwa lọpọlọpọ, Járẹdì, arákùnrin rẹ, wí fún ún pé: Kígbe pé Olúwa, kí ó máṣe dà èdè wa rú kí àwa o sì ṣe àìgbọ ọrọ ara wa.   O sì ṣe tí arákùnrin Járẹdì   kígbe pe Olúwa, Olúwa sì ṣãnú fún Járẹdì; nitorinã ni òun kò sì dà èdè Járẹdì rú; òun kò sì dà Járẹdì àti arákùnrin rẹ rú.   Nígbànã ni Járẹdì wi fun   arákùnrin rẹ pé: Tún kígbe pè Olúwa bí yíò bá mú ìbínú rẹ kúrò lórí àwọn tí wọn jẹ ọrẹ wa, kí ó má sì dà èdè wọn rú.   O sì ṣe ti arákùnrin Járẹdì   kígbe pè Olúwa, Olúwa sì ṣãnú fún àwọn ọrẹ wọn àti àwọnìdílé wọn pẹlú, tí òun kò sì dà wọn rú.   O sì ṣe ti Járẹdì tún bá arákùnrin   rẹ sọrọ, tí ó wípé: Lọ kí ó sì bẽrè lọwọ Olúwa bóyá òun yíò lé wa kuro nínú ilẹ nã, bí òun yíò bá sì lé wa kúrò nínú ilẹ nã, kígbe pè é nípa ibití àwa yíò lọ. Tani ó sì lè mọ bóyá Olúwa yíò gbe wa lọ sínú ilẹ èyítí ó dára jù lórí gbogbo ilẹ tí ó wà nínú ayé? Bí ó bá sì rí bẹ, ẹ jẹ kí àwa ó jẹ olótĩtọ sí Olúwa, kí àwa ó lè rí í gbà fún ìní wa.   O sì ṣe ti arákùnrin Járẹdì   kígbe pè Olúwa gẹgẹbí èyítí Járẹdì ti sọ fún un kí ó ṣe.   O sì ṣe tí Olúwa gbọ arákùnrin   Járẹdì, ó sì ṣãnú fún un, ó sì wi fún un pe:   Lọ, kí o sì kó àwọn ọwọ   ẹran rẹ jọ, àti akọ àti abo, kí ó sì mú lára gbogbo wọn ní onírúurú, àti pẹlú nínú àwọn èso ayé gbogbo ni onírúurú; àti àwọn ìdílé rẹ; àti pẹlú Járẹdì arákùnrin rẹ àti ìdílé rẹ; àti pẹlú àwọn ọrẹ rẹ àti àwọn ìdile wọn; àti àwọn ọrẹ Járẹdì àti àwọn ìdílé wọn.   Nígbàtí ìwọ bá sì ti ṣe báyĩ,   ìwọ yíò lọ níwájú wọn, kọjá lọ sínú àfonífojì èyítí o wà ní ìhà apá àríwá. Níbẹ ni èmi yíò sì pàdé rẹ, èmi yíò sì lọ níwájú rẹ sí inú ilẹ èyítí ó dára jù gbogbo ilẹ tí ó wà nínú ayé.   Níbẹ ni èmi yíò sì bùkún   fún ọ àti irú ọmọ rẹ, emí ó sì gbé orílẹ èdè nla soke si mi nínú irú ọmọ rẹ, àti nínú irú ọmọ arákùnrin rẹ, àti àwọn tí wọn yíò lọ pẹlú rẹ. Kì yíò sì sí èyítí yíò tobi jù orilẹ ede tí emí yíò gbé dide fún èlò mi láti inú irú ọmọ rẹ, lórí ilẹ ayé gbogbo. Báyĩ sí ni èmi yíò ṣe sí ọ nítorípé fun ìgbà pípẹ yĩ ni ìwọ fi kígbe pè mí.  2   Àwọn ará Járẹdì múrasílẹ láti rìn ìrìn àjò wọn lọ sí ilẹ ilérí kanIlẹ daradara ni í ṣe nínú èyítí àwọn ènìyàn gbọdọ sìn Krístì tàbí kí a gbáwọn dànùOlúwa bá arákùnrin Járẹdì sọrọ fún wákàtí mẹtaÀwọn ara Járẹdì kàn àwọn ọkọ ìgbájáOlúwa ní kí arákùnrin Járẹdì ó sọ bí ìmọlẹ yíò ṣe tàn nínú àwọn ọkọ ìgbájá nã. O sì ṣe tí Járẹdì àti arákùnrin rẹ, àti àwọn ìdílé wọn, àti pẹlú àwọn ọrẹ Járẹdì àti arákùnrin rẹ àti àwọn ìdílé wọn, sọkalẹ lọ sínú àfonífojì èyítí ó wà ní ìhà apá àríwá, orúkọ àfonífojì nã sì ni Nímrọdù, nítorítí a sọ ọ ní orúkọ ọdẹ alágbára nnì pẹlú àwọn ọwọ ẹran wọn tí wọn ti kójọ papọ, akọ àti abo, ní onírúurú.   Wọn sì dọdẹ pẹlú láti mú   àwọn ẹyẹ ojú ọrun; wọn sì pèsè ohun èlò kan nínú èyítí wọn kó àwọn ẹja inú omi sí dani pẹlú wọn.   Wọn sì kó àwọn désérẹtì   dání, ìtumọ èyítí í ṣe oyin ìgàn; bayĩ sì ni wọn kó ọpọlọpọ àwọn oyin dánì, àti onírúurú àwọn ohun tí ó wà lórí ilẹ, onirũru irúgbìn gbogbo pẹlú.   O sì ṣe nígbàtí wọn tí sọkalẹ   sínú afonifojì Nímrọdù tan Olúwa sọkalẹ wá bá arákùnrin Járẹdì sọrọ; ó sì wà nínú ìkúukũ, arákùnrin Járẹdì kò sì rí i.   O sì ṣe tí Olúwa pàṣẹ fúnwọn   pé kí wọn ó lọ sínú aginjù, bẹni,sínú agbègbè ibiti ènìyàn kò dé rí. O sì ṣe tí Olúwa lọ níwájú wọn, ó sì bá wọn sọrọ bí òun ṣe dúró nínú ìkùukũ, o sì sọ fún wọn ibití wọn yio rìn ìrìnajo si.   O sì ṣe tí wọn rìn ìrìnàjò nínú   aginjù, tí wọn sì kàn àwọn ọkọ ìgbájá, nínú èyítí wọn là ọpọlọpọ omi nlá kọjá, a sì ndari wọn títí nípa ọwọ Olúwa.   Olúwa kò sì gbà fún wọn láti   dúró ní ìkọjá òkun tí ó wà nínú aginjù, sugbọn ó fẹ kí wọn ó jáde wá àní sínú ilẹ ìlérí, èyítí ó jẹ àṣàyàn jù gbogbo ilẹ lọ, èyítí Olúwa Ọlọrun ti fi pamọ dè àwọn ènìyàn olódodo.   O sì ti búra nínú ìbínú rẹ   pẹlú arákùnrin Járẹdì, pé ẹnití yíò bá ni ilẹ ìlérí yĩ ní ìní, láti igba nã lọ titi láé, gbọdọ sìn òun, Ọlọrun kanṣoṣo tí í ṣe otitọ, tabi kí a gbawọn dànù nígbàtí èkúnrẹrẹ ìbínú rẹ yíò dé bá wọn.   Àti nísisìyí, a lè ri àwọn ìpinnu   Ọlọrun nipa ilẹ yĩ, pe ilẹ ìlérí ni; àti pé ọrílẹ èdè èyíówù ti ó bá ní i ní ìní yíò sìn Ọlọrun, bíkòṣebẹ a ó gbáwọn dànù nígbàtí ẹkúnrẹrẹ ìbínú rẹ yíò dé bá wọn. Ẹkúnrẹrẹ ìbinu rẹ yíò sì dé bá wọn nígbàtí wọn bá ti gbó nínú àìṣedẽdé.   Nítorí ẹ kíyèsĩ, ilẹ yĩ jẹ èyítí   a ṣàyàn jù gbogbo ilẹ lọ; nítorí èyí ẹnití ó bá ní i ní ìní yíò sìn Ọlọrun bikosebẹ a ó gbáwọn dànù; ó sì jẹ àṣẹ Ọlọrun títí ayé. A kò sì ni gbáwọn dànù, bikòṣe ní àkókò ẹkúnrẹrẹ aiṣedede lãrín àwọn ọmọ inu ilẹ nã.   Eleyi sì tọ yín wa, A!   ẹyin Kèfèrí, kí ẹyin ó lè mọ àṣẹ Ọlọrunkí ẹyin o lè ronúpìwàdà, àti láti má tẹsíwájú nínú àwọn àìṣedédé yín di ìgbà tí ẹkúnrẹrẹ yíò dé, kí ẹyin ó máṣe mú ẹkunrẹrẹ ìbínú Ọlọrun dé bá yín gẹgẹbí àwọn tí ngbé inú ilẹ nã ti ṣe ní ìgbà ìṣájú.   Ẹ kíyèsĩ, ilẹ aṣayan ni eyí jẹ,   orílè èdè èyíkéyĩ tí yíò ní i ní ìní yíò wà ní òmìnira kúrò nínú ìdè, àti kúrò nínú ìgbèkùn, àti kúrò lọwọ gbogbo àwọn orilẹ ede miràn lábẹ ọrun, bí wọn yio bà sìn Ọlọrun ilẹ nã, ẹnití í ṣe Jésù Krístì, ẹniti á ti fihàn nípa àwọn ohun tí àwa ti kọ.   Àti nísisìyí emí tẹsíwájú   pẹlú àkọsílẹ mi; nitori kíyèsĩ, o sì ṣe tí Olúwa sì mú Járẹdì àti àwọn arákùnrin rẹ jáde àní dé òkun nla nnì èyítí ó pín àwọn ilẹ nã. Bí wọn sì ti dé ibi òkun nã wọn pàgọ wọn; wọn sì pè orukọ ibẹ ni Moriánkúmérì; wọn sì ngbé inú àgọ, wọn sì gbé inú àgọ leti òkun fún ìwọn ọdún mẹrin.   O sì ṣe ni òpin ọdún mẹrin   ni Olúwa tún wá sí ọdọ arákùnrin Járẹdì, tí ó sì duro nínú ìkũkũ tí ó sì bá a sọrọ. Fún ìwọn wákàtí mẹta ni Olúwa bá arákùnrin Járẹdì sọrọ, tí ó sì bá a wí nítorípé kò rántí láti kígbe pè orúkọ Olúwa.   Arákùnrin Járẹdì sì ronúpìwàdà   ohun búburú tí ó ti ṣe, ó sì kígbe pè orukọ Olúwa nitori àwọn arákùnrin rẹ ti wọn wà pẹlú rẹ. Olúwa sì wí fún un pe: Ẹmí yíò dáríjì ọ àti àwọn arákùnrin rẹ níti àwọn ẹṣẹ wọn; sùgbọn ìwọ kò gbọdọ dẹṣẹ mọ, nítorítí ìwọ gbọdọ ranti pé Ẹmí mi ki yíò bá ènìyàn jà ìjàkadì títí; nítorí eyi, bí ìwọ yíò bá dẹṣẹ titi ìwọ yíò fi gbó nínú ẹṣẹ rẹ, aó ké ọ kúrò lọdọ Olúwa. Àwọn wọnyí sì ní èrò mi nipa ilẹ tí emí yíò fi fún ọ fún ìní rẹ; nítorítí yíò jẹ ilẹ àsàyàn jù ilẹ gbogbo lọ.   Olúwa sì wípe: Lọ ṣiṣẹ kí ó   sì kàn, ní ọnà kannã tí ìwọ kàn àwọn okọ ìgbájá ní ìgbà iṣaju. O sì ṣe tí arákùnrin Járẹdì sì lọ ṣiṣẹ, àti àwọn arákùnrin rẹ, tí wọn sì kàn àwọn ọkọ ìgbájá ní ọnà kannã tí wọn tí kàn wọn ní igbà ìṣajú, gẹgẹbí Olúwa ti fi kọ wọn. Wọn sì kéré, wọn sì fúyẹ lórí omi, àní bí ẹyẹ ti ifúyẹ lórí omi.   A sì kàn wọn lọnà tí omi kò   lè jò jáde kúrò nínú wọn, àní ti wọn gbà omi dúró bí àwo; abẹ rẹ kò sì lè jò omi jáde bí ti àwo; àwọn ẹgbẹ rẹ kò sí lè jò omi jáde bí ti àwo; àwọn igun rẹ sì rí ṣónṣó; ori rẹ kò sí lè jò omi jáde bí tí àwo; gígùn rẹ sì tó gígùn igi; ilẹkùn rẹ, nígbàtí wọn tì í, kò sì lè jò omi jáde bí ti àwo.   O sì ṣe tí arákùnrin Járẹdì   kígbe pè Olúwa, tí ó wípé: A! Olúwa, emí ti ṣe iṣẹ èyítí ìwọ pa láṣẹ fun mi, emí sì ti kàn àwọn ọkọ ìgbájá nã gẹgẹbi ìwọ ti tọ mi sọnà.   Sì kíyèsĩ, A! Olúwa, kò sí   ìmọlẹ nínú wọn; níbo ni àwa yio tukọ lọ? Àti pẹlú àwa yíò parun, nítorípé àwa kò lè mí nínú wọn, bíkòṣepé afẹfẹ wà nínú wọn; nitorinã àwa yíò parun.   Olúwa sì wí fún arákùnrin   Járẹdì pe: Kíyèsĩ, ìwọ yíò dá ihò lu sí ori rẹ àti pẹlú ní abẹ rẹ; nígbàtí ìwọ bá sì ṣaláìní afẹfẹ ìwọ yíò ṣí ihò nã sílẹ kí ó sì rí afẹfẹ gbà. Bí ó bá sì rí bẹ tí omi wọle bá yín, kíyèsĩ, ìwọ yíò dí ihò nã, kí ìwọ ó ma bã parun nínú ìró omi nã.   O sì ṣe tí arákùnrin Járẹdì   ṣe bẹ, gẹgẹbí Olúwa ti pa láṣẹ.   O sì tún kígbe pe Olúwa   wípé: A! Olúwa, kíyèsĩ emí ti ṣe é àní bí ìwọ ti pa á láṣẹ fún mi; emí sì ti pèsè àwọn ọkọ nã sílẹ fún àwọn ènìyàn mi, sì kíyèsĩ kò sí ìmọlẹ ní inú wọn. Kíyèsĩ, A! Olúwa, njẹ ìwọ ó ha jẹ kí àwa ó là agbami nla yĩ kọjá nínú okùnkùn bí?   Olúwa sì wí fún arákùnrin   Járẹdì pe: Kíni ìwọ fẹ kí emí ó ṣe kí ìwọ o lè ní imọlẹ nínú àwọn ọkọ rẹ? Nitori kíyèsĩ, ìwọ kò lè ní fèrèsé, nítorítí wọn ó fọ sí wẹwẹ, bẹni iwọ kò gbọdọ gbé ina lọwọ pẹlú rẹ, nítorí ìwọ kò gbọdọ lọ niti ìmọlẹ iná.   Nitori kíyèsĩ ìwọ yíò rí bí   erinmi lãrín òkun; nitori àwọn ìrú ìbìlù omi gíga yíò kọlũ yín. Bíótilẹríbẹ, emí yíò padà mú ọ jáde kúrò nínú ìsàlẹ okun nã; nítorítí láti ẹnu mi wá ni àwọn èfũfù ti jáde wá, àti àwọn òjò àti àwọn ìró omi, èmi ni ó rán wọn.   Sì kíyèsĩ, emí ti pèsè rẹ sílẹ   de àwọn ohun wọnyí; nítorí ìwọ kò lè kọjá nínú ọgbun nla yĩ afi bí emí bá pèsè rẹ sílẹ dè àwọn ìbìlù omi òkun, àti àwọn èfũfù tí ó ti jáde lọ, àti àwọn iro omi ti yíò wã. Nitorinã kini ìwọ fẹ kí emí ó pèsè fún ọ kí ìwọ ó lè ní ìmọlẹ nígbàtí ó bá wà ni gbígbémì nínú ìsàlẹ òkun?  3   Arákùnrin Járẹdì rí ìka Olúwa bí ó ṣe nfọwọkàn àwọn òkúta wẹwẹ mẹrìndínlógúnKrístì fí ara rẹ ní ẹmí hàn arákùnrin JárẹdìÁkò lè dènà mọ àwọn ẹniti ó ni ìmọ pípé láti dá ìbòjú kọjáOlúwa pèsè àwọn olùtúmọ láti sọ àkọsílẹ àwọn ara Járẹdì di mímọ. Ó sì ṣe tí arákùnrin Járẹdì, nísisìyí iye àwọn ọkọ tí wọn tí pèsè jẹ mẹjọ kọjá lọ sórí òkè, èyítí wọn npè ní òkè Ṣẹlẹmù, nítorítí ó ga púpọ, ó sì yọ òkúta wẹwẹ mẹrìndínlógún jáde láti inú òkúta nlá kan; wọn sì funfun wọn sì mọ gãra, àní bĩ dígí dídán gẽre; ó sì ko wọn nínú ọwọ rẹ lórí òkè nã, ó sì tún kígbe pè Olúwa, wípé:   A! Olúwa, ìwọ ti wí i pé àwọn   ìró omi yíò yíwa ká. Nísisìyí kíyèsĩ, A! Olúwa, kí ó má sì ṣe bínú sí ọmọ ọdọ rẹ nitori àìlera rẹ níwájú rẹ; nítorítí àwa mọ pé mímọ ni ìwọ í ṣe, o sì ngbé nínú àwọn ọrun, àti pé àwa jẹ aláìtóye níwájú rẹ; nitori ìṣubú, ìwà wa jẹ èyítí ó burú títí; bíótilẹríbẹ, A! Olúwa, ìwọ ti fún wa ní òfin pé àwa gbọdọ ké pè ọ, kí àwa ó lè rí gbà láti ọdọ rẹ gẹgẹbí ìfẹ inú wa.   Kíyèsĩ, A! Olúwa, ìwọ ti kọlũ   wà nitori àìṣedẽdé wa, o sì ti lé wa kákiri, àti fun àwọn ọpọlọpọ ọdun wọnyĩ ni áwa wà nínú aginjù; bíótilẹríbẹ, ìwọ ti sãnú fún wa. A! Olúwa, bojú wò mi nínú ãnú, kí ó sì mú ìbínú rẹ kúrò lọdọ àwọn ènìyàn rẹ yĩ, kí o má sì jẹ kí wọn ó dá òkun nlá yĩ kọjá nínú òkùnkùn; ṣùgbọn wò àwọn ohun wọnyí tí èmi tí yọ láti ìnu òkúta.   Ẹmí sì mọ, A! Olúwa, pé   ìwọ ní gbogbo agbara, ìwọ sì lè ṣe ohunkóhun tí ó bá wù ọ fún ànfàní ènìyàn; nitorinã fọwọkàn àwọn òkúta wẹwẹ yĩ, A! Olúwa, pẹlú ìka rẹ, kí ó sì ṣé wọn kí wọn ó lè máa tàn ìmọlẹ nínú òkùnkùn; wọn yíò sì tàn ìmọlẹ fún wa nínú àwọn ọkọ tí àwa ti pèsè, kí àwa ó lè ní ìmọlẹ nígbàtí àwa yíò kọjá nínú òkun nã.   Kíyèsĩ, A! Olúwa, ìwọ lè ṣe   èyí. Àwa mọ pé ìwọ lè fi agbára nlá hàn, èyítí ó dàbíi pé o kere sí òye àwọn ọmọ ènìyàn.   O sì ṣe nígbàtí arákùnrin   Járẹdì ti sọ àwọn ọrọ wọnyí, kíyèsĩ, Olúwa nà ọwọ rẹ jáde ó sì fọwọkàn àwọn òkúta wẹwẹ nã pẹlú ìka rẹ lọkọkan. Ìbòjú sì ká kúrò lójú arákùnrin Járẹdì, ó sì rí ìka Olúwa; ó sì dabi ìka ènìyàn, tí o ni ẹran ara àti ẹjẹ; arákùnrin Járẹdì sì wólulẹ níwájú Òluwa, nítorítí ìbẹrù bọ mọlẹ.   Olúwa sì rí i pé arákùnrin   Járẹdì ti ṣubú lulẹ; Olúwa sì wì fún un pé: Dìde, kíni ìdí rẹ ti ìwọ ṣe ṣubú?   O sì wí fún Olúwa pé: Mo rí   ìka Olúwa, ẹrù sì bà mí pé yíò kọlũ mí; nítorítí emí kò mọ pé Olúwa ní ẹran ara àti ẹjẹ.   Olúwa sì wí fún un pe: Nitori   ìgbàgbọ rẹ ìwọ ti rí i pé èmi yíò gbé ẹran ara àti ẹjẹ wọ; kò sì sí ẹnití ó wa sí iwájú mí pẹlú ìrú ìgbàgbọ tí ó tayọ báyĩ rí bí ìwọ ti ṣe; nítorí bí kò bá rí bẹ ìwọ kì bá tí rí ìka mi. Njẹ ìwọ ha rí ju èyí bí?   O sì dáhùn pé: Rara; Olúwa,   fi ara rẹ hàn sí mi.   Olúwa sì wí fún un pé: Njẹ   ìwọ yíò ha gba àwọn ọrọ tí èmi yíò sọ gbọ bí?   O sì dáhùn pé: Bẹni, Olúwa,   emí mọ pé òtítọ ní ìwọ nwí,nítorípé Ọlọrun òtítọ ní ìwọ í ṣe, ìwọ kò sì lè purọ.   Nígbàtí ó sì ti sọ àwọn ọrọ   wọnyí, ẹ kíyèsĩ, Olúwa fí ara rẹ hàn sí i, ó sì wípé: Nítorípé ìwọ mọ àwọn ohun wọnyí, a rà ọ padà kúrò nínú ìṣubú; nítorinã a mú ọ padà wá sí ọdọ mi; nitorinã èmi fi ara mi hàn sí ọ.   Kíyèsĩ, èmi ni ẹni ti a pèsè   láti ìpilẹṣẹ ayé láti rà àwọn ènìyàn mi padà. Kíyèsĩ, èmi ni Jésù Krístì. Emí ni Bàbá àti Ọmọ. Nínú mi ni gbogbo ènìyàn yiò ní ìyè, èyítí ó wà fún ayérayé, àní àwọn tí yíò gbà orúkọ mi gbọ; wọn yíò sì dì ọmọkùnrin àti ọmọbìnrin mi.   Èmi kò sì fi ara mi hàn   fún ènìyàn tí emí dá rí, nítorítí ènìyàn ko gbà mi gbọ rí gẹgẹbí ìwọ ti ṣe. Njẹ ìwọ ha rí i pé a dá ọ ní àwòrán ara mi bí? Bẹni, àní gbogbo ènìyàn ni a dá ní àtètèkọṣe ní àwòrán ara mi.   Kíyèsĩ, ara yĩ, èyíti ìwọ nwò   yĩ, jẹ ara ti ẹmí mi; mo sì dá ènìyàn ní àwòrán ara ti ẹmí mi; àní gẹgẹbí èmi sì ti farahàn sí ọ ní ti ẹmí ni èmi ó farahàn sí àwọn ènìyàn mi ní ti ara.   Àti nísisìyí, nítorípé emí,   Mórónì, ti ṣọ wípé emí kò lè ṣe àkọsílẹ nipa àwọn ohun tí wọn ti kọ wọnyí, nitorinã ó tó fún mi kí èmi ó wípé Jesu fi ara rẹ han sí ọkunrin yĩ nítí ẹmí, àní gẹgẹbi ó ti farahàn nínú ara kánnã sí àwọn ará Nífáì.   O sì jíṣẹ ìránṣẹ fún un àní   gẹgẹbí ó ti jíṣẹ ìránṣẹ fún àwọn ara Nífáì; gbogbo èyí ni ó ṣe, kí ọkunrin yĩ lè mọ pé Ọlọrun ni oun í ṣe, nitori àwọn iṣẹ nlá-nlà tí Olúwa ti fi hàn sí i.   Àti nítorí ìmọ tí ọkùnrin yĩ   ní a kò lè dènà mọ ọ láti bojúwò láti inu ìbòjú nã; ó sì ri ìka Jésù, nígbàtí ó sì ríi, ó ṣubú nínú ẹrù; nítorítí ó mọ pé ìka Olúwa ni; kò sì gbàgbọ nì kan, nítorítí ó mọ, ní áìṣiyèméjì ohunkóhun mọ.   Nítorí eyi, nítorípé ó ní imọ   pipe nipa Ọlọrun, a kò lè dènà mọ ọ kúrò nínú ìbòjú; nítorínã ó rí Jesu; òn sì jíṣẹ iranṣẹ fún un.   O sì se ti Olúwa wí fún   arákùnrin Járẹdì pé: Kíyèsĩ, ìwọ kì yíò jẹ kí àwọn ohun wọnyĩ tí ìwọ ti ri àti ti ìwọ ti gbọ kọjá lọ sínú ayé, títí di akòkò tí mbọwá tí èmí yíò ṣe orúkọ mi lógo nípà ti ara; nítorí eyi, ìwọ yio pa àwọn ohun wọnyí ti ìwọ ti ri àti tí ìwọ ti gbọ mọ nínú ọkàn rẹ, kí ìwọ má sì ṣe fíhàn ẹnikẹni.   Sì kíyèsĩ, nígbàtí ìwọ yíò   wá sí ọdọ mi, ìwọ yíò kọ wọn, ìwọ yíò sì fi èdìdí dì wọn, kí ẹnikẹni ó má lè ṣe ìtumọ wọn; nítorítí ìwọ yíò kọ wọn ní èdè ti ẹnikẹni kò lè kà.   Sì kíyèsĩ, àwọn òkúta méjì   yĩ ni emí yíò fi fún ọ, ìwọ yíò sì fi èdìdí dì àwọn nã pẹlú àwọn ohun tí ìwọ yíò kọ.   Nítorí kíyèsĩ, èdè tí ìwọ yíò   kọ ní emí ti dàrú; nítorí èyí ní emí yíò mú kí àwọn òkúta wẹwẹ yĩ mú àwọn ohun ti ìwọ yíò kọ tobi ní ojú àwọn ènìyàn nígbàtí àkókò bá tó fun mi.   Nígbàtí Olúwa sì ti sọ àwọn   ọrọ wọnyĩ, ó fi í hàn sí arákùnrin Járẹdì, gbogbo àwọn ẹnití ngbé inu ayé, ní tẹlẹri, àti gbogbo àwọn tí yíò gbé inu rẹ; kò sì dènà mọ ọ láti rí wọn, àní títí dé ìkangun ayé.   Nítorí ó ti wí fún un ní  àwọn àkókò ìṣãjú, pé tí ó bá gbà òun gbọ òun lè fí ohun gbogbo hàn ána ó sì fi wọn hàn án; nítorínã Olúwa kò lè dènà ohunkóhun mọ ọ, nítorítí ó mọ pé Olúwa lè fi ohun gbogbo hàn sí oun.   Olúwa sì wí fún un pe: Kọ   àwọn ohun wọnyĩ kí ó sì dì wọn ni èdìdí; èmi yíò sì fi wọn hàn sí àwọn ọmọ ènìyàn nígbàtí àkókò bá tó fún mi.   O sì ṣe tí Olúwa pàṣẹ fún   un láti dì àwọn okuta wẹwẹ méjì nã èyítí ó ti gbà ní èdìdí, kí ó má sì fi wọn hàn, titi Olúwa yíò fi wọn hàn sí àwọn ọmọ ènìyàn.  4   Olúwa pàṣẹ fún Mórónì láti dì àwọn ohun tí arákùnrin Járẹdì kọ ní èdìdíÀ kò ni fí wọn hàn titi àwọn ènìyàn yíò fi ní ìgbàgbọ àní bí ti arákùnrin JárẹdìKrístì paṣẹ fún àwọn ènìyàn kí wọn ó gba ọrọ rẹ àti ti àwọn ọmọ-ẹhìn rẹ gbọA pàṣẹ fún àwọn ènìyàn láti ronúpìwàdà, gbà ìhìn-rere gbọ, kí wọn ó sì di ẹni ìgbàlà. Olúwa sì pàṣẹ fún arákùnrin Járẹdì láti sọkalẹ lọ kúrò lórí òkè nã kuro níwájú Olúwa, kí ó sì kọ àwọn ohun tí ó ti rí; a sì kã lẽwọ láti mú wọn wá sí òdọ àwọn ọmọ ènìyàn titi di ẹhìn ìgbà ti a ó gbé e sókè lórí àgbélebú; nítorí ìdí èyi sì ni ọba Mòsíà fi pa wọn mọ, pé kí wọn ó ma jáde sí ayé titi di ẹhìn ìgbà tí Krístì yíò fi ara rẹ hàn si àwọn ènìyàn rẹ.   Àti lẹhìn tí Krístì sì ti fi ara   rẹ hàn nítọtọ sí àwọn ènìyàn rẹ ó pàṣẹ pé kí wọn ó fi wọn hàn sí wọn.   Àti nísisìyí, lẹhìn àkókò nã,   gbogbo wọn ni ó ti rẹhìn nínú igbàgbọ; kò sì sí ẹnikẹni afi àwọn ará Lámánì, àwọn nã ti kọ ìhìn-rere Krístì; nitorinã a pa á láṣẹ fún mi pe, kí èmi ó tún gbé wọn pamọ sínú ilẹ.   Ẹ kíyèsĩ, mo ti kọ àwọn ohun   nã sí ori àwọn àwo yĩ, àwọn ohun tí arákùnrin Járẹdì rí; kò sì sí ohun tí ó tóbi tó báyĩ rí tí a fihàn tó àwọn ohun tí a fíhàn sí arákùnrin Járẹdì.   Nítorí èyí Olúwa ti pa á láṣẹ   fún mi láti kọ wọn; emí sì ti kọ wọn. O sì paṣẹ fún mi pé ki èmi ó dì wọn ní èdìdí; ò sì tún ti pàṣẹ pé kí èmi ó dì itumọ rẹ ní èdìdí; nítorí eyi ni èmi ṣe dì àwọn atúmọ ní èdìdí, gẹgẹbí àṣẹ Olúwa.   Nítorítí Olúwa wí fún mi pé:   Wọn kò ní jáde lọ si ọdọ àwọn Kèfèrí titi dí ọjọ nã tí wọn yíò ronúpìwàdà kúrò nínú àìṣedẽdé wọn, tí wọn ó sì di aláìléerí níwájú Olúwa.   Àti ní ọjọ nã nínú èyítí wọn   yíò fi ìgbàgbọ bá mi lò, ni Olúwa wí, àní bí arákùnrin Járẹdì ti ṣe, kí wọn ó lè di ìyásímímọ nípasẹ mi, nígbànã ní emí yíò fí àwọn ohun tí arákùnrin Járẹdì ti rí hàn sí wọn, àní de fífihàn sí wọn gbogbo àwọn ìfihàn mi, ni Jésù Krístì wí, Ọmọ Ọlọrun, Baba àwọn ọrun àti ti ayé, àti gbogbo ohun tí ó wà nínú wọn.   Ẹnití yíò bá sì bá ọrọ Olúwa   jà, jẹ kí ó di ẹni ìfibú; ẹniti yíò bá sì sẹ àwọn ohun wọnyí, jẹ kí ó dì ẹni ìfibú; nítorítí èmí kò ní fi ohun tí ó tóbi jù èyĩ lọ hàn síwọn, ni Jésù Krístì wí; nítórítí emí ni ẹni nã ẹnití nsọrọ.   Àti ní àṣẹ mi àwọn ọrun dì   ṣíṣísílẹ àtí pípadé; àti ní ọrọ mi ayé yíò mì; àti ní àṣẹ mi àwọn ẹnití ngbé inú rẹ yíò kọjá lọ, àní bí ẹni pé nípasẹ iná.   Àti ẹnití kò bá gbà àwọn ọrọ   mi gbọ kò gbà àwọn ọmọ-ẹhìn mi gbọ; bí ó bá sì rí bẹ pé èmi kò sọrọ, ẹ dájọ; nítorítí ẹyin yíò mọ pé èmi ní ẹninã tí ó sọrọ, ní ọjọ ìkẹhìn.   Sugbọn ẹnití ó bá gbà àwọn   ohun wọnyí tí èmi ti sọ gbọ, òun ni emí yíò bẹwò pẹlú ìṣípayá Ẹmí mi, òun yíò sì mọ yíò sì ṣe ìjẹrisí rẹ. Nitori ti Ẹmi mi ni òun yíò mọ pé òtítọ ni àwọn ohun wọnyí; nítorítí wọn a máa yí ọkàn àwọn ènìyàn padà láti ṣe rere.   Ohunkóhun tí ó bá sì nyí   ọkàn àwọn ènìyan padà láti ṣe rere wá láti ọwọ mi; nitoripe rere ko wá láti ọwọ ẹnikẹni bíkòṣe láti ọwọ mi. Èmi kannã ni ó ndarí àwọn ènìyàn láti ṣe rere; ẹnití kò bá ní gbà àwọn ọrọ mi gbọ kì yíò gbà mí gbọpé èmi ni; ẹnití kò bá sì gbà mí gbọ kì yíò gbà Baba gbọ ẹnití ó rán mi. Nítorí kíyèsĩ, èmi ni Baba, èmi ni ìmọlẹ, àti ìyè, àti òtítọ ayé.   Ẹ wá sí ọdọ mi, A! ẹyin   Kèfèrí, emí yíò si fi àwọn ohun tí ó tóbijù hàn sí yín, imọ nã èyítí a ti gbé pamọ nítorí àìgbàgbọ.   Ẹ wá sí ọdọ mi, A! ẹyin ìdílé   Ísráẹlì, a ó sì fi hàn sí ọ bí Baba ti ṣe ìpèsè àwọn ohun nlá fún ọ, láti ìpilẹṣẹ ayé; kò sì di ìfihàn sí ọ, nitorí àìgbàgbọ.   Ẹ kíyèsĩ, nígbàtí ẹyin bá fà   ìbòjú àìgbàgbọ nnì ya èyítí ó mú ki ẹyin ó wà nínú ipò ìwà búburú yin nnì, àti ọkàn tí ó sé le, àti ọkàn tí ó fọjú, nígbànã ni àwọn ohun nlá èyítí ó yanilẹnu tí a ti gbé pamọ láti ìpilẹṣẹ ayé kúrò lọdọ yínbẹni, nígbàtí ẹyin bá ké pé Bàbá ní orúkọ mi, pẹlú ìrora ọkàn àti èmí ìròbìnújẹ, nígbànã ní ẹyin yio mọ pé Bàbá ti rántí májẹmú nã èyítí ó ti bá àwọn baba yín da, A! ìwọ idile Isráẹlì.   Nigbanã ni àwọn ìfihàn   mi èyítí mo ti mú kí ìránṣẹ mi Jòhánnù ó kọ yíò si di fífihàn ní kedere sí gbogbo ènìyàn. Ẹ rántí, nígbàtí ẹyin bá rí àwọn ohun wọnyí, ẹyin yíò mọ pé àkókò nã ti dé tán tí wọn yíò di mímọ nínú ìṣe tí ó lágbára.   Nitorinã, nígbàtí ẹyin yíò   gbà àkọsílẹ yĩ ẹyín yíò mọ pé iṣẹ Baba ti bẹrẹ lórí gbogbo ilẹ.   Nítorínã, ẹ ronúpìwàdà gbogbo   ẹyin ìkangun ayé, kí ẹ sì wá sí ọdọ mi, kí ẹ sì gbà ìhìn-rere mi gbọ, kí a sì ṣe ìrìbọmi fún yin ní orúkọ mi; nítorítí ẹnití ó bá gbàgbọ tí a sì ṣe ìrìbọmi fún ni à ó gbàlà; sùgbọn ẹnití kò bá gbàgbọ ni a ó dálẹbi; àwọn àmì yíò sì máa tẹlé àwọn tí ó gbà orukọ mi gbọ.   Alábùkún-fún sì ni ẹni nã tí   ó bá wà ní ìsòtítọ sí orukọ mi ni ọjọ ìkẹhìn, nítorítí a ó gbé e sókè láti máa gbé nínú ìjọba ti a ti pèsè sílẹ fún un láti ìpilẹṣẹ ayé. Ẹ sì kíyèsĩ èmi ni ó wíi. Àmín.  5   Àwọn ẹlẹrí mẹta àti iṣẹ nã fúnrarẹyíò duro gégẹbí ẹrí otitọ Ìwé ti Mọmọnì. Àti nísisìyí emí, Mórónì, ti kọ àwọn òrọ tí a pa laṣẹ fún mi láti kọ, gẹgẹbí èmi ti rántí; èmi sì ti sọ fún ọ níti àwọn ohun ti emí ti dì ní èdìdí; nítorínã máṣe fọwọkàn wọn fún kí ìwọ ó ṣe ìtúmọ wọn; nítorítí a ti ka ṣíṣe eleyĩ sí ẽwọ fún ọ, bíkòṣe ní àkókò tí yíò jẹ ọgbọn nínú Ọlọrun.   Àti kíyèsĩ, ìwọ lè ní ànfànì   láti fi àwọn àwo nã hàn sí àwọn tí yíò ṣe ìrànlọwọ láti mú iṣẹ yì í jáde wá;   Sí àwọn mẹta ni a ó sì fihàn   nípa agbára Ọlọrun; nítorí eyi wọn yíò mọ dájúdájú pé àwọn ohún wọnyí jẹ òtítọ.   Àti láti ẹnu àwọn ẹlẹèrí mẹta   ni á ó fi àwọn ohún wọnyí lélẹ; àti ẹrí àwọn mẹta, àti iṣẹ yĩ, nínú èyítí a ó fi agbára Ọlọrun hàn àti ọrọ rẹ, nípa àwọn èyítí Baba, àti Omọ, àti Ẹmí Mímọ yíò ṣe àkọsílẹgbogbo èyĩ ní yìò sì dúró ní ìjẹri si ayé ní ọjọ ìkẹhìn.   Bí wọn bá sì ronúpìwàdà tí   wọn sì wá sí ọdọ Bàbá ní orúkọ Jésù, a ó gbà wọn sínú ìjọba Ọlọrun.   Àti nísisìyí, bí èmi kò bá ní   àṣẹ ní ti àwọn ohun wọnyí, ẹ dajọ; nítorí ẹyin yíò mọ pé mo ní àṣẹ nígbàtí ẹyin yíò rí mi, àwa yíò sì dúró níwájú Ọlọrun ni ọjọ ìkẹhìn. Àmín.  6   Afẹfẹ gbé àwọn ọkọ ìgbájá àwọn ara Járẹdì lọ sì ilẹ-ìléríÀwọn ènìyan nã yìn Olúwa fún ore rẹA yàn Òríhà bí ọba lé wọn lóríJárẹdì àti arákùnrin rẹ kú. Àti nísisìyí emí, Mórónì, tẹsíwájú láti sọ nípa àkọsílẹ nipa Járẹdì àti arákùnrin rẹ.   O sì ṣe lẹhìn tí Olúwa ti   pèsè àwọn òkúta wẹwẹ èyítí arákùnrin Járẹdì ti gbé lọ sí ori òkè, arákùnrin Járẹdì sọkalẹ lọ kúrò lórí òkè nã, ó sì kó àwọn òkúta wẹwẹ nã lọ sínú àwọn ọkọ nã èyítí wọn ti pèsè sílẹ, ọkan ní ìpẹkun kọkan; ẹ sì kíyèsĩ, wọn sì tàn ìmọlẹ sí inú àwọn ọkọ nã.   Báyĩ si ni Olúwa mú kí àwọn   òkúta wẹwẹ ó tàn nínú òkùnkùn láti fi ìmọlẹ fún àwọn ọkùnrin, àwọn obìnrin, àti àwọn ọmọdé, kí wọn ó má kọjá nínú omí nlá nã nínú òkùnkùn.   O sì ṣe nígbàtí wọn ti pèsè   onírúurú onjẹ sílẹ, ti wọn ó jẹ nígbátí wọn bá wà lórí omi, àti onjẹ fún àwọn ọwọ ẹran wọn àti àwọn agbo ẹran wọn, àti ẹranko-kẹranko tàbí ẹyẹ-kẹyẹ tí wọn yíò kó pẹlú wọnó sì ṣe nígbatí wọn ti ṣe gbogbo ohun wọnyí wọn wọ inú àwọn ọkọ tabí àwọn ọkọ ìgbájá wọn lọ, wọn ṣí jáde lọ sínú òkun, wọn sì fi ara wọn lé Olúwa Ọlọrun wọn lọwọ.   O sì ṣe tí Olúwa Olọrun mú   kí afẹfẹ tí ó lágbára ó fẹ lórí omi nã, sí apá ibití ilẹ-ìlérí nã wà; báyĩ sì ni a ngbá wọn kiri lórí ìbìlù-omi òkun nã níwájú afẹfẹ.   O sì ṣe ti òkun bò wọn mọlẹ   nínú jíjìn rẹ ní igba pupọ, nitori àwọn ìbìlù-omi gíga tí ó nbì jáde lórí wọn, àti àwọn ẹfũfù líle nla ti nfẹ nítorítí afẹfẹ nã nfẹ ní lílelíle.   O sì ṣe nígbàtí a ti bò wọn   mọlẹ nínú jíjìn òkun nã kò sí omi ti ó lè pa wọn lara, nítorípé àwọn ọkọ wọn kò lè jò omi jáde bí ti àwo, àti pẹlú wọn kò lè jò omi àní gẹgẹbí bí ti ọkọ Nóà; nitorínã nígbàtí omi púpọ yí wọn ká wọn sì kígbe pè Olúwa, òun sì mú wọn jáde padà sí órí omi nã.   O sì ṣe tí afẹfẹ nã kò dẹkun   fífẹ sí apá íbití ilẹ-ìléri nã wà bí wọn ti wà lórí omi; bayĩ sì ni á ngbé wọn síwájú níwájú afẹfẹ.   Wọn sì kọ orin ìyìn sí Olúwa;   bẹni, arákùnrin Járẹdì sì kọ orin ìyìn sí Olúwa, ó sì dupẹ, o sì yìn Olúwa ní gbogbo ọjọ; àti nígbati alẹ lẹ, wọn kò ṣíwọ láti yìn Olúwa.   Bayĩ sì ni a gbé wọn lọ síwájú;   tí kò sì sí ohun abàmì inú omi kan ti ó lè dá wọn dúró, tàbí erinmi tí ó lè pa wọn lára; wọn sì ní ìmọlẹ títí, bóyá wọn wà ní orí omi ni tàbí ní ìsàlẹ rẹ.   Báyĩ sí ni a gbé wọn lọ   síwájú, fún oji le lọdunrun ọjọ ó lé mẹrin lórí omi nã.   Wọn sì gúnlẹ ní èbúté   ilẹ-ìlérí nã. Nígbàtí wọn sì ti fi ẹsẹ wọn lé èbúté ilẹ-ìlérí nã wọn tẹ orí wọn bá lórí ilẹ nã, wọn sì rẹ ara wọn sílẹ níwájú Olúwa, wọn sì sọkún fún ayọ níwájú Olúwa, nitori ọpọ ìrọnú ãnú rẹ lórí wọn.   Ó sì ṣe tí wọn jáde lọ sí orí   ilẹ nã, wọn sì bẹrẹsí dáko.   Járẹdì sì ní àwọn ọmọkùnrin   mẹrin; a sì npè wọn ní Jákọmù, àti Gílgà, àti Máhà, àti Òríhà.   Arákùnrin Járẹdì nã sì   bí àwọn ọmọkùnrin àti àwọn ọmọbìnrin.   Àwọn ọrẹ Járẹdì àti arákùnrin   rẹ sì jẹ ènìyàn méjìlélógún; àwọn nã sì bí àwọn ọmọkúnrin àti ọmọbìrín kí wọn ó tó dé inú ilẹ-ìléri; àti nítori èyí wọn bẹrẹsí pọsĩ.   A sì kọ wọn láti máa rìn   nínú ìrẹlẹ ọkàn níwájú Olúwa; a sì kọ wọn láti òkè ọrun wá.   O sì ṣe tí wọn bẹrẹsí tàn   kálẹ lórí ilẹ nã, wọn sì nbísĩ, wọn sì ndáko lórí ilẹ nã; wọn sì ndi alágbára nínú ilẹ nã.   Arákùnrin Járẹdì sì bẹrẹsí   darúgbó, ó sì rí i pé òun fẹrẹ sọkalẹ lọ sínú isà-òkú; nítorí eyi ó wí fún Járẹdì pé: Jẹ kí àwa ó kó àwọn ènìyàn wa jọ kí àwa ó kà iye wọn, kí àwa lè mọ láti ọwọ wọn ohun tí wọn fẹ kí àwa ó ṣe fún wọn kí a tó sọkalẹ lọ sínú isà-òkú wa.   Bẹ gẹgẹ ní wọn sì kó àwọn   ènìyàn nã jọ. Nísisìyí iye àwọn ọmọkùnrin àti àwọn ọmọbìnrin arákùnrin Járẹdì jẹ ènìyàn méjìlélógún; àti iye àwọn ọmọkùnrin àti àwọn ọmọbìnrin Járẹdì jẹ méjìla, òun sì ní ọmọkùnrin mẹrin.   O sì ṣe tí wọn kà iye àwọn   ènìyàn wọn; àti nígbàtí wọn ti kà wọn tán, wọn bí wọn ni àwọn ohun tí wọn fẹ kí wọn ó ṣe ki wọn ó tó sọkalẹ lọ sínú ísà-òkú wọn.   O sì ṣe tí àwọn ènìyàn nã fẹ   kí wọn ó fi òróró yàn ọkan nínú àwọn ọmọkùnrin wọn láti jẹ ọba lé wọn lórí.   Àti nísisìyí, èyí jẹ ohun tí ó   bà wọn nínújẹ. Arákùnrin Járẹdì sì wí fún wọn pé: Dájúdájú eleyĩ yíò já sí mímúni ní ìgbèkùn.   Sùgbọn Járẹdì wí fún  arákùnrin rẹ pé: Jẹ kí wọn ó ní ọba. Nítorínã ó sì wí fún wọn pé: Ẹ yàn láti inú àwọn ọmọkùnrin wa láti jẹ ọba, àní ẹniti ẹyín bá fẹ.   O sì ṣe tí wọn yàn àní àkọbí   arákùnrin Járẹdì; orúkọ rẹ sì ni Págágì. O sì ṣe tí ó kọ tí kò sì gbà láti jẹ ọba wọn. Àwọn ènìyàn nã sì fẹ kí bàbá rẹ ó rọ ọ, ṣùgbọn bàbá rẹ kọ; ó sì pàṣẹ fún wọn pé kí wọn ó máṣe rọ ẹnikẹni láti jẹ ọba wọn.   O sì ṣe tí wọn yàn gbogbo   àwọn arákùnrin Págágì, ṣùgbọn wọn kọ.   O sì ṣe tí kò sí èyíkéyi nínú   àwọn ọmọkùnrin Járẹdì, àní nínú gbogbo wọn, bíkòṣe ọkan, a sì fi àmì òróró yàn Òríhà láti jẹ ọba lórí àwọn ènìyàn nã.   O sì bẹrẹsí jọba, àwọn ènìyàn   nã sì bẹrẹsí ní ìlọsíwájú; wọn sì di ọlọrọ púpọ ènìyàn.   Ó sì ṣe tí Járẹdì kú, àti   arákùnrin rẹ pẹlú.   O sì ṣe ti Oríhà sì nrin nínú   ìrẹlẹ-ọkàn níwájú Olúwa, ó sì ranti àwọn ohun nla tí Olúwa ti ṣe fún bàbá rẹ, ó sì kọ àwọn ènìyàn rẹ pẹlú nípa àwọn ohun nlá tí Olúwa ti ṣe fún àwọn bàbá wọn.  7   Òríhà jọba nínú òdodoNínú ìfipágbà ìjọba àti ìjà, a gbé àwọn orogún ìjọba ti Ṣúlè, àti ti Kóhọ kalẹÀwọn wòlĩ dá àwọn ènìyàn nã lẹbí fun ìwà búburú àti ìwà ìbọrìṣà wọn, tí wọn sì ronúpìwàdà. Ósì ṣe tí Òríhà sì ṣe ìdájọ lórí ilẹ nã nínú òdodo ní gbogbo ọjọ ayé rẹ, ẹnítí ọjọ ayé rẹ pọ púpọ.   Ó sì bí àwọn ọmọkùnrin   àti àwọn ọmọbìnrin; bẹni, ó bí mọkànlélọgbọn, nínú èyítí àwọn mẹtàlélógún jẹ ọmọkùnrin.   Ó sì ṣe tí ó bí Kíbù pẹlú nínú   ọjọ ogbó rẹ. Ó sì ṣe tí Kíbù jọba ní ìrọpọ rẹ; Kíbù sì bí Kóríhọ.   Nígbàtí Kóríhọ sì jẹ ọmọ   ọdún méjìlélọgbòn, ó ṣọtẹsí bàbá rẹ, ó sì kọjá lọ ó sì ngbé inú ilẹ Néhọrì; ó sì bí àwọn ọmọkùnrin àti àwọn ọmọbìnrin, wọn sì di arẹwà ènìyàn púpọ, nítorí eyi Kóríhọ fà ènìyàn púpọ lọ pẹlú rẹ.   Nígbàtí ó sì ti kó ẹgbẹ ogun   kán jọ ó gòké wá sínú ílẹ Mórọn níbití ọba ngbé, ó sì múu ní ìgbèkùn, èyítí ó mú ọrọ arákùnrin Járẹdì sẹ pé a ó mú wọn ní ìgbèkùn.   Nísisìyí ilẹ Mórọn, níbití ọba   ngbé, súnmọ ilẹ tí àwọn ará Nífáì ńpè ní Ibi-Ahoro.   Ó sì ṣe tí Kíbù ngbé inú   ìgbèkùn, àti àwọn ènìyàn rẹ lábẹ Kóríhọ ọmọ rẹ, titi ó fi di arúgbó púpọpúpọ; bíótilẹríbẹ Kíbù bí Ṣúlè nínú ọjọ ogbó rẹ, nígbàtí ó wà nínú ìgbekùn síbẹ.   Ó s ì ṣe t í Ṣúlè bínú s í   arákùnrin rẹ; Ṣúlè sì nlágbára sí i, ó sì di alágbára níti ipá ènìyàn; ó sì lágbára pẹlú níti ìdájọ.   Nítorí èyí, ó lọ sínú òké   Efráímù, ó sì yọ irin tútù jáde láti inú oke nã, ó sì rọ àwọn idà fún àwọn tí ó ti fà lọ pẹlú rẹ; nígbàtí ó sí ti dì wọn ní ìhámọra pẹlú àwọn idà, ó padà sí ìlú-ńlá Néhórì, ó sí dojú ogun kọ arákùnrin rẹ Kóríhọ, nípa èyítí ó gbà ìjọba nã o sì dáa padà fún bàbá rẹ Kíbù.   Àti nísisìyí nítorí ohun tí  Ṣúlè ti ṣe, bàbá rẹ fi ìjọba nã fún un; nítori èyí ó bẹrẹsí jọba ní ìrọpò bàbá rẹ.   O sì ṣe tí ó ṣe ìdájọ pẹlú   òdodo; ó sì tàn ìjọba rẹ ká gbogbo òrí ilẹ nã, nítorítí àwọn ènìyàn nã ti pọ lọpọlọpọ.   O sì ṣe tí Ṣúlè pẹlú bí àwọn   ọmọkùnrin àti àwọn ọmọbìnrin púpọ.   Kóríhọ sì ronúpìwàdà kúrò   nínú àwọn ohun ibi tí ó ti ṣe; nítorí eyi Ṣúlè fún un ní agbára nínú ìjọba rẹ.   Ó sì ṣe tí Kóríhọ ní ọpọlọpọ   àwọn ọmọkùnrin àti àwọn ọmọbìnrin. Ẹnìkan tí orukọ rẹ í ṣe Nóà sì wà nínú àwọn ọmọkùnrin Kóríhọ.   Ó sì se tí Nóà ṣọtẹ sí Ṣúlè,   ọba, àti sí bàbá rẹ Kóríhọ, ó sì fà Kohọ arákùnrin rẹ, àti gbogbo àwọn arákùnrin rẹ àti púpọ nínú àwọn ènìyàn nã.   O sì dojú ogun kọ Ṣúlè, ọba,   nínú èyítí ó sì gbà ilẹ ìní akọkọ wọn; ó sì di ọba lórí ílẹ tí ó wà ní apá ibẹ.   O sì ṣe tí ó tún dojú ogun kọ   Ṣúlè, ọba; ó sì mú Ṣúlè, ọba, ó sì gbé e lọ ní ìgbèkùn sínú Mórọn.   Ó sì ṣe bí ó ti múra tán láti   pa á, àwọn ọmọ Ṣúlè yọkẹlẹ wọ ínú ilé Nóà ní òru wọn sì pa, wọn sì fọ ilẹkùn tũbú nã wọn sì mú bàbà wọn jáde, wọn sì dáa padà sórí ìtẹ rẹ nínú ìjọba ara rẹ.   Nítorí èyí, ọmọkùnrin Nóà   sì ńṣe ìjọba rẹ dípò rẹ; bíótilẹríbẹ wọn kò ri agbára gbà lé Ṣúlè ọba lórí, àwọn ènìyàn tí ó sì wà lábẹ ìjọba Ṣúlè ọba sì ni ìlọsíwájú púpọpúpọ wọn sì di alágbára ènìyàn.   Ìpínyà sì wà ní orílẹèdè nã;   ìjọba méjì ní ó sì wà, ìjọba Ṣúlè, àti ìjọba Kohọ, ọmọ Nóà.   Kohọ, ọmọ Nóà sì mú kí   àwọn ènìyàn rẹ ó dojú ogun kọ Ṣúlè, nínú èyítí Ṣúlè borí wọn tí ó si pa Kohọ.   Àti nísisìyí Kohọ ní ọmọkunrin   kan tí a npè ní Nímrọdù; Nímrọdù sì fi ìjọba Kóhọ lélẹ fún Ṣúlè, ó sì rí ojú rere Ṣúlè; nítorí eyi Ṣúlè sì ńfí àwọn ohun púpọ jínkí rẹ, ó sì nṣe ìjọba Ṣúlè gẹgẹbí ó ti wũ.   Àti pẹlú nínú ìjọba Ṣúlè   àwọn wòlĩ sì dé sí ãrín àwọn ènìyàn nã, awọn ẹni tí a rán láti ọdọ Olúwa, tí wọn sì ńsọ àsọtẹlẹ pé ìwà búburú àti ìwà ìbọrìṣà àwọn ènìyàn nã ní ó nmú ègún wa sí orí ilẹ nã, pé a ó sì pa wọn run bí wọn kò bà ronúpìwàdà.   Ó sì ṣe tí àwọn ènìyan nã sì   ńkẹgàn àwọn wòlĩ nã, tí wọn sì ńfi wọn ṣe ẹlẹyà. Ó sì ṣe tí ọba Ṣúlè sì ṣe ìdájọ fún gbogbo àwọn tí nkẹgàn àwọn wòlĩ nã.   O sì ṣe òfin kan jákè-jádò ilẹ   nã, èyítí ó fún àwọn wòlĩ nã ní agbára láti lè lọ sí ibikíbi tí ó bá wù wọn; nítorínã a sì mú àwọn ènìyàn nã wá sí ìrònúpìwàdà.   Àti nítorípé àwọn ènìyàn   nã ronúpìwàdà kúrò nínú àwọn àìṣedẽdé àti àwọn ìwà ìbọrìṣà wọn Olúwa sì dá wọn sí, wọn sì tún bẹrẹsí ní ìlọsíwájú nínú ilẹ nã. Ó sì ṣe tí Ṣúlè bí àwọn ọmọkùnrin àti àwọn ọmọbìnrin ní ọjọ ogbó rẹ.   Àwọn ogun kò sì sí mọ ní   gbogbo ọjọ ayé Ṣúlè; ó sì rántí àwọn ohun nlá tí Olúwa tí ṣe fún àwọn baba rẹ ní mímú wọn kọjá lórí òkun ńlá sínú ilẹ ìlérí;nítorí eyi ó ṣe ìdájọ nínú òdodo ní gbogbo ọjọ ayé rẹ.  8   Ijà àti asọ wà lórí ilẹ nãÁkíṣì kó àwọn ẹgbẹ òkùnkùn kàn jọ ti wọn darapọmọra pẹlú ìbúra láti pa ọbaÀwọn ẹgbẹ òkùnkùn jẹ ti èṣù wọn a sì máa jẹ ki orílẹ èdè ó parunÀwọn Kèfèrí òde oni gbà ìkìlọ lórí ẹgbẹ òkùnkùn tí yíò lépa láti bì òmìnira ilẹ gbogbo, orílẹ-èdè, àti àwọn ìlú ṣubú. Ó sì ṣe tí ó bí Ómérì, Ómérì sì jọba ní ìrọpò rẹ. Ómérì sì bí Járẹdì; Járẹdì sì bí àwọn ọmọkùnrin àti àwọn ọmọbìnrin.   Járẹdì sì ṣọtẹ sí bàbá rẹ, ó sì   wá ó sì ngbé inú ilẹ Hẹtì. Ó sì ṣe tí ó ntàn ọpọlọpọ ènìyàn, nitori ọrọ ẹtàn rẹ, títí ó fi gbà ìdajì ìjọba nã.   Nígbàtí o sì ti gbà ìdajì ijọba   nã ó dojú ogun kọ bàbá rẹ, ó sì gbé bàbá rẹ lọ ní ìgbèkùn, ó sì jẹ ki o sìn nínú oko ẹrú;   Àti nísisìyí, ní gbogbo ọjọ tí   Ómérì fi jọba ó wà nínú ìgbèkùn ní ilàjì ọjọ ayé rẹ. Ó sì ṣe tí ó bí àwọn ọmọkùnrin àti àwọn ọmọbìnrin, nínú wọn ni Ésrómù àti Kóríántúmúrì gbé wà;   Wọn sì bínú gidigidi nítorí   àwọn ìṣe Járẹdì arákùnrin wọn, tóbẹ tí wọn kó ẹgbẹ ogun jọ tí wọn sì dojú ogun kọ Járẹdì. Ó sì ṣe tí wọn dojú ogun kọ ọ ní òru.   Ó sì ṣe nígbàtí wọn ti pa ẹgbẹ   omọ ọgun Járẹdì wọn ṣetán láti pa òun nã; ó sì ṣìpẹ sí wọn kí wọn ó máṣe pa òun, pé òun yíò fi ijọba nã lé bàbá òun lọwọ. Ó sì ṣe tí wọn jọwọ ẹmí rẹ sílẹ fún un.   Àti nísisìyí ìrora ọkàn nla sì   bá Járẹdì nítorítí ó sọ ìjọba nã nù, nítorítí ó ti gbé ọkàn rẹ lérí ìjọba nã àti lérí ògo ayé.   Nísisìyí ọmọbìnrin Járẹdì   jẹ ọlọgbọn àrekérekè ènìyàn, nígbàtí ó sì rí ìrora ọkàn bàbá rẹ, o ronú láti pa ète ọnà tí òun yíò fi dá ìjọbá padà fún bàbá òun.   Nísisìyí ọmọbìnrin Járẹdì   rẹwà púpọ. Ó sì ṣe tí ó bá bàbá rẹ sọrọ, ó sì wí fún un pé: Kíni ìdí ti bàbá mi fi ní ìrora ọkàn tó báyĩ? Njẹ òun kò ha kà àkọsílẹ nnì èyítí àwọn bàbá wa mú kọjá lórí òkun nlá nnì bí? Kíyèsĩ, njẹ kò ha sí àkọsílẹ nípa àwọn ará ìgbà àtijọ, pé nípa àwọn ìlànà òkùnkùn, wọn wọn ngbà àwọn ìjọba àti ògo nlá?   Àti nísisìyí, nítorínã, kí bàbá   mi ó ránṣẹ pè Ákíṣì, ọmọ Kímnórì; sì kíyèsĩ, mo lẹwà, èmi yíò sì jó níwájú rẹ, èmi yíò sì mú inú rẹ dùn, tí yíò fẹ láti fi mi ṣe aya; nítorí eyi bí ó bá bí ọ pé kí o fi mí fún oun ní aya, nígbànã ni ìwọ yíò wípé: Èmi yíò fi í fún ọ bí ìwọ ó bá mú orí bàbá mi ọba, wá fún mi.   Àti nísisìyí Ómérì sì jẹ òrẹ   sí Ákíṣì; nítorí èyí, nígbàtí Járẹdì ránṣẹ pè Ákíṣì, ọmọbìnrin Járẹdì jó níwájú rẹ tí ó sì mú inú rẹ dùn, tóbẹ tí ó fẹ ẹ fún aya. Ó sì ṣe tí ó wí fún Járẹdì pé: Fi í fún mi fún aya.   Járẹdì sì wí fún un pe: Èmi   yíò fi í fún ọ, bí ìwọ ó bá mú ori baba mi, ọba, wá fún mi.   O sì ṣe tí Ákíṣì kó gbógbo   àwọn ará-ilé rẹ jọ sínú ilé Járẹdì, ó sì wí fún wọn pé: Njẹ ẹyin ha lè búra fún mi pé ẹyin yíò ṣeòtítọ pẹlú mi nínú ohun èyítí èmi fẹ kí ẹyin ó ṣe?   Ó sì ṣe tí gbogbo wọn búra   fún un, ní ti Ọlọrun ọrun, àti pẹlú ní ti àwọn ọrun, àti pẹlú ní ti ayé, àti ní ti orí ara wọn, pé ẹnikẹni tí ó bá ṣe èyítí ó yàtọ sí ìrànlọwọ ti Ákíṣì fẹ yíò pàdánù orí ara rẹ; ẹnikẹni tí ó bà sì fí ohunkóhun tí Ákíṣì yíò sọ di mímọ fún wọn hàn, ẹni nã yíò pàdánù ẹmí rẹ.   Ó sì ṣe ti wọn fohùnṣọkan   pẹlú Ákíṣì. Ákíṣì sì ṣe ìbúra nã pẹlú wọn èyítí àwọn ará ìgbà àtijọ tí nwá agbára a máa ṣe, èyítí a ti gbé fún wọn láti ọwọ Káìnì, ẹnití í ṣe apànìyàn láti ìbẹrẹ wá.   Agbára èṣù ní ó sì gbe   wọn ró láti mã ṣe ìbúra yĩ sí àwọn ènìyàn, láti fi wọn sínú òkùnkùn, láti ràn àwọn tí nwá agbára lọwọ láti ní agbára, àti láti pànìyàn, àti láti kógun, àti láti purọ, àti láti hù onírúurú ìwà búburú àti ìwà àgbèrè.   Ọmọbìnrin Járẹdì sì ni ẹnití   ó fi í sínú ọkàn rẹ láti gbé àwọn ohun àtijọ wọnyí yẹ wò; Járẹdì sì fi í sínú ọkàn Ákíṣì; nítorí eyi, Ákíṣì ṣe wọn fún àwọn ìbátan àti àwọn òrẹ rẹ, tí ó sì darí wọn lọ nípa àwọn ìlérí dídùn láti ṣe ohunkóhun tí óun bá fẹ kí wọn ó ṣe.   O sì ṣe tí wọn dá ẹgbẹ   òkùnkùn kan sílẹ, àní bí ti àwọn ará àtijọ; ẹgbẹ èyítí o rínilára àti tí ó níkà jùlọ, ni ojú Ọlọrun;   Nítorítí Olúwa kì í ṣíṣẹ nínú   àwọn ẹgbẹ òkùnkùn, bẹni kò sì fẹ kí àwọn ènìyàn ó tàjẹsílẹ, ṣùgbọn nínú ohun gbogbo ni ó ti kã-lẽwọ, láti ìbẹrẹ ènìyàn.   Àti nísisìyí emí, Mórónì, kò   kọ nípa irú àwọn ìbúra àti àwọn ẹgbẹ wọn, nítorítí a ti sọ ọ di mímọ fún mi pé gbogbo ènìyàn ni ó ní wọn, àti pé gbogbo àwọn ará Lámánì ni ó ní wọn.   Wọn sì ti fa ìparun àwọn   ènìyàn yĩ tí èmí nsọrọ nipa wọn nísisìyí, àti ìparun àwọn ènìyàn Nífáì.   Orílẹèdè èyíówù tí ó bà sì   tì ìrú àwọn egbẹ òkùnkùn bẹ lẹhìn, láti ní agbára àti èrè, títí wọn yíò fi tàn ká gbogbo orílẹ-èdè nã, ẹ kíyèsĩ, á ó pa wọn run; nítorítí Olúwa kò ní gbà kí ẹjẹ àwọn ènìyàn mímọ, ti wọn yíò ta silẹ, máa kígbe pè é láti inú ilẹ wá fún ìgbẹsan lórí wọn, àti síbẹsíbẹ kí ó má gbẹsan fún wọn.   Nítorí èyí, A! ẹyín Kèfèrí,   ó jẹ ohun ọgbọn nínú Ọlọrun kí a fi àwọn ohun wọnyí hàn yín, pé nípasẹ wọn ẹyin ó lè ronúpìwàdà kúrò nínú àwọn ẹṣẹ yín, kí ẹ má sì jẹ kí àwọn ẹgbẹ apànìyàn wọnyí ó bò yín mọlẹ, èyítí wọn kójọ láti ni agbára àti èrèàti iṣẹ nã, bẹni, àní kí iṣẹ ìparun nã sì wà sí órí yín, bẹni, àní idà àìṣègbè ti Ọlọrun Ayérayé yíò sì ṣubú lù yín, sí ìṣúbu àti ìparun yín bí ẹyin bá gbà àwọn ohun wọnyí lãyè.   Nítorí èyí, Olúwa pa a láṣẹ   fún yín, nígbàtí ẹyin ó bá ri àwọn ohun wọnyí tí ó dé sí ãrín yín pé kí ẹyin ó tají sí ipò búburú tí ẹyin wa nínú rẹ, nítorí ẹgbẹ òkùnkùn yĩ èyítí yíò wà ní ãrín yín; tabi ègbé ni fún un, nitorí ẹjẹ àwọn tí wọn ti pa; nítorítí wọn nkigbe láti inú erùpẹ wáfún ẹsan lórí rẹ, àti pẹlú lórí àwọn tí ó dáa sílẹ.   Nítoriti yíò sì ṣe tí ẹnikẹni   tí ó bá dá a silẹ nlépa láti gbé òmìnira ilẹ gbogbo, orílẹ-èdè, àti àwọn ìlú ṣubú; ó sì nmú ìparun bá ènìyàn gbogbo, nítorítí èṣù ní ó dáa sílẹ, ẹnití í ṣe bàbá irọ gbogbo; àní òpùrọ nnì ẹnití ó tàn àwọn òbí wa àkọkọ, bẹni, àní òpùrọ kannã ẹnití ó mú kí àwọn ènìyàn ó ṣe ìpànìyàn láti ìbẹrẹ wá; ẹnití ó ti sé ọkàn àwọn ènìyàn le tí wọn sì ti pa àwọn wòlĩ, tí wọn sì sọ wọn lókùta, tí wọn sì sọ wọn sóde láti ìbẹrẹ wá.   Nítorí èyí, emí, Mórónì, ni   Olúwa pàṣẹ fún láti kọ àwọn ohun wọnyí kí a lè mú ohun búburú kúrò, àti kí àkókò nã ó lè dé tí Sátánì kì yíò ní agbára mọ lórí ọkàn àwọn ọmọ ènìyàn, ṣùgbọn pé a ó yí wọn lọkàn padà láti ṣe réré títí, kí wọn ó lè wá sí ọdọ orísun gbogbo òdodo kí a sì gbà wọn là.  9   Ijọba nti ọwọ ẹnìkan bọ sí ọwọ ẹlòmíràn ní tí àjogúnbá, rìkíṣí, àti ìpànìyànÉmérì rí Ọmọ Òdodo nnìÀwọn wòlĩ púpọ nkígbe ìrònúpìwàdàÌyàn kan àti àwọn ejò oloro bá àwọn ènìyàn nã jà. Àti nísisìyí èmi, Mórónì, tẹsíwájú pẹlú àwọn àkọsílẹ mí. Nítorínã, ẹ kíyèsĩ, ó sì ṣe tí ó jẹ wípé nitori àwọn ẹgbẹ òkùnkùn Ákíṣì áti àwọn ọrẹ rẹ, ẹ kíyèsĩ, wọn sì gbé ìjọba Ómérì ṣubú.   Bíólitẹríbẹ, Olúwa ṣãnú fún   Ómérì, àti fún àwọn ọmọkùnrin rẹ àti àwọn ọmọbìnrín rẹ tí kò wá ìparun rẹ.   Ọlọrun sì kìlọ fun Ómérì lójú   àlá pé kí ó jáde kúrò nínú ilẹ nã; nítorí èyí Ómérì jáde kuro nínú ilẹ nã pẹlú ìdílé rẹ, wọn sì rìn ìrìn àjò fun ọpọlọpọ ọjọ, wọn sì dé sí ibi òkè Ṣímù, wọn sì kọjá rẹ, wọn sì dé ibiti a ti pa àwọn ara Nífáì run, wọn sì lọ láti íbẹ sí apá ìlà-oòrùn, wọn sì dé ibì kan tí wọn npè ní Ablómù, lẹba etí bèbè òkun, níbẹ ni ó sì pàgọ rẹ sí, àti pẹlú àwọn ọmọ rẹ ọkunrin àti àwọn ọmọ rẹ obìnrin, àti gbogbo agbo-ilé rẹ, àfi Járẹdì àti ìdílé rẹ.   O sì ṣe tí a fi àmì òróró yàn   Járẹdì ní ọba lórí àwọn ènìyàn nã, nípa ọnà ìwà búburú; ó sì fún Ákíṣì ní ọmọ rẹ obìnrin láti fi ṣe aya.   O sì ṣe tí Ákíṣì lépa ẹmí bàbá   ìyàwó rẹ; ó sì bẽrè ìrànlọwọ àwọn tí ó ti mú kí wọn ó búra pẹlú ìbúra àwọn ará àtijọ, wọn sì bẹ orí bàbá ìyàwò rẹ, bí ó ti jóko lórí ìtẹ rẹ, bí ó tí ngbọ ti àwọn ènìyàn rẹ.   Nítorítí ìtànkálẹ ẹgbẹ òkùnkùn   tí ó ní ìkà yì í pọ púpọ tí ó ti mú ọkàn gbogbo àwọn ènìyàn nã díbàjẹ; nítorínã wọn pa Járẹdì lórí ìtẹ rẹ, Ákíṣì sì jọba ní ìrọpò rẹ.   Ó sì ṣe tí Ákíṣì bẹrẹsí ṣe ìlara   ọmọkùnrin rẹ, nitorinã ó tĩ mọ inú tũbú, ó sì nfún un ni onjẹ díẹ tabi kí ó ma fún un rárá titi ó fi kú.   Àti nísisìyí arákùnrin ẹnití ó   kú, orúkọ rẹ sì ni Nímrà bínú sì bàbá rẹ nítorí ohun tí bàbá rẹ ti ṣe sí arákùnrin rẹ.   O sì ṣe tí Nímrà kó àwọn  ọkùnrin díẹ jọ, tí wọn sì sá kúrò ní ilẹ nã, wọn sì de ọdọ Ómérì wọn sì ngbé pẹlú rẹ.   O sì ṣe tí Ákíṣì bí àwọn   ọmọkùnrin míràn, wọn sì rí ojú rere àwọn èniyàn nã, bí ó tilẹ rí bẹ wọn ti pinnu pẹlú rẹ láti ṣe onírúurú àìṣedẽdé ní ìbámu pẹlú èyítí ó fẹ.   Nísisìyí àwọn ènìyàn Ákíṣì   fẹ èrè, àní bí Ákíṣì ti fẹ agbara; nítori èyí, àwọn ọmọ Ákíṣì fí owó fún wọn, nípa èyítí wọn fa èyítí ó pọ jù nínú àwọn ènìyàn nã sí ọdọ wọn.   Ogún kan sì bẹ sílẹ lãrín   àwọn ọmọ Ákíṣì àti Ákíṣì, tí ó pẹ fún ìwọn ọdún púpọ, bẹni, tí ó fẹrẹ pa gbogbo àwọn ènìyàn inú ìjọba nã run tán, bẹni, àní gbogbo wọn, afi àwọn ọgbọn ènìyàn, àti àwọn tí ó sa pẹlú ìdílé Ómérì.   Nítorí eyi, wọn sì tún dá   Ómérì padà sí órí ilẹ ìní rẹ.   O sì ṣe tí Ómérì bẹrẹsí   darúgbó; bíótilẹríbẹ, ní ọjọ ogbó rẹ ó bí Émérì, ó sì fi àmì òróró yàn Émérì láti jọba ní ìrọpò rẹ.   Lẹhìn tí ó sì ti fí àmì òróró   yàn Émérì láti jọba ó rí àlãfíà nínú ilẹ nã fún ìwọn ọdún méjì, ó sì kú, lẹhìn tí ó ti rí òpọlọpọ ọjọ, èyítí ó kún fún ìrora-ọkàn. O sì ṣe tí Émérì jọba ní ìrọpò rẹ, ó sì rìn nínú ipaṣẹ bàbá rẹ.   Olúwa sì tún bẹrẹsí mú   ègun kúrò lórí ilẹ nã, ìdílé Émérì sì ní ìlọsíwájú tí ó pọ púpọ ní abẹ ìjọba Émérì; àti nínú ìwọn ọdun méjìlélọgọta ní wọn sì ti di álágbára púpọ, tóbẹ tí wọn di ọlọrọ púpọ   Tí wọn sì ni onírúurú èso, àti   ti ọkà, àti tí àwọn aṣọ ṣẹdà, àti ti àwọn aṣọ ọgbọ dáradára, àti tí wúrà, àti tí fàdákà, àti tí àwọn ohun oníyebíye;   Àti pẹlú àwọn onírúurú   màlũ, àti àwọn abo màlũ, àti ti àgùtàn, àti ti ẹlẹdè, àti ti ewúrẹ, àti pẹlú ọpọlọpọ irú àwọn ẹranko miràn tí ó wúlò fún onjẹ ènìyàn.   Wọn sì ní àwọn ẹṣin pẹlú,   àti àwọn kẹtẹkẹtẹ, àwọn erin sì wà níbẹ àti àwọn kúrílọmù àti àwọn kúmọmù; tí gbogbo wọn wúlò fún ènìyàn, àti pãpã àwọn erin àti àwọn kúrílọmù àti àwọn kúmọmù.   Bayĩ sì ni Olúwa dà ìbùkún   rẹ sí ori ilẹ yí, èyítí ó jẹ àsàyàn ju gbogbo ilẹ míràn lọ; ó sì pàṣẹ pé ẹnikẹni tí yíò bá ní ilẹ nã ní ìní níláti ní i sí Olúwa, tàbí kí a pa wọn run nígbàtí wọn bá ti gbó nínú àìṣedẽdé; pé ni orí irú èyí nì, ni Olúwa wí: Èmi yíò da ẹkún ìbínú mi lé.   Émérì sì ṣe ìdájọ nínú òdodo   ní gbogbo ayé rẹ, ó sì bí àwọn ọmọkùnrin àti àwọn ọmọbìnrin púpọ; ó sì bí Koríántúmù, ó sì fi àmì òróró yàn Koríántúmù láti jọba ní ìrọpò rẹ.   Lẹhìn tí ó sì ti fi àmì òróró   yàn Koríántúmù láti jọba ní ìrọpọ rẹ ó gbé fún ọdún mẹrin, ó sì rí àlãfíà nínú ilẹ nã; bẹni, àní ó sì ri Ọmọ Òdodo nã, ó sì yọ ó sì ṣògo nínú ọjọ ayé rẹ; ó sì kú ní àlãfíà.   Ó sì ṣe tí Koríántúmù sì   nrìn nínú ipàsẹ bàbá rẹ, ó sì kọ àwọn ilu nla nla, ó sì nfí èyítí ó dára fún àwọn ènìyàn rẹ ní gbogbo ọjọ ayé rẹ. Ó sì ṣe tí kò ní àwọn ọmọ àní títí ó fi darúgbó púpọpúpọ.   O sì ṣe tí aya rẹ kú, nígbàtí   ó pé ẹni ọdún méjì le lọgọrun. O sì ṣe ti Koríántúmù gbé ọmọdebinrin kan ní ìyàwó, nínú ọjọ ogbó rẹ, ó sì bí àwọn ọmọkùnrin àti àwọn ọmọbìnrin; nítorí eyi ó gbé ayé títí ó fi pé ẹni ọdùn méjìlélógóje.   O sì ṣe tí ó bí Kọmù, Kọmù   sì jọba ní írọpò rẹ; ó jọba fún ọdun mọkàndínlógojì, ó sì bí Hẹtì; ó sí bí àwọn ọmọkùnrin àti àwọn ọmọbìnrin míràn pẹlú.   Àwọn ènìyàn nã sì ti tún   tàn ká gbogbo orí ilẹ nã, ìwà búburú tí ó pọ púpọ sì tún bẹrẹsí wà lórí ilẹ nã, Hẹtì sì tún bẹrẹsí gbà àwọn ète okùnkùn tí ìgbà àtijọ, láti pa bàbá rẹ run.   O sì ṣe tí ó sì rọ bàbá rẹ lórí   oyè, nítorítí ó pa á pẹlú idà ara rẹ; ó sì jọba ní ìrọpò rẹ.   Àwọn wòlĩ sì tún wá sí ilẹ nã,   tí wọn si nkigbe ìrònúpìwàdà sí wọnpé wọn gbọdọ tún ọnà Olúwa ṣe tàbí kí ègún ó wá sí órí ilẹ nã; àní ìyàn nla yíò wà, nínú èyítí a ò pà wọn run bí wọn kò bá ronúpìwàdà.   Ṣùgbọn àwọn ènìyàn nã kò   gbà ọrọ àwọn wòlĩ nã gbọ, ṣùgbọn, wọn le wọn jade; wọn sì jù àwọn míràn nínú wọn sínú kòtò tí wọn fi wọn sílẹ láti ṣègbé. Ó sì ṣe tí wọn ṣe ohun gbogbo ní ìbámu pẹlú àṣẹ ọba, Hẹtì.   O sì ṣe tí ìyàn nlá kan mú   lórí ilẹ nã, àwọn olùgbé inú ilẹ nã sì bẹrẹsí parun ní kíakía nítorí òjò kò rọ lórí ilẹ ayé.   Àwọn ejò olóró sì jáde   wá pẹlú lórí ilẹ nã, wọn sì bù ọpọlọpọ ènìyàn ṣán. O sì ṣe tí àwọn ọwọ ẹran wọn bẹrẹsí sálọ kúrò níwájú àwọn ejò olóró nã, lọ sí apá ilẹ tí ó wà ní apá gũsù, èyítí àwọn ará Nífáì npè ní Sarahẹmúlà.   O sì ṣe tí ó pọ nínú wọn tí ó   ṣègbé lọnà; bíótilẹríbẹ, àwọn kan wà tí wọn salọ sínú ilẹ tí ó wà ní apá gũsù.   O sì ṣe tí Olúwa mú kí àwọn   ejò nã ó má lé wọn mọ, ṣùgbọn kí wọn dí ọna kí àwọn ènìyàn nã ó má lè kọjá, pé kí ẹnikẹni tí ó bá gbìdanwò láti kọjá lè ṣubú nípasẹ àwọn ejò olóró nã.   O si ṣe tí àwọn ènìyàn nã sì   ntẹlé ipa ọnà àwọn ẹranko wọn, wọn sì njẹ okú àwọn tí ó ṣègbé lọnà, titi wọn fi jẹ gbogbo wọn tán. Nísisìyí nígbàtí àwọn ènìyàn nã rĩ pé wọn yíò ṣegbé wọn bẹrẹsí ronúpìwàdà kúrò nínú àìṣedẽdé wọn, wọn sì ké pè Olúwa.   Ó sì ṣe nígbàtí wọn ti rẹ   ara wọn sílẹ tó níwájú Olúwa ó sì rán òjò sí órí ilẹ ayé; àwọn ènìyàn nã sì tún bẹrẹsí ní ókun lára, èso sì bẹrẹsí wà ní àwọn orílẹ-èdè apá àríwá, àti nínú gbogbo àwọn orílẹ-èdè tí o wà ní àyíká. Olúwa sì fi agbara rẹ hàn sí wọn ni ti dídá wọn sí kúrò lọwọ ìyàn.  10   Ọba kan rọpò òmírànÀwọn kan nínú àwọn ọba nã jẹ olódodo; àwọn míràn jẹ oníwá búburúNígbàtí ìwà òdódo bá borí, Olúwa yíò bùkún yíò sì mú àwọn ènìyàn ṣe rere. O sì ṣe tí Ṣẹsì tí ó jẹ ìran Hẹtìnítorítí Hẹtí ti ṣègbé nínú ìyàn, àti gbogbo ilé rẹ, àfi Ṣẹsìnítoríeyi, Ṣẹsì bẹrẹsí mú àwọn ènìyàn nã lọkàn le.   Ó sì ṣe tí Ṣẹsì rántí ìparun   àwọn bàbá rẹ, ó sì kọ ijọba òdodo; nítorítí ó rántí ohun tí Olúwa ti ṣe ní mímú Járẹdì àti arákùnrin rẹ kọjá nínú òkun jíjìn nã; ó sì nrìn nínú ọnà Olúwa; ó sì bí àwọn ọmọkùnrin àti àwọn ọmọbìnrin.   Ọmọkùnrin rẹ tí ó dàgbà jù,   tí orúkọ rẹ í ṣe Ṣẹsì, sì ṣọtẹ sí i; bíótilẹríbẹ a pa Ṣẹsì láti ọwọ ọlọṣà kan, nitori ọrọ púpọ tí ó ní, èyítí ó sì mú kí àlãfíà ó tún padà bá bàbá rẹ.   Ó sì ṣe tí bàbá rẹ sì kọ   ọpọlọpọ àwọn ìlú nlá lórí ilẹ nã, àwọn ènìyàn nã sì tún bẹrẹsí tàn ká lórí gbogbo ilẹ nã. Ṣẹsì sì wà lãyè títí di ọjọ ogbó tí ó pẹ púpọ; ó sì bí Ríplákíṣì. O sì kú, Ríplákíṣì sì jọba ní ìrọpò rẹ.   O sì ṣe tí Ríplákíṣì kò sì ṣe   èyítí ó tọ ní ojú Olúwa, nítorití ó ní àwọn aya púpọ àti àwọn àlè, ó sì nfún àwọn ènìyàn nã ní ohun tí ó ṣòró fún wọn láti ṣe; bẹni, ó mú wọn san owo ode tí ó pọ púpọ; pẹlú àwọn owo òde wọnyí ni ó sì nkọ àwọn ilé nlá-nlá.   Ó sì kọ ìtẹ-ọba tí ó dára púpọ   fún ara rẹ; ó sì kọ àwọn tũbú púpọ, ẹnikẹni tí kò bá sì san owó òde ní ó jù sínú tũbú; àti ẹnikẹni tí kò bá lè san owó orí ní ó sì jù sínú tũbú, ó sì mú kí wọn ó máa ṣe lãlã títí fún ìtìlẹhìn wọn; àti ẹnikẹni tí ó bá kọ láti ṣe lãlã ní ó mú kí wọn ó pa.   Nítorí eyi ni ó fi rí gbogbo   àwọn iṣẹ dáradára rẹ, àní àwọn wura rẹ dáradára pàapã ní ó mú kí wọn ó tún dà nínú tũbú; àti gbogbo onírũrú iṣẹ ọwọ ni ó mú kí wọn ṣe ní ọṣọ nínú túbú. Ó sì ṣe tí ó pọn àwọn ènìyàn nã lójú pẹlú ìwà àgbèrè àti àwọn ohun ìríra.   Àti nígbàtí ó sì ti jọba fún   ìwọn ọdun meji le logójì, àwọn ènìyan nã dìdé ní ìṣọtẹ sí i; ogun sì bẹrẹsí tún wà ní ilẹ nã, tóbẹ tí wọn pa Ríplakíṣì, àwọn ìran rẹ ní wọn sì lé jáde kúrò nínú ilẹ nã.   O sì ṣe lẹhìn ìwọn ọdún tí ó   pọ, Moríántónì, ẹnití ó jẹ ìran Ríplákíṣì kó ẹgbẹ ọmọ ogún kàn jọ lára áwọn àṣátì ènìyàn, ó sì kọjá lọ ó sì gbé ogun kọlũ àwọn ènìyàn nã; ó sì gbà agbára lórí àwọn ìlú nlá púpọ; ogun nã sì dí èyití ó gbóná púpọpúpọ; ó sì wà fun ìwọn ọdún tí ó pọ; ó sì gbà agbára lórí gbogbo ilẹ nã, ó sì fí ara rẹ múlẹ gẹgẹbí ọba lórí gbogbo ilẹ nã.   Lẹhìn tí ó sì ti fí ẹsẹ ara rẹ   mulẹ gẹgẹbí ọba ó sì dẹ àjàgà ọrùn àwọn ènìyàn nã, nípa èyítí ó rí ojú rere lọdọ àwọn ènìyàn nã, wọn sì fi àmì òróró yàn án láti jẹ ọba wọn.   O sì ṣe àìṣègbè si àwọn ènìyàn   nã, láìṣe sí ara rẹ nitori ọpọlọpọ ìwà àgbèrè rẹ; nítorí eyi á ké e kúrò níwájú Olúwa.   O sì ṣe tí Moriántónì kọ ìlú   nlá tí ó pọ, àwọn ènìyàn nã sì di ọlọrọ púpọpúpọ lábẹ ìjọba rẹ, àti ní ti àwọn ilé, àti ni wúrà àti fàdákà, àti ní kíkó ọkà jọ, àti ní agbo ẹran, àti ọwọ ẹran, àti nínú àwọn ohun tí a ti dá padà fún wọn.   Moriántónì sì dàgbà púpọ,   lẹhìnnã ní ó sì bí Kímù; Kímù sì jọba ní ìrọpò bàbá rẹ; ó sì jọba fún ọdún mẹjọ, bàbá rẹ sì kú.O sì ṣe ti Kímù kò jọba nínú òdodo, nítorí eyi kò sì rí ojú rere Olúwa.   Arákùnrin rẹ sì dìde ọtẹ   síi, nínú èyítí ó mũ ní ìgbèkùn; ó sì wà nínú igbèkùn ní gbogbo ọjọ ayé rẹ; ó sì bí àwọn ọmọkùnrin àti àwọn ọmọbìnrin nínú ìgbèkùn, àti nínú ọjọ ogbó rẹ ní ó bí Léfì; ó sì kú.   O sì ṣe tí Léfì sì sìn nínú   ìgbèkùn lẹhìn ikú bàbá rẹ, fún ìwọn ọdún méjìlélógójì. O sì gbé ogun tì ọba ilẹ nã, nínú èyítí ó gbà ìjọba nã fún ìní ara rẹ.   Àti lẹhìn tí ó ti gbà ìjọba nã   fún ìní ara rẹ ó ṣe èyítí ó tọ ní ojú Olúwa; àwọn ènìyàn nã sì ṣe rere ní ilẹ nã; ó sì dàgbà púpọ, ó sì bí awọn ọmọkùnrin àti àwọn ọmọbìnrin, ó sì bí Kórómù pẹlú, ẹnití ó fí àmì òróró yàn lọba ní ìrọpọ ara rẹ.   O sì ṣe tí Kórómù ṣe èyítí ó   dara níwájú Olúwa ní gbogbo ọjọ ayé rẹ; ó sì bí àwọn ọmọkùnrin àti àwọn ọmọbìnrin tí ó pọ; àti lẹhìn tí ó ti rí ọjọ púpọ ó sì kú, àní gẹgẹbí àwọn ara ayé; Kísì sí jọba ní ìrọpò rẹ.   O sì ṣe tí Kíṣì kú pẹlú, Líbù   sì jọba ní ìrọpò rẹ.   Ó sì ṣe tí Líbù pẹlú ṣe ohun   èyítí ó dára níwájú Olúwa. Àti ní ọjọ ayé Líbù wọn pa àwọn ejò olóró nã run. Nítorí eyi wọn lọ sínú ilẹ tí ó wà ní apá gũsù, látí lọ ṣe ọdẹ fun onjẹ fún àwọn ènìyàn ilẹ nã, nítorítí àwọn ẹranko igbó bò ilẹ nã. Líbù pẹlú fúnrarẹ sì di ọdẹ nla.   Wọn sì kọ ìlú nlá kan sí ẹbá   ilẹ tọró tí ó wa ní ibití òkun tí pín ilẹ nã yà.   Wọn si pa ilẹ tí ó wà ni apá   gũsù aginjù mọ láti mã rí àwọn ẹran ọdẹ. Gbogbo orí ilẹ tí ó sì wà ní apá àríwá ni àwọn ènìyàn ngbé inú rẹ.   Wọn s ì j ẹ ènìyàn t í ó   tẹpámọṣẹ, wọn sì nṣe kárà-kátà wọn sì nṣòwò pẹlú ara wọn, láti lè rí èrè.   Wọn sì nlò onírúurú irin   láti ṣiṣẹ, wọn sì nyọ wúra, àti fàdákà, àti irin, àti idẹ, àti onírúuru àwọn irin; wọn sì nwà wọn jáde láti inú ilẹ; nítorí eyi wọn sì wà àwọn òkítì èrùpẹ jáde láti ri àwọn irin àìpò tútù, ti wúrà, àti ti fàdákà, àti ti irin, àti ti bàbà. Wọn sì rọ àwọn onírúurú iṣẹ dáradára.   Wọn sì ní àwọn aṣọ sẹdà, àti   àwọn aṣọ ọgbọ tí ó jọjú; wọn sì nhun àwọn onírúurú aṣọ, kí wọn ó lè wọ asọ láti fi bò ìhòhò wọn.   Wọn sì rọ onírúuní àwọn   ohun èlò láti roko, àti láti túlẹ àti láti gbìn, láti kórè àti láti ro, àti láti pakà pẹlú.   Wọn sì rọ onírũru àwọn   ohun èlò pẹlú èyítí wọn mú àwọn ẹranko wọn ṣiṣẹ.   Wọn sì rọ onírúurú àwọn   ohun ìjà ogun. Wọn sì nṣe onírúurú iṣẹ tí wọn ṣe iṣẹ ọnà sí lára.   Kò sì sí bí àwọn ènìyàn ti   lè jẹ olùbùkún tó bí wọn ti jẹ, àti kí ó mú wọn ṣe rere. Wọn sì wà nínú ilẹ èyítí ó jẹ àṣàyàn jù gbogbo ilẹ lọ, nítorítí Olúwa ni ó ti wí i.   Ó sì ṣe tí Líbù gbé ọpọlọpọ   ọdún, ó sì bí àwọn ọmọkùnrin àti àwọn ómọbìnrin; ó sì bí Héátómì pẹlú.   Ó sì ṣe tí Héátọmù jọba ní   ìrọpò bàbá rẹ. Nígbàtí Héátómìsì ti jọba fún ọdún mẹrìnlélógún, ẹ kíyèsí i, wọn gbà ìjọba nã lọwọ rẹ. O sì lò ọpọlọpọ ọdún nínú ìgbèkùn, bẹni, àní gbogbo èyítí ó kù nínú ọjọ ayé rẹ.   O sì bí Hẹtì, Hẹtì sì gbé nínú   ìgbèkùn ní gbogbo ọjọ ayé rẹ. Hẹtì sì bí Áárọnì, Áárọnì sì gbé nínú ìgbèkùn ní gbogbo ọjọ ayé rẹ; ó sì bí Ámnígádà, Ámnígádà pẹlú sì gbé nínú ìgbèkùn ní gbogbo ọjọ ayé rẹ; ó sì bí Koríántúmù, Koríántúmù sì gbé nínú ìgbèkùn ní gbogbo ọjọ ayé rẹ; ó sì bí Kọmù.   Ó sì ṣe ti Kọmù fà ìdájì   àwọn ènìyàn inú ìjọba nã lọ. Ó sì jọba lórí ìdaji ìjọba nã fún ọdún méjìlélógójì; ó sì lọ láti bá ọba Ámgídì jagun, wọn sì jà fún ìwọn ọdún tí ó pọ nínú àkókò èyítí Kọmù gbà agbára lórí Ámgídì, ó sì gbà agbárá lórí èyítí ó kù nínú ìjọba nã.   Ní ọjọ ayé Kọmù sì ni àwọn   ọlọṣà bẹrẹsí wà nínú ilẹ nã; wọn sì mú àwọn ìlànà àtijọ lò, wọn sì ṣe àwọn ìbúra bí àwọn ará àtijọ ti nṣe, wọn sì wá ọnà láti pa ìjọba nã run.   Nísisìyí Kọmù sì bá wọn jà   púpọ; bíótilẹríbẹ, kò borí wọn.  11   Àwọn ogun, iyapa, àtí ìwà búburú jọba láyé àwọn ara JárẹdìÀwọn wòlĩ sọ àsọtẹlẹ níti ìparun àwọn ará Járẹdì àfi bí wọn bá ronúpìwàdàÀwọn ènìyàn nã kọ ọrọ àwọn wòlĩ. Àwọn wòlĩ púpọ sì wá pẹlú ní ìgbà ayé Kọmù, wọn sì sọ àsọtẹlẹ níti ìparun àwọn ènìyàn olókìkí nnì àfi bí wọn bá ronúpìwàdà, kí wọn ó sì yí sí ọdọ Olúwa, kí wọn sì kọ ìpànìyàn àti ìwà búburú wọn sílẹ.   Ó sì ṣe tí àwọn ènìyàn nã ṣá   àwọn wòlĩ nã tì, wọn sì sá lọ sí ọdọ Kọmù fún ãbò, nítorítí àwọn ènìyàn nã wá ọnà láti pa wọn.   Wọn sì sọ àsọtẹlé ohun púpọ   fún Kọmù; a sì bùkúnfún un ní ìyókù ọjọ ayé rẹ.   Ó sì dàgbà púpọ, ó sì bí   Ṣíblọmù; Ṣíblọmù sì jọba ní ìrọpò rẹ, Arákùnrin Ṣíblọmù sì ṣọtẹ sí i, ogun nla tí ó pọ púpọ sì bẹ sílẹ ní gbogbo ilẹ nã.   O sì ṣe tí arákùnrin Ṣíblọmù   mú kí wọn ó pa gbogbo àwọn wòlĩ tí ó nsọ àsọtẹlẹ ní ti ìparun àwọn ènìyàn nã;   Ìyọnu nlá sì wà ní gbogbo ilẹ   nã, nítorítí wọn ti jẹrí síi pé ègún nlá kan nbọ lórí ilẹ nã, àti lórí àwọn ènìyàn nã, àti pé ìparun nlá kan yíò wà ní ãrín wọn, irú èyítí kò sí rí lórí ilẹ ayé, àwọn egungun wọn yíò sì di òkítì erùpẹ lórí ilẹ nã àfi bí wọn bá ronúpìwàdà kúrò nínú ìwà búburú wọn.   Wọn kò sì gbọ ohùn Olúwa,   nítorí àwọn ẹgbẹ buburu wọn; nítorí èyí, àwọn ogun àti ìgbóguntì bẹ sílẹ ní gbogbo ilẹ nã, àti pẹlú àwọn ìyàn tí ó pọ àti àwọn àjàkálẹ àrùn, tóbẹ ti ìparun nlá kan fi wà, irú èyítí ẹnikan kò mọ rí lórí ilẹ ayé; gbogbo èyí sì kọjá lọ ní ọjọ ayé Ṣíblọmù.   Àwọn ènìyàn nã sì bẹrẹsí   ronúpìwàdà kúrò nínú àìṣedẽdé wọn; gẹgẹbí wọn sì ti ṣe èyí Olúwa sì ṣãnú fún wọn.   O sì ṣe ti wọn pa Ṣíblọmù,  wọn sì mú Sétì ní ìgbèkùn, ó sì gbé nínú ìgbèkùn ní gbogbo ọjọ ayé rẹ.   O sì ṣe tí Áháhì, ọmọ rẹ, sì   gbà ijọba nã; ó sì jọba lórí àwọn ènìyàn nã ní gbogbo ayé rẹ. O sì ṣe onírúurú àìṣedẽdé ni ọjọ ayé rẹ, nípa èyítí ó mú kí wọn ó ta èjẹ púpọ sílẹ; ọjọ ayé rẹ kò sì pọ.   Àti Étémù, ẹnití í ṣe ìran   Áháhì, sì gbà ìjọba nã; òun nã sì ṣe èyítí ó burú ní ojọ ayé rè.   Ó sì ṣe ní ọjọ ayé Étémù tí   àwọn wòlĩ púpọ wá, wọn sì tún sọ àsọtẹlẹ fún àwọn ènìyàn nã; bẹni, wọn sì sọ àsọtẹlẹ pé Olúwa yíò pa wọn run pátápátá kúrò lórí ilẹ ayé àfi bí wọn bá ronúpìwàdà àwọn àìṣedẽdé wọn.   Ó sì ṣe tí àwọn ènìyàn nã sé   ọkàn wọn le, tí wọn kò sì gbọràn sí wọn lẹnu; àwọn wòlĩ nã sì binújẹ wọn sì kúrò lãrín wọn.   Ó sì ṣe tí Étémù sì ṣe ìdájọ   nínú ìwà búburú ní gbogbo ọjọ ayé rẹ; ó sì bí Mórọn. Ó sì ṣe tí Mórọn sì jọba ní ìrọpò rẹ; Mórọn sì ṣe èyítí ó burú níwájú Olúwa.   Ó sì ṣé tí ọtẹ sì dìde lãrín   àwọn ènìyàn nã, nítorí ẹgbẹ òkùnkùn nnì èyítí wọn gbe dide láti ni agbara àti èrè; ènìyàn kan sì dìde lãrín wọn ẹnití ó lágbára nínú àìṣedẽdé, ó sì gbé ogun tì Mórọn, nínú èyítí ó bì ìdajì ìjọba nã ṣubú; ó sì fi ọwọ mú ìdajì ìjọba nã fún ọpọlọpọ ọdún.   Ó sì ṣe tí Mórọn sì bì í ṣubú,   ó sì gbà ìjọba nã padà.   Ó sì ṣe tí ọkùnrin alágbára   míràn dìde; ó sì jẹ ìran arákùnrin Járẹdì.   Ó sì ṣe tí ó bì Mórọn ṣubú   ó sì gbà ìjọba nã; nítorí èyí Mórọn gbé nínú ìgbèkùn ní gbogbo ìyókù ọjọ ayé rẹ; ó sì bí Koriántórì.   Ó sì ṣe tí Koriántórì gbé nínú   ìgbèkùn ní gbogbo ọjọ ayé rẹ.   Àti ní ọjọ ayé Koriántórì   àwọn wòlĩ púpọ wá pẹlú, wọn sì sọ àsọtẹlẹ nípà àwọn ohun nlá èyítí ó yanilẹnu, wọn sì nkígbe ìrònúpìwàdà sí àwọn ènìyàn nã, àti pé àfi bí wọn bá ronúpìwàdà Olúwa Olọrun yíò ṣe ìdájọ fún wọn sí ìparun wọn pátápátá;   Àti pé Olúwa Olọrun yíò   rán tàbí mú àwọn ènìyàn míràn jáde láti ní ilẹ nã ní ìní, nípa agbára rẹ, ní ọna èyítí o gbà mú àwọn baba wọn jáde.   Wọn sì kọ gbogbo àwọn   ọrọ àwọn wòlĩ nã, nítorí àwọn ẹgbẹ òkùnkùn àti àwọn ìwà ìkà ìríra wọn.   O sì ṣe tí Koriántórì bí Étérì,   ó sì kú, nígbàtí ó tí gbé nínú ìgbékùn ní gbogbo ọjọ ayé rẹ.  12   Wòlĩ Étérì gbà àwọn ènìyàn nã níyànjú láti gbà Ọlọrun gbọMórónì ṣe àtúnsọ lórí àwọn ìyanu ati ohun ìyanu tí a ṣe nípa ìgbàgbọÌgbàgbọ ní ó jẹ kí arákùnrin Járẹdì ó rí KrístìOlúwa a máa fún àwọn ènìyàn ní àìlera kí wọn ó lè rẹ ara wọn sílẹArákùnrin Járẹdì ṣí Okè-giga Sérínì nípa ìgbàgbọÌgbàgbọ, ìrètí, àti ìfẹ aláìlẹgbẹ jẹ àwọn ohun tí ó ṣe pàtàkì sí ìgbàlàMórónì rí Jésù lójúkojú. Ó sì ṣe tí ìgbà ayé Étérì jẹ ìgbà ayé Kóríántúmúrì; Kóríántúmúrì sì jẹ ọba lórí gbogbo ilẹ nã.   Étérì sì jẹ wòlĩ Olúwa; nítórí   èyí Étérì jáde wá ní ìgbà ayéKóríántúmúrì, ó sì bẹrẹsí sọ àsọtẹlẹ sí àwọn ènìyàn nã, nítórítí wọn kò lè dá a lẹkun nítorí Ẹmí Olúwa èyítí o wà nínú rẹ.   Nítorítí ó kígbe láti òwúrọ,   àní títí di àṣalẹ, tí ó ngbà àwọn ènìyàn nã níyànjú láti gbàgbọ nínú Olọrun sí tí ìrònúpìwàdà kí wọn ó má bã parun, ó sì nwí fún wọn pé nípa ìgbàgbọ ohun gbogbo a má a di mímúṣẹ   Nítorí èyí, ẹnikẹni tí ó bá   gbàgbọ nínú Ọlọrun lè ní ìrètí dájúdájú fún ayé tí ó dára jù èyí, bẹni, àní àyè ní apá ọtún Ọlọrun, ìrètí èyítí nwá nípa ìgbàgbọ, tí ó sì rọ mọ ọkàn ènìyàn, típẹtípẹ, èyítí yíò mú wọn dúró gbọningbọnin àti ní ìdúróṣínṣin, tí wọn sì kún fún iṣẹ rere ní gbogbo ìgbà, tí a sì darí wọn láti yìn Ọlọrun lógo.   Ó sì ṣe tí Étérì sì nsọ àsọtélẹ   níti àwọn ohun nlá èyítí ó yanilẹnu sí àwọn ènìyàn nã, èyítí wọn kò gbàgbọ, nítorípé wọn kò rí wọn.   Àti nísisìyí, èmi Mórónì, yíò   sọrọ díẹ nípa àwọn ohun wọnyí; èmi yíò fihàn sí aráyé pé ìgbàgbọ jẹ àwọn ohun tí a ní írètí fún tí a kò fi ojú rí; nítorí eyi, ẹ máṣe jiyàn nítorípé ẹyin kò ríi, nítorítí ẹyin kì yíò rí ẹrí gbà títi di lẹhìn tí a bá dán ìgbàgbọ yín wò.   Nitori nípa ìgbàgbọ ni Krístì   fi ara rẹ hàn sí àwọn baba wa, lẹhìn tí ó ti jínde kúrò nínú òkú; kò sì fi ara rẹ hàn sí wọn títí dí ní ẹhìn ìgbà tí wọn ní ìgbàgbọ nínú rẹ; nítorí èyí, ó dì dandan pé kí àwọn kan ní ìgbàgbọ nínú rẹ, nítorítí kò fi ara rẹ hàn sí aráyé.   Ṣùgbọn nítorí ìgbàgbọ ènìyàn   ó ti fi ara rẹ hàn sí aráyé, ó sì ṣe orúkọ Bàbá lógo, ó sì pèsè ọnà kan sílẹ nípasẹ èyítí àwọn míràn yíò jẹ alábãpín nínú ẹbùn ọrun nã, nípasẹ èyítí wọn yíò ní ìrètí lórí àwọn ohun nã tí wọn kò tĩ rí.   Nítorí èyí, ẹyin lè ní ìrètí   pẹlú, kí ẹ sì jẹ alábãpín nínú ẹbùn nã, bí ẹyin ó bá ní ìgbàgbọ.   Ẹ kíyèsĩ nípa ìgbàgbọ ni a fi   pè àwọn ará ìgbà àtijọ nípa ti àṣẹ mímọ ti Ọlọrun.   Nítorí èyí, nípa ìgbàgbọ ni   a fi òfin Mósè fún ni. Sùgbọn nínú ẹbùn tí í ṣe Ọmọ rẹ ni Olọrun pèsè ọnà èyítí ó dára jù; àti nípa ìgbàgbọ ní a sì ti múu ṣẹ.   Nítorí bí kò básí ìgbàgbọ   lãrín àwọn ọmọ ènìyàn Ọlọrun kò lè ṣe iṣẹ ìyanu lãrín wọn; nítorínã, òun kò fi ara rẹ hàn àfi ní ẹhìn ìgbàgbọ wọn.   Ẹ kíyèsĩ, ìgbàgbọ Álmà àti   Ámúlẹkì ní ó mú kí tũbú wo lulẹ.   Ẹ kíyèsĩ, ìgbàgbọ Nífáì àti   Léhì ní ó mú kí ìyípadà ó bá àwọn ara Lámánì, tí a fi ṣe ìrìbọmi wọn pẹlú iná àti pẹlú Ẹmí Mímọ.   Ẹ kíyèsĩ, ìgbàgbọ Ámọnì àti   àwọn arákùnrin rẹ ni ó mú kí a ṣe iṣẹ ìyanu nla lãrín àwọn ará Lámánì.   Bẹni, àní àti gbogbo àwọn tí   wọn ṣe àwọn iṣẹ ìyanu ṣe wọn nípa ìgbàgbọ, àní àwọn tí wọn wà ṣãju Krístì àti àwọn tí o wà lẹhìn rẹ.   Nípa ìgbàgbọ sì ní àwọn   ọmọ ẹhìn mẹta nã gbà ìlérí pé wọn kò ní tọ ikú wò; wọn kò sì gbá ìlérí nã àfi ní ẹhìn ìgbàgbọ wọn.   Kò sì sí ìgbà kan tí ẹnikẹni   ṣe iṣẹ ìyanu àfi ní ẹhìn ìgbàgbọwọn; nítorí èyí wọn kọkọ gbàgbọ nínú Ọmọ Ọlọrun.   Àwọn púpọ ní ó sì wà tí   ìgbàgbọ wọn lágbára púpọ, àní kí Krístì ó tó dé, àwọn tí a kò lè dènà mọ ní ibi ìkèlé, sùgbọn tí wọn rí i pẹlú ojú ara wọn àwọn ohun tí wọn ti fi ojú ìgbàgbọ wò, tí inú wọn sì dùn.   Ẹ sì kíyèsĩ, àwa ti ríi nínú   àkọsílẹ yĩ pé ọkan nínú wọn ní àrákurin Járẹdì; nítorítí ìgbàgbọ rẹ nínú Ọlọrun tóbi tóbẹ tí Olọrun kò lé fi ìka rẹ pamọ kúrò lójú arákùnrin Járẹdì nígbàtí Ọlọrun nà ìka rẹ jáde, nítorí ọrọ rẹ tí ó ti sọ fún un, ọrọ èyítí ó tí rí gbà nípa ìgbàgbọ.   Àtí lẹhìn tí arákùnrin Járẹdì   ti ri ìka Olúwa, nítorí ìlérí tí arákùnrin Járẹdì ti rí gbà nípa ìgbàgbọ, Olúwa kò lè dáwọ ohunkóhun dúró fún un láti rí; nítorí èyí ó fi ohun gbogbo hàn sí nítorítí a kò lè fí í sílẹ ní àìsí ìkèlé.   Àti nípa ìgbàgbọ ni àwọn   baba mi ti rí ìlérí nã gbà pé àwọn ohun wọnyí yíò tọ àwọn arákùnrin wọn wá nípasẹ àwọn Kèfèrí; nítorí èyí Olúwa ti pàṣẹ fún mi, bẹni, àní Jésù Krístì.   Èmi sì wí fún un pé: Olúwa,   àwọn Kèfèrí yíò fí àwọn ohun wọnyí ṣe ẹlẹyà, nítorí àìpé wa nínú ohun kíkọ; nítorítí Olúwa ìwọ ní ó mú kí àwa ó tobi nínú ọrọ sísọ nípa ìgbàgbọ, ṣùgbọn ìwọ kò mú kí àwa ó tóbi níti ohun kíkọ; nítorítí ìwọ ni ó mú kí gbogbo àwọn ènìyàn wọnyí ó lè sọrọ púpọ nítorí Ẹmí Mímọ èyítí ìwọ tí fi fún wọn;   Ìwọ sì ti mú kí àwa ó lè kọ   ṣùgbọn díẹ, nítorí ìnira ọwọ wa. Kíyèsĩ, ìwọ kò mú wa tóbi nínú ohun kíkọ bí ti arákùnrin Járẹdì, nítorítí ìwọ mú kí àwọn ohun tí ó kọ ó tóbi àní gẹgẹbí ìwọ ti rí, sí fífi ipá mú ènìyàn láti kà wọn.   Ìwọ sì ti mú kí àwọn ọrọ wa   ó ní ágbára àti kí wọn ó tóbi, àní tó èyíti a kò lè kọ wọn; nítorí èyí, nígbàtí àwa nkọ àwa rí àìpé wa, àwa sì nṣe àṣìṣé níti bí a ṣe nkọ àwọn ọrọ wa; èmi sì bẹrù kí àwọn Kèfèrí ó má fi àwọn ọrọ wa ṣe ẹlẹyà.   Nígbàtí èmí si ti sọ eleyĩ,   Olúwa bá mi sọrọ wípé: Àwọn aṣiwèrè ènìyan a mã ṣe ẹlẹyà, ṣùgbọn wọn yíò ṣọfọ; ọre-ọfẹ mí sì tó fún oniwàtútù ènìyàn, kí wọn ó má lè rí ọ mú nítí àìpé rẹ;   Bí àwọn ènìyàn bà sì tọ mi   wá emí yíò fi àìpé wọn hàn sí wọn. Mo fún àwọn ènìyàn ní àìpé kí wọn ó lè rẹ ara wọn sílẹ; ọre-ọfẹ mi sì tó fún gbogbo ẹnìti ó bá rẹ ara rẹ sílẹ níwájú mi; nítorí tí wọn bá rẹ ara wọn sílẹ níwájú mi, tí wọn sì ní ìgbàgbọ nínú mi nígbànã ni èmi yio mú àwọn ohun aláìlágbára dì èyíti ó lágbára fún wọn.   Ẹ kíyèsĩ, èmi yíò fi àìlera   àwọn Kèfèrí hàn sí wọn, èmi yíò sì fi hàn sí wọn pé ìgbàgbọ, ìrètí àti ìfẹ aláìlẹgbẹ a mã mú wá sí ọdọ miorísun gbogbo òdodo.   Àti èmi Mórónì, lẹhìn tí mo   ti gbọ àwọn ọrọ wọnyí, ní ìtùnú, mo sì wípé: A! Olúwa, àwa yíò ṣe òdodo rẹ, nítorítí mo mọ pé ìwọ nṣe fún àwọn ọmọ ènìyàn gẹgẹbí ìgbàgbọ wọn;   Nítorítí arákùnrin Járẹdì   wí fún òkè gíga Sérínì pé, Ṣí ní ìdía sì ṣí i ní ìdí. Bí kò bá sìní ìgbàgbọ kì bá tí ṣí ní ìdì; nítorí èyí ìwọ a máa ṣe fun àwọn ènìyàn lẹhìn tí wọn bá ní ìgbàgbọ.   Nítorí báyĩ ní ìwọ fí ara rẹ   hàn sí àwọn ọmọ ẹhìn rẹ; lẹhìn tí wọn ní ìgbàgbọ, tí wọn sì sọrọ ní orúkọ rẹ, ìwọ sì fi ara rẹ hàn sí wọn ninu agbára nlá.   Èmi sì rántí pẹlú pé ìwọ ti   wípé ìwọ ti pèsè ilé fún ènìyàn, bẹni, àní lãrín àwọn ibùgbé Baba rẹ, nínú èyítí èníyàn lè ni ìrètí tí ó dara púpọ; nítorí èyí ènìyàn gbọdọ ní ìrètí, bí kò rí bẹ kò lè rí ibi ìjogún nínú ibi èyíti ìwọ ti pèsè sílẹ.   Àti pẹlú, mo rántí pé ìwọ ti   wípé ìwọ ti ní ìfẹ sí ayé, àní sí fífi ẹmí ara rẹ lélẹ fún ayé, kí ìwọ ó tún padà mú u láti pèsè àyè sílẹ fún àwọn ọmọ ènìyàn.   Àti nísisìyí èmi mọ pé ìfẹ yì   èyítí ìwọ ti ní fún àwọn ọmọ ènìyàn jẹ ìfẹ aláìlẹgbẹ; nítorí èyí, àfi bí àwọn ènìyàn bá ni ìfẹ aláìlẹgbẹ wọn kò lè jogún ibi èyítí ìwọ ti pèsè sílẹ nínú àwọn íbùgbé Bàbá rẹ.   Nítorí èyí, èmi mọ nípa   ohun yĩ tí ìwọ ti wí, pé bí àwọn Kèfèrí kò bà ní ìfẹ aláìlẹgbẹ, nitori àìpé wa, pé ìwọ yíò dán wọn wò ìwọ ó sì gbà tálẹntì nã lọwọ wọn, bẹni, eyi nnì ti wọn ti rí gbà, kí ó sì fifún àwọn ti yíò ní lọpọlọpọ.   Ó sì ṣe tí mo gbàdúrà sí   Olúwa kí ó lè fún àwọn Kèfèrí ní ọre-òfẹ, kí wọn ó lè ní ìfẹ aláìlẹgbẹ.   Ó sì ṣe tí Olúwa wí fún mi   pe: Bí wọn kò bá ní ìfẹ aláìlẹgbẹ kò já mọ nkan fún ọ, ìwọ ti jẹ olótĩtọ; nítorí èyí, á ó mú ẹwu rẹ mọ. Àti nítorípé ìwọ ti ri àìlera ara rẹ a ó mú kí ó ní ágbára, àní sí jíjókọ ní ãyè nã èyítí èmi ti pèsè sílẹ nínú àwọn ibùgbé Bàbá mi.   Àti nísisìyí èmi, Mórónì, kí   àwọn Kèfèrí pé o digbóṣe, bẹni, àti pẹlú àwọn arákùnrin mi ti èmi ní ìfẹ sí, títí a ó fi pàdé níwájú ìtẹ ìdájọ Krístì, níbití gbogbo ènìyàn yíò mọ pé ẹjẹ yín kò fi àbàwọn sí ẹwù mi.   Nígbànã ni ẹyin yíò mọ pé   emí ti ri Jésù, àti pé ó ti bá mi sọrọ lójúkojú, àti pé ó wí fún mi nínú ìwà-ìrẹlẹ tí ó hàn kedere, àní bí ẹnìkan ti í ba ekeji sọrọ ní èdè mi, nípa àwọn ohun wọnyí;   Díẹ nínú àwọn ohun wọnyí   ni èmi sì kọ, nítorí àìpé mí nínú ohun kíkọ.   Áti nísisìyí, èmi yíò gbà   yín níyànjú láti wá Jésù yĩ kiri nípa ẹniti àwọn wòlĩ àti àwọn àpóstélì ti kọ, pé kí ọre ọfẹ Ọlọrun Baba, àti pẹlú Jésù Krístì Olúwa, àti Ẹmí Mímọ, ẹniti ó njẹrĩ sí wọn, ó wà, kí ó sì máa gbé nínú yín títí láé. Amín.  13   Étérì sọrọ nípa Jerúsálẹmù Titun kan èyítí irú ọmọ Jósẹfù yíò kọ sí AmẹríkàO sọ àsọtẹlẹ, wọn lé e jáde, o kọ ìtàn àwọn ara Járẹdì, ó sì sọ àsọtélẹ níti iparun àwọn ara JárẹdìOgun jà lórí gbogbo ilẹ nã. Àti nísisìyí èmi, Mórónì, tẹsíwájú láti pari àkọsílẹ èyítí èmi nkọ nípa ìparun àwọn ènìyàn nã tí mo ti nkọ nípa wọn.   Nítorí ẹ kíyèsĩ, wọn ṣá gbogbo   ọrọ Étérì tì; nítorítí ó sọ fúnwọn nítọtọ nípa ohun gbogbo, láti ìbẹrẹ ènìyàn; àti pé lẹhìn tí àwọn omi ti fà sẹhìn kúrò lórí ilẹ yĩ ó di ilẹ tí ó dárajù gbogbo ilẹ míràn lọ, ilẹ tí Olúwa yàn; nítorí èyí Olúwa nfẹ kí gbogbo ènìyàn tí ngbé orí ilẹ nã ó sìn òun;   Àti pé ó jẹ ibití Jerúsálẹmù   Titun nã yíò wà, èyítí yíò sọkalẹ wá láti ọrun, àti pé yíò jẹ ibi mímọ Olúwa.   Sì kíyèsĩ, Étérì rí àwọn ọjọ   Krístì, ó sì sọrọ nípa Jerúsálẹmù Titun kan lórí ilẹ yĩ.   Ó sì sọrọ pẹlú nípa ìdílé   Ísráélì, àti Jerúsálẹmù nnì nínú èyítí Léhì yíò jáde wálẹhìn tí a bá sì ti pa á run a ó tún padà tún un kọ, ìlú mímọ sí Olúwa; nítorí èyí, kò lè jẹ Jerúsálẹmù àkọtun nítorítí ó ti wà tẹlẹrí ní ìgbà àtijọ; sùgbọn a ó tún padà tún un kọ, yíò sì di ìlú mímọ tí í ṣe ti Olúwa; a ó sì kọ ọ fún ìdílé Isráẹlì   Àti pé a ó kọ Jerúsálẹmù   Titun kán sí órí ilẹ yĩ, sí ìyókù irú-ọmọ Jósẹfù, àwọn ohun ti irú rẹ ti wà rí.   Nítorí gẹgẹbí Jósẹfù ti mú   bàbá rẹ jáde wá sínú ilẹ Égíptì, àní tí ó kú sí ibẹ; nítorí èyí, Olúwa mú ìyókù irú-ọmọ Jósẹfù jáde kúrò nínú ilẹ Jerúsálẹmù, kí ó lè fi ãnú hàn sí irú-ọmọ Jósẹfù kí wọn ó má bã ṣègbé, gẹgẹbí ó ti fí ãnú hàn sí bàbá Jósẹfù kí ó ma bã ṣègbé.   Nítorí èyí, ìyókù ìdílé Jósẹfù   ni a ó kọ lórí ilẹ yĩ, yíò sì jẹ ilẹ ìní wọn; wọn yíò sì kọ ìlú mímọ kan sí Olúwa, gẹgẹ bí Jerúsálẹmù ti ìgbà àtijọ; a kì yíò sì fọn wọn ká mọ, títí òpin yíò dé nígbàtí ayé yíò kọjá lọ.   Ọrun titún kan yíò sì wà   àti ayé titun; wọn yíò sì rí bí ti ìgbà àtijọ, àfi pé àwọn ohun àtijọ ti kọjá lọ, ohun gbogbo sì ti di titun.   Nígbànã ni Jerúsálẹmù   Titun yíò dé; alábùkún-fún sì ni àwọn tí ngbé inú rẹ, nítorípé àwọn ni ẹnití aṣọ wọn di funfun nípa ẹjẹ Ọdọ-àgùtàn; àwọn sì ní àwọn tí a ó kà mọ àwọn ìyókù irú-ọmọ Jósẹfù, tí wọn jẹ ara ìdílé Ísráẹlì.   Nígbànã pẹlú ní Jerúsálẹmù   ìgbà àtijọ yíò dé; ti àwọn tí ngbé inú rẹ, yíò jẹ alábùkún-fún, nítorítí a ti wẹ wọn nínú èjẹ Ọdọ-àgùtàn; àwọn sì ni ẹnití Olúwa fọnká tí ó sì kójọ papọ láti igun mẹrẹrin ayé, àti láti àwọn orilè-èdè apá àríwá, tí wọn sì jẹ alábãpín nítí ìmúṣẹ májẹmú tí Ọlọrun dá pẹlú bàbá wọn, Ábráhámù.   Àti nígbàtí àwọn ohun   wọnyí bá dé, ìwé-mímọ yíò sì di mímúṣẹ èyítí ó wípé àwọn kan wà tí ó jẹ ẹni-àkọkọ, tí yíò si di ẹni-ikẹhìn; àwọn kan sì wà tí ó jẹ ẹni ìkẹhìn, tí yíò sì jẹ ẹni-àkọkọ.   Èmi sì múra láti kọ síi,   ṣùgbọn a dá mi lẹkun; sùgbọn títóbi àti ìyanu ni àwọn ìsọtẹlẹ Étérì jẹ; ṣùgbọn wọn kã sí ẹniasán, wọn sì lée jáde; ó sì fi ara rẹ pamọ nínú ihò inú àpáta kan ní ọsán, àti ní àṣálẹ ó jáde sí ìta ó sì nwò àwọn ohun tí yíò débá àwọn èníyàn nã.   Bí ó sì ti ngbé inú ihò   inu àpáta nã ó kọ ìyókù àwọn àkọsílẹ yĩ, tí ó sì nwò àwọn ìparun tí ó débá àwọn ènìyàn nã, ní àsálẹ.   Ó sì ṣe nínú ọdún kannã   nínú èyítí a lée jáde kúrò lãrín àwọn ènìyàn nã, ogun nlá kan bẹ sílẹ lãrín àwọn ènìyàn nã, nítorí ọpọlọpọ ní ó jáde wá, tí wọn jẹ alágbára ènìyàn, tí wọn sì nlepa láti pa Kóríántúmúrì run nípa àwọn ète òkùnkùn ìwà búburú wọn, nípa èyítí a ti sọ.   Àti nísisìyí Kóríántúmúrì,   nítorítí òun tìkárarẹ kọ nípa gbogbo àwọn ìmọ nípa ogun jíjà àti gbogbo ọgbọn àrekérekè ayé, nítori èyí ó gbé ogun tì àwọn tí wọn lépa láti pã run.   Ṣùgbọn kò sì ronúpìwàdà,   bẹ nã ni àwọn arẹwà ọmọkùnrin rẹ àti àwọn ọmọbìnrin rẹ; tàbí àwọn arẹwà ọmọkùnrin àti àwọn ọmọbìnrin Kóhọ; tàbí àwọn arẹwà ọmọkùnrin àti àwọn ọmọbìnrin Kóríhọ; àti ní kúkúrú, kò sí èyíkéyí nínú àwọn arẹwà ọmọkùnrin àti ọmọbìnrin lórí ilẹ ayé gbogbo tí ó ronúpìwàdà nínú ẹṣẹ wọn.   Nítorí èyí, ó sì ṣe nínú ọdún   kíni tí Étérì gbé inú ihò àpáta, àwọn ènìyàn púpọ sì ni àwọn ẹgbẹ òkùnkùn fi idà pa, tí wọn nbá Kóríántúmúrì jà láti lè gba ìjọba nã.   Ó s ì ṣ e àwọn ọmọ   Kóríántúmúrì ja púpọ wọn sì fi ẹjẹ ṣòfò púpọ.   Àti nínú ọdun kejì ọrọ   Olúwa tọ Étérì wá, pé kí ó lọ kí ó sì sọ àsọtẹlẹ sí Kóríántúmúrì pe, bí ó bá ronúpìwàdà, àti gbogbo ilé rẹ, Olúwa yíò fi gbogbo ìjọba rẹ fún un yíò sì dá àwọn ènìyàn rẹ sí   Bíkòjẹbẹ a ó pa wọn run, àti   gbogbo ilé rẹ àfi òun nìkan. Àti pé òun yíò wà lãyè kí ó lè rí ìmúṣẹ àwọn àsọtẹlẹ nã èyítí a ti sọ nípa rẹ níti àwọn ènìyàn míràn tí yíò gbà ilẹ nã ní ìní; àti pé àwọn ni yíò sin òkú Kóríantúmúrì; àti pé gbogbo ẹmí ni a ó parun àfi Kóríántúmúrì.   Ó sì ṣe tí Kóríántúmúrì kò   ronúpìwàdà, bẹ nã ni ìdílé rẹ, tàbí àwọn ènìyàn nã; àwọn ogun kò sì dá dúró; wọn sì nwa ọna láti pa Étérì, ṣùgbọn ó sá kúrò níwájú wọn ó sì tún sápamọ sínú ihò àpáta.   Ó si ṣe tí Ṣárẹdì dìde, òun   pẹlú sì gbógun tì Kóríántúmúrì; ó sì nã, tóbẹ tí ó sì múu sínú ìgbèkùn ní ọdún kẹta.   Àwọn ọmọ Kóríántúmùrì,   nínú ọdún kẹrin, sì nà Ṣárẹdì, wọn sì gbà ìjọba nã padà fún bàbá wọn.   Nísisìyí ogun bẹrẹsí wà lórí   ilẹ nã gbogbo, olukúlùkù pẹlú ẹgbẹ rẹ sì njà fún èyítí ó wù ú.   Àwọn ọlọsà sì wà, àti ní   kúkúrú, onírúurú ìwà búburú wà lórí ilẹ nã.   Ó sì ṣe tí Kóríántúmúrì bínú   sí Ṣárẹdì gidigidi, ó sì jáde lọ kọlũ pẹlú àwọn ẹgbẹ ọmọ-ogun rẹ; wọn sì bá ara wọn pàdé nínú ìbínú nlá, wọn sì pàdé nínú àfonífojì Gílgálì; ogun nã sì gbóná gidigidi.   O sì ṣe tí Ṣárẹdì bá a jà fún   ìwọn ọjọ mẹta. O sì ṣe tí Kóríántúmúrì nã, ó sì lée títí ó fi wọ àwọn ilẹ títẹjú ti Hẹṣlọnì.   O sì ṣe tí Ṣárẹdì tún jagun   pẹlú rẹ lórí àwọn ilẹ tí ó tẹjú nã; ẹ sì kíyèsĩ, ó sì nà Kóríántúmúrì, ó sì tún lée padà sínú àfonífojì Gílgálì.   Kóríántúmúrì sì tún bá   Ṣárẹdì jagun nínú àfonífojìGílgálì, nínú èyítí ó nà Ṣárẹdì tí ó sì pã.   Ṣárẹdì sì ṣa Kóríántúmúrì   lọgbẹ ní itan rẹ, tí o jẹ wípé kò jáde lọ jagun mọ fún ìwọn ọdún méjì, nínú àkókò tí gbogbo àwọn ènìyàn tí ó wà lórí ilẹ nã nta ẹjẹ sílẹ, ti kò sì sí ẹnití yíò dá wọn lẹkun.  14   Àìṣedẽdé àwọn ènìyàn nã, mú ègún wá sí órí ilẹ nãKóríántúmúrì wọnú ogun lọ pẹlú Gíléádì, lẹhìnnã Líbù, àti lẹhìnnã ṢísìẸjẹ àti ìpakúpa ènìyàn bò ilẹ nã. Àti nísisìyí ègun nlá kan bẹrẹsí wà lórí ilẹ nã nítorí àìṣedẽdé àwọn ènìyàn nã, nínú èyítí bí ẹnikẹni bá fi ohun èlò rẹ tàbí idà rẹ sílẹ lórí pẹpẹ rẹ, tàbí lórí ibití óun nfií pamọ sí, ẹ kíyèsĩ, ní ọjọ kejì, kò ní ríi mọ, bẹ ni ègún tí ó wà lórí ilẹ nã pọ tó.   Nítorí èyí olukúlùkù dì èyítí   í ṣe tirẹ mú, mọ ọwọ ara rẹ, tí kò sì tọrọ lọwọ ènìyàn bẹni kò yá ènìyàn ní ohunkan; olukúlùkù sì mú èkù idà rẹ lọwọ pẹlú ọwọ òtún rẹ, ní ìdábòbò ohun ìní rẹ àtí ẹmí ara rẹ àti ti àwọn ìyàwó àti àwọn ọmọ rẹ.   Àti nísisìyí, lẹhìn ìwọn ọdún   méjì, àti lẹhìn ikú Ṣárẹdì, ẹ kíyèsĩ, arákùnrin Ṣárẹdì dìde ó sì gbé ogun tì Kóríántúmúrì, nínú èyítí Kóríántúmúrì nàa tí ó sì lée lọ sínú aginjù Ákíṣì.   Ó sì ṣe tí arákùnrin Ṣárẹdì sì   gbe ogun tì í nínú aginjù Ákíṣì; ogun nã sì gbóná gidigidi, ọpọlọpọ ẹgbẹgbẹrún ní wọn sì fi idà pa.   Ó sì ṣe tí Kóríántúmúrì sì ká a   mọ inú aginjù, arákùnrin Ṣárẹdì sì kọjá lọ jáde kúrò nínú aginjù ní òru, ó sì pa nínú ẹgbẹ ọmọ ogun Kóríántúmúrì, nítorípé wọn tí mutí yó.   Ó si wá sínú ilẹ Mórọn, ó sì fi   ara rẹ sí órí ìtẹ Kóríántúmúrì.   Ó sì ṣe tí Kóríántúmúrì ngbé   pẹlú àwọn ẹgbẹ ọmọ ogun rẹ nínú aginjù fún ìwọn ọdún méjì, nínú èyítí ó rí àwọn ọmọ ogun púpọ síi.   Nísisìyí arákùnrin Ṣárẹdì,   ẹnití orúkọ rẹ í ṣe Gíléádì, pẹlú rí àwọn ọmọ ogun púpọ síi, nítorí àwọn ẹgbẹ òkùnkùn.   Ó si ṣe tí olórí àlùfã rẹ pã bí   ó ti jóko lórí ìtẹ rẹ.   Ó sì ṣe tí ọkan nínú àwọn   egbẹ òkùnkùn nã pa lójú ọnà kọrọ kan, ó sì gbà ijọba nã tìkárarẹ; orúkọ rẹ sì ni Líbù; Líbù sì jẹ ènìyan tí ó ga púpọ, jù ẹnikẹni lọ lãrín gbogbo àwọn ènìyàn nã.   Ó sì ṣe nínú ọdún èkíní ìjọba   Líbù, Kóríántúmúrì gòkè wá sínú ilẹ Mórọn, ó sì gbé ogun tì Líbù.   Ó sì ṣe tí ó bá Líbù jà, nínú   èyítí Líbù ṣáa ní apá rẹ tí ó sì gbọgbẹ; bíótilẹríbẹ, àwọn ẹgbẹ ọmọ ogun Kóríántúmúrì tẹlé Líbù, tí ó sì sálọ sí ibi agbègbè etí-ìlu ní etí òkun.   Ó sì ṣe ti Kóríántúmúrì sá   tẹlée; Líbù sì gbé ogun tĩ ní etí òkun.   Ó sì ṣe tí Líbù sì lù ẹgbẹ ọmọ   ogun Kóríántúmúrì, tí wọn sì tún sá sínú aginjù Ákíṣì.   Ó sì ṣe tí Líbù sì sá tèlée   títí ó fi dé ibi àwọn ilẹ tí ó tẹjú ti Ágọṣì. Kóríántúmúrì sì ti kógbogbo àwọn ènìyàn nã pẹlú rẹ bí ó ti salọ níwájú Líbù ní agbègbè ilẹ tí ó sálọ sí.   Nígbàtí ó sì dé ibi àwọn ilẹ   tí ó tẹjú ti Ágọṣì, ó gbé ogun tì Líbù, ó sì fí idà sáa títí ó fi kú; bíótilẹríbẹ, arákùnrin Líbù sì dojúkọ Kóríántúmúrì dípò rẹ, ogun nã sì dì èyítí ó gbóná gidigidi, nínú èyítí Kóríántúmúrì tún sa kúrò níwájú ọmọ ogun arákùnrin Líbù.   Nísisìyí orúkọ arákùnrin   Líbù ni Ṣísì. Ó sì ṣe tí Ṣísì sá tẹlé Kóríántúmúrì, ó sì ṣẹgun ọpọlọpọ àwọn ìlú-nlá, ó sì pa àti àwọn obìnrin àti àwọn ọmọdé, ó sì sun àwọn ìlú-nlá nã níná.   Ìbẹrù fún Ṣísì sì lọ jákè-jádò   gbogbo ilẹ nã; bẹni, igbe kan tàn jákè-jádò ilẹ nã peTani ó lè dúró níwájú ẹgbẹ ọmọ ogun Ṣísì? Ẹ kíyèsĩ, ó gbá ilẹ ayé níwájú rẹ!   Ó sì ṣe tí àwọn ènìyàn nã   bẹrẹsí wọ pọ nínú agbo, jákèjádò gbogbo orí ilẹ nã.   Wọn sì pínyà; apá kan nínú   wọn sì sá sínú ẹgbẹ ọmọ ogun Ṣísì, apá kan sì sá sínú egbẹ ọmọ ogun Kóríántúmúrì.   Ogun nã sì pọ ọjọ rẹ sì pẹ,   ìtàjẹsílẹ àti ìpànìyàn nípakúpa nã sì wà fún ọjọ pípẹ, ti ara àwọn òkú ènìyàn bò gbogbo orí ilẹ nã.   Ogun nã sì ṣe kánkán tí kò   sí ẹnikẹni tí ó kù láti sin àwọn òkú, sùgbón wọn ntẹsíwájú láti ìtàjẹsílẹ dé ìtàjẹsílẹ, tí wọn sì nfi àwọn ara àti ọkùnrin, obìnrin, àti ọmọdé sílẹ ní fífọnká lórí ilẹ nã, láti di onjẹ fún àwọn ìdin tí íjẹ ẹran ara.   Òórùn rẹ sì tàn ká orí ilẹ nã,   àní ká orí gbogbo ilẹ nã; nítorí èyí àwọn ènìyàn nã ní ìpọnjú ní ọsan àti ní òru, nítorí ọrùn rẹ.   Bíótilẹríbẹ, Ṣísì kò dẹkun   láti lé Kóríántúmúrì; nítorítí ó tí búra láti gbèsan lára Kóríántúmúrì níti ẹjẹ arákùnrin rẹ, ẹnití ó ti pa, àti ọrọ Olúwa tí ó tọ Étérì wá pé a kò ní fi idà pa Kóríántúmúrì.   Àti báyĩ àwa ríi pé Olúwa   bẹ wọn wò ní ẹkún ìbínú rẹ, àwọn ìwà búburú àti àwọn ohun ìríra wọn ní ó ti pèsè ọnà sílẹ fún ìparun wọn títi ayé.   O si ṣe tí Ṣísì sì lé Kóríántúmúrì   lọ sí apá ìlà-oòrùn, àní dé ibi etí-ìlú tí ó wà ní etí-òkun, níbẹ ní ó sì gbé ogun tì Ṣísì fún ìwọn ọjọ mẹta.   Ìparun tí ó wà lãrín àwọn   ẹgbẹ ọmọ ogun Ṣísì sì burú tóbẹ tí àwọn ènìyàn nã bẹrẹsí bẹrù, wọn sì bẹrẹsí sálọ níwájú àwọn ẹgbẹ ọmọ ogun Kóríántúmúrì; wọn sì sálọ sínú ilẹ Kóríhọ, wọn sì gbá gbogbo àwọn tí ngbé inú rẹ níwájú wọn, gbogbo àwọn tí kò darapọ mọ wọn.   Wọn sì pàgọ wọn sínu   àfonífojì Kóríhọ; Kóríántúmúrì sì pàgọ rẹ sínú àfonífoji Ṣũrì. Nísisìyí àfonífojì Ṣũrì súnmọ òkè Kómnórì, nítorí èyí, Kóríántúmúri sì ko àwọn ẹgbẹ ọmọ ogun jọ lórí òkè Kómnórì, ó sì fọn fèrè sí àwọn ẹgbẹ ọmọ ogun Ṣísì láti pè wọn sí ìjà.   Ó sì ṣe ti wọn jáde wá, ṣùgbọn   wọn tún lé wọn padà; wọn sì wá ní ìgbà kejì, wọn sì tún lé wọn padà ní ìgbà keji. Ó sì ṣe ti wọn tún wá ní ìgbà kẹta, ogun nã sì gbóná gidigidi.   O si ṣe tí Ṣísì fi idà ṣá   Kóríántúmúrì tí ó sì ṣá a lọgbẹ lọpọlọpọ; Kóríántúmúrì nítorípé ó pàdánù ẹjẹ rẹ, o sì dákú, wọnsì gbé e lọ bí ẹnití ó kú.   Nísisìyí àdánù lórí àwọn   ọkùnrin, àwọn obìnrin àti àwọn ọmọdé ní apá méjẽjì pọ púpọ tí Ṣísì pàṣẹ fún àwọn ènìyàn rẹ pé kí wọn ó má sátẹlé àwọn ẹgbẹ ọmọ ogun Kóríántúmúrì mọ, nítorí èyí, wọn padà sí ibùdó wọn.  15   Ẹgbẹrún lọnà ẹgbẹgbẹrún àwọn ara Jarẹdì ni wọn pa nínú ogunṢísì àti Kóríántúmúrì kó gbógbo àwọn ènìyàn nã jọ sí ìjà àjàkúẸmí Olúwa dẹkun láti mã bá wọn jàỌrilẹ èdè àwọn ará Járẹdì ni a parun pátápátáKóríántúmúrì nìkan ní ó kù lẹhìn. Ó sì ṣe nígbàtí Kóríántúmúrì ti bọsípò ní ti àwọn ọgbẹ rẹ, ó bẹrẹsí rántí àwọn ọrọ tí Étérì ti sọ fún un.   Ó rí í pé wọn ti fi idà pa   àwọn tí ó fẹrẹ tó ẹgbẹrún lọnà ẹgbẹrún méjì nínú àwọn ènìyàn rẹ, ó si bẹrẹsí ní irora ọkàn nínú ọkàn rẹ; bẹni, wọn ti pa ẹgbẹrún lọnà ẹgbẹrún méjì àwọn ọkùnrin alágbára, àti pẹlú àwọn aya wọn àti àwọn ọmọ wọn.   O sì bẹrẹsí ronúpìwàdà kúrò   nínú ohun búburú tí ó ti ṣe; ó bẹrẹsí rántí àwọn ọrọ tí a ti sọ fún un láti ẹnu gbogbo àwọn wòlĩ, ó sì rí i pé, wọn ti dì mímúṣẹ títí di àkókò yĩ, títí dé èyítí ó kéré jùlọ; ọkàn rẹ sì sọfọ ó sì kọ láti gbà itùnú.   Ó sì ṣe tí ó kọ èpístélì kan sí   Ṣísì, pé òun fẹ kí ó dá àwọn ènìyàn nã sí, àti pe òun yíò gbé ìjọba nã lélẹ nítorí ẹmi àwọn ènìyàn nã.   O sì ṣe nígbàtí Ṣísì tí rí èpístélì   rẹ gbà ó kọ èpístẹlì kan sí Kóríántúmúrì, pé bí yíò bá fi ara rẹ lélẹ, kí òun ó lè pa pẹlú idà rẹ, pé òun yíò dá ẹmí àwọn ènìyàn nã sí.   Ó sì ṣe tí àwọn ènìyan nã   kò ronúpìwàdà kúrò nínú àìṣedẽdé wọn; àwọn ènìyàn Kóríántúmúrì sì ru ara wọn sókè ní ìbínú sí àwọn ènìyàn Ṣísì; àwọn ènìyàn Ṣísì sì rú ara wọn sókè ní ìbínú sí àwọn ènìyan Kóríántúmúri; nítorí èyí, àwọn ènìyàn Ṣísì sì gbé ogun tì àwọn ènìyàn Kóríántúmúrì.   Nígbàtí Kóríántúmúrì sì ríi   pé wọn fẹrẹ borí òun ó tún sá níwájú àwọn ènìyàn Ṣísì.   Ó sì ṣe tí ó dé ibi omi   Ríplíákúmì, ní ìtúmọsí èyítí ó jẹ títóbi, tàbí jù gbogbo wọn; nítorí èyí, nígbàtí wọn dé ibi omi yĩ wọn pàgọ wọn; Ṣísì pẹlú pàgọ rẹ nítòsí ibẹ; àti nitorinã ní ọjọ kejì wọn tún bẹrẹ ogun jíjà.   O sì ṣe ti wọn jà ogun tí ó   gbóná gidigidi, nínú èyítí wọn tún ṣa Kóríántúmúrì lọgbẹ, ó sì dákú nítorítí ó pádánù ẹjẹ.   Ó sì ṣe tí àwọn ẹgbẹ ọmọ   ogun Kóríántúmúrì sì dojúkọ àwọn egbẹ ọmọ ogun Ṣísì tí wọn bòrí wọn, tí wọn sì mú kí wọn ó sálọ níwájú wọn, wọn sì sálọ sí apá gũsù, wọn sì pàgọ wọn sí ibìkan tí wọn npè ní Ógátì.   Ó sì ṣe tí ẹgbẹ ọmọ ogun   Kóríántúmúrì sì pàgọ wọn síẹbá òkè Rámà; òun sì ni òkè kannã níbití baba mi Mọmọnì gbé àwọn àkọsílẹ pamọ sí Olúwa, tí wọn jẹ mímọ.   Ó sì ṣe tí wọn sì kó gbogbo   àwọn ènìyàn nã jọ papọ sí gbogbo orí ilẹ nã, àwọn tí wọn kò ì pa àfi Étérì.   O sì ṣe ti Étérì sì rí gbogbo   ìṣe àwọn ènìyàn nã; ó sì ríi pé àwọn ènìyàn tí ó jẹ ti Kóríántúmúrì kójọpọ mọ ẹgbẹ ọmọ ogun Kóríántúmúrì; àwọn ènìyàn ti ó sì jẹ ti Ṣísì kójọpọ mọ ẹgbẹ ọmọ ogun Ṣísì.   Nítorí èyí, wọn fi ìwọn   ọdún mẹrin kó àwọn ènìyàn nã jọ, kí wọn ó lè rí gbogbo àwọn tí ó wà lórí ilẹ nã, àti kí wọn ó lè gbà gbogbo agbára tí ó ṣẽṣe fún wọn láti rí gbà.   Ó sì ṣe nígbàtí gbogbo wọn   ti kójọ pọ tán, olukúlùkù mọ ẹgbẹ ọmọ ogun èyítí ó bá fẹ, pẹlú àwọn aya wọn àti àwọn ọmọ wọnàti àwọn ọkùnrin, àwọn obìnrin àti àwọn ọmọdé wọn sì dì ìhámóra ogun pẹlú àwọn ohun ìjà ogun, wọn sì ní àwọn àpáta, àti awo ìgbàyà, ati àwọn àwo àsíborí, wọn sì wọ ẹwù ogunwọn sì jáde lọ ní ogun ọkan sí èkejì; wọn sì jà ní gbogbo ọjọ nã, kò sì sí ẹniti ó borí.   Ó sì ṣe nígbàtí ó dí àṣálẹ,   ó rẹ wọn, wọn sì padà sí ibùdó wọn; lẹhìn tí wọn sì padà sí ibùdó wọn wọn sì bẹrẹsí hu wọn sì npohùnréré ẹkún fún àdánù àwọn tí a pa nínú àwọn ènìyàn wọn; ìgbè wọn, híhu wọn àti ìpohùnrere ẹkún wọn sì pọ tóbẹ tí wọn wọ inú afẹfẹ lọ púpọpúpọ.   Ó si ṣé ní ọjọ kejì wọn tún   lọ jagun, ojọ nla èyítí ó burú sì ni ojọ nã; bíótilẹríbẹ, wọn kò borí, nígbàtí ó sì di àṣãlẹ wọn tún fi igbe wọn wọ inú afẹfẹ, àti àwọn híhu wọn, àti àwọn ìkẹdùn ọkàn wọn, fún àdánù áwọn tí a pa nínú àwọn ènìyàn wọn.   Ó sì ṣe tí Kóríántúmúrì tún   kọ èpistélì kan sí Ṣísì, nínú èyítí ó ní oun kò fẹ kí ó wa sí ogun mọ, ṣùgbọn kí ó gbà ìjọba nã, kí ó sì dá ẹmí àwọn ènìyàn nã sí.   Ṣùgbọn ẹ kíyèsĩ, Ẹmí Olúwa   ti dẹkun láti bá wọn gbé, Sátánì sì ni agbara lórí ọkàn àwọn ènìyàn nã pátápátá; nítorítí wọn ti jọwọ ara wọn sílẹ fún síséle ọkàn wọn, àti ọkàn wọn tí o fọjú kí wọn ó lè parun; nítorí èyí wọn tún lọ sí ogun.   Ó sì ṣe tí wọn jà ní gbogbo   ọjọ nã, nígbàtí alẹ sì lẹ wọn sùn lórí àwọn idà wọn.   Àti ni ọjọ tí ó tẹlẽ wọn jà titi   ilẹ fi sú.   Nígbàtí alẹ si lẹ wọn yó   fún ìbínú, àní bí ẹnití ó yó pẹlú wáìnì; wọn sì tún sùn lórí àwọn idà wọn.   Àti ní ọjọ tí ó tẹlẽ wọn   tún jà; nígbàtí alẹ sì lẹ gbogbo wọn ti ṣubú nípa idà, àfi àwọn méjìlélãdọta nínú àwọn ènìyàn Kóríántúmúrì, àti àwọn mọkàndínlãdọrin nínú àwọn ènìyàn Ṣísì.   Ó sì ṣe ti wọn sùn lori àwọn   idà wọn ni alẹ ọjọ nã, àti ní ọjọ tí ó tẹlẽ wọn tún jà, wọn sì jà pẹlú gbogbo agbára wọn pẹlú àwọn idà wọn ati pẹlú àwọn àpáta wọn ní gbogbo ọjọ nã.   Nígbàtí ó sì di àsálẹ àwọn   mẹjìlélọgbọn àwọn ènìyàn Ṣísì ní ó wà, àti àwọn mẹtàdínlọgbọn àwọn ènìyàn Kóríántúmúrì.   Ó sì ṣe tí wọn jẹun wọn sì   sùn, wọn sì múrasílẹ dè ikú ní ọjọ tí ó tẹlẽ. Wọn sì jẹ ènìyàn ti ó tóbi tí ó sì lágbára ni ti agbára ènìyàn.   Ó sì ṣe tí wọn jà fún ìwọn   wákàtí mẹta, wọn sì dákú nítorípé wọn pàdánù ẹjẹ.   Ó sì ṣe nígbàtí àwọn ọmọ   ogun Kóríántúmúrì ti tún gbà agbára tó tí wọn lè rìn, wọn Ṣetán láti sá fún ẹmí ara wọn; ṣùgbọn ẹ kíyèsĩ, Ṣísì dìde, àti àwọn ọmọ ogun rẹ pẹlú, ó sì búra nínú ìbínu rẹ pé òun yíò pa Kóríántúmúrì tàbí kí òun kú nípasẹ idà.   Nítorí èyí, ó sá tẹlé wọn, ní   ọjọ tí ó tẹlẽ ó sì bá wọn; wọn sì tún jà pẹlú idà. Ó sì ṣe nígbàtí gbogbo wọn sì ti ṣubú nípa idà, àfi Kóríántúmúrì àti Ṣísì, ẹ kíyèsĩ Ṣísì dákú nítorípé ó ti pàdánù ẹjẹ.   Ó sì ṣe nígbàtí Kóríántúmúrì   ti faratì idà rẹ, tí ó si simi díẹ, ó bẹ orí Ṣísì kúrò.   Ó sì ṣe Lẹhìn tí ó ti bẹ orí   Ṣísì, tí Ṣísì gbé ọwọ rè sókè ó sì ṣubúlulẹ; lẹhìn tí ó sì ti jà fún ẽmí, ó kù.   Ó sì ṣe tí Kóríántúmúrì   ṣubúlulẹ, ó sì rí bí i pé kò ní ẹmí.   Olúwa sì bá Étérì sọrọ, ó sì   wí fún un pe: Lọ jáde. Ó sì lọ jáde, o sì ríi pé àwọn ọrọ Olúwa gbogbo ní a ti múṣẹ; ó sì pari àkọsílẹ rẹ; apá kán nínú ọgọrun rẹ ni èmi kò sì tĩ kọ ó sì gbé wọn pamọ lọnà tí àwọn ènìyàn Límháì fi rí wọn.   Nísisìyí àwọn ọrọ tí ó   kẹhìn tí Étérì kọ ni ìwọnyĩ: Bóyà Olúwa yíò sí mi nípò padà láìkú, tàbí kí èmi ó faradà ìfẹ Olúwa ní ti ara, kò jámọ nkankan, bí ó bá ri bẹ tí a gbà mí là nínú ìjọba Olọrun. Àmín.  1   Mórónì kọwé fún ànfàní àwọn ara LámánìÀwọn ara Nífáì tí kò sẹ Krístì ni wọn pa. Ní ìwọn ọdún 401 sí 421 nínú ọjọ Olúwa wa. NÍSISÌYÍ èmi, Mórónì, lẹhìn tí mó ti pari ṣíṣe ìkékúrú ọrọ nípa àwọn ènìyàn Járẹdì, mo lérò láti má kọ ohunkóhun mọ, sùgbọn èmi kò ṣá tĩ kú; èmi kò sì fí ara mi hàn sí àwọn ara Lámánì ní ìbẹrù pé wọn yíò pa mi run.   Sì kíyèsĩ, àwọn ogun wọn   gbóná lọpọlọpọ lãrín ara wọn; àti nítorí ìkórira wọn, wọn pa gbogbo ará Nífáì tí kò sẹ Krístì.   Emí, Mórónì, kò sì ní sẹ   Krístì; nítorí èyí, mo nrìn kiri sí ibikíbi tí mo bá lè lọ fún ãbò ẹmí mi.   Nítorí èyí, mo kọ ohun díẹ sí   i, ní ìyàtọ sí ohun tí èmi rò láti ṣe tẹlẹ; nítorítí èmi lérò láti má kọ ohunkóhun mọ; ṣùgbọn mo kọ ohun díẹ síi, pé bóyá wọn lè wúlò fún àwọn arákùnrin mi,àwọn ara Lámánì, ní ọjọ iwájú, ní ìbámu pẹlú ìfẹ Olúwa.  2   Jésù fún àwọn ọmọ ẹhìn ara Nífáì méjìlá nnì ní agbára láti fi ẹbùn Ẹmí Mímọ fún ni. Ní ìwọn ọdún 401 sí 421 nínú ọjọ Olúwa. Àwọn ọrọ Krístì, èyítíi ọ sọ fún àwọn ọmọ ẹhìn rẹ, àwọn méjìlá tí ó ti yàn, bí ó ti gbé ọwọ rẹ lé wọn   O sì fi orúkọ wọn pè wọn,   wípé: Ẹyin yíò ké pè Bàbá ni orukọ mi, nínú àdúrà nlá; àti lẹhin tí ẹyin bá ti ṣe eleyĩ ẹyin yíò ní gbára pe ẹnití ẹyin yíò gbe ọwọ yín le, ẹyin yíò fi Ẹmí Mímọ fún un; àti ní orúkọ mi ni ẹyin yíò fi fún ni, nítorí báyĩ ni àwọn àpóstélì mi yíò ṣe.   Nísisìyí Krístì sọ àwọn ọrọ   yĩ fún wọn ní ìgbà tí ó kọkọ farahàn sí wọn; àwọn ọpọ ènìyàn kò sì gbọ ọ, ṣùgbọn àwọn ọmọ ẹhìn gbọ ọ; àti pe gbogbo iye àwọn tí wọn gbé ọwọ wọn lé, ni ó gbà Ẹmí Mímọ.  3   Àwọn àgbàgbà yàn àwọn àlùfã àti àwọn olùkọni nípa gbígbé ọwọ lé wọn lórí. Ní ìwọn ọdún 401 sí 421 nínú ọjọ Olúwa wa. Báyĩ ni ọnà ti àwọn ọmọ ẹhìn, àwọn tí a npè ní àwọn àgbàgbà ìjọ, ṣe yàn àwọn àlùfã àti àwọn olùkọni   Lẹhìn tí wọn ti gbàdúrà sí   Bàbá ní orukọ Krístì, wọn gbé ọwọ wọn lé wọn, wọn sì wípé:   Ní orukọ Jésù Krístì, mọ yàn   ọ láti jẹ àlùfã tàbí bí ó bá jẹ olùkọni, mọ yàn ọ l á t i j ẹ olùkọni láti wãsù ìrònúpìwàdà àti ìdáríjì ẹṣẹ nípasẹ Jésù Krístì, nípa ìfaradà ìgbàgbọ nínú orukọ rẹ títí dé òpin. Àmín.   Àti ní ọnà yĩ ni wọn yàn   àwọn àlùfã àti àwọn olùkọni, gẹgẹbí àwọn ẹbùn àti àwọn ìpè tí Ọlọrun pè ènìyàn; wọn sì yàn wọn nípa agbára Ẹmí Mímọ, èyítí ó wà nínú wọn.  4   A ṣe àlàyé lórí bí àwọn àgbàgbà àti àwọn àlùfã ṣé nfi àkàrà àmì májẹmú fún ni. Ní ìwọn ọdún 401 sí 421 nínú ọjọ Olúwa wa. Ọnà tí àwọn àgbàgbà wọn àti àwọn àlùfã wọn gbà nfi ara àti ẹjẹ Krístì fún ìjọ; wọn sì nfi fún ni ní ìbámu pẹlú òfin Krístì; nítorí èyí, àwa mọ pé òtítọ ni ọnà nã, alàgbà tabi àlùfã ní ó sì fifún ni   Wọn sì kúnlẹ pẹlú ìjọ, wọn sì   gbàdúrà sí Bàbá ní orukọ Krístì, wípé:   A! Olọrun, Bàbá Ayérayé,   àwa bẽrè lọwọ yín ní orúkọ Ọmọ yín, Jésù Krístì, pé kí ẹ bùkún kí ẹ sì yà àkàrà yĩ sí mímọ fún ọkàn gbogbo àwọn tí ó jẹ alábãpín nínú rẹ; láti lè jẹ ní ìrántí ara ti Ọmọ yín, kí wọn ó sì jẹrí sí yín, A! Ọlọrun, Bàbá Ayéráyè, pé wọn ní ìfẹ láti gbà orúkọ ọmọ yín sórí wọn, wọn sì rántí rẹ nígbàgbogbó, wọn sì npá òfin rẹ mọ èyítí ó ti fi fun wọn, kí wọn ó lè ni Ẹmi rẹ pẹlú wọn nígbàgbogbo. Àmín.  5   Wọn ṣe àlàyé nípa ọnà tí a fí nfí wáìnì àmì májẹmú fún ni. Ní ìwọn ọdún 401 sí 421 nínú ọjọ Olúwa wa. Báyĩ ni ọnà tí a fi nfí wáìnì fún niẸ kíyèsĩ, wọn mú àgo, wọn sì wípé:   A! Olọrun, Bàbá Ayérayé,   àwa bẽrè lọwọ yín, ní orúkọ Ọmọ yín, Jésù Krístì, pé kí ẹ bùkún kí ẹ sì yà wáìnì yĩ sí mímọ fún ọkàn gbogbo àwọn tí ó mu nínú rẹ, láti lè ṣe é ní ìrántí ẹjẹ Ọmọ yín, èyítí a ta sílẹ fún wọn; láti lè jẹrí sí yín, A! Ọlọrun, Bàbá Ayérayé, pé wọn nṣe ìrántí rẹ nígbàgbogbo, kí wọn ó lè ní Ẹmi rẹ pẹlú wọn. Àmín.  6   Àwọn ẹnití ó ronúpìwàdà ní a rìbọmi àti tí a nì ìdàpọ pẹlúÀwọn ọmọ ìjọ tí ó ronúpìwàdà ni a dáríjìA darí àwọn ìpàdé nípa agbára Ẹmí Mímọ. Ní ìwọn ọdún 401 sí 421 nínú ọjọ Olúwa wa. Àti nísisìyí èmi sọrọ nípa ìrìbọmi. Ẹ kíyèsĩ, àwọn àgbàgbà, àwọn àlùfã, àti àwọn olùkọni ni a rìbọmi; a kò sì rì wọn bọmi bíkòṣepé wọn so èso èyítí ó yẹ tí o sì fi hàn pé ó tọ sí wọn.   Bẹní wọn kò gbà kí ẹnikẹni ó   ṣe ìrìbọmi àfi bí wọn bá jáde wá pẹlú ìròbìnújẹ àti ìrora ọkan àti ẹmí ìròbínújé, tí wọn sì jẹrì sí ìjọ nã pé wọn ronúpìwàdà nítọtọ kúrò nínú àwọn ẹṣẹ wọn.   Kò sì sí àwọn ènìyàn tí a   gbà sínú ìrìbọmi bíkòṣepé wọn gbà orúkọ Krístì, tí wọn sì ni ìpinnu láti sìn ín títí dé òpin ayé wọn.   Àti lẹhìn tí wọn sì ti gbà wọn   sínú ìrìbọmi, tí a tún wọn ṣe tí a sì ti wẹ wọn mọ nípa agbára Ẹmí Mímọ, a kà wọn mọ àwọn ènìyàn ìjọ Krístì; a sì gbà orúkọ wọn, kí wọn ó lè máa rántí wọn àti kí wọn ó lè máa bọ wọn pẹlú ọrọ Ọlọrun ti o dara, láti pa wọn mọ nínú ọnà tí o tọ, láti pa wọn mọ pẹlú ìṣọra nínú àdúrà títí, ní ìgbẹkẹlé nínú ìtóye Krístì nìkan, ẹnití í ṣe olùpilẹṣẹ àti aláṣepé ìgbàgbọ wọn.   Ìjọ nã a sì máa bá ara wọn   péjọpọ nígbàkũgbà, láti gbãwẹ àti láti gbàdúrà, àti láti bá ara wọn sọrọ nípa àlãfíà ọkàn wọn.   Wọn a sì máa bá ara wọn   péjọpọ ni gbàkũgbà láti jẹ nínú àkàrà àti wáìnì, ní ìrántí Jésù Olúwa.   Wọn sì ṣọra láti ríi pé kò   sí aiṣedẽdé lãrín wọn; àti pé ẹnikẹni tí wọn bá rí tí ó nṣe àìṣedẽdé, tí àwọn ẹlẹrí mẹta nínú ìjọ, bá dá wọn lẹbi níwájú àwọn àgbàgbà, bí wọn kò bá sì ronúpìwàdà, tí wọn kò sì jẹwọ, a ó pa orukọ wọn rẹ, a kò sì ní kà wọn mọ àwọn ènìyàn Krístì.   Sùgbọn nigbakũgbà tí wọn   bá ronúpìwàdà, tí wọn sì tọrọ ìdáríjì, pẹlú ìronújinlẹ, a dárí jì wọn.   Ìjọ sì ní ó ndari àwọn ìpéjọpọ   wọn ní ìbámu pẹlú iṣẹ Ẹmí, àti nípa agbára Ẹmí Mímọ; nítorípé bí agbára Ẹmí Mímọ bá ti darí wọn yálà láti wãsù ní, tabì láti gbani niyanju, tàbi láti gbàdúrà, tàbí láti bẹbẹ, tàbi láti kọrin, àní bẹ ní wọn ṣe.  7   A fún ni ní ìpè láti bọ sínú ìsimi OlúwaKí a má a gbàdúrà tọkàn-tọkànẸmí Krístì a máa jẹ kí ènìyàn ó mọ rere yàtọ sí búburúSátánì a máa tàn ènìyà láti sẹ Krístì àti làti ṣe búburúÀwọn wòlĩ fi bíbọ Krístì hànNípa ìgbàgbọ, iṣẹ ìyanu jẹ ṣíṣe àwọn Ángẹlì sì njíṣẹ ìránṣẹÀwọn ènìyàn gbọdọ nírètí fún ìyè àìnípẹkun kí wọn ó sì rọ mọ ìfẹ aláìlẹgbẹ. Ní ìwọn ọdún 401421 nínú ọjọ Olúwa wa. Àti nísisìyí emí, Mórónì, kọ díẹ nínú àwọn ọrọ bàbá mi Mọmọnì, èyítí ó sọ nípa ìgbàgbọ, ìrètí, àti ìfẹ aláìlẹgbẹ; nítorí ni ọnà yĩ ni ó bá àwọn ènìyàn nã sọrọ, bí ó ti nkọ wọn nínú sínágọgù èyítí wọn ti kọ fún ibi íjọsìn.   Àti nísisìyí èmi, Mọmọnì,   sọ fún yín, ẹyin arákùnrin mi àyànfẹ; àti pé nípasẹ ọre-ọfẹ Olọrun tí i ṣe Bàbá, àti Olúwa wa Jésù Krístì, àti ìfẹ-inú rẹ mímọ, nítorí ẹbùn pípè rẹ tí ó fi pè mí, ni a ṣe gbà fún mi láti bá yín sọrọ ní àkókò yĩ.   Nítorí èyí, èmi yíò bá ẹyin tí   í ṣe ti ìjọ sọrọ, tí í ṣe oníwàpẹlẹ ènìyàn tí ntẹlé Krístì, àti tí ó ti gbà ìrètì ti o to, nipa èyítí ẹyin yíò fi lè bọ sínú ìsimi Olúwa, láti ìgbà yí lọ títí dé ìgbà tí ẹyin yíò simi pẹlú rẹ ní ọrun.   Àti nísisìyí ẹyin arákùnrin mi,   mo ṣe ìdájọ fún yin nípa àwọn ohun wọnyí nítorí ìwàpẹlẹ ti ẹyín fi nbá àwọn ọmọ ènìyàn lò.   Nitori èmi rànti ọrọ Ọlọrun   tí ó sọ wípé nípa iṣẹ wọn ní ẹyin ó mọ wọn; nítorítí bí iṣẹ wọn bá jẹ rere, nígbànã ni àwọn nã yíò jẹ rere pẹlú.   Nítorí ẹ kíyèsĩ, Ọlọrun ti sọ   wípé ẹnití ó bá jẹ búburú kò lè ṣe èyítí ó jẹ rere; nítorí bí ó bá fún ní ní ẹbún kan, tàbí kí ó gbàdúrà sí Ọlọrun, afi bí ó bá ṣe é tọkàn-tọkàn kò jẹ èrè kan fúnun.   Nítorí ẹ kíyèsĩ, à kò kã sí   òdodo fún un.   Nítorí ẹ kíyèsĩ, bí ènìyàn tí ó   jẹ búburú bá fún ni ní ẹbùn kan, a máa ṣeé pẹlú ìkùnsínu; nítorí èyí a kà á fún un ní ọnà kannã bí èyítí ó fi ọwọ mú ẹbùn nã; nítorí èyí a kã sí ènìyàn búburú níwájú Ọlọrun.   Bákannã pẹlú ni a kã sí búburú   fún ènìyàn, bí ó bá gbàdúrà ṣùgbọn tí kò ṣe e tọkàn-tọkàn; bẹni, kò sì jẹ èrè kankan fún ún, nítorítí Ọlọrun kò gbà irú ènìyàn bẹ.   Nítorí èyí, ẹnití ó bá jẹ   búburú kò lè ṣe èyítí í ṣe rere; bẹni kò lè fúnni ní ẹbùn rere.   Nítorí kíyèsĩ, orisun omi   kíkorò kò lè sun omi dáradára jáde, bẹ ni orísun omi dáradára kò lè sun omi kikorò jáde; nítorí èyí, ẹnití i bá í ṣe ìránṣẹ èṣù kò lè tẹlé Krístì; bí ó bá sì tẹlé Krístì kò lè jẹ iránṣẹ èṣù.   Nítorí èyí, ohun gbogbo tí   ó dára wá láti ọdọ Ọlọrun; èyítí ó sì jẹ búburú wá láti ọdọ èṣù; nítorítí èṣù jẹ ọtá Ọlọrun, a sì mã bá a jà títí, a sì mã pè, àti fà láti ṣẹ àti láti ṣe èyítí ó burú títí.   Ṣùgbọn kíyèsĩ, èyítí íṣe ti   Ọlọrun a mã pè, àti fà láti ṣe rere títí; nítorí èyí, ohun gbogbo tí ó bá npè, tí ó sì nfà láti ṣe rere,àti láti ní ìfẹ Ọlọrun, àti láti sìn ín, ni ìmísí Ọlọrun.   Nítorí èyí, ẹ kíyèsára, ẹyin   arákùnrin mi àyànfẹ, kí ẹyin ó máṣe dájọ pé èyítí ó burú jẹ ti Ọlọrun, tabi pé èyítí ó dára tí í sì í ṣe tí Ọlọrun jẹ ti èṣù.   Nitorí ẹ kíyèsĩ, ẹyín arákùnrin   mi, a ti fún yín láti dájọ, kí ẹyin ó lè mọ rere yàtọ sí búburú; ọnà ṣíṣe ìdájọ sì jẹ èyítí ó ṣe kedere, kí ẹyin ó lè mọ pẹlú ìmọ pípé, gẹgẹbí ìmọlè ojúmọmọ ti yàtọ sí òkùnkùn àṣálẹ.   Nítorí ẹ kíyèsĩ, a fún olukúlùkù   ènìyàn ní Ẹmí Krístì kí ó lè mọ rere yàtọ sí búburú; nítorí èyí, èmi yíò fihàn yin bí a ti í ṣè idájọ; nítorítí ohun gbogbo tí í bá npè ènìyàn láti ṣe rére, àti láti yí ènìyàn lọkàn padà láti gbà Krístì gbọ ni a rán jáde nípa agbára àti ẹbùn Krístì; nítorínã ẹyin lè mọ pẹlú ìmọ pípé pé ti Ọlọrun ni íṣe.   Ṣùgbọn ohunkóhun tí ó bá   yí ènìyàn lọkàn padà láti ṣe búburú, àti kí ó má gbà Krístì gbọ, kí ó sì sẹ ẹ, kí ó má sì sìn Olọrun, nígbànã ni ẹyin yíò mọ pẹlú ìmọ pípé pé ti èṣù ní í ṣe; nìtoriti ní ọnà yĩ ni èsù ngbà ṣiṣẹ, nítorítí kò lè yí ẹnikẹni lọkàn padà láti ṣe rere, rárá, àní ẹnikẹni; tàbí àwọn ángẹlì rẹ; tàbí àwọn tí wọn fi ara wọn sí ábẹ rẹ.   Àti nísisìyí, ẹyin arákùnrin   mi, bí ẹyin sì ti mọ ìmọlẹ nípa èyítí ẹyin ó ṣe ìdájọ, ìmọlẹ èyítí í ṣe ìmọlẹ Krístì, kí ẹ ríi pé ẹyin kò ṣe ìdájọ ní ọnà tí kò tọ; nitori irú ìdájọ tí ẹyin bá ṣe ní a ó sì ṣe fún yín pẹlú.   Nítorí èyí, mo bẹ yin, ẹyin   arákùnrin, pé kí ẹyin ó wákiri tọkàntara nínú ìmọlẹ Krístì kí ẹyin ó lè mọ rere yàtọ sí búburú; bí ẹyin ó bá sì dì ohun gbogbo tí í ṣe rere mú, kí ẹ ma sì dáa lẹbi, dajúdajú ẹyin yíò jẹ ọmọ Krístì.   Àti nísisìyí, ẹyin arákùnrin   mi, báwo ni ó ha ṣeéṣe fún yín láti lè dì ohun gbogbo tí í se rere mu?   Àti nísisìyí èmi dé ibi ìgbàgbọ   nnì, nípa èyítí mo sọ wípé èmi yíò sọrọ; èmi yíò sì sọ fún yín níti ọnà tí ẹyin yíò gbà dì ohun gbogbo tí í ṣe rere mú.   Nítorí ẹ kíyèsĩ, Olọrun mọ   ohun gbogbo, nítorípé ó wà láti ayérayé dé ayérayé, kíyèsĩ, ó rán àwọn àngẹlì láti jíṣẹ ìránṣẹ fún àwọn ọmọ ènìyàn, láti mú kí bíbọ Krístì di mímọ; àti pe nínú Krístì ní ohun rere gbogbo yíò dé.   Ọlọrun pẹlú wí fún àwọn   wòlĩ, láti ẹnu rẹ, pé Krístì yíò dé.   Ẹ sì kíyèsĩ, onírúurú ọnà ni   ó fi fi àwọn ohun hàn sí àwọn ọmọ ènìyàn, àwọn èyítí ó dara; gbogbo àwọn ohun tí ó sì dara ni o wá láti ọdọ Krístì; bíkòjẹbẹ àwọn ènìyàn wà ní ìṣubú, kò sì sí ohun rere tí ó lè wá bá wọn.   Nítorí èyí, nípà iṣẹ ìránṣẹ   tí àwọn ángẹlì nṣe, àti nipa gbogbo ọrọ tí ó ti ẹnu Ọlọrun jáde wa, àwọn ènìyàn bẹrẹsí fí ìgbàgbọ bá Krístì lò; àti nípa ìgbàgbọ, wọn sì di ohun gbogbo tí í ṣe rere mú; báyĩ ní ó sì rí títí dì àkókò tí Krístì dé.   Àti lẹhìn tí ó dé a gbà àwọn   ènìyàn là pẹlú nípa ìgbàgbọ nínú orúkọ rẹ; àti nípa ìgbàgbọ, wọn di ọmọ Ọlọrun. Bí o si ti daju pe Krístì wà lãyè ó sọ àwọn ọrọ wọnyí fún àwọn baba wa, wípé: Ohunkóhun tí ẹyin bábẽrè lọwọ Bàbá ní orukọ mi, èyítí ó jẹ rere, pẹlú ìgbàgbọ tí ẹ sì gbàgbọ pe ẹyin yio rí gbà, ẹ kíyèsĩ, á ó fifún yin.   Nítorí èyí, ẹyin arákùnrin   mi àyànfẹ, njẹ àwọn isẹ ìyanu ha dópin nítorípé Krístì tí gòkè lọ sí ọrun, àti tí ó sì ti jóko ní ọwọ ọtún Ọlọrun, láti gbà ẹtọ rẹ lọwọ Bàbá èyítí ó ní nípa síṣe ãnú fún àwọn ọmọ ènìyan?   Nítorítí ó ti ṣe ìdáhùn sí   àwọn ohun tí ofin bẽrè fún, ó sì ti gbà gbogbo àwọn ti ó gbàgbọ nínú rẹ; àwọn tí ó sì gbàgbọ nínú rẹ yíò rọ mọ ohun rere gbogbo; nítorí èyí a mã ṣe alágbàwí fún èyítí í ṣe tí àwọn ọmọ ènìyàn; ó sì ngbé nínú àwọn ọrun títí ayérayé.   Àti nítoripé ó tí ṣe èyí,   ẹyin arákùnrin mi àyànfẹ, njẹ iṣẹ ìyanu ha ti dópin bi? Ẹ kíyèsĩ mo wí fún yín, Rárá; bẹni àwọn ángẹlì kò dáwọdúró nínú iṣẹ ìránṣẹ ṣíṣe fún àwọn ọmọ ènìyan.   Nítorí ẹ kíyèsĩ, abẹ rẹ ní   wọn wà, láti ṣiṣẹ ìránṣẹ gẹgẹbí ó ti pàṣẹ, àti láti fi ara wọn hàn sí àwọn tí ó ní ìgbàgbọ púpọ àti ọkan ti ó dúróṣinṣin nínú ìwà-bí-Ọlọrun.   Ipò iṣẹ ìránṣẹ wọn sì wà láti   pè àwọn ènìyan sí ìrònúpìwàdà, àti láti mú àwọn májẹmú ṣẹ àti láti ṣe àwọn iṣẹ nípa ti àwọn májẹmú Bàbá, èyítí ó ti ṣe pẹlú àwọn ọmọ ènìyàn, láti pèsè ọnà nã lãrín àwọn ọmọ ènìyàn, nípa sísọ ọrọ Krístì fún àwọn ohun èlò tí Olúwa yàn, láti lè jẹrí nípa rẹ.   Àti nípa ṣíṣe eleyĩ, Olúwa   Ọlọrun pèsè ọnà sílẹ fún àwọn ènìyàn yókù láti lè ní ìgbàgbọ nínú Krístì, kí Ẹmí Mímọ ó lè rí ãye nínú ọkan wọn, gẹgẹbí agbára rẹ; ní ọna yĩ sì ni Baba mú wọn ṣẹ, àwọn májẹmú èyítí ó tí ṣe pẹlú àwọn ọmọ ènìyàn.   Krístì sì ti wípé: Bí ẹyin ó bá   ní ìgbàgbọ nínú mi ẹyin yíò ní agbára láti ṣe ohunkóhun tí ó tọ nínú mi.   Ó sì ti wípé: Ẹ ronúpìwàdà   gbogbo ẹyin ìkangun ayé, kí ẹ sì wá sí ọdọ mi, kí a sì rì yín bọmi ní orúkọ mi, kí ẹ sì ní ìgbàgbọ nínú mi, kí a bã lè gbà yín là.   Àti nísisìyí, ẹyin arákùnrin   mi àyànfẹ, bí ó bá rí bẹ pé òtítọ ni àwọn ohun wọnyí èyítí mo ti wí fún yín, Ọlọrun yíò sì fi hàn sí yin, pẹlú agbára àti ògo nlá ní ọjọ ìkẹhìn, pé òtítọ ni wọn í ṣe, bí wọn bá sì jẹ òtítọ njẹ ọjọ àwọn iṣẹ ìyanu ha ti dópin bí?   Àbí àwọn ángẹlì ha ti síwọ   láti fi ara han sí àwọn ọmọ ènìyàn bí? Àbí ó ha ti ká agbára Ẹmí Mímọ kúrò lọdọ wọn bí? Àbí yíò ha ṣe èyí bí, níwọn ìgbà tí àkókò yíò wà, tàbí tí yíò kù ẹnìkanṣoṣo lórí rẹ tí a ó gbàlà?   Ẹ kíyèsĩ mó wí fún yín, Rárá;   nítorítí nípa ìgbàgbọ ní àwọn iṣẹ ìyanu a máa ṣẹ; àti nípa ìgbàgbọ ni àwọn ángẹlì a máa fì ara hàn àti tí wọn a máa jiṣẹ ìránṣẹ sí àwọn ènìyàn; nítorí èyí, bí àwọn ohun wọnyí bá ti dáwọdúró ègbé ní fún àwọn ọmọ ènìyàn nítorítí èyí nnì rí bẹ nítorí àìgbàgbọ, gbogbo rẹ sì jẹ asán.   Nítorítí a kò lè gbà ẹnikẹni   là, gẹgẹbí ọrọ Krístì, àfí bí wọn bá ní ìgbàgbọ nínú orúkọ rẹ; nítorí èyí, bí àwọn ohun wọnyí bá ti dáwọdúró, nígbànã níìgbàgbọ ti dáwọdúró pẹlú; ìpò búburú sì ni ènìyàn wà, nítorítí wọn wà bí èyítí a kò ṣe ìràpadà fún wọn.   Ṣùgbọn ẹ kíyèsĩ, ẹyin arákùnrin   mí àyànfẹ, mo ṣe ìdájọ nípa èyítí ó dára jù fún yín, nítorítí èmi ṣe ìdájọ pé ẹyin ní ìgbàgbọ nínú Krístì nitori ìwà tútù yín; nítorítí bí ẹyin kò bá ní ìgbàgbọ nínú rẹ nígbànã ní kò tọ kí a kà yín mọ àwọn ènìyàn ìjọ rẹ.   Àti pẹlú, ẹyin arákùnrin   mi àyànfẹ, emí yíò bá yín sọrọ nípa ìrètí. Báwo ní ẹyin ṣe lè ri ìgbàgbọ gbà, bíkòṣepé ẹyin ní ìrètí?   Kí sì ni ẹyin yíò ní ìrètí fún?   Ẹ kíyèsĩ mo wí fún yín pe ẹyin yio ní ìrètí nípasẹ ètùtù Krístì àti agbára àjínde rẹ, kí a gbé yín dìde sí ìyè tí kò nípẹkun, èyítí ó sì rí bẹ nítorí ìgbàgbọ yín nínú rẹ ní ìbámu pẹlú ìlérí rẹ.   Nítorí èyí, kí ẹnikẹni ó lè ní   ìgbàgbọ ó níláti ní ìrètí; nítorí láìsí ìgbàgbọ kò lè sí ìrètí rárá.   Àti pẹlú, ẹ kíyèsĩ mo wí fún   yín pé òun kì yíò ní ìgbàgbọ àti ìrètí, àfi bí ó bá jẹ oníwàtútù ènìyàn, àti onírẹlẹ-ọkàn ènìyàn.   Bí ó bá rí bẹ, asán ni ìgbàgbọ   àti ìrètí rẹ, nítorítí ẹnikẹni kò jẹ ìtẹwógbà níwájú Ọlọrun àfi oníwà tútù àti onírẹlẹ-ọkàn ènìyàn; bí ẹnikẹni bá sì jẹ oníwàtútù àti onírẹlẹ ọkàn, tí ó sì jẹwọ nípa agbara Ẹmí Mímọ pé Jésù ni Krístì nã, ó nílàti ní ìfẹ aláìlẹgbẹ; nítorítí bí kò bá ní ìfẹ aláìlẹgbẹ asán ní í ṣe; nítorí èyí ó níláti ní ìfẹ aláìlẹgbẹ.   Ìfẹ aláìlẹgbẹ a máa mú sũrù,   a sì máa ṣeun, kì í sì íṣe ìlara, kì í sì í fẹ, kì íwá ohun tí ara rẹ, a kĩ múu bínú, kĩ gbèrò ohun búburú, kì í sì í yọ nínú àìṣedẽdé, ṣùgbọn a máa yọ nínú òtítọ, a máa faradà ohun gbogbo, a máa gbà ohun gbogbo gbọ, a máa reti ohun gbogbo, a sì máa fọkàn rán ohun gbogbo.   Nítorí èyí, ẹyin arákùnrin   mi àyànfẹ, bí ẹyin kò bá ní ìfẹ aláìlẹgbẹ, òfo ni ẹyin íṣe, nítorítí ìfẹ aláìlẹgbẹ kì í yẹ. Nítorí èyí, ẹ rọmọ ìfẹ aláìlẹgbẹ, èyítí ó tóbi jù ohun gbogbo, nítorítí ohun gbogbo gbodọ kùnà   Ṣùgbọn ìfẹ aláìlẹgbẹ ní ìfẹ   Krístì tí kò ní àbàwọn, ó sì wà títí láe; ẹnikẹni tí a bá sì rí ti ó ní i ní ọjọ ìkẹhìn, yíò dára fún un.   Nítorí èyí, ẹyin arákùnrin   mi àyànfẹ, ẹ gbàdúrà sí Bàbá pẹlú gbogbo agbára tí ó wà nínú yín, pé kí ìfẹ yì í ó kún inú yín, èyítí ó ti fi jínkí gbogbo àwọn tí wọn jẹ olùtẹlé Ọmọ rẹ, Jésù Krístì; kí ẹyin ó lè dì ọmọ Ọlọrun; pé nígbàtí o bá fi ara hàn, a ó dàbí rẹ, nítorí àwa yio ríi àní bí ó ti ri; kí àwa ó lè ní ìrètí; kí Ọlọrun ó lè sọ wá di mímọ àní bí òun ti mọ. Àmín.  8   Ìrìbọmi àwọn ọmọdé jẹ ohun ìríra búburúÀwọn ọmọdé wà lãyè nínú Krístì nítorí Etùtù nãÌgbàgbọ, ìrònúpìwàdà, ìwà tútù àti ọkàn-ìrẹlẹ, gbígbà Ẹmí Mímọ, àti ìfọkànrán dé opin ntọni sí ìgbàlà. Ní ìwọn ọdún 401 sí 421 nínú ọjọ Olúwa wa. Èpístélì bàbá mi Mọmọnì, èyítí ó kọ sí èmi, Mórónì; o sì kọ ọ sími ní kété lẹhìn ìpè mi sínú iṣẹ ìránṣẹ. Ní ọnà yĩ ní ó sì fi kọwé sí mi wípé:   Àyànfẹ ọmọ mí, Mórónì, inú   mi dùn lọpọlọpọ pé Olúwa rẹ Jésù Krístì ti fi ọ si ọkàn, ó sì ti pè ọ sínú iṣẹ ìránṣẹ rẹ, àti sínú iṣẹ mímọ rẹ.   Mo nfi ọ si ọkan ní ìgbàgbogbo   nínú àdúrà mi, tí mo sì ngbàdúrà títí sí Ọlọrun Bàbá ní orukọ Ọmọ rẹ Mímọ, Jésù, pé òun, nípasẹ ìwà rere àti ọre-ọfẹ rẹ aláìlópin, yíò pa ọ mọ nípa ìfọkànrán nínú ìgbàgbọ nínú orúkọ rẹ titi dé òpin.   Àti nísisìyí, ọmọ mi, mo nbá   ọ sọrọ nípa ohun tí ó nbá mí nínújẹ gidigidi; nítorítí ó nbá mí nínújẹ pé àríyànjiyàn wà lãrín yín.   Nítorí, bí èmi bá tí mọ èyítí í   ṣe òtítọ, àríyànjiyàn ti wà lãrín yín nípa ìrìbọmi àwọn ọmọde yín.   Àti nísisìyí, ọmọ mi, mo fẹ   kí ó ṣiṣẹ tọkàn-tọkàn, pé kí o mú àṣìṣe búburú yĩ kúrò lãrín yín; nítorípé, fún ìdí yĩ ni èmi ṣe kọ èpístélì yĩ.   Ní kété lẹhìn tí mó tí gbọ   nípa àwọn ohun yĩ nípa yín mó ṣe ìwádi lọdọ Olúwa nípa ọrọ nã. Ọrọ Olúwa sì tọ mí wá nípa agbára Ẹmí Mímọ, wípé:   Fetísílẹ sí ọrọ Krístì, Olùràpadà   rẹ, Olúwa rẹ àti Ọlọrun rẹ. Kíyèsĩ, èmi kò wá sínú ayé láti pè àwọn olódodo bíkòṣe àwọn ẹlẹṣẹ sí ìrònúpìwàdà; àwọn tí ara wọn le kì í wá oníṣègùn, bíkòṣe àwọn tí ara wọn kò dá; nítorí èyí, àwọn ọmọdé wà ní aláìlẹṣẹ, nítorítí wọn kò lè dẹṣẹ; nítorí èyí ni a ṣe mú ègún Ádámù kúrò lórí wọn nítorí mi, pé kò lágbára lórí wọn; òfin ti ìkọlà ní a sì ti mú kúrò nítorí mi.   Ní ọnà yĩ sì ni Ẹmí Mímọ   fí ọrọ Ọlọrun hàn sí mi; nítorí èyí, ọmọ mi àyànfẹ, èmi mọ pé ẹtàn ni èyí jẹ níwájú Ọlọrun, pé kí ẹyin ó ṣe ìrìbọmi fún àwọn ọmọdé.   Kíyèsĩ mo wí fún ọ pé ohun   yĩ ni ìwọ yíò kọniìronúpìwàdà àti ìrìbọmi fún àwọn tí ó ti tó ójú bọ àti tí ó ti gbọn láti dẹṣẹ; bẹni, kọ àwọn òbí pé wọn gbọdọ ronupiwada kí a sì ṣe ìrìbọmi fun wọn, kí wọn ó sì rẹ ara wọn sílẹ bí ọmọdé, a ó sì gbà gbogbo wọn là pẹlú àwọn ọmọ wọn   Àwọn ọmọde wọn kò níláti   ṣe ìrònúpìwàdà, tabi ìrìbọmi. Kíyèsĩ ìrìbọmi wà fun ìrònúpìwàdà sí pípa àwọn òfin mọ fún ìdáríjì ẹṣẹ.   Ṣùgbọn àwọn ọmọdé wà   lãyè nínú Krístì, àní láti ìpilẹṣẹ ayé; bí kò bá rí bẹ, Ọlọrun jẹ Ọlọrun tí i ṣe ojúṣãjú, àti Ọlọrun tí í yípadà, àti tí í bẹrù ènìyàn; nítorí àwọn ọmọde mélo ni ó ha ti kú láìṣe ìrìbọmi!   Nítorí èyí, bí àwọn ọmọdé   kò bá lè ní ìgbàlà láìṣe ìrìbọmi, èyi já sí pé wọn ti lọ sí ọrun àpãdì tí kò lópin.   Kíyèsĩ mo wí fun ọ, pé   ẹnití ó bà rò pé àwọn ọmọdé yẹ fún ìrìbọmi òun ni ó wà nínú ìkorò òrọró àti ìdè aisedede; nítorítí kò ní èyítí í ṣe ìgbàgbọ, ìrètí tàbí ìfẹ aláìlegbẹ; nítorí èyí bí a bá ké e kúrò nígbàtí ó wà nínú èrò nnì, ọrun àpãdì ní yíò lọ.   Nítorí búburú rẹ pọ jùlọ láti  rò pé Olọrun yíò gbà ọmọ kan là nítorí ìrìbọmi, tí òmíràn yíò sì ṣègbé nítorípé kò ní ìrìbọmi.   Ègbé ni fun àwọn ẹniti yíò   yí ọnà Olúwa pó ní ọnà yĩ, nítorítí wọn yíò ṣègbé àfi bí wọn bá ronúpìwàdà. Kíyèsĩ mo nsọrọ pẹlú ìgboyà, nítorípé mó ní àṣẹ láti ọwọ Ọlọrun; èmi kò sì bẹrù ohun tí ènìyàn lè ṣe; nítorí ìfẹ tí ó pé a máa lé ìbẹrù jáde.   Èmi si kún fún ìfẹ aláìlẹgbẹ,   èyítí í ṣe ìfẹ títí ayé; nítorí èyí, gbogbo ọmọdé ní ó jẹ bákannã sí mi; nítorí èyí, mo ní ìfẹ àwọn ọmọdé pẹlú ìfẹ pípé; gbogbo wọn sì jẹ bákannã wọn sì jẹ alábãpín nínú ìgbàlà.   Nítorípé mo mọ pé Olọrun   kì í ṣe Ọlọrun tí í ṣe ojúṣãjú, bẹní kì í ṣe ẹdá tí í yípada ṣùgbọn ó wà ní àìyípadà láti gbogbo ayérayé dé gbogbo ayérayé.   Àwọn ọmọdé kò lè ronúpìwàdà;   nítorí èyí ohun búburú pupọ jùlọ ni ó jẹ láti sẹ ọpọ ãnú Ọlọrun tí ó wà lórí wọn, nítorítí wọn wà lãyè nínú rẹ nítorí ãnú rẹ.   Ẹnití ó bà sì sọ wípé àwọn   ọmọdé yẹ fún ìrìbọmi ní ó sẹ ãnú Krístì, tí ó sì kà ètùtù rẹ àti agbára ìràpadà rẹ kún asán.   Ègbé ni fún irú ẹni bẹ,   nítorítí wọn wà nínú ewu ikú, ọrun àpãdì, àti oró àìnípẹkún. Mo sọ ọ pẹlú ìgboyà; Ọlọrun ní ó pã laṣẹ fún mi. Fetí sílẹ sí wọn àti kí ó ṣe àkíyèsí wọn, bíkòṣe bẹ wọn yíò dúró ni ìtakò yín ní ìtẹ ìdájọ Krístì.   Nítorí kíyèsĩ pé gbogbo   ọmọdé ni ó wà lãyè nínú Krístì, àti pẹlú gbogbo àwọn tí ó wà láìní òfin. Nítorítí agbara ìràpadà wà fún gbogbo àwọn tí kò ní òfin; nítorí èyí, ẹnití a kò bá dálẹbi, tàbí írú ẹnití kò sí lábẹ ìdálẹbi rárá, kò lè ronúpìwàdà; irú ẹni bẹ ìrìbọmi kò jámọ nkan fún un   Sùgbọn ẹtàn ní èyí níwájú   Ọlọrun, sísẹ ãnú Krístì, àti agbára Ẹmí Mímọ rẹ, ó sì nfi ìgbẹkẹlé sínú òkú iṣẹ.   Kíyèsĩ, ọmọ mi, èyí kò yẹ   kí ó rí bẹ; nítorítí ìrònúpìwàdà wà fún ẹnití ó wà ní abẹ ìdálẹbi àti ní abẹ ègún òfin rírú.   Eso àkọkọ ìrònúpìwàdà sì   ni ìrìbọmi; ìrìbọmi a sì máa wá nípa ìgbàgbọ sí pípa àwọn òfin mọ; pípa àwọn òfin mọ a sì máa mú ìdárijì ẹṣẹ wá;   Ìdárijì a sì máa mú ìwà-tútù   wá, àti ìrẹlẹ ọkàn; àti nítorí ìwàtútù àti ìrẹlẹ ọkàn ìbẹwò Ẹmí Mímọ a máa wá, Olùtùnú èyítí fún ni ní ìrètí àti ìfẹ pípé, ìfẹ èyítí ífàyàrán ohun nípa ìtẹramọ nínú àdúrà gbígbà, títí òpin yíò dé, nígbàtí gbogbo ènìyàn mímọ yíò bá Ọlọrun gbé.   Kíyèsĩ, ọmọ mi, èmi yíò   tún kọwé sí ọ bí èmi kò bá tún tĩ lọ kọlũ àwọn ará Lámánì. Kíyèsĩ, ìgbéraga orílẹ-èdè yĩ, tàbí àwọn ènìyàn ará Nífáì tí jẹ ohun ìparun fún wọn àfi bí wọn bá ronúpìwàdà.   Gbàdúrà fún wọn, ọmọ mi,   kí ìrònúpìwàdà ó lè bá wọn. Ṣùgbọn kíyèsĩ mo bẹrù pé Ẹmí Mímọ ti dẹkun láti bá wọn gbé; àti ní apá ilẹ ibí yĩ wọn nwa ọnà pẹlú láti bì gbogbo agbára àti àṣẹ tí ó wá láti ọdọ Ọlọrun ṣubú; wọn sì nsẹ Ẹmí Mímọ.   Àti lẹhìn tí wọn ti kọ ìmọ nlá   nã, ọmọ mi, wọn gbọdọ ṣègbé ní kánkán, sí ti ìmúṣẹ àwọn àsọtẹlẹèyítí àwọn wòlĩ ti sọ, àti ọrọ Olùgbàlà wa fúnrarẹ pẹlú.   Ó dìgbóṣe, ọmọ mi, títí èmi   yíò kọwé sí ọ, tàbí tún bá ọ pàdé. Àmín. Èpístélì kejì tí Mọmọnì sí ọmọ rẹ, Mórónì. Èyítí a kọ sí orí 9.  9   Àwọn ará Nífáì àti àwọn ara Lámánì di búburú, wọn sì fàsẹhìnWọn dá ara wọn lóró wọn sì pa ara wọnMọmọnì gbàdúrà kí ọre-ọfẹ àti ire ó wà pẹlú Mórónì títí láé. Ní ìwọn ọdún 401 sí 421 nínú ojọ Olúwa wa. Ọmọ mi àyànfẹ, mo tún kọwé sí ọ kí ìwọ ó lè mọ pé mo sì wà lãyè; ṣùgbọn èmi yíò kọ nípa ohun tí o bani nínú jẹ.   Nítorí kíyèsĩ, mo ti jà ogun   tí ó gbóná gidigidi pẹlú àwọn ará Lámánì, nínú èyítí àwa kò ṣẹgun; Ákíantúsì sì ti ṣubú nípasẹ idà, àti Lúrámù pẹlú àti Ẹmrọmù; bẹni, àwa sì ti pàdánù púpọ nínú àwọn ènìyàn wa tí ó jẹ àṣàyàn.   Àti nísisìyí kíyèsĩ, ọmọ mi,   mo bẹrù pé àwọn ará Lámánì yíò pa àwọn ènìyàn yĩ run; nítorítí wọn kò ronúpìwàdà, Sátánì sì nrú wọn sókè títí ní ìbínú sí ara wọn.   Kíyèsĩ, èmi nṣiṣẹ pẹlú wọn   títí; nígbàtí mo bá sì sọ ọrọ Ọlọrun pẹlú ìjáfáfá wọn a máa wárìrì wọn a sì máa bínú sí mi; nígbàtí èmi kò bá sì sọrọ pẹlú ìjáfáfá wọn a sé ọkàn wọn le sí i; nítorí èyí, èmi bẹrù pé Ẹmi Olúwa ti dẹkun láti máa bá wọn gbé.   Nítorítí wọn bínú gidigidi   tóbẹ tí mo wòye pé wọn kò ní bẹrù fún ikú; wọn sì ti pàdánù ìfẹ tí wọn, ní ọkan sí ẹlòmíràn; wọn a sì máa pòùngbẹ ẹjẹ àti ìgbẹsan títí.   Àti nísisìyí, ọmọ mi àyànfẹ,   láìṣírò sísé le ọkàn wọn, jẹ kí àwa ó ṣiṣẹ tọkàn-tọkàn; nítorí bí àwa bá dẹkun láti máa ṣiṣẹ, a ó gbà ìdálẹbi; nítorítí a ní iṣẹ láti ṣe nígbàtí a wà nínú àgọ ara yĩ, kí àwa ó lè ṣẹgun ẹnití ó jẹ ọtá sí gbogbo ohun tí í ṣe òdodo, kí a sì fún ẹmí wa ni ìsimi nínú ìjọba Olọrun.   Àti nísisìyí mo kọwé díẹ sí   ọ nípa ìjìyà àwọn ènìyàn yĩ. Nítorí gẹgẹbí ìmọ tí mo ti gbà láti ọwọ Ámórónì, kíyèsĩ, àwọn ará Làmánì ní àwọn òndè tí ó pọ, àwọn tí wọn mú láti ilé-ìṣọ Ṣẹrísáhì; wọn sì jẹ ọkùnrin, obìnrin àti ọmọdé.   Àwọn ọkọ àti àwọn bàbá   àwọn obìnrin àti àwọn omọde nã ní wọn sì ti pa; wọn sì nbọ àwọn obìnrin nã pẹlú ẹran ara àwọn ọkọ wọn, àti àwọn ọmọ pẹlú ẹran-ara àwọn bàbá wọn; wọn kòsì fún wọn ní omi, àfi díẹ.   Àti láìṣírò àwọn ìwa ìríra   púpọ ti àwọn ara Lámánì yĩ, kò tàyọ tí àwọn ènìyàn wa ní Móríántúmù. Nítorí kíyèsĩ, wọn ti mú ọpọlọpọ àwọn ọmọbìnrin àwọn ará Lámánì ní ìgbèkùn; àti lẹhìn tí wọn ti gbà èyítí ó ṣe ọwọn jùlọ àti tí ó níye lórí jù ohun gbogbo, èyítí í ṣe wíwà ní mímọ àti ìwá-rere   Àti lẹhìn tí wọn ti ṣe eleyĩ,   wọn pa wọn ní ọnà tí ó rorò jùlọ, tí wọn ndá wọn lóró títí wọn fi kú; àti lẹhìn tí wọn ti ṣe eleyĩ, wọn a jẹ ẹran ara wọn bĩ ti àwọn ẹranko búburú, nítorí síséle ọkàn wọn; wọn á sì ṣe é gẹgẹbí ẹrí sí ìgboyà.   A! ọmọ mí àyànfẹ, báwo ni   irú àwọn ènìyàn báyĩ, tí wọn kò ní ọlàjú   Ọdún díẹ ní ó sì ti kọjá lọ,   láti ìgbàti wọn jẹ ọlàjú ènìyàn àti ẹnití ó wuni   Ṣùgbọn A! ọmọ mi, báwo ni   irú àwọn ènìyàn báyĩ, tí ìdùnnú wọn wà nínú ìwà ìríra púpọ   Báwo ní àwa ó ṣe retí kí   Ọlọrun o dá ọwọ ìdájọ rẹ sí wa duro?   Kíyèsĩ, ọkàn mí nkígbe pé:   Ègbé ni fun àwọn ènìyàn yĩ. Jáde wá nínú ìdájọ, A! Ọlọrun, kí o sì fi ẹṣẹ wọn pamọ, àti ìwà íkà, àti àwọn ohun ìríra kúrò níwájú rẹ!   Àti pẹlú, ọmọ mi, àwọn opó   púpọ àti àwọn ọmọbìnrin wọn ni ó kù sẹhìn ní Ṣẹrísáhì; àti àwọn ohun ìpèsè tí àwọn ará Lámánì kò kó lọ, kíyèsĩ, ẹgbẹ ọmọ ogun Sénífáì ti kó wọn lọ, wọn sì fi wọn sílẹ láti máa rìn kiri lọ sí ibikíbi tí wọn lè lọ láti wá oúnjẹ kiri; àwọn arugbó obìnrin púpò ní ãrẹ mú ní ọnà tí wọn sì kú.   Ẹgbẹ ọmọ ogun tí ó wà lọdọ   mi sì ṣe àìlera; àwọn ẹgbẹ ọmọ ogun àwọn ará Lámánì sì wà lãrín èmi àti Ṣẹrísáhì; gbogbo àwọn tí ó sì ti sá lọ sínu ẹgbẹ ọmọ ogun Áárọnì ní ó ti bọ sọwọ ìrorò búburú wọn.   A! wọn ti sọ àwọn ènìyàn   mi di búburú tó! Wọn wà láìní ètò àti láìní ãnú. Kíyèsĩ, ènìyàn lásán ni mo jẹ, agbara ènìyàn nìkan ni èmi sì ní, èmi kò sì lè pàṣẹ mọ.   Wọn sì ti di alágbára nínú   ìwa àrekérekè wọn; wọn sì rorò bákannã, wọn kò sì dá ènìkan sí, ní arúgbó ni tàbí ọmọdé; wọn sì ndùnnú sí ohun gbogbo àfi èyítí ó jẹ rere; ìjìyà àwọn obìnrin wa àti àwọn ọmọ wa lórí ilẹ yĩ sì tayọ ohun gbogbo, bẹni, ahọn kò lè sọ, bẹni a kò lè kọ ọ.   Àti nísisìyí, ọmọ mi, èmi kò   sọ nípa ohun ìṣẹlẹ búburú yĩ mọ. Kíyèsĩ, ìwọ mọ ìwà búburú àwọn ènìyàn yĩ; ìwọ mọ pé wọn kò ní òfin, àyà wọn sì le rékọjá; ìwà búburú wọn sì tayọ tí àwọn ará Lámánì.   Kíyèsĩ, ọmọ mi, èmi kò lè   sọrọ wọn ní réré fún Ọlọrun kí ó má bã bá mi jà.   Ṣùgbọn kíyèsĩ, ọmọ mi, èmi   sọrọ rẹ ní rere fun Ọlọrun, èmi sì ní ìgbẹkẹlè nínú Krístì pé a ó gbà ọ là; mo sì gbàdúrà sí Ọlọrun pé kí ó dá ẹmí rẹ sí, láti lè rí pípadà àwọn ènìyàn rẹ sí ọdọ rẹ, tàbí ìparun wọn pátápátá; nítorítí mo mọ pé wọn níláti parun àfi bí wọn bá ronúpìwàdà kí wọn sì padà wá sí ọdọ rẹ.   Bí wọn bá sì parun yíò rí bĩ   ti àwọn ará Járẹdì, nítorí ìfẹ inú ọkàn wọn láti mã lépa ìtàjẹsílẹ àti ìgbẹsan.   Bí ó bá sì rí bẹ tí wọn parun,   àwa mọ pé púpọ nínú àwọn arákùnrin wa ni o ti fi wá sílẹ láti lọ darapọ mọ àwọn ará Lámánì, ọpọlọpọ ní yíò sì fi wá sílẹ síi láti lọ darapọ mọ wọn; nítorí èyí, kọ àwọn ohun díẹ, bía bá sì dá ọ sí tí èmi sì parun tí èmi kò sì rí ọ mọ; ṣùgbọn emi ní ìdánilójú pé èmi yíò rí ọ ní àìpẹ; nítorí èmi ní àwọn àkọsílẹ mímọ tí èmi fẹ láti gbé fún ọ.   Ọmọ mi, jẹ olótĩtọ nínú   Krístì; njẹ kí àwọn ohun tí èmi ti kọ ó máṣe bà ọ nínú jẹ, kí ó sì rìn ọ mọlẹ dé ojú ikú; ṣùgbọn kí Krístì ó gbé ọ sókè, àti kí ìjìyà àti ikú rẹ, àti fifi ara rẹ hàn sí àwọn baba wa, àti ãnú àti irọjú rẹ, àti ìrètí fún ògo rẹ àti fún ìyè àìnípẹkun, wọ ínú ọkàn rẹ lọ títí láé.   Àti kí ọre-òfẹ Ọlọrun Baba,   ẹnití ìtẹ rẹ ga sókè nínú àwọn ọrun, àti Olúwa wa Jésù Krístì, ẹnití ó jóko ní ọwọ ọtún agbára rẹ, títí ohun gbogbo yíò wà lábẹ àṣẹ rẹ, kí ó wà, kí ó sì máa bá ọ gbé títí láé. Àmín.  10   Ẹrí nípa Ìwé ti Mọmọnì wá nípa agbára Ẹmí MímọÀwọn ẹbùn ti Ẹmí ni a fifún àwọn olótitọ ènìyànÀwọn ẹbùn ti Ẹmí a máa bá ìgbàgbọ rìnỌrọ Mórónì jáde wá láti inú erupẹẸ wá sí ọdọ Krístì, kí a sì sọ yín di pípé nínú rẹ, kí ẹyin ó sì sọ ẹmí yín di mímọ. Ní ìwọn ọdún 421 nínú ọjọ Olúwa wa. Nísisìyí èmi, Mórónì, kọ àwọn ohun díẹ bí ó ti dára lójú mi; èmi sì kọwe sí àwọn arákùnrin mi, àwọn ara Lámánì; èmi sì fẹ kí wọn ó mọ pé irínwó àti ogún ọdún ti kọjá láti ìgbà tí a ti fúnni ní àmì nípa bíbọ Krístì.   Èmí sì fi èdìdí dì àwọn   àkọsílẹ wọnyí, lẹhìn tí mo ti sọrọ díẹ láti gbà yín níyànjú.   Ẹ kíyèsĩ, ẹmi yíò rọ yín pé   nígbàtí ẹyin yio bá kà àwọn ohun wọnyí, bí ó bá jẹ ọgbọn nínú Ọlọrun pé kí ẹyin ó kà wọn, pé ẹyin ó rántí bí Olúwa tí ní ãnu tó sí àwọn ọmọ ènìyàn, láti igbà dídá Ádámù àní títí dé ìgbà tí ẹyin yíò rí àwọn ohun wọnyí gbà, kí ẹ sì ṣe àsarò lórí rẹ nínú ọkàn yín.   Àti nígbatí ẹyin yíò sì rí   àwọn ohun wọnyí gbà, èmi gbà yín níyànjú pé kí ẹ bẽrè lọwọ Ọlọrun, Bàbá Ayérayé, ní orukọ Krístí, bí àwọn ohun wọnyí kò bá íṣe òtítọ; bí ẹyin yíò bá sì bẽrè, tọkàn-tọkàn pẹlú gbogbo ìfẹ inú yín, pẹlú ìgbàgbọ nínú Krístì, yíò fi òtítọ inú rẹ hàn sí yín, nípa agbára Ẹmí Mímọ.   Àti nípa agbára Ẹmí Mímọ   ẹyin lé mọ òtítọ ohun gbogbo.   Ohunkóhun tí ó bá sì jẹ rere   jẹ èyítí ó tọ àti tí í ṣe òtítọ; nítorí èyí, kò sì ohun tí ó jẹ rere tí í sẹ Krístì, ṣùgbọn a máa jẹwọ pé òun ni.   Ẹyin sì lè mọ pé òun ni, nípa   agbára Ẹmí Mímọ; nítorí èyí èmi yíò gbà yín níyànjú, pé kí ẹ máṣe sẹ agbára Ọlọrun; nítorítí ó nṣiṣẹ nípa agbara, gẹgẹbí ìgbàgbọ àwọn ọmọ ènìyàn, ọkan nã ní òní àti ní ọla, àti títí láé.   Àti pẹlú, mo gbà yín níyànjú,   ẹyin arákùnrin mi, pé kí ẹ máṣe sẹ àwọn ẹbùn Ọlọrun, nítorítí wọn pọ; wọn sì wá láti ọwọ Ọlọrun kannã. Óríṣiríṣi ọnà sì ni a ngbà fi fún ni ní àwọn ẹbùn wọnyí; ṣùgbọn Ọlọrun kannã ní ẹni tí nṣe ohun gbogbo nínú ohun gbogbo; wọn a sì máa fifún ni nípa ìfihàn Ẹmi Ọlọrun sí àwọn ènìyàn, láti ṣe ànfàní fún wọn.   Nítorí ẹ kíyèsĩ, nípa Ẹmi   Ọlọrun a fi fún ẹnìkan láti kọni ní ọrọ ọgbọn;   Àti fún ẹlòmíràn, láti kọni   ní ọrọ ìmọ nípa Ẹmí kánnã;   Àti fún ẹlòmíràn, ìgbàgbọ   nlá èyítí ó pọ; àti fún ẹlòmíràn, ẹbùn ìmúláradá nípa Ẹmí kannã;   Àti pẹlú, fún ẹlòmíràn, láti   lè ṣe àwọn iṣẹ ìyanu nlá;   Àti pẹlú, fún ẹlòmíràn, láti   lè sọtẹlẹ nípa ohun gbogbo;   Àti pẹlú, fún ẹlòmíràn, láti   máa rí àwọn ángẹlì àti ẹmí tí njíṣẹ iranṣẹ;   Àti pẹlú, fún ẹlòmíràn,   onírúurú èdè;   Àti pẹlú, fún ẹlòmíràn,   ìtumọ èdè àti onírúurú èdè.   Gbogbo àwọn ẹbùn yĩ sì wá   nípa Ẹmí Krístì; a sì nfi wọn fún olukúlùkù; gẹgẹbí ó ti wù ú.   Èmi sì gbà yín níyànjú,   ẹyin arákùnrin mi àyànfẹ, pé kí ẹ rántí pé láti ọwọ Krístì ni gbogbo ẹbun rere ti wá.   Èmi sì gbà yín níyànjú, ẹyin   arákùnrin mi àyànfẹ, pé kí ẹ rántí pé òun ni ọkan nã ní àná, ní òní, àti títí láé, àti pé gbogbo àwọn ẹbùn wọnyí tí èmi ti sọ nípa wọn, èyítí í ṣe ti ẹmí, kò lè parẹ, àní ní ìwọn ìgbà tí ayé yíò wà, àfí nípa àìgbàgbọ àwọn ọmọ ènìyàn nìkan.   Nítorí èyí, ó yẹ kí ìgbàgbọ ó   wà; bí ó bá sì yẹ kí ìgbàgbọ ó wà ìrètí níláti wà pẹlú; bí ó bà sì yẹ kí ìrètí ówàìfẹ aláìlẹgbẹ nílátiwà.   Àti pé àfi bí ẹyin bá ní ìfẹ   aláìlẹgbẹ a kò lè gbà yín là nínú ìjọba Ọlọrun; bẹni a kò lè gbà yín là nínú ìjọba Ọlọrun bí ẹ kò bá ní ìgbagbọ; bẹni a kò lè gbà yín la bí ẹ kò bá ní ìrètí.   Bí ẹyin kò bá sì ní ìrètí ó   di dandan ki ẹyin wà láìnírètí, àìnírètí sì nwa nítorí àìṣedẽdé.   Krístì sì sọ nítọtọ fún àwọn   baba wa pé: Bí ẹyin bá ní ìgbàgbọ ẹyin yíò ṣe ohun gbogbo tí ó tọ sí mi.   Àti nísisìyí èmi nbá gbogbo   ìkangun ayé sọrọpé bí ọjọ nã bá dé tí agbara àti àwọn ẹbùn Ọlọrun yíò dẹkun, yíò rí bẹ nítorí àìgbàgbọ.   Ègbé sì ní fún àwọn ọmọ   ènìyàn bí ó bá rí báyĩ; nítorítí kì yíò sì ẹnikẹni tí nṣe rere lãrín yín, rárá kòsí ẹnìkan. Nítorí bí ẹnikan bá wà lãrín yin tí nṣe rere, yíò ṣiṣẹ nípa agbára àti àwọn ẹbùn Ọlọrun.   Ègbé sì ni fún àwọn tí yíò   mú àwọn ohun wọnyí kúrò tí wọn sì kú, nítorítí wọn kú nínú ẹṣẹ wọn, a kò sì lè gbà wọn là nínú ìjọba Ọlọrun; èmi sì nsọ ọ gẹgẹbí àwọn ọrọ Krístì; èmi kò sì purọ.   Mo sì gbà yín níyànjú láti   ranti àwọn ohun wọnyí; nítorítí àkókò nã yíò dé kánkán tí ẹyin yíò mọ pé èmi kò purọ, nítorítí ẹyin ó rí mi níwájú ìtẹ ìdájọ Ọlọrun; Olúwa Ọlọrun yíò sì wí fún yín pe: Njẹ èmi kò ha kéde ọrọ mi fun yín bí, àwọn tí ọkùnrin yĩ kọ, bí ẹnití nkígbe jáde láti ipò òkú, bẹni, àní bí ẹnití nsọrọ jáde wá láti inú erùpẹ?   Mo sọ àwọn ohun wọnyí   sí ti ìmúṣẹ àwọn ìsọtẹlẹ. Ẹ sì kíyèsĩ, wọn yíò jáde lọ láti ẹnu Ọlọrun tí ó wà títí ayé; ọrọ rẹ yíò sì kọ jáde láti ìran dé ìran.   Ọlọrun yíò sì fi hàn sí ọ, pé   èyítí èmi ti kọ jẹ òtítọ.   Àti pẹlú èmi yíò gbà yín   níyànjú pé kí ẹ wá sí ọdọ Krístì, kí ẹ sì dì ẹbùn gbogbo èyí tí í ṣe rere mú, kí ẹ má sì ṣe fi ọwọ kàn ẹbùn búburú, tàbí ohun àìmọ.   Kí o sì jí, kí o sì dìde kúrò   nínú erùpẹ, A! Jerúsálẹmù; bẹni, kí o sì gbé ẹwù arẹwà rẹ wọ, A! ọmọbìnrin Síónì; kí o sì fí agbára kún àwọn àgọ rẹ kí o sì fẹ ìpínlẹ rẹ títí láé kí á má sì ṣe dàmú rẹ mọ, kí àwọn májẹmú Bàbá Ayérayé èyítí ó tí dá pẹlú rẹ, A! ìdílè Isráẹlì ó lè di mìmúṣẹ.   Bẹni, ẹ wá sí ọdọ Krístì, kí   a sì sọ yín di pípé nínú rẹ, kí ẹ sì sẹ ara yín ní ti gbogbo àìwàbí-Ọlọrun; bí ẹyin bá sì sẹ ara yín ní t i gbogbo àìwà-bíỌlọrun, àti kí ẹ sì fẹ Ọlọrun pẹlu gbogbo agbara, iyè àti ipá yín, nígbànã ni ọre-ọfẹ rẹ sì tó fún yín, pé nípa ọre-ọfẹ rẹ ẹyin lè di pípé nínú Krístì; àti nípa ọre-ọfẹ Ọlọrun bí ẹyin bá di pípé nínú Krístì, ẹyin kò lè sẹ agbára Ọlọrun.   Àti pẹlú, bí ẹyín bá jẹ pípé   nínú Krístì nípa ọre-ọfẹ Ọlọrun, tí ẹ kò sì sẹ agbara rẹ, nígbànã ni a ó sọ yín di mímọ nínú Krístì nípa ọre-ọfẹ Ọlọrun, nípasẹ títa ẹjẹ Krístì sílẹ, èyítí ó wà nínú májẹmú ti Bàbá sí ìdáríjì àwọn ẹṣẹ yín, kí ẹyin ó lè di mímọ, láìní àbàwọn.   Àti nísisìyí mo kí yín, ó   dìgbóṣe. Èmí yíò lọ sì párádísè Ọlọrun láìpẹ yĩ, títí ìgbàtí ẹmí àti ara mi yíò tún dàpọ, tí á ó sì mú mi jáde pẹlú ayọ ìṣẹgun nínú òfúrufú, láti pàdé yín níwájú ìtẹ ìdájọ aláyọ ti Jèhófàh nlá, Onídàjọ Ayérayé tí ãye àti òkú. Àmín. ÌPARÍ  ATỌKA SÍ ÌWÉ TI MỌMỌNÌ 